
Aclaraciones sobre 
el alfabeto chol 


Además de las letras del español, la lengua chol de Tila utiliza letras 
y signos que representan sonidos propios del chol. A continuación se 
da una breve explicación de éstos: 


El signo ' representa el “saltillo”, que es un pequeño corte de voz que 
se hace en la garganta. Ejemplo: bu'ul “frijol'. 


La letry ty del chol se pronuncia casi igual a las dos primeras letras 
de la palabra ‘tieso’ del español. Ejemplo: tyem ‘banco’. 


Las letras p', t', c', ch', y ts' se pronuncian con un sonido explosivo. 
Ejemplos: p'ejt ‘olla’, t'an ‘palabra’, q'uin ‘sol’, ch'en “cueva” y ts'is 
(3 R 
coser’. 


El chol tiene una vocal que no existe en el español, la cual se 
representa con la letra A, y se pronuncia como en la palabra tsAts 
‘duro’. Observe la diferencia entre esta palabra y la palabra tsuts 
‘cobija’. 


La letra x se pronuncia como en la palabra ‘xola’. Ejemplo: xc'alal 
‘muchacha’. 

JINI WEN BA T'AN TSA' BA I TS'IJBU MATEO 


I c'aba'ob i yumob Jesucristo tsa! ba 
ñumiyob ti ñoj oniyix 
(Lc. 3.23-38) 
1 1 Jiñach i c'aba'ob i yumob ti ñoj 
oniyix jini Jesucristo. Jesucristo i 
jiñajlel David. David i jiñajlel Abraham. 
2 Abraham jiñach i tyat Isaac. Isaac i tyat 
Jacob. Jacob i tyat Judá yic'ot i 
yermañujob Judá. 
3 Judá jiñach i tyat Fares yic'ot Zara. I 
ña'ob ili cha'tiquil jiñach Tamar. Fares i 
tyat Esrom. Esrom jiñach i tyat Aram. 
4 Aram jiñach i tyat Aminadab. 
Aminadab i tyat Naasón. Naasón i tyat 
Salmón. 
5 Salmón i tyat Booz. I ña! Booz jiñach 
Rahab. Booz i tyat Obed. I ña' Obed 
jiñach Rut. Obed jiñach i tyat Isaí. 
6 Isaí jiñach i tyat jini ñuc ba yumal 
David ba i c'aba'. Jini ñuc ba yumal 
David jiñach i tyat Salomón. I ña! 
Salomón jiñach i meba! 'ixic Urías tsa! bA 
pAjyi cha'an i yijñam David. 
7 Salomón jiñach i tyat Roboam. Roboam 
i tyat Abías. Abías i tyat Asa. 
8 Asa jiñach i tyat Josafat. Josafat i tyat 
Joram. Joram i tyat Uzías. 
9 Uzías jiñach i tyat Jotam. Jotam i tyat 
Acaz. Acaz i tyat Ezequías. 
10 Ezequías jiñach i tyat Manasés. 
Manasés i tyat Amón. Amón i tyat Josías. 
11 Josías jiñach i tyat Jeconías yic'ot i 
yermañujob Jeconías. Jiñach che' ti 
yorojlel che' ñac ti' wersa payayob majlel 
ti cachol pejtyelel israelob ya' ti colem 
pañimil Babilonia ba i c'aba'. 
12 Che! ñac ya'ix añob ya! ti Babilonia ti 
ch'oca i yalobil Jeconías. Salatiel bA i 
c'aba' i yalobil Jeconías. Salatiel jiñach i 
tyat Zorobabel. 
13 Zorobabel jiñach i tyat Abiud. Abiud i 
tyat Eliaquim. Eliaquim i tyat Azor. 
14 Azor jiñach i tyat Sadoc. Sadoc i tyat 
Aquim. Aquim i tyat Eliud. 


15 Eliud jiñach i tyat Eleazar. Eleazar i 
tyat Matán. Matán i tyat Jacob. 

16 Jacob jiñach i tyat José. José jiñach i 
ñoxi'al María. María jiñach i ña! Jesús 
mu! ba i pejcantyel ti Cristo, jini tsa! DA 
yajcanti ti Dios cha'an i yumin 
quixtyañujob. 

17 Che! jini, c'ala che! ñac ba an Abraham 
c'ala che' ñac ba an David añob 
catorcejlel i yumob ti ñoj oniyix, c'ala 
che! ñac ba an David c'ala ti yorojlel che! 
ñac ti pajyiyob majlel ti cachol israelob ti 
pañimil Babilonia añob catorcejlel i 
yumob ti ñoj oniyix, c'ala ti pajyiyob 
majlel ti Babilonia c'ala ti ch'oca Cristo 
añob catorcejlel i yumob ti ñoj oniyix. 


Ti ch'ocA Jesucristo 
(Lc. 2.1-7) 


18 Jiñach bajche! ti ujti che! ñac ti ch'oca 
Jesucristo. C'ajtibilix i cha'an José jini 
María i ña! Jesús. Che! max tyo ti' 
tyajayob i ba cañatyabilix i yalobil 
María, jiñach i cha'an Ch'ujul ba i 
Ch'ujlel Dios. 

19 Ñoj tyoj i pusic'al José i ñoxi'al María. 
Mach yom i yac' ti quisiñil. Jin cha'an ti 
queji i ña'tyan mux quejel i cha! bajñel 
mucul caye'. 

20 Che' ñac chancol tyo i bajñel ña'tyan 
jini, ti ñajal José ti yila juntiquil ajtroñel 
i cha'an lac Yum ch'oyol ba ti panchan. 
Ti' sube: José, i jiñajlelet ba David, mach 
yom a bac'ñan a paye' María cha'an a 
wijñam como jini cañatyabil ba i cha'an 
jiñach i cha'an Ch'ujul ba i Ch'ujlel Dios. 
21 Mi quejel i ch'oc an alo' ba i yalobil. 
Mi quejel a wotsaben i c'aba' JESÚS, 
como jini mi quejel i loc'sabeñob i mul i 
cha'año' ba. Che' ti subenti José ti jini 
ajtroñel i cha'an lac Yum ch'oyol ba ti 
panchan. 

22 Pejtyel iliyi ti lu' ujti cha'an mi 
ts'actiyel tsa! ba i wa ala lac Yum che! 
ñac ti! c'aña i ti! juntiquil tsa! ba i xiq'ui 

yale' Dios ti ñoj oniyix. Ti yala: 

23 Juntiquil yoque xc'alal tyo ba mi 
quejel i cañatyan i yalobil. Mi 
quejel i ch'oc an alo! ba i yalobil. 

Mi quejel i yotsabeñob i c'aba! 

Emanuel. 

Che' ti yala jini tsa' ba i xiq'ui yale' Dios. 
I sujmlel jini Emanuel yom i yale' ti lac 
t'an: Dios la quic'ot. Cha'ach an i sujmlel. 
24 Che' ñac ti p'ixi José, ti' cha'le bajche' 
ti subenti ti ajtroñel i cha'an lac Yum 
ch'oyol ba ti panchan. Ti' paya María 
cha'an i yijñam. 
25 Pero tsa! jax tyo i cañatya María jintyo 
ti ch'oca jini ñaxan ba i yalobil. Ti' 


yotsabe i c'aba' JESÚS. 
2 1 Che' ñac ti ch'oca Jesús ti Belén 
ya! ti pañimil Judea ba i c'aba', che! 
ñac ti yorojlel an i ye!tyel ti ñuc bA 
yumal jini Herodes, ti tyAliyob ti 
Jerusalén winicob mu! ba i wen 
ña'tyañob i sujmlel tyac cha'an mi' 
q'uelob ec! tyac. Ya! ch'oyolob ti paso! 
q'uin. 
2 Chancol i yalob: ¿Baqui an jini mu! bA 
quejel i cha'len ñuc ba yumal i cha'an bA 
israelob tsa' ba ch'oca? Ti lojon quila ya' 
ti paso' q'uin jump'ej ec' mu' ba i 
tsictisan. Ti tyaliyon lojon cha'an lojon c 
ch'ujutisan. Che! ti yalayob. 
3 Che' ñac ti yubi ili t'an Herodes ti wen 
queji ti pensal yic'ot ti pejtyelelob año! 
ba ti Jerusalén je'el. 
4 Ti' xiq'uiyob tyalel ti pejtyelel jini ñuc 
ba curajob yic'ot ajcantisajob cha'an i 
mandar israelob. Ti' c'ajtibeyob baqui mi 
quejel i ch'oc an jini Cristo, tsa! ba 
yajcanti ti Dios cha'an i yumin 
quixtyañujob. 
5 Jiñob ti! subeyob: Ya! ti Belén, ya! ti 
pañimil Judea ba i c'aba'. Como jini tsa! 
ba i xiq'ui yale' Dios ti ñoj oniyix ti' tyaja 
ti t'an Belén che! ñac ti yala: 

6 Más ñuc mi quejel i q'uejlel Belén 
ya! ti pañimil Judá ba i c'aba! 
che! bajche' ba'ical ba yamba 
lum, 

como ya! ti Belén mi quejel i 


Winicob año' ba cabal i ña'tyabal 


loq'uel juntiquil ñuc ba yumal. 
Jini mi quejel i cañatyabeñoñob 

israelob jini c cha'año' ba. 
Che' ti yala Dios ti' ti' jini tsa' ba i xiq'ui 
yale' ti ñoj oniyix. 
7 Che' jini, Herodes ti' mucu payayob 
tyalel jini mu! ba i wen ña'tyañob i 
sujmlel tyac cha'an mi' q'uelob ec! tyac. 
Ti' wen c'ajtibeyob baqui ba mero ora ti 
ñaxan tsictiyi jini ec'. 
8 Che! ñac jini Herodes ti! ña'tya isujm, 
ti' xiq'uiyob majlel ya! ti Belén. Ti' 
subeyob: Cucula. Sajcan jini alal. Che' 
tsa'ix la! tyaja, yom mi la! subeñon 
cha'an mic majlel c ch'ujutisan je'el. Che! 
ti lolon ala Herodes. 
9 Che' ñac ti yubiyob i t'an jini ñuc ba 
yumal, ti majliyob. Jini ec' tsa' ba 
yilayob ya' ti paso' q'uin ti' pasbeyob 
majlel bij c'ala ti c'oti ti' chañelel ya! 
ba'an jini alal. Ya' ti' caya i xambal jini 
ec'. 
10 Che! ñac ti yilayob ba! ti pas'entiyob ti 
ec', wen c'ajacñayob i yoj ti yubiyob jini 
ch'oyolob ba ti paso' q'uin. 
11 Che! ñac ti ochiyob ya! ti mal otyot ya! 
ti' tyajayob jini alal yic'ot María i ña'. Ti 
ñocleyob ti lum. Ti' ch'ujutisayob alal. 
Ti! jamayob i caja tyac. Ti yaq'ueyob i 
majtyan tyac, oro, yic'ot pom yic'ot 
yowocña ba pimel i wentyalel perfume 
mirra ba i c'aba'. 
12 Che! jini, ti' ñajleyob cha'an mach yom 
mi cha! sujtyelob ya! ba'an Herodes. Ti 
cha! sujtiyob majlel ti! lumal ti yambA 
bij. 

Ti puts'iyob majlel ti Egipto 


13 Che! ñac majlemobix jini winicob mu! 
ba i wen ña'tyañob i sujmlel tyac cha'an 
mi' q'uelob ec' tyac, ti ñajal jini José ti' 
q'uele juntiquil ajtroñel i cha'an lac Yum 
ch'oyol ba ti panchan. Jini ti' sube José: 
Tyejchen. Payax majlel jini alal yic'ot i 
ña!. Paya majlel ti puts'el c'ala ti Egipto. 
Caylen ya'ya'i jintyo mic cha! subeñet. 
Como Herodes mi quejel i saclan jini alal 
cha'an i tsansan. Che' ti subenti José. 

14 Che! jini, ti tyejchi José. Ti ac'balel ti' 
paya majlel jini alal yic'ot i ña'. Ya! ti 

majliyob ti Egipto. 

15 Ya! ti poj chumleyob jintyo ti sajti 
Herodes. Pejtyel iliyi ti lu' ujti cha'an mi 
ts'actiyel tsa' ba i yala lac Yum che' ñac 
ti' c'aña iti! juntiquil tsa! ba i xiq'ui yale' 
Dios ti ñoj oniyix. Ti yala: Ya' ti Egipto 
tic paya loq'uel calobil. Che! ti yala. 


Herodes ti yac'a ti sajtyel alobob 


16 Jini Herodes ti! wen mich'a che! ñac ti' 
ña'tya cha'an mach cha! tyalob jini tsa! 
bA subenti i wen saclan jini alal. Ti! 
ña'tya cha'an ti lotinti. Che! jini ti yac'a 
mandar cha'an ya' ti Belén yic'ot ti 
pejtyelel ajchumtyal tyac ti joytyalel mi' 
tsansañob ti pejtyelelob jini saj alob am 
ba cha'p'ej i jabilel yic'ot más i saj tyac. 
Ti' pensali jayp'ej i jabilel Jesús cha'an 
bajche' ti yalayob jini winicob mu' ba i 
wen ña'tyan i sujmlel tyac cha'an mi! 
q'uelob ec' tyac che' ñac ti' ñaxan 
subeyob Herodes. 

17 Cha'ach ti ts'actiyi ñoj cabal i 
ch'ajyemlel quixtyañu che! bajche! ti' wA 
ts'ijbu juntiquil tsa! ba i xiq'ui yale' Dios 
ti ñoj oniyix, Jeremías ba i c'aba'. 

18 Jini ti yala: 

Ya! ti Ramá ti ubinti c'am bA 
uq'uel, 

cabal uq'uel yic'ot wo'ocña ba 
uq'uel; 

chancox i yuc'tyañob i yalobilob 
jini israelo' ba x'ixicob. 

Ma'an majch ch'ujbi i lajmisaben i 
ch'ajyemlel, como sajtyemobix i 
yalobilob. 

Che' ti' wa ts'ijbu jini tsa' ba i xiq'ui yale' 
Dios. 

19 Pero che' ñac sajtyemix Herodes, 
juntiquil ajtroñel i cha'an lac Yum 
ch'oyol ba ti panchan ti! pejcA José ti 
ñajal ya! ba! chumul ya! ti Egipto. Ti' 
sube: 

20 Tyejchen. Paya majlel jini alal yic'ot i 
ña'. Cha! cucux ya! ti i lumal Israel. 
Como tsa'ix sajtiyob jini tsa! bA i 
jop'oyob i tsansan jini alal. Che' ti 
subenti José. 

21 Ti p'ixi José. Ti' paya majlel jini alal 
yic'ot i ña! che! bajche' ti subenti. Ti 


c'otiyob ya' ti i lumal Israel. 

22 Pero José ti yubi t'an cha'an chancox 
ti yumaAl jini Arquelao ya! ti pañimil 
Judea, como jini ti' ch'ambe i ye'tyel i 
tyat. Herodes i tyat jini Arquelao. Jin 
cha'an ti' bac'ña majlel José ya'i. Ti' 
cha'le yamba ñajal José. Ti subenti ti 
ñajal cha'an mi majlel ya! ti Galilea ba i 
c'aba' ba pañimil. 

23 Che! ñac ti c'otiyob ya! ti Galilea ti 
majliyob ti chumtyal ti jump'ej saj lum 
Nazaret ba i c'aba!. Pejtyel iliyi ti lu! ujti 
cha'an mi ts'actiyel tsa! ba i wa alayob 
jini tsa' ba i xiq'ui yale' Dios ti ñoj 
oniyix, como ti yalayob cha'an mi quejel 
i pejcantyel Jesús ti nazareno. 


Juan tsa' ba yac'a ch'am ja' 
mi' cha'len subt'an 
(Mr. 1.1-8; Lc. 3.1-9, 15-17; Jn. 1.19-28) 


1 Ti jim ba ora che! ñac ya! tyo an ti 
Nazaret Jesús, jini Juan tsa! bA i 
yac'a ch'am ja! ti c'oti ti subt'an ya! ti 
tyAquin bA joch lum ya! ti Judea bA 
pañimil. 
2 Ti yala: Q'uextyan la! pensal, cayax la! 
mul como lac'alix i tyalel jini tsa! ba 
chojqui tyalel ti Dios, jini mu' ba i cha'len 
yumal ya' ti panchan. Che' ti yala Juan. 
3 Jini Juan, jiñach tsa! ba i tyaja ti t'an 
tsa' ba i xiq'ui yale' Dios ti ñoj oniyix, 
Isaías ba i c'aba!. Ti' ts'ijbu: 

Ti ubinti i t'an juntiquil mu! ba ti 
c'am ba t'an ya' ti tyaquin ba 
joch lum. Mi yal: 

Tyoj isAbenla majlel i bijlel lac 
Yum. 

Patbenla majlel tyoj ba i bijlel. 

Che' ti yala Dios. Che' ts'ijbubil i cha'an 
Isaías. 

4 Jini Juan melel i pislel ti i tsutsel ba 
camello yic'ot pachij ba i cinturón. Mi' 
c'uxe! che! ba bajche! colem xtyopi' yilal 
yic'ot ya'lel chab. 

5 Cabal ti c'otiyob ba'an Juan cha'an mi 
yubiñob t'an. Ti c'otiyob tyalemo' ba ti 
Jerusalén yic'ot ti pejtyelel año! ba ti 
pañimil Judea ba i c'aba' yic'ot ti 
c'otiyob tyalemo' ba ti ajchumtyal tyac 
ya! lac'al jini colem ja! Jordán ba i c'aba'. 

6 Che! ñac ti! subuyob i mul, Juan ti 
yac'ayob ti ch'am ja! ya! ti Jordán. 

7 Pero che! ñac jini Juan ti yila cha'an 
chancol i tyalelob cabal fariseojob yic'ot 
saduceojob cha'an mi yaq'uentyelob 
ch'am ja' ti' subeyob: Jatyetla lajaletla 
bajche' lucum tyac yom ba i puts'tyan 
c'ajc. ¿Majchqui ti! subeyetla cha'an mi 
la! puts'tyan jini ñoj tsats bA xot'mulil 
mach ba jal mi quejel i tsictiyel? 

8 Ajñenla ti wen cha'an mi tsictiyel tsa'ix la! 
q'uextyA la! pensal, tsa'ix la' caya la! mul. 

9 Mach yom la' lolon ña'tyan cha'an 
mach'an cha ba mi mejlel i tyumbeñetla. 
Joñonla i jiñajlelonla Abraham, che'etla. 
Mach yom mi la! bajñel lo'lon la! bA. 
Como mic subeñetla Dios ch'ujbi i 
pantisan ti jiñajlel Abraham jini tyun 
tyac mi yom. Che' ti yala Juan. 

10 Jatyetla che' bajche' tye' tyac mach'a 
ba'an mi yac' i wut. Pero wale i 
yorojlelix mi sejq'uel i wi' tye' tyac ti 
hacha. Mi mach'an ti yac'a wen ba i wut 
jini tye! mi quejel i lu! sejq'uel jubel. Mi 
quejel i pulel ti c'ajc. 

11 Melel, joñon mi caq'uen ch'am ja! ti ja! 
cha'an i señAjlel ti! q'uextyA i pensal ti' 
caya i mul quixtyañu. Pero más p'atyal 
bajche'on jini mu! tyo bA quejel i tyalel. 
Jini mi quejel i yaq'ueñetla la! ch'am 
Ch'ujul ba i Ch'ujlel Dios yic'ot c'ajc 
yubil. Ma'ix ñucon cha'an mi jinic mi 
cotsan c ba ti ajtroñel jach ba i cha'an 
yubil cha'an mic loc'saben i zapatos, 
che'en. 

12 Añach i wejlajib cha'an i wejlan 
loq'uel i sujl trigo. Mi quejel i much'quin 
jini trigo ti i yotyotlel cha'an mi' 
cañatyan, pero mi quejel i pule' i sujl ti 
c'ajc mach'a yujil yajpel. Che' ti yala 
Juan. Cha'ach ti! cha"le lajoñel Juan 
cha'an i sujl trigo. 


Ti' ch'ama ja' Jesús 
(Mr. 1.9-11; Lc. 3.21-22) 


13 Che! jini ti loq'ui Jesús ti Galilea. Ti 
c'oti ya! ba'an Juan ya! ti Jordán ba ja! 
cha'an mi! ch'ame' ja! Jesús. 

14 Pero Juan ti! jop'o i tiq'ue! Jesús. Ti' 
sube: Jini yom ba, jiñach cha'an jatyet 


ma! waq'ueñon ch'am ja'. ¿Chucoch ma' 
tyAlel ba'añon cha'an ma! ch'ame! ja!? 
Che! ti yala Juan. 
15 Jesús ti! jac'a: Pero wale, yom ma! 
waq'ueñon ch'am ja!. Como cha'ach yom 
cha'an mi lac cha'len pejtyelel bajche' 
mi! xic'onla Dios, che'en. Che! jini Juan 
ti' jac'a i yaq'uen ch'am ja! Jesús. 
16 Che' ñac ti ujti i ch'ame' ja', Jesús ti 
loq'ui ti ja'. Che' jini, ti wa' jajmi ya' ti 
panchan. Jesús ti yila Ch'ujul ba i 
Ch'ujlel Dios chancox i jubel tyAlel ti 
chañelel i jol. Che! yilal bajche' 
x'ujcutsu!. 
17 Che! jini ti yubiyob ajt'an ya! bA 
loq'uem ti panchan. Ti yala: Jiñach 
calobil p'untyabil ba c cha'an. Tijicñayon 
cha'an bajche' mi' cha'len. Che' ti yala 
jini ajt'an. 
Xiba ti' jop'o i yasan ti mulil Jesús 
(Mr. 1.12-13; Lc. 4.1-13) 

1 Ti ujti jini, jini Ch'ujul ba i 

Ch'ujlel Dios ti wa! paya majlel 
Jesús ya! ti tyaquin bA joch lum cha'an 
mi! jop! i yotsaben i mul Jesús jini xiba. 
2 Ti ñumi cuarenta q'uin cuarenta 
ac'balel mach'an cha ba ti' saj c'uxu 
Jesús. Che! jini ti yubi wi'ñal. 
3 Che' jini, ti c'oti i laq'ue' Jesús jini xiba. 
Ti' sube: Mi melelach i yalobilet Dios, 
suben ili tyun tyac cha'an mi' pantiyel ti 
waj, che'en. 
4 Pero Jesús ti! jac'a: Ti Ts'ijbubil bA i 
T'an Dios mi yal: Mach ti waj jach cuxul 
quixtyañu pero cuxul je'el cha'an ti 
pejtyelel t'an tsa! bA i yala Dios. Che! ti 
jac'a Jesús. 
s Che! jini, xiba ti' paya majlel Jesús ya! 
ti Jerusalén mu! bA i pejcantyel ti ch'ujul 
ba lum. Ti! paya letsel ti' pam jini chan 
ba templo. 
6 Che' jini, xiba ti' sube: Mi melelach i 
yalobilet Dios choco jubel a ba c'ala ti 
lum, como ti Ts'ijbubil ba i T'an Dios mi 
yale!: 

Dios mi quejel i xiq'ue' tyalel 
ajtroñelob i cha'an ch'oyolo' ba 
ti panchan cha'an i cañatyañet. 

Mi quejel i chuquetyob ti i c'ab 

cha'an mach'an ma! low a woc ti 
tyun. 

Che! ts'ijbubil, che! ti yala xiba. 
7 Jesús ti' jac'a: Mi yal je'el ti Ts'ijbubil 
ba i T'an Dios: Mach yom a jop' a wil 
pusic'len la' Yum la' Dios. Che' ts'ijbubil, 
che'en. 
8 Che! jini, xiba ti' paya majlel Jesús ya! 
ti chan ba wits. Ya! ti! lu! pasa Jesús ba! 
lu! tsiquil pejtyelel pañimil tyac am ba ti 
mulawil yic'ot ti pejtyelel i c'otyajlel. 
9 Xiba ti! sube Jesús: Mux c lu! aq'ueñet ti 
pejtyelel jini chancol ba a q'uel mi mux a 
ñocchocon a ba tic t'ejl a ch'ujutisañon. 
Che! ti subenti Jesús ti xiba. 
10 Che! jini Jesús ti! sube: Satanás, 
loq'uen wa! tic t'ejl. Ti Ts'ijbubil ba i 
T'an Dios mi yal: Ch'ujutisan la! Yum la! 
Dios. Jin jach ma! yumin. Che! ti! jac'a 
Jesús. 
11 Che! jini xiba ti loq'ui majlel ya! ba'an. 
Ajtroñelob i cha'an Dios ch'oyol ba ti 
panchan ti tyAliyob i yaq'uen Jesús cha 
ba yom i cha'an. 


Jesús ti' tyeche i toñel ya' ti Galilea 
(Mr. 1.14-15; Lc. 4.14-15) 


12 Che! ñac ti yubi Jesús an ti cachol 
Juan, ti majli ti pañimil Galilea ba i 
c'aba'. Ya'an lum Nazaret ba i c'aba!'. 
13 Pero mach'an ti jale ya'i. Ñumel jach ti 
ñumi ya! ti Nazaret. C'ala ti majli ti 
chumtyal ti jump'ej lum Capernaum bA i 
c'aba' ya' ti t'ejl colem joyol ba ja' ya' ba' 
tyac'al Zabulón yic'ot Neftalí ba i c'aba' 
ba pañimil. 
14 Cha'ach ti ujti cha'an mi! ts'actiyel tsa! 
ba i yala jini tsa' ba i xiq'ui yale' Dios 
Isaías bA i c'aba!. Jini ti yala: 
15 Quixtyañujob ya! ba chumulob ti 
pañimil tyac Zabulón yic'ot 
Neftalí ba i c'aba', 
yic'ot ya! ti! ti' colem ja', yic'ot ya! 
ti junxej Jordán ja', 
yic'ot jini año! ba ti Galilea, i lumal 
jini mach ba israelo' ba 
quixtyañujob. 
16]li quixtyañujob ti! chumleyob ti 
ic'jowan ba pañimil yubil. Pero 
wale tsa'ix yilayob colem ba i 


saclel pañimil. 
Ili quixtyañujob che! bajche' 
sajtyemob yubil, como mach'an 
ti' ña'tyayob bajche! yom i 
yajñelob. 
Pero wale tsa'ix yilayob i saclel 
pañimil. 
Che' ti yala jini tsa' ba i xiq'ui yale' Dios 
Isaías bA i c'aba'. 
17 Che! jini, ti jim ba ora Jesús ti queji ti 
subt'an. Ti yala: Q'uextyan la' pensal. 
Cayax la! mul como lac'alix i yorojlel mi 
quejel ti yumintyel Dios wa' ba' añetla. 
Che' ti' cha'le subt'an Jesús. 


Jesús ti' paya chantiquil ajchuc chayob 
(Mr. 1.16-20; Lc. 5.1-11) 


18 Che! ñac chancol ti xambal majlel 
Jesús ya! ti! ti' colem joyol ba ja! Galilea 
bA i c'aba', ti yila cha'tiquil winicob. I 
yijts'iñob i ba. Jiñach Simón yic'ot 
Andrés. Simón an i cha'chajplel ba i 
c'aba' Pedro. Ijts'iñal jini Andrés. 
Chancol i chocob ochel i chimol chay ti 
colem ja' como ajchuc chayob. 

19 Che! jini, Jesús ti! subeyob: La', 
tsacleñon majlel. Che! bajche' ti la! 
sajcabe chay mi quejel caq'ueñetla la! 
sajcaben quixtyañujob cha'an mi quejel i 
ch'ujbiñoñob c t'an. Che' ti yala Jesús. 
20 Ti wa! cayayob i chimol chay Simón 
yic'ot Andrés. Ti' tsacleyob majlel Jesús. 
21 Ti! ts'itya! cha! xaña majlel. Ti yilayob 
yamba cha'tiquil i yijts'iñob i ba, jiñach 
Jacobo i yalobil Zebedeo yic'ot i yijts'in 
Juan bA i c'aba'. Ya! añob ti barco 
yic'otyob i tyat. Chancol i lawob i chimol 
chay. Jesús ti' payAyob cha'an i tsaclen 
majlel. 

22 Ti' wa' cayayob i barco yic'ot i tyat. 
Ti' tsacleyob majlel Jesús. 


Jesús ti' cantisayob cabal quixtyañu 
(Lc. 6.17-19) 


23 Jesús ti ñumi majlel ti pejtyelel 
Galilea. Ti ochi ti i templo israelob ti 
jujump'ej lum ba! ti ñumi. Ti! cantisayob 
ti jini wen t'an cha'an bajche' chancol ti 
yumintyel Dios. Ti! lajmisa pejtyelel cha 
ba tyac ti c'am'an mu! ba yubiñob 

quixtyañujob. 

24 Ti pejtyelel pañimil Siria ba i c'aba' ti' 
pam pujqui i t'añalel bajche! chancol i 
cha'len Jesús. Ti! payayob tyalel ti 
pejtyelel chancol ba i yubiñob cha bA 
tyac ba wocol ti' bac'tyal yic'ot 
xc'am'añob yic'ot chancol ba i yubin cha 
ba c'ux tyac yic'ot tyac'labilo' ba ti xiba 
yic'ot mu' ba i yubin jits'cuyel yic'ot 
mach'a ba'an i c'ajnibal i yoc i c'ab. 
Jesús ti! lu! lajmisayob. 

25 Ti! tsacleyob majlel Jesús yonlel 
quixtyañu tyAlemo! ba ti Galilea yic'ot ti 
diez lum tyac Decápolis ba i c'aba!, yic'ot 
ya! ti Jerusalén, yic'ot ya! bA tyAlemob ti 
pañimil Judea yic'ot tyAlemo! ba ya! ti 


junxej Jordán ba ja'. 

1 Che! ñac ti yila Jesús ya'an 
5 quixtyañujob ti letsi ya! ti wits. Ya! 
ti buchle ya'i. Che! ya! buchul Jesús, ti' 
joyoyob i ba ajcant'añob i cha'an. 
2 Ti queji ti cantisa Jesús. Ti yala: 


I cantisa Jesús ya' ti wits 


Jini tijicñayob bA 
(Lc. 6.20-23) 

3 Tijicñayob jini mu! ba i ña'tyañob 
cha'an mach'an i bajñel wenlel i pusic'al 
como jiñob mi quejel i yajñel ba' mi' 
cha'len yumal Dios ya' ti panchan. 
4 Tijicñayob jini ch'ajyemo' ba como mi 
quejel i ñuc isabentyelob i pusic'al ti 
Dios. 
5 Tijicñayob jini mu' ba i ju'san i ba 
como mi quejel i yaq'uentyelob ti 
pejtyelel wen tyac ba i cha'an ba mulawil 
bajche' ti wa ala Dios mi quejel i 
yaq'uentyelob. 
6 Tijicñayob jini año! ba i wi'ñal yubil 
cha'an wersa yom ajnic ti tyoj bajche' 
yom Dios, como Dios mi quejel i cotyan 
cha'an mi yajñel ti tyoj. 
7 Tijicñayob jini mu! ba i p'untyañob i 
pi'alob cha'an yom i cotyañob, como mi 
quejel i p'untyantyelob ti Dios. 
8 Tijicñayob jini saco' ba i pusic'al como 
mi quejel i q'uelob Dios. 
9 Tijicñayob jini mu! ba i ñach'tisabeñob 
i pusic'al quixtyañujob cha'an mi 


lajmelob ti periyal, como Dios mi quejel i 
pejcañob ti i yalobil jini mu' ba i 
lajmisan periyal. 

10 Tijicñayob jini chancol ba i lolon 
tyac'lantyelob ti i pi'alob cha'an ti caj mi 
yajñelob ti tyoj, como mi quejel i 
yaq'uentyelob i yajñel ba' mi' cha'len 
yumal Dios ya' ti panchan. 

11 Yom tijicñayetla che' mi la' lolon 
al'entyel, che' mi la' ts'a'lentyel, che' an 
cabal lolon jop't'an ti la' tyojlel cha'an ti 
caj ti la' ch'ujbiyon. 

12 Mi cha'ach mi yujtyel, yom c'ajacña la! 
woj. La' ñach'lec la' pusic'al como mi 
quejel la! waq'uentyel ñuc ba la! majtyan 
ya! ti panchan. Cha'ach je'el ti 
tyac'lantiyob jini tsa' ba i xiq'ui yale' 
Dios ti ñoj oniyix. Che! ti yala Jesús. 


I yats'mil yic'ot i saclel mulawil 
(Mr. 9.50; Lc. 14.34-35) 


13 Jesús ti! bej cha'le cantisa. Ti yAlA: 
Jatyetla i yats'miletla mulawil yubil. 
Como cha'an ti la! caj an tsa! bA uts 
mach'an cha ba i c'aña i cha' tsaj isantyel 
jini ats'am. Mach'an sajlic i c'ajnibal. 
Che' jach mi chojquel ya' ba' mi' 
pejchic'tyec' quixtyañu. 

14 Jatyetla i sacleletla mulawil yubil. 
Como che! bajche! colem ba lum ya! ti 
pam bujtyal mach ch'ujbi mactyantyel 
pero bej tsiquilach. Lajal bajche' jini yom 
bej tsiquil i yutslel la' pusic'al, che'en. 

15 Che! mi tsujq'uel cas mach'an mi 
yajq'uel ti yebal jump'ej caja. Pero mi 
yajq'uel ti joc'lib cha'an mi lu' tsictiyel i 
c'ac'al ba'an pejtyelel año' ba ti otyot, 
che'en. 

16 Che' je'el jatyetla yom mi la' pase' an i 
saclel la' pusic'al cha'an mi' q'uel 
quixtyañujob. Che' jini che' mi yilañob 
jini wen ba la' cha'libal mi quejel i subob 
i ñuclel lac Tyat am ba ti panchan, 
che'en. 


I cantisa Jesús cha'an mandar tyac 


17 Jesús ti! bej cha'le cantisa. Ti yala: 
Mach yom la' lolon ch'ujbin cha'an ti 
tyaliyon c lajmisan i mandar Moisés mi 

jinic i cantisa jini tsa! ba i xiq'ui yale' 
Dios ti ñoj oniyix. Mach'an ti tyaliyon c 
lajmisan. Pero ti tyaliyon cha'an mic 
ts'actisan tsa' ba ñaxan ala Dios ti ñoj 
oniyix. 

18 Como melelach mic subeñetla. C'ala 
che! an tyo panchan yic'ot mulawil, 
mach'an mi quejel i yajpel mi jump'ejlic 
letra mi jump'ejlic punto ti jini mandar 
tsa' ba ts'ijbunti ti ñoj oniyix jintyo mi 
ts'actiyel ti pejtyelel bajche' ti wa ajli. 
19 Jin cha'an, majchical jach mi' ñusan 
ba'ical ba mandar aunque mach ñuc ba 
mandar mi' lolon ña'tyan yic'ot mi ti 
cantisa yamba quixtyañujob cha'an mi' 
ñusan jini mandar je'el, mi quejel i 
q'uejlel che! bajche' ma!ix i c'ajnibal ba 
quixtyañu ya! ti panchan ba! mu! ti 
yumal Dios. Pero jini mu! ba i ch'ujbiñob 
jini mandar tyac yic'ot mi' cantisan 
quixtyañujob i ch'ujbiñob mi quejel i 
q'uejlel ti ñuc ya' ti panchan ba' mu' ti 
yumal Dios. 

20 Como mic subeñetla: Mi mach'an mi 
la' wajñel ti más tyoj che' bajche' mi 
yajñelob jini junmujch' ajcantisajob 
cha'an i mandar israelob mi jinic 
quixtyañu fariseojo' ba i c'aba' mach'an 
mi quejel la! waq'uentyel la! wochel ya! ti 
panchan ba! mu! ti yumal Dios. Che! ti' 
cha'le cantisa Jesús. 


I cantisa Jesús cha'an mach 
yom mich'lel 
(Lc. 12.57-59) 


21 Jesús ti! bej cha'le cantisa. Ti yala: 
Tsa'ix la! wubi bajche' ti subentiyob la' 
yumob ti ñoj oniyix: Mach la' cha'len 
tsansa. Majchical mu' ba i cha'len tsansa, 
wersa mi quejel i mel i ba, che'ob. 

22 Pero joñon mic subeñetla: Majchical 
jach mi' lolon mich'q'uel i pi'al wersa mi 
quejel i mel i ba. Jini mu! ba i wajlen 
juntiquil i pi'al mi quejel i mel i ba ba'an 
año! ba ye'tyel. Jini mu! ba i suben i pi'al 
ti sojquem i jol cha'an ti caj mich' yic'ot 
mi quejel i chojquel ochel ti xot'mulil ti 
c'ajc. 

23 Che! chancol a majlel a waq'uen i 
majtyan Dios ya! ti yajnib ba! mi 


pulbentyel i majtyan Dios mi ti c'ajtiyi a 
cha'an mi an cha ba ti mulil ti a cha'le ti' 
contra juntiquil a pi'al mi lolon ubin, 

24 poj caya jini i majtyan Dios ya! ti t'ejl i 
yajnib ba' mi pulbentyel i majtyan Dios. 
Cucu. Ñaxan pejcan a wermañu cha'an 
mi lajmel jini contra. Che' jini ch'ujbi a 
cha! sujtyel ya! ba! ti a caya i majtyan 
Dios cha'an ma' waq'uen Dios. 

25 Mi an majch mi' contrajiñet, yom i 
payet majlel cha'an mi la' mel la' ba 
ba'an am bA i ye'tyel yom mi la! wa! 
pejcan ti ora cha'an mi' cha' uts an a 
wic'ot che' añet tyo la ti bij, che' max tyo 
c'otyetla ba'an jini am ba i ye'tyel. Como 
jini am ba i ye'tyel mi quejel i yaq'uet ti! 
c'ab policía. Jini policía mi quejel i 
yotsañet ti cachol. 

26 Melel mic subeñet che' ya'ix añet ti 
cachol ma' mi quejel a cha' loq'uel jintyo 
ma' lu' tyoj a mul. Che' ti' cha'le cantisa 
Jesús. 


I cantisa Jesús cha'an jini mu' ba i 
pejcan yamba x'ixic 


27 Jesús ti! bej cha'le cantisa. Ti yala: 
Tsa'ix la' wubi tsa' ba ajli ti ñoj oniyix: 
Mach a pejcAben i yijñam a pi'al. Che! ti 
ajli. 

28 Pero joñon mic subeñetla: Mi an majch 
mi! q'uele' x'ixic cha'an ti! bajñel i 
pusic'al mi! ña'tyan cha'an wersa yom i 
pejcan, tsa'ix i cha'le tsuculel yic'ot ti! 
pusic'al. 

29 Mi chancol i yaq'ueñet a wotsan a mul 
a ñoj bA a wut loc'san ti ora. Choco 
loq'uel. Más wen mi ti a satya jump'ej a 
wut che' bajche' mi ts'acal a bac'tyal ti 
chojquiyet ochel ti xot'mulil ti c'ajc. 

30 Mi chancol i yaq'ueñet a wotsan a mul 
a ñoj ba a c'ab wa! tsepe loq'uel. Choco ti 
ñajt. Más wen che! xmol c'abet che! mi 
ts'acal a bac'tyal ti chojquiyet ochel ti 
xot'mulil ti c'ajc. Cha'ach ti! cha'le 
cantisa Jesús. 


I cantisa Jesús cha'an jini mu! ba i 
caye' yijñam 
(Mt. 19.9; Mr. 10.11-12; Lc. 16.18) 


31 Jesús ti' bej cha'le cantisa. Ti yAlA: 

Yic'ot je'el ti ajli ti ñoj oniyix: Majchical 
mi! caye' i yijñam yom i yaq'uen i juñilel 
cha'an tsiquil cayalix i cha'an. Che! ti ajli 
ti ñoj oniyix. 

32 Pero joñon mic subeñetla: Mi juntiquil 
winic mi! caye! i yijñam cha'an i paye! 
yamba i yijñam, che! mach cha'anic ti! 
cha'le i tsuculel yic'ot yamba winic jini i 
yijñam, che! jach chancol i yaq'uen i 
cha'len i tsuculel. Jini mu! ba i paye! 
cayal ba x'ixic mi! cha'len i tsuculel je'el. 
Che' ti yala Jesús. 


I cantisa Jesús cha'an jini mu' ba i 
lolon wa'chocon i t'an 


33 Tsa'ix la! wubi bajche' ti subentiyob la! 
yumob ti ñoj oniyix: Mi ti a tyajbe i 
c'aba' Dios cha'an a wa!chocon a t'an 
mach yom ma! saj ñusan a cha'len ti 
pejtyelel tsa! ba a wala. Cha'ach ti 
subentiyob ti ñoj oniyix. 

34 Pero joñon mic subeñetla: Mach yom 
la' lolon tyaje' ti t'an cha ba tyac jach 
cha'an i wa'chocontyel la' t'an. Mach 
yom la' tyaje' ti t'an panchan como 
jiñach i buchlib Dios. 

35 Mach yom la! tyaje' ti t'an mulawil 
como i yumach mulawil Dios. Mach yom 
la! tyaje! ti t'an Jerusalén cha'an i 
wa'chocontyel a t'an como mu! ti yumal 
Dios ya' ti Jerusalén. Che' bajche' chancox 
a tyaj ti t'an i c'aba' Dios yubil, che' jini. 
36 Mach yom la! tyaje! ti t'an la! jol 
cha'an i wa'chocontyel la' t'an. Como 
mach ch'ujbi la! sac isan la! wiq'uisan mi 
junt'umic. 

37 Jin jach mi la' wal cha'achi mi cha'achi, 
mi mach che'iqui mach che'iqui, che'etla. 
Mi tila! más ala yamba t'an cha'an i 
wa'chocontyel la! t'an tyAlem ti xiba, che! 
jini. Che! ti yala Jesús. 


I cantisa Jesús cha'an i q'uextyantyel 
simaronlel 
(Lc. 6.29-30) 


38 Jesús ti! bej cha'le cantisa. Ti yala: 
Tsa'ix la' wubi tsa' ba ajli ti ñoj oniyix: 
Mi an majch mi' tyomben i wut juntiquil 
i pi'al wersa mi tyombentyel i cha'an 
je'el. Mi an majch mi' c'ocben i yej 


juntiquil i pi'al, wersa mi c'ocbentyel i 
cha'an je'el. Cha'ach ti ajli ti ñoj oniyix. 
39 Pero joñon mic subeñetla: Mach yom 
la' q'uextyan i simaronlel jini mu' ba i 
ts'a'q'uelet. Pero jiñach bajche' yom: Mi 
an majch mi' jats'et ti junwej a choj, 
aq'uen i jats'et ti yamba junwej je'el. 

40 Mi an majch mi' contrajiñet, mi yom i 
yaq'uet ti melol cha'an i wersa ch'ame' a 
bujc, aq'uen i ch'ame' a bujc yic'ot a 
tsuts bujc je'el. 

41 Mi an majch mi' wersa xiq'uet ti 
cuchejel jump'ej legua, cucu a wic'ot 
cha'p'ej legua. 

42 Majchical jach mi niq'ui c'ajtibeñet, 
aq'uen. Che' an cha ba mi' c'ajtibeñet ti 
majan, aq'uen i majñan. Che' ti' cha'le 
cantisa Jesús. 


Yom mi lac p'untyan laj contrajob 
(Lc. 6.27-28, 32-36) 


43 Jesús ti! bej cha'le cantisa. Ti yala: 
Tsa'ix la' wubi tsa' ba ajli ti ñoj oniyix. Ti 
ajli: P'untyan uts ba a wic'ot. Ts'a'q'uel a 
contra. Cha'ach ti ajli ti ñoj oniyix. 

44 Pero joñon mic subeñetla: P'untyan la! 
contrajob. Aq'ueñob i yutslel la! t'an mu! 
ba i tyajetla ti mach'a wen ba t'an. 
Cha'liben wen ba mu! ba i ts'a'leñetla. 
PejcAbenla Dios ti oración mu! ba i 
tyac'lañetla, che'en. 

45 Mi cha'ach mi la' cha'len, tsiquil che' 
jini, cha'an i yalobiletla Dios am ba ti 
panchan. Como Dios mi yaq'uen i pasel 
q'uin cha'an i wenlel simaroño' ba lajal 
che! bajche! cha'an utso' bA. Lajal mi 
yaq'uen i ñumel ja'al ba'an utso! bA 
yic'ot simaroño' bA. 

46 Pero mi jin jach mi la' p'untyan mu' ba 
i p'untyañetla ¿wen ba ma' q'uejlel ti 
Dios ma' lolon al? Mach'an. Como jinic 
tyo jini xlot ba xch'am tyojoñel mi' 
p'untyañob jini utso' ba yic'otyob. 

47 Mi jin jach uts mi la' pejcan utso' ba 
la! wic'ot ¿chutyoqui wenlel chancol la! 
cha'len ma! lolon al? como jinic tyo jini 
mach'a ba'an mi' ch'ujbin Dios mi! uts 
pejcañob utso! bA yic'otyob. 

48 Jin cha'an yom ts'acal i yutslel la! 
pusic'al che! bajche! ts'acal i yutslel i 

pusic'al lac Tyat am ba ti panchan. 
Cha'ach ti' cha'le cantisa Jesús. 

I cantisa Jesús cha'an wen ba lac cha'libal 
6 1 Q'uele la! bA cha'an mach'an mi la! 

cha'len wen ba la! cha'libal ti wut 

jach la' pi'alob cha'an jach la' wom i 
q'ueletla ti wen. Como mi cha'ach mi la! 
cha'len ma! mi quejel i yaq'ueñetla i tyojol 
la' cha'libal lac Tyat am ba ti panchan. 

2 Jin cha'an che! ma! cotyan p'ump'uño! 
bA mach yom ma! sub a ba ba'an 
quixtyañujob cha'an i lu! ubiñob bajche! 
chancol a cha'len. Como cha'ach mi! 
lolon cha'leñob cha'chajpo' ba i pensal 
che! mi! cotyañob jini mu! ba i tyajob ya! 
ti i templo israelob yic'ot ya' ti bij tyac. 
Cha'ach mi' cha'leñob cha'an mi yajlel ti 
wen ti' tyojlel quixtyañujob. Pero melel 
mic subeñetla cha'an che' jach yom i 
yac'ob i ba ti q'uejlel ti wen ba'an 
quixtyañujob mach'an cha ba mi quejel i 
yaq'uentyel ti Dios cha'an i tyojol yubil. 
3 Pero jatyetla che' mi la' waq'uen cha ba 
mi la' waq'uen cha'an i cotyantyel 
p'ump'uño' bA, aq'ueñob che! ma! majch 
mi yilan cha ba ti a cha'le, mi jinic más 
uts bA a wic'ot. 

4 Che! mila! cotyañob p'ump'uño! bA, mucu 
aq'ueñob jini mu' ba a waq'ueñob. Che! 
jini, lac Tyat am ba ti panchan chancol ba i 
lu' q'uel cha ba mi' mucu cha'len 
quixtyañujob mi quejel i yaq'ueñetla i 
tyojol la' cha'libal. Che' ti yala Jesús. 


I cantisa Jesús cha'an oración 
(Lc. 11.2-4) 


5 Jesús ti! bej cha'le cantisa. Ti yala: Che! 
mi la! cha'len oración mach yom la! 
cha'len bajche' cha'chajpo' ba i pensal. 
Como jini mi' mulan i cha'leñob oración 
che' wa'alob ti i templo israelob yic'ot ti 
xujc tyac calle cha'an jach mi q'uejlelob 
ti quixtyañujob. Pero melel mic subeñetla 
cha'an cha'ach mi yac'ob i ba ti q'uejlel 
ti wen ba'an quixtyañujob tsa'ix 
aq'uentiyob i tyojol yubil, che'en. 

6 Pero jatyetla, che' mi la' cha'len 
oración, ochen ti mal a wotyot. Ñup'u i 
ti' a wotyot. Pejcan lac Tyat am ba ti 


panchan como ya!ix an a wic'ot ti a 
pusic'al. Lac Tyat am ba ti panchan 
chancol ba i lu' q'uel cha ba mi' mucu 
cha'len quixtyañujob mi quejel i 
yaq'ueñetla i tyojol la' cha'libal, yubil. 

7 Che' mi la' cha'len oración, mach yom 
la' chac tyaj lajal ba t'an cha'an jach mi 
la' bajñel tyam'isan la' woración che' 
bajche' mi! lolon cha'leñob jini mach'a 
ba'an mi' ch'ujbiñob Dios. Como mi' 
lolon ña'tyañob mi yubintyel i yoración 
cha'an cabal i t'an. 

8 Pero mach che'ic yom la' cha'len. Como 
jini lac Tyat am ba ti panchan yujil isujm 
cha ba yes yom la' cha'an che' max tyo 
la' c'ajtiben. 

9 Jin cha'an cha'ach yom mi la' cha'len 
oración. Yom mi la' wal: 

C Tyat lojon, ya' ba añet ti 
panchan, 

la' ch'ujutisantiquet. 

10La' yumintiquet. 

La! mejlic cha bA a wom wa! ti 
mulawil, che' bajche' mi mejlel 
cha bA a wom ya! ti panchan. 

11 Aq'ueñon lojon c waj i c'ajnibal ba 
lojon c cha'an ti ili ba q'uin. 

12 Ñusabeñon lojon c mul che' bajche' 
mi lojon c ñusabeñob i mul lojon 
c pi'alob je'el. 

13 Cañatyañon lojon cha'an mach cac! 
lojon c payol ti mulil, coloyon 
lojon ti i p'atyalel jini mach'a 
wen. 

Como a cha'añach a yumintyel 
yic'ot a p'atyalel yic'ot a ñuclel ti 
pejtyelel ora. Amén. 


14 Como che! mi la! ñusabeñob i mul la! 
pi'alob, lac Tyat am ba ti panchan mi 
quejel i ñusAbeñetla la! mul je'el. 

15 Pero mi mach'an mi la! ñusabeñob i 
mul la! pi'alob, mach'an mi quejel i 
ñusabeñetla la! mul lac Tyat am ba ti 
panchan. Che! ti! cha'le cantisa Jesús. 


I cantisa Jesús cha'an ch'ajb 


16 Che! mi la! poj ch'ajban ti pejtyelel 
mu! ba la! c'ux, mu! ba la! jap cha'an la! 
wom la! p'untyan Dios, mach yom la! pas 

ti ch'ajyem i ñi! la! wut che! bajche' mi' 
cha'leñob jini cha'chajpo' ba i pensal. 
Como mi' pasob ch'ajyem ba i ñi' i wut 
cha'an jach yom i tsictisabeñob quixtyañu 
cha'an muc'ob ti ch'ajb. Pero melel mic 
subeñetla che' jach mi' cha'leñob cha'an 
mi' pasob i ba ti wen ti quixtyañujob. 
Che' jini, tsa'ix aq'uentiyob i tyojol yubil. 
17 Pero jatyetla, che' mi la' poj cha'len 
ch'ajb, mach yom la! pas la! ba che! 
bajche' ch'ajyemetla. Pero poco la' wut, 
xiban la' jol, 

18 cha'an mach'an mi' ña'tyan 
quixtyañujob cha'an muq'uet ti ch'ajb. Jin 
jach lac Tyat am ba ti panchan mi quejel i 
ña'tyan, como ya'ix an a wic'ot ti a pusic'al. 
Mi quejel i yaq'ueñet a tyojol yubil. 


Lac ricojlel ti panchan 
(Lc. 12.33-34) 


19 Mach yom la! much'quin cabal cha bA 
an la! cha'an wa! ti mulawil. Como an 
mu! bA quejel ti joch'. An mu! bA quejel ti 
tsuculiyel. An mu! bA quejel i yochel 
ajxujch' i xujch'ibeñetla. 

20 Yom ba yi, much'quin la' ricojlel ya' ti 
panchan ba! ma! mi joch'iñel, ba! ma! mi 
tsuculiyel, ba! ma! mi yochel ajxujch! i 
xujch'ibeñetla. 

21 Como jini mu! bA a q'uel ti más ñuc, mi 
jini am ba ti panchan mi jini am ba ti 
mulawil, jiñach jini mu' ba a bej pensalin. 


I c'ac'al lac bac'tyal 
(Lc. 11.34-36) 


22 Che! wen la! wut mi la! wen q'uele! i 
saclel mulawil. Che' bajche' jini, che! 
wen la' pusic'al cha'an ti la' ch'ujbi i t'an 
Dios, mux la! ña'tyan bajche' yom mi la! 
wajñel ti wen ti mulawil. 

23 Pero mi ma' mi la' saj ch'ujbin i t'an 
Dios cha'an mi la' ña'tyan bajche' yom 
mi la! wajñel, añet tyo la ti ic't'ojñal 
yubil. Ñoj ic'jowan jini ic't'ojñal. Wocol 
añetla. Che' ti yala Jesús. 


Dios yic'ot tyaq'uin 
(Lc. 16.13) 
24 Mach'an ajtroñel ch'ujbi ba i yamin 
cha'tiquil i yum wa! ti mulawil. Mi quejel 


i ts'a'q'uel juntiquil. Mi quejel i p'untyan 
jini yamba. Xuc'ul mi' cha'liben i troñel 
juntiquil. Mi' lu' ñusaben i t'an jini 
yamba. Cha'ach an lac pusic'al je'el. 
Mach ch'ujbi la! yumin Dios che! chancol 
la! yumin tyaq'uin. Che! ti! cha'le cantisa 
Jesús. 


Dios mi! cañatyan i yalobilob 
(Lc. 12.22-31) 


25 Jesús ti! bej cha'le cantisa. Ti yala: Mic 
subeñetla mach yom la' lolon cabal 
pensalin cha ba mi quejel la! c'uxe', la! 
jape', mi cha'an la! pislel mu! ba quejel 
la! xoje'. Dios ti yaq'ueyetla cha'an cuxul 
mi la! wajñel. Che! jini, ¿mach'a ba'an mi 
quejel i yaq'ueñetla i bal la! ñac je'el? 
Muc'ach. Dios ti yaq'ueyetla la' bac'tyal. 
¿Mach'a ba'an mi quejel i yaq'ueñetla la! 
pislel mi la' wal? Muc'ach. 

26 Ña'tyanla jini xma'tye'mut mu! ba ti 
wejlel ti chan. Mach'an mi' cha'len pac'. 
Mach'an mi' cha'len c'ajbal. Ma! mi 
yotsan i buc'bal ti! yotyotlel cha'an mi! 
cAñatyan ti jal. Pero lac Tyat am ba ti 
panchan mi yaq'ueñob cha ba yes yom i 
buc'ob. Más ñuc mi' q'uelonla Dios che! 
bajche' xma'tye'mut. 

27 ¿Am ba mi junticlec ch'ujbi ba i colel 
xinil metro aunque mi' bej cha'len cabal 
pensal cha'an wersa yom chan'ac? 
Mach'an. 

28 ¿Chucoch mi la' lolon cha'len cabal 
pensal cha'an la' pislel? Ña'tyanla bajche' 
mi colel nich' pimel ti ma'tye'el. Ma' mi' 
cha'len toñel. Mach'an mi' jale' i pislel. 
29 Pero mic subeñetla: Mi jinic jini yumal 
ñoj cabal ba i ricojlel Salomón bA i c'aba! 
mach i tyaja i c'otyajlel jini ñoj wen ba i 
pislel che' bajche' nich' pimel tyac. 

30 Jiñach Dios mi yaq'uen i c'otyajlel 
pimel tyac mu' ba i colel wale iliyi pero 
ijc'al jach mi' pulelob ti yajnib c'ajc. Pero 
Dios mi! más pensalin i yaq'ueñetla cha 
ba yom la! cha'an che! bajche! mi' 
pensalin pimel tyac. Pero ts'itya' jach 
chancol la' ch'ujbin Dios che' bej an 
cabal la' pensal cha'an i bal la' ñac' yic'ot 
la' pislel. 

31 Jin cha'an mach yom la! cha'len cabal 

pensal. Mach yom la! waAle!: ¿Chuquiyes 
mi quejel laj c'uxe!? ¿Chuquiyes mi 
quejel la cape'? ¿Chuquiyes mi quejel lac 
xoje'? che'etla. 
32 Como quixtyañujob wa! ti mulawil 
che! jach mi! bej pensalin cha bA yes mi' 
c'ux, cha ba yes mi! xoj. Pero jatyetla 
mach che'ic yom mi la! cha'len. Como 
añach la! Tyat am ba ti panchan yujil 
isujm pejtyel cha ba yes yom la! cha'an. 
33 Bej pensalinla cha ba yom Dios. Che! 
jini mi quejel la! waq'uentyel pejtyelel 
cha ba tyac yom cha'añetla. 
34 Mach yom la' lolon cha'len cabal 
pensal cha'an jini mu' tyo ba quejel i 
yujtyel ijc'al. Como ti jujump'ej q'uin an 
wocol tyac mu' ba lac wersa cuch. Jasal 
jach mi la' ña'tyan bajche' mi la' cuche' 
la! wocol ti jin jach ba q'uin. Che! ti' 
cha'le cantisa Jesús. 
Mach yom la' lolon ale' mi an i mul yamba 
(Lc. 6.37-38, 41-42) 

1 Mach yom la' lolon al mi an i mul 
7 juntiquil che' max tyo ti yoque 
tsictyay mi an o mi mach'an. Che' jini 
ma'an mi yal Dios añach la' mul je'el 
cha'an ti caj a t'an. 
2 Lajalach bajche' mi la' lolon ale' an i 
mul la! pi'alob, cha'ach je'el mi quejel i 
yaletla an la' mul. 
3 ¿Bajche'qui isujm che! ch'ujbi a wilan i 
ts'ubil tye' ti' wut a wermañu che! 
mach'an ma' pensalin mi an colem 
xujc'u! tye! ti a wut, yubil? 
4 Che! an xujc'u! tye! ti a wut yubil, 
¿bajche'qui ch'ujbi a suben a wermañu: 
Aq'ueñon c loc'sabeñet i ts'ubil tye' ti a 
wut? che'et. 
5 Cha'chajp la' pensal. Jini yom ba yi, 
ma! ñaxan loc'san jini colem xujc'u! tye! 
am ba ti a wut, yubil. Che! jini, ch'ujbi a 
wen q'uel cha'an ma! loc'saben i ts'ubil 
tye' am ba ti' wut a wermañu. Cha'ach ti' 
cha'le cantisa Jesús cha'an jini más an ba 
i mul mu' ba i lolon ale' an i mul i pi'al. 
6 Mach yom la! waq'uen ts'i' cha bA 
ch'ujul. Che' mich' jini ts'i' mi' c'uxetla. 
Mach yom mi la! waq'uen chityam cha 
ba ñoj lets ba i tyojol. Como che' jach mi' 


tyejq'ue! ti lum. Che' bajche' jini, mach 
yom la' suben i t'an Dios mu' ba laj q'uel 
ti ch'ujul jini mu! ba i junyajlel wajlen i 
t'an Dios. 


C'ajtinla, saclanla, pejcanla 
(Lc. 11.9-13; 6.31) 


7 Bej c'ajtibenla Dios cha ba yom la' 
cha'an. Mi quejel i yaq'ueñetla. Bej 
saclanla. Mi quejel la! tyaje'. C'ajtibenla 
Dios, che! bajche' chancol la! jats'e' i ti' 
otyot yubil. Mi quejel i jambeñetla. 
8 Como jini mu! bA i c'ajtin mi quejel i 
yaq'uentyel. Jini mu! ba i saclan mi 
quejel i tyaje'. Jini mu! ba i jats'e! i ti! 
otyot mi quejel i jambentyel. 
9 ¿Am ba juntiquiletla tyatyAlet ba la mu! 
bA quejel la! waq'uen la! walobil tyun 
che! mi c'ajtin waj? 
10 ¿Mu' ba quejel la! waq'uen lucum che! 
mi! c'ajtin chay? 
11 Che' jini, jatyetla, aunque simaroñetla, 
a wujila la! waq'uen la! walobil wen tyac 
bA. Lac Tyat am ba ti panchan más tyo 
mi quejel i yaq'uen wen tyac ba jini mu! 
ba i c'ajtin. 
12 Bele' cha'libenla wen ba la! pi'alob 
che' bajche' mi la' mulan i cha'libeñetla 
je'el. Como jiñach mu! bA i xic'onla lac 
cha'len i mandar Moisés yic'ot tsa' ba i 
ts'ijbuyob jini tsa' ba i xiq'ui yale' Dios ti 
ñoj oniyix. 
Saj ba i ti' bij 
(Lc. 13.24) 
13 Che' wa' tyo añetla ti mulawil 
cha'lenla xambal ti bij saj ba i ti' yubil. 
Colem i pochtyalel, ñuc i ti! jini bij ba! 
mi' majlelob ti xot'mulil. An cabal mu' 
ba i yochelob yati. 
14 Pero saj i ti' jini saj ba bij ba' mi 
yochelob mu' ba i yaq'uentyelob tsiji' ba 
i cuxtyalel. Mach'an cabal mu' ba i 
yochelob ya'i. 
Ti i wut mi cAjñel tye' 
(Lc. 6.43-44) 
15 CAñatyan la! ba cha'an jini xlot bA 


ajcantisajob mu! ba i lolon alob cha'an i 
t'añach Dios chancol i puc majlel. Mi' 

lolon pasob iba che! bajche' ñoj uts bA 
tiñAme! mi! lolon cha'len, pero ti! pusic'al 
an i simaronlel che! bajche' ñoj simaron 
ba ma'tye'lel ts'i' yubil. [TiñAme! yom i 
yale' oveja.] 

16 Pero ch'ujbi la' can jini quixtyañujob 
cha ba mi' cha'leñob che! bajche' mi la! 
cAñe! tye' ti i wut. Como mach'an mi la! 
tyuq'ue! i wut ts'ujsub ba! ch'ix jach mi 
colel, mi higo ba i wut tye' ba! ts'ujsub 
jach mi colel. 

17 Jini wen bA tye' mi yac' wen bA i wut. 
Jini mach'a wen ba tye! mi yac' mach'a 
wen ba i wut. 

18 Jini wen ba tye' mach ch'ujbi i yaq'ue' 
mach'a wen bA i wut. Jini mach'a wen bA 
tye' mach ch'ujbi i yaq'ue' wen ba i wut. 
19 Pejtyelel tye! tyac mach'a ba'an mi yac' 
wen ba i wut mi sejq'uel. Mi pulel ti c'ajc. 
20 Che! bajche' mila! cañe' tye! ti i wut, che! 
je'elmila' cañe' xlot ba ajcantisa cha'an ti' 
cha'libal. Che! ti! cha'le cantisa Jesús. 


Mach ti pejtyelelob mi yochelob ti 
panchan 
(Lc. 13.25-27) 


21 Ti' bej cha'le cantisa Jesús. Ti yala: 
Mach ti pejtyelelob mu! ba i pejcañon ti i 
yum mi quejel i yochel ti panchan ba! mi' 
cha'len yumal Dios. Jin jach mu! ba i 
cha'leñob bajche' yom i pusic'al c Tyat 
am ba ti panchan. 

22 Che! mi quejel i c'otyel i yorojlel 
melojel ya' ba'an Dios ti panchan cabalob 
mi quejel i subeñob: C Yum, joñon lojon ti 
lojon c subu majlel a t'an. Ti lojon j c'AñA a 
c'aba' cha'an ti lojon c choco loq'uel xiba 
ti' pusic'al quixtyañujob yic'ot ti a c'aba! ti 
lojon c pasa cabal ñuc tyac bA a p'atyalel. 
Cha'ach cabal mi quejel i yalob. 

23 Che! jini, mi quejel c subeñob: 
Mach'an ba! ba ora tij cañayetla. Mach c 
cha'añeticla. Loq'uenla wA! ba'añon ti 
pejtyeletla tsa! ba la! cha'le mach'a wen. 
Cha'ach mi quej c subeñob, che' Jesús. 


Cha'chajb i ts'ajquil i yebal ba otyot 
(Lc. 6.47-49; Mr. 1.22) 


24 Jesús ti' bej cha'le cantisa. Ti yala: Jini 
mu! ba i yubin c t'an, mu! ba i ch'ujbin 


bajche' mi cale! jiñach che! bajche' 
juntiquil winic am ba i ña'tyabal mu' ba 
mele' i yotyot. Pero ñaxan tyam mi' 
pique' lum cha'an mi! tyaje' tyun ba! mi' 
wa'chocon i ts'ajquil i ye'bal otyot. 

25 Ti tyali ja'al. Ti wen tyam'4 ja'. P'atyal 
ba ic! ti! wen jats'a i yotyot. Pero 
mach'an ti bujchi como tsats chucul ti 
tyun. 


26 Pero jini mu! ba i yubin c t'an pero 
mach'an mi' ch'ujbin mu! ba i subentyel, 
jiñach che' bajche' juntiquil winic 
mach'a ba'an i ña'tyabal mu! ba i mele' i 
yotyot ti pam ji'. Mach'an tyam ba i 
ts'ajquil i yebal otyot. 

27 Ti tyAli ja'al. Ti wen tyam'4 ja'. Ti 
ñumi p'atyal ba ic'. Ti bujchi i yotyot. 
Ñoj p'ump'un bajche' ti jili i yotyot. 
Cha'ach ti' cha'le lajoñel Jesús. 


28 Che' ñac ti ujti i sube' Jesús jini t'an, 
tyoj bac'ñajel ti yubiyob quixtyañujob 
cha'an i cantisa. 

29 Jesús mach'an ti! cantisayob bajche! 
yamba ajcantisajob. Como tsiquil an i 
p'atyalel i t'an Jesús. 


Jesús ti! lajmisa juntiquil lepra ba c'am'an 
(Mr. 1.40-45; Lc. 5.12-16) 


1 Che! ñac Jesús ti jubi tyAlel ya! ti 

wits, yonlel quixtyañu ti! tsacleyob 
tyalel. 
2 Che! jini juntiquil c'am ba winic ti! lac'a 
Jesús. Lepra ba i c'aba' i c'am'an. An cha 
ba yes pasem ti i pachalel mu! ba i 
pac'misaben majlel i bac'tyal. Ti' ñocle 
ya! ti yebal yoc Jesús. Ti! sube: Mi a 
wom, ch'ujbiyach a lajmisañon, che' ti 
subenti Jesús. 
3 Che' jini, Jesús ti tyala jini c'am ba. Ti 
yala: Comach. La! lajmiquet. Che! ti 
subenti jini c'am ba. Che' ñac ti ujti i 
yAle! Jesús, ti ora jach ti lajmi. C'oq'uix ti 
cayle. 
4 Che! jini, Jesús ti! sube: Q'uele a bA 
cha'an mach'an majch ma' saj suben. 
Cucu, pasa a ba ba'an cura. Ya'i ma! 
waq'uen i majtyan Dios che! bajche' ti 
yala Moisés ti mandar cha'an mi yilañob 

ti pejtyelelob cha'an tsa'ix lajmiyet. Che! 
ti subenti jini winic. 
Jesús ti! lajmisa juntiquil ajtoñel 
(Lc. Z.1-10) 


5 Ti c'oti Jesús ya! ti jump'ej lum 
Capernaum ba i c'aba'. Ya! ti c'oti ba'an 
Jesús juntiquil am ba ye'tyel ti capitán 
cha'an cien soldado i cha'an bA 
romanojob. Ti' wersa c'ajtibe Jesús ti 
wocol t'an. 

6 Ti yala: C Yum, ya! ti cotyot an 
juntiquil ñoj c'am ba ajtoñel c cha'an. An 
ti wayib. Mach ch'ujbi i nijcantyel i yoc i 
c'ab. Ñoj cabal chancol i yubin wocol. 
Che' ti yala jini capitán. 

7 Jesús ti yala: Muc'ach c majlel c 
lajmisan, che'en. 

8 Jini capitán ti! jac'a: C Yum, ma'ix c 
ñuclel cha'an ma! wochel ti cotyot. Che! 
jach ma! wac' a t'an cha'an mi lajmel. 
Che' jini mux i lajmel jini ajtoñel c 
cha'an, che'en. 

9 Como joñon je'el mic xijq'uel ti yamba 
más ñuc ba ye'tyel. Joñon je'el mic 
xiq'ue' soldadojob. Che' mic suben 
juntiquil: Cucux, cho'on. Mi majlel. Mic 
suben yamba: La', cho'on. Mi tyalel. Che! 
mic suben ajtoñel: Cha'len jini, cho'on. 
Mi' cha'len. Che' ti yala jini capitán. 

10 Che! ñac ti yubi Jesús i t'an jini 
capitán ñoj tijicña ti yubi. Jesús ti' sube 
quixtyañujob chancol ba i tsaclen majlel: 
Melel mic subeñetla, mach'an ba! tic 
tyaja ba'an pejtyelel c pi'alob israelob 
juntiquil mu! ba i wen ch'ujbiñon bajche' 
ili capitán, che'en. 

11 Mic subeñetla ya' ba loq'uemob ti 
paso' q'uin yic'ot ba' mi p'ajquel q'uin mi 
quejel i tyalelob cabal mach'a israelob 
mu' ba i buchtyalob ti uch'el yic'ot 
Abraham, yic'ot Isaac yic'ot Jacob ya' ti 
panchan ba' mi' cha'len yumal Dios. 

12 Pero jini israelob tsa' ba subentiyob i 
t'an Dios mach'a ba'an ti' ch'ujbiyob mi 
quejel i chojquelob majlel ya' ba' 
ic'jowan, ba' mi quejelob ti uq'uel yic'ot 
tsats mi quejel i c'uxob i yej. Che! ti' sube 
quixtyañujob Jesús. 

13 Che! jini Jesús ti! sube jini capitán: 


Cucux ti a wotyot. Cha'an ti a ch'ujbiyon 
tsa'ix lajmi ajtroñel a cha'an. Che' ti yala 
Jesús. Ti jin jach ba ora ti wa! lajmi jini 
ajtroñel. 


Jesús ti' lamjisa i nij'aña' Pedro 
(Mr. 1.29-31; Lc. 4.38-39) 


14 Jesús ti majli ti yotyot Pedro. Ya! ti 
yila i nij'aña' Pedro. Mi wen ubin c'!ajc. 
An ti wayib. 

15 Jesús ti' tyalbe i c'ab. Ti wa' lajmi 
c'ajc. Che! jini ti tyejchi. Ti' melbeyob i 
yuch'el. 


Jesús ti' lajmisayob cabalob 
(Mr. 1.32-34; Lc. 4.40-41) 


16 Che! yomox ic'an ti pajyiyob tyaAlel ya! 
ba'an Jesús cabal tyac'labilo' bA ti xiba. 
Mach'an cha ba yamba ti c'ajni, ti! t'an 
jach, Jesús ti' wa' choco loq'uel xibajob. 
Ti' lu' lajmisabeyob i c'am'an 
quixtyañujob cha ba tyac jach ba c'am'an 
yic'otyob. 

17 Cha'ach ti ujti cha'an mi ts'actiyel tsa' 
ba i wa ala juntiquil tsa! ba xiq'ui yale' 
Dios Isaías bA i c'aba'. Ti! tyaja ti t'an 
Jesús. Ti yala: Ti! cotyayonla laj cuche! 
lac wocol tyac. Ti' choco loq'uel laj 
c'am'an tyac. Cha'ach ti wa ala Isaías ti 
ñoj oniyix che! max tyo ajn ti mulawil 
Jesús. 


Jini yom ba i tsaclan majlel Jesús 
(Lc. 9.57-62) 


18 Che! ñac ti yila Jesús joyol ti cabal 
quixtyañujob ti! xiq'uiyob ajcant'añob i 
cha'an cha'an mi! c'axelob ti junxejlel 
colem joyol ba ja'. 

19 Juntiquil ajcantisa cha'an i mandar 
israelob ti' lac'a Jesús. Ti yala: Maestro, 
com c tsacleñet majlel ba'ical jach ma! 
majlel, che'en. 

20 Jesús ti' sube: Xwax an i met. 
Xma'tye'mut an i c'u'. Pero Joñon i 
Pi'alon Quixtyañujob mach'an c bajñel 
ajñib ba! mic tyots'tyal. Cha'ach ti yala 
Jesús. 

21 Che! jini, juntiquil ajcant'an i cha'an 
Jesús ti' sube: C Yum, aq'ueñon c pijtyan 
jintyo mi sajtyel c tyat cha'an mic ñaxan 

ch'ujñan. Che! jini, mux c tsaclañet 
majlel, che'en. 

22 Jesús ti! sube: La'. Tsacleñon majlel. 
Mu! tyo i ch'ujñan a tyat ya! ba mi sajtyel 
jini sajtyemo' ba yubil. Che' ti yala Jesús. 
Como cha'ach bajche' sajtyemo' ba yubil 
jini mach'a ba'an mi' ch'ujbiñob Dios. 


Jesús ti' lajmisa toñel ba ic! yic'ot 
wits'law b4 ja' 
(Mr. 4.35-41; Lc. 8.22-25) 


23 Che' jini ti ochi Jesús ti barco. Ti 
ochiyob je'el ajcant'añob i cha'an. 

24 Che! jini ti queji toñel ba ic! ya! ti 
colem joyol ba ja'. Jini ic! ti queji i wets' 
ochel ja' ti malil barco jintyo yomox 
bujt'el ti ja'. Pero wayal Jesús. 

25 Che! jini, jini ajcant'añob ti queji i 
p'ixtisañob Jesús. Ti' subeyob: C Yum, 
muq'uix quejel lac sujp'el ochel ti mal ja', 
che'ob. 

26 Jesús ti' subeyob: ¿Chucoch muq'uetla 
ti baq'uen? Ts'itya' jach chancol la! 
ch'ujbiñon. Che' ti yala Jesús. Che' jini ti 
tyejchi. Ti! tiq'ui ic! yic'ot wits'law ba ja'. 
Ti wa! lajmi. Wen ñach'alix ti cayle. 

27 Tyoj bac'ñajel ajcant'añob i cha'an 
Jesús. Ti' c'ajtibeyob i ba, ¿majchqui 
wale jini winic mu' ba i ch'ujbibentyel i 
t'an ti ic! yic'ot ti ja'? Che! ti yalayob. 


Winic tyac'labil ba ti xiba 
(Mr. 5.1-20; Lc. 8.26-39) 


28 Jesús yic'ot ajcant'añob i cha'an ti' 
c'axiyob majlel ti junxej colem joyol ba 
ja'. Ya' ti c'otiyob ya' ti i lumal 
ajgadarenojob. Che' jini, cha'tiquil 
winicob ti loq'uiyob ya! ti ch'ujñajibal. 
Ti! lac'ayob Jesús. Tyac'labilo' ba ti xiba 
ti cha'ticlelob. Ñoj simaroñob. Pejtyel 
quixtyañujob mi! bac'ñañob ñumel ya! ti 
bij. 

29 Che! ñac ti yilayob Jesús ti quejiyob ti 
oñel jini xibajob am ba ti! pusic'al jini 
cha'tiquilob. Ti yalayob: ¿Chuquiyes a 
wom a wic'otyon lojon, Jesús, jatyet i 
Yalobilet ba Dios? ¿Tsa'ix ba tyaliyet a 
wA tyac'lañon lojon che! max tyo c'ot i 
yorojlel ma' chocon lojon ochel ti 
xot'mulil? Che! ti yalayob. 


30 Ya' chancol ti buc'bal yonlel chityam 
ya' lac'al. 

31 Jini xibajob ti' wersa c'ajtibe Jesús: Mi 
mux a chocon lojon loq'uel ti' pusic'al ili 
quixtyañujob, aq'ueñon lojon cochel ti 
chityam, che'ob. 

32 Jesús ti' subeyob: Cucux. Ochen, 
che'en. Che' jini, jini xibajob ti loq'uiyob 
ti' pusic'al winicob. Ti ochiyob ti' pusic'al 
chityam. Che! jini, jini chityam ti lu' 
jubiyob majlel ti ajñel ya! ti queptyal. Ti' 
chocoyob ochel i ba ti malil colem joyol 
ba ja'. Ya! ti lu! jic'tyayob ja". 

33 Che! ñac ti yila ajcAñAtya chityam cha 
ba ti ujti ti' bac'ñayob. Ti majliyob ti 
ajñel. Che! ñac ti c'oti'yob ya! ti lum ti' 
lu! subu pejtyel bajche! ti ujti jini 
chityam yic'ot bajche! ti ujti jini winicob 
tsa! bA loq'ui xiba ti! pusic'al. 

34 Che! jini, ti pejtyelel quixtyañujob ya! 
ba añob ti Gadara ti lu! majliyob ya! 
ba'an Jesús. Che! ñac ti! q'ueleyob ti' 
subeyob cha'an mi loq'uel majlel ya' ba' 
añob. 


Jesús ti! lajmisa winic mach'a ba'an i 
c'ajnibal yoc i c'ab 
(Mr. 2.1-12; Lc. 5.17-26) 

Q 1 Jesús ti ochi ti barco. Ti c'axi ti 
junxej colem joyol ba ja'. Ya' ti c'oti 
ti i lumal. 
2 Ya! ti c'oti quixtyañujob tsa! ba i 
q'uecheyob tyalel juntiquil winic mach'a 
ba'an i c'ajnibal yoc i c'ab. Tyots'ol ti yab 
ti' q'uecheyob tyaAlel. Che! ñac Jesús ti 
yila cha'an ti! ch'ujbi jini quixtyañujob 
cha'an an i p'atyalel i lajmisan jini c'am 
ba, ti! sube jini mach'a ba'an i c'ajnibal 
yoc i c'ab: Pi'al, tijicñisan a pusic'al. 
Ñusabilix a mul. Che' ti yala Jesús. 
3 Che' jini, ya'an cha'tiquil uxtiquil 
ajcantisajob cha'an i mandar israelob. Ti 
queji i pensaliñob ti' pusic'al: Jini winic 
chancol jach i cuye' i ba ti Dios. Che' ti' 
pensaliyob ti' pusic'al. 
4 Pero yujil isujm Jesús cha ba chancol i 
bajñel pensaliñob ti! pusic'al. Jin cha'an 
ti' subeyob: ¿Chucoch muq'uetla ti 


simaron ba pensal? che'en. 
5 ¿Baqui ba más wocol mic suben mi la' 

wal? ¿Más wocol ba mic suben ñusabilix 
a mul o más wocol ba mic suben, 
tyejchenix, cha'lenix xambal? cho'on, 
che'en. 

6 Wale mi quej c pas'eñetla cha'an an c 
p'atyalel cha'an mic ñusabeñob i mul 
año! ba ti mulawil, Joñon i Pi'alon bA 
Quixtyañujob. Che! jini, ti' sube mach'a 
ba'an i c'ajnibal yoc i c'ab: Mic subeñet, 
tyejchen. Ch'amax majlel a wab. Cucux ti 
a wotyot. Che! ti yala Jesús. 

7 Jini tsa' ba lajmisanti yoc i c'ab ti 
tyejchi. Ti majli ti yotyot. 

8 Che' ñac ti yila quixtyañujob cha ba ti 
ujti, ti quejiyob ti baq'uen. Ti' subeyob i 
ñuclel Dios como tsiquil tsa'ix aq'uenti 
quixtyañu i p'atyalel Dios cha'an mi' 
lajmisan quixtyañujob. 


Jesús ti' paya Mateo cha'an i tsaclen 
majlel 
(Mr. 2.13-17; Lc. 5.27-32) 


9 Che! jini, ti loq'ui majlel Jesús ya'i. Ti 
yila juntiquil xch'am tyojoñel Mateo ba i 
c'aba!. Ya! buchul ba! mi' cha'leñob 
tyojoñel. Jesús ti! sube: TsAcleñon majlel, 
che'en. Che! jini Mateo ti tyejchi. Ti' 
tsacle majlel Jesús. 

10 Ti ujti che! Jesús yic'ot ajcant'añob i 
cha'an ti majliyob ti uch'el ya! ti yotyot 
Mateo. Ya'an je'el cabal xlot ba xch'am 
tyojoñelob yic'ot yamba quixtyañujob 
añob i mul. Motin muc'ob ti uch'el. 

11 Che! ñac jini fariseojob ti! q'ueleyob ti' 
c'ajtibeyob ajcant'añob i cha'an Jesús: 
¿Bajche!qui isujm che! mi' pi'leñob ti 
uch'el la! maestro jini xlot ba xch'am 
tyojoñelob yic'ot yamba xmulilob? Che' 
ti yalayob. 

12 Jesús ti yubi bajche' ti subenti 
ajcant'añob i cha'an. Jin cha'an ti! sube 
jini fariseojob: Jini c'oc'ob ba mach 
c'ajnibal mi ts'acantyel, jin jach jini 
c'am'o' ba, che'en. 

13 Cucuxla. Pensalinla i sujmlel ili t'an ti' 
Ts'ijbubil ba i T'an Dios ba! mi yaAle!: Jini 
com ba, jiñach cha'an mi la! p'untyan la! 
pi'alob cha'an la! wom la! cotyañob. Más 
wen mij q'uele! che! bajche! mi la! 
waq'ueñon pulem bA c majtyan. Che! 


ts'ijbubil ti! t'an Dios. Che! ti yala Jesús. 
Mach'an ti tyAliyon c paye' mu! ba i lolon 
ale! ma'ix i mul. Pero ti tyAliyon c pAye! 
quixtyañujob año! ba i mul cha'an mi' 
q'uextyan i pensal i caye' i mul. Che' ti 
yala Jesús. 


Ti' c'ajtibeyob Jesús i sujmlel cha'an i 
ch'ajbantyel uch'el 
(Mr. 2.18-22; Lc. 5.33-39) 


14 Jini ajcant'añob i cha'an Juan tsa! bA 
yac'a ch'am ja! ti tyAliyob ya! ba'an 
Jesús. Ti! c'ajtibe: ¿Bajche'qui isujm 
cha'an joñon lojon yic'ot fariseojob mi 
lojon cabal c cha'len ch'ajb cha'an mu' 
ba lojon j c'ux, mu' ba lojon cap pero 
mach'an ba' ba ora mi cha'leñob ch'ajb 
ajcant'añob a cha'an? che'ob. 

15 Jesús ti! subeyob: ¿Mu! ba i cha'leñob 
ch'ajb cha'an mu! ba i c'uxob, mu! bA i 
japob payalo' ba ti q'uiñejel ñujpuñel 
che! ya! tyo an yic'otyob ajñujpuñel, ma! 
wal? Mach'an. Pero tyal tyo i yorojlel mi 
pajyel loq'uel ajñujpuñel ti tyojel 
quixtyañujob. Che' jini mi quejel i 
ch'ajbañob i bA. Che! ti yala Jesús. 

16 Ti! cha'le yamba lajoñel Jesús. Ti yala: 
Mach'an majch mi' c'añe' ts'iji' ba pisil 
cha'an mi lajwe' tsuculix ba i pislel. Muc! 
jach i cha' tsijlel loq'uel jini tsijib tyo ba 
che' mi' com'an. Che' jini más colemix mi 
loq'uel i tsijlemal. Che' ti yala Jesús. 

17 Ti' cha'le yamba lajoñel. Ti yala: Mach 
yom cojlic ochel ti tsucul ba pajchij ba 
yajnib che! chancol tyo i mejlel vino ba 
lembal. Como jini vino ba lembal mi yac' 
ti tyojmel tsucul ba pachij ba yajnib. Mi 
tyojmel yajnib. Che' jini mi bejquel. Jin 
cha'an yom mi yotsañob tsiji' ba vino ti 
tsiji' ba yajnib. Che' jini mi cañatyantyel 
vino yic'ot yajnib je'el cha'an mach jilic. 
Che' ti yala Jesús. 


I yalobil Jairo yic'ot jini x'ixic tsa! ba i 
tyalbe i pislel Jesús 
(Mr. 5.21-43; Lc. 8.40-56) 


18 Che! ñac mu! tyo ti t'an Jesús cha'an 
jini ujtyel ba yale', ya! ti c'oti juntiquil 
ñuc ba i ye'tyel ti templo israelob. Ti 

ñocle ti yebal yoc Jesús. Ti yala: Ujtyel 

tyo i sajtyel quixicp'eñal. Pero muq'uic a 
tyalel a wac! a c'ab ti! pam i bac'tyal, 
mu! tyo i cha! cuxtiyel. Che! ti yala jini 
ñuc ba ye'tyel. 

19 Che! jini, Jesús yic'ot ajcant'añob i 
cha'an ti loq'uiyob majlel yic'ot jini ñuc 
ba i ye'tyel. 

20 Che! ñac an ti bij Jesús ya! ti tyAli 
juntiquil c'am bA x'ixic. C'ala doce años 
ma! ti lajmi ti loq'uel i ch'ich'el. Ti tyAli 
jini x'ixic ya! ti! pat Jesús. Ti! tyalbe i yoc 
i bujc Jesús. 

21 Como jini x'ixic ti! bajñel pensali: Mi 
jinic jach mij c'otyel c tyAlben i pislel 
Jesús mux c lajmel. Che' ti' pensali. 

22 Jesús ti' sutqui i ba. Ti' q'uele jini 
x'ixic. Ti! sube: Tijicñisan a pusic'al, 
calobil. Tsa'ix lajmiyet cha'an ti a ch'ujbi 
mi quejel a lajmel mi ti a tyala c bujc. Jin 
jach ba ora ti wa! lajmi jini x'ixic. 

23 Che! ñac ti c'oti Jesús ya! ti yotyot ñuc 
bA ye!tyel ti templo israelob, ti yila ya'an 
ajnijca músicajob. Chajpabilob cha'an i 
majlelob yic'otyob i ch'ujñan ch'ujlelal. 
Mu! ti ñoj c'am ba uq'uel quixtyañujob. 
24 Jesús ti' subeyob: Loq'uenla ws'i. 
Mach'an sajtyem ili xc'alal. Wayal jach. 
Che! ti yala Jesús. Jini quixtyañujob ti' 
wajleyob Jesús como yujil isujm cha'an 
sajtyemix xc'alal. 

25 Pero Jesús ti' xiq'uiyob loq'uel. Che' jini 
ti ochi ya' ba'an xc'alal. Ti' chucbe i c'ab. 
Ti cha' cuxtiyi. Ti tyejchi jini xc'alal. 

26 Ti pujqui majlel t'an ti pejtyelel 
pañimil ya'i cha'an jini tsa' ba tsictiyi. 


Jesús ti' lajmisa cha'tiquil 
muts'ulo' ba i wut 


27 Che! ti loq'ui Jesús ya'i ti! tsacleyob 
majlel cha'tiquil muts'ulo' ba i wut. C'am 
ti quejiyob ti t'an. Ti yalayob: Jesús, i 
jiñajlelet ba David, chocolet ba tyalel ti 
Dios, q'ueleyon lojon ti p'ump'un cha'an 
a cotyañon lojon. Che! ti yalayob. 

28 Che! ñac ti ochi Jesús ti otyot ti 
lac'ayob jini muts'ulo' ba i wut. Jesús ti' 
c'ajtibeyob: ¿Mu' ba la' ch'ujbin cha'an 
ch'ujbi c cha'libeñetla jini? Che! ti yala 
Jesús. Ti! jac'ayob: Muc'ach, c Yum, 
che'ob. 


29 Che! jini Jesús ti! tyalbeyob i wut. Ti 
yala: La' lajmiquetla che' bajche' ti la' 
ch'ujbi. Che' ti yala Jesús. 

30 Ti c'oti i wut ti' cha'ticlelob. Che' jini 
Jesús ti! wersa subeyob: Ma! mi la! saj 
suben quixtyañujob bajche' tic 
lajmisabeyetla la' wut. Che' ti yala Jesús. 
31 Pero ujtyel tyo i loq'uel ya' ba'an 
Jesús, ti quejiyob i wa' puque' majlel t'an 
ti pejtyelel pañimil bajche' ti 
lajmisantiyob. 


Jesús ti! lajmisa juntiquil x'uma! 


32 Che! ñac chancol tyo i loq'uelob jini 
tsa' ba lajmisabentiyob i wut, ti c'oti 
ba'an Jesús cha'tiquil uxtiquil chancol ba 
i paye' tyAlel juntiquil x'uma! am bA i 
xibajlel ti! pusic'al. 

33 Ora jach ti queji ti t'an jini x'uma! che! 
ñac Jesús ti! chocbe loq'uel i xibajlel ti' 
pusic'al. Tyoj bac'ñajel ti yubi 
quixtyañujob. Ti yalayob: Mach'an ba! bA 
ora ti niq'ui ujti ñuc ba ba'an lac pi'alob 
israelob bajche' ujtyel la quilan, che'ob. 
34 Pero jini fariseojob ti yalayob: Ili winic 
mi! choque! loq'uel xibajob ti! p'atyalel 
jach i yajaw xiba. Che! ti lolon alayob. 


Jesús ti' p'untya quixtyañujob 


35 Jesús ti ñumi majlel ti pejtyelel lum 
tyac yic'ot ti ajchumtyal tyac. Ya! ti ochi 
ti jujump'ej i templo israelob cha'an i 
cantisañob jini wen t'an bajche! chancol 
ti yumintyel Dios am ba ti panchan. Ti' 
lajmisabeyob ba'ic jach ba c'am'an yic'ot 
wocol tyac. 

36 Che' ñac ti yila Jesús bajche' mi' 
much'quiñob i ba quixtyañujob ba'ical 
jach ti umi majlel ti cantisa, ti' wen 
p'untyayob cha'an yom i cotyañob ti' 
wocol. Wen p'ump'uñob bajche' ti' 
ñusayob q'uin. Ch'ajyemob. C'uñob ti' 
bac'tyal. Ti yilayob che' bajche' 
tiñame'ob mach'a ba'an ajcañatya i 
cha'an. [TiñAme! yom i yale' oveja.] 

37 Ti! sube ajcant'añob i cha'an: Melel an 
cabal c'ajbal pero mach'an cabal 
xc'ajbalob, che'en. Jiñach yom i yal che! 
bajche' an cabal yom ba i cotyantyel, 
cha'an jach ma'ix cabal ajsubt'añob. 

38 Jin cha'an c'ajtibenla Dios como jiñach 
i yum c'ajbal cha'an i choque! majlel 
ajtroñelob ti c'ajbal. Che! ti yala Jesús. 


Jesús ti yajcA docejob 
(Mr. 3.13-19; Lc. 6.12-16) 


1 0 1 Jesús ti! paya tyalel doce 
ajcant'añob i cha'an. Ti 
yaq'ueyob i p'atyalel cha'an mi' chocob 
loq'uel xibajob yic'ot cha'an mi' 
lajmisañob ba'ical ba c'am'an tyac yic'ot 
wocol tyac. 
2 Jiñobach i c'aba' jini docejob tsa! bA 
otsantiyob ti yajcabilo' ba ajsubt'añob 
ñumel. Ñaxan Simón mu! ba i pejcantyel 
je'el ti Pedro, yic'ot Andrés i yijts'in 
Pedro, Jacobo yic'ot Juan i yalobilob 
Zebedeo. 
3 Felipe, Bartolomé, Tomás, Mateo jini 
xch'am tyojoñel, Jacobo i yalobil Alfeo 
yic'ot Lebeo mu! ba i pejcAntyel je'el ti 
Tadeo. 
4 Simón ch'oyol ba ba'an junmujch'o! 
cananistajo! ba i c'aba', yic'ot Judas 
Iscariote mu! ba quejel i yac' Jesús ti! 
c'ab i contra. 


Jesús ti' xiq'ui majlel ti 
subt'an jini docejob 
(Mr. 6.7-13; Lc. 9.1-6) 


5 Jesús ti' xiq'ui majlel ti subt'an jini 
docejob. Ti! subeyob: Mach yom la' 
majlel ba'an mach'a israelob. Ma! mi la! 
wochel ti i lum tyac ya! ti pañimil 
Samaria bA i c'aba'. 

6 Pero yom mi la! majlel ya! ba'an 
israelob como jiñach che! ba bajche' 
tiñame' tsa! ba satya i bijlel como max 
tyo i ch'ujbiyob i t'an Dios. 

7 Subula majlel t'an cha'an lac'alix i 
yorojlel mi quejel i yumintyel Dios am ba 
ti panchan. 

8 Lajmisan c'am'o' ba. Tyejchisan 
sajtyemo! bA. Lajmisan am ba cha bA 
pasem ti! pachalel mu! ba i pac'misaben 
majlel i bac'tyal. Choco loq'uel xibajob 
am ba ti! pusic'al quixtyañujob. Ti a 
majtyan jach ti aq'uentiyetla ili la' 
p'atyalel. Ma! mi la! c'ajtin la! tyojol che! 
mi la! c'añe'. 


9 Mach yom la! ch'am majlel tyaq'uin, mi 
oro mi plata mi cobre bA. 

10 Mach yom la' ch'am majlel la! morral 
mi yanic ba la! bujc mi yanic ba la! 
zapatos mi la! ña'tye'ic. Como jini mu! bA 
i cha'len toñel yom i yaq'uentyel i 
yuch'el cha'an i tyojol yubil. 

11 Che' mi la' c'otyel ti lum mi ti 
ajchumtyal yom mi la! saclan juntiquil 
mu! ba i q'uejlel ti ñuc. Mi la! c'ajtiben 
mi mux i yaq'ueñetla la' wajñel ti yotyot. 
Ya! mi la! wajñel jintyo mi la! cha! loq'uel 
majlel. 

12 Che! mi la! wochel ti jump'ej otyot mi 
la' waq'uen saludos. Mi la! wale!: La! 
tyAlic i ñach'tyalel i pusic'al ili año! ba ti 
ili otyot, che'etla. Che! ti yala Jesús. 

13 Mi ti! q'ueleyet ti wen jini am ba ti 
otyot, mux i ch'ame' i yutslel a t'an. Mi 
ma'ix mi' q'uelet ti wen mach i 
cha'añobix i yutslel a t'an. 

14 Mi ma'ix mi' q'uelet ti wen mi mach 
yom i yubin a t'an ya' ti jump'ej lum mi 
ti jump'ej otyot, loq'uen, che! jini. 
Chijcunla loq'uel i ts'ubejñal la' woc 
cha'an mi! ña'tyañob mach wen bajche' 
mi' cha'leñob. 

15 Melel mic subeñetla che' ti yorojlel 
melojel más wocol mi quejel i yajq'uelob 
ti xot'mulil jini mach'a yom i yubin la' 
t'an che' bajche' jini año' ba ti lum tyac 
Sodoma yic'ot Gomorra ba i c'aba' ti ñoj 
oniyix. 


Tyac'lantyel cha'an ti caj i t'an Dios 


16 Jesús ti' sube ajcant'añob i cha'an: 
Wale chancol c choquetla majlel ti 
subt'an ya! ba'an simaron bA 
quixtyañujob. Babaq'uen mi quejel la! 
wubin. Mic choquetla majlel ti subt'an 
che! bajche' tiñame'etla joyol ba ti colem 
bajlam yubil. Wen pensalin bajche' yom 
mi la! wajñel. Yom bej listojetla che! 
bajche' lucum. Yom bej utsetla che! 
bajche' xmucuy. 

17 Cañatyan la' ba. Mi quejel la' wajq'uel ti' 
wenta ñuc ba ye'tyel. Mi quejel i jats'etla ti 
pachij ya' ti templo tyac israelob. 

18 Mi quejel la! pajyel majlel jinic tyo ya! 
ti tyojlel ñuco! ba ye'tyel yic'ot ñuc ba 

yumalob cha'an tij caj joñon. Che! ya! 
añetla ch'ujbi la! sube! c t'an ti! tyojlelob 
yic'ot ya! ti! tyojlel mach'a israelob je'el. 
19 Che! mi! payetla majlel ya' ba' año' ba i 
ye'tyel mach yom la! ñaxan pensalin cha bA 
mi quejel la' wal mi jinic bajche' mi quej la' 
subeñob como jini Ch'ujul ba i Ch'ujlel Dios 
mi quejel i yaq'ueñetla la! wale! che! mi 
c'otyeli yorojlel la' cha'len t'an. 

20 Mach jatyeticla muq'uetla ti t'an yubil 
como jini Ch'ujul ba i Ch'ujlel Dios lac 
Tyat mi quejel i c'añe' la! ti' cha'an 
yaq'uetla ti t'an. 

21 Jini mach'a ba'an mi' ch'ujbiñon mi 
quejel i lolon jop'beñob i mul i yijts'iñob 
mu' ba i ch'ujbiñon cha'an mi yac'ob ti 
tsansantyel. Winicob am ba i yalobil mu' 
ba i ch'ujbiñon mi quejel i cha'len t'an ti! 
contra cha'an mi yac! ti tsansantyel. Mi 
quejel i yujtyel je'el cha'an alp'eñalob mi 
quejel i ts'a'q'uelob i tyat i ña! mu! ba i 
ch'ujbiñon. An mu! ba quejel i yac'ob ti 
sajtyel. Che! ti yala Jesús. 

22 Ti pejtyelelob mi quejel i ts'a'q'ueletla 
cha'an ti caj chancol la' tsacleñon. Pero 
jini mu' ba i cuche' ti wen i ts'a'q'uelol 
cha bayic jach ba i tyac'lantyel mi quejel 
i cotyantyel cha'an mi yajñel ti 
yumintyel Dios. 

23 Che' mi' tyac'lañetla ya' ti jump'ej 
lum, puts'tyañla majlel ti yamba. Melel 
mic subeñetla, ma'ix mi quejel la! ñumel 
majlel ya! ti pejtyelel i lum tyac israelob 
jintyo mic cha! tyAlel Joñon i Pi'alon ba 
Quixtyañujob. Che! ti yala Jesús. 

24 Mach'an más ñuc juntiquil ajcant'an 
bajche' i maestro. Mach'an más ñuc 
ajtroñel bajche' i yum. 

25 Jasal jach mi yajñel ajcant'an che! 
bajche' i maestro. Jasal jach mi yajñel 
jini ajtroñel che! bajche' i yum. Che! mi 
ts'a'q'uelon, che! mi! pejcañon ti 
Beelzebú i yajaw xiba, más tyo mi quejel 
i ts'a'q'ueletla jatyetla mu! ba la! 
tsacleñon. Che! ti yala Jesús. 


Jini yom ba mi lac bac'ñan 
(Lc. 12.2-9) 


26 Jin cha'an mach yom mi la' bac'ñan 
quixtyañu chancol ba i tyac'lañetla como 


ma'ix cha ba mucul wale iliyi mach'a 
ba'an mi quejel i tsictisantyel. Ma'ix cha 
ba mucul mach'a ba'an mi quejel i lu! 
ña'tyantyel. 

27 Jini chancol ba c subeñetla che' lac 
bajñel jach, yom la' puc majlel ba'an 
pejtyel quixtyañujob. Jini chancol bA c 
mucul subeñetla yom la' sub ti c'am ba 
t'an ti pejtyelel lum tyac. 

28 Mach yom la' lolon bac'ñan quixtyañu 
mu! ba i tsansañetla pero mach ch'ujbi i 
tsAnsan la' ch'ujlel. Jini yom ba la' 
bac'ñan jiñach jini am ba i p'atyalel i 
yaq'uetla ti sajtyel, yic'ot añach je'el i 
p'atyalel i choquet majlel ti xot'mulil ti 
c'ajc ba! mi! ñusan wocol i bac'tyal yic'ot 
i ch'ujlel. Jin jach yom la' bac'ñan, 
che'en. 

29 Mi chojñel cha'cojt saj xma'tye'mut ti 
junwejch tyaq'uin, pero ma'ix mi 
juncojtic mi chamel mi ma'ix mi yac' i 
t'an lac Tyat am ba ti panchan. 

30 Jinic tyo i tsutsel la col tsa'ix i lu' 
tsiqui Dios ti jujunt'ujm. 

31 Mach yom la! cha'len baq'uen, che! 
jini. Como más an la! c'ajnibal che! 
bajche' cabal saj xma'tye'mut. Che! ti' 
cha'le cantisa Jesús. 


Jini mu! bA i tsictisaben Jesucristo ti' 
tyojlel quixtyañujob 
(Lc. 12.8-9) 


32 Jesús ti yala: Joñon mi quejel c 
tsictisan ti' tyojlel c Tyat am ba ti 
panchan cha'an mij cañob pejtyelelob 
mu! ba i tsictisan ti tyojlel quixtyañujob 
mi chancol i ch'ujbiñon. 

33 Pero jini mu! DA i yale! ti! tyojlel 
quixtyañujob mach'a ba'an mi' cañon, 
joñon je'el mi quejel cAle! ti! tyojlel c 
Tyat am ba ti panchan cha'an mach c 
cha'añob je'el. Che! ti yala Jesús. 


Ti caj Jesús mi' contrajiñob i ba 
quixtyañujob 
(Lc. 12.51-53; 14.26-27) 


34 Jesús ti yala je'el: Mach yom la' lolon 
al ti tyaliyon cha'an mi cac'ob ti ajñel ti 
ñach'al wA! ba añob ti mulawil. Ma! ti 

tyaliyon cha'an mic ñach'chocoñob pero 

cha'an jach mi caq'ueñob i contrajiñob i 
ba cha'an ti caj mi' ch'ujbiñoñob. 

35 Ti tyAliyon caq'uen jini mach'a ba'an 
mi! ch'ujbiñon i contrajiñob jini mu! ba i 
ch'ujbiñon. Winic mi' contrajin i tyat, i 
yixic'al mi! contrajin i ña!, i ya'lib mi! 
contrajin i nij'aña'. 

36 Jini mu' ba i ch'ujbiñon an i 
contrajintyel ti i pi'alob ya' ti yotyot 
mach'a ba'an mi' ch'ujbiñon. 

37 Jini mu' ba i más p'untyan i tyat o i 
ña' che' bajche' mi' p'untyañon mach 
ch'ujbi i yajñel tic cha'an. Jini mu! bA i 
más p'untyan alo' ba i yalobil mi xc'alal 
ba i yalobil che' bajche' mi' p'untyañon, 
mach ch'ujbi i yajñel tic cha'an. 

38 Jini mach ba yom i yac' i bA ti 
tsansantyel cha'an ti caj mi' tsacleñon, 
mach ch'ujbi i yajñel tic cha'an. 

39 Jini yom ba i bajñel lolon cañatyan i 
ba mi quejel i satye' i cuxtyalel mach'a 
yujil jilel. Pero jini mu! ba i yac' i ba 
cha'añon aunque mi sajtyel cha'an tij caj 
mi quejel i yaq'uentyel i cuxtyalel 
mach'a yujil jilel. Che! ti yala Jesús. 


Lac tyojol tyac 
(Mr. 9.41) 


40 Jesús ti yala je'el: Jini mu! ba i payetla 
ochel ti yotyot mi' payon ochel yubil. 
Jini mu! ba i payon ochel mi! pay ochel 
je'el jini tsa' ba i chocoyon tyalel. 

41 Jini mu! ba i paye' ochel ti yotyot 
juntiquil tsa' ba i xiq'ui yale' Dios cha'an 
mi' ña'tyan mi' cha'len t'an bajche' ti 
xijq'ui ti Dios junlajal mi quejel i 
yaq'uentyel i tyojol ti Dios che! bajche' 
mi yaq'uentyel jini tsa! ba i xiq'ui yale' 
Dios. Jini mu! ba i paye’ ochel ti yotyot 
juntiquil mu! ba i cha'len mu! ba i mulan 
Dios cha'an mi' ña'tyan cha'an cha'ach 
mi' cha'len, junlajal mi quejel i 
yaq'uentyel i tyojol ti Dios che! bajche' 
mi yaq'uentyel mu! ba i cha'len mu! ba i 
mulan Dios. 

42 Majchical jach mu! ba i yaq'uen cha bA 
yom i cha'an aunque juntsimajic jachix 
tsawan ba ja' cha'an mi' ña'tyan 
ajcant'an c cha'an aunque ma'ix mi 
q'uejlel ti ñuc ti quixtyañujob mi quejel i 


yaq'uentyel i tyojol ti Dios. Che! ti! cha'le 
cantisa Jesús. 

Winicob tsa' ba i chocoyob tyalel Juan 

(Lc. 7.18-35) 
1 1 1 Che' ñac ba ujtyel i cantisañob 
jini doce ajcant'añob i cha'an, 

Jesús ti loq'ui ya'i. Ti ñumi majlel cha'an 
mi' cha'len cantisa yic'ot subt'an ti lac'al 
tyac ba lum ya' ti jini pañimil. 
2 An ti cachol Juan. Pero ya' ti queji 
yubin cha ba muc! Cristo. Che! jini ti! 
choco majlel cha'tiquil uxtiquil 
ajcant'añob i cha'an ba'an Jesús cha'an 
an cha ba yom i c'ajtiben. 
3 Ti c'otiyob. Ti' c'ajtibeyob Jesús: 
¿Jatyet ba Cristojet jini yajcabilet ba i 
cha'an Dios mu! ba quejel i tyalel o yom 
tyo mi lojon c bej pijtyan yamba? che'ob. 
4 Jesús ti' jac'beyob ajcant'añob i cha'an 
Juan. Cucula. Suben Juan chancol ba la! 
wilan, chancol ba la' wubin. 
5 Suben bajche' chancol i cha' c'otyel i 
wut jini muts'ulo' ba i wut, bajche' 
chancol ti cha' xambal mach'a ba'an i 
c'ajnibal yoc ti yamba ora, yic'ot cha'an 
tsa'ix lajmiyob jini am ba cha ba yes 
pasem ti' pachalel mu' ba i pac'misaben 
majlel i bac'tyal, yic'ot bajche' mi cha' 
ubin t'an xcojco' ba, yic'ot an mi cha' 
cuxtiyel sajtyemo! bA, yic'ot mi subentyel 
t'an cha'an i cotyantyel jini p'ump'uño! 
ba, che'en. 
6 C'ajacña i yoj mi yubin jini mu! ba i 
ch'ujbin ajcotyayajon i cha'an ti pejtyelel 
i pusic'al. Che' ti yala Jesús. 
7 Che' ñac ti cha' sujtiyob ba'an Juan jini 
ajcant'añob i cha'an, Jesús ti queji i 
suben quixtyañujob cha'an jini Juan. Ti 
yala: ¿Chuquiyes tsajni la! q'uele' ya! ti 
tyAquin ba joch lum? ¿Tsajni ba la! 
q'uele' juntiquil c'un ba quixtyañu 
bajche' c'un sayan ba jalal mu! ba i 
nijcayel ti ic'? 
8 Mi mach jiniqui, ¿chuquiyes tsajni la! 
q'uele! che! jini? ¿Tsajni ba la! q'uele! 
winic xojol ba i cha'an c'otyajax bA i 
pislel? La! wujil isujm jini am bA 
c'otyajax ba i pislel añob ti yotyot ñuco! 
ba yumalob. 

9 ¿Chuquiyes tsajni la! q'uele!, che! jini? 
¿Juntiquil ba tsa! bA i xiq'ui yale' Dios? 
Melelach pero yoque más ñuc Juan 
bajche' yaño' ba tsa! bA i xiq'ui yAle! 
Dios. 
10 Jiñach Juan tsa! ba tyajle ti t'an ti 
Ts'ijbubil ba i T'an Dios ba' mi yal: 

Mic ñaxan xiq'ue' majlel cajsubt'an 

cha'an i chajpabeñet a bijlel. 
Cha'ach an ti Ts'ijbubil ba i T'an Dios, 
che'en. 
11 Melel mic subeñetla, ti pejtyelel 
quixtyañujob am ba ti mulawil c'ala ti 
ñoj oniyix, c'ala wale iliyi, mach'an 
yamba lajal ñuc bajche' Juan tsa! bA 
yac'a ch'am ja'. Pero jini mach'a ba'an 
sajlic i ñuclel ba quixtyañu mu' ba i 
yumin Dios am ba ti panchan, más ñuc 
bajche' Juan mi quejel i yajñel. Che' ti 
yala Jesús. Cha'ach an yubil como ti jim 


ba ora max tyo sajt Jesús che' ñac ba jini. 


12 Ti! bej cha'le t'an Jesús. Ti yala: C'ala 
che! ñac ti queji i yac' ch'am ja! Juan 
c'ala wale iliyi, an cabal yom ba i wersa 
yumiñob Dios. Che! bajche! mi! ñet'ob i 
ba i tsacleñon cha'an wersa yom i tyajob 
wen tyac bA mu! ba i yaq'uentyelob wa! 
ba' chancol i pas i p'atyalel Dios. 

13 C'ala jintyo ti tyAli Juan ti pejtyelelob 
jini tsa' ba i xiq'ui yale' Dios ti ñoj oniyix 
yic'ot jini i mandar Moisés ti lu! wA 
alayob cha'an tyal i yorojlel mi quejel i 
cha'len yumal Dios. 

14 Mi mux a ch'ujbin mu' ba c subeñetla, 
jini Juan jiñach Elías yubil tsa' ba ajli 
cha'an añach cha'an tyalic. 

15 Jini yom ba i ch'amben isujm ili t'an, 
pensalin la. 

16 Jesús ti yala: ¿Chuquiyes yic'ot mi 
quejel c laje' ili quixtyañujob am ba ili 
ora? Ili quixtyañujob cha'ach añob 
bajche' alp'eñalob yubil buchulob ti alas 
ti parque. Ti oñel mi! subeñob i pi'alob ti 
alas: 

17 Chancol lojon c lolon wuse' jalal pero 
ma! mi la! cha'len son. Mi lojon c cha'len 
ch'ajyem ba c'ay pero ma' mi la' cha'len 
uq'uel, che'ob. 

18 Ti tyAli Juan mu! ba i yac' ch'am ja!'. 
Mach'an mi cabal cha'len wen ba uch'el. 


Mach'an mi jape' i ya'lel ts'usub. Mi la' 
lolon ale! an i xibajlel. 

19 Che! jini ti tyAliyon, i Pi'alon bA 
Quixtyañujob. Mic cha'len wen ba we'el 
uch'el, pero mi la' walon ti xwo'lelon 
yic'ot cha'an mic niq'ui jape'. I pi'alon ti 
xambal xmulilob yic'ot xlot ba xch'am 
tyojoñelob che' mi la' wal. Pero che' 
yoque ochemob ba ti' t'an Dios bA 
quixtyañu, Dios mi yaq'ueñob i ña'tyan 
bajche' yom i yajñelob. Che' jini mi! 
tsictiyel tyalem i ña'tyabal ti Dios. 


Jini mach'a ba'an mi' ch'ujbiñob 
(Lc. 10.13-15) 

20 Che' jini Jesús ti queji i tic'ob. Ti queji 
i tsatsa pejcañob quixtyañujob ya' ti lum 
tyac ya' ba' ti' pasa cabal ñuc tyac ba i 
p'atyalel como mach'an ti q'uextyayob i 
pensal i cayob i mul. 
21 Ti' subeyob: P'ump'uñetla añet ba la 
ya! ti lum Corazín bA i c'aba'. 
P'ump'uñetla añet ba la ya' ti lum 
Betsaida ba i c'aba', cha'an mi quejel la! 
wubin wocol. Tsa'ic pas'entiyob ti ñoj 
oniyix ya! bA añob ti Tiro yic'ot Sidón 
ñuc tyac ba c p'atyalel tsa! ba c cha'le 
wa! ba'añetla tsa'ix i q'uextyayob i 
pusic'al, tsa'ix i cayayob i mul. Tsa'ix i 
xojoyob i'ic' ba i pislel. Tsa'ix i mujluyob 
i ba ti tyan cha'an i señajlel i ch'ajyemlel 
cha'an i mul. 
22 Pero mic subeñetla, che' ti yorojlel 
melojel mi quejel la! más aq'uentyel la! 
ñusan más wocol ba xot'mulil bajche! ti' 
ñusayob jini año! ba ti Tiro yic'ot Sidón. 
23 [xcu jatyetla ya! ti lum Capernaum bA i 
c'aba', ¿mu! ba la! lolon ña'tyan cha'an 
mi quejel la! q'uejlel ti ñuc ti pejtyelel 
año! ba ti mulawil? Mach'an. Muc! jach 
la! chojquel ya! ba! mi majlel i ñusañob 
wocol cha'an ti caj i mul. Como tsa'ic 
pas'entiyob ti ñoj oniyix ya! bA añob ti 
lum Sodoma ba i c'aba' jini ñuc tyac bA c 
p'atyalel tsa! ba c cha'le wa! ba'añetla 
jini lum tsa! tyo jale i wentyalel c'AlA 
wale iliyi. 
24 Pero mic subeñetla, che' ti yorojlel 
melojel mi quejel la! waq'uentyel la! 
ñusan más wocol ba xot' mulil bajche! ti 

aq'uentiyob i ñusañob wocol año! ba ti 
Sodoma i c'aba' ba lum. 


La' ba'añon cha'an la' c'aj la' woj 
(Lc. 10.21-22) 


25 Ti jim ba ora Jesús ti yala: Mic subet a 
ñuclel c Tyat. I yumet panchan yic'ot 
mulawil. Ti a mucbeyob i sujmlel ili a 
t'an cha'an machic i ch'ambeñob isujm a 
t'an año' ba i ña'tyabal yic'ot mu' ba i 
wen ch'amben isujm cha ba tyac i cha'an 
jach ba mulawil, pero ti a waq'ue i 
ch'ambeñob i sujmlel a t'an jini mu' ba i 
yajñel bajche' alal mach'a ba'an mi! 
q'uelob i ba ti ñuc. 

26 Cha'ach wen c Tyat, como cha'ach 
yom a pusic'al. 

27 C Tyat ti panchan tsa'ix i lu' ac'on tic 
wenta ti pejtyelel cha ba an tyac. Che! 
je'el mach'an majch mi' can c Tyat, jin 
jach joñon. Mi' can c Tyat je'el majchical 
jach mi yaq'uentyel i cañe' cha'an ti 
joñon i Yalobil. 

28 La' ba'añon ti pejtyeleletla am ba al ba 
la! cuch yubil. Mi caq'ueñetla la! c'aj la' 
woj. 

29 La! lac motin cuch la! cuch. Caña cha 
ba mic cantisañet como utson. Pec mic 
mel c ba. Mi quejel la! tyaje' la! c'aj oj 
cha'an la' pusic'al, che'en. 

30 Mach'an wocol la' cuch che' mi lac 
motin cuche' jini la' cuch yubil. Mi 
cAq'ueñetla la! cuche! sejb bA. Che! ti' 
cha'le lajoñel Jesús. 


Ajcant'añob i cha'an Jesús ti' tyuc'uyob 
trigo ti yorojlel c'aj oj 
(Mr. 2.23-28; Lc. 6.1-5) 


1 2 1 Junyajlel che' i q'uinilel c'aj oj 
ti ñumi Jesús ti mal trigojol yic'ot 
ajcant'añob i cha'an. Añob i wi'ñal jini 
ajcant'añob. Che' jini ti queji i tyuc'ob trigo 
che! ba bajche' arroz yilal. Ti! c'uxuyob. 
2 Che! ñac ti yila jini fariseojob cha bA 
muc! ajcant'añob i cha'an Jesús, ti' 
subeyob Jesús: Q'uele ajcant'añob a 
cha'an chancol i cha'leñob toñel tic'bil ba 
che! ti q'uinilel c'aj oj. Che! ti yalayob. 
3 Pero Jesús ti' subeyob: ¿Mach'a ba'an ti 
la' q'uele ya' ti jun bajche' ti' cha'le 


David ti ñoj oniyix che' ñac ti yubi wi'ñal 
David yic'ot i pi'alob? 

4 Ti ochi ya' ti yotyot Dios. Ti' ch'ama waj 
tsa' ba ajq'ui ti mesa tsa' ba i yac'ayob 
cha'an i majtyan Dios. Ti' c'uxu David. Ti 
yaq'ue i pi'alob je'el. Pero tic'bil cha'an 
ma! majch mi' c'uxe' jini waj. Jin jach 
curajob mi' c'uxob. Che! ti yala Jesús. 

5 ¿Mach'a ba'an ti la! q'uele bajche' 
ts'ijbubil ti i mandar Moisés cha'an jini 
curajob ma' muc'ob ti c'aj oj? Mi' 
cha'leñob toñel ti templo che' ti yorojlel 
c'aj oj. Pero ma'an majch mi yalob 
cha'an xmulilob cha'an ti caj. 

6 Pero mic subeñetla wa' añon más ñucon 
bajche' jini templo. 

7 Mach'an ti la' ch'ambe isujm jini 
Ts'ijbubil ba i T'an Dios ba! mi yale!: Jini 
com ba yi jiñach cha'an mi la! p'untyan la! 
pi'alob cha'an la! wom la! cotyañob. Más 
wen mij q'uele! jini, che! bajche! che! mi 
la! waq'ueñon pulem ba c majtyan. 
Cha'ach ts'ijbubil ti! t'an Dios, che'en. Mi 
tsa'ic la! ch'ambe i sujmlel ili t'an mach'an 
ti la' lolon subu i mul quixtyañujob che! 
mach'an i mulob, che'en. 

8 Jesús ti' subeyob je'el. Joñoñach i 
Pi'alon ba Quixtyañujob. An tic wenta 
cale' cha ba yom ujtic ti q'uinilel c'aj oj. 
Che' ti yala Jesús che' cu i yac'bal. 


Juntiquil winic tyaquin bA 
junts'ijt i c'ab 
(Mr. 3.1-6; Lc. 6.6-11) 


9 Che' jini Jesús ti loq'ui majlel ya'i. Ti 
ochi ti i templo israelob. 

10 Ya'an juntiquil winic tyaquin ba 
junts'ijt i c'ab. Ya'an quixtyañujob yom 
ba i jop'beñob i mul Jesús. Jin cha'an ti' 
c'ajtibeyob: ¿Yom ba lajmisantyel 
juntiquil xc'am'an ti q'uinilel c'aj oj, o 
mach yom? Che' ti' c'ajtibeyob Jesús. 

11 Jesús ti' jac'beyob: Mi an tsa' ba yajli 
juncojt la' tiñame' ti pozo, ¿mach'a ba'an 
mi la' majlel la' wa' loc'san ti ora aunque 
i q'uinilelic c'aj oj? che'en. 

12 Pero yoque más an i c'ajnibal 
quixtyañu che' bajche' tiñAme!. Che! jini 
ma' tiq'uil cha'an i cha'lentyel wen ba 
che! ti q'uinilel c'aj oj, che'en. 

13 Che! jini Jesús ti! sube jini winic 
tyAquin ba i c'ab: Sats'a a c'ab, che'en. 
Che! ñac ti! sats'a i c'ab ti wa! lajmi. Lajal 
wen ti cayle bajche' yamba i c'ab. 

14 Ti loq'uiyob majlel jini fariseojob. Ti 
queji i motin pensaliñob bajche' ch'ujbi i 
yAc! ti tsansantyel Jesús. 


T'an tsa' ba ajli cha'an Jesús 


15 Che' ñac ti' ña'tya Jesús cha ba 
chancol i pensaliñob ti loq'ui majlel. 
Yonlel quixtyañu ti' tsacleyob majlel. 
Jesús ti! lajmisA ti pejtyelel xc'am'añob. 
16 Jesús ti! tiq'uiyob cha'an mach'an mi 
yac'ob ti cAjñel. 

17 Cha'ach ti ujti cha'an mi! ts'actiyel tsa! 
DA wa ala Dios ti ñoj oniyix che! ti' 
c'ambe iti! juntiquil tsa! ba i xiq'ui yAle! 
Dios Isaías bA i c'aba!. Ti yala: 

18 Jiñach ili ajtroñel c cha'an tsa! bA c 
yajcA. 

Mic wen p'untyan. Ñoj wen mij 
q'uele'. 

Mi quej c bujt'isan i pusic'al ti 
Ch'ujul ba c Ch'ujlel. 

Mi quejel i suben mach'a israelob 
cha'an bajche! mi quejel yac'ob 
ti tyoj ba melojel quixtyañujob. 

19 Ma! mi quejel ti periyal. Ma! mi 
quejel ti c'am ba t'an cha'an i 
yac! i ba ti cAjñel. 

Ma! mi quejel i yubintyel c'am ba i 
t'an ti calle tyac. 

20 Jini mi quejel i cuche' ti wen i 
c'unlel quixtyañujob. 

Mi quejel i p'atyAlisañob 

jintyo mi tyalel i yorojlel i cha'len 
tyoj ba melojel. 

21 Ti pejtyelel mach'a israelob mi 
quejel i ña'tyañob cha'an jiñach 
jini mu! ba i cotyan 
quixtyañujob. 

Cha'ach an ti Ts'ijbubil ba i T'an Dios, 
che'en. 


Ti' subeyob an i p'atyalel 
xiba yic'ot Jesús 
(Mr. 3.19-30; Lc. 11.14-23; 12.10) 
22 Ti' payAyob tyalel ba'an Jesús 
juntiquil x'uma' yic'ot muts'ul i wut bA 


quixtyañu am ba i xiba ti! pusic'al. Che! 
ñac Jesús ti! lajmisa jini x'uma! yic'ot 
muts'ul i wut ti wa! queji ti t'an. Ti c'oti i 
wut. 

23 Tyoj bac'ñajel quixtyañujob. Ti queji i 
c'ajtibeñob i ba: ¿Jim ba i jiñajlel David 
mu! ba choc tyalel Dios? che'ob. 

24 Pero che' ñac jini fariseojob ti yubiyob 
cha ba chancol i pensaliñob ti yalayob: 
Ili winic mi' choque' loq'uel xibajob ti' 
p'atyalel jach i yajaw xiba mu' ba i 
pejcantyel ti Beelzebú. Che! ti lolon 
alayob fariseojob. 

25 Jesús ti' ña'tya cha ba chancol i 
pensaliñob ti' pusic'al. Ti' subeyob: Mi ti 
queji i t'oxob i ba año! ba ti wenta ba'ic 
jach ba yumal, mi ti queji i periyaliñob i 
ba mi quejel i lajmisantyel i ye'tyel. 
Matix mi quejel i jalejel jump'ej lum mi 
jump'ej otyot ba' mi' t'oxob i ba ti 
periyal. 

26 Cha'ach Satanás je'el mach ch'ujbi i 
bajñel choc loq'uel i ba. Mi ti queji i 
periyalin i ba mi quejel i jilel i p'atyalel. 
27 Mi ti i p'atyalel Beelzebú mic choque! 
loq'uel xibajob mi la' wal, ¿baqui mi' 
tyaje' i p'atyalel la! pi'alob i choque! 
loq'uel xibajob, mi la! wal? Jin cha'an la! 
pi'alob mi quejel i tsictisan la! ñajayel. 
28 Joñon ba yi ti' p'atyalel Dios mic 
choque' loq'uel xibajob. Jin cha'an tsiquil 
chancol i pas i p'atyalel Dios wa! ba! 
añetla. 

29 ¿Bajche' ch'ujbi i yochel juntiquil ti 
yotyot p'atyal ba winic i chilben loq'uel 
cha ba an i cha'an mi ma' ti' ñaxan cacha 
jini p'atyal ba winic? Jin jach mi ti ñaxan 
cacha ch'ujbi i chilben cha ba an i 
cha'an. Cha'ach ti yala ti lajoñel Jesús 
cha'an jini xiba che' bajche' p'atyal ba 
winic. 

30 Jini mach ba yom i q'uelon, mi' 
contrajiñon. Jini mach'a ba'an mi' 
cha'len toñel quic'ot chancol jach i 
jisabeñon c toñel, yubil. Che! ti yala 
Jesús. 

31 Jin cha'an mic subeñetla, ch'ujbiyach i 
lu' ñusabentyelob pejtyelel i mul 
quixtyañujob yic'ot pejtyelel mach'a wen 
ba i t'an mu' ba i cha'len ti' contra i 


23 


MATEO 





pi'Alob. Jin jach mach ñusabil i mul jini 
mu! ba i cha'len t'an ti! contra Ch'ujul bA 
i Ch'ujlel Dios che! mi yal cha'an ti' 
p'atyalel xiba ti! cha'le jini tsa! ba i cha'le 
Ch'ujul ba i Ch'ujlel Dios. 

32 Ch'ujbi i ñusabentyel i mul majchical 
jach mi' cha'len t'an tij contra Joñon i 
Pi'alon ba Quixtyañujob pero jini mu' ba 
i cha'len mach'a wen ba t'an ti' contra 
Ch'ujul ba i Ch'ujlel Dios mach ñusabil i 
mul mi ti ili ba q'uin tyac wale iliyi mi ti 
tyal tyo ba ora. 


Tye' mi cajñel cha'an ti' wut 
(Lc. 6.43-45) 


33 Mi wen jini tye! mi yac' wen bA i wut. 
Mi mach wen jini tye' mi yaq'ue' mach'a 
wen ba i wut. Mi cajñel tye' cha'an 
bajche' an i wut. 

34 Jatyetla lajaletla bajche' lucum tyac 
am ba venenojlel ti' ti'. ¿Bajche'qui 
ch'ujbi la' cha'len wen ba t'an che' ñoj 
simaroñetla? Mach ch'ujbi. Como cha ba 
jach mi' but' ti i pusic'al quixtyañu mi 
tsictiyel ti i t'an. 

35 Jini wen DA quixtyañu mi yale' wen bA 
t'an cha'an jini wen am ba ti' pusic'al. 
Jini mach'a wen bA quixtyañu mi yale! 
mach'a wen ba t'an cha'an jini mach'a 
wen ba am ba ti' pusic'al. 

36 Pero mic subeñetla, che' ti yorojlel 
melojel jujuntiquil mi quejel i 
yaq'uentyel i mel i ba cha'an jujump'al 
lolom jach ba t'an tsa' ba loq'ui ti' ti'. 

37 Jiñach bajche' ti la! cha'le t'an, 
cha'ach mi quejel i tsictisantyel la! mul. 
Mi weñach la! t'an, mi quejel la! sujbel ti 
tyoj. Mi mach wen la! t'an mi quejel la' 
sujbel ti xmulil. 


Yom i q'uelob i señajlel i p'atyAlel 
Jesús 
(Mr. 8.12; Lc. 11.29-32) 


38 Che' jini ti c'oti ba'an Jesús cha'tiquil 
uxtiquil fariseo yic'ot yamba ajcantisajob 
cha'an i mandar israelob. Ti yalayob: 
Maestro, com lojon j q'uele' i señajlel ñuc 
tyac ba a p'atyalel, che'ob. 

39 Jesús ti! jac'a: Jini simaron bA 
quixtyañujob mach'a yom i ch'ujbin Dios 


mi' c'ajtibeñob cha'an yomob i pas'entyel 
i señajlel ñuc tyac ba c p'atyalel. Pero 
jini jach mi quejel i pas'entyelob bajche' 
ti ajni cha'an seña ti ñoj oniyix juntiquil 
tsa! ba xiq'ui yAle! Dios Jonás ba i c'aba'. 
40 Como che! bajche' Jonás ti! ñusa 
uxp'ej q'uin, uxp'ej ac'balel ti' mal i ñac' 
colem chay, Joñon i Pi'alon ba 
Quixtyañujob mi quejel c ñusan uxp'ej 
q'uin, uxp'ej ac'balel ti mal lum. 

41 Jini tsa! ba chumleyob ya! ti Nínive, i 
lumal Jonás, mi quejel i wa'tyal ti 
yorojlel melojel ti! tyojlel Dios che! mi' 
melob i ba quixtyañujob año! ba wale 
iliyi. Mi quejel i subob la! mul. Como jini 
año! ba ti Nínive ti! q'uextyayob i pensal, 
ti' cayayob i mul che! ñac Jonás ti' 
subeyob i t'an Dios. Ti' ch'ujbiyob. Pero 
joñon wA! añon, más ñucon che! bajche' 
Jonás pero ma'ix mi! ch'ujbibeñon c t'an. 
42 Je'el jini x'ixic bA yumaAl ya! ti sur mi 
quejel wa'tyal ti yorojlel melojel ti tyojlel 
Dios. Che! mi! melob i ba jini 
quixtyañujob año! bA wale mi quejel i 
subob i mul. Como jini x'ixic ch'oyol bA 
ti más ñajt ba pañimil ti tyali cha'an i 
ñach'tyan i ña'tyabal jini yumal Salomón 
ba i c'aba'. Pero más ñucon bajche' 
Salomón cha'an jach mach'an mi la! 
ch'ujbiñon. Che! ti yala Jesús. 


Jini xibajob tsa' ba cha! c'oti 
(Lc. 11.24-26) 


43 Jesús ti! bej cha'le cantisa. Ti yala: 
Che' mi loq'uel xiba ti' pusic'al quixtyañu 
mi' cha'len xambal jini xiba ti tyaquin ba 
lum tyac. Mi' bej sajcan majlel ba' mi' 
cha' ochel cha'an i c'aje' i yoj. Che! 
mach'an mi' tyaje' yamba yajnib, mi' 
pensalin: 

44 Mi quejel c cha! majlel ti cajnib ba! ti 
loq'uiyon, che'en. Che! mi cha! c'otyel 
xiba mi! tyaje' jini quixtyañu ba! ti loq'ui. 
Che! bajche' jocholix bA otyot mi yilan i 
pusic'al jini quixtyañu. Wen misubil, tyoj 
isAbil yubil. 

45 Che! jini mi majlel jini xiba i pay tyalel 
yamba siete xibajob más simaroño! bA. 
Mi lu! ochel ti chumtyal ti! pusic'al jini 
quixtyañu. Ti wi'il más p'ump'um mi 

quejel i yajñel jini quixtyañu che! bajche' 
ti ñaxan. Cha'ach lajal bajche' jini mi 
quejel i yujtyel yic'ot jini simaroño! bA 
quixtyañujob año! ba wale iliyi. Mi quejel 
i más asiyel. Che! ti yala Jesús. 


I ña' Jesús yic'ot i yijts'iñob 
(Mr. 3.31-35; Lc. 8.19-21) 


46 Jesús chancol tyo i cantisan 
quixtyañujob che! ñac ya! ti c'oti i ña! 
yic'ot i yijts'iñob. Ya! añob ti pañimil. 
Yomob i pejcan Jesús. 

47 An majch ti! sube Jesús: Ya'an ti 
pañimil a ña! yic'ot a wijts'iñob. Yom i 
pejcañetyob, che'en. 

48 Pero Jesús ti! sube jini tsa! bA tyAli i 
paye': ¿Majchqui jini c ña! yic'ot 
quijts'iñob mi la! wA]? che'en. 

49 Che! jini ti! sut q'uele jini chancol bA i 
cAmbeñob i t'an. Ti yala: Jiñob c ña'ob, 
quijts'iñob yubil, che'en. 

50 Como majchical jach mu! ba i cha'len 
bajche' yom i pusic'al c Tyat am ba ti 
panchan jiñach quijts'in, jiñach c ña' 
yubil. Che' ti yala Jesús. 


Lajoñel cha'an ti coli pac' 
(Mr. 4.1-9; Lc. 8.4-8) 


1 3 1 Junyaj Jesús ti loq'ui majlel ti 
yotyot. Ti majli ti buchtyal ya' 

ti! ti' colem joyol ba ja'. 

2 Ya! ti' much'quiyob i ba i yonlel 

quixtyañu. Che' jini ti ochi ti buchtyal 

Jesús ti mal jump'ej barco ya! ti ja'. Ya! ti 

lu! cayleyob ti! ti! ja! jini quixtyañu. 

3 Che! jini Jesús ti! cantisayob ti cabal 

lajoñel tyac. Ti! subeyob: Ti loq'ui majlel 

juntiquil winic ti p'ujp'uya pac'!. 

4 Che! ñac ti! p'ujp'u majlel jini pac! ti 

yajli ts'itya' ya! ti bij. Ti tyAliyob 

xma'tye'mut. Ti lu! buc'u jini tsa! ba 

p'ajti ti bij. 

5 Ts'itya' yamba ti yajli ti pam xajolel ba' 

mach'an tyam i lumil. Saj ora jach ti pasi 

che! cu mach'an tyam i lumil. 

6 Che! ti pasi q'uin, ti puli ti q'uin. Cha'an 

ma'ix tyam ochem i wi' ti tyaqui. 

7 Ts'itya' yamba ti p'ajti ti mal ch'ixol. Ti 

wen coli ch'ixol. Ti ye'bali jini pac. 

8 Pero yamba pac' ti yajli ba! wen bA 


lum. Che' ñac ti coli ti yac'a wen ba i 
wut. An tsa! DA yac'a cien i wut, yamba 
sesenta, yamba treinta. 

9 Jini yom ba i ch'amben isujm ili t'an, 
pensalin la. 


Chucoch ti' pejcayob ti lajoñel tyac 
(Mr. 4.10-12; Lc. 8.9-10) 


10 Che! jini ajcant'añob i cha'an Jesús ti' 
lac'ayob Jesús. Ti' c'ajtibeyob: ¿Chucoch 
chancol a pejcan quixtyañu ti lajoñel 
tyac? Che! ti yalayob. 
11 Jesús ti! jac'a: Dios ti yaq'ueyetla la! 
ch'am'en isujm jini max ba tyo ba'an 
tsictiyem ti yamba ora bajche' mi' 
cha'len yumal Dios. Pero jini yaño' ba 
mach ch'ujbi i ch'amben isujm. 
12 Jini mu' ba i ch'amben i sujmlel i t'an 
Dios, mi quejel i yaq'uentyel ti Dios i más 
ch'amben isujm. Pero jini mach'a yom 
yubin c t'an mi quejel i chilbentyel 
loq'uel ti! pusic'al jini ts'itya' tyac tsa! DA 
i CAÑA. 
13 Jin cha'an mic pejcañob ti lajoñel tyac. 
Mi yilañob cha ba mic cha'len pero che! 
bajche' ma'ix mi c'otyelob i wut yubil mi' 
cha'len. Mi yubiñob c t'an pero ma'ix mi' 
ch'ambeñob isujm, che' bajche' ma'ix cha 
ba ti yubiyob mi' cha'len. 
14 Cha'an bajche' mi yajñelob 
quixtyañujob mi' ts'actiyel i t'an tsa! bA 
wa ala Dios che' ñac ti' c'ambe i ti' 
juntiquil tsa' ba xiq'ui yale' Dios ti ñoj 
oniyix Isaías bA i c'aba'. Ti yala: 
Melelach mi quejel la! wubin t'an, 
pero ma'ix mi quejel la! 
ch'amben isujm. 
Melelach mi quejel la! wilan 
pañimil, pero che! bajche' ma'ix 
mi c'otyel la! wut yubil. 
15Che! bajche' tsAtsob i pusic'al ili 
quixtyañu che! mach yom i 
ch'ambeñob i sujmlel ili t'an. 
Che! bajche' ti' macayob i chiquin 
cha'an ma'ix mi yubin t'an. 
Che' bajche' tsa'ix i muts'uyob i 
wut 
cha'an ma'ix mi yilan cha ba mi 
yilan. 
Ma'ix mi yubin cha ba mi yubin 

como che! bajche! mach yom i 
ch'amben i sujmlel c t'an. 

Mach yom i q'uextyan i pusic'al i 
caye' i mul cha'an mic 
ñusabeñob i mul. 

Che' ti yala Dios ti i ti' jini Isaías. 

16 Pero jatyetla, c'ajacña la! woj como 
tsa'ix la' ch'ambe isujm jini chancol ba 
la' wilan, jini chancol ba la' wubin. 

17 Como mic subeñetla cabal jini tsa! ba i 
xiq'ui yAle! Dios ti ñoj oniyix yic'ot 
cabalob wen ba quixtyañujob ti ñoj 
oniyix yomob i q'uelob jini chancol ba la' 
wilan. Pero mach'an ti yilayob. Yom i 
yubiñob jini chancol ba la' wubin, pero 
mach'an ti yubiyob. Che! ti yala Jesús. 


I sujmlel jini lajoñel cha'an pac' 
(Mr. 4.13-20; Lc. 8.11-15) 


18 Jesús ti! cha'le t'an. Ti yala: Jiñach i 
sujmlel jini lajoñel cha'an pac'. 

19 Jini mu! bA i yubin jini t'an bajche' mi 
quejel i cha'len yumal Dios, pero ma'ix 
mi yochel ti' pusic'al cha'an mi' 
ch'ambeñob isujm, ti lajoñel, jiñobach 
bajche' jini pac' tsa' ba p'ajti ti bij. Mi 
tyalel xiba mi' loc'san jini t'an tsa' ba 
pajq'ui ti' pusic'alob yubil. 

20 Ti lajoñel, jini pac' tsa' ba p'ajti ba'an 
xajolel tyac, jiñach quixtyañujob che' mi 
yubiñob i t'an Dios ñoj yomajax i 
ch'ujbiñob, 

21 pero cha'an ma! tyam an i wi! ti i 
pusic'al yubil, che' mi yubin wocol o che' 
mi yal'entyel cha'an ti caj ti! ch'ujbi jini i 
t'an Dios yom i wa! cAye!. 

22 Jini pac' tsa' ba p'ajti ti mal ch'ixol jiñach 
che! bajche' jini mu' ba i yubin i t'an Dios 
pero mi' bej pensalin i cha'an jach ba 
mulawil. Bej yom yamba cha ba an i cha'an. 
PejtyelelyambaA i pensal mi' yebalin jini 
t'an yubil, cha'an ma! mi yac' i wut. 

23 Pero jini pac' tsa' ba pajq'ui ti wen ba 
lum, ti lajoñel, jiñach quixtyañu mu! ba i 
wen ubin i t'an Dios, mu! ba i ch'amben 
isujm, mu! ba i cabal cha'leñob bajche' 
yom i cha'leñob che' mi' wen ch'ujbiñob 
i t'an Dios. Mi' wen ac'ob i wut yubil. Mi 
yoc'an i wut ti cien, ti sesenta, ti treinta. 
Che' ti yala Jesús. 


Lajoñel cha'an trigo yic'ot mach'a wen 
ba pimel 


24 Jesús ti' subeyob yamba lajoñel. Ti 
yala: Ch'ujbi lac laje' i yumintyel Dios 
che! bajche' juntiquil winic tsa! ba 
p'ujp'u wen ba pac' ya! ti lum. 

25 Pero che' lu' wayalob ti tyali juntiquil 
mu' ba i contrajin i yum jini lum. Ti' 
mucul pac'a mach'a wen ba pimel ya! 
ba'an wen ba pac'. Ti cha! majli. 

26 Ti pasi wen ba pac'. Ti queji i yac' i 
wut. Che' jini ti tsictiyi ya'an je'el cabal 
mach'a wen ba pimel. 

27 Che! jini, jini ajtoñelob i cha'an ba i 
yum jini lum ti majliyob ya' ba'an i yum. 
Ti! subeyob: C yum, mi weñach jini pac! 
tsa' ba pajq'ui ya' ti a lum, ¿baqui tyalem 
jini mach'a wen ba pimel? che'ob. 

28 yum ti! jac'a: Jiñach i cha'libal 
juntiquil ajcontra, che!en. Che! jini, jini 
ajtroñelob ti! c'ajtibe: ¿A wom ba mi 
lojon c boque! loq'uel pejtyelel jini 
mach'a wen ba pimel? che'ob. 

29 Pero i yum jini lum ti yala: Mach yom, 
che'en. Como mi ti la' boco loq'uel jini 
mach'a wen ba pimel babaq'uen mi la! 
boque' loq'uel yic'ot jini wen ba je'el. 

30 La' ajnic cha'an lajal mi colel jintyo i 
yorojlel c'ajbal. Che' jini, mux c xiq'ue! 
jini ajc'ajbalob cha'an mi! ñaxan tsepe 
mach'a wen ba pimel, cha'an mi! set 
cache' cha'an mi' pule!. Che! mi yujtyel 
jini, mux i c'aje' wen ba cha'an mi 
yotsañob ti yotyotlel ba! mi lotye'. Che! ti 
yAlA. 


Lajoñel cha'an i bac' mostaza 
(Mr. 4.30-32; Lc. 13.18-19) 


31 Jesús ti' subeyob yamba lajoñel je'el. 
Ti yala: Ch'ujbi lac laje' i yumintyel Dios 
yic'ot i bac' mostaza tsa' ba i p'ujp'u 
juntiquil winic ti i lum. 

32 Jiñach yoque más i saj bA bac' che! 
bajche' pejtyelel cha ba tyac jach ba pac'. 
Pero che' mi colel, más colem mi majlel 
che' bajche' cha ba jach ba pimel. Colem 
mi colel jintyo chanix bajche' juntyejc tye! 
yubil. Ya! mi! mele' i c'u' xma'tye'mut ti i 
c'ab tyac. Che! ti yala Jesús. 

Lajoñel cha'an levadura 
(Lc. 13.20-21) 


33 Jesús ti' subeyob yamba lajoñel. Ti 
yala: Ch'ujbi lac laje! i yumintyel Dios 
bajche' levadura mu! ba i yac' i wos i bA 
caxlan waj mu! ba i xac'tyun juntiquil 
x'ixic ti uxp'is harina mu! ba i c'añob i 
mel caxlan waj. Jini mi yac' i lu! sijt'el 
caxlan waj, che'en. 


Bajche' ti' cha'le cantisa ti lajoñel tyac 
(Mr. 4.33-34) 


34 puro ti lajoñel jach ti! cantisA 
quixtyañujob Jesús. 

35 Cha'ach ti ujti cha'an mi ts'actiyel tsa! 
ba wa ala Dios ti ñoj oniyix che' ñac ti' 
c'ambe iti! juntiquil tsa! ba i xiq'ui yale' 
Dios. Ti yala: 

Ti lajoñel tyac mi quej c cha'len 
cantisa. 

Mi quej c subeñob mach'a ba'an 
tsiquil i sujmlel tyac c'ala che! 
ñac ti' mele mulawil Dios. 

Che' ti wa ala juntiquil tsa' ba i xiq'ui 
yale' Dios. 


I sujmlel lajoñel cha'an mach'a wen ba 
pimel 

36 Che' jini, Jesús ti ujti i pejcan 
quixtyañujob. Ti ochi ti otyot. Che! jini, ti 
tyAli ajcant'añob i cha'an. Ti yalayob: 
Subeñon lojon i sujmlel jini lajoñel 
cha'an jini mach'a wen ba pimel tsa' ba 
pajq'ui ya' ba'an jini wen ba, che'ob. 
37 Jesús ti' subeyob: Ti lajoñel jini tsa! ba 
i pac'a wen ba pac! jiñach Joñon i 
Pi'alon ba Quixtyañujob, che'en. 
38 Jini lum ba! ti pajq'ui, jiñach mulawil. 
Ti lajoñel jini wen ba pac' jiñach jini mu' 
ba i yumin Dios, jini mach'a wen ba 
pimel jiñach jini añob ba ti i p'atyalel 
xiba. 
39 Ti lajoñel jini tsa' ba i pac'a mach'a 
wen ba pimel, jiñach xiba i bajñel. Ti 
lajoñel jini i yorojlel c'ajbal jiñach che' i 
yorojlel mi quejel i jilel mulawil. Ti 
lajoñel jini tsa! ba i cha'leyob c'ajbal 
jiñach jini ajtoñelob i cha'an Dios 
ch'oyolo' ba ti panchan. 


40 Che! bajche! ti' much'quiyob mach'a 
wen ba pimel cha'an i pule' cha'ach mi 
quejel i yujtyel je'el cha'an mach'a wen 
ba quixtyañu che' ti yorojlel mi quejel i 
jilel mulawil. 

41 Joñon i Pi'alon ba Quixtyañujob mi 
quejel c xiq'ue' majlel ajtoñelob i cha'an 
Dios ch'oyolo' ba ti panchan cha'an mi' 
c'aje' i wentyalel ti pejtyelel 
quixtyañujob tsa' ba yaq'ue i yotsañob i 
mul i pi'alob yic'ot mu! ba i cha'len 
mach'a wen. 

42 Mi quejel i chocob ochel ti yajnib c'ajc 
ba! mi quejel i cha'leñob uq'uel yic'ot 
tsats mi quejel i c'uxob i yej. 

43 Pero jini mu! ba i cha'leñob bajche' 
mi! xiq'ue' Dios mi quejel i yajñel ba' mu' 
ti yumaAl Dios wa! ti mulawil. Mi quejel i 
ts'ajyel bajche' q'uin. Jini yom i yale' mi 
quejel i q'uejlel ti tyoj. Jini yom ba i 
ch'amben isujm ili t'an, pensalin la. Che! 
ti yala Jesús. 


Lajoñel cha'an mucul ba cha ba tyac 


44 Jesús ti yala: Ch'ujbi lac laje' i 
yumintyel Dios yic'ot yonlel tyaq'uin tsa! 
ba mujqui ti jamilol. Juntiquil winic ti' 
tyaja. Ya' ti cha' mucu ya' ba' ti' tyaja. 
Wen c'ajacña i yoj ti majli i choñe! ti 
pejtyelel cha ba an i cha'an cha'an i 
mañe' jini jamilol ba! mucul jini yonlel 
tyaq'uin. Jiñach yom i yale' che' mi lac 
yumin Dios, jini mu' ba i yaq'ueñonla 
Dios más an i c'ajnibal bajche' pejtyelel 
am ba lac cha'an. 


Lajoñel cha'an lets ba i tyojol ba tyun 


45 Jesús ti yala: Ch'ujbi lac laje' i 
yumintyel Dios yic'ot juntiquil ajman lets 
ba i tyojol ba tyun perla ba i c'aba'. 
46 Che' mi' tyaje' jump'ej ñoj lets ba i 
tyojol, mi majlel i choñe' pejtyelel cha ba 
an i cha'an cha'an i mañe' jini ñoj lets ba 
i tyojol ba tyun. 

Lajoñel cha'an chimol chay 
47 Ch'ujbi lac laje' i yumintyel Dios yic'ot 
jump'ej chimol chay tsa! ba chojqui ochel 
ti ja!. Ti ochi cabal chay ti chajp ti chajp. 
48 Che! but'ul chimol chay, jini ajchuc 

chayob mi! tyujc'añob loq'uel ti ja'. Ya! 
mi buchtyalob ti! ti! ja'. Mi yajcan loq'uel 
chay. Mi yotsan wen ba chay ti chiquib. 
Mi! chocob mach'a wen ba chay. 
49 Cha'ach mi quejel i yujtyel che! ti 
yujtibal mulawil. Mi quejel i tyalelob 
ajtroñelob i cha'an Dios ch'oyolo! ba ti 
panchan. PartejAch mi quejel i yajcan 
loq'uel simaron bA quixtyañujob ya! 
ba'an jini tyoj bA quixtyañujob. 
50 Mi quejel i chocob ochel simaron bA 
quixtyañujob ti c'ajc ba! mi quejel ti 
uq'uel yic'ot ba! mi quejel ti tsats c'uxob 
i yej. 

Tsiji' ba yic'ot oniyix bA cantisa 


51 Che! jini, Jesús ti! c'ajtibeyob 
ajcant'añob i cha'an: ¿Tsa'ix ba la! 
ch'ambe isujm ti pejtyelel jini tsa! ba 
cala? che'en. Ti! jac'ayob: Tsa'ix cu, c 
Yum, che'ob. 

52 Che! jini, Jesús ti' subeyob: Che! 
juntiquil ajcantisa cha'an i mandar 
israelob mi quejel i ch'amben isujm jini c 
t'an cha'an bajche' mi quejel i cha'len 
yumal Dios lajalach bajche' juntiquil i 
yum otyot am ba cabal cha ba an i 
cha'an, tsijib tyo ba yic'ot oniyix tyac bA. 
Como yujil i yajcan i c'añe' am ba i 
c'ajnibal ti jini oniyix ba yic'ot tsiji' bA. 
Che' ti yala Jesús. 


Jesús ya'an ti Nazaret 
(Mr. 6.1-6; Lc. 4.16-30) 


53 Che! ñac ti ujti Jesús i subeñob ili 
lajoñel tyac ti loq'ui majlel ya!'i. 

54 Ya! ti c'oti ti' lumal ba! ti coli Jesús. Ti 
queji ti cantisa ti i templo israelob ya! ti i 
lumal. Tyoj bac'ñajel ti yubi 
quixtyañujob. Ti yalayob: ¿Baqui ti' 
niq'ui tyaja i ña'tyabal bajche' jini? 
che'ob. ¿Bajche'qui mi' tyaje' i p'atyalel i 
pas'e ñuc tyac ba i p'atyalel? che'ob. 

55 Jiñach i yalobil ajmel buchlibal. María 
i c'aba' i ña'. Jiñach i yascun Jacobo, 
José, Simón yic'ot Judas, che'ob. 

56 Yic'ot xc'alal ba i yijts'iñob Jesús wA! 
añob la quic'ot. ¿Baqui ti' caña i cha'len 
bajche' jini? che'ob. 

57 Jin cha'an mach yomob i yubiñob mi 


ñuc Jesús. Pero Jesús ti' subeyob: Mi 
q'uejlel ti ñuc tsa! ba i xiq'ui yAle! Dios. 
Jin jach jini año' ba ti yoque i lumal 
yic'ot jini año' ba ti yotyot, ma' mi' 
q'uele' ti ñuc. Che' ti yala Jesús. 

58 Jesús mach'an ti' pasa cabal ñuc tyac 
ba i p'atyalel ya' ti' lumal como ma' ti' 
ch'ujbiyob cha'an an i p'atyalel. 


Ti tsansanti Juan tsa' ba yac'a ch'am ja' 
1 Ti jim ba ora ñuc ba yumal 


(Mr. 6.14-29; Lc. 9.7-9) 
1 4 Herodes ya' ti pañimil Galilea ti 
yubi t'an cha'an cha ba chancol i cha'len 
Jesús. 
2 Jini Herodes ti' subeyob jini ya' ba 
añob yic'ot: Jiñach jini Juan tsa! bA yAC!'A 
ch'am ja'. Tsa'ix tyejchi loq'uel ba'an 
sajtyemo' bA. Jini cha'an mi tsictiyel i 
p'AtyAlel i pase' ñuc tyac ba i p'atyalel. 
Che' ti yala Herodes. Como cha'ach ti 
lolon pensali Herodes como ti yac'a ti 
tsansantyel jini Juan. 
3 Como jini Herodes ti yac'a ti chucol jini 
Juan. Cachal i c'ab ti cadena ti yotsayob 
ti cachol. Cha'ach ti' cha'le cha'an ti caj 
jini Herodías, i yijñam Felipe. Jini Felipe 
jiñach i yijts'in Herodes. 
4 Como jini Juan ti' sube Herodes: Mach 
yom che! ma! payben i yijñam a wijts'in, 
che'en. 
5 Jini Herodes yom i yac' ti tsansantyel 
Juan pero ti' bac'ña quixtyañujob como 
ti' pensaliyob cha'an jini Juan jiñach 
juntiquil tsa' ba i xiq'ui yale' Dios. 
6 Pero che' ñac ti ts'actiyi i q'uinilel i 
jabilel Herodes, ti tyAli i yixic'al Herodías 
cha'an i bajñel cha'len son ya' ti tyojlel i 
wut payalo' ba ti q'uinijel. Ñoj wen ti 
yila Herodes jini son. 
7 Jini Herodes ti' wa'choco i t'an cha'an 
wersa mi quejel i yaq'uen jini xc'alal cha 
ba jach yes mi' c'ajtin. 
8 Jini xc'alal ti majli i c'ajtiben i ña' cha 
ba yom i c'ajtiben jini Herodes. Che' jini 
ti cha' majli ya' ba'an Herodes. Ti' sube: 
Com ma! pit aq'ueñon ti colem ch'ejew i 
jol jini Juan mu! ba i yac' ch'am ja', 
che'en. 
9 Ñoj ch'ajyem ti queji i yubin jini 

Herodes pero cha'an ti! wa'choco i t'an ti! 
tyojlel jini payalob ba ti q'uinijel ti' 
xiq'ui ti aq'uentyel jini xc'alal jini tsa! bA 
i c'ajti. 

10 Che! jini ti! xiq'ui majlel juntiquil 
cha'an mi! tyuc! tsepben loq'uel i jol Juan 
ya! ti cachonibal. 

11 Ti jumuc! ti! pit ch'ama tyaAlel i jol ti 
mal ch'ejew. Ti yaq'ue jini xc'alal. Ti 
majli i yaq'uen i ña!. 

12 Che! jini, ti tyaliyob jini ajcant'añob i 
cha'an Juan. Ti' ch'amayob majlel i 
bac'tyal. Ti' ch'ujñayob. Che' jini ti 
majliyob i subeñob Jesús. 


Jesús ti' we'sayob cinco mil winicob 
(Mr. 6.30-44; Lc. 9.10-17; Jn. 6.1-14) 


13 Che! ñac ti subenti Jesús bajche! ti 
tsansanti Juan, ti ochi ti barco cha'an mi 
bajñel majlel ya' ba! jochol jini lum. Pero 
ti' ña'tyayob quixtyañujob ba! ti majli. 
Che' jini ti loq'uiyob ti lum tyac. Ti yoc 
ti' tsacleyob majlel. 

14 Che! ñac ti loq'ui Jesús ti barco ti yila 
ya'an yonlelob quixtyañu. Ti' p'untyayob 
cha'an yom i cotyañob. Ti' lajmisa jini 
xc'am'añob tsa' ba i payayob tyalel. 

15 Che! iq'uix quejel ti tyaliyob ba'an 
Jesús jini ajcant'añob i cha'an. Ti! 
subeyob: Chancox i p'ajquel q'uin. 
Mach'an cha ba yes an wati. Subeñob 
majlel quixtyañujob cha'an mi majlelob 
ya! ti lac'al ba saj lum tyac cha'an i 
mañob cha ba mi' c'uxob, che'ob. 

16 Jesús ti' subeyob: Ma' cha ba och mi 
majlelob. Jatyetla yom mi la' waq'ueñob 
cha ba mi' c'uxob, che'en. 

17 Ti! jac'ayob: An jo'q'uej jach lojon c 
waj yic'ot cha'cojt chay, che'ob. 

18 Jesús ti! subeyob: Ch'amala tyAlel wA! 
ba'añon, che'en. 

19 Che! jini ti' subeyob quixtyañujob 
cha'an mi buchtyaAlob ti jam. Che! jini 
Jesús ti! ch'ama jini jo'q'uej waj yic'ot 
cha'cojt chay. Ti' q'uele letsel ti panchan. 
Ti! sube Dios wocox i yala. Che! jini ti' 
xet'e jini waj. Ti yaq'ueyob jini 
ajcant'añob i cha'an. Ti! lu! pucbeyob ti 
pejtyelel quixtyañujob. 

20 Ti! lu! c'uxuyob. Tsa'ix ñaj'ayob. Che! 


jini, che' ti ujtiyob ti uch'el ti' lotyoyob 
doce chiquib i colojbal i xejt'il tyac. 

21 Che' bajche' jo'p'ej mil winicob ti' 
c'uxuyob jini waj yic'ot chay. An x'ixicob 
yic'ot alp'eñalob je'el pero ma'an ti' 
tsiquiyob jaytiquilob. 


Jesús ti' cha'le xambal ti pam ja' 
(Mr. 6.45-52; Jn. 6.16-21) 


22 Jesús ti' subeyob ochel ti barco jini 
ajcant'añob i cha'an, cha'an mi' ñaxan 
c'axelob ti junxej colem joyol ba ja'. 
Jesús tsa' tyo cayle cha'an mi' subeñob 
majlel quixtyañujob. 

23 Che! ti ujti i subeñob sujtyel ti letsi 
majlel Jesús ya! ti wits chalan mi! bajñel 
cha'len oración. C'ala ti ochi ac'balel i 
bajñel ya'an Jesús. 

24 Ya'an jini barco ti xinil ja'. An toñel ba 
ic'. Chancol i wets' ochel ja! ti barco jini 
ie! 

25 Che! yomox sac'an ti tyAli Jesús ya! 
ba'añob. Chancol ti xambal tyalel ti pam 
ja'. 

26 Che' ñac ti yilayob chancol ti xambal 
Jesús ti! pam ja', tyoj bac'ñajel ti yilayob 
jini ajcant'añob i cha'an. Ti quejiyob ti 
oñel cha'añob i baq'uen. Ti yalayob: 
Q'uele ya'an i way quixtyañu. Che' ti 
lolon alayob. 

27 Jesús ti' pejcayob. Ti! subeyob: La! 
lajmic la! baq'uen. Joñoñach. Mach la! 
bac'ñañon, che'en. 

28 Che' jini, Pedro ti' sube: C Yum, mi 
jatyetyach aq'ueñon c tyalel ya' ba'añet 
ti pam ja', che'en. 

29 Jesús ti' sube: La', che'en. Che' jini 
Pedro ti loq'ui ti barco. Ti queji ti xambal 
majlel ti pam ja' cha'an mi majlel ya' 
ba'an Jesús. 

30 Pero che' ñac ti yubi ñoj toñel ba ic' ti 
queji ti baq'uen Pedro. Ti queji i sujp'ejl 
majlel ti mal ja'. Ti c'am ba oñel ti yala: 
C Yum, cotyañon, che'en. 

31 Ti saj ora jach Jesús ti! chucbe i c'Ab. 
Ti yala: Ts'itya' jach chancol a 
ch'ujbiñon. ¿Chucoch ma'an ma' 
ch'ujbiñon ti jump'ej jach a pusic'al? 
che'en. 

32 Che' ñac ti cha' ochi ti barco Jesús 

yic'ot Pedro ti wa! ñach'le jini toñel ba 
ich 

33 Jini añob ba ti barco ti' ñocchocoyob i 
ba ti yebal yoc Jesús. Ti yalayob: Melel 
jatyet i Yalobiletyach Dios, che'ob. 


Jesús ti! lajmisa xc'am'añob 
ya' ti Genesaret 
(Mr. 6.53-56) 


34 Jesús yic'ot ajcant'añob i cha'an ti 
c'axiyob ti jini colem joyol ba ja'. Ti 
c'otiyob ya' ti pañimil Genesaret ba i 
c'aba'. 
35 Che! ñac jini ya! ba chumulob yati ti' 
ña'tyayob cha'an ya'an Jesús, ti' pucuyob 
majlel t'an ya' ti pejtyel pañimil. Ti' 
payayob tyalel ba'an Jesús pejtyelel 
xc'am'añob. 
36 Ti' c'ajtibeyob Jesús ti wocol t'an 
cha'an mi yaq'uen i tyalben i yoquic 
jachix i bujc cha'an mi lajmel. Ti lu' 
lajmiyob ti pejtyelelob tsa' ba tyalbe i 
bujc. 
Jini mu! bA i bibi'san quixtyañujob 
(Mr. 7.1-23) 
1 1 Cha'tiquil uxtiquil ajcantisa 
5 cha'an i mandar israelob yic'ot 
fariseojob ch'oyolo' ba ti Jerusalén ti 
tyaliyob ya' ba'an Jesús. Ti yalayob: 
2 ¿Chucoch mi' ñusañob t'an jini 
ajcant'añob a cha'an? Ma' mi' pocob i 
c'ab che! mi quejel ti uch'el che! bajche' 
mi xijq'uelob cha'an jini tsa! ba i 
ch'ujbiyob lac yumob ti ñoj oniyix. Che! 
ti yalayob. 
3 Jesús ti! jac'a: Ixcu jatyetla, ¿chucoch 
mi la! ñusan i xic'ojel Dios cha'an jach la! 
wom la! ch'ujbin t'an cha'an bajche! ti' 
bajñel xiq'uiyob i ba i cha'len lac yumob 
ti ñoj oniyix? 
4 Como Dios ti yala: Ac'a ti ñuc la! tyat 
la! ña'. Jini mu! ba i yAl'en i tyat i ña', la! 
sajtic. Che' an ti mandar. 
5 Pero jatyetla, weñach mi la! lolon ale! 
che! an winic mu! ba i suben i tyat i ña!: 
Mach ch'ujbi j cotyañetla como ti 
pejtyelel cha ba jach an c cha'an tsa'ix 
caq'ue Dios, che'etla. 
6 Mi la' wale' cha'an majchical jach mi 


yal che' bajche' jini mach wersa mi' 
cotyan i tyat i ña', che'etla. Mi la! cha'len 
che' bajche' ma'ix i c'ajnibal i xic'ojel 
Dios cha'an jach la' wom la' jac'ben 
bajche' ti' bajñel xiq'uiyob i ba lac 
yumob ti ñoj oniyix. 
7 Cha'chajp la' pensal. Weñach bajche' ti' 
tyajayetla ti t'an Isaías, jini tsa' ba i 
xiq'ui yale' Dios ti ñoj oniyix. Dios ti' 
c'ambe i ti'. Ti yala: 
8 Tiiti'jach mi' q'uelon ti ñuc ili 
quixtyañujob. 
Pero ma' mi' ch'ujbiñon ti' pusic'al. 
9 Matix i c'ajnibal mi' lolon cha'len 
che! bajche! chancox i 
ch'ujutisañon, 
como mi' cantisan i xic'ojel jach 
quixtyañu. 
Che' ti yala Dios ti i ti' Isaías, che' Jesús. 
10 Che' jini Jesús ti' cha' payayob tyalel 
jini quixtyañujob. Ti' subeyob. 
Ñach'tyañla. Wen ch'ambenla isujm. 
11 Jini mu' ba i yochel ti i ti' 
quixtyañujob mach'an mi' bibi'tisañob. 
Mi' bibi'tisan quixtyañujob mu' ba i 
loq'uel ti' pusic'al. Jiñach mach'a yom i 
yilan Dios. Che' ti yala Jesús. 
12 Che! jini, jini ajcant'añob i cha'an ti' 
lac'ayob Jesús. Ti' subeyob: ¿A wujil ba 
che! ti wen mich'a fariseojob che! ñac ti 
yubiyob tsa' ba a wala? Che' ti yalayob. 
13 Jesús ti' jac'a: Cha ba jach ba cantisa 
mach'a tyAlem ya! ba'an c Tyat ti 
panchan mi quejel i jilel. 
14 La! ajnic. Muts'ulob i wut jini chancol 
ba i pas'en bij yamba muts'ulo! ba i wut, 
yubil. Che! jini che! juntiquil muts'ul ba i 
wut mi' pas'en bij yamba muts'ul ba i 
wut, ti cha'ticlelob mi yajlelob ochel ti 
jowol ba lum. Che' ti yala Jesús. 
15 Che' jini, Pedro ti' sube Jesús: Subeñon 
lojon i sujmlel jini lajoñel, che'en. 
16 Jesús ti! jac'a: ¿Mach'a ba'an ti la! 
ña'tya i sujmlel jatyetla je'el? che'en. 
17 ¿Mach'a ba'an mi la' ña'tyan cha'an 
cha ba jach mi yochel ti lac ti! ti lac ñac' 
jach mi majlel? Che' jach mi ñumel ti lac 
ñac'. 
18 pero tyAlem ti i pusic'al mu! ba i 
loq'uel ti i ti' quixtyañu. Jiñach mu! ba i 

bibi'tisan quixtyañu. Jiñach jini mach'a 
yom i yilan Dios, che'en. 

19 Como ti' pusic'al quixtyañu mi loq'uel 
mach'a wen ba i pensal, yic'ot tsansa, 
yic'ot che! mi! pejcan yamba x'ixic, yic'ot 
che' mi' cha'len i tontojlel quixtyañu, 
yic'ot xujch', yic'ot lot, yic'ot jop't'an, 
che'en. 

20 Jiñach mu! ba i bibi'tisan 
quixtyañujob, jiñach mach'a yom i yilan 
Dios. Ma! mi' bibi'tisan quixtyañu che! 
mi! cha'len uch'el che! ma! mi! pocob i 
c'ab bajche! ti! bajñel xiq'uiyob i ba i 
cha'len lac yumob ti ñoj oniyix. Che! ti 
yAlA Jesús. 


X'ixic ch'oyol ba ti Canaán 
ti' ch'ujbi Jesús 
(Mr. 7.24-30) 


21 Jesús ti loq'ui majlel. Ti majli ya! ti 
lum tyac Tiro yic'ot Sidón ba i c'aba'. 
22 Ya! an juntiquil x'ixic ch'oyol ba ti 
pañimil Canaán pero ya! chumul ya! ti 
lum ba! ti c'oti Jesús. Ti tyAli ya! ba'an 
Jesús. Ti c'am ba t'an ti yala: C Yum, i 
jiñajlelet ba David tsa! ba i choco tyalel 
Dios, p'untyañon cha'an ma' cotyañon, 
che'en. Ñoj wocol chancol i ñusan 
quixic'al cha'an an xiba ti! pusic'al, 
che'en. 

23 Pero Jesús ma! ti! saj jac'be i t'an jini 
x'ixic. Che! jini, ajcant'añob i cha'an 
Jesús ti' sube Jesús: Suben cha'an sujtic 
jini x'ixic como ti c'am ba t'an chancol i 
tsacleñonla majlel, che'ob. 

24 Che! jini ti yala Jesús: Dios ti' 
chocoyon tyalel cha'an mij cotyan jini 
israelob jach ba max tyo ba ba'an mi' 
ch'ujbiben i t'an, como jiñach che! 
bajche' tiñame' tsa! ba satya i bijlel 
yubil, che'en. [Tiñame' yom i yale' 
oveja.] 

25 Pero jini x'ixic ti bej tyali i laq'ue' 
Jesús. Ti' ñocchoco i ba ti yebal i yoc. Ti 
yala: C Yum, cotyañon, che'en. 

26 Jesús ti' sube: Mach yom mi 
chilbentyel i waj alp'eñalob cha'an jach 
mi chocbentyel yal ts'i' yubil, che'en. 
Cha'ach ti yala Jesús cha'an ñaxan yom 
cotyanticob israelob. 


27 Pero jini x'ixic ti! jac'a: Melelach 
bajche' ma' wal, c Yum. Pero jini i yal 
ts'i' am ba ti ye! mesa mi' c'uxe' i xejt'il 
waj mu' ba i p'atsañob alp'eñalob, 
che'en. 

28 Jesús ti! sube jini x'ixic: X'ixic, ti 
jump'ej a pusic'al tsa'ix a ch'ujbi cha'an 
ch'ujbi c cha'len bajche' ma' c'ajtibeñon. 
La! aq'uentiquet che! bajche' a wom, 
che'en. Ti saj ora jach ti lajmi i yalobil. 


Jesús mi' lajmisan yonlel xc'am'añob 


29 Jesús ti loq'ui majlel. Ti ñumi majlel 
ya! ti! ti' colem joyol ba ja! Galilea ba i 
c'aba'. Ya! ti letsi ti wits. Ti buchle. 

30 Cabal quixtyañujob ti c'oti ya' ba'an 
Jesús. Ti! payayob tyAlel mach'a ba'an i 
c'ajnibal i yoc yic'ot muts'ulob i wut, 
yic'ot x'uma!ob, yic'ot mach'a ts'acal yoc 
i c'ab, yic'ot cabal yaño' ba. Ti' payayob 
tyalel ti yebal yoc Jesús. Ti! lajmisAyob. 
31 Tyoj bac'ñajel ti yubi quixtyañujob 
che! ñac ti yila bajche! ti lajmisantiyob. 
Como x'uma'ob ti cha! quejiyob ti t'an. 
Cha! wenix i yoc i c'ab jini mach'a ts'acal 
yoc i c'ab. Ti cha! queji ti xambal jini 
mach'a ba'an i c'ajnibal i yoc. Ti cha' 
c'oti i wut jini muts'ulo' ba i wut. Ti 
queji i subob i ñuclel Dios mu! ba i 
ch'ujutisañob israelob. 


Jesús ti' we'sayob cuatro mil winicob 
(Mr. 8.1-10) 


32 Che' jini Jesús ti' paya tyalel jini 
ajcant'añob i cha'an. Ti yala: P'ump'un 
mij q'uelob quixtyañujob como c'ala 
uxp'ej q'uin wa' añob la quic'ot. Ma! cha 
ba ti! c'uxuyob. Mach com xic'ob sujtyel 
ti yotyot che' wi'ñayobix ame mi 
c'un'añob ti bij. Che' ti yala Jesús. 

33 Che! jini, ajcAant'añob i cha'an ti yala: 
¿Bajche'qui ch'ujbi c lojon tyaje' waj wa' 
ti joch lum cha'an ñaj'acob ñoj cabal 
quixtyañu? che'ob. 

34 Jesús ti' c'ajtibeyob: ¿Jayq'uej waj an 
la' cha'an? che'en. Ti yalayob: An siete 
yic'ot an cha'cojt uxcojt saj chay, che'ob. 
35 Che! jini Jesús ti! subeyob 
quixtyañujob cha'an mi buchtyalob ti 
lum. 

36 Che! jini ti' ch'ama jini waj yic'ot 
chay. Ti' sube Dios wocox i yala. Che' 
jini ti! xet'e. Ti' ac'ayob ajcant'añob i 
cha'an. Ti' lu' pucbeyob majlel ba'an 
pejtyelel quixtyañu. 
37 Ti! lu! c'uxuyob. Ti lu! ñaj'ayob. Che! 
jini, che! ti ujtiyob ti uch'el ti' lotyoyob 
siete colem chiquib but'ul i colojbal 
xejt'il tyac. 
38 Cuatro mil winicob tsa! ba i c'uxu jini 
waj yic'ot chay. An x'ixicob yic'ot 
alp'eñalob je'el pero ma! ti! tsiquiyob 
jaytiquil. 
39 Jesús ti' subeyob sujtyel quixtyañujob. 
Che' jini ti majli ti barco ti pañimil 
Magdala bA i c'aba!. 

Yom pas'enticob i p'atyalel Jesús 

(Mr. 8.11-13; Lc. 12.54-56) 
1 6 1 Cha'tiquil uxtiquil fariseo 
yic'ot saduceojob ti majliyob ya! 

ba'an Jesús cha'an jach yom i yil 
pusic'leñob cha'an yom i contrajiñob ti 
t'an. Jin cha'an ti' subeyob cha'an yom i 
pas'entyelob i p'atyalel tyalem ba ba'an 
Dios. 
2 Jesús ti' subeyob: Che! ti och an q'uin 
mi la! waAle!: Utsil ijc'al como chachac ya! 
ti chan, che'etla. 
3 Yic'ot ti sac'an mi la! wal: Tyal ja'al wale 
como chachac ya! ti chan yic'ot an tyocal, 
che'etla. Cha'chajp la! pensal. Mi la' 
ña!tyan mi tyal ja'al o mi utsil quejel, pero 
mach'an mi la! ña'tyan cha ba yes chancol 
i yujtyel wa' ti mulawil aunque mi la! 
q'uel cha ba tyac chancol c cha'len. 
4 Jini simaron ba quixtyañujob mach'a 
yom i ch'ujbin Dios mi' c'ajtibeñob cha'an 
yomob i pas'entyel i señajlel c p'atyalel. 
Pero jini jach mi quejel i pas'entyelob 
bajche' ti ajni cha'an jump'ej seña ti ñoj 
oniyix juntiquil tsa' ba i xiq'ui yale' Dios 
Jonás bA i c'aba'. Che! ti yala Jesús. Ma'an 
cha ba yamba ti yalayob fariseojob yic'ot 
saduceojob. Ti sujti Jesús. 


I cantisa fariseojob 
(Mr. 8.14-21) 
5 Che! ñac ti! c'axiyob ti colem joyol bA 
ja', mach'an c'ajal i cha'an i ch'amob 


majlel waj jini ajcant'añob i cha'an Jesús. 
6 Che! jini, Jesús ti' subeyob: Tsajibiletla 
yom. CAñatyan la! ba cha'an jini levadura 
mu' ba i yaq'uen i wos i ba caxlan waj i 
cha'an ba fariseojob yic'ot saduceojob, 
che'en. 

7 Ti queji i pejcañob i ba jini ajcant'añob 
i cha'an Jesús. Ti yalayob: Cha'ach 
chancol i yale' cha'an mach'an ti lac 
ch'ama tyalel lac caxlan waj, che'ob. 

8 Jesús ti' ña'tya cha ba chancol i yalob. 
Ti' subeyob: ¿Chucoch chancox la' lolon 
al che' mach'an la' caxlan waj? Max tyo 
ba'an chancol la' ch'ujbiñon ti jump'ej la! 
pusic'al cha'an an c p'atyalel. 

9 ¿Mach'a ba'an c'ajal la' cha'an jini 
joq'uej waj tsa' ba c xet'beyob cha'an i 
c'uxob cinco mil winicob? ¿Mach'a ba'an 
c'ajal la! cha'an jayp'ej chiquib tsa! ba la! 
lotyo i colojbal i xejt'il tyac? 

10 ¿Mach'a ba'an c'ajal la' cha'an jini 
siete waj tsa' ba c xet'beyob cha'an i 
c'uxob cuatro mil winicob? ¿Mach'a 
ba'an c'ajal la' cha'an jayp'ej chiquib ti 
la' lotyo i colojbal i xejt'il tyac? 

11 ¿Chucoch mach'an ti la' ch'ambe isujm 
cha'an mach caxlan wajic chancol c 
tyaje! ti t'an che! mic subeñetla cha'an mi 
la' cañatyan la' ba cha'an levadura mu' 
ba i yaq'uen i wos i ba jini caxlan waj i 
cha'an ba fariseojob yic'ot saduceojob? 
che'en. 

12 Che' jini, ti' ch'ambeyob isujm cha'an 
ti' subeyob cha'an i cañatyañob i DA 
cha'an i cantisa fariseojob yic'ot 
saduceojob, mach cha'anic levadura mu! 
ba i yaq'uen i wos i bA caxlan waj. 


Pedro ti! subu Jesús ti yajcAbil bA i 
cha'an Dios 
(Mr. 8.27-30; Lc. 9.18-21) 


13 Che! ñac ti c'oti Jesús lac'al ti lum 
Cesarea Filipo ba i c'aba' ti! c'ajtibe 
ajcant'añob i cha'an: ¿Chuqui mi yal 
quixtyañujob? ¿Majchonqui ba i Pi'al 
Quixtyañujob mi yalob? che'en. 

14 Ti yalayob: Cha'tiquil uxtiquil mi 
yAlob jatyet Juañet tsa ba i yac'a ch'am 
ja', che'ob. Yaño' ba mi yalob Elíasjet, 
che'ob. Yic'ot yaño' ba mi yalob 

Jeremíasjet o mi yamba tsa! bA i xiq'ui 
yAle! Dios ti ñoj oniyix, che!ob. Che! ti' 
jac'a ajcant'añob i cha'an Jesús. 

15 Che! jini, Jesús ti! c'ajtibeyob: Jixcu 
jatyetla, ¿majchonqui mi la! wal? che'en. 
16 Che! jini ti! jac'a Pedro: Jatyet jini 
yajcabil ba i cha'an cuxul ba Dios mu! bA 
a pejcAntyel ti Cristo, che'en. 

17 Che! jini ti yala Jesús: Tijicña a 
pusic'al Simón, i yalobilet bA Jonás como 
mi junticlec quixtyañu ti yaq'ueyet a 
ña'tyan bajche' jini. Pero jini c Tyat am 
ba ti panchan ti yaq'uet a ña'tyan 
majchonqui, che'en. 

18 Mic subeñet cha'an a c'aba' Pedro yom 
i yal tyun. Mach'a ba'an majch ch'ujbi i 
nijcan colem ba tyun, cha'ach bajche! jini 
ma! majch ch'ujbi i nijeabeñet a pusic'al 
cha'an ma' cay a ch'ujbiñon. Mach'an mi 
quejel i jotyob jini yom ba i yac'ob ti 
sajtyel mu! tyo ba quejel i yoque 
ch'ujbiñon ti tyal tyo ba ora. 

19 Mi quej caq'ueñet a we'tyel cha'an jini 
mu! ba i yochelob ya! ba! mu! ti yumal 
Dios. Jini mu' ba a waq'uen a t'an cha'an 
mi' cha'len quixtyañu ch'ujbi i cha'len. 
Cha'ach Dios je'el mi yac' i t'an i cha'len. 
Mi mach'an ma' waq'uen a t'an cha'an 
ch'ujbi i cha'len, mach ch'ujbi i cha'len, 
che' jini. Cha'ach Dios je'el mach'an mi 
yac! i t'an i cha'len. Che! ti subenti Pedro 
ti Jesús. 

20 Che! jini Jesús ti! wersa tiq'ui 
ajcant'añob i cha'an cha'an mach'an mi! 
subeñob mi junticlec cha'an jiñach 
Cristo, jini yajcAbil ba i cha'an Dios. 


Jesús ti wa ala mi quejel i sajtyel 
(Mr. 8.31—9.1; Lc. 9.22-27) 


21 Ti jim ba ora Jesús ti queji i wen 
suben ajcant'añob i cha'an cha bA yes mi 
quejel i yujtyel tyac. Ti' wa subeyob 
cha'an wersa mi majlel ya' ti Jerusalén. 
Cha'an ya'i jini xñoxob año' ba i ye'tyel 
yic'ot ñuco' ba curajob yic'ot ajcantisajob 
cha'an mandar i cha'an israelob mi 
quejel i yaq'uen i ñusan cabal wocol. Mi 
quejel i tsansantyel pero ti yuxp'ejlel 
q'uin mi quejel i cha' tyejchel loq'uel 
ba'an sajtyemo' ba. Che' ti wa subeyob. 


22 Che! jini, Pedro ti' bajñel paya majlel 
Jesús ti jumpat. Ti queji i tiq'ue'. Ti yala: 
C Yum, la! i p'untyañet Dios. Mach che'ic 
mi quejel a wujtyel, che'en. 

23 Pero Jesús ti' sutqui i ba i q'uel Pedro. 
Ti! sube: Loq'uen wA! ba! añon como 
chancol a ña'tyan che! bajche' mi! 
ña'tyan Satanás. Chancol a jop' a 
mactyabeñon c cha'len cha ba yom i 
pusic'al Dios. Mach'an ma' ña'tyan 
bajche' yom Dios, jin jach bajche' mi' 
mulan quixtyañujob. Che! ti subenti 
Pedro. 

24 Che! jini Jesús ti! sube ajcant'añob i 
cha'an: Mi an majch yom i tsacleñon, la! i 
cay mu! ba i bajñel mulan i niq'ui 
cha'len. La' i ñusan wocol ti jujump'ej 
q'uin cha'an ti caj chancol i ch'ujbiñon. 
Aunque mi sajtyel tij caj, la! i tsacleñon 
majlel, che'en. 

25 Jini yom ba i lolon bajñel cañatyan i 
ba mi quejel i satye' i cuxtyalel mach'a 
yujil jilel. Pero jini mu! ba i yac' i bA 
cha'añon mi quejel i cotyantyel. Che' ti 
yala Jesús. 

26 ¿Chutyoqui i c'ajnibal i cha'an 
quixtyañu mi' lolon ganarin pejtyel cha 
ba tyac am ba ti ili mulawil mi mach'an 
ti' tyaja i cuxtyAlel mach'a yujil jilel? 
Como mach'an bajche' ch'ujbi i saj mañe' 
i cuxtyalel mach'a yujil jilel. 

27 Como Joñon i Pi'alon ba Quixtyañujob 
mic majlel ti panchan. Che' jini mi quejel 
c cha' tyalel ti' ñuclel c Tyat am ba ti 
panchan yic'ot ajtroñelob i cha'an Dios 
ch'oyolo' ba ti panchan. Ti jim ba ora mi 
quejel caq'uen jujuntiquil i tyojol i 
cha'libal yubil mi weñach o mi mach 
wen, che'en. 

28 Melel mic subeñetla, wA! añob mach'a 
ba'an mi quejel i sajtyelob jintyo mi 
yilañoñob, Joñon i Pi'Alon bA Quixtyañu, 
che! mic cha! tyAlel c cha'len yumal. Che! 
ti yAlA Jesús. 


Ti yajni Jesús 
(Mr. 9.2-13; Lc. 9.28-36) 
1 7 1 Che! ñac ti ñumi wacp'ej q'uin 
Jesús ti! payayob majlel Pedro 
yic'ot Jacobo yic'ot i yijts'in Jacobo, 

Juan ba i c'aba'. Ti! payayob majlel ti 
chan ba wits. 

2 Che! ñac ya! añob ti yajni i ñi! i wut 
wut lajal bajche' q'uin. Wen sasac ti majli 
i pislel lajal bajche' i saclel pañimil. 

3 Ti ora jach ti yilayob ya'an Moisés 
yic'ot Elías. Chancolob ti t'an yic'ot 
Jesús. 

4 Che' jini, Pedro ti' sube Jesús: C Yum, 
c'otyajax che! wA! añonla wa'wati. La! c 
mele' lojon uxp'ej lechi'pat. Jump'ej a 
cha'an, jump'ej i cha'an Moisés yic'ot 
jump'ej i cha'an Elías. Che! ti yala Pedro. 
S Che! mu! tyo ti t'an Pedro, ti tyAli 
jump'ej lemlaw ba tyocal tsa! bA 
mosoyob. Che! jini ti yubiyob ajt'an ya! ti 
mal tyocal tsa! ba yala: Jiñach p'untyabil 
ba calobil. Ñoj uts'at mij q'uel. 
Ñach'tyabenla i t'an. Che' ti yala jini 
ajt'an. 

6 Che' ñac ti yubiyob ajt'an jini 
ajcant'añob i cha'an Jesús ti' 
ñocchocoyob i ba ti lum. Babaq'uen ti 
yubiyob. 

7 Che' jini Jesús ti majli ya' ba'añob. Ti' 
tyalbeyob i quejlop. Ti' subeyob: 
Tyejchenla. Mach la' cha'len baq'uen, 
che'en. 

8 Che' ñac ti' q'ueleyob ti suttyalel, ma'ix 
tsiquil yaño' ba. Jin jachix Jesús ya'an. 

9 Che! ñac chancol i jubelob tyalel ti wits 
Jesús ti' tiq'uiyob. Ti' subeyob: Ma'an 
majch mi la' saj suben jini tsa' ba la' wila 
jintyo mic tyejchel loq'uel ba'an 
sajtyemo! bA, Joñon i Pi'Alon bA 
Quixtyañujob, che'en. 

10 Che! jini, ajcant'añob i cha'an Jesús ti' 
c'ajtibe: ¿Chuquiyes i sujmlel che! mi 
yAlob jini ajcantisajob cha'an mandar i 
cha'an israelob cha'an ñaxan wersa mi 
tyalel Elías? che'ob. 

11 Jesús ti! jac'beyob: Melelach ñaxan mi 
tyalel Elías cha'an mi! tyoj'isan pejtyelel 
cha ba an. Ti wi'il mi tyalel jini mu! ba i 
choc tyalel Dios, che'en. 

12 Pero mic subeñetla cha'an tsajni Elías 
pero ma'an majch ti! ña'tya mi jiñachi. 
Ti' lu' tyac'layob. Ti' tsansayob. Cha'ach 
joñon je'el i Pi'alon bA Quixtyañujob mi 


quejel quilan wocol ti! c'Abob. 

13 Che! jini, ajcant'añob i cha'an Jesús ti' 
ch'ambeyob isujm cha'an jini tsa! ba i 
yala Jesús cha'an Elías jiñach Juan tsa! 
ba yac'a ch'am ja' chancol ba i tyaj ti 
t'an. 


Ti' lajmisa juntiquil mu! ba i jits'cuyel 
(Mr. 9.14-29; Lc. 9.37-43) 


14 Ti c'otiyob Jesús yic'ot ajcant'añob i 
cha'an ya! ba'an quixtyañujob. Che! jini 
juntiquil winic ti tyali ya' ba'an Jesús. Ti 
ñocle ti yebal yoc Jesús. 

15 Ti yala: C Yum, p'untyan cha'an a 
wom a cotyan jini alo' ba calobil. An 
q'uinil mi yaq'uen jits'cuyel. Ñoj cabal 
mi' ñusan wocol. Cabal mi yajlel ochel ti 
c'ajc. Cabal mi yajlel ochel ti ja', che'en. 
16 Tic paya tyAlel wA! ba'an ajcant'añob a 
cha'an cha'an mi' lajmisan, pero mach'an 
ti mejliyob. Che' ti yala jini winic. 

17 Che! jini Jesús ti yala: Max tyo ba'an 
majch mi' ch'ujbin wa' ba an ti mulawil, 
yubil. ¿Jayp'ej tyo q'uin wersa yom wa' 
añon quic'otyetla? ¿Jayp'ej tyo q'uin 
ch'ujbi j cuchbeñetla i tsatslel la' 
pusic'al? Paya tyalel a walobil wa' 
ba'añon. Che' ti yala Jesús. 

18 Che' jini Jesús ti' tiq'ui jini xiba. Ti' 
choco loq'uel ti' pusic'al alob. Ti saj ora 
jach ti lajmi jini alob. 

19 Che! jini, ajcant'añob i cha'an ti' 
bajñel pejcayob Jesús. Ti yalayob: 
¿Chucoch mach'an ti mejli lojon c 
choque! loq'uel jini xiba? che'ob. 

20 Jesús ti yala: Cha'an mach'an mi la' 
ch'ujbin ti jump'ej jach la' pusic'al. Como 
melel mic subeñetla: Mi muq'uic la! 
ch'ujbiñon ti jump'ej la' pusic'al aunque 
ya! ts'itya' jach che! bajche' yoque 
ts'intyal i bac' mostaza, ch'ujbi la' suben 
jini wits cha'an i ch'uye' loq'uel i ba wati 
cha'an mi majlel ti ochel ti colem ja'. 
Che' jini ya' mi majlel jini wits. Muq'uic 
la! ch'ujbin ti jump'ej jach la! pusic'al 
mach'an cha ba mach'a ch'ujbi la! 
cha'len, che'en. 

21 Pero jini xiba tsa! ba tyac'la jini alob, 
jin jach ti oración yic'ot ti ch'ajb ch'ujbi i 
chojquel loq'uel. Che' ti yala Jesús. 

Jesús ti cha' ala bajche' mi quejel i 
tsansantyel 
(Mr. 9.30-32; Lc. 9.43-45) 


22 Che' motin muc'ob ti xambal majlel 
Jesús yic'ot ajcant'añob i cha'an ya! ti 
pañimil Galilea ba i c'aba' ti queji i 
subeñob: Joñon i Pi'alon ba 
Quixtyañujob mi quejel cajq'uel ti! c'ab 
quixtyañujob. 

23 Mi quejel i tsansañoñob. Che! tsa'ix 
tsansantiyon, ti yuxp'ejlel q'uin mi quejel 
c cha' loq'uel ba'an sajtyemo' ba. Che' ti 
yala Jesús. Wen ch'ajyem ti yubiyob jini 
ajcant'añob i cha'an, cha'an jini tsa! ba 
yala Jesús. 


Tyojoñel cha'an i templo israelob 


24 Che! ñac Jesús yic'ot ajcant'añob i 
cha'an ti c'otiyob ya! ti lum Capernaum bA 
i c'aba', jini xch'am tyojoñel cha'an templo 
ti majliyob i pejcan jini Pedro. Ti yala: 
Ixcu jini la! maestro, ¿mach'a ba'an mi' 
tyoje! tyojoñel cha'an templo? Che! ti yAlA. 
25 Pedro ti! jac'a: Mu! cu i tyoje!, che'en. 
Che! jini, che! ñac ti ochi Pedro ti otyot 
che! max tyo ba'an cha ba ti yala, Jesús 
ti queji i yAle!: ¿Bajche! ma! pensalin, 
Simón? ¿Majchqui mi yaq'ueñob tyojoñel 
jini yumalob wa! ti mulawil? ¿Jim ba jini 
año! DA ti yotyot? ¿Jim ba yaño' ba? Che! 
ti yala Jesús. 

26 Pedro ti' jac'a: Jini yaño' ba, che'en. 
Jesús ti yala: Che' jini, mach i wenta i 
wersa tyoje' jini am ba ti yotyot, che'en. 
27 Pero cha'an ma'an majch mi' 
mich'q'uelet ti caj mach'an ti a tyojo, 
cucu ya! ti colem joyol ba ja!. Choco 
ochel a mascap. Jini ñaxan ba chay mu' 
ba i chuque' a mascap, loc'san. Che' ma' 
cawben i ti' ya! mi quejel a tyaje' 
junwejch tyaq'uin jasal ba cha'an ma' 
tyoje' a tyojoñel yic'ot c cha'an. Ch'ama 
majlel jini tyaq'uin. Tyojo jini tyojoñel. 
Che' ti yala Jesús. 


¿Majchqui mi quejel i q'uejlel ti más ñuc? 


(Mr. 9.33-37; Lc. 9.46-48) 


1 Ti jin jach ba ora jini 
ajcant'añob i cha'an Jesús ti 


tyali ya' ba'an. Ti yala: ¿Majchqui mi 
q'uejlel ti más ñuc ya! ba! mu! ti yumal 
Dios? che'ob. 

2 Che' jini Jesús ti' paya tyalel juntiquil 
alal. Ti yac'a ti wa'tyal ya! ti xinilob. 

3 Ti yala: Melelach mic subeñetla, mi 
mach'an mi la' q'uextyan la' pensal 
cha'an mi la! ju'san la! ba che! bajche' 
alp'eñalob mach ch'ujbi i yumin Dios, 
che'en. 

4 Como jini mu! ba q'uejlel ti más ñuc ya! 
ba! mi' cha'len yumal Dios, jiñach tsa! ba 
q'uextya i pensal cha'an i ju'san i bA 
cha'an mi yajñel che' bajche' ili alal, 
che'en. 

5 Jini mu! ba i paye’ ochel juntiquil alal 
che' bajche' jini cha'an mi' ña'tyañon, 
chancox i payon ochel yubil, che'en. 


Baq'uentic mi la cotsan lac mul 
(Mr. 9.42-48; Lc. 17.1-2) 


6 Majchical jach mi yaq'uen i yotsan i 
mul juntiquil i saj ba mu! ba i ch'ujbiñon 
más wen tsa'ic cAjchi ti bic' yic'ot 
jump'ej ña'tyun cha'an chojquic ochel ti 
tyam ba ja'. 
7 Wocol ajñel ti mulawil como bej an 
quixtyañu mu! bA i yaq'uen i yotsañob i 
mul yaño! bA. Pero p'ump'um che! 
bajche' mi quejel i ñusan wocol jini tsa! 
ba yaq'ue i yotsan i mul yamba. 
8 Mi ti a wotsa a mul cha'an ti caj a c'ab 
mi a woc, wa! tsepe loq'uel. Choco ti 
ñajt. Más wen che! xmol c'abet, xmol 
oquet ma! tyaj a cuxtyAlel mach'a yujil 
jilel che! bajche' mi an cha'ts'ijt a cab, 
cha'ts'ijt a woc ti chojquiyet ochel ti c'ajc 
mach'a ba'an mi yajpel, che'en. 
9 Mi ti a wotsA a mul ti caj a wut, wa! 
loc'san. Más wen ma! tyaje' a cuxtyalel 
mach'a yujil jilel che! jump'ej jach a wut 
che' bajche' mi an cha'p'ej a wut ti 
chojquiyet ochel ti xot'mulil ti c'ajc, 
che'en. 
Lajoñel cha'an tiñame' tsa' ba 

satya i bijlel 

(Lc. 15.3-7) 
10 Mach yom la' q'uel che' bajche' ma'ix i 
c'ajnibal mi junticlec alp'eñal chancol ba 

i ch'ujbiñon. Como chancol ti 
cañatyantyel ti ajtroñelob i cha'an bA 
Dios bele! ya! ba an ti panchan ya! ba'an 
c Tyat. 

11 Como Joñon i Pi'al bA Quixtyañujob ti 
tyAliyon wa' ti mulawil cha'an mi cotyan 
xmulilob. 

12 ¿Bajche' mi la! pensalin? Mi an 
juntiquil an ba cien tiñAme! pero ti! satya 
i bijlel juncojt, ¿mach'a ba'an mi quejel i 
poj cAye! jini noventa y nueve ya! ti wits 
cha'an mi majlel i saclan jini tsa! bA i 
satya i bijlel? 

13 Mi ti! tyaja, melel más tijicña mi yubin 
cha'an jini juncojt tsa! ba i cha! tyaja 
bajche' jini noventa y nueve mach'a 
ba'an ti' satya i bijlel. 

14 Che! bajche' lac Tyat am ba ti panchan 
mach yom mi' sat i ba mi junticlec jini 
saj alp'eñal, che'en. 


Cha'an bajche' yom lac ñusaben i mul 
la quermañu 
(Lc. 17.3) 


15 Mi ti' cha'le mulil ti a contra a 
wermañu, cucu bajñel suben i mul. Mi ti 
jac'bet a t'an weñach mi yujtyel. 

16 Pero mi mach yom i jac'beñet, paya 
majlel juntiquil mi cha'tiquil yaño' ba a 
wic'ot cha'an cha'tiquil mi uxtiquil mi' 
ña'tyañob jujump'al t'an tsa! ba ajli. 

17 Mi mach yom i jac'beñob, subeñob 
ochemo' ba ti! t'an Dios. Mi mach yom i 
jac'beñob jini ochemo' ba, la' ajnic che' 
jini. Yom la' q'uele' che' bajche' ma'ix 
ochem ti! t'an Dios jini winic, o che! 
bajche' juntiquil xmulil, che'en. 

18 Mic subeñetla, jatyetla ajtroñeletla i 
cha'an Dios wa' ti mulawil. Jini mu' ba 
la' waq'uen i cha'len quixtyañu wa! ti 
mulawil ch'ujbi i cha'leñob. Cha'ach Dios 
je'el mi yaq'uen i cha'len. Cha ba jach 
mach'a ba'an mi la! waq'uen i cha'len 
wA! ti mulawil mach yom i cha'len. 
Cha'ach Dios je'el mach'an mi yaq'uen i 
cha'len, che'en. 

19 Mic subeñetla je'el. Mi añetla 
cha'tiquil wA! ti mulawil mu! ba la! lajal 
pensalin cha ba yom mi la! c'ajtiben Dios 
ti oración, mi quejel la! waq'uentyel ti c 


Tyat am ba ti panchan. 

20 Como ba'ical jach mi! much'quiñob i 
ba cha'tiquil mi uxtiquil mu! ba i 
ch'ujbiñon, ya'ach añon quic'otyob. Che! 
ti yala Jesús. 

21 Che' jini ti tyali Pedro ya' ba'an Jesús. 
Ti yala: C Yum, ¿jayyajlel yom c ñusaben 
i mul quermañu che' an cha ba yes mi' 
cha'len tij contra? ¿Yom ba c'AlA siete 
yajlel mic ñusaben i mul? che'en. 

22 Jesús ti' sube: Mic subeñet, mach jasal 
che! siete yajlel jach. Pero yom c'ala 
setenta yajlel siete, che'en. 


Lajoñel cha'an juntiquil mach'a yom i 
ñusaben i bet i pi'al 


23 Jesús ti' subeyob yamba lajoñel. Ti 
yala: Ch'ujbi lac laje' i yumintyel Dios 
bajche' juntiquil yumal tsa' ba queji i 
ña'tyan cha'an mi! wersa tyojob i bet jini 
ajtroñelob i cha'an. 

24 Ti queji i payob tyalel jini año' ba i 
bet. Che' jini ti' paya tyalel juntiquil 
yajtroñel ñoj on ba i bet. Ti mil ti mil 
pesos an i bet. 

25 Pero mach'an i tyaq'uin cha'an i tyoje'. 
Jin cha'an i yum ti' xiq'ui ti chojñel jini 
winic cha'an mi yajñel ti lolom ajtroñel 
yic'ot i yijñam yic'ot i yalobilob yic'ot ti 
pejtyelel cha ba an i cha'an cha'an i 
q'uexol i bet. 

26 Che! jini, jini yajtroñel ti ñocle ya! ti 
yebal yoc i yum. Ti wocol t'an ti yala: C 
yum, pijtyan tyo. Mu! tyo c tyojbeñet ti 
pejtyelel c bet, che'en. 

27 Jini i yum ti! q'uele ti p'ump'un cha'an 
yom i cotyan. Ti' ñusabe i bet. Ti' colo. 
28 Pero che' ñac jini tsa' ba ñusabenti i 
bet ti loq'ui majlel ya! ba'an i yum, ti ora 
jach ti! tyaja juntiquil i pi'al ti toñel 
ts'itya' jach ba i bet yic'ot. Ti' chucu ti' 
bic'. Ti queji i yats'e'. Ti yala: Tyojbeñon 
a bet, che'en. 

29 Che' jini, jini ts'itya' jach ba i bet ba 
ajtroñel ti ñocle ya! ti yebal i yoc jini i 
pi'al ti toñel. Ti wocol t'an ti yala: 
Pijtyan tyo. Mu' tyo c tyojbeñet ti 
pejtyelel, che'en. 

30 Pero jini ajtroñel mach yom i jac'ben i 
t'an i pi'al ti toñel. Ti yotsa ti cachol 

jintyo mi' lu! tyoje' i bet. 

31 Che' ñac jini yamba ajtroñelob ti yila 
cha ba ti ujti, ch'ajyem ti yubiyob cha'an 
jini i pi'al tsa' ba otsanti ti cachol yic'ot 
ti queji i mich'q'uelob jini yamba. Ti 
majli i subeñob i yum pejtyelel cha ba ti 
ujti. 

32 Che! jini, i yum ti! cha! paya tyalel jini 
tsa! ba ñusabe i bet. Ti! sube: Simaroñet 
ba ajtroñel. Tic lu' ñusabeyet a bet 
cha'an ti wocol t'an ti a c'ajtibon. 

33 Pero jatyet je'el yom a q'uel ti 
p'ump'un a pi'Al ti toñel cha'an ma! 
ñusaben i bet che' bajche' tij q'ueleyet ti 
p'ump'un che' tic ñusabet a bet, che'en. 
34 Ti wen mich'a jini i yum. Jin cha'an ti' 
xiq'ui ti otsantyel ti cachol jini i yajtroñel 
jintyo mi' lu! tyoj i bet. Che! ti yala Jesús. 
35 Che' ñac ti ujti i subeñob jini lajoñel 
Jesús ti yala: Jini c Tyat am ba ti 
panchan, cha'ach mi quejel i cha'leñetla 
je'el ti jujuntiquil mi mach'an mi la! 
ñusaben i mul la! wermañu ti jump'ej la! 
pusic'al. Che' ti yala Jesús. 


I cantisa Jesús cha'an jini mu' ba 
i caye! i yijñam 
(Mr. 10.1-12; Lc. 16.18) 

1 Q 1 Che' ñac ti ujti Jesús i subeñob 

ili t'an ti loq'ui majlel ti Galilea. 
Ti majli ya' ti pañimil Judea ba i c'aba' 
ya! ti junxejlel ja! Jordán ba i c'aba'. 
2 Cabal quixtyañu ti' tsacleyob majlel. 
Yati ti' lajmisayob. 
3 Che! jini cha'tiquil uxtiquil fariseo ti 
tyAli ba'an Jesús cha'an jach yom i 
yilpusic'len Jesús cha'an yom i 
contrajiñob ti t'an. Jin cha'an ti' 
c'ajtibeyob: ¿Ch'ujbi ba i cay i yijñam 
winic che' mi yaq'uentyel i juñilel cha'an 
tsiquil cayalix i cha'an cha'an che' jach 
yom? che'ob. 
4 Jesús ti! jac'a: ¿Mach'a ba'an ti la! 
q'uele ti Ts'ijbubil ba i T'an Dios cha'an 
jini tsa' ba i mele quixtyañujob ti' mele 
winic yic'ot x'ixic? che'en. 
5Ya' mi yale! je'el: Jin cha'an jini winic 
mi' cay i tyat i ña' cha'an mi yajñel yic'ot 
i yijñam. Che! bajche' juntiquil jach ba 
quixtyañu mi yajñel. 


6 Che! bajche! mach bej cha'tiquilob pero 
juntiquil jach bA quixtyañu yubil. Jin 
cha'an mach yom i cha! t'oxe' winic jini 
tsa! ba i much'qui Dios. Che! ti yala 
Jesús. 

7 Jini fariseojob ti' sube Jesús: Mi 
cha'ach yom, ¿chucoch che' jini ti' 
xiq'uiyob Moisés winicob cha'an i 
melben i juñilel ba! mi yal cayalix x'ixic? 
Che! jini ch'ujbiyix i caye', che! ti yala 
Moisés, che'ob. 

8 Jesús ti' sube: Cha'an tsats la' pusic'al 
jin cha'an ti yaq'ueyetla Moisés jini t'an 
cha'an ch'ujbiyic i caye! i yijñam winic 
che! mi yaq'uen i juñilel. Pero mach 
che'iqui ti tyejchibal mulawil, che'en. 

9 Pero joñon mic subeñetla mi juntiquil 
winic mi! cay i yijñam cha'an i pAye! 
yamba x'ixic che! mach cha'anic ti! cha'le 
i tsuculel yic'ot yambA winic jini i 
yijñam, che! jach chancol i cha'len i 
tsuculel jini winic. Yic'ot majchical jach 
mi! pAye! cayal ba x'ixic mi! cha'len i 
tsuculel je'el, che'en. 

10 Che! jini, jini ajcant'añob i cha'an ti 
queji i subeñob Jesús. Mi cha'ach wersa 
yom i yajñel winic yic'ot i yijñam c'o'ojl 
más wen mach'an mi' paye! i yijñam 
winic, che'ob. 

11 Jesús ti' jac'a: Mach ti pejtyelel ch'ujbi 
i yajñel ti i bajñelil. Jini jach jini mu! bA 
yaq'uentyelob ti Dios i yajñel ti i bajñelil. 
12 An ti chajp ti chajp cha ba och 
mach'an mi! payob i yijñam winicob. An 
winic mach'a ba'an ts'acal i bac'tyal ti 
ch'ocayob. An yaño' ba ti tsepbentiyob i 
bac'tyal. An yaño' ba cha'an yalol jach i 
cha'an mach yom i pay i yijñam cha'an 
mach'an cha ba mi' mactyaben cha'an ti 
caj mi yumin Dios am ba ti panchan. Jin 
cha'an majchical jach mach yom i paye' i 
yijñam cha'an ti caj i troñel Dios, weñach 
mi bajñel ajñel. Che! ti yala Jesús. 


Jesús mi' p'untyan alp'eñalob 
(Mr. 10.13-16; Lc. 18.15-17) 
13 Che! jini, quixtyañujob ti' payayob 
tyalel alp'eñalob ya' ba'an Jesús cha'an 
mi yac' i c'ab ti' pam i jol yic'ot cha'an 
mi' tyajob ti oración jini alp'eñalob. Pero 

jini ajcant'añob i cha'an Jesús ti queji i 
tic'ob jini tsa! ba i payob tyalel. 

14 Pero Jesús ti! subeyob jini ajcant'añob 
i cha'an: Ac'ala tyAlel ba'añon jini 
alp'eñalob. Mach la! tic'ob. Como jini 
mu! ba i yumiñob Dios mi yajñel bajche' 
alp'eñalob. Che' ti yala Jesús. 

15 Ti yac'a i c'ab ti! pam i jol alp'eñalob. 
Che' jini ti loq'ui majlel Jesús ya'i. 


Rico ba alob ba winic ti! pejca Jesús 
(Mr. 10.17-31; Lc. 18.18-30) 


16 Juntiquil colem alob ti majli i pejcan 
Jesús. Ti yala: Weñet ba maestro, 
¿chuquiyes wen ba yom c cha'len cha'an 
c tyaje! j cuxtyalel mach'a yujil jilel? 
che'en. 

17 Jesús ti' sube: ¿Chucoch ma pejcañon 
ti weñon? An jach juntiquil wen bA, 
jiñach Dios. Pero mi a wom a tyaje' a 
cuxtyalel mach'a yujil jilel, jac'ben jini 
mandar tyac, che'en. 

18 Jini alob ti yala: ¿Baqui ba mandar 
tyac? che'en. Jesús ti' sube: Mach a 
cha'len tsansa, mach a pejcan yamba 
x'ixic, mach a cha'len xujch', mach a 
jop'ben i mul a pi'al, 

19 ac'a ti ñuc a tyat a ña', p'untyan a 
pi'alob ti chumtyal che' bajche' ma' 
bajñel p'untyan a ba. Che' ti yala Jesús. 
20 Jini alob ti yala: Tsa'ach c lu' ch'ujbi ti 
pejtyelel jini c'ala che! ñac alalon tyo, 
che'en. ¿Chutyoqui yamba yom c 
cha'len? che'en. 

21 Jesús ti' sube: Mi a wom ts'acal ba i 
yutslel a pusic'al, cucu, choño cha bA yes 
an a cha'an, aq'ueñob jini p'ump'uño' bA. 
Mi cha'ach ma' cha'len, mi quejel a 
waq'uentyel cabal cha ba an a cha'an ya' 
ti panchan. Che' jini, la'. Tsacleñon 
majlel. Che' ti yala Jesús. 

22 Pero che' ñac ti yubi ili t'an, ñoj 
ch'ajyem ti cha' sujti jini alob como an 
cabal cha ba an i cha'an. 

23 Che! jini Jesús ti! sube ajcant'añob i 
cha'an: Melel mic subeñetla, ñoj wocol 
mi yochelob ti yumintyel Dios am ba ti 
panchan jini ricojo' ba, che'en. 

24 Mic cha' ale': Más wocol mi yochel 
rico ba quixtyañu ti yumintyel Dios 


bajche' mi ñumel juncojt colem animal 
camello ba i c'aba! ti i ch'ub junts'ijt 
acuxan. Che! ti yala Jesús. 

25 Che! ñac ti yubiyob ili t'an, tyoj 
bac'ñajelob jini ajcant'añob i cha'an 
Jesús. Ti queji i c'ajtibeñob i ba: 
¿Majchqui ch'ujbi i tyaje' i cotyantyel, 
che! jini? che'ob. 

26 Jesús ti' ch'uj q'ueleyob. Ti' sube: 
Winicob mach ch'ujbi i cha'leñob. Pero 
Dios, mach'an mach ba ch'ujbi i cha'len, 
che'en. 

27 Pedro ti! sube Jesús: C Yum, joñon 
lojon tsa'ix c lu' caya lojon ti pejtyelel 
cha ba an lojon c cha'an cha'an lojon c 
tsacleñet majlel. ¿Chuqui mi quejel lojon 
caq'uentyel? che'en. 

28 Jesús ti yala: Melel mic subeñetla, che! 
ti jim ba ora che' mi quejel i 
tsijibtisantyel pejtyel cha bA an, che! ya! 
buchulon Joñon i Pi'Alon bA 
Quixtyañujob ya! tic buchlib cha'an 
tsiquil c ñuclel, che! jini jatyetla tsa! bA 
la' tsacleyon mi quejel la! cha'len 
buchtyal je'el ya! ti doce la! buchlib tyac 
cha'an mi la! melob jini docemujch'ob i 
jiñajlel Israel. 

29 Ti pejtyelel tsa! bA i cAyAyob i yotyot, 
mi yascuñob, mi i chichob, mi yijts'iñob, 
mi i tyat, mi i ña!, mi yijñam, mi 
yalobilob, mi i lumal cha'an ti caj mi 
yumiñon, mi quejel i yaq'uentyel yamba 
cien i ñumenlel che! bajche! tsa! ba i 
caya. Yic'ot je'el ti tyal tyo bA ora mi 
quejel i yaq'uentyel i cuxtyalel mach'a 
yujil jilel. 

30 Pero cabal mach'a ba'an mi q'uejlel ti 
ñuc wa! ti mulawil wale mi quejel i 
q'uejlel ti ñuc ya' ti panchan. Cabal mu' 
ba i q'uejlel ti ñuc wale, mach'an mi 
quejel i q'uejlel ti ñuc che! mi' cha'len 
yumal Dios, che! mi quejel i lu! 
tsijibtisantyel pejtyelel cha ba an. Che! ti 


yala Jesús. 

2 0 1 Jesús ti' subeyob yambA 
lajoñel. Ti yala: Ch'ujbi lac laje' 

bajche' mi' cha'len yumal Dios yic'ot 

bajche' mi! cha'len yumal juntiquil i yum 


Lajoñel cha'an ajtroñelob 

ts'ujsubol. Ti wen sac'an ti majli i saclan 
ajtroñelob cha'an i tyuc'ob ts'ujsub. 

2 Ti! lajayob i t'an cha'an mi! tyojob 
jump'ej tyaq'uin denario ba i c'aba! ti 
jujump'ej q'uin. Che' jini ti' chocoyob 
majlel ti toñel ti ts'ujsubol. 

3 Che' bajche' ti las nueve ti cha' majli i 
yum ts'ujsubol ya' ba' mi' much'quiñob i 
ba winicob mach'a ba'añob i toñel. Ya! ti 
c'oti i tyaj cha'tiquil uxtiquil mach'a 
ba'an i toñel. 

4 Ti! subeyob: Cucula je'el ti tyuc!' 
ts'ujsub. Mux c tyojetla bajche! yom 
cha'an la! toñel, che!en. Ti majliyob. 

5 Jini i yum ti cha! majli i suben yamba 
mach'a ba'añobix i toñel ti xinq'uinil 
yic'ot ti las tres ti och an q'uin. Lajal ti' 
subeyob bajche' ti subenti jini tsa! ba i 
xiq'ui majlel ti toñel ti las nueve. 

6 Yic'ot ti las cinco ti och an q'uin ti cha' 
majli ya' ba' mi' much'quiñob i ba jini 
mach'a ba'añob i toñel. Ya' ti c'oti i tyaj 
yamba cha'tiquil uxtiquil mach'a ba'añob 
i troñel. Ti! subeyob: ¿Chucoch wa tyo 
wa'aletla c'ala mi ñumel q'uin? che'en. 

7 Ti! jac'ayob: Cha'an ma! majch ti' 
subeyon lojon toñel, che'ob. Che' jini, jini 
i yum ts'ujsubol ti' subeyob: Cucula je'el 
ti toñel ya! tic ts'ujsubol. Muq'uix c 
tyojetla bajche! yom cha'an la! troñel, 
che'en. 

8 Che! iq'uixi i yum ts'ujsubol ti! sube jini 
ajcañatya troñel: Payala tyalel jini 
ajtroñelob. Aq'ueñobix i tyojol. Ma' 
ñaxan tyoje' jini wi'ilix ba ti c'otiyob. Ti 
wi'il ma' tyoje' jini ñaxan ba ti c'otiyob, 
che'en. 

9 Che! jini, ti tyaliyob jini tsa! ba 
quejiyob ti troñel ti las cinco ti och an 
q'uin. Ti aq'uentiyob jujuntiquil jump'ej 
denario, jiñach i tyojol jump'ej q'uin 
toñel. 

10 Ti wi'il tyo che! ñac ti tyaliyob i ch'am 
i tyojol jini tsa' ba ñaxan quejiyob ti 
troñel c'ala ti sac'a, ti! lolon ña'tyayob 
cha'an más on mi quejel i yaq'uentyelob. 
Pero ti aq'uentiyob jujump'ej denario i 
tyojol ti jujuntiquil je'el. 

11 Che! ñac ti! ch'amayob i tyojol ti 
quejiyob i mich'an. Ti queji i tyaje' ti t'an 


jini i yum ts'ujsubol. 

12 Ti yalayob: Jini wi'ilobix ti juli ti' 
cha'leyob troñel jump'ej jach ora. 
Junlajal ti a waq'ueyob i tyojol che' 
bajche' ti a tyojoyon lojon tsa! ba lojon c 
cha'le wersa ba toñel. Ti lojon j cuchu 
ticwal c'ala ti ñumi q'uin, che'ob. 

13 Jini i yum ts'ujsubol ti' sube juntiquil: 
C pi'al, mach'an cha ba tic cha'le ti a 
contra. ¿Mach'a ba'an ti lac laja lac t'an 
cha'an mi caq'ueñet jump'ej denario 
cha'an jump'ej q'uin toñel? che'en. 

14 Ch'ama a tyojol. Cucux. Com c tyoje! 
jini wi'ilix ba ti c'otiyob lajal bajche! mic 
tyojetla. 

15 ¿Mach'a ch'ujbi c cha'len cha ba jach 
com yic'ot c bajñel tyaq'uin? ¿Jim ba jini 
wen ba tsa! ba c challe ti! tyejchbe i 
mich'lel la! pusic'al yic'ot la! pi'alob ti 
troñel cha'an jach la' wom cha ba niq'ui 
an i cha'an? Che! ti yala i yum ts'ujsubol. 
16 Jesús ti yala: Che' bajche' jini, an 
mach'a ba'an mi q'uejlel ti ñuc wa' ti 
mulawil mi quejel i q'uejlel ti ñuc ya' ba' 
mu! ti yumal Dios. An jini mu! ba i 
q'uejlel ti ñuc wa' ti mulawil mach'an mi 
quejel i q'uejlel ti ñuc ya! ba! mu! ti 
yumal Dios. Como an cabal payalo' bA 
cha'an mi yochel ya! ba! mu! ti yumal 
Dios, pero mach'an cabalob yajcaAbilo! bA 
ti Dios cha'an mi yochelob. 


Jesús mi' cha' al mi quejel i tsansantyel 
(Mr. 10.32-34; Lc. 18.31-34) 


17 Che! ñac mu! ti xambal majlel Jesús ti 
bijlel Jerusalén an cha ba ti queji i bajñel 
subeñob ajcant'añob i cha'an. 

18 Ti yala: Che' bajche' mi la' wilan 
chancol lac letsel majlel ya' ti Jerusalén. 
Ya'i Joñon i Pi'alon ba Quixtyañujob mi 
quejel cajq'uel ti' c'ab ñuco' ba curajob 
yic'ot jini yamba ajcantisajob cha'an i 
mandar israelob. Mi quejel i meloñob 
cha'an i yac'on ti sajtyel. 

19 Mi quejel i yac'on ti! c'ab jini mach'a 
israelo' ba quixtyañujob cha'an i 
wajleñoñob, cha'an i jats'oñob, cha'an i 
yac'on ti sajtyel ti cruz. Pero ti yuxp'ejlel 
q'uin mi quejel c tyejchel loq'uel ya' 
ba'an sajtyemo' bA. Che! ti yala Jesús. 

I c'ajtibal i ña! Jacobo yic'ot Juan 
(Mr. 10.35-45) 


20 Che! jini, i yijñam Zebedeo ti c'oti 
ba'an Jesús yic'ot cha'tiquil i yalobilob, 
jiñach Jacobo yic'ot Juan. Ti ñocle ti 
yebal yoc Jesús cha'an an cha ba yom i 
c'ajtiben. 

21 Jesús ti yala: ¿Chuquiyes a wom? 
che'en. Jini i ña' Jacobo yic'ot Juan ti' 
jac'a: Ac'a a t'an cha'an mi buchtyalob 
jini cha'tiquil calobilob juntiquil ti a ñoj, 
juntiquil ti a ts'ej che' mi quejel a cha'len 
yumal, che'en. 

22 Jesús ti' subeyob: Mach'an mi la' 
ña'tyan cha ba yes chancol la! c'ajtin. 
¿Ch'ujbi ba la! ñusan jini wocol mu! bA 
quejel c ñusan? como ñoj calax bA wocol 
mi quejel c ñusan, che'en. Ti! jac'ayob: 
Ch'ujbiyach, che'ob. 

23 Jesús ti' subeyob: Melelach mi quejel 
la' ñusan ñoj calax ba wocol mu! bA c 
ñusan. Pero mach c wenta cAle! majchqui 
mi quejel i buchtyal tic ñoj yic'ot tic ts'ej. 
Ya'i mi quejel i buchtyalob jini tsa' ba 
chajpantiyob tic Tyat am ba ti panchan. 
Che' ti yala Jesús. 

24 Che! ñac ti yubiyob ili t'an jini yaño! 
ba diez ti queji i mich'q'uelob Jacobo 
yic'ot Juan. 

25 Jesús ti' payAyob tyalel jini docejob. 
Ti' subeyob: La' wujil bajche' mi' pasob i 
ba ti ñuc jini yumalob wa! ti mulawil. 
Yic'ot jini am ba i ye'tyel ti' tyojlel más 
ñuc ba yumalob, ñoj tsats mi! xic'ob 
quixtyañujob. 

26 Pero jatyetla mach che'ic yom mi la! 
cha'len. Pero jini yom ba ajñel ti ñuc ti 
la! tyojlel la! i cha'len cotyaj ti tyojlel i 
pi'alob. 

27 Pero majchical jach yom ajñel ti jini 
más ñuc ba yom i yotsan i ba che' bajche' 
lolom ajtroñel jach la' cha'an. 

28 Cha'ach joñon je'el i Pi'alon ba 
Quixtyañujob ma! ti tyaliyon ti mulawil 
cha'an mic tyaj j cotyantyel ti 
quixtyañujob. Pero ti tyaliyon cha'an mij 
cotyañob, cha'an mi cac' c ba ti sajtyel 
cha'an i loq'uib ti mulil cabAlob. Che! ti 
yala Jesús. 


Jesús mi' lajmisan cha'tiquil muts'ulo' 
ba i wut 
(Mr. 10.46-52; Lc. 18.35-43) 


29 Che! ñac chancol i loq'uelob majlel ya' 
ti lum Jericó ba i c'aba', cabal quixtyañu 
ti' tsacleyob majlel Jesús. 

30 Ya'an cha'tiquil muts'ul ba i wut 
buchulob ti i ti' bij. Che' ñac ti 
subentiyob cha'an chancol i ñumel majlel 
Jesús ti quejiyob ti c'am ba t'an. Ti 
yalayob: C Yum, i jiñajlelet ba David tsa! 
ba i choco tyalel Dios, p'untyañon lojon 
cha'an ma' cotyañon lojon, che'ob. 

31 Jini quixtyañujob ti' tiq'uiyob cha'an 
mi' lajmelob ti t'an. Pero más c'am ti 
quejiyob ti t'an. Ti yalayob: C Yum, i 
jiñajlelet ba David tsa! ba i choco tyalel 
Dios, p'untyañon lojon cha'an ma' 
cotyañon lojon, che'ob. 

32 Che' jini Jesús ti' caya xambal. Ti' 
paya tyalel jini muts'ulo' ba i wut. Ti! 
c'ajtibeyob: ¿Chuquiyes a wom mic 
melbeñetla? che'en. 

33 Ti! jac'ayob: C Yum, com lojon cha'an 
mi c'otyel lojon c wut, che'ob. 

34 Che! jini, Jesús ti' p'untyayob. Ti' 
tyAlbeyob i wut. Ti jin jach ba ora ti wa! 
c'oti i wut. Ti' tsacleyob majlel Jesús. 


Jesús ti ochi ti Jerusalén 

(Mr. 11.1-11; Lc. 19.28-40; Jn. 12.12-19) 

2 1 1 Che! ñac lac'alix añob ti 
Jerusalén ya' ti c'otiyob ti lum 

Betfagé ba i c'aba' ya' ti lac'alel wits 
Olivajol ba i c'aba'. Che' jini Jesús ti' 
xiq'ui majlel cha'tiquil ajcant'añob i 
cha'an. 
2 Ti' subeyob jini cha'tiquil: Cucula ya! ti 
jini lum ya! ti! tyojel la! wut. Ya'i mi 
quejel la! tyaje! cot cachal juncojt burra. 
Ya'an yic'ot i yal. Tiquila. PAyaAla tyAlel. 
3 Mi an majch cha ba mi' subeñetla 
cha'an chancol la! tique' yom la! 
subeñob: Yom i c'añe' lojon c yum. Mu' 
tyo lojon c wa' cha' paye' tyalel, che'etla, 
che' Jesús. 
4 Cha'ach ti ujti cha'an mi ts'actiyel jini 
tsa' ba ajli ti Dios ti ñoj oniyix che' ñac 
ti' c'aña iti! juntiquil tsa! ba i xiq'ui yale' 


MATEO 


40 





Dios. Ti yala: 
5 Ma! subeñob jini quixtyañujob ya' 
ti lum Sión bA i c'aba!: 
Q'uelela chancol i tyalel wa' ba! 
añetla ñuc ba yumal la' cha'an. 
Pec' mi' mel i ba. C'achal ti 
burro mi tyalel. 
Jiñach saj burro, i yal jini yujil ba 
cuchejel. 
Che! mi yale! ti Ts'ijbubil ba i T'an Dios, 
che'en Jesús. 
6 Che! jini, jini ajcant'añob i cha'an Jesús 
ti majliyob. Ti' cha'leyob bajche' ti 
subentiyob. 
7 Ti' payayob tyalel jini ña' burra yic'ot i 
yal ya' ba'an Jesús. Ti' tyasibeyob i pat i 
yal burro ti i pislelob. Jesús ti' c'achtyA 
majlel jini burro. 
8 Ya'an cabal quixtyañu. Ti' tyasbeyob 
majlel i pislelob ya! ti bij. Yaño! ba ti' 
tsepeyob jubel i c'ab tyac tye'. Ti! lin 
ac'ayob majlel yopol tye' ti bij. 
9 Jini ñaxaño! bA majlelob bA 
quixtyañujob yic'ot jini chancol ba i 
tyalelob ti' pat Jesús c'am ti' cha'leyob 
t'an. Ti yalayob: La' sujbic a ñuclel i 
jiñajlelet ba ñuc ba yumal David. 
Tijicñayet jatyet chancol ba a tyalel 
cha'an che' yom lac Yum Dios. La' sujbic 
i ñuclel Dios. Che' ti yalayob ti c'am ba 
t'an. 
10 Che! ñac ti ochi ti Jerusalén Jesús, lu! 
muc'ob ti t'an quixtyañujob. Lu' yom i 
q'uelob. Cabalob ti queji i yalob: 
¿Majchqui jini? che'ob. 
11 An tsa' ba i jac'ayob: Jiñach Jesús, 
juntiquil tsa' ba i xiq'ui yale' Dios, 
ch'oyol ba ti Nazaret ya' ti pañimil 
Galilea ba i c'aba', che'ob. 


Jesús ti! xiq'uiyob loq'uel ajchoñoñel 
mañoñel ya' ti templo 
(Mr. 11.15-19; Lc. 19.45 --48; Jn. 2.13-22) 


12 Che! jini, Jesús ti ochi ya! ti templo ba! 
mi! ch'ujutisañob Dios. Ya! ti pat templo 
an cabal mu! ba i man mu! ba i chon 
animal tyac. Ti' lu' chocoyob loq'uel. Ti' 
ch'a' chocbeyob i mesa tyac jini ajq'uex 
tyaq'uiñob yic'ot i buchlib tyac jini mu' 
ba i choñob x'ujcutsu!. 


13 Ti! subeyob: Ya! ti Ts'ijbubil ba i T'an 
Dios mi yale!: Jini cotyot mi quejel i 
pejcantyel ti yotyotlel oración, che'en. 
Pero jatyetla tsa'ix la' sutqui ti yotyotlel 
ajxujch'ob. Che! ti yala Jesús. 

14 Ti c'otyiyob jini muts'ulo' ba i wut 
yic'ot jini mach'a ba'an i c'ajnibal i yoc i 
c'ab ya! ba'an Jesús ya! ti templo. Jesús 
ti' lajmisayob. 

15 Pero jini ñuc ba curajob yic'ot 
ajcantisajob cha'an i mandar israelob, ti 
quejiyob ti mich'an che' ñac ti yila i 
señajlel ñuc tyac ba i p'atyalel Jesús 
yic'ot che! ñac ti yubiyob i t'an 
alp'eñalob ya! ti templo che! ti c'am bA 
t'an ti yalayob: La! sujbic a ñuclel, i 
jiñajlelet ba ñuc ba yumal David tsa! ba i 
choco tyalel Dios, che'ob. 

16 Ti' c'ajtibeyob Jesús: ¿Chancol ba a 
wubin cha ba chancol i yalob alp'eñalob? 
che'ob. Jesús ti' jac'a: Chancol cubin. 
¿Mach'a ba'an ti la' q'uele ti Ts'ijbubil ba 
i T'an Dios ba! mi! wa tyaje! ti t'an 
bajche' mi' sub i ñuclel Dios alp'eñalob. 
Mi yale!: 

Tsa'ix caq'ue cha'an jinic tyo saj 
alp'eñalob yic'ot jini mu! tyo DA 
ti chu! 

mi' sub i ñuclel Dios. 

Cha'ach ts'ijbubil ti' t'an Dios, che' ti 
yala Jesús. 

17 Che' jini Jesús ti' cayayob. Ti loq'ui 
majlel ti Jerusalén. Ti majli ya' ti saj lum 
Betania ba i c'aba' ba! ti! ñusa ac'balel. 


Jesús ti! t'ojti'i tye' mach'a ba'an i wut 
(Mr. 11.12-14, 20-26) 


18 Ti yijc'alel che' ñac chancol i sujtyel 
majlel ti Jerusalén, Jesús ti yubi wi'ñal. 
19 ya! ti i ti! bij ti yila juntyejc tye' 
higuera ba i c'aba'. Pero che! ñac ti! lac'a 
jini tye' mach'an ti saj tyajbe i wut. I 
yopol jach an. Che' jini Jesús ti' sube 
cha'an ma'ix ba! bA ora mi quejel i cha! 
ac! i wut. Ti jini jach ba ora ti wa! queji i 
tyAquin jini tye'. 

20 Tyoj bac'ñajel ajcant'añob i cha'an 
che! ñac ti yila bajche! ti ujti. Ti' 
c'ajtibeyob Jesús: ¿Bajche'qui isujm che! 
saj ora jach ti tyaqui jini tye!? che'ob. 

21 Jesús ti' subeyob: Melel mic subeñetla 
mi muc'ach la! ch'ujbin ti jump'ej jach la! 
pusic'al cha'an cha'ach mi quejel i yujtyel, 
mi ma'an cha'p'ej la' pensal, mach jinic 
jach ch'ujbi la' cha'len bajche' ti la' wila ti 
ujti yic'ot jini tye', pero ch'ujbi la' suben 
jini wits je'el cha'an i ch'uye' loq'uel i ba 
wa'wa'i, cha'an mi majlel ti ochel ya' ti 
colem ja'. Mi muq'uic la' ch'ujbin cha'ach 
miquejel i yujtyel. 

22 Mi muq'uic la! ch'ujbin ti jump'ej la' 
pusic'al mi quejel la' waq'uentyel cha ba 
jach yes mi la' c'ajtin ti oración. Che' ti 
yala Jesús. 


I p'atyalel i t'an Jesús 
(Mr. 11.27-33; Lc. 20.1-8) 


23 Ti ochi ti templo Jesús. Che! mu! tyo ti 
cantisa ya! ti c'otiyob jini ñuc ba curajob 
yic'ot xñoxob año! bA i ye'tyel cha'an 
israelob. Ti yalayob: ¿Baqui tyalem a 
we'tyel cha'an ma' niq'ui cha'len jini mu' 
ba a cha'len? ¿Majchqui ti yaq'uet ili a 
we'tyel cha'an ma! niq'ui mele!? che'ob. 
24 Jesús ti! jac'a: Joñon je'el an cha bA 
com j c'ajtibeñetla. Mi ti la! jac'a, che! 
jini mi quejel c subeñetla baqui tyalem 
que'tyel, che'en. 

25 ¿Majchqui ti' xiq'ui jini Juan tsa' ba i 
yac'a ch'am ja'? ¿Jim ba Dios o jim ba 
quixtyañujob? Che! ti yala Jesús. Che! 
jini ti queji i bajñel subeñob i ba: 
¿Bajche!qui yom mi lac jaq'ue!? Mi ti la 
cala Dios ti xiq'ui mi quejel i cha' 
c'ajtibeñonla, ¿chucoch mach'an ti la! 
ch'ujbi? Che! mi quejel i yale', che'ob. 

26 Pero mi ti la cala winicob ti! xiq'ui, 
cho'onla, mux lac bac'ñan quixtyañujob 
como mi' lu' ña'tyañob jini Juan jiñach 
juntiquil tsa' ba i xiq'ui yale' Dios, che'ob. 
27 Che' jini ti' subeyob Jesús: Mach cujil 
lojon isujm majchqui ti' xiq'ui cha'an i 
yaq'ue' ch'am ja! jini Juan, che'ob. Che! 
jini Jesús ti! subeyob: Cha'ach joñon 
je'el, mach'an mic subeñetla baqui 
ch'oyol i p'atyalel c t'an cha'an mic 
cha'len ili tyac. Che! ti yala Jesús. 


Lajoñel cha'an cha'tiquil alobob 


28 Jesús ti! bej cha'le t'an. Ti yala: 


¿Bajche! mi la! pensalin jini mu! ba c 
subeñetla? An juntiquil winic an 
cha'tiquil alo' ba i yalobilob. Ti! sube 
juntiquil: Calobil, cucu ya! ti toñel tic 
ts'ujsubol che' mi ñumel ili q'uin, che'en. 
29 Pero jini alob ti! jac'a: Mach com c 
majlel, che'en. Pero ti wi'il ti! q'uextyA i 
pensal. Ti majli ti toñel bajche' ti subenti. 
30 Ti ñumi ts'itya' ora jini winic ti majli 
ya! ba'an yamba i yalobil. Ti! xiq'ui 
majlel ti toñel je'el. Jini cha'ticlel ba i 
yalobil ti' jac'a: Muc'ach quejel c majlel, 
c tyat, che'en. Pero mach'an ti majli. 

31 Che! jini, ti jini cha'tiquil bA, 
¿majchqui ti yoque cha'le bajche' yom i 
tyat? ¿Jim ba jini ñaxan ba? ¿Jim ba jini 
wi'ilix ba? che'en Jesús. Ti' jac'ayob: Jini 
ñaxan ba, che'ob. Che' jini Jesús ti' 
subeyob: Melel mic subeñetla cha'an jini 
xlot ba xch'am tyojoñel yic'ot x'ixicob 
mu! ba i choñob i ba mi quejel i yumiñob 
Dios che' mach'an mi la' yumin Dios 
jatyetla. 

32 Como jini Juan tsa! ba yac'a ch'am ja! 
ti tyali i cantisañetla bajche! yom mi la! 
wajñel ti tyoj. Pero mach'an ti la' ch'ujbi 
cha'an melel i t'an. Pero jini xlot ba 
xch'am tyojoñelob yic'ot x'ixicob mu! bA 
i choñob i ba ti' ch'ujbiyob. Pero jatyetla 
aunque ti la' wila bajche' ti' q'uextyayob 
i pensal, mach'an ti la! q'uextya la! 
pensal la! caye! la! mul cha'an la! 
ch'ujbin i t'an. Che! ti yala Jesús. 


Lajoñel cha'an jini simaron bA 
ajtroñelob 
(Mr. 12.1-12; Lc. 20.9-19) 


33 Jesús ti' subeyob: Ñach'tyanla jini 
yamba lajoñel. An juntiquil i yum otyot ti 
yac'a ti pac'ol jumpejt ts'ujsubol. Ti! joy 
corrajli. Ti' chajpa i yajñib ba' mi' 
pets!beñob loq'uel i ya'lel. Ti! ts'apa chan 
ba i q'ueloñib, jiñach chan ba wa'lib 
cha'an i q'uintyan pañimil. Ti yac'a ti 
majñantyel jini jumpejt ts'ujsubol. Che! 
jini ti majli ti ñajt ba pañimil. 

34 Che! ti yorojlel i tyuc'ob ts'ujsub ti' 
choco majlel i yajtoñel ya! ba'an jini 
ajcañatya ts'ujsubol cha'an mi' t'ox 
ch'amben i wut bajche' ti wa alayob. 

35 Pero jini ajcañatya ts'ujsubol ti' 
chucuyob jini ajtoñelob. Ti! jats'a 
juntiquil, ti! tsansa yamba, ti! julu ti tyun 
yamba. 
36 Jini i yum ts'ujsubol ti! cha! choco 
majlel yamba ajtroñelob. Pero más onix 
ti' choco majlel che! bajche' ti ñaxan. 
Pero jini ajcañatya ts'ujsubol lajal ti' 
tyac'layob. 
37 Ti wi'il ti' xiq'ui majlel i yalobil como 
ti' pensali: Muc'ach i wersa q'uelob ti ñuc 
calobil, che'en. 
38 pero che! ñac jini ajeañatya ts'ujsubol 
ti yilayob jini i yalobil i yum ts'ujsubol ti' 
subuyob i ba: Jiñach mu' ba i quejel i 
yochel ti yum jini ts'ujsubol. La' lac 
tsansan. Che! jini mi quejel lac ch'ame! ili 
ts'ujsubol, che'ob. 
39 Cha'ach ti' chucuyob. Ti' loc'sayob ti 
ts'ujsubol. Ti! tsansayob. Che! ti! cha'le 
lajoñel Jesús. 
40 Che! jini Jesús ti! c'ajtibeyob jini ñuc 
bA curajob yic'ot jini xñoxob año! bA i 
ye'tyel ba'an israelob: ¿Che! mi tyalel jini 
i yum ts'ujsubol chuquiyes mi quejel i 
tyumben jini ajeañatya ts'ujsubol mi la' 
wal? che'en. 
41 Ti' jac'ayob: Mi quejel i tsansañob jini 
simaron ba ajcAñatya ts'ujsubol. Ma'ix mi 
quejel i saj p'untyantyel. Che! jini mi 
quejel i yaq'uen jini ts'ujsubol ti 
majñantyel yaño' ba ajcañatya ts'ujsubol 
mu! ba quejel i t'ox aq'uen i wut che! ti 
yorojlel, che'ob. 
42 Jesús ti! subeyob: ¿Mach'a ba'an ti la' 
q'uele jini Ts'ijbubil ba i T'an Dios? An 
ba' mi yal: 
Jini tyun tsa' ba i chocoyob jini 
ajmel tyun ba otyot 
ti ochi ti' wentyalel oy ti xujc' 
otyot. 
Jiñach i cha'libal lac Yum. 
Tyoj bac'ñajel mi laj q'uele' jini 
tsa' ba i cha'le. 
Cha'ach an ti Ts'ijbubil ba i T'an Dios. 
Che' ti yala Jesús. 
43 Jesús ti! bej pejcayob jini ñuc bA 
curajob yic'ot jini xñoxob ano! ba ye'tyel. 
Ti' subeyob: Jin cha'an mic subeñetla: 
Ma! mi quejel la! bej aq'uentyel la! 


cAñatyan i t'an Dios jatyetla israelet bA 
la. Pero mi quejel i yaq'uentyelob jini 
mu! ba i ch'ujbiben bajche' ts'ijbubil, 
che'en. 

44 Yic'ot cha'an jini tyun ujtyel ba cale', 
majchical jach mi yajlel ti pam jini tyun 
mi quejel i bic'tiyel. Pero mi jini tyun mi 
yajlel ti pam quixtyañu mi quejel i juch'e! 
bajche! ts'ubejn. Che! ti yala Jesús. 

45 Che! ñac ti yubiyob jini lajoñel tyac, 
jini ñuc bA curajob yic'ot xñoxob año! bA 
i ye'tyel ti' ña'tyayob cha'an chancol i 
tyajtyalob ti t'an. 

46 Yomob i chuc Jesús cha'an mi yotsan 
ti cachol pero ti' bac'ñayob ame mi 
mich'añob quixtyañujob. Como jini 
quixtyañujob ti' ña'tyayob cha'an Jesús 
jiñach juntiquil tsa' ba xiq'ui yale' Dios. 


Lajoñel cha'an i q'uiñejel ñujpuñel 


22 


yala: 

2 Ch'ujbi lac laje' i yumintyel Dios yic'ot 
juntiquil ñuc ba yumal tsa' ba i mele i 
q'uiñejel ñujpuñel cha'an alo' ba i 
yalobil. 

3 Ti' xiq'ui majlel ajtroñelob i cha'an 
cha'an mi majlel i payob tyalel pejtyelel 
tsa! ba wa subeyob tyalel. Pero mach 
yomobix tyalel. 

4 Che! jini ti' xiq'ui majlel yamba 
ajtroñelob. Ti yala: Subeñob jini tsa' ba 
wA subentiyob tyalel cha'an tsa'ix c 
chajpa uch'el. Tsa'ix c xiq'ui ti 
tsansantyel tyat wacax yic'ot jujp'em bA 
alaq'uil. Lu' chajpabilix. Yom tyalicob 
cha'an mi lac mele' i q'uiñejel ñujpuñel, 
che'etla ma' subeñob, che'en jini ñuc ba 
yumal. 

5 Pero mach'an ti! jac'ayob jini tsa! ba WA 
subentiyob. Juntiquil ti majli ya' ti' chol, 
yamba ti majli ti choñoñel. 

6 Yaño! ba ti! chucuyob jini ajtroñelob 
tsa! bA xiq'ui majlel jini ñuc ba yumal. 
Ti! wen tyac'layob jinic tyo ti! tsansayob. 
7 Che! jini, ti wen mich'a jini ñuc bA 
yumal. Ti' xiq'ui majlel soldadojob 
cha'an i tsansañob jini ajtsansajob yic'ot 
cha'an i pulbeñob i lum. 


1 Jesús ti queji i suben 
quixtyañujob yamba lajoñel. Ti 

8 Che! jini, jini ñuc bA yumal ti! sube jini 
ajtroñelob: Lu! chajpabil i q'uiñejel 
ñujpuñel pero mach saj weñob cha'an mi 
tyalelob jini wa subebilobix bA. 

9 Cucu ya' ti colem bij tyac. Subenla 
tyalel majchical jach mi la' tyaj ya' ti bij, 
che'en. 

10 Jini ajtroñelob ti majliyob ya' ti colem 
bij tyac. Ti' payayob majlel ti' q'uiñejel 
ñujpuñel ti pejtyelelob tsa! ba i tyajayob, 
mi simaroño! ba mi utso! bA. Cha'ach ti 
lu! bujt'i i yotyot jini ñuc ba yumal 
chancol ba i mele' q'uiñejel. 

11 Che! jini ti ochi ñuc ba yumal i q'uel 
jini payalob ba ti q'uin. Ti' q'uele ya' an 
juntiquil winic mach'a ba'an xojol ba i 
bujc che! bajche' i tyAlel ti! xojoyob che! 
yorojlel q'uiñejel. 

12 Ti! sube: Pi'al, ¿bajche!qui isujm ti 
ochiyet wa'i che! mach'an xojol a cha'an 
a bujc che! bajche! i tyAlel mi! xojob che! 
chancol q'uiñejel? che'en. Pero mach'an 
ti! jac'a jini winic. 

13 Che! jini, jini ñuc ba yumal ti! sube 
yajtroñelob chancol ba i ñusan waj ya! ti 
mesa tyac: Cachala ti yoc ti! c'ab. 
Chocola ya! ba! ic'jowan, ba! mi quejel ti 
uq'uel yic'ot tsats mi quejel i c'uxob i yej 
cha'an ti! c'uxel, che'en. Cha'ach ti yala 
ti lajoñel Jesús. 

14 Ti yala je'el: Che' bajche' an cabal 
payalo' ba cha'an mi yochelob ya! ba' 
mu' ti yumal Dios pero mach'an cabal 
yajcabilob ti Dios cha'an mi yochelob, 
che'en. 


T'an cha'an tyojoñel 
(Mr. 12.13-17; Lc. 20.20-26) 


15 Ti majli fariseojob. Ti' lajayob i t'an 
cha'an i jop' i yaq'uen i yAle! Jesús cha 
ba jach ba t'an ch'ujbi ba i contrajiñob 
cha'an i yac! ti melol Jesús. 

16 Che! jini, jini fariseojob ti' choco 
majlel cha'tiquil uxtiquil i pi'alob yic'ot 
cha'tiquil uxtiquil loq'uemo! ba ti 
junmujch' quixtyañu herodianojo' bA i 
c'aba' cha'an mi motin majlelob i pejcan 
Jesús. Ti' subeyob: Maestro, cujil lojon 
isujm cha'an melelach cha ba ma' wale' 
yic'ot tyojach ma' cantisan quixtyañu i 


t'an Dios ti ñoj melel ba t'an. Ma' majch 
ma! bac'ñan. Junlajal jach ma! q'uel 
winicob mi an i ye'tyel mi ma'an i 
ye'tyel, che'ob. 

17 Jin cha'an subeñon lojon: ¿Bajche' ma! 
wal? ¿Yom ba mi la caq'uen tyojoñel ñoj 
ñuc ba yumal, o mach yom? che'ob. 

18 Pero Jesús yujil isujm cha'an yom jach 
i jop'ben i mul. Ti! subeyob: Cha'chajp la! 
pensal. ¿Chucoch mi la' jop' la' wac'on ti 
melojel? 

19 Pas'eñon jini tyaq'uin mu! ba la! c'an 
la! tyoje' tyojoñel, che'en. Che! jini ti' 
ch'ama tyalel junwejch tyaq'uin denario 
ba i c'aba'. 

20 Che' ñac ti' q'uele Jesús jini tyaq'uin 
ti' c'ajtibeyob: ¿Majchqui i loc'om wa' ba 
an ti tyaq'uin? ¿Majchqui i c'aba' wa' 
ts'ijbubil? che'en. 

21 Ti! jac'ayob: I cha'an jini ñoj ñuc bA 
yumal, che'ob. Che' jini Jesús ti' 
subeyob: Aq'uenla ñoj ñuc ba yumal i 
cha'an ba yumal, aq'uenla Dios i cha'an 
ba Dios. Che' ti yala Jesús. 

22 Che! ñac ti yubi bajche' ti! jac'a Jesús, 
tyoj bac'ñajel ti yubiyob. Ma! cha bA 
yamba ti yalayob. Ti cha! sujtiyob. 


C'ajtibal cha'an bajche' mi tyejchel 
loq'uel ba'an sajtyemo' bA 
(Mr. 12.18-27; Lc. 20.27-40) 


23 Ti jin jach bA q'uin ti c'otiyob 
cha'tiquil uxtiquil saduceo ya' ba'an 
Jesús. Jiñach mu! ba i yAlob cha'an 
mach'an mi lac cha' tyejchel loq'uel 
ba'an sajtyemo' ba. Ti' subeyob Jesús. 

24 Maestro, Moisés ti' caybeyonla 
ts'ijbubil ba mandar cha'an bajche' mi' 
cha'len mi ti sajti juntiquil winic mi ti 
bajñel cayle i yijñam che! max tyo ba'an i 
yalobil. Ti yala yom i wersa payben i 
yijňam i yascun jini ijts'iñal ba cha'an i 
yalobil mi! tyejchben i jiñajlel jini tsa! ba 
sajti. Che' ti yala Moisés, che'ob. 

25 Che' jini, wa' ba'añonla an siete 
winicob yoque i yijts'iñob i ba. Ti' paya i 
yijñam jini ascuñal ba. Ti sajti. Cha'an 
ma' ti' caya yalobil, jini ijts'iñal ba ti' 
paybe i yijňam i yascun. 

26 Cha'ach ti lu' ujti. Ti sajti jini cha'ticlel 

ba yic'ot uxticlel c'ala jintyo ti sajti 
sietyejlel hermano. 

27 Ti wi'il che' tsa'ix sajti ti sietejlel ti 
sajti je'el jini x'ixic. 

28 Che! jini, ti yorojlel i cha! tyejchelob 
jini sajtyemo' ba, ¿majchqui i ñoxi'al jini 
x'ixic mi a wal como ti sietejlelob ti' 
payayob cha'an i yijñam? Che! ti 
yalayob. 

29 Jesús ti' subeyob: An la' ñajayel tyac 
como mach'an mi la' ch'amben isujm jini 
Ts'ijbubil ba i T'an Dios, mi i p'atyalelic 
Dios. 

30 Como che' mi' cha' tyejchelob loq'uel 
ba'an sajtyemo' ba, ma'ix mi' payob i 
yijñamob, ma'ix mi' sijintyelob je'el. Mi 
quejel i yajñelob che! bajche' mi yajñel 
ajtroñelob i cha'an Dios ya' ba añob ti 
panchan. 

31 Jiñach i sujmlel cha'an melelach mi 
cha' tyejchel sajtyemo' ba. ¿Mach'a ba'an 
q'uelel la' cha'an tsa' ba i sube Dios lac 
pi'alob israelo' ba? Dios ti yala: 

32 Joñon i Dioson Abraham, i Dioson 
Isaac, i Dioson Jacob, che'en. Dios mach i 
Diosic sajtyemo' ba. I Diosach jini 
cuxulo! bA. Che! ti yala Jesús. Como 
aunque sajtyem i bac'tyal pero cuxul i 
ch'ujlel. 

33 Che! ñac ti yubiyob bajche' ti! jac'a 
Jesús, tyoj bac'ñajelob quixtyañu cha'an i 
cantisa. 


Jini más ñuc ba mandar 
(Mr. 12.28-34) 


34 Che! ñac jini fariseojob ti yubi bajche' 
ti' ñach'choco Jesús jini saduceojob, ti! 
much'quiyob i ba cha'an i pensalin cha 
ba mi' cha'leñob. 

35 Juntiquil ajcantisa cha'an mandar ti 
queji i pejcan Jesús cha'an jach yom i 
yilpusic'len cha'an yom i contrajin ti! 
t'an. Ti yala: 

36 Maestro, ¿baqui ba más ñuc ti 
pejtyelel mandar tyac? che'en. 

37 Jesús ti! jac'a: P'untyan la! Yum la! 
Dios ti pejtyelel la! pusic'al, ti pejtyelel 
la' ch'ujlel yic'ot ti pejtyelel la! ña'tyabal, 
che'en. 

38 Jiñach jini más ñuc ba mandar. 


39 Lac'al lajal ba yic'ot cha'p'ejlel 
mandar. Mi yal: P'untyan a pi'alob ti 
chumtyal lajal bajche' mi a bajñel 
p'untyan la' ba, che'en. 

40 Cha'an ti jini cha'p'ej mandar ti mejli 
ti pejtyelel i mandar tyac Moisés yic'ot i 
cantisa tsa' ba i xiq'ui yale' Dios ti ñoj 
oniyix. Che' ti yala Jesús. 


¿Majchqui jini Cristo? 
(Mr. 12.35-37; Lc. 20.41 -44) 


41 Che! ñac ya! tyo much'quibilob 
fariseojob Jesús ti! c'ajtibeyob: 
42 ;Bajche! mi la! wale! jatyetla? 
¿Majchqui jini Cristo? che'en. Ti! 
jac'ayob: Cristo i jiñajlelach David, 
che'ob. 
43 Che! jini Jesús ti! subeyob: ¿Bajche' 
isujm che! Ch'ujul ba i Ch'ujlel Dios ti 
yaq'ue i yale' David Cristo ti yumal i 
chalan? Como David ti yala: 
44 Jini lac Yum ti! sube jini c Yum: 
Buchi tic ñoj cha'an tsiquilach a 
ñuclel 
jintyo mic caq'ueñet cha'an a 
jisaben i p'atyalel a contrajob. 
Che' ti subenti Cristo ti Dios che' ti' tyaja 
ti t'an jini David. 
45 Che! jini Jesús ti! c'ajtibeyob: ¿Bajche! 
isujm cha'an jini yajcabil ba i cha'an Dios 
i jiñajlel David che' je'el yumal i cha'an? 
che'en. 
46 Ma' majch ti mejli i cha' jac'ben i t'an 
Jesús. Ti jim ba q'uin ti tyejchi i 
bac'ñañob i jop! i cha! c'ajtibeñob Jesús 
yan tyac bA. 


Jesús mi' tyaj ti t'an fariseojob yic'ot 
ajcantisajob cha'an mandar i cha'an 
israelob 
(Mr. 12.38-40; Lc. 11.37-54; 20.45-47) 


23 


cha'an: 

2 Jini ajcantisajob cha'an i mandar 
israelob yic'ot jini fariseojob wen yujilob 
pejtyelel i sujmlel ts'ijbubil ti i mandar 
Moisés. 

3 Yom mi la' jac'ben i t'an. Yom mi la' 
cha'len bajche' mi' subeñetla cha'an jini 


1 Che' jini Jesús ti' sube 
quixtyañujob yic'ot ajcant'añob i 

mandar tyac. Pero mach yom la! lolon 
cha'len bajche! mi la! wilan mi! 
cha'leñob. Como mi! bajñel ñusan i 
cha'len bajche! mi! cantisañetla la! 
cha'len. 

4 Ma'an majch ch'ujbi i lu' ts'actisan ti 
pejtyelel bajche' mi' cantisañob 
quixtyañujob i yajñelob. Como ti! lolon 
oc! isa jini mandar tsa! ba yaq'ue Moisés. 
Che! bajche' chancol i yaq'uen i cuche! 
ñoj al ba i cuch quixtyañujob yubil. Pero 
i bajñelob mach'an mi' saj cotyañob i 
cuche' tsa! ba i bajñel oc'asayob mi yic'ot 
junts'ijtic i yal c'ab mi' cotyañob, yubil. 

5 Ti pejtyelel cha ba jach mi' cha'leñob 
che' jach mi' cha'len cha'an mi' q'uejlel ti 
wen ti quixtyañujob. Jini fariseojob yic'ot 
ajcantisajob mi! cachob ti! pam yic'ot ti 
c'ab ts'itya' colem ba jun ba' ts'ijbubil i 
t'an Dios. Más on i ch'ajlil i yoc i buje 
che! bajche! i tyAlel mi! xojob yamba 
quixtyañujob. 

6 Mi! mulañob jini más wen tyac bA 
buchlibal ya! ti q'uiñejel tyac. Yic'ot ti i 
templo israelob yom i buchtyal ya' ba! mi 
buchtyal jini quixtyañujob mu! bA i 
q'uejlel ti ñuc. 

7 Yomob cha'an quixtyañujob mi' 
saludaliñob ti calle tyac che! bajche! mi 
an i ñuclel. Che! ti! tyaja ti t'an fariseojob 
yic'ot ajcantisajob cha'an mandar i 
cha'an israelob Jesús. 

8 Pero jatyetla, mach yom mi la' chan 
isan la' ba cha'an mi la' waq'uen 
quixtyañujob i pejcañetla ti maestro. 
Como ti la! pejtyel la! wermañujob la! bA. 
An juntiquil jach la! maestrojon. 

9 Mach la! pejcan ti la! tyat yambA 
winicob wa! ti mulawil. Como an 
juntiquil jach ba la! tyat, jiñach jini am 
ba ti panchan. 

10 Yic'ot mach la' waq'uen quixtyañujob i 
pejcañetla ti i yum, como an juntiquil 
jach la! yumon, Cristojon yajcabil ba i 
cha'an Dios. 

11 Jini mu! ba i q'uejlel ti más ñuc ya! ti' 
tyojlel Dios, jiñach jini mu' ba i cha'len 
cotyaj ti tyojlel i pi'alob. 

12 Como majchical jach mi' lolon pat i ba 
ti ñuc mi quejel i ju'santyel. Pero jini 


pec'o' ba i pusic'al mi quejel i q'uejlel ti 
ñuc. 

13 P'ump'uñetla che! bajche! mi quejel la! 
ñusan wocol jatyetla fariseojet ba la 
yic'ot ajcantisajet ba la cha'an mandar. 
Cha'chajp la! pensal. Como che! bajche' 
mi la! cantisan quixtyañujob chancol la' 
mactyAbeñob i yumiñob Dios. Jatyetla 
je'el ma'ix mi la! yumin Dios yic'ot ma'ix 
mi la! wac'ob i yumiñob Dios jini yomo' 
bA. 

14 p'ump'uñetla che! bajche! mi quejel la! 
ñusan wocol jatyetla fariseojet ba la 
yic'ot ajcantisajet ba la cha'an mandar. 
Cha'chajp la! pensal. Como mi la! lolon 
chilbeñob i yotyot tyac xmeba! ixicob 
cha'an bajche! mi la! lotiñob. Mi la! lolon 
mele' tyam ba oración cha'an mi la! 
mactyAbeñob quixtyañujob i ña'tyan 
bajche! mi la! cha'len. Cha'an cha'ach mi 
la! cha'len más tyo wocol mi quejel la! 
waq'uentyel la! xot'e la! mul. 

15 P'ump'uñetla che! bajche! mi quejel la! 
ñusan wocol jatyetla fariseojet ba la 
yic'ot ajcantisajet ba la cha'an mandar. 
Cha'chajp la' pensal. Mi la' majlel ti ñajt 
tyac ba pañimil. Mi la' c'axel ti junxejlel 
colem ja! cha'an la! sajcan juntiquil mu! 
ba la! waq'uen i q'uextyan i pusic'al 
cha'an bajche! mi' ch'ujbin Dios cha'an 
mi! ch'ujbin bajche! mi la! lolon 
cantisañob. Pero che! tsa'ix i sutqui i bA 
quixtyañu cha'an ti la! caj, más leco 
bajche'etla mi quejel i yajñelob. Ti 
pejtyeleletla mi quejel la! ñusan wocol ti 
xot'mulil ti c'ajc. 

16 P'ump'uñetla che! bajche! mi quejel la! 
ñusan wocol jatyetla ajcantisajetla, como 
che! bajche! muts'ul la! wut bA ajpas 
bijetla yubil. Mi la! lolon ale! mi an 
majch mi! tyaje' ti t'an templo cha'an mi' 
wa'chocon i t'an, mach wersa mi! cha'len 
jini tsa' ba yala. Pero mi ti' tyaja ti t'an 
jini oro am ba ti templo wersa mi' 
cha'len cha ba yes ti yala, lolon che'etla. 
17 Mach'an mi la' ña'tyan. Muts'ul la' 
wut. ¿Baqui ba más ñuc mi la' wal? ¿Jim 
ba jini oro? ¿Mach'a ba jini templo ba' 
mi' tyaj i c'ajnibal oro cha'an Dios? 

18 Yic'ot je'el mi la! wale': Mi an majch 

mi! tyaje! ti t'an i yajñib i majtyan Dios 
cha'an mi! wa'chocon i t'an, mach wersa 
mi! cha'len jini tsa! ba yala. Pero mi ti' 
tyaja ti t'an i majtyan Dios am ba ti 
yajnib i majtyan Dios, mi la' wale' cha'an 
wersa mi' cha'len jini tsa' ba yala, lolon 
che'etla. 

19 Mach'an mi la' ña'tyan. Muts'ul la' 
wut. ¿Baqui ba más ñuc? ¿Jim ba i 
majtyan Dios o mach'a ba i yajnib i 
majtyan Dios ba' mi' tyaj i c'ajnibal i 
majtyan Dios? 

20 Como jini mu! bA i tyaje' ti t'an i 
yajnib i majtyan Dios cha'an mi' 
wa'chocon i t'an, mach jinic jach jini i 
yajnib i majtyan Dios mi! tyaje! ti t'an 
pero mi' tyaj ti t'an je'el ti pejtyelel cha 
ba tyac an ti pam i yajnib. 

21 Jini mu! ba i tyaj ti t'an templo cha'an 
i wa'chocon i t'an mach jinic jach jini 
templo mi' tyaje' ti t'an pero mi' tyaj ti 
t'an Dios je'el mu! ba i yajñel ya! ti 
templo. 

22 Yic'ot je'el mu! ba i tyaje! ti t'an jini 
panchan cha'an mi! wa!chocon i t'an 
mach jinic jach panchan mi' tyaj ti t'an 
pero mi' tyaje! ti t'an je'el jini ñuc ba i 
buchlib Dios yic'ot jini am ba ti' buchlib. 
23 P'ump'uñetla che! bajche' mi quejel la' 
ñusan wocol jatyetla fariseojet ba la 
yic'ot ajcantisajet ba la cha'an mandar. 
Cha'chajp la' pensal. Mi la' waq'uen Dios 
junchajp loq'uem ba ti diez tyac jini 
pimel tyac menta ba i c'aba' yic'ot anís 
yic'ot comino. Pero mach'an mi la! jac! 
la! cha'len jini más ñuc bA cantisa 
ts'ijbubil ba ti mandar tyac. Jini más ñuc 
ba jiñach jini tyoj ba melojel, yic'ot 
p'untyaya cha'an la! wom la! cotyan la! 
pi'alob yic'ot i xuc'tyalel la! pusic'al ti' 
tyojlel Dios. Yom mi la' waq'uen 
jujunchajp loq'uem ti diez tyac ofrenda 
pero yom mi la' cha'len jini yamba wen 
tyac ba je'el. 

24 Muts'ul la' wut ba ajpas bij yubil. 
Cha'an mach'an mi la' ña'tyan i sujmlel 
jini chancol ba la' cantisan mi la' pase' 
che! bajche! ñoj ñuc jini mach'a ba'an ñoj 
ñuc i sujmlel tyac. Pero mi la! lolon 
ñusan la' cantisan jini ñoj ñuc ba i 


sujmlel tyac. Che! bajche' muq'uic la! 
chic loq'uel jini us yubil ti jini mu! ba la! 
jape', pero mi la! buq'ue más colem bA 
animal camello ba i c'aba! yubil. 

25 P'ump'uñetla cha'an bajche' mi quejel 
la! ñusan wocol jatyetla fariseojet ba la 
yic'ot ajcantisajet ba la cha'an mandar. 
Cha'chajp la' pensal. Ti q'uelol che' 
bajche' wen ba quixtyañujet ba la, pero ti 
la' pusic'al bele' la' wom xujch' yic'ot mi 
la! niq'ui mulan cha ba an i cha'an la! 
pi'alob. Che'ach bajche' mi la' wen 
poque! i pat vaso yic'ot ch'ejew pero ya! 
ti mal but'ul ti xujch' yic'ot yamba 
mach'a wen bA. 

26 Muts'ul la' wut ba fariseojet ba la 
yubil. Jini yom ba jiñach cha'an mi la! 
ñaxan sac isan la' pusic'al. Che' jini 
saquetixla ti mal yic'ot ti q'uelol. Che! 
bajche' mi la' ñaxan poc i mal vaso yic'ot 
ch'ejew yubil. Che' jini saquix ti mal 
yic'ot ti pat. 

27 P'ump'uñetla che! bajche' mi quejel la! 
ñusan wocol jatyetla fariseojet ba la 
yic'ot ajcantisajet ba la cha'an mandar. 
Cha'chajp la' pensal. Como lajaletla che' 
bajche' tyun ba i yotyotlel tyac ch'ujlelal. 
C'otyajax sasac cha'an boñolix ti tyan, 
pero ya' ti mal bibajax cha'an but'ul ti 
baquel tyac yic'ot cha ba jach pac'benix. 
28 Cha'ach añetla yubil. Tyoj mi la' pas 
la' ba ti' wut quixtyañujob. Pero but'ul 
la' pusic'al ti lot yic'ot simaronlel. 

29 P'ump'uñet ba la cha'an bajche' mi 
quejel la! ñusan wocol jatyetla fariseojet 
ba la yic'ot ajcantisajet ba la cha'an 
mandar. Cha'chajp la' pensal. Mi la' 
mele' tyun ba i yotyotlel ti pam ba! ti 
mujqui ch'ujlelal cha'an la' c'ajtisan jini 
tsa' ba i xiq'ue yale' Dios ti ñoj oniyix. Mi 
la' ch'ale' i crusil i wentyalel ya' ba' ti 
ch'ujñantiyob jini quixtyañujob tsa! bA 
ajniyob ti tyoj ti ñoj oniyix. 

30 Mi la! wale!: Mi wa'ic añon lojon wA! 
ti mulawil che! wa! ti ajniyob jini lac 
yumob ti ñoj oniyix ma'an ti lojon 
cotyAyob i tsansan jini tsa! bA i xiq'ui 
yale' Dios ti ñoj oniyix, lolon che'etla. 

31 Pero cha'an cha'ach mi la! wale! 
chancox la! wac! ti tsictiyel cha'an i 

jiñajleletla jini tsa! ba i tsansayob jini tsa! 
ba i xiq'ui yale' Dios ti ñoj oniyix. 

32 Ts'actisan, che' jini, jini tsa' ba tyejchi 
i cha'len jini la! yumob ti ñoj oniyix. 
Cha'ach ti subeyob cha'an Jesús ti' wa 
ña'tya cha'an mi quejel i tsansantyel. 

33 Jesús ti yala je'el: Jatyetla lajaletla 
bajche' lucum tyac. ¿Bajche' mi quejel la! 
puts'tyan xot'mulil ti c'ajc mi la! wal? 
Mach saj ch'ujbi. 

34 Mi quej c xiq'ue! tyAlel wA! ba! añetla 
jini mu! bA i xiq'ue' yAle! Dios, yic'ot 
winicob am ba cabal i ña'tyabal yic'ot 
ajcantisajob. Pero an mu! bA quejel la! 
tsansañob. An mu! ba quejel la! joc!tyAl ti 
cruz cha'an la! tsansañob. An mu bA 
quejel la! jats! ti pachi ya! ti templo tyac. 
An mu! bA quejel la! wen tyac'lan. Che! 
mi majlelob ti yamba lum ya! mi quejel 
la' majlel la! tsaclañob majlel cha'an la! 
bej tyac'lañob. 

35 Jin cha'an Dios mi quejel i yotsan ti la! 
wenta che! bajche' mi ti la! tsansayob 
yubil ti pejtyelelob jini tyoj bA 
quixtyañujob tsa! bA tsansantiyob c'ala ti 
tsansanti jini tyoj ba Abel ti ñoj oniyix, 
c'ala ti tsansanti Zacarías i yalobil ba 
Berequías tsa' ba tsansayob ya' ti jajp 
templo ya' ti t'ejl ba' ti puluyob i 
majtyan Dios ti ñoj oniyix. 

36 Melelach mic subeñetla cha'an ti caj 
pejtyelel jini tsa! ba ujti c'ala ti ñoj 
oniyix mi quejel i yaq'uentyel i xot'e' 
che! bajche! mi i mulobach ili 
quixtyañujob año' ba ti mulawil wale 
iliyi. Che! ti! yala Jesús como mi quejel i 
tsansañob. 


Jesús ti yuc'tya Jerusalén 
(Lc. 13.34-35) 


37 Jatyetla añet ba la ti Jerusalén mu' bA 
la! tsansan jini tsa! ba i xiq'ui yale' Dios, 
mu' ba la' jule' ti tyun jintyo ti tsansanti 
jini ajsubt'añob tsa' ba i choco tyalel 
Dios. Jayyajlel com c much'quiñetla 
yubil che' bajche' ña' mut mi luts i yal. 
Pero mach la' wom. 

38 Q'uele a wilan la' colem templo mi 
quejel i joch caytyal. 

39 Ma'ix mi quejel la! cha! ilañon jintyo ti 


yorojlel mi quejel la! wal: La! sujbic a 
ñuclel jatyet mu! ba a tyalel cha'an che' 
yom Dios. Cha'ach mi quejel la! wale". 
Che' ti yala Jesús. 


Jesús ti wa ala mi quejel i jisantyel templo 
(Mr. 13.1-2; Lc. 21.5-6) 

P 4 1 Jesús ti loq'ui ti templo. Ti 
queji i majlel. Ya' ti c'oti 

ajcant'añob i cha'an. Ti queji i pasben 

Jesús i c'otyajlel jini templo. 

2 Pero Jesús ti yala: Q'uele bajche' yilal. 

Pero melel mic subeñetla ma'ix mi quejel 

i saj caytyal mi jump'ejlic tyun ti pam 


yamba. Mi quejel i lu! jisantyel. Che! ti 
WA ala Jesús. 


Señajlel tyac cha'an i yujtibal mulawil 
(Mr. 13.3-23; Lc. 21.7-24; 17.22-24) 


3 Ti majliyob ti jump'ej wits Olivajol ba i 
c'aba'. Che' ñac ya' buchul Jesús ti 
c'otiyob ajcant'añob i cha'an, cha'an i 
bajñel pejcan. Ti yalayob: Com a 
subeñon lojon jalajqui mi quejel i 
ts'actiyel pejtyelel jini. ¿Chuqui ti seña 
mi quejel i pastyal che! i yorojlel mi 
quejel a cha! tyalel, che! i yorojlel mi 
quejel i jilel mulawil? che'ob. 

4 Che! jini, Jesús ti' subeyob: Yom wen 
xuc'uletla cha'an ma! majch ch'ujbi i 
lotiñetla. 

5 Como cabalob mi quejel i tyAlelob mu' 
ba iquejel i c'ambeñon j c'aba'. Mi 
quejel i lolon alob: Joñon Cristojon, 
yajcAbilon ba i cha'an Dios, che'ob mi 
quejel i yalob. Cabal mi quejel i 
lotintyelob. 

6 Mi quejel la! wubin ti alol an guerra 
wa'i mi ya'i mi ba'ical. Pero mach yom 
mi la' cha'len baq'uen. Cha'ach mi quejel 
i wersa yujtyel. Pero max tyo jinic i 
yujtibal mulawil. 

7 Junmujch' quixtyañu mi quejel i 
contrajin yamba junmujch'. Yumalob 
yic'ot año! ba ti! wenta mi quejel i 
cha'len guerra ti i contra yamba yumal. 
Ti cabal pañimil tyac mi quejel wi'ñal 
yic'ot c'am'an tyac yic'ot yujquel lum 
tyac. 

8 Pejtyelel iliyi i tyejchibal jax tyo wocol 

mu! ba quejel i ñusañob quixtyañujob. 

9 Che! jini mi quejel i chuquetla cha'an i 
yaq'uetla ti tyac'lantyel. Mi quejel i 
tsansañetla. Ti pejtyelelob año! ba ti 
mulawil mi quejel i ts'a'q'ueletla cha'an 
tij caj. 

10 Ti jim ba ora cabal mi quejel i cay i 
ch'ujbiñon. Mi quejel i ts'a'q'uelob yic'ot 
mi quejel i yac'ob ti! c'ab i contrajob jini 
yaño' ba mach'a ba'an ti' caya i 
ch'ujbiñon. 

11 Mi quejel i tyalel cabal xlotyob mu! bA 
i lolon yAlob cha'an xiq'uilob tyalel i 
cha'an Dios. Cabalob mi quejel i lolon 
ch'ujbiñob. 

12 Mi quejel i ñoj oc'an simaronlel. 
Cha'an ti caj i simaronlel, cabal mi quejel 
i cayob i p'untyañob i pi'alob. 

13 Pero majchical jach bej xuc'ul mi' 
cuche' i wocol c'ala ti yujtibal wocol tyac 
mi quejel i cotyantyel. 

14 Mi quejel i sujbel ti pejtyelel pañimil 
tyac jini wen ba t'an cha'an i yumintyel 
Dios cha'an mi lu' ubiñob ti pejtyelel 
quixtyañujob. Che' jini mi quejel i tyalel i 
yorojlel mi jile] mulawil. 

15 Mi quejel la! wilan mi yujtyel bajche' 
ti wa ala tsa' ba xiq'ui yale' Dios Daniel 
ba i c'aba'. Ti! ts'ijbu cha'an mi quejel la! 
wilan jini ñoj bibajax ba mu' ba i jisan 
cabal cha ba yes tyac ya'ix wa'al ya' ba' 
mach yom ochic ti ch'ujul ba ajnibal ti 
colem templo ya! ti Jerusalén. Jini mu! 
ba i q'uele' ili jun yom i ch'amben isujm 
che! mi yilan bajche' jini, cha'an jiñach 
jini tsa' ba wa ajli. 

16 Che! jini, jini año! ba ti Judea che! mi' 
q'uele' bajche' mi yujtyel yom puts'icob 
majlel ti wits. 

17 Ti jim ba ora jini am ba ti' pat i yotyot 
mach yom jalec cha'an i yochel i ch'ame' 
loq'uel cha ba an i cha'an ti i yotyot. 

18 Jini am ba ti cholel mach yom cha! 
sujtic ti yotyot mi cha'anic i loc'san i 
pislel. 

19 Ñoj p'ump'uñob che! bajche! mi quejel 
i ñusañob wocol jini x'ixicob cañatyabil 
tyo ba i cha'an i yalobil yic'ot jini 
chancol tyo ba i tsu'san i yalobil. 

20 C'ajtibenla Dios ti oración cha'an mach 


ti yorojlel tsañal mi la' wersa majlel ti 
puts'el, mi ti i q'uiñelel c'aj oj, che'en. 

21 Ñoj wocol mi quejel i yujtyel ti ili ba 
q'uin tyac. Más wocol che! bajche' ti 
pejtyelel wocol tyac c'AlA ti tyejchibal 
mulawil c'AlA ti yujtibal mulawil. 
Mach'an ba! bA ora lajal bA wocol mi 
quejel i ñumel. 

22 Mi mach'an mi! com isan ili q'uin tyac 
Dios, mach'an majch i cuchu. Pero mi 
quejel i com isantyel cha'an ti caj mi' 
p'untyan Dios jini tsa! bA í wA yajcA 
cha'an i yajñel ti i cha'añach. 

23 Che! jini mi an majch mi! subeñetla: 
Q'uele wa! an wati jini Cristo, yajcAbil ba 
i cha'an Dios, che'en, o yamba mi yale!: 
Q'uele ya'an jini yajcabil ba i cha'an Dios 
ya'i, che'en, mach yom mi la' ch'ujbin. 
24 Como mi quejel i tyalel cabal xlotyob 
mu! ba i lolon subob i ba ti Cristo, jini 
yajcabil ba i cha'an Dios. An mu! ba i 
lolon yalob cha'an xiq'uilob tyalel i 
cha'an Dios. Mi quejel i pasob seña tyac 
yic'ot ñuc tyac ba i p'atyalel cha'an yom 
i lotiñob mi jinic yajcabilo' ba i cha'an 
Dios mi ti mejliyob. 

25 Pero tsa'ix c wa subetla bajche' mi 
quejel i yujtyel. 

26 Jin cha'an mi ti' subeyetla: Q'uele 
ya'an Cristo ya! ti tyaquin ba joch lum, 
che'ob, mach yom majliquetla. O mi ti 
subeyetla: Q'uele wa'an Cristo ti mali ili 
otyot, che'ob, mach yom la! ch'ujbin. 

27 Como che' lajal bajche' mi tsictiyel i 
c'ac'al chaje c'ala ya! ba! mi! pasel q'uin 
c'ala ya' ba' mi' p'ajquel q'uin cha'ach 
je'el mi quejel c tsictiyel ti' wut pejtyelel 
quixtyañujob che! mic cha! tyalel Joñon i 
Pi'alon bA Quixtyañujob. 

28 Ba'ical jach an cha ba chamen ya' mi 
quejel i much'quiñob i ba xtya'jol. Che' ti 
yala Jesús. Ti lajoñel yom i yale' che! but'ul 
mulawil ti i simaronlel quixtyañujob Jesús 
mi quejel i tyalel i melob. 


Bajche' yilal mi quejel i 
cha' tyalel Jesús 


(Mr. 13.24-37; Lc. 21.25-33; 17.26-30, 34-36) 


29 Jesús ti! bej cha'le cantisa. Ti yala: 
Che' ti jin jach ba ora che' ñumeñix i 


49 


MATEO 





yorojlel wocol mu! bA i wersa ñumel, mi 
quejel i yic'an jini q'uin. Mach'an mi 
quejel i lejmel i c'ac'al uw. Mi quejel i 
yajlel tyac jubel ec'. Jinic tyo cha bA an ti 
chan mi quejel i nijeayel. 

30 Che! jini ya! ti chan mi quejel i yilañob 
seña che! mic tyAlel Joñon i Pi'Alon bA 
Quixtyañujob. Ti pejtyelelob año! bA ti 
mulawil mi quejel i lu' cha'leñob uq'uel. 
Mi quejel i yilañoñob Joñon i Pi'alon ba 
Quixtyañujob che! mi quejel c tyalel ti 
tyocal tic p'atyalel yic'ot ti ñoj c'otyajax 
ba c ñuclel. 

31 Ti c'am ba i t'an trompeta mu! ba i 
yuctisantyel mi quejel c xic' tyalel 
ajtroñelob i cha'an ba Dios ch'oyolo' ba 
ti panchan. Mi quejel i much'quiñob jini 
yajcabilo' ba i cha'an Dios ti chanwejlel 
mulawil c'ala ba'ical jach añob. 

32 Cañala jini lajoñel cha'an jini higuera 
tye'. Che' an i buts, che' chancol 
ch'oquiñejel i yopol che! jini mi la! 
ña'tyan lac'alix i yorojlel q'uin tyunil. 

33 Che' je'el che' mi la' q'uel chancol i 
yujtyel tyac iliyi, lac'alix i yorojlel mi 
quejel c cha! tyalel. Mero más lac'alix 
mach tyalon, yubil. 

34 Melel mic subeñetla mi quejel i yujtyel 
tyac ti pejtyelel iliyi che! max tyo ti 
sajtiyob ili quixtyañujob año! ba ti ili ora. 
35 Mi quejel i sac jilel majlel ti pejtyelel 
jini chan yic'ot mulawil, pero c t'an mach 
saj jil. 

36 Mach'an majch yujil baqui ba q'uin o 
baqui bA ora mi quejel i yujtyel jini, mi 
ajtroñelobic i cha'an Dios ch'oyolo' ba ti 
panchan. Jini jach c Tyat am ba ti 
panchan yujil isujm. Mi jinic joñon i 
yalobilon mach cujil isujm. 

37 Che! lajal che' bajche' ti ujti che! ñac 
wa! an ti mulawil Noé ba i c'aba' cha'ach 
je'el mi quejel i yujtyel ti yorojlel che! 
mic cha! tyalel Joñon i Pi'alon bA 
Quixtyañujob. 

38 Che! ñac wa! an ti mulawil Noé, che! 
max tyo ti tyAli jini but! ja', quixtyañujob 
ti' cha'leyob uch'el, ti' cha'leyob 
ñujpuñel, ti! sijiyob i yalobilob c'ala ti 
jim ba q'uin che! ñac ti ochi Noé ti barco 
bA otyot. 


39 Mach'an ti! ña'tyayob mi an cha bA yes 
mi quejel i yujtyel jintyo ti tyAli but! ja'. 
Ti lu! jiliyob. Cha'ach bajche' jini mi 
quejel i yujtyel che! mic cha! tyAlel Joñon 
i Pi'Alon bA Quixtyañujob. 

40 Ti jim ba ora añob cha'tiquil winic ti 
jumpejt cholel. Juntiquil mi quejel i 
pajyel majlel. Yamba mi quejel i caytyal. 
41 Cha'tiquil x'ixicob chancolob ti motin 
juch'bal. Juntiquil mi quejel i pajyel 
majlel. Yamba mi quejel i caytyal. 

42 Yom bej chajpabiletla como mach'an 
mi la! ña'tyan baqui bA ora mi quejel i 
cha! tyAlel la! Yum. 

43 Ña'tyanla jini. Mi tsa'ic i ña'tya i yum 
otyot bajche' ora ti ac'balel mi quejel i 
c'otyel ajxuch', p'ixilach che! jini cha'an 
ma'an mi yac' ochel ti yotyot i ch'ame! 
cha ba an i cha'an. 

44 Jini cha'an yom bej chajpabiletla. 
Como che! ma'ix chancol la! saj pensalin 
cha'an mi quej c tyalel, Joñon i Pi'alon 
ba Quixtyañujob mi quejel c tyAlel. Che! 
ti yala Jesús. 


Jini xuc'ul ba ajtroñel yic'ot jini 
mach'a xuc'ul 
(Lc. 12.41 -48) 


45 Jesús ti! cha'le lajoñel ba t'an. Ti yala: 
Mic subeñetla majchqui jini xuc'ul ba 
ajcañatya troñel mu! ba i wen ña'tyan 
bajche' mi' cha'len i troñel i yum. I yum 
mi! caye! ti! wenta ti pejtyelel am ba ti 
yotyot cha'an i lu' aq'ueñob i yuch'el ti 
yorojlel. 

46 Clajacña i yoj jini ajcañatya troñel che' 
mi quejel i c'otyel i yum i q'uele' ts'acal 
chancol i cha'len jini tsa' ba subenti i 
cha'len. 

47 Melel mic subeñetla: I yum mi quejel i 
yotsan ti! wenta jini xuc'ul ba ajcañatya 
troñel ti pejtyelel cha ba tyac yes an i 
cha'an. 

48 Pero mi simaron jini ajcañatya troñel, 
mi ti queji i bajñel pensalin cha'an mach 
wa! c'ot i yum, 

49 mi ti queji i jats'ob jini yamba 
ajtroñelob i pi'Alob ti troñel, mi ti queji ti 
uch'el yic'ot ti jap lembal yic'ot 
xq'uixñijelob, 

50 che! jini mi quejel i c'otyel i yum ti 
jump'ej q'uin che! ma'an chancol i saj 
pijtyan i c'otyel, che! ti yorojlel che! 
mach yaxal i yoj. 

51 Mi quejel i yaq'uen i ñusan jini más 
wocol bA xot'mulil. Che! jini mi quejel i 
choque! loq'uel cha'an ya! mi yajñel 
yic'ot jini cha'chajpo' ba i pensal. Ya'i mi 
quejelob ti uq'uel yic'ot tsats mi quejel i 
c'uxob i yej. Che! ti yala Jesús. 


Lajoñel cha'an diezob xc'alalob 

2 1 Ch'ujbi lac laje' i yumintyel 

5 Dios yic'ot diez xc'alalob tsa! bA 
ch'amayob majlel i cas. Ti majliyob ti i 
q'uiñejel ñujpuñel cha'an i tyajtyal tyalel 
ajñujpuñel. 
2 Cinco ma! ti! ñoj wen chajpayob i bA. 
Jini yamba cinco ti! wen chajpayob i bA. 
3 Jini mach'a ba'an ti! ñoj wen chajpayob 
i bA ti' ch'amayob majlel i cas pero ma! 
ti' ch'amayob majlel yamba i ya'lel i cas 
cha'an i cha' but'ob i pat cas. 
4 Pero jini tsa' ba wen chajpayob i ba ti' 
ch'amayob majlel i pat cas yic'ot yamba i 
ya'lel cas. 
5 Cha'an ma! ti se! c'oti ajñujpuñel wersa 
yomob wayel jini xc'alalob. Che' jini ti 
lu' ochiyob i wayel. 
6 Che' jini ti xin ac'balel ti queji i 
yubiñob c'am ba ajt'an. Ti yala: Tyalix 
jini ajñujpuñel. Con lac tyajob tyalel. 
Che' ti yala jini ajt'an. 
7 Che' jini, jini xc'alalob ti lu' tyejchiyob 
i ts'abob i cas. 
8 Che' jini, jini mach'a ba'an wen 
chajpabilob ti' subeyob jini chajpabilo' 
ba: Aq'ueñon lojon i sajlic i ya'lel a cas 
como chancox i yajpel lojon j c'ajc, 
che'ob. 
9 Pero jini xc'alalob wen chajpabilo' bA 
ti' jac'ayob: Mach ch'ujbi. Como mach 
jasal lojon c cha'an mi ti lojon caq'uetla. 
Yom ba yi, mi la! majlel la! man la! 
cha'an ya! ba! mi' chojñel, che'ob. 
10 Pero che' ñac ba majlemob i man cas, 
ti c'oti ajñujpuñel. Jini wen chajpabilob 
cinco xc'alalob ti ochiyob ti q'uiñejel 
cha'an ñujpuñel. Che! jini ti ñujp'i i ti' 
otyot. 


11 Che! ti c'otiyob jini yamba cinco 
xc'alalob tsajniyo' ba ti man cas ti 
yalayob: C yum, jambeñon lojon i ti' 
otyot, che'ob. 

12 Pero jini ajñujpuñel ti! jac'a: Melel, 
mach j cañayetla, che'en. Che' ti' cha'le 
lajoñel Jesús. 

13 Che' jini, ti yala Jesús: Jin cha'an yom 
bej chajpabiletla como ma'an mi la' saj 
ña'tyan baqui ba q'uin baqui bA ora mi 
quejel c cha! tyAlel Joñon i Pi'alon DA 
Quixtyañujob, che'en. 


Lajoñel cha'an laj c'ajnibal tyac 


14 Jesús ti yala ti lajoñel: Ch'ujbi lac laje! 
i yumintyel Dios bajche' juntiquil winic 
mu' ba quejel i majlel ti jula' ti ñajt ba 
pañimil. Che' jini ti' paya tyalel i 
yajtroñelob cha'an mi yaq'uen ti' wenta i 
tyaq'uin. 

15 Ti jujuntiquil ti aq'uentiyob che' 
bajche' añob i c'ajnibal. An juntiquil tsa' 
ba yaq'ue che' bajche' jop'ej mil pesos. 
Yamba ti yaq'ue che! bajche! cha'p'ej mil, 
yamba ti yaq'ue jump'ej mil. Che! jini ti 
majli ti xambal ti ñajt jini i yum. 

16 Jini juntiquil yajtoñel tsa! ba yaq'ue 
jo'p'ej mil pesos ti! c'aña ti toñel jini 
tyaq'uin. Ti! ganari yamba jop'ej mil 
pesos. 

17 Junlajal ti! cha'le jini tsa! ba yaq'ue 
cha'p'ej mil. Ti! c'aña ti toñel jini 
tyaq'uin. Ti! ganari yamba cha'p'ej mil 
pesos. 

18 Pero jini yamba tsa! ba aq'uenti 
jump'ej mil tsa' jach i mucu jini tyaq'uin 
ti mal lum. 

19 On q'uin ti majli. Ti cha! c'oti jini i 
yum. Ti' paya tyalel i yajtoñelob i subob 
i ba bajche' ti' cha'leyob. 

20 Ñaxan ti c'oti jini tsa! ba aq'uenti 
jo'p'ej mil pesos. Ti yaq'ue i yum yamba 
jo'p'ej mil pesos. Ti yala: Ti a wac'on 
jo'p'ej mil. Umba'an yamba jo'p'ej mil 
pesos tsa' ba c ganari, che'en. 

21 Jini i yum ti' sube: Weñach bajche' ti a 
cha'le. Wen xuc'ulet ba ajtoñel c cha'an. 
Cha'an xuc'ulet ti a cha'le toñel yic'ot 
ts'itya' tyaq'uin, más i yonlel mi quej 
caq'ueñet ti a wenta. Ochen. Tijicnisan a 

bA a wic'otyon. Che! ti yala i yum. 
22 Che! jini ti c'oti yamba yajtoñel tsa! ba 
aq'uenti cha'p'ej mil pesos. Ti! sube i 
yum: C yum, ti a wac'on cha'p'ej mil. 
Umba'an yamba cha'p'ej mil tsa! bA c 
ganari, che'en. 
23 Jini i yum ti! sube: Weñach bajche' ti a 
cha'le. Wen xuc'ulet ba ajtoñel c cha'an. 
Cha'an xuc'ulet ti a cha'le toñel yic'ot 
ts'itya' tyaq'uin, más i yonlel mi quej 
caq'ueñet ti a wenta. Ochen. Tijicnisan a 
ba a wic'otyon. Che' ti yala jini i yum. 
24 Che! ñac ti c'oti i sub i ba ba'an i yum 
jini yajtoñel tsa' ba aq'uenti jump'ej mil 
pesos ti yala: Tsa'ix c wa ña'tya tsats a 
pusic'al ba winic mu! ba a mulan a bele! 
ch'ame' mach'a yoque a cha'an. Ma' 
ch'am mach'a ba'an ti a ganari. Che' ti 
yala. 
25 Jin cha'an tic bac'ña c'añe' jini a 
tyaq'uin tsa' ba a wac'on. Tsa' jach c 
mucu ti mal lum. Pero umba'an a cha'an 
ba, che'en. 
26 Pero jini i yum ti' jac'a: Mach weñet 
ba ajtoñel. Ti' a lolon ña'tya cha'an mic 
ch'am mach'a ba'an tic ganari. 
27 Jin cha'an tsa'ic a wotsa ti banco c 
tyaq'uin cha'an mic ch'amben i jol cha'an 
i yoq'uijib cha'an mic más ganarin, 
che'en. 
28 Che' jini ti' subeyob jini ya' ba añob: 
Chilbenixla jini jump'ej mil peso. 
Aq'uenla jini tsa' ba aq'uenti diez mil 
pesos, che'en. 
29 Como jini am ba i cha'an mi quejel i 
más aq'uentyel. Mi quejel i colojbayel. 
Pero jini mach'a ba'an i cha'an mi quejel 
i chilbentyel jinic tyo ts'itya' jach ba an i 
cha'an. 
30 liyi mach'a ba'an i c'ajnibal ba 
quixtyañu, chucula. Chocola majlel ba! 
ic'jowan ba' mi quejel i cha'len c'am ba 
uq'uel, ba! mi quejel i c'uxe' i yej, che'en. 
Che' ti' cha'le lajoñel Jesús. 

Che' mi' melob i ba pejtyelel 

quixtyañujob 

31 Jesús ti! bej cha'le t'an. Ti yala: Che! 


mic tyalel cha'an mic cha'len yumal 
Joñon i Pi'alon ba Quixtyañujob, tic 


joytyalel mi quejel i tyAlel quic'ot ti 
pejtyelel ajtoñelob c cha'an ch'oyolo' ba 
ti panchan. Ya' mi quejel c tyalel ti 
buchtyal ti c'otyajax ba c buchlib. 

32 Ya! tic tyojlel mi quejel i much'quiñob 
i ba ti pejtyelel quixtyañujob tyalemo' bA 
ti pejtyelel mulawil. Mi quejel c t'ox ac! ti 
cha'mujch' che! bajche' juntiquil 
ajcañatya tiñAme! mi t'ox ac! tiñame' ti 
junwejl yic'ot chibu ya! ti yamba junwejl. 
[Tiñame' yom i yale' oveja.] 

33 Ya! mi quejel cac' jini tiñame' yubi tic 
ñoj yic'ot jini chibu ba yubi tic ts'ej. 

34 Che' jini joñon ñuc ba yumalon mi 
quejel c suben quixtyañujob año' ba tic 
ñoj: La'ixla jatyetla tsa'ix bA 
aq'uentiyetla i yutslel i t'an c Tyat. 
Ochenla ba' mi quejel c cha'len yumal. 
Tsa'ix chajpabentiyetla cha'an la' wajñel 
ya!i c'ala ñoj oniyix che! ñac ti! mele Dios 
ili mulawil. 

35 Como che! ñac ti cubi wi'ñal ti la! 
wac'on cuch'el. Che! ñac tyaquin c ti! ti 
la! wac'on cha ba ti capa. Che! ñac ya! 
añon ba! ma! majch ti! cañayon ti la! 
pAyAyon ochel ti la! wotyot. 

36 Che! ñac ma'ix c pislel ti la! wac'on. 
Che! ñac c'am'on ti la! jula'ayon. Che! 
ñac añon ti cachol ti tyali la! q'uelon la! 
cotyañon, che'en. 

37 Che! jini, jini tyoj bA i pusic'al ba 
quixtyañujob mi quejel i yalob: C Yum, 
¿baqui ora ti lojon quilayet che! wi'ñayet 
che' ti lojon caq'ueyet a wuch'el? ¿Baqui 
ora ti lojon quilayet che' an a tyaquin ti' 
che! ti lojon caq'ueyet cha ba ti a japa? 
38 ¿Baqui ora ti lojon quilayet che' ma'an 
majch ti cañayet che! ti lojon caq'ueyet 
ochel ti lojon cotyot o che' mach'an a 
pislel ti lojon caq'ueyet? 

39 ¿Baqui ba ora ti lojon quilayet che! 
c'amet o che! añet ti cachol che! 
tsajniyon lojon j q'uelet cha'an lojon j 
cotyañet? che'ob. 

40 Che' jini, joñon ñuc ba yumalon mi 
quejel c subeñob: Melel mic subeñetla, 
che! cha ba jach yes ti la! cha'le cha'an 
la' cotyan juntiquil tsa' ba i ch'ujbiyon 
aunque ma! ti q'uejli ti ñuc, ti la' 
cotyAyon yubil che! ti la! cotya jini 

quixtyañu. 

41 Che! jini, joñon ñuc ba yumalon mi 
quejel c subeñob jini año! ba tic ts'ej: 
Loq'uenla wa! ba'añon, jatyetla 
chojquemetla loq'uel ti Dios. Cucuxla ya! 
ti c'ajc mach'a ba'an mi yajpel chajpabil 
cha'an xiba yic'ot yajtroñelob. 

42 Che! ñac ti cubi wi'ñal, mach'an ti la! 
wac'on cuch'el. Che! ñac ti cubi tyaquin 
ti' mach'an ti la' wac'on cha ba mi cap. 
43 Che' ñac ya' añon ba' ma'an majch i 
cAñAyon, mach'an ti la! payayon ochel ti 
la' wotyot. Che' ñac mach'an c pislel, 
ma'an cha ba ti la' wac'on. Che' ñac 
c'am'on, che' ñac añon ti cachol mach'an 
tsajniyetla la' jula'añon, che'en. 

44 Che! jini, mi quejel i yalob: ¿Baqui ora 
ti lojon quilayet che! wi'ñayet yic'ot che! 
tyaquin a ti', mi che' ya' añet ba' ma'an 
majch ti! cañayet, mi che! matix a pislel, 
mi che' c'amet, mi che' añet ti cachol 
che' mach'an ti lojon j cotyayet? che'ob. 
45 Che' jini, joñon ñuc ba yumalon, mi 
quejel c subeñob: Melel mic subeñetla, 
che! mach'an ti la! cotya juntiquil jini wA! 
ba an mach'a ba'an mi q'uejlel ti ñuc, 
mach'an ti la! cotyayon yubil, che'en. 

46 Che! jini, jini mach'a ba'an ti! cotyayob 
i pi'alob mi quejel i majlelob ti xot'mulil 
mach'a ba'an mi saj jilel. Jini tyoj ba i 
pusic'al ba quixtyañujob mi quejel i 
majlelob ba' mi yaq'uentyelob i cuxtyalel 
mach'a yujil jilel. Che! ti yala Jesús. 


T'an cha'an bajche' mi quejel 
i chucob Jesús 

(Mr. 14.1-2; Lc. 22.1-2; Jn. 11.45-53) 

2 6 1 Che! ñac ti ujti Jesús i sube! 
pejtyelel ili t'an, ti' subeyob jini 

ajcant'añob i cha'an: 
2 La! wujil uxi i q'uinilel pascua. [Jiñach 
i q'uinilel che' ti' c'ajtisayob israelob 
bajche' ti loq'uiyob ti pañimil Egipto ba i 
c'aba' ti ñoj oniyix.] Joñon i Pi'alon bA 
Quixtyañujob mi quejel cajq'uel ti' c'ab 
jini mu! ba i tsansañon ti cruz, che'en. 
3 Ti jim ba ora jini ñuc ba curajob yic'ot 
ajcantisajob cha'an i mandar israelob yic'ot 
xñoxob año! ba i ye'tyel cha'an israelob ti' 
much'quiyob i ba ya! ti! pati colem otyot 


Caifás. Ñoj ñuc ba cura jini Caifás. 

4 Yati ti' pejcAyob i ba cha'an i sajcan 
bajche' mi' chucob Jesús cha'an ti lot ba 
t'an cha'an i tsansañob. 

5 Pero ti yalayob: Mach yom lac chuc 
che! chancol q'uiñejel ame nijquicob 
quixtyañu, che'ob. 


Ti' mulbe yowocña ba ts'ac ti' jol Jesús 
(Mr. 14.3-9; Jn. 12.1-8) 


6 Ya'an Jesús ti lum Betania ba i c'aba' ti 
yotyot Simón jini tsa! bA pejcanti ti 
Leproso, jiñach yom yale! juntiquil am bA 
cha ba yes pasem ti! pachalel mu' ba i 
pac'misaben majlel i bac'tyal. 
7 Buchul Jesús ya' ti mesa. Ti c'oti 
jintiquil x'ixic am ba i cha'an jump'ej 
yajñib melel ti wen ba tyun alabastro bA i 
c'aba'. But'ul yajnib ti ñoj lets ba i tyojol 
bA yowocña ba aceite. Ti! mulbe ti! jol 
Jesús jini yowocña ba aceite. 
8 Che! ñac jini ajcant'añob i cha'an Jesús 
ti yilayob cha ba ti' cha'le jini x'ixic, ti 
mich'ayob. Ti queji yalob: ¿Chuquiyes i 
c'ajnibal ti' lolon jisa jini yowocña ba 
aceite? 
9 Mi tsa'ic chojni cha'an i cotyan 
p'ump'uño' ba como ñoj lets i tyojol, 
che'ob. 
10 Jesús ti yubi cha ba ti yalayob. Ti' 
subeyob: ¿Chucoch mi la' tique' jini 
x'ixic? Ñoj wen jini tsa' ba i cha'libeyon. 
11 Jini p'ump'uño' DA wa! bele! an la! 
wic'ot ti bele! q'uin. Pero joñon mach'an 
bele! q'uin wa' añon la! wic'ot. 
12 Como jini tsa! ba cha'libon jini x'ixic 
che! ti' mulu c bac'tyal ti yowocña bA 
aceite ti! cha'le cha'an i chajpabeñon c 
ch'ujñantyel. 
13 Melel mic subeñetla, ba'ical jach mi 
sujbel ili wen ba t'an c'ala ti pejtyelel 
mulawil, mi quejel i yajlel bajche' ti' 
cha'le jini x'ixic cha'an mi ña'tyantyel. 
Che' ti yala Jesús. 
Judas mi yac' i t'an cha'an mi quejel i 
yac' Jesús ti' c'ab i contra 
(Mr. 14.10-11; Lc. 22.3-6) 
14 Che! jini juntiquil i docejlel 
ajcant'añob, Judas Iscariote ba i c'aba', ti 

majli i pejcan ñuc bA curajob. 

15 Ti! subeyob: ¿Jayp'ej peso mi quejel la! 
waq'ueñon mi ti cac'a ti la! c'ab Jesús? 
che'en. Che! jini ti yaq'ueyob treinta 
sasac tyaq'uin. [Jini treinta SASAC 
tyaq'uin jiñach che' bajche' i tyojol 120 
q'uin toñel.] 

16 Che' jini, Judas ti queji i wa' sajcan 
bajche' mi yaq'ue' ti chucol Jesús. 


Cojix ba i yuch'el lac Yum 
(Mr. 14.12-25; Lc. 22.7-23; Jn. 13.21 -30; 
1Co. 11.23-26) 


17 Ti tyejchibal q'uiñejel che' mi' c'uxob 
caxlan waj mach'a ba'an yic'ot levadura 
mu! ba yaq'uen i wos i ba, ti cot'iyob ya! 
ba'an Jesús jini ajcant'añob i cha'an. Ti 
yalayob: ¿Baqui a wom mi lojon c 
chajpan cha'an ma' cha'len uch'el che' ti 
q'uiñelel pascua? che'ob. 

18 Jesús ti' subeyob: Cucula ya' ti lum. 
Yom la' wochel ya' ti yotyot juntiquil 
winic. Subenla: Lac Maestro mi yal: 
Lac'alix i yorojlel mi quej c sajtyel. Ya' ti 
a wotyot com c ñusan pascua bA quiñejel 
quic'ot ajcant'añob c cha'an, che'etla mi 
la! suben, che' Jesús. 

19 Jini ajcant'añob ti! cha'leyob bajche! ti 
subentiyob. Ya! ti' chajpayob uch'el 
cha'an pascua ba q'uin. 

20 Che! iq'uix quejel ya! buchul Jesús ti 
mesa yic'ot jini doce ajcant'añob i 
cha'an. 

21 Che! muc'ob ti uch'el ti' subeyob: 
Melel mic subeñetla juntiquiletla mi 
quejel a wac'on ti! c'ab j contrajob, 
che'en. 

22 Che! jini, ñoj ch'ajyem ti queji 
yubiyob. Quepecña ti queji i c'ajtibeñob: 
C Yum, ¿joñon ba? che! tyacob. 

23 Jesús ti' subeyob: Jini mu! ba its'aje! i 
caxlan waj ti jin jach ba ch'ejew quic'ot, 
jiñach mu! ba i yac'on ti! c'ab j contra. 
24 Joñon i Pi'alon ba Quixtyañujob mi 
quejel c sajtyel bajche' mi yal ti Ts'ijbubil 
ba i T'an Dios. Pero ñoj wocol mi quejel i 
ñusan jini mu! ba i yac'on ti! c'ab j 
contrajob. Más wen mach'tic ti ch'oca jini 
winic. Che! ti yala Jesús. 

25 Che' jini, Judas, jini mu' ba i yac! 


Jesús ti' c'ab i contra, ti' sube: Maestro, 
¿Joñon ba? che'en. Jesús ti yala: 
Jatyetyach, che'en. 

26 Che' ñac muc'ob ti uch'el Jesús ti' 
ch'ama caxlan waj. Ti! sube Dios wocox i 
yala. Ti' xet'e jini caxlan waj. Ti 
yaq'ueyob ajcant'añob i cha'an. Ti' 
subeyob: C'uxula. Jiñach c bac'tyal, 
che'en. 

27 Che' jini ti' ch'ama vaso ti' c'ab. Ti' 
sube Dios wocox i yala. Che! jini ti! ñusA 
vaso i ya'lel uva ya' ba'añob cha'an 
jujuntiquil mi jape' ts'itya'. Ti yala: Ti 
jujuntiquiletla japala jini am ba ti vaso, 
che'en. 

28 Como jiñach c ch'ich'el. Jiñach i 
señajlel tsiji' ba trato ba t'an mu' ba i 
wa'chocontyel cha'an tic ch'ich'el mu' ba 
quejel c beque' cha'an i ñusantyelob i 
mul cabalob. 

29 Pero mic subeñetla mach'an mi quejel 
c cha! jape" i ya'lel uva jintyo ti jim bA 
q'uin che! mi lac motin jape! jini tsiji' ba 
ya' ba' mu' ti yumal c Tyat ya' ti 
panchan. Che' ti yala Jesús. 


Jesús ti' wa sube Pedro mi quejel i yal 
mach i caña Jesús 
(Mr. 14.26-31; Lc. 22.31-34; Jn. 13.36-38) 


30 Che' ñac ti ujti i c'ayob jump'ej c'ay ti 
loq'uiyob majlel ya' ba' ti' cha'leyob 
uch'el cha'an mi majlelob ya' ti wits 
Olivajol ba i c'aba'. 

31 Jesús ti' sube: Ti pejtyeletla mi quejel 
la' quisniñon ti ili ba ac'balel come mi 
yal ti Ts'ijbubil ba i T'an Dios: Mi quejel 
c tsansan jini ajcAñAtya tiñame'. Che! jini 
mi quejel i pam pujquelob tiñame'. 
Cha'ach wa ts'ijbubil che' Jesús. 
[Tiñame' yom i yale' oveja.] 

32 Pero ti wi'il che' mic tyejchel loq'uel 
ba'an sajtyemo' ba mi quejel c majlel c 
pijtyañetla ya' ti Galilea. Che' ti wa ala 
Jesús. 

33 Pedro ti yala: Aunque mi' lu! 
quisniñetyob ti pejtyelel yaño' ba pero 
joñon ma! mi quej c quisniñet. Che! ti 
yala Pedro. 

34 Che! jini Jesús ti! sube: Melel mic 
subeñet, ti ili ba ac'balel che! max tyo i 

cha'le uq'uel tyat mut, uxyajlel mi quejel 
a wale' mach a cañayon, che'en. 

35 Pedro ti yala: Aunque mic sajtyel 
quic'otyet, mach'an mi quejel cal mi 
mach j cañayet, che'en. Lajal ti! lu! 
yalayob ti pejtyelel ajcant'añob i cha'an 
Jesús. 


Jesús ti! cha'le oración ya' ti Getsemaní 
(Mr. 14.32-42; Lc. 22.39-46) 


36 Jesús yic'ot ajcant'añob i cha'an ti 
majliyob ya! ti jumpejt lum Getsemaní bA 
i c'aba! ba! pac'al tye! tyac. Che! ti 
c'otiyob ti! subeyob: Buchi'la wa'wa'i 
che' mic majlel c cha'len oración, che'en. 
37 Che' jini Jesús ti' paya majlel Pedro 
yic'ot cha'tiquil i yalobil Zebedeo, jiñach 
Jacobo yic'ot Juan. Ts'itya' ñajt ti bej 
majliyob. Che' jini, ñoj ch'ajyem ti queji 
yubin Jesús. Ñoj c'uxucña i pusic'al. 

38 Jesús ti' subeyob: Che' bajche' comox 
sajtyel ti i ch'ajyemlel c pusic'al mi 
cubin. Pijtyanla wa'wa'i. Yom ch'uj 
p'ixiletla la' wic'otyon, che'en. 

39 Tsa! tyo i cha'le xambal che! ñajtyel 
majlel. Ti' ñuc choco i ba ti lum cha'an i 
cha'len oración. Ti oración ti yala: C 
Tyat, mi cha'ach wen ma' wubin, 
cotyañon cha'an mach'an mic wersa 
sajtyel. Pero mele mach jinic bajche' com 
joñon, pero mele bajche' a wom. Che' ti 
yala ti oración Jesús. 

40 Che! jini ya! ti sujti Jesús ya! ba! ti 
cayle jini uxtiquil ajcant'añob i cha'an. 
Wayalobix ti! tyajayob. Ti! sube Pedro: 
¿Mach'a ba'an ti mejli la! tic! la! wayel la! 
wic'otyon, mi jump'ejlic ora? 

41 Tiq'uila la! wayel. Cha'lenla oración 
cha'an mach'an mi la! yajlel ti mulil. Ti 
la! pusic'al la! wom la! cha'len wen bA 
pero wocol mi la! mele! como 
quixtyañujetla, che'en Jesús. 

42 Ti cha'yajlel ti majli Jesús i cha'len 
oración. Ti yala: C Tyat, mi mach wen 
ma! wubin ti a pusic'al cha'an ma! 
loc'sañon c ñusan jini ñoj wocol ba, la! 
mejlic bajche' yom a pusic'al che! jini, 
che'en. 

43 Che' jini, ti cha' sujti Jesús ya' ba'an 
jini uxtiquil ajcant'añob i cha'an. Cha! 


wayalob ti! tyajayob. Bej yom i muts'ob i 
wut cha'an wersa yomob wayel. 

44 Ya! ti! cayayob. Ti cha' bej majli i 
cha'len oración ti uxyajlel. Ti' cha' ala jin 
jach ba t'an che! bajche' ujtyel yale". 

45 Che' jini ti cha' sujti ya' ba'an 
ajcant'añob i cha'an. Ti! subeyob: 
¿Wayalet tyo ba la? ¿Muq'uet tyo ba la ti 
bej c'aj oj? Tsa'ix c'oti i yorojlel che! 
Joñon i Pi'alon bA Quixtyañujob mi 
quejel cajq'uel ti' c'ab xmulilob. 

46 Tyejchenla. Coxla. Lac'alix i tyalel jini 
mu' ba i yac'on ti' c'ab j contrajob, 
che'en. 


Ti' chucuyob Jesús 
(Mr. 14.43-50; Lc. 22.47-53; Jn. 18.2-11) 


47 Mu! tyo ti t'an Jesús che! ñac ti c'oti 
Judas jiñach juntiquil i pi'al jini yamba 
oncejob. Ti c'oti yic'ot i yonlel año' ba i 
machit tyac yic'ot an tyacob ba i tye'. 
Xiq'uilob tyalel ti ñuc ba curajob yic'ot 
xñoxob año' ba i ye'tyel ba'an israelob. 
48 Jini Judas, jini mu! bA i yac! Jesús ti' 
c'ab i contra, ti' wa subeyob bajche' mi 
quejel i pas'eñob baqui ba jini Jesús. Ti 
yala: Jini mu' ba c ñup, jiñach jini 
chancol ba la' saclan. Chucula, che'en. 
49 Che' jini Judas ti tyali ya' ba'an Jesús. 
Ti yala: Buenas noches, maestro, che'en. 
Che' jini, ti' ñupu. 

50 Jesús ti! sube Judas: Pi'al, ¿chucoch ti 
tyaliyet? Che' jini ti saj ora jach ti 
tyaliyob mu' ba i chucob Jesús. Ti' 
chucuyob. Ti! cachayob cha'an mi! payob 
majlel. 

51 Che' chancol i chucob Jesús juntiquil 
ya' ba an yic'ot ti' bots'o i machit. Ti' 
tsepbe loq'uel i chiquin yajtroñel ñuc ba 
cura i cha'an bA israelob. 

52 Jesús ti' sube: Cha! otsan a machit ti 
yotyot como jini mu' ba i cha'len periyal 
ti machit mi quejel i sajtyel ti machit. 

53 ¿Mach'a ba'an mi la' ña'tyan cha'an mi 
tij c'ajtibe c Tyat am ba ti panchan mux i 
chocbeñon tyalel ti saj ora jach más ti 
docemujch' ajtroñelob i cha'an ch'oyolo' 
ba ti panchan cha'an i wa' cotyañon? 

54 Pero mi cha'ic mij c'ajtin, ¿bajche' mi 
quejel i ts'actiyel jini Ts'ijbubil ba i T'an 

Dios? como ya! mi yAle! mux i wersa 
ujtyel bajche! chancol cujtyel, che'en. 

55 Che! jini Jesús ti! subeyob jini tsa! bA 
tyAliyob i chuc: ¿Tsa'ix ba tyAliyetla a 
wic'ot la! machit la! tye! che! bajche' 
ajxujch'on? Ti jujump'ej q'uin buchulon 
ti cantisa ya! ba! añetla ti templo pero 
mach'an ti la! saj chucuyon. 

56 Pero cha'ach chancol i yujtyel wale 
iliyi cha'an mi! ts'actiyel Ts'ijbubil ba i 
T'an Dios tsa! DA WA ala jini tsa! ba xiq'ui 
yAle! Dios ti ñoj oniyix. Che! ti yala 
Jesús. Che! jini, ti pejtyelel ajcant'añob i 
cha'an Jesús ti puts'iyob. I bajñel ti cayle 
Jesús. 


Jesús ya! ba'an jini año' ba i ye'tyel 
(Mr. 14.53-65; Lc. 22.54-55, 63-71; 
Jn. 18.12-14, 19-24) 


57 Jini tsa' ba i chucuyob Jesús ti' 
payayob majlel ya' ba'an Caifás jini ñoj 
ñuc ba cura. Ya! much'quibilob ajcantisa 
cha'an i mandar israelob yic'ot xñoxob 
año! ba i ye'tyel ba'an israelob. 

58 Pedro ti! ñajtyA tsacle majlel Jesús. 
C'ala ti c'oti ya! ti pat i yotyot jini ñoj 
ñuc ba cura. Ya' ti ochi ti buchtyal yic'ot 
policíajob como yom i yilan bajche! mi 
quejel i yujtyel yic'ot Jesús. 

59 Jini ñuc ba curajob yic'ot xñoxob año! 
ba i ye'tyel ba'an israelob yic'ot am ba i 
ye'tyel ti comite Junta Suprema bA i 
c'aba! ti' saclayob mu! ba i cha'len 
jop't'an ti' contra Jesús cha'an i yacob ti 
sajtyel. 

60 Pero mach'an ti' tyajayob. Aunque 
cabalob ti' jop'oyob t'an ti' contra Jesús, 
mach lajal ti loq'uiyob i t'an. Ti wi'il ti 
c'oti yamba cha'tiquilob cha'an mi' 
jop'beñob i mul Jesús. 

61 Ti yalayob: Jini winic ti yala: Ch'ujbi 
quisan jini templo i cha'an ba Dios. Ti 
uxp'ej q'uin mic cha' wa'chocon. Che' ti 
yala, che'ob. 

62 Che! jini ti wa'le ñuc ba cura. Ti! sube 
Jesús: ¿Mach'a ba'an cha ba ma' jaq'ue? 
¿Chuquiyes i sujmlel jini chancol ba i 
yalob ti a contra? che'en. 

63 Jesús mach'an ti! saj jac'a. Che! jini, 
jini ñuc ba cura ti' sube: Mic subeñet: 


Wa'chocon a t'an ti i c'aba' cuxul ba Dios 
cha'an chancol a subeñon lojon ñoj melel 
ba t'an. ¿Jatyet ba yajcabilet ba i cha'an 
Dios? ¿I yalobilet ba Dios? che'en. 

64 Jesús ti yala: Joñoñach. Mic subeñetla 
je'el mi quejel a wilañon Joñon i Pi'alon 
ba Quixtyañujob ya' buchulon ti i ñoj 
Dios mach'a ba'an i p'isol i p'atyalel. Mi 
quejel la! wilañon che! mi quejel c tyalel 
ya! ti mal tyocal ya! ti panchan. Che! ti 
yala Jesús. 

65 Che! jini ti! tsili i pislel jini ñuc bA cura 
cha'an i señajlel cha'an ti ñoj mich'a. Ti 
yala: Jini winic ti' cha'le bibajax ba t'an 
ti' contra Dios cha'an chancol jach i cuy i 
ba ti Dios. ¿Chuquiyes i c'ajnibal mi lac 
saclan yamba mu! bA i yale' tsa! ba i yila 
tsa! ba i cha'le Jesús? Como tsa'ix la! 
wubi bajche' ti' cuyu i ba ti Dios. 

66 ¿Bajche! mi la! pensalin? ¿Cha ba yom 
lac cha'len? che'en. Ti yalayob: Añach i 
mul. Yom ajq'uel ti sajtyel, che'ob. 

67 Che' jini ti' tyujbayob i ñi' i wut Jesús. 
Ti! jats'ayob. Yaño' ba ti! jats'ayob ti i 
choj. 

68 Ti yalayob: Mi jatyetyach jini yajcabil 
ba i cha'an Dios, subeñon lojon majchqui 
ti' jats'ayet, che'ob. 


Mach i caña Jesús ti yala Pedro 
(Mr. 14.66-72; Lc. 22.54-62; Jn. 18.15-18, 
25-27) 


69 Che! chancol i melob Jesús, ya! buchul 
Pedro ti' pat i yotyot Caifás. Ya' ti lac'al 
c'oti juntiquil xc'alal ba ajtroñel. Ti yala: 
Jatyet je'el ti a pi'le ti xambal ñumel 
Jesús ch'oyol ba ti Galilea, che'en. 

70 Ya! ti! tyojlelob ti pejtyelelob Pedro ti 
yala chalan mach cha'ic. Mach'an mic 
ña'tyan cha ba chancol a wal, che'en. 

71 Che' ñac chancol i loq'uel majlel ti pat 
otyot Pedro, yamba xc'alal ba ajtroñel ti 
yila Pedro. Ti' subeyob ya' ba añob: Jini 
winic je'el ti! pi'le ti xambal ñumel Jesús 
ch'oyol ba ti Nazaret, che'en. 

72 Pedro ti cha' ala cha'an mach cha'ic. 
Ti' tyaja ti t'an Dios cha'an mi' 
wa'chocon i t'an. Ti yala: Mach j caña 
jini winic, che'en. 

73 Che' ti ts'itya' ñumi ora jini ya' ba 

añob yic'ot ti lac'al c'otiyob. Ti! subeyob: 
Melelach jatyet je'el i pi'alet jini winicob 
como tsiquil jinic tyo bajche' ma! cha'len 
t'an, che'ob. 

74 Che' jini Pedro ti' t'ojti'i i ba yic'ot ti' 
wersa cha! wa!choco i t'an. Ti yala: 
Melelach c t'an, Dios mi' q'uelon. Mach j 
caña jini winic, che'en. Ti jin jach ba ora 
ti' cha'le uq'uel tyat mut. 

75 Che' jini ti' c'ajtiyi i cha'an Pedro jini 
tsa! ba yala Jesús che! ñac ti! sube: Che' 
max tyo i cha'len uq'uel tyat mut uxyajlel 
mi quejel a wal mach a cañayon, che'en. 
Che! jini Pedro ti loq'ui majlel. Ti wen 
queji ti uq'uel. 


Ti ajq'ui Jesús ti' wenta Pilato 
(Mr. 15.1; Lc. 23.1-2; Jn. 18.28 -32) 

2 1 Che! ti sac'a ti pejtyelel ñuc bA 

7 curajob yic'ot xñoxob año! bA i 
ye'tyel ba'an israelob ti! lajayob i t'an 
bajche' mi mejlel i yac' ti sajtyel Jesús. 
2 Cachal ti' payayob majlel. Ti yac'ayob 
ti' wenta ñuc ba yumal Poncio Pilato ba i 
c'aba'. 


Ti' tsansa i ba Judas 


3 Che! ñac jini Judas, jini tsa! bA yAc'A 
Jesús ti! c'ab i contrajob, ti yila cha'an mi 
quejel i yac'ob ti sajtyel Jesús, ñoj 
ch'ajyem ti queji yubin. Ti! q'uextya i 
pensal cha'an jini tsa! ba i cha'le. Ti' 
jop'o i sutquibeñob jini treinta sasac 
tyaq'uin tsa' ba i yaq'ue ñuc ba curajob 
yic'ot xñoxob año! ba i ye'tyel. 

4 Ti' subeyob: Tic tyaja c mul cha'an ti 
cac'a ti sajtyel juntiquil mach'a ba'an i 
mul, che'en. Pero ti' jac'ayob: ¿Chucoch 
lojon c cha'an ma' wal? A bajñel a wenta 
jach a ba, che'ob. 

5 Che! jini, Judas ti! choco jini tyaq'uin ti 
lum ya' ti' mal templo. Ti loq'ui majlel. 
Ti' jich' cacha i ba. Ti sajti. 

6 Jini ñuc ba curajob ti' lotyoyob jini 
tyaq'uin. Ti yalayob: Mach wen mi la 
cotsan ti yajnib ofrenda como jiñach i 
tyojol winic cha'an ti ajq'ui ti sajtyel, 
che'ob. 

7 Ti wi'il ti' lajayob i t'an cha'an i c'añe' 
jini tyaq'uin cha'an i mañe' lum ba' 


ch'ujbi i ch'ujñantyel ñumel jach ba muc! 
ba quixtyañujob tsa' ba sajti ya' ba'añob. 
Mi pejcantyel jini lum ti Campo del 
Alfarero. Jini yom i yal i lum ajmel p'ejt. 
8 Pero c'ala wale iliyi mi pejcantyel jini 
lum ti lum mañal ba ti tyaq'uin i tyojol 
winic. 

9 Cha'ach ti ts'actiyi i t'an jini tsa' ba 
xiq'ui yale' Dios ti ñoj oniyix Jeremías bA 
i c'aba!. Ti yala: Ti! cha! ch'amayob jini 
treinta sasac tyaq'uin, jiñach i tyojol tsa! 
ba i wa alayob israelob mu! ba i yac'ob 
cha'an i tyojol juntiquil winic. 

10 Ti! c'añayob cha'an i man lum mu! bA 
i pejcantyel ti! lum ajmel p'ejt, che! 
bajche' ti' subeyon lac Yum. Che' ti yala 
Jeremías. 


Jesús ti i tyojlel Pilato 
(Mr. 15.2-5; Lc. 23.3-5; Jn. 18.33-38) 


11 Ti pajyi majlel Jesús ti i tyojlel Pilato. 
Ti' c'ajtibe Jesús: ¿Jatyet ba ñuc ba 
yumalet i cha'an israelob? che'en. Jesús 
ti' jac'a: Melelach bajche' ma' wal, 
che'en. 

12 Che! ñac jini ñuc bA curajob yic'ot 
xñoxob año' ba i ye'tyel ba'an israelob ti' 
jop'beyob i mul Jesús, mach'an cha ba 
yes ti' saj jac'a Jesús. 

13 Che' jini, ti yala Pilato: ¿Mach'a ba'an 
ma' wubin pejtyel cha ba yes chancol i 
yalob ti a contra? che'en. 

14 Pero ch'uj ñach'al Jesús. Ma! cha ba ti 
yala. Tyoj bac'ñajel ti queji yubin jini 
ñuc ba yumal. 


Mi yalob cha'an mi quejel 
i tsansantyel Jesús 
(Mr. 15.6-20; Lc. 23.13-25; Jn. 18.38—19.16) 


151I tyalelach che! ti yorojlel i q'uiñelel 
pascua jini ñuc ba yumal mi yac' ti colel 
juntiquil cachal ba winic. Mi yaq'uen 
quixtyañujob i yajcan majchqui mi cojlel. 
16 Ya! cachal juntiquil Barrabás bA i 
c'aba'. Wen cañal cha'an ti i simaronlel. 
17 Che! ya! much'quibilob quixtyañu 
Pilato ti' c'ajtibeyob: ¿Majchqui la' wom 
mij colbeñetla? ¿Jim ba Barrabás o jim 
ba Jesús mu! ba i pejcantyel ti Cristo jini 
yajcabil ba i cha'an Dios? che'en. 

18 Cha'ach ti yala jini Pilato como yujil 
isujm tsa! jach i yac'ayob Jesús ti! c'ab 
cha'an ti' mich' q'ueleyob Jesús jini ñuc 
ba curajob cha'an i ñuclel. 

19 Che! ñac ya! tyo buchul Pilato ya! ba! 
mi! cha'len melojel i yijñam ti! choco 
tyalel t'an. Ti yala: Mach yom cha ba ma' 
tyumben jini tyoj ba winic como sajmal 
tic ñajal an cha ba bAbaq'uen ba ti quila 
cha'an ti caj jini winic, che'en. 

20 Pero jini ñuc ba curajob yic'ot xñoxob 
año' ba i ye'tyel ba'an israelob ti' wersa 
xiq'uiyob quixtyañujob cha'an i c'ajtin i 
cole' Barrabás, cha'an mi yajq'uel ti 
tsansantyel Jesús. 

21 Jini ñuc ba yumal ti' cha' c'ajtibeyob 
quixtyañujob: Ti jini cha'tiquil, 
¿majchqui la! wom mi cac! ti colel? 
che'en. Ti' jac'ayob: Barrabás, che'ob. 

22 Pilato ti' subeyob: ¿Chuquiyes la' wom 
mic tyumben jini Jesús mu! bA i 
pejcAntyel ti Cristo? che'en. Ti' lu! 
jac'ayob: La! tsansantic ti cruz, che'ob. 
23 Che! jini, Pilato ti' subeyob: ¿Chucoch? 
¿Chuqui ti simaronlel ti! cha'le? che'en. 
Pero ti cha! quejiyob ti c'am ba t'an. Ti 
yalayob: La! tsansantic ti cruz, che'ob. 
24 Pilato ti! ña'tya ma! cha ba yamba 
ch'ujbi i cha'len como ti utsi quejiyob ti 
más c'am ba t'an. Che' jini Pilato ti' 
xiq'ui juntiquil i ch'amben tyalel ja'. Ti' 
poco i c'ab ti' tyojlel pejtyelel quixtyañu. 
Ti yala: Mach c wentajic mi ti la! tsansa 
jini winic mach'a ba'an i mul. Ch'amala 
ti la' bajñel wenta, che'en. 

25 Quixtyañujob ti! lu! jac'ayob: An ti 
lojon c wenta yic'ot i wenta lojon c 
jiñajlel cha'an mi sajtyel jini winic, 
che'ob. 

26 Che! jini Pilato ti yac'a ti colel 
Barrabás. Ti' xiq'ui ti jats'ol Jesús ti 
pachij am ba yic'ot tsucu tyaq'uin. Ti 
yAC!A ti c'ab soldadojob cha'an i 
tsansañob ti cruz. 

27 Che' jini i soldadojob ñoj ñuc ba yumal 
ti' payAyob majlel Jesús ya! ti pat i yotyot. 
Ya' ti' much'quiyob i ba junmujch' 
soldadojob. Ya'an Jesús ti xiñil. 

28 Ti' jochbeyob i pislel Jesús. Ti' 
xojbeyob chachac bA. 


29 Ti yaq'ueyob i corona ti! jol jalal ba ti 
ch'ix yic'ot i tye'el jam ti ñoj ba i c'ab. 
Che' jini ti lolon ñocleyob ti yebal yoc 
Jesús che' bajche' ñuc i ye'tyel ti' 
p'isiyob. Ti' wen wajleyob. Ti yalayob: 
Ñoj ñuquet ba Yumal i cha'an israelob, 
che'ob. 

30 Ti' tyujbayob. Ti' chucuyob i tye'el 
jam am ba ti i c'ab. Ti' c'aña i jats'beyob 
i jol Jesús. 

31 Che! ti ujti i wen wajleñob ti' cha' 
jochbeyob jini chachac ba pislel. Ti' cha' 
xojbeyob i pislel. Che' jini ti' payayob 
majlel cha'an i tsansan ti cruz. 


Bajche' ti sajti ti cruz Jesús 
(Mr. 15.21-32; Lc. 23.26-43; Jn. 19.17-27) 


32 Che' chancol i payob majlel Jesús ya' 
ti bij cha'an i tsansañob ti cruz, ya' ti' 
tyajayob juntiquil winic Simón ba i c'aba! 
ch'oyol bA ti Cirene. Ti! xiq'uiyob cha'an 
i q'uechben majlel i cruzil Jesús. 

33 Ya! ti c'otiyob ti jump'ej bujtyal 
Gólgota ba i c'aba'. An i sujmlel i c'aba' 
mi yal ti lac t'an, che! yilal bajche' i 
baquel jolal. 

34 Ti! jop'o i yaq'ueñob Jesús i jape' vino 
xac'tyabil yic'ot ts'ac hiel ba i c'aba' 
cha'an i lamben ñoj wocol ba mu! bA 
quejel yubin che' mi sajtyel ti cruz. Che' 
ñac Jesús ti! mits'ti'i, mach'an ti! japa. 
35 Che' ñac ti ujti i joc'chocoñob ti cruz 
Jesús, jini soldadojob ti' pucbeyob i ba i 
pislel. Ti' cha'leyob yajcaya cha'an i 
ña'tyañob majchqui i cha'an mi majlel. 
Cha'ach ti' ts'actiyi i t'an tsa' ba xiq'ui 
yale' Dios ti ñoj oniyix. Ti wa ala: Mi 
quejel i cha'leñob yajcaya cha'an i 
pucbeñob i ba c pislel. Che! ti! tyaja ti 
t'an Jesús jini tsa! ba i xiq'ui yale' Dios ti 
ñoj oniyix. 

36 Ya! ti buchleyob soldadojob cha'an i 
q'uelob Jesús. 

37 Ya! ts'ijbubil t'an ti cruz ti chañelel i 
jol chuquiyes i mul. Ti yala: JiñAch Jesús 
ñuc ba Yumal i cha'an israelob. Cha'ach 
ts'ijbubil. 

38 Ya! ti! joc'chocoyob cha'tiquil 
ajxujch'ob je'el. Juntiquil ti! ñoj Jesús, 
juntiquil ti! ts'ej. 

39 Jini tsa! ba ñumiyob ti! wajleyob. Ti' 
pants'uyob i jol. 

40 Ti yalayob: Jatyet mu! ba a jeme! 
templo, mu' ba a cha' wa'chocon ti 
uxp'ej q'uin, cotyan a ba. Mi i yalobilet 
Dios, juben ti cruz, che'ob. 

41 Cha'ach je'el jini ñuc ba curajob yic'ot 
ajcantisajob cha'an i mandar israelob, 
yic'ot fariseojob, yic'ot xñoxob año' ba i 
ye'tyel ba'an israelob ti' lu' wajleyob. Ti' 
subuyob i ba: 

42 Jini ti' cotyayob yaño! ba pero i bajñel 
mach mejl i cotyan i ba. Jiñach ñuc ba 
Yumal cha'an israelob mi yal. Mi jiñach, 
la' jubic ti cruz. Che' jini mux lac 
ch'ujbin je'el. 

43 Jini ti' subeyonla cha'an i yalobilach 
Dios. Ti yala cha'an Dios mi' bej cotyan, 
che'en. Mi cha'achi, la' i cotyan wale iliyi 
mi yom, che'ob. Cha'ach ti' lolon 
wajleyob Jesús. 

44 Jinic tyo jini ajxujch'ob ya' ba joc'olob 
ti cruz yic'ot ti' wajleyob je'el. 


I sajtibal Jesús 
(Mr. 15.33-41; Lc. 23.44-49; Jn. 19.28-30) 


45 Che' jini ti ic'a pejtyelel mulawil c'ala 
xinq'uinil c'ala ti och an q'uin ti las tres. 
46 Che' yomox tyaj och an q'uin, wen 
c'am ti' cha'le t'an Jesús. Ti yala: Elí, Elí, 
¿lama sabactani? che'en. Mi yal ti lac 
t'an: C Dios, c Dios, ¿chucoch ti a 
cayayon? Che' mi yale' ti lac t'an. 

47 Che' ñac ti yubiyob cha'tiquil uxtiquil 
ya! ba añob, ti yalayob: Ubinla, chancox i 
paye! tyalel Elías, jini tsa! ba xiq'ui yale' 
Dios ti ñoj oniyix, che'ob. 

48 Juntiquil jini ya' ba añob ti wa' majli ti 
ajñel cha'an i ch'am tyalel chayo'ja'. Ti' 
ts'aja ti paj ba vino. Che' jini ti' cacha ti ni' 
tye. Ti letsi ba'an Jesús cha'an i ts'u'e'. 

49 Pero jini yaño! ba ti yalayob: La! ajnic. 
La' lac pijtyan la quilan mi tyal Elías 
cha'an i cotyan, che'ob. 

50 Wen c'am ti! cha! cha'le t'an Jesús. 
Che' jini ti sajti. 

51 Ti jin jach ba ora jini colem ba pisil 
joc'ol ba ti templo ti tsijli ti xinil c'AlA ti 
chan c'ala ti yebal. Ti ñumi yujquel lum. 
Ti jejmi colem tyun tyac. 


52 Ti jajmi muconibal tyac ba' ch'ujñabil 
sajtyemo' bA. Cabal ti cha! cuxtiyi i 
bac'tyal tsa! ba sajtiyob tsa! bA 
ch'ujbiyob Dios che! max tyo ti sajtiyob. 
53 Ti loq'uiyob majlel ba' ch'ujñabil che' 
ñac ti tyejchi loq'uel ba'an sajtyemo! bA 
Jesús. Ti majliyob ya! ti Jerusalén mu! bA 
i pejcantyel ti ch'ujul ba lum, ba! cabal ti' 
q'ueleyob. 

54 Ya' wa'alob cha'an i q'uelob Jesús jini 
soldadojob yic'ot i capitán soldadojob. 
Cha'an ti' q'ueleyob yujquel lum yic'ot 
pejtyel cha ba ti ujti che! ti sajti Jesús ti 
wen quejiyob ti baq'uen. Ti yalayob: 
Melelach i Yalobil Dios jini winic, che'ob. 
55 Ya'an cabal x'ixic chancol ba i ñajtyA 
q'uelob cha ba mi yujtyel. C'ala Galilea 
ti' tsacleyob tyAlel Jesús. Ti! we'sayob. 
Ti! cotyayob. 

56 Ya'an yic'otyob je'el jini María ch'oyol 
ba ti Magdala yic'ot María i ña' Jacobo 
yic'ot José yic'ot yamba x'ixic i ña! i 
yalobilob Zebedeo. 


Ti ch'ujñanti Jesús 
(Mr. 15.42-47; Lc. 23.50-56; Jn. 19.38-42) 


57 Che' iq'uix quejel ti c'oti juntiquil rico 
bA winic ch'oyol ba ti Arimatea, José bA i 
c'aba'. Jini ti! tsacle majlel Jesús je'el. 

58 Jini ti majli ya' ba'an Pilato cha'an i 
c'ajtiben i bac'tyal Jesús. Pilato ti! xiq'ui 
soldadojob cha'an i yaq'ue!. 

59 José ti! ju'sa Jesús ti cruz. Ti! bAc'A ti 
sac bA bajq'uil. 

60 Ti! ch'ujña ya! ti tsiji' ba muconibal 
piq'uil ba ti mal colem tyun. I bajñel i 
cha'an José jini muconibal. Max tyo 
ba'an majch ti ch'ujñanti ya'i. Che! jini ti' 
ñolq'ui majlel colem tyun cha'an i 
majquil i ti' ba' ti ch'ujñanti. Che' jini ti 
majli José. 


61 Ya'añob María ch'oyol ba ti Magdala 
yic'ot jini yamba María buchulob ya! ti 
tyojel muconibal. 


Ajcañatya muconibal 


62 Ti yijc'alel che' tsa'ix ñumi i q'uinilel 
che! i tyalel ti lu! chajpayob cha ba yes 
jach mi quejel i c'añob che! ti q'uinilel 

c'aj oj, jini ñuc ba curajob yic'ot 
fariseojob ti majliyob i pejcañob Pilato. 
63 Ti yalayob: Ñuc ba yumalet, chancol 
lojon c cha' c'ajtisan cha ba ti yala jini 
ajlot ba winic che' ñac cuxul tyo. Ti yala 
che' mi ñumel uxp'ej q'uin mi quejel i 
tyejchel loq'uel ba'an sajtyemo' ba. Che! 
ti yala. 

64 Jin cha'an com lojon ma! xiq'ue! 
majlel soldadojob cha'an c'ala uxp'ej 
q'uin mi! wen cañatyañob i muconibal 
Jesús ame majlicob ajcant'añob i cha'an 
ti ac'balel i xujch'iñob loq'uel i bac'tyal. 
Che' jini ti wi'il mi quejel i subeñob 
quixtyañujob cha'an ti tyejchi loq'uel 
ba'an sajtyemo' ba. Che' jini más tyo leco 
mi majlel jini lot che' bajche' ti ñaxan, 
che'ob. 

65 Pilato ti' subeyob: Umba'an soldadojob 
bajche' ti la' c'ajti. Cucula. Wen 
cañatyanla jini muconibal bajche' jach la! 
wom, che'en. 

66 Ti majliyob. Ti' wen ñup'uyob i ti' 
muconibal cha'an ñoj tsiquil mi an majch 
mi! tyale'. Che! jini, ya! ti' cayayob jini 
soldadojob cha'an i cañatyan je'el. 


Ti tyejchi loq'uel Jesús ba'an sajtyemo' ba 
(Mr. 16.1-8; Lc. 24.1-12; Jn. 20.1-10) 
2 8 1 Tsa'ix ñumi i q'uinilel c'aj oj. 
Ti yijc'alel jiñach jini ñaxan ba 
q'uin ti semana, che' yomox sac'an jini 
María ch'oyol ba ti Magdala yic'ot jini 
yamba María ti majli i q'uelob muconibal 
ba! ti ch'ujñanti Jesús. 
2 Ti saj ora jach ti ñumi ñoj toñel ba i 
yujquel lum. Juntiquil ajtoñel i cha'an lac 
Yum ch'oyol ba ti panchan ti jubi tyalel 
WA ti mulawil. Ti c'oti ya! ba! ti 
ch'ujñanti Jesús. Ti! loc'sa jini wechel bA 
colem tyun tsa! bA maca i ti' muconibal. 
Ya! ti buchle ti' pam colem tyun. 
3 Jini ajtroñel i cha'an lac Yum ch'oyol 
ba ti panchan ñoj lemlaw ti q'uelol che' 
bajche' i c'ac'al chaje. Ñoj sasac i pislel 
che' bajche' i ña'al tsañal. 
4 Tsiltsilña ti baq'uen jini soldadojob che' 
ñac ti yilayob jini ajtroñel i cha'an lac 
Yum ch'oyol ba ti panchan. Ti poj 
sajtiyob ti baq'uen. 


5 Jini ajtroñel i cha'an lac Yum ch'oyol 
ba ti panchan ti' subeyob jini x'ixicob: 
Mach la' cha'len baq'uen. Cujil isujm 
chancol la' saclan Jesús tsa' ba tsansanti 
ti cruz. 

6 Pero ma'ix wa'an. Tsa'ix tyejchi loq'uel 
ba'an sajtyemo! ba bajche! ti wa ala. La'. 
Q'uelela ba! ti! sats' chocoyob. 

7 Cucula ti saj ora jach. Subenla 
ajcant'añob i cha'an: Jini tsa! ba sajti ti 
cha' tyejchi loq'uel ba'an sajtyemo' ba. 
Mi quejel i majlel ti Galilea i pijtyañetla. 
Ya'i mi quejel la! cha! q'uele', che'etla. 
Jini tsa! bA c subeyetla jiñach bajche!' 
yom la! subeñob, che'en. Che! ti 
subentiyob jini x'ixicob. 

8 Che' jini ti wa' majliyob x'ixicob. Añob 
i baq'uen pero c'ajacñayob i yoj je'el. 
Ajñel ti majli i suben ajcant'añob i cha'an 
Jesús jini t'an tsa' ba subentiyob. 

9 Che' ñac añob ti bij ti saj ora jach ti' 
tsictiyi Jesús yic'otyob. Jesús ti 
yaq'ueyob saludos. Che' jini, jini x'ixicob 
ti' lac'ayob Jesús. Ti ñocleyob ti yebal 
yoc Jesús. Ti! ch'ujutisayob. 

10 Jesús ti! subeyob: Mach yom la! cha'len 
baq'uen. Cucula. Suben quermañujob 
cha'an yom i majlelob ya! ti Galilea. Ya'i 
miquejel i q'ueloñob, che'etla mi la! 
subeñob. Che! ti yala Jesús. 


Jini tsa! ba yala soldadojob 


11 Che! chancol tyo i majlel x'ixicob ya! ti 
majliyob ti lum Jerusalén cha'tiquil 
uxtiquil jini soldadojob año' ba ti! wenta 
i cañatyan muconibal cha'an i lu' 
subeñob jini ñuc ba curajob ti pejtyelel 
cha ba yes ti ujti. 

12 Jini ñuc ba curajob ti majliyob ba'an 
xñoxob año! ba i ye'tyel ba'an israelob 
cha'an i lajob i t'an cha'an cha ba yes 
yom i cha'leñob. Che! jini ti yaq'ueyob 
soldadojob i yonlel tyaq'uin. 

13 Ti! subeyob: Yom la! wale! ti ac'balel 
che! wayaletla ti c'oti ajcant'añob i 
cha'an Jesús. Ti' xujch'ibeyob loq'uel i 
bac'tyal Jesús, che'etla. Che! yom la! 
wale', che'ob. 

14 Mi ti yubi ili t'an jini ñuc ba yumal 
mux lojon c majlel c wen pejcan cha'an 

mach'an cha ba yes mi! tyumbeñetla, 
che'ob. Che! ti subenti soldadojob ti jini 
ñuc bA curajob yic'ot xñoxob año' bA i 
ye'tyel ba'an israelob. 

15 Che! jini, jini soldadojob ti' ch'amayob 
tyaq'uin. Ti majliyob i yale' bajche' ti 
subentiyob. C'ala wale iliyi an cha'ach ba 
mi yalob jini israelo' ba quixtyañujob. 


Jesús ti' xiq'uiyob majlel ti subt'an 
yajcabilo' ba ajsubt'añob ñumel 
(Mr. 16.14-18; Lc. 24.36-49; Jn. 20.19-23) 


16 Che! jini, jini oncejob ajcant'añob i 
cha'an Jesús ti majliyob ti Galilea. Ti 
letsiyob ti wits bajche' ti wa subentiyob. 
17 Che! ñac ti! q'ueleyob Jesús ti' 


ch'ujutisayob aunque cha'tiquil uxtiquil 
mach'an ti yoque ña'tyayob mi Jesúsach. 
18 Jesús ti! lac'Ayob: Ti! subeyob: Tsa'ix 
aq'uentiyon tic wenta pejtyelel cha bA 
yes an ti panchan yic'ot ti mulawil. 

19 Cucuxla ti pejtyelel pañimil tyac. 
Cantisañob ti pejtyelel quixtyañujob 
cha'an mi' q'uextyañob i pusic'al i 
tsacleñoñob majlel. Aq'uenla ch'am ja! ti! 
c'aba' lac Tyat, ti' c'aba' i Yalobil, ti' 
c'aba' Ch'ujul ba i Ch'ujlel Dios. 

20 CAntisañob cha'an i jac' pejtyelel cha 
ba tyac tic xiq'uetla la' cha'len. Ña'tyanla 
cha'an mi quejel cajñel la! wic'ot ti bele! 
ora c'ala Jintyo mi jilel mulawil. Che! ti 
yala Jesús. Amén. 


JINI WEN BA T'AN TSA! BA I TS'IJBU MARCOS 


Juan tsa' bA i yac'a ch'am 
ja' ti' cha'le subt'an 
(Mt. 3.1-12; Lc. 3.1-9, 15-17; Jn. 1.19-28) 


1 Jiñach i tyejchibal jini wen ba t'an 
mu' ba i yac' ti cajñel Jesucristo i 
Yalobil Dios. 
2 Jini tsa! DA i xiq'ui i yale' Dios, Isaías DA 
i c'aba! ti' wa ts'ujbu: 
Mic ñaxan xic! majlel cajsubt'an 
cha'an i chajpabeñet a bijlel. 

3 Ti ubinti i t'an juntiquil mu' ba ti 
c'am ba t'an ya' ti tyaquin ba 
joch lum. Mi yal: 

Tyoj isanla majlel i bijlel lac Yum. 

Patbenla majlel tyoj ba i bijlel. 
Che' ti yala Dios. Che' ts'ijbubil i cha'an 
Isaías. 
4 Che' jini, cha'ach ti queji ti troñel Juan ya! 
ti tyaquin ba joch lum bajche' ti wa ajli. Ya' 
ti queji i subeñob cha'an yom i q'uextyan i 
pensali cay i mul yic'oti ch'ame' ja' cha'an 
mi ñusabentyelob i mul. 
5 Ti lu! tyAliyob ba'an Juan ch'oyolo' bA 
ti pañimil Judea bA i c'aba! yic'ot ti lum 
Jerusalén ba i c'aba' cha'an i 
ñach'tyabeñob i t'an. Che! ñac ti' 
subuyob i mul, Juan ti yaq'ueyob ch'am 
ja! ya! ti colem ja! Jordán ba i c'aba'. 
6J pislel Juan melel ti! tsutsel camello 
yic'ot pachij ba i cinturón. Mu' bA i 
c'uxe! che! ba bajche' colem xtyopi' yilal 
yic'ot ya'lel chab. 
7 Ti' subu t'an. Ti yala: Tyal tyo tic pat 
juntiquil más p'atyal ba bajche'on. Mach 
saj jasal c ñuclel mi cubin cha'an mic 
wutstyal c tic'ben i ch'ajñel i zapatos. 
8 Joñon mi caq'uetla ti ch'am ja'. Tyal tyo 
mu! ba i yaq'ueñetla la! ch'am Ch'ujul ba i 
Ch'ujlel Dios. Che' ti yala Juan. 
Ti' ch'ama ja' Jesús 
(Mt. 3.13-17; Lc. 3.21-22) 


9 Ti jim ba ora ti tyAli Jesús ya! bA 
loq'uem tyalel ti lum Nazaret bA i c'aba! 


ya! ti Galilea. Ti! ch'ama ja! Jesús ti! c'ab 
Juan ya! ti Jordán ja'. 

10 Che! ti loq'ui ti ja! ti yila Jesús ti jajmi 
ya! ti panchan. Ti jubi tyAlei ti Jesús che! 
bajche' juncojt x'ujcutsu! yilal. Jiñach jini 
Ch'ujul ba i Ch'ujlel Dios. 

11 Ti ubinti t'an loq'uem ba ti panchan 
tsa! ba yala: Calobiletyach. Mic 
p'untyañet. C'ajacña coj cha'an ti jatyet. 
Che' ti subenti Jesús. 


Xiba ti' jop'o i yasan ti mulil Jesús 
(Mt. 4.1-11; Lc. 4.1-13) 


12 Jini Ch'ujul ba i Ch'ujlel Dios ti! wa! 
paya majlel Jesús ti tyaquin ba joch lum. 
131I bajñel ya'an Jesús yic'ot matye'lel 
animal. Cuarenta quin ti jale ya'i. Satanás 
ti' jop'o i yasan ti mulil. Ajtroñelob i 
cha'an Dios ch'oyolo' ba ti panchan ti 
tyali i cotyan Jesús. 


Ti tyejchi i toñel Jesús ya! ti Galilea 
(Mt. 4.12-17; Lc. 4.14-15) 


14 Che' tsa'ix cajchi Juan ti cha' majli 
Jesús ya! ti Galilea. Chancol i sube! 
ñumel wen ba t'an cha'an i yumintyel 
Dios. 

15 Ti yala: Tsa'ix ts'actiyi i yorojlel. 
Lac'alix i yorojlel mi quejel i yumintyel 
Dios. Q'uextyan la' pensal, caya la' mul. 
Ch'ujbinla jini wen ba t'an cha'an la! 
cotyantyel, che'en. 


Jesús ti' paya chantiquil ajchuc chayob 
(Mt. 4.18-22; Lc. 5.1-11) 


16 Che' ñac chancol ti xambal majlel 
Jesús ya! ti ti! colem joyol ba ja! Galilea 
ba i c'aba! ti yila Simón yic'ot i yijts'in 
Andrés. Chancol i chocoyob ochel i 
chimol chay ya' ti colem ja' como ajchuc 
chayob. 

17 Jesús ti! subeyob: La', tsacleñon 
majlel. Che! bajche' ti la! sajca chay mi 
quej caq'ueñetla la! sajcan quixtyañujob 
cha'an mi quej i ch'ujbiñob c t'an. Che! ti 

yala Jesús. 

18 Ti! wa! cAyAyob i chimol chay Simón 
yic'ot Andrés. Ti! tsacleyob majlel Jesús. 
19 Tsa' tyo i ts'itya! cha'le xambal majlel. 
Ti queji i yilan Jacobo i yalobil Zebedeo 
yic'ot yijts'in Juan DA i c'aba!. Chancol i 
lawob i chimol chay ya! ti mal barco. 

20 Che! jini, ti' payayob. Ti! cAyAyob i tyat 
Zebedeo ba i c'aba' yic'ot i barco yic'ot i 
yaj toñelob. Ti' tsacleyob majlel Jesús. 


Winic tyac'labil ba ti xiba 
(Lc. 4.31-37) 


21 Ti majliyob ti lum Capernaum bA i 
c'aba'. Ti i q'uinilel c'aj oj Jesús ti! cha'le 
cantisa ti i templo israelob. 
22 Tyoj bac'ñajel ti yilayob quixtyañujob 
bajche' ti' cha'le cantisa Jesús como 
tsiquil añach i p'atyalel i t'an. Mach 
cha'ic muc! ti cantisa bajche' ajcantisajob 
cha'an i mandar israelob. 
23 Ya'an juntiquil winic ti' templo 
israelob tyac'labil ba ti xiba. Ti oñel ti 
yala: 
24 ¿Chucoch ma! tyAlel wA! ba'añon 
lojon, Jesús ch'oyolet ba ti Nazaret? 
¿Tsa' ba tyAliyet a jisañon lojon? Much j 
cAñet majchetqui. Cujil isujm jatyet jini 
ch'ujulet ba i cha'an Dios. Che! ti yala 
jini xiba. 
25 Jesús ti! tiq'ui jini xiba. Ti yala: 
Lajmen ti t'an. Loq'uenix wa! ti ili winic, 
che'en. 
26 Jini xiba ti yAc'A ti jits'cuyel jini winic. 
Ti' cha'le c'am ba oñel. Che' jini ti loq'ui 
xiba ti' pusic'al. 
27 Tyoj bac'ñajelob ti yila quixtyañujob. 
Ti queji i c'ajtibeñob i ba: ¿Chuquiyes ti 
t'an iliyi? ¿Chuqui ti tsiji' ba cantisa? 
che'ob. An I p'atyalei i t'an jini winic, 
como jinic tyo mi' xiq'ue' xibajob. Mux i 
jac'ben i t'an je'el, che'ob. 
28 Ti wa' pujqui i t'añalel i cantisa Jesús 
ti' pettyalel Galilea. 

Jesús ti' lajmisa i nij'aña' Pedro 

(Mt. 8.14-15; Lc. 4.38-39) 

29 Che! ti loq'ui Jesús ti! templo israelob 
ti majli ti yotyot Simón yic'ot Andrés 
tyap'al yic'ot Jacobo yic'ot Juan. 


30 Ya'an i nij'aña! Simón. Wen muc! ti 
c'ajc. Tyots'ol ti wayib. Ti! wa! subeyob 
Jesús cha'an c'am. 

31 Che' jini, Jesús ti majli i chucben i c'ab 
cha'an i tyejche'. Tsa'ix wa! lajmi ti c'ajc. 
Ti queji i we'sañob. 


Cabal ti' cha'le lajmisa Jesús 
(Mt. 8.16-17; Lc. 4.40-41) 


32 Che' ti p'ajqui q'uin, ac'balelix quejel 
ti queji i payob majlel ya' ba'an Jesús 
pejtyel c'amo! tyac ba yic'ot tyac'labilo' 
ba ti xiba. 

33 Pejtyel quixtyañu ti' much'quiyob i bA 
ya' ti ti' otyot. 

34 Ti! lajmisa cabal c'amo' ba an leco 
tyac ba i c'am'an. Ti' choco loq'uel cabal 
xibajob. Pero mach'an ti yac'ayob ti t'an 
como tsa'ix i cañayob majchqui Jesús. 


Ti' cha'le subt'an Jesús ya' ti Galilea 
(Lc. 4.42-44) 


35 Che! jal tyo mach sac'a ti tyejchi Jesús. 
Ti bajñel loq'ui majlel ti lum cha'an mi' 
cha'len oración. 

36 Simón yic'ot i pi'Alob ti majli i 
saclañob. 

37 Ya' ti' tyajayob. Ti' subeyob: Pejtyel 
mi' pijtyañetyob, che'ob. 

38 Pero Jesús ti' subeyob: Conla ti yamba 
lum, ya' ti lac'al tyac cha'an mic cha'len 
subt'an je'el. Jin cha'an ti tyAliyon, che! 
ti yala Jesús. 

39 Ti ñumi ti subt'an ti' templo tyac 
israelob ya! ti! pettyAlel Galilea. Ti' choco 
loq'uel cabal xibajob. 


Jesús ti! lajmisa juntiquil am ba cha bA 
yes pasem ti! pachalel mu' bA i 
pac'misaben majlel i bac'tyal 
(Mt. 8.1-4; Lc. 5.12-16) 


40 Ti! lac'a Jesús juntiquil am ba cha DA 
yes pasem ti' pachalel mu' ba i 
pac'misaben majlel i bac'tyal. Ti ñocle ti 
yebal yoc Jesús cha'an mi' c'ajtiben. Ti' 
sube: Mi a wom ch'ujbiyach a 
lajmisañon, che' ti subenti Jesús. 

41 Jesús ti! p'untya cha'an yom i cotyan. 
Ti! tyAlA. Ti yala: Comach. La lajmiquet, 
che! yalol jini winic. 

42 Saj ora ti lajmi. Wenix ti cayle. 

43 Jesús ti! sube cha'an majlic jini winic. 
44 Ti! wen sube: Q'uele ma! majch ma! saj 
suben. Cucu, pas'en a ba cura. Ya'i ma' 
waq'uen i majtyan Dios che! bajche! ti 
yala Moisés ti mandar cha'an mi yilañob 
tsa'ach lajmiyet. Che' jini, mi' tsictiyel ti 
wutyob cha'an tsa'ix lajmiyet, che' ti yala 
Jesús. 

45 Pero jini winic ti majli. Ti queji i yale! 
ñumel tsa' ba ujti. Jin cha'an ma'ix ti 
mejli ti ochel Jesús ya! ti lum tyac che! 
mi' q'uelob. Ti ajni ya! ba! mach'an 
quixtyañu. Ti tyaliyob ba'an Jesús 
tyalemo' ba ti pejtyel yamba lum tyac. 


Jesús ti! lajmisa winic mach'a ba'an i 
c'ajnibal yoc i c'ab 
(Mt. 9.1-8; Lc. 5.17-26) 


1 Jesús ti cha! ochi ya! ti 

Capernaum. Ti queji i yubiñob 
quixtyañu che! ya'an ti otyot. 
2 Ti queji i wa! much'quiñob i bA. Ma! ti 
lu! ochiyob mi jinic tyo ti! ti' otyot. Che! 
jini, Jesús ti queji i subeñob i t'an Dios. 
3 Che! jini, chantiquil winic ti! payayob 
tyAlel ya! ba'an Jesús juntiquil winic 
mach'a ba'an i c'ajnibal yoc i c'ab. 
4 Pero ma! ti mejliyob ti ochel yic'otyob 
ti' mal como calax an quixtyañu. 
Pamacña i jol jini otyot. Ti letsiyob i 
loc'sabeñob i xañil jini otyot cha'an 
tyocol ba! mi yotsañob jini c'am ba. Che! 
jini, ti' ju'sabeyob i yab jini c'am bA. 
5 Che! ti yila Jesús chancol i ch'ujbin ti' 
pusic'al, ti queji ti t'an. Ti' sube jini c'am 
ba: Calobil, ñusabilix a mul, che'en. 
6 Ya' buchul cha'tiquil uxtiquil 
ajcantisajob cha'an i mandar israelob. 
Chancol i yalob ti' pusic'al: 
7 ¿Chucoch che! mu! ti t'an ili winic? 
Chancol jach i cuy i ba ti Dios. Ma'an 
majch ch'ujbi i ñusabeñonla lac mul, sólo 
jin jach Dios che'ob ti' pusic'al jini 
ajcantisajob. 
8 Pero Jesús ti' ña'tya cha ba yes chancol 
yAlob ti! pusic'al. Ti! subeyob: ¿Chucoch 
che! chancoletla ti t'an ti la! pusic'al 
bajche' jini? 
9 ¿Baqui ba más wocol mic suben mi la! 


wal jini c'am ba? ¿Más wocol ba mic 
suben ñusabilix a mul? ¿Más wocol ba mic 
suben, tyejchenix, ch'amax majlel a wab, 
cha'lenix xambal? Che' ti yala Jesús. 

10 Ya'ach mi la' wilan añach c p'atyalel 
cha'an mic ñusabeñob i mul año' ba ti 
mulawil Joñon i Pi'alon Quixtyañujob, 
che' ti yala Jesús. Jesús ti' sube jini winic 
mach'a ba'an i c'ajnibal yoc i c'ab: 

11 Mic subeñet: Tyejchen, ch'amax majlel 
a wab, cucux ti a wotyot, che'en. 

12 Ti wa' tyejchi. Ti' ch'ama majlel i yab. 
Ti loq'ui ya! ba'añob. Che! jini, tsijc! 
che'ob i pusic'al quixtyañujob. Ti' 
subeyob i ñuclel Dios. Ti yalayob: Ma' 
ba' la quila che' bajche' iliyi, che'ob. 


Jesús ti' paya majlel Leví 
(Mt. 9.9-13; Lc. 5.27-32) 


13 Jesús ti cha! majli ti! ti' colem joyol bA 
ja'. Che' ñac ti' much'quiyob i ba ba'an 
Jesús ti pejtyelel quixtyañujob, ti' 
cantisayob. 

14 Che! ñac ti ñumi Jesús ti yila ya! an 
winic Leví bA i c'aba! i yalobil Alfeo. 
Buchul ti ye'tyel i ch'am tyojoñel. Jesús 
ti' sube: Tsacleñon majlel, che'en. Che! 
jini ti tyejchi. Ti' tsacle majlel Jesús. 

15 Ti' cha'le uch'el Jesús ti yotyot Leví. 
Ya' buchulob je'el yic'ot Jesús yic'ot 
ajcant'añob i cha'an cabal año' ba ye'tyel 
cha'an i ch'amol tyojoñel yic'ot yamba 
xmulilob. Como cabal tsa' ba i tsacleyob 
tyalel. 

16 Jini ajcantisajob cha'an i mandar 
israelob yic'ot fariseojob ti yilayob 
chancol ti we'el Jesús yic'otyob tsa! bA i 
lolon alayob más año' ba i mul yic'ot 
xch'am tyojoñelob. Che' jini, ti queji i 
subeñob ajcant'añob i cha'an Jesús: 
¿Bajche'qui isujm che! mi' pi'len ti we'el 
xch'amob tyojoñel yic'ot yamba 
xmulilob? che'ob. 

17 Che! ñac ti yubi Jesús, ti' subeyob: Jini 
c'oc'o' ba mach i c'ajnibal ts'acantyel, jin 
jach c'amo' ba yom ts'acantyel. Mach'an 
ti tyaliyon c payob jini mu' ba i lolon 
alob mach'an i mul. Ti tyAliyon c payob 
jini mu! ba i ña'tyan an i mul. Che! ti' 
cha'le lajoñel Jesús. 

Ti' c'ajtibeyob Jesús i sujmlel cha'an i 
ch'ajbantyel uch'el 
(Mt. 9.14-17; Lc. 5.33-39) 


18 Ti! cha'leyob ch'ajb cha'an mu! ba i 
c'uxob jini tsa! ba i cambeyob i t'an Juan 
yic'ot fariseojob. Junyaj che' muc'ob ti 
ch'ajb cha'tiquil uxtiquil ti tyaliyob ba'an 
Jesús. Ti' c'ajtibeyob: ¿Chucoch mi' 
cha'leñob ch'ajb jini tsa' ba i cambeyob i 
t'an Juan yic'ot tsa' ba i cambeyob i t'an 
fariseojob pero mach'an mi' cha'leñob 
ch'ajb jini ajcant'añob a cha'an? che'ob. 
19 Jesús ti! jac'a: ¿Mu! ba i cha'leñob 
ch'ajb cha'an mu' ba i c'uxob, mu! ba i 
japob jini mu' ba i tyalelob i q'uel 
q'uiñejel che! mi yujtyel ñujpuñel che! 
ya! tyo an yic'otyob ajñujpuñel? Mach'an 
mi! poj cayob uch'el che! ya! tyo an 
ajñujpuñel. 

20 Pero tyal tyo i yorojlel mi! pajyel 
loq'uel ajñujpuñel ti! tyojlel 
quixtyañujob. Che! jini, mi quejel i 
ch'ajbañob i ba ti yan tyo ba q'uin, che! 
ti yala Jesús. 

21 Ti yamba lajoñel ti yala: Mach yom 
c'ajñel tsiji' ba pisil cha'an i lajwe' 
tsuculix ba i pislel. Muc' jach i cha' tsijlel 
loq'uel jini tsijib tyo ba che' mi com'an. 
Che' jini más colemix mi loq'uel i 
tsijlemal. Che' ti yala Jesús. 

22 Ti yamba lajoñel ti yala: Mach yom 
cojlic ochel ti tsucul pachij ba yajnib 
vino che! chancol tyo i mejlel jini vino bA 
lembal. Como jini vino mi yac' ti tyojmel 
jini tsucul pachij ba yajnib. Che' jini, mi 
bejquel. Mi' tyojmel yajnib. Mi yotsañob 
tsijib vino ti tsijib tyo ba yajnib. Che' ti 
yala Jesús. 


Jini ajcant'añob ti! tyuc'beyob trigo 
che! ti yorojlel c'aj oj 
(Mt. 12.1-8; Lc. 6.1-5) 
23 Ti jump'ej i q'uinilel c'aj oj ti ñumi 
majlel Jesús ti' mal trigojol yic'ot 
ajcant'añob i cha'an. Jini ajcant'añob ti' 
tyuc'uyob i wut jini trigo che! ba bajche' 
arroz yilal che! ti ñumiyob. 
24 Che! jini, fariseojob ti queji i subeñob 
Jesús: ¿Chucoch mi' cha'len tiq'uil bA 


che! ti q'uinilel c'aj oj? che'ob. 
25 Jesús ti! jac'beyob: ¿Mach'a ba'an ti la! 
q'uele ya! ti jun bajche' ti! cha'le David ti 
ñoj oniyix che! ñac ti yubiyob wi!ñal 
David yic'ot i pi'alob? 
26 Che! ñac ñuc ba cura i cha'an israelob 
jini Abiatar ba i c'aba', David ti ochi ti' 
templo Dios. Ti' c'uxu jini waj tsa' ba 
ajq'ui ti mesa tsa' ba i yaq'ueyob ti' 
majtyan Dios. Tiq'uil cha'an ma' majch 
mi! c'uxe' jini waj, jin jach am ba i 
ye'tyel ti' templo Dios mi' c'uxe'. David 
ti' c'uxu. Ti yaq'ue i pi'alob. Che' ti yala 
Jesús. 
27 Che' je'el ti' subeyob: Cha'añobach i 
wenlel quixtyañujob ti ajq'ui i q'uinilel 
c'aj oj. Mach'an ti ajq'ui quixtyañujob ti 
mulawil cha'an i más ac'ob ti ñuc i 
q'uinilel c'aj oj. 
28 Jin cha'an joñoñach i Pi'alon 
Quixtyañujob an tic wenta cAle! cha ba 
yom ujtic ti i q'uinilel c'aj oj. Che! ti yala 
Jesús como i yac'bal. 

Juntiquil winic tyaquin ba junts'ijt i c'ab 

(Mt. 12.9-14; Lc. 6.6-11) 
1 Ti cha' ochi Jesús ti' templo 

3 israelob. Ya'an juntiquil winic 
tyAquin ba junts'ijt i c'ab. 
2 Jini quixtyañujob yom i jop'beñob i 
mul Jesús. Jin cha'an ti queji i wen 
q'uelob mi muc'ach i lajmisan che' ti 
q'uinilel c'aj oj. 
3 Che' jini, Jesús ti' sube jini winic 
tyAquin ba i c'ab: La! ti wa'tyal ti! tyojel 
lojon c wut, che'en. 
4 Che! jini, ti queji i subeñob jini yaño! 
ba: ¿Baqui ba yom lac cha'len ti q'uinilel 
c'aj oj? ¿Yom ba wen mi lac cha'len o 
mach wen? ¿Yom ba mi laj cotyan 
juntiquil cha'an mach sajtic, o yom lac 
tsansan? Che! ti yala Jesús. Ch'uj ñach'al 
ti cayleyob. 
5 Jesús mich' ti yila jini ya' ba jomolob. 
Ñoj ch'ajyem ti yubi como ti! ña'tya 
tsatsob i pusic'al. Ti' sube jini winic: 
Sats'a a c'ab, che!en. Che! jini, ti! sats'a i 
c'ab. Wenix ti cayle. 
6 Jini fariseojob ti loq'uiyob majlel. Ti' 
much'quiyob i ba yic'ot yamba junmujch!' 

herodianojob ba i c'aba'. Ti queji i motin 
ña'tyañob bajche' ch'ujbi i tsansañob 
Jesús. 


Yonlel quixtyañujob ti' ti' ja' 


7 Che' jini, Jesús ti loq'ui majlel. Ti majli 
ti! ti' colem joyol ba ja! yic'ot ajcant'añob 
i cha'an. Cabal quixtyañu ya! ba 
chumulob ti Galilea ti' tsacleyob majlel. 
8 Che' ñac ti yubiyob ñuc tyac ba chancol 
i cha'len Jesús cabal ti tyaliyob i q'uele'. 
Ti tyAliyob ya! ba loq'uemob ti pañimil 
Judea ba i c'aba', ti lum Jerusalén bA i 
c'aba', ti pañimil Idumea ba i c'aba', ti 
junxej ja! Jordán ba i c'aba' yic'ot ti yalo' 
lum tyac ya! ti! t'ejl lum Tiro yic'ot Sidón 
ba i c'aba'. 

9 Che' jini, Jesús ti' sube ajcant'añob i 
cha'an cha'an i caybentyel jump'ej barco 
ba' mi quejel i yochel como cabal 
quixtyañu mi' pets'ob. 

10 Como Jesús ti! lajmisa cabalob. Jin 
cha'an pejtyel año! ba i c'am'an yomob i 
wersa jajp'iñob ochel i ba ba'an Jesús 
cha'an yomob i tyale'. 

11 Che! ñac ti yilayob Jesús, jini 
tyac'labilo' ba ti xiba ti ñocleyob ti' t'ejl. 
Ti c'am ba t'an ti yalayob: Jatyet i 
Yalobilet ba Dios, che'ob. 

12 Pero Jesús tsats ti' tiq'ui jini xibajob 
cha'an mach yom i yubin Jesús che! 
xibajob mi yac! ti cajñel. 


Jesús ti yajcA docejob 
(Mt. 10.1-4; Lc. 6.12-16) 


13 Ti wi'il Jesús ti letsi majlel ti wits. Ti' 
paya jini yom ba i yajcan cha'an majlic 
yic'ot. Ti tyaliyob. 

14 Ti yajcA doce winicob cha'an i pi'leñob 
ti xambal cha'an i wa'chocoñob ti ye'tyel 
cha'an mi majlelob ti subt'an. 

15 Ti yaq'ueyob i p'atyalel cha'an mi' 
lajmisan xc'am'añob yic'ot cha'an mi' 
chocob loq'uel xibajob. 

16 Jiñobach i c'aba' jini docejob: Simón 
jini cha'chajp ba i c'aba' Pedro ba mi 
yajlel je'el. 

17 Jacobo i yalobil Zebedeo yic'ot Juan i 
yijts'in Jacobo tsa! ba i yotsAbeyob i 
yalas c'aba' Boanerges, i sujmlel ti lac 


t'an che! bajche' i t'an chaje bA winic, 

18 yic'ot Andrés yic'ot Felipe yic'ot 
Bartolomé yic'ot Mateo yic'ot Tomás 
yic'ot Jacobo i yalobil Alfeo, yic'ot Tadeo 
yic'ot Simón ch'oyol ba ba'an junmujch!' 
cananistajob ba i c'aba', 

19 yic'ot Judas Iscariote, jini mu! bA 
quejel i yac! ti cachol Jesús. 

Wi'il ti ochiyob ti jump'ej otyot Jesús 
yic'ot ajcant'añob i cha'an. 


Ti' subeyob Jesús an i 
p'atyalel xiba yic'ot 
(Mt. 12.22-32; Lc. 11.14-23; 12.10) 


20 Ti' cha' much'quiyob i ba yonlel 
quixtyañujob mi jinic tyo ma'ix ti 
mejliyob ti uch'el Jesús yic'ot jini 
docejob. 

21 Che' ñac ti yubiyob i pi'alob Jesús ti 
tyaliyob cha'an i payob loq'uel cha'an i 
cotyan como ti yalayob: Sojquemix i jol, 
che'ob. 

22 Jini ajcantisajob cha'an i mandar 
israelob ch'oyolo' ba ti Jerusalén ti lolon 
alayob: An i yajaw xiba mu' ba i 
pejcantyel ti Beelzebú ba i c'aba! ti' 
pusic'al Jesús, che'ob. Ti' p'atyalel jach 
Beelzebú mi' choc loq'uel xibajob. Che' ti 
lon alayob. 

23 Jin cha'an Jesús ti! paya tyAlel jini 
quixtyañujob. Ti! cantisayob ti lajoñel 
tyac. Ti yala: ¿Ch'ujbi ba i bajñel choc 
loq'uel i ba Satanás? Mach ch'ujbi. 

24 Mi ti queji i t'oxob i bA año! ba ti! 
wenta juntiquil yumaAl mi ti queji i 
periyalin i ba mi quejel i lajmisantyel i 
ye!tyel. 

25 Mi ti quejiyob ti periyal año! ba ti 
jump'ej otyot, mach jaleyob. 

26 Cha'ach Satanás je'el mach ch'ujbi i 
bajñel choc loq'uel i bA. Mi tsa'qui queji i 
periyalin i bA mach jale. Mi quejel i jilel i 
p'atyalel. 

27 Ma' majch ch'ujbi i yochel ti yotyot 
p'atyal ba winic i chilben cha ba an i 
cha'an. Jin jach mi ti' ñaxan cacha, 
ch'ujbi i yochel i chilben cha ba an i 
cha'an ti yotyot. 

28 Melel mic subeñetla, ch'ujbiyach i lu' 
ñusabentyelob pejtyel i mul quixtyañu 

yic'ot pejtyel mach'a wen ba t'an mu! bA 
i cha'len ti' contra i pi'alob. 

29 Pero mi an majch mi' cha'len leco ba 
t'an ti! contra Ch'ujul ba i Ch'ujlel Dios, 
che' mi yal cha'an ti' p'atyalel xiba ti' 
cha'le jini tsa' ba i cha'le Ch'ujul ba i 
Ch'ujlel Dios mach ch'ujbi i ñusabentyel i 
mul. Ti bele' q'uin añach i mul. Che' ti 
yala Jesús. 

30 Cha'ach ti yala Jesús cha'an ti lolon 
alayob an ziba yic'ot. 


I ña' Jesús yic'ot i yijts'iñob 
(Mt. 12.46-50; Lc. 8.19-21) 


31 Ti jumuc'lel ti c'oti i ña! yic'ot i 
yijts'iñob Jesús. Ya! ti cayleyob ti 
pañimil. Ti' xiq'uiyob ti payol Jesús. 

32 Quixtyañujob ya' ba buchulob ti' 
suttyalel Jesús ti' subeyob: Ya' añob ti 
pañimil a ña' yic'ot a wijts'iñob. Chancol 
i saclañetyob. Che' ti subenti Jesús. 

33 Jesús ti' jac'beyob: ¿Majchqui jini c 
ña', quijts'iñob mi la! wal? che'en. 

34 Ti' lu' sut q'uele jini ya' ba buchulob. 
Ti yala: Q'uelela ilayi c ña'etla, 
quijts'iñetla yubil. 

35 Como majchical jach mu' ba i cha'len 
bajche' yom i pusic'al Dios, jiñach quijts'in, 
jiñach c ña! yubil. Che! ti yala Jesús. 


Lajoñel cha'an ajp'ujp'ujya pac' 
(Mt. 13.1-9; Lc. 8.4-8) 


1 Ti cha! queji ti cantisa Jesús ya! ti! 
4 ti' colem joyol ba ja'. Yonlel 
quixtyañu ti! much'quiyob i ba ya! ba'an 
Jesús. Cha'an yonlel quixtyañu Jesús ti 
ochi ti buchtyal ti barco am ba ti ja!. 
Pejtyel quixtyañu ti cayleyob ya! ti! ti' 
ja'. 
2 Ti! cantisayob ti cabal lajoñel tyac. Ti' 
subeyob: 
3 Ubinla. Ti loq'ui majlel juntiquil winic 
ti p'ujp'ujya pac'. 
4 Che' ñac ti' p'ujp'uj majlel jini pac' ti yajli 
ts'itya' ya' ti bij. Ti tyaliyob xma'tye'mut. 
Ti' lu' buc'u tsa' ba p'ajti ti bij. 
5 Yamba ti yajli ti pam xajolel ba! ma' 
tyam i lumil. Saj ora ti pasi, che' cu 
mach'an tyam i lumil. 
6 Che' ti pasi q'uin i ticwalel q'uin ti 


yubi. Ti tyaqui che' cu mach'an tyam 
ochem i wi'. 

7 Yamba ti p'ajti cAytyAl ti mal ch'ixol. 
Che! ti wen coli jini ch'ixol ti! yebajli jini 
pac'. Mach'an ti yac'a i wut. 

8 Yamba ti yajli ba! wen ba lum. Ti pasi. 
Tsa'ach coli. Tsa'ach wen yac'a i wut. 
Jujump'ej i bAc! ti yac'a treinta i wut, 
yamba sesenta, yamba cien. Che! ti yala 
Jesús. 

9 Ti yala : Jini yom ba i ch'amben isujm 
ili t'an, pensalinla. Che' ti yala Jesús. 


I c'ajnibal jini lajoñel tyac 
(Mt. 13.10-17; Lc. 8.9-10) 


10 Che' ñac ti bajñel cayleyob, ti queji i 
c'ajtibeñob Jesús i sujmlel jini lajoñel 
tyac jini ya' ba jomolob, yic'ot jini mu' 
ba i pejcAntyelob ti docejob. 

11 Jesús ti! subeyob: Ti aq'uentiyetla la! 
ch'amben i sujmlel bajche' mi' cha'len 
yumal Dios mach'a ba an tsictiyem ti 
yamba ora. Pero jini mach'a ba'an 
ochemob mi cantisantyelob ti lajoñel tyac. 
12 Che! mic subeñob aunque mi' ch'uj 
ilañob pero che! bajche! ma! mi! c'otyelob 
i wut mi! cha'len. Aunque mi yubin c t'an 
pero ma'ix mi! ch'ambeñob isujm. Che! 
bajche' ma! cha ba ti yubiyob mi! cha'len 
ame i cAyobic i mul ame ñusabenticob i 
mul. Che' ti yala Jesús. 


Jesús ti' subeyob i sujmlel jini 
lajoñel cha'an pac' 
(Mt. 13.18-23; Lc. 8.11-15) 


13 Ti' c'ajtibeyob: ¿Mach'a ba'an mi la' 
ch'amben isujm jini lajoñel? ¿Bajche'qui 
mi quej la' ch'amben isujm pejtyel yamba 
lajoñel che' jini? Che' ti yala Jesús. 

14 Jini tsa! ba majli ti p'ujp'uya pac' ti 
lajoñel jiñach che' an majch mi' cha'len 
subt'an. 

15 Jini tsa! ba p'ajti ti bij jiñach bajche' 
quixtyañu mu! ba i subentyelob jini wen 
ba t'an. Che' ubibilob i cha'an jini t'an , 
mi! wa! tyalel Satanás. Mi! loc'saben ti' 
pusic'al. 

16 Cha'ach je'el tsa! bA yajli ti xajolel. 
Che! mi yubiñob jini wen ba t'an ñoj 
yomajax i ch'ujbiñob. 

17 Pero mach'an i wi! ti! pusic'al. Jin 
cha'an ma! mi jalejel. Pero che! mi 
ts'itya! ubin wocol o che! mi yal'entyel 
cha'an ti! ch'ujbi jini wen ba t'an, mi cha! 
ñajayel ti' pusic'al. 

18 Jini yamba pac! tsa! ba p'ujp'uyi ti mal 
ch'ixol jiñach che' bajche' mu' ba i 
yubiñob jini wen ba t'an, 

19 pero mi' bej pensalin i cha'an jach ba 
mulawil. Yic'ot tijicña mi lolon yubin 
che! an cabal cha ba an i cha'an, yic'ot 
bej niq'ui yom tyo cabal yan tyac ba. 
Pejtyel jini mi' yebajlin jini wen ba t'an 
cha'an ma! mi yac' i wut. 

20 Jini p'ujp'ubil ba ti wen ba lum, jiñobach 
che! bajche' mu! ba i wen ubiñob jini t'an. 
Mi' wen ch'ujbiñob. Mi' wen ac'ob i wut. An 
mu' ba iyac' i wut ti treinta, ti sesenta, o ti 
cien. Che! ti yala Jesús. 


Lajoñel cha'an i pat cas 
(Lc. 8.16-18) 


21 Jesús ti' subeyob yamba t'an. Ti yala: 
¿Mu' ba la' ts'abe' pat cas cha'an la' ñup' 
ti chiquib o mi la! wac' ti yebal wayibal? 
Mach'an. Mi la' joc'chocon ti' joc'lib 
cha'an mi tsictiyel i c'ac'al. 

22 Mach'an cha ba mucul tyac mach'a 
ba'an mi wi'il tsictiyel. Pejtyel mach'a 
ba'an tsictisabil muc'ach i quejel i lu' 
tsictisantyel. 

23 Jini yom ba i ch'amben isujm ili t'an, 
pensalinla. Che! ti yala Jesús. 

24 Jesús ti' subeyob yamba t'an. Ti yala: 
Wen ña'tyanla mu! bA la! wubin. Cha'ach 
yonlel bajche' mi la! waq'uen la! pi'alob , 
cha'ach yonlel mi quejel i yaq'ueñetla 
Dios. Más on mi quej la! waq'uentyel 
jatyetla mu! ba la! wubin ili t'an. 

25 Jini mu' ba i ch'amben i sujmlel i t'an 
Dios, mi quejel i yaq'uentyel ti Dios i más 
ch'amben isujm. Pero jini mach'a yom 
yubin c t'an mi quejel i chilbentyel 
loq'uel ti' pusic'al jini ts'itya' tyac tsa' ba 
i caña. Che' ti yala Jesús. 


Lajoñel cha'an bajche' ti coli pac' 


26 Jesús ti yala: Ti lajoñel cha'ach an i 
yumintyel Dios bajche' winic tsa! ba i 
p'ujp'uj pac' ti lum. 


27 Che! jini mi wayel, mi cha! p'ixel. 
Cha'ach mi ñusan q'uin yic'ot ac'balel. 
Jini pAc'Alix ba ti bots'4, ti coli. Jini 
winic mach'an mi! ña'tyan bajche! 
chancol i colel majlel. 

28 Jiñach jini lum mi yac' ti colel 
pac'abal. Ñaxan mi pasel i yopol. Che' 
jini mi colel i tye'el, wi'ilix mi yac! t'uñul 
ba i wut ya! ti nich. 

29 Che! c'anix i wut, jini winic mi majlel i 
c'aje' como i yorojlelix i lojtyel. Che! ti' 
cha'le cantisa Jesús cha'an i yumintyel 
Dios. 


Lajoñel cha'an i bac' mostaza 
(Mt. 13.31-32; Lc. 13.18-19) 


30 Jesús ti' subu yamba t'an je'el. Ti yala: 
¿Chuquiyes yic'ot mi lac laje' i yumintyel 
Dios? ¿Bajche'qui yom lac laje!? 

31 Ch'ujbi lac laje! yic'ot i bac' mostaza. 
Che' mi p'ujp'untyel ti lum, jiñach más i 
saj ba bajche' pejtyel i bac' pimel. 

32 Che' p'ujp'ubilix, más colem mi colel 
bajche' yan tyac ba pimel c'uxbil tyac ba 
i yopol. Colem mi yac' i xac! tyac. Ch'ujbi 
i mel i c'u' xma'tye'mut ya! ti! c'ab. Che! 
ti yala Jesús. 


Bajche' ti' cha'le cantisa Jesús 
ti lajoñel tyac 
(Mt. 13.34-35) 


33 Cha'ach bajche' iliyi, Jesús ti' subeyob 
t'an ti cabal lajoñel tyac, i p'isol jach 
bajche' ti mejli i ña'tyañob. 

34 Puro ti lajoñel jach ti' cantisayob 
quixtyañujob. Che' i bajñel jach ya' añob 
yic'ot ajcant'añob i cha'an ti' wen 
tsictisabeyob i sujmlel. 


Ti lajmisa Jesús toñel ba ic! yic'ot 
wits'law ba ja' 
(Mt. 8.23-27; Lc. 8.22-25) 

35 Ti jim ba q'uin ti ic'an ti queji i 
subeñob ajcant'añob i cha'an: La! 
c'axiconla ti junwej ja', che'en. 
36 Jesús ti' subeyob majlel jini 
quixtyañujob. Che' jini, jini ajcant'añob i 
cha'an ti' wa' payayob majlel Jesús ti 
barco. Ti majli yic'otyob yamba yalo' 
barco tyac. 

37 Che! jini ti queji toñel ba ic! ya! ti ja'. 
Ti queji i wets' ochel ja! ya! ti' mal barco 
jini ic! jintyo yomox bujt'el ti ja!. 

38 Wayal Jesús. Tyots'ol ti! c'anjol ya! ti' 
xujc barco. Ti queji i p'ixtisañob. Ti 
quejiyob i subeñob: Maestro, ¿bajche'qui 
a wala mi ti jiliyonla? che'ob. 

39 Che! jini ti tyejchi Jesús. Ti queji i 
tiq'ue' jini ic'. Ti! sube jini ja!: Ch'abix, 
ñach'lejen, che! ti! sube. Ti wa! lajmi ic'. 
Ñoj ñach'alix ti cayle. 

40 Jesús ti' sube ajcant'añob i cha'an: 
¿Chucoch muq'uetla ti baq'uen? 
¿Chucoch ma! mi la! ch'ujbin? che'en. 

41 Wen chancolob ti baq'uen. Ti queji i 
subeñob i ba: ¿Majchqui wale jini che! mi 
ch'ujbiben i t'an jinic tyo ic! yic'ot ja!? 
Che! ti yalayob jini ajcant'añob i cha'an 
Jesús. 


Winic tyac'labil ba ti xiba 
(Mt. 8.28-34; Lc. 8.26-39) 


1 Ti ñumiyob majlel ti junwej ja'. Ti 
5 c'otiyob ti lum Gadara ba i c'aba'. 
2 Che! ñac ti loq'ui ti barco Jesús, 
juntiquil winic tyac'labil ti xiba ti loq'ui 
ya! ti ch'ujñajibal. 
3 Jini winic ya' jachix chumul ti 
ch'ujnijibal. Ma! majch ch'ujbi i cache'. 
Mi yic'otic cadena ch'ujbi i cachob. 
4 Cabal ti' jop'o i cachob ti cadena ti yoc 
ti' c'ab. Tsa'ach i tyuc'u jini am ba ti 
c'ab, ti' tyop'o jini am ba ti yoc. Mach'an 
majch ch'ujbi i yutsbin. 
S Ti bele! q'uin ti q'uinil ti ac'bAlel mu! ti 
oñel ñumel ti wits yic'ot ya! ba! mi 
yujtyel mucoñel. Mi! low i ba ti tyun. 
6 Che! ti! ñajtya ila Jesús ti tyali ti ajñel. 
Ti c'oti ti ñoctyal ti! tyojlel Jesús. 
7 C'am ti queji i pejcan. Ti yala: ¿Chuqui 
a wom awic'otyon Jesús, jatyet i 
Yalobilet jini ñoj ñuc bA Dios? Mic wersa 
c'ajtibeñet ti Dios cha'an mach a 
tyac'lañon, che'en. 
8 Cha'ach ti yala como poj ujtyel i suben 
Jesús jini xiba: Xiba, loq'uen wa' ti' 
pusic'al ili winic, che'en. 
9 Jesús ti! c'ajtibe: ¿Chuquiyes a c'aba' 
che! yic'ot? Jini xiba ti! jac'a: Legión j 
c'aba' joñon como yonlelon lojon, che'en. 


10 Chancol i wersa c'ajtiben Jesús cha'an 
mach i choc loq'uel ya' ti' lumal 
gadarenojob. 
11 Ya! ti yebal wits chancol ti buc'bal 
yonlel chityam. 
12 Jini xibajob ti' c'ajtibe Jesús: Xiq'uiyon 
lojon majlel ya' ba'an chityam. Ac'ayon 
lojon ochel ti chityam, che' ti yala jini 
xibajob. 
13 Che! jini, Jesús tsa'ach i yac'a yochel. 
Ti wa' loq'uiyob jini xibajob ti ili winic. 
Ti wa' ochiyob ti chityam. I yonlelob jini 
chityam. Che' bajche' dos mil ya' añob. 
Che' jini ti jubiyob majlel ti ajñel ti 
queptyal. Ti' chocoyob ochel i ba ti mal 
ja'. Che! jini ya! ti! jic'tyayob ja'. 
14 Jini tsa' ba i cañatya chityam ti 
puts'iyob. Ti queji i yalob ñumel ya! ti 
lum, yic'ot ya! ti otyotyel tyac. Che! jini, 
jini quixtyañujob ti majli i q'uelob 
chuqui ti ujti. 
15 Che! ñac ti c'otyiyob ya' ba'an Jesús ti 
yilayob jini tsa' ba tyac'lanti ti xibajob 
ch'uj buchul, anix i pislel, tyojix i 
pusic'al. Ti wen quejiyob ti baq'uen 
quixtyañujob. 
16 Jini tsa' ba i yilayob ti queji i cha' alob 
bajche' ti tyoj'a jini tsa! ba tyac'lanti ti 
xibajob yic'ot bajche! ti ujti jini chityam. 
17 Che' jini ti queji i wersa subeñob Jesús 
cha'an loq'uiquix majlel ya' ti' lum. 
18 Che' ñac ti ochi ti mali barco Jesús, jini 
tsa' ba tyac'lanti ti xibajob ti' sube Jesús 
mi mux i yaq'uen i majlel yic'ot je'el. 
19 Jesús mach'an ti yaq'ue i majlel. Pero 
ti' sube: Cucux ti a wotyot ya' ba'an a 
pi'alob. Subeñob pejtyel bajche' ti 
cha'libeyet ñuc tyac ba a Yum Dios yic'ot 
bajche! ti! p'untyayet. Che! ti yala Jesús. 
20 Ti majli jini winic. Ti queji i puc majlel 
t'an ya! ti lum tyac Decápolis ba i c'aba!. 
Ti queji i sube! pejtyel bajche! ti cotyanti 
ti Jesús. Tsijc! che'ob i pusic'al ti 
pejtyelel quixtyañujob. 

I yalobil ba Jairo yic'ot jini x'ixic tsa! 

ba tyalbe i pislel Jesús 
(Mt. 9.18-26; Lc. 8.40-56) 


21 Che' ñac ti cha' c'axi tyalel ti barco 
Jesús ya' ti junwej ja' ti wen c'otiyob 

quixtyañu. Ti cayle Jesús ya! ti! ti! ja'. 

22 Ti tyAli juntiquil ñuc ba ye'tyel ti' 
templo israelob Jairo ba i c'aba'. Che! 
ñac ti yilA Jesús ti wa! ñocle ti yebal yoc. 
23 Ti queji i wersa suben: Jini xc'alal bA 
calobil yomox sajtyel. La'. Ac'a a c'ab ti! 
pam i bac'tyal cha'an c'oc'ac. Che! ti yala 
Jairo. 

24 Jesús ti majli yic'ot. Che' jini ti' 
tsacleyob majlel yonlel quixtyañu. Motin 
much'ch'uc'ñayob majlel. 

25 Ya'an yic'otyob juntiquil c'am bA 
x'ixic. C'ala doce años ma! mi lajmel ti 
loq'uel i ch'ich'el. 

26 Cabal ti' jop'o i ts'acan yujilo' ba 
ts'acojel. Ti' lu' jili pejtyel cha ba an i 
cha'an cha'an i c'an i tyoje' i ts'acantyel. 
Mach'an ti saj lajmi. Ti más nijli. 

27 Ti queji i yubin bajche' chancol i 
cha'len Jesús. Che! jini ti tyAli ti! pat 
Jesús ya' ba' much'quibil quixtyañujob. 
Ti' tyalbe i pislel Jesús. 

28 Ti' bajñel ña'tya: Mi jin jach i pislel 
mic tyalben, jasal mic lajmel. Che' ti' 
ña'tya jini c'am ba xlixic. 

29 Ti wa! lajmi ti loq'uel i ch'ich'el. Ti 
yubi lajmenix i bac'tyal. 

30 Ti! wa! ña!tyA Jesús cha'an ti c'ajni i 
p'atyalel cha'an ilajmisan c'am ba. Ti! 
wa! sutqui i ba ya! ba! jomol 
quixtyañujob. Ti yala: ¿Majchqui ti' 
tyalbon c pislel? che'en. 

31 Che! jini, ajcant'añob i cha'an ti! sube: 
Ma' wilan cabal wa' añonla. Cabal mi' 
pets'etyob. ¿Chucoch mi a c'ajtin 
majchqui tsa' ba i tyalayet? che'ob. 

32 Jesús ti! sut q'uele majchqui tsa! ba i 
tyalbe i pislel. 

33 Jini x'ixic tsitsiña ti baq'uen. Tsa'ix i 
ña'tya cha ba ti yubi ti! bac'tyal. Ti ñocle 
ti yebal yoc Jesús. Ti' lu! tsictisa cha bA 
yes ti yubi. 

34 Jesús ti' sube: Calobil, ti lajmiyet 
cha'an ti a ch'ujbiyon ti a pusic'al. Cucux 
ti ñach'tyalel a pusic'al. C'oq'uet mi 
quejel a caytyal. Che' ti yala Jesús. 

35 Che! chancol tyo ti t'an Jesús ti tyAli 
ch'oyol ba ti yotyot am ba ye'tyel ti' 
templo israelob. Ti' subeyob i tyat jini 
xc'alal: Sajtyemix a walobil. 


¿Chutyoquiyoch ma! chac mactyaben i 
q'uin jini Maestro? Che! yalol Jairo. 

36 Pero Jesús che! bajche! mach'an ti yubi 
chancol ba i yalob ti! cha'le. Ti! sube jini 
am ba ye'tyel ti templo: Mach a cha'len 
baq'uen. Ch'ujbiñon ti a pusic'al, che! 
Jesús. 

37 Che' jini, jin jach Pedro yic'ot Jacobo 
yic'ot Juan i yijts'in Jacobo ti yAc'A 
majlel. 

38 Ya! ti c'otiyob ti yotyot am ba ye'tyel 
ti' templo israelob. Ti wa'le i q'uele' ya! 
ba' ju'upojolob quixtyañu. Muc'ob ti 
uq'uel, ti oñel. 

39 Ti ochi Jesús. Ti' c'ajtibeyob: 
¿Chucoch ju'upojoletla? ¿Chucoch 
muq'uetla ti uq'uel? Mach'an sajtyem. 
Wayal jach ili xc'alal. Che! ti yala Jesús. 
40 Che' jini ti' wajleyob. Jesús ti' 
xiq'uiyob cha'an i loq'uelob ti pañimil. 
Che! jini ti ochi ti yamba saj mal ya! 
ba'an jini xc'alal. Ti' payayob ochel i tyat 
i ña! jini xc'alal yic'ot jini tsa! ba i paya 
majlel uxtiquil i pi'alob ti xambal. 

41 Ti' chucbe i c'ab jini xc'alal. Ti' sube 
ti' t'an: Talita cumi. I sujmlel ti lac t'an: 
Xc'alal, mic subeñet, tyejchenix. Che' ti' 
sube. 

42 Ti wa! tyejchi. Ti queji ti xambal. An 
doce años i cha'an. Tyoj bac'ñajel 
quixtyañujob. 

43 Jesús ti' wen tiq'uiyob cha'an mach 
quejic i subeñob yaño! ba. Ti! subeyob 
cha'an i we'sañob jini xc'alal. 


Ya'an Jesús ti Nazaret 
(Mt. 13.53-58; Lc. 4.16-30) 


1 Jesús ti loq'ui ya'i. Ti cha! sujti 

majlel ti! lumal ba! ti coli. Jini 
ajcant'añob i cha'an ti majliyob yic'ot. 
2 Che! ti! q'uinilel c'aj oj ti queji ti cantisa 
ya! ti i templo israelob. Yonlel quixtyañu 
tsa! bA yubibeyob i cantisa tsijc' che'ob i 
pusic'al. Ti yalayob: ¿Bajche!qui mi! 
niq'ui ña'tyan jini? ¿Majchqui ti yaq'ue 
cha'an ch'ujbiyic i niq'ui ña'tyan? 
¿Bajche!qui mi! tyaj i p'atyalel cha'an i 
niq'ui pase' ñuc tyac ba i p'atyalel? 
3 Jiñach jini xmel buchlibal. Jiñach i 
yalobil María i yascun Jacobo yic'ot José 

yic'ot Judas yic'ot Simón. Jiñach i yascun 
jini xc'alalob wa' ba an la quic'ot. Che' ti 
yalayob. Jin cha'an ma! ti! ch'ujbiyob 
Jesús. 

4 Jesús ti! subeyob: Jini mu! ba i xiq'ue! 
yale' Dios ma' mi q'uejlel ti ñuc ti' lumal 
ya' ba'an i pi'alob, ya' ti yotyot. Ti yan 
tyac jach ba lum mi q'uejlel ti ñuc. Che! 
ti yala Jesús. 

5 Mach'an ti mejli i pase' mi jump'ejlic 
ñuc ba i p'atyalel Jesús ya'i. Jin jach ti' 
tyalbeyob i bac'tyal cha'tiquil uxtiquil 
c'amo! ba. Ti! c'oq'uisayob. 

6 Ch'ajyem ti yubi Jesús cha'an mach'an 
ti' ch'ujbibeyob mi melel i t'an. Che' jini 
ti ñumi majlel ti cantisa ti yan tyac bA 
lum ya' ti' t'ejl tyac i lumal. 


Jesús ti' xiq'ui majlel ti subt'an docejob 
(Mt. 10.5-15; Lc. 9.1-6) 


7 Jesús ti! paya jini doce ajcant'añob i 
cha'an. Cha'cha'tiquil ti' xiq'ui majlel. Ti 
yaq'ueyob i p'atyalel cha'an i choc 
tyacob loq'uel xibajob. 

8 Ti' subeyob cha'an mach'ic i niq'ui 
ch'amob majlel ya' ti bij. Jin jach mi' 
ch'amob majlel i ña' tye'. Mach yom i 
ch'amob majlel i morral mi wajobic, mi 
tyaq'uiñobic. 

9 Yom mi' lapob i cacti'. [Cacti' yom i yale! 
pats'.] Jump'och jach i bujc yom i lapob. 
Mach yom cha'p'ojch. Che' ti' subeyob. 

10 Ti cha! queji ti t'an Jesús. Ti! subeyob: 
Che! mi la! wochel ti jump'ej otyot ya! mi 
la! wajñel jintyo mi la! cha! loq'uel majlel. 
11 Ya! ba! ma! mi yotsañetla ti yotyot ba! 
mach yom i yubibeñetyob la! t'an mi la! 
wa! cha! loq'uel majlel. Che! mi la! 
loq'uel majlel mi la! chijcun loq'uel i 
ts'ujbeñal la! woc cha'an i ña!tyañob 
mach wen bajche' mi! melob. Melel mic 
subeñetla, che! ti yorojlel melojel más 
wocol mi quej i yubiñob jini mach'a 
ba'an ti yotsayetla che! bajche! ya' ba 
añob ti Sodoma yic'ot ti Gomorra. Che' ti 
yala Jesús. 

12 Che! jini ti majliyob i sub ñumel t'an 
jini docejob cha'an i q'uextyan i pensal i 
cay i mul quixtyañujob. 

13 Ti' chocoyob loq'uel cabal xibajob 


je'el. Ti yulbeyob aceite cabal c'am'o! bA. 
Ti' lajmisayob. 


Ti tsansanti Juan tsa' bA 
i yac'a ch'am ja' 
(Mt. 14.1-12; Lc. 9.7-9) 


14 Jini ñuc bA yumal Herodes bA i c'aba! 
ti yubi cha ba ti' cha'le Jesús, como 
pejtyelel ti' wen cambeyob bajche! ti' 
cha'le. Jin cha'an Herodes ti lolon ala: 
Jiñach jini Juan tsa! ba i yac'a ch'am ja! 
ti cha' tyejchi loq'uel ya' ba'an sajtyemo' 
ba. Jin cha'an mi tsictiyel i p'atyalel ti 
toñel, che' ti lolon ala Herodes. 

15 Yaño! ba ti yalayob: Jiñach Elías 
juntiquil tsa' ba i xiq'ui yale' Dios ti ñoj 
oniyix, che'ob. Yaño' ba ti yalayob: 
Jiñach juntiquil mu! ba xiq'ue' yAle! Dios 
che! bajche' juntiquil tsa! ba xiq'ui yale! 
Dios ti ñoj oniyix, che'ob. 

16 Che! ñac ti yubi Herodes cha ba ti! 
cha'le Jesús ti queji yAle!: Tic xiq'ui ti 
tsepol loq'uel i jol jini Juan pero wale ti! 
cha! tyejchi loq'uel ya! ba'an sajtyemo' 
bA, che'en. 

17 Ti caj Herodías, Herodes ti yotsa ti 
cachol Juan. Ti! cacha yic'ot cadena ya! 
ti cachonibal. Jini Herodías i yijñam i 
yijts'in Herodes, Felipe ba i c'aba'. Pero 
Herodes ti! chilbe i yijñam i yijts'in. 

18 Che' jini, Juan ti' sube Herodes: Mach 
wen che! ma! payben i yijñam a wijts'in, 
che' ti' sube. 

19 Ts'a' ti yubi Herodias. Yom i yac' ti 
tsansantyel Juan pero mach ch'ujbi i 
tsansan, 

20 como Herodes ti! bac'ña Juan. Ti! 
ña'tya wen mi' cha'len Juan. Juan ti 
yoque ac'4 i ba ti Dios. Jin cha'an ti' wen 
cañatya cha'an ma! cha ba mi 
tyumbentyel ti Herodías. Che' mi yubiben 
i t'an Juan, Herodes ma' ti' ña'tya chuqui 
ti yala pero ti' mula i ñach'tyaben. 

21 Herodías ti' tyajbe i yorojlel i ña'tyan 
bajche' mi quej i yac! ti tsansantyel Juan 
che' mi' ts'actiyel i q'uinilel i jabilel 
Herodes. Herodes ti' paya tyalel ti 
q'uiñejel ñuco' ba i ye'tyel yic'ot 
capitañob yic'ot wen ricojo' ba ya' ti 
Galilea. 

22 Ti tyAli i yixic'al Herodías. Ti! bajñel 
cha'le son. C'ajacña i yoj Herodes yic'ot 
jini ya' ba añob. Herodes ti' sube jini 
xc'alal: C'ajtibeñon jiñach cha ba a wom 
mi caq'ueñet, che! ti yala. 

23 Ti' wa'choco i t'an Herodes cha'an 
wersa mi quej i yaq'en jini xc'alal cha 
bayic jach yes mi' c'ajtin mi jinic tyo mi 
ti t'ox ch'ama pañimil mu' ba ye'tyelin 
Herodes. 

24 Jini xc'alal ti majli ba'an i ña!. Ti' 
c'ajtibe: ¿Chuquiyes yom j c'ajtin wale? 
Che! ti yala. I ña! ti! jac'a: C'ajtiben i jol 
Juan, jini mu! ba i yac' ch'am ja'. Che! ti! 
sube. 

25 Jini xc'alal ti wa' majli ba'an Herodes. 
Ti! sube: Com ma! pit aq'ueñon ti ora 
jach ti colem ch'ejew i jol Juan mu! ba i 
yac' ch'am ja', che'en. 

26 Wen ch'ajyem ti yubi Herodes pero mi' 
quisnin i ñusaben i t'an ili xc'alal como 
ti' wa'choco i t'an ti' tyojlel payalo' ba ti 
q'uiñejel. 

27 Ti' wa' xiq'ui majlel juntiquil soldado 
cha'an i ch'ame' tyalel i jol Juan. 

28 Che! jini ti majli. Ti! tyuc' tsepbe loq'uel 
ijol Juan ya' ti mal cachonibal. Ti' pit 
ch'ama tyalel ti ch'ejew. Ti yaq'ue jini 
xc'alal. Che! jini, ti majli i yaq'uen i ña!. 
29 Che! ñac ti yubiyob jini tsa! ba i 
cambeyob i t'an Juan ti tyAli i ch'am'eñob 
majlel i bac'tyal. Che' jini ti' mucuyob. 


Ti! we'sayob cinco mil winicob 
(Mt. 14.13-21; Lc. 9.10-17; Jn. 6.1-14) 


30 Ti! cha! much'quiyob i ba ba'an Jesús 
jini yajcAbilo! ba ajsubt'añob ñumel. Ti' 
subeyob Jesús pejtyel tsa! ba i cha'leyob 
yic'ot tsa! ba i cantisayob. 

31 Jesús ti' subeyob: Conla ya! ba! jochol 
lum cha'an la! ts'itya' c'aj la! woj, che'en. 
Como chancol i bele' tyalel i majlel 
quixtyañujob jinic tyo mach ujtyob i 
cha'an uch'el. 

32 Che' jini ti majliyob ti barco. Ti bajñel 
c'otiyob ya' ba' jochol lum. 

33 Cabal ti yilayob che! ñac ti majliyob. 
Ti' ña'tyayob Jesúsach. Ti majliyob ti 
ajñel ch'oyolob tyac ba ti pejtyel lum. 
Ñaxan ti c'otiyob. 


34 Che' ñac ti loq'ui Jesús ti barco ti yila 
ya'an yonlel quixtyañu. Ti' p'untyayob 
cha'an yom i cotyañob como cha'ach 
añob che' bajche' tiñame' mach'a ba'an 
majch mi! cañatyan. Che! jini, an cabal 
cha ba ti queji i cantisañob. 

35 Che' iq'uix quejel ti tyaliyob ba'an 
Jesús ajcant'añob i cha'an. Ti' subeyob 
Jesús: Iq'uix quejel. Ma' majch chumul 
wa'wa'i. 

36 Subeñob majlel cha'an mi majlelob ya' 
ti otyotyel yic'ot ya! ti lac'al tyac ba lum 
cha'an i mañob cha ba mi' c'uxob como 
ma' cha ba añob i cha'an, cha'an i 
c'uxob, che'ob. 

37 Jesús ti' subeyob: Jatyetla yom mi la! 
waq'uen cha ba mi' c'uxob, che'en. Jini 
ajcant'añob ti! jac'ayob: ¿Yom ba 
majlicon lojon quisan doscientos denarios 
c mañe' lojon waj cha'an i c'uxob? 
che'ob. 

38 Jesús ti' c'ajtibeyob: ¿Jayq'uejqui waj 
an la' cha'an? Cucu, q'uelela, che'en. 
Che' ñac ti queji i ña'tyañob ti' subeyob 
Jesús: Añach jo'q'uej waj yic'ot cha'cojt 
chay, che'ob. 

39 Che! jini, Jesús ti' sube quixtyañujob 
cha'an mi' buchtyalob ti jujunmujch' ya! 
ti yayax ba jam. 

40 Ti jujunmujch! ti buchleyob ti cien 
tyac yic'ot cincuenta tyac. 

41 Che! jini Jesús ti! ch'ama jini jo'q'uej 
waj yic'ot cha'cojt chay. Ti' q'uele letsel 
ti panchan. Ti! sube Dios wocox i yala. 
Ti' xet'e jini waj. Ti yaq'ueyob 
ajcant'añob i cha'an cha'an i lu' 
pucbeñob quixtyañujob. Yic'ot cha'cojt 
chay ti' lu' xet'beyob. 

42 Ti' lu' c'uxuyob ti pejtyelelob. Ti lu' 
ñaj'ayob. 

43 Tsa' tyo i lotyoyob doce chiquib i 
colojbal i xejt'il waj yic'ot chay. 

44 Cinco mil winicob tsa! ba i c'uxuyob 
jini waj yic'ot chay. 


Ti' cha'le xambal Jesús ti' pam ja' 
(Mt. 14.22-27; Jn. 6.16-21) 


45 Jesús ti' wa' subeyob ochel ti barco 
jini ajcant'añob i cha'an, cha'an mi 
ñaxan majlelob ti junxej ja! ya! ti lum 

Betsaida ba i c'aba'. Jesús tsa! tyo cayle 
cha'an i subeñob sujtyel quixtyañujob. 
46 Che! ñac ujtyel i subeñob sujtyel ti 
letsi majlel Jesús ya! ti wits i cha'len 
oración. 

47 Che' ñac ti ochi ac'balel ya' añob ti 
barco ti xinil ja! ajcant'añob i cha'an. Ya! 
bajñel an Jesús ti wits. 

48 Jesús ti yila cha'an wocol chancol i 
nijcañob majlel barco jini ajcant'añob 
como chancol i chojquel ti ic!. Che! 
yomox saclan ti tyAli Jesús ya! ba'añob. 
Chancox ti xambal tyalel ti! pam ja'. Che! 
bajche' mi quej i pits! ñumel Jesús ti 
yilayob. 

49 Che! ñac ti yilayob chancol ti xambal 
ti' pam ja' ti' lolon ña'tyayob i way jach 
quixtyañu ya' majlel ti yilayob. Ti 
quejiyob ti oñel. 

50 Como ti pejtyelelob ti yila. Ti wen 
quejiyob ti baq'uen. Che' jini Jesús ti 
queji i pejcañob. Ti! subeyob: Lajmenla ti 
baq'uen. Joñoñach. Mach la! bac!ñañon, 
che'en. 

51 Ti ochi ti barco ya' ba' añob. Ti 
ñach'le jini ic'. Tsijc' che'ob i pusic'al, 
tyoj bac'ñajelob. 

52 Como mach'an ti! ña'tyayob bajche! i 
sujmlel cha'an jini waj che! ti! we'sayob 
cinco milob como tsatsob i pusic'al. 


Ti' lajmisa xc'am'añob ya! ti Genesaret 
(Mt. 14.34-36) 


53 Che! tsa'ix c'axiyob ti junxej colem 
joyol ba ja! ti c'otiyob ti lomtyal 
Genesaret bA i c'aba'. Ya! ti! ti! ja! ti 
cachayob caytyal barco. 

54 Che' ñac ti loq'uiyob ti barco jini 
quixtyañujob ti' wa' cañayob Jesús 

55 Ajñel ti tyaliyob ba'an Jesús tyalemo' 
ba ti pejtyel lum tyac. Ti' ch'uyuyob 
tyalel xc'am'añob tyots'olo' ba ba'ic jach 
ti yubiyob ya'an Jesús. 

56 Ya! ba! ti ochi majlel Jesús ti ba'ic jach 
ba lum yic'ot ti yalo' lum tyac yic'ot ti 
otyotyel tyacob ti' payayob majlel 
xc'am'añob ya! ti calle tyac. Ti! wersa 
c'ajtibeyob i tyAlbeñob mi jinic jachix i 
yoc i pislel Jesús. Jini tsa! ba i tyalbeyob 
ti lajmiyob. 


Jini mu! bA i bibi'tisan quixtyañujob 
(Mt. 15.1-20) 


1 Jini fariseojob yic'ot cha'tiquil 
7 uxtiquil yamba ajcantisajob ya! bA 
tyAlemob ti Jerusalén ti! much'quiyob i 
ba ya! ba'an Jesús. 
2 Jini ti yilayob che! ma! ti! pocoyob i 
c'ab che! ti quejiyob ti we'el cha'tiquil 
uxtiquil ajcant'añob i cha'an Jesús 
bajche' mi xijq'uelob cha'an tsa! ba i 
ch'ujbiyob ti ñoj oniyix. Jin cha'an ti' 
tyajayob ti t'an. 
3 (I tyalel jini fariseojob yic'ot pejtyel 
yaño! ba israelob mi! wen pocob i c'ab. 
Che' ma' jal mi' pocob i c'ab mach'an mi' 
we'ejelob, cha'an i ch'ujbibeñob i t'an 
tyac i yumob ti ñoj oniyix. 
4 Che! mi sujtyelob ti mañoñel mi ma! mi' 
pocob i c'ab ti caj bajche' mi' ch'ujbiñob 
ma' mi we'ejelob. Ti' bej cañayob majlel 
cabal i t'an tyac i yumob ti ñoj oniyix 
cha'an wen mi' ch'ujbibeñob jini t'an 
cha'an bajche' yom pocol jini we'ib tyac 
yic'ot i p'ejt tyac yic'ot i yajnib tyac 
melel tyac ba ti tsucu tyaq'uin yic'ot 
wayibal tyac.) 
5 Jin cha'an jini fariseojob yic'ot 
ajcantisajob cha'an i mandar israelob ti' 
c'ajtibeyob Jesús: ¿Chucoch ma' mi' 
ch'ujbiñob i t'an tyac lac yumob ti ñoj 
oniyix jini ajcant'añob a cha'an? Ma! mi! 
pocob i c'ab che' mi we'ejelob bajche' ti 
xijq'uiyonla, che'ob. 
6 Jesús ti' jac'beyob: Melelach i t'an 
Isaías tsa' ba i ts'ijbu ti ñoj oniyix cha'an 
bajche' mi la! wajñel. Cha'chajp la! 
pensal. Isaías ti' ts'ijbu: 
Jini quixtyañujob ti' ti'ob jach mi' 
ch'ujbiñon 
pero i pusic'al ñajt an tic tyojlel. 
7 Ma'i c'ajnibal che! bajche' mi! 
ch'ujutisañon 
che' muc'ob ti cantisa ti' t'an jach 
winicob. 
Che' ti' ts'ijbu Isaías. 
8 Como jatyetla mi la! cay i xic'ojel Dios 
cha'an la! ch'ujbiben i t'an oño't'anix bA 
quixtyañujob cha'an bajche' mi la! poc la! 
p'ejt tyac yic!'ot la! wuch'ib tyac yic'ot 

cha ba mi la! niq'ui cha'len tyac. Che! ti' 
subeyob Jesús. 

9 Ti! subeyob je'el: Melelach, che! jach 
bajche' alas jach i t'an Dios mi la! 
cha'len, cha'an jach la! wom la! 
ch'ujbiben i t'an tyac la' yumob ti ñoj 
oniyix. 

10 Como Moisés ti yala: Ac'a ti ñuc la! 
tyat la! ña'. Jini mu! ba i yal'en i tyat i 
ña! la! sajtic. Che! an ti mandar Moisés. 
11 Pero jatyetla weñach mi la! lolon ale! 
che! an winic mu! ba i suben i tyat i ña!: 
Mach ch'ujbix j cotyañetla como ti 
pejtyelel cha ba jach an c cha'an jiñach 
Corbán che'etla. (Corbán yom i yal i 
majtyan Dios tsa' ba i yaq'ue.) 

12 Mi cha'ach mi yal bajche' jini, che' jini 
mach wersa mi' cotyan i tyat i ña! mi la! 
wal. 

13 Che! mi la! cha'len bajche' jini, ma! i 
c'ajnibal i xic'ojel Dios mi la' cha'len 
cha'an jach i subal la' yumob ti ñoj 
oniyix. Jiñach mi la! cha! c'an la! 
cAntisan la! walobilob. Cha'ach mi la! bej 
oc! isan cha bA tyac bajche' iliyi. Che! ti 
yala Jesús. 

14 Jesús ti! cha! payAyob tyalel 
quixtyañujob. Ti' subeyob: Lu' 
ñach'tyanla ti la' pejtyelel. Ña'tyanla. 

15 Jini an tyac ba ti mulawil mach'an mi' 
bibi'tisañob quixtyañujob che' mi yochel 
ti' ñac'. Mi' bibi'tisañob quixtyañu mu! 
ba i loq'uel ti' pusic'al. Jiñach jini 
mach'a yom i yilan Dios. 

16 Jini yom ba i ch'amben isujm ili t'an, 
pensalinla. Che! ti yala Jesús. 

17 Che! ñac ti loq'ui Jesús ya! ba'an 
quixtyañujob ti ochi ti otyot. Che! jini, 
ajcant'añob i cha'an ti queji i c'ajtibeñob 
chuqui i sujmlel jini lajoñel. 

18 Jesús ti! subeyob: ¿Mach'a ba'an mi la! 
ña'tyan jatyetla je'el? ¿Mach'a ba'an mi 
la' ch'amben isujm jini mu! ba i yochel ti 
mal quixtyañu mach'an mi' bibi'tisañob? 
Ma'an bajche' yilal mi yilan Dios. 

19 Como mach ya'ic ti' pusic'al mi yochel, 
ti' ñac' jach mi majlel. Muc' jach i ñumel, 
che' ti' yala Jesús. Cha'ach ti' cantisayob 
pejtyelel i bal lac ñac' lu! weñach. 

20 Jesús ti' subeyob je'el: Jini mu! bA i 


loq'uel ti! pusic'al quixtyañujob jiñach 
mu! ba i bibi'tisañob, jiñach mach bA 
yom i yilan Dios. 

21 Como loq'uem ti' pusic'al 
quixtyañujob mi tyalel bibajax ba i 
pensal, yic'ot che' an i tontojlel yic'ot 
che' mi' pejcan yamba winic yamba 
x'ixic, yic'ot tsansa, 

22 yic'ot xujch', yic'ot che! mi! mich'q'uel 
cha ba an i cha'an i pi'al ti chumtyal, 
yic'ot simaronlel, yic'ot lot, yic'ot che! 
bibajax mi' cha'len, yic'ot che' bajñel jin 
jach yom cha ba niq'ui an i cha'an, yic'ot 
jop't'an yic'ot che' yom i chan isan i ba 
yic'ot ma'ix tyoj mi yajñel. 

23 Ya! jach lu! loq'uem ti! pusic'al 
quixtyañujob pejtyel jini mach bA wen. 
Jiñach mu! ba i bibi'tisañob 
quixtyañujob, jiñach mach ba yom i yilan 
Dios. Che' ti yala Jesús. 


X'ixic ch'oyol ba ti Sirofenicia 
(Mt. 15.21-28) 


24 Jesús ti loq'ui majlel. Ti majli c'alal ti 
lac'alel jini lum tyac Tiro yic'ot Sidón ba 
i c'aba'. Ya! ti ochi ti jump'ej otyot. Jesús 
mach yom ubintic che' ya' an. Pero 
mach'an ti mejli ti mucul ajñel. 

25 Ya'an juntiquil x'ixic tsa! ba wa! ubi 
che' ya'an Jesús. An juntiquil xc'alal ba i 
yalobil tyac'labil ba ti xiba. Che! ñac ti 
yubi che! ya'an Jesús ti wa! tyAli ba'an 
Jesús. Ti ñocle ti yebal yoc. 

26 Ch'oyol ti yamba pañimil Sirofenicia 
ba i c'aba!. Ti tyAli i c'ajtiben Jesús 
cha'an i choc loq'uel jini xiba! am ba ti! 
pusic'al yalobil. 

27 Jesús ti! sube: La! ñaxan we'icob 
alp'eñalob. Como mach yom lac chilben i 
waj alp'eñal cha'an jach lac choquen yal 
ts'i', che'en. Cha'ach ti yala cha'an ñaxan 
yom cotyanticob israelob. 

28 Jini x'ixic ti! jac'a: Melelach bajche' 
ma! wal, c Yum. Pero jini i yal ts'i' am bA 
ti yebal mesa mi' c'uxe' i xejt'i waj mu! 
ba i p'atsañob alp'eñalob, che'en. 


29 Jesús ti! jac'a: Cha'an weñach bajche' 
ti a jac'a, cucux. Tsa'ix loq'ui xiba ti' 
pusic'al a walobil, che'en. 

30 Che! ñac ti c'oti jini x'ixic ti yotyot ti! 
tyaja yalobil tyots'ol ti wayib como 
loq'uemix jini xiba. 


Ti' lajmisa Jesús xcojc ba x'uma' 


31 Jesús ti cha' loq'ui majlel ya' ti lac'alel 
lum Tiro ba i c'aba'. Ti ñumi majlel ti 
Sidón yic'ot ti lum tyac Decápolis bA i 
c'aba'. C'ala ti c'oti ya! ti colem joyol bA 
ja! Galilea ba i c'aba'. 

32 Ti! payAyob tyalel ba'an Jesús 
juntiquil xcojc. Wocol mi' cha'len t'an 
je'el. Ti! c'ajtibeyob Jesús cha'an yac' i 
c'ab ti jini winic. 

33 Jesús ti' cha! paya majlel jini winic ya! 
ba' jochol. Ti yotsabe i yal c'ab ti' 
chiquin. Ti' tyujba. Ti' tyalbe yac' jini 
xcojc. 

34 Ti! q'uele letsel ti panchan Jesús. C'am 
ti' japa ic'. Ti! sube jini xcojc: Efata, 
che'en. Yom yal ti lac t'an: La' jajmic, 
che'en. 

35 Ti wa' jajmi i chiquin jini winic. Ti 
tyoj'a yac'. Tyojix ti queji ti t'an. 

36 Jesús ti! wen tiq'ui jini tsa! ba i pAyA 
tyalel jini xcojc cha'an machic i subeñob 
mi juntiquilic. Che! ñac ti! subeyob Jesús 
cha'an mach i yalob, che! jini ti bej queji 
i yutsi pucob majlel t'an. 

37 Cabal tsijc' che'ob ba i pusic'al 
quixtyañu. Ti yalayob: Ñoj wen pejtyel 
cha ba yes mi' cha'len. Wen yujil i 
yaq'uen i yubin t'an xcojcob, yujil i 
yaq'uen i cha'len t'an x'uma'ob, che'ob. 


Jesús ti' we'sayob cuarto mil quixtyañu 
(Mt. 15.32-39) 


1 Ti yamba q'uin ti' much'quiyob i 

ba yonlel quixtyañu. Mach'an cha 
ba an cha'an i c'uxob. Che' jini Jesús ti' 
pAyAyob tyalel ajcAant'añob i cha'an. Ti! 
subeyob: 
2 P'ump'un mij q'uel ili quixytañujob 
cha'an com j cotyañob. Uxp'elix q'uin 
wa'an quic'otyob. Ma'ix cha ba ti' 
c'uxuyob. 
3 Mi tic chocoyob majlel ti yotyot che! 
wi'ñayobix, c'o'ojl mi quejel i c'un añob 
ti bij. An ñajt ba ch'oyolob. Che' ti yala 
Jesús. 


4 Jini ajcant'añob ti! jac'ayob: ¿Baqui 
ch'ujbi lac tyaje' waj cha'an i c'uxob wa' 
ba' jochol lum? che'ob. 

5 Jesús ti' jac'beyob: ¿Jayq'uejqui waj an 
la' cha'an? che'en. Ti' jac'ayob: Siete, 
che'ob. 

6 Che' jini ti' lu' xiq'uiyob buchtyal ti lum 
pejtyel jini quixtyañu. Ti! ch'ama jini 
siete waj. Ti' sube wocox i yala Dios. 
Che' jini, ti queji i xet'e tyac. Ti queji i 
yaq'uen jini ajcant'añob cha'an i 
pucbeñob i ba. Ti queji i pucbeñob 
quixtyañujob. 

7 An i cha'añob je'el cha'cojt uxcojt 
biq'uit ba chay. Che! jini ti! cha'le 
oración Jesús. Ti! subeyob ajcant'añob i 
cha'an cha'an i pucbeñob. 

8 Ti lu! we'iyob. Ti lu! ñaj'ayob. Che! jini 
ti' lotyoyob siete ñuqui chiquib but'ul 
tyac i colojbal i xejt'il tyac chay yic'ot 
waj. 

9 Lac'al cuatro mil jini tsa! ba i c'uxuyob 
waj yic'ot chay. Che! jini Jesús ti' 
subeyob i lu' sujtyel. 

10 Ti ochiyob ti barco Jesús yic'ot 
ajcant'añob i cha'an. Ti majliyob ti 
lac'alel saj lum Dalmanuta ba i c'aba'. 


Fariseojob ti' c'ajtiyob i pas'entyel i 
p'atyalel Jesús 
(Mt. 16.1-4; Lc. 12.54-56) 


11 Ti tyaliyob junmujch' fariseojob ba i 
c'aba'. Ti queji i contrajibeñob i t'an 
Jesús. Yom pas'enticob i p'atyalel Jesús 
tyalem ba ti panchan cha'an mi' q'uelob 
mi melelach bajche' mi' cha'len Jesús. 
12 Jesús c'am ti' japa ic' cha'an mach 
yom yubin. Ti yala: ¿Chucoch mi' c'ajtin 
i q'uelbeñoñob c p'atyalel wa' ba añob ti 
mulawil? Melel mic subeñetla mach'an 
mi quej la! pas'entyel c p'atyalel . Che! ti 
yala Jesús. 
13 Jesús ti! cayayob jini quixtyañujob. Ti 
cha! ochi ti barco. Ti majli ti junxej ja". 
Jini mu' ba i yac' i wos i ba caxlan waj 
(Mt. 16.5-12) 
14 Ti ñajayi i cha'an i ch'amob majlel cha 
ba yes mi! c'uxob jini ajcant'añob i 
cha'an Jesús. Jump'ej jach caxlan waj 

yalan yic'otyob ti barco. 

15 Che! jini Jesús ti' wersa subeyob: 
Tsajibiletla yom. CAñatyan la! ba cha'an 
jini levadura mu! bA yaq'uen i wos i ba 
caxlan waj i cha'an ba fariseojob yic'ot i 
cha'an ba Herodes. Che' ti yala Jesús. 

16 Ti queji i motin pejcañob i bA 
ajcant'añob i cha'an Jesús. Ti yalayob: 
Cha'ach chancol i yale' cha'an mach'an ti 
lac ch'ama tyalel laj caxlan waj, che'ob. 
17 Jesús ti' ña'tya chuqui ti yalayob. Ti' 
subeyob: ¿Chucoch mi la! lolon ale! che! 
mach'an la! caxlan waj? ¿Mach'a ba'an 
mi la! ch'amben isujm? ¿Mach'a ba'an mi 
la! ña'tyan che! mi la! wubin jini lajoñel? 
¿Tsats tyo ba la! pusic'al? 

18 Lolon an la! wut. ¿Mach'a ba'an mi la! 
wilan pañimil? Lolon an la! chiquin. 
¿Mach'a ba'an mi la! wubin? ¿Mach'a 
ba'an c'ajal la! cha'an cha ba ti ujti? 

19 Che! ñac tic xet'beyob jo'q'uej waj jini 
cinco mil quixtyañu, ¿jayp'ejqui chiquib 
ti la! lotyo i colojbal i xejt'il tyac? che! 
Jesús. Jini ajcant'añob ti! jac'ayob: Doce, 
che'ob. 

20 Jesús ti queji i cha' ale!: Che! ñac an 
siete waj cha'an cuatro mil quixtyañu, 
¿jayp'ejqui ñuqui chiquib ti la! lotyo i 
colojbal i xejt'il tyac? che'en. Ti' 
jac'ayob: Siete, che'ob. 

21 Jesús ti' subeyob: ¿Max tyo ba'an mi 
la' ch'amben isujm? che' Jesús. 


Jesús ti! lajmisa muts'ul ba i wut bA 
quixtyañu 


22 Ya! ti c'otiyob ti lum Betsaida bA i 
c'aba!. Ti! payayob tyalel juntiquil 
muts'ul ba i wut ya' ba'an Jesús. Ti' 
subeyob Jesús cha'an i tyAle!. 

23 Jesús ti' chucbe i c'ab jini muts'ul ba i 
wut. Ti' paya loq'uel ya' ti lum. Ti' 
bombe i ya'lel i ti! ti i wut. Ti yac'a i c'ab 
ti' wut jini muts'ul ba i wut. Ti' c'ajtibe: 
¿Am ba cha bA ma! wilan? Che! ti' 
c'ajtibe jini winic. 

24 Ti queji i yilan pañimil jini winic. Ti 
yala: Mi quilan winicob. Pero che! 
bajche' tye' mi quilan muc! ba ti xambal. 
Che! ti yala. 

25 Jesús ti! cha! ac'a i c'ab ti! wut jini 


muts'ul ba i wut. Ti lajmi i wut. Ti' ch'uj 
q'uele pañimil. 

26 Jesús ti' xiq'ui majlel ti yotyot. Ti' 
sube: Mach ochet ti lum. Ma' majch ma' 
saj suben ya! ti lum. Che! ti yala Jesús. 


Pedro ti! subu Jesús ti yajcabil bA i 
cha'an Dios 
(Mt. 16.13-20; Lc. 9.18-21) 


27 Ti loq'ui majlel Jesús yic'ot 
ajcant'añob i cha'an. Ti majliyob ya! ti 
saj tyac bA lum ya! ti Cesarea Filipo bA i 
c'aba'. Che! ñac ya! tyo añob ti bij Jesús 
ti' c'ajtibeyob: ¿Majchonqui mi yal 
quixtyañujob? che'en. 

28 Ti! jac'Ayob: Mi yalob jatyet Juan tsa! 
DA yac'a ch'am ja'. An mu! ba yalob 
Elíaset. Yaño' ba mi yalob jatyet juntiquil 
tsa' ba i xiq'ui yale' Dios. Che' ti yalayob 
jini ajcant'añob. 

29 Jesús ti' c'ajtibeyob: Ixcu jatyetla, 
¿majchonqui mi la' wal? che'en. Pedro ti' 
jac'be: Jatyet jini yajcabil ba i cha'an 
Dios mu! ba i pejcantyel ti Cristo, che'en. 
30 Jesús ti' wersa tiq'uiyob cha'an 
mach'an majch mi' subeñob. 


Jesús ti wa ala mi quejel i sajtyel 
(Mt. 16.21-28; Lc. 9.22-27) 


31 Jesús ti queji i cantisañob añach 
cha'an i wersa ñusan wocol. Ti yala: 
Joñon i Pi'alon Quixtyañujob mi quejel i 
mich! q'uelon xñoxob año! ba ye'tyel 
yic'ot ñuc ba curajob i cha'an israelob 
yic'ot ajcantisajob cha'an i mandar 
israelob, che'en. Ti! subeyob mi quejel i 
tsansantyel yic'ot mi quejel i cha' 
tyejchel loq'uel ba'an sajtyemo! ba ti 
yuxp'ejlelel q'uin. 

32 Ñoj tsiquilach bajche! ti' subeyob. 
Pedro ti! bajñel paya majlel Jesús ti 
jumpat. Ti queji i tiq'ue'. 

33 Pero Jesús ti! sutqui i bA i q'uel jini 
ajcant'añob. Ti queji i tiq'ue' Pedro. Ti 
yala: Loq'uen wA! bA! añon como chancol 
a ña'tyan che! bajche! mi' ña'tyan 
Satanás. Mach'an ma! ña'tyan bajche! 
yom Dios, jin jach bajche! mi' mulan 
quixtyañujob. Che' ti yala Jesús. 

34 Jesús ti' cha! payayob tyalel jini 


MARCOS 


76 





much'quibilo' ba quixtyañu yic'ot 
ajcant'añob i cha'an. Ti' subeyob: Mi an 
majch yom i tsacleñon majlel la! i caye' 
mu! ba i bajñel niq'ui cha'len. La! i ñusan 
wocol aunque mi sajtyel ti cruz ti caj mi' 
tsacleñon majlel. 
35 Jini yom ba i bajñel cañatyan i ba mi 
quejel i sat'e i cuxtyAlel mach'a yujil jilel. 
Jini mu! ba i yac' i ba cha'añon, cha'an 
jini wen ba t'an mi quejel i cañatyantyel. 
36 Anic winic mu' ba i lu' ganarin 
pejtyelel am ba ti mulawil, ¿chutyoqui i 
c'ajnibal i cha'an mi mach'an ti tyaja i 
cuxtyalel mach'a yujil jilel? 
37 Como ma'an bajche' ch'ujbi i saj mañe' 
i cuxtyAlel mach'a yuyjil jilel. 
38 Mi an majch mi' quisniñon yic'ot che! 
mi! quisnibeñon ili c t'an wA! ti mulawil 
ba'an jini mu' ba i cayob Dios yic'ot jini 
año' ba i mul, che' jini mi quej j quisnin 
je'el ili quixtyañujob Joñon i Pi'alon 
Quixtyañujob ya' ba mic tyalel ti' ñuclel 
c Tyat yic'ot ch'ujul ba ajtroñelob i 
cha'an Dios ch'oyol ba ti panchan. 
Q 1 Jesús ti' subeyob: Melel mic 
subeñetla, cha'tiquil uxtiquil wA! ba 
añob mach'an mi quej i sajtyelob jintyo 
mi! ñaxan ilañob che! mi quej i 
yumintyel Dios ti! p'atyalel. Che! ti yala 
Jesús. 


Ti yajni Jesús 

(Mt. 17.1-13; Lc. 9.28-36) 
2 Che! ñac ti ñumi wacp'ej q'uin, Jesús ti' 
payayob majlel Pedro yic'ot Jacobo yic'ot 
Juan. Ti' bajñel payayob majlel ti chan 
ba wits. Ti yajni Jesús ti yilayob. 
3 Lemlaw ti majli i pislel, ñoj sasac 
bajche i ña'al tsañal. Mach'an majch ti 
mulawil ch'ujbi ba i sac isan i pislel 
bajche' ti majli i pislel Jesús. 
4 Ya! ti yilayob Elías yic'ot Moisés. 
Chancolob ti t'an yic'ot Jesús. 
5 Pedro ti' sube Jesús: Maestro, c'otyajax 
che! wA! añonla wa'wa'i. WA! yom c mel 
lojon uxp'ej lechi'pat, jump'ej a cha'an, 
jump'ej i cha'an Moisés yic'ot jump'ej i 
cha'an Elías. Che! ti yala Pedro. 
6 Ma! mi! ña'tyan cha ba yom yale! che! 
cu wen chancolob ti baq'uen. 


7 Ti wa! tyali tyocal tsa! ba mosoyob. Ya' 
ti malil tyocal ti yubiyob ajt'an. Ti yala: 
Jiñach p'untyabil ba calobil. 
Ñach'tyabenla i t'an. Che! ti yala jini 
ajt'an. 

8 Che' jini ti' wa' q'ueleyob ti suttyalel 
jini uxtiquil ajcant'añob i cha'an Jesús. 
Ma' majch tsiquil ya' ba'añob. Jin jach 
Jesús ya'an. 

9 Che! ñac chancol i jubelob tyalel ti wits, 
Jesús ti' tiq'uiyob. Ti' subeyob: Mach'an 
majch mi la' saj suben jini tsa' ba la' wila 
jintyo mic cha' tyejchel loq'uel ba'an 
sajtyemo' bA, Joñon i Pi'alon 
Quixtyañujob, che'en. 

10 Jin cha'an mach'an ti' saj tsictisayob 
yaño! ba. Ti! c'ajtibeyob i ba chuquiyes i 
sujmlel che! mi cha! tyejchel loq'uel 
ba'an sajtyemo! bA. 

11 Ti! c'ajtibeyob Jesús: ¿Chuquiyes i 
sujmlel che! mi yalob jini ajcantisajob 
cha'an i mandar israelob cha'an wersa mi 
tyalel Elías? che'ob. Che' ti' c'ajtibeyob 
Jesús. 

12 Jesús ti' subeyob: Melelach che' ñaxan 
mi tyalel Elías cha'an mi' tyoj isan 
pejtyel cha bA an. ¿Chuqui mi yal 
Ts'ijbubil ba i T'an Dios cha'an Joñon i 
Pi'alon ba Quixtyañujob? Mi yal cha'an 
mi quejel c ñusan cabal wocol yic'ot mi 
quejel c mich! q'uejlel. 

13 Mic subeñet, tsa'ix tyali Elías. Ti' 
tyac'layob jini quixtyañujob jin jach 
bajche yomob cha'ach bajche' wa 
ts'ijbubil. Che' ti yala Jesús. 


Jesús ti' lajmisa juntiquil alob 
tyac'labil ba ti xiba 
(Mt. 17.14-21; Lc. 9.37-43) 


14 Che! ñac Jesús yic'ot uxtiquil 
ajcant'añob ti c'otiyob ba'an jini yamba 
ajcant'añob i cha'an Jesús, ti yilayob ya! 
suttyalob yonlel quixtyañu ti' 
joytyalelob. Ya! añob je'el ajcantisajob 
cha'an i mandar israelob chancol i calax 
pejcañob i ba yic'ot. 

15 Che! ñac ti yilayob Jesús tsijc' che! i 
pusic'alob ti pejtyelel jini quixtyañu. Ti 
majliyob ti ajñel i pejcañob Jesús. 

16 Jesús ti' c'ajtibeyob: ¿Chuqui ti t'an 

muq'uetla la! wic'otyob? che'en. 

17 Juntiquil ya! bA an ti! jac'a: Maestro, 
tic paya tyalel juntiquil calobil wA! 
ba'añet. Ti sujti ti x'uma' cha'an 
tyac'labil ti xiba, che'en. 

18 Che! mi! tyac'lan mi! choc jubel i ba ti 
lum, mi! loq'uel i lojc i ti', mi! c'ux i yej. 
Chancox i bej más c'un an. Tic subeyob 
ajcant'añob a cha'an cha'an i chocob 
loq'uel jini xiba pero mach'an ti 
mejliyob. Che' ti yala jini winic. 

19 Jesús ti' jac'beyob: Max tyo ba'an 
majch mi' ch'ujbin wa! ba'an ti mulawil 
yubil. ¿Jayp'ej tyoqui q'uin wa! añon 
quic'otyetla? ¿Jayp'ej tyoqui q'uin 
ch'ujbi j cuchbeñetla i tsatslel la! 
pusic'al? Payala tyAlel wa! ba'añon, 
che'en. 

20 Ti! payAyob tyalel jini alob ya! ba'an 
Jesús. Che! ñac ti yila Jesús, jini xiba ti 
wa! yac'4 ti jits'cuyel jini alob. Ti yajli ti 
lum, ti! pajch'i i bA. Ti loq'ui i lojc i ti'. 
21 Jesús ti' c'ajtibe i tyat: ¿Jalixqui i 
quejel che' bajche' iliyi? che'en. Jini 
winic ti! jac'a: C'ala che! ñac alal tyo ti 
queji. 

22 Jini xiba cabAl mi! choc ochel ti! c'ajc 
yic'ot ti ja! cha'an yom i tsansan. Mi an 
bajche' ch'ujbi a cha'len, p'untyañon 
lojon, cotyañon lojon. Che' ti yala jini 
winic. 

23 Jesús ti' sube: Cha'an jini mu! bA i 
ch'ujbin, lu' mejlach i melbentyel. Che' ti 
yala Jesús. 

24 Į tyat jini alob ti c'am ba t'an ti queji i 
wa! ale!: Chancox ch'ujbiñet. Cotyañon 
cha'an mic más ch'ujbiñet, che'en. 

25 Che! ñac ti yila Jesús chancol i wa! 
much'quiñob i ba yonlel quixtyañu ti' 
tiq'ui jini xiba. Ti yala: Mic subeñet 
x'uma'et ba xiba xcojquet ba xiba loq'uen 
wa! ti alob. Mach cha! sujtiquet ochel wA! 
ti' pusic'al. Che! ti yala Jesús. 

26 Ti queji ti oñel jini xiba. Ti cha! yac'a 
ti jits'cuyel jini alob. Ti loq'ui. Che' 
bajche' sajtyemix ti cayle jini alob. Jin 
cha'an ti queji i yalob: Sajtyemix, che'ob. 
27 Pero Jesús ti' chucbe i c'ab cha'an 
tyejchic. Jini alob ti wa' wa'le. 

28 Che! ñac ti ochi ti otyot Jesús, jini 


ajcant'añob i cha'an ti! bajñel 
c'ajtibeyob: ¿Chucoch ma! ti mejli lojon c 
choc loq'uel jini xiba? che'ob. 

29 Jesús ti' jac'beyob: Mach ch'ujbi i 
chojquel loq'uel jini xiba. Jin jach ti 
oración yic'ot ti ch'ajb ch'ujbi chocol 
loq'uel. Che' ti yala Jesús. 


Jesús ti cha' ala bajche' mi quej i 
tsansantyel 
(Mt. 17.22-23; Lc. 9.43-45) 


30 Che! ñac ti loq'uiyob ya'ya'i ti 
ñumiyob majlel ti Galilea. Jesús mach 
yom ubintic che' ya'an. 

31 Como chancol i cantisañob 
ajcant'añob i cha'an. Ti' subeyob: Joñon i 
Pi'alon Quixtyañujob mi quej cajq'uel ti' 
c'ab quixtyañujob. Mi quejel i 
tsansañoñob. Che' tsa'ix tsansantiyon, ti 
yuxp'ejlel q'uin mi quejel c cha! cuxtiyel. 
Che! ti yala Jesús. 

32 Pero jini ajcant'añob mach'an ti' 
ña'tyabeyob chuqui ti yala. Ti! bac'ña i 
c'ajtibeñob Jesús cha ba yes i sujmlel. 


¿Majchqui mi yajñel ti más ñuc? 
(Mt. 18.1-5; Lc. 9.46-48) 


33 Ti c'otiyob ti lum Capernaum ba i 
c'aba'. Che' ñac ya' añob ti otyot, Jesús 
ti' c'ajtibeyob. ¿Chuquiyes chancol la! 
cAlAx ale! ya! ti bij? che'en. 

34 Jini ajcant'añob ti ñach'leyob como 
che! ñac ya! tyo añob ti' bij ti calax 
pejcAyob i bA. Chancol i c'ajtibeñob i ba 
majchqui más ñuc mi quej i q'uejlel. 

35 Che! jini, ti buchle Jesús. Ti! payayob 
tyalel ti docejlel. Ti' subeyob: Jini yom 
ba ajñel ti ñuc ti la' tyojlel la' i más 
ju'san i ba bajche' ti pejtyel jini yaño' ba. 
La' i cha'len cotyaj ti' tyojlel i pi'alob. 
Che' ti yala Jesús. 

36 Che' jini Jesús ti' paya tyalel juntiquil 
alal. Ti' wa'choco ya' ti' xinilob. Ti' 
meq'ue. Ti queji i subeñob. 

37 Jini mu! bA i pay ochel juntiquil alal 
cha'an i ña'tyañon chancol i payon ochel 
yubi. Jini mu! ba i payon ochel mach 
joñon jach mi' payon. Chancol i pay 
ochel je'el jini tsa' ba i chocoyon tyalel. 
Che' ti yala Jesús. 

Jini mach'a ba'an mi' contrajiñonla 
chancox i cotyañonla 
(Lc. 9.49-50; Mt. 10.42) 


38 Che' jini, Juan ti' sube Jesús: Maestro, 
ti quila lojon juntiquil winic mu! ba i 
choc loq'uel xibajob ti a c'aba' ba mi' 
c'an. Tic tiq'ui lojon como ma! mi' 
tsacleñonla ti xambal, che' ti yala Juan. 
39 Pero Jesús ti! sube: Mach la! tiq'ue'. 
Ma! majch mu! ba i c'an j c'aba! cha'an i 
pas ñuc ba i p'atyalel mi quej i yotsan i 
ba tij contra. 

40 Jini mach'a ba'an mi' contrajiñonla 
chancox i cotyañonla. 

41 Jini mu! ba i yaq'ueñetla cha ba yom 
la' cha'an aunque juntsimajic jachix ja! 
cha'an chancox i ña'tyan mi ajcant'añetla 
i cha'an ba Cristo, melel mi quej i 
yaq'uentyel i tyojol. Che! ti yala Jesús. 


Jini mu' ba i yaq'ueñonla la 
cotsan lac mul 
(Mt. 18.6-9; Lc. 17.1-2) 


42 Majchical jach mi yaq'uen yotsan i 
mul juntiquil i saj ba mu' ba i ch'ujbiñon 
más wen tsaA!iquix cajchi ti! bic' yic'ot 
jump'ej ña'tyun cha'an chojquic ochel ti 
tyam ba ja'. 

43 Mi ti a wotsA a mul ti caj a c'Ab, wa! 
tsepe loq'uel. Más wen che! xmol c'abet 
ma! tyaj a cuxtyAlel mach'a yujil jilel. 
Mach jinic cha'ts'ijt a c'ab ma! majlel ti 
c'ajc mach'a ch'ujbi yajpic, 

44 ba! mach'an mi chamel i motso'lel, ba' 
mach'an mi saj yajpel i c'ac'al. 

45 Mi ti a wotsA a mul ti caj a woc, wa! 
tsepe loq'uel. Más wen che' xmol oquet 
ma! tyaj a cuxtyAlel mach'a yujil jilel. 
Mach jinic cha'ts'ijt a woc ma! majlel ti 
c'ajc mach'a ch'ujbi yajpic, 

46 ba' mach'an mi chamel i motso'lel, ba' 
mach'an mi saj yajpel i c'ac'al. 

47 Mi ti a wotsA a mul ti caj a wut wa! 
loc'san. Más wen che' jump'ej jach a wut 
ma! wochel ti yumintyel Dios. Mach jinic 
cha'p'ej a wut ma! majlel ti c'ajc 

48 ba' mach'an mi chamel i motso'lel, ba' 
mach'an mi saj yajpel i c'ac'al. 

49 Como ti ñoj oniyix c'ala wale pejtyel 


tsansabil ba i majtyan Dios mi' lu! 
chajpantyel ti ats'am. Wale iliyi ti 
pejtyelel mi quej i chajpantyel ti c'ajc 
yubil cha'an tyoj'ac. 
tsajel mach'an cha ba i c'aña i cha' tsaj 
isantyel jini ats'am. Yom an la' wats'mil 
yubil cha'an mi la! cotyan yaño! bA 
cha'an mach asiyicob. Tyem ñach'al mi 
la! wajñel. Che! ti yala Jesús. 
Cantisa cha'an jini mu! ba i caye! i yijñam 
(Mt. 19.1-12; Lc. 16.18) 
1 0 1 Jesús ti loq'ui majlel ti 
Capernaum. Ya' ti c'oti ti 
pañimil Judea ba i c'aba' ya! ti junxejlel 
Jordán ja'. Ya' ti' cha' much'quiyob i ba 
quixtyañu. Jesús ti! cantisayob bajche' i 
tyalel mi' cha'len. 
2 Che! jini ti tyaliyob ba'an Jesús 
cha'tiquil uxtiquil fariseojob cha'an i jop' 
i yotsabeñob i mul Jesús. Jin cha'an ti' 
c'ajtibeyob Jesús mi weñach mi' cay i 
yijñam winic. 
3 Jesús ti! jac'beyob: ¿Chuqui ti! subetla 
Moisés ti mandar? che'en. 
4 Jini fariseojob ti yalayob: Moisés ti 
yaq'ue winicob i melben i juñilel ba' mi 
yal cayalix i yijñam. Che! jini ch'ujbix i 
cAye!. Che! ti yala Moisés, che'ob. 
5 Jesús ti' cha' jac'beyob: Pero cha'an 
tsats la' pusic'al cha'ach ti' ts'ijbubeyetla 
Moisés. 
6 Pero ti tyejchibal che' ñac ti' mele 
mulawil Dios, ti' mele winic yic'ot x'ixic. 
7 Jin cha'an winic mi! cay i tyat i ña! 
cha'an ajnic yic'ot i yijñam. 
8 Juntiquil jach mi majlelob yubil jini 
cha'tiquil. Jin cha'an mach 
cha'tiquilobix. Juntiquil jachix yubil. 
9 Jin cha'an mach yom icha! t'oxe' winic 
tsa! ba i much'qui Dios. Che! ti yala 
Jesús. 
10 Che! ya'añob ti otyot, jini ajcant'añob 
ti' cha' c'ajtibeyob Jesús chuquiyes isujm 
ili t'an. 
11 Jesús ti! subeyob: Jini mu! ba i caye' i 
yijñam mu! ba i cha! tyaje' yamba 
yijñam, chancol jach i cha'len i tsuculel 
ti' contra jini ñaxan ba yijñam. 

12 Che! je'el, mi ti! caya i ñoxi'al jini 
x'ixic, mi ti! tyaja yamba i ñoxi'al, mi! 
cha'len i tsuculel je'el. Che! ti yala Jesús. 


Jesús mi! p'untyan alp'eñalob 
(Mt. 19.13-15; Lc. 18.15-17) 


13 Che! jini, quixtyañujob ti' payayob 
tyalel alp'eñalob ba'an Jesús cha'an Jesús 
mi! tyal jini alp'eñalob. Pero ajcant'añob 
ti queji i tic' jini tsa! ba i payayob tyalel. 
14 Jesús ma'an ti' saj mula che' ñac ti' 
q'uele. Ti' subeyob: La' tyalicob ba'añon 
jini alp'eñalob. Mach la' tic'ob como i 
cha'añobach che'ob ba bajche' alp'eñal 
mi yajñel ti yumintyel Dios. 

15 Ubinla bajche' mic subeñetla. Jini yom 
ba i yochel ti yumintyel Dios la' i mel i 
ba bajche' juntiquil alal. Machqui ba'an 
mach ch'ujbi ochic. Che' ti yala Jesús. 

16 Che! jini, ti' meq'ue jini alp'eñalob. 
Jesús ti yac'a i c'ab ti! pam i jolob jini 
alp'eñalob. Ti yaq'ueyob i yutslel i t'an. 


Rico ba colem alob ti! pejcA Jesús 
(Mt. 19.16-30; Lc. 18.18-30) 


17 Jesús ti queji ti cha! xambal majlel ti 
bij. Ti tyali ti ajñel juntiquil colem alob. 
Ti ñocle ti' t'ejl Jesús. Ti' sube: Weñet ba 
maestro, ¿chuqui yom c cha'len cha'an c 
tyaje' j cuxtyalel mach'a yujil jilel? 
che'en. 

18 Jesús ti' sube: ¿Chucoch mi a wale' mi 
weñon? An juntiquil jach wen ba, jiñach 
Dios. 

19 A wujilach isujm jini mandar tyac: 
Mach la! pejcan yamba x'ixic, mach la! 
cha'len tsansa, mach la' cha'len xujch', 
mach la! jop'en i mul la! pi'al, mach la! 
lo'lon la! pi'al, ac'a ti ñuc la! tyat, la! ña'. 
Che! ti yAlA Jesús. 

20 Jini alob ti yala: Maestro, tsa'ach c lu! 
ch'ujbi ti pejtyelel c'ala che' ñac alalon 
tyo, che'en. 

21 Jesús ti' ch'uj q'uele jini alob. Ti' 
p'untya. Ti! sube: Yom tyo a cha'len 
yamba junchajp. Cucu, lu' choño pejtyel 
cha ba yes an a cha'an. Aq'ueñob 
p'ump'uño' ba. Mi cha'ach ma' cha'len 
mi quej a waq'uentyel cabal cha ba an a 
cha'an ti panchan. La', aunque ma' 


tsansantyel tij caj. Tsacleñon majlel. Che' 
ti yala Jesús. 

22 Che' ñac ti yubi jini alob i t'an Jesús, 
tyoj bac'ñajel ti yubi. Ñoj ch'ajyem ti 
cha' sujti majlel como an cabal cha ba an 
i cha'an. 

23 Jesús ti' q'uele ti' suttyalel. Ti' sube 
ajcant'añob i cha'an: Ñoj wocol mi 
yochel ti yumintyel Dios jini añob ba 
cabal cha ba an i cha'an. Che' ti yala 
Jesús. 

24 Che' ñac ti yubiyob jini t'an, tyoj 
bac'ñajelob jini ajcant'añob. Jesús ti i 
cha' subeyob: Calobilob, ñoj wocol mi 
yochel ti yumintyel Dios jini mu! ba i 
p'untyan cha ba an i cha'an. 

25 Más wocol mi yochel rico ba 
quixtyañu ti yumintyel Dios bajche' mi 
ñumel juncojt colem animal camello ba i 
c'aba' ti' ch'ub junts'ijt acuxan. Che' ti 
yala Jesús. 

26 Ti utsi quejiyob ti baq'uen. Ti' subeyob 
i ba: ¿Majchqui ch'ujbi i tyaj i cotyantyel, 
che! jini? che'ob. 

27 Jesús ti queji i ch'uj q'uelob. Ti' 
subeyob: Winicob mach ch'ujbi i 
cha'leñob. Pero Dios ba yi ch'ujbiyach i 
cha'len. Como Dios ba yi ch'ujbiyach i lu' 
cha'len cha ba yes yom, che'en. 

28 Pedro ti queji i suben: Pero joñon lojon 
tsa'ix c lu! caya lojon pejtyelel cha ba an 
lojon c cha'an. Chancolix lojon c 
tsacleñet majlel, che'en. 

29 Jesús ti' jac'be: Melel mic subeñetla, 
che' majchical jach mi' caye' i yotot, mi 
yascuñob, mi i chichob, mi yijts'iñob, mi 
i tyat, mi i ña', mi yijñam, mi yalobil, mi 
i lum, cha'an ti caj i tsacleñon cha'an ti 
caj ili wen ba t'an cha'an la' cotyantyel, 
30 mi quejel i tyaje' más i yoñlel bA. 
Ñumen ti cien mi quejel i tyaje' yubil wa' 
ti mulawil i yotyot, i yascuñob, i chichob, 
i yijts'iñob, i ña'ob, i yalobilob, i lum 
tyac. Aunque mi quejel i tyac'lantyel. Ti 
tyal tyo ba ora mi quej i tyaj i cuxtyalel 
mach'a yujil jilel. 

31 Cabal ñuco' ba ti mulawil ti wi'il 
mach'an mi quejel i q'uejlel ti ñuc. Cabal 
jini mach'a ñuc wa! ti mulawil, ti wi'il mi 
quej i yajñel ti ñuc. Che! ti yala Jesús. 

Jesús mi cha! al mi quej i tsansantyel 
(Mt. 20.17-19; Lc. 18.31-34) 


32 Añob ti bij cha'an i letselob majlel ti 
Jerusalén. Jesús ñaxan ti majli. Pensaltic 
ti yubiyob ajcant'añob i cha'an. 
Chancolob jach i baq'uen tsacleñob jini 
quixtyañujob tsa! ba i tsacleyob majlel. 
Jesús ti! cha! bajñel payayob tyalel ti' 
docejlel. Ti queji i subeñob cha ba mi 
quejel i tyumbentyel. 

33 Ti yala: Q'uele la! wilan, chancox lac 
letsel majlel ti Jerusalén. Ya'i Joñon i 
Pi'Alon bA Quixtyañujob mi quejel 
cajq'uel ti! c'ab jini ñuco! bA curajob 
yic'ot ajcantisajob cha'an i mandar 
israelob. Mi quejel i yac'on ti tsansantyel. 
Mi quejel i yac'oñob ti! c'ab mach'a 
israelob. 

34 Mi quejel i wajleñoñob, mi quejel i 
jats'oñob ti pachij mi quejel i 
tyujbañoñob, mi quejel i tsansañoñob. 
Pero ti yuxp'ejlel q'uin mi quejel c cha' 
tyejchel loq'uel ba'an sajtyemo' bA. Che! 
ti yAlA Jesús. 


I c'ajtibal Jacobo yic'ot Juan 
(Mt. 20.20-28) 


35 Che! jini, ti! lac'Ayob Jesús Jacobo 
yic'ot Juan i yalobilob Zebedeo. Ti 
yalayob: Maestro, comach a waq'ueñon 
lojon mu! ba quejel lojon j c'ajtibeñet, 
che'ob. 

36 Jesús ti' subeyob: ¿Chuquiyes la' wom 
mic melbeñetla? che'en. 

37 Ti' jac'ayob: Com motin buchlecon 
lojon juntiquil ti a ñoj yic'ot juntiquil ti a 
ts'ej che' ya' añet ti a ñuclel, che'ob. 

38 Jesús ti' cha' jac'a: Mach'an mi la' 
ña'tyan cha ba yes chancol la! c'ajtin. 
¿Ch'ujbi ba la' ñusan jini wocol mu' ba 
quej c ñusan? Como ñoj calax wocol 
bajche! mi quej c ñusan. Che! ti yala 
Jesús. 

39 Ti' jac'ayob: Ch'ujbiyach, che'ob. Jesús 
ti' subeyob: Melelach mi quejel la! ñusan 
jini wocol mu! bA quej c ñusan. Ñoj calax 
mi quejel la! ñusan. 

40 Pero mach c wenta cale' majchqui mi 
quejel i buchtyal tic ñoj yic'ot tic ts'ej. 


Ya' mi buchtyalob jini tsa' ba 
chajpabentiyob. Che! ti yala Jesús. 

41 Che! ñac ti yubiyob, jini yaño! ba diez 
ti queji i mich'q'uelob Jacobo yic'ot 
Juan. 

42 Che! jini Jesús ti! payayob tyalel jini 
docejob. Ti! subeyob: La! wujil bajche' 
mi! pasob i ba ti ñuc yumalo' DA wa! ti 
mulawil. Ñoj tsats mi' xic' quixtyañujob. 
43 Pero jatyetla mach cha'ic yom la! 
cha'len. Pero jini yom ba ajñel ti ñuc ti 
la' tyojlel, la' i cha'len cotyaj ti' tyojlel i 
pi'alob. 

44 Jini más ñuc ba yom ajñel ti la' tyojlel, 
yom i yotsan i ba che' bajche' lolon 
ajtroñel jach la' cha'an. 

45 Mach'an ti tyaliyon i Pi'alon ba 
Quixtyañujob cha'an cha'libenticon c 
troñel ti quixtyañujob. Pero ti tyaliyon j 
cotyañob. Ti tyAliyon cAc! c ba ti sajtyel 
cha'an i tyojol i loq'uib cabAlob. Che! ti 
yala Jesús. 


Jesús ti! lajmisa muts'ul ba í wut 
Bartimeo ba i c'aba' 
(Mt. 20.29-34; Lc. 18.35-43) 


46 Ya! ti c'otiyob ti Jericó. Che! ñac ti 
loq'ui majlel ya! ti Jericó Jesús yic'ot 
ajcant'añob i cha'an, yic'ot cabal 
quixtyañu, ya! ti! tyajayob ti bij juntiquil 
muts'ul ba i wut Bartimeo ba i c'aba'. 
Yalobil Timeo. Buchul ti bij i c'ajtin 
majtyan tyaq'uin. 

47 Che! ñac ti yubi lac'al i tyAlel Jesús 
ch'oyol ba ti Nazaret, c'am ti queji ti t'an. 
Ti yala: Jesús, i jiñajlelet ba David tsa! bA 
i choco tyalel Dios, p'untyañon cha'an a 
cotyañon, che'en. 

48 Cabal ti queji i tic'ob cha'an lajmic ti 
t'an. Más c'am ti queji ti t'an. Ti yala: I 
jiñajlelet ba David tsa! ba i choco tyalel 
Dios, p'untyañon cha'an a cotyañon, 
che'en. 

49 Jesús ti! poj caya xambal. Ti yala: 
Payala tyalel, che'en. Ti! payayob jini 
muts'ul ba i wut. Ti queji i subeñob: 
payet, che'ob. 

50 Che' jini ti' wel choco caytyal i mosil. 
Ti wa' tyejchi. Ti c'oti ba'an Jesús. 

51 Jesús ti' sube: ¿Chuquiyes a wom mic 
melbeñet? che'en. Jini muts'ul bA i wut 
ti' jac'a: Maestro, com j q'uele' pañimil, 
che'en. 

52 Jesús ti' sube: Cucux, tsa'ix cotyantiyet 
cha'an ti a ch'ujbiyon ti a pusic'al, 
che'en. Ti queji i wa' ilan pañimil. Ti' 
tsacle majlel Jesús ti bij. 


Ya' ti ochi Jesús ti Jerusalén 
(Mt. 21.1-11; Lc. 19.28-40; Jn. 12.12-19) 
1 1 1 Che! ñac lac'alix añob ti 
Jerusalén, ya! ti lum tyac 
Betfagé yic'ot Betania ba i c'aba', ya! ti 
lac'alel wits Olivajol bA i c'aba!, Jesús ti' 
xiq'uiyob majlel cha'tiquil ajcant'añob i 
cha'an. 
2 Jesús ti' subeyob: Cucula ya! ti jump'ej 
saj lum ya! ba'an ti la! tyojel. Ya! ti! ti' 
lum che! ochel muq'uetla ya! cot cachal 
mi quej la' tyaj juncojt tsijib burro. Max 
tyo ba'an majch ti c'achtya. Tiquila. 
Payala tyalel, che'en. 


3 Anqui majch ti' subetla: ¿Chucoch che! 
mi la' cha'len bajche' jini? che'qui ti' 
subetla. Subenla: Yom i c'añe' lojon c 
Yum, che' mi la' suben. Saj ora mi quej i 
choque! tyalel. Che! ti yala Jesús. 

4 Che! jini ti majliyob. Ya! ti! tyajayob jini 
burro ya! cot cachal ti! ti' otyot ya! ti 
calle. Ti! tiquiyob. 

5 Jini ya! ba wa'alob ti queji i yalob: 
¿Chuqui muq'uetla? ¿Chucoch mi a 
tique'la jini burro? che'ob. 

6 Che' jini, ti' jac'ayob bajche' ti wa ala 
Jesús. Che! jini tsa'ach yac'ayob i paye! 
majlel. 

7 Ti' payayob majlel jini burro ya' ba'an 
Jesús. Ti' tyasibeyob i pat jini burro ti' 
pislelob. Jesús ti! c'achtya majlel. 

8 CabAlob ti! tyasayob majlel i pislel ya! ti 
bij. Yaño' ba ti! lin ac'ayob majlel yopol 
tye! ti bij tsa! ba i seq'ueyob ya'i. 

9 Jini ñaxaño' bA majlel yic'ot wi'ipat ba 
majlel c'am ba t'an chancolob majlel. 
Chancol yalob: La! sujbic i ñuclel Dios. 
Tijicñayet jatyet mu! ba a tyalel cha'an 
che' yom lac yum Dios. 

10 Tijicñayob jini mu! ba i yumiñob Dios 


che! bajche! ti wa subenti lac yum David 
ti ñoj oniyix. La! sujbic i ñuclel Dios. Che! 
ti yalayob jini quixtyañujob. 

11 Ya! ti ochi Jesús ti Jerusalén, ya! ti pat 
templo. Ti' lu! yojch'o ochel ti! mali. Che! 
yomox ic'an ya! ti majli ti Betania bA i 
c'aba' yic'ot ti docejlelob. 


Jesús ti! t'ojti'i tye' mach'a ba'an i wut 
(Mt. 21.18-19) 


12 Ti yijc'Alel che! ñac ti loq'uiyob ya! ti 
Betania anix i wi!ñal Jesús. 

13 Ti! ñajtya ila juntyejc tye' higuera ba i 
c'aba'. Ti majli i q'uele! mi an i wut. Che! 
ñac ti c'oti, i yopol jach ti' tyajbe. Como 
max tyo i yorojlel i wut. 

14 Che' jini, Jesús ti' sube cha'an ma'ix 
majch mi quej i saj c'uxben i wut ti bele! 
q'uin. Jini ajcant'añob ti yubiyob. 


Jesús ti' xiq'uiyob loq'uel ajchoñoñel 
mañoñel ya' ti templo 
(Mt. 21.12-17; Lc. 19.45-48; Jn. 2.13-22) 


15 Che! jini ti c'otiyob ti Jerusalén. Che! 
ñac ti c'oti ti pat templo Jesús ti queji i 
chocob loq'uel mu' ba i chon mu' ba i 
man yati. Ti! ch'a! chocbeyob i mesa tyac 
ajq'uex tyaq'uiñob, yic'ot i buchlib tyac 
chancolo' ba i choñob x'ujcutsu'. 

16 Jesús ti' tiq'uiyob cha'an mach i 
ch'amob majlel i cuch ya' ti' pat templo. 
17 Ti queji i cantisañob. Ti yala: Ya! ti 
Ts'ijbubil ba i T'an Dios mi yale!: Jini 
cotyot mi pejcantyel ti i yotyotlel oración 
cha'an pejtyelel quixtyañujob. Pero 
jatyetla tsa'ix la' sutqui ti yotyotlel 
ajxujch'ob. Che! ti yala Jesús. 

18 Che! jini ti yubiyob jini ñuco' bA 
curajob yic'ot ajcantisajob cha'an i 
mandar israelob. Ti! saclayob bajche! 
ch'ujbi i tsansañob como chancol i 
bac'ñan como ti pejtyel quixtyañu tsijc! 
che'ob i pusic'al cha'an i cantisa Jesús. 
19 Che' yomox ic'an tsa'ix loq'ui majlel ti 
lum Jesús yic'ot ajcant'añob i cha'an. 


Ti tyaqui jini higuera ba tye' 
(Mt. 21.20-22) 
20 Ti sac'an ti yijc'alel ti cha! ñumiyob 
ya! ba'an jini higuera ba tye!. Ti yilayob 

yoque tyaquinix ti pejtyelel yic'ot i wi'. 
21 Ti c'ajtiyi i cha'an Pedro. Ti yala: 
Maestro, q'uele, ñoj tyaquinix ili tye' tsa! 
ba a t'ojti'i, che'en. 

22 Jesús ti' jac'a: Ch'ujbinla Dios. 

23 Melel bajche' mic subeñetla. Majchical 
jach mi' suben ili wits cha'an i ch'uye' 
loq'uel i ba cha'an ochic ti colem joyol 
ba ja', mi muc'ach i ch'ujbin ti jump'ej i 
pusic'al cha'ach mi quej i yujtyel. Mi 
ma'an cha'p'ej i pensal, cha'ach mi quejel 
yujtyel bajche' ti yala. 

24 Jin cha'an mic subeñetla pejtyel cha 
ba mi la' c'ajtin ti oración, ch'ujbinla ti 
la' pusic'al mi muq'uix quej la' 
waq'uentyel. Che' jini melelach mi quejel 
la' waq'uentyel tsa' ba la' c'ajti. 

25 Che! muq'uetla ti oración, mi an majch 
ma! contrajin, ñusAbenla i mul, che! jini 
mi quej i ñusabeñetla la! mul la! Tyat am 
ba ti panchan. 

26 Como che! mach'an mi la! ñusaben la! 
bA la! mul, che! jini, mach'an mi! 
ñusabeñetla la! mul la! Tyat am ba ti 
panchan. Che! ti yAlA Jesús. 


I p'atyalel i t'an Jesús 
(Mt. 21.23-27; Lc. 20.1-8) 


27 Ya! ti cha! c'otiyob ti Jerusalén. 
Chancol ti xambal ti pat templo Jesús. Ti 
queji i lac'ob Jesús jini ñuc bA curajob 
yic'ot ajcantisajob cha'an i mandar 
israelob yic'ot xñoxob año' ba i ye'tyel. 
28 Ti' c'ajtibeyob Jesús: ¿Baqui tyalem a 
we'tyel che' mi a niq'ui cha'len jini mu' 
ba a cha'len? ¿Majchqui ti yaq'uet ili a 
we'tyel cha'an mi a niq'ui cha'len? 
che'ob. 

29 Jesús ti! jac'beyob: Añach com ba j 
c'ajtibeñetla je'el. Mi ti la' jac'a mi quejel 
c subeñetla baqui tyalem que'tyel, 
che'en. 

30 ¿Majchqui ti' xiq'ui jini Juan tsa' ba i 
yac'a ch'am ja!? ¿Jim ba Dios o jim ba 
winicob? Jac'ala. Che! ti yala Jesús. 

31 Jiñob ti queji i bajñel subeñob i ba. Ti 
yalayob: Mi ti la cala tyalem ti panchan 
mi quejel i cha! c'ajtibeñonla, ¿chucoch 
ma'an ti la! ch'ujbibe? 

32 ¿Ch'ujbi ba la cale' tyalem ti winicob? 


Como ti! bac'ñayob quixtyañujob como 
ti' ña'tyayob cha'an ti pejtyelel quixtyañu 
ti' ch'ujbiyob cha'an Dios ti! xiq'ui yAle! 
jini Juan. 
33 Jin cha'an ti! subeyob Jesús: Mach 
cujil lojon, che'ob. Jesús ti' subeyob: 
Cha'ach joñon mach'an mic subeñetla 
baqui tyalem que'tyel, che'en. 
Lajoñel cha'an simaron ba ajtoñelob 
(Mt. 21.33-46; Lc. 20.9-19) 
1 2 1 Jesús ti queji i pejcañob ti 
lajoñel tyac. Ti yala: An 
juntiquil winic tsa! bA pac'a ts'ujsub. Ti' 
joy corrajli. Ti' chajpa i yajnib ba' mi' 
pets!beñob loq'uel i ya'lel. Ti! ts'apa chan 
ba i wa'lib cha'an i q'uintyan pañimil. 
Che! jini ti yac'a ti! majñantyel ajcañatya 
ts'ujsubob. Ti majli ti ñajt ba pañimil. 
2 Che! ti yorojlel i tyuc'ob ts'ujsub ti' 
xiq'ui majlel i yajtoñel ya! ba'an 
ajcañatya ts'ujsubol cha'an i t'ox 
ch'amben i wut. 
3 Pero jini ajcañatya ts'ujsubol ti' 
chucuyob. Ti' jats'ayob. Ma' cha ba ti 
yaq'ueyob. Ti' cha' xiq'uiyob sujtyel. 
4 Che! jini i yum ts'ujsubol ti! cha! xiq'ui 
majlel yamba ajtoñel. Che! jini ya! ti 
yac'beyob ti tyun. Ti! lowbeyob i jol. Ti' 
wen wajleyob che! ñac ti yajnisa sujtyel. 
5 Che! jini i yum ti cha! xiq'ui majlel 
yamba. Jini ti! tsansayob. Che! je'el ti' 
xiq'ui majlel cabal yaño' ba. An tsa' ba i 
jats'ayob. An tsa! ba i tsansayob. 
6 Ya! tyo ti cayle ti yotyot i yum 
ts'ujsubol juntiquil yalobil p'untyabil ba i 
cha'an. Che' jini, ti' xiq'ui majlel jini i 
yalobil ya' ba'añob. Ti' ña'tya: Muq'uix i 
wersa q'uelob ti ñuc calobil. Che! ti! lolon 
pensali. 
7 Che! jini, jini ajcañatya ts'ujsubol ti' 
subeyob i ba: Jiñach mu! ba i quejel i 
yochel ti' yum ili ts'ujsubol. La' lac 
tsansan. Che! jini, mi quej lac ch'ame' ili 
ts'ujsubol, che'ob. 
8 Che! jini, ti' chucuyob. Ti! tsansayob. 
Ti! jap chocoyob loq'uel i bac'tyal ya! ti 
ts'ujsubol. 
9 Che! jini Jesús ti! c'ajtibeyob: 
¿Chuquiyes mi quej i cha'len mi la! wal i 

yum ts'ujsubol? che'en. Mi quejel i tyalel 
i tsansañob jini ajcañatya ts'ujsubol. Mi 
quejel i yaq'ueñob ili ts'ujsubol ti' wenta 
yaño! ba. 

10 ¿Mach'a ba'an ba! ti la! q'uele jini 
Ts'ijbubil ba i T'an Dios? Mi yal: 

Jini tyun tsa' ba i chocoyob ajmel 
tyuni otyot ti ochi ti' wentyalel 
oy ti! xujc! otyot. 

11 Jiñach i cha'libal lac Yum. Tyoj 
bac'ñajel mi laj q'uele! jini tsa! 
ba i cha'le. 

Che! ts'ijbubil. Che! ti yala Jesús. 

12 Jini ñuc bA curajob yic'ot ajcantisajob 
cha'an i mandar israelob, yic'ot xñoxob 
año! ba i ye'tyel, ti queji i ña'tyañob 
bajche' ch'ujbi i chucob Jesús como ti' 
ña'tyayob añach isujmlel ili lajoñel ti' 
contrajob. Pero cha'an ti' bac'ñayob 
quixtyañu ti' cayayob Jesús. Ti majliyob. 


T'an cha'an tyojoñel 
(Mt. 22.15-22; Lc. 20.20-26) 


13 Che! jini ti' chocoyob majlel cha'tiquil 
uxtiquil fariseojob yic'ot junmujch! 
herodianojob cha'an mi' ñach'tyabeñob i 
t'an Jesús cha'an mi' jop'beñob i mul. 

14 Che! ti c'otiyob ti yalayob: Maestro, 
cujil lojon isujm cha'an melelach cha ba 
ma' wale'. Ma'an ma' pensalin cha ba 
jach mi yalob. Junlajal jach ma! q'uel 
winicob mi an i ye'tyel mi ma'an i 
ye'tyel. Junsujm jach ma! cha'len cantisa 
cha'an i bijlel Dios. Jin cha'an com j 
c'ajtibeñet: ¿Bajche' ma' wale? ¿Yom ba 
mi la caq'uen tyojoñel ñoj ñuc ba yumal 
o mach yom? ¿Yom ba mi lac tyoj o 
mach yom? Che' ti' c'ajtibenti Jesús. 

15 Jesús ti' ña'tya cha'chajp i pensal jini 
ya! ba añob. Jin cha'an ti! subeyob: 
¿Chucoch mi la' saclabeñon c mul? 
Ch'ambeñon tyaAlel junwejch tyaq'uin 
cha'an j q'uele'. Che! ti yala Jesús. 

16 Che! jini ti' ch'amayob tyaAlel tyaq'uin. 
Jesús ti' subeyob: ¿Majchqui i loc'om wa' 
ba an ti tyaq'uin? ¿Majchqui i c'aba! wA! 
ts'ijbubil? che'en. Ti' jac'ayob: I cha'an 
jini ñoj ñuc ba yumal, che'ob. 

17 Jesús ti! subeyob: Che! jini, aq'uenla 
ñoj ñuc bA yumal i cha'an bA yumal. 


Aq'uenla Dios i cha'an ba Dios, che'en. 
Tyoj bac'ñajelob che! ti yubiyob. 


C'ajtibal cha'an bajche' mi tyejchel 
loq'uel ba'an sajtyemo' bA 
(Mt. 22.23-33; Lc. 20.27-40) 


18 Ti' lac'ayob Jesús cha'tiquil uxtiquil 
saduceojob. Jiñach mu! ba i yalob cha'an 
mach'an mi lac cha! tyejchel loq'uel 
ba'an sajtyemo' ba. Ti' c'ajtibeyob Jesús: 
19 Maestro, Moisés ti yaq'ueyonla mandar 
cha ba yom i cha'len mi ti sajti juntiquil 
winic mi ti! bajñel caya yijñam che! max 
tyo ba'an yalobil. Ti yala yom i wersa 
payben yijñam yascun jini ijts'iñal ba 
cha'an mi' tyejchben i jiñajlel jini tsa! ba 
sajti. Che' ti yala Moisés, che'ob. 

20 Che' jini, an siete winicob yoque 
yijts'iñob i bA. Ti! paya yijñam jini 
ascuñal ba. Ti sajti che' max tyo ba'an i 
yalobil. 

21 Che' jini, i cha'ticlel ba yijts'in ti' 
paybe i yijñam i yascun. Ti sajti je'el che' 
max tyo ba'an i yalobil. Cha'ach je'el ti 
yuxticlel. 

22 Ti lu! sajtiyob c'ala ti! sietejlelob. 
Ma'an ti! cAyA i yalobil mi junticlec. Che! 
jini ti sajti jini x'ixic je'el. 

23 Che! ti yorojlel mi cha! tyejchelob jini 
sajtyemo' bA, ¿majchqui i ñoxi'al jini 
x'ixic ma! wA]? Como ti! sietejlelob ti' 
payayob cha'an i yijñam. Che! ti yalayob 
saduceojob. 

24 Jesús ti' subeyob: Mi la! wotsan la' 
ñajayel tyac como mach'an mi la! 
ch'am'en isujm Ts'ijbubil ba i T'an Dios 
mi i p'atyalelic Dios. 

25 Como che! mi' cha! tyejchelob loq'uel 
ba'an sajtyemo' bA, ma'ix mi! payob i 
yijñam, ma'ix mi sijintyelob je'el. Mi 
quejel i yajñelob che! bajche! mi yajñel 
ajtroñelob i cha'an Dios am ba ti panchan. 
26 Cha'an i sujmlel bajche! mi cha! 
tyejchel sajtyemo' bA, ¿mach'a ba'an 
q'uelel la! cha'an ya! ti! jun tsa! ba i 
ts'ijbu Moisés ba! Dios ti! pejcA Moisés 
che! loq'uem i t'an Dios ti pimel mu! ba ti 
lejmel? Ti yala: Joñon i Dioson Abraham, 
i Dioson Isaac, i Dioson Jacob. Che! ti 
yala Dios. 

27 Tsiquil che! jini, Dios ba yi i Diosach 
cuxulo! bA. Aunque sajtyem i bac'tyal 
pero cuxul i ch'ujlel. Jin cha'an an cabAl 
la! ñajayel. Che! ti yala Jesús. 


Jini más ñuc ba tyumbiya 
(Mt. 22.34-40) 


28 Ti c'oti ba'an Jesús juntiquil ajcantisa 
cha'an i mandar israelob tsa! ba yubi che! 
ñac muc'ob ti t'an. C'otyajax ti yubi bajche' 
ti' jac'a Jesús. Ti' c'ajtibe: ¿Baqui ba más 
ñuc ti pejtyelel jini mandar tyac? che'en. 
29 Jesús ti! jac'a: Jini más ñuc ba mandar 
jiñach mu! ba yale': Ñach'tyanla israelet 
ba la. Jini lac Yum, lac Dios, jiñach 
juntiquil jach ba lac Yum. 
30 P'untyan la! Yum la! Dios ti pejtyelel la' 
pusic'al, ti pejtyelel la' ch'ujlel, ti pejtyelel 
la' ña'tyabal yic'ot ti pejtyelel la' p'atyalel. 
Jiñach jini más ñuc ba mandar. 
31 Lac'al lajal ba yic'ot i cha'p'ejlel ba 
mandar ba' mi yal: P'untyan a pi'alob ti 
chumtyal lajal bajche' mi a bajñel 
p'untyan a ba. Che' mi yale' jini mandar 
tyac. Mach'an yamba mandar más ñuc ba 
bajche' iliyi. Che! ti yala Jesús. 
32 Che! jini, jini ajcantisa ti! sube Jesús: 
Ñoj melel, Maestro. Melelach bajche' ma' 
wale! che! juntiquil jach jini Dios, 
mach'an yamba Dios. 
33 Melelach, che' mi lac p'untyan Dios ti 
pejtyelel lac pusic'al, ti pejtyelel lac 
ña'tyabal, ti pejtyelel lac ch'ujlel, ti 
pejtyelel lac p'atyalel yic'ot che! mi lac 
p'untyan lac pi'al ti chumtyal lajal 
bajche' mi lac bajñel p'untyan lac ba, 
melelach más wen bajche' pejtyelel ba'ic 
jach ba i majtyan Dios. Che' ti yala jini 
winic. 
34 Che! ñac ti yubi Jesús che! weñach mu! 
ti t'an jini winic ti queji i suben: Ts'itya! 
jachix ma! ma! ñoj ña'tyan, cha'an ma! 
wochel ti yumintyel Dios, che'en. Che! 
jini mach'anix majch ti queji i cha! 
c'ajtiben tyac. 
¿Majchqui jini Cristo? 
(Mt. 22.41 --46; Lc. 20.41-44) 


35 Che! ñac muc! ti cantisa Jesús ya! ti 
pat templo ti queji i yAle!: ¿Bajche!qui 


isujm che! mi yalob ajcantisa cha'an i 
mandar israelob mi i jiñajlel David jini 
Cristo jini yajcAbil ba i cha'an Dios? 
36 Como ti' p'atyalel Ch'ujul ba i Ch'ujlel 
Dios David ti yala: 
Jini lac Yum ti' sube jini c Yum: 
Buchi' tic ñoj cha'an tsiquilach a 
ñuclel, 
jintyo mi caq'ueñet cha'an a 
jisaben i p'atyalel a contrajob. 
Che! ti wa subenti Jesús ti Dios, che! 
David. 
37 ¿Bajche'qui ch'ujbi che' i jiñajlelon 
David jini Cristo che' David ti yala Cristo 
ti Yum? Che' ti yala Jesús. Jini 
much'quibilo' ba quixtyañu c'ajacñayob i 
yoj che' ti yubiyob. 


Jesús ti' tyaja ti t'an ajcantisajob i 
cha'an israelob 
(Mt. 23.1-36; Lc. 11.37-54; 20.45-47) 


38 Che! ñac muc! ti cantisa Jesús ti yala: 
CAñatyan la! ba cha'an ajcantisajob 
cha'an i mandar israelob mu' ba i 
mulañob i wen ch'alob i ba che! mi 
majlelob ti xambal. Mi! mulañob che! 
cabal mi! pejcantyelob ya! ti calle tyac. 
39 Mi' mulañob más wen tyac ba buchlibal 
ya! ti templo tyac israelob yic'ot jini más 
wen ba buchlibal ti q'uiñejel. 

40 Mi! chilbeñob i lum jini meba' ixicob. 
Mi' melob tyam ba oración cha'an wen 
mi yilantyel. Jiñobach más babaq'uen bA 
mi quej i yaq'uentyel i xot'ob i mul. Che! 
ti yala Jesús. 


I yofrenda juntiquil p'ump'um bA 
meba' ixic 
(Lc. 21.1-4) 


41 Ya' buchul Jesús ti' tyojel ba' mi 
yotsañob ofrenda. Chancol i yilan che! mi 
yotsañob tyaq'uin ti yajnib. Cabal ricojob 
ba ti yac'ayob i yonlel tyaq'uin. 

42 Ya! ti c'oti juntiquil meba! ixic mach'a 
ba'an cha ba an i cha'an. Ti yotsa 
cha'wejch tyaq'uin. Jini cha'wejch 
tyaquin lajalach bajche' diez centavos. 

43 Jesús ti' paya ajcant'añob i cha'an. Ti' 
subeyob: Melel mic subeñetla, ili 
p'ump'um ba meba' ixic más on ti yotsa 

ya! ti yajnib ofrenda bajche! ti pejtyelel 

jini yaño' bA yubil. 

44 Como jini yaño' bA, an tyo yonlel cha 
ba an i cha'an ti cayle. Jini x'ixic ma'ix 

cha ba an i cha'an ti cayle. Che! ti yala 

Jesús. 


Jesús ti wa ala mi quejel i jisantyel ñuc ba 
i templo israelob 
(Mt. 24.1-2; Lc. 21.5-6) 

1 3 1 Che! ñac ti loq'ui Jesús ya! ti 

pat colem templo i cha'an 
israelob juntiquil ajcant'an i cha'an ti 
queji i suben: Maestro, q'uele c'otya 
tyacjax ili tyun. Ñoj wen melel ili templo, 
che'en. 
2 Jesús ti! c'ajtibe: ¿Chancol ba a q'uele' 
che! ñoj wen melel tyac ili otyot? Pero 
mach'an mi quejel i saj caytyal mi 


jump'ejlic tyun ti' pam yamba. Mi quejel 
i lu' jejmel jubel. Che' ti yala Jesús. 


Señajlel tyac cha'an i yujtibal mulawil 
(Mt. 24.3-28; Lc. 21.7-24; 17.22-24) 


3 Che' jini ti majliyob ti wits Olivajol ba i 
c'aba! ya! ti! tyojel jini templo. Che! ñac 
ya! buchul Jesús yic'ot Pedro, Jacobo, 
Juan yic'ot Andrés ti queji i bajñel 
c'ajtibeñob tyac. 

4 Subeñon lojon, ¿jalajqui mi quej i 
yujtyel pejtyel jini? ¿Chuqui ti seña mi 
quejel che! mi lu! ts'actiyel pejtyel jini? 
che'ob. 

5 Jesús ti' subeyob: Yom wen xuc'uletla 
cha'an mach'an majch ch'ujbi i lotiñetla. 
6 Cabal mi quej i tyalelob mu! ba i quejel 
i c'ambeñon j c'aba'. Mi quejel i yalob: 
Joñon Cristojon yajcAbilon ba i cha'an 
Dios, che'ob. Cabal mi quejel i 
lotintyelob. 

7 Che' mi quej la' wubin an cabal guerra 
yic'ot cabal t'an tyac cha'an guerra, mach 
quejiquetla ti baq'uen. Cha'ach mi quej i 
wersa yujtyel pero max tyo me jinic i 
yujtibal mulawil. 

8 Mi quejelob ti guerra jump'ej pañimil 
yic'ot yamba pañimil. Yumalob yic'ot 
año! ba ti! wenta mi quejel i cha'len 
guerra ti' contra yamba yumal. Mi quejel 
yujquel tyac lum ti cabal pañimil tyac. 


Mi quejel wi'ñal yic'ot wocol. Jiñach i 
tyejchibal jax tyo wocol mu' ba quej i 
ñusan quixtyañujob. 

9 Cañatyan la' ba. Mi quejel la' wajq'uel 
ti' c'ab ñuc ba ye'tyel. Mi quej i jats'etla 
ya! ti templo tyac israelob. Mi quejel la! 
pajyel majlel ya! ti! tyojlel año! ba i 
ye!tyel yic'ot ñuc bA yumalob cha'an tij 
caj joñon, cha'an mi la! subon ti' 
tyojlelob. 

10 Che! max tyo i yujtibal añach cha'an 
subentic quixtyañujob jini wen ba t'an 
cha'an laj cotyantyel ti pejtyel pañimil 
tyac. 

11 Che! mi! payetyob majlel ba'an año! bA 
i ye'tyel mach la! ñaxan pensalin cha bA 
mi quej la! subeñob. Subenla jini mu! ba i 
yaq'ueñetla a sube! Dios ti jim bA ora. 
Che! jini mach jatyeticla muq'uet ba la ti 
t'an pero jiñach Ch'ujul ba i Ch'ujlel Dios 
muc! ti t'an. 

12 Jini i yijts'iñob i ba mi quejel i yac'ob 
i ba ti! c'ab jini yom ba i tsansañob. 
Winic mi quejel i yaq'ue! ti tsansantyel i 
yalobil. I yalobilob mi quejel i 
contrajiñob i tyat i ña'. Mi quej i yac'ob 
ti tsansantyel. 

13 Ti pejtyelelob mi quejel i 
mich'q'ueletla cha'an ti caj chancol la! 
tsacleñon. Che! jini, jini mu! ba i cuche' i 
wocol c'alal ti jilibal mi quejel i 
cotyantyel. 

14 Mi quejel la! wilan mi yujtyel bajche' 
ti wA ala tsa! ba xijq'ui yale' Daniel ba i 
c'aba!. Ti! ts'ijbu cha'an mi quejel la' 
wilan jini ñoj bibajax ba mu! ba i Jisan 
cabal cha ba yes tyac ya'ix wa'al ya' ba! 
mach yom ochic. Jini mu! ba i q'uele' ili 
jun yom i ch'amben isujm che' mi yilan 
bajche' ti wa ajli. Che! jini, jini año! ba ti 
Judea che' mi' q'uele' bajche' mi yujtyel 
yom puts'icob majlel ti wits. 

15 Ti jim ba ora jini am ba ti' pat i yotyot 
mach yom jalec cha'an i yochel i ch'ame! 
loq'uel cha ba an i cha'an ti yotyot. 

16 Jini mu' ba i majlel ti' cholel mach 
yom cha! sujtic ti yotyot mi cha'anic i 
loc'san i pislel. 

17 Ñoj p'ump'uñob che' bajche' mi quejel 
i ñusañob wocol jini cañatyabil tyo ba i 


MARCOS 


86 





cha'an i yalobil, yic'ot chancol tyo ba i 
tsu'san i yalobil. 

18 Cha'lenla oración cha'an mach ti yorojlel 
tsañal mila! wersa majlel ti puts'el. 

19 Ñoj wocol mi quejel ili q'uin tyac. Más 
wocol bajche' pejtyel wocol tyac ba c'alal 
ti' tyejchibal ili mulawil tsa! ba i mele 
Dios c'ala wale iliyi. Mach'an ba! bA ora 
mi quejel i ñumel lajal ba wocol. 

20 Mi mach'an mi! com'isan Dios ili q'uin 
tyac, mach'an majch mi! cuche'. Pero mi 
quej i com'isan ili q'uin tyac cha'an ti caj 
mi! p'untyan Dios jini tsa! DA i wA yajcaA. 
21 Che! jini mi an majch mi! subeñetla: 
Q'uele wa'an wati jini Cristo yajcAbil ba i 
cha'an Dios, che'en, o yamba mi yal: 
Cucu, q'uelela ya'an Cristo, jini yajcAbil 
ba i cha'an Dios ya'ya'i, che'en. Mach 
yom la' ch'ujbin. 

22 Como cabal mi quejel i lolon subob i 
ba ti Cristo yic'ot mi quej i lolon yalob 
xiq'uil tyalel i cha'an Dios. Mi quej i 
pasob tyac i señajlel yic'ot ñuc tyac ba i 
p'atyalel cha'an yom i lotiñob jinic tyo 
yajcabilo' ba i cha'an Dios mi ti mejliyob. 
23 Pero jatyetla yom tsajibiletla. Joñon 
tic wa subetla pejtyelel jini. Che' ti wa 
ala Jesús. 


Bajche' yilal mi quejel i 
cha' tyalel Jesús 
(Mt. 24.29-35, 42-44; Lc. 21.25-36) 


24 Jim ba ora che! ujtyemix ili wocol tyac 
ba mi quejel i yic'an q'uin. Mach'an mi 
quej i lejmel i c'ac'al uw. 

25 Mi quejel i yajlel tyac jubel ec' am bA 
ti chan yic'ot pejtyel cha ba an ti chan mi 
quejel i nijcayel. 

26 Mi quejel i yilañoñob Joñon i Pi'alon 
ba Quixtyañujob che! mi quejel c tyalel ti 
tyocal tic p'atyalel yic'ot c ñuclel. 

27 Che! mic tyalel mi quejel c choc tyAlel 
ajtroñelob c cha'an ch'oyol ba ti 
panchan. Mi quejel i much'quiñob jini 
yajcabilo' ba i cha'an Dios ti chanwejlel 
mulawil c'alal ti junxejlel mulawil c'alal 
ti ñajtlel chan. 

28 Cañala jini lajoñel cha'an higuera bA i 
c'aba! ba tye'. Che! an i buts che! chancol 
i ch'ojquijñel i yopol, che! jini mi la! 


ña'tyan lac'alix i yorojlel q'uin tyunil. 

29 Che! je'el, che! mi la! q'uele! chancol i 
yujtyel tyac iliyi, mi la! ña'tyan lac'alix i 
yorojlel mi quej c cha! tyAlel. Mero más 
lac'alix mach tyalon, yubil. 

30 Melel mic subeñetla mi quejel i yujtyel 
tyac ti pejtyelel iliyi che! max tyo ti 
sajtiyob ili quixtyañujob wa! tyo bA añob 
ti ili ora. 

31 Mi quejel i sac jilel majlel chan yic'ot 
mulawil pero c t'an mach saj jil. Mux i lu! 
ts'actiyel. Che! ti yala Jesús. 

32 Mach'an majch yujil baqui ba q'uin o 
baqui ba ora mi yujtyel jini, mi 
ajtroñelobic ya! ti panchan, mi jinic 
joñon i Yalobilon mach cujil isujm. Jin 
jach c Tyat am ba ti panchan yujil isujm. 
Che' ti yala Jesús. 

33 Jin cha'an yom yaxal la' woj. Wen 
ña'tyanla. Cha'lenla oración. Como 
mach'an mi la' ña'tyan baqui ba ora mi 
quej i c'otyel yorojlel. 

34 Cha'ach mi quejel i yujtyel bajche' 
juntiquil winic tsa' ba majli ti ñajt ba 
lum. Che' ñac ti loq'ui ti yotyot ti lu' 
aq'ue ti' wenta ajtroñelob i cha'an. 
Jujuntiquil ti yaq'ueyob i toñel. Ti' sube 
juntiquil cha'an i wen cañatyaben i ti' i 
yotyot. 

35 Yom yaxal la! woj como mach la! wujil 
baqui bA ora mi quejel i tyalel i yum 
otyot mi ti pat xinq'uinil o mi ti xin 
ac'balel o mi ti jun uq'uel mut, o mi ti 
SAC an. 

36 Yom yaxal la! woj ame wa! tyalic che! 
wayaletla. 

37 Jini mu! bA c subeñetla mic subeñob ti 
pejtyelelob. Yom wen yaxal la! woj. Che! 
ti yala Jesús. 


Ti' ña'tyayob bajche' yom i chuc Jesús 
(Mt. 26.1-5; Lc. 22.1-2; Jn. 11.45-53) 
1 4 1 An tyo yom cha'p'ej q'uin i 
q'uiñejel pascua che' mi' c'uxob 
caxlan waj mach'a ba'an yic'ot levadura 
mu' ba yaq'uen i wos i ba. Jini ñuc ba 
curajob yic'ot ajcantisajob cha'an i 
mandar israelob chancol i sajcañob 


bajche' mi' chucob Jesús cha'an ti lot ba 
t'an cha'an i tsansañob. 

2 Pero ti yalayob: Mach yom che! chancol 
q'uiñejel, ame nijquicob quixtyañu, che'ob. 


Ti' mulbe yowocña ba aceite ti' jol 
Jesús 
(Mt. 26.6-13; Jn. 12.1-8) 


3 Ya'an Jesús ti lum Betania ba i c'aba' ti 
yotyot Simón jini tsa' ba pejcanti ti 
Leproso, jiñach yom yale! juntiquil am bA 
cha bA yes pasem ti' pachalel tsa! bA 
yac'a i pac'misaben majlel i bac'tyal. 
Ya'an ti! t'ejl mesa Jesús. Ti tyAli 
juntiquil x'ixic yic'ot yowocña ba aceite 
nardo ba i c'aba' ñoj lets ba i tyojol. 
Melel i yajnib ti tyun alabastro ba i 
c'aba!. Ti! xut'be i bic' i yajnib jini 
yowocña bA aceite. Ti! mulbe ti' jol 
Jesús. 

4 Cha'tiquil uxtiquil ya' ba añob ti 
mich'ayob. Ti yalayob: ¿Chucoch ti lolon 
yasi jini yowocña ba aceite? 

5 Ñumen ti trescientos denarios i tyojol. 
Yom tsa'ic chojni cha'an i yaq'ueñob jini 
p'ump'uño' ba yi, che'ob. Ti' 
mich'q'ueleyob jini x'ixic. 

6 Jesús ti' subeyob: Chach ajni. ¿Chucoch 
mi la! tyac'lan? Ñoj wen ti' cha'libon ili 
x'ixic. 

7 Jini p'ump'uño' ba wach bele! an la! 
wic'ot ti bele' q'uin. Ba' ba ora la' wom 
mi mejlel la! cotyañob. Pero joñon 
mach'an bele! q'uin wA! añon 
quic'otyetla. 

8 Jini x'ixic ti' mele ch'ujbi ba i mele'. Ti' 
ñaxan wa muluyon tic bac'tyal cha'an i 
chajpabeñon c ch'ujñantyel. 

9 Melel mic subeñetla, ba'ical jach mi' 
sujbel ili wen t'an cha'an la' cotyantyel, 
mi quejel i yajlel bajche' ti! cha'le jini 
x'ixic cha'an mi ña'tyantyel. Che' ti yala 
Jesús. 


Judas mi yac' i t'an cha'an mi quejel i 
yac' Jesús ti! c'ab i contra 
(Mt. 26.14-16; Lc. 22.3-6) 


10 Che' jini, Judas Iscariote, juntiquil jini 
docejlelob ti majli ya' ba'an ñuc ba 
curajob cha'an i lajob i t'an cha'an 
bajche' ch'ujbi i yac! Jesús ti! c'ab i 
contra. 


11 Wen c'ajacñayob i yoj che' ñac ti 
yubiyob. Ti yac'ayob i t'an cha'an mi 
yac'ob tyaq'uin. Che! jini Judas ti queji i 
saclan bajche' mi yac! ti cachol Jesús. 


Cojix ba i yuch'el lac Yum 
(Mt. 26.17-29; Lc. 22.7-23; Jn. 13.21 -30; 
1Co. 11.23-26) 


12 Ti tyejchibal q'uiñejel che' mi' c'uxob 
caxlan waj mach'a ba'an yic'ot i levadura 
mu! ba yaq'uen i wos i DA, che! mi' 
tsansañob tiñAme! cha'an pascua bA 
q'uin, jini ajcant'añob i cha'an Jesús ti 
queji i c'ajtiben: ¿Baqui a wom mi lojon c 
majlel c chajpabeñet cha'an ma! cha'len 
we'el che! ti q'uiñejel pascua? che'ob. 

13 Che! jini ti! xiq'ui majlel cha'tiquil 
ajcant'añob i cha'an. Ti! subeyob: Cucula 
ya! ti lum. Mi quej la! tyaj juntiquil winic 
chancol ba i q'ueche! majlel jump'ej 
uc'un ja!. Tsaclenla majlel. 

14 Ya! ba! mi yochel subenla i yum otyot: 
Jini Maestro mi yal: ¿Baqui an jini saj 
mal cha'an we'icon quic'ot ajcant'añob c 
cha'an che! ti pascua ba q'uiñejel? 
che'etla mi la! suben. 

15 Che! jini mi quejel i pas'eñetla jump'ej 
saj mal ya! ti cha'lajmlel otyot, colem 
chajpabilix i mal. Ya'i mi la! chajpan mu! 
ba quejel laj c'uxe!. Che! ti yala Jesús. 

16 Ti majliyob jini ajcant'añob. Ya! ti 
c'otiyob ti lum. Ti! tyajayob che! bajche' 
ti wa ala Jesús. Ti! chajpayob ili uch'el 
cha'an pascua. 

17 Che! iq'uix quejel ti tyAli Jesús yic'ot 
doce ajcant'añob i cha'an. 

18 Che! ñac chancolob ti we'el ya! ti 
mesa, ti queji i yAle! Jesús: Melel mic 
subeñetla, an juntiquil wa' bA chancol ti 
we'el quic'ot mi quejel i yac'on ti cachol. 
Che' ti yala Jesús. 

19 Ñoj ch'ajyem ti queji yubiñob. Ti queji 
i c'ajtibeñob Jesús. ¿Joñon ba ti? Yamba 
ti yala: ¿Joñon ba ti? che' tyacob. 

20 Jesús ti' subeyob: Juntiquil wA! ba an 
la quic'ot mu! ba i ts'aje' i waj ti ch'ejew 
quic'ot, che'en. 

21 Mi quejel c sajtyel Joñon i Pi'alon bA 
Quixtyañujob che' bajche' wa ts'ijbubil. 
Pero ñoj wocol mi quejel i yubin jini mu! 


MARCOS 


88 





ba i yac'on ti cachol. Más wen machic 
ba'an ti ch'oca ili winic. Che! ti yala 
Jesús. 

22 Che! ñac muc'ob ti we'el Jesús ti' 
ch'ama waj. Ti! cha'le oración. Ti! xet'e. 
Ti yaq'ueyob. Ti yala: C'uxula. Jiñach c 
bac'tyal, che'en. 

23 Che! jini ti' ch'ama jump'ej but'ul bA 
vaso, ti' sube wocox i yala Dios. Ti 
yaq'ueyob. Che' jini ti pejtyelel ti' motin 
japayob. 

24 Jesús ti' subeyob: Jiñach c ch'ich'el 
mu! ba quejel c bejquel cha'an cabalob 
cha'an tsiquil mi quejel tsijib trato ba 
t'an, che'en. 

25 Melel mic subeñetla, mach'anix mi 
quej c cha' jape' jini ya'lel uva jintyo mi 
cape! ya! ba! lu! tsijib tyac ya! ba! mu! ti 
yumal Dios. Che! ti yala Jesús. 


Jesús ti' wa sube Pedro mi quej i yal 
mach i caña Jesús 
(Mt. 26.30-35; Lc. 22.31-34; Jn. 13.36-38) 


26 Che! ti ujti i c'ayob jump'ej c'ay ti 
loq'uiyob majlel ti wits Olivajol ba i 
c'aba'. 

27 Jesús ti' sube ajcant'añob i cha'an: Ti 
la' pejtyelel mi quejel la' quisniñon ti ili 
ba ac'balel como ti Ts'ijbubil ba i T'an 
Dios mi yal: Mi quej c tsansan jini 
ajcañatya tiñAme!. Che! jini mi quej i 
pam pujquelob tiñame'ob. Cha'ach wa 
ts'ijbubil, che! Jesús. [TiñAme! yom i 
yAle! oveja.] 

28 Pero ti wi'il che! mi quejel c cha' 
tyejchel loq'uel ba'an sajtyemo' ba mi 
quej c majlel c pijtyañetla ya' ti Galilea. 
Che' ti yala Jesús. 

29 Pero Pedro ti' sube: Aunque ti pejtyelel 
mi! quisniñetyob pero mach joñonic. Che! 
ti yala Pedro. 

30 Jesús ti! jac'be: Melel mic subeñet, 
wale ti ili bA ac'bAlel che! max tyo i 
cha'le cha! uq'uel tyat mut, jatyet 
uxyajlel mi quejel a wale' mach a 
cañayon. Che! ti yala Jesús. 

31 Pedro ti! wersa cha! ala: Aunque an 
cha'an sajticon quic'otyet, mach'an mi 
quej j cal mach cañayet, che'en. Che! ti 
yalayob ti pejtyelelob. 


Ti' cha'le oración Jesús ti Getsemaní 
(Mt. 26.36-46; Lc. 22.39-46) 


32 Ya! ti c'otiyob ba'an jumpejt lum 
Getsemaní ba i c'aba' ba'an pac'al ba tye! 
tyac. Jesús ti queji i subeñob ajcant'añob 
i cha'an: Buchi'la wa'i che! mic majlel c 
cha'len oración, che'en. 

33 Ti' paya majlel Pedro yic'ot Jacobo 
yic'ot Juan. Ñoj ch'ajyem ti queji i yubin 
Jesús. Ñoj c'uxucña i pusic'al. 

34 Ti! subeyob: Ñoj ch'ajyem c pusic'al. 
Comox sajtyel tic ch'ajyemlel. WA! mi la! 
caytyal wa'i. Yom ch'uj p'ixiletla, che'en. 
35 Tsa! tyo i cha'le xambal che! lactyal 
majlel. Ti' ñuc choco i ba ti oración. Ti' 
c'ajtibe Dios cha'an mach'an mi c'otyel i 
yorojlel i calax ñusan wocol mi ti mejli i 
tijq'uel. 

36 Ti yala: C Tyat, lu! ch'ujbiyach a mele!. 
Mach a wac'on cochel ti ili wocol. Pero 
mele jiñach bajche! a wom mach jinic 
bajche' com joñon. Che' ti yala Jesús. 

37 Ti cha! c'oti ba'an ajcant'añob i 
cha'an. Wayalobix ti! tyajayob. Ti! sube 
Pedro: Simón, ¿wayaletix ba? ¿Mach'a 
ba'an ti mejli a tic' a wayel mi jump'ejlic 
ora? 

38 Tiq'uila la! wayel. Cha'lenla oración 
cha'an mach'an mi la! yajlel ti mulil. Ti 
la! pusic'al la! wom la! mel cha ba wen 
pero wocol mi la' cha'len como 
quixtyañujetla. 

39 Ti cha' majli. Lajal ti' cha'le oración. 
40 Ti cha! c'oti ya! ba'añob. Cha! wayalobix 
ti' cha! tyajayob como bej yom i muts'ob i 
wut. Mach'an ti saj mejli i jac'ob. 

41 Ti yuxyajlelel ti cha' c'oti ba'añob. Ti' 
subeyob: Wayenixla, c'ajax la! woj. Ya 
jaxal. Tsa'ix c'oti i yorojlel cha'an la! 
wilan Joñon i Pi'alon ba Quixtyañujob 
muq'uix quejel cajq'uel ti! c'ab xmulilob. 
42 Tyejchenla. Cox lac tyaj tyalel. Lac'alix 
an jini mu' ba quej i yac'on ti cachol, 
che'en. 


Ti' chucuyob Jesús 
(Mt. 26.47-56; Lc. 22.47-53; Jn. 18.2-11) 


43 Che! chancol tyo ti t'an Jesús, ti c'oti 
Judas, jiñach juntiquil i docejlelob. Ti 

tyAli yic'ot i yonlel am ba i machit tyac 
yic'ot an tyaco! ba i tye'. Ya! loq'uemob 
tyalel ya' ba'an jini ñuc ba curajob yic'ot 
ba'an ajcantisajob cha'an i mandar israelob 
yic'ot ba'añob xñoxob año! ba ye'tyel. 

44 Jini Judas tsa' ba i yac'a Jesús ti cachol 
ti' ñaxan subeyob i ba bajche' mi quejel i 
pasbeñob baqui ba jini Jesús. Ti yala: Jini 
mu! ba c ñup, jiñach jini chancol ba la! 
saclan. Chucula. Wen cachal mi la' pay 
majlel. Che' ti yala Judas. 

45 Che! ñac ti c'oti ti! wa! lac'a Jesús. Ti! 
sube: Maestro, che'en. Che! jini ti' ñupu. 
46 Ti! chucuyob. Ti! cachayob. 

47 Juntiquil ya! bA an yic'ot ti! bots'o i 
machit. Ti! tsepbe loq'uel i chiquin 
yajtoñel ñoj ñuc bA cura. 

48 Jesús ti! sube: ¿Tsa'ix ba tyAliyetla a 
wic'ot la! machit yic'ot la! tye' cha'an mi 
la! cachon che! bajche' ajxujch'on? che'en. 
49 Ti jujump'ej q'uin ya! añon quic'otyetla 
ti cantisa ya' ti templo. Mach'an ti la' saj 
chucuyon. Pero cha'ach chancol i yujtyel 
wale iliyi cha'an mi ts'actiyel Ts'ijbubil ba 
i T'an Dios. Che' ti yala Jesús. 

50 Ti pejtyelelob ajcant'añob ti! cayayob 
Jesús. Ti puts'iyob. 


Juntiquil alob tsa' ba puts'i 


51 Ya'an juntiquil alob bac'al ba ti wewel 
pisil. Chancol i tsaclen majlel Jesús. Ti' 
jop'o i chucob. 

52 Che' jini ti' colo jini wewel pisil. 
Chacalix ti! cotya i bA. 


Jesús ba'an jini año' ba i ye'tyel 
(Mt. 26.57-68; Lc. 22.54-55, 63-71; 
Jn. 18.12-14, 19-24) 


53 Ya! ti' payayob majlel Jesús ya! ba'an 
jini ñoj ñuc ba cura. Che! jini, ti! lu' 
much'quiyob i ba pejtyelel yamba ñuc ba 
curajob yic'ot xñoxob año! ba i ye!tyel 
yic'ot ajcantisa cha'an i mandar israelob. 
54 Pedro ti! ñajtya tsacle majlel Jesús. 
C'alal ti c'oti ya! ti pam i yotyot ñoj ñuc 
ba cura. Ya! ti buchle yic'ot policíajob. 
Chancolob ti q'uix. 

55 Jini ñuc ba curajob yic'ot pejtyelel 
año! ba ye'tyel ti comité Junta Suprema 
ba i c'aba' ti' sajcayob mu! ba i cha'leñob 


jop't'an ti' contra Jesús cha'an i yac'ob ti 
sajtyel. Pero mach'an ti' tyajayob. 

56 Cabal ti' jop'oyob t'an ti' contra Jesús 
pero mach'an lajal ti loq'uiyob i t'an. 

57 Ti wa'leyob cha'tiquil uxtiquil cha'an i 
jop'eñob i mul Jesús. Ti yalayob: 

58 Ti lojon cubi ti yala Jesús: Mi quejel 
quisan jini templo melel ba ti c'abal. Ti 
yuxp'ejlelel q'uin mi quej c cha' 
wa'chocon yamba mach'a ti c'abal ti 
mejli, che'en, che'ob. 

59 Pero jini tsa' ba yalayob mach'an 
junlajal ti loq'uiyob i t'an. 

60 Che! jini, ti wa'le ti! tyojlelob jini ñoj 
ñuc ba cura cha'an i c'ajtiben Jesús: 
¿Mach'a ba'an cha ba ma! jaq'ue!? 
¿Chuquiyes i sujmlel chancol ba i yalob 
ti a contra? che'en. 

61 Jesús ch'uj ñach'al ti cayle, mach'an ti' 
saj jac'a. Jini ñoj ñuc ba cura ti! cha! 
c'ajtibe: ¿Jatyet ba Cristojet, jini 
yajcabilet ba i cha'an Dios? ¿Yalobilet ba 
jini ñoj uts'at ba Dios? che'en. 

62 Jesús ti! jac'a: Joñoñach, che'en. Mi 
quejel la! wilan Joñon i Pi'alon bA 
Quixtyañujob ya! buchul ti i ñoj jini 
p'atyal ba Dios. Mi quej la! wilan che! mi 
quejel c tyAlel ya! ti mal tyocal ya! ti 
panchan. Che! ti yAlA Jesús. 

63 Che! jini, ti! tsili i pislel jini ñoj ñuc bA 
cura como chancol jach i cuye! i ba ti 
Dios Jesús ti! lolon ña'tya. Ti yala: 
¿Chuquiyes i c'ajnibal mi lac saclan 
yamba t'an? che'en. 

64 Tsa'ix la' wubi chancol i cha'len 
bibajax ba t'an ti! contra Dios. ¿Bajche!' 
la! waAle!? che'en. Che! jini ti lu! yac'ayob 
i t'an chalan yom tsansantic, che'ob. 

65 Jini ya! ba añob ti queji i tyujbañob 
Jesús. Ti! macbeyob i wut. Ti! tyum 
jajts'iyob. Ti! subeyob: Subeñon lojon 
majchqui ti' jats'ayet, che'ob. Jini 
policíajob ti! lec! jajts'ayob. 


Mach i caña Jesús ti yala Pedro 
(Mt. 26.69-75; Lc. 22.54-62; Jn. 18.15-18, 
25-27) 


66 Ya'an Pedro ti' pat i yotyot jini ñuc ba 
cura. Ti tyali juntiquil xc'alal bA yajtoñel 
jini ñuc bA cura. 

67 Che! ñac ti yila Pedro ya! chancol ti 
q'uix, ti! ch'uj q'uele, ti' sube: Jatyet je'el 
ti a pi'le ti xambal Jesús ch'oyol ba ti 
Nazaret, che'en. 

68 Pero Pedro ti yala mach chatice. Ti 
yala: Mach j caña. Mach'an mic ña'tyan 
cha ba ma! wale', che'en. Ti loq'ui majlel 
ti corredor. Che! jini ti' chale jun uq'uel 
tyat mut. 

69 Jini xc'alal ti' cha' q'uele Pedro. Ti 
queji i suben jini ya! ba añob: Iliyi jiñach 
juntiquil i pi'alob, che'en. 

70 Pedro ti cha! ala mach melelic. Che! 
jini ti jumuc'lel ti' cha! subeyob Pedro 
jini ya' ba añob: Melelach, jatyet i pi'alet 
che! cu ya! tyAlemet ti Galilea je'el como 
tsiquilach je'el bajche! muq'uet ti t'an, 
che'ob. 

71 Che! jini Pedro ti queji ti al'iya. Ti 
yala: Melelach c t'an, Dios mi' q'uelon. 
Mach j caña ili winic chancol ba la! 
wale', che'en. 

72 Ti wa! queji ti uq'uel tyat mut. Che! 
jini ti c'ajtiyi i cha'an Pedro tsa! DA i WA 
ala Jesús che! ñac ti! sube: Che! max tyo i 
cha'le cha' uq'uel tyat mut uxyajlelel mi 
quejel a wale' mach a cAñAyon, che'en. 
Che! ti! wa sube. Che! jini che! ti' ña!tyA 
Pedro ti wen queji ti uq'uel. 


Jesús ti! tyojel Pilato 
(Mt. 27.1-2, 11-14; Lc. 23.1-5; Jn. 18.28-38) 
1 1 Che! ñac ti sac'a, ti! 

5 much'quiyob i ba ñuc bA curajob 
yic'ot xñoxob año! bA ye'tyel ti Junta 
Suprema. Ti! xiq'uiyob ti cachol majlel 
Jesús. Ti yotsAbeyob ti! wenta juntiquil 
yumal Pilato bA i c'aba'. 

2 Jini Pilato ti! c'ajtibe Jesús: ¿Jatyet ba 
ñuc ba yumal i cha'an israelob? che'en. 
Jesús ti' jac'a: Melelach bajche' ma' 
wale', che'en. 

3 Jini curajob cabal ti' jop'beyob i mul 
Jesús. 

4 Jini Pilato ti' cha' c'ajtibe: ¿Mach'a 
ba'an cha bA ma! jaq'ue'? Ubin cabal cha 
ba tyac mi yalob ti a contra, che'en. 

S Jesús mach'an ti! saj jac'a. Pilato 
mach yujil isujm cha ba och ma! ti! saj 
jac'A. 


Mi yalob cha'an mi quej i 
tsansantyel Jesús 
(Mt. 27.15-31; Lc. 23.13-25; Jn. 18.38—19.16) 


6I tyalelach che! i yorojlel q'uiñejel 
pascua Pilato mi yaq'ue' ti cojlel juntiquil 
cachal ba, majchical jach mu' ba i c'ajtin 
jini quixtyañujob. 

7 Ya'an ti cachonibal yic'ot stsansajob 
tsa' ba i contrajiyob gobierno, juntiquil 
Barrabás ba i c'aba'. 

8 Ti tyali quixtyañujob i c'ajtiben Pilato i 
cha'len bajche' i tyalel mi' cha'len. 

9 Pilato ti' c'ajtibeyob: ¿La' wom ba mic 
colbeñetla jini mu! ba la! wal ti ñuc ba 
yumal i cha'an israelob? che'en. 

10 Como Pilato yujil isujm tsa' jach i 
yac'ayob Jesús ti! c'ab cha'an jach ti' 
mich'leyob jini ñuc ba curajob cha'an i 
ñuclel Jesús. 

11 Pero jini ñuc ba curajob ti' wersa 
xiq'ui quixtyañujob cha'an mi c'ajtiben 
Barrabás cha'an mi cojlel. 

12 Pilato ti' cha' subeyob: ¿Che' jini 
chuqui la! wom c tyumben iliyi mu! bA 
la' wal ti ñuc ba yumal cha'an israelob? 
che'en. 

13 C'am ti' cha' alayob: La' tsansantic ti 
cruz, che'ob. 

14 Pilato ti' subeyob: ¿Chucoch? 
¿Chuquiyes ti simaronlel ti' cha'le? 
che'en. Ti cha' quejiyob ti c'am ba t'an: 
La' tsansantic ti cruz, che'ob. 

15 Pilato yom i cha'len bajche' mi' mulan 
quixtyañujob. Jin cha'an tsa'ach i yac'a ti 
colel Barrabás. Che' ti ujti i yac' ti jats'ol 
Jesús ti pachij ti yaq'ueyob ti! c'ab 
soldadojob cha'an i tsansañob ti cruz. 

16 Jini soldadojob ya! ti' payayob majlel 
Jesús ti' pat i yotyot ñuc ba yumal. Ti' 
payayob tyalel ti junmujch'lelob jini 
soldadojob. 

17 Ti' xojbeyob ic'puc'an ba i pislel Jesús 
che' bajche' ti' xojoyob ñuc ba yumalob 
ti ñoj oniyix. Ti yaq'ueyob i corona ti' jol 
jalal ba ti ch'ix. 

18 Jini soldadojob ti queji i wajleñob. 
C'am ti yalayob: Ñoj ñuquet ba Yumal i 
cha'an israelob, che'ob. 

19 Ti' jats'beyob i jol ti i tye'el jam. Ti' 

tyujbayob. Ti ñocleyob che! bajche' 
colem i ye'tyel ti! p'isiyob. 

20 Che! ti ujti i wen wajleñob ti' cha! 
jochbeyob pislel ic'puc'an ba i ts'ijbal. Ti' 
cha' xojbeyob i pislel. Ti' payayob majlel 
cha'an i tsansañob ti cruz. 


Bajche' ti sajti ti cruz Jesús 
(Mt. 27.32-44; Lc. 23.26-43; Jn. 19.17-27) 


21 Ti! tsatsa subeyob juntiquil ya! ba an 
ya'i cha'an i q'ueche' majlel i cruzil 
Jesús. Jiñach Simón bA i c'aba', ya! 
ch'oyol ti yamba pañimil Cirene ba i 
c'aba', c'otyel muc! ti matye'el. Jiñach i 
tyat Alejandro yic'ot Rufo. 

22 Ya! ti' payayob majlel Jesús ti jump'ej 
bujtyal Gólgota bA i c'aba'. An i sujmlel i 
c'aba' mi yal ti lac t'an, che' yilal bajche' 
i baquel jolal. 

23 Ti' jop'o i yaq'ueñob Jesús i jape' vino 
xac'tyabil yic'ot ts'ac mirra ba i c'aba!. 
Pero mach'an ti! japA. 

24 Ya! ti! joc'chocoyob ti cruz. Ti' 
pucbeyob i ba i pislel. Ti! cha'leyob 
yajcaya cha'an i ña'tyañob majchqui i 
cha'añob mi majlel. 

25 Ti las nueve ti sac'an ti joc'chocoyob ti 
cruz. 

26 Ya! ts'ijbubil ti chañelel i jol chuquiyes 
i mul. Ti yala: Jiñach ñuc ba yumal i 
cha'an israelob, che' ts'ijbubil. 

27 Ya! ti! joc'chocoyob cha'tiquil 
ajxujch'ob yic'ot. Juntiquil an ti' ñoj 
Jesús, juntiquil an ti' ts'ej. 

28 Che' jini, ti ts'actiyi Ts'ijbubil ba i T'an 
Dios ba! mi yale!: Ti tsijqui yic'otyob jini 
simaroño' ba. Che' wa ts'ijbubil. 

29 Jini ya' ba ti ñumiyob ti' wajleyob. Ti' 
pants'ayob i jol. Ti yalayob: Aja cheti, 
jini mu! ba i jeme' templo mu! ba i cha' 
wa'chocon ti uxp'ej jach q'uin: 

30 Cotyan a ba. Juben ti cruz, che'ob. 

31 Cha'ach je'el jini ñuc ba curajob yic'ot 
ajcantisajob cha'an i mandar israelob ti' 
wajleyob. Ti! subeyob i ba: Jini ti! cotyA 
yaño! ba pero i bajñel mach mejl i cotyan 
i bA, che'ob. 

32 Mi jiñach Cristo jini yajcAbil bA, mi 
jiñach ñuc ba yumal i cha'an israelob, la! 
jubic ti cruz wale iliyi, che' jini mux lac 


ch'ujbin. Che! ti yalayob. Jinic tyo jini 
ya! ba joc'olob ti cruz ti' wajleyob Jesús 
je'el. 


I sajtibal Jesús 
(Mt. 27.45-56; Lc. 23.44-49; Jn. 19.28-30) 


33 Ti xinq'uinil ti ic'a mulawil c'alal ti 
och an q'uin ti las tres. 

34 Che' ti och an q'uin Jesús wen c'am ti' 
cha'le t'an. Ti yala: Eloi, Eloi, ¿lama 
sabactani? che'en. Mi yal ti lac t'an: C 
Dios, c Dios, ¿chucoch ti a cayayon? che! 
mi yal ti lac t'an. 

35 Che! ñac ti yubiyob cha'tiquil uxtiquil 
ya! ba wa'alob ti yalayob: Ubinla, 
chancox i pAye! tyAlel Elías tsa! ba xiq'ui 
i yAle! Dios, che!ob. 

36 Juntiquil ti majli ti ajnel cha'an i 
yotsan vinagre ya! ti chayo' ja'. Ti' cacha 
ti ñi! tyam ba tye'. Ti yaq'ue Jesús cha'an 
i tsu'e'. Ti yala: Pijtyanla. La! la quilan 
mi tyal Elías cha'an i ju'san ti cruz, 
che'en. 

37 Wen c'am ti! cha'le t'an. Che! jini ti 
sajti. 

38 Jini colem pisil joc'ol ba ti templo ti 
tsijli ti xinil c'alal ti chan c'alal ti yebal. 
39 Ya' wa'al ti' tyojel i wut Jesús juntiquil 
capitán am ba ti! wenta cien soldadojob i 
cha'an romanojob. Che! ñac ti yubi 
bajche! ti! cha'le c'am ba t'an Jesús yic'ot 
ti yila bajche' ti sajti Jesús, ti yala: 
Melelach ili winic i Yalobilach Dios. Che' 
ti yala jini capitán. 

40 Ya! añob je'el cha'tiquil uxtiquil 
x'ixicob chancol i ñajtya q'uelob cha ba 
mi yujtyel. Ya'an María ch'oyol ba ti 
Magdala yic'ot María i ña' Jacobo mu' ba 
i pejcantyel ti ijts'iñal ba; jiñach i ña! 
José yic'ot Salomé. 

41 Che! ñac ya! tyo añob ti Galilea jini 
x'ixicob, ti! tsacleyob majlel Jesús. Ti' 
we'sayob. Ya! añob je'el yamba cabal 
x'ixicob tsa! ba i tsacleyob tyAlel Jesús 
c'ala ti Jerusalén. 


Bajche' ti ch'ujñanti Jesús 
(Mt. 27.57-61; Lc. 23.50-56; Jn. 19.38-42) 
42 Tsa'ix p'ajqui q'uin, i q'uinilel ba che! 
mi' chajpañob cha ba yes jach mi quejel i 

c'añob che! ti yijc'Alel che! ti q'uinilel c'aj 
oj. 

43 Ti tyAli José ch'oyol ba ti lum 
Arimatea ba i c'aba'. Jiñach juntiquil am 
ba ñuc ba ye'tyel ti comité Junta 
Suprema ba i c'aba'. Jini José chancol i 
pijtyan i yumintyel Dios je'el. Ti' ch'ejlisa 
i ba cha'an i majlel ba'an Pilato i 
c'ajtiben i bac'tyal Jesús. 

44 Tsijc' che! i pusic'al Pilato che! ñac ti 
yubi sajtyemix Jesús. Ti! paya tyalel i 
capitán soldadojob cha'an i c'ajtiben mi 
melelach. 

45 Jini capitán ti yala cha'an melelach. 
Che' jini, Pilato ti yaq'ue i ch'ame' majlel 
i bac'tyal Jesús jini José. 

46 Che! jini José ti' maña jump'ojch i 
bajq'uil. Ti' ju'sa Jesús ya' ti cruz. Ti' 
bac'a ti bajq'uil. Ya! ti' ch'ujña ya! ti 
muconibal melel ba ti malil colem tyun. 
Che' jini, ti ñolq'ui majlel wechel ba 
colem tyun cha'an i majquil i ti' 
muconibal. 

47 Jini María ch'oyol ba ti Magdala yic'ot 
María i ña! José ti! q'ueleyob ba! ti 
ch'ujñanti Jesús. 


Ti cha! tyejchi loq'uel Jesús 
ba'an sajtyemo' bA 
(Mt. 28.1-10; Lc. 24.1-12; Jn. 20.1-10) 
1 6 1 Che! ñac ti ñumi i yorojlel c'aj 
oj jini María ch'oyol ba ti 
Magdala yic'ot María i ña' Jacobo yic'ot 
Salomé ti! mañayob yowocña ba pimel 
perfume i wentyalel cha'an mi majlelob i 
yac'ob ti! bac'tyal Jesús tsa! ba sajti. I 
tyalelach che' ti' cha'leyob muquejel 
israelob. 
2 Che! ti wen sac'an ti ñaxan ba q'uin ti 
semana ti majliyob ti muconibal. Chancol 
i pasel q'uin ti c'otiyob. 
3 Che! ñac ya! tyo añob ti bij chancol i 
subeñob i ba: ¿Majchqui mi quejel i 
loc'sabeñonla jini wechel ba colem tyun 
ya' ba an ti' ti' muconibal? che'ob. 
4 Ti queji i yilañob tsa'ix loc'santi jini 
tyun. Yoque colem jini tyun. 
5 Ti ochiyob ya! ti mali ba! ch'ujñabil 
Jesús. Ti yilayob ya' buchul juntiquil 
alob ya! ti! ñoj. Xojol i cha'an pal ba i 


bujc, yoque sasac ba. Tyoj bac'ñajelob ti 
yilayob. 

6 Jini alob ti' subeyob: Mach la' cha'len 
baq'uen. Chancol la' saclan Jesús ch'oyol 
ba ti Nazaret jini tsa' ba i tsansayob ti 
cruz. Tsa'ix cha! tyejchi. Mach'anix wa' 
ani. Q'uelela wa'i ba! ti! sats' chocoyob. 
7 Cucula. Suben ajcant'añob i cha'an 
Jesús yic'ot Pedro. Ya! mi quej i ñaxan 
majlel Jesús i pijtyañetla ya! ti Galilea. 
Ya! mi quej la! wilan cha'ach bajche! ti' 
subetla wajali, che! ti yala jini alob. 

8 Che! jini ti loq'uiyob ti ajñel ya! ti 
muconibal. Tsitsiñayob ti baq'uen. 
Mach'an majch ti! subeyob como muc'ob 
ti wen baq'uen. 


Jesús ti! pasa i ba ba'an María ch'oyol 
ba ti Magdala 
(Jn. 20.11-18) 


9 Che' ñac ti cha' tyejchi loq'uel ba'an 
sajtyemo' ba Jesús ti ñaxan ba q'uin ti 
semana che! yomox sac'an, ñaxan ti yila 
María ch'oyol ba ti Magdala. Jiñach tsa! 
ba i chocbe loq'uel Jesús siete xibajob. 
10 Jini María ch'oyol bA ti Magdala ti 
majli i subeñob jini tsa! ba i tsacleyob ti 
xAmbal Jesús. Ch'ajyemob. Chancolob ti 
uq'uel jini tsa' ba i tsacleyob Jesús, ti 
c'oti i tyajob María. 

11 Che' ñac ti yubiyob tsa'ix cha' cuxtiyi 
Jesús, che! ñac tsa'ix i yila María ch'oyol 
ba ti Magdala mach'an ti' ch'ujbiyob. 


Jesús ti' pasa i ba ba'an 
ajcant'añob i cha'an 
(Lc. 24.13-35) 


12 Ti wi'il Jesús ti tsictiyi ya! ti bij che! 
ñac chancol i majlelob cha'tiquilob. Mero 
yañalix i wut ti yilayob. 

13 Jini cha'tiquil ti cha! sujti i subeñob 
yaño! ba i pi'alob. Cha'ach je'el mach'an 
ti' ch'ujbibeyob i t'an. 


Ti' xiq'uiyob majlel ti subt'an yajcabilo' 
ba ajsubt'añob ñumel 
(Mt. 28.16-20; Lc. 24.36-49; Jn. 20.19-23) 


14 Wi'il tyo ti' pasa i ba Jesús ba'an jini 
oncejob. Ya' chancolob ti we'el. Ti' wen 
subeyob cha ba och mach'an ti 

ch'ujbiyob. Tsatsob i pusic'al como 
mach'an ti! ch'ujbiyob mi melel i t'an jini 
tsa! bA i yilayob che! ti cha! tyejchi 
loq'uel Jesús ba'an sajtyemo! bA. 

15 Ti! subeyob: Cucula ti! pejtyelel 
mulawil. Subenla ti pejtyelel quixtyañujob 
jini wen ba t'an cha'an la! cotyantyel. 

16 Jini mu! ba i ch'ujbin, mu! ba i ch'am 
ja! mi quejel i cotyantyel. Pero jini mach 
ba ba'an mi' ch'ujbin wa alalix mi quejel 
i majlel i xot' i mul. 

17 Mi quej i tsictiyel ñuc ba c p'ayalel ti' 
tyojlel mu! ba i ch'ujbiñon. Jini mu! ba i 
c'an j c'aba' mi quejel i chocob loq'uel 
xibajob. Mi quejel i cha'leñob t'an ti yan 
tyac ba t'an. 

18 Mi ti' chucuyob lucum ti' c'ab, mi ti' 
japayob am ba i venenojlel mach'an cha 


ba mi quejel i tyumbentyel. Mi quejel i 
yac'ob i c'ab ti' pam i bac'tyal jini 
ajc'am'añob, che' jini mi lajmelob. Che' ti 
yala Jesús. 


Ti letsi majlel ti panchan Jesús 
(Lc. 24.50-53) 


19 Che! ti ujti i pejcan ajcant'añob i 
cha'an , tsa'ix pajyi letsel lac Yum Jesús 
ti panchan. Ya' ti buchle ti' ñoj Dios 
cha'an tsiquil añach i ñuclel. 

20 Che' jini, ti loq'uiyob majlel ya'i. Ti' 
subuyob jini wen ba t'an cha'an laj 
cotyantyel ti pejtyelel lum tyac. Lac Yum 
ti' tyem cha'le toñel yic'otyob ti i 
Ch'ujlel. Ti! pasa melelach ili t'an che! 
ñac ti' tsictisa ñuc ba i p'atyalel Jesús 
yic'otyob. Amén. 


JINI WEN BA T'AN TSA' BA I TS'IJBU LUCAS 


Chucoch ti ts'ijbunti jini jun 


1 Lucas mi yaAle!: P'untyabilet ba 
Teófilo, cabal quixtyañujob tsa'ix 
queji i ts'ijbun ti jun jini tsa! ba ts'actiyi 
wa! ba! añonla. 
2 Lajal ti! ts'ijbuyob bajche! ti 
cantisantiyonla ti jini tsa! ba i yilayob 
tsa' ba ujti c'ala ti tyejchibal yic'ot tsa' 
ba i yalayob ti i subt'an. 
3 Ñaxan tic wen j c'ajtibeyob pejtyelel 
bajche' ti ujti c'ala ti tyejchibal. Tic 
pensali weñach belecña mic ts'ijbuben 
cha ba ti ujti 
4 cha'an ma! wen ña'tyan isujmach tsa! 
ba i cantisayetyob. 


Ti ajli mi quej i ch'oc an Juan 


5 Che! ñac chancol tyo i cha'len ye'tyel ti 
yumal Herodes ya' ti Judea an juntiquil 
cura i cha'an israelob Zacarías bA i 
c'aba'. Jini Zacarías ti lajal bA ora ti' 
cha'le troñel ti cura yic'ot junmujch' 
curajob mu! ba i pejcantyel ti Abías. I 
yijñam Zacarías i c'aba' Elisabet. Jini 
Elisabet ya! tyalem ti jiñajlelob cura je'el 
i c'aba' ba Aarón. 

6 Tyoj añob ti' q'uele Dios jini Zacarías 
yic'ot Elisabet. Ti' wen jac'ayob i 
tyumbintyel yic'ot i xic'ol lac Yum. Mach 
ch'ujbi i yalob an i mul. 

7 Pero ma'añobix i yalobilob como i 
tyalelach ma'an yalobil jini Elisabet 
yic'ot je'el lajal wen ñoxobix ti 
cha'ticlelob. 

8 Junyaj che' añach ti' wenta jini 
junmujch' curajob mu! ba i cha'len troñel 
yic'ot Zacarías, 

9 ti c'oti yorojlel ti yajcanti Zacarías, che! 
bajche' i tyAlel mi yajcantyelob cha'an 
ochic ti i templo lac Yum cha'an i pule! 
pom. 

10 Che! chancox i pulel pom ya! ti' 
templo pejteyelel quixtyañujob chancol ti 
oración ya' ti' pat templo. 


11 Yati, ti tsictiyi yajtroñel i cha'an lac 
Yum ch'oyol ba ti panchan ti tyojlel 
Zacarías. Ya' wa'al ti ts'ejtyalel i yajñib 
ba' mi' pulob pom. 

12 Che! ñac ti yila jini ajtroñel i cha'an 
lac Yum ch'oyol ba ti panchan mach'an 
ti' ña'tya Zacarías cha ba yom i cha'len. 
Wen an i baq'uen. 

13 Pero jini ajtronel i cha'an Dios ch'oyol 
ba ti panchan ti yala: Zacarías mach yom 
a cha'len baq'uen. Como Dios tsa'ix i 
yubibet a woración. Mi quejel i ch'oc an 
yalobil a wijñam Elisabet. Mi quejel a 
wotsaben i c'aba' Juan. 

14 Wen c'ajacña a woj mi quejel a wubin. 
Cabal tijicñayob mi quejel i yubiñob che! 
mi ch'oc an a walobil. 

15 Como mi quejel i q'uejel ti ñuc ti! wut 
Dios. Ma!ix mi quejel i jape! vino melel ti 
ts'ujsub mi lembalic. Mi quejel i bujt'el i 
pusic'al ti Ch'ujul ba i Ch'ujlel Dios che! 
max tyo ch'oca. 

16 Cha'an ti i troñel jini a walobil mi 
quejel i sutquin i ba cabal israelob cha'an 
i t'un majlel lac Yum Dios. 

17 Jini Juan mi quejel i ñaxan ñumel ti 
subt'an. Ti wi'il mi quejel ti troñel lac 
Yum. An i ch'ejlel yic'ot i p'atyalel ti 
subt'an Juan che' bajche' i cha'an Elías 
cha'an mi yac' i yajñelob ti junchajb i 
pensalob tyatyaAlob yic'ot yalobilob. Jini 
ñun t'año' bA mi quejel i ña'tyañob i 
jac'ben t'an. Che' jini mi' chajpabeñob i 
pusic'al quixtyañujob cha'an i ch'ujbiñob 
lac Yum. Che! ti yala. 

18 Zacarías ti' c'ajtibe jini ajtroñel i 
cha'an Dios ch'oyol ba ti panchan: 
¿Bajche'qui ch'ujbi c ña'tyan mi yoque 
melel jini tsa! ba a subon? Jin che! 
ñoxonix. Xñejep'ix quijñam je'el, che'en. 
19 Jini ajtroñel i cha'an Dios ch'oyol ba ti 
panchan ti' jac'a: Joñon Gabrielon. Mic 
cha'liben i troñel Dios ya! ti! tyojlel. Ti 
chojquiyon tyalel cha'an c subeñet wen 
ba t'an. 

20 Pero cha'an mach'an ti a ch'ujbi tsa! 
bA c subet mi quejel a wa! sujtyel ti 
x'uma'!. Ma'ix mi quejel a cha'len t'an 
c'alal jintyo mi! ch'oc an alo' ba a 
walobil. Jiñach mi quejel i ts'actiyel che! 
ti yorojlel. Che! ti yAlA. 

21 Che! chancol tyo i pejcantyel Zacarías 
ti ajtroñel i cha'an Dios ch'oyol ba ti 
panchan jini quixtyañujob ya' wa'alob ti 
pat templo chancol i pijtyañob Zacarías 
cha'an mi loq'uel tyalel. Tyoj bac'ñajelob 
ti yubiyob cha'an chancol i wen jalijel 
Zacarías ya' ti mal templo. 

22 Che' ñac ti loq'ui tyalel Zacarías ya' ti 
templo mach ch'ujbi i cha'len t'an. Che! 
jini ti queji i ña'tyañob jini quixtyañujob 
an cha ba ti yila Zacarías che' bajche' ti' 
ñajal ya' ti mal templo. Cha'an ma'an ti 
loq'ui i t'an ti' pas'eyob i c'ab cha'an che! 
bajche! ti! c'ab jach ti! cha'le t'an. 

23 Che! ñac ti ts'actiyi jini q'uin tyac che! 
ti' cha'le che! bajche! i tyAlel mi' 
cha'leñob troñel ti cura ya! ti templo, 
Zacarías ti cha! sujti ti yotytot. 

24 Che! jini, Elisabet ti queji i cañatyan i 
yalobil. Mach'an ti loq'ui ti yotyot jop'ej 
uw. Ti! ña!tya Elisabet: 

25 Wale tsa'ix i yac'on calobil lac Yum 
cha'an ma'ix mi' bej q'uelon ti ma'ix i 
c'ajnibal ba x'ixic quixtyañujob. Cha'ach 
ti' ña'tya Elisabet. 


Ti ajli mi quejel i ch'oc an Jesús 


26 Ti wacp'ejlel ba uw Dios ti' choco 
majlel ya' ti lum Nazaret ba i c'aba' ti 
Galilea ba pañimil juntiquil ajtronel i 
cha'an ch'oyol ba ti panchan Gabriel ba i 
c'aba'. 

27 Ti c'oti Gabriel ya'i cha'an i suben 
juntiquil yoque xc'alal tyo ba María bA i 
c'aba'. Jini xc'alal c'ajtibilix i cha'an 
juntiquil winic José ba i c'aba'. Jini José 
tyalem ti i jiñajlel juntiquil ñuc ba yumal 
David ba i c'aba'. 

28 Jini ajtroñel i cha'an Dios ch'oyol ba ti 
panchan ti ochi ya' ba'an María. Ti' sube: 
Mi caq'ueñet saludos. An i yutslel Dios a 
wic'ot. Lac Yum wach'an a wic'ot. Más 
mi yaq'ueñet Dios i yutslel i t'an bajche' 
pejtyelel yamba x'ixicob, che'en. 


29 Pero che' ñac María ti yila jini ajtroñel 
i cha'an Dios ch'oyol ba ti panchan tsijc' 
che! i pusic'al. Ti! bajnel pensali ti' 
pusic'al cha bA yes i sujmlel tsa! bA 
subenti che! ñac ti yubibe i t'an. 

30 Che! jini, ajtroñel i cha'an Dios ch'oyol 
ba ti panchan ti! sube: María, mach yom 
a cha'len baq'uen. Weñach mi' q'uelet 
Dios. 

31 Wale mi quejel a cañatyan a walobil. 
Mi quejel i ch'oc an alo' ba a walobil. Mi 
quejel a wotsAben i c'aba' Jesús. 

32 Mi quejel i yajñel ti ñuc. Mi quejel i 
pejcantyel ti Yalobil Dios mach'a ba'an i 
p'isol i ñuclel. Dios lac Yum mi quejel i 
yotsan ti yumal che' bajche' i yum David 
ti ñoj oniyix. 

33 Pejtyel loq'uemo! ba ti! tyojlel Israel 
mi quejel i yumiñob ti bele! ora. Ma'ix 
ba! ba ora mi quejel i lajmel i cha'len 
yumal. Che! ti yala jini ajtroñel i cha'an 
Dios ch'oyol ba ti panchan. 

34 Che' jini María ti' c'ajtibe jini ajtroñel i 
cha'an Dios ch'oyol ba ti panchan: 
¿Bajche'qui ch'ujbi i yujtyel bajche' 
chancol a wale!? Como max tyo ba'an 
tyaja c cha'an winic. Che' ti yala María. 
35 Jini ajtroñel i cha'an Dios ch'oyol ba ti 
panchan ti' jac'a: Jini Ch'ujul ba i 
Ch'ujlel Dios mi quejel i tyalel ba'anet. 
Mi quejel i moset ti i p'atyalel Dios 
mach'a ba'an i p'isol i ñuclel. Jin cha'an 
jini alob mu! ba quejel i ch'oc an i 
cha'añach Dios. Mi quejel i yalob ti' 
Yalobil Dios. 

36 Che' je'el, Elisabet ba a pi'al aunque 
ñejep'ix pero chancox i cañatyan alo' ba i 
yalobil je'el. Anix wacp'ej uw chancol i 
cAñatyan i yalobil tsa' ba pejcanti ti i 
tyalelach ma'an yalobil ba x'ixic. 

37 Dios mach'an mach'a ba'an ch'ujbi i 
mele'. Lu' ch'ujbiyach i mele'. Che' ti 
yala jini ajtroñel i cha'an Dios ch'oyol bA 
ti panchan. 

38 Che' jini María ti yala: Lach'añoni 
ajtroñelon i cha'an lac Yum. La' i 
melbeñon bajche' ti a subon, che'en. Che! 
jini ti loq'ui majlel ya' ba'an María jini 
ajtroñel i cha'an Dios ch'oyol ba ti 
panchan. 

María ti majli i jula'an Elisabet 


39 Che! tsa'ix ñumi cha'p'ej uxp'ej q'uin, 
ti ora jach ti majli María ti jump'ej lum 
ya! ti wits ti Judea bA pañimil i c'aba'. 
40 Ti ochi María ti! yotyot Zacarías. Ti 
yaq'ue saludo Elisabet. 
41 Che! ñac Elisabet ti yubi i saludo 
María, ti! nijca i ba yalobil Elisabet max 
tyo ba'an ch'ocajem. 
42 Ti bujt'i ti Ch'ujul ba i Ch'ujlel Dios i 
pusic'al Elisabet. Che! jini, cha'an 
c'ajacña yoj ti c'am ba t'an ti queji ti t'an 
Elisabet. Ti yala: Dios ti más aq'ueyet i 
yutslel i t'an bajche' pejtyelel yaño' ba 
x'ixicob. Tsa'ix i más yaq'ue i yutslel i 
t'an jini alal chancol ba a cañatyan. 
43 Añach c ñuclel yubil cha'an tyalic i ña! 
c Yum i jula' añon. 
44 Ora jach ti! nijcA i ba jini alal max tyo 
ba ch'oca che' ñac ti cubi a saludo. 
45 Ñoj c'ajacña a woj ma' wubin cha'an 
chancol a ch'ujbin i t'an lac Yum. Como 
mi quejel i ts'actiyel bajche! ti yala lac 
Yum. Che! ti yala Elisabet ti subenti María. 
46 Che' jini María ti yala: 

Ti pejtyelel c pusic'al mic sube' i 

ñuclel lac Yum. 

47 Tijicña c pusic'al cha'an ti Dios 
Ajcotyaya lac cha'an. 

48 Como Dios ti' c'ajtisayon 
p'ump'uñon ba ajtroñel i cha'an. 

C'ala bele' ora quixtyañujob mi 
quejel i yAlon ti c'ajacña ba coj 
bA x'ixic. 

49 Como Dios jini am bA i p'atyalel ti' 
melbeyon cha ba ñuc. 

Ch'ujulach i c'aba' Dios. 

50 Dios mi' bele! p'untyan cha'an yom 
i cotyan jini mu! ba i q'uelob ti 
ñuc Dios mu! ba i bac'ñan cha'an 
chancox i q'uelob ti ñuc Dios. 

51 Tsa'ix i cha'le p'atyal ba i cha'libal 
Dios. 

Tsa'ix i pucuyob majlel jini mu' ba 
i lolon chan isañob i bA. 

52 Jini mu! ba i q'uelob i ba ti 
p'atyalo' ba mi quejel i 
ju'santyel. 

Jini mu! bA i ju'san i bA mi quejel i 


chan isantyel ti Dios. 
53 Dios mi yaq'ueñob i ñaj'añob jini 
am bA i wi'ñal. 

Mi yaq'uen i jilel cha ba an i 
cha'an jini am ba cabal cha ba 
an i cha'an. 

54 Dios ti! cotya israelob jini 
ajtroñelob i cha'an bA. 

Mach'an ti' caya i p'untyañob. 

55Djios ti! bele! p'untyayob cha'ach 
bajche' ti wa ac'a i t'an lac 
yumob ti ñoj oniyix. 

Jiñach Abraham yic'ot jiñajlel i 
cha'año' ba Abraham. 

Che' ti yala María. 

56 Ya! ti cayle María yic'ot Elisabet che! 
bajche' uxp'ej uw. Che' jini, ti cha' sujti ti 
yotyot María. 


Ti ch'oca jini Juan tsa' ba queji i 
yaq'uen ch'am ja' 


57 Ti c'oti yorojlel cha'an mi ch'oc an i 
yalobil Elisabet. Ti ch'oca alo' ba yalobil. 
58 Į pi'alob ti chumtyal Elisabet yic'ot i 
pi'alob ti c'otiyob i suben cha'an tijicña 
mi yubin je'el che' ñac ti yubiyob cha'an 
Dios ti' p'untya Elisabet cha'an ti yaq'ue 
ti ch'oc an i yalobil. 

59 Che! ocho días i ch'oc an i yalobil, ti 
c'otiyob i tsepben i pachalel jini alal che! 
bajche' i tyalel mi' cha'leñob israelob. I 
pi'alob yom i yotsAbeñob i c'aba' Zacarías 
jini alal che' bajche' i c'aba' i tyat. 

60 Pero i ña! ti! jac'a: Mach yom i yochel i 
c'aba! ti Zacarías pero wersa yom mi 
yochel i c'aba' ti Juan, che'en. 

61 Į pi'alob ti! jac'ayob: ¿Chucoch jini? 
Ma'an a pi'alob jim ba i c'aba', che'ob. 

62 Che! jini ti' pejcAyob ti! c'ab i 
wentyalel. Ti' pasayob ti' c'ab i tyat 
bajche' yom i yotsaben i c'aba!. 

63I tyatalal ti' c'ajti jun cha'an i ts'ijbuben i 
jac'bal. Ti! ts'ijbu: Jiñach Juan i c'aba', che! 
ti' ts'ijbu. Lu! tyoj bac'ñajelob ti yubiyob. 
64 Ti mismo jini jach ba ora ti cha! queji ti 
t'an Zacarías. Ti queji i sube' i ñuclel Dios. 
65 Che! jini pejtyelel i pi'alob ti chumtyal 
tyoj bac'ñajelob ti yubiyob. Ti pejtyelel 
pañimil ya! ti wits tyac ti Judea ti ajli cha 
ba ti ujti. 

66 pejtyelel tsa! ba i yubiyob ti' 
pensaliyob. Ti! c'ajtibeyob i ba i pi'alob: 
¿Chuqui mi quejel i cha'len jini alob che! 
ñuquix? che'ob. Como melelach Dios ti' 
tsictisabeyob an i yutslel Dios yic'ot jini 
alal. 


Zacarías ti' subu i ñuclel Dios 


67 But'ul i pusic'al ti Ch'ujul ba i Ch'ujlel 
Dios jini Zacarías i tyat alal. Ti queji i 
yale' t'an tsa! ba aq'uenti ti Dios. Ti yala: 
68La' lac sube' i ñuclel lac Yum i Dios 
israelon ba la 

como ti tyAli i cotyañonla i 
cha'añon ba la. 

69 Mux quejel i yaq'ueñonla p'atyal 
ba Ajcotyaya lac cha'an 

loq'uem ba ti jiñajlel David 
ajtroñel i cha'an Dios. 

70Cha'ach ti! wa subeyob Dios jini i 
cha'an ba tsa! ba i xiq'ui Dios 
c'ala ti ñoj oniyix cha'an i 
subeñob lac yumob ti ñoj oniyix. 

71Tsa'ix i wa ala Dios cha'an mi 
quejel i cotyañonla loq'uel ti' 
p'atyalel laj contrajob pejtyelel 
jini mu! ba i ts'a'q'uelonla. 

72 Dios ti! wa sube lac yumob ti ñoj 
oniyix mi quejel i p'untyañob 
cha'an yom i cotyañob. 

Mach'an mi quejel i ñajayel i 
cha'an Dios i t'an tsa! bA i 
wa'choco ti ñoj oniyix. 

73 Jiñach jini tsa! DA i wa ala Dios 
che' ñac ti' xuc'choco i t'an yic'ot 
lac yumob ti oño'tan Abraham 
ba i c'aba' cha'an jini mu' ba 
quejel i yaq'ueñonla. 

74Ti yala: Mi quejel i loc'onla ti' 
p'atyalel laj contrajob 

cha'an ma'ix lac baq'uen mi lac 
melben i troñel Dios 

75cha'an tyojach añonla yic'ot i 
cha'añonixla Dios c'ala che! 
cuxulon tyo la wa' ti mulawil. 

76 Zacarías ti bej ala: 

Jixcu jatyet, alal calobilet, mi 
quejel a pejcantyel ti mu' ba i 
xiq'ue' a wale' Dios, jiñach jini 
Dios mach'a ba'an i p'isol i ñuclel. 


Como mi quejel a chajpaben i bijlel 
lac Yum yubil mu! tyo ba quejel i 
tyalel. 

77 Mi quejel a waq'ueñob i 
ch'ameñob isujm i cha'año' bA 
israelob cha'an añach i 
cotyantyel 

yic'ot cha'an mi yubiñob añach i 
ñusantyel i mul. 

78 Zacarías ti bej ala: 

Como lac Dios ti' wen p'untyayonla 
israelon ba la. Ti' q'uele ti 
p'ump'un cha'an yom i cotyañob. 

Ti loq'ui tyalel ti panchan wa! ba! 
añonla cha'an lac tyaje' laj 
cotyantyel. 

79Cha'an i yaq'ueñob i q'uele' i saclel 
yubil jini chumulo' ba ti 
ic't'ojñal chancol ba i sajtyelob 
yubil 

yic'ot cha'an i pas'eñonla bajche' 
ch'ujbi la cajñel ti ñach'al. 

Che' ti yala Zacarías. 

80 Ti bej coli majlel jini Juan. Ti' 
xuc'choco i pusic'al ti lac Yum. Che' jini 
ti ajni ti tyaquin ba joch lum c'ala jintyo 
ti queji i cha'liben i troñel lac Yum ya! 
ba'an israelob. 


Che' ñac ti ch'oca Jesús 
(Mt. 1.18-25) 


1 Ti jim ba ora jini ñuc bA yumal 
Augusto ba i c'aba' ti! xiq'uiyob 
quixtyañujob cha'an mi lu' majlel i 
yotsañob i c'aba! ti jun. 
2 Jini ñaxan ba tsic quixtyañu ti ujti che' 
ñac yumal jini Cirenio ya! ti Siria ba 
pañimil. 
3 Ti pejtyelel quixtañu an cha'an lu! 
majlicob ti yoque i lumal ba cha'an mi 
yotsañob i c'aba! ti jun. 
4 Jin cha'an ti loq'ui majlel José ya' ti lum 
Nazaret ba ic'aba! ya! ti Galilea ba pañimil 
cha'an mi majlel ti lum Belén ba i c'aba' ya! 
ti Juda ba pañimil ba' ti ch'oca David ti ñoj 
oniyix. Como José i jiñajlel David. 
5 José ti majli i yotsan i c'aba' yic'ot 
María tsa'ix ba i c'ajti. Chancol i 
cAñatyan yalobil jini María. 
6 Che! jini che! ya' añob ti Belén, ti c'oti 

yorojlel cha'an mi quej i ch'oc an yalobil. 
7 Ti ch'oca ñaxan ba yalobil i cha'an 
María. Alob. Ti' bac'a ti bajq'uil. Ti tyots' 
choco ti buq'uijib alaq'uil. Como 
mach'an ba! ti! tyajayob ba! mi yochelob 
ti wayel. 


AjcAñatya ovejajob 


8 Ya! ti jump'ej jamilol lac'al ya! ti Belén 
an ajcañatya tiñAme!. Mi! cañatyan i 
tiñame' ti ac'balel. [TiñAme! yom i yale! 
oveja.] 
9 Ti ora jach ti c'oti juntiquil ajtoñel i 
cha'an Dios ch'oyol ba ti panchan ya' 
ba'añob. Sacjaman ti sutyAlel ya! ba'añob 
cha'an ti! ñuclel lac Yum. Ti! wen 
bac'ñayob jini ajeañatya tiñAmel!. 
10 Pero jini ajtoñel i cha'an Dios ch'oyol 
ba ti panchan ti' subeyob: Mach yom mi 
la' cha'len baq'uen. Como mic 
ch'ambeñetla tyalel wen ba t'an mu! ba i 
yaq'uen c!lajacña ba i yoj pejtyelel 
quixtyañujob. 
11 Como sajmal ti ch'oca cha'añetla ya! ti 
lumal i cha'an ba David Ajcotyaya la! 
cha'an. Jiñach CRISTO lac Yum. 
12 Jiñach i tsictisantyel cha'an mi quej la!' 
cañe'. Mi quej la! c'otyel la! tyaj jini 
ch'oc alal bac'al ti bajq'uil. Tyots'ol ti 
buq'uijib alaq'uil. Che' ti yala ajtoñel i 
cha'an Dios ch'oyol ba ti panchan. 
13 Che' jini, ti saj ora jach ti tsictiyi ba'an 
ajtoñel i cha'an Dios cabal yamba 
ajtoñelob i cha'an Dios ch'oyol ba ti 
panchan tsa' ba i subeyob i wenlel Dios. 
14 Ti yalayob: 
Wen ñuc Dios am ba ti panchan. 
La' ñach'lec jini mu' ba i mele' cha 
ba mi' mulan Dios wa! ti 
mulawil. 
Che! ti yala. 
15 Ti cha' sujtiyob majlel ti panchan jini 
ajtoñelob i cha'an Dios. Che' jini, jini 
ajcañatya tiñAme! ti queji i subeñob i ba: 
Coxla. La' lac majlel ti Belén cha'an la 
quilan cha ba ti ujti yic'ot cha ba ti' 
subeyonla lac Yum. Che' ti yalayob. 
16 Ora jach ti wa' majliyob. Ti c'oti i 
tyajob María yic'ot José yic'ot ch'oc alal 
tyots'ol ba ti buq'uijib alaq'uil. 


17 Che! ñac ti yilayob jini ch'oc alal ti 
queji i subeñob yaño' ba je'el cha ba yes 
ti subentiyob ti jini ajtoñel i cha'an Dios 
ch'oyol ba ti panchan. 

18 Tyoj bac'ñajel ti yubiyob ti pejtyelel 
tsa! ba i yubibeyob i t'an jini ajcañatya 
tiñame'. 

19 Pero María ti! bajñel ña'tya ti! pusic'al 
pejtyelel jini tsa! ba ujti. Ti! bej pensali i 
sujmlel ti! pusic'al. 

20 Ti cha! sujtiyob jini ajeañatya tiñame'. 
Ti' bej subeyob ti pejtyelelob cha'an 
ñucach Dios cha'an jini tsa' ba 
subentiyob yic'ot tsa' ba i yilayob. Como 
cha'ach ti ujti bajche' ti subentiyob ti 
ajtoñel i cha'an Dios ch'oyol ba ti 
panchan. 


Ti' meq'ue majlel Jesús ti templo 


21 Che! tsa'ix ts'actiyi ocho o waxac q'uin 
i cha'an Jesús ti! tsepeyob i pachalel che! 
bajche! i tyAlel mi! cha'leñob israelob. Ti 
yotsAbeyob i c'aba' Jesús. Jiñach i c'aba! 
tsa' ba wa subenti María ti ajtoñel i 
cha'an Dios ch'oyol ba ti panchan che' 
max tyo ba'an ti! cañatya yalobil. 

22 Che' ñac ti ts'actiyi i yorojlel cha'an 
mi! wen cañatyan i ba María che! bajche' 
ti xijq'uiyob ti Moisés ti ñoj oniyix, ti' 
pAyAyob majlel ya! ti templo jini alal ya! 
ti lum Jerusalén ba i c'aba' cha'an mi 
yaq'uen Dios. 

23 Cha'ach ti' cha'leyob cha'an ts'ijbubil 
ti' t'an lac Yum ti ñoj oniyix ba! mi yaAle!: 
Pejtyelel yax alAl bA alob mu! bA i ch'oc 
an i cha'añach lac Yum. Cha'ach 
ts'ijbubil. 

24 Ti majli ya' ti templo cha'an i 
yaq'ueñob lac Yum Dios tsansabil ba i 
majtyan che! bajche' i tyalel ti' cha'leyob 
che! bajche' mi yale' ti mandar i cha'an 
lac Yum ti ñoj oniyix. Mi yal: Aq'uen 
Dios cha'cojt xmucuy o mi cha'cojt 
x'ujcutsu', che! yom mi yaq'uentyel lac 
Yum. Che' ts'ijbubil ti mandar lac Yum ti 
ñoj oniyix. 

25 Ti jim ba ora ya' chumul ti Jerusalén 
juntiquil winic Simeón ba i c'aba'. Uts i 
pusic'al. Ti' bele' ch'ujutisa Dios. Ti' bej 
pijtya cha'an i tyaje' i librejlel i pi'alob 

jini israelo' ba. An Ch'ujul ba i Ch'ujlel 
Dios ti' pusic'al Simeón. 
26 Ti subenti Simeón ti Ch'ujul ba i 
Ch'ujlel Dios mach'an mi quej i sajtyel 
jintyo ba' ba ora tsa'ix i yila Cristo jini 
yajcAbil ba mu! ba quej i choque! tyAlel 
lac Yum. 
27 Jini winic ti majli ti jini ñuc ba i 
templo israelob. Jini Ch'ujul ba i Ch'ujlel 
Dios ti! nijcabe i pusic'al i majlel. Che! 
ñac ti c'oti i ña! i tyat alal Jesús ti 
c'otiyob ti templo cha'an i mele! bajche' 
xiq'uilob cha'an jini oniyix ba mandar. 
28 Simeón ti' meq'ue jini alal. Ti' subu i 
ñuclel Dios. Ti yala: 

29C Yum, wale ch'ujbi c sajtel ti 

ñach'tyalel c pusic'al 

como tsa'ix a ts'actisa a t'an tsa! bA 
a wa subeyon ajtoñelon bA a 
cha'an. 

30 Tsa'ix quila tic wut Ajcotyaya lojon 
c cha'an 

31tsa' ba a wac'a ti tsictiyel ti! tyojlel 
pejtyelel quixtyañujob. 

32 Jini Ajcotyaya jiñach i saclel yubil 
mu! ba quej i pastyal ba'an jini 
mach'A israelo' ba cha'an mi 
quej i ña'tyañob. 

Cha'an ti caj jini alal mi quej i 
yaq'uentyel i ñuclel a cha'año! 
ba israelob. 

Che' ti' sube Dios Simeón. 

33 Tyoj bac'ñajelob ti yubiyob José yic'ot 
María i ña! Jesús che! ti yubiyob jini tsa! 
ba i yala Simeón cha'an jini mu! tyo bA 
quejel i cha'len jini ch'oc alal. 

34 Che! jini Simeón ti! subeyob cha'an 
tijicña mi quej yajñelob. Pero ti! sube jini 
María i ña! ba Jesús: Q'uele awilan cabal 
israelo! bA mi quej i yajlel yubil cha'an ti 
caj ma'an mi! yac! ti ñuc ili alal. Yic'ot 
cabal mi quejel i wa'chocontyel che' mi' 
yac'ob ti ñuc. Cabalob mach'a ba'an mi 
quej i yac'ob ti ñuc mi quej i cha'leñob 
t'an ti! contra jini mu! bA quejel i pase' a 
walobil. 

35 Che! jini, ti caj i melbal mi quejel i 
tsictiyel cha ba mi' bajñel pensaliñob ti' 
pusic'al ti jujuntiquil. Ñoj ch'ajyem mi 
quej a wubin ti a pusic'al pejtyelel i 


contrajintyel. C'ux mi quej a wubin ti a 
pusic'al. Che! ti subenti María ti Simeón. 
36 Ya'an je'el juntiquil x'ixic mu! ba yale! 
cha ba mi xiq'ue' yale' Dios i c'aba' Ana. 
I yalobil Fanuel loq'uem ti junmujch' 
quixtyañujob i jiñajlel Aser. Wen 
ñejep'ix. Ti' tyaja i ñoxi'al che' ñac wen 
xc'alal tyo. Che' anix siete jabil i tyajbal i 
ñoxi'al ti sajti i ñoxi'al. 

37 Pero c'alal meba'ix ochenta y cuatro 
jabil. Mach'an ti' caya templo. Ti' bej 
cha'libe i toñel lac Yum ti ch'ajb yic'ot ti 
oración ti q'uinil ti ac'balel. Ti' poj caya 
tyac we'el uch'el. 

38 Ti jini jach ba ora ti ochi Ana ya! 
ba'añob. Ñaxan ti' sube Dios wocox i 
yala. Che' jini ti queji i suben ti pejtyelel 
jini mu' ba i pijtyañob cha'an mi' tyajob i 
librejlel año' ba ti Jerusalén cha'an jini 
alal Jesús. 


Ti cha' sujtiyob ti Nazaret 


39 Jini José yic'ot María ti lu' ujti i 
cha'leñob bajche' mi xijq'uelob ti mandar 
i cha'an lac Yum tsa' ba i ts'ijbu Moisés ti 
ñoj oniyix. Che! jini ti cha! sujtiyob ya! ti 
lumal Nazaret bA i c'aba' ya! ti Galilea bA 
pañimil. 

40 Jini alob Jesús ti bej coli majlel. Ti 
más p'atyaliyi majlel. Ti más oca i 
ña'tyabal. Wen an i yutslel Dios yic'ot. 


Jesús ti c'oti ti templo che' alob tyo 


41I tyat i ña! Jesús ti jajabil ti majliyob ti 
Jerusalén cha'an i q'uiñejel pascua ba i 
c'aba'. 

42 Che' ñac añach doce jabil i cha'an 
Jesús, ti lu' majliyob ti Jerusalén che' 
bajche' i tyalel mi' bej cha'leñob. Ti majli 
Jesús yic'otyob je'el. 

43 Ti cha! lu! sujtiyob yaño! ba che! ñac ti 
ujti q'uin pero Jesús ti bajñel cayle ti 
Jerusalén. Mach'an ti! ña'tya i ña! yic'ot 
José mi ti cayle. 

44 Ti! lolon ña'tyayob lajal chancol i 
sujtyel Jesús je'el yic'ot i pi'alob ti 
xAmbal. Jump'ej q'uin ti' cha'leyob 
xAmbal. Che! jini ti queji i wen saclan 
Jesús ya! ba'an i pi'alo' ba yic'ot cAñAlo! 
ba i cha'an. 

45 Mach'anix ti! tyajayob. Che! jini ti cha! 
sujtiyob majlel c'alal ti Jerusalén cha'an i 
saclan Jesús ya"'ya'i. 

46 Che! ñac ñumenix uxp'ej q'uin ti! cha! 
tyajayob Jesús ya! ti templo. Ya! buchul 
ba'an ajcantisajob tsa! ba i cantisayob 
jini mandar tsa' ba i sube Moisés. Jesús 
ti' ñach'tya. Ti' c'ajtibeyob tyac je'el. 

47 Tyoj bac'ñajel ti yubiyob ti pejtyelelob 
tsa! ba i yubibeyob i t'an Jesús cha'an 
bajche' ti' jac'beyob yic'ot cha'an wen 
yujil. 

48 Tsijc! che'ob i pusic'al che! ñac ti 
yilayob Jesús i ña! i tyat. I ña! ti! sube: 
Calobil, ¿chucoch ti a cha'le che! bajche' 
jini? A tyat quic'ot ti lojon c wen cha'le 
pensal che! chancol lojon c saclañet. Che! 
ti yala María. 

49 Che! jini Jesús ti' subeyob: ¿Chucoch ti 
la! saclayon? ¿Mach'a ba'an la! wujil 
isujm an cha'an mic cha'liben i toñel c 
Tyat? che'en. 

50 Pero mach'an ti! ch'ambeyob i sujmlel 
cha ba ti yala. 

51 Che' jini Jesús ti sujti ti Nazaret 
yic'otyob. Ti! bej jac'beyob i t'an. I ña! ti' 
lu' lotyo ti i pusic'al pejtyelel tsa' ba i 
cha'le. 

52 Jesús ti' bej más ña'tya majlel yic'ot ti 
bej más coli majlel. Dios ti' bej más 
q'uele ti más wen yic'ot cha'ach je'el 
pejtyelel quixtyañujob. 


Juan tsa' ba yac'a ch'am 
ja' ti' cha'le subt'an 
(Mt. 3.1-12; Mr. 1.1-8; Jn. 1.19-28) 


3 1 Che! añach quince jabil ti! cha'le 
yumal jini ñuc ba yumal Tiberio bA 
i c'aba', Poncio Pilato ti' cha'le yumal ya' 
ti Judea ba pañimil. Herodes ti! cha'le 
yumal ya! ti Galilea ba pañimil. I yijts'in 
Felipe ti' cha'le yumal ti Iturea yic'ot 
Traconite ba pañimil. Lisanias ti' cha'le 
yumal ti Abilinia ba pañimil. 
2 Ti jim ba ora an ti ye'tyel jini ñoj ñuco! 
ba cura i cha'an ba israelob Anás yic'ot 
Caifás. Ti jim ba ora Dios ti! nijcabe i 
pusic'al Juan i yalobil Zacarías cha'an i 
cha'len subt'an ya! ti tyaquin ba joch 
lum. 


3 Juan ti ñumi majlel ti subt'an ya! lac'al 
ti rio Jordán ya! ti pejtyelel pañimil tyac 
ti cha'wejlel jini río Jordán ba i c'aba'. 
Ti! sube quixtyañujob cha'an yom mi' 
q'uextyan i pensal i cayob i mul cha'an 
mi ñusabentyelob i mul. Yom i ch'amob 
ja'. 

4 Ti ts'actiyi bajche' ti yala jini tsa' ba i 
xiq'ui i yale' Dios ti ñoj oniyix Isaías ba i 
c'aba'. Ts'ijbuil: 

Ti ubinti i t'an juntiquil chancol bA 
ti c'am ba t'an ya! ti tyaquin bA 
joch lum. Mi yale!: 

Tyoj isAbenla majlel i bijlel lac 
Yum. 

Patbenla majlel tyoj ba i bijlel. 

5 Yom bujt'untic pejtyel lomtyal. 

Yom jembentic pejtyel wits yic'ot 
bujtyal tyac. 

Yom tyoj mi majlel jini xotyol ba 
bij. 

Yom pamacña mi majlel jini 
tselelbolol ba bij. 

6 Ti pejtyelel año' ba ti mulawil mi 
quej i yilan bajche' mi' cha'len 
cotyaya Dios. 

Che! ti yala Isaías. Cha'ach ti wa tyajle ti 
t'an Juan. 

7 Ti c'otiyob cabal quixtyañu cha'an i 
ch'amob ja! ti! c'ab Juan. Juan ti! 
subeyob: Lajaletla che'etla bajche! lucum 
yom ba i puts'tyan c'aje. ¿Majchqui ti' 
subeyetla cha'an mi la' puts'tyan jini ñoj 
tsats bA xot'mulil mu! ba quej i yujtyel? 
che'en. 

8 Ñaxan yom mi tsictiyel ti la' cha'liya 
cha'an yoque melelach tsa'ix la! q'uextyA 
la! pensal la! caye' la! mul. Wi'il mi la! 
ch'ame! ja'. Mach yom mi la! lolon 
ña'tyan wen añetla cha'an jach i 
jiñajleletla Abraham jini lac yum ti ñoj 
oniyix. Mach jasal che' i pi'aletla 
Abraham. Como mic subeñetla, Dios 
ch'ujbi i pantisan ili tyun tyac ti' 
jiñajlelob Abraham mi yom. 

9 Che! bajche' ya'ix an hacha ti yebal tye' 
yubil. Pejtyelel tye! tyac mach'a ba'an mi 
yac' wen DA i wut mi quejel i sejq'uel 
jubel c'alal ya' ti wi'. Mi quej i pule' ti 
clajc. Che! ti yala Juan ti lajoñel. 


101 


LUCAS 





10 Che! jini quixtyañujob ti queji i 
subeñob Juan: ¿Chuqui yom mi lojon c 
cha'len, che! jini? che'ob. 

11 Juan ti! jac'beyob: Jini am ba i cha'an 
cha'pojch' i buje yom i yaq'uen 
jumpojch' jini mach'a ba'an i cha'an. Jini 
am bA i cha'an i yuch'el yom i yaq'uen 
jini mach'a ba'an cha bA mi' c'uxe'. Che! 
ti' jac'a Juan. 

12 Ti c'oti je'el cha'tiquil uxtiquil xch'am 
tyojoñelob cha'an mi! ch'amob ja'. Ti! 
subeyob Juan: Maestro, ¿chuqui yom mi 
lojon c cha'len? che'ob. 

13 Juan ti' subeyob: Mach yom mi la' más 
on c'ajtin tyojoñel bajche' mi la' xijq'uel 
ti yumal, che'en. 

14 Che' je'el ti c'oti cha'tiquil uxtiquil 
soldadojob. Ti' c'ajtibeyob Juan je'el: 
Jixcu joñon lojon, ¿chuqui yom mi lojon 
c cha'len? che'ob. Ti' jac'beyob Juan: 
Mach yom mi la' chilben i cha'an yamba, 
mi cha'anic tsats ba la! t'an mi cha'anic 
mi la! jop'ben i mul. Yom tijicñayetla 
yic'ot i tyojol la' toñel, che'en. 

15 Jini quixtyañujob chancol i pijtyañob 
jini yajcAbil ba i cha'an Dios mu! ba 
quejel i tyAlel. Che! jini, ti queji i 
pensaliñob mi jin Cristo jini Juan jini 
yajcabil ba i cha'an Dios. 

16 Pero Juan ti' lu' subeyob: Melel joñon 
mi caq'uetla ti ch'am ja' pero tyal más 
p'atyal ba mu! ba i yaq'ueñetla la! ch'am 
Ch'ujul ba i Ch'ujlel Dios yic'ot c'ajc 
yubil. Más an i ñuclel bajche'on. Ma'ix 
ñucon mi cha'anic mic tic'ben i zapatos. 
17 Añach i wejlajib cha'an i wejlan 
loq'uel i sujl trigo yubil. Mi quejel i 
muchq'uin jini trigo ti i yotyotlel pero mi 
quejel i pule' i sujl ti c'ajc mach'a yujil 
yajpel. Che' ti yala Juan. 

18 Cha'ach ti' subeyob quixtyañujob jini 
wen ba t'an yic'ot ti! xiq'uiyob i cha'len 
wen tyac bA. 

19 Che! je'el Juan ti! tiq'ui gobernador 
Herodes b4 i c'aba' como ti' ch'ambe 
yijñamiyijts'in Felipe yic'ot ti' tiq'ui cha'an 
yan tyac mach'a wen tsa! ba i chale. 

20 Pero Herodes mach'an ti' ch'ujbibe. 
Tsa' jach i cha'le yamba mach'a wen. Ti 
yotsa ti cachol jini Juan. 


Ti' ch'ama ja' Jesús 
(Mt. 3.13-17; Mr. 1.9-11) 


21 Che! max tyo cajch Juan ti yac'a ti 
ch'am ja! cabal quixtyañu. Juan ti yac'a 
ti ch'am ja' Jesús je'el. Che' chancox ti 
oración Jesús ti jajmi panchan. 

22 Jini Ch'ujul bA i Ch'ujlel Dios ti jubi 
tyalel che! bajche! x'ujcutsu! yilal. Ti jubi 
ti Jesús. Tsiquil ti i wutyob. Ti ubinti t'an 
loq'uem ti panchan tsa! ba yala: 
Calobiletyach. Mic p'untyañet. C'ajacña 
coj cha'an ti jatyet. Che' ti yala ajt'an. 


I yumob Jesús ti ñoj oniyix yubil 
(Mt. 1.1-17) 


23 Che' bajche' treinta jabil an i cha'an 
Jesús che' ñac ti queji i cha'len i toñel. 
Jesús i yalobil José ti' pensaliyob 
quixtyañujob. José i yalobil jini Elí. 

24 Elí yalobil Matat. Matat yalobil Leví. 
Leví yalobil Melqui. Melqui yalobil Jana. 
Jana yalobil yamba José. 

25 José yalobil Matatías. Matatías yalobil 
Amós. Amós yalobil Nahum. Nahum 
yalobil Esli. Esli yalobil Nagai. 

26 Nagai yalobil Maat. Maat yalobil 
yamba Matatías. Matatías yalobil Semei. 
Semei yalobil yamba José. José yalobil 
yamba Judá. 

27 Judá yalobil Joana. Joana yalobil 
Resa. Resa yalobil Zorobabel. Zorababel 
yalobil Salatiel. Salatiel yalobil Neri. 

28 Neri yalobil Melqui. Melqui yalobil 
Adi. Adi yalobil Cosam. Cosam yalobil 
Elmodam. Elmodam yalobil Er. 

29 Er yalobil Josué. Josué yalobil Eliezer. 
Eliezer yalobil Jorim. Jorim yalobil 
yamba Matat. 

30 Matat yalobil yamba Leví. Leví yalobil 
Simeón. Simeón yalobil yamba Judá. 
Judá yalobil yamba José. José yalobil 
Jonán. Jonán yalobil Eliaquim. 

31 Fliaquim yalobil Melea. Melea yalobil 
Mainán. Mainán yalobil Matata. Matata 
yalobil Natán. 

32 Natán yalobil David. David yalobil 
Isaí. Isaí yalobil Obed. Obed yalobil 
Booz. Booz yalobil Salmón. Salmón 
yalobil Naasón. 

33 Naasón yalobil Aminadab. Aminadab 
yalobil Aram. Aram yalobil Esrom. Esrom 
yalobil Fares. Fares yalobil yamba Judá. 
34 Judá yalobil Jacob. Jacob yalobil 
Isaac. Isaac yalobil Abraham. Abraham 
yalobil Taré. Taré yalobil Nacor. 

35 Nacor yalobil Serug. Serug yalobil 
Ragau. Ragau yalobil Peleg. Peleg yalobil 
Heber. Heber yalobil Sala. 

36 Sala i yalobil Cainán. Cainán yalobil 
Arfaxad. Arfaxad yalobil Sem. Sem 
yalobil Noé. Noé yalobil Lamec. 

37 Lamec i yalobil Matusalén. Matusalén i 
yalobil jini Enoc. Enoc i yalobil Jared. 
Jared i yalobil Mahalaleel. Mahalaleel i 
yalobil yamba Cainán. 

38 Cainán i yalobil Enós. Enós i yalobil 
Set. Set i yalobil Adán. Adán i yalobil 
Dios como Dios ti yAc!A. 


Xiba ti! jop'o i yasan ti mulil Jesús 
(Mt. 4.1-11; Mr. 1.12-13) 


4 1 But'ul i pusic'al Jesús ti Ch'ujul ba 
i Ch'ujlel. Ti loq'ui majlel ya! ti río 
Jordan. Ch'ujul ba i Ch'ujlel ti' paya 
majlel ti tyaquin ba joch lum. 
2 Ya'i ti! ñusa cuarenta q'uin. Jini xiba ti' 
jop'o i yotsaben i mul. Mach'an cha ba ti' 
c'uxu Jesús c'ala cuarenta q'uin. Ti wi'il 
ti yubi wi'ñal. 
3 Che' jini, xiba ti' sube Jesús: Mi melel 
yalobilet Dios suben jini tyun cha'an mi 
pAntyaAyel ti waj, che'en. 
4 Jesús ti' jac'a: Ts'ijbubil ba i T'an Dios 
mi yal: Mach ti waj jach cuxul quixtyañu 
pero cuxul je'el cha'an ti pejtyelel t'an 
tsa' ba i yala Dios, che' ts'ijbubil, che'en. 
5 Che! jini, Jesús ti pajyi majlel ti xiba ti 
chan ba wits. Ti' lu' pas'e' Jesús ti ora 
jach pejtyelel pañimil tyac am ba ti 
mulawil. 
6 Xiba ti' sube: Mi quej c lu' caq'ueñet 
pejtyelel i p'atyalel yic'ot i ñuclel jini 
yumalob wa! ti pañimil tyac. Como c 
cha'añach ti pejtyelel. Ti aq'uentiyon. 
Ch'ujbi caq'uen majchical com caq'uen, 
che'en. 
7 Mi ti a ñocchoco a ba tic tyojlel cha'an 
a ch'ujutisañon, lu' a cha'añach mi 
caq'ueñet, che' ti yala xiba. 


8 Pero Jesús ti! jac'a: Satanás, loq'uen wa' 
tic tyojlel, che! cu ti Ts'ijbubil ba i T'an 
Dios mi yal: Ch'ujutisan la! Yum la! Dios. 
Jin jach yom ma! yumin, che'en. 
9 Che' jini, xiba ti' paya majlel Jesús ti 
lum Jerusalén ba i c'aba'. Ti! wa'choco 
ya' ti pam templo. Ti subenti Jesús: Mi 
melel i yalobilet Dios choco jubel a ba 
c'alal ya' ti lum. 
10 Como jini Ts'ijbubil ba i T'an Dios mi 
yal: 
Dios mi quejel i xiq'ue' tyalel 
ajtroñelob i cha'an ch'oyolo' ba 
ti panchan cha'an i 
cañatyañetyob. 
11 Mi quejel i chuquetyob ti i c'ab 
cha'an mach'an ma! low a woc ti 
tyum. 
Che' ti yala xiba. 
12 Jesús ti' jac'a: Mi yal je'el ti Ts'ijbubil 
ba i T'an Dios: Mach yom a jop' a 
wilpusic'len la' Yum la' Dios, che'en. 
13 Jini xiba mach'an ti' tyaja yamba 
bajche' yom cha'an i yotsan i mul Jesús. 
Che' jini ti' cha' caya Jesús cha'p'ej 
uxp'ej q'uin. 


Jesús ti tyechi i troñel ya' ti Galilea 
(Mt. 4.12-17; Mr. 1.14-15) 


14 Jesús ti cha' sujti majlel ti Galilea ba 
pañimil. But'ul i pusic'al ti' p'atyalel 
Ch'ujul ba i Ch'ujlel Dios. Cabal ti! 
pucuyob majlel t'an cha'an Jesús ya! ti 
lum ti! joytyalel. 

15 Ti! bej cantisayob ti i templo israelob 
ti jujump'ej lum tyac. Ti pejtyelel ti' 
subuyob i ñuclel Jesús. 


Jesús ya! ti lum Nazaret bA i c'aba' 
(Mt. 13.53-58; Mr. 6.1-6) 


16 Che' jini, Jesús tsajni ti Nazaret jini 
lum ya' ba' ti coli. Ti q'uinilel c'aj oj ti 
ochi ti i templo israelob che' bajche' i 
tyalel ti' cha'le. Ti wa'le Jesús cha'an i 
q'uele' Ts'ijbubil ba i T'an Dios. 

17 Ti yaq'ueyob Jesús jini jun tsa' ba 
ts'ijbu jini tsa' ba i xiq'ui yale' Dios Isaías 
ba i c'aba'. Che! ñac ti! jama jini balal bA 
jun ti' tyaja ba' mi yale' cha'ach bajche' 
iliyi: 


103 


LUCAS 





18[ Ch'ujlel lac Yum an quic'ot 

como tsa'ix i yajcayon cha'an mic 
suben wen ba t'an p'ump'uño! 
bA. 

Ti xijq'uiyon c lajmisan jini 
ch'ajyem ba i pusic'al. 

Ti aq'uentiyon c subeñob t'an 
cha'an i tyajob i librejlel jini 
cachalo' ba yubil 

cha'an mi c'otyel i wut jini 
muts'ulo' ba i wut 

cha'an mi lajmel i tyac'lantyel jini 
tyac'labilo' bA. 

19Ti aq'uentiyon c sube' i yorojlel 

wale che' mi pastyal i yutslel lac 
Yum. 

Cha'ach ti! q'uele ba! ti wa tyajlel ti t'an 
Jesús. 
20 Che' jini ti' ñup'u jini jun Jesús. Ti' 
cha' aq'ue jini am ba ti' wenta ya' ti i 
templo israelob. Ti buchle Jesús. Ti 
pejtyelelob chancol i bej q'uelob Jesús. 
21 Che! jini ti queji ti t'an Jesús. Ti yAlA: 
Wale iliyi chancox i ts'actiyel wa! ti la! 
tyojlel tsa' ba ujti j q'uele' ba t'an, 
che'en. 
22 Ti pejtyelelob weñach ti' tyajayob ti 
t'an Jesús. Tyoj bac'ñajelob cha'an ti 
c'otyajax ba t'an tsa' ba subentiyob ti 
Jesús. Ti' c'ajtibeyob i ba: ¿Mach ba jin i 
yalobil José? che'ob. 
23 Jesús ti' subeyob: Cujil isujm mi quejel 
la' subeñon jini albil ba t'an i cha'añob 
ba' mi yal: Ajts'acaya, ts'acan a ba. Mi 
quejel la' subeñon je'el: Jini tsa' ba lojon 
cubi ti a cha'le ñuc bA ya! ti Capernaum, 
mele je'el wa' ti a lumal. Che' mi quejel 
la' subeñon, che' ti yala Jesús. 
24 Che! jini Jesús ti! bej subeyob. Ti yala: 
Melel mic subeñetla, ma'ix mi junticlec 
mu! bA i xiq'ue' i yale' Dios mu! ba i 
q'uejlel ti wen ti i lumal ba ti i pi'Alo! bA, 
che'en. 
25 Mic subeñetla, melel ya'an cabal 
meba' x'ixicob ya! ti lumal israelob che! 
cuxul jini Elías tsa! ba i xiq'ui i yAle! Dios 
ti ñoj oniyix che! ma'ix ti ñumi ja'al 
uxp'ej jab tyalel i xiñil jabil. An cabal 
wi'ñal ti jim ba ora ti pejtyelel jini 
pañimil. 


26 pero mach'an ti chojqui majlel Elías 
ba'an mi junticlec meba! x'ixic ya! ba 
añob ti lumal israelob cha'an i cotyañob. 
Ya! jach ti chojqui majlel ya! ba'an 
juntiquil meba! x'ixic chumul ya! ti 
Sarepta lac'al ti lum Sidón. 
27 Che! je'el che! ñac cuxul tyo Eliseo tsa! 
ba i xiq'ui i yale' Dios an cabalob jini am 
ba cha ba yes pasem ti' pachalel mu' ba i 
pac'misaben majlel i bac'tyal. Pero ma'an 
ti lajmisanti mi junticlec. Jini jach ti 
lajmisanti juntiquil Naamán ba i c'aba! 
ch'oyol ba ti Siria ba pañimil. Che' ti 
yala Jesús. 
28 Che' ñac ti yubiyob i t'an Jesús ti wen 
mich'ayob ti pejtyelelob ya' ba añob ti i 
templo israelob. 
29 Ti wa'leyob. Ti' payayob loq'uel Jesús ti 
lum. Ti' payayob majlel ya' ti bujtyal cha'an 
yom ixit chocob jubel ya! ti lomtyal como 
wa'chocobil lum ti pam wits. 
30 Pero Jesús ti ñumi ti xinil ba'añob. Ti 
majli. 
Juntiquil winic am ba i xibajlel 
(Mr. 1.21-28) 


31 Che' jini, Jesús ti majli ti Capernaum 
jump'ej lum ya' ti Galilea ba pañimil. 
Ya'i ti' cha'le cantisa ya! ti i templo 
israelob ti q'uinilel c'aj oj. 

32 Tyoj bac'ñajelob ti yubiyob cha'an 
bajche' ti! cha'le cantisa como an i 
p'atyalel i t'an Jesús. 

33 Ya'an juntiquil winic ti i templo 
israelob tyac'labil ba ti xiba. Ti' cha'le 
oñel jini xiba. Ti oñel ti yala: 

34 Cucux. ¿Chucoch ma' tyalel ba'añon 
lojon, Jesús ch'oyolet ba ti Nazaret? 
¿Tsa! ba tyAliyet a jisañon lojon? Much j 
cAñet majchetqui. Cujil isujm jatyet jini 
ch'ujulet ba i cha'an Dios, che' ti yala jini 
xiba. 

35 Jesús ti' tiq'ui jini xiba. Ti yala: Lajmenix 
ti t'an. Loq'uen wa' ti winic. Che! ti yala 
Jesús. Che' jini, jini xiba ti' choco jubel ti 
lum jini winic ti! tyojelob. Ti loq'ui jini xiba. 
Mach'an ti saj lojwi jini winic. 

36 Tyoj bac'ñajelob ti yilayob 
quixtyañujob. Ti' subeyob i ba: ¿Chuqui ti 
t'an iliyi? An i p'atyalel i t'an. Mi' cha'len 

xic! ti cabal i p'atyalel i t'an. Mi! xic! 
loq'uel xibajob. Mi wa! loq'uelob, che'ob. 
37 Ti wa! lu! pujqui t'an cha'an Jesús ya! 
ti joytyalelob cha'an ti caj jini tsa' ba i 
cha'le. 


Jesús ti' lajmisa i nij'aña' Pedro 
(Mt. 8.14-15; Mr. 1.29-31) 


38 Che' jini Jesús ti loq'ui majlel ya' ti i 
templo israelob. Ti ochi majlel ti yotyot 
Simón. C'am i nij'aña' Simón. Mi' wen ubin 
c'ajc. Ti! subeyob cha'an i lajmisaben. 

39 Jesús ti tinle i q'uel jini x'ixic, ti' tiq'ui 
jini c'ajc. Ti wa! lajmi ti c'ajc. Ora jach ti 
tyechi jini x'ixic. Ti queji i we'sañob. 


Cabal ti! cha'le lajmisa Jesús 
(Mt. 8.16-17; Mr. 1.32-34) 


40 Che! ñac ti p'ajqui q'uin, ti queji i 
payob majlel ba'an Jesús pejtyelel año! 
bA cha bA yes jach ba i c'am'an. Jesús ti 
yac'a i c'ab ti jujuntiquil. Cha'ach ti' 
lajmisayob. 

41 Ti loq'ui je'el xibajob ti' pusic'al cabal 
xc'am'añob. Ti' cha'leyob oñel. Ti 
yalayob: I Yalobiletyach Dios, che'ob. 
Pero Jesús ti' tiq'ui jini xibajob. Mach'an 
ti yac'ayob ti t'an che! cu yujil isujm 
Cristojach jini yajcabil bA. 


Jesús ti! cha'le subt'an ya! ti Galilea 
(Mr. 1.35-39) 


42 Che! ti cha! sac'a ti loq'ui majlel Jesús 
ya! ti lum cha'an mi poj bajñel ajñel. 
Pero quixtyañujob ti! sajcayob. Ti 
c'otiyob ya! ba'an Jesús. Ti! jop'o i 
jalitisan ya'i cha'an mach'an mi majlel. 
43 Pero Jesús ti! subeyob: Añach cha'an 
majlicon ti yamba lum tyac je'el cha'an c 
subeñob t'an cha'an bajche! mi! cha'len 
yumal Dios como jini cha'an ti' chocoyon 
tyalel, che'en. 

44 Che' jini, ti ñumi majlel Jesús ti 
subt'an ti i templo tyac israelob ya! ti 
Galilea ba pañimil. 


Ti' chucuyob yonlel chay 
(Mt. 4.18-22; Mr. 1.16-20) 


1 Junyaj che' ya'an Jesús ti ti' colem 
joyol ba ja! Genesaret bA i c'aba' ti 


5 


c'oti wen cabal quixtyañu. Jinic tyo ti 
wen jajp'iyob ochel i ba che' cu yomob i 
ñach'tyabeñob i t'an Dios. 

2 Jesús ti yila cha'p'ej jucub ya' ti i ti' jini 
colem joyol ba ja'. Tsa'ix loq'uiyob 
ajchuc chayob ti i jucub como chancox i 
wutsob i chim. 

3 Jesús ti ochi ti jump'ej jucub i cha'an 
ba Simón. Ti' sube cha'an mi' ts'itya 
nijcan majlel jucub cha'an mero i cayob i 
ba. Che' jini Jesús ti buchle ti jucub. Ti 
queji i cantisan quixtyañujob che! ya'an 
ti jucub. Quixtyañujob añob ti ti! ja'. 

4 Che! ñac ti ujti ti cantisa Jesús ti! sube 
Simón: Nijcan majlel jucub ya! ba! tyam 
ba ja'. Choco ochel la! chim ya! ya'i 
cha'an la! chuque! chay, che'en. 

5 Simón ti! jac'a: Maestro, ti lojon c cha'le 
troñel c'ala ti ñumi ac'balel pero ma'ix 
cha ba ti lojon c tyaja. Pero cha'an ti a 
xiq'uiyon lojon mux c choque! ochel c 
chim, che! ti yala Simón. 

6 Che! ñac ti! chocoyob ochel i chim ti' 
chucuyob yonlel chay jintyo ti queji i 
tyujquel jini chimol chay. 

7 Che! jini ti' pas'eyob ti! c'ab i pi'Alob ti 
troñel ti yamba jucub cha'an mi c'otyel i 
cotyañob. Ti c'otiyob. Ti! but'uyob 
cha'p'ej jucub ti chay. Yomox sujp'el ti 
ja! jini jucub. 

8 Che! ñac ti yila Simón Pedro bajche' ti 
ujti ti! ñocchoco i bA ti yebal yoc Jesús. 
Ti yala: Loq'uen tic tyojlel c Yum como 
xmulilon, che' Pedro. 

9 Como tyoj bac'ñajel Pedro yic'ot ti 
pejtyelel ya! ba añob yic'otyob cha'an 
wen yonlel chay tsa! ba i chucuyob. 

10 Che' je'el Jacobo yic'ot Juan i yalobilob 
Zabedeo i pi'alob ti troñel jini Simón tyoj 
bac'ñajel je'el. Pero Jesús ti' sube Simón: 
Mach yom a cha'len baq'uen. Wale jach mi 
cotsañet cha'an a sajcabeñon quixtyañu 
mu' ba i quejel i ch'ujbiñon, che'en. 

11 Che' jini che' tsa'ix c'oti yic'ot i jucub 
ti ti' lum ti' lu' cayayob cha ba an i 
cha'an. Ti' tsacleyob majlel Jesús. 


Jesús ti' lajmisa juntiquil winic 
(Mt. 8.1-4; Mr. 1.40-45) 


12 Che! ñac ya'an Jesús ti jump'ej lum ti 

c'oti juntiquil winic am ba cha bA yes 
pasem ti pachalel mu! ba i pac'misaben 
majlel i bac'tyal. Che' ñac ti yila Jesús ti' 
pacchoco i ba ti yebal yoc Jesús. Ti' 
c'ajti: C Yum, mi a wom ch'ujbiyach a 
lajmisañon. Che' ti subenti Jesús. 

13 Che! jini Jesús ti! tyalbe i c'ab che! 
chancol i yale': Comach. Mic lajmisañet, 
che' yalol jini winic. Che' chancol tyo ti 
t'an Jesús ti wa' lajmi jini pasem ba ti 
pachalel. 

14 Che! jini Jesús ti! xiq'ui cha'an ma'an 
majch mi' suben mi junticlec. Ti' sube: 
Cucux, che! jach ma! majlel a pas'en a bA 
cura. Ya'i ma' waq'uen i majtyan Dios 
cha'ach bajche' ti yala Moisés ti mandar 
cha'an mi yilañob tsa'ach lajmiyet. Che! 
ti yala Jesús. 

15 Pero ti bej más ajli cha'an i ñuclel 
Jesús. Cabal quixtyañujob ti' 
much'quiyob i ba cha'an i yubibeñob i 
t'an yic'ot cha'an i lajmisabentyel i 
c'am'an. 

16 Pero Jesús ti bajñel majli ba! mach'an 
quixtyañujob. Ya'i ti' mele oración. 


Jesús ti! lajmisa winic mach'a ba'an i 
c'ajnibal yoc i c'ab 
(Mt. 9.1-8; Mr. 2.1-12) 


17 Junyaj che! chancol ti cantisa Jesús ya! 
buchulob cha'tiquil uxtiquil fariseojob 
yic'ot ajcantisajob cha'an i mandar 
israelob. Ch'oyolob ti pejtyelel saj lum 
tyac ti pañimil Galilea ba i c'aba! yic'ot 
loq'uem ti Judea ba pañimil yic'ot ti 
Jerusalén ba lum. Ti tsictiyi an i p'atyalel 
Dios yic'ot Jesús che! ti! lajmisA 
ajc'am'añob. 

18 Che! jini ti c'oti cha'tiquil uxtiquil 
winicob. Ti' cuchuyob tyalel ti ab 
juntiquil winic mach'a ba'an i c'ajnibal 
yoc i c'ab. Yom i yotsañob ti otyot ya! 
ba'an Jesús. 

19 Pero mach'an ti' tyaja bajche' mi 
yotsañob cha'an calax an quixtyañu. Che! 
jini ti letsiyob ti pam jini otyot. Ti' 
loc'sabeyob i xañil como pamacña i jol 
jini otyot. Ya'an ti ab jini quixtyañu ti' 
ju'sabeyob ya! ti mal otyot. Ti c'oti ti 
xiñil ya' ba' wa'al Jesús. 


20 Che! ti yila chancol i ch'ujbiñob ti' 
pusic'al, ti queji ti t'an Jesús. Ti! sube jini 
xc'am'an: Pi'al, ñusabilix a mul, che' ti 
yala Jesús. 

21 Che! jini, ajcantisajob cha'an i mandar 
israelob yic'ot jini junmujch!' fariseojob ti 
queji i pensaliñob: ¿Majchqui jini winic 
chancol jach ba i cuye' i ba ti Dios ti i 
t'an? Ma'an majch ch'ujbi i ñusan mulil. 
Jini jach Dios, che'ob ti i pusic'al. 

22 Pero Jesús yujil isujm cha ba chancol i 
bajñel alob ti i pusic'al. Ti! subeyob: 
¿Chucoch cha'ach mi la! wale! ti la' 
pusic'al? 

23 ¿Baqui ba más wocol mic suben mi la' 
wal? ¿Wocol ba mic suben ñusabilix a 
mul? ¿Wocol ba mic suben tyejchenix, 
cha'lenix xambal? Che! ti yala Jesús. 

24 Wa'ach mi la! wilan añach c p'atyalel 
cha'an mic ñusAbeñob i mul jini wA! bA 
añob ti mulawil Joñon i Pi'alon 
Quixtyañujob, che! ti yala Jesús. Che! jini 
ti' sube jini winic mach'a ba'an i c'ajnibal 
yoc i c'ab: Mic subeñet, tyejchen. 
Ch'amax majlel a wab. Cucux ti a 
wotyot, che' ti yala Jesús. 

25 Ti ora jach jini mach'a ba'an i c'ajnibal 
yoc i c'ab ti wa! tyejchi ya! ti! tyojlelob. 
Ti' ch'ama majlel i yab. Ti sujti majlel ti 
yotyot. Chancol i sub i ñuclel lac Yum. 

26 Ti pejtyelel tyoj bac'ñajelob ti yilayob 
quixtyañu. Ti yalayob ñucach Dios. Añob 
cabal i baq'uen. Ti yalayob: Sajmal ti la 
quila tyoj bac'ñajelonla yubil, che'ob. 


Jesús ti' paya Leví cha'an 
i tsaclen majlel 
(Mt. 9.9-13; Mr. 2.13-17) 


27 Ti wi'il ti loq'ui majlel Jesús ya'ya'i. Ti 
yila juntiquil xch'am tyojoñel Leví ba i 
c'aba'. Ya' buchul ba! mi! cha'leñob 
tyojoñel. Jesús ti! sube: Tsacleňon majlel, 
che'en. 

28 Che! jini Leví ti tyejchi. Ti! lu! caya 
cha ba an i cha'an. Ti! tsacle majlel 
Jesús. 

29 Che! jini Leví ti' mele colem q'uin ti i 
yotyot cha'an Jesús. Ya'añob je'el cabal 
año' ba i ye'tyel cha'an i ch'amob 
tyojoñel yic'ot yaño! bA. Ya! buchulob ti 

mesa yic'otyob. 

30 Pero jini fariseojob yic'ot ajcantisajob 
cha'an i mandar israelob ti queji i tyajob 
ti t'an jini ajcant'añob i cha'an Jesús. Ti' 
subeyob: ¿Chucoch mi la' cha'len uch'el 
la' wic'ot mu! ba i ch'amob tyojoñel 
yic'ot yamba xmulilob? che'ob. 

31 Jesús ti' subeyob: Mach i c'ajnibal 
ts'acantyel jini c'oc'o' ba. Jini jach jini 
c'amo' ba yom ts'acantyel. 

32 Ma'an ti tyAliyon c payob jini mu! ba i 
lolon alob mach'a ba'an i mul. Ti 
tyAliyon c pAyob jini mu! ba i ñatyan i 
mul cha'an i q'uextyan i pensal i cayob i 
mul, che! ti yala Jesús. 


Ti' c'ajtiyob Jesús i sujmlel 
cha'an ch'ajb 
(Mt. 9.14-17; Mr. 2.18-22) 


33 An quixtyañujob chancol ba i poj 
cayob uch'el cha'an ti caj tsa' ba i 
ch'ujbiyob. Jini ti queji i c'ajtibeñob 
Jesús: ¿Chucoch cabal mi' cañatyañob i 
ba yic'ot cabal mi' cha'leñob oración jini 
mu! ba i cambeñob i t'an Juan yic'otyob 
mu! ba i cambeñob i t'an fariseojob? Pero 
jini ajcant'añob a cha'an mi' bele! 
cha'leñob uch'el. Che' ti' c'ajtibeyob 
Jesús. 

34 Jesús ti! jac'a: ¿Mu! ba i cha'leñob 
ch'ajb jini mu! ba i tyalelob i q'uelob che! 
an q'uiñejel che! mi yujtyel ñujpuñel che! 
ya! tyo an yic'otyob ili ajñujpuñel? 
Mach'an mi' poj cayob uch'el che! ya! tyo 
an jini ajñujpuñel. 

35 Pero tyal tyo i yorojlel mi pajyel 
loq'uel ajñujpuñel ti! tyojel quixtyañujob. 
Che! jini mi quejel i ch'ajbañob i bA ti 
yan tyo bA q'uin, che! ti yala Jesús. 

36 Che! je'el ti yala yamba lajoñel: Ma'an 
majch mi tsile' loq'uel ts'itya' pisil am ba 
ti tsiji' ba i pislel cha'an i lawe' i tsucul 
pislel. Mi cha'ach mi' cha'len mi yac' ti 
jilel jini tsiji' ba i pislel yic'ot je'el mach 
wen mi yajñel jini tsiji' ba yic'ot tsucul 
ba i pislel como mi quejel i com'an, 
che'en. 

37 Che! je'el mach yom cojlic ochel ti 
tsucul pachij ba yajnib vino che' chancol 
tyo i mejlel jini vino ba lembal. Como 


jini vino ba lembal mi yac' ti tyojmel jini 
tsucul pachij ba yajnib. Che' jini mi 
bejquel jini vino. Mi tyojmel yajnib. 

38 Jin cha'an yom mi yotsañob tsijib vino 
ti tsijib tyo ba yajnib. Che' jini mi 
cañatyantyel vino che' yic'ot yajnib je'el 
cha'an mach jilic, che' ti yala Jesús. 

39 Ma'an majch yom i jape' tsijib vino mi 
tsa'ix i ñaxan japa wajalix ba mejli ba 
vino como mi yale' más sumuc jini 
wajalix bA, che'ob. Che! ti yala Jesús. 


Jini ajcant'añob i cha'an Jesús ti' 
tyuc'uyob trigo che! ti yorojlel c'aj oj 
(Mt. 12.1-8; Mr. 2.23-28) 

1 Jump'ej i q'uinilel c'aj oj ti ñumi 

majlel Jesús ti mal trigojol yic'ot 
jini chancol ba i cambeñob i t'an. Jini 
ajcant'añob i cha'an ti! tyuc'uyob i wut 
jini trigo che! ba bajche' arroz yilal che! 
chancol i ñumel majlel ya' ti trigojol. Ti' 
c'oc'be i wut ti i c'ab. Ti' c'uxuyob jini 
trigo. 
2 Che' jini cha'tiquil uxtiquil fariseojob ti 
queji i c'ajtibeñob jini ajcant'añob i 
cha'an Jesús: ¿Chucoch mi la' cha'len 
tic'bil ba che' ti q'uinilel c'aj oj? che'ob. 
3 Jesús ti! jac'beyob: ¿Mach'a ba'an ti la' 
q'uele ya' ti jun bajche' ti' cha'le David ti 
ñoj oniyix che! ñac ti yubiyob wi'ñal 
David yic'ot i pi'alob? 
4 Ti ochi ya! ti yotyot Dios David. Ti' 
ch'ama waj tsa! ba ajq'ui ti mesa tsa! bA i 
yac'ayob cha'an i majtyan Dios. Ti' c'uxu 
David. Ti yaq'ue i pi'alob je'el. Pero 
tic'bil cha'an ma'an majch mi! c'uxe' jini 
waj. Jin jach curajob mi' c'uxob, che' ti 
yala Jesús. 
5 Ti' subeyob je'el: Joñoñach i Pi'alon 
Quixtyañujob. An tic wenta cale' cha ba 
yom ujtic ti q'uinilel c'aj oj che! ti yala 
Jesús che! cu i yac'bal. 


Juntiquil winic tyaquin bA 
junts'ijt i c'ab 
(Mt. 12.9-14; Mr. 3.1-6) 


6 Ti yamba i q'uinilel c'aj oj ti ochi Jesús 
ti i templo israelob. Ti queji ti cantisa. 
Ya'an juntiquil winic tyaquin ñoj ba i 
c'ab. 

7 Jini ajcantisajob i cha'an israelob yic'ot 
fariseojob ti' wen q'ueleyob Jesús mi 
muc'ach i lajmisan che' ti q'uinilel c'aj oj 
cha'an yomob i jop'ben i mul Jesús. 

8 Pero Jesús yujil isujm cha ba ti' 
pensaliyob ti! pusic'al. Che! jini ti! sube 
jini winic tyaquin bA i c'ab: Tyejchen. La! 
ti wa'tyal wA! ti! tyojel lojon c wut, 
che'en. Jini winic tsa'ach tyejchi. Ti 
wa'le ti' tyojelob. 

9 Che! jini Jesús ti! sube jini yaño! bA. Mi 
quej j c'ajtibeñetla junchajb: ¿Baqui bA 
yom lac mele! ti q'uinilel c'aj oj? ¿Wen 
ba yom mi lac cha'len o mach wen yom 
mi lac cha'len? ¿Yom ba mi laj cotyan 
juntiquil cha'an mach sajtic, o mach yom 
mi laj cotyan? che! ti yala Jesús. 

10 Che! jini Jesús ti! lu! q'uele pejtyelel 
ya! bA añob ti joytyalel. Ti! sube jini 
winic: Sats'a a c'ab, che! Jesús. Che! jini, 
jini winic ti! sats'a i c'ab. Ti wa! lajmi. 

11 Pero jini yaño' ba ti wen mich'ayob. Ti 
queji i c'ajtibeñob i ba cha ba mi quejel i 
tyumbeñob Jesús. 


Jesús ti yajca jini docejob 
(Mt. 10.1-4; Mr. 3.13-19) 


12 Ti jim ba q'uin tyac ti majli Jesús ti 
wits cha'an i cha'len oración. C'ala ti 
ñumi ac'balel ti! pejcA Dios ti oración. 
13 Che! ti sac'a, Jesús ti! paya tyalel jini 
ajcant'añob i cha'an. Ti yajca loq'uel 
docejob tsa! ba i pejcaA je'el ti yajcAbilo! 
bA ajsubt'añob ñumel. 

14 Jiñob i c'aba'ob tsa! ba i yajcA Jesús: 
Simón tsa' ba yotsabe i cha'chajplel i 
c'aba' Pedro, Andrés i yijts'in Simón; 
Jacobo yic'ot Juan, Felipe yic'ot 
Bartolomé, 

15 Mateo yic'ot Tomás, Jacobo i yalobil 
Alfeo; Simón ch'oyol ba ba'an junmujch! 
cananista ba i c'aba'; 

16 Judas i yijts'in Jacobo yic'ot Judas 
Iscariote jini tsa! ba i yac'a ti cachol 
Jesús ti yan tyo bA ora. 


Jesús ti! cantisa cabal quixtyañu 
(Mt. 4.23-25) 
17 Jesús ti jubi tyAlel ti wits yic'ot 
ajcant'añob i cha'an. Ya! ti cayle 


yic'otyob ya! ti joctyal. Ya'an cabal 
quixtyañu tsa' ba c'otiyob ch'oyolob ti 
pejtyelel pañimil Judea ba i c'aba' yic'ot 
Jerusalén ba lum yic'ot lum Tiro yic'ot 
Sidón ya' ba an ti' ti' colem ja'. Ti 
c'otiyob cha'an i yubibeñob i t'an Jesús 
yic'ot cha'an mi lajmisantyel. 

18 Jini tyac'labilo' ba ti xibajob ti 
lajmisantiyob je'el. 

19 Ti pejtyelel quixtyañujob yom i tyalob 
Jesús como cha'an ti i p'atyalel ti' 
lajmisayob ti pejtyelelob. 


Cha'an tijicñayel yic'ot ch'ajyemlel 
(Mt. 5.1-12) 

20 Che' jini Jesús ti' q'uele jini 
ajcant'añob i cha'an. Ti! subeyob: 
Tijicñayetla mach'a ba'an cha ba yes an 
la' cha'an como mi' cha'len yumal Dios ti 
la' pusic'al. 
21 Tijicñayetla am ba la! wi'ñal wale iliyi 
como mi quejel la! ñaj'an. Tijicñayetla 
mu! ba la! cha'len uq'uel cha'an 
ch'ajyemlel como mu! tyo quejel la! 
cha'le tse'ñal. 
22 Tijicñayetla che' mi' mich'q'ueletla 
quixtyañujob che' mi' choquetla loq'uel ti 
i tyojlelob, che' mi la' wal'entyel, che' 
mi' p'ajetla, che' bajche' mi mach 
weñetla cha'an tij caj Joñon i Pi'alon 
Quixtyañujob, che' ti yala Jesús. 
23 Wen tijicñisan la! ba ti jim ba ora. La! 
ñuc'ac la! pusic'al como mi quejel la! 
waq'uentyel ñuc bA la! majtyan ya! ti 
panchan. Che! je'el ti ñoj oniyix ti 
tyac'layob jini tsa' ba i xiq'ui i yale' Dios 
i yumob jini quixtyañujob wa! ba'an 
wale. 
24 Pero p'ump'uñetla am ba cabal cha bA 
an la' cha'an como tsa'ix la' wa ubin 
c'ajacña ba la! woj. 
25 P'ump'uñetla ñajetix ba la wale che! 
an cabal cha ba yes an la' cha'an como 
mi quejel la! wubin wi'ñal. P'ump'uñetla 
muq'uet ba la ti tse'ñal cha'an wen añetla 
mi la! lolon ubin wale. Mi quejel la' 
cha'len uq'uel cha'an ti la! ch'ajyemlel. 
26 P'ump'uñetla che' pejtyelel 
quixtyañujob mi' tyajetla ti wen ba t'an. 
Cha'ach ti' lolon tyajbeyob ti wen ba t'an 

je'el jini xlot tsa! ba lolon ala ti xijq'ui i 
yAle! Dios jini i yumob ti ñoj oniyix. Che! 
ti' cha'le cantisa Jesús. 


Yom mi lac p'untyan laj contrajob 
(Mt. 5.38-48; 7.12) 


27 Jesús ti bej ala: Pero jatyetla mu' ba 
la' ñach'tyañon, mic subeñetla: P'untyan 
la' contrajob. Cha'liben wen ba jini mu' 
ba i ts'a'leñetla. 

28 Subenla wen ba mu' ba i ch'aquetla. 
Pejcabenla Dios ti oración jini mu' ba i 
tyac'lañetla. 

29 Mi an majch mi' jats'et ti jump'ej a 
choj, aq'uen i cha' jats'et ti junwejl a choj 
je'el. Mi an majch wersa yom i ch'ame' a 
tsuts bujc aq'uen i ch'ame' a bujc je'el. 
30 Majchical mi' c'ajtibeñet, aq'uen. Jini 
mu' ba i wersa ch'ame' cha ba an a cha'an 
mach a pensalin a cha' suben i sutquibeñet. 
31 Che' bajche' a wom a melbentyel wen 
ba cha'ach yom a melben yamba a pi'al 
je'el. 

32 Mi chancol jach la' p'untyan jini mu' ba i 
p'untyañetla, ¿wen ba mi la' cha'len, ma' 
wal? Como cha'ach mi' p'untyañob i 
pi'alob jini mach'a ba'an ochemob. Che! 
jini lajaljach mila! cha'len p'untyaya 
bajche' mi! p'untyan i ba simaroño! ba je'el. 
33 Mi chancol jach la! cha'libenla wen bA 
jini mu! ba i cha'libeñetla wen ba je'el, 
¿wen ba mi la' cha'len, che' jini? Mach'an, 
como cha'ach mi' cha'len xmulilob je'el. 
34 Mi chancol jach la! wac! ti q'uex jini 
ch'ujbi ba i cha! aq'ueñetla, ¿wen ba mi 
la! cha'len? Como lajalet jach la yic'ot 
simaroño! ba, che! jini. 

35 Pero jatyetla wersa yom mi la! 
p'untyan la' contrajob. Yom mi la' 
cha'liben wen ba. Yom mi la' waq'uen 
cha ba mi! c'ajtibeñetla ti q'uex che! 
mach'an mi la' pijtyan i jol. Mi quejel la' 
waq'uentyel cabal la' tyojol yubil. Mi 
quejel la! wajñel ti yalobil Dios mach'a 
ba'an i p'isol i ñuclel. Como uts Dios je'el 
yic'ot jini mach'a ba'an wocox i yalayob 
ti' pusic'al yic'ot simaroño! bA. 

36 p'untyanla la! pi'alob che! bajche' mi' 
p'untyañetla la' Tyat am ba ti panchan 
je'el. Che' ti yala Jesús. 


Mach yom mi la' lolon al mi an i mul 
che' max tyo tsictyay 
(Mt. 7.1-5) 


37 Jesús ti bej ala: Mach yom la' lolon al 
mi an i mul che' max tyo ti yoque 
tsictyay mi an o mi mach'an. Che' jini, 
ma'an mi yal Dios mi añach la' mul. 
Mach yom mi la' lolon al ti xmulil yaño' 
ba che' max tyo tsictyay. Che' jini 
mach'an mi yal Dios mi xmuliletla. 
Ñusabeñob i mul. Che' jini Dios mi' 
ñusabeñetla la' mul je'el. 

38 Aq'uenla yañob' ba. Dios mi quej i 
yaq'ueñetla je'el. Dios mi quej i 
yaq'ueñetla wen ba i p'isol che! bajche' 
mi tsats tejnibil cha'an chejpabil chancol 
ti wejtyayel mi quejel i yaq'ueñetyob. 
Como che! bajche! mi la! p'isben 
quixtyañujob cha'ach mi quejel la' 
waq'uentyel je'el. Che! ti yala Jesús. 

39 Jesús ti! sube ili lajoñel: ¿Ch'ujbi ba i 
pas'en majlel bij muts'ul ba i wut yamba 
muts'ul ba i wut? Mach'an. Mu' jach i 
yajlel ti cha'ticlel ti jowol ba lum. 

40 Ma'an ajcant'an mu! ba i más cAñe! 
bajche' mi cantisantyel ti ajcantisa. Pero 
an ajcant'an mu! bA i tyaje' i ña'tyabal 
ajcantisa i cha'an che! tsa'ix ujti i cañe'. 
41 ¿Bajche'qui isujm che! ch'ujbi a wilan i 
ts'ubil tye' ti wut a wermañu che! 
mach'an ma' pensalin mi an colem 
xujc'u! tye' ti a wut yubil? 

42 ¿Bajche'qui ch'ujbi a suben a 
wermañu: Quermañu, aq'ueñon 
loc'sabeñet jini ts'ubil tye' am ba ti a 
wut, che'et, che' mach'an ma' pensalin 
mi an colem xujc'u tye' ti a wut? 
Cha'chajb a pensal. Ñaxan loc'san jini 
colem xujc'u tye' am ba ti a wut. Che! 
jini ch'ujbi a más q'uele' cha'an a 
loc'saben i ts'ubil tye' am ba ti i wut a 
wermañu yubil. Che! ti! cha'le cantisa 
Jesús cha'an jini más on ba i mul mu! bA 
i lolon ale' an i mul i pi'al. 


Mi cAjñel mi wen mi mach wen jini tye' 
cha'an ti' wut 
(Mt. 7.17-20; 12.34-35) 


43 Ma'ix wen ba tye' mu' ba i yac' mach'a 

wen ba i wut. Jini mach'a wen ba tye! 
mach ch'ujbi i yac' wen ba i wut. 

44 Mi cajñel jujuntyejc tye' cha'an ti i 
wut. Mach'an mi lac tyuc' higo ba wut 
tye' ti ts'Ababol. Che' je'el ma'ix mi lac 
tyuq'ue' ts'ujsub ti ch'ixol. 

45 Jini wen ba quixtyañu mi yale' wen bA 
t'an cha'an wen ba am ba ti' pusic'al. Jini 
mach'a wen ba quixtyañu mi yale! 
mach'a wen cha'an mach wen am ba ti' 
pusic'al. Como cha ba jach mi' but'e' i 
pusic'al quixtyañu mi tsictiyel ti i t'an. 


Cha'chajb i ts'ajquil i yebal ba otyot 
(Mt. 7.24-27) 


46 Jesús ti! bej cha'le cantisa. Ti yala: 
¿Chucoch mi la' lolon subeñon: C Yum, 
che'etla, pero mach'an mi la! jac' mu! bA 
c subeñetla? 
47 Miquejel c subeñetla bajche' an jini mu' 
bAityAlelbal'añon,mu!baiyubibeñon c 
t'an mu' ba i ch'ujbiben c t'an. 
48 Lajalach bajche' juntiquil winic tsa' ba 
i mele i yotyot. Pero ñaxan tyam ti' piqui 
lum cha'an mi' tyaje' tyun ba' mi' 
wa!chocon i ts'ajquil i yebal yotyot. Che! 
ñac ti wen tyam'A ja! c'ala ti ochi ti 
ma'tye'el. Wen tsats ti' jats'a otyot jini ja' 
pero mach'an ti nijcAyi otyot como tsAts 
ti ts'uyle ti' pam tyun. 
49 Pero jini mu! ba i yubibeñon c t'an 
pero mach'an mi' ch'ujbibeñon mu! ba c 
tyumbin lajal bajche' winic tsa! ba i mele 
i yotyot ti pam jach lum. Mach'an tyam 
ba i ts'ajquil i yebal otyot. Che! ñac ti 
wen tyAm'!A ja! wen tsats ti! jats'a otyot 
jini ja'. Ti ora ti lu! jejmi jini otyot. Che! 
ti yala Jesús ti lajoñel. 
Jesús ti' c'oq'uisabe yajtroñel am ba ye'tyel 
1 Che' ñac ti ujti i suben 


(Mt. 8.5-13) 
7 quixtyañujob pejtyelel ili t'an tyac, 
Jesús ti majli ya! ti lum Capernaum bA i 
c'aba'. 
2 Ya'an juntiquil am ba ye'tyel ti capitán 
cha'an cien soldadojob i cha'an 
romanojob. An ajtroñel i cha'an jini 
capitán tsa! ba i wen p'untya. Wen c'am. 
Yomox sajtyel. 


3 Che' ñac ti yubi jini capitán mi ya'an 
Jesús, ti' xiq'ui majlel cha'tiquil uxtiquil 
xñoxob año' ba i ye'tyel cha'an israelob 
cha'an i c'ajtiben Jesús cha'an i c'otyel i 
lajmisan ajtroñel i cha'an. 

4 Ti c'otiyob ba'an Jesús. Ti queji i wen 
suben. C'ajnibalach a cotyan i capitán 
soldadojob. 

5 Como mi' p'untyañon lojon. I bajñel ti 
yac'a ti! melol lojon c templo, che'ob. 

6 Che' jini ti queji i majlel Jesús 
yic'otyob. Pero che! lac'alix i c'otyel ti 
yotyot, jini capitán ti xiq'ui majlel 
juntiquil i pi'alob ya' ba'an Jesús cha'an i 
suben: C Yum, mach a tyac'lan a ba 
como ma'ix c ñuclel cha'an ma! wochel ti 
cotyot, che'en. Cha'ach ti! ju'sa i DA. 

7 Ti yala je'el jini capitán: Mi joñonic ti 
tyaliyon ba'añet c bajñel pero tic choco 
tyalel yamba i subeñet. Jin jach yom ma! 
wac' a t'an cha'an mi lajmel ajtroñel c 
cha'an. 

8 Como joñon je'el mic xijq'uel ti yamba 
más ñuc ba i ye'tyel. Che! je'el mic 
xiq'ue' soldadojob. Che' mic suben 
juntiquil: Cucux, cho'on, mi majlel. Mic 
suben yamba: La', cho'on, mi tyalel. Che! 
mic suben ajtroñel: Cha'len jini, cho'on, 
mi' cha'len. Che' ti yala jini capitán. 

9 Che' ñac ti yubi Jesús ñoj tijicña ti 
yubibe i t'an jini capitán. Ti sutqui i ba i 
q'uele' jini quixtyañujob chancol ba i 
tsaclen majlel. Ti' subeyob: Melel, 
mach'an ba' tic tyaja mi ba'anic c pi'alob 
jini israelo' ba juntiquil mu! ba i wen 
ch'ujbin bajche' ili winic, che'en. 

10 Che! ñac ti cha! c'otiyob ti otyot jini 
tsa! ba chojquiyob majlel ba'an Jesús ti' 
tyajayob cha' c'oq'uix jini ajtroñel tsa' ba 
c'am'4. 


Jesús ti cha' tyeche loq'uel ba'an 
sajtyemo' ba i yalobil meba' 'ixic 


11 Ti wi'il Jesús ti majli ti jump'ej lum 
Naín ba i c'aba'. Ti pi'le majlel 
ajcant'añob i cha'an yic'ot cabal 
quixtyañu. 

12 Che! ñac lac'alix i c'otyelob ti jini lum 
ti queji i yilan chancol i payob majlel 
ch'ujlelal cha'an i ch'ujñañob. Jin jach ba 

i yalobil juntiquil meba' 'ixic. Cabal 
quixtyañu chancol i pi'leñob majlel ti 
xAmbal. 

13 Che! ñac lac Yum ti yila ti! p'untya jini 
meba' x'ixic. Ti! sube: Mach yom ma! 
cha'len uq'uel. Che! ti yala Jesús. 

14 Che! jini Jesús ti c'oti ya! ba'añob. Ti' 
tyalbe i cajonlel ch'ujlelAl. Ti! cAyA i 
xAmbal jini chancol ba i q'uechob majlel. 
Jesús ti! sube jini tsa'ix bA sajti: Alob, 
mic subeñet: Tyejchen, che'en. 

15 Che! jini tsa! bA sajti ti buchle. Ti queji 
ti t'an. Jesús ti yala: Umba'an a walobil. 
Che! ti! sube i ña. 

16 Che! ñac ti yilayob ti lu! quejiyob ti 
baq'uen. Ti queji i subeñob i ñuclel Dios. 
Ti yalayob: Wa'ach an la quic'ot ñuc ba 
quixtyañu tsa! ba i xiq'ui i yale' Dios. Ti 
yAlAyob je'el: Tsa'ix tyAli Dios i cotyan i 
cha'año! bA, che'ob. 

17 Ya! ti Judea bA pañimil yic'ot ti 
joytyaAlel ti pujqui t'an cha'an cha ba ti! 
cha'le Jesús. 


Winicob tsa' ba chojqui tyalel ba'an 
Jesús ti Juan 
(Mt. 11.2-19) 


18 Jini ajcant'añob i cha'an Juan ti! lu' 
subeyob pejtyelel tsa! ba ujti tsa! ba i 
cha'le Jesús. Che! jini, Juan ti' pAyA 
tyAlel cha'tiquil ajcant'añob i cha'an. 

19 Ti! choco majlel cha'tiquil ba'an Jesús 
cha'an i c'ajtiben mi melelach Cristo jini 
yajcAbil ba mu! bA quejel i tyalel o mi 
yom tyo i bej pijtyan yamba. 

20 Jini tsa' ba i choco majlel Juan ti 
c'otiyob ba'an Jesús. Ti' subeyob: Jini 
Juan mu! bA i yac'ob ti ch'am ja! 
quixtyañujob ti! chocoyon lojon tyAlel 
cha'an mi lojon j c'ajtibeñet: ¿Jatyet ba 
jini Cristo jini yajcAbil ba mu! bA quejel i 
tyalel o yom tyo mi lojon c bej pijtyan 
yamba? che'en. Che! mi' c'ajtin Juan che! 
ti yala ajcant'añob i cha'an. 

21 Ti jin jach ba ora che! ti c'otiyob jini 
cha'tiquil chocol ba tyalel ti Juan, Jesús 
chancol i lajmisan cabal quixtyañu am ba 
i c'am'an yic'ot tyac'labilo' ba ti xiba. Ti' 
lajmisabeyob je'el i wut cabal muts'ulo' 
ba i wut. 


22 Jesús ti! jac'beyob jini ajcant'añob i 
cha'an Juan: Cucuxla. Subenla Juan jini 
tsa' ba la' wila, tsa' ba la' wubi. Suben 
bajche' chancol i cha' c'otyel i wut 
muts'ulo! ba i wut. Chancol ti cha' 
xambal jini mach'a ba'an i c'ajnibal yoc 
ti yamba ora. Lajmeñobix jini am ba cha 
ba pasem ti pachalel mu' ba i 
pac'misaben majlel i bac'tyal. Mi cha' 
ubin t'an jini xcojcob. An mu! ba i cha' 
cuxtiyel tsa! ba sajti. Mi subentyel t'an 
cha'an i cotyantyel jini p'ump'uño' bA. 
23 C'ajacña i yoj mi yubin jini mach'a 
ba'an mi' caye' i bej ch'ujbiñon. Che' ti 
yala Jesús. 
24 Che' ñac ti cha' sujtiyob ba'an Juan 
tsa' ba chojqui majlel ba'an Jesús, Jesús 
ti queji i suben quixtyañujob cha'an jini 
Juan. Ti yala: ¿Chuqui tsajni la! q'uele! 
ya! ti tyaquin ba joch lum? ¿Tsajni ba la! 
q'uele' juntiquil c'un ba bajche' c'un 
sayan ba jalal mu! ba i nijcayel ti ic'? 
25 Mi mach jiniqui, ¿chuqui tsajni la! 
q'uele! che! jini? ¿Tsajni ba la! q'uele! 
winic xojol i cha'an c'otyajax ba i pislel? 
La! wujil isujm jini am ba wen c'otyajax 
ba i pislel yic'ot mu! ba yajñel ti ricojlel, 
ya' añob ti yotyot ñuc ba yumalob. 
26 ¿Chuqui tsajni la' q'uele', che' jini? 
¿Juntiquil ba tsa' ba i xiq'ui i yale' Dios? 
Melelach, pero más ñuc jini Juan bajche!' 
yaño' ba tsa' ba i xiq'ui i yale' Dios. 
27 Jini Juan jiñach tsa! ba ña'tyanti ti 
t'an ti Ts'ijbubil ba i T'an Dios ba' Dios 
mi yale! cha'an jini ajsubt'an. Mi yale!: 

Mic xiq'ue' majlel cajsubt'an 

mu! ba i ñaxan chajpabeñet a 

bijlel, 

che'en. Che' ti wa ña'tyanti Juan ti 
Ts'ijbubil ba i T'an Dios. 
28 Mic subeñetla ti pejtyelel jini tsa! bA i 
xiq'ui i yale' Dios mach'an más ñuc ba 
bajche' Juan tsa! ba i yac'a ch'am ja!'. 
Pero jini mach'a ba'an sajlic i ñuclel mu' 
ba i yumin Dios más ñuc bajche' jini 
Juan. 
29 Ti pejtyelel quixtyañu yic'ot am ba 
ye'tyel ti ch'am tyojoñel ti yubiyob i t'an 
Jesús. Ti! ch'amayob ja! ti i c'ab Juan. Ti' 
ña'tyayob ti! pusic'al tyojach bajche' ti' 

cha'le Dios che! ti subentiyob bajche' 
yom i cayob i mul. 

30 Pero jini fariseojob yic'ot jini ajcantisa 
i cha'an israelob mach'a ba'an ti 
yac'ayob i ba i ch'am ja! ti i c'ab Juan ti! 
p'ajayob jini yom ba i yaq'ueñob Dios. 

31 Lac Yum ti yala: ¿Chuqui yic'ot mi 
quejel c laje' ili quixtyañujob am ba ti ili 
oraji? ¿Bajche' yilalob? che'en. 

32 Jli quixtyañujob cha'ach añob bajche' 
alp'eñalob buchulob ti alas ti parque. Ti 
oñel mi' subeñob i pi'alob ti alas: 
Chancol lojon c lolon wuse' jalal pero 
ma'ix mi la' cha'len son. Mi lojon c lolon 
cha'len ch'ajyem ba c'ay pero ma'ix mi 
la' cha'len uq'uel, che'ob. 

33 Como ti tyAli jini Juan mu! ba i yAc! 
ch'am ja'. Mach'an mi' cabal cha'len wen 
ba uch'el. Mach'an mi' jape' vino i ya'lel 
ts'ujsub. Mi la' lolon wale' an i xibajlel. 
34 Che' jini ti tyaliyon i Pi'alon ba 
Quixtyañujob. Mic cha'len wen ba we'el 
uch'el. Mi la' wal xwo'lelon yic'ot cha'an 
mic niq'ui jape". I pi'alon ti xambal 
xmulilob yic'ot xlot bA xch'am tyojoñelob 
che! mi la! waAle!. Che! ti yala Jesús ti 
subenti fariseojob yic'ot ajcantisajob. 

35 Pero Dios mi' tsictisan i ña'tyabal ti 
jini año! ba i ña'tyabal. 


Jesús ti c'oti ti jula' ti yotyot Simón 


36 Juntiquil fariseo ba winic ti' paya 
majlel Jesús ti uch'el ti yotyot. Ti majli 
Jesús. Ya'i ti buchle ti mesa cha'an mi' 
cha'len uch'el. 

37 Che' jini ti c'oti juntiquil x'ixic tsa' ba 
cha'le mulil yic'ot winic. Chumul jini 
x'ixic ti jin jach ba lum. Che! ñac ti queji 
i yubin ya'an Jesús ti yotyot fariseo, ti 
c'oti jini x'ixic je'el. Ti' ch'ama majlel 
jump'ej frasco melel ti wen ba tyun 
alabastro ba i c'aba'. But'ul ti yowocña 
ba aceite. 

38 Ti c'oti lac'al ti yoc Jesús. Chancol ti 
uq'uel. Ti queji i mul'en i yoc ti ya'lel i 
wut. Che' jini ti queji i tyaquisaben ti 
tsutsel i jol. Ti' ñupbe i yoc. Ti yulbe i 
yoc ti jini yowocña ba aceite. 

39 Che! ñac ti yila jini fariseo tsa! bA i 
paya ochel Jesús ti yotyot ti' pensali: 


Tsa'ic i xiq'ui i yale' Dios jini Jesús 
tsa'ach i wa ña'tya Jesús majchqui jini 
x'ixic como mach wen ba x'ixic jini, che! 
ti lolon pensali ti' pusic'al. 

40 Che! jini Jesús ti! sube jini fariseo bA 
winic: Simón, an cha ba com c subeñet, 
che'en. Jini fariseo ti' jac'a: Subeñon, 
Maestro, che'en. 

41 Jesús ti! sube: An cha'tiquil winic año! 
ba i bet ba'an juntiquil mu! ba i yac! 
tyaq'uin ti q'uex. Juntiquil an i bet che! 
bajche' i tyojol mi yaq'uentyel i tyojol 
quinientos q'uin toñel. Jini yamba an i 
bet che' bajche' i tyojol mi yaq'uentyel i 
tyojol cincuenta q'uin toñel. 

42 Pero cha'an mach ch'ujbi i tyojob ti' 
yapbeyob i bet ti cha'ticlelob. Wale 
subeyon: ¿Majchqui jini cha'tiquilob mi 
quejel i más p'untyan jini tsa! ba i 
yapbeyob i bet, ma' wal? che'en. 

43 Simón ti! jac'a: C'o'ojl jini tsa! ba 
yapbenti más on bA i bet, che'en. Jesús ti' 
jac'a: Jiñachi, che'en. 

44 Che! jini, che! chancol i q'uele' jini 
x'ixic Jesús ti' sube Simón: ¿Mu' ba a 
q'uele' ili x'ixiqui? Ti ochiyon ti a 
wotyot. Mach'an ti a waq'ueyon ja! 
cha'an c poque' loq'uel i ts'ujbejñal coc. 
Pero ili x'ixic ti' pocbeyon coc ti i ya'lel i 
wut. Ti! sujcubeyon coc ti i tsutsel i jol. 
45 Mach'an ti a ñupuyon che! bajche' 
costumbre ba saludo mi lac cha'len pero 
ili x'ixic mach'an ti! caya i ñupbeñon coc 
c'ala ti ochiyon ti a wotyot. 

46 Mach'an ti a yulbon aceite tic jol che! 
bajche' costumbre pero ili x'ixic ti yulbe 
yowocña ba aceite ti coc. 

47 Jin cha'an mic subeñet: Ti cabAl 
p'untyaya chancol ba i cha'len mi 
tsictiyel tsa'ix cabal ñusabenti i mul. Pero 
jini i saj jach ba i mul mu' ba i 
ñusabentyel, i saj jach mi! cha'len 
p'untyaya je'el. 

48 Che! jini ti! sube jini x'ixic: Ñusabilix a 
mul. Che' ti yala Jesús. 

49 Jini paybilo' ba ti uch'el ya' ba 
buchulob yic'ot Jesús ti queji i subeñob i 
ba: ¿Majchqui jini quixtyañu mu' ba i 
ñusan mulil? Che! ti yalayob ya! ba an 
yic'ot Jesús. 

50 Pero Jesús ti! sube jini x'ixic: Tsa'ix 
cotyantiyet cha'an ti a ch'ujbiyon. Cucux 
ti i ñach'tyalel a pusic'al, che'en. 
8 1 Che! jini Jesús ti ñumi majlel ti 
cabal lum yic'ot saj lum tyac. Ti' 
subeyob jini wen ba t'an cha'an bajche' mi' 
cha'len yumal Dios. Jini doce yajcabilo' 
ba ajsubt'añob ñumel ti majli yic'otyob. 
2 Ti' tsacleyob majlel Jesús je'el cha'tiquil 
uxtiquil x'ixicob tsa! ba lajmisantiyob 
tyac'labilo' ba ti xiba yic'ot xc'am'an 
tyac. Ya'an yic'otyob je'el María mu' ba i 
pejcantyel ti Magdalena cha'an ch'oyol ti 
Magdala. Jiñach tsa' ba loc'sabenti siete 
xibajob. 
3 Ya'an yic'ot Jesús je'el jini Juana i 
yijñam ba Chuza. Jini Chuza an ti! wenta 
cha'an i q'uel ajtroñelob ya! ti yotyot ñuc 
ba yumal Herodes ba i c'aba!. Ti! tsacle 
majlel Jesús je'el Susana yic'ot cabal 


yamba x'ixicob tsa! ba i cotyayob Jesús 
cha'an ti cha ba yes yom i cha'an Jesús. 


X'ixicob tsa' ba i cotyayob Jesús 


Lajoñel cha'an ajp'ujp'ujya pac' 
(Mt. 13.1-9; Mr. 4.1-9) 


4 Cabal quixtyañu ti loq'uiyob majlel ti 
lum tyac cha'an yom i q'uelob Jesús. 
Che' tsa'ix i much'quiyob i ba cabal 
quixtyañu, Jesús ti queji i pejcañob ti 
lajoñel tyac. Ti! subeyob: 

5 Ti loq'ui majlel juntiquil winic ti 
p'ujp'ujya pac'. Che! ñac ti! p'ujp'u majlel 
jini pac' ti yajli ts'itya! ya! ti bij. Ti' 
pejchic' tyeq'uiyob jini pac! ti bij. Jini 
xma'tye'mut ti! buc'uyob jini pac'. 

6 Yamba ts'itya' ti yajli ti pam xajolel. 
Che' ñac ti pasi jini pac' ti wa' tyaqui 
como mach'an ach' i lumil. 

7 Yamba ts'itya' ti p'ajti ti mal ch'ixol. 
Che' ti coli ti yebali jini tsa' ba pasi yic'ot 
jini pac'. 

8 Pero yamba pac! ti yajli ba! wen bA 
lum. Che' ñac ti coli ti yac'a wen ba i 
wut. Jujump'ej i bAc! ti yac'a jintyo cien i 
wut. Che' ti ujti i yale' jini lajoñel Jesús 
ti yala ti c'am ba t'an: Jini yom bA i 
ch'amben isujm ili t'an, pensalinla. Che' 
ti yala Jesús. 


I c'ajnibal jini lajoñel tyac 
(Mt. 13.10-17; Mr. 4.10-12) 


9 Che! jini, jini ajcant'añob i cha'an Jesús 
ti queji i c'ajtiben i sujmlel jini lajoñel. 
10 Jesús ti! subeyob: Dios ti yaq'uetla la! 
ch'am'en isujm jini max tyo ba ba'an 
tsictiyem ti yamba ora bajche' mi' 
cha'len yumal Dios. Pero jini mach'a 
ba'an ochem mij cantisañob ti lajoñel 
tyac cha'an che! mic subeñob che! bajche!' 
ma'ix mi yilañob mi! cha'len. Aunque mi 
yubiñob c t'an mach'an mi! ch'am'eñob 
isujm. 

I sujmlel jini lajoñel cha'an pac' 

(Mt. 13.18-23; Mr. 4.13-20) 


11 Jiñach yom i yale' jini lajoñel: 
Lajalach bajche' i t'an Dios jini pac!'. 
bajche' mu' ba i yubiñob i t'an Dios. Pero 
mi tyalel xiba. Mi! loc'sabeñob jini t'an 
Dios am ba ti! pusic'al cha'an mach'an 
mi! ch'ujbin, cha'an mach'an mi 
cotyantyelob. 

13 Ti lajoñel jini pac' tsa' ba p'ajti ti 
xajolel jiñach che' bajche' jini mu' ba i 
yubin i t'an Dios. Mi' wen mulan. Pero 
mach'an tyam i wi' ti i pusic'al yubil. Mi' 
poj ch'ujbin pero che' mi yubin wocol mi 
cha' actyan. 

14 Ti lajoñel jini pac' tsa' ba p'ajti ti mal 
ch'ixol jiñach che' bajche' mu' ba i yubin 
i t'an Dios. Mach'a ba'an mi! cay i 
pensalin i cha'an jach ba mulawil yic'ot 
jin jach che' an pejtyelel cha ba an i 
cha'an yic'ot cha ba jach mi' mulan i 
cha'len. Mi' yebalin jini t'an yubil cha'an 
mach yaq'uic i wut. 

15 Pero jini pac! tsa! ba p'ajti ti wen ba 
lum, jiñach che' bajche' mu' ba i wen 
yubiñob i t'an Dios. Weñach i pusic'al. 
Mi' mulan i ñach'tyan jini t'an. Mi' 
ch'ujbin jini t'an. Xuc'ulob mi yajñel. 
Jiñach mi! wen ac! i wut yubil. 


Lajoñel cha'an i pat cas 
(Mr. 4.21-25) 


16 Mach'an majch mi' ts'abe' pat cas 
cha'an mi' ñup' ti cha ba yes o cha'an mi 

yac! ti yebal wayibal. Pero mi! joc'chocon 
ti chan cha'an mi tsictiyel i c'ac'al jini 
mu! ba ochel. 

17 Mach'an cha ba mucul tyac mi quejel 
yajñel mach'a ba'an mi quejel i tsictiyel. 
Mach'an mach ba tsictyay. Lu! muc'ach i 
tsictiyel. 

18 Wen xuc'uletla che! mi la! ñach'tyan i 
t'an Dios. Como jini am ba i cha'an mi 
quejel tyo i bej yaq'uentyel. Pero jini 
mach'a ba'an i cha'an mu! tyo i 
chilbentyel mu! ba i lolon pensalin i 
cha'añach. Che! ti yala Jesús ti lajoñel. 


I ña' Jesús yic'ot i yijts'iñob 

(Mt. 12.46-50; Mr. 3.31-35) 
19 Che! jini ti c'oti i ña! Jesús yic'ot i 
yijts'iñob ya! ba'an Jesús. Pero mach 
ch'ujbi i laq'ue' Jesús como an cabal 
quixtyañu. 
20 An majch ti! sube Jesús: Ya! añob ti 
pañimil a ña! a wijts'iñob. Yom i 
q'ueletyob, che'en. 
21 Pero Jesús ti! subeyob: Jini mu! bA i 
yubiñob i t'an Dios, jini mu! ba i 
ch'ujbiben jiñobach c ña! yubil, 
quijts'iñob, yubil, che'en. 


Ti' lama toñel ba ic' ti colem ja' 
(Mt. 8.23-27; Mr. 4.35-41) 


22 Junyaj che' ti ochi ti barco Jesús yic'ot 
ajcant'añob i cha'an, Jesús ti' subeyob: 
La' c'axiconla majlel ti junwej ja', che'en. 
Che' jini ti majliyob. 

23 Che! chancolix i c'axelob ti ja! ti wayi 
Jesús. Ti queji wen toñel ba ic! ya! ti 
colem joyol ba ja'. Che! jini ti queji i 
bujt'el jini barco ti ja' jintyo babaq'uen 
mi sujp'el ochel ti mal ja'. 

24 Che! jini ti queji i p'ixtisañob Jesús. Ti' 
subeyob: Maestro, muq'uix quejel lac 
sujp'el ochel ti mal ja', che'ob. Che! jini 
Jesús ti tyechi. Ti' tiq'ui jini ic' yic'ot jini 
wits'law ba ja'. Che' jini ti lajmi. Ñoj 
ñach'alix ti cayle. 

25 Che! jini Jesús ti! sube ajcant'añob i 
cha'an: ¿Mach'a ba'an mi la' ch'ujbin? 
Pero wen chancolob ti baq'uen. Tyoj 
bac!ñajel ti yubiyob. Ti! c'ajtibeyob i ba: 
¿Majchqui wale jini winic mu' ba i 


ñach'tisan jini ic! yic'ot ja'? Mi 
ch'ujbibentyel i t'an, che'ob. 


Jini winic tyac'labil ti xiba 
(Mt. 8.28-34; Mr. 5.1-20) 


26 Che! jini ti c'otiyob ti' lum Gadara bA i 
c'aba' ya' ba an ti junxej colem joyol ba 
ja! Galilea ba i c'aba'. An ti tyojel jini ja'. 
27 Che! ñac ti loq'ui ti barco Jesús, ti c'oti 
juntiquil winic loq'uem ba ya! ti lum 
tyac'labil ba ti xiba. Anix cabal ora ti 
tyac'lanti ti xibajob. Ma'ix mi! xoje' i 
pislel. Ma'ix mi chumtyal ti yotyot. Ya' 
chumul jachix ti ch'ujnijibal. 

28 Che! ñac ti yila Jesús ti' ñocchoco i bA 
ti yebal i yoc Jesús. Jini xiba ti yAc'A ti 
c'am ba t'an ti oñel. Ti yala: ¿Chuquiyes 
a wom a wic'otyon Jesús jatyet i 
Yalobilet ba Dios mach'a ba'an i p'isol i 
ñuclel? Mic c'ajtibeñet ti wocol t'an 
cha'an mach a tyac'lañon, che'en. 

29 Como cha'ach ti yala cha'an poj ujtyel 
i suben jini xiba cha'an mi loq'uel ti' 
pusic'al jini winic. Como cabal chucul i 
cha'an jini xiba. Jini quixtyañujob ti' 
lolon cachayob ti i yoc ti! c'ab ti cadena 
cha'an i cañatyan jini winic. Pero jini 
cadena tyac ti' tyuc'u. Jini xiba ti' wersa 
xiq'ui majlel ti puts'el ti tyaquin ba joch 
lum. 

30 Jesús ti! c'ajtibe: ¿Chuquiyes a c'aba!? 
che! yic'ot. Jini ti! jac'a: J c'aba! Legión, 
che'en. Cha'ach ti' jac'a como yonlelob 
jini xibajob am ba yic'ot jini winic. 

31 Jini xibajob ti' c'ajtibeyob Jesús cha'an 
mach xijq'uicob ochel ya! ti ch'en mach'a 
lac tyajben i yebal i cha'an ba xibajob. 

32 Ya'an cabal chityam chancol ba ti 
buc'bal ya' ti wits. Jini xibajob ti' wersa 
c'ajtibeyob Jesús cha'an i yaq'uen ochel 
ti chityam. Jesús tsa'ach i yaq'ue cha'an 
mi yochelob. 

33 Che' jini, jini xibajob ti loq'uiyob ti i 
pusic'al winic. Ti ochiyob ti chityam. 
Che' jini, jini chityam ti majliyob ti ajñel 
jubel ya! ti queptyal. Ti! chocoyob ochel i 
ba ti mal colem joyol ba ja'. Ya'i ti' 
jic'tyayob ja'. 

34 Che! ñac ti yila jini ajcAñAtya chityam 
cha ba ti ujti, ti majliyob ti ajñel ti 

baq'uen. Ti yalayob ñumel ya! ti lum 
yic'ot ti otyotyel tyac. 

35 Che! jini, jini quixtyañujob ti loq'uiyob 
majlel i q'uelob cha ba ti ujti. Che! ñac ti 
c'otiyob ya! ba'an Jesús ya! ti! tyajayob 
jini winic loq'uemix ba i cha'an jini 
xibajob ti! pusic'al. Ya! buchul ya! ti 
yebal i yoc Jesús. Xojolix i pislel. Tyojix i 
pusic'al. Ti wen quejiyob ti baq'uen jini 
quixtyañujob. 

36 Jini tsa' ba yilayob ti' cha' subeyob 
bajche' ti lajmisanti che' ñac tyac'labil ti 
xibajob. 

37 Jin cha'an ti pejtyelel quixtyañu ya! bA 
añob ti Gadara ti queji i wersa c'ajtiben 
Jesús cha'an mi loq'uel majlel Jesús ya! 
ba'añob. Como wen añob i baq'uen. Che! 
jini Jesús ti ochi ti barco, ti cha! majli. 

38 Jini winic tyac'labil ba ti xiba tsa! bA 
lajmisanti ti' wersa c'ajtibe Jesús cha'an 
mi majlel yic'ot. Pero Jesús ti' wersa sube 
cha'an mi caytyal. Ti' sube: 

39 Sujtyen ti a wotyot. Yom ma! lu! 
subeñob cha ba ñuc tyac ti' cha'lebeyet 
Dios, che' ti yala Jesús. Ti majli jini winic. 
Che! jini tsa'ach queji i lu! subeñob ti 
pejtyelelob bajche! ti cotyanti ti Jesús. 


I yalobil Jairo yic'ot jini x'ixic tsa! ba i 
tyalbe i pislel Jesús 
(Mt. 9.18-26; Mr. 5.21-43) 


40 Che! ñac ti! cha! c'axi tyalel Jesús ti 
junwej colem joyol ba ja! tijicña ti 
yubiyob jini quixtyañujob cha'an ti cha' 
c'oti Jesús. Como ti pejtyelelob chancol i 
pijtyañob. 

41 Che! jini ti c'oti juntiquil winic Jairo 
ba i c'aba'. An i ye!tyel ya! ti jump'ej 
templo i cha'an israelob. Ti' nocchoco i 
ba ti yebal yoc Jesús. Ti queji i c'ajtiben 
Jesús cha'an mi majlel ti yotyot. 

42 Como an cojach ba i yixicp'eñal. Doce 
jabil i cha'an. Yomox sajtyel. Che' 
chancol i majlel Jesús ya! ti i yotyot ti! 
tsacleyob majlel cabal quixtyañu. Mux i 
pets'ob majlel. 

43 Ya'an yic'otyob yonlel quixtyañu 
juntiquil x'ixic. Anix doce jab i quejel ti 
loq'uel i ch'ich'el. Mach'an mi lajmel ti 
loq'uel. Ti lu' jili pejtyelel cha ba an i 


cha'an i c'an i tyoje' i ts'acantyel ba'an 
yujilo' ba ts'acojel. Pero ma'an ti mejli i 
lajmisañob. 

44 Ti! lac'a Jesús ya! ti pat jini x'ixic. Ti' 
tyalbe i yoc i pislel. Ti jini jach ba ora ti 
wa' lajmi ti loq'uel i ch'ich'el. 

45 Che' jini Jesús ti' c'ajtibe: ¿Majchqui 
ti' tyalayon? che'en. Pero ti pejtyelel ti 
yala: Mach'an majch ti' tyalayet, che'ob. 
Che' jini Pedro yic'ot i pi'alob ti yalayob: 
Maestro, jini quixtyañujob mi' pets'etyob. 
¿Chucoch ma' c'ajtin: ¿Majchqui ti 
tyalayon? che'et. 

46 Pero Jesús ti yala: An majch ti' 
tyalayon como cujil isujm tic lajmisA 
juntiquil tic p'atyalel, che! ti yala Jesús. 
47 Che! ñac ti! ña'tya jini x'ixic tsa'ach 
tsictiyi cha ba ti ujti, tsitsiña ti c'oti ya! 
ba'an Jesús. Ti' ñocchoco i ba ya' ti yebal 
i yoc Jesús. Ti' lu' subu ti tyojel 
quixtyañujob cha ba och ti' tyala Jesús 
yic'ot bajche' ti wa' lajmi ti ora jach. 

48 Che! jini Jesús ti! sube: Calobil, tilajmiyet 
cha'an ti a ch'ujbiyon ti a pusic'al. Cucux ti 
ñach'tyalel a pusic'al, che! ti yala Jesús. 

49 Chancol tyo ti t'an Jesús che' ñac ti 
c'oti juntiquil ch'oyol ba ya! ti yotyot 
Jairo jini am bA i ye'tyel ti i templo 
israelob. Ti subenti Jairo: Tsa'ix sajti a 
walobil. Mach a bej mactyaben q'uin jini 
Maestro, che'en. 

50 Pero che' ñac ti yubi Jesús jini t'an. Ti' 
sube: Mach a cha'len baq'uen. Jin jach 
ma' ch'ujbiñon ti a pusic'al. Mi quejel i 
lajmel a walobil, che' yalol Jairo. 

51 Che' ñac ti c'oti Jesús ya' ti i yotyot 
Jairo jin jach ti yaq'ueyob ochel Pedro 
yic'ot Jacobo yic'ot Juan yic'ot i tyat i 
ña! jini xc'alal. 

52 Pejtyelel ya' ba añob chancolob ti 
uq'uel. Chancol i tyajbeñob i c'aba! 
xc'alal ti uq'uel como sajtyemix. Pero 
Jesús ti! subeyob: Mach yom mi la! 
cha'len uq'uel. Mach'an sajtyem ili 
xc'alal. Wayal jach, che! ti yala Jesús. 

53 Pero ti' wajleyob Jesús. Como yujilob 
isujm sajtyemix jini xc'alal. 

54 Che' jini Jesús ti' chucbe i c'ab jini 
xc'alal. Ti! sube ti c'am ba t'an: Xc'alAl, 
tyejchenix, che'en. 

55 Ti cha! cuxtiyi jini xc'alal. Ti wa! 
tyejchi. Jesús ti! subeyob cha'an i 
yaq'ueñob i yuch'el jini xc'alal. 

56 Tyoj bac'ñajelob i tyat i ña! xc'alAl. 
Pero Jesús ti' subeyob cha'an ma'an 
majch mi' saj subeñob jini tsa' ba ujti. 


Ti' xiq'ui majlel ti subt'an 
Jesús jini docejob 
(Mt. 10.5-15; Mr. 6.7-13) 

Q 1 Jesús ti! paya tyalel ti docejlel 

ajcant'añob i cha'an. Ti yaq'ueyob i 
p'atyalel cha'an mi' choc tyacob loq'uel 
cha ba tyac ba xibajob yic'ot cha'an i 
lajmisan c'am'an tyac. 
2 Ti' xiq'ui i subeñob t'an cha'an bajche' 
mi' cha'len yumal Dios. Ti' subeyob je'el 
cha'an mi' lajmisañob ajc'am'añob. 
3 Jesús ti' subeyob: Mach yom cha ba mi 
la' ch'ame' majlel cha'an ya' ti bij, mi 
ña'tye'ic, mi la! morralic, mi la! wajic, mi 
la! tyaq'uinic. Mach yom mi la! ch'ame! 
majlel yamba la! bujc, che'en. 
4 Ti ba'ic jach ba otyot mi la' c'otyel ya' 
mi la! wayel jintyo che! mi la! cha! 
tyejchel majlel. 
S Ya! ti jini lum ba! mach yom i 
yotsañetla, loq'uenla majlel ya! ti jini 
lum. Chijcunla loq'uel i ts'ubejñal la! woc 
cha'an mi! ña'tyañob mach wen bajche' 
mi' cha'leñob. 
6 Ti loq'uiyob majlel jini docejob. Ti 
ñumiyob majlel ti pejtyel saj lum tyac. 
Ti' subeyob t'an cha'an laj cotyantyel. Ti' 
lajmisayob ajc'am'añob ti pejtyelel lum 
tyac ba' ti ñumiyob. 


Ti tsansanti Juan tsa' ba yac'a ch'am ja! 
(Mt. 14.1-12; Mr. 6.14-29) 


7 Jini yumal Herodes ba i c'aba' ti yubi 
cha ba ti' cha'le Jesús. Mach yujil isujm 
Herodes cha ba yom i pensalin cha'an 
Jesús. Como an tsa! ba i yalayob ti cha! 
tyejchi loq'uel Juan ba'an sajtyemo' bA. 
8 An yaño! ba tsa! ba i yalayob cha'an 
Jesús: Jiñach Elías. Tsa'ix cha! tyAli Elías 
tsa! DA i xiq'ui i yale' Dios, che'ob. Yaño' 
ba ti yalayob: Tsa'ix cha! tyejchi loq'uel 
ba'an sajtyemo! ba juntiquil tsa! ba i 
xiq'ui i yale' Dios ti ñoj oniyix, che'ob. 


9 Pero Herodes ti yala: Joñon ti cac'a ti 
tsepol loq'uel i jol jini Juan. ¿Majchqui 
che! jini, mu! ba i cha'len ñuc tyac ba i 
troñel mi cubin? che'en. Herodes bej yom 
i q'uele' Jesús. 


Jesús ti' we'sayob cinco mil winicob 
(Mt. 14.13-21; Mr. 6.30-44; Jn. 6.1-14) 


10 Che! ñac ti cha! c'oti ba'an Jesús jini 
yajcAbilo! ba ajsubt'añob ñumel ti' 
subeyob Jesús cha ba tyac ti' cha'leyob. 
Che! jini Jesús ti' payayob majlel ya! ti 
tyAquin ba joch lum lac'al ti lum 
Betsaida ba i c'aba'. 

11 Pero che' ñac ti' ña'tyayob 
quixtyañujob baqui ti majliyob, ti' 
tsacleyob majlel. Jesús ti' payayob ba'an. 
Ti' subeyob t'an cha'an bajche' mi' 
cha'len yumal Dios. Ti! lajmisA 
ajc'am'añob. 

12 Che! iq'uix quejel ti c'oti jini doce 
yajcAbil ba ajsubt'añob ñumel ba'an 
Jesús. Ti! subeyob Jesús: Subeñob majlel 
quixtyañujob cha'an mi majlel ti c'aj oj 
yic'ot cha'an mi majlel i saclan cha bA 
mi! c'uxob ya! ti saj lum tyac yic'ot ba! 
mi! tyajob ti lac'al. Como wa'i mach'an 
cha ba yes an, che'ob. 

13 Pero Jesús ti' subeyob: Jatyetla, yom 
mi la' waq'uen cha ba mi' c'uxob, che'en. 
Ti' jac'ayob: An jach jo'q'uej lojon c waj 
yic'ot cha'cojt chay. Jin jach mi muq'uic 
lojon c majlel c mambeñob waj cha'an 
pejtyelel ili quixtyañujob, che'ob. 

14 Como añach che! bajche' cinco mil 
winicob. Pero Jesús ti' sube ajcant'añob i 
cha'an: Subeñob buchtyal ti jujunmujch' 
ti cincuenta tyac, che'en. 

15 Cha'ach ti' cha'leyob bajche' ti 
subentiyob. Ti pejtyelel ti buchleyob. 

16 Che' jini Jesús ti' ch'ama jini jo'q'uej 
waj yic'ot jini cha'cojt chay. Ti! q'uele 
letsel ti panchan. Ti' sube Dios wocox i 
yala. Che' jini ti' xet'e jini waj. Ti 
yaq'ueyob jini ajcant'añob i cha'an 
cha'an mi' lu' pucbeñob ti pejtyelel 
quixtyañujob. 

17 Ti' lu' c'uxuyob ti pejtyelel. Tsa'ix 
ñaj'ayob. Tsa' tyo i lotyoyob doce 
chiquib i colobal i xejt'il tyac. 

Pedro ti! subu Jesús ti yajcabil ba i 
cha'an Dios 
(Mt. 16.13-19; Mr. 8.27-29) 


18 Junyaj che! lac'al an ajcant'añob i 
cha'an che! chancol ti oración Jesús ti 
bajñel, Jesús ti queji i c'ajtibeñob: 
¿Majchonqui mi yalob quixtyañujob? 
che'en. 

19 Ti' jac'ayob: An jini chancol ba i 
yAlob: Juañet tsa! bA i yac'a ch'am ja', 
che'ob. Yaño' ba mi yalob: Elíaset, 
che'ob. Yaño' ba mi yalob jatyet juntiquil 
tsa' ba i xiq'ui i yale' Dios ti ñoj oniyix 
tsa' ba cha' tyejchi loq'uel ba'an 
sajtyemo! bA, che'ob. Che! ti! jac'ayob 
ajcant'añob i cha'an Jesús. 

20 Che! jini Jesús ti! c'ajtibeyob: Jixcu 
jatyetla, ¿majchonqui mi la! wale!? 
che'en. Pedro ti! sube: Jatyet yajcAbilet 
ba i cha'an Dios mu! ba i pejcantyel ti 
Cristo, che'en. 


Jesús ti wA ala mi quejel i sajtyel 
(Mt. 16.20-28; Mr. 8.30—9.1) 


21 Pero Jesús ti' wersa tiq'uiyob cha'an 
mach'an majch mi' subeñob. 

22 Jesús ti' subeyob: Wersa mi quejel c 
ñusan wocol Joñon i Pi'alon DA 
Quixtyañujob, che'en. Ti yala je'el cha'an 
wersa mi quejel i mich'q'uejlel cha'an 
xñoxob año' ba i ye'tyel yic'ot ñuco' ba 
curajob i cha'an israelob yic'ot jini 
ajcantisajob i cha'an oniyix ba mandar. 
Mi quejel i tsansantyel pero ti yuxp'ejlel 
q'uin mi quejel i tyejchel loq'uel ba'an 
sajtyemo' bA. 

23 Ti wi'il Jesús ti' subeyob: Mi an majch 
yom i tsacleñon la! i caye! mu! ba i bajñel 
mulan i niq'ui cha'len. La! i ñusan wocol 
ti jujump'ej q'uin cha'an ti caj chancol i 
ch'ujbiñon aunque mi wersa sajtyel. La' i 
tsacleñon majlel. 

24 Como jini yom ba i bajñel lolon 
cañatyan i ba mi quejel i sat'e i cuxtyalel 
mach'a yujil jilel pero jini mu! ba i yac! i 
ba cha'añon mi quejel i cañatyantyel, 
che' ti yala Jesús. 

25 ¿Chutyoqui i c'ajnibal i cha'an 
quixtyañu mi' lolon ganarin pejtyelel am 


ba ti ili mulawil pero mi mach'an ti' tyaja 
i cuxtyAlel mach'a yujil jilel? 

26 Mi an majch mi! quisniñon yic'ot che! 
mi! quisnibeñon ili c t'an, joñon je'el i 
Pi'alon bA Quixtyañujob mi quej c 
quisnin ili quixtyañu ya! ba mic tyalel ti i 
ñuclel c Tyat yic'ot ch'ujul ba ajtroñelob 
i cha'an Dios ch'oyol ba ti panchan 
cha'an c cha'len yumal. 

27 Mic subeñetla, melel wA! añob mach'a 
ba'an mi quejel i sajtyelob jintyo mi' 
ñaxan ilañob che! mi! cha'len yumal 
Dios, che' ti yala Jesús. 


Ti yajni Jesús 

(Mt. 17.1-8; Mr. 9.2-8) 
28 Che! tsa'ix ñumi che! bajche! ocho 
q'uin i yalbal pejtyelel jini t'an, ti letsi 
majlel Jesús ti jump'ej wits cha'an mi' 
cha'len oración. Ti' paya majlel Pedro, 
Jacobo yic'ot Juan. 
29 Che' chancol ti oración Jesús, ti yajni i 
ñi' i wut Jesús ti yilayob. Ñoj sasac i 
pisil. Lemlaw ti majli. 
30 Che! jini ti tsictiyi cha!tiquil winic. 
Chancolob ti t'an yic'ot Jesús. Jiñach 
Moisés yic'ot Elías jini cha'tiquil. 
31 Ti tsictiyi ti sutyalel jini uxtiquilob 
wen c'otyajax lemlaw. Chancolob ti t'an 
bajche' mi quejel i sajtyel Jesús ya! ti 
Jerusalén. 
32 Aunque wen yom wayel Pedro yic'ot i 
pi'alob, p'ixilob ti cayleyob. Ti yilayob 
lemlaw ba i c'ac'al Jesús. Ti yila je'el jini 
cha'tiquil ya' ba an yic'ot Jesús. 
33 Che' ñac ñajtix i majlelob ba'an Jesús 
jini winicob, Pedro ti yala: Maestro, wen 
c'otyajax wA! añonla wa'wati. La! c mele! 
lojon uxp'ej lechi'pat. Jump'ej a cha'an. 
Jump'ej i cha'an Moisés yic'ot jump'ej i 
cha'an Elías. Che! ti yala Pedro. Pero 
mach yoque yujil isujm Pedro cha ba 
chancol i yale'. 
34 Che! chancol tyo ti t'an Pedro ti wa! 
tyAli tyocal tsa! ba i mosoyob. Añob i 
baq'uen cha'an añob ti mal tyocal. 
35 Che! jini ti yubiyob ajt'an ya! ti mal 
tyocal tsa! ba i yala: JiñAch p'untyabil bA 
calobil. Ñach'tyabenla i t'an, che'en. 
36 Che' ñac ti ujti jini ajt'an ti yilayob i 

bajñel jach ya'an Jesús. Ñach'al ti 
cAyleyob ajcant'añob i cha'an Jesús. 
Mach'an majch ti! subeyob jini tsa! ba i 
yilayob. 


Jesús ti! lajmisa alob tyac'labil 
ba ti xiba 
(Mt. 17.14-21; Mr. 9.14-29) 


37 Ti yijc'Alel che! ñac ti jubiyob tyalel ti 
wits cabal quixtyañu ti majliyob i tyaje' 
tyalel Jesús. 

38 Che' jini, juntiquil winic ya' ba an 
yic'otyob ti yala ti c'am ba t'an: Maestro, 
awocolic q'uelbeñon calobil como cojach 
ba calobil. 

39 Jini xiba mi! chuque'. Mi yaq'uen i 
cha'len oñel. Mi yaq'uen ti jits'cuyel. Mi 
loq'uel i loje i ti'. Jini xiba mi! tyac'lan. 
Mach yom i cha! caye'. 

40 Tic wersa c'ajtibeyob jini mu' ba i 
cambeñetyob a t'an cha'an mi! choque! 
loq'uel pero mach'an ti mejli i chocob 
loq'uel, che' ti yala jini winic. 

41 Jesús ti! subeyob jini quixtyañujob ya! 
ba añob: Max tyo ba'an majch wa' ba an 
ti mulawil mi' ch'ujbiñon yubil cha'an 
tyalemon ti Dios. Max tyo wen mi' 
cha'len. ¿Jayp'ej tyoqui q'uin wersa yom 
wa! añon quic'otyetla? ¿Jayp'ej tyoqui 
q'uin ch'ujbi j cuchbeñetla i tsatslel la! 
pusic'al? Paya tyAlel a walobil wA! 
ba'añon, che'en. 

42 Che' ñac ti' lac'a Jesús jini alob, jini 
xiba ti! choco jubel ti lum. Ti yac'a ti cha! 
jits'cuyel. Pero Jesús ti' tiq'ui jini xiba. 
Ti! lajmisa jini alob. Ti! cha! sube i pay i 
tyat. 


Jesús ti cha' queji i yale' bajche' mi 
quejel i tsansantyel 
(Mt. 17.22-23; Mr. 9.30-32) 


43 Che! ñac lu! tsijc! che'ob i pusic'al ti 
pejtyelel cha'an bajche' ti! cha'le 
lajmisaya Jesús, ti! sube ajcant'añob i 
cha'an: 

44 Wen ñach'tyanla iliyi: Mach yom 
ñajayic la! cha'an. Joñon i Pi'alon bA 
Quixtyañujob mi quejel cajq'uel ti i c'ab 
winicob, che'en. 

45 Pero jini ajcan'tañob i cha'an mach'an 


ti' ña'tyayob cha ba chancol i yale". 
Mach'an ti aq'uenti i ña'tyañob. Ti' 
bac'ñayob i c'ajtibeñob Jesús cha ba yes i 
sujmlel jini tsa! bA i yala. 


¿Majchqui mi yajñel ti más ñuc? 
(Mt. 18.1-5; Mr. 9.33-37) 


46 Che! jini, jini ajcant'añob i cha'an 
Jesús ti queji i calax pejcañob i ba cha'an 
majchqui más ñuc mi quejel i q'uejlel. 

47 Pero Jesús yujil isujm cha ba chancol i 
pensaliñob. Che' jini ti' paya tyalel ti i 
t'ejl juntiquil alob ya' ba'an. 

48 Jesús ti! subeyob: Jini mu! ba i paye! 
ochel ala cha'an mi' ña'tyañon chancox i 
payon ochel yubil. Jini mu' ba i payon 
ochel chancol i pay ochel je'el jini tsa' ba 
i chocoyon tyalel, che' ti yala Jesús. Jini 
mu! ba i más ju'san i ba ti la! tyojlel 
jiñach más am ba i ñuclel, che'en. 


Jini mach'a ba'an mi' contrajiñonla 
chancox i cotyañonla 
(Mr. 9.38-40) 


49 Juan ti yala: Maestro, ti lojon quila 
juntiquil winic mu! ba i choque! loq'uel 
xibajob. A c'aba! mi! c'an. Ti lojon c 
tiq'ui como mach'an mi! tsacleñonla ti 
xAmbal, che! ti yala Juan. 

50 Pero Jesús ti! sube: Mach la! tiq'ue'. 
Jini mach'a ba'an mi' contrajiñonla 
chancox i cotyañonla, che'en. 


Jesús ti' tiq'ui Jacobo yic'ot Juan 


51 Che' lac'alix i yorojlel che' mi quejel i 
pajyel letsel ti panchan Jesús ti jump'ej 
jach i pusic'al ti queji i majlel ti 
Jerusalén. 

52 Jesús ti' choco majlel winicob che! 
max tyo ti c'oti Jesús ti jump'ej saj lum 
ya' ti pañimil Samaria ba i c'aba' cha'an 
mi' sajcabeñob ba' mi quejel ti jijlel 
Jesús. 

53 Pero jini año' ba ti Samaria mach yom 
i payob ochel Jesús como tsiquil majlel 
muc' Jesús ti Jerusalén. 

54 Che' ñac ti' ña'tya Jacobo yic'ot Juan 
jini ajcant'año' ba i cha'an Jesús cha'an 
mach'an ti! payayob ochel Jesús jini año! 
ba ti Samaria ti yalayob: C Yum, ¿awom 

ba mic xiq'ue' lojon cha'an mi jubel c'ajc 
ti chan cha'an mi jilelob che' bajche' ti' 
cha'le Elías tsa' ba i xiq'ui i yale' Dios ti 
ñoj oniyix? che'ob. 

55 Che! jini Jesús ti! ch'uj q'ueleyob. Ti' 
tiq'uiyob. Ti! subeyob: Mach'an mi la! 
ña'tyan bajche' añetla ti la! pusic'al. 

56 Como Joñon i Pi'Alon bA Quixtyañujob 
mach'an ti tyAliyon cha'an quisan 
quixtyañujob pero ti tyAliyon cha'an j 
cotyañob, che'en. Che! jini ti majliyob ti 
yamba saj lum. 


Jini yom ba i tsaclen majlel Jesús 
(Mt. 8.19-22) 


57 Che! chancol ti xambal majlel ya! ti bij 
ya'an juntiquil winic tsa' ba i sube Jesús: 
C Yum, com c tsacleñet majlel ba'ic jach 
ma' majlel, che'en. 

58 Jesús ti! jac'a: An i met xwax. An i c'u' 
xma'tye'mut. Pero ma'ix c bajñel ajnib 
ba! mic tyots'tyal Joñon i Pi'alon bA 
Quixtyañujob, che! ti yala Jesús. 

59 Jesús ti! sube juntiquil yamba: 
Tsacleñon majlel, che'en. Pero ti! jac'a: C 
Yum, la! tyo c ñaxan pijtyan jintyo ba! bA 
ora mic ch'ujñan c tyat, che'en. 

60 Jesús ti! jac'a: La! i ch'ujñan sajtyemo' 
ba jini mach'a ba'an mi' ña'tyañob. Pero 
cucux ti subt'an. Subu majlel jini t'an 
cha'an bajche' mi' cha'len yumal Dios, 
che' ti yala Jesús. 

61 Che! jini yamba ti queji i suben Jesús: 
C Yum, com c tsacleñet majlel. Pero la' 
tyo c ñaxan majlel c sub c ba ba'an c 
pi'alob ti cotyot, che'en. 

62 Pero Jesús ti! sube: Jini mu! ba i lolon 
otsan i c'ab ti pic'o' lum cha'an i tyop'e!' 
majlel lum yubil pero ti wi'il mi' cha' bej 
q'uele! ti i pat ma'ix i c'ajnibal cha'an i 
cha'liben i troñel Dios, che'en. 

Jesús ti' choco majlel setenta ajsubt'añob 
1 0 1 Che! ñac ujtyem i yal tyac iliyi 
lac Yum ti yajca yamba 

setentajob. Ti' xiq'uiyob majlel ti 
pejtyelel jini lum tyac yic'ot ajchumtyal 
tyac ba! mi quejel i c'otyel Jesús je'el. 

2 Jesús ti' subeyob jini ajcant'añob i 
cha'an: Melelach an cabal c'ajbal yubil 


pero ma'ix cabal ajtroñel, che'en. Che! ti 
yala ti lajoñel che' an cabal yom ba i 
cotyantyel. Pero ma'ix cabal ajsubt'añob. 
Jesús ti yala: Jin cha'an c'ajtibenla i Yum 
c'ajbal cha'an i choque' majlel ajtroñelob 
ti c'ajbal, che! ti yala Jesús. 

3 Jesús ti yala: Cucucla. Mic choquetla 
majlel ti subt'an che' bajche' ovejajetla 
joyol ba ti simaron ba animal, che'en. 

4 Mach yom mi la' ch'ame' majlel mi la' 
morralic, mi yajnibic la' tyaq'uin, mi yanic 
ba la! zapatos. Mach yom mi junticlec 
cabal jalijel la! waq'uen saludo tyac ti bij. 
5 Che! mi la! wochel ti jump'ej otyot mi 
la' waq'uen saludos. Mi la! wale!: La! 
tyalic i ñach'tyalel i pusic'al ili añob ti ili 
otyot, che'etla, che! ti yala Jesús. 

6 Jesús ti yala: Mi yalan quixtyañu yom 
ba i q'ueletla mi quejel i tyaje! i 
ñach'tyalel i pusic'al. Pero mi mach yom 
i yubin la' t'an ma'ix mi yaq'uentyel i 
ñach'tyalel i pusic'al. 

7 CAylenla ya! ti otyot. C'uxula, japala cha 
ba jach yes mi la' pas'entyel. Jini ajtroñel 
añach cha'an i yaq'uentyel i yuch'el 
cha'an i tyojol yubil. Mach yom mi la' 
c'axel ti yamba otyot cha'an jijliquetla. 

8 Che! mi la! c'otyel ti jump'ej lum ba! 
mi! payetla ochel, c'uxula cha bA mi 
yaq'ueñetla. 

9 Lajmisanla jini ajc'am'añob ya! ba añob 
ti jini lum. Subenla: I yorojlelix wale che! 
yom i cha'len yumal Dios wa! ba! añetla, 
che'etla. 

10 Pero mi ti c'otiyetla ti jump'ej lum ba' 
mach yom i q'ueletla loq'uenla ya' ti 
calle. Subenla: 

11 Jinic tyo i lumil lojon coc i cha'an ili 
lum mic chijcun lojon loq'uel cha'an mi 
la! ña'tyan mach wen bajche' ti la! cha"le. 
Pero ña'tyanla yomox i cha'len yumal 
Dios wa! ba'añetla, che'etla. 

12 Mic subeñetla che! ti yorojlel melojel 
más wocol mi quejel i yajq'uel ti xot'mulil 
ili quixtyañujob che! bajche' jini año! ba ti 
lum Sodoma bA i c'aba', che! ti yala Jesús. 


Jini mach'a ba'an ti' ch'ujbiyob 
(Mt. 11.20-24) 


13 p'ump'uñetla ya! añet ba la ya! ti lum 

Corazín ba i c'aba'. P'ump'uñetla ya! añet 
bA la ya! ti lum Betsaida ba i c'aba! 
cha'an wocol mi quejel la! wubin. Tsa'ic 
pas'entiyob ti ñoj oniyix ya! bA añob ti 
lum Tiro yic'ot Sidón jini ñuc bA c 
p'atyalel tsa! ba c cha'le wA! ba! añetla 
tsa'ix i q'uextyayob i pusic'al i cayob i 
mul. Tsa'ix i xojoyob i'ic' ba pislel. Tsa'ix 
i mujluyob i ba ti tyan cha'an i señajlel i 
ch'ajyemlel cha'an i mul, che' ti yala 
Jesús. 

14 Pero ti i yorojlel melojel mi quejel la! 
más aq'uentyel más wocol ba xot'mulil 
bajche' ti' ñusayob jini año' ba ti Tiro 
yic'ot Sidón. 

15 Jixcu añet ba la ti lum Capernaum bA i 
c'aba' chancol la' lolon ña'tyan mi quejel 
la' q'uejlel ti ñuc c'ala ti chan. Mi quejel 
la! majlel ba! mi majlel i ñusan wocol 
cha'an ti caj i mul. 

16 Jini mu! ba i ñach'tyabeñetla la! t'an 
mi ñach'tyabeñon c t'an je'el. Jini mu! ba 
i p'ajetla, mi' p'ajon je'el. Jini mu' ba i 
p'ajon, mi' p'aje' Dios tsa' ba i chocoyon 
tyalel, che' ti yala Jesús. 


Ti cha' c'oti ba'an Jesús jini setentajob 


17 Tijicñayob ti cha! c'otiyob ba'an Jesús 
jini setenta ajsubt'añob. Ti yalayob: C 
Yum, cha'an ti caj a c'aba! jinic tyo 
xibajob ti! ch'ujbibeyon lojon c t'an, 
che'ob. 
18 Jesús ti yala: Cha'achi. Ti quila bajche' 
ti yajli Satanás che' bajche' i c'ac'al 
chajc. 
19 Tsa'ix caq'ueyetla la' p'atyalel cha'an 
la' pets' tyeq'ue' lucum yic'ot tya' chab 
yic'ot cha'an mi la' jotben i p'atyalel laj 
contra. Mach'an cha ba mi quejel i 
tyumbeñetla. 
20 Pero mach jin jach yom c'ajacña la! 
woj cha'an mi' ch'ujbibeñetla la' t'an jini 
xibajob pero yom c'ajacña la! woj je'el 
cha'an ts'ijbubil la' c'aba' ya' ti panchan, 
che' ti yala Jesús. 
C'ajacña i yoj Jesús 
(Mt. 11.25-27; 13.16-17) 


21 Ti jim ba ora wen c'ajacña yoj ti yubi 
Jesús cha'an ti Ch'ujul ba i Ch'ujlel Dios. 


Ti yala: Mic subeñet a ñuclel c Tyat, i 
yumet panchan yic'ot mulawil como ti a 
waq'ue i ch'am'eñob i sujmlel jini mu! bA 
yajñel bajche' alal mach'a ba'an mi! q'uel 
i ba ti ñuc. Pero mach'an ti a waq'ue i 
ch'am'en i sujmlel jini am ba cabal i 
ña'tyabal i cha'an jach ba mulawil yic'ot 
wen yujilo' ba mi' lolon ña'tyañob. 
Cha'ach wen, c Tyat, como cha'ach yom 
a pusic'al. Che' ti' cha'le oración Jesús. 
22 Jesús ti yala: Tsa'ix lu' aq'uentiyon tic 
wenta tic Tyat pejtyelel cha ba tyac an. 
Ma'an majch mi' yoque cañon mi i 
Yalobilon Dios. Jini jach i bajñel Dios mi' 
yoque cañon cha'an i Yalobiloñach. 
Mach'an majch mi! cañe' majchqui jini c 
Tyat, joñon c bajñel jach mij cañe' c Tyat 
yic'ot pejtyelel com ba caq'uen i cañe', 
che'en. 

23 Che' jini ti' q'uele jini ajcant'añob i 
cha'an. Che' jini ti bajñel subeyob: 
C'ajacñayob i yoj jini mu! ba yoque 
ilañob jini mu! ba la! wilan. 

24 Como mic subeñetla cabal jini tsa! bA i 
xiq'ui i yale' Dios yic'ot yumalob ti ñoj 
oniyix yomob i q'uelob jini chancol ba la! 
wilan. Pero mach'an ti yilayob. Yom i 
yubiñob jini chancol ba la' wubin pero 
mach'an ti yubiyob. Che! ti yala Jesús. 


Lajoñel cha'an jini ch'oyol ba ti 
Samaria 


25 Che! jini juntiquil ajcantisa cha'an 
mandar i cha'an israelob ti majli i pejcan 
Jesús cha'an i yilpusic'len Jesús. Ti' 
c'ajtibe: Maestro, ¿chuqui yom mic 
cha'len cha'an mic tyaje' j cuxtyalel 
mach'a yujil jilel? che'en. 

26 Jesús ti! jac'a: ¿Bajche' ts'ijbubil ti' 
mandar Dios? che'en. 

27 Jini ajcantisa cha'an i mandar israelob 
ti' jac'a: P'untyan la' Yum jini la' Dios ti 
pejtyelel la! pusic'al, yic'ot ti pejtyelel la' 
ch'ujlel yic'ot ti pejtyelel la' p'atyalel 
yic'ot ti pejtyelel la' ña'tyabal. P'untyan 
la' pi'alob che' lajal bajche' mi la' bajñel 
p'untyan la' ba. Che' ti' jac'a jini 
ajcantisa. 

28 Che! jini Jesús ti! sube: Weñach 
bajche! ti a jac'a. Mi cha'ach ma! cha'len 

mi quejel a tyaje! a cuxtyAlel mach'a yujil Marta bA i c'aba! tsa! ba i paya ochel ti 


jilel. 

29 Pero jini ajcantisa cha'an mandar yom 
weñach mi yubintyel ti Jesús cha'an jini 
tsa' ba i lolon c'ajtibe. Jin cha'an ti' sube 
Jesús: ¿Majchqui jini c pi'Alob? che'en. 
30 Che! jini Jesús ti! sube ti lajoñel: An 
juntiquil israel bA winic tsa! ba loq'ui 
majlel ti Jerusalén cha'an i jubel majlel ti 
Jericó. Ti chujqui ti ajxujch'ob. Ti' lu! 
chilbeyob cha ba an i cha'an. Jinic tyo i 
pislel ti' chilbeyob. Ti' lowoyob. Ti 
majliyob jini ajxujch'ob. Yomox sajtyel ti' 
cAyAyob jini winic ya! ti bij. 

31 Che' jini ti queji i ñumel majlel 
juntiquil cura i cha'an israelob ya' ti bij. 
Pero che' ñac ti yila jini lojwen ba ti 
ñumi majlel ti junxej bij. 

32 Che! je'el ti ñumi juntiquil levita mu! 
ba i cotyan curajob ti troñel ti i colem 
templo israelob ti ñoj oniyix. Che' ñac ti 
c'oti ba'an jini lojwen ba ti bij tsa' jach 
ñumi ti junxej bij je'el. 

33 Pero juntiquil winic ch'oyol ti Samaria 
ya! majlel je'el ya! ti bij. Che! ñac ti yila 
jini lojwen ba ti! wen p'untyaA. 

34 Che! jini ti! lac'a jini lojwen ba. Ti! 
ts'acabe i lojwel tyac ti aceite yic'ot vino. 
Ti! tyep'e i lojwel tyac. Che! jini ti' 
c'achchoco. Ti' paya majlel ba' mi c'aj i 
yoj. Ya! ti! cAñAtyA ya'ya'i. 

35 Ti yijc'alel che! muq'uix quejel i majlel 
jini winic ch'oyol ba ti Samaria ti! loc!sA 
cha'wejch i tyaq'uin. Ti yaq'ue i yum jini 
otyot. Ti! sube: CAñAtyAbeñon ili winic. 
Mi más yom tyo i tyojol mu! tyo c cha' 
tyojbeñet che! mic cha! tyalel, che'en. 

36 Jesús ti yala: ¿Bajche! ma! wal, che! 
jini, majchqui ili uxtiquil tsa! ba i pasa i 
ba ti i pi'al tsa' ba tyac'lenti ti 
ajxujch'ob? che' ti' c'ajtibe Jesús. 

37 Jini ajcantisa cha'an i mandar cha'an 
israelob ti yala: Jini tsa' ba i cha'le 
p'untyaya, che'en. Che' jini Jesús ti' sube: 
Cucux, cha'ach ma! cha'len p'untyaya 
je'el. Che' ti subenti. 


Jesús ti yotyot Marta yic'ot María 
38 Jesús ti bej majli ti bij. Ti c'oti ti 
jump'ej saj lum. Ya'an juntiquil x'ixic 


yotyot. 

39 An i yijts'in Marta, María bA i c'aba'. 
María ti buchle ti yebal yoc Jesús cha'an 
i ñach'tyaben i t'an. 

40 Pero an cabal i pensal Marta cha'an i 
troñel ti yotyot. Ti tyAli ba'an Jesús. Ti 
yala: C Yum, ¿mach'a ba'an ma' q'uele' 
bajche' mi' bajñel cayon tic troñel 
quijts'in? Suben cha'an i cotyañon, 
che'en. 

41 Pero Jesús ti' jac'a: Marta, an cabal a 
pensal cha'an jach a troñel. 

42 An jach junchajb más c'ajnibal bA. 
María ti yajca jini más wen ba. Mach'an 
mi quejel i chilbentyel, che'en. 


Jesús ti' cha'le cantisa cha'an oración 
(Mt. 6.9-15; 7.7-11) 
1 1 1 Junyajlel che! ujtyel i cha'len 
oración Jesús juntiquil ajcant'an 
i cha'an ti! sube: C Yum, cantisañon lojon 
ti oración che! bajche' Juan ti! cantisa ti 
oración ajcant'añob i cha'an, che'en. 
2 Jesús ti' subeyob: Che' mi la' pejcan 
Dios subenla: 

C Tyat lojon ya' ba añet ti 
panchan, 

la' ch'ujutisantiquet. 

La' yumintiquet. 

La! mejlic cha bA a wom wa! ti 
mulawil che' bajche' mi mejlel 
cha ba a wom ya' ti panchan. 

3 Aq'ueñon lojon c waj wale jasal ba 
ili q'uin. 

4 Ñusabeñon lojon c mul como mi 
lojon c ñusaben i mul lojon c 
pi'alob je'el. 

Cañatyañon lojon cha'an mach cac! 
lojon c payol ti mulil, coloyon 
lojon ti i p'atyalel jini mach ba 
wen. 

Che' ti' cantisayob Jesús ti oración. 

5 Jesús ti' subeyob je'el. La' lac poj al: An 
juntiquil la! pi'al mu! DA i c'otyel ti xin 
ac'balel ti la! wotyot. Mi yaAle!: Pi'al, poj 
aq'ueñon ti q'uex uxq'uej waj. 

6 Como ujtyel i julel ti cotyot cañal bA c 
pi'al. Pero ma'an cha ba mi caq'uen i 
c'uxe!, che'en. 

7 Mi lac poj al: Jini am bA ti mal otyot mi 
quejel i jaq'ue!: Mach com a tyac'lañon. 
Ñup'ulix i ti! cotyot. Wayal quic'ot 
calobilob. Mach ch'ujbi c tyejchel 
caq'ueñet, che'en. 

8 Mic subeñetla aunque mach yom 
tyejchel i yaq'uen waj cha'an ti caj i 
pi'alach pero muc'ach i wersa tyejchel i 
yaq'uen cha'an mach i chac pejcan. Mi 
quejel i lu! yaq'uen bajche' c'amel yom. 

9 Jin cha'an mic subeñetla: Bej c'ajtibenla 
Dios cha ba yom la! cha'an. Mi quejel i 
yaq'ueñetla. Bej saclanla. Mi quejel la! 
tyaje'. Bej pejcanla Dios. Mi quejel la' 
jam'entyel. 

10 Como jini mu! ba i c'ajtin mi quejel i 
yaq'uentyel. Jini mu! ba i saclan mi 
quejel i tyaje'. Jini mu! bA i pejcan Dios 
che! bajche' mi i yum otyot mi quejel i 
jam'entyel. 

11 ¿Am ba juntiquiletla tyatyAlet ba la 
mu! ba quejel la! waq'uen la! walobil 
tyun che! mi i c'ajtin waj? ¿Mu' ba quejel 
la! waq'uen lucum che! mi! c'ajtin chay? 
12 ¿O mu! ba la! waq'uen la! walobil 
tya'chab mi ti! c'ajti tyumut? 

13 Aunque simaroñetla pero la' wujil la' 
waq'uen la! walobil wen tyac bA. Más tyo 
la! Tyat am ba ti panchan más yujil i 
yaq'uen Ch'ujul ba i Ch'ujlel jini mu! ba i 
c'ajtin. 


Ti' subeyob an i p'atyalel 
xiba yic'ot Jesús 
(Mt. 12.22-30; Mr. 3.19-27) 


14 Jesús ti' choco loq'uel xiba ti juntiquil 
winic tsa! ba yac'a ti uma'iyel xiba. Che! 
ñac tsa'ix chojqui loq'uel jini xiba ti cha! 
queji ti t'an jini winic. Tyoj bac'ñajel ti 
yila jini quixtyañujob. 

15 Pero an jini tsa' ba i yalayob: Ili winic 
mi' choque' loq'uel xibajob ti' p'atyalel 
jach i yajaw xiba mu' ba i pejcantyel ti 
Beelzebú. Che' ti lolon alayob jini 
quixtyañujob. 

16 Yaño' ba cha'an yom i yilpusic'len 
Jesús ti' lolon c'ajtibeyob cha'an mi' 
pase' Jesús i señAjlel i p'atyalel loq'uem 
ti panchan. 

17 Pero Jesús ti' ña'tya cha ba chancol i 


pensaliñob ti' pusic'al. Ti' subeyob: Mi ti 
queji i t'oxob i ba año! ba ti wenta ba'ic 
jach ba yumal mi ti queji i periyaliñob i 
ba mi quej i lajmisantyel ye'tyel yumal. 
Mi ti queji i periyaliñob i ba año! ba ti 
jump'ej otyot mi! t'oxob i bA. 

18 Cha'ach je'el Satanás mi ti bajñel 
periyaliyob i ba ¿bajche'qui ch'ujbi i 
yajñel ti p'atyal mi la' wal? Cha'ach 
chancol cale' cha'an chancol la! lolon ale! 
ti' p'atyalel Beelzebú mic choque' loq'uel 
xibajob, che! ti yala Jesús. 

19 Jesús ti yala je'el: Mi ti' p'atyalel xiba 
mic choque! loq'uel xibajob mi la! wal, 
¿baqui mi! tyaje' i p'atyalel la! pi'alob i 
choque! loq'uel xibajob, mi la! wal? Jin 
cha'an la! pi'Alob mi quejel i tsictisan la! 
ñajayel. 

20 Pero cha'an ti' p'atyalel Dios mic 
choque' loq'uel xibajob. Jin cha'an tsiquil 
chancol ti yumintyel Dios wa' ba' añetla. 
21 Che' mi' wen cañatyan i yotyot 
juntiquil p'atyal ba am ba i julonib 
mach'an mi tyac'labentyel cha ba an i 
cha'an. 

22 Pero mi ti tyali juntiquil winic más 
p'atyal ba mi ti' chucu i yum otyot 
muc'ach i lu' chilben i julonib tyac tsa! 
ba i lolon pensali i c'an i cotyan i ba. Mi 
chilbentyel cha ba an i cha'an. Mi lu! 
puque' jini tsa! ba i ch'ama, che'en. 
Cha'ach ti laja Jesús i p'atyalel ti' contra 
Satanás. 

23 Jini mach ba yom i q'uelon mi' 
contrajiñon. Jini mach'a ba'an mi' 
cha'len troñel quic'ot chancol jach i 
pucxibeñon c troñel. Che! ti yala Jesús. 


Jini xibajob tsa' ba i cha! c'oti 
(Mt. 12.43-45) 


24 Jesús ti! bej cha'le cantisa. Ti yala: 
Che' mi loq'uel xiba ti' pusic'al quixtyañu 
mi' cha'len xambal ti tyaquin lum tyac. 
Mi' bej sajcan majlel ba' mi' cha' ochel 
cha'an i c'aje' i yoj. Che' mach'an mi' 
tyaje' yamba yajnib mi' pensalin: Mi 
quejel c cha' majlel ti cajnib ba' ti 
loq'uiyon, che'en. 

25 Che! mi cha! c'otyel xiba mi' tyaje' jini 
quixtyañu ba! ti loq'ui. Che! bajche' wen 

misubil bA otyot i pusic'al. Jocholix. 
Tyojix an yilal jini quixtyañu. 

26 Che! jini mi majlel jini xiba i paye! 
tyalel yamba siete xibajob más simaron 
ba. Mi lu' ochel ti chumtyal ti' pusic'al 
jini quixtyañu. Ti wi'il más p'ump'um mi 
quejel i yajñel jini quixtyañu bajche' ti 
ñaxan. Che! ti! cha!le cantisa Jesús. 


Jini yoque tijicñayo' bA 


27 Che! chancol tyo i yale' tyac ili t'an 
Jesús ya! ba'an junmujch' quixtyañujob 
ya'an juntiquil x'ixic tsa! bA queji ti c'am 
ba t'an. Ti yala: C'ajcaña i yoj jini x'ixic 
tsa! ba i cAñAtyAyet che! max tyo ti 
ch'ocayet yic'ot tsa' ba i tsu'sayet, 
che'en. 

28 Jesús ti' sube: Pero más c'ajacñayob i 
yoj jini mu! ba i ñach'tyabeñob i t'an 
Dios mu' ba i ch'ujbiben i t'an, che' ti 
yala Jesús. 


Jini simaron ba quixtyañujob ti' 
c'ajtibeyob i q'uele' i señajlel i p'atyalel 
Jesús 
(Mt. 12.38-42; Mr. 8.12) 


29 Ti! much'quiyob i bA quixtyañujob ya! 
ba'an Jesús. Jesús ti queji i pejcañob. Ti' 
subeyob: Jini quixtyañujob año! bA wale 
tsAtsob i pusic'al. Mi! lolon c'ajtin i 
q'uelob i señAjlel c p'atyalel; pero 
mach'an mi quejel i pas'entyel yambA 
seña. Jini jach mi pas'entyel seña che! 
bajche' ti' pasa Jonás tsa' ba i xiq'ui i 
yale' Dios, che'en. 

30 Che' bajche' ti ajni Jonás ti jump'ej 
seña ba'an jini quixtyañujob año! ba ti 
Nínive ti ñoj oniyix cha'an bajche' ti ujti 
yic'ot Jonás. Cha'ach je'el Joñon i Pi'alon 
Quixtyañujob mi quejel cajñel ti jump'ej 
seña ba'an ili quixtyañujob año' ba wale 
cha'an bajche' mi quejel cujtyel je'el. 

31 Ti yorojlel melojel ti' tyojlel Dios mi 
quejel i melob i ba quixtyañujob año' ba 
wale. Jini x'ixic ba yumal ya! ti Sur mi 
quejel i tsictisan añobach i mul. Como 
jini x'ixic ti tyali ti wen ñajt ba pañimil 
cha'an i ñach'tyan i ña'tyabal jini yumal 
Salomón bA i c'aba!. Ti! ch'ujbi. Pero más 
ñucon bajche! Salomón. Pero ma'ix mi! 


cAyob i mul quixtyañujob año! bA wale. 
Che! ti yala Jesús. 

32 Jini tsa! ba chumleyob ti Nínive mi 
quejel ti wa'tyal ti yorojlel melojel ti' 
tyojlel Dios che! mi! melob i bA 
quixtyañujob año! ba wale iliyi. Mi quejel 
i subob i mul. Como jini año! ba ti Nínive 
ti' q'uextyAyob i pensal i cayob i mul che! 
ñac Jonás ti' subeyob i t'an Dios. Ti' 
ch'ujbibeyob. Pero wa' añon más ñucon 
bajche' Jonás pero ma'ix mi' cayob i mul 
ili quixtyañujob, che' ti yala Jesús. 


I c'ac'al lac bac'tyal 
(Mt. 5.15; 6.22-23) 


33 Mach'an majch mi' ts'ape' cas cha'an 
jach i muque' ba' mach tsiquil i c'ac'al. 
Mach'an mi yac' ti yebal caja pero mi' 
joc'chocon ti chan cha'an tsiquil i c'ac'al 
jini mu' ba ochel ti otyot. 

34 Jini mu! ba i ch'am'en isujm mu! bA j 
cantisan cha'ach an bajche' am ba wen 
ba i wut yubil. Weñach mi yajñel como 
weñach i wut cha'an i q'uele' i saclel. 
Pero jini mach'a wen i wut mi yajñel ti 
ic't'ojñal che' bajche' mach'an mi yilan i 
saclel. 

35 Xuc'ulet cha'an a wajñel ti uts a wic'ot 
Dios como mi mach utset a wic'ot Dios, 
che' bajche' chancol a wajñel ti ic't'ojñal 
yubil. 

36 Mi chancol la' wen ch'am'en isujm jini 
j cantisa mi mach i sajlic i yic'lel la' 
pusic'al chancol la' wajñel ti saclel che' 
bajche' mi chancol la' wajñel ti i saclel 
cas, yubil. 


Jesús ti' tyaja ti t'an fariseojob yic'ot 
ajcantisajob i cha'an israelob 
(Mt. 23.1-36; Mr. 12.38-40; Lc. 20.45-47) 


37 Che' ñac ti ujti ti t'an Jesús juntiquil 
israel mu! ba i pejcantyel ti fariseo 
cha'an bajche' mi' ch'ujbin, ti' paya Jesús 
ti uch'el ti yotyot. Ti ochi Jesús ti yotyot. 
Ti buchle ya' ba'an mesa. 

38 Tyoj bac'ñajel ti yila jini fariseo che! 
ñac ti yila mach'an ti! ñaxan wen poco i 
c'ab Jesús che! bajche' mi! cha'leñob 
israelob che! mi quejel i cha'leñob uch'el 
cha'an ti caj bajche! mi! lolon ch'ujbiñob. 

39 Pero lac Yum ti yala: Fariseojet ba la 
mi la! wen poque! i pat vaso yic'ot 
ch'ejew cha'an ti caj bajche! mi la! lolon 
ch'ujbin. Pero la! pusic'al but'ul ti mach'a 
wen tyac cha'an ti caj la! xujch' yic'ot 
cha'an ti la' simaronlel. 

40 Mach'an mi la' ña'tyan. ¿Mach'a ba'an 
mi la' ña'tyan jini tsa' i mele i bac'tyal 
quixtyañu ti' mele je'el i pusic'al? 

41 Pero yom mi la' ts'itya' aq'uen 
p'ump'uño! ba ti cha ba an la! cha'an. 
Che' jini sac cha'añetla pejtyelel cha ba 
tyac an. 

42 P'ump'uñetla fariseojet ba la che! 
bajche' mi quejel la! ñusan wocol. Mi la! 
aq'uen Dios jujunchajp loq'uem ba ti diez 
jini pimel menta bA i c'aba' yic'ot ruda 
yic'ot yan tyac ba pimel. Pero mach'an mi 
la' cha'len tyoj ba melojel. Mach'an mi la' 
p'untyan Dios. Yom mi la' waq'uen 
jujunchajp loq'uem ba ti diez tyac ofrenda 
pero yom mi la! cha'len cha ba wen je'el. 
43 P'ump'uñetla fariseojet ba la che! 
bajche' mi quejel la! ñusan wocol. Mi la! 
mulan la! yajcan buchlibal ba! mi 
buchtyal año! ba i ye'tyel cha'an mi' 
q'ueletla ti ñuc ti templo tyac i cha'an 
israelob. La' wom mi la' saludalintyel ti 
calle tyac che! bajche' mi an la' ñuclel. 
44 P'ump'uñetla ajcantisajet ba la cha'an 
mandar yic'ot fariseojet ba la che! bajche' 
wocol mi quejel la! ñusan. Cha'chajp la! 
pensal. Che! jini ma'ix mi! pensalin 
quixtyañujob bajche' yoque añetla. 
Cha'ach añetla bajche! muconibal yubil 
mach'a ba'an tsiquil tyac. Quixtyañujob 
mi ñumel ti pam como mach'an mi' 
ña'tyan mi ya'an, che! ti yala Jesús. 

45 Che! jini juntiquil ajcantisa cha'an 
mandar ti yala: Maestro, che! ma! wale' 
che! bajche' jini ma! tyajon lojon ti t'an 
je'el, che'en. 

46 Pero Jesús ti' sube: P'ump'uñetla 
ajcantisajet ba la cha'an mandar je'el 
che! bajche mi quejel la! ñusan wocol. 
Como mi la! lolon oc isan jini mandar tsa! 
ba i yaq'uetla Moisés che! bajche' 
chancol la' waq'uen i cuche' ñoj on ba i 
cuch quixtyañu yubil mach'a ch'ujbi i 
cuche'. Pero la! bajñel mach la! wom la! 


tyAle! jini cuchul mi ti la! yal c'abic yubil. 
Che! ti yala Jesús. 

47 P'ump'uñetla che! bajche! mi quej la! 
ñusan wocol como mi la! lolon melben 
tyun bA i yotyotlel ti pam ba! ti mujqui 
ch'ujlelal cha'an la! c'ajtisan jini tsa! ba i 
xiq'ui i yale' Dios tsa! bA i tsansayob la! 
yumob ti ñoj oniyix. 

48 Chancol la! wac' ti tsictiyel lajal la' 
pensal la' wic'ot la' yumob ti ñoj oniyix. 
Como ti! tsansayob jini tsa! ba i xiq'ui i 
yale' Dios ti ñoj oniyix, jatyetla mi la! 
lolon melben i yotyot ti' pam ba' ti 
mujqui ch'ujlelal. 

49 Jin cha'an Dios ti i ña'tyabal ti yala: 
Mi quejel c choque! majlel jini mu! ba c 
xiq'ue! i yale' yic'ot ajsubt'añob ñumel 
tsa! ba c yajcA. An mu! ba quejel i 
tsansantyel. Yamba mi quejel i 
tyac'lantyel. Che! ti wa ala Dios. 

50 Jin cha'an Dios mi yaq'uen ti i wenta 
ili quixtyañujob año' ba wale iliyi cha'an 
i xot'e' i mul pejtyelel jini tsa! ba 
xijq'uiyob i yale' cha'an Dios tsa! bA 
tsansantiyob c'ala ti mejli mulawil. 

51 C'ala ti tsansanti Abel ti ñaxan bA 
ajtsansa c'ala ti tsansanti Zacarías tsa' ba 
i tsansayob ya! ti xiñil jini yajnib ba! ti' 
puluyob i majtyan Dios yic'ot jini colem 
templo mi lu! otsantyel ti i wenta che! 
bajche' mi i mulach jini quixtyañujob wa' 
ba año! wale iliyi cha'an i xot'e!. 

52 p'ump'uñetla ajcantisajet ba la cha'an 
mandar. Che' bajche' mi quejel la' ñusan 
wocol cha'an bajche' ti la! lolon 
cantisayob. Ti la! mactyabeyob jini yom 
ba i ña'tyañob. Jixcu jatyetla la! bajñel 
mach la' wom la' yoque ch'am'en isujm 
cha'an la' cotyantyel, che' ti yala Jesús. 
53 Che' ñac Jesús ti yala ili t'an tyac jini 
ajcantisa cha'an mandar yic'ot fariseojob 
ti' wen mich'q'ueleyob Jesús. Ti queji i 
wen tyac'lan Jesús ti cabal c'ajtibal tyac. 
54 Ti! wen ñach'tyayob i t'an cha'an jach 
yomob i jop'ben i mul Jesús cha'an i t'an. 


Jesús ti' cha'le cantisa ti' contra cha'chajp 


ba i pensal 


1 Che! chancol tyo ti t'an Jesús ti 
queji i much'quiñob i ba ti mil 

tyac quixtyañujob jintyo mux i pepets 
tyec'ob i yocob. Jesús ti queji i ñaxan 
suben jini ajcant'añob i cha'an: Wen 
cAñatyan la! ba cha'an i cha'chajplel ba i 
pensal jini fariseojob mu' ba i lolon pas i 
ba ti wen pero mach weñobic. Jiñach 
che! bajche' levadura mu! ba i yaq'uen i 
wos i ba caxlan waj. 

2 Como ma'ix cha ba mucul ba wale iliyi 
mach'a ba'an mi quejel i tsictiyel. 
Mach'an cha bA mucul mach'a ba'an mi 
quejel i lu! ña'tyantyel. 

3 Jin cha'an pejtyelel tsa! bA la! subu ti 
mucul mi quejel i jamal sujbel che! bajche' 
mi ti q'uinil. Jini tsa' ba la' mucu subu la' ba 
che' ñup'uli ti' otyot yubil mi quejelijamal 
sujbel ti pejtyelel otyot tyac che' bajche' mi 
ti pam otyotyel. Che! ti yala Jesús. 


Jini yom ba bac'ñantyel 
(Mt. 10.28-31) 


4 Mic subeñetla p'untyabilet ba c pi'alob. 
Mach yom la! lolon bac'ñan jini mu! ba i 
tsansañetla pero ma'ix cha ba ch'ujbi i 
más tyumbeñetla. 

5 Pero mic subeñetla jini yom ba la! 
bac'ñan. Bac'ñanla am ba i p'atyalel i 
yaq'uetla ti sajtyel. Pero añach i p'atyalel 
je'el i choque! majlel quixtyañu ti xot'e! 
mulil ti c'ajc. Jiñach jini yom ba mi la! 
bac'ñan. 

6 ¿Mach'a ba'an mi chojñel jo'cojt saj 
xma'tye'mut ti cha'wejch tyaq'uin? Pero 
ma'an mi ñajayel i cha'an Dios mi 
juncojtic. 

7 Como jinic tyo tsijquil i cha'an Dios 
jujunt'ujm i tsutsel la col. Mach yom la' 
cha'len baq'uen che' jini. Como más an 
la' c'ajnibal bajche' cabal saj 
xma'tye'mut. 


Jini mu! ba i tsictisaben Cristo ti' 
tyojlel quixtyañujob 
(Mt. 10.32-33; 12.32; 10.19-20) 


8 Che' je'el mic subeñetla: Joñon i Pi'alon 
Quixtyañujob mi quejel c tsictisan ti' 
tyojlel ajtroñel i cha'an Dios ch'oyolo' ba 
ti panchan mij cañe' pejtyelelob mu! ba i 
tsictisan ti' tyojlel quixtyañujob mi 
chancol i ch'ujbiñon. 


9 Pero jini mu! ba i yal ti! tyojlel 
quixtyañujob cha'an mach i cañon, joñon 
je'el mi quejel cale' ti! tyojlel ajtroñelob i 
cha'an Dios ch'oyolo' ba ti panchan 
mach'an mij cañe'. 

10 Ch'ujbi i ñusabentyel i mul majchical 
jach mi' cha'len t'an tij contra Joñon i 
Pi'alon ba Quixtyañujob. Pero mach 
ñusanti i mul jini mu! ba i cha'len mach'a 
wen ba t'an ti! contra Ch'ujul ba i 
Ch'ujlel Dios. 

11 Che! mi quejel i payetla majlel ti 
melojel ti templo i cha'an ba israelob mi 
ti tyojlel juez o mi ba'an am ba ye'tyel 
mach yom mi la' pensalin bajche' mi 
quejel la! jaq'ue' mi cha ba mi quejel la' 
wale'. 

12 Como jini Ch'ujul ba i Chujlel Dios mi 
quejel i cantisañetla cha ba mi quejel la! 
wale! che! mi c'otyel i yorojlel la! cha'len 
t'an. Che! ti! cha'le cantisa Jesús. 


Baq'uentic che! an cabal cha 
ba an lac cha'an 


13 Juntiquil ya' ba an ti' t'ejl Jesús ti' 
sube: Maestro, suben cascun cha'an mi' 
t'oxbeñon jini tsa' ba i caybon lojon c 
tyat. 

14 Pero Jesús ti' sube: Pero ubin ma'ix 
que'tyel cha'an c t'oxbeñet cha ba an la! 
cha'an. 

15 Ti yala je'el: Bej q'uele la' ba cha'an 
mach'an mi la' mich'q'uel cha ba an i 
cha'an la' pi'al. Como mach'an cuxul 
quixtyañu cha'an ti cabal cha ba an i 
cha'an, che' ti yala Jesús. 

16 Che! jini Jesús ti! subeyob ili lajoñel: 
An juntiquil winic am bA cabal cha ba an 
i cha'an. Pejtyelel cha ba yes ti! pAc!A, ti 
wen yAC!A i wut. 

17 Che! jini, jini winic ti queji i bajñel 
pensalin: ¿Chuqui mi quejel c cha'len? 
Mach jasal i yajnib ba! mic lotye' i wut c 
pac'ab, che'en. 

18 Ti! pensali: Cujil cha ba mi quejel c 
cha'len. Mi quejel cheje! jubel i yajnib 
cha ba an c cha'an. Mi quejel c mele' más 
colem ba. Ya'i mi quejel c lu! lotye! i wut 
c pac'ab tyac yic'ot pejtyelel cha ba yes 
an c cha'an, che'en. 

19 Che! jini, mi quejel i bajñel pensalin: An 
cabal cha ba lotyol c cha'an wale iliyi. Jasal 
cha'anj c'an cabal jabil. Mi quejel c wen 
c'aj coj. Mi quejel c wen cha'len uch'el. Mi 
quejel c wen tijicnisan c ba. Che' ti' bajñel 
pensali ti' pusic'al jini winic. 

20 Pero Dios ti' sube jini winic: Pero ubin. 
Mach'an ma! ña'tyan. Wale iliyi bA 
ac'balel mi quejel a sajtyel. Ixcu tsa! ba a 
lotyo, ¿majchqui i cha'an mi quejel i 
majlel? Che! ti! sube Dios. 

21 Cha'ach mi yujtyel mu! ba i niq'ui 
lotye' cha'an ba i bajñel cha'an. Pero 
p'ump'unjax ti' tyojlel Dios como 
mach'an mi' pensalin cha ba mi' mulan 
Dios. Cha'ach ti! cha'le lajoñel Jesús. 


Dios mi! cañatyan i cha'año' bA 
(Mt. 6.25-34) 


22 Ti wi'il Jesús ti! sube ajcant'añob i 
cha'an: Mic subeñetla mach yom mi la! 
lolon cabal pensalin cha ba mi quejel la' 
c'uxe' cha'an bej cuxul mi la! wajñel. 
Mach yom mi la! lolon cabal pensalin la' 
pislel mu! ba quejel la! xoje". 

23 Dios ti yaq'ueyetla cha'an cuxul mi la' 
wajñel. ¿Mach'a ba'an mi yaq'uetla i bal 
la' ñac' mi la' wal je'el? Dios ti yaq'ueyetla 
la' bac'tyal, ¿mach'a ba'an mi quejel i 
yaq'ueñetla la' pislel je'el, mi la' wal? 

24 Ña'tyanla jini xma'tye'mut bajche' an. 
Mach'an mi' cha'len pac'. Mach'an mi' 
cha'len c'ajbal. Ma'ix i yotyotlel ba' mi 
lotye' i buc'bal. Pero Dios mi' bej aq'uen 
i buc'bal. Más an tyo la! c'ajnibal bajche' 
jini xma'tye'mut. 

25 ¿An ba majch ya' ba' añetla mu' ba i 
colel i xinil metro cha'an ti caj cabal 
pensal mi la' wal? 

26 Mi mach ch'ujbi la' bej colel xinil metro 
cha'an ti cabal pensal, ¿chucoch mi la' lolon 
cha'len cabal pensal cha'an yan tyac ba? 

27 Ña'tyanla bajche' mi colel jini nich' 
pimel tyac. Mach an mi' cha'len troñel. 
Mach'an mi' jale' i pislel. Pero mic 
subeñetla mi jinic jini yumAl Salomón am 
ba cabal i ricojlel ma'ix ñoj c'otyajax i 
pislel bajche' i c'otyajlel jini nich' pimel. 
28 Como Dios mi yaq'uen i c'otyajlel jini 
pimel mu' ba ti colel wale iliyi pero ijc'al 


jach mi' pulelob ti yajnib c'aje. Más mi! 
pensaliñetla Dios bajche' jini pimel. Pero 
ts'itya' jach mi la' ch'ujbin Dios che' an 
tyo cabal la' pensal. 

29 Jin cha'an mach yom mi la' lolon 
cabal pensalin bajche' mi quejel la' tyaje' 
cha ba mi quejel la! c'uxe! cha ba mi 
quejel la! jape'. 

30 Como jini quixtyañu i cha'an jach 
mulawil mi' lolon cabal niq'ui pensalin 
che! bajche! jini. Pero jatyetla añach la! 
Tyat ti panchan mu! ba i lu' ña'tyan cha 
ba yom la' cha'an. 

31 Más i c'ajnibal mi la' pensalin cha ba 
yom Dios. Che! jini mi quejel la! 
waq'uentyel pejtyelel cha ba tyac yom 
cha'añetla. Che' ti yala Jesús. 


Cabal cha ba an lac cha'an ti panchan 
(Mt. 6.19-21) 


32 C ovejajet ba la mach yom mi la! lolon 
cha'len baq'uen. Matix cabaletla pero 
Dios mi yaq'ueñetla la! ajñel la! wic'ot 
ba! mi quej i cha'len yumal cha'an 
cha'ach mi mulan i cha'len Dios. 

33 Choñola cha ba yes an la' cha'an, 
cha'an la' cotyan mach'a ba'an i 
cha'añob. Che' jini chancol la' chajpan i 
yajnib cha ba an la' cha'an mach'a ba'an 
mi tsuculiyel. Añach la! ricojlel yubil 
mach'a yujil jilel ti panchan ba! mach 
och ajxujch' i xujch'ibeñetla la! cha'an. 
Mach'an mi yochel animal mu! bA i jisan 
cha ba yes lotyol ya'i. 

34 Jini la! cha'an mu! ba la! más q'uele' ti 
ñuc jiñach mu! ba la! bej pensalin. Che! ti 
yala Jesús. 


Yom chajpabilonla 


35 Jesús ti! bej cha'le t'an. Ti yala: Yom 
chajpabiletla yic'ot yom ts'abal la' cas, 
yubil. 

36 Yom añetla che! bajche' ajtroñelob 
chancol ba i wen pijtyan cha'an i julel i 
yum tsa' ba maji ti q'uiñejel cha'an 
ñujpuñel cha'an i wa! jamben i ti! otyot 
che! mi c'otyel che! mi' sub i bA. 

37 C'ajacña i yoj jini ajtroñelob che! p'ixil 
tyo mi c'otyel i yum. Mic subeñetla 
melelach jini i yum mi quejel i chajpan i 

ba cha'an i cha'len troñel. Mi quejel i 
subeñob buchtyal jini ajtroñelob cha'an i 
yaq'ueñob i cha'len uch'el. 

38 Aunque mi c'otyel ti xin ac'balel mi ti 
sac'an pero c'ajacña i yoj jini ajtroñelob mi 
ti tyajle che' bej p'ixil tyo i pijtyan i yum. 
39 Ña'tyanla jini. Mi ti pensali i yum 
jump'ej otyot bajche' ora mi quejel i 
c'otyel ajxujch' bej p'ixil c'ala mi c'otyel 
ajxujch'. Mach'an mi yac' ochel i 
xujch'iben majlel cha ba yes an i cha'an. 
Che! ti yala Jesús ti lajoñel. 

40 Yom bej chajpabiletla je'el como mi 
quejel c tyAlel Joñon i Pi'alon 
Quixtyañujob che! mach'an mi la! 
pensalin la! pijtyañon. Che! ti yala Jesús. 


Jini xuc'ul bA ajtroñel yic'ot 
mach ba xuc'ulic 
(Mt. 24.45-51) 


41 Che! jini Pedro ti! c'ajtibe Jesús: C 
Yum, ¿tsa' ba a wala jini lajoñel 
cha'añon jach lojon o cha'an ti pejtyelel 
quixtyañujob? che'en. 

42 Lac Yum ti' sube: ¿Majchqui jini xuc'ul 
ba ajcañatyaya troñelob mu! ba i ña'tyan 
bajche' mi' cha'len i troñel i yum? I yum 
mi! cAye! ti i wenta pejtyelel am ba ti 
yotyot cha'an i lu' aq'ueñob i yuch'el ti i 
yorojlel. 

43 C'ajacña i yoj jini ajcañatyaya troñel 
che! mi quejel i c'otyel i yum i q'uele' 
ts'acal chancol i cha'len jini tsa' ba 
subenti i cha'len. 

44 Melel mic subeñetla: I yum mi quejel i 
yotsan ti' wenta jini xuc'ul ba 
ajcañatyaya troñel ti pejtyelel cha bA yes 
an i cha'an. 

45 Pero mi ti' lolon pensali jini 
ajcañatyaya troñel max tyo ba'an mi 
quejel i wa! c'otyel i yum mi quejel i 
tyech i jats' yic'ot i niq'ui suben yamba 
ajtroñelob yic'ot x'ixicob. Mi quejel i wen 
bajñel cha'len uch'el. Mi quejel ti 
q'uixnijel. 

46 Che! jini i yum mi quejel i cha! c'otyel 
che! mach'an mi' saj pensalin i pijtyan i 
yum. Más tsats mi quejel i yaq'uen i 
xot'e' i mul. Mi quejel i yaq'uen i yajñel 
yic'ot jini mach'a ba'an mi' ch'ujbiñob. 


47 Más mi quejel i yaq'uentyel i xot'e! i 
mul jini ajtroñel yujil ba isujm cha ba 
yom i yum pero mach'an ti' chajpabe. 
Mach'an ti' ch'ujbibe i t'an. Wen cabal 
mi quejel i yac'bentyel. 

48 Pero jini ajtroñel mach'a yujil isujm 
cha ba yom i yum aunque mach wen mi' 
cha'len pero ma'ix wen cabal mi quejel i 
yac'bentyel. Jini cabal ba cha bA mi 
yaq'uentyel ti i wenta, cabal cha ba an ti 
i wenta cha'an mi' c'añe' ti wen. Jini 
cabal ba cha ba mi poj aq'uentyel cha'an 
mi! cañatyan más an ti! wenta cha'an mi! 
cañatyan ti wen. Che! ti! cha'le cantisa 
Jesús. 


Mi' t'oxob i ba quixtyañu cha'an 
ti caj Jesús 
(Mt. 10.34-36) 
49 Jesús ti yala: Ti tyaliyon cha'an tij caj 
mi quejel i ñusan wocol che' bajche' mi ti 
ts'AbA c'ajc yubil wA! ti mulawil. Comach 
muq'uiquix i wa! lejmel, che'en. 
50 Ti yala je'el: Ñoj wocol mi quejel c 
ñusan. Cha'ach mi quejel c ñusan c'ala 
jintyo mi yujtyel, che'en. 
51 ¿Mu' ba la! lolon ña'tyan ti tyaliyon 
cha'an mi yajñelob ti ñach'al jini wa' ba 
añob ti mulawil? Mach'an. Ti tyaliyon 
cha'an mi' t'oxob i ba quixtyañujob. 
52 Como wale iliyi mi quejel i t'oxob i ba 
quixtyañu ti jump'ej otyot. Mi an jo'tiquil 
ti jump'ej otyot, uxtiquil mi! contrajin 
cha'tiquil yic'ot cha'tiquil mi! contrajin 
uxtiquil. 
53 Tyatyal mi quejel i contrajin alo' ba i 
yalobil. I yalobil mi quejel i contrajin i 
tyat. I ña' mi' contrajin i yixic'al. I 
yixic'al mi! contrajin i ña!'. I nij'aña' mi! 
contrajin i yA!lib. I ya'lib mi! contrajin i 
nij'aña'. Che' ti yala Jesús. 


I señajlel tyac bajche' 
mi quejel i yujtyel 
(Mt. 16.1-4; Mr. 8.11-13) 


54 Jesús ti' sube quixtyañujob je'el: Che! 
mi la! wilan mi tyejchel tyalel tyocal ba' 
mi p'ajquel q'uin mi la' wal: Tyalix ja'al, 
che'etla. Cha'ach mi yujtyel che! bajche' 
mi la' ña'tyan. 

55 Che! mi tyalel ic! ti sur mi quejel 
ticwal, che'etla. Cha'ach mi yujtyel 
bajche! mi la! wale!. 

56 Cha'chajp la! pensal. Mi la! ña'tyan 
che! mi quejel ja'al yic'ot ticwal pero 
mach'an mi la! ña'tyan cha bA yes mi 
quejel i yujtyel wA! ti mulawil aunque mi 
la' q'uel seña tyac. 


Jop'ox a wajñel ti ñach'al yic'ot a 
contra 
(Mt. 5.25-26) 


57 ¿Chucoch mach'an mi la! bajñel 
ña'tyan cha ba yom mi la! cha'len? 
58 Mi an majch mi quejel i payet cha'an 
ma' majlel ba'an am ba ye'tyel jop'ox a 
lajmisan periyal che' max tyo ti c'otiyetla 
ba'an am ba ye'tyel cha'an mach'an mi' 
wersa bej payet majlel ti melojel. Como 
mi ti c'otiyet ba'an am bA i ye'tyel mi 
quejel i yaq'ueñet ti' wenta policía. Jini 
policía mi yotsañet ti cachol. 
59 Mic subeñet ma'ix mi quejel a cha! 
loq'uel jintyo tsa'ix a lu! ts'actisa a tyoj a 
mul, che' ti yala Jesús. 

Yom mi' q'uexob i pensal i cayob i mul 
1 3 1 Ti jim ba ora ti c'oti cha'tiquil 

uxtiquil ya' ba'an Jesús. Ti' 

subeyob Jesús bajche' jini yumal Pilato 
ba i c'aba' ti yac'a ti tsansantyel winicob 
ya! ti pañimil Galilea ba i c'aba'. Pilato ti 
yac'a ti xac'tyuntyel i ch'ich'el jini 
quixtyañujob yic'ot i ch'ich'el animal tyac 
tsa' ba i tsansayob cha'an i majtyan Dios. 
2 Jesús ti' subeyob: ¿Chancol ba la' lolon 
pensalin cha'ach ti' tyac'lantiyob jini 
winicob loq'uem ba ti Galilea cha'an más 
an i mul bajche' yaño' ba ti lumal? 
3 Mic subeñetla: Mach che'iqui pero mi 
mach'an mi la! q'uextyan la! pensal la! 
caye' la! mul mi quejel la! jilel je'el, 
che'en. 
4 ¿O mu! ba la! lolon pensalin más añob i 
mul jini dieciocho tsa! ba jiliyob che! ñac 
ti yajli jini chan ba ts'ajc ya! ti Siloé 
bajche' jini yaño' ba chumulo' ba ti 
Jerusalén? 
5 Mic subeñetla: Mach che'iqui. Mi 
mach'an mi la! q'uextyan la! pensal la' 


cAye! la! mul, ti pejtyeleletla mi quejel la! 
jilel je'el, che! ti yala Jesús. 


Cha'an higuera ba tye! mach'a 
ba'an i wut 


6 Jesús ti' subeyob ili lajoñel: An juntiquil 
winic am ba i higuera tye' tsa! DA i pac'A 
ya! ti i lum. Ti majli i q'uel mi an i wut. 
Pero mach'an ti' tyajbe i wut. 

7 Che' jini ti' sube jini ajtroñel i cha'an 
chancol ba i cañatyaben i lum. Q'uele 
awilan uxp'ej jab chancol c bebebijin. 
Pero mach'an mic saj tyajben i wut. 
Seq'ue, ¿chucoch tyo mi' bej lolon 
mactyan lum? che'en. 

8 Pero jini ajtroñel i cha'an ti' sube: C 
yum, la' tyo colic jump'ej tyo jab. Mu' 
tyo c wen joy picben i yebal. Mi quejel 
cotsan i tya' alaq'uil cha'an i yac' i wut. 
9 C'o'ojl mu' tyo quejel i yac' i wut, che! jini. 
Pero mi mach'an mi yac! i wut mu' tyo c 
seq'ue! jubel, che' ti yala jini ajtroñel. 


Jesús ti! lajmisa juntiquil cotcotña bA 
x'ixic che! ti q'uinilel c'aj oj 


10 Ti jump'ej i q'uinilel c'aj oj Jesús ti' 
cha'le cantisa ti i templo israelob. 

11 Ya'an juntiquil x'ixic. Anix DA 
dieciocho jabil i quejel ti c'am'an. 
Tyac'labil ti xiba. Xiba ti yac'a ti cotcot 
xAmbal. Mach ch'ujbi i saj tyoj isan i ba 
jini x'ixic. 

12 Che! ñac Jesús ti yila, ti! paya tyalel. 
Ti' sube: X'ixic, lajmeñetix ti a c'am'an, 
che'en. 

13 Che! jini Jesús ti yac'a i c'ab ti jini 
x'ixic. Ti jim DA ora ti! wa! tyoj isa i bA. 
Ti queji i suben i ñuclel Dios. 

14 Pero i yum i templo israelob ti mich'a 
como Jesús ti! lajmisa ti q'uinilel c'aj oj. 
Ti' sube quixtyañujob: An wacp'ej q'uin 
cha'an lac cha'len troñel. Yom la! tyalel ti 
joch q'uin tyac cha'an mi la' lajmel. 
Mach yom ti i q'uinilel c'aj oj, che'en. 

15 Che' jini lac Yum ti' jac'be: Cha'chajp 
la! pensal. ¿An ba majch mach'a ba'an mi 
tile! i tyat wacax o mi i burro cha'an i 
yaq'uen ja! che! ti q'uinilel c'aj oj? 

16 Jixcu ili x'ixic i jiñajlel ba Abraham 
cachal yubil ti i p'atyalel xiba jini 

Satanás c'ala dieciocho jabil. ¿Mach ba 
yom mic tique' yubil che' ti yorojlel c'aj 
oj ma' wal? Che' ti yala Jesús. 

17 Che! ñac ti yala Jesús jini, pejtyelel i 
contrajob quisintic ti yubiyob. Pero ti 
pejtyelel yamba quixtyañujob c'ajacña i 
yoj ti yubiyob che' ñac ti yila cha ba ñuc 
tyac ti' cha'le Jesús. 


Lajoñel cha'an i bac' mostaza 
(Mt. 13.31-32; Mr. 4.30-32) 


18 Che! jini, Jesús ti yala: ¿Bajche! yilal i 
yumintyel Dios? ¿Bajche' ch'ujbi lac laje' 
i yumintyel Dios? che'en. 

19 Ch'ujbi lac laje! i yumintyel Dios 
bajche' i bac' mostaza tsa! ba i p'ujp'u 
juntiquil winic ti i lum. Colem mi colel 
jintyo chanix bajche' juntyejc tye' yubil. 
Ya! mi! mel i c'u' xma!tye!mut ya! ti! c'ab 
tyac. Che! ti! cha'le lajoñel Jesús. 


Lajoñel cha'an levadura 
(Mt. 13.33) 


20 Jesús ti yala je'el: ¿Chuquiyes yic'ot 
mic laje' i yumintyel Dios? che'en. 

21 Ch'ujbi lac laje' i yumintyel Dios 
bajche' levadura mu' ba i yaq'uen i wos i 
ba caxlan waj mu! ba i xac'tyun juntiquil 
x'ixic ti uxp'is harina mu! ba i c'añob i 
mel caxlan waj. Jini mi yac' i lu! wose! i 
ba caxlan waj, che'en. 


Jini saj jach ba i ti' otyot yubil 
(Mt. 7.13-14, 21-23) 


22 Jesús ti bej majli cha'an mi c'otyel ti 
Jerusalén. Ti! cha'le cantisa ya! ti lum 
tyac yic'ot saj xchumtyal tyac ba! ti ñumi 
majlel. 

23 An majch ti! c'ajtibe Jesús: C Yum, 
¿cha'tiquil uxtiquil jach ba mu! bA quejel 
i cotyantyel? che'en. Jesús ti! jac'be: 

24 Jop'ox la! wochel ti jini saj ba i ti! 
otyot yubil como mic subeñetla cabal 
yom ochel ti tyal tyo ba ora pero mach 
ch'ujbi. 

25 Che' mi tyejchel i yum otyot mi quej i 
ñupe' i ti! otyot. Jatyetla añet ba la ti 
pañimil mi quej la! jats'e' i ti' otyot. Mi 
quej la! wale': C Yum, jambeñon lojon i 
ti' a wotyot. Pero mi quej la! subentyel: 


Mach cujil isujm baqui ch'oyoletla 
jatyetla, che'en. 

26 Che! jini mi quejel la! wAle!: Tic cha'le 
lojon uch'el a wic'ot. Ti a cantisayon 
lojon ti bij tyac. Che! mi quejel la! wale', 
27 pero jini mi quejel i jac'beñetla: Tsa'ix 
cala mach j caña baqui ch'oyoletla. 
Loq'uenixla pejtyeletla mach'a wen ti la! 
cha'le. Che! mi quejel i jaq'ue'. 

28 Ya'i mi quejel la! cha'len uq'uel yic'ot 
tsAts mi quejel la! c'uxe' la! wej che! mi 
la! q'uele' ya! ba! mi! cha'len yumal Dios 
ya'an Abraham, Isaac, Jacob yic'ot ti 
pejtyelel jini tsa! bA i xiq'ui i yAle! Dios. 
Pero jatyetla mach'an ti otsantiyetla. 

29 Como mi quejel i c'otyel quixtyañujob 
ch'oyolo! ba ti paso! q'uin yic'ot ba! mi 
p'ajquel q'uin yic'ot ti norte yic'ot ti sur. 
Mi quejel i buchtyal ti uch'el ya' ba! mi' 
cha'len yumal Dios. 

30 Che! jini an jini mu! ba i q'uejlel ti 
mach'a ñuc wale iliyi mi quejel i q'uejlel 
ti ñuc yic'ot an jini mu! ba i q'uejlel ti 
ñuc wale mi quejel i q'uejlel ti mach'a 
ñuc ba' mi' cha'len yumal Dios. Che' ti' 
cha'le cantisa Jesús. 


Jesús ti' cha'le uq'uel ya' 
ti t'ejl Jerusalén 
(Mt. 23.37-39) 


31 Ti jim ba q'uin ti c'oti cha'tiquil 
uxtiquil israelob mu! ba i pejcantyel ti 
fariseojob cha'an ti caj bajche' mi' 
ch'ujbin. Ti! subeyob Jesús: Loq'uen 
wa'wa'i como Herodes yom i tsansañet, 
che'ob. 

32 Pero Jesús ti' jac'beyob: Cucu suben 
jini simaron ba yumal: Q'uele awilan, 
wale iliyi yic'ot ijc'al mic choque' loq'uel 
xibajob. Mic lajmisan xc'am'an. Uxi tyo 
mic jolontisan c troñel, che'en. 

33 Pero wersa mic bej majlel wale iliyi, 
ijc'al, cha'bi, jinto mij c'otyel ti Jerusalén 
como mach ch'ujbi i tsansantyel jini tsa! 
ba i xiq'ui i yale' Dios ti yamba lum. Jin 
jach ti Jerusalén mi tsansantyel. Che! ti 
yala Jesús. 

34 Jatyetla añet ba la ti Jerusalén mu! bA 
la! tsansan jini tsa! ba i xiq'ui i yAle! Dios 
mu' ba la' jul ti tyun jintyo mi la' tsansan 

jini ajsubt'an tsa! ba i choco tyalel Dios. 
Jayyajlel com c much'quiñetla yubil che! 
bajche' ña! mut mi luts i yal. Pero mach 
la! wom. 
35 Q'uele awilan la! colem templo mi 
quejel i joch caytyal. Ma'ix mi quejel la' 
cha! ilañon jintyo ti yorojlel mi quejel la! 
wale!: Tijicñayet jatyet Yumalet mu! ba a 
tyalel cha'an che' yom Dios. Cha'ach mi 
quejel la! wale', che! ti yala Jesús. 

Jesús ti' lajmisa juntiquil si't'il ba winic 
1 4 1 Ti jump'ej i q'uinilel c'aj oj ti 

ochi ti uch'el Jesús ya' ti yotyot 

juntiquil am ba i ye'tyel cha'an 
fariseojob. Jini yamba fariseojob chancox 
i chac chijtyan bajche' mi' cha'len Jesús. 
2 Ya'an je'el ti i tyojel Jesús juntiquil 
c'am ba winic si't'il ba. 
3 Che' jini, Jesús ti' c'ajtibe jini 
ajcantisajob i cha'an israelob yic'ot jini 
fariseojob: ¿Yom ba mi lajmisantyel 
juntiquil xc'am'an che' ti q'uinilel c'aj oj 
o mach yom? che'en. 
4 Che! jini, ñach'al ti cayleyob. Che! jini 
Jesús ti yac'a i c'ab ti xc'am'an. Ti' 
lajmisA. Ti! xiq'ui majlel. 
5 Che! jini Jesús ti! sube jini fariseojob: 
Pero jatyetla, anic la' burro mi la' tyat 
wacax tsa! ba yajli ochel ti pozo, ¿mach'a 
ba'an mi quejel la! wa! loc'san ti ora jach 
aunque i q'uinilelach c'aj oj? Che' ti yala 
Jesús. 
6 Pero jini fariseojob mach'an ti mejli i 
saj jac'beñob i t'an. 


Jini payalo' ba cha'an i 
q'uiñejel ñujpuñel 

7 Che' ñac Jesús ti' q'uele jini payalo' ba 
ti q'uiñejel chancol i yajcan jini más wen 
ba buchlibal. Ti' subeyob ili t'an: 
8 Mi an juntiquil mi' payet ti q'uiñejel 
cha'an ñujpuñel, mach yom ma! buchtyal 
ti más wen ba buchlibal ame mi c'otyel 
yamba payal bA mu! ba i q'uejlel ti más 
ñuc bajche'et. 
9 Ame jini tsa' ba i payayetla mi tyalel i 
subeñet: La! buchlec jini yamba winic 
wa! ba! buchulet, che'en. Che! jini, 
quisintic mi quejel a wubin cha!'an ma! 


majlel ti buchtyaAl ti mach'a lajal wen bA 
buchlibal. 

10 Pero che! payalet ti q'uiñejel yom ma! 
majlel ti buchtyal ya' ba'an jini mach'a 
lajal wen ba buchlibal. Che' jini, che' mi 
c'otyel jini tsa' ba i payayet mi quejel i 
subeñet: Pi'al, yom wa! ma! tyalel ti jini 
más wen ba buchlibal, che'en. Che' jini, 
ñuc mi quejel i q'uelet ti pejtyelel yaño' 
ba payalo' ba ya' ba buchulob ti q'uin a 
wic'ot. 

11 Como majchical jach mi' lolon chan 
isan i ba mi quejel i ju'santyel. Pero jini 
jubem ba i pusic'al mi quejel i q'uejlel ti 
ñuc. Che! ti yala Jesús. 

12 Jesús ti! pejcA jini winic tsa! bA i pAyA 
ti uch'el. Ti! sube: Che! ma! pay ti uch'el 
ti q'uinil o mi ti ic'an mach yom jin jach 
ma! bej paye' jini utso' ba a wic'ot, mi a 
wijts'iñob a wascuñob, mi a pi'alob, mi 
jini ricojo' ba lac'alo' ba ti chumtyal. 
Como jini mi' cha' payet cha'an mi' 
q'uextyAbeñet jini tsa! ba a cha'le. 

13 Pero che! ma! mele' q'uiñejel, ma' 
paye' jini mach'a ba'an cha ba an i 
cha'añob, jini mach ba weñob i c'ab i 
yoc, jini mach ba wen mi' cha'len xambal 
yic'ot jini muts'ulo' ba i wut. 

14 C'ajacña a woj mi quejel a wubin mi 
cha'ach ma! cha'len. Como jini mach 
ch'ujbi i cha! q'uextyabeñetyob. Pero 
cha'an wen ti a cha'le mi quejel a 
q'uextyabentyel ya' ti panchan che' mi 
quejel i tyejchel loq'uel ba'an sajtyemo' 
bA jini tsa! ba i cha'le wen ba che! ñac 
cuxulob tyo. Che' ti yala Jesús. 


Lajoñel cha'an ñuc ba q'uiñejel 


15 Che' ñac juntiquil ya' ba an ti q'uiñejel 
yic'ot Jesús ti yubi tsa! bA ujti i yAle! 
Jesús ti yala: C'ajacña i yoj jini mu! ba i 
ochel ti q'uiñejel ya! ba! mu! ti yumAl 
Dios, che'en. 

16 Che! jini Jesús ti yala: Juntiquil winic 
ti queji i mele! colem ba q'uiñejel. Ti' 
paya cabal quixtyañujob cha'an mi 
c'otyelob. 

17 Che! ti c'oti mero i yorojlel q'uiñejel ti' 
xiq'ui majlel juntiquil ajtroñel i cha'an, 
cha'an mi majlel i suben pejtyelel jini 

pAyAlo! ba: La'ixla. Lu! listojix cha'an 
q'uiñejel, che! ti subentiyob. 

18 Pero ti jujuntiquil jini payalo' ba ti 
queji i yale' cha ba och mach ch'ujbi i 
majlel. Jini ñaxan ba tsa! ba i pejca ti 
yala: A wocolic ñusabeñon. Ujtyel c 
mañe' jumpejt lum. Wersa mic majlel j 
q'uele'. Che! ti yala. 

19 Yamba ti yala: A wocolic ñusabeñon. 
Tsa'ix c maña diez tyat wacax. Chancol c 
majlel j q'uel mi yujil troñel. Che! ti yala 
jini cha'ticlel. 

20 Yamba ti yala: Ujtyel c ñujpuñel. Jin 
cha'an mach ch'ujbi c majlel, che'en. 

211 yajtroñel jini winic chancol ba i 
mele' q'uiñejel ti sujti i suben i yum 
bajche' ti! lu! jac'ayob. Che! jini ti mich'a 
i yum. Ti' sube i yajtroñel: Cucu ti ora 
jach ya' ti lum yic'ot ti pejtyelel calle 
tyac. WA! ma! pay tyalel jini mach'a 
ba'an cha ba an i cha'añob yic'ot mach 
weñob i c'ab yic'ot jini mach'a wen mi' 
cha'len xambal yic'ot muts'ulo' ba i wut. 
Che' ti yala jini xmel q'uin. 

22 Che! ñac ujtyem i mele' bajche! ti 
subenti, jini ajtroñel ti cha! sujti ya! ba'an 
i yum. Ti yala: C yum, tsa'ix c lu! cha'le 
bajche' ti a xiq'uiyon. Pero max tyo 
but'ul a wotyot, che'en. 

23 Che! jini i yum otyot ti! cha! xiq'ui jini 
ajtroñel i cha'an. Cucu ya! ti bij tyac 
yic'ot ti mucu bij tyac. Ma! wersa 
subeñob quixtyañujob cha'an mi 
yochelob cha'an mi bujt'el cotyot, che'en. 
24 Como mic subeñet mi junticlec jini tsa! 
bA c ñaxan pAyA mi quejel i saj c'uxe! jini 
tsa! ba c chajpA. Che! ti yala i yum 
q'uiñejel, che! Jesús. 


Jiñach bajche' yom mi lac tsaclen 
majlel Jesús 


25 Cabal quixtyañu ti' tsacleyob majlel 
Jesús. Che! jini ti! sutqui i ba cha'an i 
pejcañob. Ti' subeyob: 

26 Jini mu' ba i tsacleñon majlel yom i 
más p'untyañon che' bajche' mi' p'untyan 
i tyat mi i ña', mi i yijñam mi i yalobilob, 
mi i yascuñob, mi i chichob mi i 
yijts'iñob. Yom i más p'untyañon che! 
bajche' mi! bajñel p'untyan i ba. Mi mach 


che'ic mi! p'untyañon mach ch'ujbi i 
yochel ti ajcant'an c cha'an. 

27 Jini mach bA yom i tsacleñon aunque 
mi tsansantyel cha'añon mach ch'ujbi i 
yochel ti ajcant'an c cha'an. Che! ti yala 
Jesús. 

28 Pero mi an juntiquil mu! ba la! 
pensalin la! mele! colem ba la! wotyot, 
¿mach ba ñaxan mi la! wen pensalin mi 
an ba! ma! tyaje! pejtyelel cha bA yes 
yom cha'an mi mejlel i yujtyel troñel? 

29 Ame che! ujtyem la! mele' i c'aclib i 
yebal otyot, ma'ix mi la' tyaje' cha ba yes 
yom cha'an mi yujtyel la' mele'. Che' jini 
pejtyelelob mu' ba i q'uele' mi 
wajleñetyob. 

30 Mi quej i yalob: Jini winic ti queji i mele! 
colem bai yotyot pero mach'an ti mejli i 
jolontisan. Cha'ach mi quejel i yalob. 

31 Che' je'el mi an juntiquil rey mu' ba i 
majlel ti guerra ti' contra yamba rey, 
¿mach ba mux i wa pensalin mi jasal diez 
mil i soldado cha'an mi' ganarin i contra 
mu! ba i tyalel yic'ot veinte mil soldado? 
32 Mi mach ch'ujbi i ganarin mi yubin, 
che! ñajt tyo an jini yamba rey mux i wA 
choque' majlel winicob cha'an mi' wersa 
c'ajtiben cha'an lajmic contrajiya. 

33 Che! bajche' jini, majchical jach ya' ba! 
añetla mach ba yom i caye' i wen 
p'untyan cha ba an i cha'an mach ch'ujbi 
i yochel ti ajcant'an c cha'an. Che! ti yala 
Jesús. 


Che' ma'ix bej i c'ajnibal ats'am 
(Mt. 5.13; Mr. 9.50) 


ma'ix bajche' ch'ujbi i cha' tsaj'isantyel. 
35 Che! ma'ix i tsajel ats'am, jilemix i 
c'ajñibal. Mach saj wenix mi cha'anic lac 
lum mi cha'anic mi lac xac'tyun yic'ot 
jini mu! ba laj c'an cha'an wen'ac lac 
lum. Che' jach mi chojquel. Jini yom ba i 
ch'amben isujm ili t'an, pensalinla. Che! 
ti' cha'le cantisa Jesús. 


Lajoñel cha'an tiñame' tsa' ba satya i bijlel 


(Mt. 18.10-14) 
15 


1 Ti pejtyelelob jini xch'am 
tyojoñelob yic'ot jini mu' ba i 

q'uejlel ti xmulilob ti queji i lac'ob Jesús 
cha'an mi! ñachtyaben i t'an. 

2 Jin cha'an jini fariseojob yic'ot 
ajcantisajob cha'an israelob ti queji i 
tyaje' ti t'an Jesús. Ti yalayob: Ili winic 
mi! paye' ochel xmulilob. Mi! cha'len 
uch'el yic'otyob. Che' ti queji i yalob. 

3 Che' jini Jesús ti' subeyob ti lajoñel ba 
t'an. 

4 Ti yala: La' lac poj al che' bajche' jini. 
An juntiquiletla an la' cha'an cien 
tiñame'. Pero ti! satya i ba juncojt. 
¿Chuqui mi quejel a wa! cha'len che! jini? 
¿Mach ba ba'an ma! caye! jini noventa y 
nueve ya! ti jamilol cha'an majliquet a 
saclan jini tsa' ba satya i bijlel jintyo ma' 
tyaje!? 

5 Che! ma! tyaje! ma! q'ueche! tyAlel ti a 
quejlop. C'ajacña a woj ma! wubin, che! 
jini. 

6 Che! ma! c'otyel ti a wotyot ma! paye! 
tyalel ti pejtyelel utso! ba a wic'ot yic'ot 
jini lac'alo' ba ti chumtyal. Ma! subeñob: 
Yom lu! c'ajacña la coj como tic tyaja c 
tiñame' tsa' ba i satya i bijlel. Che' ti yala 
Jesús ti lajoñel ba t'an. 

7 Ti yala je'el: Mic subeñetla cha'an más 
c'ajacñayob i yoj mi quejel i yubiñob jini 
año! ba ti panchan che! an juntiquil 
xmulil mu! ba i q'uextyan i pensal i caye! 
i mul che' bajche' che' an noventa y 
nueve tyojo' ba quixtyañujob mach'a 
ba'an ti yotsayob i mul. Che! ti yala 
Jesús. 


Lajoñel cha'an tyaq'uin tsa' ba sajti 


8 Ti yamba lajoñel ba t'an Jesús ti yala: 
La! lac poj al: An juntiquil x'ixic am bA 
diez plata ba tyaq'uin. Ti! satya jump'ej. 
¿Mach'a ba'an mi quejel i tsuq'ue' cas, 
mi! wen misun i yotyot? Mi! chac bej 
saclan c'ala jintyo mi! tyaje'. 

9 Che! mi! tyaje! mi! paye' tyalel jini utso' 
bA yic'ot, yic'ot lac'alo' ba ti chumtyal. 
Mi' subeñob: Yom lu! c'ajacña la coj 
como tsa'ix c tyaja c tyaq'uin tsa! ba c 
satya. Che! mi quejel i yAle! jini x'ixic. 
Che! ti! cha'le lajoñel ba t'an Jesús. 

10 Ti yala je'el: Mic subeñetla cha'an 
cha'ach mi quejel i yubin c'ajacña ba i 


yoj jini ajtroñelob i cha'an Dios ch'oyol 
ba ti panchan che' mi' q'uextyan i pensal 
i caye' i mul juntiquil xmulil. Che! ti yala 
Jesús. 


Lajoñel cha'an tsa' ba i satya i ba alob 


11 Jesús ti yala je'el: An juntiquil winic 
an cha'tiquil alo' ba i yalobil. 

12 Jini ijts'iñal bA ti! sube i tyat: C tyat, 
t'oxbeñon pejtyelel cha ba an a cha'an 
bajche' c'amel mi' tyajon, che'en. Che! 
jini i tyat ti' t'ox yaq'ueyob cha ba an i 
cha'an bajche' c'amel mi' tyajob ti 
jujuntiquil. 

13 Che! ti ñumi cha'p'ej uxp'ej q'uin jini 
ijts'iñal ba ti' lu' choño cha ba an i 
cha'an. Che' jini yic'ot pejtyelel i tyaq'uin 
ti majli ti ñajt ba pañimil ba! ti lu! c'aña 
ti pejtyelel tyaq'uin cha'an bibajax 
bajche' ti! chale. 

14 Pero che' tsa'ix lu' jili ti pejtyelel i 
tyaq'uin, ti queji ti sajlel ti pejtyelel cha 
ba jach mi! c'uxob quixtyañujob ya! ti 
jini pañimil. Che' jini, jini alob ti queji i 
yubin wi'ñal. 

15 Che! jini ti majli i saclan toñel ya! 
ba'an juntiquil winic. Jini ti' xiq'ui majlel 
ti jamilol cha'an i cañatyaben i chityam. 
16 Cha'an ñoj wi'ñal ti yubi yom i c'uxe' 
jini che! ba bajche' bits! yilal mu! ba i 
yaq'uen i c'uxe! chityam. Pero ma'an 
majch mi' ts'in aq'uen. 

17 Che! jini ti queji i pensalin: Ya! ba'an c 
tyat an cabal i yajtoñelob. Wen mi 
yaq'uentyel i yuch'el. Ma'ix mi jilel i 
yuch'el pero wa'i chancol c sajtyel ti 
wi'ñal. 

18 Mi quejel c cha! sujtyel ba'an c tyat. 
Mi quejel c suben: C tyat, tsa'ix c cha'le 
mulil ti! tyojlel Dios yic'ot ti a tyojlel. 

19 Mach bej weñon cha'an ma! pejcañon ti 
a walobil. Otsañon che! bajche! a wajtoñel 
jach. Cha'ach ti! pensali jini alob. 

20 Che' jini ti loq'ui majlel cha'an mi cha' 
c'otyel ti yotyot i tyat. Pero i tyat ti' 
q'uele che' ñajt tyo i tyalel. Ti' wen 
p'untya. Ti majli ti ajñel i tyaj tyalel. Ti' 
wa' meq'ue. Ti' ñupu. 

21 Che' jini, jini alob ti' sube i tyat: C 
tyat, tsa'ix c cha'le mulil ti! tyojlel Dios 

yic'ot ti a tyojlel. Mach bej weñon cha'an 
ma' pejcañon ti a walobil. Che' ti yala 
jini alob. 

22 Pero i tyat ti' sube i yajtoñelob: 
Ch'ama tyalel ti saj ora jach jini más wen 
ba pislel. Wa' xojbenla i pislel. Aq'uenla i 
sortija. Aq'uenla i zapatos, che'en. 
[Sortija yom i yale' mapc'a'.] 

23 Payala tyalel jini sejel ba wacax jini 
jujp'em ba. Tsansanla, mi quejel lac 
cha'len uch'el. Mi quejel lac mele' 
q'uiñejel, che'en. 

24 Como jini calobil che! bajche' 
sajtyemix pero tsa'ix cha! cuxtiyi yubil. 
Che! bajche' ti! satya i bijlel pero tsa'ix 
lac cha! tyaja. Che! ti yala i tyat jini alob. 
Ti' wen quejiyob ti q'uiñejel. 

25 Che! ñac ti c'oti ti yotyot i tyat jini 
ijts'iñal ya! tyo an ti cholel jini ascuñal 
ba. Che' ñac chancox i sujtyel ti toñel 
che' lac'alix i c'otyel ti yotyot ti yubi i 
t'an música yic'ot son. 

26 Che! jini ti' paya juntiquil ajtroñel ya! 
ba'an. Ti' c'ajtibe: ¿Chuqui muc'ob? 
che'en. 

27 Jini ajtroñel ti yala: Tsa'ix juli jini a 
wijts'in. A tyat ti' xiq'ui ti tsansantyel jini 
sejel wacax jini jujp'em bA. Como c'oc' ti 
cha' juli a wijts'in, che'en. 

28 Pero jini ascuñal ti mich'a. Pero cha'an 
mach yom i yochel ti yotyot i tyat ti majli 
i wersa suben cha'an mi yochel majlel. 

29 Pero jini ascuñal ba ti yala: A wujil 
jayp'ej jab tic wen cha'libeyet a troñel. 
Mach'an ba' ba ora tic saj ñusabeyet a 
t'an. Pero mach'an ti a wac'on mi 
juncojtic saj chibu cha'an mic mele! 
q'uiñejel yic'ot jini amigojo' ba c cha'an, 
che'en. 

30 Pero wale cha'an ti cha' c'oti jini a 
walobil tsa! ba lu! c'aña a tyaq'uin ti 
pejtyelel mach'a wen tsa'ix a wa! 
tsansabe sejel wacax jini jujp'em ba, 
che'en. 

31 Che' jini i tyat ti' sube: Pero calobil, 
bele' wach an quic'otyet. Ti pejtyelel cha 
ba an c cha'an lu' a cha'añach je'el, 
che'en. 

32 Pero wale yomach lac mele' q'uiñejel. 
Yom c'ajaña la coj. Como jini a wijts'in 


che! bajche' sajtyemix pero ti cha' cuxtiyi 
yubil. Che! bajche! ti! satya i bijlel pero 
tsa'ix lac cha! tyaja. Che! ti yala i tyat. 

Ajtroñel tsa' ba i lolon jisabe cha bA 

an i cha'an i yum 
1 6 1 Jesús ti! sube jini ajcant'añob i 
cha'an: An juntiquil wen rico ba 

winic. An i yajchoñoñel cha'an i 
cha'liben ganar. Yamba quixtyañujob ti 
c'otiyob ya' ba'an jini rico ba. Ti' sube 
jini i yajchoñoñel chancox i lolon jisaben 
cha ba an i cha'an i yum. 
2 Che' jini, jini rico ba winic ti' paya jini i 
yajchoñoñel. Ti yala: ¿Chuquiyes i 
sujmlel iliyi chancol ba i subeñoñob? 
Subeñon bajche' ti a c'aña ti pejtyelel cha 
ba tyac ti caq'ueyet ti a wenta. Ma'ix mi 
quejel c bej aq'ueñet a cha'len troñel. 
Che' ti subenti. 
3 Che! jini, jini ajchoñoñel ti wen queji ti 
pensal: ¿Chuquiyes mi quejel c cha'len 
wale mi ti! chilbon c troñel jini c yum? 
Ma'!ix c wersa cha'an mic cha'len tsats bA 
troñel. Mic quisnin j c'ajtin majtyan 
tyaq'uin. 
4 Cujil isujm cha bA yes mi quejel c 
cha'len cha'an añach amigojob c cha'an 
mu! ba i payon ochel ti yotyot che! tsa'ix 
i chilbon c troñel c yum, che'en. 
5 Che! jini ti queji i paye’ ti jujuntiquil ti 
pejtyelel año! ba i bet yic'ot jini rico bA. 
Ti' c'ajtibe jini ñaxan ba: ¿Jayp'ejqui a 
bet a wic'ot? che'en. 
6 Jini ñaxan ba ti' jac'a: Añach c bet cien 
colem yajnib lew, che'en. Che' jini, jini 
yajchoñoñel ti! sube: Umba'an i junilel a 
bet. Buchi', ti saj ora jach yom ma! cha! 
ts'ijbun yamba jun cha'an cincuenta jach 
mi yal, che'en. 
7 Che' jini, jini yajchoñoñel ti' c'ajtibe 
yamba quixtyañu. Ixcu jatyet, ¿jayp'ejqui 
a bet? che'en. Jini ti' jac'a: Añach c bet 
trigo joc'al p'is, che'en. Jini yajchoñoñel 
ti yala: Umba'an i junilel a bet. Wa! 
ts'ijbun yamba cha'an ochenta p'is jach. 
Che' ti subenti. 
8 Jini rico ba winic ti' subu i ñuclel jini i 
yajchoñoñel cha'an wen yujil bajche' mi' 
cha'len. I tyalelach quixtyañujob mach 

ba ba'an mi' ch'ujbin Dios mi! más 
ña'tyan bajche' mi! cha'libeñob i bA. 
9 Jesús ti yala je'el: Mic subeñetla yom 
mi la! c'añe' cha ba an a cha'an cha'an i 
cotyantyel yaño' ba wa' ti mulawil. Mi 
quejel i uts an a wic'ot quixtyañu. Che! 
jini che! jilemix ti pejtyelel a ricojlel che! 
mi la! c'otyel ya! ti panchan mi quejel a 
waq'uentyel a tyojol yubil cha'an jini 
wen ba tsa! bA a cha'le. 
10 Jini mu! ba i c'añe' ti xuc'ul i saj jach 
am ba ti! wenta xuc'ul je'el mi quejel i 
c'añe' che! an cabal ti i wenta. Jini 
mach'a ba'an mi! c'añe' ti xuc'ul ts'itya' 
tyac jach am ba ti i wenta ma'ix mi 
quejel i c'añe' ti xuc'ul anic cabal ti i 
wenta. 
11 Mi ma'ix xuc'ulet ti c'añol ti troñel 
Dios jini am ba ti mulawil am ba ti a 
wenta mach'an mi quejel a waq'uentyel 
ti a wenta la! cha'len jini yoque melel bA, 
jiñach i troñel Dios. 
12 Mi ma'ix xuc'ulet ti c'añol cha ba yes i 
cha'an yamba quixtyañu am ba ti a 
wenta, che' jini mach'an mi yaq'ueñetla 
Dios jini ñoj wen ba cha'an i yajñel ti 
yoque a cha'an ba. 
13 Mach'an ajtroñel ch'ujbi ba i yumin 
cha'tiquil i yum wa! ti mulawil. Mi quejel 
i mich'q'uel juntiquil, mi quejel i 
p'untyan jini yamba. Xuc'ul mi' cha'liben 
i troñel juntiquil, mi' lu' ñusaben i t'an 
jini yamba. Cha'ach an lac pusic'al je'el. 
Mach ch'ujbi la! yumin Dios che! chancol 
la! yumin tyaq'uin, che! ti yala Jesús. 
14 J tyalel jini fariseojob ti' wen mula 
tyaq'uin. Chancox i lu' yubiñob bajche' 
chancol i yale' Jesús. Che' jini, ti' 
wajleyob Jesús. 
15 Che! jini Jesús ti' subeyob: Jatyetla 
chancox la! lolon pas la! ba ti i tyojlel 
quixtyañujob che' bajche' mi weñetla. 
Pero Dios mi! lu! can la! pusic'al. Dios mi! 
ts'a'q'uel jini mu! ba i lolon q'uejlel ti 
ñuc ti quixtyañu. 

Jini mandar tyac yic'ot i 

yumintyel Dios 


16 C'ala jintyo ti tyAli Juan jin jach ti 
sujbi i mandar Moisés yic'ot i t'an jini 


tsa' ba i xiq'ui yale' Dios. Pero che' ti jim 
ba ora che! ñac ti tyAli Juan ti queji i 
sujbel jini wen ba t'an cha'an bajche! mi' 
cha'len yumal Dios. Ti pejtyelel 
quixtyañujob mu' ba i yochel mi' 
cha'leñob wersa cha'an ochicob ti jini 
tsiji' ba t'an. 

17 Ch'ujbi i sac jilel majlel pejtyelel 
mulawil yic'ot chan pero mach ch'ujbi i 
saj jilel i c'ajnibal mi jump'ejlic saj t'an ti 
i t'an Dios. 


Cantisa cha'an jini mu! ba i 
caye! i yijñam 
(Mt. 19.1-12; Mr. 10.1-12) 
18 Jesús ti yala mi ti! caya i yijñam 
juntiquil winic cha'an i cha' tyaje' yamba 
yijňam chancol jach i cha'len i tsuculel 
jini winic. Jini mu! DA i paye' cayal ba 
x'ixic mi' cha'len i tsuculel je'el. Che! ti' 
cha'le cantisa Jesús. 


Juntiquil rico ba winic yic'ot Lázaro 


19 Jesús ti! bej cha'le cantisa. Ti yala: An 
juntiquil rico ba winic am ba cabal cha 
ba an i cha'an. Ti' bej xojo wen ba i 
pislel. C'otyajax i pislel. Ti! cha'le colem 
ba q'uiñejel ti jujump'ej q'uin. 

20 An je'el juntiquil p'ump'um ba winic 
Lázaro ba i c'aba'. Cabal cha ba pasem ti 
pachalel. Ti buchle ya' ti lum ya' ti ti' 
yotyot jini rico ba winic. 

21 Jini p'ump'un bA winic yom i c'uxe! 
mu! ba i p'ajtyel ti mesa che! mu! ti 
uch'el jini rico bA winic. Jinic tyo ts'i' ti 
tyali i lemben jini pasem ba ti pachalel. 
22 Ti sajti jini p'ump'um ba winic. 
Ajtroñelob i cha'an Dios ch'oyolo' ba ti 
panchan ti' payayob majlel ya' ti paraíso 
ya' ba'an Abraham. Ti sajti je'el jini rico 
bA. Ti ch'ujñanti. 

23 Che! ñac chancol i yilan wocol jini 
wen rico bA winic ya! ba! mi majlel jini 
sajtyemo! ba ti! letsa i wut. Ti! ñajtyA 
q'uele Abraham yic'ot Lázaro ya! an 
yic'ot je'el. 

24 Che! jini ti! cha'le oñel: C tyat 
Abraham, q'ueleyon ti p'ump'un cha'an 
ma! cotyañon. Xiq'ui jini Lázaro cha'an 
mi! ts'aje' i yal c'ab ti ja! cha'an tyalic i 

tsan isabeñon cac! como ñoj wocol 
chancol c ñusan wa! ti c'ajc, che'en. 

25 Pero Abraham ti' sube: Calobil, ña'tyan 
ñoj wen añet che! ñac cuxulet tyo. Lázaro 
ti yila wocol. Wale iliyi mi ñuc isantyel i 
pusic'al. Jatyet ma' wilan wocol. 

26 Che! je'el an colem jajp ch'en mu! ba i 
t'oxonla. Aniqui majch yom c'otyel ya! 
ba' añet mach ch'ujbi. Mach ch'ujbi 
c'axic wa'wa'i jini ya! ba añob ya! ya'i 
je'el. 

27 Che' jini, jini rico ba winic ti yala: Mic 
wersa c'ajtibeñet c tyat, Abraham, cha'an 
a xiq'ue' majlel Lázaro ya! ti yotyot c 
tyat. 

28 Ya'an jo'tiquil quijts'iñob. La! i 
subeñob cha'an mach'an mi tyalel i 
ñusan wocol je'el wA! ba'añon. Che! ti 
yAlA Jini wen rico bA winic. 

29 Pero Abraham ti yala: Añob i jun tsa! 
ba i ts'ijbu Moisés yic'ot tsa! ba xiq'ui 
yale' Dios ti ñoj oniyix. La' i ch'ujbiben i 
t'an, che'en. 

30 Jini wen rico bA winic ti! jac'4: 
Cha'achi, c tyat Abraham, pero muq'uic i 
majlel ya! ba! añob juntiquil loq'uem bA 
ba'an sajtyemo! ba mi quejel i 
q'uextyañob i pusic'al i cayob i mul, 
che'en. 

31 Pero Abraham ti' sube: Mi mach 
yomob i ch'ujbiben i t'an Moisés yic'ot i 
t'an tsa' ba i xiq'ui i yale' Dios mach'an 
mi quejel i ch'ujbin i t'an juntiquil 
aunque ti tyechi loq'uel ba'an sajtyemo! 
ba mi c'otyel i subeñob i t'an Dios, che! 
Abraham ti yala Jesús. 


Jini mu! bA i yaq'ueñonla la cotsan lac mul 
(Mt. 18.6-7, 21-22; Mr. 9.42) 

1 1 Jesús ti' sube ajcant'añob i 

7 cha'an: Bej añach quixtyañu mu' 
ba i yaq'uen i yotsañob i mul yaño' ba. 
Pero p'ump'un che' bajche' mi quej i 
ñusan wocol jini quixtyañu mu! ba i 
yaq'uen i yotsan i mul yamba. 
2 Más wen tsa'ic cAjchi ti! bic! yic'ot 
jump'ej ña'tyun cha'an chojquic ochel ti 
ja' jini mu' ba i yaq'uen i yotsan i mul 
juntiquil saj ba chancol ba i ch'ujbiñon. 
3 Q'uele la' ba. Mi ti' cha'le mulil a pi'al 


ti a tyojlel, yom ma! tiq'ue'. Mi ti! 
q'uextyaA i pensal i caye! i mul, yom ma! 
ñusaben i mul. 

4 Aunque c'alal siete veces mi' cha'len 
mulil ti a tyojlel ti jump'ej q'uin, mi ti 
jujunyaj mi tyalel ba'añet i sub i bA i 
c'ajtibeñet ma' ñusaben i mul, cha'ach 
yom ma' ñusaben i mul, che' jini. Che' ti 
yala Jesús. 


I c'ajnibal lac ch'ujbin Dios 


5 Jini yajcabilo' ba ajsubt'añob ñumel ti' 
subeyob lac Yum: C Yum, cotyañon lojon 
cha'an más xuc'ul mi lojon c ch'ujbin. 
Che' ti yalayob. 

6 Che' jini Jesús ti' subeyob: Mi ti la' 
ch'ujbiyon cha'cach ts'intyal bajche' i 
bac! mostaza i wentyalel, ch'ujbi la! 
suben ili sicómoro ba tye!: La! 
bojquiquet. La! pajquiquet ya! ti colem 
ja', che'etla. Mi quejel i ch'ujbibeñetla la! 
t'an ili tye!, che! ti yala Jesús. 


Jini yom ba i cha'len ajtroñel 


7 Mi an juntiquil an ajtroñel i cha'an, mi 
ti juli ti troñel ti pic lum o mi ti! cañatya 
animal mach'an mi quejel la! wa! suben: 
Ochen, buchi' cha'len uch'el, che'etla. 

8 Mach che'iqui. Pero mi quejel la! ñaxan 
suben: Chajpabeñon i bal c ñac'. Chajpan 
a ba a waq'ueñon cuch'el. Ti wi'il ch'ujbi 
a cha'len uch'el je'el, che'etla. 

9 ¿Mu! ba i subentyel wocox i yala che! 
tsa'ix i ch'ujbibeyet a t'an? Mach'an, 
como jiñach i troñel. 

10 Cha'ach je'el jatyetla. Che' mi yujtyel 
la' lu' mele' cha ba mi' xiq'uetla a cha'len 
Dios yom mi la! wale': Ma'ix c ñuclel, 
ajtroñelon jach. Tsa' jach c cha'le am bA 
tic wenta cha'an mic cha'len. Che' yom 
mi la! wale'. Che! ti yala Jesús. 


Jesús ti! lajmisa diez am ba cha bA 
pasem ti pachalel 


11 Che! chancol tyo i bej majlel cha'an mi 
c'otyel ti Jerusalén, Jesús ti ñumi ya! ti 
xinil pañimil Samaria yic'ot Galilea ba i 
c'aba'. 

12 Che! chancol i c'otyel Jesús ti jump'ej 
saj lum ti' tyajayob ti bij diez winicob 


135 


LUCAS 





año! ba i c'am'an lu! pasem ba ti pachalel 
mu! ba i pac'misaben majlel i bac'tyal. 
Pero ñajt ti wa'leyob. 

13 Ti' c'am ba t'an ti yalayob: Jesús, 
Maestro, q'ueleyon ti p'ump'un cha'an a 
cotyañon lojon, che'ob. 

14 Che! ñac ti yila Jesús, ti' subeyob: 
Cucuxla, pasa la! ba ya! ba'an cura, 
che'en. Che! chancol tyo i majlelob ti wa! 
lajmiyob. 

15 Che! jini juntiquil tsa! ba i yila 
lajmenix ti cha! sujti ya! ba'an Jesús. Ti 
c'am ba t'an ti! sube i ñuclel Dios. 

16 Ti! pac' choco i ba ya! ba'an Jesús 
c'ala ti! tyaja lum i ñi! i wut cha'an i 
suben wocox i yala. Ch'oyol ti Samaria 
jini winic. 

17 Che! jini Jesús ti yala: ¿Mach'a ba'an 
diez ti lajmisanti? ¿Baqui an jini yamba 
nueve? che'en. 

18 ¿Jin jach ba jini ñajt ba ch'oyol ba 
winic ti cha' sujti tyalel cha'an i sube' i 
ñuclel Dios? che'en. 

19 Che! jini Jesús ti! sube jini winic. 
Tyejchen. Cucux. Tsa'ix lajmiyet cha'an ti 
a ch'ujbiyon ti a pusic'al. Che' ti yala 
Jesús. 


Cha'an la cochel ba' mi' cha'len 
yumal Dios 
(Mt. 24.23-28, 36-41) 


20 Jini fariseojob ti' c'ajtibeyob Jesús 
baqui bA ora mi quejel i cha'len yumal 
Dios. Jesús ti' subeyob: Mach tsiquil ti la! 
wut mi quejel i cha'len yumal Dios. 

21 Mach'an mi quejel i yAle!: Wa'an 
wa'wa'i o mi ya'an ya'ya'i. Como chancol 
ti yumAl Dios wa! ba! añetla, che! ti yala 
Jesús. 

22 Che! jini Jesús ti! sube ajcant'añob i 
cha'an: Tyal i yorojlel che! la! wom la! 
wersa q'uelon i Pi'Alon bA Quixtyañujob 
aunque jump'ej jach q'uin. Pero mach'an 
mi quejel la! wa! ilañon, che'en. 

23 Mi quejel la! subentyel: Wa'an wa'wa'i 
o mi ya'an ya'ya'i, che'ob. Pero mach 
yom mi la! lolon majlel la! q'uele'. Mach 
yom mi la! lolon tsaclen majlel. 

24 Como che! bajche! ñoj tsiquil mi lejmel 
i c'ac'al chajc c'ala ti junwejl chan c'AlA 


ti yamba junwejl cha'ach wen tsiquil che! 
mic cha! tyAlel Joñon i Pi'alon bA 
Quixtyañujob che! ti jini q'uin che! mic 
cha! tyalel. 

25 Pero ñaxan wersa mic wen ñusan 
wocol yic'ot mi quejel i mich'q'ueloñob 
quixtyañujob año! bA wale iliyi. 

26 Che! lajal bajche' ti ujti che! ñac wa'an 
ti mulawil Noé ba i c'aba', cha'ach je'el 
mi quejel i yujtyel ti yorojlel che! mic 
cha! tyAlel Joñon i Pi'alon ba 
Quixtyañujob. 

27 Ti! cha'leyob uch'el. Ti! payayob i 
yijñamob. Ti' sijiñob yalobilob c'AlA 
jintyo ti ochi Noé ti barco ba otyot. Ti 
queji but! ja'. Ti lu! jiliyob ti ja'. 

28 Cha'ach je'el ti ujti che! ñac wa'an ti 
mulawil jini winic Lot ba i c'aba'. Ti' 
cha'leyob uch'el. Ti' cha'leyob mañoñel 
choñoñel. Ti! cha'leyob pac'. Ti' meleyob 
i yotyot tyac. 

29 Pero che' ñac ti loq'ui majlel Lot ti jini 
lum Sodoma ba i c'aba' ti yajli c'ajc 
yic'ot azufre ti chan. Ti lu' tsansantiyob. 
30 Cha'ach mi quejel i yujtyel je'el che! 
mi quejel c tyAlel Joñon i Pi'alon bA 
Quixtyañujob, che'en. 

31 Ti jim ba q'uin mi an majch ya'an ti 
pam pamacña ba i jol otyot mach yom 
jubic cha'an i ch'ame' loq'uel cha ba an i 
cha'an. Mi an majch an ti cholel mach 
yom i cha' sujtyel ti yotyot cha'an i 
ch'ame' loq'uel cha ba an i cha'an ya! ti 
yotyot. 

32 C'ajtisanla bajche' ti ujti yic'ot yijñam 
Lot bajche' ti wa' aq'uenti i xote' i mul. 
33 Jini yom ba i cha'len cha ba bajñel 
yom i pusic'al cha'an chancol i bajñel 
p'untyan i ba mi quejel i sat i ba. Jini 
mach'a ba'an mi! bajñel p'untyan i bA 
mu! ba i yac! i ba cha'an i mele! cha bA 
yom Dios mi quejel i cañatyantyel. 

34 Mic subeñetla: Ti jim ba ac'balel che' 
mic cha! tyalel an cha'tiquil ti jump'ej 
wayibal. Juntiquil mi quejel i pajyel 
majlel. Yamba mi quejel i caytyal. 

35 Ti Jim bA ora an cha'tiquil x'ixicob 
chancol ba i motin cha'leñob juch'bal. 
Juntiquil mi quejel i pajyel majlel. 
Yamba mi quejel i caytyal. 

36 Cha'tiquil winicob añob ti jump'ej 


cholel. Juntiquil mi quejel i pajyel majlel. 


Yamba mi quejel i caytyal. 
37 Che! ñac ti yubiyob jini t'an ti' 
c'ajtibeyob: C Yum, ¿baqui ora mi quejel 
i yujtyel jini? che'ob. Jesús ti! jac'beyob: 
Ya' ba'an bac'tyalal ya'i mi quejel i 
much'quiñob i ba xtya'jol. Che! ti! cha'le 
lajoñel Jesús. 

Lajoñel cha'an juez yic'ot meba' 'ixic 
1 8 1 Jesús ti! subeyob ajcant'añob i 

cha'an jump'ej lajoñel cha'an i 

cantisañob cha'an yom i chac cha'leñob 
oración. Mach yom lujb'acob ti oración. 
2 Ti! subeyob: An ti jump'ej lum juntiquil 
juez mach'a ba'an ti! bac'ña Dios yic'ot 
mach'an ti' q'uele ti ñuc quixtyañujob. 
3 Ya'an je'el ti jini jach ba lum juntiquil 
meba' 'ixic tsa! ba bele! majli ba'an jini 
juez cha'an i c'ajtin i cotyantyel cha'an i 
mele' jini chancol ba i contrajin. 
4 Ti ñumi cabal ora che! mach yom i 
cotyan jini meba! 'ixic jini juez. Pero ti 
wi'il ti queji i pensalin: Aunque mach'an 
mic bac'ñan Dios aunque mach'an mic 
q'uel ti ñuc quixtyañujob, 
5 pero cha'an mach'an mi' bej tyac'lañon 
jini meba' 'ixic mi quejel j cotyan cha'an 
mach'an mi bej tyalel yic'ot mach'an mic 
bo'yel, che' ti yala jini juez. 
6 Lac Yum ti yala: Jiñach tsa! ba i yala 
jini simaron ba juez. 
7 ¿Mach'a ba'an mi quejel i más cotyan 
Dios jini yajcAbilo! ba i cha'an mu' ba i 
pejcan Dios ti q'uinil ti ac'balel? ¿Jal tyo 
ba mi quejel i pijtyan Dios i cotyañob? 
8 Mic subeñetla: Dios mi quejel i wa! 
cotyañob i cha'añob. Pero che' mi quejel c 
cha! tyalel Joñon i Pi'alon bA 
Quixtyañujob, ¿mu' tyo ba c tyaje' jini mu! 
ba i bej ch'ujbiñon? che' ti yala Jesús. 


Fariseo yic'ot juntiquil xch'am tyojoñel 


9 Jesús ti' subeyob yamba lajoñel cha'an 
jini tsa' ba i lolon q'uele i ba ti wen ba 
quixtyañu pero ti mich'q'uele yaño' bA. 
10 Jesús ti yala: Cha'tiquil winicob ti 
majliyob ti oración ti colem templo. 
Juntiquil fariseo ba. Jini yamba juntiquil 


xch'am tyojoñel. 

11 Jini fariseo ba winic ti wa'le ya! ti 
templo. Ti oración ti yala: Dios, mic 
subeñet wocox a wala como mach che'ic 
añon bajche' yaño' ba mu' ba i cha'leñob 
xujch', simaronlel yic'ot mu! ba i pejcan 
yamba x'ixic mi añonic bajche' ili xch'am 
tyojoñel, che'en. 

12 Cha'yajlel ti jujump'ej semana mic 
ch'ajban mu! ba j c'ux mu! ba cap. Mi 
caq'ueñet jump'ej loq'uem ba ti diez tyac 
mu! ba c ganarin, che'en. 

13 Pero jini xch'am tyojoñel ñajti wa'al 
mach'a ba'an ti letsa i wut ti chan pero 
ti' jats'a i tyajn. Ti yala: Dios, 
p'untyañon, xmulilon, che'en. 

14 Mic subeñetla: Jini xch'am tyojoñel ti 
q'uejli ti tyoj ti Dios che! ñac ti sujti 
majlel ti yotyot. Pero mach che'ic jini 
fariseo. Como jini mu! bA i pat i ba ti ñuc 
mi quejel i ju'santyel. Pero jini mu! ba i 
ju'san i bA mi quejel i ñuc isantyel. Che! 
ti' cha'le cantisa Jesús. 


Jesús mi' p'untyan alp'eñalob 
(Mt. 19.13-15; Mr. 10.13-16) 


15 Quixtyañujob ti' payayob majlel je'el 
alp'eñalob ya! ba'an Jesús cha'an mi yac! 
i c'ab ti' pam i bac'tyal. Pero che' ñac ti 
yila jini ajcant'añob i cha'an Jesús ti 
queji i tic'ob jini tsa! ba i payayob tyalel. 
16 Pero Jesús ti' paya ajcant'añob i 
cha'an. Ti' subeyob: La' tyalicob ba' añon 
jini alp'eñalob. Mach la! tic'ob como 
jiñobach mu' ba i yumin Dios mi yajñel 
bajche' iliyi, che'en. 

17 Ubinla bajche' mic subeñetla: Jini yom 
ba i yochel ti yumintyel Dios la' i mel i 
ba bajche' juntiquil alal. Jini mach'a 
ba'an mi' cha'len bajche' jini mach 
ch'ujbi ochic, che! ti yala Jesús. 


Rico bA alo' bA winic ti! pejca Jesús 
(Mt. 19.16-30; Mr. 10.17-31) 


18 Juntiquil am bA i ye'tyel ti! c'ajtibe 
Jesús: Weñet bA Maestro, ¿chuqui yom c 
cha'len cha'an c tyaje! j cuxtyalel mach'a 
yujil jilel? che'en. 

19 Jesús ti' sube: ¿Chucoch mi a wale' mi 
weñon? An jach juntiquil wen ba jiñach 

Dios, che'en. 
20 A wuyjil jini mandar tyac: Mach a pejcan 
yamba z'ixic. Mach a cha'len tsansa. Mach 
a cha'len xujch'. Mach ajop'en i mul a pi'al. 
Ac'a ti ñuc a tyat, a ña!, che! ti yala Jesús. 
21 Jini winic ti' sube Jesús: Tsa'ach c lu' 
ch'ujbi c'ala che! ñac alalon tyo, che'en. 
22 Che! ñac ti yubi Jesús i t'an ti! sube: 
An tyo yom a mele' yamba junchajp. Lu' 
choño pejtyelel cha ba yes an a cha'an. 
Aq'ueñob jini p'ump'uño' ba. Mi cha'ach 
ma' cha'len mi quejel a tyaje' cabal cha 
ba an a cha'an ya' ti panchan. Che' jini, 
la', tsacleñon majlel, che! ti yala Jesús. 
23 Pero che' ñac ti yubi ili t'an jini winic 
wen ch'ajyem ti yubi como an cabal cha 
ba an i cha'an. 
24 Che! ñac ti yila Jesús che! ch'ajyem 
jini winic ti yala: Wen wocol mi yochel ti 
yumintyel Dios jini rico bA, che'en. 
25 Más wocol mi yochel jini rico bA 
quixtyañu ba' mi' cha'len yumal Dios 
bajche' mi ñumel juncojt colem animal 
camello ba i c'aba' ti i ch'ub junts'ijt 
acuxan, che' ti yala Jesús. 
26 Che' jini, jini tsa' ba yubiyob i t'an 
Jesús ti yalayob: ¿Majchqui ch'ujbi i 
tyaje' i cotyantyel, che' jini? che'ob. 
27 Jesús ti' subeyob: Winicob mach 
ch'ujbi i cha'leñob. Pero Dios ch'ujbiyach 
i lu' cha'len. Che! ti yala Jesús. 
28 Pedro ti! sube Jesús: Joñon lojon tsa'ix 
c lu! caya lojon ti pejtyelel cha ba an 
lojon c cha'an cha'an lojon c tsacleñet 
majlel, che'en. 
29 Che! jini, Jesús ti! jac'beyob: Melel mic 
subeñetla, che! an majch mi' caye! i 
yotyot, mi i tyat i ña!, mi i yascuñob, i 
chichob, mi yijts'iñob, mi yijñam, mi i 
yalobilob cha'an ti caj mi yumin Dios 
30 más ñumen tyo mi quejel i yaq'uentyel 
wa' ti ili mulawil, che! bajche! tsa! bA i caya. 
Ti tyal tyo ba ora mi yaq'uentyel i cuxtyalel 
mach'a yujiljilel. Che! ti yala Jesús. 

Jesús mi cha! al mi quejel i tsansantyel 

(Mt. 20.17-19; Mr. 10.32-34) 

31 Jesús ti' bajñel paya majlel jini doce 
ajcant'añob i cha'an: Ti' subeyob: Wale 
mi quejel lac majlel ti Jerusalén ba' mi 


quejel i lu! ts'actisantyel tsa! ba wA 
alayob jini tsa! ba i xiq'ui i yAle! Dios ti 
ñoj oniyix. Ti! wa ts'ijbuyob bajche' mi 
quej cujtyel Joñon i Pi'alon bA 
Quixtyañujob. 

32 Mi quejel cajq'uel ti i c'ab jini mach'a 
israelob. Mi quejel i wajleñoñob. Mi 
quejel i p'ajoñob. Mi quejel i 
tyujbañoñob. 

33 Mi quejel i jats'oñob. Ti wi'il mi quejel 
i tsansañoñob. Pero ti yuxp'ejlel q'uin mi 
quejel c cha! tyejchel loq'uel ba'an 
sajtyemo! bA. Che! ti yAlA Jesús. 

34 Pero mach'an ti! ch'ambeyob isujm 
cha ba yes chancol i yAle! Jesús. Mach'an 
ti' saj ña'tyayob cha ba ti' tyaja ti i t'an 
Jesús. Como che! bajche' mach ch'ujbi i 
ch'am'eñob isujm. 


Jesús ti! lajmisa juntiquil muts'ul 
ba i wut 
(Mt. 20.29-34; Mr. 10.46-52) 


35 Che! ñac muq'uix i quejel i c'otyel 
Jesús ti lum Jericó ba i c'aba! ya! ti! tyaja 
juntiquil muts'ul ba i wut. Ya! buchul ya! 
ti bij. Chancol i c'ajtin majtyan tyaq'uin. 
36 Che' ñac ti yubi jini muts'ul ba i wut 
chancol i ñumel cabal quixtyañu ti' 
c'ajtibeyob cha ba chancol i yujtyel. 

37 Ti' subeyob cha'an chancol i ñumel 
Jesús ch'oyol ba ti Nazaret. 

38 Che' jini ti' cha'le c'am ba t'an jini 
muts'ul ba i wut: Jesús i jiñajlelet ba 
David, p'untyañon cha'an ma' cotyañon, 
che'en. 

39 Jini chancol ba i ñaxan ñumelob ti' 
tiq'uiyob jini muts'ul ba i wut cha'an mi 
lajmel ti t'an. Pero más c'am ti queji ti 
t'an. I jiñajlelet ba David, p'untyañon 
cha'an ma' cotyañon, che'en. 

40 Che' jini ti' caya xambal Jesús. Ti' 
xiq'uiyob cha'an i paye' tyalel jini 
muts'ul ba i wut. Che! ñac lac'al i c'otyel, 
Jesús ti' c'ajtibe: 

41 ¿Chuquiyes a wom mic melbeñet? Che! 
ti yala Jesús. Jini muts'ul bA i wut ti! 
jac'a: C Yum, com j q'uele' pañimil, 
che'en. 

42 Jesús ti' sube: Q'uele pañimil. Ti 
lajmiyet cha'an ti a ch'ujbi cha'an an c 

p'atyalel chalan mic lajmisañet, che'en. 
43 Ti jin jach ba ora ti wa! c'oti i wut jini 
winic. Ti' tsacle majlel Jesús. Ti' subu i 
ñuclel Dios. Ti pejtyelel quixtyañujob tsa! 
ba i yilayob jini ti' subeyob i ñuclel Dios 


je'el. 
1 1 Che' jini, ti ochi majlel Jesús ti 
9 lum Jericó ba i c'aba'. Ti bej 
ñumi majlel. 
2 Ya'an juntiquil rico ba winic Zaqueo i 
c'aba'. An i ye'tyel cha'an ch'am 
tyojoñel. 
3 Jini Zaqueo yom i q'uele! Jesús cha'an i 
cañe'. Pero mach ch'ujbi i yilan como 
ya'an cabal quixtyañu. Pec' jach jini 
Zaqueo. 
4 Che! jini, ajñel ti majli Zaqueo. Ti letsi 
ti juntyejc tye! sicómoro ba i c'aba! 
cha'an i q'uele! Jesús como mi quejel i 
ñumel Jesús ya! ti bij. 
5 Che! ñac Jesús ti ñumi ya! ba'an jini 
tye! ti! q'uele letsel. Ti yila Zaqueo. Ti! 
sube: Zaqueo, juben ti ora como wale 
iliyi an cha'an poj ajnicon ti a wotyot, 
che! ti yala Jesús. 
6 Che! jini, Zaqueo ti wa! jubi. C'ajacña 
yoj ti' paya majlel Jesús. 
7 Che' ñac ti yilayob ti pejtyelelob ti queji 
i tyajob ti t'an Jesús. Ti yalayob: Tsa'ix 
majli ti jijlel Jesús ya' ti yotyot juntiquil 
xmulil, che'ob. 
8 Che' jini ti wa'le Zaqueo ba'an lac Yum. 
Ti! sube: Q'uele awilan, c Yum, mi quejel 
caq'uen p'ump'uño! ba t'oxol ti pejtyelel 
cha ba an c cha'an. Mi tic lolon chilbe i 
cha'an quixtyañu mi quejel c cha! sutquiben 
chanyaj i ñumeñal, che! ti yala Zaqueo. 
9 Jesús ti! sube: Wale iliyi tsa'ix cotyanti 
jini am ba ti ili otyot. Como loq'uemet 
je'el ti jiñajlel Abraham. 
10 Jin cha'an ti tyaliyon Joñon i Pi'alon 
ba Quixtyañujob cha'an c saclan cha'an j 
cotyan xmulilob, che! ti yala Jesús. 


Jesús yic'ot Zaqueo 


Lajoñel cha'an diez tyaq'uin 
11 Che! chancol tyo i ñach'tyañob i t'an 
Jesús quixtyañujob che! chancol i yale! ili 
tyac ti' subeyob yamba lajoñel. Como 


lac'alix añob ti Jerusalén. Ti! pensali 
quixtyañujob cha'an i yorojlelix i cha'!len 
yumal Dios ya! ti Jerusalén. 

12 Che! jini Jesús ti' subeyob: An juntiquil 
winic mu! ba i q'uejlel ti ñuc. Ti majli i 
yaq'uentyel i ye'tyel ti yumal. Che! jini 
mi quejel i cha! julel. 

13 Che! ñac max tyo maj, ti' ñaxan pAyA 
diez ajtroñelob i cha'an. Ti yaq'ue ti i 
wenta ti jujuntiquil junwejch tyaq'uin 
wen lets ba i tyojol. Ti! subeyob: 
Cha'lenla ganar yic'ot ili tyaq'uin jintyo 
mic cha! tyalel, che'en. 

14 Pero jini quixtyañujob ti i lumal ti' 
mich'q'ueleyob jini winic mu! ba quejel i 
yaq'uentyel i ye'tyel. Ti wi'il ti' chocoyob 
majlel t'an ya' ba' mi quejel i yaq'uentyel i 
ye'tyel. Ti yalayob: Mach com lojon ochic 
ili winic ti yumal lojon c cha'an, che'ob. 
15 Pero ti aq'uenti i ye'tyel. Ti cha' sujti 
majlel ti i lumal. Che! ñac ti cha! c'oti ti' 
xiq'ui ti payol jini ajtroñelob i cha'an tsa! 
ba aq'uentiyob tyaq'uin cha'an i yubin 
bajche' yonlel ti ganari ti jujuntiquil. 

16 Jini ñaxan ba ti c'oti. Ti' sube i yum: C 
Yum, tij ganari yamba diez ti a tyaq'uin, 
che' ti yala. 

17 Jini yumal ti! jac'a: Weñach bajche' ti 
a cha'le. Wen ba ajtroñelet cha'an 
xuc'ulet ti a cha'le ti jini saj jach ba tsa! 
ba caq'uet. Wale mi quejel cotsañet 
cha'an a wentajin diez lum, che'en. 

18 Ti c'oti yamba. Ti yala: C yum, tij 
ganari yamba jo'wejch ti a tyaq'uin, che' 
ti yala. 

19 Jini ajtroñel je'el ti subenti: Wale mi 
quejel cotsañet cha'an a wentajin jo'p'ej 
lum, che'en. 

20 Che! jini yamba ti c'oti ba'an i yum. Ti' 
sube: C yum, umba'an a tyaq'uin. Tic 
lotyo ti jump'och cajchilal. 

21 Tic bac'ñayet como bac'ñabilet ba 
quixtyañu. Ma! ch'ame' mach ba ba'an a 
cha'an. Ma! wac' ti c'ajol mach ba ba'an 
ti a pac'a, che'en. 

22 Che' jini, jini yumal ti' sube: Simaron 
ba ajtroñelet cha'an ti mismo jiñach a 
bajñel t'an mi quejel c melet, che'en. Mi 
wa awujil isujm bac'ñabilon bA 
quixtyañu, ma! wa ña'tyan mic ch'ame! 

mach'a ba'an c cha'an, mij c'aje' mach'a 
ba'an tic pAc'A. 

23 ¿Chucoch, mach'an ti a wac'a C 
tyaq'uin ba' mi' cha'len ganar cha'an mic 
ch'ame! c tyaq'uin yic'ot i jol che! mic 
cha' julel? che'en. 

24 Jini yumal ti' subeyob jini ya' ba añob: 
Ch'am'en jini tyaq'uin. Aq'uen jini am bA 
diez i cha'an, che'en. 

25 Ti' cha' subeyob i yum: C yum, pero 
añach diez i tyaq'uin, che'ob. 

26 Jini yumal ti' jac'a: Mic subeñetla jini 
am ba i cha'an mi yaq'uentyel yamba. 
Pero jini mach'a ba'an i cha'an mi lu' 
chilbentyel jini i saj jach ba i cha'an. 

27 Payala tyalel jini j contra mach'a yom 
i q'uele' che' yumalon. Tsansañob wa' 
ba'añon, che'en, che! ti yala jini yumal. 
Che' ti' cha'le cantisa Jesús. 


Jesús c'achal ti ochi majlel ti Jerusalén 
(Mt. 21.1-11; Mr. 11.1-11; Jn. 12.12-19) 


28 Che! ti ujti i yale' ili t'an Jesús, ti bej 
majli ti Jerusalén. 

29 Che! lac'al mach c'ot ti lum tyac Betfagé 
yic'ot Betania ba i c'aba' lac'al ya! ti wits 
Olivajol ba i c'aba' Jesús ti' choco majlel 
cha'tiquil ajcant'añob i cha'an. 

30 Jesús ti' subeyob jini cha'tiquil: 
Cucuxla ya! ti saj lum ya! ba an lac'al. 
Che! mi la! c'otyel ti ti' lum mi quejel la! 
tyaje! cot cachal juncojt ts'ijib burro. 
Tiquila. Payala tyalel. 

31 Mi an majch mi' subeñetla: ¿Chucoch 
mi la! tique!? che!qui. Subenla: Yom i 
c'añe' lojon c Yum, che! yom mi la! 
suben, che! ti yAlA Jesús. 

32 Jini ajcant'añob i cha'an Jesús ti 
majliyob. Ya! ti! tyajayob bajche! ti' wA 
subeyob Jesús. 

33 Che! ñac chancol i ticob jini burro i 
yum burro ti' c'ajtibeyob: ¿Chucoch mi 
la' tique!? che'ob. 

34 Jini ajcant'añob ti' jac'ayob: Yom i 
c'añe' lojon c Yum, che'ob. 

35 Ti! payayob majlel jini burro ya! ba'an 
Jesús. Ti' tyasibeyob i pat ti i pislelob. Ti' 
c'achchocoyob Jesús. 

36 Che' ya' c'achal majlel Jesús ti' 
tyasayob majlel i pislel ya! ti bij. 


37 Che! chancol i laq'ue' majlel ya! ti ye! 
wits Olivajol ba i c'aba! ti pejtyelel 
chancol ba i ch'ujbiñob chancol ba i 
tsacleñob majlel Jesús ti yalayob ti c'am 
ba t'an cha'an c'ajacña i yoj. Ti' subeyob 
i ñuclel Dios cha'an pejtyelel jini ñuc 
tyac bA i p'atyalel tsa! ba i pasa Jesús tsa! 
ba i yilayob. 

38 Ti yalayob: Tijicñayet jatyet Yumalet 
ba mu! bA a tyAlel cha'an che! yom lac 
Yum Dios. La' ñach'lec i pusic'al ya' ba 
añob ti panchan. La' sujbic i ñuclel Dios, 
che'ob. 

39 Che! jini ya'an fariseojob je'el. Ti 
yalayob: Maestro, tiq'ui jini chancol ba i 
tsacleñet majlel, che'ob. 

40 Pero Jesús ti' jac'beyob: Mic subeñetla, 
mi ti ñach'leyob ili quixtyañujob mi 
quejelob ti oñel jini tyun tyac, che' ti 
yala Jesús. 

41 Che' ñac lac'alix an ti Jerusalén che' 
ñac ti yila Jesús jini lum ti yuc'tya jini 
año' ba ti Jerusalén. 

42 Ti yala Jesús: Tsa'iqui la' ch'ambe 
isujm mi jim ba q'uin iliyi bajche' ch'ujbi 
la' tyaje' i ñach'tyalel la' pusic'al. Pero 
wale ma'ix mi quejel la! saj aq'uentyel la! 
ña'tyan. 

43 Como tyal wocol tyac ba q'uin che' mi 
quejel i joy mejlel i ts'ajquil a lum cha'an 
ti la! contrajob cha'an mach ch'ujbi la' 
loq'uel majlel. Mi quejel i joy 
mactyañetla. Mi quejel i cha'len guerra ti 
la' contra. 

44 Mi quejel i jisantyel la! lum. Mi quejel 
i tsansantyel pejtyelel ajchumtyal. Ma'ix 
mi caytyal jump'ej tyun ti pam yamba 
tyun. Como mach'an ti la' ña'tya che' ñac 
yom i cotyañetla Dios, che' ti wa ala 
Jesús. 


Jesús ti' xiq'uiyob loq'uel ajchoñoñel 
mañoñel ya' ti templo 
(Mt. 21.12-17; Mr. 11.15-19; Jn. 2.13-22) 


45 Che' jini ti c'oti Jesús ti pat templo. Ti 
queji i chocob loq'uel jini mu' ba i chon 
mu' ba i man. 

46 Jesús ti' subeyob: Ti Ts'ijbubil ba i 
T'an Dios mi yale!: Jini cotyot i yotyotlel 
oración, che'en. Pero jatyetla tsa'ix la! 

sutqui ti yotyotlel ajxujch'ob, che! ti yala 
Jesús. 

47 Ti bele! q'uin ti! cha'le cantisa Jesús 
ya! ti templo pero jini ñuco' ba cura i 
cha'an bA israelob yic'ot jini ajcantisajob 
cha'an i mandar, yic'ot je'el jini año! ba i 
ye'tyel ti lum ti! saclayob bajche' ch'ujbi 
i tsansañob Jesús. 

48 Pero mach'an ti' tyajayob bajche' 
ch'ujbi i tsansañob como jini yamba 
quixtyañujob mi' wen ñach'tyabeñob i 
t'an Jesús. 


I p'atyalel i t'an Jesús 
(Mt. 21.23-27; Mr. 11.27-33) 


2 0 1 Junyajlel che! ñac ti! cantisa 
quixtyañujob Jesús ya! ti pat 
templo ti! subeyob jini t'an cha'an laj 
cotyantyel. Che! jini, ti c'oti ñuco! bA 
curajob i cha'an ba israelob yic'ot 
ajcantisajob cha'an i mandar yic'ot 
xñoxob año' ba i ye'tyel. 
2 Ti' c'ajtibeyob Jesús: ¿Baqui tyalem a 
we'tyel cha'an ma' niq'ui cha'len jini mu' 
ba a cha'len? ¿Majchqui ti yaq'uet ili a 
we'tyel cha'an ma! niq'ui mele!? che'ob. 
3 Che' jini, Jesús ti' subeyob: Joñon je'el 
an cha ba com j c'ajtibeñetla. Subeñon: 
4 ¿Majchqui ti! xiq'ui Juan tsa! DA i yAc'A 
ch'am ja', Dios ba o quixtyañujob? che' ti 
yala Jesús. 
5 Pero ti queji i bajñel subeñob i bA. 
¿Chuqui yom la cAle!? Mi ti la cala Dios 
ti! xiq'ui cho'onla, mi quejel i cha' 
c'ajtibeñonla: ¿Chucoch mach'an ti lac 
ch'ujbibe? Che! mi quej i yal. 
6 Mi ti la cAlA winicob ti! xiq'ui, mi 
cho'onla, pejtyelel quixtyañu mi quejel i 
julonla ti tyun jintyo mi lac sajtyel. Como 
mi lu! ña'tyañob Dios ti! xiq'ui tyalel jini 
Juan, che'ob. 
7 Jin cha'an ti' subeyob Jesús: Mach cujil 
lojon isujm majchqui ti' xiq'ui cha'an i 
yaq'ue' ch'am ja' jini Juan, che'ob. 
8 Che' jini, Jesús ti' subeyob: Cha'ach 
joñon je'el mach c subetla ba' ch'oyol i 
p'atyalel c t'an cha'an c cha'len tyac iliyi. 
Che' ti yala Jesús. 


Lajoñel cha'an simaron bA 
ajcañatya ts'ujsub 

(Mt. 21.33-44; Mr. 12.1-11) 
9 Ti wi'il Jesús ti queji i pejcan 
quixtyañujob. Ti! subeyob jini lajoñel: An 
juntiquil winic ti! pac'a ts'ujsubol. Ti 
wi'il ti yaq'ueyob ti majñantyel ti 
ajcañatya ts'ujsubol. Ti majli ti yamba 
pañimil. Ya' ti wen jale. 
10 Che! ñac i yorojlel i tyuc'ob ts'ujsub ti' 
choco majlel i yajtroñel ya' ba'an 
ajcañatya ts'ujsubol cha'an mi' t'ox 
ch'am'en i wut bajche' ti wa alayob. Pero 
jini ajcañatya ts'ujsubol ti! jats'ayob. Che! 
jach ti' tyojo chocoyob sujtyel. 
11 Che! jini, i yum jini ts'ujsubol ti! cha! 
choco majlel yamba i yajtroñel. Pero 
cha'ach je'el ti' wajleyob. Ti! jats'ayob. 
Ti' cha' tyojo chocoyob sujtyel. 
12 Che' jini i yum ts'ujsubol ti' cha' choco 
majlel yamba i yajtroñel. Pero jini 
ajcañatya ts'ujsub ti' lowoyob je'el. Ti' 
chocoyob loq'uel. 
13 Che! jini, i yum ts'ujsubol ti yala: 
¿Chuquiyes yom c cha'len? Mi quejel c 
choque' majlel calobil mu' ba c wen 
p'untyan. Che! mi yilañob mi quejel i 
q'uelob ti ñuc, che'en. 
14 Pero che! ñac ti yilayob jini i yalobil i 
yum ts'ujsubol, jini ajtroñelob ti! subeyob 
i ba: JiñAch mu! ba i quejel i yochel ti' 
yum ili ts'ujsubol. La! lac tsansan. Che! 
jini mi quejel lac ch'ame' ili ts'ujsubol, 
che'ob. 
15 Che! jini ti! loc'sayob ya! ti ts'ujsubol. 
Ti' tsansayob. Che' jini, Jesús ti' 
c'ajtibeyob: ¿Chuquiyes mi quejel i 
cha'len i yum ts'ujsubol yic'otyob jini 
ajcañatya ts'ujsub? 
16 Mi quejel i tyalel, mi quejel i 
tsansañob ili ajcañatya ts'ujsub. Mi 
quejel i yaq'uen ts'ujsubol ti' wenta yaño! 
ba. Che' ti yubiyob ili t'an, ti yalayob: 
Mach che'ic yom Dios. 
17 Pero Jesús ti! ch'uj q'ueleyob. Ti yala: 
¿Chuqui yom i yale' jini Ts'ijbubil ba i 
t'an Dios, che! jini? Mi yaAle!: 

Jini tyun tsa! ba i chocoyob ajmel 
tyun bA otyot 
ti ochi che! bajche' i yoyel ti i xujc 
otyot. 
18 Majchical jach mi yajlel ti pam jini 
tyun mi quejel i bic'tiyel yubil. Pero mi ti 
yajli jini tyun ti' pam quixtyañu mi 
quejel i jujch'e' bajche' ts'ubejn yubil. 
Che! ti yala Jesús ti lajoñel. 


T'an cha'an tyojoñel 
(Mt. 21.45-46; 22.15-22; Mr. 12.12-17) 


19 Jini ñuco' ba curajob i cha'an israelob 
yic'ot ajcantisajob cha'an i mandar yom i 
chucob Jesús ti jim ba ora como yujilob 
isujm Jesús ti! tyajayob ti lajoñel ba t'an. 
Pero mi i bac'ñan jini quixtyañujob. 
20 Jin cha'an ti' chocoyob majlel 
ajñach'tya t'an ya! ba'an Jesús. Ti! lolon 
pAsAyob i ba ti wen ba quixtyañu cha'an 
mi' tyajbeñob i mul Jesús ti i t'an cha'an 
mi yac'ob ti i c'ab jini am ba i ye'tyel. 
21 Jin cha'an ti' c'ajtibeyob Jesús: 
Maestro, cujil lojon isujm ma! wale' ma' 
cantisan wen ba. Mach juntiquilic jach 
ma' más p'untyan. Ma' cantisan ti melel 
ba t'an i t'an Dios. 
22 Subeñon lojon: ¿Yom ba mi la caq'uen 
tyojoñel ñuc bA yumal o mach yom? che! 
ti c'ajtibenti Jesús. 
23 Pero Jesús yujil isujm cha'an jach yom 
i jop'ben i mul. Che' jini, ti' subeyob: 
¿Chucoch mi la' saclabeñon c mul? 
24 PAs'eñon junwejch tyaq'uin. ¿Majchqui 
iloc'om wa! ba an ti tyaq'uin? ¿Majchqui i 
c'aba! wA! ba ts'ijbubil? Che! ti yala Jesús. 
Ti! jac'ayob: I cha'an yumal, che!ob. 
25 Che! jini, ti! jac'a Jesús: Aq'uenla ñuc 
ba yumal jini yom bA aq'uentic. Aq'uenla 
Dios jini yom ba aq'uentic Dios, che'en. 
26 Mach'an ti mejli i tyajben i mul Jesús 
ti' tyojlel quixtyañujob. Pero tyoj 
bac'ñajelob che! ti yubiyob. Ti 
ñach'leyob. 
C'ajtibal cha'an bajche' mi tyejchel 

loq'uel ba'an sajtyemo' ba 

(Mt. 22.23-33; Mr. 12.18-27) 
27 Ti wi'il ti c'oti cha'tiquil uxtiquil 
saduceojob ba'an Jesús. Jiñach mu! ba i 


yalob mach'an mi lac cha' tyejchel 
loq'uel ba'an sajtyemo' ba. Ti' c'ajtibeyob 
Jesús: 

28 Maestro, Moisés ti' caybeyonla 
ts'ijbubil ba mandar cha'an bajche' mi' 
cha'len mi ti sajti juntiquil winic mi ti 
bajñel cayle i yijñam che! max tyo ba'an i 
yalobil. Ti yala yom mi' wersa payben i 
yijñam i yascun jini ijts'iñal ba cha'an 
anic i yalobil cha'an i tyejch'en i jiñajlel 
jini tsa' ba sajti, che' ti yalayob. 

29 Che! jini, an siete winicob yoque i 
yijts'iñob i bA. Ti! paya i yijñam jini 
ascuñal ba. Ti sajti che! max tyo ba'an i 
yalobil. 

30 Che' jini i cha'ticlel i yijts'in ti' paybe i 
yijñam yascun. Jini winic ti sajti je'el 
che! ñac max tyo ba'an i yalobil. 

31 Che' jini i uxticlel ba i yijts'in ti' paybe 
i yijñam i yascun. Cha'ach je'el c'ala ti 
sietejlelob. Mach'an mi junticlec i 
yalobil, ti sajtiyob ti' sietejlel jini 
winicob. 

32 Che' jini, ti sajti jini x'ixic je'el. 

33 Che! ti yorojlel mi cha! tyejchelob jini 
sajtyemo' ba, ¿majchqui i ñoxi'al jini 
x'ixic ma' wal? como ti' sietejlelob ti' 
payayob cha'an i yijñam, che! ti yalayob 
jini saduceojob. 

34 Che! jini Jesús ti! jac'beyob: WA! ti 
mulawil mi! payob i bA winicob x'ixicob. 
35 Pero jini mu! ba q'uejel ti wen cha'an 
xuc'ul mi yajñel ti tyal tyo bA ora mi 
quejel i tyejchelob loq'uel ba'an 
sajtyemo' bA. Ya'i mach'an mi quejel i 
tyajob i ba. Mach'an mi' sijiñob i yalobil. 
36 Como mach ch'ujbi i cha! sajtyel. Mi 
quejel i yajñel bajche' ajtroñelob i cha'an 
Dios ch'oyolo! ba ti panchan. Cha'an ti 
tyejchiyob loq'uel ba'an sajtyemo' ba mi 
yajñelob ti i yalobil Dios. 

37 Jinic tyo Moisés i bajñel mi 
yaq'ueñonla lac ch'am'en isujm cha'an mi 
cha! tyejchel loq'uel sajtyemo' ba cha'an ti 
jini t'an cha'an jini pimel tsa' ba i yila ti 
lejmi mach'a ba'an ti jili. Ya'i ti jini t'an 
mi' tsictisan lac Yum i Dios Abraham, i 
Dios Isaac, yic'ot i Dios Jacob. 

38 Pero Dios mach i Diosic jini sajtyemo! 
ba. I Dios cuxulo' ba aunque sajtyem i 

bac'tyal pero cuxul i ch'ujlel. Lu! cuxulob 
mi yilan Dios. 

39 Che! jini, cha!tiquil uxtiquil 
ajcantisajob cha'an i mandar israelob ti' 
subeyob Jesús: Maestro, weñach bajche! 
ti a jac'a, che'ob. 

40 Ma'an majch ti' cha' jop'o i c'ajtiben 
Jesús. 


¿Majchqui jini Cristo? 
(Mt. 22.41 -46; Mr. 12.35-37) 
41 Jesús ti' subeyob: ¿Bajche'qui isujm 
che! mi yalob mi i jiñajlel David jini 
Cristo jini yajcAbil ba i cha'an Dios? 
42 Como David i bajñel ti yala ti jun 
Salmos bA i c'aba!: 
Jini lac Yum ti' sube jini c yum: 
Buchi' tic ñoj 
43jintyo mi caq'ueñet a jisan i 
p'atyalel a contrajob. 
Che' ti wa subenti Jesús ti Dios ti Salmos. 
44 ;Bajche!qui ch'ujbi che! i jiñajlelon 
David jini Cristo che' David ti yala Cristo 
ti' yum? che' ti yala Jesús. 


Jesús ti' tyaja ti t'an ajcantisajob 
cha'an i mandar israelob 
(Mt. 23.1-36; Mr. 12.38-40; Lc. 11.37-54) 


45 Ti pejtyelel quixtyañujob ti' 
ñach'tyabeyob i t'an Jesús che! ñac Jesús 
ti' subeyob ajcant'añob i cha'an: 

46 Cañatyan la' ba cha'an jini 
ajcantisajob cha'an mandar como mi' 
mulañob i wen ch'alob i ba ti tyam ba i 
pislel che' mi majlelob ti xambal. Mi' 
mulañob che! cabal mi pejcantyel ya! ti 
xinil lum. Mi yajcan jini más wen bA tyac 
buchlibal ya! ti i templo israelob yic'ot 
más wen ba buchlibal ti q'uiñejel. 

47 Che! je'el mi! chilbeñob i lum jini meba!' 
'ixicob. Mi! melob tyam tyac ba oración 
cha'an wen mi yilantyel. Jiñach más 
babaq'uen ba mi quejel i yaq'uentyelob i 
xot'ob i mul, che' ti yala Jesús. 


I yofrenda juntiquil p'ump'un 
ba meba' 'ixic 
(Mr. 12.41-44) 


1 Jesús ti yila bajche' ti yotsayob 
tyaq'uin jini ricojo' ba ya' ti 

yajnib ofrenda ya' ti colem templo. 

2 Ti yila je'el juntiquil meba' 'ixic mach'a 
ba'an cha bA an i cha'an. Ti yotsa 
cha'wejch tyaq'uin i saj jach ba. 

3 Jesús ti yala: Ubinla mic subeñetla, ili 
p'ump'un ba meba' 'ixic más on ti yotsa 
yubil bajche' ti pejtyelel jini yaño' bA. 

4 Como jini yaño' ba yoñel cha ba an i 
cha'an ti cayle. Pero jini x'ixic ma'ix cha 
ba an i cha'an ti cayle cha'an cha ba 
yom, che' ti yala Jesús. 


Jesús ti wA ala mi quejel i jejmel jini 
colem templo i cha'an ba israelob 
(Mt. 24.1-2; Mr. 13.1-2) 


5 Cha'tiquil uxtiquil ti quejiyob ti t'an 
cha'an jini colem templo i cha'an ba 
israelob. Ti yalayob cha'an c'otyajax 
yic'ot cha'an c'otyajax jini tyun tyac 
yic'ot cha'an i majtyan tsa' ba ajq'ui tyac 
cha'an i ch'ajlil. Che! jini Jesús ti yala: 

6 Tyal i yorojlel mi quejel i jisantyel ti 
pejtyelel iliyi chancol ba la! wilan wale 
iliyi. Ma'ix mi quejel i saj caytyal mi 
jump'ejlic tyun ti pam yamba. 


Señajlel tyac cha'an i yujtibal mulawil 
(Mt. 24.3-28; Mr. 13.3-23) 
7 Che' jini ti' c'ajtibeyob Jesús: Maestro, 


8 Jesús ti' subeyob: Yom wen xuc'uletla 
cha'an mach'an majch ch'ujbi i lotiñetla. 
Como mi quejelob i tyalel mu' ba quejel i 
c'ambeñon j c'aba'. Mi quejel i yalob: 
Joñon Cristojon, che'en. Wale iliyi 
lac'alix mach tyal Cristo, che'en. Pero 
ma! mi la! lolon tsacleñob, che! ti yala 
Jesús. 

9 Che' mi la' wubin an cabal guerra yic'ot 
contrajiya mach yom mi la' cha'len 
baq'uen. Como cha'ach mi quejel i lu' 
yujtyel iliyi pero max tyo jinic i yujtibal 
mulawil. 

10 Che! jini ti bej ala Jesús: Junmujch' 
quixtyañu mi quejel i contrajin yamba 
junmujch' quixtyañujob. Yumalob yic'ot 
año! ba ti i wenta mi quejel i cha'len 
guerra ti i contra yamba yumal. 

11 Mi quejel ñoj baq'uentic ba yujquel 
lum tyac. Mi quejel wi'ñal yic'ot c'am'an 
tyac ti cabAl pañimil tyac. Mi quejel i 
yilan baq'uentic ba seña tyac ti chan 
yic'ot yan tyac bA ñuc ba seña tyac. 

12 Pero ñaxan tyo che! max tyo mi lu! 
yujtyel tyac ili mi quejel i chuquetla. Mi 
quejel i tyac'lañetla. Mi quejel i payetla ti 
melojel ti i templo israelob. Mi quejel la! 
cajchel. Mi quejel i payetla majlel ba'an 
ñuc ba yumalob yic'ot yamba ñuco' ba i 
ye'tyel cha'an tij caj. 

13 Mi quejel la! wac'on ti wen cajñel 
cha'an ti ili la' wocol tyac. 

14 WA ña'tyanla cha'an ma'ix mi quejel 
la! chajpan bajche' mi quejel la! jaq'ue! 
cha'an la! cotyan la! ba che! ti i yorojlel 
melojel. 

15 Como mi quejel caq'ueñetla t'an yic'ot 
la' ña'tyabal bajche' ch'ujbi la! jaq'ue!. 
Mi jinic la' contrajob mach mej i jac'ob. 
16 Pero mi quejel la' wajq'uel ti i c'ab la' 
contra. Jinic tyo la! tyat la' ña', la! 
wascuñob, la! chichob, la! wijts'iñob, la! 
pi'alob yic'ot cañalo' ba la! cha'an mi 
yaq'uetla ti i c'ab la' contrajob. An juntiquil 
cha'tiquiletla mi quejel la' tsansantyel. 

17 Pejtyelel quixtyañu mi quejel i 
ts'a'leñetla cha'an tij caj. 

18 Pero ma'ix mi quejel i sajtyel mi 
junt'umic i tsutsel la' jol. 

19 Mi bej xuc'uletla che' mi la' ñusan 
wocol mi quejel la' cotyantyel. 

20 Che! mi quejel la! wilan joyol ti 
soldadojob jini lum Jerusalén ba i c'aba', 
ña'tyanla, che! jini, ma'ix jal mi quejel i 
jisantyel. 

21 Che' jini, jini año' ba ti pañimil Judea 
ba i c'aba' yom puts'ic majlel ti wits. Jini 
año' ba ti lum Jerusalén ba i c'aba' yom 
loq'uicob majlel. Jini mach'a ba'an añob 
ti lum mach yom i cha' sujtyel majlel ti 
lum. 

22 Como tyal wen wocol tyac ba q'uin 
tyac cha'an ti caj i mul quixtyañujob. Mi 
quejel i ts'actiyel pejtyelel jini ts'ijbubil 
tyac bA. 

23 p'ump'uñob bajche' mi quejel i ñusan 
wocol jini x'ixicob chancol tyo bA i 
cañatyan i yalobil yic'ot chancol tyo ba i 


tsu'sañob i yalobil. Como mi quejel wen 
wocol DA wa! ti mulawil cha'an ti 
mich'lel Dios mi quejel i yaq'uentyel i 
xot'ob i mul. 

24 Juntiquil cha'tiquil mi quejel i 
tsansantyelob ti guerra, yaño' ba mi 
quejel i payob majlel ti cachol ti yamba 
pañimil tyac. Jini ñajt ba tyalemob mi 
quejel i ch'amben ti i wenta jini lum 
Jerusalén ba i c'aba' c'ala jintyo mi 


ti yala Jesús. 


Bajche' yilal mi quejel i 
cha' tyalel Jesús 

(Mt. 24.29-35, 42-44; Mr. 13.24-37) 
25 Che! jini mi quejel i tsictiyel i seña 
tyac ti q'uin, ti uw yic'ot ti ec! tyac. WA! 
ti mulawil quixtyañujob mi quejel i lolon 
cha'len cabal pensal yic'ot mi! cha'len 
baq'uen cha'an wen babaq'uen bA 
pujucña ba ti colem ja! yic'ot cha'an jini 
wits'law ba ja'. 
26 Jini quixtyañujob mi quejel i sajtyel ti 
baq'uen che' mi' pensalin cha ba mi 
quejel i yujtyel. Mi jinic tyo chan mi 
quejel i ñijcAyel. 
27 Che! jini mi quejel i yilan mic tyalel 
Joñon i Pi'Alon Quixtyañujob ti tyocal tic 
p'atyalel yic'ot ti ñoj c'otyajax bA c 
ñuclel. 
28 Che' mi quejel i yujtyel pejtyel ili, 
tijicnisan la' ba. Ñuc isan la' pusic'al 
como lac'alix i yorojlel la! cotyantyel. 
29 Che! je'el ti! subeyob ti lajoñel: 
Ña'tyanla jini higuera ba tye! o mi ba!ic 
jach ba yamba tye'. 
30 Che' mi la' wilan mi ch'oc an i yopol 
tye' mi la' wa ña'tyan lac'alix i yorojlel 
q'uin tyunil. 
31 Che' je'el che' mi la' wilan chancolix i 
lu' ujtyel tyac iliyi ña'tyanla lac'alix i 
yorojlel i cha' tyalel lac Yum i cha'len 
yumal. 
32 Melel mic subeñetla mi quejel i yujtyel 
tyac ti pejtyelel iliyi che' max tyo ti 
sajtiyob ili quixtyañujob am ba ili ora. 
33 Mi quej] i sac jilel majlel jini chani 
yic'ot mulawil pero c t'an ba mach saj jil, 
che! ti yala Jesús. 

34 Xuc'uletla cha'an mach'an mi la! wac! 
ti tsats' an la! pusic'al cha'an ti caj la! wo! 
yic'ot cha'an ti caj la! q'uixñejel yic'ot 
cabal pensal cha'an cabal cha ba tyac an 
ti mulawil. Ame mi wa' c'otyel i yorojlel 
che' mach an mi la' saj pensalin. 

35 Che! ora jach mi tyalel jim ba q'uin i 
tyaje' pejtyelel quixtyañu ti petyelel 
mulawil che! bajche! mi wa! ñujp'el yac 
che! mach'an mi ña'tyantyel. 

36 Yom chajpabiletla. Yom mi la! chac 
cha'len oración ti pejtyelel ora cha'an mi 
mejlel la' puts'tyan pejtyelel jini wocol 
tyac ba mu! ba quejel i yujtyel. Yic'ot 
cha'an mi la' c'otyel tic tyojlel Joñon i 
Pi'alon Quixtyañujob, che! ti yala Jesús. 
37 Ti q'uinil ti' cha'le cantisa Jesús ti 
templo. Ti ac'balel ti majli i ñusan 
ac'balel ya! ti wits Olivajol ba i c'aba'. 

38 Ti wen sac'an tyac ti jujump'ej q'uin ti 
c'oti pejtyelel quixtyañujob ti templo 
cha'an i ñach'tyaben i t'an Jesús. 


Ti' ña'tyayob bajche' ch'ujbi i chuc Jesús 
(Mt. 26.1-5, 14-16; Mr. 14.1-2, 10-11; 
Jn. 11.45-53) 
2 2 1 Lac'alix i yorojlel i q'uinilel 
pascua ba i c'aba' che' mi' 
c'uxob caxlan waj mach'a ba'an mi 
yaq'uen i wos i bA. 
2 Jini ñuc ba curajob i cha'an israelob 
yic'ot ajcantisajob i cha'an i mandar 
israelob chancol i pejcañob i ba cha'an 
mi' saclan bajche' mi quejel i tsansan 
Jesús. Como mi' bac'ñan quixtyañujob. 
3 Che! jini, Satanás ti ochi ti! pusic'al 
Judas mu! bA i pejcantyel ti Iscariote. 
Jiñach i pi'alob jini yamba oncejob 
yajcabilo' ba ajsubt'añob ñumel. 
4 Ti majli Judas ba'an ñuc ba curajob i 
cha'an israelob yic'ot ba'an am ba i 
ye'tyel ti colem templo i cha'an israelob. 
Ti! pejcayob cha'an bajche' ch'ujbi i yac! 
ti cachol Jesús. 
5 C'ajacñayob i yoj che! ñac ti yubiyob i 
t'an Judas. Ti yac'ayob i t'an cha'an mi 
yaq'ueñob tyaq'uin jini Judas. 
6 Judas ti yac'a i t'an cha'an i yaq'ueñob 
ti i c'ab jini año! ba i ye'tyel. Ti queji i 
saclan bajche' mi yac' ti chucol Jesús 


che' mach'an tsiquil cabal quixtyañujob. 


Bajche' ti' cha'le cojachix ba 
uch'el lac Yum 
(Mt. 26.17-29; Mr. 14.12-25; Jn. 13.21 -30; 
1Co. 11.23-26) 


7 Ti c'oti i yorojlel i q'uiñejel che' mi' 
c'uxob jini caxlan waj mach'a ba'an 
yic'ot levadura che' mi' wersa tsansañob 
tiñame' che! ti pascua. 

8 Jesús ti! xiq'ui majlel Pedro yic'ot Juan. 
Ti! subeyob: Cucula. Chajpan la cuch'el 
chalan q'uin pascua, che'en. 

9 Ti! jac'ayob: ¿Baqui awom mi lojon c 
chajpan la cuch'el? che! ti' yalayob. 

10 Jesús ti! jac'a: Che! ochel muq'uetla ti 
lum mi quejel la! tyaje' juntiquil winic 
chancol ba i q'ueche' majlel jump'ej 
uc'un ja!. Tsaclenla majlel jintyo mi la! 
c'otyel ti yotyot ba' mi quejel i yochel. 
11 Ya'i mi la' suben i yum otyot: Jini 
lojon c Maestro mi yal: ¿Baqui an jini saj 
mal ba' ch'ujbi lojon cuch'el quic'otyob 
ajcant'año' ba c cha'an? che'etla, mi la' 
suben. 

12 Che! jini mi quejl i pasbeñetla saj mal 
ya! ti cha'lajmlel otyot. Colem, chajpabil 
i mal. Ya'i yom la' chajpan mu' ba quejel 
laj c'uxe, che' ti yala Jesús. 

13 Ti majliyob jini ajcant'añob. Ti' 
tyajayob che! bajche' ti yala Jesús. Ti! 
chajpayob uch'el cha'an pascua. 

14 Che! ti c'oti i yorojlel, Jesús yic'ot jini 
yajcabil ba ajsubt'añob ñumel ti c'oti. Ti 
buchleyob ya' ti mesa. 

15 Che! jini Jesús ti' subeyob: Ti pejtyelel 
c pusic'al wersa com j c'ux jini uch'el 
cha'an pascua la' wic'ot che' max tyo mic 
sajtyel. 

16 Como mic subeñetla mach'an mi 
quejel c cha' c'ux jini uch'el cha'an 
pascua la' wic'ot jintyo ba' ba ora mi 
yujtyel ba' mi' cha'len yumal Dios, 
che'en. 

17 Che' jini ti' ch'ama vaso ti i c'ab. Ti' 
sube Dios wocox i yala. Ti' subeyob 
ajcant'añob i cha'an: Japala iliyi. Aq'uen 
la! bA. 

18 Como mic subeñetla mach'anix mi 
quejel c cha! jape' i ya'lel uva jintyo ti 

tyal ba ora che! mi' cha'len yumal Dios, 
che'en. 

19 Ti wi'il ti' ch'ama waj. Ti' cha'le 
oración. Che! jini ti! xet'e. Ti yaq'ueyob. 
Ti yala: JiñAch c bac'tyal mu! ba quejel 
cac' cha'añetla. C'ajtisañon che! mi la! 
cha'len jini uch'el, che'en. 

20 Cha'ach ti! cha'le je'el yic'ot jini vaso 
che' ujtyel i cha'leñob uch'el. Jesús ti' 
subeyob: Ili am ba ti vaso jiñach i seña 
tsijib trato ba t'an mu! bA i 
wa'chocontyel cha'an tic ch'ich'el mu' ba 
quejel c beque' cha'añetla, che'en. 

21 Pero wale iliyi wa'an i c'ab ti pam 
mesa quic'ot mu! ba i quejel i yac'on ti 
cachol. 

22 Joñon i Pi'alon Quixtyañujob wersa 
mic sajtyel che! bajche! wa ña'tyabil. 
Pero p'ump'un che! bajche! mi quej i 
ñusan wocol jini quixtyañu mu! bA quejel 
i yac'on ti cachol. Wen wocol mi quejel i 
yubin. 

23 Che! jini ti queji i c'ajtibeñob i bA 
majchqui jini mu! bA quejel i yac! ti 
cachol Jesús. 


Ti' pejcayob i ba cha'an 
majchqui más ñuc 


24 Ti wi'il jini ajeant'añob ti queji i calax 
pejcañob i ba cha'an majchqui mi quejel 
i q'uejlel ti más ñuc. 

25 Pero Jesús ti! subeyob: Jini ñuc bA 
yumalob ti pañimil mi' cha'len yumal 
che' bajche' mi wen ñuc. Jini am ba i 
ye!tyel mi pejcantyel ti wen ba 
ajcañatyayajob. 

26 Pero jatyetla mach che'ic yom mi la! 
cha'len. Pero jini más ñuc ba ti la! tyojel 
yom i mele! che! bajche! más alob tyo. 
Jini mu! ba ti xic! yom i cha'len che! 
bajche' yajtroñel jach. 

27 Jesús ti bej yala: ¿Majchqui jini más 
ñuc ba yubil, jim ba jini buchul ba ti 
mesa ti uch'el o jim ba jini ajtroñel mu' 
ba i ñusan waj? ¿Mach ba más ñuc jini 
buchul ba ti uch'el? Pero wa' añon ti la! 
tyojel che! bajche' ajtroñelon la! cha'an, 
che! ti yAlA Jesús. 

28 Jatyetla ti bej ajniyetla quic'ot tic 
wocol. 


29 Jin cha'an mi caq'ueñetla la' cha'len 
yumal che! bajche' c Tyat je'el ti yac'on c 
cha'len yumal 

30 cha'an mi la' cha'len uch'el tic mesa 
ya! ba! mic cha'len yumal. Mi quejel la' 
buchtyal ti ñuc ba buchlibal cha'an la! 
mele' jini docemojt i jiñajlel Israel. Che' 
ti yala Jesús. 


Jesús ti' wa sube Pedro mi quejel i yal 
mach i caña Jesús 
(Mt. 26.31-35; Mr. 14.27-31; Jn. 13.36-38) 


31 Lac Yum ti yala je'el: Simón, ubin 
tsa'ix i c'ajtibon cha'an caq'uetla ti i c'ab 
Satanás cha'an i nijcabeñetla la! pusic'al 
che' bajche' mi chijcuntyel trigo cha'an 
mi loq'uel i sujl. 

32 Pero tsa'ix c tyajayet ti oración cha'an 
mach'an mi quejel a cay a ch'ujbiñon. 
Jixcu che! tsa'ix a cha! tyoj isà a bA, 
cotyan a wermañujob cha'an i 
p'atyaliyel. Che' ti subenti Simón. 

33 Simón ti' sube: C Yum, chajpabilonix 
cha'an mic majlel quic'otyet ti cachol 
aunque mic sajtyel quic'otyet, che! ti yala 
Simón. 

34 Jesús ti' sube: Pedro, mic subeñet wale 
che' max tyo cha'le uq'uel tyat mut uxyaj 
mi quejel a wale' mach a cañayon, che! ti 
yala Jesús. 


Lac'Alix i yorojlel i yilan wocol Jesús 


35 Che' jini Jesús ti' c'ajtibeyob: Che' ñac 
tic xiq'uiyetla majlel ti subt'an che! ñac 
mach'an ti la! ch'ama majlel la! morral 
mi yajnibic la! tyaq'uin mi yanic ba la! 
zapatos, ¿an tyo ba cha ba yom la! cha'an 
ti la' wubi? che' ti yala Jesús. Ti' 
jac'ayob: Ma'ix, che'ob. 

36 Che' jini Jesús ti' subeyob: Pero wale 
iliyi mi an la' morral, ch'amaxla majlel 
yic'ot i yajnib la' tyaq'uin. Yic'ot jini 
mach'a ba'an i machit, la! i choñe' i bujc 
cha'an i mañe' junts'ijt i machit. 

37 Como mic subeñetla: Mi wersa quejel i 
ts'actiyel jini wa Ts'ijbubil ba i T'an Dios 
ba! mi! tyajon ti t'an. Mi yal: Mi quejel i 
tsijquel yic'ot simaroño! ba, che! mi yal. 
Como pejtyelel ts'ijbubuil ba cha'añon mi 
quejel i wersa ts'actiyel, che! ti yala Jesús. 

38 Che! jini ti yalayob: C Yum, umba'an 
cha'ts'ijt machit, che'ob. Jesús ti! jac'a: 
Jasalix jini, che'en. 


Jesús ti' cha'le oración ya' ti Getsemaní 
(Mt. 26.36-46; Mr. 14.32-42) 


39 Che! jini Jesús ti loq'ui majlel. Ti majli 
ti wits Olivajol ba i c'aba' che! bajche' i 
tyalel mi! cha'len. Jini ajcant'añob i 
cha'an ti' tsacleyob majlel. 

40 Che' ñac ti c'oti ya'i Jesús ti' subeyob: 
Pejcanla Dios ti oración cha'an mach'an 
mi la' yajlel ti mulil, che'en. 

41 Che' jini, Jesús ti bej majli che' ñajtyal 
bajche' mi chojquel jump'ej tyun. Ti 
ñocle cha'an i cha'len oración. 

42 Ti oración Jesús ti yala: C Tyat, mach 
a wac'on ti ochel ti ili wocol mu! bA 
quejel c ñusan. Pero mele mach jinic 
bajche' com joñon pero mele bajche' 
awom, che! ti yAlA Jesús. 

43 Che! jini ti tsictiyi juntiquil ajtroñel i 
cha'an Dios ch'oyol ba ti panchan cha'an 
i yaq'uen i p'atyalel. 

44 Che! chancox i wen yilan wocol Jesús 
más wersa ti' pejca Dios ti oración. Ti 
loq'ui i bul'ich che' bajche' ch'ich' mi' 
t'uyt'uy yajlel ti lum. 

45 Che' ñac ti tyejchi ti oración, ti cha' majli 
ba'an ajcant'añob i cha'an. Wayalobix ti' 
tyaja cha'an i ch'ajyemlelob i pusic'al. 

46 Che! jini Jesús ti! subeyob: ¿Chucoch 
muq'uetla ti wayel? Tyejchenla. 
Cha'lenla oración cha'an mach'an mi la! 
yajlel ti mulil, che'en. 


Ti' chucuyob Jesús 
(Mt. 26.47-56; Mr. 14.43-50; Jn. 18.2-11) 


47 Che' chancol tyo ti t'an Jesús ti c'oti 
cabal quixtyañu. Ñaxan tyalel Judas. 
Judas jiñach i pi'al jini yamba once 
ajcant'añob i cha'an Jesús. Ti! lac'a Jesús 
cha'an i ñupe'. 

48 Che! jini Jesús ti! sube: Judas, ¿mu' ba! 
a wac'on ti! c'Abob, Joñon i Pi'Alon bA 
Quixtyañujob cha'an ma! ñupon? che'en. 
49 Jini ya! bA añob yic'ot Jesús che! ñac 
ti' ña'tyayob cha bA chancol i yujtyel, ti' 
c'ajtibeyob Jesús: C Yum, ¿mu' ba lojon j 
c'amben machit? che'ob. 


50 Juntiquil ajcant'an i cha'an Jesús ti! 
lowo ajtroñel i cha'an jini ñoj ñuc ba 
cura i cha'an israelob. Ti' tsepbe loq'uel i 
ñoj ba chiquin. 

51 Pero Jesús ti yala: La' ajnic. Cayaxla, 
che'en. Che' jini Jesús ti' tyalbe i chiquin 
jini ajtroñel. Ti lajmi. 

52 Che' jini Jesús ti' subeyob jini ñuc ba 
curajob i cha'an israelob yic'ot jini año! 
ba i ye'tyel ti i templo israelob yic'ot 
xñoxob año' ba i ye'tyel tsa' ba c'oti i 
chucob majlel Jesús: ¿Tsa'ix ba tyAliyetla 
awic'ot la! machit la! tye' che! bajche!' 
ajxuch'on? che'en. 

53 Che! ñac ya! añon quic'otyetla ya! ti 
templo ti jujump'ej q'uin mach'an ti la! 
saj chucuyon. Pero wale iliyi jiñach i 
yorojlel ti la! yajcA. I yorojlelix mi 
tsictiyel i p'atyalel jini am ba ti ic'jowan 
ba pañimil, che' ti yala Jesús. 


Mach i caña Jesús ti yala Pedro 
(Mt. 26.57-58, 69-75; Mr. 14.53-54, 66-72; 
Jn. 18.15-18, 25-27) 


54 Che' jini ti' cachayob Jesús. Ti' 
pAyAyob majlel ti yotyot jini ñoj ñuc bA 
cura i cha'an israelob. Pedro ti! ñajtyA 
tsacle majlel. 

55 Yali ti' ts'AbAyob c'ajc ti pat otyot. Ya! joy 
buchulob. Pedro ti buchle yic'otyob je'el. 
56 Che' jini juntiquil ajtroñel ba x'ixic ti 
yila ya' buchul Pedro je'el. Ti' ch'uj 
q'uele. Ti yala: Ili winic jiñach juntiquil i 
pi'alob Jesús je'el, che'en. 

57 Pedro ti yala mach jiniqui. Ti yala: 
Pero ubin, x'ixic, mach j caña jini 
winiqui, che'en. 

58 Che! jini ti ñajtya jumuc' yamba ti 
yila. Ti' sube Pedro: Jatyet je'el i pi'alet 
jini winic, che'en. Pero Pedro ti yala: 
Ubin, mach joñonic, che'en. 

59 Che! jini, ti ñumi jump'ej ora yamba ti 
yila. Ti' sube: Melel, ili winic i pi'alobach 
Jesús como loq'uem ti Galilea je'el, 
che'en. 

60 Che' jini Pedro ti yala: Ubin, mach 
cujil isujm cha ba yes chancol a wale', 
che'en. Ti jim ba ora che' chancol tyo ti 
t'an Pedro, ti' wa' cha'le uq'uel tyat mut. 
61 Lac Yum ti! sutqui i ba i q'uel Pedro. 

Pedro ti! c'ajtiyi i cha'an tsa! ba i yala 
Jesús che' ñac ti' sube: Che' max tyo i 
cha'le uq'uel tyat mut uxyajlel mi quejel 
a wal mach a cAñayon, che'en. 

62 Che! jini Pedro ti loq'ui majlel. Ti wen 
queji ti uq'uel. 


Ti' wajleyob Jesús 
(Mt. 26.67-68; Mr. 14.65) 


63 Jini winicob tsa! ba i cañatyayob Jesús 
ti' wajleyob. Ti' jats'ayob. 

64 Ti! macbeyob i wut. Ti! tyum 
jajts'iyob. Ti! subeyob: Subeñon lojon 
majchqui ti' jats'ayet, che'ob. 

65 An tyo cabal yan tyac tsa' ba i yalayob 
cha'an i wajleñob. 


Jesús ya' ba'an jini año' ba i ye'tyel 
(Mt. 26.59-66; Mr. 14.55-64; Jn. 18.19-24) 


66 Che! saquix ti' much'quiyob i ba jini 
xñoxob año' ba i ye'tyel cha'an israelob, 
jini ñuc bA curajob yic'ot ajcantisajob 
cha'an mandar. Ti' payayob majlel Jesús 
ya! ba'an ñuco! bA i ye'tyel ti Comité 
Junta Suprema ba i c'aba' mu! ba i 
cha'len melojel. Ya'i ti' c'ajtibeyob: 

67 Subeñon lojon mi jatyetyach jini Cristo 
yajcabil ba i cha'an Dios. Jesús ti! jac'a: 
Mi tic subeyetla mi cha'achi, mach'an mi 
quejel la! ch'ujbin cha'an melel c t'an. 

68 Mi an cha ba tij c'ajtibeyetla mach'an 
mi quejel la! jac'beñon. Ma'ix mi quejel 
la! colon, che'en. 

69 Pero wale c'ala ti bele' ora Joñon i 
Pi'alon ba Quixtyañujob mi quejel c 
buchtyal ti! ñoj jini Dios mach'a ba'an i 
p'isol i p'atyalel, che' ti yala Jesús. 

70 Che' jini, ti' lu' c'ajtibeyob Jesús: 
¿Jatyet ba i Yalobil Dios, che' jini? 
che'ob. Jesús ti! jac'beyob: Joñoñach che! 
bajche' ti la' wala, che' ti yala Jesús. 

71 Che' jini ti yalayob: ¿Chutyoqui 
c'ajnibal yamba testigo? Joñonla lac 
bajñel tsa'ix la cubi ti lac chiquin tsa! ba i 
yala ti ti', che'ob. 


Jesús ti i tyojel Pilato 
(Mt. 27.1-2, 11-14; Mr. 15.1-5; Jn. 18.28-38) 


23 


1 Che' jini, ti lu' tyejchiyob jini 
año' ba i ye'tyel. Ti' payayob 


majlel Jesús ya' ti i tyojel Pilato. 

2 Yali ti queji i jop'eñob i mul Jesús. Ti 
yalayob: Ili winiqui tsa'ix c tyaja lojon 
che! chancol i lolon cantisañob lojon c 
pi'alob ti i contra jini yumal. Mi yal 
mach yom mi lojon c cha'len tyojoñel ti i 
tyojlel jini ñuc ba yumal am ba ti Roma. 
Che' je'el mi yale' jiñach Cristo jini 
yajcabil ba i cha'an Dios yic'ot ñuc bA 
yumal. Che! mi yale', che'ob. 

3 Che' jini Pilato ti' c'ajtibe Jesús: ¿Jatyet 
ba ñuc ba yumal i cha'an israelob? 
che'en. Jesús ti! jac'a: Melelach bajche' 
ma! wale!, che'en. 

4 Che! jini Pilato ti! sube jini ñuc bA 
curajob i cha'an israelob yic'ot yaño! bA 
quixtyañujob: Mach'an mic tyajben i mul 
ili winiqui, che! ti yala Pilato. 

5 Pero más c'am ti queji i yalob: Chancox 
i cantisañob pejtyelel quixtyañujob ti i 
contra jini ñuc ba yumal lac cha'an 
cha'an ti i cantisa. Ya! ti tyechi i cantisa 
ya! ti Galilea. Wale c'ala wati mi! bej 
cha'len cantisa. 


Jesús ba'an Herodes 


6 Che! ñac ti yubi Pilato chancol i tyajob 
ti t'an Galilea ti' c'ajtibe mi ya' ch'oyol ti 
Galilea Jesús. 

7 Che' ñac ti yalayob ya' ch'oyol ti 
Galilea Jesús, Pilato ti' choco majlel 
Jesús ya! ti tyojlel Herodes. JiñAch yumal 
ya! ti Galilea como ya'an Herodes ti 
Jerusalén ti jim ba ora je'el. 

8 C'ajacña i yoj Herodes che! ñac ti yila 
Jesús como wajalix yom i q'uele' Jesús. 
Como tsa'ix i yubi ti! tyajayob ti t'an 
Jesús. Yomox i q'uel ti yubi che' mi 
quejel i pas'e' ñuc ba i p'atyalel Jesús. 

9 Cabal cha ba ti' c'ajtibe Jesús, pero 
Jesús mach'an cha ba ti! jac'A. 

10 Ya' añob je'el jini ñuc ba curajob i 
cha'an israelob yic'ot jini ajcantisajob 
cha'an mandar. Ti' wersa jop'beyob i mul 
Jesús. 

11 Che! jini Herodes yic'ot i soldadojob ti' 
lolon q'uele che! bajche! ma'ix cha ba i 
c'ajnibal Jesús ti' cha'leyob. Cha'an yom 
i wajleñob ti' xojbeyob Jesús wen 
c'otyajax ba i pislel che' bajche' ñuc ba 

yumal ti! cha'leyob. Ti wi'il Herodes ti' 
cha! choco sujtyel Jesús ya' ba'an Pilato. 
12 Ti jini jach ba q'uin Pilato yic'ot 
Herodes ti queji i cha' utsbiñob i ba 
como ti yamba ora ti' ts'a'q'ueleyob i ba. 


Mi yalob mi quejel i tsansantyel Jesús 
(Mt. 27.15-26; Mr. 15.6-15; Jn. 18.39—19.16) 


13 Che! jini Pilato ti' cha! much'quiyob 
jini ñuc bA curajob i cha'an israelob 
yic'ot año! ba i ye!tyel yic'ot yamba 
quixtyañujob. 

14 Pilato ti' subeyob: Ti la' paya tyalel 
jini winic. Ti la' lolon subeyon chancol i 
cantisan quixtyañujob ti i contra jini ñuc 
ba yumal. Pero tsa'ix c wen c'ajtibe wa' 
ba' añetla cha ba tyac ti' cha'le. Q'uele 
awilan, ma' mic saj tyajben i mul che' 
bajche' chancol la! wale'. 

15 Mi jinic Herodes je'el ma'ix ti! tyajbe i 
mul Jesús. Tsa'ix i cha' choco sujtyel. 
Q'uele awilan, ma'ix cha ba och yom 
ajq'uic ti sajtyel. 

16 Mi quejel cac' ti jajts'ol. Ti wi'il mi 
quejel j cole', che! ti yala Pilato. 

17 I tyalelach che! ti i yorojlel pascua ba 
q'uin Pilato mi' cole' juntiquil 
quixtyañujob cachal ba cha'an cha'ach 
mi' mulan quixtyañujob. 

18 Pero ti motin quejiyob ti oñel. La! 
sajtic ili winic. Colox Barrabás, che'ob. 
19 Ti cajchi jini Barrabás cha'an ti! nijca 
quixtyañujob ti' contra gobierno ti jini 
lum. Che' je'el ti' cha'le tsansa. 

20 Pilato ti! cha! pejcAyob jini 
quixtyañujob como yom i cole! Jesús. 

21 Pero más ti quejiyob ti oñel. Ti 
yalayob: La' tsansantic ti cruz, che'ob. 
22 Ti uxyajlel Pilato ti yala: Pero, ¿chuqui 
ti simaronlel ti' cha'le? Mach'an tic 
tyajbe i mul cha'an mi tsansantyel. Mu' 
jach cac! ti jajts'ol. Mi quejel j cole', che! 
ti yala Pilato. 

23 Pero jini quixtyañujob ti quejiyob ti 
oñel cha'an i wersa c'ajtibeñob cha'an mi 
tsansantyel ti cruz Jesús. Cha'ach je'el ti' 
cha'leyob oñel jini ñuc ba curajob. Jin 
cha'an ti aq'uentiyob bajche' yomob. 

24 Pilato ti yac'a i t'an cha'an mi yujtyel 
bajche' ti' c'ajtibeyob. 


25 Che! jini ti yac'a ti cojlel jini winic tsa! 
ba i c'ajtiyob cha'an mi cojlel am ba ti 
cachol cha'an ti! ñijcAyob ti i contra ñuc 
ba yumal yic'ot tsa' ba i cha'le tsansa. Ti 
yac'a Jesús ti i c'ab winicob cha'an mi' 
melob bajche' yomob. 


Bajche' ti sajti ti cruz Jesús 
(Mt. 27.32-44; Mr. 15.21-32; Jn. 19.17-27) 


26 Che' ñac chancol i payob majlel Jesús 
ya' ti bij cha'an i joc'chocoñob ti cruz ti' 
tyajayob juntiquil winic Simón ba i c'aba! 
ch'oyol ba ti Sirene. C'otyel muc! ti 
ma'tye'el. Ti' xiq'uiyob cha'an i 
q'uechben majlel ti wi'il pat jini cruz. 

27 Cabal quixtyañujob ti' tsacleyob 
majlel. Cabal x'ixicob chancolob ti uq'uel 
yic'ot oñel cha'an ti i ch'ajyemlel. 

28 Pero Jesús ti' q'ueleyob. Ti' subeyob: 
X'ixicob añet bA la ti Jerusalén mach 
yom mi la! wuc'tyañon. Pero yom mi la' 
wuc'tyan la' ba yic'ot la' walobilob. 

29 Como tyal i yorojlel che' mi quejel i 
yAlob: C'ajacña i yoj jini mach'a ba'an ti! 
cha'le albal yic'ot mach'a ba'an ti' 
tsu'sayob i yalobil, che'ob. 

30 Che' jini quixtyañujob mi quejel i 
suben jini wits: Yajlen wa' ba'añon lojon. 
Mi quejel i suben bujtal tyac: Mujluñon 
lojon, che! mi quejel i yAlob. 

31 Mi cha'ach mi! tyac'lañon joñon 
mach'a ba'an c mul, ¿chuqui mi quejel la! 
wic'ot che! xmuliletla? Wen wocol mi 
quejel la! ñusan, che! ti yala Jesús. 

32 Ti! payayob majlel je'el cha'tiquil 
xñusa mandar yic'ot Jesús cha'an i 
tsansañob yic'ot Jesús. 

33 Che' ñac ti c'otiyob ti bujtyal Baquel 
Jolal ba i c'aba! ti! joc'chocoyob Jesús ti 
cruz yic'ot je'el jini cha'tiquil xñusa 
mandar. Juntiquil an ti i ñoj Jesús. 
Yamba ti i ts'ej. 

34 Che' ñac chancol tyo i joc'chocon 
Jesús ti cruz, Jesús ti yala: C Tyat, 
ñusabeñob i mul como mach yujilob 
isujm cha bA muc'ob. Jini soldadojob ti' 
cha'leyob yajcaya cha'an i ña'tyañob 
majchqui mi quejel i ganarin i pislel 
Jesús. 

35 Ya'an quixtyañujob chancol i q'uelob. 

Jinic tyo año! bA i ye'tyel ti! wajleyob. Ti 
yalayob: Ti! cotya yaño! bA. Wale iliyi la! 
i cotyan i bA mi melelach Cristo jini 
yajcabil ba i cha'an Dios. 

36 Jini soldadojob je'el ti' wajleyob che' 
chancol i laque' Jesús cha'an i jop' i 
yaq'uen paj ba vino. 

37 Ti' subeyob Jesús: Mi ñuc ba Yumalet i 
cha'an israelob, cotyan a bA. 

38 Ya! ts'ijbubil t'an ti chañelel i jol Jesús 
ti t'an griego, ti latín yic'ot ti i t'an 
hebreo. Mi yal: Jiñach ñuc ba Yumal i 
cha'an israelob, che' ts'ijbubil. 

39 Juntiquil ya' ba joc'ol ti cruz ti' wajle 
je'el. Ti yala: Mi Cristojet cotyan a bA. 
Cotyañon lojon je'el, che'en. 

40 Pero jini yamba ya' ba joc'ol yic'ot ti' 
tiq'ui i pi'al. Ti yala: ¿Mach'a ba'an ma' 
bac'ñan Dios lajal chancox a sajtyel ti 
cruz? 

41 Como joñonla añach lac mul. Chancol 
lac xot'e' lac mul che! bajche' yom. Pero 
ili winic ma'ix cha ba mach wen ti' 
cha'le, che'en. 

42 Che' jini ti' sube Jesús: Jesús, 
c'ajtisañon che' ma' c'otyel ba' mi quejel 
a cha'len yumal, che'en. 

43 Jesús ti! jac'be: Ubin, mic subeñet wale 
jach mi quejel a c'otyel quic'ot ti paraíso, 
che' ti yala Jesús. 


I sajtibal Jesús 

(Mt. 27.45-56; Mr. 15.33-41; Jn. 19.28-30) 
44 Che! bajche' xinq'uinil. Che! jini ti ic'A 
pejtyelel mulawil c'ala ti och an q'uin ti 
las tres. 
45 Ti majqui q'uin. Jini colem pisil joc'ol 
ba ti templo ti tsijli ti xinil. 
46 Che' jini Jesús wen c'am ti' cha'le t'an: 
C Tyat, mi caq'ueñet c ch'ujlel ti a wenta, 
che'en. Che' ti ujti i yale' jini, ti sajti 
Jesús. 
47 Che' ñac jini capitán am ba ti i wenta 
cien soldadojob i cha'an romanojob ti 
yila cha ba ti ujti ti' subu i ñuclel Dios. Ti 
yala: Melel ma'ix i mul jini winic, che'en. 
48 Pejtyelel quixtyañu ya! bA añob tsa! bA 
i yilayob cha ba ti ujti ti' jats'ayob i tyajn 
cha'an i ch'ajyemlel. 
49 Pero ya' ñajti wa'alob ti pejtyelel jini 


cAñaAlo! bA i cha'an Jesús yic'ot jini 
x'ixicob tsa' ba i tsacleyob majlel c'ala 
ya! ti Galilea. Chancol i q'uelob cha bA 
chancol i yujtyel. 


Ti' ch'ujñanti Jesús 
(Mt. 27.57-61; Mr. 15.42-47; Jn. 19.38-42) 


50 An juntiquil winic José ba i c'aba'. 
Ch'oyol ti lum Arimatea ba i c'aba' ya! ti 
Judea ba pañimil. Weñach jini winic. 
Tyojach i pusic'al. An i ye'tyel ti Comité 
Junta Suprema ba i c'aba' i cha'an bA 
israelob. 

51 Jini José chancol i pijtyan i yorojlel mi 
quejel i yumintyel Dios. Pero che' ñac ti 
yac'ayob i t'an jini yamba cha'an i yac'ob 
ti sajtyel Jesús jini José mach'an ti yAc!'A 
i t'an. 

52 Che' jini, ti majli ya' ba'an Pilato 
cha'an i c'ajtiben i bac'tyal Jesús. 

53 Che! ujtye i ju'san ti cruz Jesús ti' 
bac'a ti wen ba bajquil. Ti! ch'ujña ya! ti 
muconibal melel ba ti malil colem tyun. 
Max tyo ba'an majch ti ch'ujñanti ya'i. 
54 Jiñach i q'uinilel che' mi' chajpañob 
cha ba jach mi quej i c'añob che' ti 
q'uinilel c'aj oj ti yijc'alel. Yomox quejel i 
yorojlel c'aj oj. 

55 Jini x'ixicob ch'oyolo' ba ti Galilea ba 
pañimil tsa! bA i c'ala tsacle majlel Jesús 
ti majli i q'uele' ba! ti ch'ujñanti Jesús. 
Ti! wen q'uele bajche! ti! sats chocoyob 
Jesús. 

56 Che! ñac ti cha! sujtiyob ti yotyot ti 
queji i chajpañob yowocña ba pimel i 
wentyalel perfume yic'ot yamba ts'ac. 
Che! jini ti' c'ajayob i yoj ti q'uinilel c'aj 
oj che' bajche' mi tyumbintyel. 


Ti tyejchi loq'uel Jesús ba'an sajtyemo' bA 
(Mt. 28.1-10; Mr. 16.1-8; Jn. 20.1-10) 
2 4 1 Jini ñaxan ba q'uin ti semana 
che' wen sac'an tyo jini x'ixicob 
ti cha! majliyob ba! ti ch'ujñanti Jesús. 
Ti! ch'amayob majlel jini perfume tsa! bA 
i chajpayob. Yamba x'ixicob ti! pi'leyob 
majlel. 
2 Che! ñac ti c'otiyob ti! q'ueleyob 
loc'sabil jini wechel bA tyun i majquil 
muconibal. 

3 Ti ochiyob. Pero mach'an ti! tyajayob i 
bac'tyal lac Yum Jesús. 

4 Tyoj bac'ñajel ti yilayob. Mach yujil 
isujm cha ba yom i cha'len che! ñac ti 
yilayob wa'alob ti t'ejlob cha'tiquil winic. 
Lemlaw i pislel. 

5 Ñucul jubel i ñi' i wut como ñoj añob i 
baq'uen jini x'ixicob. Jini winicob 
lemlaw ba i pislel ti' subeyob: ¿Chucoch 
chancol la' saclan jini cuxul ba ba'an 
sajtyemo! bA? 

6 Ma'ix wa'an como tsa'ix tyejchi loq'uel 
ba'an sajtyemo' bA. Cha! c'ajtisan bajche' 
ti' wa subetla che! ya! tyo an ti Galilea la! 
wic'ot. 

7 Ti! wa subetla Jesús jini i Pi'al bA 
Quixtyañujob wersa mi quejel i yajq'uel 
ti i c'ab xmulil cha'an wersa mi quejel i 
joc'chocontyel ti cruz yic'ot cha'an ti 
yuxp'ejlel q'uin mi quejel i cha! tyejchel 
loq'uel ba'an sajtyemo! ba, che'en, ti yala 
jini winicob lemlaw ba i pislel. 

8 Che! jini ti cha! c'ajtiyi i cha'an jini t'an 
tsa' ba i wa ala Jesús che' ñac ya' tyo an 
yic'otyob. 

9 Che! ñac tsa'ix sujtiyob jini x'ixicob ba' 
ti' mucuyob Jesús ti' lu' subeyob jini 
once yajcabilo' ba ajsubt'añob ñumel 
yic'ot yaño' ba. 

10 Jiñobach María ch'oyol ba ti Magdala, 
Juana, María i ña' ba Jacobo yic'ot 
yamba x'!ixicob tsa! ba i subeyob jini 
yajcabilo' ba ajsubt'añob ñumel. 

11 Pero che' bajche' mach'an i sujmlel ba 
t'an ti yubiyob jini yajcabilo' bA 
ajsubt'añob ñumel tsa' ba subentiyob. 
Mach'an ti' ch'ujbiyob i t'an. 

12 Pero Pedro ti loq'ui majlel ti ajñel. Ti 
majli ti muconibal. Che! ñac ti! q'uele i 
mal ti yilabe i bAjq'uil Jesús. Bajñel an. 
Ti cha' sujti Pedro ti yotyot. Tyoj 
bac'ñajel ti yubi cha'an jini tsa! bA ujti. 


Ti i bijlel Emaús 
(Mr. 16.12-13) 
13 Ti jin jach ba q'uin ti majli cha'tiquil 
ajcant'añob i cha'an Jesús ti jump'ej lum 
Emaús bA i c'aba'. Che! bajche! once 
kilómetros i ñajtlel ya! ti Jerusalén. 
14 Chancolob ti t'an. Chancol i lu' alob 


tsa' ba ujti che' chancolob ti xambal 
majlel. 

15 Che! ñac chancolob ti t'an che! chancol 
i wen subeñob i ba pejtyelel bajche' ti 
ujti, ti c'oti Jesús ya! ba'añob. Ti queji ti 
xAmbal yic'otyob. 

16 Pero aunque ti yilayob Jesús che! 
bajche' an cha ba ti! mactyabeyob i 
ña'tyan majchqui jini mu! ba ti xambal 
yic'otyob. 

17 Che! jini, Jesús ti! c'ajtibeyob: 
¿Chuquiyes chancol la! tyaje' ti t'an che! 
chancoletla ti xambal majlel? ¿Chucoch 
ch'ajyemetla? che! ti yala Jesús. 

18 Jini juntiquil Cleofas ba i c'aba! ti! 
jac'a: Pejtyelel año' ba ti mulawil lu' yujil 
isujm cha ba ti ujti ya' ti Jerusalén ti jini 
q'uin tyac tsa' ba ñumi. ¿A bajñel jatyet 
jach añet ti Jerusalén mach'a ba'an ti a 
wubi jini t'an? che' ti yala Cleofas. 

19 Che' jini Jesús ti' subeyob: ¿Chuqui ti 
ujti? che'en. Ti' subeyob: Jini Jesús 
ch'oyol ba ti Nazaret juntiquil tsa' ba i 
xiq'ui i yAle! Dios ti! pasa i p'atyalel ti 
jini tsa' ba i cha'le yic'ot ti i t'an ti' tyojel 
Dios yic'ot ba'an pejtyelel quixtyañujob. 
20 Jini ñuc ba curajob yic'ot jini yumalob 
lac cha'an ti yac'ayob i t'an cha'an sajtic 
yic'ot cha'an joc'lec ti cruz. 

21 Ti lojon c pijtya jiñach mu! ba quejel i 
cotyañonla israelon ba la cha'an 
loc'sañonla ti p'atyalel laj contra. Wale 
mach cojic jach jini pero wale 
yuxp'ejlelix ba q'uin ti sajti ti cruz. 

22 Che' je'el an cha'tiquil uxtiquil x'ixicob 
c pi'alob ti bac'tisayon lojon como ti 
sac'an tsajniyob ti muconibal. 

23 Mach'an ti' tyajayob i bac'tyal Jesús. 
Ti c'oti i subeñon lojon cha'an ti yilayob 
ajtroñelob i cha'an Dios ch'oyolo' ba ti 
panchan tsa' ba i subeyob cha' cuxulix 
Jesús. 

24 Ti wi'il cha'tiquil uxtiquil lojon c 
pi'alob tsajniyob ti muconibal. Ti yilayob 
cha'ach bajche' ti yalayob jini x'ixicob. 
Pero mach'an ti yilayob Jesús. Che' ti' 
subeyob Jesús jini chancol ba ti xambal 
yic'otyob. 

25 Che! jini Jesús ti! subeyob: Ma! mi la! 
saj ch'am'en isujm jini tsa! ba i yala jini 

tsa! bA i xiq'ui i yAle! Dios ti ñoj oniyix. 
26 ¿Mach'a ba'an ñaxan wersa mi quejel i 
yilan wocol Cristo jini yajcAbil ba che! 
max tyo cha' aq'uenti i ñuclel? che' ti 
yala Jesús. 

27 Che! jini Jesús ti queji i suben i sujmlel 
ba' mi tyajtyal ti t'an ti Ts'ijbubil ba i 
T'an Dios c'ala ya! ti jun tyac tsa! ba i 
ts'ijbu jini tsa' ba i xiq'uiyob i yale' Dios 
ti ñoj oniyix. 

28 Che! ñac ti c'oti ti lum ba! chancol i 
majlel, Jesús ti' cha'le che' bajche' mu' 
tyo quejel i bej majlel. 

29 Pero jini cha'tiquil ti' wersa sube 
caytyal Jesús yic'otyob. Ti yalayob: 
Caylen quic'ot lojon como yomox yic'an. 
Che' jini Jesús ti ochi ti jijlel yic'otyob. 
30 Che' ñac buchul yic'otyob ba'an mesa 
ti' ch'ama waj ti i c'ab Jesús. Ti' sube 
Dios wocox i yala. Ti' xet'e. Ti 
yaq'ueyob. 

31 Ti jim ba ora ti aq'uentiyob i ña'tyan. 
Ti queji i cañe' Jesúsach. Pero che' jini ti 
sac sajti ti i wutyob. 

32 Ti' subeyob i ba: ¿Mach ba ñoj wen ti 
la cubi ti lac pusic'al che' ñac ti tyali la 
quic'ot ti bij che' chancol i pejcañonla, 
che' chancol i subeñonla i sujmlel jini 
Ts'ijbubil ba i T'an Dios? che'ob. 

33 Che' jini mach'an ti' más pijtyayob. Ti 
queji i wa' cha' sujtyel majlel ti 
Jerusalén. Ya'i ti' tyajayob jini once 
yajcAbilo! ba ajsubt'añob tsa! ba i 
much'quiyob i ba yic'ot yamba i pi'alob. 
34 Ti' subenti jini cha'tiquil: Melelach 
che! tsa'ix cha! tyejchi loq'uel lac Yum 
ba'an sajtyemo! bA. Tsa'ix i yila Simón, 
che'ob. 

35 Che! jini, jini cha'tiquil ti' subeyob cha 
ba ti ujti ya! ti bij yic'ot bajche! ti' 
cañayob Jesús che' ñac ti' xet'beyob waj. 


Jesús ti' pasa i ba ba' an 
ajcant'añob i cha'an 
(Mt. 28.16 -20; Mr. 16.14-18; Jn. 20.19-23) 


36 Chancol tyo ti t'an. Choncol i yalob 
cha ba ti ujti che! ñac Jesús ti c'oti ya! ti 
xinil ya' ba'añob. Ti yaq'ueyob saludo. 
Ti! subeyob: La! ñach'lec la! pusic'al, 
che'en. 


37 Tyoj bac'ñajelob ti yubiyob. Wen añob 
i baq'uen. Ti' lolon ña'tyayob i ch'ujlel 
jach quixtyañu ti yilayob. 

38 Pero Jesús ti' subeyob: ¿Chucoch 
muq'uetla ti baq'uen? ¿Chucoch 
chancoletla ti pensal ti la' pusic'al? 

39 Q'uele j c'ab, q'uele coc. Joñoñach. 
TyAlAyon. Q'ueleyon como ma'ix i bac'tyal 
i baqueli ch'ujlel jach ba quixtyañu che! 
bajche' chancol la' q'uelon, che'en. 

40 Che! ñac chancol i yale' jini, Jesús ti' 
pas'eyob yoc i c'ab. 

41 Pero che! max tyo ba'an ti! wa! 
ch'ujbiyob jini ajcant'añob i cha'an 
cha'an wen c!ajacña i yoj ti yubiyob 
yic'ot cha'an tyoj bac'ñajel ti yubiyob, 
Jesús ti' subeyob: ¿Am ba cha ba mi laj 
c'ux wa'wa'i? che'en. 

42 Che! jini ti yaq'ueyob Jesús i c'ux 
pojpobil ba chay yic'ot chab. 

43 Jesús ti' ch'ama. Ti' c'uxu ti' tyojlelob. 
44 Che! jini Jesús ti! subeyob: Jini tsa'ix 
ba ts'actiyi jiñach tsa! bA c subeyetla che! 
ñac wa! tyo añon quic'otyetla. Wersa 
yom mi ts'actiyel jini ts'ijbubil ba 
cha'añon ti mandar Moisés yic'ot ti jun 
tsa' ba i ts'ijbuyob jini tsa' ba i xiq'uiyob 
i yale' Dios yic'ot ti Salmo tyac. 

45 Che' jini, ti yaq'ueyob i ch'am'eñob i 
sujmlel Ts'ijbubil ba i T'an Dios. 

46 Ti' subeyob: Cha'ach ts'ijbubil. Jin 
cha'an wersa mi sajtyel Cristo jini 
yajcabil ba. Wersa je'el mi tyejchel 
loq'uel ba'an sajtyemo' bA. 

47 Ti i c'aba! Cristo mi wersa quejel i sub 
majlel t'an ba'an jujunmujch' 
quixtyañujob. Mi quejel i subob ñaxan 
WA! ti Jerusalén. Mi subentyel cha'an 
yom i q'uextyan i pensal i cayob i mul 
cha'an mi ñusabentyel i mul. Cha'ach 
ts'ijbubil ti ñoj oniyix. Che! ti! tyaja i ba 
ti t'an Jesús. 

48 Jatyetla mi quejel la! wale' cha bA tyac 
ti la! wila cha'añon. 

49 Q'uele awilan, mi quejel c chocbeñetla 
tyalel jini tsa! bA i wa ala c Tyat mi 
quejel i yaq'ueñetla. Pero cAylenla wa! ti 
Jerusalén jintyo mi la! waq'uentyel jini 
la! p'atyalel ch'oyol ba ti panchan. Che! ti 
yAlA Jesús. 

Ti letsi majlel ti panchan Jesús 
(Mr. 16.19-20) 


50 Che! jini, Jesús ti' payAyob loq'uel 
majlel ti Jerusalén jini ajcant'añob i 
cha'an c'ala ya! ti! Betania ba lum. Ti! 


letsa i c'ab. Ti yaq'ueyob i yutslel i t'an. 


51 Che' chancol tyo i yaq'ueñob i yutslel i 
t'an ti cayayob. Ti pajyi letsel ti panchan. 
52 Ti' ch'ujutisayob Jesús. Che' jini, ti 
sujtiyob majlel ti Jerusalén. Wen c'ajacña 
i yoj ti yubiyob. 

53 Bej ya' añob ti templo cha'an i sub i 
ñuclel Dios. Amén. 


JINI WEN BA T'AN TSA! BA I TS'IJBU JUAN 


Jini T'an ti' ch'ama i bac'tyal 


1 C'ala ti tyejchibal an juntiquil mu' 
ba i tsictisan bajche' an Dios. An 
yic'ot Dios. Diosach. 
2 C'ala ti tyejchibal an yic'ot Dios. 
3 Cha'an ti jini mu! ba i tsictisan bajche' 
an Dios ti mejli pejtyel cha ba an. 
Mach'an cha ba yes tyac melel mach ba 
ba'an ti mejli cha'an ti jini mu' ba i 
tsictisan bajche' an Dios. 
4 An i cuztyalel jini mu! ba i tsictisan 
bajche' an Dios cha'an mi yaq'uen 
quixtyañujob i cuxtyaAlel je'el. Jini 
juntiquil jiñach i saclel mulawil. 
S Jli i saclel mi yac! i c'ac'al ti ic'jowan DA 
mulawil. Pero jini i yic'jowanlel mulawil 
mach ch'ujbi i yape' i saclel. 
6 Dios ti' choco tyalel juntiquil winic 
Juan bA i c'aba'. 
7 Ti tyAli cha'an i yAc! ti cajñel i saclel 
mulawil cha'an mi' lu' ch'ujbiñob cha'an 
ti' t'an tsa' ba i yala Juan. 
8 Mach i saclelic mulawil jini Juan. Tsa! 
jach chojqui tyalel cha'an i yac! ti cajñel i 
saclel mulawil jini yajcAbil ba i cha'an 
Dios. 
9 Ti wi'il tyo ti tyali ti mulawil jini 
yajcabil ba i cha'an Dios. Jiñach i saclel 
mulawil tsa! ba tyAli cha'an mi! pas'en i 
saclel ti jujuntiquil quixtyañu. 
10 Jini mu! bA i tsictisan bajche' an Dios, 
ti ajni wa' ti mulawil. Jini mulawil i 
melbalach. Pero jini año' ba ti mulawil 
mach'an ti' cañayob mi jin ti' mele ili 
mulawil. 
11 Ti tyali wa' ti' lumal pero i pi'alob 
mach yom i q'uelob. 
12 Pero an yom ba i q'uelob. Ti' 
ch'ujbiyob cha'an jiñach i Yalobil Dios. 
Ti pejtyelel mu' ba i ch'ujbin ti 
aq'uentiyob ti jujuntiquil i yajñel ti' 
yalobilob Dios. 
13 Jini tsa! ba i ch'ujbiyob cha'an yajcabil 
i cha'an Dios jini tsa' ba tyali, ti cha' 


ch'ocayob yubil mach cha'anic ti i tyat i 
ña! mi cha'anic che! yom quixtyañu mi 
cha'anic che! ti' wa ña'tya winicob pero 
ti cha' ch'ocayob yubil cha'an che' yom 
Dios. 

14 Jini mu! bA i tsictisan bajche' an Dios 
ti' ch'ama i bac'tyal. Ti poj ajni wA! ti 
mulawil wa' ba'añon lojon. But'ul i 
pusic'al ti i yutslel. Ñoj melelach i t'an. 
Ti lojon quila i ñuclel, i ñuclel cojach ba i 
Yalobil tyalem ya' ba'an i Tyat ti 
panchan. 

15 Juan ti yac'a ti cajñel jini yajcabil ba i 
cha'an Dios. Ti yala ti c'am ba subt'an: 
Jiñach jini tsa' ba c tyaja tic t'an che' ñac 
ti cala: Jini mu! ba i tyalel tic pat más an 
i ñuclel como an ti ñaxan c'ala ti 
tyejchibal mulawil, che'en. 

16 Ti lac pejtyelel mu! ba lac ch'ujbin ti 
aq'uentiyonla loq'uem ba ti ñuc ba i 
yutslel. Jiñach i yutslel mu! ba i bej más 
aq'ueñonla. 

17 Ti ñoj oniyix ti aq'uentiyob jini 
mandar i cha'an Dios ti Moisés. Ti 
aq'uentiyonla i yutslel yic'ot jini ñoj 
melel bA i t'an Dios ti Jesucristo. 

18 Mach'an ba' ba ora an majch ti yila 
Dios. Pero jin jach ti yila cojach ba i 
Yalobil ya' ba an yic'ot i Tyat. Tsa'ix i 
pas'eyonla bajche' an Dios. 


Juan ti' tsictisa Jesucristo 
(Mt. 3.11-12; Mr. 1.7-8; Lc. 3.15-17) 


19 Jini i pi'alob israelob año' ba ye'tyel 
ya! ti Jerusalén ti' chocoyob majlel 
curajob i cha'añob yic'ot levitajob mu' ba 
i cotyan curajob cha'an i c'ajtiben Juan: 
¿Majchetqui? che'ob. 

20 Ti' subu i ba ti wen tsiquil ba t'an. 
Mach'an ti' mucu Juan: Mach Cristojonic 
jini yajcAbil bA, che'en. 

21 Che' jini, ti' cha' c'ajtibe: ¿Majchetqui 
che! jini? ¿Jatyet ba Elíaset, jini tsa! ba i 
xiq'ui i yale' Dios? che'ob. Juan ti' 
subeyob: Mach joñonic, che'en. Che' jini, 

ti' cha! c'ajtibeyob: ¿Jatyet ba jini mu! ba 
quej i xiq'ue' i yAle! Dios? che'ob. Juan 
ti' jac'a: Mach joñonic, che'en. 

22 Che' jini, ti' subeyob: ¿Majchetqui, 
che! jini? Subu a ba cha'an mic cha' 
suben tsa! bA i xiq'uiyon lojon tyalel. 
¿Chuqui yom mi lojon c subeñob? 
che'ob. 

23 Juan ti' jac'a: Joñon muc'on ba ti c'am 
ba subt'an ti tyaquin ba joch lum: 
Patbenla majlel tyoj ba i bijlel lac Yum, 
cho'on. Che'ach mic subeñob che! bajche' 
ti' tyajayon ti t'an tsa! ba i xiq'ui i yale! 
Dios Isaías bA i c'aba' ti ñoj oniyix. Che! 
ti yala Juan. 

24 Jini tsa! bA i pejcayob Juan jiñach tsa! 
chojqui majlel ti fariseojob. 

25 Che' jini, ti' c'ajtibeyob: Mi mach 
Cristojetic jini yacabil ba i cha'an Dios 
mi Elíasetic mi jinic tsa! ba i xiq'ui i yale' 
Dios, ¿chucoch ma! wac! ti ch'am ja! 
quixtyañujob che! jini? che'ob. 

26 Juan ti! jac'a: Joñon mi cAc! ch'am ja! 
ti ja! pero wA! ba! añonla an juntiquil 
mach ba ba'an mi la! cañe'. 

27 Tyal tyo tic pat más ñuc bA. Joñon 
mach saj jasal c ñuclel mi cubin cha'an 
mic ticben i ch'ajñal i zapatos. Che! ti 
yala Juan. 

28 Jiñach ti ujti ya! ti lum Betábara bA i 
c'aba! ya! ti jumpatlel colem ja! Jordán 
ba i c'aba!. Jiñach jini ja! ba! ti yac'a 
ch'am ja' Juan. 


Jesús i TiñAme! Dios yubil 


29 Ti yijc'alel Juan ti yila Jesús che! 
chancol i laq'ue' tyalel. Juan ti! tyaja ti 
t'an Jesús. Ti yala: Q'uelela jiñach mu! 
ba i pejcantyel ti i Tiñame' Dios como mi 
quejel i ñusaben i mul quixtyañujob, 
che'en. [Como i tyalel mi tsansantyel 
tiñame' yom ba yale! oveja ti ñoj oniyix 
cha'an i ñusabentyelob i mul.] 

30 Jiñach jini tsa! ba c tyaja ti t'an che! 
ñac ti cala: Tyal tyo tic pat más ñuc bA 
bajche' joñon como an c'ala ti tyejchibal 
mulawil, che'en. 

31 Ti ñaxan max tyo tij cAñA pero ti 
tyAliyon cAc! ch'am ja! cha'an mi cac! ti 
cAjñel ti! tyojlel israelob, che'en. 


32 Juan ti yala je'el: Ti quila ti jubi tyAlel 
ti panchan Ch'ujul ba i Ch'ujlel Dios che! 
bajche' x'ujcuts'u' yilal. Ti cayle ti' jol. 
33 Max tyo tij caña mi jiñach tsa! ba i 
choco tyalel Dios. Pero Dios tsa! ba i 
xiq'uiyon cac' ch'am ja! ti' subon: Che! 
ma' wilan ya' jubel Ch'ujul ba i Ch'ujlel 
Dios, ti jini winic ba' mi caytyal ti' jol 
jiñach mu! ba quejel i yaq'ueñetla la! 
ch'am Ch'ujul ba i Ch'ujlel Dios, che'en. 
Che' ti yala Juan. 

34 Wale tsa'ix quila. Jin cha'an mic 
subeñetla tsa' ba quila cha'an jiñach i 
Yalobil Dios. Che' ti yala Juan. 

35 Ti yijc'Alel cha! ya'an Juan ti! ti! ja! 
yic'ot cha'tiquil ajcant'añob i cha'an. 

36 Che! ñac ti yila Juan chancol i ñumel 
Jesús, ti yala: Q'uelela jiñach i Tiñame' 
Dios yubil, che'en. 

37 Cha'tiquil ajcant'añob i cha'an Juan ti 
yubi tsa' ba i yala Juan. Ti queji i tsaclen 
majlel Jesús. 

38 Che' jini, Jesús ti' q'uele i pat. Ti' sube 
jini cha'tiquil chancol ba i tsaclen: 
¿Chuqui chancol la' sajcan? che'en. Ti' 
jac'ayob: Maestro, ¿baqui chumulet? 
che'ob. 

39 Jesús ti' jac'a: Conla, q'uele, che'en. 
Che' jini ti majliyob yic'ot. Ti' q'ueleyob 
baqui chumul. Ya' ti cayleyob yic'ot 
Jesús cha'an ochix q'uin. 

40 Juntiquil tsa' ba i yubi i t'an Juan 
jiñach Andrés. Ti queji i tsaclen Jesús. 
Jini Andrés i yijts'in Simón Pedro. 

41 Jini Andrés ñaxan ti majli i pay i 
yascun Simón ba i c'aba'. Ti! sube: Ti 
lojon c tyaja jini Mesías, che'en. Mesías 
yom i yal ti lac t'an Cristo yajcabil bA i 
cha'an Dios. 

42 Wi'il tyo Andrés ti' paya majlel Simón 
ya! ba'an Jesús. Che! ñac ti yila Jesús ti! 
sube: Jatyet Simón, i yalobilet Jonás. 
Pero mi quejel a pejcantyel ti Cefas, 
che'en. Cefas yom i yal ti lac t'an Pedro. 


Jesús ti' paya Felipe yic'ot Natanael 


43 Ti yijc'alel yom majlel Jesús ya! ti 
pañimil Galilea ba i c'aba'. Ti! tyaja 
Felipe. Ti' sube: Tsacleñon majlel, che'en. 
44 Loq'uem ti lum Betsaida ba i c'aba' jini 

Felipe. Ya' chumul je'el jini Andrés yic'ot 
Pedro. 

45 Che' jini, Felipe ti majli i sajcan 
Natanael. Ti' sube: Ti lojon quila jini 
winic tsa! ba i ña'tya Moisés che! ti' wA 
ts'ijbu jini mandar ti ñoj oniyix yic'ot tsa! 
ba i xiq'ui i yale' Dios. Jiñach jini Jesús i 
yalobil ba José ch'oyol ti lum Nazaret ba 
i c'aba', che'en. 

46 Ti yala Natanael: ¿Am ba cha ba wen 
ch'oyol ba ti Nazaret? che'en. Felipe ti' 
jac'a: La', q'uele, che'en. 

47 Che! ñac ti yila Jesús chancol i laq'ue' 
tyalel jini Natanael ti' tyaja ti t'an 
Natanael. Ti yala: Q'uele awilan, wa' mi 
tyalel juntiquil yoque israel ba mach ba 
ba'an mi! cha'len lot. Che! ti subenti 
Natanael ti Jesús. 

48 Che' jini, Natanael ti' jac'be: 
¿Bajche!qui ti a cañayon? che'en. Jesús 
ti' sube: Ti quilayet che' ñac max tyo i 
pAyAyet Felipe che! ñac ya! tyo buchulet 
ti ye! tye' higuera ba i c'aba', che'en. 

49 Che! jini, Natanael ti! sube: Maestro, i 
yalobilet ba Dios. Ñuquet bA yumal i 
cha'an israelob, che'en. 

50 Jesús ti' jac'a: ¿Mu' jach ba a 
ch'ujbiñon cha'an jach tic subeyet ti 
quilayet ti ye! higuera ba tye'? Mi quejel 


a wilan más ñuc tyac bajche! iliyi, che'en. 


51 Jesús ti yala je'el: Melel mic subeñet: 
Mi quej la! q'uele! che! bajche' jamal jini 
panchan. Mi quej la! q'uele' ajtroñel i 
cha'an Dios ch'oyol ba ti panchan mi 
letsel mi jubel tic tyojlel Joñon i Pi'alon 


ba Quixtyañujob, che'en. 

2 1 Ti yuxp'ejlel q'uin ti ujti ñujpuñel 
ya! ti jump'ej lum Caná ba i c'aba! 

ya! ti pañimil Galilea bA i c'aba'. Ya'an i 

ña! Jesús je'el. 

2 Ti pajyi Jesús je'el yic'ot ajcant'añob i 

cha'an cha'an mi majlel ba' chancol 

yujtyel ñujpuñel. 

3 Che! ñac ti jili i ya'lel ts'ujsub i ña! 

Jesús ti' sube: Tsa'ix jili i ya'lel ts'ujsub, 

che'en. 

4 Pero Jesús ti! jac'a: X'ixic, ¿chucoch 

ma! subeñon jini? che'en. Max tyo 


Ñujpuñel ya' ti Caná 


yorojlel c pas c ñuclel, che'en. 

5 Pero i ña! ti' subeyob jini mu! ba i 
ñusan i ya'lel ts'ujsub: Lu! jac'ala cha bA 
jach mi' subeñetla la' cha'len, che'en. 

6 Ya'an wacp'ej i yajnib ja! melel ba ti 
tyun. Mi yochel che' bajche' ochenta o 
cien litros ja' ti jujump'ej i yajnib. 
Israelob mi' c'añob cha'an pocoñel 
cha'an bajche' mi' ch'ujbiñob. 

7 Jesús ti! sube mu! ba i ñusan i ya'lel 
ts'ujsub: Lu' but'ula ti ja' ili yajnib ja' 
tyac, che'en. Ti' lu' but'uyob jintyo ti 
pajmi. 

8 Che' jini, Jesús ti' subeyob: Wale 
luchula ts'itya'. Ch'amala majlel ba'an 
jini mu! ba ti xic'oñel cha'an q'uin, 
che'en. Cha'ach ti! cha'leyob. 

9 Jini mu! ba ti xic'oñel cha'an q'uin ti' 
japa che' ts'intyal jini ja' tsa' ba pantiyi ti 
i ya'lel ts'ujsub. Pero mach'an ti! ña!tyA 
baqui tyAlem. Jin jach mu! ba i ñusan i 
ya'lel ts'ujsub ti! ña'tyayob bajche' ti 
mejli como jiñobach ti! luchuyob jini ja'. 
Che! jini, jini mu! ba ti xic'oñel cha'an 
q'uin ti' paya tyalel jini winic mu! ba ti 
ñujpuñel. 

10 Ti' sube: I tyalelach ñaxan mi 
luchbentyel jini más wen ba i ya'lel 
ts'ujsub. Che' tsa'ix i japayob mi 
pas'entyel jini mach ba ñoj wen. Pero 
jatyet ti a lotyo jini más wen ba cha'an 
mi yaq'uentyel ti wi'il. 

11 Che! ti pantiyi jini ja! ti ya"lel ts'ujsub 
jiñach ba' ti' ñaxan pasa ñuc ba i 
p'atyalel Jesús. Ti' pasa i ñuclel ya' ti 
Caná ti Galilea. Jini ajcant'añob i cha'an 
ti' ch'ujbiyob Jesús. 

12 Che! ñac ti ujti jini q'uiñejel ti majli 
Jesús ti lum Capernaum ba i c'aba'. I ña! 
yic'ot i yijts'iñob yic'ot ajcant'añob i 
cha'an Jesús ti majli yic'otyob. Ti' 
ñusayob cha'p'ej uxp'ej q'uin ya'i. 


Jesús ti' xiq'uiyob loq'uel ti templo 
(Mt. 21.12-13; Mr. 11.15-18; Lc. 19.45-46) 


13 Che! ñac lac'alix i yorojlel pascua bA 
q'uin i cha'an ba israelob ti majli Jesús 
ya! ti lum Jerusalén ba i c'aba'. 

14 Yati ti! pat colem templo Jesús ti' 
tyajayob jini mu' ba i chon tyat wacax, 

tiñAme! yom ba i yAle! oveja yic'ot 
x'ujcutsu!. Ya'an je'el buchulo' ba ti mesa 
cha'an i q'uexben i tyaq'uin 
quixtyañujob. 

15 Che! ñac ti yila Jesús cha ba muc'ob ti 
templo, ti' jala pachi. Ti' chocoyob 
loq'uel ti pejtyelelob. Ti' choco loq'uel 
tiñame' yic'ot tyat wacax je'el. Ti! lu! 
chocbeyob i mesa tyac. 

16 Jesús ti! subeyob jini ajchon x'ujcutsu!: 
Loc'sanla pejtyelel cha bA yes an la! 
cha'an. Mach yom la! cha'len choñoñel 
WAI ti yotyot c Tyat am ba ti panchan, 
che'en. 

17 Che! jini, ajcant'añob i cha'an ti cha! 
c'ajtiyi i cha'añob Ts'ijbubil ba i T'an 
Dios ba' mi yal: Mach com j q'uel jini 
mu! ba i cha'leñob bajche' jini como mij 
q'uel ti ñuc ili a wotyot, che'en. Che' ti' 
cha! pensaliyob jini ajcant'añob i cha'an 
Jesús bajche' wa ts'ijbubil ti ñoj oniyix 
cha'an bajche' ti' cha'le Jesús. 

18 Che! jini, jini israelob ti! c'ajtibeyob 
Jesús: ¿Chuqui ti i señajlel a p'atyalel 
ma! pas'eñon lojon cha'an mi tsictiyel mi 
a wenta a cha'len che! bajche' jini? che! 
yAlol Jesús. 

19 Jesús ti! jac'a: Jisanla iliyi templo. Ti 
yuxp'ejlel q'uin mi quej c cha! 
wa'chocon, che'en. 

20 Che' jini, jini israelob ti' subeyob: Ti 
cuarenta y seis años ti mejli jini templo. 
¿Bajche'qui isujm che! ma! wal ti uxp'ej 
q'uin jach mi quej a cha' wa'chocon? 
che'ob. 

21 Pero jini templo tsa' ba i tyaja ti t'an 
Jesús jiñach i bac'tyal. 

22 Jin cha'an che! ti cha! tyejchi loq'uel 
Jesús ba'an sajtyemo' bA, ajcant'añob i 
cha'an ti cha! c'ajtiyi i cha'an bajche! ti 
ñaxan ala Jesús che! max tyo ti sajti. Che! 
jini ti' ch'ujbiyob cha'an melel jini t'an 
tsa! DA i wa subeyob Jesús yic'ot je'el ti' 
ch'ujbiyob Ts'ijbubil ba i T'an Dios ba' 
mi tyajtyal ti t'an cha'an jiñach mu! ba i 
chojquel tyalel. 


Jesús yujil isujm cha ba an ti' pusic'al 
quixtyañu 


23 Che! ñac ya'an ti Jerusalén Jesús ti 


yorojlel pascua ba q'uin, cabal ti' 
ch'ujbiyob Jesús. Ti! ch'ujbiyob che! ñac 
ti yila ñuc tyac i p'atyalel tsa! DA i pasa 
Jesús. 

24 Pero Jesús yujil isujm cha'an ili 
quixtyañujob mach'an ti! ch'ujbiyob ti 
pejtyelel i pusic'al como ti! lu! ña'tya cha 
bA an ti! pusic'al quixtyañujob. 

25 Mach c'aña i subentyel Jesús chuqui 
an ti' pusic'al quixtyañu como mi' bajñel 
ña'tyan chuqui an ti! pusic'alob. 


Jesús yic'ot Nicodemo 


1 An juntiquil fariseo ba winic 
Nicodemo ba i c'aba'. Jini juntiquil i 
yumob israelob. 
2 Nicodemo ti c'oti ba'an Jesús ti ac'balel. 
Ti! sube Jesús: Maestro, cujilix lojon 
isujm cha'an tyalemetyach ti Dios bajche'! 
ajcantisajet. Como mach'an majch ch'ujbi 
i pas ñuc tyac bA i p'atyalel mu! ba a 
cha'len mi mach'an Dios yic'otyob. 
3 Jesús ti' sube Nicodemo: Melel mic 
subeñet, jini mach ba ba'an mi' cha' 
ch'oc an mach ch'ujbi i yumin Dios. 
4 Nicodemo ti! sube: ¿Bajche'qui ch'ujbi i 
cha! ch'oc an winic che! winiquix? 
¿Ch'ujbi ba i cha! ajñel ti i ña! cha'an mi 
cha! ch'oc an? che'en. 
5 Jesús ti yala: Melel mic subeñet: Jini 
mach ba ba'an mi ch'oc an cha'an ti ja' 
yic'ot cha'an ti Ch'ujul ba i Ch'ujlel Dios 
mach ch'ujbi i yumin Dios. 
6 Che! mi lac ch'oc an wa! ti mulawil mi 
la caq'uentyel lac bac'tyal. Che! mi ch'oc 
an quixtyañu ti Ch'ujul ba i Ch'ujlel Dios 
mi yaq'uentyel tsiji' ba i cuxtyalel. 
7 Mach yom tyoj bac'ñajel ma! wubin 
cha'an jini c t'an tsa' ba c subet. Wersa 
yom la' cha' ch'oc an, bajche' tic subet. 
8 Jiñach che' bajche' jini ic' mi ñumel 
ba'ic jach mi ñumel. Mi la' wubin ic' pero 
mach a wujil isujm baqui mi tyalel baqui 
mi majlel. Cha'ach bajche' jini ch'oc 
ejemo' ba ti Ch'ujul ba i Ch'ujlel Dios. 
9 Nicodemo ti' c'ajtibe Jesús: ¿Bajche'qui 
ch'ujbi yujtyel jini? che'en. 
10 Jesús ti' jac'a: Jatyet maestrojet i 
cha'an lac pi'alob israelob. ¿Mach'a ba'an 
ma! ña'tyan jini? che! ti yala Jesús. 

11 Melel mic subeñet, mi lojon c cha'len 
t'an cha'an cha ba tyac ti lojon quila. 
Mach'an mi la' ch'ujbin cha'an melel 
lojon c t'an. 

12 Tsa'ix c subeyetla i sujmlel jini am bA 
ti panchan che! ñac mic laje! yic'ot wA! 
ba an ti mulawil. Mi mach'an mi la! 
ch'ujbin che' mic subeñetla cha ba yes 
wa'an ti mulawil, ¿bajche'qui mi quej la! 
ch'ujbin che' mic subeñetla cha ba an ti 
panchan? 

13 Mach'an majch ti letsi majlel ti 
panchan, jin jach jini tsa' ba jubi tyalel ti 
panchan. Jin jach Joñon i Pi'alon ba 
Quixtyañujob. Ya! añon ti panchan. 

14 Che! bajche! Moisés ti! joc'choco lucum 
ti tye! ti tyaquin ba joch lum che! je'el mi 
quej c wersa letsantyel Joñon i Pi'alon DA 
Quixtyañujob. 

15 Cha'an majchical jach mi' ch'ujbin 
cha'an Ajcotyayajon i cha'an mach'an mi 
sajtyel cha'an ti bele! ora. Mi! tyaj i 
cuxtyAlel mach'a yujil jilel. Che! ti yala 
Jesús. 

16 Como cha'ach ti' wen p'untya Dios jini 
año' ba ti mulawil. Ti yac'a cojach ba i 
Yalobil. Majchical jach mu' ba i ch'ujbin 
ti i pusic'al i Yalobil Dios mach'an mi 
sajtyel. Mi! tyaj i cuxtyalel mach'a yujil 
jilel. 

17 Como Dios mach'an ti' choco tyalel i 
Yalobil ti mulawil cha'an mi yotsan ti 
xot'mulil año' ba ti mulawil. Ti' choco 
tyalel cha'an mi' tyajob i cotyantyel ti 
Yalobil Dios jini año' ba ti mulawil. 

18 Jini mu! ba i ch'ujbin cha'an ajcotyaya 
i cha'an i Yalobil Dios mach'an mi yochel 
ti xot'mulil. Jini mach ba ba'an mi' 
ch'ujbin wa alalix mi quej i xot' i mul 
como mach'an ti' ch'ujbi jini cojach ba 
Yalobil Dios. 

19 Jini mach'a ba'an mi' ch'ujbin wa 
alalix mi quej i xot' i mul. Come ti tyali i 
saclel mulawil. Quixtyañujob ti! mula 
ic't'ojñal ba mulawil. Mach'an ti' mula i 
saclel mulawil come simaron mi' 
cha'leñob. 

20 Como pejtyel majchical mi' cha'len 
simaronlel mi' ts'a'q'uel i saclel mulawil. 
Mach'an mi' laq'ue' i saclel mulawil ame 


tsictiyic simaronlel muc'ob. 

21 Jini mu! ba i cha'len cha bA yes wen 
tyac ba mi' lac' i saclel mulawil cha'an 
mi tsictiyel mu' ba i cha'len como mi' 
cha'len ti' p'atyalel Dios. 

22 Che' ñac ti ujti ti t'an, ti majli Jesús 
yic'ot ajcant'añob i cha'an ya! ti pañimil 
Judea ba i c'aba'. Ya! ti jale yic'otyob. Ti 
yac'a ch'am ja!. 

23 Juan je'el chancol i yac! ti ch'am ja! 
ya! ti ja! Enón ba i c'aba' lac'al ti lum 
Salim ba i c'aba' como ya' an cabal ja'. Ti 
c'oti quixtyañujob. Ti! ch'amayob ja!. 

24 Ti ujti ili che! ñac max tyo och ti 
cachol Juan. 

25 Ti queji i subeñob i bA israelob yic'ot 
ajcant'añob i cha'an Juan cha'an bajche! 
yom i pocob i bA yic'ot yamba pocoñel 
tyac. 

26 Ti c'otiyob ba'an Juan. Ti' subeyob: 
Maestro, chancol i yac! ti ch'am ja! jini 
am ba ti junxej ja! Jordán ba i c'aba'. 
Pejtyelel quixtyañu mi! t'uñob majlel tsa! 
ba a wac'a ti ña'tyantyel che! ñac ti a 
cha'le subt'an, che'ob. 

27 Juan ti! jac'a: Mach'an mi! tyaje' i 
ñuclel quixtyañujob, jin jach jini mu! ba i 
yaq'uentyel i ñuclel ch'oyol ba ba'an 
Dios ti panchan. 

28 Jatyetla tsa'ix la! wubi c t'an. La! wujil 
tic subu mach Cristojonic, jini yajcAbil 
ba. Tsa' jach ñaxan chojquiyon tyalel. 

29 Jini yajcabil ba che! bajche' ajñujpuñel 
tsa! ba i tyaja i yijñam. I pi'al mu! ba i 
majlel i yotsan ajñujpuñel, mu! ba i 
majlel i yubiben i t'an wen c'ajacña i yoj 
cha'an i t'an ajñujpuñel. Joñon, cho'on, 
bajche' jini i pi'al mu' ba majlel i yotsan 
ajñujpuñel yubi. Jin cha'an ts'acalix 
c'ajacña ba coj. 

30 Wersa mi' ñuc isantyel Cristo, wersa 
mic ju! santyel, che! ti yala Juan. 

31 Jini ch'oyol ba ti panchan, i yumach 
pejtyelel cha ba an. Jini ch'oyol ba ti 
mulawil, i cha'añach mulawil, mu' jach i 
ña'tyañob cha ba yes an ti mulawil. Jini 
ch'oyol ba ti panchan i yumach ti 
pejtyelelob. 

32 Jini ch'oyol ti panchan mi' sub cha ba 
yes ti yila yic'ot cha ba ti yubi. Mach'an 

majch mi! ch'ujbin cha'an melel mu' bA i 
yale'. 

33 pero mi an majch mi' ch'ujbin mu! ba i 
yale' jini ch'oyol ba ti panchan mi' yal 
cha'an yoque melelach i t'an Dios. 

34 Como jini tsa! bA chojqui tyAlel cha'an 
Dios, mi' sube' i t'an Dios. Dios mach'an i 
p'isol bajche' mi yac' Ch'ujul ba i 
Ch'ujlel. 

35 Lac Tyat mi' p'untyan i Yalobil. Tsa'ix 
i yaq'ue ti' wenta i Yalobil pejtyelel cha 
ba an tyac. 

36 Jini mu' ba i ch'ujbin cha'an Ajcotyaya 
i cha'an i Yalobil Dios, anix i cha'an i 
cuxtyalel mach'a yujil jilel. Jini mach bA 
ba'an mi' ch'ujbin i Yalobil Dios, mach 
ch'ujbi i yaq'uentyel i cuxtyalel. Mi 


yajñel ti! mich'lel Dios. 

1 Jini fariseojob ti queji i yubin 
4 cha'an más on chancol ba i 
tsaclentyel Jesús bajche' jini mu' ba i 
tsaclen Juan. Yic'ot más mi yac' ch'am 
ja'. 
2 Aunque mach'an ti yac'a ch'am ja' 
Jesús pero jini ajcant'añob i cha'an ti 
yac'ayob ch'am ja!'. 
3 Cha'an yujil isujm Jesús bajche' ti' 
pensaliyob jini fariseojob, ti loq'ui majlel 
Jesús ya! ti Judea cha'an mi cha! sujtyel 
ti pañimil Galilea bA i c'aba!. 
4 Wersa mi ñumel Jesús ti pañimil 
Samaria bA i c'aba' che! sujtyelix muc'!. 
5 Che! jini ti c'oti ti jump'ej lum Sicar bA 
i c'aba' ya' ba an ti Samaria. Ti lac'alel 
Sicar an jumpejt lum i cha'an bA Jacob ti 
ñoj oniyix. Jini lum jiñach tsa! bA i 
yaq'ue José ba i c'aba' ba yalobil Jacob. 
6 Ya'an jump'ej pozo mu! ba i pejcantyel 
ti i cha'an Jacob como jin ti' piqui ti ñoj 
oniyix. Cha'an wen lujb Jesús ti xambal 
ti buchle ya! ti! ti' pozo. Yomox i tyaj 
xinq'uinil. 
7-8 Ti majli ajcant'añob i cha'an Jesús ya! 
ti lum cha'an i man cha ba mi! c'uxob. 
Che' jini, ti c'oti juntiquil x'ixic ya' ba 
chumul ti Samaria ti luch ja'. Jesús ti' 
sube: Aq'ueñon ts'itya' ja' cha'an cape', 
che'en. 


Jini samaria ba x'ixic ti' ti' ja' 


9 Che' jini, jini x'ixic am ba ti Samaria ti' 
sube Jesús: ¿Bajche' isujm che' jatyet 
israelet ma! c'ajtibeñon ja! che! x'ixicon 
tyalemon ti Samaria? che'en. (Como i 
tyalel jini israelob ma! mi! pejcañob i ba 
yic'ot jini año' ba ti pañimil Samaria.) 

10 Che' jini, Jesús ti' jac'a: Muq'uic a 
ña'tyan cha ba yom i yaq'ueñetla Dios, 
muq'uic a ña'tyan majchonqui chancol 
ba j c'ajtibeñet ja', jatyetyach mi quejel a 
c'ajtibeñon ja'. Che' jini joñon mi quejel 
caq'ueñet jini ja! mu! ba yaq'ueñet a 
cuxtyaAlel, che'en. 

11 Jini x'ixic ti' sube: C yum, mi anic chA 
ba a c'aña a luch loq'uel jini ja'. Aro jini 
pozoji tyam. ¿Baqui ma! tyajbeñon ja! 
mu! bA i yaq'ueñon j cuxtyAlel, ma! wA]? 
che'en. 

12 Lac yumob ti ñoj oniyix ti' caybeyonla 
ili i pozo ba! ti! japa ja! yic'ot pejtyelel i 
yalobilob yic'ot i yalac' je'el. ¿Más 
ñuquet ba bajche' Jacob? Che' ti yala jini 
x'ixic. 

13 Jesús ti' jac'a: Ti pejtyelel mu' ba i 
jape' ili ja! mi cha! quejel i tyaquin i ti'. 
14 Pero jini mu! ba i jape! jini ja! mu! bA 
caq'ueñob ma'ix ba' ba ora mi quejel i 
cha' tyaquin i ti' yubil. Como jini ja' mu' 
ba caq'uen mi yajñel che' bajche' i 
loq'uib ja' ti' pusic'al cha'an bele' ora 
cha'an mi yaq'uentyel i cuxtyalel mach'a 
yujil jilel, che'en. 

15 Che' jini, jini x'ixic ti' sube: Aq'ueñon 
jini ja' cha'an machic ba'an ba' ba ora 
mic cha' ubin tyaquin ti', cha'an ma'ix 
mic bej cha! tyalel ti luch ja! wa! ti ili 
pozo, che'en. 

16 Jesús ti! sube: Cucu, paya tyalel a 
ñoxi'al. Che! jini, ma' cha! tyalel, che'en. 
17 Jini x'ixic ti! jac'a: Ma'an c ñoxi'al, 
che'en. Che' jini, Jesús ti' sube: Melelach 
che! ma! wal ma'ix a ñoxi'al, che'en. 

18 Como tsa'ix ajni a wic'ot jo'tiquil a 
ñoxi'al. Jini a wic'ot bA wale iliyi mach a 
ñoxi'alic. Tsiquil melelach bajche' ti a 
wala, che'en. 

19 Che! ñac jini x'ixic ti yubi i t'an, ti' 
sube Jesús: Wale mic ña'tyan jatyet 
juntiquil tsa' ba i xiq'ui a wale' Dios, 
che'en. 

20 Lojon c yumob ti ñoj oniyix jini 
samaritanojob ti! ch'ujutisayob Dios wA! 
ti ili wits. Pero jatyetla, israelet ba la mi 
la! wal ya! ti Jerusalén yom lac 
ch'ujutisan Dios, che'en. 

21 Jesús ti' sube jini x'ixic: Ch'ujbin c t'an 
cha'an tyal i yorojlel mi quejel la' 
ch'ujutisan c Tyat ti panchan che' mach 
caña la! tyalel mi wa'ic ti ili wits mi ya'ic 
mi la! majlel ti Jerusalén cha'an la! 
ch'ujutisan, che'en. 

22 Jatyetla samaritanojet ba la, mach'an 
mi la! ña'tyan cha ba mi la! ch'ujutisan. 
Pero joñon lojon israelon bA lojon mi 
lojon c ña'tyan. Como tyal i cotyantyel 
pejtyelel quixtyañujob ba'an israelob, 
che'en. 

23 Pero cha'an ti tyaliyon, tyal i yorojlel 
mi quejel i ch'ujutisan c Tyat ti' 
pusic'alob che! mach'an cha ba an che! 
mi yoque ch'ujutisan c Tyat am ba ti 
panchan cha'an cha'ach yom mi 
ch'ujutisantyel ti jini mu' ba i ch'ujutisan 
c Tyat, che'en. 

24 Como Dios mach'an tsiquil como ti' 
ch'ujlel jach an. Jini yom ba i ch'ujutisan 
Dios yom i yoque ch'ujutisan ti i pusic'al 
che' mach'an cha ba mi' q'uele', che'en. 
25 Jini x'ixic ti' sube: Cujil isujm mi 
quejel i tyalel Mesías mu! ba i pejcantyel 
ti Cristo. Che! mi tyAlel mi quejel i lu' 
tsictisabeñonla i sujmlel, che'en. 

26 Jesús ti' sube: Joñoñach jini Mesías 
chancolon ba ti t'an a wic'ot. 

27 Ti jim ba ora ti cha! c'oti ajcant'añob i 
cha'an. Tyoj bac'ñajel ti yubiyob cha'an 
ti yilayob muc! ti t'an Jesús yic'ot 
juntiquil x'ixic ch'oyol ba ti Samaria. 
Pero mach'an majch ti' c'ajtibe cha ba 
yom o chuqui chancol i yalob. 

28 Che! jini, jini x'ixic ti' caya i yuc'un. Ti 
majli ti lum ba' ti' sube quixtyañujob: 

29 La'la. Q'uelela juntiquil winic tsa' ba i 
lu' subon ti pejtyelel cha ba tyac tic 
cha'le. ¿Mach'a jinic jini Cristo mi la! 
wal? che'en. 

30 Che' jini, ti loq'uiyob majlel ti lum. Ti 
majliyob ya' ba'an Jesús. 

31 Che' max tyo ti c'oti jini quixtyañujob 
ajcant'añob i cha'an ti' subeyob Jesús: 


Maestro, cha'len uch'el, che'ob. 

32 Pero Jesús ti' subeyob: An cha bA mij 
c'ux mach ba ba'an mi la' ña'tyan, 
che'en. 

33 Jini ajcant'añob i cha'an ti' c'ajtibeyob 
i ba: ¿Am ba majch ti' ch'ambe tyalel cha 
ba mi' c'uxe!? che'ob. 

34 Pero Jesús ti' subeyob: Che! bajche' 
cuch'el che! mic cha'len cha ba yom jini 
tsa! ba i chocoyon tyalel yic'ot che! mic 
jolontisan i toñel, che'en. 

35 Jatyetla mi la' wal: Caya tyo champ'ej 
uw cha'an c'ajbal, che'etla. Pero joñon 
mic subeñetla: Q'uelela jini cholel. 
C'anix. I yorojlelix c'ajbal yubil, che'en. 
36 Jini mu' ba ti c'ajbal mi' ch'am i tyojol 
ti' wut mu! ba i tyuc'ob. I wut mi quejel i 
yajñel ti bele! ora. Jini mu! ba ti pac! 
yic'ot jini mu! ba ti c'ajbal lajal c'ajacña i 
yoj mi yubin, che'en. Como ti' laja jini 
c'ajbal che' bajche' quixtyañu mu' ba 
quejel i ch'ujbin Jesús. 

37 Melelach jini albil ba t'an mu! bA i yal: 
Juntiquil mi' cha'len pac'. Yañach ba mi' 
cha'len c'ajbal. Che' mi yale' albil ba 
t'an, che'en. 

38 Joñon tic chocoyetla majlel ti c'ajbal 
yubil ba! mach'an ti la! cha'le pac!. Yaño! 
ba ti! cha'le toñel pero jatyetla mi la! 
cha'len c'ajbal, che'en. 

39 Cabal jini año! ba ti lum Sicar ya! ti 
Samaria ti' ch'ujbiyob Jesús cha'an ti caj 
jini tsa' ba i sube jini x'ixic che' ñac ti 
yala: Ti' subon pejtyelel cha ba tyac tic 
cha'le, che'en. 

40 Che' ñac ti c'oti jini samaritanojob ti' 
c'ajtibeyob cha'an mi jalejel yic'otyob. 
Jesús ti jale cha'p'ej q'uin. 

41 Cabal yaño' ba ti' ch'ujbiyob Jesús 
je'el che' ñac ti yubibeyob i t'an Jesús. 

42 Che' jini, ti' subeyob jini x'ixic: Wale 
mi lojon c ch'ujbin. Mach cha'anic jach a 
t'an como tsa'ix lojon cubi i t'an Jesús 
je'el. Cujil lojon isujm cha'an melel 
jiñach Cristo jini Ajcotyaya i cha'an 
pejtyelel año' ba ti mulawil, che'ob. 


Jesús ti! lajmisa i yalobil juntiquil 
am ba ye'tyel 


43 Che! tsa'ix ñumi cha'p'ej q'uin Jesús ti 

loq'ui majlel ti Samaria. Ti bej majli ti 
pañimil Galilea ba i c'aba'. 

44 Como Jesús ti wA ala cha'an ma'ix mi 
q'uejlel ti ñuc ti i lumal jini mu' ba i 
xiq'ue! i yale' Dios. 

45 Che! ñac ti c'oti ti Galilea weñach ti 
yilayob Jesús ya'i como an jini 
tsajniyobix ba je'el ti pascua ba q'uin ti 
Jerusalén. Tsa'ix i lu! ilayob pejtyelel tsa! 
ba i cha'le Jesús ya'i. 

46 Che! jini, Jesús ti sujti ti Caná ya! ti 
Galilea ba! ti pantisa ti i ya'lel ts'ujsub 
jini ja'i. Ya'i an juntiquil ñuc ba ajtroñel i 
cha'an yumal. C'am i yalobil ya' ti lum 
Capernaum ba i c'aba'. 

47 Che! ñac ti yubi jini ñuc ba ajtroñel i 
cha'an yumal cha'an tsa'ix cha' loq'ui 
tyalel Jesús ti Judea ti cha' c'oti ti 
Galilea. Ti majli i q'uel Jesús cha'an i 
c'ajtin cha'an mi majlel ti yotyot cha'an 
mi! lajmisan alo' ba i yalobil yomox bA 
sajtyel. 

48 Che! jini, Jesús ti! sube: Jatyetla 
mach'an mi la' ch'ujbiñon che' ma' mi 
la! wilan i señajlel c p'atyalel mi ma' 
mi la! pas'entyel ñuc tyac ba c 
p'atyalel, che'en. 

49 Pero jini ñuc ba ajtroñel ti yala: La! ti 
ora, ame sajtic calobil, che'en. 

50 Che' jini, Jesús ti' sube: Sujtyen ti a 
wotyot. Mi quejel i lajmel a walobil. Ti' 
ch'ujbi cha'an melel i t'an Jesús jini 
winic. Ti sujti majlel ti yotyot. 

51 Che! yomox c'otyel ti i yotyot, jini 
ajtoñelob i cha'an ti majli i tyaj tyalel. Ti' 
subeyob: Cuxul a walobil, che'ob. 

52 Che' jini, ti' c'ajtibeyob bajche'qui ora 
ti queji i lajmel. Ti! subeyob: Ac'!bi ti 
lajmi ti c'ajc che! ts'itya' ñumenix 
xinq'uinil, che'ob. 

53 Che! jini, i tyat jini ajc'am'an ti queji i 
ña'tyan jiñach ba ora che' Jesús ti' sube: 
Mi quejel i lajmel a walobil, che'en. Jini 
winic yic'ot ti pejtyelel am ba ti i yotyot 
ti queji i ch'ujbiñob cha'an Ajcotyaya i 
cha'añob Jesús. 

54 Jiñach i cha'yajlelel ti' pasa ñuc tyac 
ba i p'atyalel Jesús ya' ti Galilea. Jiñach 
ti' cha'le Jesús ti Galilea che! cha! 
sujtyemix tyAlel ti Judea. 


Jesús ti! lajmisa juntiquil mach'a ba'an i 
c'ajnibal yoc i c'ab 

1 Ti wi'il ti' meleyob jump'ej 
5 q'uiñejel jini israelob. Jesús ti cha! 
sujti ti Jerusalén. 
2 Ya! ti ts'ajc tsa! ba i c'aña i joy macob 
Jerusalén an jump'ej i ti! i c'aba! 
Ovejajob. Ya'an jump'ej colem ba i 
yajnib ja! Betesda ba i c'aba'. An jo'p'ej i 
corredor tyac ti' joytyalel. 
3 Ya' tsol tyots'olob cabal ajc'am'añob; 
muts'ulo' ba i wut yic'ot mach ba wen 
tyacob i yoc yic'ot mach'a ba'an i 
c'ajnibal yoc i c'ab. Ti lu' pijtyayob 
cha'an mi ñijcantyel ja'. 
4 Como an jach i yorojlel mi jubel 
ajtroñel i cha'an Dios ch'oyol ba ti 
panchan. Mi jubel tyalel cha'an i nijcan 
jini ja'. Jini mu' ba i ñaxan ochel che' 
tsa'ix nijcanti ja! ti lajmisanti cha ba jach 
tyac ti chamel. 
5 Ya'an je'el juntiquil winic am ba i 
c'am'an c'ala treinta y ocho años. 
6 Che! ñac ti yila Jesús ya! tyots'ol ti' 
ña!tyA anix cabal jabilel ya! tyots'ol. Ti! 
sube jini ajc'am'an: ¿A wom ba 
lajmiquet? che'en. 
7 Jini ajc'am'an ti' jac'a: Mach'an majch 
mi yotsañon ti ja! che! mi nijcantyel jini 
ja!. Jujunyaj che! com ochel an majch 
yamba mi ñaxan ochel, che'en. 
8 Jesús ti' sube: Tyejchen. Lotyox a pojp. 
Cha'lenix xambal, che'en. 
9 Ti jin jach ba ora ti lajmisanti jini 
winic. Ti' lotyo i pojp. Ti queji ti xambal. 
Pero i yorojlel c'aj oj i cha'an israelob. 
10 Jini israelob ti' sube tsa' ba lajmisanti: 
I yorojlelix c'aj oj. Tiq'uil cha'an a 
ch'ame' majlel a pojp, che'ob. 
11 Jini winic ti! jac'a: Jini tsa! bA i 
lajmisayon ti! subon: Lotyox a pojp. 
Cha'lenix xambal. Che' ti' subon, che'en. 
12 Che' jini, ti' c'ajtibeyob jini tsa' ba 
lajmisanti: ¿Majchqui jini tsa' ba i subet: 
Lotyox a pojp, cha'lenix xambal? che'ob. 
13 Pero mach'an ti' ña'tya jini winic 
majchqui jini tsa! ba i lajmisa como an 
ñoj cabal quixtyañu. Jesús ti loq'ui majlel 
ti xinilob. 

14 Ti wi'il Jesús ti! tyaja jini winic ti 
templo. Ti' sube: Q'uele awilan, wale 
lajmeñetix. Mach yom ma! cha! cha'len 
mulil ame an cha ba yes más tsats ba 
wocol mi quejel a waq'uentyel a ñusan, 
che'en. 

15 Jini winic ti majli i suben israelob 
cha'an jiñach Jesús tsa! ba illajmisA. 

16 Jin cha'an israelob ti' tyac'layob Jesús. 
Ti queji i pensalin i tsansañob Jesús 
cha'an jach ti' cha'le lajmisaya ti yorojlel 
c'aj oj. 

17 Pero Jesús ti' subeyob: C'ala wale iliyi c 
Tyat ti panchan mi' cha'len wen ba toñel. 
Joñon je'el mic cha'len wen ba, che'en. 

18 Jin cha'an más yomox i tsansañob 
Jesús jini israelob. Como mach jinic jach 
ti' cha'le lajmisaya ti yorojlel c'aj oj, pero 
cha'an ti caj je'el ti' laja i ba yic'ot Dios. 
Como ti yala i Tyatyach Dios. 


I p'atyalel i t'an Jesús 


19 Che! jini, Jesús ti! subeyob: Melel mic 
subeñetla: Joñon i Yalobilon Dios. 
Mach'an cha ba ch'ujbi c cha'len tic 
bajñelil. Jin jach mu' ba quilan i cha'len 
c Tyat mic cha'len je'el. Ti pejtyelel cha 
ba jach mi' cha'len c Tyat ti panchan mic 
cha'len je'el. 

20 Como c Tyat ti panchan mi' 
p'untyañon. Mi' pas'eñon ti pejtyelel cha 
ba jach mi! cha'len. Mu! tyo quejel c 
pas'eñetla más ñuc tyac ba. Tyoj 
bac'ñajelet ba la mi quej la! wubin. 

21 Como che' bajche' c Tyat ti panchan 
mi' tyech loq'uel quixtyañujob ba'an 
sajtyemo' ba cha'ach bajche! mi yaq'uen 
i cha' cuxtiyel cha'ach joñon je'el i 
Yalobilon mi cac! ti cuxtiyel majchical 
jach com ba caq'uen i cuxtyaAlel. 

22-23 C Tyat ti panchan tsa'ix i yaq'ueyon 
tic wenta cha'an mic cha'len melojel. 
Matix majch mi' mele'. Cha'an ti pejtyelel 
quixtyañujob mi lajal q'uelon ti ñuc 
bajche' mi' q'uelob ti ñuc c Tyat ti 
panchan. Jini mach'a ba'an mi' q'uelon ti 
ñuc ma'ix mi' q'uel ti ñuc c Tyat je'el tsa' 
ba i chocoyon tyalel. 

24 Melel mic subeñetla: Jini mu! ba i 
yoque ñach'tyan c t'an yic'ot mu! ba i 


ch'ujbin Dios tsa' ba i chocoyon tyalel 
anix i cha'an i cuxtyalel mach'a yujil 
jilel. Ma'ix mi yaq'uentyel i xot'e' mulil 
como tsa'ix aq'uenti i cuxtyalel mach'a 
yujil jilel. 

25 Melel mic subeñetla: Cha'an ti 
tyAliyon, tyal i yorojlel che! mi quejel i 
yubin c t'an i Yalobilon Dios jini 
sajtyemo' bA. Jini mu! ba i jac'beñon c 
t'an mi yaq'uentyel i cuxtyalel mach'a 
yujil jilel. 

26 Como c Tyat an i p'atyalel cha'an mi 
yaq'uen quixtyañujob i cuxtyalel mach'a 
yujil jilel. Che! je'el tsa'ix i yac'on i 
p'atyalel como i Yalobilon cha'an 
caq'uen i cuxtyAlel quixtyañu mach'a 
yujil jilel. 

27 Tsa'ix i yac'on tic wenta c cha'len 
melojel cha'an Joñon i Pi'alon ba 
Quixtyañujob. 

28 Mach yom tyoj bac'ñajeletla mi la! 
wubin como tyal i yorojlel jini sajtyemo! 
ba mi quejel i yubibeñon c t'an Joñon i 
Pi'alon ba Quixtyañujob, che'en. 

29 Mi quejel i loq'uel tyalel ba' 
ch'ujñabilob. Jini tsa! ba i cha'le wen bA 
mi quejel i cuxtiyel cha'an ti bele! ora. 
Pero jini tsa! ba i cha'leyob mach'a wen 
mi quejel i tyejchel loq'uel cha'an i xot'e' 
i mul. 


Jini mu! ba i yac' ti cajñel i 
p'atyalel i t'an Jesús 

30 Mach'an cha ba ch'ujbi c cha'len 
cha'an jach com tic bajñel c pusic'al. Mic 
cha'len melojel jiñach bajche' mic 
subentyel tic Tyat. Tyojach mic cha'len 
melojel como mic cha'len bajche' yom c 
Tyat ti panchan tsa! ba i chocoyon tyalel. 
Matix mic cha'len bajche' bajñel com tic 
pusic'al. 
31 Mi tic bajñel subu cha'an chocolon 
tyalel, mach yom ch'ujbinticon. 
32 Pero an yamba mu! ba i sub cha'an 
chocolon tyalel. C'ajnibalach mi 
ch'ujbintyel i t'an. 
33 Jatyetla ti' la' choco majlel winicob 
ba'an Juan cha'an la! c'ajtiben majchqui 
jini Juan. Jini ti yac'ayon ti cajñel cha'an 
chocolon tyalel ti Dios. 

34 Pero mach wersa i yac'on ti cajñel 
quixtyañu. Chancol jach c subeñetla 
cha'an melelach i t'an Juan cha'an 
ch'ujbi la' tyaj la' cotyantyel. 

35 Jini Juan che! bajche' ts'abal bA pat 
cas mu' ba i wen pas i c'ac'al. Jatyetla 
poj tijicñayetla che! ñac ti la! ñach'tya 
cha ba ti yala. 

36 Pero an cha ba más ñuc tyac ba 
bajche' i t'an Juan mu! ba i yAc! ti cajñel 
majchonqui. Jini ñuc tyac ba c p'atyalel 
mi yac'on ti cajñel cha'an chocolon tyalel 
ti Dios. Jini mi' tsictisan cha'an c Tyat ti 
panchan ti' chocoyon tyalel. 

37 Che! je'el aunque mach'an ba! ba ora ti 
la! wubibe i t'an c Tyat mach'an ba! bA 
ora ti la! wila. Pero c Tyat ti panchan tsa! 
ba i chocoyon tyaAlel mi yac'on ti cajñel 
cha'an chocolon tyalel i cha'an. 

38 pero mach'an ti la! ñoj ch'ujbi cha'an 
melel i t'an jini tsa! bA i yac'ayon ti 
cAjñel cha'an chocolon tyalel ti Dios. 
Como ma' ti la! ch'ujbiyon tsa! ba 
chojquiyon tyalel tic Tyat ti panchan. 

39 Jatyetla mi la! wen q'uele! jini 
Ts'ijbubil ba i T'an Dios cha'an la! wom 
la' tyaj la! cuxtyalel mach'a yuyjil jilel. 
Pero jiñach jini Ts'ijbubil ba i T'an Dios 
mi yac'on ti cajñel. 

40 Jatyetla mach la' wom la' ch'ujbin 
cha'an chocolon tyalel cha'an mi la! 
waq'uentyel la! cuxtyalel mach'a yujil 
jilel. 

41 Ma! mic sajcan i sujbel c ñuclel ti 
quixtyañujob. 

42 Pero mij cañetla. Cujil isujm cha'an 
mach'an mi la! p'untyan Dios. 

43 C Tyat ti panchan ti! chocoyon tyAlel 
pero mach'an mi la! ch'ujbiñon. Pero mi 
an majch mi bajñel tyalel mi quejel la! 
lolon ch'ujbin. 

44 ;Bajche!qui ch'ujbi la! ch'ujbiñon che! 
mi la! bej sajcan la! ñuclel ti! tyojlel la! 
pi'alob? Pero ma'ix mi la! jop! la! tyaj la' 
ñuclel ti! tyojlel Dios. 

45 Mach yom mi la! lolon pensalin cha'an 
joñon mi quejel c sub la! mul ti! tyojlel c 
Tyat ti panchan. Pero añach juntiquil mu! 
ba i sub la' mul. Jiñach Moisés mu! bA la! 
ch'ujbin cha'an melel i t'an mi la' lolon al. 


46 Como mi muq'uic la! ch'ujbin cha'an 
melel i t'an Moisés mi la! ch'ujbin je'el 
cha'an Dios ti! chocoyon tyAlel. Como 
Moisés ti! ts'ijbu cha'añon. 

47 Pero mi ma! mi la! ch'ujbin cha'an 
melel jini tsa! ba i ts'ijbu Moisés ti ñoj 
oniyix, ¿bajche'qui mi quejel la' ch'ujbin 
cha'an melel jini mu' ba c subeñetla? 
Che' ti yala Jesús. 


Jo'p'ej milob ti' cha'leyob uch'el 

(Mt. 14.13-21; Mr. 6.30-44; Lc. 9.10-17) 

6 1 Ti wi'il Jesús ti majli ti junxej 
colem joyol ba ja' Galilea ba i 

c'aba'. Cha'chajplel ba i c'aba' jini ja! 
Tiberias. 
2 Cabal quixtyañu ti' tsacleyob majlel 
Jesús como tsa!ix i yilayob ti! pasa ñuc 
tyac bA i p'atyalel che! ñac ti! lajmisa 
ajc'am'añob. 
3 Che! jini, Jesús ti letsi ti jump'ej 
bujtyal. Ya'i ti buchle yic'ot ajcant'añob i 
cha'an. 
4 Lac'alix i yorojlel pascua ba q'uin i 
cha'an israelob. 
5 Che! ñac ti yila Jesús ñoj cabal 
quixtyañu chancol i tsacleñob ti' sube 
Felipe: ¿Baqui mi quejel lac mañe' waj 
cha'an pejtyelel ili quixtyañujob? che'en. 
6 Cha'ach ti yala Jesús cha'an jach mi! 
tsictisan bajche' mi quejel i jaq'ue' 
Felipe. Come Jesús wa yujil isujm cha bA 
yes mi quejel i cha'len. 
7 Che' jini, Felipe ti' jac'a: Mach jastyay 
mi ti laj c'aña doscientos denarios cha'an 
mi lac mambeñob waj cha'an i c'uxob ya! 
ts'itya' jach ti jujuntiquil, che'en. 
[Doscientos denarios i tyojol doscientos 
días toñel.] 
8 Che! jini, Andrés, juntiquil ajcant'an i 
cha'an Jesús i yijts'in Simón Pedro ti 
yala: 
9 Umba'an juntiquil alob am ba joq'uej i 
waj melel ba ti cebada. An cha'cojt i chay 
je'el. ¿Pero cha ba yes i c'ajnibal jini che! 
ñoj cabal quixtyañu? Che! ti yala Andrés. 
10 Che! jini, Jesús ti! subeyob: Subenla ti 
pejtyelel cha'an mi buchtyalob, che'en. 
Ya'an cabal jam. Che! bajche' jo'p'ej mil 
winicob ti buchleyob. 


163 


JUAN 





11 Che! jini, Jesús ti! ch'AmA jini waj. Ti' 
sube Dios wocox i yAlA. Ti yaq'ue 
ajcant'añob i cha'an. Ti! pucbeyob ti 
pejtyelel ya! ba buchulob. Cha'ach ti! 
pucbeyob je'el jini chay. Ti aq'uentiyob 
che! bajche! c'amel yom i c'uxob. 

12 Che! ñac tsa'ix ñaj'ayob, Jesús ti! sube 
ajcant'añob i cha'an: Lotyola ti pejtyelel i 
xejt'il tyac waj tsa' ba colojbayi cha'an 
ma! mi lolon jilel, che'en. 

13 Ti! lotyoyob jini tsa! bA colojbayi. Ti' 
but'uyob doce chiquib i xejt'il tyac jini 
cebada ba waj. 

14 Che! jini, che! ñac ti yila jini 
quixtyañujob jini ñuc ba i p'atyalel tsa' 
ba i pasa Jesús, ti yalayob: Melelach 
jiñach juntiquil ñuc ba tsa' ba i xiq'ui i 
yAle! Dios wersa ba yom mi tyalel ti 
mulawil, che'ob. 

15 Pero Jesús yujil isujm cha'an wersa 
yom i yotsañob ti ñuc ba yumal i 
cha'añob. Jin cha'an ti cha' bajñel majli 
ti chan ba wits. 


Jesús ti' cha'le xambal ti' pam ja' 
(Mt. 14.22-27; Mr. 6.45-52) 


16 Che! bA ac'balelix jini ajcant'añob i 
cha'an Jesús ti jubi majlel ti' ti' colem 
joyol ba ja'. 

17 Ti ochiyob ti barco. Ti queji i c'axelob 
ti jini colem joyol ba ja' cha'an mi majlel 
ti lum Capernaum ba i c'aba'. Iq'uix. Pero 
Jesús max tyo ti jubi tyalel ti bujtyal. 

18 Ti queji ti umel p'atyal ba ic'. Ti 
queji i wen letsel jini ja'. 

19 Che! ñac tsa'ix i bej ñijcayob majlel 
barco che' bajche' jump'ej legua, ti 
yilayob Jesús chancol i laq'ue' tyAlel 
barco. Chancol ti xambal tyaAlel ti' pam 
ja'. Ti' cha'leyob baq'uen. 

20 Pero Jesús ti' subeyob: Joñoñach. 
Mach yom la' cha'len baq'uen, che'en. 

21 Che! jini, c'ajacña i yoj ti queji i 
yubiñob. Ti' payayob ochel Jesús ti 
barco. Ora jach ti c'otiyob ti' ti' ja' ba' 
yomob majlel. 


Ti' sajcayob Jesús 


22 Ti yijc'Alel ti queji i ña'tyañob 
quixtyañujob tsa! ba cayle ti junxej colem 


joyol ba ja! cha'an tsa'ix majliyob 
ajcant'añob i cha'an Jesús ti jini cojach 
ba barco ya! ba an. Ti! ña'tyayob malix ti 
sujti Jesús yic'otyob. 

23 Pero ti jumuc! ti c'oti yamba barco 
tyac ya! ti lum Tiberias ba i c'aba! lac'al 
ba! ti! c'uxuyob jini waj che! ñac lac Yum 
ti' sube Dios wocox i yala. 

24 Che' ñac jini quixtyañujob ti queji i 
ña'tyan mach bej ya'ic an Jesús mi 
ajcant'añobic i cha'an je'el, ti ochiyob ti 
barco tyac. Ti majliyob ti Capernaum 
cha'an i sajcañob. 


Waj mu' ba i yaq'ueñonla tsiji' 
ba laj cuxtyalel 


25 Che' ñac ti c'oti ti junxej colem joyol 
bA ja! jini quixtyañujob ti! tyajayob 
Jesús. Ti! c'ajtibeyob: Maestro, 
¿bajche'qui ora ti juliyet? 

26 Pero Jesús ti' subeyob: Melel mic 
subeñetla: Mi la' sajcañon cha'an jach ti 
la' c'uxu jini waj jintyo ti ñaj'ayetla. 
Mach'an mi la' sajcañon cha'an ti caj ti 
la' ch'ame' isujm jini ñuc ba c p'atyalel. 
27 Mach yom mi jin jach mi la' cha'len 
toñel cha'an la' tyaj waj mu' jach ba i 
jilel. Pero yom mi la' cha'len wersa je'el 
cha'an la! tyaje' mu! ba i jalijel mu! ba i 
yaq'ueñetla la! cuxtyalel mach'a yujil 
jilel. Jiñach jini waj mu! bA caq'ueñetla 
Joñon i Pi'Alon bA Quixtyañujob como 
Dios c Tyat tsa'ix i yac'on tic wenta 
cha'an caq'ueñob i cuxtyAlel mach'a yujil 
jilel, che'en. 

28 Che' jini, ti' c'ajtibeyob Jesús: ¿Cha ba 
ti toñel yom mi lojon c cha'len cha'an mi 
lojon c cha'len jini yom ba Dios? che'ob. 
29 Jesús ti' jac'a: Jini yom ba Dios jiñach 
cha'an mi la' ch'ujbiñon tsa' ba 
chojquiyon tyalel ti Dios, che'en. 

30 Che' jini, jini quixtyañujob ti' c'ajtibe 
Jesús: ¿Chuqui ti seña ch'ujbi a pas'eñon 
lojon cha'an mi lojon quilan cha'an mi 
lojon j ch'ujbin cha'an melel a t'an? 
¿Chuqui ti ñuc tyac ba a p'atyAlel ma! 
pas? 

31 Lac yumob ti ñoj oniyix ti' c'uxuyob 
maná ya' ti tyaquin ba joch lum che' 
bajche' mi yale' ti Ts'ijbubil ba i T'an 

Dios: Dios ti yaq'ueyob uch'el tyalem bA 
ti panchan. Che! ts'ijbubil, che'ob. 

32 Jesús ti' jac'a: Melel mic subeñetla: 
Mach jinic Moisés ti yaq'ueyob uch'el 
tyalem ba ti panchan. C Tyatyach tsa' ba 
i choco tyalel jini uch'el. Jiñach mu! ba i 
yaq'ueñetla jini isujm ba uch'el tyalem 
ba ti panchan. 

33 Como jini uch'el yubil mu! ba i 
yaq'ueñetla Dios jiñach juntiquil tsa' ba 
jubi tyalel ti panchan. Jiñach mi 
yaq'ueñob tsiji' ba i cuxtyalel jini año! bA 
ti mulawil, che'en. 

34 Che' jini, ti' subeyob Jesús: C Yum, bej 
aq'ueñon lojon jini uch'el che'ob. 

35 Jesús ti' subeyob: Joñon jini uch'el 
mu! ba yaq'ueñetla la! cuxtyalel mach'a 
yujil jilel. Jini mu! bA i yochel tic cha'an 
ma'ix ba! ba ora mi quejel i yubin wi'ñal 
yubil. Jini mu' ba ch'ujbiñon cha'an 
melel c t'an ma!ix ba! ba ora mi quejel i 
yubin tyaquin ti' yubil. 

36 Pero che' bajche' tic subeyetla 
mach'an mi la' ch'ujbiñon aunque ti la' 
wilayon. 

37 Ti pejtyelel mu' ba i yaq'ueñon c Tyat 
mi yochel tic cha'an. Jini mu! ba i yochel 
tic cha'an ma! mic cha! choc sujtyel. 

38 Como ma! ti jubiyon tyalel ti panchan 
cha'an mic cha'len cha ba bajñel com. 
Pero ti tyaliyon cha'an c cha'len cha ba 
yom jini tsa' ba i chocoyon tyalel. 

39 Jini yom ba c Tyat ti panchan tsa! ba i 
chocoyon tyaAlel jiñach cha'an ma! mic 
sat mi junticlec jini tsa! ba i yaq'ueyon. 
Pero yom cha'an mic tyechob loq'uel 
ba'an sajtyemo! ba che! mic cha! tyalel ti 
cojix bA q'uin. 

40 Jini yom ba tsa! bA i chocoyon tyalel 
jiñach cha'an ti pejtyelel mu' ba i ña'tyan 
cha'an i Yalobilon Dios, mu! ba i ch'ujbin 
cha'an melel c t'an mi yaq'uentyel i 
cuxtyalel mach'a yujil jilel. Dios yom 
cha'an mic cha! tyechisan loq'uel ba'an 
sajtyemo' ba che! mic cha! tyalel ti cojix 
ba q'uin, che'en. 

41 Jin cha'an jini israelob año' ba ye'tyel ti 
queji i tyajob ti mach'a wen ba t'an Jesús 
cha'an ti caj ti yala: Che' joñon uch'elalon 
tsa' ba jubi tyalel ti panchan, che'en. 


42 Ti yalayob: ¿Mach'a jinic jini Jesús i 
yalobil José? Mi laj camben i tyat, i ña'. 
¿Bajche'qui isujm che' mi yal i ba ti jubi 
tyalel ti panchan? che'ob. 

43 Che! jini, Jesús ti! subeyob: Caya la! 
tyajon ti mach'a wen ba t'an. 

44 Ma! majch ch'ujbi i yochel tic cha'an 
mi ma! mi ñaxan nijcAbentyel i pusic'al 
cha'an tic Tyat tsa! ba i chocoyon tyalel. 
Joñon mi quejel c tyech loq'uel ba'an 
sajtyemo! ba ti cojix ba q'uin. 

45 Ti jun tyac tsa! ba i ts'ijbuyob jini tsa! 
ba i xiq'ui i yAle! Dios ti ñoj oniyix mi 
yAle!: Mi quejel i lu! cantisantyel ti Dios, 
che'ob. Ti pejtyelel mu! ba i ñach'tyaben 
i t'an c Tyat mu' ba i cantisantyel tic 
Tyat mi quejel i yochel tic cha'an. 

46 Ma! majch ti yila c Tyat. Joñon jach 
tsa' ba quila como ya'ach tyalemon ti 
Dios. 

47 Melel mic subeñetla: Jini mu! ba i 
ch'ujbiñon anix i cuxtyalel mach'a yujil 
jilel. 

48 Joñon uch'elalon mu' ba caq'ueñob i 
cuxtyalel. 

49 Aunque la' yumob ti ñoj oniyix ti' 
c'uxuyob jini uch'el tyalem ba ti panchan 
maná ba i c'aba' ya! ti tyaquin ba joch 
lum pero ti pejtyelel ti sajtiyob. 

50 Pero jini uch'el tsa' ba jubi tyalel ti 
panchan chancol ba cal, jini mu' i c'ux 
jini uch'el ma'ix mi quejel i sajtyelob. 

51 Joñoñach jini cuxul bA uch'el tsa! bA 
jubi tyAlel ti panchan. Jini mu! ba i c'ux 
ili uch'el mi quejel i yajñel ti bele! ora. 
Jini uch'el mu! ba caq'ueñob jiñach c 
bac'tyal. Mi cac' c bac'tyal cha'an bele! 
cuxul mi yajñel jini año' ba ti mulawil, 
che'en. 

52 Jini israelob año' ba ye'tyel ti queji i 
tyajob ti' t'an. Ti yalayob: ¿Bajche'qui 
ch'ujbi i yaq'ueñonla laj c'ux i bac'tyal? 
che'ob. 

53 Jin cha'an Jesús ti' subeyob: Melel mic 
subeñetla mi ma' mi la' c'ux c bac'tyal 
Joñon i Pi'alon bA Quixtyañujob, mi ma! 
mi la! jap c ch'ich'el ma'ix la! cuxtyalel 
mach'a yujil jilel. 

54 Jini mu! ba i c'ux c bac'tyal mu! ba i 
jap c ch'ich'el anix i cuxtyalel mach'a 


165 


JUAN 





yujil jilel. Joñon mic tyechisan loq'uel 
ba'an sajtyemo! ba ti jini cojix ba q'uin 
che! mic cha! tyalel. 

55 Como jini c bac'tyal mi! lajmisan 
wi'ñal. Jinic ch'ich'el mi! lajmisan 
tyAquin ti! yubil. 

56 Jini mu! ba i c'ux c bac'tyal, mu! ba i 
jap c ch'ich'el mi yajñel quic'ot. Joñon 
mi cajñel quic'ot je'el. 

57 An i cuxtyalel c Tyat tsa! ba i 
chocoyon tyalel. Cuxul mi cajñel cha'an 
tic Tyat. Cha'ach je'el, jini mu! bA i c'ux c 
bac'tyal cuxul mi yajñel cha'an ti joñon. 
58 Jini mu! bA i c'ux chancol ba cal tsa! 
ba jubi tyalel ti panchan mach lajal yic'ot 
tsa' ba i c'uxuyob la' yumob ti ñoj oniyix 
maná bA i c'aba' pero ti lu! sajtiyob. Jini 
mu! ba i c'ux mu! ba cal, bej cuxul mi 
yajñel ti bele! ora. Joñoñach jini uch'el. 
Che! ti yala Jesús. 

59 Jesús ti! cantisayob ili tyac ya! ba! 
much'quibilob ti templo i cha'an israelob 
ya! ti lum Capernaum ba i c'aba'. 


T'an cha'an laj cuxtyalel 
mach'a yujil jilel 


60 Che! ñac ti yubiyob jini cantisa cabal 
tsa! bA tsacleyob Jesús ti yalayob: Leco 
iliyi cantisa. ¿Majchqui yom i bej 
ñach'tyan? che'ob. 

61 Yujil isujm Jesús cha'an chancolob ti 
t'an ti caj jini tsa' ba i yala. Ti' 
c'ajtibeyob: ¿Tyoj bac'ñajelet ba la 
cha'an ti caj ili c t'an? 

62 ¿Chuqui mi quejel la! wal muq'uic la' 
wilan mic letsel majlel ti panchan Joñon 
i Pi'alon bA Quixtyañujob ba! añon ti 
ñaxan? 

63 Jini Ch'ujul ba c Ch'ujlel mi yaq'ueñob 
i cuxtyalel mach'a yujil jilel. Che! i bajñel 
c bac'tyal jach ma'ix mi yaq'ueñob i 
cuxtyalel. Jini t'an tsa! ba c subeyetla i 
cha'añach Ch'ujul ba c Ch'ujlel. Jini t'an 
mi yaq'ueñob i cuxtyAlel mach'a yujil 
jilel. 

64 Pero an cha'tiquil uxtiquil mach'a 
ba'an mi' ch'ujbin cha'an ch'ujbi 
caq'ueñetla la! cuxtyalel, che'en. Como 
Jesús yujil isujm majchqui jini mach'a 
ba'an ti! ch'ujbi. Yujil isujm majchqui jini 


mu! ba quejel i yac' ti! c'ab i contra. 
65 Jesús ti yala: Jin cha'an tic subeyetla 
ma' majch ch'ujbi i yochel tic cha'an mi 
ma' mi ñijcabentyel i pusic'al tic Tyat ti 
panchan, che'en. 
66 Ti jim ba ora cabal tsa' ba i tsacleyob 
Jesús ti' cayayob. Mach'an ti' bej 
tsacleyob ti xambal. 
67 Che' jini, Jesús ti' c'ajtibe jini doce 
ajcant'añob i cha'an: ¿La! wom ba la! 
cAyon je'el? che'en. 
68 Pero Simón Pedro ti' jac'a: C Yum, 
¿majchqui ch'ujbi lojon c tsaclen? Jatyet 
a bajñel ma' subeñon lojon t'an cha'an 
mi lojon c tyaje! j cuxtyAlel mach'a yujil 
jilel. 
69 Ti lojon c ch'ujbi cha'an ch'ujbi a 
waq'ueñon lojon j cuxtyalel. Cujil lojon 
isujm jatyet jini yajcabilet ba i Yalobil 
jini cuxul ba Dios, che' ti yala Pedro. 
70 Jesús ti' jac'a: ¿Mach'a doce tic 
yajcayetla? Pero juntiquil i cha'an xiba. 
Che' ti yala Jesús. 
71 Che! ñac ti yala Jesús che! bajche! jini, 
ti' tyaja ti t'an Judas Iscariote, i yalobil 
ba Simón. Como jini Judas mi quejel i 
yac' Jesús ti! c'ab i contra aunque i pi'al 
jini yamba once ajcant'añob i cha'an 
Jesús. 
I yijts'iñob Jesús mach'an ti' ch'ujbiyob 
1 Ti wi'il Jesús ti ajni ya' ti pañimil 
Galilea ba i c'aba'. Mach yom i bej 
cha'len xambal ya' ti pañimil Judea. 
Come an i pi'alob israelob año' ba ye'tyel 
yom ba i tsansañob. 
2 Lac'alix i yorojlel q'uin i cha'an israelob 
che' mi' melob lejchi' pat tyac cha'an i 
c'ajtisañob bajche' ti ajniyob ti tyaquin 
ba joch lum che' ñac ti loq'uiyob tyalel ti 
Egipto ti ñoj oniyix. 
3I yijts'iñob Jesús ti! sube: Cucu ti 
q'uiñejel ya' ti pañimil Judea cha'an jini 
mu' ba i tsacleñetyob ya' ba añob ya'i 
mi! q'uelob je'el cha ba ma! cha'len. 
Mach yom a caytyal wa'wa'i. 
4 Mi an majch yom i yac! i ba ti cajñel 
mach cha'ic jach mi! mucu ñiq'ui pas ñuc 
tyac ba i p'atyalel. Che' mi chancolach a 
pas ñuc tyac ba a p'atyalel yom a pas ti' 

tyojlel cabal quixtyañu. Che! ti yala i 
yijts'iñob Jesús. 

5 Cha'ach ti yalayob como mi jinic i 
yijts'iñob ti' ch'ujbiyob cha'an yajcAbil i 
cha'an Dios Jesús. 

6 Che! jini, Jesús ti' subeyob: Max tyo c'ot 
i yorojlel cha'an mic majlel ya'i. Pero 
cha'an bA jatyetla bajche'ical ora lu! 
weñach cha'an mi la' majlel. 

7 Jini año' ba ti mulawil mach'an mi' 
ts'a'q'ueletla. Pero joñon ba yi mi' 
ts'a'q'ueloñob como mic tsictisan cha'an 
mu! ba i cha'leñob mulilach. 

8 Cucuxla ti q'uin. Max tyo ba'an mi 
quejel c majlel. Como max tyo ts'actyay i 
yorojlel c majlel, che'en. 

9 Che' ñac ti ujti i suben i yijts'iñob, 
Jesús tsa! tyo cayle ti Galilea. 


Ti q'uiñejel cha'an lejchi' pat tyac 


10 Pero che' ñac tsa'ix ujti i majlel i 
yijts'iñob Jesús, ti majli Jesús je'el ti 
q'uiñejel. Pero che! jach ti mucu majli. 
Ma! ti! pasa i ba ti! tyojlel quixtyañujob. 
11 Jini israelob año' ba i ye'tyel ti' 
sajcayob Jesús ya! ti q'uiñejel. Ti 
yalayob: ¿Baqui an jini winic wale iliyi? 
che'ob. 

12 Cabal ya' ba añob ti q'uiñejel ti' 
tyajayob ti t'an Jesús. 

13 Pero ma' majch ti yala ti c'am ba t'an 
como ti' bac'ña israelob año' ba ye'tyel. 
14[ xiñilix q'uiñejel cha'an lejchi' pat 
che! ñac ti ochi Jesús ti templo. Como 
c'ala ocho q'uin ti' meleyob q'uiñejel ti 
jajabil. Ti queji ti cantisa Jesús. 

15 Tyoj bac'ñajelob ti yubi jini israelob. 
Ti yalayob: ¿Bajche'qui isujm che! cabal 
cha ba yes yujil ili winic che! ma'ix ti' 
chajpa i ba cha'an mi yochel ti ajcantisa 
ti Ts'ijbubil ba i T'an Dios? che'ob. 

16 Jesús ti! jac'a: J cantisa mach c bajñel 
ña'tyabal. I cha'añach jini tsa' ba i 
chocoyon tyalel. 

17 Mi an majch yom i cha'liben yom ba 
Dios, mi quejel i ña'tyan mi tyalem ti 
Dios jini j cantisa mu! ba cale' o mic 
bajñel ña'tyabal jach. 

18 Jini mu! ba i bajñel sub i t'an yom jach 
i sujbel ti ñuc ti quixtyañujob. Pero jini 


yom ba i yac! ti tsictiyel i ñuclel Dios tsa! 
ba i choco tyalel mi! sube' melel ba t'an. 
19 ¿Mach'a ba an ti yaq'uetla mandar 
Moisés pero mi junticleticla mi la' jac'ben 
i mandar? ¿Chucoch la! wom la! 
tsansañon? Che' ti yala Jesús. 

20 Cha'an ti caj che' ti yala Jesús jini 
quixtyañujob ti' jac'a: An xiba a wic'ot. 
¿Majchqui yom i tsansañet? che'ob. 

21 Jesús ti' subeyob: Cha'an ti caj 
junchajb tsa! ba c cha'le ti q'uiñelel c'aj 
oj, ti la! pejtyel tyoj bac'ñajeletla ti la' 
wila. Ti mich'ayetla. 

22 Pero Moisés ti' xiq'uiyetla jini i tyalel 
ba mi la! cha'len tsep pachalel ba i 
c'aba'. (Pero mach jinic Moisés ti' 
tyechbeyetla, jiñach la' yumob tyo ti ñoj 
oniyix ti tyechbeyetla.) Jin cha'an mi la! 
poj aq'uen tsep pachalel ch'oc alal bA 
alob aunque ti yorojlel c'aj oj. 

23 Cha'an la' ts'actisan i mandar Moisés 
weñach mi la' poj aq'uen tsep pachalel 
ch'oc alal ba alob aunque ti yorojlel c'aj 
oj. ¿Pero chucoch mi la' mich'q'uelon 
cha'an ti caj tic lajmisa juntiquil winic 
che! ti yorojlel c'aj oj? 

24 Mach yom la! wa! ala mi an i mul 
quixtyañu mi max tyo tyictyay mi an i 
mul. Yom la' wen pensalin bajche' yom 
cha'an la' cha'len tyoj ba melojel. Che' ti 
yala Jesús. 


Jesús ti' subu baqui tyalem 


25 Che' jini, an ya' ba chumulob ti 
Jerusalén ti queji i c'ajtin: ¿Mach ba jinic 
ili winic mu' ba i sajcañob cha'an i 
tsansañob? che'ob. 

26 Q'uele awilan ya' chancol ti cantisa ti 
cantyalel lac wut. Pero mach'an majch 
mi' niq'ui suben. ¿Jin cu jini año' ba i 
ye'tyel mu' ba i yoque ch'ujbin mi jiñach 
Cristo yajcabil ba i cha'an Dios jini 
winic? 

27 Pero joñonla mi lac ña'tyan baqui 
tyalem ili winic. Pero che' ya' ba mi 
tyalel jini yajcAbil ba i cha'an Dios ma! 
majch yujil isujm baqui tyalem. Che' ti' 
lolon tyajayob ti t'an Jesús. 

28 Che! ñac ti yubi Jesús ili t'an che! mu! 
ti cantisa ti templo ti yala ti c'am ba t'an: 

Mi la! cañon. La! wujil baqui tyalemon 
mi la! lolon ña'tyan. Ma! ti tyaliyon 
cha'an jach bajñel com tyalel. Pero ti 
tyAliyon cha'an ti! chocoyon tyAlel 
juntiquil melelach ba i t'an. Mach la! 
caña jini tsa' ba i chocoyon tyalel. 

29 Joñon mij cañe' como tyalemon ya! 
ba'an. Jini ti! chocoyon tyaAlel, che'en. 
30 Che' jini, yom i chucob Jesús cha'an i 
cachob. Pero mach'an ti' chucuyob como 
max tyo ts'actyay yorojlel cha'an mi 
quejel i chucob. 

31 Pero cabal ti' ch'ujbiyob Jesús. Ti 
yalayob: Che! mi tyalel jini yajcAbil ba i 
cha'an Dios, ¿mu' ba i pas más ñuc ba i 
p'atyalel bajche' ili winic? che'ob. 


Fariseojob ti' xiq'ui i chucob Jesús 


32 Jini fariseojob ti yubiyob cha ba ti 
yala quixtyañujob cha'an Jesús. Che! jini, 
jini fariseojob yic'ot ñuc ba curajob i 
cha'an israelob ti' chocoyob majlel 
policía i cha'an i templojob cha'an i 
chucob Jesús. 
33 Che! jini, ti yala Jesús: Matix jal 
wa'añon quic'otyetla. Ti wi'il mi quejel c 
cha! sujtyel ba'an tsa! ba i chocoyon 
tyAlel. 
34 Jatyetla mi quejel la! sajcañon pero 
mach'anix mi quejel la! tyajon. Como 
mach ch'ujbi la! majlel ba! mi quejel c 
majlel, che'en. 
35 Che! jini, jini israelob ti queji i 
c'ajtibeñob i ba: ¿Baqui mi quejel i majlel 
ba! mach ch'ujbi lac tyaje'? ¿Mu' ba ti 
quejel i majlel ba'an israelob ya! bA 
puculob ba'an jini griegojob cha'an i 
cantisañob jini mach ba israelobic? Che! 
ti yalayob. 
36 ¿Chuqui i sujmlel che' mi yal: Mi 
quejel la! sajcañon pero mach'an mi 
quejel la! tyajon como mach ch'ujbi la! 
majlel ba! mi quejel cajñel? che'en. Che! 
ti' cha! tyajayob ti t'an jini tsa! ba ujti i 
yAle! Jesús jini israelob. 

Cuxul ba ja' 
37 Ti yujtibal q'uiñejel ti q'uejli ti más 
ñuc. Ti jim ba q'uin ti wa'le Jesús. Ti 
yala ti c'am ba t'an: Mi an majch an i 


tyAquin ti! la! tyalic ba'añon. La! i jape! 
ja'. 

38 Ti Ts'ijbubil ba i T'an Dios mi yaAle!: 
Jini mu! ba i ch'ujbiñon che! bajche' mi 
quejel i loq'uel cuxul ba ja! ti! pusic'al, 
che'en. 

39 Cha'an ti yala cuxul ba ja' cha'ach ti' 
tsictisa Jesús cha'an mi quejel i 
yaq'uentyel Ch'ujul ba i Ch'ujlel jini mu' 
ba i ch'ujbin cha'an Ajcotyaya i cha'an 
Jesús. Como max tyo tyAlemic Ch'ujul bA 
i Ch'ujlel Dios ti jim ba ora como max 
tyo ti tsictiyi í ñuclel Jesús como max tyo 
sajt, max tyo lets majlel ti panchan. 


Cha'chajp i t'an quixtyañujob 


40 Che' ñac ti yubibeyob i t'an Jesús 
cha'tiquil uxtiquil quixtyañu ya' ba an 
yic'otyob ti yalayob: Melel ili winic 
jiñach jini ñuc ba mu! ba i tyalel mu! ba i 
xiq'ue! i yAle! Dios, che'ob. 

41 Yaño! ba ti yalayob: Jiñach Cristo, 
yajcabil ba i cha'an Dios, che'ob. Pero 
yaño' ba ti yalayob: ¿Loq'uem ba ti 
Galilea mi tyalel jini yajcAbil ba i cha'an 
Dios? che'ob. 

42 Como Ts'ijbubil ba i T'an Dios mi yal 
jini Cristo an cha'an loq'uem ti i JiñAjlel 
David jini ñuc ba yumal ti ñoj oniyix. 
Añach cha'an ya' ch'oyol ti lum Belén ba 
i c'aba' mismo jin jach ba lum ba' ch'oyol 
David mi quejel i tyalel jini yajcAbil ba i 
cha'an Dios, che'ob. 

43 Che' jini, cha'chajp ti' cha'leyob t'an 
quixtyañujob cha'an Jesús. 

44 An yom ba i cachob Jesús pero 
mach'an majch ti' chucu. 


Mach'an ti' ch'ujbiyob año' ba i ye'tyel 


45 Jini policíajob cha'an i templo israelob 
ti cha' c'oti ya' ba'an fariseojob yic'ot 
ba'an ñuc ba curajob. Ti! c'ajtibentiyob: 
¿Chucoch ma! ti la! paya tyAlel Jesús? 
che'ob. 

46 Jini policía ti' jac'ayob: Mach'an ba! 
ba ora an majch ti! cha'le t'an bajche' 
muc! ti t'an ili winic, che! ti! jac'ayob. 

47 Che' jini, jini fariseojob ti' subeyob: 
¿Tsa! ba la! wac'a la! ba ti lotintyel je'el? 
48 ¿Am ba junticlec am ba i ye'tyel lac 

cha'an o mi junticlec fariseojob tsa! ba i 
ch'ujbi? 
49 Pero jini quixtyañujob mach'a ba'an 
mi' cañob mandar lac cha'an mi' 
ch'ujbiñob. Mu! tyo quejel i xot'e' i mul, 
che! ti lolon alayob. 
50 Jini Nicodemo tsajni bA i pejcan Jesús 
ti ac'balel jiñach juntiquil fariseo ba je'el 
ti yala: 
51 Jini mandar mi yal: Mach ch'ujbi lac 
wa sub mi an i mul quixtyañu che' max 
tyo ubibil i t'an jini winic, che' max tyo 
ña'tyabil cha ba ti' cha'le. Che' ti' 
subeyob bajche' ts'ijbubil ti mandar 
Moisés. Che' ti yala Nicodemo. 
52 Che' jini, ti' jac'ayob: ¿Ch'oyolet ba ti 
Galilea je'el? Wen q'uele Ts'ijbubil ba i 
T'an Dios. Mi quejel a ña'tyan cha'an mi 
junticlec ch'oyol ba ti Galilea tsa' ba i 
xiq'ui i yale' Dios, che'ob. 
X'ixic tsa' ba i cha'le i tsuculel 

53 Che' jini, ti jujuntiquil ti sujti ti i 
yotyot. 

1 Pero Jesús ti majli ti wits Olivajol 

ba i c'aba'. 2 Ti yijc'alel ti sac'an ti 
cha' majli ti templo. Ti pejtyelel 
quixtyañu ti' lac'ayob. Ti buchle Jesús. Ti 
queji i cantisañob. 
3 Che! jini, ajcantisajob cha'an mandar i 
cha'an israelob yic'ot fariseojob ti' paya 
tyAlel ba'an Jesús juntiquil x'ixic tsa! bA i 
tyajayob chancol i cha'len i tsuculel yic'ot 
winic. Ti' paya tyalel ti xinil ya' ba' añob. 
4 Ti! subeyob Jesús: Maestro, ti tyajle ili 
x'ixic chancox i cha'len i tsuculel, che'ob. 
5 Ti mandar tsa! bA i yac'onla Moisés mi' 
subeñonla lac tsansan ti tyun mu' ba i 
cha'len i tsuculel. Jixcu jatyet, ¿chuqui 
ma' wal? che'ob. 
6 Che! ti yalayob cha'an jach yom i yilan 
bajche' yala mi quejel i jac' Jesús cha'an 
yom i tyajben i mul. Pero Jesús ti wutsle 
ti lum. Ti queji i ts'ijbun lum ti! yal c'ab. 
7 Pero che' ti queji i bej c'ajtibeñob Jesús, 
che' jini, ti wa'le. Ti' subeyob: Majchical 
jach mach'a ba'an i mul la' i ñaxan jul ti 
tyun ili x'ixic, che'en. 
8 Ti cha' wutsle Jesús. Ti' bej ts'ijbu lum. 
9 Pero che' ñac ti yubiyob i t'an Jesús ti 


queji i bajñel ña'tyañob i mul. Belecña ti 
queji i loq'uelob majlel. Ñaxan ti loq'ui 
más ñoxobix ba. Che! ñac ti ujti i lu' 
loq'uelob ti bajñel cayle Jesús yic'ot jini 
x'ixic am ba i mul. 

10 Che' jini, Jesús ti wa'le. Mach'anix 
majch ya'an ti yila. Jini jachix ya'an jini 
x'ixic. Jin cha'an ti' sube: X'ixic, ¿baqui 
an tsa' ba i subuyob a mul? ¿Mach'a 
ba'an ti' juluyetyob? che'en. 

11 Jini x'ixic ti! jac'a: C Yum, mach'anix. 
Mi junticlec ti! juluyon, che'en. Che! jini, 
Jesús ti queji i suben: Cha'ach joñon je'el 
ma'ix mi caq'ueñet a xot' a mul. Cucux. 
Mach yom a cha! cha'len mulil, che'en. 


I saclel mulawil Jesús 


12 Jesús ti! cha! sube quixtyañujob: Joñon 
i saclelon mulawil. Jini mu! ba i 
tsacleñon anix i saclel mu' ba i yaq'uen 
tsiji' ba i cuxtyalel. Ma! ba! bA ora mi! 
cha! cha'len xambal ti ic'jowan bA 
pañimil yubil, che'en. 

13 Che! jini, fariseojob ti! sube Jesús: 
Jatyet ba yi, chancol jach a bajñel sub a 
ba ti chocol tyalel ti Dios. Ma!ix i 
c'ajnibal jini, che'ob. 

14 Jesús ti! jac'a: Mu! ba cal añach i 
c'ajnibal aunque mic bajñel sub c bA 
como joñon cujil isujm ba! ch'oyolon. 
Cujil baqui mi quejel c cha! majlel. Pero 
jatyetla mach la! wujil isujm baqui 
tyAlemon mi jinic baqui mi quejel c 
majlel. 

15 Jatyetla mi la! cha'len melojel che! 
bajche' mi! cha'len pejtyel quixtyañu che! 
bajche' yilal mi la! pensalin. Pero joñon 
ma! majch mic mele! wale iliyi. 

16 Pero muq'uic c cha'len melojel, 
tyojach bA melojel mic cha'len como 
mach c bajñel mic cha'len melojel. Pero c 
Tyat ti panchan tsa! ba i chocoyon tyalel 
mi! motin cha'len melojel quic'ot. 

17 Ts'ijbubil ti mandar tyac la! cha'an mi 
yal mi an cha'tiquil tsa' ba i yila, yom 
ch'ujbintic i t'an, che! ts'ijbubil. 

18 Cha'ach je'el, mic cha'len t'an cha'an c 
sub c ba majchonqui. C Tyat mi' sub 
cha'an ti! chocoyon tyalel. Che! ti yala 
Jesús. 

19 Ti! c'ajtibeyob che! jini: ¿Baqui an a 
Tyat? che'ob. Jesús ti! jac'a: Ma! mi la! 
can majchonqui mi jinic majchqui jini c 
Tyat. Mi ti la! cañayon mi la! can c Tyat 
je'el, che'en. 

20 Jesús ti yala tyac ili che! ñac ti! cha'le 
cantisa ya! ti colem templo i cha'an 
israelob ya' ba'an i yajnib tyac ba' mi 
yotsañob tyaq'uin. Pero mach'an majch 
ti' chucu como max tyo ts'actyay i 
yorojlel i wocol Jesús. 


Mach ch'ujbi i majlelob ba' mi quejel i 
majlel Jesús 


21 Jesús ti' cha' subeyob: Mi quejel c 
majlel. Mi quej la' sajcañon pero mi quej 
la' sajtyel ti la' mul. Como ya' ba' mi quej 
c majlel mach ch'ujbi majliquetla, che'en. 
22 Che' jini, an israelob tsa' ba i subeyob 
i ba: ¿Mu! ba ti quejel i tsansan i ba? ¿Jin 
ba cha'an mi yal mach ch'ujbi lac majlel 
ba' mi quejel i majlel? che'ob. 

23 Che' jini, Jesús ti' subeyob: La' 
lumalach ili mulawil. Joñon an c lumal ti 
panchan. La' wajnib ili mulawil pero 
joñon mach cajnibic ili mulawil. 

24 Jin cha'an tic subeyetla mi quejel la' 
sajtyel che' añet tyo la ti la' mul. Como 
mach'an mi la' ch'ujbiñon che' mic 
subeñetla majchonqui. Jin cha'an mi 
quejel la! sajtyel che! añet tyo la ti la! 
mul, che!en. 

25 Che! jini, jini israelob ti! c'ajtibeyob: 
¿Majchetqui che! jini? che'ob. Jesús ti' 
jac'a: C'ala ti tyejchibal tic subeyetla 
majchonqui, che'en. 

26 An tyo cabal cha ba com cal cha'añetla 
cha'an mic tsictisan mach'a wen ba la! 
cha'libal. Pero jini tsa' ba i chocoyon 
tyalel melelach i t'an. Jini mu! ba c 
subeñetla ti cubi ti yala, che'en. 

27 Pero mach'an ti! ch'ambeyob isujm tsa! 
bA i subeyob cha'an i Tyat ti panchan. 

28 Jin cha'an Jesús ti' subeyob: Che! mi 
quejel la! letsañon ti cruz Joñon i Pi'alon 
ba Quixtyañujob mi quejel la! cañon 
cha'an joñoñach jini yajcAbil ba i cha'an 
Dios. Mi quejel la! ch'am'en isujm 
mach'anix mic cha'len cha bA yes bajñel 
com. Jin jach mic sube! tsa! bA i 


cantisayon c Tyat ti panchan. 

29 Como tsa! bA i chocoyon tyAlel wa'an 
quic'ot. Mach'an ti! bajñel cayayon como 
mic bele! cha'len mu! ba i mulan c Tyat ti 
panchan. Che! ti yAlA Jesús. 

30 CabaAlob ti! ch'ujbi cha'an jiñach 
yajcabil ba i cha'an Dios Jesús che! ñac 
ti' subu jini t'an. 


I yalobilob Dios yic'ot yajtroñelob xiba 


31 Che' jini, Jesús ti' sube jini israelob 
tsa' ba i ch'ujbiyob: Mi xuc'ul mi la' bej 
ch'ujbin majlel tsa' ba c subeyetla mi 
quejel la! wajñel ti yoque ajcant'an c 
cha'an. 

32 Mi quejel la! cañe' che! melel jini t'an. 
Jini melel ba t'an mi quejel i yaq'uetla ti 
cojlel, che! ti yala Jesús. 

33 Che! jini, ti! jac'ayob: I jiñajlelon lojon 
Abraham. Mach'an ba' ba ora ti ajniyon 
lojon ti lolon ajtroñel jach. ¿Chucoch ma' 
wal mi quejel cajq'uel lojon ti cojlel? 
che'ob. 

34 Jesús ti' subeyob: Melel mic subeñetla, 
ti pejtyelel quixtyañu mu! ba i cha'len 
mulil chuculob ti mulil che' bajche' lolon 
ajtroñelob jach i cha'an mulil. 

35 Mach ti bele' ora mi yajñel ti yotyot i 
yum jini lolon ajtroñel jach ba. Pero jini 
yalobilach ba mi yajñel ti' yalobil i tyat ti 
bele' ora, che'en. 

36 Jin cha'an mi ti cojliyetla ti' Yalobil ba 
Dios yoque cojlemetla, che' jini. 

37 Cujil isujm i jiñajleletla Abraham pero 
la! wom la! tsansañon como mach'an mi 
la! ch'ujbin mu! ba c subeñetla. 

38 Joñon mic subeñetla tsa! ba i pas'on c 
Tyat. Jatyetla mi la! cha'len tsa! bA i 
subetla la! tyat, che! ti yala Jesús. 

39 Jini israelob ti! jac'ayob: Lojon c tyat 
Abraham, che'ob. Pero Jesús ti! subeyob: 
Mi yoque melelach i jiñajleletyachla 
Abraham mi la' cha'len che' bajche' ti' 
cha'le Abraham. 

40 Pero cha'an tic subeyetla melel ba t'an 
tsa! ba i cantisayon Dios, la! wom la! 
tsansañon. Mach che'ic ti! cha'le 
Abraham. 

41 Mi! la! cha'len lajal ba bajche! mi' 
cha'len la! tyat. Che! ti yala Jesús. Che! 

jini, ti' jac'ayob: Mach i yalobilon lojon 
quixtyañujob cha'an jach ti i tsuculel. An 
juntiquil jach lojon c tyat, jiñach Dios, 
che'ob. 

42 Jesús ti! subeyob: La! tyatic Dios mi la! 
p'untyañon. Como loq'uemon tyalel ya! 
ba'an Dios. Mach'an ti tyAliyon cha'an 
jach bajñel com c tyAlel pero Dios ti' 
chocoyon tyalel. 

43 ¿Chuqui och mach ch'ujbi la! ch'am'en 
isujm mu! bA cAle!? Cha'an jach mach la' 
wom la! wubin c t'an, che! jini. 

44 La! tyat jiñach xiba. I cha'añetla xiba. 
La' wom la' cha'len jini yom ba xiba. 
Ajtsansajach jini xiba c'ala ti tyejchibal. 
Mach'an ba' yala melel ba t'an. 
Ajlotiyajach. Mach'an melel ba ti' 
pusic'al. Jiñach mu! ba i tyeche' pejtyelel 
lot ba t'an. 

45 Pero cha'an chancol c subeñetla melel 
ba t'an mach'an mi la' ch'ujbiñon. 

46 ¿Am ba juntiquiletla ch'ujbi ba la! sub 
mi an c mul? Mic subeñetla melel ba 
t'an. ¿Chucoch mach'an mi la' 
ch'ujbiñon? 

47 Jini i cha'año' bA Dios mi! mulan i 
yubiben i t'an Dios. Pero mach i 
cha'añetla Dios. Jin cha'an mach la! wom 
la! ubin i t'an. Che! ti yala Jesús. 


An Cristo che' max tyo ti ajni Abraham 


48 Che' jini, israelob ti' subeyob Jesús: An 
cha ba och ti lojon cala ch'oyolet ti 
pañimil Samaria bA i c'aba! como an xiba 
ti a pusic'al, che'ob. 

49 Jesús ti' jac'a: Mach'an xiba tic 
pusic'al. Jini mu! ba c cha'len mi' 
tsictisan i ñuclel c Tyat. Jatyetla mach'an 
mi la' q'uelon ti ñuc. 

50 Mach'an tic sajca c bajñel ñuclel pero 
an juntiquil yom ba cha'an q'uejlicon ti 
ñuc. Jini mi quej i mele' jini mu! ba i 
ts'a'leñon. 

51 Melel mic subeñetla jini mu! ba i jac! 
mu! ba cal, mach'an mi quejel i sajtyel, 
che'en. 

52 Che jini, israelob tsa' ba i contrajiyob 
Jesús, ti! jac'ayob: Wale cujil lojon isujm 
an xiba ti a pusic'al. Abraham yic'ot 
pejtyelel tsa! ba i xiq'ui i yale' Dios ti ñoj 


oniyix ti lu! sajtiyob. Pero jatyet ma! wal: 
Jini mu! bA i jac! mu! bA cal mach'an mi 
quejel i sajtyel, che'et ti a wala, che!ob. 
53 ¿Más ñuquet ba bajche! lac yum 
Abraham ma' lolon al? Ti sajti yic'ot je'el 
jini tsa! ba i xiq'ui i yale' Dios ti ñoj 
oniyix. ¿Majchetqui ma' wal? che'ob. 

54 Jesús ti' jac'a: Mi c bajñel jach mic sub 
c ñuclel ma'ix i c'ajnibal. Pero jini mu! bA 
i tsictisabeñon c ñuclel jiñach c Tyat ti 
panchan. Jiñach mu! ba la! sub ti la' 
Dios. 

55 Pero mach'an mi la' cañe' c Tyat. 
Muq'uic cal mach j caña, lajal ajlotyon 
bajche'etla. Pero melelach joñon mij 
cañe' c Tyat. Mic jac'ben i t'an. 

56 C'ajacña i yoj Abraham la' yum ti ñoj 
oniyix cha'an mi quejel i yilañon. Yujil 
isujm Abraham mi quejel c tyalel. 
Che'ach bajche' tsa'ix i yilayon. C'ajacña 
i yoj ti yubi. 

57 Che' jini, israelob ti' subeyob Jesús: 
Max tyo ba'an cincuenta a jabilel. ¿Tsa'ix 
ba a wila Abraham, ma' wal? che'ob. 

58 Jesús ti' jac'a: Melel mic subeñetla 
che' ñac max tyo i ch'oca Abraham, 
añoñach, che'en. 

59 Che' jini, ti' lotyoyob tyun cha'an i 
julob Jesús. Pero ti! mujcu i bA. Ti loq'ui 
majlel ti templo ti xiñilob. 

Jesús ti! lajmisa juntiquil muts'ul ba i wut 

1 Che! chancol i ñumel majlel Jesús 

9 ti yila juntiquil winic muts'ul ba i 
wut c'ala che! ñac ti ch'oca. 

2 Jini ajcant'añob i cha'an Jesús ti' 
c'ajtibe: Maestro, ¿chucoch muts'ul i wut 
ti ch'oca ili winic? ¿Cha'an ba ti i mul i 
tyat i ña' o cha'an ba ti i bajñel i mul? 
che'ob. 

3 Jesús ti' subeyob: Mach cha'anic ti caj i 
mul mi cha'anic ti caj i mul i tyat i ña'. 
Pero i tyalelach muts'ul i wut ti ch'oca 
cha'an mi tsictiyel cha ba ch'ujbi i 
cha'len Dios. 

4 Che! q'uinil tyo muc! tyo c wersa 
cha'liben i toñel jini tsa' ba i chocoyon 
tyalel. Como tyal ac'balel yubil che' 
ma'an majch ch'ujbi i cha'len toñel. 

5 Che! wa! tyo añon ti mulawil che! 

bajche' i saclelon cha'an jini año! ba ti 
mulawil, che'en. 

6 Che! ti ujti i yale' jini t'an, Jesús ti' 
tyujba lum. Ti' mele oc'ol yic'ot i tyujb. 
Ti yulbe ti' wut jini muts'ul ba i wut. 

7 Jesús ti! sube: Cucu, poco a wut ti ja! 
Siloé ba i c'aba', che'en. Jini Siloé yom i 
yale' chocol ba majlel. Ti majli jini 
muts'ul bA i wut. Ti! poco i wut. Ti cha! 
sujti tyalel. Ch'ujbiyix i q'uele' pañimil. 
8 Che' jini, i pi'alob lac'al ba chumul 
yic'ot tsa' ba i yilayob che' ñac muts'ul 
tyo i wut ti yalayob: ¿Mach'a jinic tsa' ba 
i c'ajti tyaq'uin ba' buchul? che'ob. 


9 An tsa! ba i yalayob: Jiñach jini, che'ob. 


Yaño! ba ti yalayob: Mach jiniqui pero 
cha'ach yilal, che'ob. Pero jini winic i 
bajñel ti yala: Joñoñach, che'en. 

10 Che! jini, ti' c'ajtibeyob: ¿Bajche'qui 
isujm che! muq'uix a wilan pañimil wale 
iliyi? che'ob. 

11 Jini winic ti' jac'a: Jini winic Jesús ba 
i c'aba' ti' mele oc'ol. Ti yulu oc'ol tic 
wut. Che! jini, ti! subon: Cucu ya! ti ja! 
Siloé ba i c'aba'. Poco a wut, che! ti 
subon. Tsajniyon. Che! ujtyemix c poque! 
c wut ch'ujbix quilan pañimil, che'en. 

12 Che! jini, ti' c'ajtibeyob: ¿Baqui an jini 
winic wale iliyi? che'ob. Jini winic ti' 
jac'a: Mach cujilic baqui an, che'en. 


Fariseojob ti' c'ajtibe bajche' ti 
c'oti i wut 


13 Che! jini, ti' payayob majlel jini tsa! ba 
jajmi i wut ti' tyojlel fariseojob. 

14 Pero i q'uinilel c'aj oj che' ñac Jesús ti' 
mele oc'ol, che' ñac ti jajmi i wut jini 
muts'ul bA i wut. 

15 Jin cha'an fariseojob ti! cha! 
c'ajtibeyob je'el bajche' ti c'oti i wut. Jini 
winic ti' subeyob: Ti' yulbon oc'ol tic 
wut. Tic poco c wut. Wale ch'ujbix j 
q'uele' pañimil, che'en. 

16 Che' jini, cha'tiquil uxtiquil fariseo ti 
yalayob: Mach'an chocol tyalel ti Dios 
jini winic tsa! ba i jambe i wut como ma! 
mi' q'uel ti ñuc i q'uinilel c'aj oj, che'ob. 
Pero yaño' ba ti yalayob: ¿Bajche'qui 
isujm che! ch'ujbi i pas ñuc tyac ba i 
p'atyalel Jesús mi xmulil? che'ob. 


Cha'chajp ti' cha'leyob t'an. 

17 Ti' cha' c'ajtibeyob jini tsa' ba jajmi i 
wut: Jixcu jatyet, ¿majchqui ma' wal jini 
winic tsa' ba jambeyet a wut? che'ob. Ti' 
jac'a: Mi cal jiñach juntiquil tsa' ba i 
xiq'ui i yAle! Dios, che'en. 

18 Pero jini israelob mach yom i ch'ujbin 
mi jiñach jini muts'ul ba i wut ti yamba 
ora chancol ba i q'uel pañimil wale iliyi 
jintyo ti' payayob tyalel i tyat i ña' jini 
tsa' ba jambenti i wut. 

19 Ti' c'ajtibeyob: ¿Jim ba la' walobil iliyi 
muts'ul ba i wut ti ch'oca? ¿Bajche'qui ti 
queji i q'uele' pañimil, che! jini? che'ob. 
20] tyat i ña! ti! jac'ayob: Cujil lojon 
isujm jiñach lojon calobil muts'ul ba i 
wut ti ch'ocA. 

21 Pero mach cujil lojon isujm bajche' ti 
queji i yilan pañimil. Mach cujil lojon 
isujm majchqui ti' jambe i wut. 
C'ajtibenla. Winiquix. Ch'ujbi i bajñel 
sub, che'ob. 

22 Cha'ach ti' jac'ayob i tyat i ña' como 
añob i baq'uen. Como tsa'ix i lajayob i t'an 
israelob año! ba ye'tyel cha'an mi quejel i 
junyajlel choc loq'uel ti i templojob 
majchical jach mi quejel i sub mi jiñach 
yajcabil ba i cha'an Dios jini Jesús. 

23 Jin cha'an i tyat i ña! ti yalayob: 
C'ajtibenla. Winiquix, che'ob. 

24 Che' jini, israelob año' ba ye'tyel ti' 
cha' paya jini tsa' ba jambenti i wut. Ti' 
subeyob: Subu ti melel ba a t'an como 
Dios mi' q'uelonla. Como cujil lojon 
isujm xmulilach jini Jesús, che'ob. 

25 Che! jini, ti! jac'a tsa! ba jambenti i 
wut: Mach cujil isujm mi xmulil. Pero 
cujil isujm muts'ul c wut ti yamba ora. 
Wale iliyi mi quilan pañimil, che'en. 

26 Ti' cha' c'ajtibeyob: ¿Chuqui ti' 
tyumbet? ¿Bajche'qui ti' cha'le cha'an 
ma' wilan pañimil? che'ob. 

27 Ti! jac'a jini winic: Tsa'ix c subeyetla. 
Mach'an ti la! ch'ujbi c t'an. ¿Chucoch la! 
wom mic cha! subeñetla? ¿La! wom ba la! 
tsaclen je'el? che'en. 

28 Che' jini, ti' wajleyob. Ti' subeyob jini 
tsa! ba jambenti i wut: Jatyet ma! tsaclen 
jini winic pero joñon lojon mi lojon c 
tsaclen Moisés. 

29 Lojon cujil isujm Dios ti! pejcA Moisés. 
Pero ili winic mach cujil lojon isujm 
baqui ch'oyol, che'ob. 

30 Jini tsa! ba jambenti i wut ti! jac'a: 
¿Bajche!qui isujm jini? Mach'an mi la! 
ña'tyan baqui ch'oyol. Pero ti yaq'ueyon 
j q'uele' pañimil. 

31 La cujil isujm Dios mach'an mi! jac'ben 
i t'an xmulil. Jin jach mi jac'bentyel jini 
mu! ba i ch'ujutisan Dios mu! ba i mele! 
cha ba yom Dios. 

32 Mach'an ba! bA ora ti ubinti mi ti 
jambenti i wut i tyAlel ba muts'ul i wut. 
33 Machic ti tyali ti Dios jini winic mach 
ch'ujbi i pas ñuc tyac ba i p'atyalel. Che! 
ti' yala jini tsa' ba jambenti i wut. 

34 Che' jini, ti subenti: Jatyet an a mul ti 
ch'ocayet. ¿Mu' ba a cantisañon lojon 
je'el, ma' wal? che'ob. Ti' chocoyob 
loq'uel ti junyajlel ti i templo. 


Muts'ulob ti' pusic'al yubil 


35 Jesús yujil isujm che! ti' chocoyob 
loq'uel ti! templojob jini tsa! ba jambe i 
wut. Jesús ti c'oti i tyaje!. Ti! sube: ¿Mu' 
ba a ch'ujbin i Yalobil Dios? che'en. 

36 Jini winic ti' jac'a: C Yum, subeñon 
majchqui cha'an mic ch'ujbin, che'en. 

37 Jesús ti! jac'a: Tsa'ix a wila. Joñoñach i 
Yalobilon Dios mu! ba a pejcañon, che'en. 
38 Che! jini, jini tsa! ba jambenti i wut ti! 
ñocle ti yebal yoc Jesús. Ti! ch'ujutisa. Ti' 
sube: C Yum, mic ch'ujbiñet, che'en. 

39 Ti wi'il Jesús ti yala: Ti tyAliyon ti 
mulawil cha'an mi tsictiyel i mul 
quixtyañujob cha'an mi jambentyel i wut 
jini muts'ulo' ba i wut. Cha'an jini mu! bA i 
q'uelob pañimil mi' ña'tyan, mi yajñel 
che! bajche' mutsulo! ba i wut, che'en. 

40 Che! jini, cha'tiquil uxtiquil fariseo ya! 
ba añob yic'ot Jesús che' ñac ti yubiyob 
ili t'an ti! c'ajtibeyob: ¿Muts'ul ba lojon c 
wut je'el ma' wal? che'ob. 

41 Jesús ti' jac'a: Muts'ulic la' wut ma'ix 
la' mul. Pero cha'an mi la' lolon al mi la' 
wilan pañimil an tyo la' mul, che'en. 


10 


Lajiya cha'an corral 


1 Melel mic subeñetla: Jini 
mach'a ba'an mi yochel ti ti' i 


corral tiñame' pero mi che' jach mi mucu 
c'axel ochel ti pam ts'ajquil, ajxujch'ach 
yic'ot mu' ba i wersa chilben i cha'an ba 
yamba. [Jini tiñame' yom i yale' oveja.] 
2 Pero jini mu! ba i yochel ti ti! jiñach 
ajcAñatya tiñAmel!. 

3 Jini ajcañatya ti! corral mi! jamben i ti' 
cha'an mi yochel jini ajcañatya tiñame'. 
Jini tiñame' mi! camben i t'an ajcañatya 
tiñame'. Mi! pejcan tiñame'ob ti i c'aba' 
tyac. Mi! paye' loq'uel ti corral. 

4 Che! tsa'ix i paya loq'uel tiñame' ti i 
corral ñaxan mi majlel ajcañatya tiñame'. 
Jini tiñame' mi' tsaclen majlel como mi' 
camben i t'an. 

5 Pero mach'an mi' tsaclen majlel yamba 
winic mach'a ba'an mi' camben i t'an. 
Mi! puts'ejel majlel como mach i caña. 

6 Jesús ti' subeyob jini lajoñel pero 
mach'an ti! ch'ambeyob isujm tsa! ba i 
subeyob. 


Jesús jini wen bA ajcañatya tiñAme! 


7 Jesús ti! cha! subeyob: Melel mic 
subeñetla: Joñon i ti'on corral ba! mi 
yochel majlel tiñame'. 

8 Jini tsa! ba ñaxan tyAliyob 
ajxujch'obach yic'ot mu! ba i wersa 
chilben i cha'an yamba. Pero jini 
tiñame'ob mach'an ti' tsacleyob. 

9 Joñon che! bajche' i ti'on corral. Jini 
mu! ba i yochel ba'añon mi quejel i 
cotyantyel. Jini mu' ba cotyantyel 
cha'ach bajche' juncojt tiñame' mu' ba i 
yochel mu! bA i loq'uel ti corral. Mi' 
tyaje' i buc'bal. 

10 Muc! jach i tyalel ajxujch' cha'an i 
xujch'in, cha'an i tsansañob, cha'an i 
jisañob. Pero joñon ti tyaliyon cha'an mi' 
tyajob i cuxtyAlel cha'an ñoj weñach mi 
yajñel. 

11 Joñon wen bA ajcAñatya tiñame'. Jini 
wen ba ajcAñatya tiñAme! mi yac' i ba ti 
sajtyel cha'an tiñame'ob. 

12 Pero jini mu! ba ti toñel ti cañatya 
tiñame' cha'an jach mi tyojtyal mi 
puts'ejel che! mi yilan simaron bA 
animal. Mi! caye! jini tiñame' como mach 
yoque ajcañatya tiñame'ic. Mach i cha'an 
jini tiñame'. Jini simaron bA animal mi! 

chuc jini tiñame'. Mi pam pujquel 
tiñame', che! jini. 

13 Jini ajcañatya tiñame' mi puts'ijel 
como muc! jach ti toñel cha'an mi 
tyojtyAl. Mach'an mi! p'untyan tiñame'. 
14-15 Joñon jini wen ba ajcañatya 
tiñame'. Cha'ach bajche! c Tyat ti 
panchan mi! cañon mij cañe' c Tyat. 
Cha'ach je'el mij cañe' c tiñAme!. Mi! 
cañoñob je'el. Mi cac! c ba ti sajtyel 
cha'an jini tiñame'. 

16 Añach yamba tiñame' je'el max tyo DA 
ochem ti jini corral. Wersa mic payob 
tyalel je'el. Mi quejel i jac'beñon c t'an. 
Mi quejel i yajñel ti junmujch' ba'an 
juntiquil jach ajeañatya tiñame'. 

17 Jin cha'an c Tyat ti panchan mi' 
p'untyañon. Como mi cac! c ba ti sajtyel 
cha'an mic cha' tyejchel loq'uel ba'an 
sajtyemo' bA. 

18 Mach'an majch ch'ujbi i tsansañon mi 
mach che'ic com. Pero mic bajñel ac! c ba ti 
sajtyel cha'an cha'ach bajñel com. Añach c 
bajñel p'atyalel cha'an mi cac' c ba ti 
sajtyel. Añach c bajñel p'atyalel cha'an mic 
cha' tyejchel loq'uel ba'an sajtyemo! bA. 
Cha'ach ti aq'uentiyon c cha'len tic Tyat ti 
panchan. Che' ti yala Jesús. 

19 Che! ñac ti yubiyob ili t'an tyac 
cha'chajp ti quejiyob ti t'an jini israelob. 
20 Cabal ti yalayob: ¿Chucoch mi la' chac 
ch'ujbin i t'an? An xiba ti' pusic'al. 
Mach'an mi' ña'tyan pañimil, che'ob. 

21 Pero yaño! ba ti yalayob: Mach che'ic 
mi' cha'len t'an winic am ba xiba ti' 
pusic'al che' bajche' jini. ¿Ch'ujbi ba i 
jamben i wut muts'ul ba i wut am bA 
xiba ti' pusic'al? che'ob. 


Ti' mich'q'ueleyob Jesús 


22 Ti' meleyob i c'ajtisantyel q'uiñejel 
templo mu! ba i melob ti jajabil ya! ti 
Jerusalén. I yorojlelix tsañal. 

23 Jesús ti' cha'le xambal ya! ti templo 
ya! ti corredor Salomón ba i c'aba'. 

24 Jini israelob ti! joy mactyayob Jesús. 
Ti! subeyob: ¿Jayp'ej tyo ora ma! wac'on 
lojon ti pensal? Mi Cristojetyach, jini 
yajcAbil bA, subeñon lojon ti tsiquil ba 
t'an, che'ob. 


25 Jesús ti! jac'a: Tsa'ix c subeyetla. 
Mach'an ti la! ch'ujbiyon. Jini mu! bA c 
cha'len tsa! bA i yac'on c cha'len c Tyat ti 
panchan mi yac'on ti cAjñel. 

26 Pero jatyetla, mach'an mi la! 
ch'ujbiñon. Como mach c tiñame'etla 
cha'ach bajche' tic wa subetla. 

27 C tiñame'ob mi' cambeñon c t'an. Mij 
cañob. Mi' tsacleñoñob majlel. 

28 Mi caq'uen i cuxtyAlel mach'a yujil 
jilel. Mach'an ba! bA ora mi quejel i 
sajtyel. Mach'an majch mi quejel i 
chilben loq'uel tij c'ab. 

29 Mach'an majch más ñuc bajche! c Tyat 
tsa! ba i yac'on. Mach'an majch ch'ujbi i 
loc'ben ti i c'ab c Tyat jini c tiñame'ob. 
30 Joñon juntiquilon jach quic'ot c Tyat. 
Che' ti yala Jesús. 

31 Che' jini, israelob mu' ba i contrajiñob 
ti' cha' lotyoyob tyun cha'an i julob 
Jesús. 

32 Jesús ti' subeyob: Cabal wen tyac ba 
tic cha'le wa! ba! añetla cha'an ti i 
p'atyalel c Tyat ti panchan. ¿Jin cha'an 
baqui ba ti caj tsa! ba c cha'le che! mi 
quejel la! julon? che'en. 

33 Jini israelob ti! jac'ayob: Mach'an mi 
quej lojon c julet cha'an ti caj wen ba tsa! 
ba a cha'le pero cha'an ma' cuy a ba ti 
Dios. Aunque winiquet jach pero chancol 
a cuy a ba ti Dios, che'ob. 

34 Che' jini, Jesús ti' subeyob: Ti mandar 
la' cha'an ts'ijbubil cha'an Dios ti' sube 
jini año' ba ye'tyel: Jatyetla diosetla, 
che'en. 

35 Ti ajli ti diosob jini año! ba ye'tyel ti 
ñoj oniyix cha'an ti caj ti! cantisayob i 
pi'Alob bajche' ts'ijbubil ti! t'an Dios. 
Che! ti subentiyob ti Dios jini año! bA 
ye!tyel ti ñoj oniyix. 

36 Dios ti yajcAyon. Ti! chocoyon tyalel 
wa' ti mulawil. ¿Bajche'qui ch'ujbi la! 
wale! mi muc! jach cuye! c ba ti Dios che! 
ti cala i Yalobilon Dios? 

37 Mi mach'an mic cha'len muc! ba i cha'len 
tyac c Tyat ti panchan, mach yom la' 
ch'ujbin cha'an ti' chocoyon tyalel Dios. 

38 Pero che' mic cha'len ñuc tyac ba 
aunque mach la! wom la! ch'ujbin mu! bA 
c subeñetla, pero ch'ujbin cha'an Dios ti 

yac'on c p'atyalel cha'an jini ñuc tyac bA 
tsa! ba c cha'le cha'an mi la! junyajlel ñoj 
ña'tyan c Tyat an ti joñon yic'ot joñon 
añon tic Tyat, che'en. 
39 Cha! yomob i cachob Jesús jini 
israelob año! bA ye!tyel pero Jesús ti 
puts'i loq'uel ya' ba'añob. 
40 Jesús ti sujti ti junxejlel colem ja! 
Jordán ba i c'aba!. Ti cayle ya! ba! ti 
ñaxan ac'a ch'am ja! Juan. 
41 Cabal quixtyañu ti majli ba'an Jesús. 
Ti yalayob: Aunque mach'an ti! pasa ñuc 
tyac bA i p'atyalel jini Juan pero 
melelach pejtyelel i t'an tsa! ba i yala 
cha'an ili winic, che'ob. 
42 Cabalob ti! ch'ujbi cha'an yajcabil i 
cha'an Dios jini Jesús ya'ya'i. 
1 1 An juntiquil c'am ba winic 
Lázaro bA i c'aba'. Ya! an ti lum 
Betania ba i c'aba! ya! ba! chumul je'el 
María yic'ot Marta i chich ba María. 
2 María i yijts'in Lázaro jini c'am bA. 
Jiñach jini María jiñach tsa' ba i yulbe 
aceite ba perfume ti i yoc lac Yum tsa' ba 
i sujcube ti' tsutsel i jol i yoc. 
3 Che' jini, jini cha'tiquil i yijts'in Lázaro 
ti' chocoyob majlel t'an ba'an Jesús 
cha'an i suben: C Yum, c'am jini mu! ba a 
p'untyan, che'ob. 
4 Che' ñac ti yubibe i t'an, ti yala Jesús: 
Iliyi i c'am'an mach cha'anic yoque 
sajtyel pero cha'an mi tsictiyel i ñuclel 
Dios. Ti ili c'am'an mi tsictiyel c ñuclel 
je'el i Yalobilon ba Dios, che'en. 
5-6 Aunque Jesús ti' wen p'untya Marta 
yic'ot i yijts'in yic'ot Lázaro pero che! ñac 
ti subenti Jesús cha'an c'am Lázaro tsa! 
tyo cayle cha'p'ej q'uin ya' ba! ti chojqui 
ti payol. 
7 Ti wi'il ti' sube ajcant'añob i cha'an: 
Cha! coxla ti pañimil Judea ba i c'aba', 
che'en. 
8 Che! jini, ajcant'añob i cha'an ti! sube: 
Maestro, max tyo jaliji yom i juletyob ti 
tyun jini israelob mu! ba i contrajiñet 
cha'an i tsansañet. ¿A wom ba cha' 
majlel ya'i? che'ob. 
9 Jesús ti! subeyob ti jump'ej lajoñel 


Ti sajti Lázaro 


cha'an an tyo i yorojlel cha'an mejlic i 
cha'len troñel Jesús. Ti yala: ¿Mach'a 
melel an doce ora ti jump'ej q'uin? Jini 
mu' ba i cha'len xambal ti q'uinil 
mach'an mi yajlel como mi yilan i saclel 
mulawil. 

10 Pero jini mu' ba i cha'len xambal ti 
ac'balel mi' jats' i yoc como mach'an i 
saclel mu! ba i pasben i bijlel, che'en. 

11 Che! ñac ti ujti i yale' jini t'an, Jesús ti' 
subeyob: Wayalix lac pi'al Lázaro. Pero 
mi quej c majlel c p'ixtisan, che'en. 

12 Che! jini, jini ajcant'añob i cha'an ti' 
subeyob: C Yum, mi wayal yom yal 
cha'an mi quejel i lajmel, che'ob. 

13 Pero Jesús yom i yale' cha'an 
sajtyemix Lázaro. Jini ajcant'añob i 
cha'an ti' lolon ña'tya chancol yal cha'an 
i yoque wayel jach. 

14 Che' jini, Jesús ti' sube ti wen tsiquil 
ba t'an: Sajtyemix Lázaro. 

15 Tijicñayon cha'an mach'an ya! añon 
como más wen cha'añetla cha'an mi la! 
ch'ujbiñon. Pero con laj q'uele', che'en. 
16 Che! jini, Tomás mu! bA i pejcantyel ti 
Lut ti i pi'Alob, ti' sube jini yamba 
ajcant'añob i cha'an Jesús: Conla je'el 
cha'an motin sajticonla yic'ot, che'en. 


Jesús ajtyech sajtyel yic'ot laj 
cuxtyAlelach mach'a yujil jilel 


17 Che! ñac ti c'otiyob ti yubiyob cha'an 
añix champ'ej q'uin i ch'ujñantyel 
Lázaro. 

18 Lac'alix Betania ti Jerusalén che! 
bajche' jump'ej legua i ñajtlel. 

19 Cabal israelob ti majli i jula'an Marta 
yic'ot María cha'an i ñuc isabeñob i 
pusic'al cha'an ti sajti i yascun. 

20 Che' ñac ti' ña'tya Marta cha'an ya'ix 
c'otyel Jesús ti loq'ui ti yotyot cha'an i 
tyaj tyalel Jesús. Pero María ti cayle ti 
mal otyot. 

21 Marta ti' sube Jesús: C Yum, wa'ic 
añet mach'an ti sajti cascun, che'en. 

22 Pero cujil isujm wale iliyi, Dios mi lu' 
aq'ueñet mu! ba a c'ajtiben, che yalol 
Jesús. 

23 Jesús ti' sube: A wascun mi quej i cha! 
cuxtiyel, che'en. 

24 Marta ti! sube: Muc'ach. Cujil isujm mi 
quejel i cha! cuxtiyel che! ti yorojlel mi 
cha! tyejchel loq'uel ba'an sajtyemo! ba ti 
jini cojix bA q'uin, che'en. 

25 Che! jini, Jesús ti! sube: Joñon ajtyech 
ch'ujlelalon. Mi caq'uen tsiji! bA i 
cuxtyalel. Jini mu! ba i ch'ujbiñon 
aunque ti sajti, mi quejel i cha! cuxtiyel. 
26 Ti pejtyelel cuxulob tyo ba wale iliyi 
mu! ba i yochel tic cha'an, ma'ix mi 
quejel i sajtyel cha'an ti bele! ora. ¿Mu' 
ba a ch'ujbin jini? che'en. 

27 Marta ti! jac'a: Muc'ach c ch'ujbin, c 
Yum. Mic ch'ujbin cha'an jatyet Cristo 
jini Yalobilet Dios am ba cha'an tyalic 
wa! ti mulawil, che'en. 


Jesús ti' cha'le uq'uel 


28 Che' ñac ti ujti i yale' jini t'an, Marta ti 
majli i paye' tyalel i yijts'in María ba i 
c'aba'. Ti! mucul sube: Wa'an lac 
Maestro. Mi' payet, che'en. 

29 Ti ora jach che' ti yubi jini t'an María 
ti wa' tyechi ba' buchul. Ti majli ba'an 
Jesús. 

30 Max tyo och tyalel ti lum Jesús. Ya' 
tyo an ba' ti' ñaxan tyaja Marta. 

31 Che' ñac ti yila israelob ya' ba añob ti 
i yotyot cha'an i ñuc isabeñob i pusic'al, 
che! ti wa! tyejchi María, ti ora jach ti 
loq'ui majlel, ti' tsacleyob majlel. Ti' 
ña'tyayob mi quej i majlel ti uq'uel ba! ti 
ch'ujñanti Lázaro. 

32 Che! jini, che! ti c'oti María ya! ba'an 
Jesús ti ñocle ti yebal yoc Jesús. Ti! sube: 
C Yum, wa'ic añet mach'an ti sajti 
cascun, che'en. 

33 Che! ñac Jesús ti yila muc! ti uq'uel 
María, yic'ot jini israelob ya! bA an yic'ot, 
wen ch'ajyem ti yubi. Wen c'ux ti' 
pusic'al. 

34 Jesús ti! c'ajtibeyob: ¿Baqui ti la! 
ch'ujñA? che'en. Ti! subeyob: La'. Q'uele, 
che'ob. Ya' ti c'otiyob ya' ba' ch'ujñabil 
Lázaro. 

35 Jesús ti' cha'le uq'uel. 

36 Che' jini, jini israelob ti yalayob: 
Q'uele, wen cabal ti! p'untya, che'ob. 

37 Pero an yamba tsa! bA yalayob: Jini 
Jesús ti yaq'ue i q'uele! pañimil muts'ulo' 


ba i wut. Wa'ic an Jesús, añach tyo ti caj 
bajche' ti' cha'le Jesús cha'an mach'an mi 
sajtyel jini Lázaro, che' ti yalayob. 


Ti tyejchi loq'uel Lázaro ba'an 
sajtyemo' ba 


38 Jesús cha! wen c'ux ti! pusic'al. Ti lac'a 
ba! ch'ujñabil. An muconibal melel ba ti 
mal tyun. An jump'ej wechel ba colem 
tyun i majquil. 

39 Jesús ti' subeyob: Loc'sanla jini tyun. 
Marta, i yijts'in jini tsa' ba sajti ti yala: C 
Yum, tyuwix como anix champ'ej q'uin i 
sajtyel, che'en. 

40 Pero Jesús ti' sube: ¿Mach'a ba'an tic 
subet mi mux a ch'ujbiñon mi quej a 
q'uele' i ñuclel Dios? che'en. 

41 Che' jini, ti' loc'sayob jini tyun. Jesús 
ti' q'uele letsel ti panchan. Ti yala: C 
Tyat, mic subeñet wocox a wala como 
tsa'ix a wubibon c t'an. 

42 Cujil isujm ma! bele! ubibeñon c t'an, 
pero mi cale' cha'an ti caj jini wA! DA 
añob tic joytyalel cha'an mi' ch'ujbin 
cha'an jatyet ti a chocoyon tyalel, che'en. 
43 Che' ñac ti ujti i yale' jini, ti c'am ba 
t'an ti yala: Lázaro, loq'uen ya'i, che'en. 
44 Ti loq'ui jini tsa' ba sajti. Bac'al tyo i 
yoc i c'ab ti pisil. Mosol tyo i ñi' i wut ti 
pisil. Jesús ti' subeyob: Tiquila cha'an 
ch'ujbi i cha'len xambal. Lax cha' majlic, 
che'en. 


T'an cha'an i chucol Jesús 
(Mt. 26.1-5; Mr. 14.1-2; Lc. 22.1-2) 


45 Che! ti yilayob cha ba ti' cha'le Jesús, 
cabal jini israelob tsa' ba i pi'leyob ti 
xAmbal María, ti! ch'ujbibeyob cha'an 
yajcabil i cha'an Dios jini Jesús. 

46 Pero an yaño' ba tsa' ba majliyob i 
suben fariseojob tsa! bA i cha'le Jesús. 
47 Che' jini, jini fariseojob yic'ot jini ñuc 
ba curajob ti' much'quiyob i ba yic'ot 
año' ba ye'tyel ti Comité Junta Suprema 
ba i c'aba!. Ti yalayob: ¿Chuqui yom lac 
tyumben? Ili winic mi! pase! cabal ñuc 
tyac ba i p'atyalel. 

48 Mi mach'an cha ba mi lac tyumben, ti 
pejtyelelob mi quejel i ch'ujbiñob. Jini 
romanojob año' ba ye'tyel mi quejel i 

tyalel. Mi quejel i jisan lac templo yic'ot 
lac lumal. Che' ti yalayob. 

49 Pero juntiquil ñoj ñuc ba cura ti jim ba 
jabil, Caifás ba i c'aba' ti yala: Mach'an 
cha ba mi la' ña'tyan. 

50 Mach'an mi la' ña'tyan más wen 
cha'añonla muq'uic i sajtyel juntiquil 
winic cha'añonla cha'an mach'an mi 
tsansantyel ti pejtyelel quixtyañu ti lac 
lumal, che'en. 

51 Pero mach'an ti bajñel yala iliyi Caifás 
cha'an ti' bajñel i pensal. Pero cha'an ñoj 
ñuc ba cura ti jim ba jabil ñijcabil ti Dios 
i wa ale' cha'an Jesús mi quejel i sajtyel 
cha'an ti pejtyelel israelob. 

52 Mach cha'anic jach jini israelob mi 
sajtyel Jesús pero cha'an mi quejel i 
yajñel ti junmujch' jach ti pejtyelel i 
yalobilob Dios ba'ic jach pujquemob. 

53 Che! jini, ti jim ba q'uin ti queji i bej 
ña'tyan bajche' mi quejel i tsansan Jesús 
jini año' ba i ye'tyel ba'an israelob. 

54 Jin cha'an Jesús mach'an ti' bej ñoj 
pasa i ba ya! ba'an israelob año! ba i 
ye'tyel. Pero ti loq'ui majlel ti pañimil 
Judea. Ti majli Jesús lac'al ti tyaquin bA 
joch lum Efraín ba i c'aba'. Ya'i ti cayle 
yic'ot ajcant'añob i cha'an. 

55 Lac'alix i q'uiñejel cha'an pascua ba 
q'uin i cha'an ba israelob. Cabal 
quixtyañujob ti ñaxan majli i chajpañob i 
bA che! max tyo i yorojlel q'uin che! 
bajche' i tyAlel mi! pocob i ba cha'an 
bajche! ti! ch'ujbiyob. 

56 Chancol i sajcañob Jesús. Che! ya! 
añob ti! pat colem templo ti! c'ajtibeyob i 
ba: ¿Bajche! mi la! ña'tyan? ¿Tyal ba ti ti 
q'uin o mach tyal? che'ob. Che! ti' 
tyajayob ti t'an Jesús. 

57 Jini fariseojob yic'ot jini ñuc bA 
curajob ti' wa subeyob quixtyañujob mi 
an majch yujil baqui an Jesús yom mi' 
subeñob cha'an mi' cachob Jesús. 


Ti yulbenti aceite ti yoc Jesús 
(Mt. 26.6-13; Mr. 14.3-9) 

1 2 1 Che' an tyo yom wacp'ej q'uin 
che! mi quejel jini pascua bA 

q'uin i cha'an bA israelob ti majli Jesús ti 

Betania ba! chumul Lázaro. Jiñi Lázaro 


jiñach tsa! ba i tyejchisa loq'uel Jesús 
ba'an sajtyemo! bA. 

2 Ya'i ti' melbeyob i yuch'el Jesús. Marta 
ti' we'sayob. Ya'an Lázaro ti mesa ti 
uch'el yic'ot Jesús yic'ot yaño! ba je'el. 

3 Che! jini María ti! ch'ama tyalel ba'an 
Jesús che! bajche' xiñol litro aceite ba 
perfume nardo ba i c'aba'. Wen lets i 
tyojol. Ti' yulbe i yoc Jesús. Ti wi'il ti' 
sujcube i yoc ti' tsutsel i jol. Ti pujqui i 
yujts'il perfume ti pejtyelel i mal i yotyot. 
4 Che! jini Judas Iscariote i yalobil ba 
Simón juntiquil ajcant'an i cha'an Jesús 
mu! ba quej i yac! ti cachol Jesús che! 
ñac jini ti yala: 

5 ¿Chucoch mach'an ti chojni jini 
perfume cha'an trescientos denarios 
cha'an mi la caq'uen jini p'ump'uño' bA? 
che'en. 

6 Pero mach'an ti' pensali p'ump'uño' ba 
jini Judas. Tsa' jach i yala cha'an ajxujch! 
jini Judas. An ti' wenta i cañatyan 
tyaq'uin motin i cha'añob. Ti' xujch'i 
loq'uel ti jini am ba ti' wenta. 

7 Che! jini Jesús ti yala: Mach la! tiq'ue' 
jini María. Lotyol i cha'an jini perfume 
cha'an i chajpantyel c mujquel. 

8 Ti bele' q'uin wa'an la' wic'ot jini 
p'ump'uño' ba. Pero joñon mach'an bele! 
q'uin wa'añon quic'otyetla, che'en. 


T'an ti' contra Lázaro 


9 Cabal israelob ti yubiyob cha'an ya'an 
Jesús ti Betania. Ti majliyob ya'i mach 
cha'an jach yom i q'uel Jesús pero cha'an 
yomob i q'uel Lázaro je'el tsa' ba 
tyejchisa loq'uel Jesús ba'an sajtyemo! 
ba. 
10 Che! jini, jini ñuc ba curajob ti! lajayob 
i t'an chalan yom i tsansañob Lázaro 
je'el. 
11 Como ti caj Lázaro cabal israelob ti' 
cayayob i tsacleñob majlel jini curajob 
cha'an i ch'ujbiñob Jesús. 
Ya' ti ochi majlel Jesús ti Jerusalén 

(Mt. 21.1-11; Mr. 11.1-11; Lc. 19.28-40) 

12 Cabal quixtyañu ti majli ti Jerusalén 


cha'an i melob pascua ba q'uin i cha'an 
israelob. Ti yijc'alel ti yubiyob cha'an mi 

quejel i c'otyel Jesús ti lum je'el. 
13 Che! jini, ti' tyuc'uyob i yopol tyac 
ch'ip. Ti loq'uiyob majlel ti Jerusalén 
cha'an i tyaj tyAlel Jesús. Ti c'am ba t'an 
ti yalayob. La' sujbic i ñuclel Dios. 
Tijicñayet jatyet chancol ba a tyAlel 
cha'an che! yom Dios. Tijicñayet i yumet 
israelob, che'ob. 
14 Jesús ti' tyaja juncojt burro. Ti' 
c'achtya che' bajche' ts'ijbubil ti 
Ts'ijbubil ba i T'an Dios: 
15Mach yom mi la' cha'len baq'uen 
añet ba la ti lum Sión ba i c'aba!; 
Q'uele ñuc ba yumal la' cha'an. 
C'achal ti pat yal burro. 
Che' ts'ijbubil. 
16 Ti ñaxan max tyo ti' ch'amayob isujm 
jini ajcant'añob i cha'an Jesús tsa! DA 
ujti. Pero ti wi'il tyo che! ñac ti tsictiyi i 
ñuclel Jesús che' ti letsi majlel ti panchan 
ti' cha' c'ajtiyiyob i cha'an bajche' wa 
ts'ijbubil ti' t'an Dios ti ñoj oniyix cha'an 
Jesús cha'an mi quejel i c'achtyan i yal 
burro. 
17 Jini quixtyañujob tsa! ba i yilayob che! 
ñac Jesús ti' pejca Lázaro ya' ti 
muconibal che' ñac ti' tyejchisa loq'uel 
ba'an sajtyemo' ba, ti queji i lu' cha' alob 
tsa' ba i yilayob. 
18 Jin cha'an ti majliyob i tyaj tyalel 
Jesús che' ñac ti ochi majlel Jesús ti 
Jerusalén cha'an ubibil i cha'an jini ñuc 
tyac ba i p'atyalel tsa' ba i pasa Jesús. 
19 Che! jini, jini fariseojob ti! subeyob i 
ba: Q'uele awilan, ma! cha ba ch'ujbi lac 
cha'len. Ti pejtyelel quixtyañu mi' 
tsacleñob majlel Jesús, che'ob. 


Griegojob yom ba i q'uelob Jesús 


20 An je'el quixtyañujob mach ba israelob 
tyalem ba ti pañimil Grecia ba i c'aba', ti 
c'otiyob je'el ti Jerusalén cha'an i 
ch'ujutisan Dios che' ti yorojlel q'uin. 

21 Jini griegojob ti majliyob ba'an Felipe 
ch'oyol ba ti lum Betsaida am ba ti 
pañimil Galilea bA i c'aba'. Ti! subeyob: 
Com lojon j q'uele' Jesús, che'ob. 

22 Felipe ti majli i suben Andrés. Jini 
cha'tiquil ti majliyob i suben Jesús. 

23 Che' jini, Jesús ti' subeyob: Wale i 


yorojlelix mi quejel i tsictiyel c ñuclel, 
Joñon i Pi'alon bA Quixtyañujob, che'en. 
24 Melel mic subeñetla: Mi mach'an mi 
yochel ti lum jump'ej i bac! trigo o cha 
ba jach yes ba pac', mi mach'an mi 
mujquel, che' jach an. Pero mi ti mujqui, 
mi pasel. Mi yac! cabal i wut. 

25 Jini mu' ba i lolon bajñel p'untyan i ba 
cha'an machic i ñusan wocol mi quejel i 
sat i ba. Pero jini mu! bA i yac! i ba che! 
bajche' mi' p'aje' i ba yubil cha'an tij caj, 
mi cañatyantyel cha'an mi yaq'uentyel i 
cuxtyAlel mach'a yujil jilel. 

26 Mi an majch yom i cha'libeñon c toñel, 
yom i tsacleñon. Ya! ba! añon ya! mi 
quejel i yajñel je'el. Jini mu! ba i 
cha'libeñon c toñel mi quejel i q'uejlel ti 
ñuc tic Tyat ti panchan. Che! ti yala 
Jesús. 


Mi wa sub mi quejel i tsansantyel Jesús 


27 Jesús ti yala: Wale ch'ajyemon. 
¿Chuqui yom mi cale? ¿Yom ba mi cal: C 
Tyat, cotyañon loq'uel ti jini wocol mu' 
ba quejel c ñusan? Mach'an, como jini 
cha'an ti tyaliyon. 

28 C Tyat, cotyañon cha'an c pase' a 
ñuclel. Che! jini ti ubinti t'an loq'uem bA 
tyalel ti panchan tsa! ba yala: Tsa'ix c 
pasa c ñuclel mu! tyo c cha! pase', che! ti 
ubinti ajt'an. 

29 Jini quixtyañujob ya! bA añob tsa! bA i 
yubi ajt'an ti yalayob: I t'an chajc, 
che'ob. Yaño' ba ti yalayob: Juntiquil 
ajtoñel i cha'an Dios ch'oyol ti panchan 
ti' cha'le t'an, che'ob. 

30 Che' jini, Jesús ti' subeyob: Mach 
bajñel cha'añon ti ajli t'an pero ti ajli 
cha'añetla je'el. 

31 Wale i yorojlel mi yujtyel melojel 
cha'an jini año' ba ti mulawil. I yorojlel 
mi chojquel loq'uel jini xiba mu! ba ti 
xic! wA! ti mulawil. 

32 Che! mic letsantyel ti chañelel lum mi 
quejel i ñijcabentyel i pusic'al pejtyelel 
quixtyañu mu! ba quejel i ch'ujbiñon. 

33 Cha'ach ti wa ala Jesús cha'an mi' 
tsictisan bajche' mi quejel i sajtyel. 

34 Quixtyañujob ti' jac'ayob: Tsa'ix lojon 
cubi ti juñilel i cha'an mandar cha'an jini 

yajcabil ba i cha'an Dios mi yajñel ti 
bele' ora. ¿Bajche'qui isujm che' ma' wal 
i Pi'al Quixtyañujob wersa mi letsantyel? 
¿Majchqui jini i Pi'al Quixtyañujob? 
che'ob. 

35 Jesús ti' sube: WA! tyo añon la! wic'ot 
che' bajche' i saclelon mulawil. Pero 
ma'ix bej jal wA! añon. Tsacleñon che! 
tsiquil tyo yubil como tyalix yic'an. Jini 
mu! ba i yajñel ba! iq'uix mach'an mi 
yilan ba' mi majlel. 

36 Che! wa' tyo añon la! wic'ot i saclelon bA 
mulawil, ch'ujbiñon cha'an mi la' wajñel ti 
quixtyañu i cha'añet ba la i saclel. Che! ti' 
cha'le lajoñel Jesús che' ti' tyaja i ba ti t'an. 
Che' ti ujti i yale' tyac ili ti majli. Mach'an ti' 
ña'tyayob baqui ti majli. 


Cha ba och mach'an ti' ch'ujbiyob 


37 Aunque Jesús ti' pasa cabal ñuc tyac 
ba i p'atyalel ya' ba'añob, mach'an ti' 
ch'ujbiyob cha'an yajcabil i cha'an Dios 
jini Jesús. 

38 Cha'ach ti ujti como wersa mi 
ts'actiyel jini t'an tsa' ba i wa ala jini tsa' 
ba i xiq'ui i yale' Dios ti ñoj oniyix Isaías 
ba i c'aba'. Ti yala: 

C Yum, mach'an majch ti' ch'ujbi 
cha'an melel c t'an tsa! bA c 
subeyob. 

Mach'an majch ti! ña'tya che! ñac 
lac Yum ti! pasa i p'atyalel, 

che'en. 
39 Cha'an mach ch'ujbi i ch'ujbin cha'an 
melel i t'an Isaías ti' wa ts'ijbu je'el ti ñoj 
oniyix: 
40 Dios ti yaq'ue i yajñel ti muts'ulo' 
ba i wut yic'ot ti tsatso' ba i 
pusic'al yubil cha'an machic i 
ch'ujbin cha ba ti subenti, 
cha'an machic i q'uele' pañimil 
yubil che' ñac ti pas'enti ñuc 
tyac bA, 

chalan machic i sutquin i ba i 
ch'ujbiñon cha'an mic 
lajmisañob. 

Che' ti wa ala Isaías ti ñoj oniyix. 

41 Cha'ach ti yala Isaías cha'an ti wa yila 
i ñuclel Jesús. Ti' wa tyaja ti t'an Jesús ti 
ñoj oniyix. 


42 Pero cabal israelob ti! ch'ujbiyob 
cha'an jiñach yajcabil i cha'an Dios jini 
Jesús. Jinic tyo an cha'tiquil uxtiquil año! 
ba i ye'tyel ti' ch'ujbiyob je'el. Pero 
mach'an ti' tsictisayob como ti' 
bac'ñayob jini fariseojob cha'an mach'an 
mi chojquel loq'uel ti i templo i cha'an 
ba israelob. 

43 Como más ti' mulayob i subentyel i 
ñuclel ti quixtyañujob bajche' i subentyel 
i ñuclel ti Dios. 


I t'an Jesús mi' tsictisan i mul 
quixtyañu 


44 Jesús ti yala ti c'am ba t'an: Jini mu' 
ba i ch'ujbin cha'an chocolon tyalel ti 
Dios mach i bajñel jach mi' ch'ujbiñon, 
pero mi' ch'ujbin je'el c Tyat ti panchan 
tsa' ba i chocoyon tyalel. 

45 Jini mu! ba i yilañon mi yilan je'el jini 
tsa' ba i chocoyon tyalel. 

46 Ti tyaliyon cha'an joñon i saclelon 
mulawil. Jini mu' ba i ch'ujbiñon 
mach'an mi bej ajñel ti ic'jowan ba 
pañimil. 

47 Pero mi an majch mi yubin c t'an pero 
mi mach'an mi ch'ujbiñon mach joñonic 
mi caq'uen i xot' i mul como mach'an ti 
tyaliyon ti mulawil cha'an caq'uen i xot' i 
mul pero cha'an mij cotyañob. 

48 Jini mach'a ba'an mi' ch'ujbin cha'an 
yajcAbilon i cha'an Dios mach'a ba'an mi! 
ch'ujbin c t'an mi yaq'uentyel i xot' i mul 
ti yorojlel melojel. Jinic t'an tsa! bA c 
subetla mi quejel yaq'uen i tsictiyel i mul 
quixtyañujob. 

49 Como mach'an mic sub c bajñel 
ña'tyabal pero c Tyat tsa! ba i chocoyon 
tyalel ti! xiq'uiyon cha ba yom cale', cha 
ba yom mij cantisan quixtyañujob. 

50 Jini mu! ba c subeñetla jiñach tsa! ba i 
subon c Tyat c subeñetla. Cujil isujm jini 
i t'an c Tyat mi yaq'uen quixtyañujob i 
cuxtyAlel mach'a yujil jilel. Che! ti yala 
Jesús. 


Ti' pocbeyob yoc ajcant'añob i cha'an Jesús 
1 3 1 Cayal tyo jump'ej q'uin cha'an 
i tyaj i q'uinilel jini pascua ba 


q'uin i cha'an israelob. Yujil isujm Jesús 

cha'an i yorojlelix i caye! ili mulawil 
cha'an mi cha! majlel ba'an i Tyat ti 
panchan. Jesús ti! wen p'untya i cha'añob 
wa' ba añob ti mulawil. Mi quejel i 
pas'eñob jini más ñuc ba i señajlel cha'an 
ti' p'untyayob. 

2 Jini xiba tsa'ix ujti i nijcAben i pusic'al 
Judas Iscariote i yalobil ba Simón cha'an 
i ña'tyan i yac' ti cachol Jesús. 

3 Jesús yujil isujm ti tyAli ti Dios. Yujil isujm 
je'el mi quejeli cha' majlel ba'an Dios. Yujil 
isujm tsa'ix aq'uenti i p'atyalel ti i Tyat 
cha'an i mele! cha ba yes yom mi! mele". 

4 Jesús ti tyechi ba' buchul ti mesa. Ti' 
jocho pal ba i bujc. Ti' cacha tyam bA 
sujquic'abal ti xinil. 

S Ti! jebe ja! ti poc'. Ti queji i pocben i 
yoc jujuntiquil ajcant'añob i cha'an. Ti' 
sujcubeyob i yoc ti sujquic'abal cachal ba 
ti xinil. 

6 Che' ba yom i pocben i yoc Simón 
Pedro ti queji i yAle!: C Yum, ¿mu' ba 
quejel a pocbeñon coc? che'en. 

7 Jesús ti' jac'a: Max tyo ba'an ma' 
ch'amben isujm cha ba muc'on. Pero mu! 
tyo quejel a ña'tyan, che'en. 

8 Pero Pedro ti! sube: Mach'an ba! bA ora 
mi quejel a pocbeñon coc, che'en. Jesús 
ti' jac'a: Mi mach'an mic pocbeñet a woc 
mach c cha'añetic, che'en. 

9 Simón Pedro ti! sube: C Yum, mach 
jinic jach coc, pero ma! pocbeñon j c'ab 
col je'el, che' jini, che'en. 

10 Pero Jesús ti' sube: Jini ujtye ba i 
cha'leñob ts'amel yom jach pocbentyel i 
yoc cha'an cha' saquix mi yajñel. Sac 
isabiletla aunque mach ti pejtyeletla sac 
isabiletla, che'en. 

11 Ti yala cha'an mach sac isabilob ti 
pejtyelelob, como yujil isujm majchqui 
jini mu! ba quej i yac ti cachol. 

12 Che! ti ujti i pocbeyob i yoc ti! cha! 
xojo pal ba i bujc. Ti cha! buchle ba'an 
mesa. Ti! subeyob: ¿Mu' ba la! ch'amben 
isujm cha ba tic cha'le? che'en. 

13 Jatyetla mi la' pejcañon ti la' Maestro, 
la' Yumon. Melelach como cha'ach añon. 
14 Mi joñon la' Maestro, la' Yumon tic 
pocbeyetla la! woc, jatyetla je'el yom la! 
pocben la! ba la! woc. 


15 Tic cha'le pasoñel cha'an mi la! cha'len 
che! bajche! tic cha'le. 

16 Melel mic subeñetla, mach'an ajtoñel 
más an ba i ñuclel bajche'on i yumon. 
Mach'an más ñuc jini chocol ba majlel 
bajche'on jini tsa' ba c chocoyetla majlel. 
17 Che! la! wujil isujm cha ba tic subetla 
c'ajacña la! woj mi cha'ach mi quejel la! 
cha'len. 

18 Mach ti la' pejtyel mic subeñetla. Cujil 
isujm majchqui jini tsa! ba c yajcA. Pero 
wersa yom c ts'actisan jini Ts'ijbubil ba i 
T'an Dios ba! mi yale': Jini mu! ba ti 
uch'el quic'ot ti! contrajiyon, che! 
ts'ijbubul, che! ti yala Jesús. 

19 Mic wA subeñetla cha'an che! mi 
yujtyel bajche! ti cala mi la! ña'tyan 
majchonqui. 

20 Melel mic subeñetla, jini mu! ba i pay 
ochel jini mu' ba c choc majlel mi' payon 
ochel yubil. Jini mu! i payon mi! pAy 
ochel Dios tsa' ba i chocoyon tyalel. Che' 
ti yala Jesús. 


Jesús ti wA ala Judas mi quej i yac' ti 
cachol 
(Mt. 26.20-25; Mr. 14.17-21; Lc. 22.21 -23) 


21 Che' ujtye i yale' tyac ili Jesús, wen 
ch'ajyem ti queji i yubin. Ti wen tsiquil 
ba t'an ti' subeyob: Melel mic subeñetla 
juntiquiletla mi quejel la' wac'on ti' c'ab 
j contrajob, che'en. 

22 Jini ajcant'añob i cha'an ti queji i 
q'uelob i ba. Pero mach'an ti' ña'tyayob 
majchqui chancol ba i tyaje' ti t'an. 

23 Juntiquil ajcant'añob i cha'an Jesús 
tsa' ba wen p'untyanti ti Jesús ti' cha'le 
uch'el ya! ti! t'ejl Jesús. 

24 Simón Pedro ti! pasa ti! c'ab cha'an 
yom i c'ajtiben Jesús majchqui jini mu! 
bA quejel i yac' ti c'ab i contra. 

25 Che! jini, ti! más lac'a Jesús cha'an i 
c'ajtiben: C Yum, ¿majchqui jini chancol 
ba a tyaj ti t'an? che'en. 

26 Jesús ti! jac'be: Mi quejel c ts'aje' 
ts'itya' caxlan waj. Jini mu! bA caq'uen, 
jiñach jini, che'en. Che' jini, ti' ts'aja 
ts'itya' caxlan waj. Ti yaq'ue Judas 
Iscariote i yalobil ba Simón. 

27 Che! ti! ch'ama jini caxlan waj Judas, 

ti ora ti ochi Satanás ti! pusic'al. Che! 
jini, Jesús ti! sube: Ora jach ma! cha'len 
jini mu! ba quej a cha'len, che'en. 

28 Pero mach'an majch ya' ba chancol ti 
uch'el ti' ch'am'eyob isujm chucoch che! 
ti yala Jesús. 

29 Cha'an an ti' wenta Judas jini tyaq'uin 
motin i cha'año' ba, an jini tsa' ba lolon 
pensaliyob Jesús ti' sube cha'an an cha 
ba yom i man cha'an q'uiñejel o cha'an 
mi! cotyan p'ump'uño! ba. Che! ti! lolon 
pensaliyob. 

30 Che! ñac ti ujti i c'uxe! jini caxlan waj 
tsa! bA aq'uenti, Judas ti loq'ui majlel. 
Ac'balelix. 


Tsiji' ba mandar 


31 Che' tsa'ix loq'ui Judas, Jesús ti' 
subeyob: Wale an cha ba mi quej c 
tyumbentyel mu! ba i tsictisan c ñuclel 
Joñon i Pi'Alon bA Quixtyañujob. I ñuclel 
Dios mi tsictiyel ti joñon. 

32 Che! bajche' Joñon i Pi'alon 
Quixtyañujob mic tsictisan i ñuclel Dios, 
cha'ach Dios mi! tsictisan i ñuclel i 
Yalobil. Ora jach mi quej i tsictisan. 

33 Calobilet ba la, mach bej cabal ora wA! 
añon la! wic'ot. Mi quej la! sajcañon. 
Pero cha'ach bajche! tic subeyob jini 
israelob año! ba i ye'tyel cha'ach mic wA 
subeñetla je'el wale: Mach ch'ujbi la! 
majlel ya! ba! mi quej c majlel. 

34 Mi caq'ueñetla tsiji' ba mandar cha'an 
la! p'untyan la! ba. Cha'ach bajche! tic 
p'untyAyetla cha'ach yom la! p'untyan la! 
bA je'el. 

35 Mi ti la! p'untya la! bA ti pejtyelel 
quixtyañu mi quejel i ña'tyan 
ajcant'añetla c cha'an, che'en. 


Jesús ti wa ala cha ba mi 
quej i cha'len Pedro 
(Mt. 26.31-35; Mr. 14.27-31; Lc. 22.31-34) 


36 Simón Pedro ti' c'ajtibe Jesús: C Yum, 
¿baqui mi quej a majlel? che'en. Jesús ti' 
jac'be: Ya' ba' mic majlel mach ch'ujbi la' 
tsacleñon majlel wale iliyi. Pero mu! tyo 
quej a tsacleñon majlel ti tyal tyo ba ora, 
che'en. 

37 Che' jini, Pedro ti' sube: C Yum, 


¿chucoch mach ch'ujbi c tsacleñet majlel 
wale iliyi ba' ma' majlel? Chajpabilon 
cac! c ba ti sajtyel cha'añet, che'en. 

38 Jesús ti' jac'a: ¿Chajpabilet ba cha'an a 
wac' a ba ti sajtyel cha'añon, ma! wal? 
Melel mic subeñet: Che! max tyo i cha'le 
uq'uel tyat mut, uxyajl mi quej a wal 


mach a cañayon, che'en. 
1 4 1 Jesús ti yala: Mach la' cha'len 
baq'uen ti la! pusic'al. Mi la! 
ch'ujbin Dios. Ch'ujbiñon je'el. 
2 Ti yotyot c Tyat an cabal chumlibal. 
Machic ba'an cabal chumlibal tsa'ix c wA 
subetla i wentyalel mi machic ba'an, 
como mi quejel c majlel c chajpabeñetla 
la' wajnib. 
3 Che! mi yujtyel c chajpabeñetla la! 
wajnib, mic cha! tyAlel c payetla majlel 
ba'añon, cha'an ya! ba'añon ya! añetla 
je'el. 
4 La! wujil isujm baqui mic majlel. Cañal 
la' cha'an i bijlel panchan. Che! ti yala 
Jesús. 
5 Tomás ti yala: C Yum, mach cujil lojon 
isujm baqui ma' majlel. ¿Bajche'qui 
ch'ujbi lojon j can jini bij? che'en. 
6 Jesús ti' sube: Joñoñach jini bij yom ba 
la' t'un majlel. Mic subeñetla melel ba 
t'an yom ba la' ch'ujbin. Mi caq'ueñetla 
la' cuxtyAlel mach'a yujil jilel. Mach'an 
majch mi c'otyel ba'an c Tyat. Jini jach 
am ba tic wenta. 
7 Mi tila! cañayon ti la! caña c Tyat je'el. 
Wale cAñalix la! cha'an c Tyat. Tsa'ix la' 
q'uele yubil, che'en. 
8 Felipe ti! sube: C Yum, pasbeñon lojon a 
Tyat. Jasal mi ti a pasa, che'en. 
9 Jesús ti' sube: Wajalix wa' añon 
quic'otyetla. ¿Max tyo ba a chac 
cañayon, Felipe? Jini tsa'ix ba i yilayon, 
tsa'ix i yila c Tyat je'el yubil. ¿Chuqui i 
wentyalel a cha'an che! pasbeñon lojon a 
Tyat? che'et. 
10 ¿Mach'a ba'an ma' ch'ujbin añon tic 
Tyat, c Tyat an ti joñon? Jini t'an mu! bA 
c subeñetla mach'an mic sub tic bajñelil. 
C Tyat mu! bA i yajñel ti joñon, mi' 
cha'len ili toñel tyac. 


Jesús yic'ot i Tyat 


181 


JUAN 





11 Ch'ujbin cha'an añon tic Tyat, c Tyat 
an ti Joñon. Mi mach'an mi la! ch'ujbin ili 
c t'an cha'an tic subeyetla o machqui, 
jinic jachix ca la' ch'ujbin jini ñuc tyac 
ba tsa! DA c pASA. 

12 Melel mic subeñetla jini mu! bA i 
yochel tic cha'an, mi quejel i pas ñuc 
tyac bA p'atyalel je'el mu! ba c pas. Más 
ñuc bajche! tic pasa mi quejel i pas como 
mux quejel c cha! majlel ba'an c Tyat c 
bajñel. 

13 Pejtyel cha ba tyac mi la! c'ajtiben c 
Tyat cha'an che! com, joñon mi quejel c 
cha'len cha'an mi tsictiyel i ñuclel c Tyat 
ti i Yalobilon. 

14 Muc'ach caq'ueñetla cha ba tyac jach 
yes mi la' c'ajtin tij c'aba', cha'an che'ach 
com. 


Jesús mi quej i choque! tyAlel 
Ch'ujul ba i Ch'ujlel 


15 Mi ti la! p'untyayon yom la! jac'beñon 
c mandar. 

16 Joñon mi quej j c'ajtiben c Tyat. Jini 
mi quej i yaq'ueñetla yamba mu! bA i 
yaq'ueñetla la' ña'tyabal, mu' ba i ñuc 
isabeñetla la! pusic'al, cha'an mi yajñel 
la' wic'ot ti bele' ora. 

17 Jiñach Ch'ujul ba c Ch'ujlel mu' ba i 
pas i sujmlel Dios. Jini i cha'año' bA 
mulawil mach ch'ujbi i yaq'uentyelob 
Ch'ujul ba c Ch'ujlel como mach ch'ujbi i 
q'uejlel. Mach ch'ujbi i cañob je'el. 
Jatyetla mi la! can, como mi yajñel la! 
wic'ot. Mi quejel i bele! ajñel ti la! 
pusic'al. 

18 Mach'an mi quej j cayetla ti meba'. 
Cha! tyalon ba! añetla. 

19 Jumuc! jach mach'an mi quej i chac 
q'ueloñob jini año! ba ti mulawil. 
Jatyetla mi quej la! q'uelon. Cha'an 
cuxulon, mi quej la! tyaj la! cuxtyalel 
je'el. 

20 Ti jin jach ba q'uin mi quej la! ña'tyan 
añon tic Tyat. Añetla ti joñon. Añon ti 
jatyetla. 

21 Jini mu! ba i ña'tyan c xic'ojel, mu! bA 
i jac' c xic'ojel mi! tsictisan cha'an yoque 
melel mi! p'untyañon. C Tyat mi quejel i 
p'untyan jini mu! ba i p'untyañon. Jonon 


mi quej c p'untyan je'el. Mi quej 
caq'ueñetla la! wen cañon. Che! ti yala 
Jesús. 

22 Yañach ba Judas, mach jinic jini Judas 
Iscariote, ti' sube: C Yum, ¿chucoch mi 
quej a waq'ueñon lojon c wen cañet, che! 
mach'an ma' waq'ueñob i cañet jini i 
cha'año' ba mulawil? che' ti yala Judas. 
23 Jesús ti! sube: Jini mu! bA i 
p'untyañon, mi' jac' cha ba mi cal. C 
Tyat ti panchan mi quej i p'untyan. Che! 
jini c Tyat yic'ot joñon mi quej c tyalel 
lojon ti chumtyal quic'ot. 

24 Jini mach ba ba'an mi' p'untyañon 
mach'an mi! jac' mu! ba cal. Jini t'an tsa! 
ba la' wubi mach c bajñel cha'an. I 
cha'añach c Tyat je'el tsa' ba i chocoyon 
tyalel. 

25 Tic subeyetla jini t'an che' wa' tyo 
añon la' wic'ot. 

26 C Tyat mi quej i choc tyalel Ch'ujul ba 
c Ch'ujlel tij q'uexol. Jiñach mu! ba i 
yaq'ueñetla la' ña'tyabal, mu' ba i ñuc 
isabeñetla la! pusic'al. Jini mi quej i 
cantisañetla pejtyelel cha ba an tyac. Mi 
quejel i yaq'ueñetla la! c'ajtisan pejtyelel 
cha ba tyac tic subetla. 

27 Mij caybeñetla i ñach'tyalel la! 
pusic'al. Mi caq'ueñetla i ñach'tyalel c 
pusic'al. Mach che'ic mi caq'ueñetla 
bajche' mi yac'ob i cha'año' ba mulawil. 
Mach la' cha'len pensal. Mach la' cha'len 
baq'uen. 

28 Tsa'ix la' wubi cal: Mi quej c majlel. 
Mi quej c cha! tyAlel wa! ba! añetla. Mi 
melel mi la! p'untyañon tsa'ix tijicñayi la! 
pusic'al cha'an tic subeyetla mic majlel 
ba'an c Tyat. Como c Tyat más ñuc 
bajche' joñon. Tijicñayetla che! jini 
cha'an tijicñayon. 

29 Wale tsa'ix c subetla che! max tyo ujt 
cha'an che! mi yujtyel ch'ujbi la! más 
ch'ujbiñon. 

30 Mach'an mi quej c putyun cha'len t'an 
quic'otyetla como tyal jini mu' ba i 
cha'liben i toñel xiba. Jini xiba muc! ti 
xic'ojel wa' ti mulawil. Pero mach'anix i 
p'atyalel tij contra. 

31 Cha'ach yom ujtic cha'an wa! ba añob 
ti mulawil mi' ña'tyan mic p'untyan c 

Tyat. Mic cha'len bajche! ti! xiq'uiyon. 


Tyejchenla. Coñixla. 
1 1 Jesús ti yala: Joñon che! 

5 bajche' i yaq'uilon ts'ujsub. C 
Tyat che! bajche' jini mu! ba i cañatyan 
ts'ujsub. 

2 C Tyat mi' tsepe' loq'uel ba'ical ba i 
c'ab tyac yubil mach ba ba'an mi yac' i 
wut. Pero mi' ts'itya' tsep loq'uel jini i 
c'ab tyac mu! bA i yac' i wut cha'an i más 
ac! i wut. 

3 Quejcabiletla yubil cha'an ti jini t'an 
tsa' ba c subeyetla. 

4 Ajñenla quic'ot cha'an joñon mi cajñel 
la! wic'ot. I c'ab tyac i yaq'uil ts'ujsub 
mach ch'ujbi i yac' i wut che! i bajñel 


Yaq'uil yic'ot i c'ab tyac 


jach mi yajñel mi ma'an ts'uyul ti yaq'uil. 


Che'ach je'el jatyetla mach ch'ujbi la' 
bajñel cha'len wen ba che' mach'an mi 
la' wajñel la' wic'otyon. 

5 Joñon i yaq'uilon ts'ujsub yubil. 
Jatyetla j c'abetla. Jini mu' ba i yajñel 
quic'ot mi cajñel yic'ot mi yaq'uentyel i 
tsictiyel cabal wen ba mi' cha'len. 
Mach'an cha ba ch'ujbi la' bajñel cha'len 
ti la' bajñelil mi mach'an mi la' wajñel 
quic'ot. 

6 Jini mach ba ba'an mi bej ajñel quic'ot 
mi quejel i chojquel. Mi quejel i tyaquin 
yubil. Che' bajche' mi' much'quintyel ti 
pejtyelel tyaquin ba ba'ical ba i c'ab tyac 
cha'an mi pulel ti c'ajc. 

7 Mi mux la' bej ajñel quic'ot mi mach'an 
mi ñajayel ti la' pusic'al jini j cantisa, 
c'ajtinla cha ba tyac jach la' wom mi 
quejel la! waq'uentyel. 

8 Mi tsictiyel i ñuclel c Tyat ti panchan 
che! mi la! cabal cha'len wen ba. Mi la! 
pase' cha'an yoque ajcant'añetla c 
cha'an. 

9 Mic p'untyañetla che'ach bajche' c Tyat 
mi! p'untyañon. Bej ajñenla tic 
p'untyaya, che! jini. 

10 Che! mi la! jac! c mandar tyac mi 
quejel lac bej p'untyan lac bA. Che! je'el, 
mic jac'ben i mandar c Tyat ti panchan. 
Mi lojon c bej p'untyan lojon c bA. 

11 Tic lu! subetla iliyi cha'an c'ajacña la! 


woj cha'an ti joñon yic'ot cha'an mi 
ts'actiyel c'ajacña ba la! woj. 

12 Jinic mandar chancol ba c subeyetla 
jiñach cha'an yom la' p'untyan la' ba che' 
bajche' mic p'untyañetla. 

13 Mach'an más ñuc ba p'untyaya bajche' 
jini mu! ba i cha'len mu! ba i yac' i ba ti 
sajtyel cha'an ti caj mi' p'untyan jini uts 
ba yic'ot. 

14 Jatyetla utsetla quic'ot mi ti la' cha'le 
cha ba tyac mic subeñetla. 

15 Mach'an mic bej pejcañetla ti 
ajtoñelob jach como mach'an mi' ña'tyan 
ajtoñel jach ba cha ba mi quejel i cha'len 
i yum. Pero mic pejcañetla ti utsetla 
quic'otyon como ti pejtyelel tsa' ba i 
subeyon c Tyat ti panchan tic subetla. 

16 Mach'an ti la! yajcayon. Pero joñon tic 
yajcayetla cha'an cabal wen ba mi la! 
cha'len. Yic'ot cha'an mi bej tsictiyel 
cabal wen ba mi la' cha'len. Jin cha'an 
mi la' c'ajtiben c Tyat cha'an mi quejel i 
yaq'ueñetla cha ba jach mi la' c'ajtiben. 
17 Jiñach mu! ba c xiq'uetla la! cha'len: 
cha'an la! p'untyan la! bA. Che! ti yAlA 
Jesús. 


Jini año! bA ti mulawil ti' 
mich'q'ueleyob Jesús 


18 Jesús ti yala: Che! mi! mich'q'ueletla 
jini año! ba ti mulawil, ña'tyanla cha'an 
ñaxan ti' mich'q'ueleyoñob. 

19 Mi i cha'añetla jini año' ba ti mulawil 
mi! p'untyañetla je'el bajche! mi' 
p'untyan i pi'alob. Pero tic yajcayetla 
loq'uel ba'an i cha'año' ba mulawil. Jin 
cha'an jini i cha'año' ba mulawil mi' 
mich'q'ueletla. 

20 C'ajtisanla jini tsa! ba c subeyetla: 
Ajtoñeletla mach'an más an la' ñuclel 
bajche'on la! yumon. Tsa'ix i 
tyac'layoñob. Mi quejel i tyac'lañetla 
je'el. Jini tsa! ba i jac'bon c t'an mi quejel 
i jac'beñetla la' t'an je'el. 

21 Pero mi quejel i tyac'lañetla cha'an tij 
caj cha'an mach i caña jini tsa' ba i 
chocoyon tyalel. 

22 Machic ti tyaliyon cha'an c subeñob 
ma'añob i mul. Pero wale mach ch'ujbi i 
yale' ma'añob i mul. 

23 Jini mu! ba i mich'q'uelon mi! 
mich'q'uel c Tyat ti panchan je'el. 
24 Machic ti yilayob che' ñac tic pasa ñuc 
tyac ba c p'atyalel mach'an i mul. Pero 
wale tsa'ix i yilayob c p'atyalel pero mi' 
mich'q'ueloñob yic'ot c Tyat ti panchan 
je'el. 
25 Cha'ach ti ujti cha'an mi' ts'actisan jini 
Ts'ijbubil ba i T'an Dios ba' ts'ijbubil: Ti' 
mich'q'ueleyoñob che! ma'ix cha ba och. 
Che'ach wa ts'ijbubil, che'en. 
26 Mi quejel c choc tyalel ya! ba loq'uem 
ba'an c Tyat ti panchan jini Ch'ujul ba c 
Ch'ujlel. Pero ya' ba mi tyalel mi quej i 
cotyañetla. Mi quejel i ñuc isabeñetla la! 
pusic'al. Mi quejel i pasbeñetla i sujmlel 
c T'an. Mi quejel i yac'on ti cajñel. 
27 Jatyetla je'el mi la! wac'on ti cajñel 
como ti ajniyetla quic'ot c'ala ti tyeche c 
toñel. Che! ti yala Jesús. 
1 1 Tic wa subeyetla tyac ili cha'an 
6 mach'an mi la' cay la' ch'ujbin 
che' mi quejel la' wocol. 
2 Mi quej la' chojquel loq'uel ti la' templo 
tyac. Jinic tyo tyal i yorojlel mi quej i 
lolon ña'tyan mi' cha'liben i toñel Dios 
che' mi' tsansañetla. 
3 Cha'ach mi quejl i tyac'lañetla como 
mach'an ti' caña c Tyat ti panchan mi 
jinic ti' cañayoñob je'el. 
4 Mic wa subeñetla ili tyac cha'an che! mi 
quejel la' ñusan wocol mi la' c'ajtisan jini 
tsa! bA c wA subetla. Che! ti yala Jesús. 
Max tyo c subetla ti tyejchibal c toñel 
como wa! tyo añon la! wic!ot. 


I toñel Ch'ujul ba i Ch'ujlel Dios 


5 Pero wale mi quejel c majlel ya' ba'an 
jini tsa! ba i chocoyon tyalel. Mach'an mi 
junticlec mi la' c'ajtibeñon baqui mic 
majlel. 

6 Pero wen ch'ajyemetla cha'an tic t'an 
tsa' ba c subetla. 

7 Pero melel c t'an. Más wen cha'añetla 
che' mic majlel. Como mi mach'an mic 
majlel mach tyal cha'an mi yajñel la' 
wic'ot jini Ch'ujul ba c Ch'ujlel mu' ba 
quej i yaq'ueñetla la! ña'tyabal. Mi quej i 
ñuc isabeñetla la! pusic'al. Pero che! mic 
majlel mic choque! tyalel. 


8 Che! mi tyalel Ch'ujul ba c Ch'ujlel mi 
quej i tsictisaben i mul quixtyañujob. Mi 
quejel i tsictisabeñob bajche' yom i 
yajñel. Mi quejel i tsictisan cha'an Dios 
mi quej i cha'len melojel che' mi' melob 
ti jujuntiquilob. 

9 Jini Ch'ujul ba c Ch'ujlel mi quej i 
tsictisan cha'an xmulilob como mach'an 
mi' ch'ujbiñoñob. 

10 Mi quejel i yaq'uen i ña'tyañob bajche!' 
yom i yajñelob ti tyoj como mic majlel 
ba'an c Tyat ti panchan. Jatyetla 
mach'anix mi quej la' bej q'uelon. 

11 Jini Ch'ujul ba c Ch'ujlel mi quej i 
yaq'uen i ña'tyañob cha'an Dios mi' 
cha'len melojel como wa alalix cha'an mi 
quej i xot' i mul ti tyal tyo ba ora jini 
xiba mu! ba ti xic'ojel wa! ti mulawil. 
Yic'ot mi quej i xot' i mul jini año' ba ti' 
wenta xiba. 

12 An tyo cabal cha ba com c subeñetla 
pero max tyo ch'ujbi la' lu' ch'amben 
isujm wale. 

13 Che! mi tyAlel Ch'ujul ba c Ch'ujlel 
mu! ba i pas'e' i sujmlel mi quejel i 
cAntisañetla ti pejtyelel i sujmlel. Como 
mach'an mi! cha'len bajñel t'an. Jini jach 
mi yal tsa! ba subenti. Mi quejel i 
yaq'ueñetla la! ch'amben i sujmlel mu! 
tyo bA quej i yujtyel tyac. 

14 Jini Ch'ujul ba c Ch'ujlel mi quejel i 
sub c ñuclel como mi quej i yaq'ueñetla 
la! cañe' c ña'tyabal. 

15 Ti pejtyelel i ña'tyabal c Tyat ti 
panchan c ña'tyabal je'el. Jin cha'an ti 
cala ti pejtyalel lojon c ña'tyabal mi 
caq'uen i subeñetla jini Ch'ujul bA c 
Ch'ujlel cha'an la! ña'tyan. Che! ti yala 
Jesús. 


I ch'ajyemlel mi q'uextyayel 
ti c'ajacñayel 


16 Jesús ti yala: Matix jal mi quej la! bej 
q'uelon. Pero ti wi'il tyo ts'itya' mi quej 
la' cha' q'uelon. Mi quejel c majlel ya' 
ba'an c Tyat ti panchan, che'en. 

17 Che! jini, cha'tiquil uxtiquil 
ajcant'añob i cha'an ti! subeyob i ba: 
¿Chuqui i sujmlel chancol bA i yal? Mi! 
subeñonla cha'an ma'ix jal mi quej lac 

bej q'uele'. Pero ts'itya' wi'il mi quejel 
lac cha' q'uele'. Mi quej i majlel ya' ba'an 
i Tyat. 

18 ¿Cha ba yom i yale' che! ma!ix jal? 
Mach cujila cha ba chancol i yale', 
che'ob. Che' ti cha' tyajayob ti t'an Jesús. 
19 Jesús yujil isujm cha'an yom i 
c'ajtibeñob i sujmlel. Jesús ti' subeyob: 
Tic subetla ma'ix jal mi quej la' bej 
q'uelon. Ti wi'il tyo ts'itya' mi quej la! 
cha! q'uelon. ¿Jim ba cha'an mi la! 
c'ajtiben la! ba i sujmlel? che'en. 

20 Melel mic subeñetla, mi quej la! 
cha'len uq'uel. Ch'ajyem mi quej la! 
wubin. Pero jini quixtyañujob mach bA 
ba'an mi! ch'ujbiñon tijicña mi quejel i 
yubiñob. Aunque ch'ajyem mi quej la! 
wubin pero ti wi'il cha! c'ajacña la! woj 
mi quej la! cha! ubin. 

21 Che! mu! ti bajq'uel x'ixic ch'ajyem mi 
yubin cha'an i yorojlel i wocol. Pero che! 
tsa'ix ch'oca i yalobil ma'ix mi' bej 
pensalin i wocol como c'ajacña i yoj 
cha'an tsa'ix ch'oca i yalobil. 

22 Cha'ach jatyetla je'el wale iliyi 
ch'ajyem mi la! wubin, pero mi quej c 
cha! q'ueletla. Che! jini, ñoj c'ajacña la! 
woj. Mach ba ba'an majch ch'ujbi i cha! 
chilbeñetla c'ajacña ba la! woj. 

23 Ti jim ba q'uin mach c'aña la! 
c'ajtibeñon cha ba la' wom. Melel mic 
subeñetla, c Tyat ti panchan mi quej i 
yaq'ueñetla ti pejtyel cha ba mi la' c'ajtin 
cha'an tsa'ix la' ch'ujbiyon. 

24 Cala wale iliyi ma'ix cha ba ti la' 
c'ajtibe Dios cha'an ti la' ch'ujbiyon. 
C'ajtinla. Mi quej la' waq'uentyel cha'an 
ñoj c'ajacña la! woj mi la! wubin. Che' ti 
yala Jesús. 


Jesús ti' ganari i contrajob 


25 Jesús ti yala: Tic subetla ili tyac ti 
lajoñel. Pero tyal i yorojlel ma'ix mic bej 
subeñetla ti lajoñel tyac. Che! jini, mi 
quej c subeñetla ti wen tsiquil ba t'an 
bajche' an c Tyat ti panchan. 

26 Ti jim ba ora mi la' bajñel c'ajtiben c 
Tyat cha ba la' wom cha'an ti la' 
ch'ujbiyon. Mach ñaxan joñonic mic 
suben c Tyat cha'añetla. 


27 Como c Tyat mi' p'untyañetla. Mi' 
p'untyañetla como mi la' p'untyañon. Mi 
la' ch'ujbin cha'an ti tyaliyon ti Dios. 

28 Ti loq'uiyon tyalel ti' tyojlel c Tyat ti 
panchan. Ti tyaliyon wa' ti mulawil. Pero 
wale mi quej c cha! caye! ili mulawil. Mux 
quej c cha' majlel ya' ba'an c Tyat, che'en. 
29 Che! jini, ajcant'añob i cha'an ti' 
subeyob: Wale wen tsiquil ba t'an 
chancol a subeñon lojon che' ma'ix ma' 
cha! subeñon lojon ti lajoñel tyac. 

30 Wale cujil lojon isujm lu! a wujil 
isujm. Mach c'aña majch mi! ñaxan 
c'ajtibeñet como wa a wujil isujm i 
c'ajtibal. Jin cha'an cujil lojon isujm 
tyalemet ti Dios, che'ob. 

31 Jesús ti' jac'beyob: ¿Mu' ba la' ch'ujbin 
cha'an tyalemon ti Dios? 

32 Wale i yorojlelix mi quej la' pujquel. 
Mi quej la' cha' sujtyel ti la' wotyot ti 
jujuntiquiletla. Mi quej la! bajñel cayon. 
Pero mach c bajñelic añon como wach an 
c Tyat quic'ot. 

33 Cha'ach mic wa subeñetla cha'an 
ñach'al la' pusic'al cha'an tij caj. WA! ti 
mulawil wersa mi la' ñusan wocol. Pero 
mach yom la' cha'len baq'uen como 
tsa'ix c ganar j contrajob wa' ti mulawil. 
Añon la' wic'ot, che'en. 


Jesús ti' tyaja ti oración 
ajcant'añob i cha'an 


1 1 Che! ñac ti ujti i yale! ili tyac 
7 Jesús ti' q'uele letsel ti panchan. 
Ti oración ti yala: C Tyat, i yorojlelix 
wale che! mi quejel a tsictisan c ñuclel a 
walobilon cha'an je'el a walobilon mic 
pase' a ñuclel je'el. 

2 Ti a wac'on tic wenta pejtyel quixtyañu 
cha'an mi caq'uen i cuxtyalel mach'a 
yujil jilel pejtyel tsa! ba a wac'on. 

3 Jiñach i cuxtyAlel mach'a yujil jilel che' 
mi' cañetyob ti ñoj melel ba Dioset jini 
cojach ba Dios yic'ot joñon Jesucristojon 
tsa' ba a choco tyalel. 

4 Tic tsictisa a ñuclel wA! ti mulawil. 
Tsa'ix c ts'actisa jini toñel tsa' ba a xic'on 
c cha'len. 

5 Wale c Tyat, pasa c ñuclel ti a tyojlel 
che! bajche! i tyalel an c ñuclel quic'otyet 

c'ala che! ñac max tyo ba'an mulawil. 

6 Tic tsictisabet ti i tyojlel jini tsa! ba a 
yajca loq'uel ti i cha'año' ba mulawil 
cha'an a waq'ueñon tic wenta. A 
cha'añobach. Ti a wac'on tic wenta. Ti' 
ch'ujbibeyetyob a t'an. 

7 Wale yujilobix isujm ti pejtyelel tsa' ba 
c cha'le tyalem ti jatyet. 

8 Tsa'ix c subeyob pejtyelel a cantisa tsa! 
ba a subon. Ti' ch'ujbiyob. Yujilobix 
isujm melelach loq'uemon ti a tyojlel ti 
tyaliyon ti mulawil. Ti' ch'ujbiyob cha'an 
ti a chocoyon tyalel. 

9 Mij c'ajtibeñet i wenlel. Mach'an mij 
c'ajtibeñet cha'an mach'a ba'an ti' 
ch'ujbiyetyob pero mij c'ajtibeñet cha'an 
tsa' ba a wac'on tic wenta como a 
cha'añobach. 

10 Ti pejtyelelob lac cha'añobach. Mi' 
tsictisAbeñoñob c ñuclel. 

11 Ma! mi quejel j cAytyAl wA! ti mulawil. 
Pero jini lac cha'añob tsa! ba i 
ch'ujbiyonla wa! tyo mi caytyalob. Joñon 
mic majlel cha'an mi cajñel a wic'otyon. 
Ch'ujul ba c Tyat, cañatyañob ti a 
p'atyalel jini tsa! ba a wac'on tic wenta 
cha'an ajnic ti junsujm jach ba i pensal 
bajche' jatyet quic'ot mi la cajñel ti 
junsujm lac pensal. 

12 Che' wa' añon ti mulawil yic'otyob tij 
cañatyayob ti a p'atyAlel tsa! ba a wac'on 
tic wenta. Tij cañatyayob. Mach'an ti' 
satya i ba mi junticlec. Jini jach tsa! ba i 
wA ña'tyanti mu! ba i sat i ba cha'an mi 
ts'actiyel bajche' wa ts'ijbubil ti Ts'ijbubil 
ba a T'an. 

13 Wale mi quejel c cha! tyAlel ya! 
ba'añet. Pero mij c'ajtibeñet ili tyac che! 
wa' tyo añon ti mulawil cha'an wen 
c'ajacña i yoj mi yajñelob che! bajche' 
c'ajacña coj. 

14 Tsa'ix c subeyob a t'an pero jini i 
cha'año' ba mulawil ti' mich'q'ueleyob. 
Como mach i cha'añob mulawil che! 
bajche' mach i cha'añon mulawil. 

15 Mach'an mic subeñet cha'an a 
loc'sañob ti mulawil pero mic subeñet 
cha'an ma! cañatyan ti i p'atyalel xiba. 
16 Cha'ach bajche' mach i cha'añon 
mulawil cha'ach je'el mach i cha'añob 


mulawil jini chancol ba i ch'ujbiñon. 

17 Ñijcaben i pusic'al cha'an ti melel ba a 
t'an cha'an mi yaq'ueñetyob i ba cha'an 
ti a cha'an mi yajñelob. Melel a t'an. 

18 Che! bajche' ti a chocoyon tyalel wa! ti 
mulawil cha'ach je'el mic chocob majlel 
ya' ba'an jini max tyo ba ba'an mi' 
ch'ujbiñetyob. 

19 Mi caq'ueñet c ba cha'an mic sajtyel 
cha'an ti caj jini chancol ba i 
ch'ujbiñoñob. Cha'ach je'el mi 
yaq'ueñetyob i ba je'el ti pejtyelel i 
pusic'al. 

20 Pero mach jinic jach i bajñel i cha'an 
mij c'ajtibeñet i wenlel jini chancol ba i 
ch'ujbiñon wale iliyi, pero mij c'ajtibeñet 
je'el cha'an jini mu! tyo bA quejel i 
ch'ujbiñon che' mi yubiñob i t'an jini 
chancol ba i ch'ujbiñon wale iliyi. 

21 Mij c'ajtibeñet cha'an mi quejel i 
yajñel ti junsujm i pensal che! bajche' mi 
la cajñel ti junsujm. Jatyet añet ti joñon. 
Joñon añon ti jatyet. Che! bajche! mij 
c'ajtibeñet cha'an jini lac cha'año' ba mi 
yajñel ti junsujm i pensal cha'an ti laj caj 
cha'an jini mach'a ba'an mi' ch'ujbin mi 
quejel i ña'tyan ti a chocoyon tyalel ti 
mulawil. 

22 Ti caq'ueyob i ñuclel che' bajche' ti a 
waclon c ñuclel cha'an mi motin ajñel ti 
junsujm i pensal cha'ach bajche' joñon 
quic'otyet mi la cajñel ti junsujm lac 
pensal. 

23 Joñon, yic'ot jatyet yic'ot jini lac 
cha'año' ba junsujm jach lac pensal como 
añon ti jini mu! ba i ch'ujbiñon. Jatyet 
añet ti joñon. Ti caq'ueyob i ñuclel che' 
bajche' ti a wac'on c ñuclel cha'an jini 
año' ba ti mulawil mi quejl i ña'tyan ti a 
chocoyon tyalel cha'an je'el mi' ña'tyan 
lajal ma' p'untyañob lac cha'año' ba che' 
bajche' ma' p'untyañon. 

24 C Tyat, tsa'ix a wac'on tic wenta tsa! 
ba i ch'ujbiyon. Com ya! añob ba! mi 
quej cajñel cha'an i yilan c ñuclel tsa! ba 
a wac'on. Como ti a p'untyayon. Ti a 
wac'on c ñuclel che! ñac max tyo mejl 
mulawil. 

25 Tyoj ba c Tyat, i cha'an jach ba mulawil 
mach'an mi' cañetyob. Pero joñon ba yi j 

cañayetyach. Jini mu! ba i ch'ujbiñon 
yujilobix isujm ti a chocoyon tyalel. 

26 Tsa'ix c tsictisabeyob bajche' añet. Mu' 
tyo c bej tsictisabeñob bajche! añet 
cha'an i ña'tyan bajche' ma' p'untyañon. 
Yic'ot mi cajñel ti' pusic'alob. Che' jini, 
mi quej i p'untyañob i ba. Che' ti' cha'le 
oración Jesús. 


Ti' chucuyob Jesús 

(Mt. 26.47-56; Mr. 14.43-50; Lc. 22.47-53) 

1 8 1 Che! ñac ti ujti i yale! ili t'an 
tyac, Jesús yic'ot ajcant'añob i 

cha'an ti loq'uiyob majlel ya'i. Ti' 
c'axiyob ti junxej pa! Cedrón ba i c'aba'. 
Ya'an jumpejt pac'abal. Ya! ti ochiyob. 
2 Judas, jini mu! bA yac' Jesús ti! c'ab i 
contrajob ti! caña jini pac'abal je'el. 
Como yati cabal ti! much'quiyob i ba 
Jesús yic'ot ajcant'añob i cha'an. 
3 Ya! ti c'oti Judas. Ti! paya c'otyel 
junmujch' soldadojob yic'ot cha'tiquil 
uxtiquil policía am ba ye'tyel i cañatyan 
templo i cha'ano' ba israelob tsa' ba 
xijq'ui majlel ti ñuc ba curajob i cha'an 
ba israelob yic'ot fariseojob. Ti' 
ch'amayob majlel i machit tyac yic'ot 
c'ajc yic'ot ts'abal ba tyaj. 
4 Pero Jesús ti! wa ña'tya ti pejtyelel cha 
ba tyac mi quejel i ñusan. Jin cha'an ti 
majli i tyajob tyalel. Ti! c'ajtibeyob: 
¿Majchqui chancol la! sajcan? che'en. 
5 Ti' jac'Ayob: Jesús, ch'oyol ba ti 
Nazaret, che'ob. Jesús ti yala: Joñoñach, 
che'en. Ya'an yic'otyob Judas mu! ba i 
yAc! ti! c'ab i contrajob Jesús. 
6 Che' ñac Jesús ti' subeyob: Joñoñach, 
che'en, ti ch'a' yajliyob ti lum. 
7 Che! jini Jesús ti! cha! c'ajtibeyob: 
¿Majchqui chancol la! sajcan? che'en. Ti 
yalayob: Jesús ch'oyol ba ti Nazaret, 
che'ob. 
8 Che! jini, Jesús ti! subeyob: Tsa'ix c 
subetla cha'an joñoñach. Mi chancol la! 
sajcañon, la! sujticob jini ajcant'añob c 
cha'an, che'en. 
9 Cha'ach ti ujti cha'an mi ts'actiyel tsa! 
ba wa ala Jesús: Tsa' ba yac'on c Tyat ti 
panchan, mach'an tic satya, mi junticlec. 
Che! ti wa alā. 


10 Che! jini, Simón Pedro ti' bots'o i 
machit. Ti' tsepbe loq'uel i ñoj ba i 
chiquin juntiquil ajtroñel i cha'an ñoj ñuc 
ba cura. Malco i c'aba' jini ajtroñel. 

11 Pero Jesús ti' sube Pedro: Cha' otsan a 
machit ti yotyot. Bajche' ma' wal: ¿Mach 
ba ba'an an cha'an c ñusan wocol mu' ba 
i yaq'ueñon c ñusan c Tyat ma! wal? 
che'en. 


Jesús ya' ba'an jini ñoj ñuc ba cura 
(Mt. 26.57-58; Mr. 14.53-54; Lc. 22.54) 


12 Che! jini, jini soldadojob yic'ot i 
capitán soldadojob yic'ot policíajob tsa! 
bA xijq'uiyob tyalel ti' chucuyob Jesús. 
Ti! cachayob. 

13 Che! jini, ti' payayob majlel Jesús ti 
yotyot Anás, jiñach i ñij'atyat Caifás. Ti 
jim ba jabil an i ye'tyel Caifás ti ñoj ñuc 
ba cura. 

14 Jiñach jini Caifás tsa' ba wa subeyob 
jini israelob año' ba ye'tyel: Más wen 
muq'uic i sajtyel juntiquil cha'an ti laj 
q'uexol ti lac pejtyelel, che'en. 


Mach i caña Jesús ti yala Pedro 
(Mt. 26.69-75; Mr. 14.66-72; Lc. 22.54-62) 


15 Juan yic'ot Simón Pedro ti' tsacle 
majlel Jesús. Jini ñoj ñuc bA cura ti! caña 
Juan, jin cha'an ti yac'a i majlel c'ala ya! 
ti corredor ba' ti pajyi majlel Jesús. 

16 Pedro ti cayle ya! ti lac'al ti! otyot. Ya! 
cha! tsajni Juan. Ti! pejcA jini xc'alal tsa! 
ba cañatya i ti! otyot. Che! jini, ti yAc'A ti 
ochel Pedro. 

17 Jini xc'alAl ti' sube Pedro: Jixcu jatyet, 
¿mach ba ajcant'añet i cha'an jini winic 
mu! ba i pejcantyel ti Jesús je'el? che'en. 
Pedro ti' jac'a: Mach'an. Mach joñonic, 
che'en. 

18 Jini ajtroñelob yic'ot policíajob ti i 
ñutsuyob c'aje como an tsañal. Ya! 
wa'alob ti q'uix. Ya' wa'al Pedro 
yic'otyob. Mu' ti q'uix je'el. 

Ñoj ñuc ba cura ti' c'ajtibe tyac Jesús 
(Mt. 26.59-66; Mr. 14.55-64; Lc. 22.66-71) 
19 Jini ñoj ñuc ba cura ti queji i c'ajtiben 
Jesús majchqui jini ajcant'añob i cha'an 

yic'ot cha ba ti cantisa muc!. 

20 Jesús ti! sube: Jini tsa! ba cala, jamal ti 
cala ba! ch'ujbi i yubin ti pejtyelelob. Tic 
bele' cha'le cantisa ti ba'ical ba saj 
templo tyac ba' mi' much'quiñob i ba 
quixtyañujob yic'ot je'el ti ñuc ba templo 
ba' mi lu' much'quiñob i ba pejtyelel 
israelob. Mach'an cha ba yes tic saj 
mucul ala, che'en. 

21 ¿Chucoch ma! c'ajtibeñon cha bA yes 
tij cantisayob? Yom a c'ajtibeñob tsa! ba 
yubiyob. La! i subeñetyob cha ba ti cala. 
Yujilob isujm. Che' ti yala Jesús. 

22 Che! ñac Jesús ti ujti i yale! ili t'an, 
juntiquil policía i cha'an ba templo ya' 
wa'al ti! t'ejl ti! jats'a Jesús ti! choj. 
¿Cha'ach ba yom a jac'ben i t'an jini ñoj 
ñuc ba cura ma! lolon ubin? che'en. 

23 Jesús ti' sube jini policía: Mi an 
mach'a wen ti cala, subeñon cha ba 
mach wen ti cala. Pero mi weñach ti 
cala, ¿chucoch ti a jats'ayon? che'en. 

24 Che! jini, Anás ti! choco majlel Jesús 
ya! ba'an Caifás jini ñoj ñuc ba cura. 
Cachal ti majli Jesús. 


Pedro ti cha' ala mach i caña Jesús 
(Mt. 26.69-75; Mr. 14.66-72; Lc. 22.54-62) 


25 Ya! tyo wa'al Pedro ba'an c'ajc. Mu! 
tyo ti q'uix. Jini ya' ba wa'alob yic'ot ti 
yalayob: ¿Mach ba jatyet je'el ajcant'an i 
cha'an jini winic mu! ba i pejcantyel ti 
Jesús? che'ob. Pedro ti' jac'a: Mach'an. 
Mach joñoñic, che! Pedro. 

26 Che! jini, juntiquil ajtoñel i cha'an ñoj 
ñuc ba cura, i pi'al jini tsa! ba tsejpi 
loq'uel i chiquin ti Pedro ti yala: ¿Mach'a 
jatyet tsa! bA quilayet ya! ti pac'AbAl a 
wic'ot Jesús je'el? 

27 Pedro ti cha! ala cha'an mach che'iqui. 
Ti jin jach ba ora ti! wa! cha'le uq'uel 
tyat mut. 


Jesús ti tyojlel Pilato 
(Mt. 27.1-2, 11-14; Mr. 15.1-5; Lc. 23.1-5) 


28 Che! yomox sAc! an ti! payayob loq'uel 
Jesús ya! ti yotyot Caifás. Ti! payayob 
majlel ti yotyot ñuc bA yumal Pilato ba i 
c'aba!. Pero jini israelob mach'an ti 
ochiyob ti mal ba! ti pajyi ochel Jesús. 
Como tiq'uil cha'an bajche! mi' bajñel 


tyumbiñob i ba cha'an mi yochel ba'an 
jini mach'a israelob che! ti yorojlel i 
q'uinilel pascua. Tiq'uil, che' jini, i 
c'uxob jini mu! ba i chajpantyel cha'an i 
q'uinilel pascua. 

29 Jin cha'an Pilato ti loq'ui i pejcañob. 
Ti' subeyob: ¿Chuquiyes i mul jini winic 
mi la' wal? che'en. 

30 Ti' jac'ayob: Machic ba'an i mul jini 
winic mach'an ti lojon cac'a ti a c'ab, 
che'ob. 

31 Che! jini, Pilato ti' subeyob: PAyAla 
majlel. Melela che! bajche' ts'ijbubil ti la' 
mandar la' bajñel, che'en. Pero jini 
israelob ti yalayob: Tiq'uil cha'an joñon 
lojon israelon ba lojon mi lojon cac' ti 
sajtyel quixtyañu, che'ob. 

32 Cha'ach ti ts'actiyi tsa' ba wa ala Jesús 
bajche' mi quejel i sajtyel. 

33 Pilato ti cha' ochi ti mal yotyot ba' mi 
ujtyel melojel. Ti' paya tyalel Jesús. Ti' 
c'ajtibe: ¿Jatyet ba ñuc ba Yumalet i 
cha'an israelob? che'en. 

34 Jesús ti yala: ¿Chancol a bajñel al 
tyAlem ba ti a pusic'al o am ba majch ti' 
subeyet cha'an cha'achi? che'en. 

35 Pilato ti yala: ¿Joñon israelon ba ma! 
lolon al? Jiñach a pi'alob israelo' ba 
yic'ot ñuc ba curajob tsa' ba yac'ayetyob 
tij c'ab. ¿Chuquiyes ti a cha'le ti' 
contrajob? che'en. 

36 Jesús ti! sube Pilato: Mach watic ti 
mulawil mic cha'len que'tyel. Mi wa'iqui, 
ti' cha'leyob wersa ajcant'añob c cha'an i 
wentyalel cha'an machic ajq'uicon ti' 
c'ab israelob año! ba i ye'tyel. Pero mach 
wa'ic mic cha'len yumal, che'en. 

37 Che' jini, Pilato ti yala: ¿Melel ba 
yumalet, che' jini? Jesús ti yala: Melelach 
bajche' ti a wala. Yumalon. Ti ch'ocayon 
cha'an mic tyalel wa! ti mulawil cha'an 
mic subeñob quixtyañujob melel ba t'an 
mu' ba yac' ti cajñel i sujmlel Dios. Jini 
mu! ba i jac' jini melel ba t'an mi! 
ñach'tyan cha ba mic subeñob. Che' ti 
yala Jesús. 

38 Pilato ti yala: ¿Chuquiyes che' melel 
ba t'an? che'en. 

Che' ñac ujtye i yal ili t'an, Pilato ti cha' 
loq'ui i pejcan israelob. Ti' subeyob: 

Mach'an mic saj tyajben i mul ili winic, 
che'en. 


Ti aq'ui t'an cha'an tsansantic Jesús 
(Mt. 27.15-31; Mr. 15.6-20; Lc. 23.13-25) 


39] tyalel che! ti yorojlel pascua ba q'uin 
mi cac' ti colel juntiquil ajcachol, 
majchical jach mi la! c'ajtibeñon. ¿La! 
wom ba la mi cojlel jini ñuc ba Yumal la' 
cha'an israelet ba la? Che' ti yala Pilato. 
40 Che! jini ti lu! cha! quejiyob ti c'am bA 
t'an. Mach jiniqui. La! cojlic Barrabás, 
che'ob. Ajxujch' jini Barrabás. 
1 Q 1 Che' jini Pilato ti' xiq'ui ti 
jats'ol Jesús ti pachij am bA 
tsucul tyaq'uin yic'ot. 
2 Soldadojob ti yaq'ueyob corona ti! jol 
jalal ba ti ch'ix. Ti! xojbeyob ic'puc'an bA 
i pislel. 
3 Che' jini, ti' lac'ayob Jesús. Ti' 
wajleyob. Ti yalayob: Ñoj ñuquet ba 
Yumal i cha'an israelob, che'ob. Che' jini 
ti' jats'ayob ti' c'ab. 
4 Che' jini Pilato ti cha' loq'ui i pejcan 
israelob. Ti' subeyob: Q'uelela. Mic pay 
tyalel Jesús wa' ba! añetla cha'an mi la! 
wen ña'tyan mach'an tic saj tyajbe i mul, 
che'en. 
5 Che! jini ti loq'ui tyAlel Jesús. Xojol i 
cha'an corona ti' jol jalal ba ti ch'ix. 
Xojol i cha'an ic'puc'an ba i pislel. Pilato 
ti' subeyob: Umba'an jini winic, che'en. 
6 Che! ñac jini ñuc ba curajob yic'ot 
policíajob ti' q'ueleyob Jesús ti quejiyob 
ti c'am ba t'an. Ti yalayob: La! tsansantic 
ti cruz, la' tsansantic ti cruz, che'ob. 
Pilato ti' subeyob: Payala majlel jatyetla. 
Tsansanla ti cruz jatyetla. Como joñon 
mach'an mic saj tyajben i mul, che'en. 
7 Pero jini israelob ti yalayob: Añach 
lojon c mandar ba' mi yal wersa yom 
tsansantic como ti' cuyu i ba ti i Yalobil 
Dios, che'ob. 
8 Che' ñac ti yubi Pilato ili t'an, más ti' 
bac'ña i yAc! ti tsansantyel Jesús. 
9 Che! jini, Pilato ti cha! ochi ti mal ba! 
mi! cha'len melojel. Ti! c'ajtibe Jesús: 
¿Baqui ch'oyolet? che'en. Pero Jesús 
ch'uj ñach'al. Ma! cha ba ti saj ala. 
10 Pilato ti! sube: ¿Mach'a ba'an mi 


quejel a jac'beñon c t'an? ¿Mach ba a 
wujil añach c p'atyalel cha'an caq'uet ti 
sajtyel ti cruz yic'ot añach c p'atyalel 
je'el cha'an caq'uet ti cojlel? che'en. 

11 Jesús ti yala: Machic Dios ti yaq'ueyet 
a p'atyalel mach'an cha ba ch'ujbi a saj 
tyumbeñon. Jin cha'an más on i mul jini 
año' ba i ye'tyel cha'an israelob tsa' ba 
yac'ayon ti a c'ab. Che' ti yala Jesús. 

12 Ti jin jach ba ora Pilato ti queji i wen 
sajcan bajche' ch'ujbi i yac' ti cojlel 
Jesús. Pero israelob ti queji i yalob ti 
c'am ba t'an: Mi ti a wac'a ti cojlel jini 
winic, mach'an mi quejel a wajñel ti uts 
yic'ot ñoj ñuc ba yumal. Como majchical 
jach mi sub i ba ti ñuc ba yumal mi' pas i 
ba ti! contra ñoj ñuc bA yumal, che'ob. 
13 Che! ñac ti yubi Pilato ili t'an ti majli 
ba! mi buchtyal che! mi' cha'len melojel. 
Ya! ba! buchul, ti t'an hebreojob mi 
pejcAntyel ti Gabata. Ti lac t'an yom i yal 
ajnibal pech melel ba ti tyun tyac. Ti' 
xiq'ui tyalel Jesús jini Pilato. 

14 Xinq'uinilix. An tyo jump'ej q'uin mi 
quejel i q'uinilel pascua. Che! jini Pilato 
ti' sube israelob. Lax an ñuc ba Yumal la! 
cha'an, che'en. 

15 Pero ti c'am ba t'an ti yalayob: La! 
sajtic, la! sajtic. La! tsansantic ti cruz, 
che'ob. Pilato ti! subeyob: ¿Yom ba cac! 
ti sajtyel ti cruz ñuc bA Yumal la! cha'an 
mi la! wal? che'en. Pero jini ñuc bA 
curajob ti yalayob: Mach'an yamba ñuc 
bA yumal lojon c cha'an. Jin jach César, 
che'ob. 

16 Che! jini, Pilato ti yac'a Jesús ti c'ab 
cha'an i tsansañob ti cruz. Ti' payayob 
majlel. 


Bajche' ti sajti ti cruz Jesús 
(Mt. 27.32-44; Mr. 15.21-32; Lc. 23.26-43) 


17 Ti loq'ui majlel Jesús q'uechel majlel i 
cruzil ti bujtyal La Calavera bA i c'aba'. 
Ti i t'an hebreojob mi yal Gólgota. An i 
sujmlel i c'aba' mi yale' ti lac t'an che' 
yilal bajche' baquel jolal. Q'uechel i 
cha'an i cruzil ti majli. 

18 Ya! ti! joc'chocoyob ti cruz Jesús yic'ot 
yamba cha'tiquil winic, juntiquil ti 
jujunwejl. Jesús an ti xinil. 

19 pilato ti! xiq'ui ti ts'ijbuntyel t'an ti' 
chañelel i jol Jesús ya! ti cruz. Mi yal ili 
t'an: Jesús ch'oyol ba ti Nazaret, ñuc bA 
Yumali cha'an israelob. Cha'ach 
ts'ijbubil ya! ti chañelel i jol. 

20 Cabal israelob ti! q'ueleyob cha bA 
ts'ijbubil como lac'al Jerusalén ba! ti' 
joc'chocoyob ti cruz yic'ot ts'ijbubil t'an 
ti uxchajp t'an tyac, ti' t'an hebreojob 
yic'ot ti griego yic'ot ti latín. 

21 Jin cha'an ñuc ba curajob i cha'an ba 
israelob ti majliyob i suben Pilato: Mach a 
ts'ijbun: Ñuc ba Yumal i cha'an israelob. 
Che' yom a ts'ijbun: Ti' subu i ba ti ñuc ba 
Yumal i cha'an israelob, che'et, che'ob. 

22 Pero Pilato ti! subeyob: Jini tsa'ix bA c 
ts'ijbu, cha'ach mi caytyal, che'en. 

23 Che! ñac ti ujti i joc'chocon Jesús ti 
cruz jini soldadojob ti! t'oxoyob i pislel. 
Ti chanticlelob junlajal ti! tyajayob. Che' 
jini, ti' q'ueleyob pal ba i bujc mach bA 
ba'an ts'isil. Joy jalal jach ti pejtyelel. 

24 Che' jini ti' subeyob i ba: Mach lac tsil. 
Más i c'ajnibal mi lac cha'len yajcaya 
cha'an mi laj q'uel majchqui mi' ch'am, 
che'ob. Cha'ach ti ts'actiyi Ts'ijbubil ba i 
T'an Dios ba! mi yal: Ti! pucuyob i bA c 
pislel cha'an ti yajcaya. Che! ts'ijbubil. 
Cha'ach ti! cha'le soldadojob. 

25 Ya! ti lac'alel i cruzil Jesús ya'an i ña! 
yic'ot i yijts'in i ña!, yic'ot María i yijñam 
Cleofas yic'ot María ch'oyol ba ti 
Magdala. 

26 Jesús ti! q'uele i ña! yic'ot jini 
ajcant'an mu! ba i wen p'untyantyel ya! 
wa'al ti i t'ejl i ña'. Che! jini Jesús ti! sube 
i ña!: X'ixic, jini ya! ba wa'al ti a t'ejl la! 
ajnic che' bajche' a walobil, che'en. 

27 Che! jini ti! sube jini juntiquil ajcant'an 
i cha'an: Cañatyan c ña' che' bajche' mi a 
ña', che'en. Ti jin jach ba q'uin ti' paya 
ochel i ña' Jesús ti yotyot jini ajcant'an. 


Ti sajti Jesús 
(Mt. 27.45-56; Mr. 15.33-41; Lc. 23.44-49) 
28 Che' ti ujti i yale' bajche' jini, Jesús ti' 
ña'tya tsa'ix ts'actiyi pejtyelel cha ba 
yom tyac. Cha'an mi ts'actiyel bajche! wA 
ts'ijbubil ti! t'an Dios, Jesús ti yala: 
Tyaquin c ti', che'en. 


29 Ya'an jump'ej uc'un but'ul ti paj ba 
vino. Che! jini juntiquil ti! ts'aja chayo' 
ja! ti vino. Ti! cacha ti i c'ab tye! hisopo 
ba i c'aba'. Ti letsa ti ti! Jesús. 
30 Jesús ti! ts'u'u jini paj bA vino. Che! 
jini ti yala: Tsa'ix lu! ts'actiyi tsa! bA 
tyaliyon c cha'len, che'en. Ti tinle. Ti 
sajti. 

Soldado ti' jeq'ue ti' 

yebal i ch'ilat Jesús 


31Ijc'A] tyo i q'uinilel pascua che' ñac ti 
sajti Jesús. Jini pascua ñoj ñuc ba i 
q'uinilel c'aj oj i cha'an israelob. Mach 
yomob che! ya! tyo añob ti cruz jini 
uxtiquil che! ti q'uin. Jin cha'an ti! 
c'ajtibeyob Pilato cha'an i xic! soldadojob 
i xulben i tseñec! ti yuxticlelob cha'an 
sajtic ti más ora jach yic'ot cha'an mi' 
ch'amob majlel ch'ujlelal. 
32 Che' jini, soldadojob ti' xulbeyob i 
tseñec' jini winic am ba ti ñaxan bA cruz 
yic'ot je'el jini am ba ti junwejl ba'an 
Jesús. 
33 Pero che' ñac ti c'otiyob ya' ba'an 
Jesús ti yilayob che! sajtyemix. Jin 
cha'an mach'an ti! xulbeyob i tseñec!. 
34 Pero aunque sajtyemix Jesús, juntiquil 
soldado ti! jeq'ue ti yebal i ch'i'lat Jesús 
ti lanza. Ti wa! loq'ui i ch'ich'el yic'ot ja'. 
35 Joñon chancol bA c cha! sub jini tsa! 
ba c yoque ila. Melelach c t'an. Cujil 
isujm ñoj melel ba t'an chancol bA c 
subeñetla. Chancol c subeñetla cha'an la! 
ch'ujbin je'el. 
36 Cha'ach ti ujti tyac cha'an mi ts'actiyel 
Ts'ijbubil ba i T'an Dios ba' mi yal: 
Mach'an mi quejel i xulbeñob mi 
junts'ijtic i baquel. Che! wa ts'ijbubil. 
37 An yamba t'an ti Ts'ijbubil ba i T'an 
Dios je'el ba! mi yal: Mi quejel i cha' 
q'uelob jini tsa' ba i jeq'ueyob. Che' wa 
ts'ijbubil ti ñoj oniyix. 
Ti' ch'ujñanti Jesús 
(Mt. 27.57-61; Mr. 15.42-47; Lc. 23.50-66) 


38 Che' ñac sajtyemix Jesús, jini José 
ch'oyol ba ti Arimatea ti majli ba'an 
Pilato cha'an i c'ajtiben loq'uel i bac'tyal 
Jesús cha'an i ch'ujñan. Pilato ti yAc'A i 

t'an. Che! jini José ti majli i ch'am i 
bac'tyal Jesús. Jini José jiñach juntiquil 
tsa! DA i tsacle Jesús je'el pero ti mucul 
jach cha'an ti caj i bac'ñan i pi'alob 
israelo! bA. 

39 Ti c'oti Nicodemo je'el ya! ba! ti sajti 
Jesús. Jiñach jini tsa! ba ñaxan c'oti i 
pejcan Jesús ti ac'balel. Ti' ch'ama tyalel 
che! bajche! treinta kilos chabacña bA 
pimel tyac mirra ba i c'aba'. Xac'tyubil 
yic'ot yamba pimel áloes ba i c'aba'. 

40 José yic'ot Nicodemo ti' ju'sabe i 
bac'tyal Jesús. Ti' bac'ayob ti bajq'uil 
xac'tyabilix yic'ot chabacña ba pimel 
tyac. I tyalel mi' cha'leñob israelob 
cha'an i chajpañob ch'ujlelal cha'an i 
ch'ujñan. 

41 Ya' ba' ti' tsansayob Jesús ti cruz ya'an 
jumpejt pac'abal. Ya! ti pac'abal ya'an 
jump'ej tsiji' ba i muconibal piquil ba ti 
mal colem tyun. Max tyo ba'an majch ti 
ch'ujñanti ya'i. 

42 Quejel tyo muc! i q'uinilel c'aj oj 
cha'an israelob. Jin cha'an José yic'ot 
Nicodemo ti' ch'ujña i bac'tyal Jesús ya! 
ti mal muconibal como lac'al an. 


Ti cha' tyejchi loq'uel Jesús 

(Mt. 28.1-10; Mr. 16.1-8; Lc. 24.1-12) 

2 0 1 Che! ic! tyo ti ñaxan bA q'uin ti 
semana María ch'oyol ba ti 

Magdala ti majli ti muconibal. Ti yila 
loc'sabilix jini tyun i majquil i ti' 
muconibal. 
2 Che' jini ti majli ti ajñel ba'an Simón 
Pedro yic'ot yamba ajcant'an i cha'an 
Jesús mu! ba i wen p'untyantyel ti Jesús. 
María ti! subeyob: Tsa'ix i ch'amayob 
majlel i bac'tyal Jesús lac Yum ya' ti 
muconibal. Mach cujila baqui ti 
yac'ayob. Che' ti yala María. 
3 Che! jini Pedro yic'ot yamba ajcant'an i 
cha'an Jesús ti loq'uiyob majlel. Ti 
majliyob ti muconibal. 
4 Jini cha'tiquilob ti majliyob ti motin 
ajñel pero jini yamba más ajñel ti majli. 
Ñaxan ti c'oti ya' ti muconibal. 
5 Ti cotle i yojch'on ti malil. Ti yila ya'an 
i bajq'uil Jesús pero mach'an ti ochi ti 
mal. 


6 Ti jumuc'lel ti c'oti Simón Pedro. Ti 
ochi ti mali muconibal. Ti yilabe i 
bajq'uil Jesús je'el ya! ti' cAyA. 

7 Ti yila ya'an i mosil i jol Jesús. Balal. 
Parte an. Paquilabil. 

8 Che! jini ti ochi je'el jini yamba 
ajcant'an tsa! ba ñaxan c'oti ti 
muconibal. Ti yilabe i bajq'uil. Ti' ch'ujbi 
cha'an tsa'ix tyejchi loq'uel Jesús ba'an 
sajtyemo' bA. 

9 Como max tyo i ch'am'eyob isujm jini 
Ts'ijbubil ba i T'an Dios cha'an mi quejel 
i tyejchel loq'uel Jesús ba'an sajtyemo' 
ba. 

10 Che! jini, ti sujtiyob ti yotyot jini 
cha'tiquil ajcant'añob i cha'an Jesús. 


Ti tsictiyi Jesús ba'an María 
ch'oyol ba ti Magdala 
(Mr. 16.9-11) 


11 Pero María ti cayle ya! ti pat 
muconibal. Che' chancol ti uq'uel ti cotle 
i q'uele' i mal muconibal. 

12 María ti yila cha'tiquil ajtoñel i cha'an 
Dios ch'oyol ba ti panchan. Xojol i cha'an 
sasac ba i pislel. Buchulob ya! ba! ti' 
sats'choconti Jesús. Juntiquil an ti' tyojel 
ijol. Yamba juntiquil an ti' tyojel ba'an i 
yoc. 

13 Jini ajtroñelob i cha'an Dios ch'oyolo! 
ba ti panchan ti' c'ajtibe María: ¿Chucoch 
muq'uet ti uq'uel? che'ob. María ti! jac'a: 
¿Chucoch ti la' paya majlel jini c Yum? 
Mach cujil isujm baqui ti la! wAc'A, 
che'en. 

14 Ujtyel jach tyo i yalbal ti! sutqui i bA. 
Ti' q'uele ya'an Jesús. Pero mach'an ti' 
ña'tya mi Jesús. 

15 Che! jini Jesús ti' sube: ¿Chucoch 
muq'uet ti uq'uel? ¿Majchqui ma! saclan? 
che'en. 

María ti! lolon pensali jiñach ajcañatya 
pac'abal. Ti! sube: Mi jatyet ti a ch'ama 
majlel i bac'tyal, subeñon baqui ti a 
wac'a cha'an mic ch'ame' majlel, che'en. 
16 Che! jini Jesús ti' sube: María, che'en. 
Ti' sutqui i ba i suben ti hebreo t'an: 
Raboni, che'en. Yom i yale' Maestro. 

17 Jesús ti' sube: Mach yom a tyalon 
como max tyo letson ya' ba'an c Tyat, 


191 


JUAN 





pero suben quermañujob cha'an mi quej 
c letsel ya! ba'an c Tyat, la! Tyat je'el, c 
Dios, la! Dios je'el, che'en. 

18 Che! jini María ch'oyol ba ti Magdala 
ti majli i suben ajcant'añob i cha'an Jesús 
cha'an tsa'ix i yila lac Yum yic'ot ti' 
subeyob tsa' ba subenti je'el. 


Jesús ti tsictiyi ba'an 
ajcant'añob i cha'an 
(Mt. 28.16-20; Mr. 16.14-18; Lc. 24.36-49) 


19 Ti jin jach ba q'uin ti ñaxan ba q'uin ti 
semana much'quibilob ajcant'añob i 
cha'an Jesús ti ic'an. Ñup'ul i ti' otyot 
tyac cha'an i bac'ñan israelob año' ba i 
ye'tyel. Ti ochi Jesús ya' ti xinil ba'añob. 
Ti yaq'ueyob saludo. Ti yala: La' ñach'lec 
la' pusic'al, che'en. 

20 Che' ñac Jesús ti ujti i yale' jini, ti' 
pas'eyob i c'ab yic'ot i ch'i'lat. C'ajacña i 
yoj ti yubiyob ajcant'añob i cha'an che! 
ñac ti yilayob cha'an lac yumach. 

21 Jesús ti' cha! subeyob: La! ñach'lec la! 
pusic'al. Como c Tyat ti panchan ti' 
chocoyon tyalel. Cha'ach mic choquetla 
majlel je'el, che'en. 

22 Che' jini, ti' wujtyayob. Ti' subeyob: 
Ch'amala Ch'ujul ba c Ch'ujlel, che'en. 
23 Jesús ti' subeyob: Che' mi la' ñusaben i 
mul juntiquil quixtyañu ñusabilix i mul. 
Mi mach'an mi la' ñusaben i mul an tyo 
ti' mul, che'en. 


Tomás ti yila lac Yum 


24 Pero Tomás, jiñach juntiquil i docejlel 
ajcant'añob i cha'an Jesús mu! ba i 
pejcantyel ti Lut mach'an ya'an che! ñac 
ti c'oti Jesús. 

25 Ti wi'il yamba ajcant'añob i cha'an 
Jesús ti' subeyob Tomás: Ti lojon quila 
lac Yum, che'ob. Pero Tomás ti' subeyob: 
Mi mach'an mi quilaben i lojweñal ti 
lawux am ba ti! c'ab, mi mach'an mi 
cotsan c yal c'ab ti lojweñal ti! ch'i'lat 
mach mic ch'ujbin mi tsa'ix tyejchi 
loq'uel ba'an sajtyemo! bA, che'en. 

26 Che! ti ñumi ocho q'uin ti cha' 
much'quiyob i ba ajcant'añob i cha'an 
Jesús. Jim ba ora ya'an Tomás je'el. Che! 
jini, aunque ñup'ul i ti! tyac otyot ti ochi 


Jesús. Ti wa'le ti xiñilob. Ti yaq'ueyob 
saludo. Ti! subeyob: La! ñach'lec la' 
pusic'al, che!en. 

27 Che! jini, ti' sube Tomás: Otsan a yal 
c'ab tij c'ab ba' lojwem. Q'uele j c'ab. 
Choco tyalel a c'ab. Otsan wa! tic ch'i'lat. 
Mach yom bej cha'chajb a pusic'al. 
Ch'ujbiñon joñañach. Che! ti subenti 
Tomás. 

28 Che! jini, Tomás ti! jac'a: C Yum, c 
Dios, che'en. 

29 Jesús ti! sube: Tomás, wale ma! 
ch'ujbiñon cha'an ti a wilayon. 
Tijicñayob jini mu! ba i ch'ujbiñoñob 
che! max tyo ti yilayon. Che! ti yala 
Jesús. 


Jiñach cha ba och ti ts'ijbunti ili jun 


30 Tsa' tyo i pasa cabal yan tyac ba ñuc 
tyac ba i p'atyalel Jesús ti' tyojlel 
ajcant'añob i cha'an mach'a ba'an 
ts'ijbubil ti ili jun. 

31 Pero ti ts'ijbunti tyac ili cha'an la! 
ch'ujbin cha'an jiñach yajcabil ba i 
cha'an Dios jini Jesús yic'ot cha'an i 
Yalobilach Dios. Cha'an che! mi la' 
ch'ujbin Jesús añix la! cuxtyalel mu! ba i 
yaq'ueñonla. 


Jesús ti tsictiyi ti' tyojlel siete 
ajcant'añob i cha'an 


2 1 1 Ti ñumi cha'p'ej uxp'ejl q'uin. 
Che! jini, Jesús ti cha! tsictiyi ti' 
tyojlel ajcant'añob i cha'an ya! ti! ti! jini 
colem joyol ba ja! Tiberias ba i c'aba!. 
Cha'ach ti ujti bajche' iliyi: 
2 Ya' motin añob Simón Pedro yic'ot 
Tomás mu! bA i pejcantyel ti Lut yic'ot 
Natanael ch'oyol ba ti Caná ya! ti Galilea 
yic'ot i yalobilob Zebedeo yic'ot yamba 
cha'tiquil ajcant'añob i cha'an Jesús. 
3 Simón Pedro ti! subeyob: Mi quejel c 
majlel ti chuc chay, che'en. I pi'alob ti' 
jac'ayob: Much lojon c majlel je'el, 
che'ob. Ti majliyob. Ti ochiyob ti jump'ej 
jucub. Ya! ti' ñusayob jump'ej ac'balel ti 
jucub. Pero mach'an ti! saj chucuyob 
chay. 
4 Che! ñac yomox sac'an ti yilayob ya! 
wa'al Jesús ya! ti! ti' colem joyol ba ja'. 

Pero ajcant'añob i chalan mach'an ti! 
ña'tyayob mi jiñach Jesús. 

5 Che! jini Jesús ti! subeyob: Pi'Alob, 
¿mach'a ba'an ti la! chucu chay? che'en. 
Ti! jac'ayob: Mach'an, che'ob. 

6 Che! jini Jesús ti' subeyob: Chocola 
ochel la' chimol chay ti' ñoj jucub. Mi 
quejel la! chuque' chay, che'en. Cha'ach 
ti' cha'leyob. Che' jini mach'an ti mejli i 
chucob loq'uel i chimol chay ti ja! cha'an 
ti caj i yonlel chay tsa! ba i chucuyob. 

7 Che! jini, jini ajcant'an i cha'an Jesús 
tsa! bA wen p'untyanti ti Jesús ti! sube 
Pedro: Jiñach lac Yum, che'en. Che! ñac 
Simón Pedro ti yubibe i t'an cha'an lac 
Yumach ti' wa' cha' xojo i buje (como 
jocholix i cha'an). Ti' choco ochel i ba ti 
ja'. Ti queji ti ñuxejel. 

8 Jini yamba ajcant'añob i cha'an Jesús ti 
c'oti ti! ti! ja! ti jucub como an jach che! 
bajche' cien metro i ñajtlel. Ti! tyujc'ayob 
tyalel jini chimol chay but'ul ba ti chay. 
9 Che! ñac ti c'oti ti! ti' ja! ti' q'ueleyob 
ñutsulix c'ajc. Ya'an chay ti! pam c'ajc. 
Chancol i ticwisan waj je'el. 

10 Jesús ti' subeyob: Ch'amala tyalel 
cha'cojt uxcojt chay tsa! bA ujti la! 
chuque', che'en. 

11 Simón Pedro ti ochi ti jucub. Ti' 
tyujc'Aa tyalel c'ala ti! ti! lum jini chimol 
chay but'ul ba ti colem chay. An ciento 
cincuenta y tres chay. Aunque wen on 
jini chay mach'an ti tyujq'ui jini chimol 
chay. 

12 Che! jini Jesús ti' subeyob: La'ixla ti 
uch'el, che'en. Mach'an majch ti' c'ajtibe 
majchqui jini Jesús como lu! yujilob 
isujm ajcant'añob i cha'an Jesús cha'an 
lac Yumach. 

13 Che! jini Jesús ti! lac'a c'ajc ba'añob. 
Ti' ch'ama waj ti' c'ab. Ti' pucbeyob. 
Cha'ach je'el ti' cha'le yic'ot chay. 

14 Jiñach i yuxyajlel Jesús ti' pasa i DA 
ba'an ajcant'añob i cha'an che! tsa'ix 
tyejchi loq'uel ba'an sajtyemo' ba. 


Jesús ti' pejca Simón Pedro 


15 Che! ti ujtiyob ti uch'el, Jesús ti' 
c'ajtibe Simón Pedro: Simón i yalobil 
Jonás, ¿más ba ma! p'untyañon bajche! 


ili yaño' bA? che'en. Pedro ti! jac'a: 
Muc'ach, c Yum. A wujil isujm mic 
p'untyañet, che'en. Jesús ti! sube: Aq'uen 
i buc'bal c saj tiñame'ob che! jini, che'en. 
[Tiñame' yom i yale' oveja.] 

16 Jesús ti! cha! c'ajtibe: Simón i yalobil 
Jonás, ¿mu' ba a wen p'untyañon? 
che'en. Pedro ti' jac'a: Muc'ach c Yum. A 
wujil isujm mic p'untyañet, che'en. Jesús 
ti' sube: Aq'uen i buc'bal c tiñame'ob, 
che'en. 

17 Ti uxyajlel Jesús ti' c'ajtibe: Simón i 
yalobil Jonás, ¿mu' ba a p'untyañon? 
che'en. Ch'ajyem ti yubi Pedro che! 
uxyajlel ti' cha' c'ajtibe mi mux i 
p'untyan Jesús. Ti' sube: C Yum, lu' a 
wujil isujm. A wujil isujm mic 
p'untyañet, che'en. Jesús ti' sube: Aq'uen 
i buc'bal c tiñAme!ob, che'en. 

18 Melel mic subeñet che' ñac max tyo 
ba'an cabal a jabilel ti a bajñel xojo a 
pislel. Tsajniyet ba'ic jach a wom majlel 
cha'an ti a bajñel xiq'ui a bA. Pero che! 
ñoxetix mi quejel a sats' a c'ab cha'an 
yamba mi' payet majlel ba' mach a wom 
majlel. Che' yalol Pedro. 

19 Che! ti yala Jesús cha'an i tsictisan 
bajche' mi quejel i sajtyel Pedro yic'ot 
cha'an bajche' mi quejel i tsictisan i 
ñuclel Dios. Che' jini, Jesús ti' sube: Bej 
tsacleñon, che'en. 


Jini p'untyabil ba ajcant'an 
i cha'an Jesús 


20 Mu' ti xambal Pedro yic'ot Jesús. 
Pedro ti! sutqui i ba. Ti yila ajcant'an i 
cha'an Jesús mu! ba i wen p'untyantyel ti 
Jesús chancol i tsacleñob. Jiñach ya' ba 
buchul ti! t'ejl Jesús che! ñac ti motin 
uch'iyob tsa! ba i c'ajtibe Jesús: C Yum, 
¿majchqui jini mu! ba i yaq'uet ti cachol? 
che'en. 

21 Che! ñac ti yila Pedro jini mu! ba i 
p'untyantyel ti Jesús, Pedro ti! c'ajtibe 
Jesús: C Yum, ¿jixcu jini, cha ba mi 
quejel i tyumbentyel jini? che'en. 

22 Jesús ti' jac'a: Comic bej cuxul mi 
yajñel jintyo mic cha! tyalel mach a 
wenta. Jatyet yom a bej tsacleñon, 
che'en. Che' yAlol Pedro. 

23 Che! jini ti queji i yalob jini hermañujob tsa! ba c ts'ijbu. Joñon jini tsa! ba 
mach'an mi quejel i sajtyel jini Juan. Pero p'untyantiyon ti Jesús. 

Jesús mach'an ti yala cha'an mach'an mi 25 An tyo cabal tsa' ba i cha'le Jesús 
quejel i sajtyel. Tsa' jach i yala: Comic bej mach ba ba'an ti ts'ijbunti ti jun. Muq'uic 


cuxul mi yajñel jintyo mic cha! tyalel i lu' ts'ijbuntyel ti jujunchajp i cha'libal 
mach a wenta, che'en. Jesús, ñoj cabal jun mi yoc'an jintyo 
24 Joñon ajcant'añon i cha'an Jesús tsa! mach'an ba' och wa' ti mulawil yubil. 


ba quila tyac tsa' ba c ts'ijbu. Cujil melel Amén. 


I CHA'LIBAL JINI YAJCABILO' 
BA AJSUBT'AÑOB ÑUMEL 


Dios ti wa ala mi quej i choc tyalel 
Ch'ujul ba i Ch'ujlel 


1 1 P'untyabilet ba Teófilo. Ti yamba 
jun tsa' ba c ñaxan ts'ijbubet tic 
ts'ijbubet pejtyel tsa' ba i mele Jesús. Tic 
ts'ijbubet je'el pejtyel tsa! ba i cantisa 
c'alal ti tyejchibal, 
2 c'alal jintyo ti pajyi letsel ti panchan. 
Che' ñac max tyo lets ti panchan, Jesús ti 
yajca jini mu! ba i choque! majlel ti 
subt'an. Ti Ch'ujul ba i Ch'ujlel ti! cantis 
yajcabilo' ba ajsubt'añob ñumel. Ti' 
cAntisA pejtyel bajche' yom mi' cha'leñob 
troñel. 
3 Che' ñac ti ujti yac' i ba ti sajtyel Jesús 
ti' cha' pasa i ba ti yoque i cuxtyalel ti' 
tyojlelob tsa! ba i ñaxan yajcayob. C'alal 
ti ñumi cuarenta q'uin ti! chac pasa i DA 
cha'an tsiquil melelach cha' cuxulix. Ti' 
subeyob cabal t'an cha'an i yumintyel 
Dios. 
4 Che! ya! tyo an Jesús yic'otyob jini 
yajcAbilo! ba ajsubt'añob ñumel ti' wA 
subeyob cha'an mach yom loq'uicob 
majlel ti jini lum Jerusalén bA i c'aba'. Ti! 
subeyob: Pijtyanla wa'wati jintyo mi 
ts'actiyel tsa! ba yala c Tyat. Como mi 
quej i choc tyalel jini Ch'ujul ba i Ch'ujlel 
che! bajche! tic subetla. 
5 Wajali Juan ti yac'a ch'am ja'. Pero 
ma'ix jal wale Dios mi quej i yaq'ueñetla 
Ch'ujul ba i Ch'ujlel. Che! ti yala Jesús. 


Jesús ti letsi ti panchan 


6 Che! cha! much'quibilob jini yajcAbilo! 
bA ajsubt'añob ñumel ti! c'ajtibeyob 
Jesús: C Yum, ¿jalajqui mi quej a wotsan 
ti ye'tyel juntiquil israel ba cha'an ti! 
q'uexol mach ba israel? che' ti' 
c'ajtibeyob. 

7 Jesús ti! jac'a: Mach la! wenta la! 
ña'tyan baqui ba ora baqui ba q'uin mi 
quej i cha' aq'uentyel. Jiñach i bajñel 


yujil isujm c Tyat am ba ti panchan. 

8 Che! mi yochel ti la! pusic'al Ch'ujul bA 
i Ch'ujlel Dios mi quej i yaq'ueñetla la! 
p'atyalel. Mi quej la! loq'uel majlel la! 
sube! j c'aba wa! ti Jerusalén yic'ot ti 
pejtyel pañimil tyac Judea ba i c'aba' 
yic'ot Samaria bA i c'aba'. C'alal mi quej 
la' majlel ti más ñajt tyac ba pañimil. 
Che' ti yala Jesús. 

9 Che' ñac ti ujti i lu' subeñob tsa'ix pajyi 
letsel Jesús ti panchan. Jini yajcabilo' ba 
ajsubt'añob ñumel chancol tyo i chac 
q'uelob Jesús che' ñac ti letsi ti panchan. 
Ti tyAli tyocal tsa! ba maca. Mach'anix ti' 
bej ilayob. 

10 Chancol tyo i ch'uj q'uelob ti chan ba' 
chancol i letsel majlel Jesús. Che' jini ti 
queji i q'uelob ya! wa'al cha'tiquil winic 
ti' t'ejlob. Ñoj sasac i pislel. 

11 Ti yalayob: Winicob ch'oyolet ba la ti 
pañimil Galilea ba i c'aba', ¿chucoch wA! 
tyo chac wa'aletla a q'uele' chan? Jini 
Jesús tsa! ba pAjyi letsel ti panchan wa' 
ba! añetla mi quejel i cha! tyalel cha'ach 
bajche' ti la! wila ti majli ti panchan. 
Cha'ach ti subentiyob. 


Ti yajcayob Matías cha'an 
i q'uexol Judas 


12 Ya! añob ti jump'ej wits Olivajol ba i 
c'aba! che! ti ujti pejtyel jini. Ti cha! 
sujtiyob majlel ti Jerusalén. Mach'an 
ñajt. Che! bajche! jump'ej jach kilómetro 
i ñajtlel. 

13 Che! ñac ti c'otiyob ti Jerusalén ti 
ochiyob ti otyot. Ti letsiyob ti yambA 
junlajm ba! ti poj ajniyob Pedro yic'ot 
Jacobo. Ya'an Juan je'el yic'ot Andrés, 
Felipe, Tomás, Bartolomé, Mateo, Jacobo 
i yalobil ba Alfeo. Ya'an je'el Simón 
ch'oyol ba ba'an junmujch'o' ba 
cananistajo! ba i c'aba!, yic'ot Judas i 
yijts'in Jacobo. 

14 Ti jump'ejlob i pusic'al ti chac 

much'quiyob i ba ti oración yic'ot i 
yijts'iñob Jesús yic'ot María i ña' Jesús 
yic'ot yaño! bA x'ixicob je'el. 

15 Ti jim ba q'uin ti' much'quiyob i ba 
che' bajche' ciento veintejob tsa' ba i 
ch'ujbiyob Jesús. Ti wa'le Pedro ti 
xiñilob. 

16 Ti yala: Hermañujob, ti ñoj oniyix jini 
David ti' ts'ijbu bajche' ti subenti ti 
Ch'ujul ba i Ch'ujlel Dios. Como ti wA ala 
mi quej i pase' majlel bij Judas cha'an i 
chucob Jesús. Che' jini tsa'ach ts'actiyi 
Ts'ijbubil ba i T'an Dios. Cha'ach ti ujti 
bajche' ti wa ala mi quej i cha'len jini 
Judas. 

17 Como Judas ti ajni la quic'ot. Ti 
aq'uenti ti' wenta ili troñel je'el. 

18 Pero Judas ti' maña jumpejt lum yubil, 
como ti c'ajni i tyojol tsa! ba aq'uenti 
cha'an jini tsa! ba i niq'ui cha'le. Ti wi'il 
ti' bajñel yats'a i ba ti lia. Ti puc! yajli. Ti 
tyojmi. Ti loq'ui pejtyel i soy tya!. 

19 Che! jini ti pam ubiyob ti pejtyelel ya' 
ba chumulob ti Jerusalén. Jin cha'an ti 
yotsAbeyob i c'aba! ili jumpejt lum ti 
Acéldama. Yom i yale! i lum ch'ich'. 

20 Como ti jun Salmos ba i c'aba' mi 
yale!: 

La' joch caylec i yotyot. 

Mach chumlec yamba yati. 

Mi yal je'el: 

La' i ch'am'en i toñel yamba. 
Cha'ach ts'ijbubil ti jun Salmos bA i 
c'aba!. 

21 WA'!an winicob tsa! ba i cha'leyob 
xAmbal la quic'ot ti bele! q'uin che! ñac 
WA! tyo an ti mulawil Jesús. 

22 An tsa! ba i yilayob bajche! ti ajni 
Jesús c'ala che! nac ti! ch'ama ja! ti! c'ab 
Juan. An la quic'ot c'AlA jintyo ti pajyi 
letsel Jesús ti panchan. Yom yajcantic 
juntiquil mu! ba i tyem sub la quic'ot 
bajche' ti cha' tyejchi loq'uel Jesús ba'an 
sajtyemo! bA. Che! ti yala Pedro. 

23 Che! jini ti yajcayob cha'tiquil winic. 
Juntiquil José ba i c'aba'. Mi! subeñob 
je'el ti Justo. Mi! subeñob je'el ti 
Barsabás jini José. Jini yamba winic 
Matías ba i c'aba'. 

24 Che! jini ti' cha'leyob oración. Ti 


yalayob: C Yum, lu' a wujilach isujm am 
ba ti' pusic'al winicob. Pas'eñon lojon 
baqui ba ti ili cha'tiquil a wom a yajcan. 
25 Cha'an mi' ch'am'en i troñel ti subt'an 
tsa! ba i caya Judas che! ti! tyaja i mul. 
Como che' ñac ti sajti ti majli ya' ba' mi 
majlel mach'a ba'an mi' ch'ujbin i t'an 
Dios. Cha'ach ti' cha'leyob oración. 

26 Che' jini ti' cha'leyob yajcaya cha'an i 
yajcantyel i q'uexol Judas. Matías ti ochi 
ti' q'uexol. Ti ajni yic'ot jini once 
yajcAbilo! ba ajsubt'añob ñumel. Lajal ti' 


cha'leyob troñel. 
2 1 Ya' lu' much'quibilob pejtyel 
ochemo' ba ti! t'an Dios ti jump'ej 
otyot che' ti c'oti i yorojlel jini q'uin 
Pentecostés ba i c'aba!'. 
2 Ora jach ti queji i yubiñob ju'ucña che! 
bajche' p'atyal ba ic! ch'oyol ba ti 
panchan. Ti bujt'i i yejts'al pejtyel jini 
otyot ba' buchulob. 
3 Che! jini ti tsictiyi che! bajche! 
lemlemña ba c'aje. Ti wa'le ti jol ti 
jujuntiquilob. 
4 Che! jini ti jujuntiquil ti bujt'iyob ti 
Ch'ujul ba i Ch'ujlel Dios. Ti quejiyob ti 
t'an ti yan tyac ba t'an che' bajche' ti 
yac'ayob ti t'an jini Ch'ujul ba i Ch'ujlel 
Dios. 
S Ti mismo jim ba ora ya! añob ti 
Jerusalén israelo! ba loq'uemo! ba ti 
pejtyel pañimil tyac. Mi! bele! c'ajtisañob 
Dios. 
6 Che! ñac ti yubiyob ili ju'ucña bA t'an ti 
jojmiyob majlel i q'uelob. Mach'an ti' 
ña'tyayob chuqui yom i yale' como ti 
jujuntiquil ti yubiyob chancol ti subt'an 
ti yoque i t'añob. 
7 Tyoj bac'ñajel ti yubiyob. Ti yalayob: 
Ch'oyolob ti Galilea ti pejtyel ili winicob 
chancolo' ba ti t'an 
8 ¿Bajche'qui isujm, che' jini, mi lac lu' 
ubin chancolob ti t'an ti yoque lac t'an 
ba yi? che'ob. 
9 Lamital ch'oyolon ba la ti pañimil 
Partia bA i c'aba' yic'ot ya! ti Media, 
yic'ot ya! ti Elam, yic'ot ya! ti 
Mesopotamia, yic'ot ya' ti Judea, yic'ot 


Ti tyali Ch'ujul ba i Ch'ujlel Dios 

ya! ti Capadocia yic'ot ya! ti Ponto, yic'ot 
ya! ti pañimil Asia ba i c'aba!. 

10 An ch'oyolon ba la je'el ya! ti Frigia 
yic'ot Panfilia, yic'ot ya! ti Egipto yic'ot ti 
pañimil tyac ya! ti Africa ti lac'alel 
yamba pañimil Cirene ba i c'aba'. An 
je'el ch'oyolo' ba ti Roma poj wa'an ti 
jula' je'el. Lamital ch'oyolo' ba ti Roma 
yoque israelob. Lamital ti sutquiyob i ba 
cha'an i ch'ujbiñob che! bajche' mi' 
ch'ujbiñob israelo' ba. 

11 An je'el ch'oyolo' ba ya' ti Creta yic'ot 
ya! ti Arabia. Lu! ch'oyolo! ba ti Galilea 
jini chancox i subob i ñuclel Dios pero mi 
lac lu! ubin ti jujunchajp ba lac t'an, che! 
ti yalayob. 

12 Tyoj bac'ñajelob che! ñac ti yubiyob. 
Mach'an ti! ch'ambeyob isujm jini 
chancol ba i yujtyel. Ti c'ajtibeyob i ba: 
¿Bajche'qui i sujmlel jini? che'ob. 

13 Pero yaño! ba yi ti! wajleyob. 
Q'uixiñob. Che' ti yalayob. 


Isubt'an Pedro 


14 Che! jini Pedro ti wa'le ti subt'an ti 
xinil jini yamba oncejob yajcaAbilo! bA 
ajsubt'añob ñumel. C'am ti queji ti t'an. 
Ti yala: Pi'Alob, ch'oyolet ba la ti Judea 
yic'ot pejtyel wa! ba chumuletla ti 
Jerusalén, wen ñach'tyanla cha bA mi 
quej c subeñetla. Ch'ujbinla jini. 

15 Mach'an q'uixiñon lojon bajche' mi la! 
lolon ña'tyan como a las nueve jach tyo ti 
sAc'an, che'en. Como ma'an ba! bA ora mi 
q'uixñañob israelob ti sac'an. 

16 Pero jini chancol ba yujtyel jiñach tsa! 
ba i wa ala jini tsa' ba i xiq'ui yale' Dios, 
Joel bA i c'aba'. 

17 Jini Joel ti yala: 

Ti yujtibal ba q'uin tyac Dios mi 
yal: 

Mi quej caq'ueñob Ch'ujul bA c 
Ch'ujlel pejtyel quixtyañujob. 

La' walobilob mi quej i wa alob jini 
mu! ba c mel. 

Jini alo! bA winicob mi quejel i 
q'uel che! bajche! ti ñajal cha'an 
jini mu! tyo ba quej yujtyel. 

Mux c pejcan ñoxobix ba ti ñajal 
tyac. 


18Ti mismo jim ba oraji mi quej 
caq'uen jini winic ba yic'ot jini 
x'ixic ba ajtroñelob c cha'an jini 
c Ch'ujlel. 
Mi quej i subob c t'an. 
19Ya' ti chan mi quej c wen pas ñuc 
ba c melbal 
yic'ot wA! ti mulawil babaq'uen bA 
señAjlel c p'atyalel: 
jiñach ch'ich', c'ajc, yic'ot buts!. 
20 Mi quej yic'an q'uin. 
Chachac che! bajche' ch'ich' mi 
majlel uw che! 
max tyo ñoj c'ot i q'uinilel i tyalel 
la' Yum. 
Jini q'uinilel i tyalel la' Yum ñoj 
babaq'uen ba q'uin. 
21 Che! jini, majchical jach mu! ba i 
pejcan la! Yum ti! c'aba' mi quej 
i cotyantyel. 
Cha'ach ti yala Dios ti ti! Joel, che! 
bajche! ti cha' ala Pedro. 
22 Pedro ti yala je'el: Jatyetla israelet bA 
la, ñach'tyanla mu! ba c subeñetla. Dios 
ti' wen pasa ti la! tyojlel cha'an añach i 
p'atyalel jini Jesús ch'oyol ba ti Nazaret. 
Como jiñach i p'atyalel Dios ti tsictiyi ti 
Jesús ti la! tyojlel che! ñac ti! c'oq'uisa 
xc'am'añob. Ti! cha! cuxtisa sajtyemo! bA 
yic'ot yan tyac ba i melbal che! bajche' 
la! wujil isujm. 
23 Pero che! ñac ti aq'uentiyetla Jesús ti 
la! p'atyalel che! bajche' ti' wa ña!tyA 
Dios, jatyetla ti la! chucu. Ti la! wac'a ti! 
c'ab jini simaroño! ba tsa! bA i tsansayob 
ti cruz. 
24 Pero Dios ti cha' tyeche loq'uel ba'an 
sajtyemo' ba como mach ch'ujbi caylec ti 
yajnib sajtyemo' bA. 
25 Como jini ñuc bA yumal ti ñoj oniyix 
David bA i c'aba' ti! tyaja ti t'an Jesús. Ti 
yala: 
Mic bele' q'uel c Yum ti' tyojel c 
wut. 
Como bele! wa! an quic'ot. Ma! mi 
quej c saj pensalin. 
26 Jin cha'an ñoj tijicña ti cubi. 
Tijicñayon tic cha'le t'an. 
Che' mi ch'ujñantyel c bac'tyal mu' 
tyo i pijtyan i cha! tyejchel 

loq'uel ba'an sajtyemo! bA. 
27 Che! cu mach ya'ic mi quej a cAy c 
ch'ujlel ti yajnib sajtyemo' bA. 
Mach'an mi quej a wac' ti pac'mal 
c bac'tyal como joñon a 
walobilon. 
28 Mux a cha! aq'ueñon j cuxtyaAlel. 
Che! waA! añet quic'ot c'ajacñajax 
coj mi cubin. 
Cha'ach ti! tyaja ti t'an Jesús jini David. 
Che! ti yala Pedro. 
29 Pedro ti yala je'el: Pi'Alob, lu! cañal la! 
cha'an ti sajti David jini lac yum ti ñoj 
oniyix. Ti! ch'ujñAyob. C'alal wale iliyi 
an ti lac lumal i yajnib ba! ti ch'ujñanti. 
30 Jini David jiñach juntiquil tsa! ba i 
xiq'ui yale' Dios. Ti! ña'tya i sujmlel tsa! 
ba i yala Dios cha'an loq'uem ti! jiñajlel 
mi quej i tyalel Cristo jini mu! ba i 
ch'am'en ñoj ñuc ba ye'tyel David. 
31 David ti' wa ña'tya mu' ba quej 
yujtyel. Ti' wa ña'tya bajche' mi quej i 
cha! tyejchel loq'uel ba'an sajtyemo' bA 
Cristo che! ñac ti yala cha'an mach ya'ic 
mi quej i cay i Ch'ujlel ti yajnib 
sajtyemo' bA. Mach'an mi quejel i yac' ti 
pac'mal i bac'tyal. Cha'ach ti! wa tyaja ti 
t'an Cristo jini David che' max tyo tyalem 
ti mulawil Cristo. 
32 Dios ti cha! tyeche loq'uel Jesús ba'an 
sajtyemo' ba. Ti lojon quila, joñon lojon. 
33 Ti pajyi letsel Jesús ti panchan ya! ti' 
ñoj Dios cha'an tsiquil añach i ñuclel 
Jesús. Ti aq'uenti ti i Tyat Ch'ujul ba i 
Ch'ujlel che' bajche' ti wa subenti. Jin 
cha'an ya' tyalem ti Jesús pejtyel chancol 
ba la' wubin, chancol ba la' wilan wale 
iliyi, che' ti yala Pedro. 
34-35 Como mach jinic David tsa' ba letsi 
ti panchan pero David ti yala: 
Jini lac Yum Dios ti' sube c Yum, 
buchi' ilayi tic ñoj jintyo mi 
caq'ueñet a ganarin a contrajob. 
Cha'ach ti yala David, che'en Pedro. 
36 Yom i lu' ch'am'eñob isujm pejtyel 
israelob. Ñoj melelach jiñach jini Jesús 
tsa' ba la' tsansa ti cruz. Dios chancol i 
pas ñoj melel lac Yumach jini Jesús. 
Jiñach jini Cristo. Che! ti yala Pedro. 
37 Che' ñac ti yubiyob ili t'ani, quisintic ti 


yubiyob. Ti' c'ajtibeyob Pedro yic'ot 
yamba yajcabilo! ba ajsubt'añob ñumel: 
Pi'alob, ¿chuqui yom mi lojon c cha'len? 
che'ob. 
38 Pedro ti' jac'beyob: Cayax la' mul. 
Ch'amala ja' cha'an tsiquil ti la' ch'ujbi 
Jesús. Che! jini mi quej la! ñusabentyel 
la' mul. Che' jini Dios mi quej i 
yaq'ueñetla Ch'ujul ba i Ch'ujlel. 
39 Pejtyel tsa' ba i yala Dios la' cha'añach 
yic'ot i cha'an la' walobilob. Ti ajq'ui jini 
t'an cha'añetla yic'ot cha'an la' walobilob 
yic'ot i cha'an jini ñajt ba añob. I cha'an 
majchical jach mu! ba i nijcabentyel i 
pusic'al ti lac Yum Dios, che'en. 
40 Ti ili t'an tyac yic'ot yan tyac ba t'an 
Pedro ti' wen xiq'uiyob. Ti' subeyob: 
Ch'ujbinla cha'an mi la! tyaj la' 
cotyantyel, cha'an ma' mi la' lolon ñusan 
wocol che' bajche' mi quej i ñusañob 
pejtyel simaroño' ba. Che' ti yala Pedro. 
41 Che! jini pejtyelelob tsa! ba i ch'ujbi ili 
t'an ti' ch'amayob ja'. Che! jini ti jim bA 
q'uin ti oc'a hermañujob che! bajche! tres 
mil quixtyañujob. 
42 Ti! ñusayob cabal q'uin yic'ot jini 
yajcAbilo! ba ajsubt'añob ñumel cha'an i 
cAntisAntyelob. Che! jini ti' wen 
xuc'chocoyob i pusic'al. Tyem tijicñayob. 
Ti' motin japayob i ya'lel uva, ti' motin 
c'uxuyob waj che' bajche' ti' xiq'uiyob 
Jesús i melob. Cabal ti' cha'leyob 
oración. 

Bajche' ti ajni jini ñaxan bA 

ochemo' ba ti! t'an Dios 

43 Tyoj bac'ñajel ti lu! yubiyob 
quixtyañujob. Ti! wen tsictiyi i p'atyalel 
Dios yic'ot jini yajcabilo' ba ajsubt'añob 
ñumel. 
44 Junlajalob i pensal jini tsa! bA i 
ch'ujbiyob Jesús. Tyem i cha'añob pejtyel 
cha bA añob i cha'an. 
45 Ti' choñoyob cha ba ani cha'an yic'oti 
lum tyac cha'an ti' tyem c'ambeyob i tyojol 
cha'an cha ba yesi c'ajnibal i cha'añob. 
46 Ti jujump'ej q'uin ti' much'quiyob i bA 
ti templo. Ti tyem uch'iyob ti yotyotyob 
tyac. Tyem tijicñayob. Jump'ejlob jach i 
pusic'al. 

47 Ti! subuyob i ñuclel Dios. Ti q'uejliyob 
ti ñuc ti yamba quixtyañujob. Ti 
jujump'ej q'uin Dios ti más oq'uisaA jini 
tsa! ba i ch'ujbibeyob i t'an. 


I lajmisantyel juntiquil mach'a 
ch'ujbi i cha'len xambal 


3 1 Ti och an q'uin Pedro yic'ot Juan 

ti tyem letsiyob majlel ti i colem 
templo israelob ya' ti Jerusalén. Como i 
yorojlelach oración. 

2 Ya'an juntiquil winic mach'a mejl ti 
xAmbal c'ala che! ñac ti ch'oca. Bele! 
q'uin mi' payob majlel ti ti' templo 
cha'an mi' c'ajtibeñob majtyan tyaq'uin 
jini mu! ba i yochelob ti templo. I c'aba' 
ili i ti' templo Hermosa. 

3 Che' ñac ti yila ochel muc'ob ti templo 
Pedro yic'ot Juan ti' c'ajtibeyob majtyan 
tyaq'uin. 

4 Che! jini Pedro yic'ot Juan ti! ch'uj 
q'ueleyob jini c'am ba yi. Pedro ti yala: 
Q'ueleyon lojon, che'en. 

5 Che! jini ti' ch'uj q'ueleyob como ti' 
ña'tya mi quej yaq'uentyel i majtyan. 

6 Pedro ti' sube: Mach'an c tyaq'uin pero 
añach bajche' mij cotyañet, che'en. 
Cha'an ti' p'atyalel Jesús ch'oyol ba ti 
Nazaret, wa'i. Cha'len xambal. Che' yalol 
jini c'am bA. 

7 Che' jini Pedro ti' chucu ti' ñoj. Ti' 
ch'uyu tyejchel. Ti wa' p'atyaliyi i bic' 
yoc yic'ot ti pejtyelel yoc. 

8 Che' jini, ti tijp'i tyejchel. Ti queji ti 
xAmbal. Ti ochi ti templo yic'otyob. Mu' 
ti xambal. Mu' ti tijp'el. Chancox i sub i 
ñuclel Dios. 

9 Pejtyel quixtyañu ya! ba'añob ti yilayob 
chancox ti xambal. Chancolix i sube' i 
ñuclel Dios. 

10 Ti' lu' cañayob jiñach jini tsa' ba 
buchle i c'ajtin i majtyan tyaq'uin ya' ti 
ti' templo Hermosa ba i c'aba'. Tsijc! 
che'ob i pusic'al. Tyoj bac'ñajelob cha'an 
bajche' ti lajmi ili winiqui. 

I subt'an Pedro ya' ti lejch' yotyot 
Salomón ba i c'aba' 


11 Chancol tyo i tyul mec'ob Pedro yic'ot 
Juan ili winiqui tsa' ba lajmisanti yoc. 


Ya' ti majliyob ti jump'ej i lejch' yotyot 
Salomón ba i c'aba'. Ti wa! ajñel 
much'quiyob i bA pejtyel winicob ya! 
ba'añob. Tyoj bac'ñajelob che! ti yilayob. 
12 Che! ñac ti yila chancox i much'quiñob i 
bA, Pedro ti! subeyob: Winicob i jiñajlet ba 
la Israel, ¿chucoch tyoj bac'ñajeletla che! 
mi la! wilan jini tsa! bA ujti? ¿Chucoch mi 
la! ch'uj q'uelon lojon che! bajche! ti lojon 
c p'atyalel ti lojon c lajmisa iliyi winiqui o 
mi ti lojon c wenlel che' muq'uix ti xambal 
ili winiqui? 

13 Pero mach jinic ti lojon c wenlel. Jini 
Dios mu! ba lojon c ch'ujbin, tsa! ba i 
ch'ujbiyob je'el Abraham, Isaac, yic'ot 
Jacob, lac yumob ti ñoj oniyix, ti' wen 
pasa i ñuclel Jesús. Che! cu jini Jesús tsa! 
ba la' waq'ue i mel i ba ba'an Pilato, 
jiñach i yalobil Dios. Pero che' ñac Pilato 
ti' lolon jop'o i cole! ma'an ti la! wAc'!A ti 
cojlel. 

14 Ch'ujulach jini Jesús. Ma' sajlic i mul. 
Pero ma'an ti la! wac'4 ti cojlel. Tsa' jach 
la' c'ajti cha'an mi' colbeñetla juntiquil 
ajtsansa. 

15 Che! jini ti la! tsansa jini mu! ba i 
yaq'ueñonla laj cuxtyalel. Jiñach jini tsa! 
ba i tyeche loq'uel Dios ba'an sajtyemo' 
ba. Chancol lojon c sube' cha'an Dios ti 
tyeche loq'uel como ti lojon quila joñon 
lojon. Che! ti yala Pedro. 

16 Pero q'uele la' wilan tsiquilach an i 
p'atyalel i c'aba' Jesús. Ti lajmisanti ili 
winiqui cha'an ti lojon c ch'ujbi ti lojon c 
pusic'al, ti lojon j c'aña i p'atyalel Jesús. 
Che' jini cha'ach ti ujti bajche' chancol 
la' wilan cha'an ti caj i p'atyalel Jesús. 

17 Pi'alob, cujilach isujm jatyetla yic'ot 
año' ba ye'tyel mach'an ti la' ña'tya cha 
ba muq'uetla che' ñac ti la' tsansa Jesús. 
18 Pero Dios ti yAc'A ti ts'actiyel i t'añob 
jini tsa' ba i xiq'ui yale' Dios ti ñoj 
oniyix. Como jini ti wa alayob cha'an mi 
quejel i ñusan wocol Cristo. 

19 Jin cha'an pensalin la! mul. Cayax la! 
mul cha'an ñusabentic la! mul. Che! jini 
Dios mi quej i ñach'chocon la! pusic'al. 
20 Mi quej i cha! choc tyAlel Jesús. Jiñach 
jini Cristo tsa! DA wA yajcanti ti Dios 
cha'añetla. 

21 Jesús mi quej i caytyal ya! ti panchan 
jintyo mi c'otyel i yorojlel che' Dios mi 
quej i lu' tsijibtisan pejtyel cha ba an 
tyac. Cha'ach ti wa ala Dios ti ti! jini tsa! 
ba i xiq'ui yale! ti ñoj oniyix. 
22 Moisés ti' sube lac yumob ti ñoj oniyix: 
Lac Yum Dios mi quejel i yajcan juntiquil 
mu! bA i xiq'ue' yAle! Dios loq'uem ya! 
ba! añetla. Juntiquil la! pi'al cha'ach 
bajche! ti yajcayon. Ch'ujbinla pejtyel 
cha ba jach mi! subeñetla. 
23 Como majchical jach mach'an mi' 
ch'ujbin i t'an mi quejel i chojquel 
loq'uel ba'an lac pi'alob israelob. Mi 
quejel i jisantyel. Che! ti yala Moisés ti 
ñoj oniyix. 
24 Cha'ach je'el ti' cha'le t'an pejtyel 
yaño! bA tsa! ba i xiq'ui yale' Dios. Che! ti 
yala Samuel yic'ot pejtyel yaño' bA 
wi'ilix ba ti tyAliyob. Ti lu! cha'leyob t'an 
cha'an jini chancol ba yujtyel wale iliyi. 
25 La! cha'añach wale iliyi pejtyel tsa! ba 
i wa lu! ala Dios ti ñoj oniyix tsa! ba yala 
ti ti' jini tsa' ba i xiq'ui yale' Dios. Cha'an 
la' wenlel Dios ti' mele trato yic'ot lac 
yum ti ñoj oniyix Abraham ba i c'aba!. 
Dios ti yaq'ue i t'an Abraham. Ti yala: 
Ya' loq'uem ti a jiñajlel mi quejel i tyalel 
juntiquil mu' ba i cotyan pejtyel año' ba 
ti mulawil. Che' ti subenti Abraham ti 
Dios, che' Pedro. 
26 Che' jini, che' ñac Dios ti tyeche 
loq'uel Jesús ba'an sajtyemo' bA, ñaxan 
ti' xiq'ui tyalel wa' ba' añetla cha'an mi 
yaq'ueñetla la! wenlel cha'an mi la! cay 
la' mul ti jujuntiquiletla. Che! ti! cha'le 
t'an Pedro. 
Pedro yic'ot Juan ti' tyojlel año' ba i ye'tyel 
4 1 Chancol tyo i pejcañob 
quixtyañujob Pedro yic'ot Juan che! 
ñac ti tyAliyob curajob i cha'an bA 
israelob yic'ot i yumob policía i cha'an 
ba templo ya! ti Jerusalén yic'ot jumujch' 
winicob saduceojo! ba i c'aba'. 
2 Ti! mich'q'ueleyob Pedro yic'ot Juan 
como chancox i cantisañob quixtyañujob. 
Chancox i subeñob cha'an Jesús ti tyejchi 


loq'uel ba'an sajtyemo! bA. Chancol i 
yalob cha'an tsiquilach, che! jini, mi quej 


i tyejchelob yaño' ba ba'an sajtyemo! bA 
je'el. 

3 Ti! chucuyob. Ti yotsAyob ti cachol 
jintyo ti yijc'Alel. Mach ch'ujbi i wa! 
yac'ob ti melojel como iq'uix quejel. 

4 Pero cabal tsa' ba yubiyob i t'an jini 
yajcAbilo! ba ajsubt'añob ñumel ti' 
ch'ujbiyob. Che' jini ti oc'ayob jintyo 
anix lac'al jop'ej mil che' winicob jach ti 
tsijquiyob. 

5 Ti yijc'alel ti' much'quiyob i ba ya' ti 
Jerusalén jini israelob año' ba ñuc ba 
ye'tyel, yic'ot xñoxo' ba año! ba ye'tyel 
yic'ot ajcantisajob cha'an i mandar 
Moisés. 

6 Ya'an je'el ñoj ñuc bA cura Anás bA i 
c'aba' yic'ot Caifás je'el, yic'ot Juan, 
Alejandro yic'ot pejtyelel i pi'alob jini ñoj 
ñuc ba cura. 

7 Jiñob ti' xiq'uiyob i pay tyalel Juan 
yic'ot Pedro ya' ba'añob. Ti' c'ajtibeyob: 
¿Majchiqui ti yaq'uetla ti la' wenta 
cha'an mi la! cha'len che! bajche! chancol 
la! niq'ui cha'len? ¿Baqui ti la! tyaja i 
p'AtyAlel lajmisaya? Che! ti! c'ajtibeyob. 
8 Jini Ch'ujul ba i Ch'ujlel Dios am ba ti' 
pusic'al Pedro ti yaq'ue i jaq'ue'!. Ti yala: 
Jatyetla, yumalet ba la, jatyetla, xñoxet 
ba la am ba la! we'tyel wa! ti lac lumal. 
9 Chancol la' c'ajtibeñon lojon bajche' ti 
ujti, bajche' ti lajmisanti ili mach ba mejl 
i nijcan i yoc. 

10 Mux c subeñetla che! jini, cha'an mi' 
lu' ña'tyan pejtyel israelob. Ili winiqui 
wa! ba'an wa'i ti lajmisanti cha'an ti caj 
ti lojon j c'aña i p'atyalel Jesucristo 
ch'oyol ba ti Nazaret. Jiñach jini tsa! ba 
la' tsansa ti cruz, tsa! ba i tyeche loq'uel 
Dios ba'an sajtyemo' bA. 

11 Jiñach jini Jesús tsa' ba i tyaja ti t'an 
ts'ijbubil ba i t'an Dios ba! mi yaAle!: 
Jiñach jini wen ba tyun yubil tsa! ba la! 
wa'choco xmel tyun ba otyotyetla. Pero 
jini tyun ti ochi bajche' oy ti xujc! otyot. 
12 Mach'an yamba ba' ch'ujbi lac tyaj laj 
cotyantyel. Dios ma! ti yac'onla yamba ti 
pejtyelel mulawil ba' mi lac tyaje' laj 
cotyantyel. Cojach ti Jesús. Che! ti yala. 
13 Jini am ba ye'tyel ti yilayob wen ch'ejl 
ti' cha'leyob t'an Pedro yic'ot Juan. Tyoj 

bac'ñajel ti yubiyob como yujilob isujm 
mach'an ti cabAl ochiyob ti q'uel jun mi 
añobic ye'tyel. Ti! ña!tyayob che! i 
pi'alobach ti xambal Jesús che! ñac wA! 
tyo an ti mulawil Jesús. 

14 Mach'an cha ba ch'ujbi i yalob ti' 
contra Pedro yic'ot Juan como ya! wa'al 
yic'otyob jini tsa! bA c'oq'uisanti. 

15 Ti! xiq'uiyob loq'uel ba'añob. Ti queji i 
bajñel pejcañob i ba jini año' ba ye'tyel. 
16 Ti yalayob: ¿Chuquiyes mi quejel lac 
tyumben ili winicob? Tisquilach tsa'ix i 
pasayob ñuc ba i p'atyalel. Lu! yujilob 
isujm ili wa' ba chumulob ti Jerusalén. 
Mach ch'ujbi la cal mi lot. 

17 Pero cha'an mach chac p'ojlic ili t'an 
ba'an quixtyañujob, la' lac wen tic'ob 
cha'an ma! mi! chac subeñob t'an cha'an 
jini Jesús. Che! ti yalayob año! ba i 
ye'tyel. 

18 Che! jini ti! cha! payAyob tyalel Pedro 
yic'ot Juan. Ti! wen tiq'uiyob cha'an 
ma'an mi' chac cha'len subt'an mi cantisa 
cha'an jini Jesús. 

19 Pero Pedro yic'ot Juan ti' jac'beyob: 
¿Bajche'qui yom mi lojon c cha'len mi la' 
wal? ¿Yom ba mi lojon cac'ben i t'an 
Dios o mi lojon cac'beñet la' t'an 
jatyetla? 

20 Mach ch'ujbi lojon cay c sub jini tsa' 
ba lojon quila, tsa' ba lojon cubi. Che' ti' 
jac'ayob Pedro yic'ot Juan. 

21 Jini ñuc ba curajob i cha'an israelob 
yic'ot xñoxob am ba ye'tyel ti! tiq'uiyob. 
Ti! coloyob. Ma'an cha ba ti tyumbeyob 
cha'an chancox i bac'ñañob quixtyañujob 
como jiñob chancox i q'uelob ti ñuc 
Pedro yic'ot Juan. Ti pejtyelel quixtyañu 
chancox i subob i ñuclel Dios cha'an jini 
tsa! bA ujti. 

22 Jini winic tsa! ba lajmisanti ñumenix ti 
cuarenta i jabilel. 


Ochemo' ba ti! t'an Dios mi! c'ajtibeñob 
Dios i ch'ejlel 


23 Che! ñac ti cojliyob Pedro yic'ot Juan 
ti sujtiyob majlel ya' ba'an ochemo! ba ti' 
t'an Dios. Ti! subeyob pejtyel tsa! bA 
subentiyob ti ñuc bA curajob yic'ot jini 
yaño! ba año! ba ye'tyel. 


24 Che! ñac jini ochemo' ba ti! t'an Dios ti 
yubiyob pejtyel bajche' ti ujti, ti 
jump'ejlob jach i pusic'al ti' cha'leyob 
oración. Ti yalayob: C Yum, jatyet Dioset. 
Ti a mele chan yic'ot mulawil. Ti a mele 
colem ja' tyac yic'ot pejtyel yan tyac ba. 
25 C Yum, jatyet ti Ch'ujul ba a Ch'ujlelti a 
cha'le t'an ti' ti! David jini ajtroñel a cha'an, 
jini lojon c yum ti ñoj oniyix. Ti yala: 
Lu' mich'ob pejtyel jini mach ba 
israelobic. 
Chancol i chac lolon pensaliñob 
jini mach'a ba'an i c'ajnibal. 
26 Jini yumalob ti mulawil yic'ot 
ñuco! ba ye'tyel ti' much'quiyob 
i ba 
cha'an mi' contrajiñob Dios yic'ot 
Cristo jini yajcAbil ba i cha'an 
Dios. 
Che' ti' tyajayob ti t'an ti oración 
ts'ijbubil ba i t'an Dios bajche' ti yala 
David ti ñoj oniyix. 
27 Ti oración ti bej alayob: Ñoj melelach 
wa' ti ili ba lum ti' much'quiyob i ba 
Herodes yic'ot Poncio Pilato yic'ot 
israelo' ba yic'ot jini mach ba israelob. 
Ti' lu' much'quiyob i ba ti' contra Jesús 
jini ch'ujul ba a walobil, jiñach jini tsa! 
ba a yajcA cha'an lojon cajcotyayaj. 
28 Che! jini cha'ach ti lu! ts'actiyi pejtyel 
tsa! ba a wa ala mi quej i wersa ujtyel. 
29 Wale, C Yum, q'uele bajche' chancox i 
jop' i bac'tisañon lojon. Pero ajtroñelon 
lojon a cha'an, c Yum. Cotyañon lojon 
cha'an wen ch'ejl mi lojon c sub a wen 
t'an. 
30 Pasa a p'atyalel cha'an lajmicob 
xc'am'añob. Pasa ñuc tyac ba a p'atyalel 
cha'an ti! p'atyalel Jesús jini ch'ujul ba a 
walobil. Cha'ach ti' cha'leyob oración jini 
ochemo' ba ti! t'an Dios. 
31 Che! ñac ti ujtiyob ti oración ti! nijcA 
Dios jini otyot ba! much'quibilob. Ti 
bujt'iyob i pusic'al jujuntiquil ti Ch'ujul 
ba i Ch'ujlel Dios. Ch'ejl ti' bej subuyob i 
t'an Dios. Ma! sajlicob i baq'uen. 


Junlajal añob cha ba an tyac i cha'an 


32 Jump'ej jach i pusic'al, jump'ej jach i 
pensal pejtyel jini ochemo' ba ti' t'an 

Dios. Ma'an majch ti yala mi i bajñel i 
cha'an cha ba an i cha'an. Tyem i 
cha'añobach ti pejtyelelob. 

33 Dios ti bej yaq'ueyob cabal i p'atyalel 
ti subt'an jini yajcAbilo! ba ajsubt'añob 
ñumel. Ti' chac subuyob cha'an ti tyejchi 
loq'uel Jesús ba'an sajtyemo' ba. Ti 
pejtyelel tsa! ba i ch'ujbiyob ti! pusic'al i 
t'an Dios ti aq'uentiyob i yutslel i pusic'al 
Dios. 

34-35 Ma'an majch mach'a ba'an cha bA 
an i cha'an, como jini am ba i lum, am bA 
yotyot ti' choñoyob. Ti' ch'ama tyalel i 
tyojol. Ti yaq'ue yajcAbilo! bA 
ajsubt'añob ñumel. Ti! t'oxbeyob cha'an 
jasal cha ba an i cha'an jini ochemo! bA 
ti' t'an Dios. 

36 Ya'an yic'otyob juntiquil winic ch'oyol 
ba ti jump'ej saj lum joyol ba ti ja' Chipre 
ba i c'aba'. José i c'aba' jini winic. I 
jiñajlel Levita jini José. Jini yajcabilo' bA 
ajsubt'añob ñumel mi' pejcan José ti 
Bernabé. I sujmlel i c'aba' ti lac t'an mi 
yal jini mu! ba i cha! tijicnisabeñonla lac 
pusic'al. 

37 Jini José ti' choño i lum. Ti' 
ch'ambeyob tyalel i tyojol. Ti yaq'ue ti' 
wenta yajcabilo' ba ajsubt'añob ñumel. 


I mul Ananías yic'ot Safira 


1 Ya'an yic'otyob je'el yamba winic 

Ananías bA i c'aba' yic'ot yijñam 
Safira ba i c'aba'. Ti! choño i lum. 
2 Che' jini Ananías ti' t'ox lotyo lamital 
jini i tyojol i lum. Ti' ch'ama majlel 
lamital. Ti yaq'ue yajcAbilo! bA 
ajsubt'añob ñumel che! bajche! ti 
pejtyelel ti! lolon mele. I yijñam yujilix 
isujm bache' ti! cha'le i ñoxi'al. 
3 Che! jini, Pedro ti yala: Ananías, 
¿bajche'qui isujm ti ochi Satanás ti a 
pusic'al cha'an ma' jop' a lotin Ch'ujul ba 
i Ch'ujlel Dios? ¿Chucoch ti a t'ox mucu i 
tyojol a lum? 
4 ¿Mach ba a cha'anic che' ya' tyo an a 
lumi? Che' je'el che' tsa'ix a choño, 
¿mach ba a cha'añach i tyojol? ¿Chucoch 
ti a lolon cha'le lot che' bajche' jini? 
Mach winicob tsa! ba a loti. Jiñach Dios 
ti a loti, che' Pedro. 


5 Che! ñac ti yubi ili t'an, Ananías ti yajli ti 
lum. Ti wa' sajti. Pejtyel jini tsa' ba yubiyob 
bajche' ti ujti ti wen quejiyob ti baq'uen. 

6 Che! jini ti tyAliyob cha'tiquil uxtiquil 
alo! bA winicob. Ti! bac'ayob ti pisil. Ti' 
q'uecheyob majlel cha'an mi! ch'ujñañob. 
7 Ti ñumi che! bajche' uxp'ej ora. Ti ochi 
yijñam Ananías. Max tyo ti yubi bajche' 
ti ujti. 

8 Pedro ti' c'ajtibe: ¿Subeñon mi 
melelach ti la' choño la' lum, mi cha'ach 
i tyojol bajche' ti la! wala? che'en. Jini 
x'ixic ti' jac'a: Cha'achi, che'en. 

9 Che! jini, Pedro ti' cha! sube: ¿Chucoch 
ti la! laja la! t'an cha'an mi la! jop! la' 
lotin Ch'ujul ba i Ch'ujlel lac Yum? 
Q'uele awilan, ya' añob ti pañimil tsajni 
ba i ch'ujñañob a ñoxi'al. Wale mi quej i 
payetyob majlel je'el, che'en. 

10 Che' jini ti wa' sajti. Ti yajli ti yebal 
yoc Pedro. Che! ñac ti ochiyob jini alo' 
ba winicob sajtyemix ti' tyajayob. Ti' 
q'uecheyob majlel. Ti! ch'ujñayob ya! ti' 
t'ejl i ñoxi'al. 

11 Tyoj bac'ñajelob ti yubiyob pejtyel 
ochemo' ba ti! t'an Dios yic'ot yaño' bA 
tsa' ba yubiyob bajche' ti ujti. 


Bajche' ti' pasa ñuc ba i melbal Dios 


12 Dios ti' pasa i p'atyalel ba'an 
quixtyañujob ti! c'Abob yajcaAbilo! bA 
ajsubt'añob ñumel. Pejtyel ochemo' ba ti! 
t'an Dios mi! lu! much'quiñob i ba ti 
lejch' yotyot Salomón ba i c'aba' ya! ti ti' 
jini colem templo. 

13 Jini mach'a ba'an ochemo' ba ti' t'an 
Dios ti' q'uele ti ñuc jini ochemo' ba ti' 
t'an Dios pero ti bac'ña i yochelob. 

14I yonlel winicob x'ixicob ti! ch'ujbiyob 
Jesús ti' pusic'al. 

15 Lamital quixtyañu ti' paya majlel 
c'amo' bA i pi'alob ti bij ba! mi ñumel 
Pedro. Ya' ti' tyots' cayayob ti wayib 
cha'an jasal jach i yaxñal Pedro mi 
tyajtyalob cha'an lajmicob. 

16 Che! je'el ti c'oti cabalob ya! bA 
chumulob ti saj lum tyac ya! ti! joytyAlel 
Jerusalén. Ti! payayob tyAlel xc'amo' bA 
yic'ot tyAc'lAbilo! ba ti xiba cha'an mi 
lajmel. Ti lu' lajmisantiyob. 

Bajche' ti tyac'lantiyob 
Pedro yic'ot Juan 


17 Jini ñuc ba cura yic'ot i pi'alob ti 
troñel saduceojo' ba i c'aba! ti queji i 
ts'a'q'uel jini yajcabilo' ba ajsubt'añob 
ñumel como cabal quixtyañujob chancol 
i ch'ujbiben i t'an Dios. 

18 Ti! chucuyob. Ti yotsAyob ti 
cachonibal. 

19 Pero ti ac'balel jini ajtroñel i cha'an 
Dios ch'oyol ba ti panchan ti' jambeyob i 
ti' cachonibal. Ti' payayob loq'uel. 

20 Ti' subeyob: Cha' cucuxla ya' ti 
templo. Yom mi la' suben pejtyel 
quixtyañujob jini t'an bajche' mi lac tyaj 
laj cuxtyalel ti Cristo. Che! ti yala jini 
ajtroñel i cha'an Dios ch'oyol ba ti 
panchan. 

21 Ti' cha'leyob bajche' ti subentiyob. Ti 
sac'an ti cha' ochiyob ti templo. Ti 
quejiyob ti cantisa. Che' jini, ti jini 
mismo ba ora jini ñuc ba cura yic'ot i 
pi'alob ti toñel ti' payayob tyalel pejtyel 
am ba ye'tyel ti Junta Suprema. Jiñach 
jini xñoxob am ba ye'tyel cha'an israelob. 
Che' jini ti' choco majlel policíajob ya' ti 
cachonibal cha'an i pay tyalel jini 
yajcabilo' ba ajsubt'añob ñumel. 

22 Che! ñac ti c'otiyob ti cachonibal 
jocholix ti! tyajayob. Ma'ix ya'añob. Ti 
cha! sujtiyob ba! much'quibilob am bA 
ye!tyel. Ti! subeyob: 

23 Wen ñup'ul ti lojon c tyaja cachonibal. 
Ya! añob ajcañatya cachonibal wa'al ti ti' 
pero che! ñac ti lojon cama i ti!, ma'ix 
majch an ti malil, che'ob. 

24 Che! ñac ti yubiyob ili t'an jini ñuc bA 
cura yic'ot saduceojob yic'ot ñuc bA 
policía i cha'an ba templo ti queji i wen 
pensaliñob: ¿Bajche'qui mi quej i yujtyel 
pejtyel jini? che'ob. 

25 Che' ñac chancolob tyo ti pensal ti 
c'oti juntiquil tsa! ba subeyob: Ubinla, ya! 
añob ti templo jini winicob tsa! ba la! 
wots ti cachol. Chancox i cantisañob 
quixtyañujob, che'en. 

26 Jini ñuc ba policía yic'ot i winicob ti 
majli ya' ti templo cha'an i payob tyalel. 
Pero mach'an cha ba ti' tyumbeyob jini 


yajcAbilo! ba ajsubt'añob ñumel. Xuc'ul 
jach ti' payayob loq'uel como jini 
policíajob ti' bac'ñayob jujlel ti tyun ti 
jini yamba quixtyañujob. 

27 Che' ñac ti c'oti yic'otyob ti' payayob 
ochel ya' ba'an año' ba ye'tyel. Jini ñuc 
ba cura ti' subeyob: 

28 Joñon lojon tic wen tiq'uiyetla ti tsats 
ba t'an cha'an mach la! chac cha'len 
cantisa cha'an ili winiqui. Pero 
¿bajche'qui ti la! cha'le wale? Q'uele 
awilan, chancol la! pam pujquel la! 
cAntisa ti pejtyel Jerusalén. La! wom jach 
la! pajtyañon lojon che! joñon lojon ti 
CAC!A ti tsansantyel jini Jesús. Che! ti yala 
jini ñuc bA cura. 

29 Che! jini Pedro yic'ot yamba yajcabilo' 
ba ajsubt'añob ñumel ti' jac'ayob: An ti 
lojon c wenta mi lojon jac'ben i xic'ojel 
Dios aunque mi lojon c ñusaben i xic'ojel 
winicob. 

30 Jatyetla ti la! tsansa Jesús che! ñac ti 
la! joc'choco ti cruz. Pero Dios ti tyeche 
loq'uel ba'an sajtyemo' ba. Jiñach jini 
mismo Dios tsa' ba i ch'ujbiyob ti' 
pusic'al lac yumob ti ñoj oniyix je'el. 

31 Dios ti! paya letsel Jesús ya! ti! ñoj 
cha'an tsiquil añach i ñuclel Jesús. Ti 
otsanti ti ñuc bA ye'tyel yic'ot ti 
ajcotyayaj. Añach, che! jini, bajche' 
ch'ujbi i pensaliñob i mul cha'an i cayob 
i mul israelob yic'ot cha'an mi 
ñusabentyelob i mul. 

32 Cujilach lojon isujm chuqui chancol 
lojon cale'. Cha'ach mi yale' je'el Ch'ujul 
ba i Ch'ujlel Dios tsa! bA aq'uenti 
majchical jach mi! ch'ujbin Dios. Che! ti 
yalayob jini yajcAbilo! ba ajsubt'añob 
ñumel. 

33 Che! ñac ti yubiyob ili t'an jini año! bA 
ye!tyel ti wen mich'ayob. Yom i 
tsansañob jini yajcabilo' ba ajsubt'añob 
ñumel. 

34 Pero ya'an juntiquil fariseo, Gamaliel 
ba i c'aba'. Jini Gamaliel lu' yujil isujm 
jini oñiyix ba i xic'ojel Dios. Pejtyel 
quixtyañu ti' q'ueleyob ti ñuc jini 
Gamaliel. Jini ti wa'le. Ti' subeyob 
cha'an mi' poj pay loq'uel jini yajcAbilo! 
ba ajsubt'añob ñumel. 

35 Gamaliel ti! subeyob jini año! bA 
ye'tyel: Pi'alob, ña'tyanla cha bA mi quej 
la' tyumbeñob ili winicob. 
36 C'ajal la' cha'an max tyo jaliji juntiquil 
winic Teudas ba i c'aba' ti! lolon subu i 
ba ti ñuc. Che' jini ti queji i tsacleñob 
che! bajche' cuatrocientos winicob. Pero 
ti tsansanti jini Teudas. Ti lu' puts'iyob 
jini winicob. Ti cha' lajmi jini t'an. 
37 Ti wi'il che! ti yorojlel censo ti tyAli 
yamba winic loq'uem ba ti Galilea Judas 
ba i c'aba'. Cabal winicob ti! tsacleyob 
majlel jini Judas. Pero ti! tsansAyob je'el. 
Ti lu' puts'iyob i winicob. 
38 Jin cha'an mic subeñetla, la' ajnic ili 
winicob. Mach la' wotsan la' ba. Mi 
tyalem jach ti bajñel i pusic'alob ili t'an, 
che! jach mi quej i lajmel. 
39 Pero mi tyalem ti Dios mach ch'ujbi la' 
jisan. Ña'tyanla ame chancol la' contrajin 
Dios. Che' ti yala jini Gamaliel. 
40 Jini am ba ye'tyel ti' ch'ujbibeyob i 
t'an Gamaliel. Ti' cha' payayob ochel jini 
yajcabilo' ba ajsubt'añob ñumel. Ti' 
jats'ayob ti chij. Ti' cha' tiq'uiyob cha'an 
mach'an mi' chac cha'leñob t'an cha'an 
Jesús. Che! jini ti! coloyob. 
41 Jini yajcAbilo! bA ajsubt'añob ñumel ti 
loq'uiyob majlel ba'an jini am ba ye'tyel. 
C'ajacñayob i yoj cha'an Dios ti 
yaq'ueyob i ñusan wocol cha'an ti caj 
Jesús. 
42 Ma! ti! cAyAyob mi jump'ejlic q'uin i 
sub ñumel jini wen bA t'an cha'an Jesús, 
jiñach Cristo yajcAbil ba i cha'an Dios. Ti' 
subuyob ti jini colem templo ya! ti 
Jerusalén yic'ot ti otyotyel tyac. 
6 1 Ti wen oc'ayob jini ochemo! ba ti' 
t'an Dios. Che' jini lamital jini mu' 
ti t'an ti t'añob griegojob ti queji i 
mich'q'uelob jini mu' ba ti t'an ti t'añob 
hebreojob. Jini griegojo' ba ti queji i 
yAle! cha'an jini meba' ixicob i cha'añob 
mach junlajal chancol i yaq'uentyel i 
balob i ñac' ti jujump'ej q'uin che' 
bajche' hebreojo' ba meba' ixicob. 
2 Jini doce yajcabilo' ba ajsubt'añob 
ñumel ti' xiq'uiyob cha'an i much'quiñob 


Ti yajcayob jini siete diácanojob 


i ba pejtyel ochemo' ba ti' t'an Dios. Ti' 
subeyob: Mach wen cha'an mi lojon c poj 
cay lojon c subt'an cha'an mi lojon c puc 
waj, che'ob. 

3 Jin cha'an, pi'alob, yom mi la' yajcan 
wa ba loq'uem ti lac tyojlel siete winicob 
mu! ba lojon caq'uen ti! wenta ili toñel. 
Yom mi la' yajcan but'ulo' ba i pusic'al ti 
Ch'ujul ba i Ch'ujlel Dios, jini mu! bA 
q'uejlel ti ñuc ti yaño' ba. Yom je'el jini 
mu! ba i ña'tyañob bajche' yom i melob. 
4 Joñon lojon mux c bej cha'len lojon 
oración yic'ot subt'an. Che' ti yalayob 
jini yajcabilo' ba ajsubt'añob ñumel. 

5 Weñach ti yubiyob ti pejtyelelob. Ti' 
yajcayob Esteban tsa' ba i ch'ujbi Jesús ti 
pejtyel i pusic'al. But'ul i pusic'al Esteban 
ti Ch'ujul ba i Ch'ujlel Dios. Ti yajcayob 
je'el Felipe, Prócoro, Nicanor, Timón, 
Parmenas yic'ot Nicolás. Ti wajali mach 
ba israelic jini Nicolás, pero ti wi'il ti' 
sutqui i ba ti israel ba quixtyañu. Ti wi'il, 
ti yubi i t'an Dios. Ti' ch'ujbi Jesús ti' 
pusic'al. Ti ochi ti' t'an Dios. Jini Nicolás 
ch'oyol ti lum Antioquía ba i c'aba'. 

6 Che! ñac pejtyel ochemo' ba ti! t'an 
Dios ti ujti i yajcañob jini sietejob, ti' 
payayob tyalel ba'an yajcabilo' ba 
ajsubt'añob ñumel. Jini docejob ti 
yaq'ueyob i c'ab ti' pam i jolob. Ti' 
cha'leyob oración. 

7 Ti wen pujqui i t'an Dios. Ti wen 
oc'Ayob ochemo' ba ti! t'an Dios ya! ti 
Jerusalén. Jinic tyo i yonlel curajob ti 
ochiyob ti! t'an Dios je'el. 


Ti' chucuyob Esteban 


8 Dios ti' wen yaq'ue i yutslel i pusic'al 
jini Esteban. Jiñach juntiquil tsa! DA 
aq'uentiyob ti! wenta i pucob waj. Dios 
ti' wen yaq'ue i p'atyalel cha'an mi! pas 
ñuc ba i p'atyalel ti' tyojlel quixtyañujob. 
9 Che! jini, winicob mu! ba i yajñelob ti' 
templo israelob Esclavos Libertados ba i 
c'aba' ti wen queji i calax pejcañob i ba 
yic'ot Esteban. Ti' lajayob i t'an yic'ot 
winicob ch'oyolo' ba ti Cirene, ti 
Alejandría, ti Cilicia yic'ot ya' ti colem 
pañimil Asia ba i c'aba'. 

10 Mach ch'ujbi i ganariñob ti t'an jini 

yaño! bA como Ch'ujul ba i Ch'ujlel Dios 
ti yaq'ue Esteban bajche! mi! jaq'ue' t'an. 
11 Jini yaño' ba ti yaq'ueyob tyaq'uin 
winicob mu! ba i cha'leñob lot, mu! ba i 
lolon yale' ti yubiyob che' ñac Esteban ti' 
cha'le bibajax ba t'an ti' contra Moisés 
jini lac yum ti ñoj oniyix yic'ot ti' contra 
Dios. 

12 Che! bajche' jini, ti' nijcayob ti! contra 
Esteban jini quixtyañujob yic'ot xñoxob 
am ba ye'tyel, yic'ot ajcantisajob mu' ba i 
cha'len cantisa bajche' mi' ch'ujbiñob 
israelob. Che' jini ti' chucuyob Esteban. 
Ti! payayob ochel ba'an ñuco! ba ye'tyel 
ti Junta Suprema ba i c'aba!. 

13 Che! jini ti' saclayob yamba winicob 
mu' ba i cha'leñob lot, mu' ba i lolon 
jop'beñob i mul je'el. Ti yalayob: Ili 
winiqui chonox i chac wajlen jini templo 
yic'ot i mandar Dios. 

14 Tsa'ix lojon cubi ti yala Esteban cha'an 
Jesús ch'oyol ba ti Nazaret mi quej i jisan 
ili templo yic'ot mi quejel i q'uex pejtyel 
tsa' ba i xiq'uiyonla lac mele' Moisés. 
Che' ti' lolon cha'leyob jop't'an. 

15 Che! jini, jini año! ba i ye'tyel yic'ot 
pejtyel ya' ba buchulob lajal ti yilayob i 
ñi! i wut Esteban che! bajche' juntiquil 
ajtroñel i cha'an Dios ch'oyol ba ti 


panchan. 

1 Che! jini ti! c'ajtibe Esteban jini 
Z ñuc bA cura: ¿Ñoj melel ba pejtyel 
chancol bA yAlob? Che! ti! c'ajtibe. 
2 Esteban ti! jac'a: Pi'Alob, cascuñalob. 
Ñach'tyanla. Jini Dios am ba i ñuclel ti' 
pasa i ba ba'an lac yum Abraham ti ñoj 
oniyix che! ñac ya! tyo an Abraham ti 
Mesopotamia ba i c'aba bA pañimil, che! 
ñac max tyo maj ti chumtyal ya! ti 
Harán. 
3 Dios ti' sube Abraham: Cayax a lumal 
yic'ot a pi'alob. Cucux ya! ti yamba 
pañimil ba' mic pas'eñet, che' ti subenti 
Abraham ti Dios. 
4 Che' jini, ti loq'ui majlel Abraham ba'an 
caldeojob. Ti majli ti chumtyal ya' ti 
Harán. Ti wi'il che' ñac ti sajti i tyat 
Abraham, Dios ti! paya tyalel wa'wati ti 


Ti' cha'le subt'an Esteban 


ili lum ba' chumulonla wale iliyi. 

5 Pero Dios mach'an ti yaq'ue i lum 
Abraham wai, mi i sajlic. Pero Dios ti 
yac'a i t'an cha'an mi quejel i yaq'uentyel 
lum. Ti yala che' sajtyemix Abraham jini 
i yalobilob mi quej i yaq'uentyel jini lum 
wa'wa'i. Cha'ach ti subenti Abraham 
aunque max tyo ba'an i yalobil che! ñac 
ti subenti. 

6 Che! je'el Dios ti' sube Abraham cha'an 
i jiñajlelob mi quej i chumtyalob ti 
yamba pañimil mach ba i lumalobic. Mi 
quej i yotsantyelob ti mosojintyel ba' mi 
quej i chac ñusan wocol c'alal 
cuatrocientos jab. 

7 Pero Dios ti' sube je'el jini Abraham: 
Pero joñon mi quej caq'ueñob i xot' i mul 
jini mu' ba i yotsañob ti mosojintyel a 
jiñajlelob. Ti wi'il mi quej i loq'uelob 
tyalel. Wa'i mi quej i ch'ujutisañoñob. 
Che! ti yala Dios che! ñac ti! pejcA 
Abraham. 

8 Che! jini Dios ti! mele trato yic'ot 
Abraham. Ti xijq'ui Abraham i tsepben i 
pachalel alo' ba i jiñajlel cha'an tsiquil ti 
yotsayob i ba ti trato. Jin cha'an che' ñac 
ti ch'oca i yalobil Abraham, Isaac ba i 
c'aba', Abraham ti! tsepbe i pachalel che! 
an jax tyo i cha'an ocho q'uin. Che! ñac 
winiquix Isaac cha'ach ti! tsepbe i 
pachalel je'el i yalobil Jacob ba i c'aba'. 
Cha'ach je'el che' winiquix Jacob ti' 
tsepbe i pachalel i yalobilob. An doce 
alo' ba i yalobilob jini Jacob. Jiñach i 
tyat jini doce mujch' winicob i jiñajlelob 
Israel. 

9 Lac yumob ti ñoj oniyix jiñach i 
yalobilob Jacob. Jiñobach tsa! ba i lolon 
queji i ts'a'q'uelob José ba i c'aba' ba i 
yijts'in. Ti' choñoyob winicob tsa' ba i 
pAyAyob majlel ti yamba pañimil Egipto 
ba i c'aba'. Pero Dios mach'an ti! cAyA 
José. 

10 Dios ti' wen cotya José che' ñac ti' 
ñusa wocol. Ti' loc'sa ti wocol. Dios ti 
yaq'ue i ña'tyabal. Jini ñuc ba yumal ti 
Egipto, Faraón ba i c'aba', ti queji i q'uel 
ti ñuc José. Ti yotsa ti ñuc ba ye'tyel 
cha'an pejtyel Egipto yic'ot cha'an pejtyel 
i yotyot Faraón. 

11 Che! jini ya! ti pañimil tyac Egipto 
yic'ot Canaán bA i c'aba' pejtyelob ti 
queji i wen ñusañob wi'ñal. Ti queji i 
wen ñusañob wocol lac yumob ti ñoj 
oniyix. Mach'añobix i bal i ñac'. 

12 Che! jini ti yubi Jacob che! an tyo 
lotyol ba i cha'añob i bal i ñac' ya' ti 
Egipto. Jin cha'an ti' choco majlel i 
yalobilob cha'an i q'uele'. Jiñach che! 
ñac cojax tyo ba ti majliyob. Jini i 
yalobilob Jacob jiñach lac yumob ti ñoj 
oniyix. 

13 Ti cha'yajlelel ti majliyob i yascuñob, 
José ti yac'a i ba ti cajñel ti! tyojlelob. 
Jini ñuc ba yumal ya' ti Egipto ti queji i 
ña'tyan majchqui jini i pi'alob José. 

14 Che! jini José ti! xiq'ui i yascuñob 
cha'an i payob tyalel i tyat yic'ot 
pejtyelelob yamba i pi'alob. An setenta y 
cinco che! ti pejtyelelob. 

15 Jiñach bajche' ti ujti cha'an ya! ti majli 
ti chumtyal ti Egipto jini Jacob. Che! 
ñumenix cabal jabil ya'i ti sajti Jacob. Ti 
wi'il ti sajtiyob i yalobilob je'el. Jiñach 
lac yumob je'el ti ñoj oniyix. 

16 Che! ñac ti ñumi cabal jabil ti 
c'axtisabentiyob i baquel ya! ti lum 
Siquem ba i c'aba'. Ya' ti' ch'ujniyob ti 
muconibal piquil ba ti mal tyun tsa! ba i 
wa maña Abraham ba'an i yalobil 
juntiquil winic ya' ti Siquem, Hamor b4 i 
c'aba!. 

17 Bej muc! ti t'an Esteban. Ti yala: Ya! ti 
Egipto ti bej oc'ayob lac yumob ti ñoj 
oniyix. Wen p'ojlemix jini lac yumob ti 
ñoj oniyix che! ñac ti c'oti i yorojlel Dios 
mi quej i ts'actisan i t'an tsa! ba i wA 
sube Abraham ti ñoj oniyix. 

18 Che! jini ti ochi ti ye'tyel yamba ñuc 
ba yumal. Ma' ti' caña José jini ñuc ba 
yumal como yoque wajalix ti sajti José 
che! ñac ti! ch'ama ye'tyel jini tsiji' ba 
yumal. 

19 Jini ñuc ba yumal ti' wen loti lac 
yumob ti ñoj oniyix. Cabal ti' tyac'layob. 
Ti yaq'ueyob i wersa cayob alo' ba i 
yalobilob ujtyel ba i ch'oc an cha'an mi 
sajtyelob. 

20 Ti ch'oca jini Moisés che! ñac chancol 
tyo i ñusañob cabal i tyac'lentyel lac 


yumob ti ñoj oniyix. C'alal uxp'ej uw i 
tyat i ña! ti' cañatyayob Moisés ya! ti 
yotyot. Dios ti' q'uele ti wen jini ch'oc 
alal Moisés. 

21 Che' ñac ti c'oti i yorojlel che' mach 
ch'ujbi i chac mucu cañatyan, ti' wersa 
cayayob ti sajtyel jini Moisés. Pero jini 
xc'alal ba i yalobil ñuc ba yumal ya' ti 
Egipto ti! tyaja Moisés che! ñac ala tyo. 
Ti! lotyo. Ti! cosa. Ti! paya cha'an i 
yalobilach. 

22 Jin cha'an ti cantisanti Moisés ti 
pejtyel i ña'tyabal egiptojob. An i 
wersajlel i t'an yic'ot i cha'libal. 

23 Ti' bej cha'le t'an Esteban. Ti yala: 
Che' ñac ti' tyaja cuarenta i jabilel, 
Moisés ti' pensali ti' pusic'al yom majlel i 
jula'an i pi'alob, jiñach israelo' ba i 
c'aba'. 

24 Che' ñac ya'ani ti yila juntiquil egipto 
chancox i tyac'lan israel ba winic. Moisés 
ti yotsa i ba yic'ot jini israel ba cha'an 
mi' cotyan i pi'al. Ti' tsansa jini egipto 
ba. 

25 Moisés ti' lolon ña'tya ti' pusic'al mux 
i ch'am'eñob isujm i pi'alob. Mux i 
ña'tyañob cha'an Dios ti' choco majlel 
Moisés cha'an mi' cotyan, cha'an mi' 
loc'san ti' c'ab i contrajob. Cha'ach ti' 
lolon ña'tya Moisés. Pero mach'an ti' 
ch'ambeyob isujm jini i pi'alob. 

26 Ti yijc'alel Moisés ti! tyaja cha'tiquil 
israelob chancolo' ba ti periyal. Yom i 
lamben i mich'lel. Ti' tiq'uiyob. Ti yala: 
Jatyetla yoque la! pi'alob la! bA, 
¿chucoch chancol la! ts'a'q'uel la! ba? 
che'en. 

27 Jini chancol ba i mich'q'uel i pi'Al ti' 
xit choco Moisés. Ti yala: ¿Majchqui ti 
yaq'uet ti a wenta cha'an ma' wotsan a 
ba ti yumal yic'ot ti melojel cha'añon 
lojon? 

28 ¿A wom ba a tsansañon je'el che! 
bajche' ti a tsansa jini egipcio ac'bi? Che! 
ti' c'ajtibe jini juntiquil. 

29 Che! ñac ti yubi ili t'an, Moisés ti puts'i 
majlel ti yamba pañimil Madián bA i 
c'aba'. Ya! ti chumle che! bajche' ñumel 
jach muc!. Yati ti ch'oca cha'tiquil alo' ba 
yalobilob. 

30 Ti ñumi cuarenta jab. Che! jini, 
jump'ej q'uin ya! ti tyaquin bA joch lum 
lac'al ti wits Sinaí ba i c'aba' Moisés ti' 
q'uele mu! ti lejmel juntyejc pimel. Ya! ti 
c'ac'al pimel ti tsictiyi juntiquil ajtroñel i 
cha'an Dios ch'oyol ba ti panchan. 

31 Tyoj bac'ñajel Moisés che! ti yila jini 
ajtroñel i cha'an Dios. Che! ñac ti! lac'a 
cha'an mi más q'uele' ti yubibe i t'an lac 
Yum ti yala: 

32 Joñon i Dioson Abraham, Isaac yic'ot 
Jacob, a yumob ti ñoj oniyix. Che! ti yala 
jini ajt'an. Tsitsiña ti queji ti baq'uen 
Moisés. Mach yom i cha! q'uel jini pimel 
ti caj i baq'uen. 

33 Jini lac Yum ti' sube. Jocho a zapatos 
cha'an tsiquil chancol a q'uelon ti ñuc 
como wa! mic pejcañet. 

34 Tsa'ix j quila bajche' chancol i 
ñusañob wocol jini quixtyañujob c cha'an 
ya! ti Egipto. Tsa'ix cubibeyob i yuq'uel. 
Tsa'ix jubiyon tyaAlel cha'an c loc'sañob ti 
tyac'lantyel chancol ba i ñusañob ba'an 
egipciojob. Cucux che' jini. Mi quej c 
choquet majlel ya' ti Egipto. Che' ti 
subenti Moisés ti Dios. 

35 Dios ti yajca Moisés cha'an i cotyan i 
pi'alob. Ti pejcanti ti ajtroñel i cha'an Dios 
ch'oyol ba ti panchan che' ñac ti yila 
pimel chancol ba ti lejmel. Che' jini Dios 
ti' choco tyalel Moisés cha'an mi yochel ti 
ñuc ba ye'tyel ti' tyojlelob i pi'alob cha'an 
i loc'sañob ti wocol lac yumob ti ñoj 
oniyix. Cha'ach ti' mele Dios aunque 
mach'an ti q'uejli ti ñuc Moisés che' ñac ti 
subenti: Majchqui ti yaq'uet ti a wenta 
cha'an ma' wotsan a ba ti yumal yic'ot ti 
melojel cha'añon lojon? 

36 Jiñach jini Moisés tsa' ba i payayob 
loq'uel ti Egipto lac yumob ti ñoj oniyix. 
Ya'i ti' pasa ñuc tyac ba i p'atyalel 
tyalem ba ti Dios. Ti! pasa ñuc tyac ba i 
p'AtyAlel je'el ya! ti colem ja! Chachac Ja! 
ba i c'aba! yic'ot je'el ya! ti tyaquin bA 
joch lum. Cha'ach ti! chale c'alal 
cuarenta jab. 

37 Jiñach jini Moisés tsa' ba yala: Dios mi 
quej i yajcan juntiquil israel ba winic 
che! bajche'etla mu! ba i yotsan ti 
juntiquil mu! ba i xiq'ue! yale' Dios. Che! 


bajche' ti yajcayon Dios mi quej i yajcan 
jini yamba. Yom mi la' ch'ujbin i t'an. 
Cha'ach ti' subeyob jini israelo' ba jini 
Moisés. 

38 Jiñach jini Moisés tsa' ba ajni yic'ot 
lac yumob ti ñoj oniyix che' ya'añob ti 
tyaquin ba joch lum. Jiñach jini Moisés 
je'el tsa! ba pejcanti ti juntiquil ajtroñel i 
cha'an Dios ch'oyol ba ti panchan ya' ti 
jini wits Sinaí ba i c'aba' che! ya! 
much'quibilob lac yumob ti ñoj oniyix. Ti 
aq'uenti Moisés jini mandar tyac cha'an 
laj cuxtyalel. Jiñach jini mu! ba laj cubin 
c'alal wale iliyi. 

39 Pero jini lac yumob ti ñoj oniyix mach 
yom i jac'beñob i t'an Moisés. Che' jach 
ti' ts'a'leyob. Yomob cha' sujtyel ti 
Egipto. 

40 Che' ñac ma'an poj ya'an Moisés 
pejtyel quixtyañujob ti' xiq'uiyob 
juntiquil cura i cha'añob, Aarón bA i 
c'aba'. Ti yalayob: Com ma! melbeñon 
lojon dios tyac mu' ba lojon q'uech 
majlel ti lac wut como mach cujila 
chuqui ti tyumbenti jini Moisés tsa' ba i 
payayonla loq'uel ti Egipto. Che' ti 
yalayob. 

41 Jin cha'an Aarón ti' mele i loc'om saj 
wacax. Ti! tsansayob alaq'uil cha'an 
pulem ba i majtyan jini i dios. 
C'ajacñayob i yoj cha'an jini dios tsa' ba 
mejli ti c'abal. 

42 Che' jini Dios ti loq'ui majlel ti' 
tyojlelob. Ti' cayayob cha'an i 
ch'ujutisañob ec! tyac am ba ti chan. Ti' 
meleyob che! bajche' ti ts'ijbunti ti jini 
tsa' ba i xiq'ui yale' Dios ti ñoj oniyix. 
Jini ti' ts'ijbu: 

Ixcu jatyetla israelet ba la, mach 
joñonic tsa' ba la' tsansabeñon 
alaq'uil tyac cha'an pulem ba c 
majtyan 

che' ñac muq'uetla ti xambal ti 
tyaquin ba joch lum c'alal 
cuarenta jab. 

43 Pero ti la' q'uechbe majlel jini pisil 
ba yotyotlel jini la' dios Moloc 
ba i c'aba'. 

Tsa'ix la! ch'ujutisayob jini i yec! 
jini la! dios Renfán ba i c'aba'. 

Che! jach ti la! ch'ujutisayob jini 
dios tyac melel ba ti la! c'ab. 

Jin cha'an mi quej choquetla 
loq'uel ti la! lumal. Mi quej la! 
majlel c'alal ya! ti junxejlel 
yamba pañimil Babilonia ba i 
c'aba'. 

Cha'ach ts'ijbubil ti junilel jini tsa' ba i 
xiq'ui yale' Dios ti ñoj oniyix. Che' ti yala 
jini Esteban. 
44 Bej mu' ti t'an jini Esteban: Ti yala: 
Che' ñac muc'ob tyo ti xambal ya' ti 
tyaquin ba joch lum lac yumob ti ñoj 
oniyix, an i cha'añob carpa ba otyot ba' 
mi' ch'ujutisañob Dios. Ti' meleyob carpa 
ba otyot che! bajche' ti! xiq'ui Dios, che! 
bajche' ti pas'enti Moisés ti Dios. 
45 Che! ñac ti sajti Moisés ti wa'choconti 
Josué ti! q'uexol. Jini ti' payayob ochel 
lac yumob ti ñoj oniyix ti tsiji' ba lum 
tsa' ba i wa ala Dios mi quej i 
yaq'uentyelob. Che' ñac ti c'otiyob an i 
yum jini lum, pero Dios ti' chocoyob 
loq'uel jini i yum cha'an ochic lac yumob 
ti ñoj oniyix. An yic'otyob carpa bA otyot 
ba' mi' ch'ujutisañob Dios. C'alal cha'ach 
an yic'otyob cabal jabil, c'alal jintyo ti' 
ch'ama ye'tyel ñuc ba yumal David ba i 
c'aba'. 
46 Dios ti' q'uele ti wen jin ñuc ba yumal 
David ba i c'aba'. Jini yom i melben i 
templo Dios ba' mi quej i tyalel ti 
chumtyal. Jiñach jini Dios tsa' ba i 
ch'ujbi je'el juntiquil i yumob David, 
Jacob bA i c'aba'. 
47 Pero Dios mach'an ti yaq'ue i mele'. 
Salomón tyo ti' melbe i templo Dios. 
48 Pero jini Dios mach'a ba'an i p'isol i 
ñuclel mach'an mi tyalel ti chumtyal ti 
chumlibal melel ba ti c'abal. Dios ti' 
cha'le t'an ti ti' juntiquil tsa' ba i xiq'ui 
yAle! Dios. Jini ti yala: 

49 Jini panchan che' bajche' c 

buchlib. 

Jini mulawil che' bajche' saj banca 
ba' mi cac' coc. ¿Bajche' ch'ujbi 
chumlecon ti templo melel ba ti 
quixtyañujob? Mach ch'ujbi. 

¿Bac an ajnibal ba' ch'ujbi c'aj coj? 
Mach'an ba'. 


50 Joñoñach tsa' ba c mele pejtyel jini. 
Che' ti yala Dios. Cha'ach ts'ijbubil ti i 
junilel tsa' ba i xiq'ui yale' Dios ti ñoj 
oniyix. 

51 Bej mu! ti t'an jini Esteban ya! ba'añob 
jini año' ba ye'tyel. Ti yala: Pero jatyetla, 
wen tsats la! pusic'al. Lajal la! pusic'al, la! 
chiquin che! bajche' jini mach'a ba'an mi! 
ch'ujbin Dios. Chancox la! chac contrajin 
Ch'ujul ba i Ch'ujlel Dios. Lajaletla che! 
bajche! la! yumob ti ñoj oniyix. 

52 Jini la! yumob ti ñoj oniyix ti! lu' 
tyac'la tsa! bA i xiq'ui yale! Dios ti ñoj 
oniyix. Ti! tsansayob jiñobach tsa! ba i 
tyajayob ti t'an jini yoque tyoj bA mu! tyo 
ba i tyalel ti yalayob. Wale tsa'ix tyli, 
pero jatyetla ti la! wac'a ti! c'ab ñuc bA 
ye!tyel. Ti la! wac'a ti tsansantyel. 

53 Tsa'ix aq'uentiyetla i mandar Dios ti 
ajtroñel i cha'an Dios loq'uem ba ti 
panchan, pero mach'an mi la! ch'ujbin. 
Che ti yala Esteban che! ñac ti! cha'le t'an 
ya' ba'añob jini año' ba ye'tyel. 


Bajche' ti' tsansayob Esteban 


54 Jini much'quibilo' ba am ba ye'tyel ti 
wen mich'ayob che! ñac ti yubiyob i t'an 
Esteban. Uch'acñayob i yej cha'an i 
mich'lelob. 

55 But'ul i pusic'al Esteban ti Ch'ujul ba i 
Ch'ujlel Dios. Ti' ch'uj q'uele letsel ti 
panchan. Ti' q'uele i ñuclel Dios yic'ot 
Jesús ya' wa'al ti' ñoj Dios. 

56 Esteban ti yala: Q'uelela. Mij q'uel ya' 
ti Jajmi ya! ti panchan. Ya! wa'al ti! ñoj 
Dios jini i Pi'al Quixtyañu. 

57 Che' jini, ti' macayob i chiquin ti' c'ab. 
Ti' cha'leyob c'am ba oñel cha'an 
mich'ob. Ti' jojmi chucob. 

58 Ti! payAyob loq'uel ya! ti ti! lum. Jini 
tsa' ba yubiyob i t'an Esteban ti' wel 
chocoyob i bujc ti yeba yoc juntiquil 
colem alob Saulo ba i c'aba' cha'an mi! 
cañatyabeñob. Che! jini ti! juluyob ti 
tyun jini Esteban. 

59 Esteban ti' cha'le oración che' ñac 
chancolob tyo i julob. Ti yala: C Yum 
Jesús, ch'ambeñon c ch'ujlel. Che' ti yala 
ti oración Esteban. 

60 Ti ñocle ti lum Esteban. Ti c'am ba 

t'an ti yala: C Yum, mach a waq'uen i 
xot' i mul ili quixtyañujob, che'en. Che! 
ñac ti ujti i yAle! ti sajti. 
Saulo mi' tyac'lan ochemo' ba ti! t'an Dios 
8 1 Weñach ti yubi Saulo che! ñac ti' 
tsansayob Esteban. Ti jini jach bA 
q'uin ti queji i cabal tyac'lantyel pejtyel 
ochemo' ba ti! t'an Dios ya! ti Jerusalén. 
Jin jach yajcabilo' ba ajsubt'añob ñumel 
ti cayleyob ya'ya'i. Pejtyel yaño' ba 
ochemo' ba ti' t'an Dios ti puts'iyob 
loq'uel. C'alal ti puts'iyob ti pañimil 
Judea ba i c'aba' yic'ot ti pañimil 
Samaria bA i c'aba'. 
2 Cha'tiquil uxtiquil winicob chac 
c'ajalob i cha'an Dios ti' ch'ujñiyob 
Esteban. Ti wen uq'uiyob. 
3 Pero Saulo ti' bej tyac'layob jini 
ochemo' ba ti! t'an Dios. Ti ochi ti 


otyotyel tyac. Ti' chucuyob. Ti yotsayob 
ti cachol winicob yic'ot x'ixicob. 


Ti' subuyob wen ba t'an ya! ti Samaria 


4 Pero jini tsa' ba puts'iyob loq'uel ti 
Jerusalén ti' subuyob ñumel i t'an Dios 
ba'ical jach ti majliyob. 

5 Juntiquil tsa! ba puts'i Felipe ba i c'aba! 
ti majli ti pañimil Samaria ba i c'aba'. 
Ya'i ti queji i wen subeñob cha'an Cristo. 
6 Ya'i ti' much'quiyob i ba cabal 
quixtyañujob. Ti! lu! wen ñach'tyayob 
pejtyel i t'an Felipe. Ti! q'ueleyob je'el 
ñuc tyac bA i p'atyalel Dios tsa! bA 
pas'enti ti! cha'libal Felipe. 

7 Cabal tyac'labilo' ba ti xiba ti 
lajmisantiyob. Ti' cha'le c'am ba oñel jini 
xibajob che' ti loq'ui ti' pusic'al c'amo' 
ba. Cabal mach'a ba'an i c'ajnibal yoc i 
c'ab ti lajmisanti je'el. 

8 Wen c'ajacñayob i yoj pejtyel quixtyañu 
ya' ti lum cha'an ti caj cha ba ti yilayob, 
yic'ot cha ba ti yubiyob. 

9 Pero ya'an juntiquil winic Simón ba i 
c'aba'. Wen yujil wujt jini Simón. Cabal 
ti! loti año! bA ti Samaria. Ti! wen chan 
isa i ba ti! tyojlelob. 

10 Pejtyel quixtyañujob ti! lu' 
ñach'tyabeyob i t'an jini Simón jini año! 
ye'tyel yic'ot je'el jini mach'a ba'an i 


ña'tyabal. Añach ñuc ba i p'atyalel Dios 
yic'ot, ti' lolon ña'tyayob. 

11 Cha'ach ti! ch'ujbibeyob i t'an Simón 
como c'alal wajali tyoj bac'ñajel ti 
yubiyob cha'an ti wujtyantyel. 

12 Felipe ti' wen sube pejtyel 
quixtyañujob cha'an i yumintyel Dios 
yic'ot cha'an Jesucristo. Cabal winicob 
x'ixicob ti! ch'amayob ja! che! ñac ti' 
ch'ujbiyob ili t'an ti! pusical. 

13 Jinic tyo jini Simón ti! ch'ujbi je'el. Ti' 
ch'ama ja'. Ti queji i pi'len ti xambal 
Felipe. Tyoj bac'ñajel ti yubi je'el che! 
ñac ti yila ñuc tyac ba i p'atyalel Dios 
tsa' ba pas'enti ti Felipe. 

14 Che! jini, che! ñac ti yubiyob jini 
yajcAbilo! ba ajsubt'añob ñumel ya! ti 
Jerusalén cha'an ti! ch'ujbiyob i t'an Dios 
ya! ba'añob ti Samaria ti! chocoyob 
majlel Pedro yic'ot Juan. 

15 Che! ñac ti c'otiyob ti Samaria ti' 
tyajayob ti oración jini ochemo! ba ti! 
t'an Dios ya'ya'i cha'an mi yaq'uentyelob 
Ch'ujul ba i Ch'ujlel Dios. 

16 Como max tyo ba'an ti aq'uentiyob 
Ch'ujul ba i Ch'ujlel Dios jini año! ba ti 
Samaria. Che! jax tyo ti! ch'amayob ja! 
cha'an tsiquil ti! ch'ujbiyob Jesús. 

17 Che! jini Pedro yic'ot Juan ti yaq'ueyob 
i c'ab ti' pam i jol jini ochemo! ba ti! t'an 
Dios. Che' jini, ti aq'uentiyob Ch'ujul ba i 
Ch'ujlel Dios. Ti ochi ti' pusic'alob. 

18 Jini Simón ti yila che! ti aq'uentiyob 
Ch'ujul ba i Ch'ujlel Dios che! ñac 
yajcAbilo! ba ajsubt'añob ñumel ti 
yac'ayob i c'ab ti' pam i jol jini ochemo' 
ba ti' t'an Dios. Jin cha'an Simón ti' jop'o 
i yaq'uen tyaq'uin Pedro yic'ot Juan. 

19 Ti' subeyob: Aq'ueñon je'el jini a 
p'AtyAlel cha'an che! mi cac' j c'ab ti' 
pam i jol majchical jach, mi quej i 
yaq'uentyel Ch'ujul ba i Ch'ujlel Dios 
je'el. Che' ti lolon ala Simón. 

20 Pedro ti' sube: Jatyet yic'ot a tyaq'uin 
mi quej i jilel como ma! lolon ña'tyan 
ch'ujbi a man jini ñuc ba i majtyan Dios. 
21 Mach ch'ujbi a wotsan a ba ti ili toñel. 
Mach a cha'anic como mach tyoj a 
pusic'al ti' tyojlel Dios, che'en. 

22 CAyAx leco ba a pensal. C'ajtiben Dios 

ti wocol t'an mi mux i ñusAbeñet tsa! bA 
a ña'tya ti a pusic'al. 

23 Che! bajche' cachalet ti a simaronlel 
mij q'uelet. Che! bajche' but'ul a pusic'al 
ti i mulantyel lojon c p'atyalel ti Dios. 
Che' ti yala Pedro. 

24 Che! jini Simón ti yala: Pejcabeñon 
Dios cha'an mach saj ujtic bajche' ti a 
wala. Che' ti yala Simón. 

25 Che' jini, Pedro yic'ot Juan ti' wen 
subuyob i t'an Dios. Cabal ti' subeyob 
bajche' ti' mele Jesús tsa' ba i lu' ilayob. 
Che! jini, ti queji i cha! sujtyelob majlel ti 
Jerusalén. Ti! subuyob i t'an Dios ya! ti 
cabal saj lum tyac ya! ti bij. 


Felipe yic'ot ch'oyol ba ti Etiopía 


26 Che' jini, che' ñac sujtyemobix Pedro 
yic'ot Juan, Dios ti' choco tyalel ya' ba'an 
Felipe juntiquil ajtroñel i cha'an Dios 
ch'oyol ba ti panchan. Jini ti' sube 
Felipe: Tyejchen. Cucu ya! ti sur ti bijlel 
Jerusalén mu! bA i jubel majlel ya! ti 
Gaza. Jiñach jini bij mu! ba i ñumel ti 
tyaquin ba joch lum. Che' ti subenti 
Felipe. 

27 Felipe ti tyejchi. Ti loq'ui majlel. Ya' ti 
bij ti' tyaja juntiquil winic ch'oyol ba ti 
yamba colem pañimil Etiopía ba i c'aba'. 
Eunuco jini winic. An ñuc ba ye'tyel 
cha'an mi! cañatyan pejtyel i tyaq'uin 
x'ixic ba yumal ti Etiopía, Candace ba i 
c'aba'. Tsajni ti Jerusalén cha'an i 
ch'ujutisan Dios jini winic. 

28 Buchul ti c'otyajax ba carreta. 
Chancox i sujtyel majlel ti! lumal. 
Chancox i q'uel tsa' ba ts'ijbu juntiquil 
tsa' ba i xiq'ui yale' Dios ti ñoj oniyix 
Isaías bA i c'aba'. 

29 Jini Ch'ujul ba i Ch'ujlel Dios ti' sube 
Felipe: Yom ma' laq'ue' jini carreta. 
Tyemel ma' majlel a wic'ot. 

30 Che! ñac ti! lac'a Felipe ti yubi jini 
winic chancol i q'uele' tsa' ba i ts'ijbu 
Isaías. Felipe ti' c'ajtibe jini am ba ti 
carreta: ¿Mu ba a ch'am'en isujm jini 
chancol bA a q'uele'? Che! ti! c'ajtibe. 

31 Jini winic ti' jac'a: Mach ch'ujbic 
ch'am'en isujm mi ma'an majch mi' wen 
subeñon. Che' jini ti' c'ajtibe Felipe 


cha'an letsic ti buchtyal ya' ti carreta 
yic'ot. 

32 Chancol i q'uel jini Ts'ijbubil ba i T'an 
Dios ya! ba! mi yale!: 

Che! bajche! mi! pay majlel tiñame' 
cha'an mi! tsansan, cha'ach ti! 
pAyAyob majlel jini winic. 

Che' bajche' saj tiñame' ñach'al ti' 
tyojlel jini mu' ba i tsepben 
loq'uel i tsutsel, 

cha'ach je'el ma! ti! cha'le t'an jini 
winic. 

33Ti' peq'uisa i ba ti! tyojlelob. Ti 
wajlenti. Mach tyoj ba melojel ti' 
cha'leyob. 

Ma' majch ch'ujbi i tyaj ti t'an i 
jiñajlel 

como ti tsansanti. 

Che! ts'ijbubil. 

34 Jini ajcañatya tyaq'uin ch'oyol ba ti 
Etiopía ti' c'ajtibe Felipe: A wocolic ma' 
subeñon, ¿majchqui chancol i tyaj ti t'an 
jini tsa' ba i xiq'ui yale' Dios? ¿Jim ba i 
bajñel i ba o yamba winic? Che' ti' 
c'ajtibe. 

35 Che' jini Felipe ti' wen subu t'an 
cha'an Jesús. Ti queji i tsictisaben i 
sujmlel jini Ts'ijbubil ba i T'an Dios 
ujtyel ba i q'uelob. 

36 Che! ñac ti ñumiyob ba'an ja! jini 
winic ti! sube Felipe: Q'uele, wA! an ja'. 
¿Max tyo ba ch'ujbi c ch'ame' ja!? Che! ti 
c'ajtibe. 

37 Felipe ti' jac'a: Mach'an cha ba mi' 
mactyabeñet mi tsa'ix a ch'ujbi Jesús ti 
pejtyel a pusic'al che'en. Jini winic ti 
yala: Tsa'ix ch'ujbi cha'an i yalobilach 
Dios jini Jesucristo, che'en. 

38 Che' jini ti' xiq'ui i poj cay xambal jini 
carreta. Ti jubiyob. Ti ochiyob ti ja' ti' 
cha'ticlelob. Felipe ti yac'a ti ch'am ja!. 
39 Che' ñac ti loq'uiyob majlel ti ja' jini 
ajcAñatya tyaq'uin ma! ti! cha! q'uele 
Felipe como ti pAjyi majlel Felipe ti 
Ch'ujul ba i Ch'ujlel Dios. Pero c'ajacña i 
yoj ti sujti majlel ti! lumal jini ajeañatya 
tyaq'uin. 

40 Che' ñac ti pajyi majlel Felipe ti 
Ch'ujul ba i Ch'ujlel Dios c'ala ti c'oti ya! 
ti lum Azoto ba i c'aba'. Ti! bej cha'le 

xAmbal majlel c'alal ti c'oti ti lum 
Cesarea ba i c'aba'. Ti' cha'le subt'an ti 
jujump'ej saj lum ba' ti ñumi ti bij. 


Saulo ti! q'uextyaA i pusic'al i cay i mul 
(Hch. 22.6-16; 26.12-18) 
Q 1 Che' ñac chancol tyo i bej subob 
ñumel i t'an Dios jini yajcabilo' ba 
ajsubt'añob ñumel, Saulo ti' chac tyac'la 
ochemo' ba ti! t'an Dios. Yom i lu' 
tsansañob ti yubi. Jin cha'an ti majli i 
pejcan ñoj ñuc ba cura. 
2 Ya' ti! c'ajtibe jun cha'an aq'uentic i 
p'atyalel cha'an mi majlel ya! ti i templo 
tyac israelob ya! ti Damasco cha'an i 
chuc ochemo! ba ti t'an Dios. Yom i 
cachob. Yom i payob sujtyel ti Jerusalén. 
Junlajal yom i cachob winicob, x'ixicob. 
3 Pero che! ñac ya! tyo an ti bij ti lac'alel 
Damasco ti wa! jubi tyalel c'ajc tyalem bA 
ti chan ti' joytyalel. 
4 Che' jini Saulo ti yajli ti lum. Ti yubi 
ajt'an tsa! ba yala: Saulo, Saulo, 
¿chucoch chancol a tyac'lañon? che! jini 
ajt'an. 
5 Che! jini Saulo ti yala: C Yum, 
¿majchetqui? che'en. Jini ajt'an ti! jac'a: 
Joñon Jesúson. Joñoñach chancol ba a 
tyac'lan. Chancol a bajñel low a ba che! 
bajche' tyat wacax che! mi' bot'tyeq'ue!' 
jay ba i ñi' tye' chucul ba i cha'an i yum. 
Che' ti! jac'a jini ajt'an. 
6 Tsitsilña ti baq'uen Saulo. Ti yala: C 
Yum, ¿chuquiyes a wom mic cha'len? 
che'en. Che! jini, Jesús ti! jac'a: Wali. 
Cucu ya! ti lum. Ya'i mi quej a subentyel 
cha ba yom ma' cha'len, che'en. 
7 Jini winicob chancol ba i tsaclen majlel 
Saulo ti wen quejiyob ti baq'uen che' ti 
yubiyob ajt'an pero mach'an majch 
tsiquil. 
8 Che' jini ti wa'le Saulo. Ti' lolon jop'o i 
q'uel pañimil. Pero xpojts'ix como ti wa! 
sujti ti xpojts' che' ñac ti yubi ajt'an. I 
pi'alob ti xambal ti' chucbeyob i c'ab. Ti' 
pAyAyob ochel ti Damasco. 
9 Xpojts'ach c'alal uxp'ej q'uin. Ma' ti uch'i. 
10 Ya'an ti Damasco juntiquil winic Ananías 
baic'aba'. Ochem tti! t'an Dios jini Ananías. 
Che! jini Jesús tti! pejca che! bajche' ti ñajal. 


Ti yala: Ananías, che'en. Ananíasti! jac'a: 
Lach'añoni, c Yum, che!en. 

11 Che! jini Jesús ti yala: Tyejchen. Cucu 
ya! ti jini calle Derecha ba i c'aba'. Ya! 
ma! wochel ti yotyot Judas. Ma! 
c'ajtibeñob baqui an juntiquil loq'uem bA 
ti Tarso, Saulo ba i c'aba!. Chancol ti 
oración jini Saulo. 

12 Che! bajche' ti ñajal ti yilayet. Che! 
bajche' ti ochiyet ti! t'ejl ti yila. Che! bajche' 
ti awaq'ue a c'ab ti' wut cha'an mi cha' 
c'otyel i wut ti yubi. Cha'ach ti yila che! 
bajche' ti ñajal. Che! ti subenti Ananías. 

13 Che! ñac ti yubi ili t'an, Ananías ti 
yala: C Yum, cabal ti cubi ñoj simaron ili 
winiqui. Tsa'ix cubi bajche' ti' tyac'la 
ochemo' ba ti a t'an ya! ti Jerusalén. 

14 Ixcu wale iliyi añach yic'ot jun tsa! ba 
aq'uenti ba'an ñuc ba curajob. Tsa'ix 
tyali wa'i cha'an mi' chucob cha'an mi' 
cachob pejtyel mu! ba i ch'ujbiñetyob. 
Che' ti yala Ananías. 

15 Pero Jesús ti yala: Cucu. Cha'len bajche' 
mic subeñet. Tsa'ix c yajca jini winic 
cha'an mi! sub ñumel j c'aba! ya! ba'an 
pejtyel mach ba israelob yic'ot i yumalob. 
Mux i sub c t'an je'el ya! ba'an israelo' bA. 
16 Mux c pas'en Saulo pejtyel bajche' mi 
quej i ñusan wocol cha'an ti caj joñon. 
Che' ti subenti Ananías ti Jesús. 

17 Che! jini Ananías ti majli ya! ti yotyot 
Judas ba! ti! tyaja Saulo. Ti ochi. Ti yAc'A 
i c'ab ti' wut Saulo. Ti yala: Hermano 
Saulo, jini lac Yum tsa! DA i pasa i ba ti a 
tyojlel ya' ti bij ti' xiq'uiyon tyalel cha'an 
cha' c'otic a wut, cha'an bujt'ic a pusic'al 
ti Ch'ujul ba i Ch'ujlel Dios. Che' ti yala 
Ananías. 

18 Che! jini ti wa! yajli loq'uel ti' wut 
Saulo che' bajche' i sujl i wentyalel. 
Tsa'ix cha' c'oti i wut. Ti tyejchi Saulo. 
Tsa'ix ajq'ui ti ch'am ja'. 

19 Che! jini ti uchti. Ti cha! p'atyaliyi. Ya! 
ti ajni cha'p'ej uxp'ej q'uin ti Damasco 
yic'ot ochemo' ba ti! t'an Dios. 


Saulo ti' cha'le subt'an ya' ti Damasco 


20 Che! jini Saulo ti queji ti subt'an ya! ti 
i templo tyac israelob. ti' subeyob cha'an 
i yalobilach Dios jini Jesús. 

21 Tyoj bac'ñajelob jini tsa! ba yubiyob i 
t'an. Ti yalayob: Jiñach jini tsa! ba wen 
tyac'la ochemo' ba ti! t'an Dios ya! ti 
Jerusalén, che'ob. Jiñach jini tsa! ba tyAli 
wa'wa'i cha'an i cachob ochemo' bA 
cha'an mi yaq'ueñob ti' c'ab ñuc ba 
curajob, che! ti yalayob. 

22 pero más ch'ejl tyo ti queji ti t'an 
Saulo. Ti' wen tsictisabeyob pejtyel 
israelob ya' ti Damasco cha'an Jesús 
jiñach yajcabil ba i cha'an Dios. Ma'an ti' 
ña'tyayob bajche' yom i jac'ob. 


Saulo ti puts'i loq'uel ba'an israelob 


23 Che! ñac ti ñumi cabal q'uin jini 
israelob ti queji i lajob i t'an cha'an mi' 
tsansañob Saulo. 

24-25 Che! jini ti yubi Saulo bajche! 
chancol i ña'tyañob. Joy corralibil ti wen 
chan ba corral melel ba ti tyun jini lum. 
C'alal ti umi q'uin, ti ñumi ac'balel ti' 
pijtyayob Saulo ya' ti ti' corral ba' mi 
yochelob mi loq'uelob. Yom i tsansañob. 
Pero jini ochemo' ba ti' t'an Dios ti 
yotsAyob Saulo ti colem chiquib. Ti 
ac'balel ti' ñusayob ti jumpatlel jini 
corral. Cha'ach bajche' jini ti puts'i 
Saulo. 


Saulo ya' ti Jerusalén 


26 Che! ñac ti c'oti Saulo ya! ti Jerusalén 
yom i yochel ba'an jini ochemo! ba ti! 
t'an Dios. Pero añobach i baq'uen. Ma'an 
ti' ch'ujbiyob mi ochem ti' t'an Dios 
Saulo. 

27 Che! jini Bernabé ti! paya ochel Saulo 
ba'an yajcabilo' ba ajsubt'añob ñumel. 
Ti! wen subeyob pejtyel bajche' ti ujti ya! 
ti bij, bajche' ti yila Jesús ya! ti bij jini 
Saulo. Ti! subeyob bajche! ti pejcanti 
Saulo ti Jesús. Ti! wen tsictisabeyob je'el 
bajche' ti' wen cha'le subt'an Saulo 
cha'an Jesús ya! ti Damasco. 

28 Che' jini Saulo ti tyem ajni yic'ot 
ochemo' ba ti! t'an Dios ya! ti Jerusalén. 
Ti' pi'leyob ti xambal che' ñac ti 
loq'uiyob ti subt'an. 

29 Wen ch'ejl ti' subu t'an cha'an Jesús 
jini Saulo. Ti! wen pejcA israelob mu! bA i 
cha'len t'an ti! t'an griegojob. Pero jiñob 


ti' wen sacla bajche' ch'ujbi i tsansañob. 
30 Che! ñac jini ochemo! ba ti! t'an Dios ti 
yubiyob bajche' chancol i ña'tyañob jini 
griegojob ti' payayob loq'uel Saulo 
cha'an majlic i yac'ob ti Cesarea. Ya'i ti' 
xiq'uiyob sujtyel ti lum Tarso ba i c'aba!. 
31 Che! jini ñach'al ti cayleyob pejtyel 
ochemo' ba ti' t'an Dios ya! ti pañimil 
Judea ba i c'aba' yic'ot Galilea yic'ot 
Samaria. Ti' wen xuc'chocoyob i pusic'al 
ti' t'an Dios. Ti' ch'ujbiyob Dios ti 
jump'ej jach i pusic'al. Jini Ch'ujul ba i 
Ch'ujlel Dios ti! chac cotyAyob. Ti wen 
oc'ayob ochemo' ba ti' t'an Dios. 

Ti lajmisanti juntiquil winic 

Eneas bA i c'aba' 

32 Ti loq'ui majlel Pedro i jula'an pejtyel 
ochemo' ba ti' t'an Dios. C'ala ti majli ti 
jump'ej lum Lida ba i c'aba'. 
33 Ya! ti Lida ti! tyaja juntiquil winic 
mach ba mejl i ñijcan yoc i c'ab. An jach 
ti wayib c'alal ocho jab. Eneas i c'aba' bA 
winic. 
34 Pedro ti' sube: Eneas, Jesucristo mi' 
lajmisañet. Tyejchen. Much'quin a mosil. 
Che! ti yala Pedro. Che! jini, ti wa! 
tyejchi Eneas. 
35 Pejtyel jini am ba ti Lida yic'ot ti 
yamba lum Sarón ba i c'aba' ti yilayob 
bajche' ti ujti. Ti' cayayob i ch'ujbiñob 
jini oniyix ba t'an. Ti' ch'ujbiyob Jesús. 


Ti tyejche loq'uel Dorcas 
ba'an sajtyemo' ba 


36 Ti jin jach ba q'uin tyac ya! ti jump'ej 
lum Jope ba i c'aba' an juntiquil 'ixic 
Tabita ba i c'aba'. Ochem ti' t'an Dios jini 
tixic. Dorcas ba i c'aba' jini 'ixic ti! t'an 
griegojob. Jini ti' chac cha'le wen tyac 
ba. Ti! chac cotya jini p'ump'uño! bA. 

37 Che! jini ti c'am'a jini Dorcas. Ti sajti. 
Ti' ts'ansayob jini ch'ujlelal. Ti' sats' 
chocoyob ya' ti cha'lajm ba i mali otyot. 
38 Lac'al an ti Jope jini Lida. Jini 
ochemo' ba ti' t'an Dios ti' ña'tyayob 
ya'an ti Lida jini Pedro. Jin cha'an ti' 
chocoyob majlel cha'tiquil winic ya'i 
cha'an mi' pay tyalel. Ti' subeyob: Coxla 
ti Jope ti ora jach, che'ob. 

39 Che! jini, ti majli Pedro yic'otyob. Che! 
ñac ti c'oti ti' payayob letsel ya! ba! 
sats'al jini ch'ujlelal. Muc'ob ti uq'uel 
cabal meba'! 'ixicob. Ti' pasbeyob Pedro 
pejtyel bujcAl tyac tsa! ba i ts'isi Dorcas 
che! ñac cuxul tyo. 

40 Che! jini Pedro ti! xiq'ui loq'uel ti 
pejtyelel. Ti ñocle. Ti! cha'le oración. Ti' 
ch'uj q'uele jini ch'ujlelal Dorcas. Ti' 
pejcA. Ti yala: Tabita, tyejchen. Che! jini, 
Dorcas ti p'ixi i wut. Che! ñac ti yila 
Pedro, ti buchle. 

41 Pedro ti! chucbe i c'ab. Ti! ch'uyu 
tyejchel. Ti! cha! paya ochel jini meba' 
tixicob yic'ot yaño! bA ochemo' ba ti! t'an 
Dios. Ti' lu' pasbeyob cha' cuxulix 
Dorcas. 

42 Pejtyelel ya' ti Jope ti yubiyob cha ba 
ti ujti. Cabal ti' ch'ujbiyob Jesús. 

43 Ya! ti cayle Pedro cha'p'ej uxp'ej q'uin. 
Ti ajni ti yotyot Simón. An i toñel Simón 


ti ts'aj pachij. 
1 0 1 Ya! ti lum Cesarea bA i c'aba' 
an juntiquil winic Cornelio bA i 
c'aba!. An ti! wenta cien soldadojob. 
Italianojo' ba i c'aba' jini junmujch!'. 
2 Jini Cornelio yic'ot pejtyelelob am ba ti 
yotyot ti' ch'ujutisayob Dios. Ti' 
q'ueleyob ti ñuc Dios. Wen uts jini 
Cornelio. Aunque mach israel ba winic ti 
yaq'ue cabal tyaq'uin cha'an mi' cotyan 
p'ump'um ba israelob. Cabal ti! cha'le 
oración. 
3 Junyajlel che! ti och an q'uin ti yila che! 
bajche' ti ñajal juntiquil ajtroñel i cha'an 
Dios ch'oyol ba ti panchan. Jini ti! pejcA. 
Ti yala: Cornelio, che'en. 
4 Tyoj bac'ñajel Cornelio. Ti! ch'uj q'uele 
jini ajtroñel i cha'an Dios. Ti yala: 
¿Chuquiyes a wom? c Yum, che'en. Jini 
ajtroñel i cha'an Dios ti' sube: Tsa'ix i 
yubi a woración Dios. Tsa'ix i yila bajche' 
ma! p'untyan p'ump'uño' bA. 
5 Choco majlel cha'tiquil uxtiquil winic 
ya! ti Jope cha'an mi' tyaj juntiquil 
Simón ba i c'aba'. I cha'chajplel bA i 
c'aba! Simón jiñach Pedro. 
6 Ya! mi yajñel yic'ot yamba winic Simón 


Pedro yic'ot Cornelio 


bA i c'aba' je'el. An i troñel ti ts'aj pachij 
jini yamba Simón. Ya! chumul ya! ti 
lac'al colem ja'. Jini Pedro mi quej i 
subeñet cha ba yom a cha'len. Che! ti 
subenti Cornelio. 

7 Ti loq'ui majlel jini ajtroñel i cha'an 
Dios. Che' jini, Cornelio ti' paya tyalel 
cha'tiquil ajtroñel i cha'an yic'ot juntiquil 
soldado. Jini soldado mi' chac mel 
bajche' mi' mulan Cornelio. Mi' 
ch'ujutisan Dios je'el. 

8 Ti' wen sube jini uxtiquil pejtyel tsa' ba 
subenti ti i yajtroñel Dios. Che' jini ti' 
xiq'uiyob majlel ya' ti Jope. 

9 Ti yijc'Alel che! yomox tyaj xinq'uinil 
añob tyo ti bij jini uxtiquil. Lac'alix mach 
c'ot ti Jope. Ti jim ba ora Pedro ti letsi ti 
pamacña ba i jol otyot cha'an mi! cha'len 
oración. 

10 Wen an i wi'ñal. Yom uch'el. Pero che! 
ñac chancol tyo i chajpabeñob i yuch'el 
an cha ba ti queji i q'uel che! bajche! ti 
ñajal. 

11 Ti yila ti jajmi ti chan. Ti jubi tyAlel 
c'ala ya! ba'an che! bajche! yoque colem 
ba pisil lajal chucul ti' chanwejl i xujc 
yilal. 

12 Ya! ti! mali jini pisil an che! bajche' 
jujunchajp pejtyel jini animal chants'ijt 
ba yoc. An lucum tyac je'el yic'ot 
xma'tye'mut. 

13 Che! jini, ti yubi ajt'an tsa! ba yala: 
Wati, Pedro. Tsansan. C'uxu cha ba jach 
yes ba animal. Che' ti yala jini ajt'an. 

14 Che! jini Pedro ti! jac'a. Mach che'iqui, 
c Yum. Ma'an ba! ba ora mij c'ux tic'bil 
ba bajche' mi' ch'ujbiñob pejtyel 
israelob. Che' ti jac'a Pedro. 

15 Ti cha' ubi ili t'an tsa' ba yala: Mach 
yom a ts'a'q'uel jini mu' ba i q'uel Dios ti 
wen, che'en. 

16 Uxyajlel ti yubi t'an jini Pedro. Che! 
jini ti cha' letsi ti chan jini colem pisil. 

17 Wen mu! ti pensal Pedro. ¿Chuquiyes i 
sujmlel pejtyel jini? Che' ti yala ti' 
pusic'al. Che! ñac mu! tyo ti pensal ya! ti 
c'otiyob ti ti! otyot jini tsa! ba i xiq'ui 
tyalel Cornelio. Chancol i saclan i yotyot 
Simón. 

18 Che! ti c'otiyob ya'i ti queji i 

c'ajtibeñob ti c'am ba t'an mi ya'an 
Simón cha'chajplel ba i c'aba' Pedro. 

19 Che! ñac chancol tyo i pensalin Pedro 
tsa! ba pas'enti, Ch'ujul ba i Ch'ujlel Dios 
ti' pejcA. Ti yala: Ubin, uxtiquil winic 
chancol i saclañet. 

20 Tyejchen. Jubenix ya' ba'añob. Cucu 
yic'otyob. Mach a saj ts'a'q'uel mach bA 
israelob como joñon tic xiq'uiyob tyalel 
cha'an i payetyob majlel. Che! ti subenti 
ti Ch'ujul ba i Ch'ujlel Dios. 

21 Che' jini, Pedro ti jubi majlel ya' ba'an 
jini uxtiquil winic tsa' ba i xiq'uiyob 
majlel Cornelio. Ti! subeyob. Joñoñach 
jini chancol ba la' saclan. ¿Chucoch ti 
tyAliyetla? che! ti yala Pedro. 

22 Jiñob ti! jac'ayob: Jini am ba ti! wenta 
cien soldadojob, Cornelio ba i c'aba! ti! 
xiq'uiyon lojon tyAlel. Wen uts jini 
Cornelio. Mi' wen q'uel ti ñuc Dios. Mi 
q'uejlel ti wen ti pejtyel israelob. Che! 
jini, juntiquil ajtroñel i cha'an Dios 
ch'oyol ba ti panchan ti! pejcA Cornelio. 
Ti subenti cha'an mi lojon c tyalel c 
payet majlel ti yotyot cha'an mi! wen 
ñach'tyan pejtyel mu! bA a suben. Che! ti 
yalayob jini uxtiquil winic. 

23 Che! jini Pedro ti yaq'ueyob ochel. Ya! 
ti' ñusAyob ac'balel yic'ot. Ti yijc'Alel ti 
majli Pedro yic'otyob. Cha'tiquil uxtiquil 
ochemo' bA ti! t'an Dios ya! ti Jope ti! 
pi'leyob ti xambal je'el. 

24 Ti cha'p'ejlel q'uin ti c'otiyob ya' ti 
Cesarea. Cornelio chancol i pijtyañob. 
Tsa'ix i payayob ochel ti yotyot yoque i 
pi'alob je'el yic'ot cha'tiquil uxtiquil i 
pi'alob ti chumtyal. 

25 Che! ñac ti c'oti Pedro ya! ti yotyot, 
Cornelio ti loq'ui i tyaj tyAlel. Ti ñocle ti' 
t'ejl che! bajche! mi quej i ch'ujutisan 
Pedro. 

26 Pero Pedro ti! wa'choco. Ti yala: Wati. 
Lajal winicon che' bajche'et, che'en. 

27 Che! chancol tyo i pejcan, ti ochi ti 
mal yic'ot. Ya' ti mal ti' tyaja cabal 
quixtyañujob. 

28 Che! jini, Pedro ti! subeyob: Jatyetla 
la! wujil isujm joñon lojon israelon lojon. 
Wen tic'bil cha'an mi lojon c much'quin 
lojon c ba yic'ot mach ba israelob o mi 


cha'anic mi lojon cochel ti yotyot. Pero 
Dios ti' pasbeyon mach yom mi cale! 
mach wen yamba quixtyañujob, che'en. 
29 Jin cha'an che' ti a payayon ti tyaliyon 
ti ora jach. Ma'an cha ba ti cala. Com 
cubin, che! jini, chucoch ti a payayon. 
Che! ti yala jini Pedro. 

30 Cornelio ti! jac'a: Champ'ejlix q'uin 
wale iliyi ti jim DA ora che! chancolon ti 
ch'ajb wa' ti cotyot. Muc'on ti oración 
che! bajche! i tyalel mic cha'len ti och an 
q'uin. Che! jini, ti tsictiyi tic tyojlel 
juntiquil winic yoque sasac ba i pislel. 

31 Jini ti' subeyon: Cornelio, tsa'ix i yubi 
a woración Dios. Tsa'ix i q'uele bajche! 
ma! cotyañob p'ump'uño' bA. 

32 Xiq'ui majlel ya! ti Jope jini mu! ba i 
pay tyalel jini Simón cha'chajplel ba i 
c'aba' Pedro. Ya' mi yajñel ti yotyot 
yamba Simón jini mu' ba i ts'aje' pachij. 
Chumul ti lac'al colem ja'. Che' mi tyalel 
mux i wen subeñet. Che' ti subentiyon, 
che' Cornelio. 

33 Cha'ach che! jini, tic wa! xiq'ui majlel 
winicob i tyajet. Weñach ti wa! tyAliyet. 
Wale wa! lu! much'quibilon lojon. Wa'an 
Dios la quic'ot. Com lojon cubin pejtyel 
tsa' ba i xiq'uiyet a subeñon lojon lac 
Yum. Che' ti yala Cornelio. 


Bajche' ti' cha'le subt'an Pedro ya' ti 
yotyot Cornelio 


34 Che! jini Pedro ti queji ti t'an. Ti yala: 
Wale, cujil isujm mach partejic bajche!' 
mi' q'uelonla Dios. 

35 Pero mux i q'uel ti wen majchical jach 
mu' ba i q'uel ti ñuc Dios, mu' ba i 
cha'len wen ba mi israelob mi mach ba 
israelob. 

36 Dios ti! pejca i jiñajlel israelo! bA. Ti' 
subeyob t'an cha'an bajche' mi! tyaj i 
ñach'tyalel i pusic'al ti Jesucristo. Jiñach 
i Yum pejtyel quixtyañujob. 

37 Wen la! wujil bajche! ti ujti ya! ti 
pejtyel i lumal israelob. Ti queji jini t'an 
ya! ti Galilea che! ñac ti subu t'an Juan, 
che! ñac ti yac'a ch'am ja!. 

38 Jini Jesús ch'oyol ba ti Nazaret ti 
aq'uenti Ch'ujul ba i Ch'ujlel Dios yic'ot i 
p'atyalel Dios. Ba'ical jach ti majli ti' 

cha'le wen ba. Cabal ti! lajmisA tyac'labil 
ba ti xiba. Cha'ach ti' cha'le como Dios 
an yic'ot. 

39 Joñon lojon yajcabilon lojon bA 
ajsubt'an ñumel ti lojon quila pejtyel tsa' 
ba i cha'le Jesús ya' ti Judea yic'ot ya' ti 
Jerusalén je'el. Ti wi'il ti' joc'chocoyob ti 
cruz. Ti! tsansayob. 

40 Pero ti yuxp'ejlel q'uin Dios ti' tyeche 
loq'uel Jesús ba'an sajtyemo' ba. Ti 
yoque i cuxtyaAlel ti cha! pasa i bA 
ba'añon lojon. 

41 Mach'an ti' pasa i ba ba'an pejtyel 
quixtyañujob pero ya! jach ti! pasa i bA 
ba'añon lojon. Como Dios ti wA yajcayon 
lojon cha'an lojon c sub i sujmlel ti 
pejtyel tsa! bA lojon quila. Che! ñac cha! 
cuxulix Jesús ti lojon c cha'le uch'el 
quic'ot. 

42 Dios ti' xiq'uiyon lojon cha'an mi lojon 
c sub majlel i t'an ba'an pejtyel 
quixtyañujob. Jujuntiquil mi quej i wersa 
mel i ba ti' tyojlel Jesús. Cha'ach Dios ti 
yajcA Jesús cha'an mi! cha'len melojel. 
Cha'ach an ti lojon c wenta c sub. 

43 Pejtyelelob jini tsa' ba i xiq'ui yale! 
Dios ti ñoj oniyix ti' tyajayob ti t'an 
Jesús. Ti' lu' subuyob cha'an majchical 
jach mi' ch'ujbin Jesús mi' tyaj i 
ñusantyel i mul ti Jesús. Che! ti yala ti 
subt'an Pedro ya' ba'an Cornelio. 


Ti aq'uenti Ch'ujul ba i Ch'ujlel Dios 
mach ba israelob 


44 Che! mu! tyo ti t'an Pedro, ti bujt'iyob 
i pusic'al ti Ch'ujul ba i Ch'ujlel Dios 
pejtyel jini chancol ba i ñach'tyabeñob i 
t'an. 

45 Tyoj bac'ñajel jini israelob tsa! ba i 
pi'leyob ti xambal Pedro che' ñac ti 
yilayob ti aq'uenti Ch'ujul ba i Ch'ujlel 
Dios mach ba israelob. 

46 Che! ñac jini Ch'ujul ba i Ch'ujlel Dios 
ti ochi ti' pusic'al jini mach ba israelob 
jiñob ti quejiyob ti t'an ti yan tyac ba 
t'an. Ti' wen subuyob i ñuclel Dios. 

47 Che! jini, ti yala Pedro: Ma'an cha' bA 
mi! mactyabeñob i ch'amob ja! ili 
quixtyañujob como tsa'ix aq'uentiyob 
Ch'ujul ba i Ch'ujlel Dios lajal che! 


bajche'onla. Che! ti yala Pedro. 
48 Che! jini, Pedro ti! xiq'ui i ch'amob ja! 
mach ba israelob cha'an tsiquil ti' 
ch'ujbiyob Jesús. Jini mach ba israelobic 
ti' c'ajtibeyob Pedro ti wocol t'an cha'an 
cAylec yic'otyob cha'p'ej uxp'ej q'uin. 
Pablo ti' sube año' ba ti Jerusalén bajche' 
ti ujti ya' ba'an Cornelio 
1 1 1 Jini yajcabilo' ba ajsubt'añob 
ñumel yic'ot yamba ochemo' ba 
ti' t'an Dios ya! ti Judea ti yubiyob tsa'ix 
i ch'ujbiyob i t'an Dios jini mach ba 
israelob. 
2 Che' ñac ti cha' sujti ti Jerusalén Pedro, 
jini israelo' ba ochemo' ba ti' t'an Dios ti 
queji i yal'eñob. 
3 Ti yalayob: ¿Chucoch tsajñiyet a jula'an 
mach ba israelob? ¿Chucoch ti uch'iyet 
yic'otyob? Che' ti yalayob. 
4 Che! jini Pedro ti! lu! subeyob c'ala ti 
tyejchibal pejtyel cha ba ti ujti. Ti yala: 
S Ya! añon ti lum Jope ba i c'aba!. 
Muc'on ti oración. Che! jini ti quila che! 
bajche' tic ñajal che! bajche' colem pisil 
yilal. Lajal chucul ti chanwej] i xujc. Ti 
jubi tyalel ti chan. C'alal ti c'oti ya! 
ba'añon. 
6 Ti! queji c wen q'uele! cha'an mi! q'uel 
cha ba an. Ya'an ti quila animal tyac 
chants'ijt ba yoc yic'ot simaron ba am DA 
ti ma'tye'el, yic'ot lucum tyac yic'ot 
xma'tye'mut tyac. 
7 Ti cubi t'an tsa! ba yala: Wati Pedro. 
Tsansan. C'uxu cha ba jach yes. Che' ti 
yala jini ajt'an. 
8 Pero joñon tic jac'a. Ma'ix, c Yum. 
Ma'an ba' ba ora tij c'uxu tic'bil ba 
bajche' mi lojon c ch'ujbin ti i mandar 
israelob. 
9 Che' jini tic cha' ubi t'an loq'uem ba ti 
panchan tsa' ba yala: Mach'an ma' wale' 
mach wen mu! ba cal ti wen. Cha'ach ti 
yala jini ajt'an. 
10 Uxyajlel cha'ach ti ujti. Che! jini ti cha! 
letsi ti chan jini colem pisil. Che' ti yala 
Pedro. 
11 Ti' bej cha'le t'an Pedro. Ti yala: Ti jim 
ba ora che' ñac ti ujti pejtyel jini, ya' ti 
c'otiyob ti otyot ba' ti poj ajniyon 

uxtiquil winic loq'uemo! bA ti Cesarea. Ti 
c'oti i saclañon. 

12 Jini Ch'ujul ba i Ch'ujlel Dios ti' 
xiq'uiyon majlel yic'otyob. Cucu a 
wic'otyob. Mach a saj ts'a'q'uel jini mach 
ba israelob. Che' ti subentiyon. Che' jini 
seis winicob ochemo' ba ti! t'an Dios ti 
majli quic'ot. Ya' ti ochiyon lojon ti 
yotyot juntiquil winic. 

13 Che! jini, ti' subeyon lojon bajche! ti 
yila che! bajche' ti ñajal juntiquil ajtroñel 
i cha'an Dios ch'oyol ba ti panchan. Ya! ti 
wa'le ti yotyot. Ti! sube: Choco majlel 
winicob ya! ti Jope cha'an mi! pay tyalel 
juntiquil Simón bA i c'aba'. Cha'chajplel 
bA i c'aba! Simón jini Pedro. 

14 Jini mi quej i subeñet bajche' ch'ujbi a 
tyaj a cotyantyel jatyet yic'ot pejtyel a 
pi'alob ti a wotyot. Che' ti subenti jini 
winic, che' Pedro. 

15 Che! jini, che! ti quejiyon ti t'an ya! ti' 
tyojlelob, jini Ch'ujul ba i Ch'ujlel Dios ti 
ochi ti' pusic'alob lajal che' bajche' ti 
ochi ti lac cha'an ti yamba ora. 

16 Che! jini c'ajal c cha'an jini tsa! ba i 
yala Jesús che! ti yala: Melelach ti yac'a 
ch'am ja' Juan pero Dios mi quej i 
yaq'ueñetla Ch'ujul ba i Ch'ujlel, che'en. 
17 Dios ti yac'ob Ch'ujul ba i Ch'ujlel 
lajal bajche' ti yaq'ueyonla che' ñac ti 
ochiyonla ti lac Yum Jesucristo. Che' jini 
mach'an tic wenta cha'an c tiq'ue' Dios 
mi yom i yaq'ueñob Ch'ujul ba i Ch'ujlel. 
Che' ti yala Pedro. 

18 Che! ñac jini ochemo' ba ti t'an Dios 
ya! ti Jerusalén ti yubiyob i t'an Pedro ti 
wa' lajmiyob ti t'an. Ti queji i subeñob i 
ñuclel Dios. Ti yalayob: Q'uele a wilan, 
Dios ti yaq'ue je'el mach ba israelob 
cha'an mi' q'uextyañob i pusic'al i tyajob 
i cuxtyalel mach'a yujil jilel. Che! ti 
yalayob. 


Jini ochemo' ba ti' t'an Dios 
ya' ti Antioquía 


19 Ti jim ba q'uin che' ñac ti' tsansayob 
Esteban ti queji i cabal tyac'lañob yamba 
ochemo' ba ti' t'an Dios je'el. Lamital ti 
puts'iyob c'alal ti pañimil Fenicia ba i 
c'aba' yic'ot ya! ti lum joyol ba ti ja' 


Chipre ba i c'aba' yic'ot ya! ti lum 
Antioquía ba i c'aba'. Jini jach ti' 
subeyob i t'an ba'an israelob. Mach'an ti' 
subeyob jini mach ba israelob. 

20 Pero lamital jini ochemo' ba ti' t'an 
Dios, jini loq'uemo! ba ti Chipre yic'ot ti 
yamba pañimil Cirene ba i c'aba' ti 
c'otiyob ya! ti lum Antioquía ba i c'aba'. 
Ya'i ti' subeyob mach ba israelob bajche' 
mi! tyajob i cotyantyel ti Jesús. 

21 An i p'atyalel Jesús yic'otyob tsa! ba i 
cha'leyob subt'an. Cabalob tsa' ba i 
yubiyob i t'an ti' cayayob oñiyix ba t'an 
tsa! ba i ch'ujbiyob. Ti! ch'ujbiyob Jesús. 
22 Che! ñac ti yubiyob ochemo! ba ti! t'an 
Dios ya! ti Jerusalén pejtyel bajche!' 
chancol yujtyel ya! ti yamba pañimil tyac 
ti' chocoyob majlel Bernabé ti Antioquía. 
23 Che! ñac ti c'oti Bernabé ti yila bajche' 
ti aq'uentiyob i yutslel i pusic'al Dios jini 
ya' ba añob. C'ajacña i yoj Bernabé. Ti' 
wen xiq'uiyob cha'an i chac 
xuc'chocoñob i pusic'al ti Jesús. 

24 Wen uts Bernabé. But'ul i pusic'al ti 
Ch'ujul ba i Ch'ujlel Dios. Ti jump'ej jach 
i pusic'al ti! ch'ujbi Dios. Cabalob ti' 
ch'ujbi Jesús ti! pusic'al che! ñac ti 
yubiyob cha ba ti yala Bernabé. 

25 Ti wi'il ti majli Bernabé ya! ti Tarso 
cha'an mi! saclan Saulo. Che! ñac ti' 
tyaja, ti' paya majlel ti Antioquía. 

26 C'alal jump'ej jab ya' ti cayleyob yic'ot 
ochemo' ba ti' t'an Dios. Ti' cantisayob 
cabal quixtyañujob. Ya' ti Antioquía 
jiñach ba' ti queji i ñaxan ajlelob ti 
ochemo' ba ti! t'an Dios bA quixtyañujob. 
27 Che! ñac mu! tyo ti cantisa Bernabé 
yic'ot Saulo ya! ti Antioquía, ti c'otiyob 
cha'tiquil uxtiquil tsa! ba i xiq'ui yale! 
Dios ch'oyol ba ti Jerusalén. 

28 Juntiquil Agabo ba i c'aba' ti wa'le ti 
xiñil ochemo! ba ti! t'an Dios. Jini Ch'ujul 
ba i Ch'ujlel Dios ti yaq'ue i wa wen 
tsictisaben cha'an tyal cabal wi'ñal ti 
pejtyel mulawil. Cha'ach ti ujti che' ñac 
an ye'tyel jini ñoj ñuc ba yumal Claudio 
ba i c'aba'. 

29 Jini ochemo' ba ti' t'an Dios ya' ti 
Antioquía ti' lajayob i t'an cha'an i 
chocob majlel tyaq'uin ba'an ochemo' ba 

ti' t'an Dios ya! ti Judea. Jujuntiquil ti 
bajñel ña'tya bajche' yonlel ch'ujbi i 
yaq'uen. 

30 Cha'ach ti' cha'leyob. Che' jini ti' c'ab 
Bernabé yic'ot Saulo ti' chocoyob majlel 
jini much'quibilix ba tyaq'uin ya' ba'an 
ancianojob ya' ti Judea. 


Ti tsansanti Jacobo; ti yotsayob 
Pedro ti cachol 
1 2 1 Ti jim ba ora jini ñuc ba yumal 
Herodes ba i c'aba' ti queji i 
tyac'lañob lamital ochemo' ba ti! t'an 
Dios. 
2 Ti' xiq'ui ti tsansantyel ti machit Jacobo 
i yascun Juan. 
3 Herodes ti yila wen c'ajacñayob i yoj 
jini israelob cha'an ti' tsansa Jacobo. Jin 
cha'an ti' chucu Pedro je'el. Cha'ach ti 
ujti ti jini ñuc ba q'uin che! ñac i tyalel 
mi' c'uxob jini caxlan waj mach'a ba'an 
yic'ot levadura mu! ba yaq'uen i wos i 
ba. 
4 Che! ñac ti! chucu Pedro ti yotsa ya! ti 
cachonibal ba! ti' wen cañatyayob 
chanmojt soldadojob. An chantiquil 
soldado ti jujunmojt. Herodes ti! ña!tyA 
mi quej i loc'san Pedro che! ñumenix jini 
ñuc ba q'uin cha'an mi! pay majlel ti 
melojel ti! tyojlel quixtyañujob. 
S Ya! tyo an ti cachonibal Pedro. Wen 
cañatyabilach. Pero ochemo! ba ti! t'an 
Dios ti jump'ej jach i pusic'al chancol i 
chac tyajob ti oración Pedro. 


Dios ti' loc'sa ti cachol Pedro 


6 Che! jini, ti jim bA ac'balel che! ijc'al 
tyo i pay loq'uel Herodes ti melojel, an 
tyo ti cachonibal Pedro. Xin lapal i 
cha'an cha'tiquil soldado. Wayal Pedro. 
Cachal ti cha't'ujm cadena. Yamba 
soldadojob chancol i cañatyañob i ti' 
cachonibal. 

7 Ti saj ora jach ti tsictiyi juntiquil 
ajtroñel i cha'an Dios ch'oyol ba ti 
panchan. Sacpojan ya' ti mali cachonibal. 
Jini ti! nijca Pedro ti! quejlop. Ti! p'ixtisA. 
Ti yala: Tyejchen ti ora, che'en. Che! jini, 
i cadenajlel tyac am ba ti' c'ab ti bajñel 
tyujq'ui loq'uel. 


8 Jini ajtroñel i cha'an Dios ch'oyol ba ti 
panchan ti yala: Cachax a cinturón. 
Xojox a zapatos. Che! ñac ti ujti i mele! 
Pedro che bajche jini, jini ajtroñel i 
cha'an Dios ti yala: Lapax jini yamba 
ticaw ba a buje. La'. Tsacleñon majlel, 
che! ti yala. 

9 Pedro ti' tsacle majlel jini ajtroñel i 
cha'an Dios ch'oyol ba ti panchan. Pero 
mach'an ti' ñoj ña'tya mi yoque melelach 
bajche' chancol i yujtyel. Che' bajche' 
ñajal jach muc! ti! lolon ña'tyaA. 

10 Ti ñumiyob ba'an jini ñaxan ba jumojt 
ajcañatya cachonibal yic'ot ti 
cha'mojtlel. Che! jini ti c'otiyob ya! ti 
colem ba i ti! cachonibal ba! mi loq'uelob 
ti calle. Melel ti tsucul tyaq'uin jini i ti' 
cachonibal. Che' ti c'otiyob ti bajñel 
jajmi. Ti loq'uiyob. Ti' motin t'uñuyob 
majlel jump'ej calle. Che' jini, i yajtroñel 
Dios ti! bajñel wa! caya Pedro. 

11 Che! jini Pedro ti queji i ña'tyan cha 
ba ti ujti. Ti! pusic'al ti yala: Wale cujilix 
isujm. Jini c Yum ti! choco tyaAlel jini 
ajtroñel i cha'an, cha'an mi! loc'sañon ti! 
p'atyalel Herodes yic'ot ti pejtyel jini 
bajche' yom i tyac'lañon israelob. 
Cha'ach ti bajñel ala ti' pusic'al Pedro. 

12 Chancol tyo i pensalin jini tsa' ba ujti. 
Che! jini ti majli ti yotyot María i ña! 
Juan. I cha'chajplel bA i c'aba' Juan 
jiñach Marcos. Cabal quixtyañujob ya' 
much'quibilob ti oración. 

13 Che! ñac ti! jats'a i ti! otyot Pedro, 
juntiquil xc'alal Rode ba i c'aba' ti majli i 
q'uel majchqui ya'an. 

14 Che! ñac ti yubibe i t'an Pedro ma'ix ti' 
wa! jambe i ti! otyot. Pero cha'an wen 
c'ajacña i yoj ti sujti ti ajñel i subeñob ya' 
ba añob ti mal cha'an ya'ix an Pedro ya' 
ti ti! otyot. 

15 Che! jini ti yalayob: Leco a jol, che'ob. 
Pero jini Rode ti' cha' subeyob cha'an 
yoque melelach i t'an. Jin cha'an ti 
yalayob: C'o'ojl jiñach yajtroñel i cha'an 
Dios ch'oyol ba ti panchan tsa' ba i choco 
tyalel cha'an i cañatyan Pedro. Che' ti 
yalayob. 

16 Pero Pedro c'alal chancol tyo i jats! i 
ti' otyot. Che! ti ñumi ora ti! jambeyob i 

ti' otyot. Tyoj bac'ñajelob che! ñac ti 
yilayob Pedro. 

17 Pedro ti! pas'eyob i c'ab cha'an mi 
lajmel ti t'an. Che! jini ti! wen 
tsictisabeyob bajche' ti! loc'sa ti 
cachonibal ti lac Yum. Ti' subeyob: 
Suben Jacobo yic'ot yaño! ba ochemo' bA 
ti' t'an Dios pejtyel cha ba ti ujti. Che' ti 
yala Pedro. Che' jini ti loq'ui majlel. Ti 
majli ti yamba otyot. 

18 Che! ti sac'a ti' wen cha'leyob t'an jini 
soldadojob. Ma'an ti' saj ña'tyayob cha 
ba yes ti ujti, bajche' ti loq'ui ti 
cachonibal Pedro. 

19 Herodes ti! xiq'ui i wen saclañob 
Pedro. Pero ma'an ti' tyajayob. Che' jini 
ti' wersa c'ajtibe soldadojob bajche' ti 
loq'ui Pedro. Pero mach ch'ujbi i jac'ob 
como ma'an ti' ch'amayob isujm. Jin 
cha'an Herodes ti yac'a ti tsansantyel 
soldadojob. Che' jini Herodes ti loq'ui 
majlel ti Judea. Ti majli ti chumtyal ya' ti 
Cesarea. 


Ti sajti Herodes 


20 Herodes chancol i wen mich'q'uel jini 
quixtyañujob ya! ti lum Tiro yic'ot Sidón 
ba i c'aba'. P'ump'uñob jini quixtyañujob 
ya'i. Mach jasal i balob i ñac!. I tyalel 
Herodes mi' choc majlel i balob i ñac'. 
Pero ma! ti! poj cotyayob como mich!. Jin 
cha'an quixtyañujob ya! ti Tiro yic'ot 
Sidón ti! lajayob i t'an cha'an jini año! bA 
ye!tyel mi majlelob cha'an i pejcañob 
Herodes. Ñaxan ti! pejcayob juntiquil ñuc 
ba ajtroñel i cha'an Herodes Blasto bA i 
c'aba!. Ti! pas'eyob tyaq'uin cha'an mi' 
cotyañob ti t'an ti! tyojlel Herodes cha'an 
mi! lajmel i mich'lel. 

21 Che! jini Herodes ti! subeyob cha ba ti 
q'uin mi much'quiñob i ba jini loq'uemo! 
ba ti Tiro yic'ot Sidón. Ti jim ba q'uin ti! 
xojo yoque c'otyajax ba i pislel bajche' 
mi' xojob ñoj ñuc ba yumalob. Ti buchle 
ti colem ba i buchlib. Ti' wen pejcayob. 
22 Che! jini pejtyel jini much'quibilo' ba 
quixtyañujob ti quejiyob ti c'am ba t'an. 
Mach quixtyañujic mu! ba ti t'an. Jiñach 
juntiquil dios, che! ti! lolon alayob. 

23 Ti jini jach ba ora juntiquil ajtroñel i 


cha'an Dios ch'oyol ba ti panchan ti' 
c'amisa Herodes como ma'an ti' q'uele ti 
ñuc Dios pero ti yac'a i ba ti 
ch'ujutisantyel. Che' bajche' Dios ti' lolon 
mele i ba. Motso' ti' c'uxbe i bac'tyal 
Herodes. Ti sajti. 
24 Pero i t'an Dios ti' bej pujqui majlel. 
Jini ochemo' ba ti' t'an Dios ti' chac subu 
majlel ba'ical. 
25 Che' ñac jini Bernabé yic'ot Saulo ti 
ujti i yaq'uen año' ba ti Jerusalén jini 
tyaq'uin tsa! ba i much'quiyob jini año! 
ba ti Antioquía ti cha' sujtiyob majlel ti 
Antioquía. Ti! payayob sujtyel Juan 
cha'chajplel ba i c'aba Marcos. 

Pablo yic'ot Bernabé ti' tyeche i puc 

ñumel i t'an Dios 
1 3 1 Ya'an yic'otyob ochemo! ba ti' 
t'an Dios ya' ti Antioquía 

winicob tsa' ba aq'uenti ti Dios i wen sub 
i sujmlel i t'an yic'ot i wen cantisañob ti' 
t'an Dios. Jiñach Bernabé yic'ot Simón 
(cha'chajp ba i c'aba' Negro) yic'ot Lucio 
ch'oyol ba ti lum Cirene ba i c'aba' yic'ot 
Saulo. An je'el jini Manaén bA i c'aba'. 
(Jini Manaén lajal ti coli yic'ot Herodes 
tsa! ba ochi ti ñuc ba ye'tyel ya! ti 
Galilea.) 
2 Jump'ej q'uin che' ñac muc'ob ti ch'ajb 
cha'an mach'an ti poj uch'iyob chancol i 
ch'ujutisañob Dios. Jini Ch'ujul ba i 
Ch'ujlel Dios ti! pejcayob. Ti yala: La! 
majlic Bernabé yic'ot Saulo cha'an i 
cha'libeñon c toñel mu ba c pas'eñob. 
Che! ti yala Ch'ujul ba i Ch'ujlel Dios. 
3 Che! tsa'ix ujtiyob ti ch'ajb yic'ot 
oración ti yac'ayob i c'ab ti! jol Bernabé 
yic'ot Saulo. Ti yaq'ueyob ti majlel. 


Jini yajcabilo' ba ajsubt'añob ñumel 
mi' cha'leñob subt'an ya' ti Chipre 


4 Che' jini Bernabé yic'ot Saulo ti 
majliyob c'alal ti lum Seleucia ba i c'aba! 
che' bajche' ti' xiq'ui Ch'ujul ba i Ch'ujlel 
Dios. Che' jini ti ochiyob ti barco cha'an 
mi majlelob ti jump'ej lum joyol ba ti ja! 
Chipre ba i c'aba'. 

5 Che! ñac ti c'otiyob ya! ti jini lum ya! ti 
lac'al ti' ja! Salamina ba i c'aba' ti queji i 

subeñob i t'an Dios ya! ti i templo tyac 
israelob. Ya'an Juan yic'otyob je'el 
cha'an mi' cotyañob ti toñel. 

6 Ti ñumiyob ti' pettyalel ili lum joyol ba 
ti ja!. C'alal ti c'otiyob ya! ti junxejlel lum 
Pafos ba i c'aba'. Ya! ti! tyajayob 
juntiquil israel ba winic Barjesús ba i 
c'aba!. Yujil wujt jini Barjesús. Cabal ti! 
loti quixtyañujob como ti! lolon subu i bA 
ti juntiquil tsa! bA i xiq'ui yale' Dios. 

7 Jini Barjesús ajtroñel i cha'an Sergio 
Paulo jini ñuc bA yumal ya! ti ili lum. 
Wen an i ña'tyabal jini Sergio Paulo. Che' 
jini ti' xiq'ui ti payol Bernabé yic'ot Saulo 
cha'an yom i yubin i t'an Dios. 

8 Pero jini yujil ba wujt cha'chajp ba i 
c'aba' Elimas ti' ts'a'q'uele Bernabé yic'ot 
Saulo como mach yom i yaq'uen i 
ch'ujbin i t'an Dios jini ñuc ba yumal. 

9 But'ul i pusic'al Pablo ti Ch'ujul ba i 
Ch'ujlel Dios. Che' jini Saulo, cha'chajplel 
ba i c'aba' Pablo, ti' ch'uj q'uele jini yujil 
bA wujt. 

10 Ti yala: Xlotyet. Simaroñet. I yalobilet 
xiba. Ma' chac contrajin pejtyel cha ba 
wen. ¿Chucoch ma' lolon jop' a chac 
mactyan jini yomo' ba i ch'ujbin lac 
Yum? 

11 Wale, che' jini, lac Yum mi quej i 
yaq'ueñet a xot' a mul. Mi quej a wochel 
ti xpojts'. Ma'an mi quej a poj ilan i 
saclel pañimil. Che' ti subenti Barjesús. 
Ora jach ti wa' sujti ti xpojts'. An ti 
ic't'ojñal. Ti queji i xuc'ul saclan juntiquil 
mu! ba i chucben i c'ab i cotyan ti 
xambal como mach ch'ujbi i yilan 
pañimil. 

12 Che! ñac ti yila jini ñuc ba yumal 
bajche' ti ujti, ti' ch'ujbi Jesús ti' pusic'al. 
Como tyoj bac'ñajel cha'an i t'an Dios 
che! bajche! ti' cantisayob jini Bernabé 
yic'ot Saulo. 


Pablo yic'ot Bernabé ya' ti Antioquía 
am ba ti Pisidia 


13 Pablo yic'ot tsa' ba pi'leyob majlel ti 
xAmbal ti ochiyob ti barco ya! ti Pafos. Ti 
ñumiyob majlel ti ja! jintyo ti c'otiyob ti 
yamba lum Perge ba i c'aba' ya! ti 
lac'alel i ti' jini pañimil Panfilia ba i 


c'aba'. Juan ti' cayayob ya'i. Ti bajñel 
sujti ti Jerusalén. 

14 Che! jini Saulo yic'ot Bernabé ti 
loq'uiyob majlel ti Perge. Ti c'otiyob ya' 
ti lum Antioquía ba i c'aba' ya! ti pañimil 
Pisidia ba i c'aba'. Ti i q'uinilel c'aj oj ti 
ochiyob ti jump'ej i templo israelob. Ti 
buchleyob. 

15 Che' ñac ti ujti i q'uelbeñob ts'ijbubil 
ba i mandar tsa! ba i caybeyob Moisés 
yic'ot ts'ijbubil ba i t'an jini tsa! ba i 
xiq'ui i yale' Dios ti ñoj oniyix, jini año' 
ba ye'tyel ya' ti jini templo ti' chocoyob 
majlel t'an ya' ba' buchul Saulo yic'ot 
Bernabé. Ti yala: Pi'alob, mi an cha bA a 
wom a subeñob quixtyañujob cha'an mi' 
ñuc isabeñob i pusic'al, ch'ujbiyach a 
subeñob wale iliyi, che' ti yalayob. 

16 Che' jini Pablo ti wa'le. Ti' pas'eyob i 
c'ab cha'an ñach'tyalob. Che' jini ti queji 
ti t'an. Ti yala: Ñach'tyanla israelet ba la 
yic'ot mach ba israeletla mu! ba la! q'uel 
ti ñuc Dios. 

17 Jini Dios mu' ba lac ch'ujbin israelon 
ba la ti! yajca lac yumob ti ñoj oniyix 
cha'an yoque i cha'añach. Ti oc'ayob. Ti 
q'uejliyob ti wen como Dios ti' wen 
cotyayob. Che' ñac ya' tyo añob ti 
Egipto, Dios ti' pas'eyob loq'uel ti i 
p'atyalel. 

18 C'alal cuarenta jab Dios ti' cuchu 
pejtyel i melbalob ya' ti tyaquin ba joch 
lum. 

19 Dios ti' jisa siete yumalob ya' ti jini 
pañimil Canaán ba i c'aba' cha'an mi 
yaq'uen i lumalob jini lac yumob ti ñoj 
oniyix. 

20 Che! jini c'alal cuatrocientos cincuenta 
jabil Dios ti! wa'choco jueces tsa! bA 
ochiyob ti yumal. Cha'ach ti ujti c'alal 
jintyo ti ochi ti ye'tyel juntiquil tsa' ba i 
xiq'ui yAle! Dios Samuel ba i c'aba'. 

21 Che! jini lac yumob ti ñoj oniyix ti! 
c'ajtibeyob Dios cha'an mi yaq'ueñob 
juntiquil rey mu' ba i yochel ti yumal. 
Che' jini Dios ti yotsa ti ye'tyel juntiquil i 
yalobil Cis, Saúl ba i c'aba'. Jini Saúl 
jiñach i jiñajlel juntiquil lac yumob ti ñoj 
oniyix Benjamín ba i c'aba'. C'alal 
cuarenta jab an ye'tyel jini Saúl. 

22 Che! jini Dios ti! q'uextya ti ye!tyel 
Saúl. Ti yotsa juntiquil David ba i c'aba! 
ti' q'uexol. Dios ti! tyaja ti t'an jini David. 
Ti yala: Cujil isujm jini David i yalobil 
Isaí, jiñach juntiquil mu' ba c wen mulan 
bajche' mi' chac mel. Mi quej i chac 
ch'ujbibeñon pejtyel c xic'ojel. Che' ti 
yala Dios, che' Pablo. 

23 Pablo ti bej ala: Jesús, jiñach juntiquil i 
jiñajlel David. Che! jini, che! bajche! ti wa 
ala Dios ti ñoj oniyix ti yotsa ti ye'tyel Jesús 
cha'an ajcotyayaj i cha'an ba israelob. 

24 Che' ñac max tyo ti queji ti cantisa 
Jesús, Juan ti' subeyob pejtyelel israelob 
cha'an yom i ch'am ja! cha'an tsiquil ti' 
cayayob i mul. 

25 Che' ñac ma'ix jal mach sajt, Juan ti 
yala: Jatyetla chancol la' lolon pensalin 
joñoñach jini chancol ba la! pijtyan. 
Mach joñonic. Pero tyal tyo jini yamba. 
Joñon ma! sajlic c ñuclel cha'an mic 
tic'ben i zapatos como wen ñuc jini 
yamba. Joñon mach'an ñucon. Che' ti 
yala Juan, che' Pablo. 

26 Pablo ti' bej cha'le t'an. Ti yala: 
Pi'alob, i jiñajlelet ba la Abraham yic'ot 
pejtyel mach ba israeletla mu! ba la! 
q'uel ti ñuc Dios. Jiñach lac cha'an 
pejtyelonla jini t'an cha'an bajche! mi lac 
tyaj laj cotyantyel. 

27 Jini año! bA ti Jerusalén yic'ot jini 
yumalob i cha'an, ma'an ti' ña'tyayob 
majchqui jini Jesús. Ma'an ti' 
ch'ambeyob isujm i ts'ijbujel jini tsa' ba i 
xiq'ue yale' Dios ti ñoj oniyix tsa' ba 
subentiyob ya! ti! templo israelob ti 
jujump'ej i q'uinilel c'aj oj. Jiñob tsa! ba 
wen yubiyob jini t'an ti yac'ayob ti 
tsictiyel bajche' ts'ijbubil che' ñac ti 
yac'a ti sajtyel Jesús. 

28 Aunque mach sajlic an i mul Jesús 
pero jiñob ti' c'ajtibeyob Pilato cha'an mi 
yac' ti sajtyel Jesús. 

29 Che! jini ti ujti pejtyel jini wa ts'ijbubil 
ti' t'an Dios cha'an bajche' mi quej i 
sajtyel Jesús. Che' jini, ti' ju'sayob ti cruz 
Jesús che! ñac sajtyemix. Ti! ch'ujñAyob 
ti muconibal piquil bA ti mal tyun. 

30 Pero Dios ti! tyeche loq'uel ba'an 
sajtyemo! bA. 


31 C'alal ti ñumi cabal q'uin Jesús ti! pasa 
i ba ba'an tsa! ba pi'leyob ti xambal c'alal 
ti Galilea c'alal ti Jerusalén. Wale 
jiñobach jini chancol ba i subeñob 
quixtyañujob pejtyel cha ba ti yilayob 
yic'ot pejtyel tsa' ba i yala Jesús. 

32-33 Wale Bernabé quic'ot wa! ti tyAliyon 
lojon cha'an mi lojon c subeñetla jini 
wen ba t'an. Pejtyel tsa' ba i wa ala Dios 
che! ñac ti! pejca lac yumob ti ñoj oniyix 
tsa'ix i ts'actisa wale iliyi cha'añonla i 
jiñajlelonla. Cha'ach ti ts'actisa che' ñac 
ti cha! tyejchi loq'uel Jesús ba'an 
sajtyemo' ba. Ti ts'ijbubil ba i t'an Dios 
ya! ti cha'p'ejlel ba salmo mi' tyaj ti t'an 
Jesús ba! mi yale': Jatyet, calobiletyach. 
Ti jim ba q'uin tsa'ix caq'ueyet a 
cuxtyalel. Che' ti yala Dios, che' Pablo. 
34 Pablo ti bej ala: Dios ti wa ala cha'an 
mi quej i cha' tyejchel loq'uel Jesús ba'an 
sajtyemo' ba cha'an ma'an mi pac'mal i 
bac'tyal. Cha'ach ti yala Dios ti jini 
ts'ijbubil ba i t'an ba' mi yale': Mi quej 
caq'ueñet i yutslel c pusic'al che! bajche' 
tic wa sube jini David, che'en. 

35 Ya! ti yamba salmos ba jun mi yal: 
Ma'an mi quej a wac! ti pac'mal i 
bac'tyal jini p'untyabil ba ajtroñel a 
cha'an. Che! mi yal ti salmos ba jun, 
che'en Pablo. 

36 Ti' bej cha'le t'an Pablo. Ti yala: Ñoj 
melelach David ti! wen cha'le i toñel 
bajche' ti' xiq'ui Dios ya' ti' tyojlel i 
pi'alob. Pero ti wi'il ti sajti. Ti ch'ujñanti 
ya! ti! t'ejl i yumob ti ñoj oniyix. Ti 
pac'mi i bac'tyal. 

37 Pero ma'an ti pac'mi i bac'tyal jini tsa! 
ba i tyechi loq'uel Dios ba'an sajtyemo' 
ba. 

38 Ubinla, pi'alob. Yom mi la' wen 
ch'am'en isujm cha'an ti Jesús mi lac tyaj 
i ñusantyel lac mul. Jiñach jini chancol 
ba lac tsictisabentyel. 

39 Mach ch'ujbi lac tyaj i ñusantyel lac 
mul cha'an ti lac ch'ujbi mandar tyac tsa! 
ba aq'uenti Moisés ti Dios. Pero pejtyelel 
mu! ba i ch'ujbiñob Jesús mi 
ñusabentyelob i mul. 

40 Yom mi la! wen q'uel la! ba cha'an 
mach ujtiquetla bajche' mi yale! ti i 

ts'ijbujel jini tsa! ba i xiq'ui yale' Dios ti 
ñoj oniyix. 
41 Como jiñobach ti' ts'ijbu: 

Ubinla, jatyetla chancol ba la! 
cha'len wajleya. Mi quej la! 
sajtyel cha'an ma'an ti la' 
ch'ujbi. 

Como joñon Dioson. Mi quej c pas 
yoque ñuc ba c cha'libal ti la' 
tyojlel. 

Pero ma'an mi quej la' ch'ujbin 
aunque an jini mu! ba i wen 
tsictisabeñetla i sujmlel. 

Cha'ach ti' cha'le t'an Dios, che'en Pablo. 
42 Ti loq'uiyob majlel ti i templo israelob 
Pablo yic'ot jini tsa' ba tsacle ti xambal. 
Jini mach ba israelob ti! c'ajtibeyob 
cha'an cha! tyalicob ti tyal tyo ba i 
q'uinilel c'aj oj cha'an mi! más subeñob 
ili t'an. 

43 Che! ñac pejtyel quixtyañujob ti loq'ui 
majlel ti! templo israelob cabal israelob 
yic'ot mach ba israelob tsa! ba i 
q'uextyayob i pusic'al cha'an i ch'ujbiñob 
ti jump'ej jach i pusic'al bajche! mi' 
ch'ujbin israelob ti' tsacleyob majlel 
Pablo yic'ot Bernabé. Pablo ti' wen 
subeyob cha'an mi' chac xuc'chocoñob i 
pusic'al ti i p'untyaya Dios. 

44 Che! ñac ti cha! c'oti i q'uinilel c'aj oj 
yomox i tyaj pejtyelel quixtyañujob ya! ti 
ili lum ti! much'quiyob i ba cha'an mi 
yubiñob i t'an Dios. 

45 Jini yamba israelob ti yila bajche' ti' 
wen much'quiyob i ba yonlel 
quixtyañujob. Che' jini ti queji i 
ts'a'q'uelob Pablo como ma'an ti' 
mulayob bajche' chancol i ñach'tyabeñob 
i t'an quixtyañujob. Ti' contrajiyob i t'an. 
Ti' wen wajleyob. 

46 Más ch'ejl ti! jac'ayob Pablo yic'ot 
Bernabé. Ti yalayob: Cha'ach yom 
bajche' ti ujti cha'an mi la' ñaxan 
subentyel i t'an Dios jatyetla israelet ba 
la. Pero mach la' wom la' ch'ujbin. Mi 
cha'ach, che' jini, la' bajach ma'an mi 
quej la! waq'uentyel la! cuxtyalel mach'a 
yujil jilel. Che! jini mux lojon c loq'uel 
majlel ba' añetla. Mux lojon c majlel 
ba'an jini mach ba israelob. 


47 Como cha'ach ti' xiq'uiyon lojon lac 
Yum ti i t'an ba! mi yaAle!: 

Tsa'ix c yajcayetla cha'an che! 
bajche' c'ajquetla mi la' pas'eñob 
jini mach ba israelob i bijlel Dios 

cha'an mi' tyajob i cotyantyel 
c'alal jini más ñajt ba añob. 

Cha'ach ti! xiq'uiyon lojon Dios, che! 
Pablo. 
48 Wen c'ajacñayob i yoj jini mach ba 
israelob che' ñac ti yubiyob i t'an Pablo. 
Ti yalayob: Wen c'otyajax i t'an lac Yum, 
che'ob. Pejtyelob jini tsa! ba yajcanti 
cha'an mi' tyajob i cuxtyalel mach'a yujil 
jilel ti' ch'ujbibeyob i t'an. 
49 Cha'ach ti' subuyob ñumel i t'an lac 
Yum ti pejtyelel pañimil. 
50 Jini israelob ti queji i xic'ob i 
contrajiñob Pablo yic'ot Bernabé jini 
winicob año' ba ye'tyel ya' ti ili lum. 
Cha'ach je'el ti' xiq'uiyob i contrajiñob 
Pablo yic'ot Bernabé x'ixicob chac 
c'ajalob i cha'an Dios mu' ba q'uejlelob ti 
wen. Che! jini, jiñob año! ba ye'tyel yic'ot 
jini x'ixicob ti' xiq'uiyob cha'an mi' 
ts'a'q'uel Pablo yic'ot Bernabé pejtyel 
quixtyañujob jintyo ti' chocoyob loq'uel 
ya! ti jini lum. 
51 Che' jini Pablo yic'ot Bernabé ti' 
chijcuyob loq'uel i ts'ujbejñal i zapatos. 
Ti ñoj oniyix cha'ach ti' cha'leyob cha'an 
i señajlel mach saj wen bajche' ti' 
cha'leyob ili quixtyañujob. Che! jini 
Bernabé yic'ot Pablo ti majliyob ti yamba 
lum Iconio ba i c'aba'. 
52 Wen c'ajacñayob i yoj pejtyel ochemo' 
ba ti' t'an Dios ya' ti Antioquía. But'ulob 
i pusic'al ti Ch'ujul ba i Ch'ujlel Dios. 
Pablo yic'ot Bernabé ya' ti Iconio 
1 4 1 Ya' ti jini lum Iconio ba i 
c'aba' Pablo yic'ot Bernabé ti 
ochiyob ti i templo israelob. C'otyajax ti' 
wen cha'leyob subt'an. Che' jini cabal 
quixtyañujob, israelob yic'ot mach ba 
israelob ti' ch'ujbiyob i t'an Dios. 
2 Pero jini israelob mach'a ba'an ti' 
ch'ujbiyob i t'an Dios ti! ñijcayob jini 
mach ba israelob cha'an mil! ts'a'q'uel jini 
ochemo' ba ti' t'an Dios. 

3 Ts'itya' jal ti cayleyob Pablo yic'ot 
Bernabé. Ti jump'ejlob i pusic'al chac 
c'ajalob i cha'an Dios. Wen ch'ejl ti! 
cha'leyob subt'an. Ti' wen subeyob 
quixtyañujob cha'an i p'untyaya Dios. 
Dios ti yaq'ueyob i pas ñuc ba i p'atyalel 
cha'an tsiquilach tyalem ti Dios jini i 
t'añob. 

4 Mach junlajal i pensal ili quixtyañujob 
ya! ti ili lum. Lamital ti! lajayob i t'an 
yic'ot israelob. Jini yamba lamital yic'ot 
jini yajcabilo' ba ajsubt'añob ñumel. 

5 Jini mach ba israelob ti' lajayob i 
t'añob yic'ot israelob yic'ot año' ba 
ye'tyel cha'an mi' ts'a'q'uelob yic'ot 
cha'an mi' julob ti tyun jini yajcabilo' ba 
ajsubt'añob ñumel. 

6 Pero Pablo yic'ot Bernabé ti yubiyob 
bajche' chancol i lajob i t'an ili 
quixtyañujob. Jin cha'an ti puts'iyob ti 
jini pañimil Licaonia ba i c'aba'. Ya! ti 
ochiyob ti lum tyac Listra yic'ot Derbe ba 
i c'aba' yic'ot yamba lac'al tyac ba lum. 
7 Ya'i ti' wen subeyob je'el bajche' mi lac 
tyaj laj cotyantyel ti Jesús. 


Pablo ti jujli ti tyun ya' ti Listra 


8 Ya! ti Listra an juntiquil winic mach bA 
ch'ujbi i cha'len xambal. Bele' buchul 
jach. C'alal che! ñac ti ch'oca ma'an i 
c'ajñibal yoc. Mach'an ba! ba ora ti' 
cha'le xambal. 

9 Chancol i wen ñach'tyaben i t'an Pablo 
jini winic. Pablo ti' ch'uj q'uele. Ti' 
ña'tya ti! pusic'al cha'an ili c'am ba yi ti' 
ch'ujbi ti! pusic'al cha'an ch'ujbiyach i 
lajmel. 

10 Che! jini ti! pejca Pablo jini winic. 
Wati, che'en. Jini winic ti tijp'i wa'tyal. 
Ti queji ti xambal. 

11 Che! ti yilayob cha ba ti! cha'le Pablo, 
jini quixtyañujob ti quejiyob ti c'am ba 
t'an ti t'an Licaonia. Ti yalayob: Tsa'ix 
jubi tyAlel diosob che! yilal bajche' 
quixtyañu. Che' ti yalayob. 

12 [ c'aba! i diosob jiñach Júpiter yic'ot 
Mercurio. Jin cha'an ti yotsAbeyob i c'aba' 
Bernabé ti Júpiter yic'ot i c'aba' Pablo ti 
Mercurio. Cha'ach ti yotsAbeyob i c'aba! 
Pablo como jini ti! más cha'le t'an. 


13 ya! ti ti! jini lum an i templo i dios 
Júpiter ba i c'aba'. Juntiquil cura i cha'an 
bA ili templo ti! paya tyAlel cha'cojt 
uxcojt tyat wacax. Ti! ch'ama tyalel je'el 
cabal nich pimel. Jini quixtyañujob yic'ot 
jini cura yomob i tsansan jini wacax 
cha'an tsansabil ba i majtyan Pablo yic'ot 
Bernabé. Cha'ach bajche' jini yom i 
ch'ujutisañob. 

14 Che! ñac jini yajcabilo' ba ajsubt'añob 
ñumel Pablo yic'ot Bernabé ti' ch'am'e 
isujm cha ba chancol i melob ili 
quixtyañujob, ti queji i bajñel tsil i pislel. 
Ti ñoj oniyix cha'ach ti' cha'leyob cha'an 
i señajlel mach saj wen mi yilan bajche! 
chancol i mel quixtyañujob. Ajñel ti 
ochiyob ya' ba'añob. Ti c'am ba t'an ti 
yalayob. 

15 Pi'alob. Mach yom la! cha'len che! 
bajche' jini. Winicon lojon je'el lajal che! 
bajche'etla. Ti tyaliyon lojon cha'an mi 
lojon c subeñetla yom la' cay jini lolom 
jach ba. Yom la' ch'ujbin cuxul ba Dios. 
Jiñach jini tsa' ba i mele pejtyel lum 
yic'ot chan yic'ot colem ja! tyac yic'ot 
pejtyel cha ba tyac an. 

16 Ti ñoj oniyix Dios ti yaq'ueyob i mel 
bajche' jach yom quixtyañujob. 

17 Pero Dios ti' chac cha'le wen tyac ba 
cha'an mi' tsictisan Diosach. Mi 
yaq'ueñonla ja'al. Mi yaq'ueñonla i wen 
colel lac pac'ab. Mi yaq'ueñonla cha ba 
yom cha'an la cuch'el yic'ot mi 
yaq'ueñonla c'ajacña ba la coj. 

18 Aunque che' ti yala Bernabé yic'ot 
Pablo wocol ti' mactyabe quixtyañujob 
cha'an mach'an mi' tsansañob tyat wacax 
cha'an tsansabil ba i majtyan cha'an mi' 
ch'ujutisañob. 

19 Che! jini ti c'oti israelob ch'oyolo! ba ti 
Antioquía yic'ot ya! ti Iconio. Jiñob ti 
queji i wen pejcañob quixtyañujob jintyo 
jini quixtyañujob ti quejiyob i 
ts'a'q'uelob Bernabé yic'ot Pablo. Che! 
jini ti! juluyob ti tyun Pablo. Ti! tsansa ti! 
lolon ña'tyayob. Ti! tyujc'ayob loq'uel ya' 
ti ti! lum ba! ti' cayayob. 

20 Jini ochemo! ba ti! t'an Dios ti! 
much'quiyob i ba ya! ti! t'ejl Pablo ya' ba' 
tyots'ol. Che' jini ti tyejchi. Ti cha' ochi 


HECHOS 


222 





ya! ti lum. Ti yijc'alel Pablo yic'ot 
Bernabé ti loq'uiyob majlel cha'an mi 
majlelob ya' ti Derbe. 

21 Yati ti' wen sube quixtyañujob bajche! 
mi' tyajob i cotyantyel ti Jesús. Cabal ti' 
ch'ujbiyob cha'an ti caj i t'an. Che' jini 
Pablo yic'ot Bernabé ti cha' sujtiyob ya' ti 
Listra yic'ot ya' ti Iconio yic'ot ya' ti 
Antioquía. 

22 Ya! ba! ti ñumiyob ti! wen 
tsictisabeyob i t'an Dios jini ochemo' bA 
ti' t'an Dios. Ti' subeyob cha'an mi' wen 
xuc'chocoñob i pusic'al ti' t'an Dios. Ti' 
subeyob cha'an ochicob ti i yumintyel 
Dios añach cha'an i wersa ñusañob 
wocol. Cha'ach ti yalayob Bernabé yic'ot 
Pablo. 

23 Ya! ti jujump'ej templo ti' 
wa'chocoyob ancianojob cha'an i ch'am i 
ye'tyel ti templo. Che' jini ti' cha'leyob 
oración yic'ot ti' poj cayayob uch'el. Che! 
jini ti yalayob: La' i chac cotyañetla lac 
Yum jini tsa' ba la' ch'ujbi ti pejtyel la' 
pusic'al. Che' ti yalayob. 


Pablo yic'ot Bernabé ti cha' sujti ti 
Antioquía 


24 Ti ñumi ti pejtyelel pañimil Pisidia ba 
i c'aba'. Ti c'otiyob ya! ti jini yamba 
pañimil Panfilia ba i c'aba'. 

25 Ti' cha'leyob subt'an ya' ti jini lum 
Perge ba i c'aba!. Che! jini ti loq'uiyob 
majlel cha'an mi c'otyel ya' ti yamba lum 
Atalia bA i c'aba'. 

26 Yali ti ochiyob ti barco. Ti sujtiyob ti 
Antioquía. Jiñach ba! ti ñaxan loq'uiyob 
majlel ti subt'an ñumel. Ti jim ba q'uin 
che! ñac ti ñaxan loq'uiyob majlel pejtyel 
jini ochemo! ba ti! t'an Dios ti' wen 
cha'leyob oración cha'an mi' c'ajtiben 
Dios i cotyañob ti subt'an ñumel. Wale, 
che! jini, ujtyem ili i toñel. Ti cha! 
juliyob. 

27 Che! ñac ti c'otiyob ya! ti Antioquía ti' 
wen much'quiyob i ba ti pejtyel ochemo! 
ba ti' t'an Dios. Pablo yic'ot Bernabé ti' 
subeyob pejtyel bajche' ti! mele Dios 
yic'otyob, bajche' Dios ti! nijcabeyob i 
pusic'al jini mach ba israelob cha'an i 
yochel ti' t'an Dios je'el. 


28 Mero jal ti cayle Pablo yic'ot Bernabé 
ya' yic'ot jini ochemo' ba ti' t'an Dios. 


Ti' much'quiyob i ba ti Jerusalén 
1 Che! ñac ya! tyo an ti 


1 5 Antioquía Bernabé yic'ot Pablo 
ya! ti c'oti winicob ch'oyolo! bA ti Judea. 
Jiñob ti queji i cantisañob jini ochemo! 
ba ti! t'an Dios cha'an mach ch'ujbi i 
tyajob i cotyantyel jintyo mi! ñaxan 
wersa tsepben i pachalel che' bajche' ti 
xijq'uiyob ti i mandar Moisés. 

2 Pablo yic'ot Bernabé calax ti' cha'leyob 
t'an yic'ot jini tsijib julemo' ba tsa' ba i 
lolon xiq'uiyob i ch'am tsep pachalel. Jin 
cha'an jini ochemo' ba ti' t'an Dios ti' 
lajayob i t'an cha'an Pablo yic'ot Bernabé 
yic'ot yamba juntiquil cha'tiquilob mi 
majlel ya' ti Jerusalén cha'an mi' wen 
pejcañob jini yajcAbilo! ba ajsubt'añob 
ñumel yic'ot año! bA ye!tyel ti templo 
cha'an ya! mi' lajob i t'an cha'an bajche' 
yom lajmic jini t'an cha'an tsep pachalel. 
3 Jini ochemo' ba ti! t'an Dios ya! ti 
Antioquía ti' xiq'uiyob majlel. Ya' ti bij ti 
ñumiyob ya! ti pañimil tyac Fenicia ba i 
c'aba' yic'ot Samaria ba i c'aba'. Ba'ical 
jach ti ñumiyob ti! wen subuyob bajche' 
jini mach ba israelob ti! cayayob oñiyix 
ba t'an cha'an mi! ch'ujbiñob Dios. Wen 
c'ajacñayob i yoj pejtyel ochemo! ba ti! 
t'an Dios che' ñac ti yubiyob jini t'an. 

4 Jini yajcabilo' ba ajsubt'añob ñumel 
yic'ot ancianojob yic'ot ochemo! ba ti' 
t'an Dios ya! ti Jerusalén, lu! c'ajacñayob 
i yoj ti yubiyob che! ñac ti c'oti Bernabé 
yic'ot Pablo. Che! jini Bernabé yic'ot 
Pablo ti! subeyob pejtyel bajche' Dios ti' 
c'añayob ti toñel. 

5 Ya'an juntiquil cha'tiquil fariseojo! bA 
winicob ochemo' ba ti! t'an Dios je'el. 
Jini fariseojob jiñach jini tsa! ba i wersa 
ch'ujbibeyob pejtyel i mandar tyac 
Moisés. Che' jini, jiñob ti' wa'leyob. Ti 
yalayob: Jini mach ba israelob tsa' ba 
ochiyob ti' t'an Dios wersa yom mi 
tsepbentyelob i pachalel. Yom mi la! 
xic'beñob je'el cha'an mi' ch'ujbiñob jini 
i mandar Moisés. Che' ti yalayob. 

6 Jini yajcabilo' ba ajsubt'añob ñumel 

yic'ot ancianojob ti! bajñel much'quiyob i 
ba cha'an mi! wen pensaliñob bajche!' 
yom i jac'ob. 

7 Che' ñac ti ujtiyob ti cabal t'an, Pedro ti 
wa'le. Ti yala: Hermañujob, wen la! wujil 
cha'an wajali Dios ti yajcayon loq'uel ti 
la! tyojlel cha'an mic subeñob mach bA 
israelob bajche' mi! tyajob i cotyantyel ti 
Jesús cha'an mi yochelob ti' t'an Dios 
je'el. 

8 Dios mi' ña'tyan cha ba an ti' pusic'al 
pejtyel quixtyañujob. Dios ti' pasa cha'an 
melelach ochem ti' t'an Dios jini mach ba 
israelob como ti yaq'ueyob jini Ch'ujul 
ba i Ch'ujlel Dios lajal che! bajche' ti 
yac'onla. 

9 Mach saj partejic bajche' ti' q'ueleyonla 
Dios yic'ot bajche' ti' q'ueleyob je'el. 
Junlajal mi' q'uelonla Dios. Ti' sac 
isabeyob i pusic'al je'el che! ñac ti' 
ch'ujbiyob Jesús. 

10 Che! bajche! chancox a wale' mach 
wen bajche' ti! cha'le Dios yubil. Chancol 
a lolon chac xiq'ue! jini mach ba israelob 
ochemo' ba ti! t'an Dios cha'an mi! wersa 
cha'len yan tyac ba. Jini lac yumob ti ñoj 
oniyix mach ch'ujbi i lu' mele' bajche' 
jini. Mi joñonicla je'el. Mach ch'ujbi lac 
lu' ts'actisan jini oniyix ba tic'ojel. 

11 Pero mach che'ic yom. Joñonla la cujil 
isujm cha'an lac Yum Jesucristo mi' 
cotyañonla cha'an jach ti yutslel i 
pusic'al. Cha'ach lajal ti cotyantiyob 
je'el. Ti lac majtyan jach ti' cotyayonla. 
Che' ti yala Pedro. 

12 Che! jini ti lajmiyob ti t'an. Ti! lu! 
ñach'tyabeyob i t'an Bernabé yic'ot Pablo 
che! ñac ti! wen tsictisabeyob bajche' ti' 
pasa Dios ñuc tyac ba i p'atyalel ti' 
c'abob ya' ti' tyojlel mach ba israelob. 

13 Che! ñac ti ujti ti t'an Bernabé yic'ot 
Pablo jini Jacobo ti yala: Hermañujob, 
ñach'tyabeñon c t'an, che'en. 

14 Simón Pedro tsa'ix i subonla cha'an 
cojach tyo ti' q'ueleyob Dios ti wen jini 
mach ba israelob. Dios ti yajca loq'uel ti' 
tyojlel mu' ba yochelob ti yalobilob Dios. 
15 Lajalob jach i t'an jini tsa' ba i xiq'ui 
yAle! Dios ti ñoj oniyix. Chancox i yujtyel 
wale iliyi bajche' ti' wa ts'ijbuyob. Mi 


yale' ti jini Ts'ijbubil ba i T'an Dios: 
16Che' mi yujtyel pejtyel jini mi quej 
c cha! tyalel. 

Mi quej c cha! wa!chocon i 
yumintyel David tsa! ba jili i 
c'Ajnibal. 

Mux caq'uen cha'an mi cha! 
q'uelob ti ñuc i yumintyel David. 

17 Cha'ach mi quej c mel cha'an jini 
mach ba israelob tsa! bA c yajcA 
mi quej i ch'ujbiñon 

como i yumoñob je'el. 

18 ChA'Ach mi yal jini lac Yum tsa! bA 
yAc'a ti cAjñel ili tyac ti ñoj 
oniyix. 

Cha'ach ti! ts'ijbu jini tsa! bA i xiq'ui yAle! 
Dios ti ñoj oniyix, che'en Jacobo. 

19 Che! jini, Jacobo ti! bej cha'le t'an. Ti 
yala: Joñon mic ña'tyan mach yom lac 
xic'ob ti tsepbentyel i pachalel jini mach 
ba israelob chancol ba i cay oniyix ba 
t'an cha'an mi yochelob ti' t'an Dios. 

20 Pero jasal mi ti lac melbeyob jun 
cha'an lac subeñob cha'an mach'an mi' 
c'uxob cha ba jach tsa' ba ajq'ui ti melel 
jach ba dios tyac. Yic'ot mi' wen 
cañatyañob i ba cha'an ma'an t'an yic'ot 
yamba !ixic, yic'ot ma'an mi! c'uxob 
yats'al bA animal, yic'ot ma'an mi! c'uxob 
ch'ich'. 

21 Como c'alal ti ñoj oniyix ya! ti 
jujump'ej lum ti jujump'ej q'uinilel c'aj oj 
an jini mu! ba i q'uelbeñob ti c'am bA 
t'an i mandar tyac Moisés. Mi' sube' i 
sujmlel. 

22 Jini yajcabilo' ba ajsubt'añob ñumel 
yic'ot ancianojob yic'ot pejtyel ochemo' 
ba ti' t'an Dios ti' lajayob i t'an cha'an mi 
yajcañob cha'tiquil winic mu! ba i 
chocob majlel ya' ti Antioquía yic'ot 
Pablo yic'ot Bernabé. Ti yajeayob 
juntiquil Judas ba i c'aba' cha'chajp ba i 
c'aba' Barsabás. Ti yajcayob Silas je'el. 
Pejtyel jini ochemo' ba ti' t'an Dios mi' 
wen q'uelob ti ñuc ti cha'ticlel. 

23 Ti! ch'amayob majlel jun mu! ba i yal: 
Yajcabilon lojon ba ajsubt'an ñumel 
yic'ot ancianojob yic'ot ochemo! ba ti' 
t'an Dios mi lojon c choc majlel saludos 
cha'an pejtyel mach ba israeleticla 

hermañujob ya! ti Antioquía yic'ot ya! ti 
Siria yic'ot ya! ti Cilicia. 

24 Tsa'ix lojon cubi cha'tiquil uxtiquil 
winicob wa ba ch'oyol wati ti c'otiyob 
ya'ya'i. Chancol i lolon tyac'lañetla ti 
cabal t'an. Wale ma'an mi la' ña'tyan 
bajche' yoque yom la' ch'ujbin. Como 
chancol i lolon subeñetla cha'an yom mi 
la! ch'am tsep pachalel yic'ot yom la! 
jac'ben pejtyel i mandar Moisés. Pero 
com lojon c subeñetla cha'an ma'an ti 
lojon c chocoyob majlel. Ma'an ti lojon c 
xiq'uiyob i cantisañetla che! bajche' jini. 
25 Jin cha'an ti lojon c laja lojon c t'an 
cha'an mi lojon c yajcan winicob mu! bA 
i majlel i jula' añetla. Mux i motin 
majlelob yic'ot jini p'untyabilo' ba 
hermañujob Bernabé yic'ot Pablo. 

26 Cabal tsajniyob Bernabé yic'ot Pablo 
ya' ba' babaq'uen tsansanticob cha'an ti' 
cha'libeyob i toñel lac Yum Jesucristo. 
27 Chancol lojon c choc majlel Judas 
yic'ot Silas cha'an mi' wen pejcañetla 
cha'an mi' más tsictisabeñetla i sujmlel 
jini tsa' ba lojon c subetla ti jun. 

28 Jini Ch'ujul ba i Ch'ujlel Dios ti' wen 
cotyayon lojon c pensalin. Che' jini ti 
lojon c ña'tya cha'an mach yom mi lojon 
c lolon subeñetla cabal cha ba yom mi la' 
mel. Jini jach mi lojon c subeñetla jini 
mandar wersa yom ch'ujbintic. 

29 Jin jach jini mandar mu! bA i yale!: 
Ma' mi la' c'uxe' we'el tsa' ba ajq'ui 
melel ba dios tyac. Ma! mi la! c'uxe! 
ch'ich'. Ma! mi la! c'uxe! yats'al DA 
animal. CAñatyan la! ba cha'an ma'an 
t'an yic'ot yamba mach ba la' wijñamic 
mach ba la! ñoxi'alic. Mi ti la! ch'ujbi 
pejtyel jini, weñach mi quej la! wajñel. 
Jini jach mi lojon c subeñetla ti jun jini. 
30 Che! jini ili chantiquil winic ti 
loq'uiyob majlel. Che! ñac ti c'otiyob ya! 
ti Antioquía ti! xiq'ui i much'quiñob i bA 
pejtyel ochemo' ba ti! t'an Dios. Ti 
yaq'ueyob jini carta. 

31 Che! ñac ochemo' ba ti! t'an Dios ti' 
q'ueleyob jini carta c'ajañayob i yoj ti 
yubiyob. Ti ñuc isAbentiyob i pusic'al 
cha'an ti jini tsa! ba i q'ueleyob ti jun. 
32 Dios ti yaq'ueyob Judas yic'ot Silas i 


ña'tyan bajche' mi! wen cha'leñob 
subt'an. Jin cha'an jiñob ti' wen ñuc 
isabeyob i pusic'al ochemo' ba ti' t'an 
Dios je'el. Ti' xiq'uiyob i xuc'chocoñob i 
pusic'al ti' t'an Dios. 

33 Che! ñac ya! ti cayleyob cha'p'ej uxp'ej 
q'uin jini hermañujob ti yaq'ueyob i cha! 
sujtyel c'alal ya' ba'an jini tsa' ba i 
xiq'uiyob tyalel. Ti' subeyob sujtyel ti' 
ñach'tyalel i pusic'al. 

34 Silas ti! q'uextya i pusic'al cha'an 
caylec yati. 

35 Pablo yic'ot Bernabé ya' ti cayle ti 
Antioquía je'el. Jiñob yic'ot yaño! bA yi 
ti' bej cha'leyob cantisa yic'ot subt'an 
cha'an i t'an lac Yum. 


Pablo mi cha' loq'uel majlel ti subt'an 


36 Che! ñac ti ñumi cha'p'ej uxp'ej q'uin 
Pablo ti! sube Bernabé: Conla. La! lac 
cha! jula'an ti pejtyel lum tyac ba! ti lac 
subu i t'an lac Yum cha'an lac jula'an 
ochemo' ba ti' t'an Dios cha'an mi laj 
q'uel bajche' añob. Che' ti yala Pablo. 

37 Bernabé yom i pay majlel yic'ot Juan 
cha'chajp ba i c'aba' Marcos. 

38 Pero mach cha'iqui ti' ña'tya Pablo 
como ti! yamba ora jini Juan ti! cayayob 
ya! ti Panfilia. 

39 Cabal ti' cha'leyob tsats ba t'an. Pero 
mach junlajal ti' ña'tyayob. Jin cha'an ti' 
cayob i ba. Bernabé ti' paya majlel 
Marcos. Ti ochiyob ti barco cha'an 
majlicob ti Chipre. 

40 Pero Pablo ti yajca Silas cha'an mi 
majlel yic'ot. Jini ochemo' ba ti' t'an Dios 
ti' tyajayob ti oración cha'an Dios mi' chac 
cotyañob. Che! jini ti loq'uiyob majlel. 

41 Ti ñumiyob majlel ya! ti Siria yic'ot ya! 
ti Cilicia cha'an mi' xuc'chocobeñob i 
pusic'alob jini ochemo' ba ti' t'an Dios. 


Timoteo mi' pi'len majlel ti 
xambal Pablo yic'ot Silas 


1 1 Pablo yic'ot Silas ti c'otiyob ya! 
6 ti ili lum tyac Derbe yic'ot Listra 
ba i c'aba'. Ya' ti' tyaja juntiquil ochem 
ba ti! t'an Dios Timoteo ba i c'aba'. Israel 
ba x'ixic i ña' pero ochem ti' t'an Dios. 
Griego ba winic i tyat. 

2 Pejtyel ochemo' ba ti! t'an Dios ya! ti 
Listra yic'ot ya! ti Iconio ti! q'ueleyob ti 
ñuc Timoteo. 

3 Pablo yom i pay majlel Timoteo ti toñel 
yic'ot, pero ñaxan ti yaq'ue ti tsepol i 
pachalel cha'an ma' mi' lolon cha'leñob 
cabal lolon t'an israelob ya' ba' mi quej i 
majlelob. Como pejtyelel israelob ya'i 
yujilob isujm cha'an griego ba winic i 
tyat Timoteo. Jini griegojo' ba winicob 
mach'an mi yaq'uen i ch'am tsep 
pachalel i yalobilob. 

4 a! ti pejtyel jini lum tyac ba! ti ñumi 
Pablo yic'ot Silas yic'ot Timoteo ti' wen 
subeyob ochemo' ba ti' t'an Dios pejtyel 
tsa! DA i yala jini yajeabilo' ba 
ajsubt'añob ñumel yic'ot ancianojob ya' 
ti Jerusalén. 

5 Cha'ach bajche' jini ti wen 
xuc'chocobentiyob i pusic'al jini ochemo! 
ba ti' t'an Dios. Ti jujump'ej q'uin ti 
oc'ayob. 


Che' bajche' ti ñajal Pablo ti yila 
juntiquil winic ch'oyol ba ti Macedonia 


6 Jini Ch'ujul ba i Ch'ujlel Dios ma'an ti 
yaq'ueyob i cha'leñob subt'an ya' ti 
pañimil Asia ba i c'aba'. Jin cha'an ti 
t'uñuyob ñumel ti yamba pañimil tyac 
Frigia yic'ot Galacia ba i c'aba'. 

7 Che' ñac ti c'otiyob ya' ti' ti' pañimil 
Misia ba i c'aba' ti! lolon ña'tyayob mi 
quej i yochelob ti yamba pañimil Bitinia 
ba i c'aba'. Pero jini Ch'ujul ba i Ch'ujlel 
Jesús ma'an ti yac'a ochel. 

8 Che' jach ti ñumiyob c'alal ya' ti' ti' 
Misia. Ti c'otiyob ti lum Troas ba i c'aba! 
ya! ti! ti' colem ja'. 

9 Che! ñac ya! tyo añob yati, ti jump'ej 
ac'balel Pablo ti yila che! bajche! ti ñajal 
juntiquil winic am ba ti pañimil 
Macedonia ba i c'aba'. Wa'al jini winic. 
Chancol i pejcan ti wocol t'an. Ti yAlA: 
Wa! ma! tyAlel ti Macedonia cha'an ma! 
cotyañon lojon. Che! ti yala jini winic. 
10 Che! ñac ti yila Pablo che! bajche' ti 
ñajal jini winic am ba ti Macedonia, ora 
jach tic chajpa lojon c ba cha'an mi lojon 
c majlel ya'i. Joñon Lucason tsa! ba c 
ts'ijbu ili jun ti majliyon quic'otyob como 


ti lojon c ña'tya Dios chancol i chocon 
lojon majlel ya'i cha'an mi lojon c 
subeñob bajche' mi' tyajob i cotyantyel. 


Pablo yic'ot Silas ya' ti lum 
Filipos bA i c'aba' 


11 Ya' ti Troas ti ochiyon lojon ti barco. 
Tyoj ti majliyon lojon ya' ti lum joyol ba 
ti ja! Samotracia ba i c'aba'. Ti yijc'alel ti 
c'otiyon lojon ya' ti lum Neápolis ba i 
c'aba'. 

12 Yati ti loq'uiyon lojon ti barco. Ti 
majliyon lojon ti lum Filipos ba i c'aba'. 
Jiñach más ñuc ba lum ti Macedonia ti' 
tyojel paso' q'uin. An ti' wenta 
romanojob. Ya' ti cayleyon lojon cha'pej 
uxp'ej q'uin. 

13 Ti jump'ej q'uin che' i q'uinilel c'aj oj 
ti loq'uiyon lojon majlel ti' ti' jini lum. Ti 
buchleyon lojon ya! ti! ti! ja! ba! mi! bele! 
much'quiñob i ba quixtyañujob ti 
oración. Ti lojon c sube i t'an Dios jini 
x'ixicob tsa' ba c'otiyob. 

14 Lidia i c'aba' jini juntiquil tsa' ba c'oti. 
Ch'oyol ba ti lum Tiatira ba i c'aba'. 
Xchon pisil jini Lidia. Mi' chon c'otyajax 
ba chaccojam ba pisil. Jini Lidia mu' ba i 
ch'ujutisan Dios chancol i wen ñach'tyan 
i t'an Dios bajche' ti! subu Pablo. Che' 
jini lac Yum ti! nijcAbe i pusic'al cha'an i 
ña'tyan cha ba ti yala Pablo. 

15 Ti! ch'ama ja! jini Lidia yic'ot pejtyelel 
año! ba ti yotyot. Ti wi'il ti wocol t'an ti! 
subeyon lojon: Mi jatyetla mi la! ña'tyan 
yoque melelach ochemon ti' t'an Dios a 
wocolic mi la! tyalel ti poj jijlel ti cotyot. 
Wersa ti! subon lojon c majlel. Che! jini ti 
lojon c jac!be i t'an. 

16 Jump'ej q'uin che' ñac chancol lojon c 
majlel ya' ba' i tyalel ti lojon c cha'le 
oración ti lojon c tyaja juntiquil xc'alal 
an yic'ot xiba ti' pusic'al. Jini xiba am ba 
ti' pusic'al ti yaq'ue i lu' niq'ui ña'tyan 
cha ba yes mi quej i yujtyel. Moso jini 
xc'alal. Jini i yumob ti! ganariyob cabal 
tyaq'uin como mi' c'ajtibeñob i tyojol 
cha'an i subeñob quixtyañujob cha bA yes 
mi quej i yujtyel. 

17 Jini xc'alal ti queji i tsacleñon lojon 
majlel yic'ot Pablo. Ti c'am ba t'an ti 

yala: Iliyi winicob jiñach mu! bA i 
cha'liben i troñel Dios mach'a ba'an i 
p'isol i ñuclel. Chancol i subeñetla 
bajche' mi la' tyaj la' cotyantyel. Che' ti 
yala jini xc'alal. 

18 Cha'ach ti! bej cha'le cha'p'ej uxp'ej 
q'uin. Pablo mach yomox i chac ubin. Ti 
queji i ts'itya! mich'q'uel. Jin cha'an ti' 
sutqui i wut i q'uel jini xc'alal. Ti! pejcA 
jini xiba. Ti yala: Cha'an ti' p'atyalel 
Jesucristo mic xiq'uet loq'uel ti ili xc'alAli 
che'en. Ora jach ti loq'ui jini xiba. 

19 Pero che! ñac ti! ña'tya i yum x'calal 
che' mach ch'ujbix i chac ganariñob 
tyaq'uin cha'an ti jini xc'alal ti' chucuyob 
Pablo yic'ot Silas. Ti' payayob majlel 
ba'an año' ba ye'tyel ya' ba' mi' cha'len 
melojel. 

20 Jini tsa! bA i payayob majlel ti! pejcA 
año! ba ye'tyel. Ti yala: Jini israelo' bA 
winicob chancol i wen nijcañob 
quixtyañujob wa' ba' añonla. 

21 Chancol i cantisan quixtyañujob 
bajche' ñamal i bele' cha'leñob israelob. 
Pero mach yom mi la cubin. Mach yom 
lac cha'len bajche' mi' cantisañob como 
romanojonla. Che' ti yalayob. 

22 Che! jini pejtyel quixtyañujob ti queji i 
contrajiñob Pablo yic'ot Silas. Jini año! 
ba ye'tyel ti' xiq'ui i jochbeñob i pislel 
cha'an mi yac'beñob ti tye'. 

23 Che! ñac ti ujti i wen ac'beñob ti 
yotsAyob ti cachol. Jini am ba ye'tyel ti' 
xiq'ui ajcañatya cachonibal cha'an mi' 
wen cAñatyañob. 

24 Che! ñac ti yubi ili t'an, jini ajcañatya 
cachonibal ti yotsayob ti más tyam bA 
cachonibal. Ti! ñet'beyob yoc ti tabla 
melel yic'ot cha'p'ej ba! tyocol ba! mi 
yotsan yoc. 

25 Che! bajche' ti xiñil ac'balel chancolob 
ti oración yic'ot chancol i c'ayob Dios 
Pablo yic'ot Silas. Jini yamba xcacholob 
chancol i ñach'tyañob. 

26 Ti saj ora jach ti ñumi yoque p'atyal 
ba i yujquel lum. Ti' wen nijca pejtyel 
cachonibal c'alal ti' chujquil. Ti bajñel 
jajmi pejtyel i ti' tyac cachonibal. Ti lu! 
tijqui i cadeñajlel tyac pejtyel cachalo' 
ba. 


27 Ti p'ixi jini ajcañatya cachoñibal. Che! 
ñac ti yila che' lu! jamalix pejtyel i ti' 
tyac cachonibal ti' ch'ama i machit 
cha'an i bajñel tsansan i ba como ti' lolon 
ña'tya cha'an ti puts'iyob pejtyel 
xcacholob. 

28 Pero Pablo ti' cha'le c'am ba t'an. Ti 
yala: Mach a tyac'lan a ba. Wa'ach lu! 
añon lojon, che'en. 

29 Jini ajcañatya cachonibal ti' c'ajti 
c'ajc. Ti ochi ti ajñel ya! ba'an Pablo 
yic'ot Silas. Tsitsiña ti baq'uen ti ñocle 
ya! ti yeba yoc Pablo yic'ot Silas. 

30 Che! jini ti' payayob loq'uel ti 
cachonibal. Ti' c'ajtibeyob: Winicob, 
¿chuquiyes yom c cha'len cha'an mic tyaj 
j cotyantyel? che' ti yala. 

31 Pablo yic'ot Silas ti' jac'ayob: Ch'ujbin 
lac Yum Jesucristo. Che' jini mi quej a 
tyaj a cotyantyel, jatyet yic'ot jini año! bA 
ti a wotyot. Che! ti! jac'a Pablo yic'ot 
Silas. 

32 Che! jini ti' subeyob i t'an lac Yum 
pejtyelel jini año! ba ti yotyot ajcañatya 
cachonibal. 

33 Aunque ac'balelix, ti jini jach ba ora 
jini ajcAñAtya cachonibal ti! pocbeyob i 
lojwel tyac. Che! jini ti' wa! ch'amayob 
ja! jini ajcañatya cachonibal yic'ot 
pejtyelel año' ba ti yotyot. 

34 Che' jini ti' payayob ochel ti yotyot 
Pablo yic'ot Silas. Ti yaq'ueyob i yuch'el. 
Wen c'ajacñayob i yoj jini ajcañatya 
cachonibal yic'ot año' ba ti yotyot como 
ti' ch'ujbiyob Dios. 

35 Che! yomox sac'an jini año! ba ye!tyel 
ti' xiq'ui majlel policíajob ti cachonibal 
cha'an mi! subeñob ajcAñatya cachonibal 
cha'an i colob Pablo yic'ot Silas. 

36 Jini ajcañatya cachonibal ti! sube 
Pablo: Jini año' ba ye'tyel ti' xiq'uiyon 
cha'an mij coletla. Wale ch'ujbiyix 
loq'uiquetla ti libre. Che! ti yala jini 
ajcañatya cachonibal. 

37 Pero Pablo ti' subeyob jini policíajob: 
Joñon lojon romanojon lojon. Ti' 
tyojlelob quixtyañujob ti yac'beyon lojon 
ti tye! che! ñac ma'an ti saj yac'on lojon c 
mel lojon c bA. Ti yotsayon lojon ti 
cachonibal. Wale yomob i mucul 

loc'sañon lojon. Mach cha'ic yom. La! 
tyalicob i bajñel loc'sañon lojon. Che! ti 
yala Pablo. 

38 Jini policíajob ti sujtiyob. Ti' wen 
subeyob jini año' ba ye'tyel pejtyel cha 
ba ti yala Pablo. Jini año' ba ye'tyel ti 
quejiyob ti baq'uen che' ñac ti yubiyob 
cha'an romanojob Pablo yic'ot Silas. 

39 Jini año! bA ye'tyel ti majliyob ya! ti 
cachonibal. Ti! c'ajtibeyob Pablo yic'ot 
Silas cha'an mi! ñusAbeñob pejtyelel jini 
tsa! bA ujti. Che! jini ti' payayob loq'uel ti 
cachonibal. Ti' c'ajtibeyob cha'an 
loq'uicob ti jini lum. 

40 Che' ñac ti loq'ui ti cachonibal Pablo 
yic'ot Silas ti majliyob ti yotyot Lidia. Ti 
cha! pejcayob ochemo' ba ti' t'an Dios. Ti 
ñuc isabeyob i pusic'al. Che' jini ti 


loq'uiyob majlel. 
1 1 Che' ñac ti ñumiyob majlel 

7 Pablo yic'ot Silas, ti ñumiyob ti 
lum tyac Anfípolis yic'ot Apolonia bA i 
c'aba!. Che! jini ti c'otiyob ya! ti yamba 
lum Tesalónica ba i c'aba'. Ya'an jump'ej 
i templo israelob. 
2 Pablo, che' bajche' mi' bele' cha'len, ti 
ochi ti i templo israelob. Ti' wen 
pejcAyob. Ti! subeyob i t'an Dios. 
Cha'ach ti! cha'le ti jujump'ej i q'uinilel 
c'aj oj c'alal uxp'ej semana. 
3 Ti jini ts'ijbubil ba i t'an Dios tsa! bA 
ts'ijbunti che' ñac max tyo ajn ti mulawil 
Jesús, Pablo ti! wen tsictisabeyob bajche' 
ti' wersa ñusa wocol Cristo. Ti' subeyob 
cha'an ti' wersa sajti Cristo pero ti wi'il ti 
tyejchi loq'uel ba'an sajtyemo' ba. Che' 
jini, ti yala: Jini Jesús che! bajche' tic 
subetla, jiñach jini Cristo, jiñach jini 
yajcabil ba i cha'an Dios. Che! ti yala 
Pablo. 
4 Che! jini lamital tsa! ba i ñach'tyabeyob 
i t'an ti! ch'ujbiyob Jesús. Ti yotsayob i 
ba yic'ot Pablo yic'ot Silas. Cha'ach je'el 
cabal mach ba israelob chac c'ajalob i 
cha'an Dios ti' ch'ujbiyob Jesús. Cha'ach 
je'el cabal x'ixicob año' ba i ñuclel. 
5 Jini israelob mach'a ba'an ti! ch'ujbiyob 
Jesús ti queji i ts'a'q'uelob Pablo yic'ot 


Ju'upojolo' ti Tesalónica 


Silas como lamital i pi'alob chancol i 
yochelob ti' t'an Dios. Che' jini, ti' 
much'quibeyob cha'tiquil uxtiquil 
simaroño! ba, ts'ubo' bA winicob tsa! bA 
quejiyob ti c'am ba t'an ti! contra Pablo 
yic'ot Silas. Cha'ach ti! xiq'uiyob pejtyel 
año! bA ti lum ti! contrajob. Che! jini ti 
wersa ochiyob ti yotyot juntiquil Jasón 
ba i c'aba' cha'an i saclan Pablo yic'ot 
Silas. Yomob i chucob majlel ya! ti' 
tyojlel quixtyañujob. 

6 Pero mach'an ti! tyajayob. Che' jini ti' 
tyujc'ayob majlel Jasón yic'ot yaño' ba 
ochemo' ba ti! t'an Dios ya! ba'an año! bA 
ye'tyel. Ti c'am ba t'an ti yalayob: Jini 
winicob tsa' ba yaq'ueyob i sutquin i 
pensal quixtyañujob ti pejtyel pañimil, 
wale wa! ti tyaliyob je'el wa'wa'i. 

7 Jini Jasón ti' payayob ochel ti yotyot. 
Chancox i lu' ts'a'leñob i t'an jini ñoj ñuc 
ba ye'tyel como mi yalob an yamba rey. 
Jiñach jini Jesús mi yalob. Cha'ach ti 
yalayob jini simaroño! bA. 

8 Che' ñac ti yubiyob jini t'an pejtyelel 
quixtyañujob yic'ot año! ba ye'tyel ti 
queji i mich'an. Ti quejiyob ti 
ju'lapojlamiyel. 

9 Pero jini Jasón yic'ot yaño! ba yi ti 
lolon aq'uentiyob i tyojob i mul. Ti' 
coloyob. 


Pablo yic'ot Silas ya' ti Berea 


10 Che! ac'balelix jini ochemo' ba ti' t'an 
Dios ti' wa' xiq'uiyob majlel Pablo yic'ot 
Silas cha'an majlicob ti yamba lum Berea 
ba i c'aba'. Che! ñac ti c'otiyob ya'i ti 
ochiyob ti i templo israelob. 

11 Más utsob jini israelob che! bajche' ya' 
ti Tesalónica. Ñoj yom i yubiñob i t'an 
Dios. Ti jujump'ej q'uin ti' wen saclayob 
bajche' ts'ijbubil ti' t'an Dios cha'an mi' 
ña'tyan mi melelach che' bajche' ti 
subentiyob. 

12 Che' jini cabalob ti ochiyob ti' t'an 
Dios. Cabal ti ochiyob je'el jini mach bA 
israelob winicob x'ixicob mu! bA 
q'uejlelob ti ñuc. 

13 Che! ñac ti yubiyob jini israelob ya! ti 
Tesalónica che! chancol i sub i t'an Dios 
Pablo ya! ti Berea, ti majliyob cha'an i 

xic! quixtyañujob cha'an mi! ts'a'q'uelob 
Pablo. 

14 Jini ochemo! ba ti! t'an Dios ti! 
xiq'uiyob Pablo cha'an i majlel ti ora jach 
ya! ti lac'al i ti' ja'. Pero Silas yic'ot 
Timoteo ti cayleyob ya! ti Berea. 

15 Jini tsa! bA majli i yac'ob Pablo ti' 
pi'leyob majlel ti xambal c'alal ya' ti lum 
Atenas ba i c'aba'. Che! jini, Pablo ti' 
xiq'uiyob i subeñob Silas yic'ot Timoteo 
cha'an mi tyalel je'el mi ch'ujbiyach i 
tyalel cha'an ya! mi c'otyel i tyajob i bA. 
Che' jini ti sujtiyob majlel ti Berea jini 
winicob. 


Pablo ya' ti lum Atenas bA i c'aba' 


16 Che! ñac Pablo chancol tyo i pijtyan 
Silas yic'ot Timoteo ya! ti Atenas 
ch'ajyem ti queji yubin ti' pusic'al como 
ti yila an cabal melel ba i diosob ti' lum. 
17 Jin cha'an ya! ti i templo israelob ti' 
pejcAyob i ba Pablo yic'ot israelob yic'ot 
yaño! ba mu! ba i ch'ujutisañob Dios 
je'el. Ti jujump'ej q'uin ti' pejcayob 
majchical jach ti' tyaja ya' ba' mi' 
much'quiñob i ba ti t'an quixtyañujob. 
18 Lamital jini winicob chancol ba i 
camben i cantisa epicúrejob ba i c'aba! 
yic'ot yaño' ba chancol ba i camben i 
cAntisa estoicojob ba i c'aba! ti queji i 
pejcañob Pablo. ¿Chuqui yom i subeñonla 
jini winic mu! ba ti chac t'an? che'ob. 
Yaño' ba ti yalayob: C'o'ojlach jiñach 
juntiquil mu! ba i sube' tsiji' ba t'an cha'an 
yamba dios tyac, che'ob. Che' ti yalayob 
como Pablo chancol i subeñob t'an cha'an 
Jesús yic'ot chancol i subeñob cha'an 
Jesús ti tyejchi loq'uel ba'an sajtyemo! bA. 
Cha'ach mi quej i tyejchelob yaño' ba 
je'el. Che' ti yala Pablo. 

19 Che! jini ti' payayob majlel ya! ti 
jump'ej saj wits Areópago ba i c'aba' ba' i 
tyAlel mi! much'quiñob i ba junmujch!' 
winicob año' ba ye'tyel. Jiñob ti yalayob: 
Com lojon cubin i sujmlel jini tsiji' ba 
t'an chancol ba a ch'am tyalel. 

20 Ma'an ba! ba ora ti lojon cubi bajche' 
chancol a wale'. Com lojon cubin pejtyel i 
sujmlel. Che! ti yalayob jini much'quibilo' 
ba quixtyañujob año! ba ye'tyel. 


21 Como pejtyel ya' ba chumulob ya'i yic'ot 
ch'oyolo' ba ti yamba lum mu' ba i 
chumtyal ya'i, jin jach mi' ñach'tyañob o mi 
yalob tsijib tyac ba c'alal mi ñumel q'uin. 
22 Che' jini Pablo ti wa'le ya' ti' tyojelob 
jini ya' ba'añob ti Areópago. Ti yala: 
Pi'alob wa' ti Atenas. Mij q'uel cha'an 
chac c'ajal la' cha'an pejtyel la' dios tyac. 
23 Che' ñac ti ñumiyon wa' ba' añetla ti 
quila ba' mi la' ch'ujbin la' dios tyac. Tic 
tyaja jump'ej i pantye!lel la! dios tyac ba! 
mi yal: I cha'an ba jini dios mach'a ba'an 
mi' cañob quixtyañujob, che' mi yal. Jini 
Dios chancol ba la' ch'ujbin aunque 
mach'a ba'an ti la' caña, jiñach jini Dios 
chancol ba c subeñetla. 

24 Jini Dios tsa' ba i mele mulawil yic'ot 
pejtyel i bal jiñach i yum pejtyel chan 
yic'ot pejtyel mulawil. Ma'an mi 
chumtyal ti templo tyac mu' ba i mele' 
quixtyañujob. 

25 Mach'an mi cotyantyel Dios ti jini mu' 
ba i cha'len quixtyañujob. Como Dios i 
bajñel mi yaq'ueñonla laj cuxtyalel ti lac 
pejtyelel yic'ot pejtyelel cha ba tyac i 
c'ajñibal lac cha'an. 

26 Dios ti' mele jini ñaxan ba 
quixtyañujob. Che' jini loq'uemo' ba ti 
jini ñaxan ba ti' mele pejtyelel 
quixtyañujob mu! ba i chumtyal ti pejtyel 
mulawil. Jini mi' yal cha ba ti q'uin mi' 
ch'oc añob yic'ot baqui ba pañimil mi 
chumtyalob. 

27 Cha'ach ti' lu' meleyob cha'an mi' 
saclañob Dios cha'an mi' tyajob mi 
ch'ujbiyach i tyajob. Pero melelach 
mach'an ñajt an ba'añonla Dios ti 
jujuntiquilonla. 

28 Como cuxulonla ti Dios. Jini mi 
yaq'ueñonla lac nijcan lac ba. Mi 
yaq'ueñonla lac mel pejtyelel cha ba tyac 
mi lac mel. Che! bajche' ti yala cha'tiquil 
uxtiquil ajts'ijbob wa! ti la! lumal. Ti 
yalayob: I yalobilonla Dios, che'ob. 

29 Che! yalobilonla Dios, che! jini mach 
yom lac lolon ña'tyan cha'an che! bajche' 
diosach cha ba tyac mu' ba i mel 
quixtyañujob che! bajche' mi! bajñel 
ña'tyan i mele! mi ti oro mi ti plata mi ti 
tyunic. 

30 Dios ti' cuchbeyob mach bA wen bA i 
melbal winicob ti ñoj oniyix che! ñac 
max tyo i cañayob Dios. Pero wale mi! 
xic'ob pejtyelelob am ba ti mulawil 
cha'an mi! q'uexob i pensal cha'an i 
cayob i mul. 

31 Como tsa'ix yajca jump'ej q'uin che! 
mi quej i lu' melob i ba ti pejtyelelob ti' 
tyojlel Dios. Tsa'ix yajca winic mu! DA 
yac! tyoj bA melojel. Tsa'ix i tsictisA 
majchqui jini che' ñac ti tyejche loq'uel 
ba'an sajtyemo' ba. Che' ti yala Pablo. 
32 Lamital che' ñac ti yubiyob ili t'an 
cha'an mi quej i tyejchelob loq'uel ba'an 
sajtyemo' ba ti' wajleyob. Lamitalob ti 
yalayob: Com lojon c más ubin i sujmlel 
jini chancol ba a sub. Che' ti yalayob. 

33 Che' jini Pablo ti loq'ui majlel ba'añob. 
34 Lamital tsa' ba yubiyob i t'an Pablo ti' 
ch'ujbiyob. Ti yotsayob i ba yic'ot Pablo. 
Cha'ach ti' ch'ujbi juntiquil winic am ba 
ye'tyel ya! ti Areópago. Dionisio i c'aba! 
jini winic. Cha'ach je'el juntiquil x'ixic 
Dámaris ba i c'aba'. Yic'ot yaño! bA 
quixtyañujob ti' ch'ujbiyob je'el. 


Pablo ya' ti lum Corinto ba i c'aba' 

1 8 1 Che! jini Pablo ti loq'ui majlel 
ti Atenas. Ti majli ti lum Corinto 

bA i c'aba'. 
2 Ya' ti! tyaja juntiquil israel ba winic 
ch'oyol ba ti pañimil Ponto ba i c'aba!. 
Aquila ba i c'aba! ba winic. Ma'an jal ti 
loq'uiyob majlel ti pañimil Italia ba i 
c'aba! jini Aquila yic'ot yijñam Priscila bA 
i c'aba!. Wersa ti loq'uiyob como jini ñoj 
ñuc bA yumal Claudio ba i c'aba! ti' 
xiq'ui loq'uel ti Roma pejtyel israelob. 
Jini Roma jiñach ba'an jini ñuc ba yumal 
ya! ti Italia. Ya! ti c'otiyob ti Corinto 
Aquila yic'ot Priscila. Ya' ti majli Pablo i 
jula'añob. 
3 Cha'an lajal an i toñel Pablo che' 
bajche' jini cha'tiquil, ya' ti ochi 
yic'otyob. Junlajal muc'ob ti troñel ti ts'is 
carpa ba otyot. 
4 Tijujump'ej i q'uinilel c'aj oj Pablo ti ochi 
ya' ti i templo israelob. Ti' subeyobi t'an 
Dios yic'ot ti' wen tsictisabeyob i sujmlel 
jiniisraelob yic'ot mach ba israelob. 


5 Silas yic'ot Timoteo ti loq'ui majlel ya' 
ti Macedonia. Che! ñac ti c'otiyob ya! 
ba'an Pablo ti! caya i toñel ti ts'is carpa 
ba otyot cha'an mi' cha'len subt'an c'alal 
mi ñumel q'uin yic'ot cha'an mi' subeñob 
israelob ti ñoj tsiquil ba t'an cha'an Jesús 
jiñach Cristo jini yajcAbil ba i cha'an 
Dios chancol ba i pijtyañob. 

6 Pero jini israelob ti queji i ts'a'q'uelob 
Pablo. Leco ti' subeyob. Che' jini Pablo ti' 
lijea i pislel cha'an i señajlel cha'an mach 
wen bajche' chancol i cha'leñob. Ti yala: 
La! mulach mi quej la! sajtyel como 
ma'an chancol la! ch'ujbin Jesús. Mach c 
mulic. Como joñon tic subetla i t'an Dios. 
Wale mi quej c majlel ti sub t'an ba'an 
mach ba israelob. Che! ti yala Pablo. 

7 Ti loq'ui majlel ti i templo israelob. Ti 
majli ti yotyot juntiquil winic mu! bA i 
ch'ujutisan Dios Justo bA i c'aba'. Ya'an 
yotyot ti! t'ejl i templo israelob. 

8 Juntiquil winic Crispo ba i c'aba! yic'ot 
pejtyel año! ba ti yotyot ti ochiyob ti' t'an 
Dios. An ñuc ba ye!tyel ti i templo 
israelob jini Crispo. Che! ñac ti yubiyob i 
t'an Dios cabAl yaño! bA ya! ti Corinto ti 
ochiyob ti! t'an Dios je'el. Ti! ch'amayob 
ja'. 

9 Che! jini, jump'ej ac'balel Jesús ti! pejcA 
Pablo che! bajche' ti ñajal. Ti yala: Mach 
a cha'len baq'uen. Ma! bej cha'len 
subt'an. Mach a wactyan a sube'. 

10 Como wa'añon quic'otyet. Ma'an 
majch ch'ujbi i tyac'lañet. Como cabalob 
wa' ti ili lum mi quej i jac'beñoñob c 
t'an. Che! ti subenti Pablo ti Jesús. 

11 Cha'ach che! jini, ya! ti cayle Pablo ya' 
ti Corinto c'alal jump'ej jab ti tyAli xiñil 
jabil. Ti! bej cantisayob i t'an Dios. 

12 Che' ñac juntiquil winic Galión ba i 
c'aba' ti ochi ti ñuc ba ye'tyel ya! ti 
pañimil Acaya ba i c'aba' jini israelob ti! 
much'quiyob i ba ti' contra Pablo. Ti' 
pAyAyob majlel ya! ba! mi! melob i ba 
quixtyañujob. 

13 Ti! subeyob jini ñuc ba ye'tyel: Jini 
winic chancol i xic'ob quixtyañuyob 
cha'an mi' ch'ujutisañob Dios che! 
bajche' tic'bil ti' t'an am ba ye'tyel, 
che'ob. 

14 Quejelix mu! ti t'an Pablo che! ñac jini 
Galión ti! sube israelob: Ubinla. Anqui 
ñuc ba i mul ili winic, che! jini melelach 
yom mic ñach'tyabeñetla la! t'an jatyetla 
israelet ba la. 

15 Pero mach che'ic bajche! mi la! wale". 
Muc! jach la! mich'q'uel la! ba cha'an ti 
caj mach junlajal mi la! pensalin t'an tyac 
yic'ot c'aba' tyac. Yic'ot mach junlajal 
chancol la! ña'tyan i sujmlel la! mandar 
tyac. Bajñel melela. Mach com cotsan c 
ba cha'an ti caj jini. Che! ti yala jini ñuc 
ba yumal. 

16 Che! jini ti! chocoyob loq'uel ya! ba' 
mi! cha'leñob melojel. 

17 Jini mach ba israelob ti' chucuyob jini 
más ñuc ba ye'tyel ti i templo israelob 
Sóstenes ba c'aba'. Ti yac!beyob ya! ti! 
cantyalel i wut ñuc bA yumal. Pero ma'an 
cha ba ti yala jini yumal Galión ba i 
c'aba'. 


Pablo ti sujti ti Antioquía cha'an mi 
loq'uel majlel ti subt'an ti más ñajt 


18 Cabal q'uin ti cayle ya' ti Corinto 
Pablo. Che' jini, ti' subeyob adios pejtyel 
ochemo' ba ti' t'an Dios. Ti majli ti 
jump'ej lum ya! ti ti! ja! Cencrea, ba i 
c'aba'. Priscila yic'ot Aquila ti motin 
majli yic'ot. Che' jini ya' ti Cencrea, 
Pablo ti yac'a ti pitis tset'ol i jol cha'an i 
señajlel ti ts'actiyi i t'an bajche' ti' wA 
sube Dios. Che' jini ti motin ochiyob ti 
barco yic'ot Priscila yic'ot Aquila cha'an 
mi majlelob ti pañimil Siria ba i c'aba'. 
19 Che! ñac ti c'otiyob ti mali lum Efeso 
bA i c'aba! ya! ti' cayayob Priscila yic'ot 
Aquila. Che' jini Pablo ti majli ya' ti i 
templo israelob. Ya! ti! pejca israelob tsa! 
bA i much'quiyob i bA. 

20 Ti! wersa subeyob cha'an mi bej 
caytyal pero Pablo mach yomox caytyal. 
21 Che! jini ti' subeyob mux i majlel. Ti 
yala: Wersa mic majlel ti Jerusalén 
cha'an mic ñusan jini tyal ba q'uin. Pero 
mu! tyo c cha! tyalel j q'ueletla mi che' 
yom Dios. Che! ti yala Pablo. Che! jini ti 
ochi ti barco. Ti loq'ui majlel ti Efeso. 

22 Che! ñac ti c'oti Pablo ya! ti Cesarea ti 
loq'ui ti barco. Ti majli ti Jerusalén i 


yaq'ueñob saludos ochemo' ba ti! t'an 
Dios. Che! jini ti c'ala jubi majlel ti 
Antioquía. 

23 Ya! ti poj jale. Che! jini ti cha! loq'ui 
majlel cha'an mi cha! ñumel ti jujump'ej 
lum tyac ba! ti ñumi ti yamba ora ya! ti 
jini pañimil tyac Galacia yic'ot Frigia bA i 
c'aba!. Ya! ti! xuc'chocobeyob i pusic'al 
ochemo' ba ti! t'an Dios. 


Ti' cha'le sub t'an Apolos ya' ti Efeso 


24 Ti jim ba ora ti c'oti ti Efeso juntiquil 
israel bA winic Apolos ba i c'aba'. 
Ch'oyol ti lum Alejandría ba i c'aba'. 
Wen yujil bajche' ts'ijbubil ti' t'an Dios. 
Wen yujil subt'an je'el. 

25 Ti wen cantisanti ti' t'an Jesús. 
C'otyajax ti' cha'le t'an. Tsiquil i sujmlel 
ti' subeyob cha'an Jesús. Pero che' jach 
ti' caña bajche' ti yac'a ch'am ja! Juan. 
26 Apolos uts'at ti queji ti t'an ya! ti i 
templo israelob. Pero che' ñac ti queji 
yubiñob i t'an jini Priscila yic'ot Aquila 
ti' poj paya majlel cha'an mi! pejcan. Ti' 
wen tsictisAbeyob i sujmlel i t'an Dios jini 
max tyo ba ti yubi ti yamba ora. 

27 Che! ñac yom majlel Apolos ya! ti 
pañimil Acaya ba i c'aba' jini ochemo! bA 
ti' t'an Dios ti! cotyayob. Ti! chocoyob 
majlel carta cha'an wen p'untyantic ti 
jini ochemo! ba ti! t'an Dios ya!i. Che! ñac 
ti c'oti ya! ti Acaya ti! wen cotyayob jini 
tsa' ba ch'ujbiyob Dios cha'an ti caj i 
yutslel i pusic'al Dios. 

28 Ti' tyojlelob pejtyel quixtyañujob ti' 
wen pejca jini israelob. Ti! wen pas'eyob 
cha'an ma'an tyoj jini chancol ba i 
pensaliñob. Ma! ti! ña'tya bajche' mi' 
jac'ob. Ti Ts'ijbubil ba i T'an Dios ti' 
tsictisabeyob cha'an Jesús jiñach Cristo 


chancol ba i pijtyañob. 

1 Q 1 Che! ñac ya! tyo an ti Corinto 
jini Apolos, Pablo ti ñumi majlel 

ti witsowits tyac. C'alal ti c'oti ti Efeso. 

Ya' ti' tyaja cha'tiquil uxtiquil ochemo' 

ba ti' t'an Dios. 

2 Pablo ti' c'ajtibeyob: ¿Tsa'ix ba ochi ti 

la! pusic'al Ch'ujul ba i Ch'ujlel Dios che! 


Pablo ya' ti Efeso 

ñac ti la! ch'ujbi Jesús? Che! ti' 
c'ajtibeyob Pablo. Jiñob ti! jac'ayob: Mi 
tsa'ic lojon cubi mi an Ch'ujul ba i 
Ch'ujlel Dios. Che' ti' jac'ayob. 

3 Che' jini Pablo ti' c'ajtibeyob: ¿Chuqui 
ti ch'am ja! ti la! ch'ama? che'en. Jiñob 
ti' jac'ayob: Jini ch'am ja! tsa! ba i yAC'A 
Juan, che'ob. 

4 Pablo ti! subeyob: Juan ti yac'a ti ch'am 
ja! quixtyañujob cha'an i señaAjlel tsa'ix i 
cAyAyob i mul. Pero Juan ti! subeyob 
je'el yom i ch'ujbiñob jini tyal tyo ba ti i 
pat. Jiñach jini Cristo tsa! ba i yajca Dios. 
Jiñach jini Jesús. Che! ti yala Juan, che! 
Pablo. 

5 Che! ñac ti yubiyob i t'an Pablo, ti' 
ch'amayob ja' cha'an tsiquil ti' 
ch'ujbiyob lac Yum Jesús. 

6 Che! ñac ti yac'a i c'ab Pablo ti' pam i 
jol, jini Ch'ujul ba i Ch'ujlel Dios ti ochi 
ti' pusic'alob. Ti quejiyob ti t'an ti yan 
tyac ba t'an. Ti! subuyob t'an che! bajche' 
ti yaq'ueyob i sube' Dios. 

7 Che' bajche' doce winicob ti 
pejtyelelob. 

8 C'alal uxp'ej uw ti bele' ochi Pablo ti i 
templo israelob ba' uts'at ti' cha'le 
subt'an. Ti! wen sube quixtyañujob 
cha'an i yumintyel Dios. 

9 Pero juntiquil cha'tiquil ti mich'a 
cha'an mach yom i ch'ujbiñob. Tsucul 
t'an ti i subeyob i t'an Dios ti! tyojlel 
quixtyañujob. Che! jini Pablo ti loq'ui 
majlel ya! ba'añob. Ti' payayob majlel 
ochemo' ba ti! t'an Dios ya! ti jump'ej 
escuela i cha'an bA Tiranno ba i c'aba! bA 
winic. Ya! ti' subeyob i t'an Dios ti 
jujump'ej q'uin. 

10 Cha'ach ti! bej cha'le c'alal cha'p'ej jab 
cha'an pejtyelelob ya' ba chumulob ti 
pañimil Asia ba i c'aba' ti yubiyob i t'an 
lac Yum Jesús. Cha'ach israelob je'el 
yic'ot mach ba israelob ti yubiyob. 

11 Dios ti yaq'ue i pase' ñuc tyac ba i 
p'atyalel Pablo. 

12 Jinic tyo an i p'atyalel jini cajchilal yic'ot 
i pislel tsa' ba i tyala Pablo. Che! ñac ti' 
ch'amayob majlel ya' ba'an xc'am'añob ti' 
c'añayob ti lajmel. Je'el ti loc'sabentiyob 
xiba ti' pusic'al quixtyañujob. 


13 Pero ya'an cha'tiquil uxtiquil israelob 
mu! ba i lu' ñumel majlel ti lum tyac. 
Jiñob mi' loc'san xiba ti i pusic'al 
quixtyañujob. Yom i c'añob i c'aba' lac 
Yum Jesús. Jin cha'an ti' subeyob jini 
xibajob: Mic xiq'ue' loq'uel ti i p'atyalel 
Jesús jiñach jini mu! ba i sube' Pablo. 
Che' ti yalayob. 

14 Cha'ach ti' cha'leyob jini siete 
yalobilob juntiquil israel ba winic Esceva 
ba i c'aba'. Ñuc ba cura jini Esceva. 

15 Pero che! ñac che! ti! cha'le jini 
sietejob, jini xiba ti yala: Ubibil c cha'an 
i c'aba' Jesús. Caña c cha'an majchqui 
jini Pablo pero jatyetla, ¿majchetquila? 
Che' ti yala jini xiba. 

16 Jini winic am ba xiba yic'ot ti tijp'i i 
chuc jini sietejob. Ti ganarintiyob. Che! 
jini, chacalob lojweñob ti puts'iyob jini 
sietejob. 

17 Pejtyelelob ya' ba chumulob ti Efeso, 
israelob yic'ot mach ba israelob, ti 
yubiyob bajche' ti ujti. Ti' wen 
bac'ñayob. Ti subeyob i ñuclel lac Yum 
Jesús. 

18 Cabalob je'el tsa' ba i ch'ujbiyob Jesús 
ti tyaliyob i subob jini mach ba wen ti' 
cha'leyob ti yamba ora. 

19 Cabal jini tsa' ba i cha'leyob wujt ti' 
ch'amayob tyalel i jun tyac. Ya' ti' 
puluyob ti! cantyAlelob i wut ti 
pejtyelelob. Che! ñac ti! ña'tyayob 
bajche' i tyojol pejtyel jun tyac, ti loq'ui i 
tyojol che! bajche' cincuenta mil pesos. 
20 Cha'ach ti! bej pucu majlel i t'an lac 
Yum. Ti wen tsictiyi añach i p'atyalel. 

21 Che' ñac ti ujti jini, Pablo ti chac ala 
ti' pusic'al cha'an yom majlel ti jula' ti 
Macedonia yic'ot ti Acaya. Yom c'alal 
majlel ti Jerusalén. Ti yala je'el ya' ba mi 
quejel i loq'uel majlel ti Jerusalén wersa 
yom majlic c'alal ti lum Roma ba i c'aba'. 
22 Ya! tyo ti poj cayle ti Asia jini Pablo 
pero ti' xiq'uiyob majlel ti Macedonia 
cha'tiquil mu' ba i cotyan ti toñel, 
Timoteo yic'ot Erasto ba i c'aba'. 


Jini ju'upojolo' ba ya' ti Efeso 


23 Ti jim ba ora ti quejiyob ti 
ju'lapojlamiyel ti caj i t'an Dios. 

24 Juntiquil Demetrio ba i c'aba! ti tyeche 
jini ju'lapojla ba t'an. Jini yujil ba niq'ui 
melol ti plata. Mi' mel i saj loc'om i 
templo jini melel ba i dios Diana bA i 
c'aba'. Cabal ti! cha'leyob ganar jini tsa! 
ba i cha'le lajal ba toñel yic'ot. 

25 Jini Demetrio ti' much'quiyob pejtyelel 
jini lajalo' ba i toñel yic'ot jiñob ts'itya' 
lajalo' ba i toñel. Ti! subeyob: Pi'alob, la! 
wujil isujm cha'an iliyi lac toñel mu' ba 
lac niq'ui mel ma'an cha ba tyo más yom 
lac cha'an. 

26 Pero che' bajche' chancol la' wilan, 
chancol la' wubin, jini Pablo bej chancol 
yale' mach Diosic jini melel ba dios tyac 
mu! ba i mel quixtyañujob. CabAlix 
quixtyañujob ti' ch'ujbibeyob i t'an. 
Mach wa'ic jach wa! ti Efeso pero lac'al 
yomox i tyaj ti pettyelel Asia ti' 
ch'ujbiyob. 

27 Ti' bej cha'le t'an jini Demetrio. Ti 
yala: Babaq'uen che' jini, ame 
yaq'ueñonla lac sat lac choñoñel. 
C'o'ojlach je'el ma'ix mi quej i chac 
q'uelob ti ñuc quixtyañujob jini i 
templo Diana. Cha'ach che! jini muc! 
jachix i wajleñob i ñuclel jini melel ba 
dios mu' ba i ch'ujbin pejtyelelob wa' ti 
Asia yic'ot ti pejtyel mulawil. Che' ti 
yala Demetrio. 

28 Che! ñac jini much'quibilo! ba ti 
yubiyob ili t'an ti quejiyob i wen 
mich'an. C'am ti' cha'leyob t'an. Ti 
yalayob: Ñoj ñuc Diana i dios efesojob. 
Che' ti yalayob ti c'am ba t'an. 

29 Cabal bajche' ti ujti t'an ti pejtyel ili 
lum. Ti' chucuyob cha'tiquil ch'oyolo' ba 
ti Macedonia mu! ba i pi'len ti xambal 
Pablo, Gayo yic'ot Aristarco bA i 
c'aba'ob. Ti' tyujc'ayob majlel c'alal ti 
jump'ej colem otyot ba' mi' much'quiñob 
i ba quixtyañujob. 

30 Pablo yom ochel i pejcan quixtyañujob 
ya'i. Pero jini ochemo' ba ti! t'an Dios 
ma' ti yac'ayob majlel. 

31 Yic'ot cha'tiquil uxtiquil año' ba 
ye'tyel uts ba yic'ot Pablo ti' xiq'ui ti 
wersa subentyel cha'an mach ochic ya'i. 
32 Yoque ju'upojolobjax ya! ba! 
much'quibilob quixtyañujob. Ojlilob 


chancox i yAle! junchajp ba i sujmlel, ojlil 
yamba i sujmlel. Lac'al yom i taj ti 
pejtyelelob ma! ti! saj ña'tya cha bA och 
much'quibilob ya'i. 

33 Jini israelob ti' chucuyob juntiquil 
Alejandro ba i c'aba'. Ti' wa'chocoyob ti' 
tyojel quixtyañujob. Che' jini cha'tiquil 
uxtiquil ya' ba ba'añob ti' wen subeyob 
Alejandro i sujmlel chucoch 
ju'lapojlawob. Che' jini Alejandro ti' 
pas'eyob i c'ab cha'an i señajlel mi cayob 
i t'an. Yom i cotyan ti' t'an jini chancol 
ba i ts'a'q'uejlel. 

34 Pero che' ñac ti' ña'tya pejtyel 
quixtyañujob che! israel ba winic jini 
Alejandro, c'alal cha'p'ej ora ti c'am ba 
t'an junlajal ti yalayob: Ñoj ñuc Diana i 
dios efesojob, che'ob. 

35 Jini secretario ti' tiq'ui quixtyañujob 
cha'an lajmic ti t'an. Che' ñach'alix 
quixtyañujob jini secretario ti yala: 
Pi'alob wa' ti Efeso, pejtyel mulawil yujil 
isujm an ti lac wenta wa' ti ili lum cha'an 
mi lac cañatyan i templo jini ñuc bA dios 
Diana yic'ot i loc'om tsa! ba yajli jubel ti 
panchan. 

36 Ma'an majch ch'ujbi yale' mi lot jach. 
Ñach'i'la. Mach la' niq'ui mel jini max 
tyo ba la' wen pensali. 

37 Como jini winicob tsa! ba la! payayob 
tyalel wa'i mach'an cha ba ti' tyumbe 
templo. Ma'an ti wajleyob jini melel ba 
la' dios. 

38 Mi an cha ba ti' tyumbetla Demetrio 
yic'ot jini mu! ba ti troñel yic'ot, an la! 
jueces. An i q'uinilel mi yac' melojel. 
Ch'ujbi majliquetla la! mel la! ba ya! 
ba'an am ba ye'tyel. 

39 Pero mi añob yamba i mul mi la' 
wale!, yom mi la! mele! ti! tyojlel pejtyel 
quixtyañujob bajche' mi! xic'onla am bA 
ye!tyel. 

40 Babaq'uen ame majchic i subonla ti 
ñuc ba ye'tyel jini tsa' ba ujti sajmal ame 
mi lolon ubin chancol lac ts'a'q'uel. 
Mach'an bajche' ch'ujbi lac jac' mi ti 
c'ajtibentiyonla cha ba och ju'upojolonla. 
Cha'ach ti yala jini secretario. 

41 Che! ñac ti ujti yAle! che! bajche' jini 
ti' xiq'uiyob sujtyel. 

Mi majlel Pablo ti Macedonia 
yic'ot ya! ti Grecia 
2 0 1 Che! ñac ti lajmiyob ti 
ju'lapojlamiyel, Pablo ti! 
much'quiyob ochemo' ba ti! t'an Dios 
cha'an mi! wen subeñob bajche' yom. Ti! 
lajlaj jats'beyob i pat. Ti' subeyob mux i 
majlel. Ti loq'ui majlel ti Macedonia. 
2 Ti! jula'ayob pejtyel ochemo' ba ti! t'an 
Dios ya! ba! ti ñumi. Ti! wen 
xuc!chocobeyob i pusic'al ti! t'an Dios. Ti 
wi'il ti c'oti ya! ti Grecia. 
3 Ya! ti cayle uxp'ej uw Pablo. Che! i 
t'añalelix mi yochel ti barco cha'an 
majlic ti Siria ti yubi cha'an ti! tyem 
lajayob i t'an israelob ti i contra. Jin 
cha'an ti! cha! q'uexe i pensal cha'an ti 
yoc mi majlel cha'an ñumic majlel ti 
Macedonia. 
4 Ti pi'le ti xambal jini Sópater ch'oyol 
ba ti Berea yic'ot Aristarco yic'ot 
Segundo ch'oyolo' ba ti Tesalónica yic'ot 
Gayo ch'oyol ba ti Derbe yic'ot Timoteo 
yic'ot je'el Tíquico yic'ot Trófimo ch'oyol 
ba ti pañimil Asia ba i c'aba'. 
S Ti ñaxan majliyob ti Troas ba! mi quej i 
pijtyañon lojon quic'ot Pablo. Joñon 
chancol ba c ts'ijbun ili jun. 
6 Che' tsa'ix ñumi jini q'uin che' mi laj 
c'uxe' caxlan waj mach'a ba'an yic'ot 
levadura mu' ba yaq'uen i wos i ba, ti 
ochiyon lojon ti barco. Ti loq'uiyon lojon 
majlel ti Filipos. Ti' jop'ejlel q'uin ti 
c'otiyon lojon ti Troas ya' ba' ti cayleyon 
lojon siete q'uin. 


Pablo mi' jula'an jini am ba ti Troas 


7 Ti jini ñaxan ba q'uin ti semana pejtyel 
ochemo' ba ti! t'an Dios ti' much'quiyob i 
ba cha'an mi motin uch'ejelob che! 
bajche' ti' xiq'ui i melob Jesús che' ñac 
cojachix ba ti' cha'le we'el Jesús. Pablo 
ti' subuyob i t'an Dios. Cha'an mi quej i 
loq'uel majlel ti sac'an ba'añob, c'alal xin 
acabalel ti' cha'le t'an Pablo. 

8 Much'quibilob ya! ti uxlajm ba otyot ba! 
ts'abal tyac lámpara. 

9 Ya' buchul ti ventana juntiquil alob 
Eutico ba i c'aba'. Cha'an jal ti' cha'le 


subt'an Pablo, ti ochi i wayel jini alob. 
Che! wen wayalix ti yajli jubel c'alal 
uxlajm. Sajtyemix ti' lotyoyob. 

10 Che' jini Pablo ti jubi ya' ba'añob. Ti' 
choco i ba ti' pam alob. Ti' meq'ue. Ti' 
sube jini ochemo' ba ti' t'an Dios: Mach a 
bac'ñan. Cuxulach, che' Pablo. 

11 Pablo ti cha' letsi majlel ya' ti mali 
otyot. Ti! xet'e waj. Ti! c'uxuyob. Che! 
jini Pablo ti! bej cha'le t'an c'alal ti sac'a. 
Che' jini ti loq'ui majlel. 

12 Cuxulach ti' paya majlel ti yotyot i 
tyat i ña' jini alob. C'ajacñayob i yoj. 


Ti loq'uiyob majlel ti Troas cha'an 
majlicob ti Mileto 


13 Pablo ti loq'ui majlel ti yoc cha'an 
c'otic ti lum Asón bA i c'aba'. Joñon lojon 
ti ochiyon lojon ti barco cha'an ya' mi 
quej c tyaj lojon c ba. 

14 Che! ñac tic tyaja lojon c ba ya! ti 
Asón, Pablo ti ochi ti barco lojon quic'ot. 
Ti loq'uiyon lojon majlel ti lum Mitilene 
ba i c'aba'. 

15 Ti loq'uiyon lojon majlel ti barco yati. 
Ti yijc'alel ti ñumiyon lojon ti' t'ejl lum 
Quío ba i c'aba'. Ti! cha'p'ejlel q'uin ti 
c'otiyon lojon ti lum ya! ti lac'al ti! ja! 
Samos baA i c'aba!. Ti poj j c'aja lojon coj 
ti lum Trogilio ba i c'aba!. Ti yijc'Alel ti 
c'otiyon lojon c'alal ti Mileto. 

16 Cha'ach ti' meleyob como Pablo mach 
yom putyun jalejel ya! ti Asia. Jin cha'an 
mach yom majlel ya! ti Efeso. Yom i seb 
c'otyel ya' ti Jerusalén cha'an ya' ch'ujbi 
i ñusan q'uin Pentecostés ba i c'aba'. 


Bajche' ti' subeyob Pablo año' ba 
ye'tyel ti templo ya' ti Efeso 


17 Ya! tyo an Pablo ti Mileto. Ti! choco 
majlel t'an ba'an año' ba ye'tyel ti templo 
ya! ti Efeso cha'an mi tyalel ya! ba'an 
Pablo. 

18 Che! ñac ti c'otiyob ti' subeyob: La! 
wujil isujm pejtyel bajche' tic cha'le 
C'AlA ti cojax tyo ba q'uin che! ñac ti 
tyAliyon ti Asia. 

19 Ti bele! ora tic wen cha'libe i toñel 
lac Yum ti pejtyel c pusic'al. Mach'an 
tic letsa c ba ti la' tyojlel. An tic cha'le 

uq'uel che! ñac ti quila bajche! yilal ti' 
cha'le quixtyañujob. La! wujil isujm 
je'el bajche' tic ñusa wocol cha'an 
bajche' ti' jop'o i wen tyac'lañoñob jini 
israelob. 

20 Mach'an ti cactya c subeñetla i t'an 
Dios cha'an c baq'uen pejtyel cha ba yom 
cha'an la! wenlel. Tij cantisayetla ti! t'an 
Dios che! much'quibiletla ti la! pejtyelel. 
Tij cantisayetla je'el ti la! bajñel la' 
wotyot tyac. 

21 Tic wen sube jini israelob yic'ot je'el 
jini mach ba israelob cha'an yom mi' 
q'uexob i pensal i cayob i mul. Yom ti 
pejtyelel i pusic'al mi' ch'ujbiñob lac 
Yum Jesucristo. Che! tic subeyob, che! 
Pablo. 

22 Wale mi quej c majlel ti Jerusalén 
como wersa mi xic'on c majlel Ch'ujul ba 
i Ch'ujlel Dios. Pero ma'an mic ña'tyan 
cha bA yes mi quej i yujtyel ya'i. 

23 Jin jach cujil isujm cha'an ti jujump'ej 
lum ba! mi quej c ñumel jini Ch'ujul ba i 
Ch'ujlel Dios mi! subeñon an yom bA i 
tyAc'lañon yic'ot yom i yotsañon ti 
cachol. 

24 Pero mach'an mic bac'ñan pejtyel jini. 
Mach'an cha ba mi' cha'len mi ti 
tsansantiyon mi cubin. Jin jach com 
cujtisan c toñel tsa! ba i yac'on c mele! c 
Yum Jesús ti! tijicñayel c pusic'al c'alal 
jintyo mic sajtyel. Jin jach com c 
subeñob pejtyel quixtyañujob i t'an Dios 
bajche' an i p'untyantyel ti Dios. 

25 Tsa'ix wen ñumiyon ba! añetla cha'an 
c subetla cha'an i yumintyel Dios. Pero 
wale cujil isujm ma'ix mi quej la' cha' 
q'uel c wut wA! ti mulawil. Che! ti yala 
Pablo. 

26 Wale mic subeñetla ti tyoj ba t'an 
cha'an mach c wentajic mi ma'an ti la! 
tyaja la! cuxtyalel mach'a yujil jilel. 

27 Ma'an ti cActyA c subeñetla pejtyel cha 
ba yom Dios cha'an ti caj c baq'uen. 
Ma'an cha ba yes mach'a ba'an tic 
subetla. 

28 Yom la' wen cañatyan la' ba. Ma' 
subeñob i cañatyañob i ba je'el pejtyelel 
ochemo' ba ti! t'an Dios año! ba ti la! 
wenta. Como jini Ch'ujul ba i Ch'ujlel 


Dios ti yaq'uetla ti la! wenta cha'an la! 
cañatyañob. Como lac Yum Jesucristo ti' 
mañayob ti' ch'ich'el. 

29 Cujil isujm che' majlemon mux yochel 
wa! ba! añetla quixtyañujob i jop! i 
ch'icbeñetla t'an cha'an la! cay tsa! ba la! 
ch'ujbi. Che! bajche! mi yochel ma'tye'lel 
ts'i' i jisan tiñame', cha'ach mi quej i jop! 
yochel i ch'icbeñetla t'an. 

30 An je'el ochem ba la wic'ot mu! ba i 
cha'len lot ba cantisa cha'an mi' jop' i 
lotiñob je'el jini ochemo' ba ti' t'an Dios 
cha'an mi' tsacleñob majlel. 

31 Cañatyan la! ba cha'an mach la! 
ch'ujbin lot. C'ajal la' cha'an ti q'uin ti 
ac'balel tij cantisayetla ti! t'an Dios c'alal 
uxp'ej jab. Tic wen p'untyayetla 
jujuntiquiletla. 

32 Wale mi quej j cayetla ti i c'ab Dios. I 
t'an Dios mi! cañatyabeñetla la! pusic'al 
como mi la cubin ti! t'an Dios bajche! mi' 
p'untyañonla Dios. P'atyal i t'an Dios. 
Jini mi! p'atyalisan lac pusic'al. Mux i 
yaq'ueñetla la! wajñib ti panchan 
jujuntiquiletla tsa' ba la' ch'ujbi Jesús. Mi 
quej la! motin ajñel yic'ot pejtyel yaño' 
ba i cha'an ba Dios. 

33 Ma'an cha ba tic mulabetla cha'an 
bajñel com, mi la! pislelic mi la! 
tyaq'uinic. 

34 Pero la' wujil isujm tic cha'le toñel tij 
c'ab cha'an tic tyaja i c'ajnibal bA c 
cha'an yic'ot i cha'an jini tsa' ba i 
tsacleyon majlel ti xambal. 

35 Cha'ach tic bele' pasbetla cha'an 
cha'ach yom la' cha'len troñel cha'an mi 
laj cotyan mach'a ba'an i cha'an. C'ajal 
la! cha'an i t'an lac Yum Jesús ba! ti yala: 
Más c'ajacña la coj mi laj cubin che! mi 
la caq'uen i majtyan lac pi'al che! bajche' 
mi lac tyaj lac cha'an. Che! ti yala Jesús, 
che' Pablo. 

36 Che' ñac ti ujti i yale' Pablo ti ñocle ti 
oración yic'otyob. 

37 Che' jini ti lu' uq'uiyob. Ti' lajlaj 
jats'beyob i pat. Ti' ñupuyob. 

38 Ñoj ch'ajyem ti yubiyob como ti' 
subeyob ma'ix mi quej i cha' ilañob. Che! 
jini ti' pi'leyob majlel c'alal ya' ba' ti ochi 
ti barco. 


235 


HECHOS 





Pablo mi majlel ti Jerusalén 


2 1 1 Che! ñac ti loq'uiyon lojon 
majlel ba'an jini hermañujob ti 
ochiyon lojon ti barco. Tyoj jach ti 
majliyon lojon ti saj lum joyol ba ti ja' 
Cos ba i c'aba'. Ti yijc'Alel ti c'otiyon 
lojon ti yamba lum joyol ba ti ja' Rodas 
ba i c'aba'. Che' jini ti loq'uiyon lojon ti 
Rodas. C'alal ti majliyon lojon ti lum 
Pátara ba i c'aba'. 
2 Ya' ti Pátara tic tyaja lojon jump'ej 
barco mu! bA i majlel ti pañimil Fenicia 
bA i c'aba'. Ti ochiyon lojon ti barco. Ti 
loq'uiyon lojon majlel. 
3 Che! ti ñumiyon lojon ti lojon c ts'ej ti 
lojon quila jini lum joyol ba ti ja' Chipre 
ba i c'aba'. Ti bej majliyon lojon ti Siria. 
Jini barco wersa ti ochi ya! ti lum ti 
lac'al ti' ja' Tiro ba i c'aba' cha'an mi' 
cay i cuch. Jini cha'an ya' ti loq'uiyon 
lojon ti barco. Ti ochiyon lojon ti lum. 
4 Ya! ti lojon c sajcAyob jintyo ti lojon c 
tyaja ochemo' ba ti' t'an Dios. Ti poj 
cayleyon lojon quic'otyob siete q'uin. Jini 
Ch'ujul ba i Ch'ujlel Dios ti! nijcabeyob i 
pusic'al ochemo! ba ti! t'an Dios cha'an 
mi' subeñob Pablo cha'an mach majlic ti 
Jerusalén. 
5 Pero che' ñac ti ñumi siete q'uin ti 
loq'uiyon lojon majlel. Pejtyel ochemo' 
ba ti! t'an Dios yic'otyob i yijñam yic'ot i 
yalobilob ti' tsacleyon lojon majlel c'alal 
ti jumpatlel i ti! jini lum. Ya' ti ti! ja! ti 
ñocleyon lojon. Ti lojon c cha'le oración. 
6 Che' jini ti lojon c lajlaj jats'beyon lojon 
c pat. Ti lojon c subeyob mux c lojon 
majlel. Ti ochiyon lojon ti barco. Ti 
sujtiyob majlel ti yotyot jini yaño! ba yi. 
7 Ti ñumiyon lojon majlel ti ja' c'alal Tiro 
c'alal ti Tolemaida. Ya! ti lojon c pejcA 
ochemo' ba ti! t'an Dios. Ti cayleyon 
lojon quic'otyob jump'ej q'uin. 
8 Ti yijc'Alel ti loq'uiyon lojon majlel 
yic'ot Pablo. Ti c'otiyon lojon ya' ti lum 
Cesarea ba i c'aba'. Ti ochiyon lojon ti 
yotyot Felipe. Jiñach juntiquil mu! ba i 
puque' ñumel i t'an Dios. Juntiquil jini 
siete diáconojob jiñach Felipe. Ya! ti poj 
cAyleyon lojon quic'ot. 


9 An chantiquil yixicp'eñal max tyo bA 
ba'an ñujpuñeñob. Jiñob mi' sube' i 
sujmlel i t'an Dios bajche' ti yaq'ueyob i 
ña'tyan Dios. 

10 Che! ñac ti cayleyon lojon cha'p'ej 
uxp'ej q'uin ya' ti c'oti juntiquil tsa' ba i 
xiq'ui yale' Dios ch'oyol ba ti Judea 
Agabo ba i c'aba'. 

11 Ti tyali i jula'añon lojon. Ti' ch'ama i 
cinturón Pablo. Ti! c'aña i bajñel cach yoc 
i c'ab. Ti yala: Jini Ch'ujul ba i Ch'ujlel 
Dios mi yal cha'ach bajche' jini mi quej i 
cachob i yum jini cinturón jini israelob ya! 
ba añob ti Jerusalén. Mi quej i yac'ob ti' 
wenta mach ba israelob, che'en. 

12 Che! ñac ti lojon cubi ili t'an joñon 
lojon quic'ot año' ba ti Cesarea ti wocol 
t'an ti lojon c sube Pablo cha'an mach 
majlic ya' ti Jerusalén. 

13 Pero Pablo ti' jac'a: ¿Chucoch 
muq'uetla ti uq'uel? Mi la! wotsabeñon c 
ch'ajyemlel. Ma'an cha ba mi' cha'len mi 
ti cajchiyon mi ti tsansantiyon ya' ti 
Jerusalén cha'an ti caj lac Yum 
Jesucristo. 

14 Cha'an ma'an ti! q'uextyaA i pusic'al 
Pablo ti lojon c caya c t'an. Che' jach ti 
lojon cala: La! i cha'len lac Yum bajche! 
yom. 

15 Ti wi'il, che' jini, tic chajpa lojon c ba. 
Ti loq'uiyon lojon majlel cha'an mi lojon 
c majlel ya' ti Jerusalén. 

16 Cha'tiquil uxtiquil ochemo' ba ti' t'an 
Dios ya! ti Cesarea ti! tsacleyon lojon majlel. 
Ti' payayon lojon ochel ti yotyot ba' mi quej 
lojon calejel, i cha'an ba juntiquil winic 
Mnasón b1 i c'aba'. Ch'oyol ti Chipre jini 
Mnasón. Wajalix ti ochi ti' t'an Dios. 


Pablo mi' jula'an Jacobo 


17 Che! ñac ti c'otiyon lojon ya! ti 
Jerusalén c'ajacñayob i yoj ti' pejcayon 
lojon jini ochemo' ba ti' t'an Dios. 

18 Ti yijc'alel Pablo lojon quic'ot ti 
majliyon lojon cula'an Jacobo. Ya' ti lojon 
c tyaja je'el pejtyelel jini ancianojob. 

19 Pablo ti yaq'ueyob saludos. Che' jini ti' 
subeyob ti jujunchajp pejtyelel bajche' ti 
yaq'ue i cha'len Dios ti' tyojlelob jini 
mach ba israelob. 

20 Che! ñac ti yubiyob ti! subeyob i ñuclel 
Dios. Ti! subeyob Pablo: Wale, hermañu, 
a wujil isujm cha'an yoque yonlel 
israelob tsa'ix ba i ch'ujbiyob Jesús. Pero 
pejtyelelob mi wersa yalob cha'an i 
c'ajnibal mi' tsacleñob i mandar Moisés. 
21 Tsa'ix i yubiyob cha'an tsa'ix a 
cantisayob pejtyel israelob ya' ba 
chumulob ti' lumal mach ba israelob 
cha'an mi' cayob jini tsa' ba i xiq'ui 
Moisés. Mi yalob je'el tsa'ix a wala mach 
yom tsejpic i pachalel alo' ba i yalobilob 
yic'ot mach yom i chac tsacleñob bajche!' 
i tyalel mi lac cha'len. 

22 ¿Bajche' yom lac cha'len, che! jini? Mi 
quej i much'quiñob i ba quixtyañujob 
como mux i wersa yubiñob tsa'ix juliyet. 
23 Yom ma! mel che! bajche' jini: Wa'an la 
quic'ot chantiquil winicob mu' ba i wersa 
ts'actisan i t'an tsa' ba i wa sube Dios. 

24 PAyAyob majlel a wic'ot. Jatyet ma! 
cha'len je'el pejtyel bajche! i tyAlel mi' 
mel israelob che! mi! ts'actisan jini t'an 
tsa! ba i wa sube Dios. Jatyet ma! 
waq'uen i tyojol jini mu! ba i c'añob. 
Che' mi yujtyel pejtyel bajche' mi' melob 
ch'ujbiyach yac'ob ti pitis loq'uel i jol 
cha'an i señajlel tsa'ix i ts'actisa i t'an 
tsa! DA i wa subeyob Dios. Che' jini 
pejtyelel quixtyañujob mi quej i 
ña'tyañob cha'an mach melel bajche' ti' 
tyajayetyob ti t'an. Mux i ña'tyañob 
cha'an jatyet je'el chancolach a 
ch'ujbiben i mandar tyac Moisés. 

25 Pero cha'an jini mach ba israelob 
ochemo' ba ti! t'an Dios mach wersa mi' 
cha'len pejtyel bajche' jini. Tsa'ix lac 
ts'ijbubeyob jun. Ti lac subeyob mach 
yom i c'uxob we'el tsa' ba ajq'ui ba'an 
melel ba dios tyac. Mach yom i c'uxob 
ch'ich'. Mach yom i c'uxob yats'al DA 
animal. Yom mi' cañatyañob i ba cha'an 
machic ba'an t'an yic'ot yamba mach bA 
yijňamic mach ba i ñoxi'alic. 


Ya' ti templo ti' chucuyob majlel ti 
cachol Pablo 


26 Che! jini ti yijc'alel Pablo ti' payayob 
majlel jini chantiquil winicob. Ti' motin 
cha'leyob pejtyelel bajche' i tyalel mi' 


cha'len ti ñoj oniyix cha'an tsiquil 
chancol i ts'actisañob t'an jini 
chantiquilob. Ti wi'il ti ochi Pablo ya' ti i 
colem templo israelob cha'an mi' suben 
año' ba ye'tyel ti templo cha ba ti q'uin 
mi quej i yujtisañob bajche' chancol i 
melob cha'an i ña'tyañob cha ba ti q'uin 
mi quej i wersa aq'ueñob i majtyan jini 
chantiquilob. 

27 Lac'alix mach ujt jini siete q'uin mu' 
ba i cha'leñob bajche' i tyalel mi' 
cha'leñob cha'an tsiquil ti' ts'actisayob i 
t'an jini chantiquilob. Ya'an Pablo yic'ot 
jini chantiquilob ya' ti i colem templo 
israelob ti Jerusalén. Che! jini cha'tiquil 
uxtiquil israelob ch'oyolo' ba ti Asia ti 
yilayob Pablo ya' ti templo. Jiñob ti' 
ñijcayob ti! contra Pablo pejtyel 
quixtyañujob. Ti! chucuyob Pablo. 

28 Ti c'am ba t'an ti yalayob: Israelo! bA 
winicob, cotyañon lojon. Jiñach iliyi 
winic mu! ba i ñumel ba'ical. Chancox i 
cantisan quixtyañujob cha'an mi' 
ts'a'q'uelob lac pi'alob wa' ti lac lumal, 
yic'ot i mandar tyac Moisés yic'ot jini 
templo je'el. Wale tsa'ix i payayob ochel 
wa! ti ili templo cha'tiquil uxtiquil mach 
ba israelob. Che! jini tsa'ix i yoque 
bibi'tisayob iliyi i templo Dios. Cha'ach ti 
yalayob ti c'am ba t'an. 

29 Cha'ach ti yalayob como tsa'ix i 
yilayob Pablo ya' ti ili lum yic'ot 
juntiquil Trófimo ba i c'aba' ch'oyol ba ti 
Efeso. Ti' lolon pensaliyob ti' paya ochel 
ti templo Pablo jini Trófimo. 

30 Ti queji ti wen ju'upojlamiyel pejtyel 
quixtyañujob. Ti wa! ajñel much'quiyob i 
ba ya! ba'an Pablo. Ti! chucuyob. Ti' 
tyujc'ayob loq'uel Pablo ti! pat templo. 
Ti! wa! lu! ñup'uyob i ti' templo. 

31 Chancox i jop! i tsansan Pablo che! ñac 
ti yubi t'an jini ñuc ba soldado cha'an 
bajche' lu! ju'upojolob pejtyelel 
quixtyañujob ya! ti Jerusalén. 

32 Jini ñuc bA soldado ti! wa! 
much'quiyob cabal soldadojob yic'ot i 
capitañob. Ti ajñel ti c'otiyob ya! ba'añob 
jini quixtyañujob. Che! ñac quixtyañujob 
ti yilayob jini ñuc ba soldado yic'ot i 
winicob ti wa! actyAyob i yac'ben Pablo. 

33 Jini ñuc bA soldado ti lac'a Pablo. Ti' 
xiq'uiyob soldadojob cha'an mi! chucob. 
Ti! xiq'ui ti cachol ti cha't'ujm cadena. 
Jini ñuc bA soldado ti! c'ajtibe 
quixtyañujob: ¿Majchqui jini winic? 
¿Chuquiyes ti! cha'le? che'en. 

34 Pero lamital ti yalayob junchajp bA i 
sujmlel yamba lamital yamba junchajp. 
Pero cha'an ti caj cabal ju'upojolo' bA 
t'an mach ch'ujbi i ña'tyan bajche' i 
sujmlel jini tsa' ba ujti. Jin cha'an ti' 
xiq'uiyob i payob ochel Pablo ya' ti 
yotyot soldadojob. 

35 Che! ti c'otiyob ya! ba! quejpuctic i ti' 
yotyot, soldadojob wersa ti! ch'uyuyob 
majlel Pablo como yoque mich'ob 
quixtyañujob. 

36 Como ya! lu! tyAlelob ti! pat Pablo. Ti 
c'am ba t'an ti yalayob: La! tsansantic. 
Che' ti yalayob. 


Pablo ti' subu i ba ti' tyojlel 
quixtyañujob 


37 Che' mux quej yochelob ti yotyot 
soldadojob Pablo ti! pejca jini ñuc bA 
soldado ti' t'an griego. Ti yala: Com c poj 
pejcañet, che'en. Jini ñuc ba soldado ti 
yala: ¿A wujil ba i t'an griego? 

38 ¿Mach jatyetic jini ch'oyol ba ti Egipto 
max tyo ba jaliji a tyejche a 
ts'a'q'uelbeyon lojon c lumal? ¿Mach ba 
jatyetic tsa' ba a paya loq'uel ti tyaquin 
ba joch lum cuatro mil ajtsansajob? Che! 
ti yala jini ñuc ba soldado. 

39 Che' jini Pablo ti' jac'a: Joñon israelon. 
Ti ch'ocayon ti Tarso. Ch'oyolon ti Tarso. 
Jiñach jini más ñuc ba lum ya' ti pañimil 
Cilicia ba i c'aba'. A wocolic ma! 
waq'ueñon c pejcan jini quixtyañujob. 
Che' ti yala Pablo. 

40 Jini ñuc ba soldado ti yaq'ue i 
pejcañob. Pablo ti wa'le ya! ba! 
quejpuctic. Ti! pasa i c'ab cha'an ñach'lec 
quixtyañujob. Che! ñac ñach'alobix ti' 
pejcAyob ti! t'an hebreo. 

2 2 1 Pablo ti queji ti t'an. Ti yala: 
Pi'Alob, cascuñalob. 
Ñach'tyabeñonla bajche! mic subeñetla. 
Ma'an sajlic c mul cha'an jini tsa! bA Uujti. 
2 Che! ñac ti yubiyob mu! ti t'an ti! t'an 


hebreojob ti más ñach'leyob. Che! jini 
Pablo ti! subeyob. 

3 Joñon israelon. Ti ch'ocayon ti Tarso 
ya! ti Cilicia. Pero wa! ti coliyon ti 
Jerusalén. Jini Gamaliel ti! cantisayon. 
Ti' lu! cantisayon bajche! an ti i mandar 
tyac lac yumob ti ñoj oniyix. Tic bele' 
ch'ujutisa Dios ti pejtyel c pusic'al lajal 
che' bajche'etla wale iliyi. 

4 Wajali tic wen tyac'la ochemo' ba ti' 
t'an Dios. Ti cac'ayob ti tsansantyel. Tic 
chucu majlel ti chacol winicob x'ixicob. 
5 Jini ñoj ñuc ba cura yic'ot año' ba 
ye'tyel yujilob isujm bajche' tic cha'le 
wajali como jiñob ti yac'oñob jun cha'an 
mic pas'en israelo' ba lac pi'alob ya' ti 
Damasco. Ya' majlel muc'on c saclan 
ochemo' ba ti' t'an Dios cha'an cachalob 
mic payob tyalel wa' ti Jerusalén cha'an 
mi caq'uen i xot'ob i mul. 


Pablo mi' subeñob bajche' ti 
ochi ti' t'an Dios 
(Hch. 9.1-19; 26.12-18) 


6 Ti xinq'uinil che' ñac majlel tyo muc'on 
ti bij che! lac'alix mach c'otyon ti 
Damasco ti wa! ts'ajyi p'atyal ba c'ajc ya! 
ba'añon ch'oyol ba ti chan. 

7 Ti yajliyon ti lum. Che! jini ti cubi 
ajt'an. Ti yala: Saulo, Saulo, ¿chucoch 
ma' tyac'lañon? 

8 Che! jini tij c'ajtibe: ¿Majchetqui, c 
Yum? cho'on. Jini ti! jac'a: Joñon 
Jesúson ch'oyolon ba ti Nazaret. 
JoñoñAch chancol ba a tyac'lan. Che! ti 
yala jini ajt'an. 

9 Jini ya! ba añob quic'ot ti yilayob jini 
c'ajc. Pero ma'an ti yubiyob jini ajt'an 
tsa! ba i pejcayon. 

10 Che' jini ti cala: ¿Chuquiyes yom mic 
cha'len? c Yum, cho'on. Jini lac Yum ti' 
subon: Tyejchen. Cucu c'alal ya' ti 
Damasco. Ya'i mi quej a subentyel cha bA 
yes yom a cha'len. Che' ti yala jini ajt'an. 
11 Jini p'atyal ba c'ajc ti yotsayon ti 
xpojts'. Jin cha'an jini c pi'alob ti xambal 
ti' chucuyon majlel ti j c'ab cha'an 
c'oticon ti Damasco. 

12 Ya'an juntiquil winic ya' ti Damasco 
Ananías ba i c'aba'. Jini mi! wen ch'ujbin 

i mandar Moisés. Pejtyelel israelob ya! bA 
chumulob ti Damasco mi! q'uel ti ñuc jini 
Ananías. 

13 Jini Ananías ti tyAli i q'uelon. Che! ñac 
ti c'oti ti yala: Hermañu Saulo, la! cha! 
c'otic a wut, che'en. Ti jini jach bA ora ti 
cha' c'oti c wut. Ti queji quilan jini winic. 
14 Ananías ti! subon: Jini Dios tsa! bA i 
ch'ujbiyob lac yumob ti ñoj oniyix ti 
yajcayet ti ñoj oniyix cha'an mi! pas'eñet 
bajche' yom yaq'ueñet a cha'len. Ti 
yaq'uet a q'uel jini yoque tyoj ba. Ti 
yaq'uet a wubin jini t'an tsa! ba yoque 
loq'ui ti ti'. 

15 Jatyet mi quej a sub majlel i t'an Jesús 
ba'an pejtyelel quixtyañujob. Ma! 
subeñob jini tsa! bA a wila, tsa! ba a 
wubi. 

16 [xcu wale, ma! ma! chac pijtyan. 
Tyejchen. Ch'ama ja'. Pejcan Jesús ti 
oración. C'ajtiben cha'an mi! ñusabeñet a 
mul. Che' ti' subon Ananías, che' ti yala 
Pablo. 


Pablo ti' subeyob bajche' ti xijq'ui 
majlel ba'an mach ba israelob 


17 Pablo ti! bej cha'le t'an. Ti yala: Che! 
ñac ti cha! tyAliyon wa! ti Jerusalén ti 
ochiyon ti templo cha'an mic cha'len 
oración. Che! jini an cha ba ti quila che! 
bajche' ti ñajal. 

18 Ti quila lac Yum. Ti! subon: Loq'uen 
majlel ti ora jach wA! ti Jerusalén como 
ma'an mi quej i ch'ujbiñob bajche' mi 
quej a subeñob cha'an joñon. Che! ti' 
subentiyon ti lac Yum che! muc'on ti 
oración. 

19 Che! jini joñon ti cala: C Yum, wen 
yujilob isujm cha'an joñon ti ochiyon ti 
pejtyelel i templo israelob cha'an mi 
cats'ob cha'an mic payob majlel ti cachol 
pejtyelel chancol ba i ch'ujbiñetyob. 

20 Yic'ot che! ñac ti! tsansayob Esteban 
ajtroñel ba a cha'an tsa! ba i cha'le t'an 
cha'añet ya! wa'alon je'el. Ti cac'a c t'an 
yubil como joñon tij cañatyabeyob i tsuts 
bujc jini tsa! ba i tsansayob Esteban. 

21 Pero lac Yum ti' subon: Cucu. Mi quej 
c xiq'uet majlel ti ñajt ya' ba' mach ba 
israelob cha'an ma' subeñob c t'an. 


Pablo che' ñac an ti' wenta 
ñuc ba soldado 


22 Ti' wen ñach'tyabeyob i t'an Pablo 
quixtyañujob jintyo ti yala tsa! bA ujti i 
yale'. Che! jini jasal ti yubiyob. Ti cha! 
quejiyob ti c'am ba t'an: Ti yalayob: La' 
sajtic jini winic. Mach yom cuxtiyic, che! 
ti yalayob. 

23 Ti' bej cha'leyob c'am ba t'an jini 
quixtyañujob. Cabal ti! cha'le tsats bA 
t'an. Ti' choco letsel ts'ubejn cha'an i 
señajlel i mich'lel. 

24 Jini ñuc ba soldado ti' xiq'ui i payob 
ochel Pablo ti yotyot soldadojob. Ti' 
xiq'uiyob soldadojob i jats'e' ti pachij 
cha'an mi! sub i bA. Como jini ñuc bA 
soldado yom i yubin chucoch muc'ob ti 
c'am ba t'an pejtyelel quixtyañujob ti' 
contra Pablo. 

25 Che' cachal Pablo cha'an i jats'ob, 
Pablo ti! pejca jini capitán ya! ba wa'al. 
¿Am ba ti la! wenta cha'an mi la! jats! 
juntiquil romano bA winic? Yic'ot je'el 
max tyo la! saj wac'on c mel c ba. Che! ti 
yala Pablo. 

26 Che' ñac ti yubibe i t'an Pablo jini 
capitán ti majli i suben jini ñuc ba 
soldado. Ti yala: Wen q'uele a ba ame a 
niq'ui cha'len como romano ba winic jini 
Pablo. 

27 Che! jini ti' lac'a Pablo jini ñuc bA 
soldado. Ti! c'ajtibe: ¿Melel ba che' 
romanojet ba winic? che' jini ñuc ba 
soldado. Melelach, bajche' chancol a 
wale', che! Pablo. 

28 Jini ñuc bA soldado ti yala: Joñon 
yonlel tyaq'uin tic tyojo cha'an ochicon ti 
romano ba winic, che'en. Pablo ti! jac'a: 
Pero joñon romanojon ti ch'ocayon. Che! 
ti yala Pablo. 

29 Jini colel ba i jats'ob Pablo ti wa! 
loq'uiyob ti! t'ejl. Jini ñuc bA soldado, 
che! ñac ti! ch'ambe isujm cha'an romano 
ba winic Pablo, ti! wen bac'ña cha'an ti! 
cacha. 


Pablo ya' ba'an jini Junta Suprema 


30 Jini ñuc ba soldado wersa yom yubin 
cha ba och mi' jop'beñob i mul Pablo jini 

israelob. Ti yijc'Alel ti! ticbeyob i 
cadenajlel Pablo. Ti! xiq'uiyob i 
much'quiñob i ba jini ñuc ba curajob 
yic'ot año! bA ye'tyel ti Junta Suprema. 
Che! jini ti' paya majlel Pablo ya! 


ba'añob. 

2 3 1 Che' jini Pablo ti' ch'uj q'uele 
jini año' ba ye'tyel ti Junta 

Suprema. Ti yala: Pi'alob, c'alal ti 

coliyon c'alal wale iliyi ma'an cha ba mi 

saj al c pusic'al ti' tyojlel Dios. 

2 Jini ñoj ñuc ba cura, Ananías bA i 

c'aba', ti' xiq'ui ya! ba wa'alob ti! t'ejl 


Pablo cha'an mi mac jajts'iben i ti' Pablo. 


3 Pablo ti yala: Dios mi quej i jats'et, 
cha'chajp ba a pensal. Wa' buchulet 
cha'an ma' melon bajche' an ti xic'ojel 
am ba ye'tyel. Pero che' ti a wac'ayon ti 
jats'ol chancol a ts'a'q'uel jini xic'ojel, 
che'en. 

4 Jini ya' ba añob ti yalayob: ¿Chucoch 
che' ma' pejcan jini ñoj ñuc ba cura i 
cha'an Dios bajche' jini? Che! ti yalayob. 
5 Pablo ti! jac'a: Pi'alob, ma'an tic ña!tyA 
mi jini ñoj ñuc ba cura. Como mi yal ti' 
Ts'ijbubil ba i T'an Dios: Mach yom mi 
la' mich' tyaj ti t'an ñuc ba yumal ti la' 
lumal. Che' mi yal ti Ts'ijbubil ba i T'an 
Dios, che'en Pablo. 

6 Pablo ti queji i ña'tyan cha'an lamital 
ya! ba añob ti Junta Suprema mi' 
ch'ujbiñob bajche' mi' ch'ujbin 
saduceojob. Yamba lamital mi' 
ch'ujbiñob bajche' mi' ch'ujbin 
fariseojob. Parte bajche' mi' pensaliñob. 
Jin cha'an Pablo ti yala ti c'am ba t'an: 
Pi'alob, fariseojon. Fariseo bA winic c 
tyat je'el. Chancol c mel c ba cha'an mic 
ch'ujbin mi quej i cha! tyejchel sajtyemo' 
ba. Che' ti yala Pablo. 

7 Che! ñac che! ti yala Pablo bajche! jini, 
jini fariseojob yic'ot saduceojob i 


bajñelob ti quejiyob ti cabal tsats ba t'an. 


Che! jini ti! t'oxoyob i bA. 

8 Jini saduceojob mi yAlob ma'ix mi quej 
i cha! tyejchel sajtyemo' bA. Mi yalob 
je'el ma'an ajtroñel i cha'an Dios ch'oyol 
ba ti panchan, yic'ot ma'an i ch'ujlel 
quixtyañujob. Pero jini fariseojob mi lu! 
ch'ujbiñob pejtyel che! bajche' jini. 


9 Pejtyelelob ti quejiyob ti c'am ba t'an. 
Cha'tiquil uxtiquil fariseojo! bA 
ajcantisajob cha'an i xic'ojel am bA 
ye'tyel ti wa'leyob. Ti yalayob: Mach'an 
ti' cha'le mach ba wen ili winic. 
C'o'ojlach juntiquil ajtroñel i cha'an Dios 
ch'oyol ba ti panchan mi i ch'ujlel 
juntiquil quixtyañu ti! pejea. Ma'an mi 
quej lojon j contrajin Dios. Che' ti 
yalayob. 

10 Yoque tsats ti! pejcAyob i ba fariseojob 
yic'ot saduceojob. Jini ñuc ba soldado ti 
queji ti baq'uen. Mi! bac'ñan ame anic 
cha ba i tyumbeñob Pablo. Che' jini ti' 
xiq'ui tyalel soldadojob cha'an mi' wersa 
pay loq'uel Pablo ya' ba' añob. Ti' cha' 
pAyAyob majlel ti yotyot soldadojob. 

11 Ti yamba ac'balel ti! pasa i ba lac Yum 
ba'an Pablo. Ti yala: Pablo, ch'ejlisan a 
ba. Bajche' ti a sube quixtyañujob 
cha'añon wa! ti Jerusalén cha'ach je'el 
mi quej a wersa cha'len ya! ti Roma. Che! 
ti yala Jesús. 


Ti' lajayob i t'an cha'an 
i tsansañob Pablo 


12 Ti yijc'alel cha'tiquil uxtiquil israelob 
ti' lajayob i t'an cha'an mi' tsansañob 
Pablo. Ti' wa'chocoyob i t'an. Ti' 
ch'acayob i ba. Ti yalayob: La' i 
yaq'ueñonla lac ñusan tsats ba wocol 
Dios mi ti uch'iyonla che' max tyo ti lac 
tsansa Pablo. Che! ti yalayob. 

13 Ñumen ti cuarenta winicob tsa! bA i 
lajayob i t'an. 

14 Che! jini ti majliyob ya! ba'an ñuc bA 
curajob yic'ot jini año' ba ye'tyel ti i 
templo israelob: Ti' subeyob: Tsa'ix lojon 
cala lojon c t'an cha'an ma'ix mi lojon c 
ts'in quejel ti uch'el jintyo mi lojon c 
ñaxan tsansan Pablo. 

15 Wale jatyetla yic'ot yaño' ba año' ba 
ye'tyel ti Junta Suprema mi la' c'ajtiben 
jini ñuc ba soldado cha'an i paye' tyalel 
Pablo ijc'al wa' ba' añetla. Mi la' lolon 
cha'len che! bajche' la! wom la' más 
xuc'ul lu' c'ajtiben i sujmlel pejtyel jini 
tsa' ba ujti. Joñon lojon chajpabilon lojon 
cha'an mi lojon c tsansan che' max tyo 
c'ot, che'ob. 

16 Pero jini yalobil i chich Pablo ti yubi 
bajche' chancol i cha'leñob. Ti majli ya' 
ti yotyot soldadojob cha'an mi' suben 
Pablo. 

17 Che! jini Pablo ti! paya i pejcan 
juntiquil capitán. Ti' sube: Paya majlel ili 
alob ba'an ñuc ba soldado. An cha ba mi' 
suben. Che' ti yala Pablo. 

18 Jini capitán ti' paya majlel ba'an jini 
ñuc ba soldado. Ti yala: Jini xcachol bA 
Pablo ti' xiq'uiyon cha'an c pay tyalel 
wa' ba'añet jini alob. An cha ba mi' 
subeñet. Che! ti yala jini capitán. 

19 Jini ñuc ba soldado ti' chucbe i c'ab 
jini alob. I bajñel jach ti' paya majlel. Ti' 
c'ajtibe: ¿Chuquiyes a wom a subeñon? 
Che! ti yala. 

20 Che! jini ti queji i yale' jini alob: Jini 
israelob chancol ba i contrajin Pablo 
tsa'ix i lajayob i t'an cha'an mi' 
c'ajtibeñetyob cha'an ma' pay majlel 
Pablo ijc'Al ya' ba'añob ti Junta Suprema. 
Mi quej i lolon cha'leñob che! bajche' 
yom i más xuc'ul c'ajtibeñob i sujmlel 
pejtyelel jini tsa! ba ujti. 

21 Pero mach ma! jaq'ue!. Como más ti 
cuarenta winicob chancol i mucul pijtyan 
ya! ti bij. Tsa'ix i wa'chocoyob i t'an 
cha'an ma'ix mi quej i cha'leñob uch'el 
jintyo mi' tsansañob Pablo. Wale 
chajpabilobix. Chancol jachix i pijtyañob 
a t'an. Che' ti yala jini alob. 

22 Jini ñuc ba soldado ti' sube jini alob: Ma' 
ma' saj suben yamba quixtyañu cha'an ti a 
subon, che'en. Che' ti yala jini ñuc ba 
soldado. Che' jini ti' xiq'ui sujtyel jini alobi. 


Mi' payob majlel Pablo ya' ba'an ñuc 
ba yumal Félix ba i c'aba' 


23 Jini ñuc ba soldado ti' paya tyalel 
cha'tiquil capitán cha'an mi' pejcañob. 
Ti' subeyob cha'an mi' xic'ob soldadojob 
cha'an i chajpañob i ba cha'an loq'uicob 
majlel ya' ti Cesarea ti a las nueve ti 
ac'balel. Doscientojob mi quej i majlelob 
ti yoc. Setentajob c'achalo' ba mi majlel 
yic'ot doscientojob ye'elo' ba i lanza. 

24 Ti' xiq'uiyob je'el cha'an mi' chajpañob 
caballo tyac mu! ba i c'achtyan majlel 
Pablo. Ti' xiq'uiyob cha'an mi' wen 


cañatyañob cha'an ma'an cha ba mi' 
tyumbeñob ti bij c'alal mi c'otyel ya! ba'an 
ñuc ba yumal Félix ba i c'aba. 

25 Ti' choco majlel jun yic'otyob mu' ba i 
yale!: 

26 Ñuquet ba yumal Félix. Joñon Claudio 
Lisiason. Mic chocbeñet tyalel saludos. 

27 Jini israelo! bA winicob ti! chucuyob ili 
winic. Colel i tsansañob. Che! ñac ti cubi 
cha'an romano bA winic tsajniyon quic'ot 
soldadojob. Tij colo ti! c'Abob jini 
chancol ba i jop! i tsansañob. 

28 Cha'an com cubin cha ba och mi' 
jop'beñob i mul tic paya majlel ba'an am 
ba ye'tyel ti Junta Suprema. 

29 Tic ña'tya, che' jini, cha'an ti caj i 
mandar tyac israelob chancol i jop'beñob 
i mul Pablo. Pero mach'an cha ba och i 
tsansañob mi anic cha ba och mi 
yotsañob ti cachol. 

30 Pero che' ñac ti subentiyon cha'an ti' 
lajayob i t'an cha'an mi' tsansan Pablo, 
wa' tic wa! xiq'ui tyalel. Tic subeyob je'el 
jini chancol ba i jop'beñob i mul Pablo 
cha'an mi tyalel ya' ba'añet je'el cha'an 
mi! subeñetyob cha ba i mul Pablo. Che! 
ti yala ti' jun jini ñuc ba soldado. 

31 Jini soldadojob ti! cha'leyob che! 
bajche' ti xijq'uiyob. Ti' payayob majlel 
ti ac'balel c'alal ti Antípatris. 

32 Ti yijc'alel jini soldadojob tsa! bA 
majliyob ti yoc ti cha! sujtiyob ti yotyot 
soldadojob. Jini c'achalo' ba ti! bej paya 
majlel Pablo. 

33 Che! ti c'otiyob ti Cesarea ti yaq'ueyob 
jun jini ñuc ba yumal. Ti yaq'ue ti' wenta 
Pablo je'el. 

34 Che! ñac ti ujti i q'uele' jun jini ñuc bA 
yumal ti! c'ajtibe baqui ch'oyol Pablo. 
Che! ñac ti yubi ch'oyol ti Cilicia ti yala: 
35 Mux caq'ueñet a mel a ba che! mi 
tyalel chancol ba i jop'beñetyob a mul. 
Che' ti yala jini ñuc ba yumal. Che' jini 
ti' xiq'ui ti wen cañatyantyel Pablo ya' ti 
colem otyot ba' mi buchtyal ti' melojel 
jini ñuc bA yumal Herodes ba i c'aba!. 


Bajche' ti' mele i ba Pablo ya' ba'an Félix 
24 1 Che' ti ñumi jop'ej q'uin jini 
ñoj ñuc ba cura Ananías ba i 

c'aba' ti c'oti ya! ti Cesarea yic'ot 
cha'tiquil uxtiquil israelob año! ba ye'tyel 
ti templo yic'ot juntiquil mu! ba i cotyan 
ti t'an winicob che! mi! melob i bA 
Tértulo ba i c'aba!. Ya! ti ochiyob ba'an 
ñuc ba yumal cha'an mi! jop'ben i mul 
Pablo. 

2 Che! ñac ti! payAyob tyalel Pablo jini 
Tértulo ti queji i jop'ben i mul. Pero 
ñaxan ti! sube Félix: Ñuquet ba yumal 
Félix, com lojon c subeñet wocox a wala 
como cha'an ti caj cabal a ña'tyabal más 
wen añon lojon cha'an ti caj a we'tyel. 
C'otyajax ñach'al wa' ti lac lumal. 

3 Ba'ical an quixtyañujob mux lojon lu! 
caq'ueñet cabal wocox a wala cha'an 
pejtyel chancol ba a niq'ui mele' wen ba. 
4 Mach com lojon c mactyabeñet cabal 
ora. Jini cha'an mi' c'ajtibeñet ti wocol 
t'an cha'an ma' poj ñach'tyabeñon lojon 
c t'an jumuc!. 

5 Com lojon c subeñet cha'an mach saj 
wen bajche' mi' chac cha'len ili winic. Mi 
bej ñumel majlel ti yamba lum tyac ba' 
mi' chac tyech ju'upojomiyel ba'an 
israelob. Jiñach i yum junmujch'o' bA 
winicob nazarenojo! ba i c'aba'. 

6 Ti' jop'o i bibi'tisan templo como ti' 
paya ochel mach ba israelob. Joñon lojon 
ti lojon c chucu. Com lojon c mele! ti 
lojon cala bajche' mi' xic'on ti lojon c 
mandar tyac. 

7 Pero jini ñuc ba soldado Lisias ba i 
c'aba' ti ochi ya' ba'añon lojon. Ti' wersa 
chili loq'uel Pablo ti lojon j c'ab. 

8 Ti yala cha'an jini mu' ba i sub i mul 
yom mi tyalel wa! ba'añet. Jatyet 
ch'ujbiyach a c'ajtiben pejtyel i sujmlel 
tyac cha'an ma! wen ña'tyan cha'an 
yoque melelach pejtyelel tsa! ba lojon c 
subet. 

9 Jini israelob ya! wa'alob je'el ti 
yotsAyob i t'an cha'an melelach pejtyel 
jini. 

10 Jini ñuc bA yumal ti! cha'libe i señajlel 
cha'an mi' cha'len t'an Pablo. Che' jini 
Pablo ti yala: Tijicñayon mic mel c bA 
ba'añet como cujil isujm cha'an wajali ti 
ochiyet ti a we'tyel ti ili lac lumal. 

11 Tsa' jax tyo ñumi doce q'uin wale ya! 


ti c'otiyon ti Jerusalén cha'an mic 
ch'ujutisan Dios. Pero jatyet ch'ujbi a 
c'ajtiben yamba quixtyañujob cha'an ma! 
ña'tyan mi yoque melelach c t'an. 

12 Ma!ix ba! ti! tyajayon c calax pejcan 
quixtyañujob. Ma! ba! ba ora 
ju'lapojlawon quic'ot quixtyañujob ya! ti 
jini colem templo ya! ti Jerusalén mi 
ya'ic ti yamba templo tyac, mi ya'ic ti 
yamba parte tyac ya! ti Jerusalén. 

13 Pero ili quixtyañujob ma'an bajche! 
ch'ujbi i pasob mi an c mul bajche! 
chancol i lolon jop'ob. 

14 Mux c subeñet che' melelach mic 
ch'ujbin jini Dios tsa' ba i ch'ujbiyob je'el 
lac yumob ti ñoj oniyix. Je'el mic 
ch'ujbin tsiji' ba cantisa. Pero an mu' ba i 
yalob mach wen. Muc'ach c ch'ujbin je'el 
pejtyel i mandar tyac Moisés yic'ot 
pejtyel tsa! bA i ts'ijbu jini tsa! ba i xiq'ui 
i yale' Dios. 

15 Tijicñayon mic ch'ujbin Dios como 
cujil isujm pejtyel quixtyañujob mi quej i 
tyejchel loq'uel ba'an sajtyemo' ba. Ili 
quixtyañujob wa'i mi! ch'ujbiñob je'el 
cha'an mi quej i tyejchelob loq'uel ba'an 
sajtyemo' ba, jini weño' ba yic'ot mach 
ba weñob. 

16 Jini cha'an mic chac jop' c cha'len wen 
ba cha'an ma'an cha' ba mi saj al c 
pusic'al cha'an mach wen tic cha'le ti' 
wut quixtyañujob mi ti' wut Dios. 

17 Cabal jabil ti ñumiyon ba'ical ti yan 
tyac bA pañimil. Che! jini ti cha! c'otiyon 
tic lumal cha'an mi caq'uen i majtyan 
tyaq'uin p'ump'uño' ba yic'ot cha'an mi 
caq'uen i majtyan Dios. 

18 Cha'ach chancol c cha'len che' ñac ti 
c'oti i tyajoñob ti templo cha'tiquil 
uxtiquil israelob ch'oyolo' ba ti Asia. Poj 
ujtyel c cha'len pejtyel bajche' i tyalel 
mi' cha'leñob cha'an tsiquil mi ts'actisan 
i t'an bajche' mi wa ale'. Pero ma'an 
cabal quixtyañujob. Ma'an ju'upojolob. 
19 Jini israelob ch'oyolo' ba ti Asia yom 
tyalicob wa ba'añet cha'an mi' sub c mul 
mi an cha ba tic tyumbeyob. 

20 La' i yalob jini wa' ba añob cha ba yes 
c mul ti' tyajayob che' ñac ti' meleyon 
ya' ba'an jini Junta Suprema. 

21 Ma'an c mul ti! tyajayob. Jin jach che! 
tic cha'le c'am ba t'an. Ti cala: Wale 
chancol la' melon cha'an mic ch'ujbin mi 
quej i tyejchel loq'uel quixtyañujob ba'an 
sajtyemo! bA. Che! ti yala Pablo. 

22 Wen yujil isujm Félix bajche! mi' 
ch'ujbiñob Jesús jini ochemo' ba ti! t'an 
Dios. Jin cha'an che' ñac ti yubi i t'an 
Pablo jini Félix ti yala: La' lac poj cay lac 
mele'. Ya! ba mi tyalel jini ñuc bA 
soldado Lisias ba i c'aba' mi quej c cha! 
mel cha'an mux cujtisan c mele'. Che! ti 
yala Félix. 

23 Che' jini Félix ti' xiq'ui capitán cha'an 
mi' cañatyan Pablo pero mi yaq'uen i 
cha'len bajche' yom i cha'len. Ti yac'a ti 
ochel i jula'an uts ba yic'ot, cha'an i 
yaq'ueñob cha bA yom. 

24 Che' tsa'ix ñumi cha'p'ej uxp'ej q'uin ti 
cha! c'oti Félix yic'ot yijñam Drusila ba i 
c'aba'. Israel ba x'ixic jini yijñam. Ti' 
xiq'ui ti payol Pablo cha'an mi' más 
subeñob bajche' yom lac ch'ujbin Jesús. 
25 Pablo ti' wen subeyob cha'an mi' chac 
cha'len wen ba yic'ot bajche' yom mi' 
wen cañatyañob i ba cha'an machic i 
cha'leñob mach ba wen. Yic'ot ti' 
subeyob je'el cha'an tyal i yorojlel Dios 
mi quej i yaq'uen i mel i ba jujuntiquil 
quixtyañu. Dios mi quej i q'uel mi wen o 
mi mach wen ti' cha'leyob. Che' jini tyoj 
bac'ñasjel ti yubi Félix. Ti yala: Cha' 
cucux ya! ba! cañatyabilet. Che! ujt c 
chalan mu! tyo c cha! payet. Che! ti yala 
Félix. 

26 Ti! lolon ña!tya Félix mi quej i yaq'uen 
tyaq'uin Pablo cha'an yom cojlic. Jin 
cha'an cabal ti! xiq'ui ti payol Pablo i 
pejcan. 

27 Cha'ach ti! chac cha'le cha'p'ej jab. 
Che' jini Félix ti loq'ui ti ye'tyel. Ti ochi 
Porcio Festo ti' q'uexol. Cha'an yom uts 
mi q'uejlel ti israelob jini Félix ti' caya ti 


cachol Pablo. 

2 5 1 Che! jini Festo ti c'oti ya! ti 
Cesarea cha'an mi yochel ti 

ye'tyel ti ñuc bA yumal. Che! ñac ti ñumi 

uxp'ej q'uin ya! ti majli ti Jerusalén. 


Pablo ya' ba'an Festo 


2 Jini ñuc bA curajob yic'ot jini ñuc bA 
ye'tyel israelob ti! lolon wersa subuyob 
an i mul Pablo. 

3 Jiñob ti! lajayob i t'an cha'an mi! 
mujcuñob i ba ti bij cha'an mi! tsansañob 
Pablo. Jin cha'an ti' wersa c'ajtibe Festo: 
A wocolic choco tyalel wa! ti Jerusalén 
Pablo. Che' ti yalayob. 

4 Pero Festo ti' jac'a cha'an ya' tyo cachal 
ti Cesarea Pablo yic'ot je'el jini Festo ti' 
pensali i cha' sujtyel ti seb. 

5 Festo ti' subeyob: Jini año' ba ye'tyel 
ya' ba' añetla yom majlicob ti Cesarea 
quic'ot. Mi an cha ba ti' niq'ui cha'le 
mach ba wen, ch'ujbi i sub i mul yati. 

6 Jini Festo tsa! jach jale ya! ti Jerusalén 
che' bajche' ocho o diez q'uin. Che' jini ti 
cha' sujti majlel ti Cesarea. Che' ñac ti 
c'oti ti yijc'Alel ti! xiq'ui ti payol Pablo. 
Ya! buchul Festo ti colem buchlibAl ba! 
mi yac' melojel. 

7 Che! ñac ti ochi Pablo, jini israelob che! 
c'otyel muc'ob jini ch'oyolo' ba ti 
Jerusalén ti' lac'ayob Pablo. Cabal ñoj 
tsats ba i mul ti' lolon subu. Pero ma'an 
bajche' ch'ujbi i saj pas i sujmlel. 

8 Che' jini Pablo ti queji i sub i ba. Ti 
yala: Ma'an cha ba tic saj niq'ui cha'le ti' 
contra i mandar tyac israelob mi ti 
contrajic templo mi ti contrajic ñuc bA 
yumal ti Roma, che'en. 

9 Jini Festo, cha'an jach yom q'uejlic ti 
wen ti israelob, ti! c'ajtibe Pablo. ¿A wom 
ba majlel ti Jerusalén cha'an ya! mic 
melet bajche' chancol i jop'beñet a mul? 
Che' ti yala Festo. 

10 Pero Pablo ti' jac'a: Wa' añon ba' mi 
yujtyel melojel am ba ti! wenta ñoj ñuc 
ba ye'tyel ti Roma. Jiñach ba! yom mic 
mel c ba. Como a wujil isujm mach'an 
sajlic c mul ti' tyojlel israelob. 

11 Mi ta'ic cha'le ñuc ba mulil ma' mi 
quej cal mach yom la' tsansañon como i 
tyalel mi tsansantyel cha'an i xot'e'. Pero 
mi mach melel bajche' mi' lolon 
jop'beñoñob c mul ma'an majch an ti' 
wenta i yac'on ti' c'ab israelob. Jin jach 
mij c'ajtiben jini ñoj ñuc ba yumal ya' ti 
Roma cha'an mi! melon. Che! ti yala 
Pablo. 

12 Che! jini Festo ti! poj pejcA i pi'Al ti 
toñel. Che! ti ujti i pejcañob i bA ti! sube 
Pablo: Cha'an ti a c'ajti i melet jini ñoj 
ñuc ba yumal ya' ti Roma ya' mi quej c 
choquet majlel. Che' ti' sube Pablo jini 
Festo. 

Pablo ti' tyojlel rey Agripa 
13 Che! ti ñumi cha'p'ej uxp'ej q'uin jini 
rey Agripa ba i c'aba' yic'ot Berenice ti 
majliyob ya' ti Cesarea cha'an mi' jula'an 
Festo como max tyo jaliji ti ochi ti 
ye'tyel. 
14 Ya! ti poj jaleyob cha'p'ej uxp'ej q'uin. 
Jin cha'an Festo ti' subeyob cha'an Pablo. 
Ti yala: Wa'an juntiquil winic tsa! ba i 
caya ti cachol Félix che' ñac ti loq'ui ti 
ye'tyel. 
15 Che! ñac ya! añon ti Jerusalén jini ñuc 
bA curajob yic'ot jini año! ba ye!tyel 
ba'an israelob ti! subon cha'an Pablo. Ti' 
c'ajtibeyob cha'an mi cac! ti tsansantyel. 
16 Joñon tic subeyob cha'an i tyalel jini 
romanojob ma'an mi yac'ob ti 
tsantsantyel cha'an mi' xot' i mul jintyo 
mi lajal c'otyel yic'ot jini mu' ba i 
jop'ben i mul. Yic'ot je'el jintyo mi 
yaq'uen i ñaxan bajñel sub i ba cha'an 
jini tsa' ba i yalayob ti' contra. 
17 Jin cha'an che! ñac ti juliyob wa'i 
ma'an ti yaq'ueyob lolon jalejel pero ti 
yijc'Alel ti buchleyon tic buchlib ba! mi 
cac' melojel. Tic xiq'ui ti payol tyAlel 
Pablo. 
18 Pero jini tsa! ba tyAliyob cha'an mi' 
subob i mul Pablo mach'an ti! subu ñuc 
tyac ba i mul bajche! tic lolon c pensali. 
19 Jini jach ti caj bajche' mi' ch'ujbiñob ti 
queji i contrajiñob. Yic'ot je'el ti' 
cha'leyob t'an cha'an juntiquil Jesús bA i 
c'aba'. Jini ti sajti pero Pablo mi yal 
cha'an cha' cuxulix. 
20 Pero joñon ma'an tic wen ña!tyA 
bajche' yom mic cha'len melojel che! 
bajche' jini. Jin cha'an tic c'ajtibe Pablo 
mi yom majlel ya! ti Jerusalén cha'an ya! 
mi! mel i ba cha'an i mul tsa! bA i 
jop'beyob. 
21 Pero Pablo ti' c'ajtibe cha'an ya' mi 
cAytyAl jintyo mi! mel i ba ba'an ñoj ñuc 


ba yumal ya' ti Roma, Augusto ba i 
c'aba'. Jin cha'an tic xiq'ui caytyal ti 
cachol jintyo ya! ba ch'ujbi c choc majlel 
ya! ba'an ñoj ñuc ba yumal ti Roma. Che! 
ti yala Festo. 

22 Che' jini Agripa ti' sube Festo: Joñon 
je'el com cubin i t'an Pablo, che'en. Festo 
ti' jac'a: Ijc'al mi quej a wubin, che' ti 
yala Festo. 

23 Ti yijc'Alel che! ñac ti c'oti Agripa 
yic'ot Berenice ti ochiyob ya! ti colem 
mal. Wen ch'aAlAlob ti pejtyelelob. Ti 
pejtyelelob ti! q'ueleyob ti ñuc jini rey 
yic'ot Berenice. Ya! ti ochiyob yic'ot ñuc 
ba soldadojob yic'ot winicob mu! bA i 
q'uelob ti ñuc ya! ti lum. Che! jini Festo 
ti! xiq'ui ti payol Pablo. 

24 Che! jini Festo ti yala: Rey Agripa 
yic'ot ti la! pejtyelel wA! bA 
much'quibiletla quic'otyet lojon. Q'uele 
ili winiqui. I yonlel israelob ya' ti 
Jerusalén yic'ot wa' ti Cesarea tsa'ix i 
wen jop'beyob i mul ba'añon. Mach'an 
mi yactyan i subeñoñob cha'an yom 
tsansantic. 

25 Pero mi cal c bajñel, ma'an cha ba ti' 
cha'le. Mach c'añal tsansantic. Pero Pablo 
ti' bajñel c'ajtibe cha'an mi' mel i ba ba'an 
ñoj ñuc ba i ye'tyel Augusto bA i c'aba'. Jin 
cha'an tic ña'tya c choc majlel ya'i. 

26 Pero mach'an cha ba mic ts'ijbuben ti 
jun jini ñoj ñuc ba ye'tyel cha'an i mul 
Pablo. Jin cha'an tic paya tyAlel wA! ba! 
añetla ti la' pejtyelel pero más i c'ajnibal 
ma' q'uele' jatyet rey Agripa cha'an ma' 
wen c'ajtiben cha ba i mul cha'an mic 
wen ña'tyan bajche' yom c ts'ijbun ti jun. 
27 Mi cal matix cha ba och mic choc 
majlel xcachol ya! ba'an ñoj ñuc ba 
ye'tyel mi mach ch'ujbi c wen suben ti 
jun cha ba i mul mi' subob. Che' ti yala 
Festo. 


Pablo mi' mel i ba ba'an rey Agripa 
2 6 1 Jini rey Agripa ti' sube Pablo: 
Ch'ujbiyach a sub a ba. Pablo ti' 
pasa i c'ab cha'an i señajlel mi quej i 
cha'len t'an. Ti yala: 


2 Rey Agripa, wale tijicñayon che! ti a 
wac'on c mel c ba wa' ba'añet cha'an mic 

sub c ba pejtyel bajche' chancol i 
jop'beñoñob c mul israelob. 

3 Como wen a wujil isujm pejtyel bajche' 
i tyalel mi! cha'leñob israelob yic'ot a 
wujil isujm mach junlajalob i pensal. Jin 
cha'an mij c'ajtibeñet ti wocol t'an 
cha'an xuc'ul ma! wubibeñon c t'an. 


Bajche' ti ajni Pablo che' ñac max tyo 
ti' ch'ujbi Jesús 


4 Pejtyelel israelob yujil isujm bajche' tic 
ñusa q'uin ya! tic lumal yic'ot ti 
Jerusalén c'alal ti coliyon. 

5 Mach cu isujm mi mux i sube' pero 
c'alal wajali yujilob isujm cha'an 
fariseojon. Jini fariseojob mi! más mele! 
bajche' yaño' ba bajche' xic'bil ti i 
mandar Moisés. 

6 Wale tsa'ix i payayoñob tyalel ti 
melojel cha'an ti caj tijicñayon mic 
ch'ujbin che! mi quej i cha! tyejchel 
sajtyemo' ba che! bajche' ti' wa subeyob 
Dios lojon c yumob ti ñoj oniyix. 

7 Jini doce mujch'ob lojon c pi'alob 
chancol i lu' pijtyañob je'el cha'an Dios 
mi' ts'actisan tsa' ba i wa ala ba t'an. Jin 
cha'an mi' lu' ch'ujutisañob Dios yic'ot 
mi' melbeñob i toñel ti q'uinil ti ac'balel. 
Rey Agripa, mic subeñet jini israelob 
chancol jach i jop'beñon c mul ti caj 
cha'ach mic ch'ujbin. Cha'ach je'el mic 
pijtyan i ts'actisan jini tsa' ba i wa ala 
Dios. 

8 Mach yom la' lolon ña'tyan cha'an 
mach ch'ujbi i tyeche' loq'uel Dios 
sajtyemo! bA. 


Bajche' ti' ñaxan tyac'la 
quixtyañujob Pablo 


9 Joñon c bajñel tic ña'tya cha'an yom 
mic mel cabal cha ba tyac ti! contra jini 
Jesús ch'oyol ba ti Nazaret. 

10 Cha'ach tic cha'le ya! ti Jerusalén. Jini 
ñuc ba curajob ti yac'on jun cha'an mi 
cotsañob ti cachol cabal ochemo! ba ti' 
t'an Dios. Yic'ot je'el tic laja c t'an 
yic'otyob che! ñac ti! tsansayob. 

11 Cha'ach cabal ti caq'ueyob i ñusañob 
wocol jini ochemo' ba ti' t'an Dios cha'an 
mic jop' caq'ueñob i cay i ch'ujbiñob 


Jesús. Cha'ach tic cha'le ya' ti jujump'ej i 
templo tyac. Cha'an tic wen 
mich'q'ueleyob tsajniyon c'alal ti ñajt ba 
lumal tyac cha'an mic tyac'lañob. Che' ti 
yala Pablo. 


Pablo mi' cha' sub bajche' ti' 
tyaja i cotyantyel 
(Hech. 9.1-19; 22.6-16) 


12 Ti' bej cha'le t'an Pablo. Ti yala: 
Majlel muc'on ti Damasco ba' mi quej 
cac' ti cachol ochemo' ba ti' t'an Dios. Ti 
yac'ayon c majlel ñuc ba curajob. Añach 
cun tsa! ba i yac'on. 

13 Rey Agripa, ya' ti bij ti xinq'uinil ti 
quila p'atyal ba c!'ajc loq'uem ba ti chan. 
Yoque más p'atyal jini c'ajc che! bajche' 
q'uin. Ti ts'ajyi ya! ba'añon yic'ot jini 
majlel ba muc'ob quic'ot. 

14 Che' jini ti lu' yajliyon lojon ti lum. Ti 
cubi ajt'an tsa! bA pejcAyon ti! t'an 
hebreo. Ti yala: Saulo, Saulo, ¿chucoch 
chancol a tyac'lañon? Como chancol a 
tyaclañon yubil che! ma! tyac'lañob jini 
ochemo' ba ti t'an. Chancol a bajñel low 
a ba che! bajche' tyat wacax che! mi' 
bot'tyeq'ue' jay ba i ñi! tye! chucul ba i 
cha'an i yum. Che! ti yala jini ajt'an. 

15 Che! jini joñon ti cala: ¿Majchetqui c 
Yum? cho'on. Che! jini Jesús ti! jac'a: 
Joñon Jesúson chancol ba a tyac"lan. 

16 Tyejchen. Tic pasa c ba ba'añet cha'an 
ma! wotsan a ba ti ajtoñel c cha'an, 
cha'an ma! sub majlel jini tsa! ba a wubi 
tsa! bA a wila sajmal yic'ot mu! bA quej c 
pas'eñet ti yamba ora. 

17 Wale mic choquet majlel ba'an israelo' 
ba yic'ot mach ba israelob. Pero mi quej 
caq'uet ti cojlel ti' c'ab jini yom ba i 
tyac'lañetyob. 

18 Mic xiq'uet majlel ba'an quixtyañujob 
cha'an jajmicob i wut. Cha'an mach'an 
mi bej ajñelob ti ic't'ojñal. Cha'an mi 
yajñel ti saclel. Cha'an mach'an mi bej 
ajñel ti i p'atyalel Satanás pero cha'an 
mi' ch'ujbiñob Dios. Che' mi' ch'ujbiñob 
ti' pusic'al mi' tyajob i ñusantyel i mul. 
Yic'ot mi yaq'uentyelob i yajnib ya' ba'an 
jini tsa' ba i ch'ujbiyob Dios. Che' ti 
subentiyon. 

Pablo ti! jac'a bajche' ti xijq'ui 


19 Mic subeñet rey Agripa, tic cha'le 
pejtyel bajche' ti! xic'on c mele' Jesús 
che! ñac ti! pejcAayon. 

20 Ñaxan tic wen sube año! ba ti 
Damasco cha'an mi! q'uexob i pensal i 
cAyob i mul cha'an mi yaq'ueñob i bA 
Dios. Ti wi'il cha'ach tic wen subeyob 
je'el ya' ti Jerusalén yic'ot ti pettyalel 
Judea. Tic subeyob je'el mach ba 
israelob. Tic lu' subeyob cha'an yom mi' 
chac mel wen tyac ba i melbal cha'an 
tsiquil q'uexelix i pensal. 

21 Cha'an cha'ach tic cha'le subt'an, jini 
israelo! ba ti' chucuyon ya! ti templo. 
Colel i tsansañoñob. 

22 Pero c'alal wale iliyi Dios mi! cotyañon 
cha'an xuc'ul mic cha'liben i toñel. Mic 
subeñob i t'an Dios pejtyel quixtyañujob 
mu! ba q'uejlel ti ñuc yic'ot jini mach'a 
ba'an mi q'uejlel ti ñuc. Che! jach mic 
subeñob t'an tsa! ba i xiq'ue yale' Dios ti 
ñoj oniyix yic'ot tsa! ba yala Moisés mi 
quej i yujtyel. 

23 Ti' wa alayob cha'an wersa mi quej i 
ñusan wocol Cristo yic'ot ti wi'il mi quej 
i sajtyel. Jiñach ñaxan ba mu! bA i 
tyejchel ba'an sajtyemo' ba. Cha'ach mi 
quej i yac! ti cajñel i t'an ba'an israelo! 
ba yic'ot mach ba israelob. Cha'ach ti' 
ts'ijbu jini tsa' ba xiq'ui yale' Dios ti ñoj 
oniyix. Che! ti yala Pablo. 


Pablo ti' jop'o i xiq'ue! ochel 
Agripa ti' t'an Dios 


24 Chancol i sub i ba Pablo pero che' poj 
ujtyel i yale' che' bajche' jini, Festo ti 
yala ti c'am ba t'an: Locojet, Pablo. 
Cha'an ti a cha'le cabal estudio tsa'ix 
pantiyiyet ti loco. Che! ti yala Festo. 

25 Pero Pablo ti' jac'a: Mach locojonic, 
Festo. Yoque melelach jini tsa! ba cala. 
26 WA'an rey Agripa. Wen yujil isujm 
pejtyel jini tsa! bA cala. Jin cha'an ma'an 
tic bac'ña cAle! wA! ba'an. Cujil isujm 
ubibil i cha'an jini rey Agripa pejtyel 
bajche' poj ujtyel c subeñetla. Como 
mach cha'ic jach ti mucul ujti jini tsa! ba 
ujti. 


27 Rey Agripa, mij c'ajtibeñet: ¿Mu! ba a 
ch'ujbin melel i t'an jini tsa! ba i xiq'ui 
yAle! Dios ti ñoj oniyix? Cujil isujm ma! 
ch'ujbin. Che! ti yala Pablo. 
28 Jini Agripa ti' sube Pablo: Cha'an ti caj 
a t'an ts'itya' jachix yom cha'an mi 
cochel ti' t'an Dios, che'en. 
29 Pablo ti' jac'a: Mi ts'itya' o mi cabal 
cha'an ochiquet ti' t'an Dios, che' jach 
com cha'an Dios mi! nijcAabeñet a pusic'al 
cha'an lajalet bajche'on. Jini jach che! 
mach'an chuculet ti cadena. Cha'ach com 
pero mach cha'an jatyetic jach, pero je'el 
pejtyel tsa! ba i ñach'tyaboñob c t'an. 
Che' ti yala Pablo. 
30 Che! ñac ti ujti i yale' Pablo che! 
bajche' jini, ti tyejchi jini rey Agripa 
yic'ot je'el jini ñuc ba ye'tyel yic'ot 
Berenice yic'ot pejtyel ya' ba buchulob. 
31 Ti parte majliyob i subeñob i ba cha'an 
bajche ti yala Pablo. Ti yalayob: Mach'an 
cha ba ti! cha'le ili winic mi cha'anic 
tsansantic mi cha'anic caylec ti cachol. 
Che' ti yalayob. 
32 Jini rey Agripa ti' sube Festo: Machic 
ba'an ti' c'ajti i majlel i mel i ba ba'an 
ñoj ñuc bA ye'tyel ti Roma, ch'ujbi wa! 
cojlic wa'i. Che! ti yalal Agripa. 
Mi' payob majlel Pablo ti Roma 

2 1 Che! jini ti yalayob mi quej i 

7 chocob majlel Pablo ya! ti 
pañimil Italia ba i c'aba'. Joñon Lucason 
tsa! ba c ts'ijbu ili jun ti majliyon 
quic'otyob. Che! jini ti yac'ayob Pablo 
yic'ot yamba xcacholob ti! wenta 
juntiquil capitán Julio ba i c'aba'. An 
ye'tyel ti junmujch' soldadojob i cha'an 
ñoj ñuc ba ye'tyel Augusto. 
2 Ya'an juntiquil lojon quic'ot je'el 
Aristarco bA i c'aba!. Ch'oyol ba ti lum 
Tesalónica ba i c'aba' ya' ti pañimil 
Macedonia. Ti ochiyon lojon ti jump'ej 
barco tyAlem ba ti Adramitio majlel muc! 
ti lum tyac ya! ti ti! ja! ya! ti Asia. 
3 Ti yijc'Alel ti c'otiyon lojon ti lum am 
ba ti lac'al ti! ja! Sidón bA i c'aba'. Pablo 
ti pejcAnti ti uts ti Julio. Ti poj yaq'ue i 
jula'an jini utso' bA yic'ot cha'an i 
cotyañob ti cha ba yom i cha'an. 

4 Ya' ti Sidón ti loq'uiyon lojon majlel ti 
barco. An p'atyal ba ic'. Jin cha'an ya! ti 
ñumiyon lojon majlel ti! t'ejl Chipre ba! 
ma! mi! putyun jats' ic' como lum mi' 
mactyan. 

S Ya! ti ñumiyon lojon ti ja! ti! t'ejl 
pañimil tyac Cilicia yic'ot Panfilia bA i 
c'aba'. Ti c'otiyon lojon ya! ti jump'ej 
lum Mira ba i c'aba' ya! ti Licia. 

6 Ya'i jini capitán ti' tyaja jump'ej barco 
ch'oyol ba ti Alejandría majlel muc' ti 
Italia. Ti yac'ayon lojon ochel cha'an bej 
majlicon lojon. 

7 Cabal q'uin xuc'ul jach ti majliyon lojon 
como mi' chac wets'e sujtyel ic! jini 
barco. Jiñach ti' mactyayon lojon. Wocol 
ti c'otiyon lojon ya! ti! tyojel Gnido bA 
c'aba' ba lum. Cha'an ti caj ti chac 
mactyAyon lojon ic! ti ñumiyon lojon ti 
lac'alel joyol ba ti ja! ba lum Creta bA i 
c'aba! ya! ti! tyojel Salmón ba c'aba' bA 
lum. 

8 Wocol ti ñumiyon lojon ya! ti ti! lum. Ti 
c'otiyon lojon ti Buenos Puertos ba c'aba' 
ba lum lac'al ya! ti lum Lasea ba i c'aba'. 
9 Tic satya lojon cabal q'uin. Cha'an 
lac'al i yorojlel tsañal babaq'uen mi 
ñumel barco ya! ti colem ja'. Jin cha'an 
Pablo ti' subeyob: 

10 Winicob mic ña'tyan mi ti bej 
ñumiyonla majlel mi quej lac wen ñusan 
wocol. Mach jinic jach mi jilel barco mi' 
sat i cuch pero babaq'uen mi lac sajtyel 
je'el. 

11 Pero jini capitán ma'an ti! ch'ujbibe i 
t'an Pablo. Ti' más ch'ujbibe i t'an i yum 
barco yic'ot xnijca barco. 

12 Mach wen jini lum am ba ti lac'al ti' 
ja' cha'an i ñusañob i yorojlel tsañal. Jin 
cha'an lac'al ti pejtyelelob ti pensali 
cha'an más wen mi loq'uelob majlel 
ya'ya'i. Yom c'otic ya! ti Fenice ba c'aba' 
ba lum ya' ti Creta mi ch'ujbi c'oticob. 
Jini ic' tyalem ti' ts'ejtyalel paso' q'uin 
mi' jats' ti' tyojel jini lum. 


Toñel ba ic' ti colem ba ja' 


13 Che! ñac ti queji ti ñumel xuc'ul ba ic! 
ch'oyol ba ti sur ti' ña'tyayob ch'ujbiyach 
loq'uicob majlel bajche' yomob. Ti! cha! 


letsiyob ti' pam barco jini colem tsucul 
tyaq'uin tsa' ba i chocoyob ochel ti mal 
ja' cha'an xuc'lec barco. Ti loq'uiyob 
majlel ya' ti lac'al ti' ja' joyol ba ti ja' ba 
lum Creta ba i c'aba'. 

14 Ti jumuc'lel ti' jats'a toñel ba ic' jini 
barco. Ti ts'ejtyalel paso' q'uin ti tyali 
jini ic'. Ujtyel i ñumel ya! ti Creta ti' 
jats'a barco. 

15 Cha'an c'am mi' jats'e' ic! jini barco 
mach ch'ujbi lojon c majlel ba! com lojon 
c majlel. Jin cha'an ti cac'a lojon majlel 
barco ba' mi' paye' majlel ic'. 

16 Ti ñumiyon lojon ti' pat jump'ej saj 
lum joyol ba ti ja! Clauda ba i c'aba' ba! 
ma' mi putyun ñumel p'atyal ba ic'. 
Wocol ti mejliyon lojon ch'uy letsel ti' 
pam colem barco jini saj barco chancol 
ba lojon c tyujc'an majlel. 

17 Ti lojon c letsa ti pam colem barco jini 
i saj ba. Che' jini ti lojon j c'aña lia 
cha'an ti lojon c bejch'um cacha colem 
barco cha'an machic tyojp'ic. Ti wi'il 
cha'an ti lojon c bac'ña ochic ti ji' lum 
Sirte ba i c'aba! ti lojon c ju'sa jini colem 
pisil mu! ba i chuque' ic! cha'an i wets!e! 
majlel barco. Che' jach ti lojon c lolon 
ac'a ti cAytyAl ti pam ja!. 

18 Ti yijc'Alel cha'an ti caj ti' wen 
jats'ayon lojon toñel ba ic! ti lojon c 
choco ochel ti mal ja' i cuch barco cha'an 
mach sujpic ti mal ja' barco. 

19 Ti yuxp'ejlel q'uin ti lojon j c'ab tic 
choco lojon ochel ti mal ja' pejtyelel cha 
ba an i cha'an barco. 

20 Cabal q'uin ma'an ti lojon quila q'uin 
mi ec!. Ti! wen jats'ayon lojon toñel ba 
ic'. Che! jini ti lojon c ña'tya cha'an ma'ix 
mi quejel lojon j colel ti lojon cubi. 

21 Cabal ora mach'an cha ba ti lojon c saj 
c'uxu. Pablo ti wa'le ya' ba'añob. Ti yala: 
Winicob, más wen tsa'ic la' jac'beyon c 
t'an cha'an mach loq'uiconla majlel ti 
Creta cha'an machic lac ñusan wocol 
cha'an machic lac sat cha ba tyac an lac 
cha'an. 

22 Wale mic subeñet: Mach la! pensalin. 
Tijicnisan la' pusic'al. Ma'ix mi quej la' 
sajtyel mi juntiquilic aunque mi quej la' 
sat la! barco. 

23 La! wujil isujm i cha'añon Dios. Mic 
cha'liben i toñel ti pejtyel c pusic'al. 
Sajmal ti ac'balel Dios ti' choco tyalel 
ba'añon juntiquil ajtoñel i cha'an ch'oyol 
ba ti panchan. 

24 Jini ti' subon: Mach a cha'len baq'uen, 
Pablo. Añach cha'an a mel a ba ba'an jini 
ñoj ñuc ba ye'tyel ya' ti Roma. Cha'an ti 
a caj Dios mi quej i cañatyan pejtyelelob 
añob wa! ti barco a wic'ot. Ma'an mi quej 
i sajtyelob ti ja'. Che' ti' subon jini tsa' ba 
i xiq'ui tyalel Dios. 

25 Jin cha'an winicob, tijicnisan la! 
pusic'al. Mic ch'ujbin Dios. Cujil isujm mi 
quej i lu! cha'len bajche! ti! subon jini 
ajtoñel i cha'an tsa! ba i xiq'ui tyAlel Dios 
ti panchan. 

26 Ic! mi! wets'onla majlel. Mi quej i 
yaq'uen i jats' i ba barco ti ñac' pañimil 
joyol ba ti ja'. Che' ti yala Pablo. 

27 Cha'p'ejlix semana ti lojon c cha'le 
xAmbal ti ja!. Che! jini ti c'otiyon lojon ti 
ja! Adria ba i c'aba'. Ac!bAlelix. Ic! mi' 
wen wets'un barco. Ti xin ac'balel jini 
xnijca barcojob ti queji i ña'tyañob 
lac'alix mach c'ot ba'an lum. 

28 Ti' p'isiyob bajche' tyamel an i ye'bal 
ja'. An treinta y seis metro i tyamlel. Che! 
ti ts'itya' bej majli ti' cha' p'isiyob. An 
veintisiete metros. 

29 Ti' bac'ñayob i jats' i ba barco ti colem 
tyun. Jin cha'an ti! chocoyob ochel ti ja! 
champ'ej colem tsucul tyaq'uin ya! ti yit' 
barco cha'an xuc'lec jini barco. Añob i 
pensal ti ñumi ac'bal. Jintyo ti' 
pijtyabeyob i sac'an cha'an i q'uelob 
bajche' añob. 

30 Jini xnijca barcojob ti' pensaliyob i 
puts'el. Ti! ju'sayob saj barco ti ja'. Che! 
bajche' mi quejel i choc ochel ti ja! ya! ti' 
jol barco jini colem tsucul tyaq'uin mu' 
ba i xuc'chocon barco ti' lolon cha'le. 

31 Pero Pablo ti' sube jini capitán yic'ot 
soldadojob: Mi ti puts'iyob jini xnijca 
barcojob jatyetla mach coletla. Che' ti 
yala Pablo. 

32 Jin cha'an jini soldadojob ti' tsepe i 
liajlel saj barco cha'an mi' paye' majlel 
ic!. 

33 Che! yomox sac'an, Pablo ti' wen 


xiq'uiyob ti uch'el. Ti yala: C'alal cha'p'ej 
semana ma'an uch'emetla, ma'an 
wayemetla. 

34 Wale mic subeñet ti wocol t'an cha'an 
ts'itya' uch'iquetla. Cha'ach yom cha'an 
mi la' cha' tyaj la' wersa. Ma'an majch mi 
quej i sajtyel ti ja'. Ma'an majch mi quej i 
saj low i ba. Che' ti yala Pablo. 

35 Che' ñac ti ujti i yale', Pablo ti' ch'ama 
waj. Ya' ti' tyojlelob ti' sube Dios wocox i 
yala. Che! jini ti! xet'e. Ti queji i c'uxe!. 
36 Che' jini tijicña ti queji i yubiñob 
yaño' ba. Ti queji i c'uxob i waj je'el. 

37 Doscientos setenta y seis ya' añon 
lojon ti mal barco. 

38 Ti uch'iyob jintyo ti wen ñajayob. Che! 
jini ti' chocoyob ochel ti ja! jini trigo bA 
cuchal tsa' ba cayle ti barco. Cha'ach ti' 
cha'leyob cha'an más sejb'ac barco. 


Ti sujp'i barco 


39 Che! ti sac'a, jini xnijca barcojob 
ma'an ti! cañayob jini pañimil. Pero ti 
yilayob jump'ej i xow ja'. An cabal ji! ya! 
ti ti' ja!. Jin cha'an ti! ña'tyayob mi 
ch'ujbi i yac' ochel barco ya! ti xow ja!. 
40 Ti' tsepbeyob i liajlel jini tsucul 
tyaq'uin mu! ba i choc ochel ti ja! cha'an 
mi! xuc!chocon barco. Ya! ti! cAyAyob ti 
mal ja'. Ti! jitbeyob i liajlel jini tye' mu! 
ba i c'añob cha'an i tyoj isan majlel 
barco. Ti' letsayob colem pisil mu' ba i 
chuque' ic' ya' ti' jol barco. Jini barco ti 
queji i laq'ue' majlel ya! ti ti! ja'. 

41 Ya! ti xiñil i xow ja! mu! ba i laja 
jats'ob i ba an che' bajche' saj wits 
p'uchul ba ji'. I jol barco ti ts'ap cayle ti 
mal ji'. Mach ch'ujbi i saj nijcan i ba. Jini 
ja' mu' ba i laja chocob i ba ti queji i 
chac jats' i yit barco. Ti queji i lu' tyop'el. 
42 Jini soldadojob yom i tsansañob jini 
xcacholob cha'an machic puts'icob majlel 
ti ñuxejel. 

43 Pero jini capitán yom i cotyan Pablo. 
Jin cha'an ma'an ti yaq'ue i tsansañob. 
Ti' xiq'uiyob jini yujilob ñuxejel i chocob 
i ba ti ja' cha'an c'otic ti lum. 

44 Yic'ot jini yaño' ba mi ts'uytyalob 
majlel ti pam tabla o mi ti pam i xujt'il 
barco. Cha'ach ti lu' c'otiyob ti lum. 

Pablo an ti joyol ba ti ja' ba lum 
Malta bA i c'aba' 
2 8 1 Che! ñac ti cojliyonla ti ja! jini 
quixtyañujob ti! subeyon lojon 
Malta i c'aba' jini pañimil. 
2 Ti! wen p'untyayon lojon jini 
quixtyañujob ya' ba chumulob ya'i. An 
ja'al yic'ot cabal tsañal. Jin cha'an ti' 
tsuc'uyob c!ajc. Ti yac'on lojon 
q'uixñisan lojon c ba ya! ti c'ajc. 
3 Pablo ti queji i motye' tyaquin ba si'. Ti 
yotsa ti c'ajc. Ti loq'ui juncojt lucum 
chancol ba i putstyan i ticwajlel c'ajc. Ti 
c'uxle ti' c'ab Pablo. 
4 Che! ti yilayob ya! ts'uyul lucum ti! c'ab 
Pablo jini ya! ba chumulo! ti! subeyob i 
ba: Ajtsansa ili winiqui, ti lolon yalayob. 
Aunque ti cojli ti ja' wale ma'ix mi quej i 
colel, che'ob. 
5 Pablo ti' lijca ochel ti c'ajc jini lucum. 
Ma'an cha ba ti! saj cha'le Pablo. 
6 Ti! pijtyayob quixtyañujob bajche! ora 
mi quej i sit'ojñel o mi quej i wa! sajtyel 
Pablo. Jal ti! pijtyayob. Pero ma'an chA 
ba ti! cha'le i c'ab Pablo. Jin cha'an ti' 
q'uextyAyob i pensal. Ti queji i lolon 
yalob diosach jini Pablo. 
7 Publio bA i c'aba' jini am ba ñuc bA 
ye!tyel ya! ti jini lum. Lac'al an yotyot ya! 
ba' chancol lojon ti q'uix. Ti' payayon 
lojon ochel ti yotyot. Uxp'ej q'uin ya! ti 
ajniyon lojon. Ti yaq'ueyon lojon pejtyel 
cha ba i c'ajnibal lojon c cha'an. 
8 C'am i tyat Publio. Mi yubin c'ajc yic'ot 
tya'. Pablo ti majli i jula'an. Ti' cha'le 
oración Pablo. Ti yac'a i c'ab ti' pam jini 
xc'am'an. Ti wa' lajmi. 
9 Cha'an ti' cha'le che' bajche' jini ti tyali 
yamba xc'am'añob ya! ba chumulob ti 
jini joyol ba ti ja' ba lum. Ti lajmiyob 
je'el. 


Pablo mi c'otyel ti Roma 


10-11 Ti yaq'ueyoñob lojon cabal lojon c 
majtyan. Ya' ti lojon c ñusa uxp'ej uw. 
Ya'an jump'ej barco ya' ba ti' ñusa i 
yorojlel tsañal je'el. Che! jini ti ochiyon 
lojon ti jini barco. Ya' ti loq'ui tyalel ti 
Alejandría. Che' cha' majlelix muc'on 


lojon ti barco ti yaq'ueyoñob lojon 
pejtyel cha ba i c'ajnibal lojon c cha'an. 
Ya'an ti' pat i jol barco i loc'om jini 
lutyo' ba cha'tiquil winic Cástor yic'ot 
Pólux ba i c'aba' mu! bA i diosiñob xnijca 
barcojob. 

12 Ti c'otiyon lojon ti lum am ba ti lac'al 
ti' ja! Siracusa ba i c'aba!. Ya! ti cayleyon 
lojon uxp'ej q'uin. 

13 Ti loq'uiyon lojon majlel ya'i. Lac'al 
ya! ti! ti' lum ti ñumiyon lojon majlel 
c'alal ti c'otiyon lojon ti lum Regio bA i 
c'aba. Ti yijc'alel ti queji ic! tyalem ba ti 
sur. Che' jini ti loq'uiyon lojon. Ti 
cha'p'ejlel ba q'uin ti c'otiyon lojon ti 
mali lum Puteoli ba i c'aba'. Ti loq'uiyon 
lojon ti barco. 

14 ya! ti lojon c tyaja ochemo' ba ti! t'an 
Dios. Ya' ti' subon lojon caytyal jump'ej 
semana. Che' jini ti loq'uiyon lojon 
majlel ti bij c'alal ti Roma. 

15 Jini ochemo' ba ti! t'an Dios ya! ti 
Roma ti yubiyob ti alol che' añonix lojon 
ti bij. Ti majliyob i tyajon lojon tyalel ti 
bij. C'alal ti loq'uiyob tyalel ti Foro de 
Apio yic'ot Tres Tabernas ba i c'aba' ba 
lum. Che' ñac Pablo ti yilayob ti' sube 
Dios wocox i yala. Ti cha! tijicniyi i 
pusic'al Pablo. 

16 Che! ñac ti c'otiyon lojon ti Roma jini 
ñuc ba soldado ti yac'a xcAcholob ti! c'ab 
jini am bA ye!tyel mu! ba i cAñAtyañob. 
Pero ti yac'ayob ti bajñel chumtyal Pablo 
yic'ot juntiquil soldado mu! ba i 
cAñAtyan. 


Pablo mi' cha'len subt'an ti Roma 


17 Ti yuxp'ejlelix q'uin i c'otyel Pablo ti' 
xiq'ui ti pAyol jini israelob año! bA ye'tyel 
ti templo ya! ti Roma. Che! ñac ti' 
much'quiyob i ba Pablo ti yala: Pi'Alob, 
ma'an cha ba tic cha'le ti' contra 
israelob, mi ti' contrajic bajche' i tyalel 
mi' ch'ujbiñob lac yumob ti ñoj oniyix. 
Ya! ti' chucuyoñob ya! ti Jerusalén. Ti 
yac'ayoñob ti! c'ab romanojob. 

18 pero che! ñac ti yac'oñob c mel c bA 
ma'an ti! tyajayob c mul. Yom i coloñob. 
Como ma'an cha ba och mi yac'oñob ti 
tsansantyel cha'an mic xot' c mul. 

19 Pero jini israelob ma! ti yac'ayon ti 
colol. Jin cha'an tic wersa c'ajtibe c mel c 
bA wa! ba'an jini ñoj ñuc bA ye'tyel wa! ti 
Roma aunque ma'an cha ba mic sub ti' 
contra c pi'Alob tic lumal. 

20 Tic payayet tyalel cha'an mij q'ueletla 
cha'an mic pejcañetla. Wa' mi la' q'uelon 
cachalon ti cadena cha'an ti caj tic 
ch'ujbi jini chancol ba i pijtyan israelob. 
Chancol i pijtyañob cha'an Dios mi quej i 
tyech loq'uel sajtyemobix bA. 

21 Che' jini ti' subeyob Pablo ya' ba 
much'quibilob: Ma'an ba' jul mi 
jump'ejlic jun tsa' ba i choco tyalel 
quixtyañujob ya! ti Judea mu! ba i tyajet 
ti t'an. Mi jinic lac hermañujob ya' ba 
ch'oyolob ma'an cha ba mi yalob. Ma'an 
ba' i niq'ui suboñob ti a contra. 

22 Lojon cujil isujm ti jujump'ej lum mi' 
ts'a'q'uelob mu' ba i ch'ujbin jini tsiji' ba 
t'an. Jin cha'an com lojon cubin a t'an 
bajche' ma' pensalin jatyet. Che' ti' 
subeyob Pablo jini ñuco' ba ye'tyel ti 
templo israelob. 

23 Che' jini ti yalayob cha ba ti q'uin mi 
quej i cha' much'quiñob i ba. Ti jim ba 
q'uin i yonlel ti' much'quiyob i bA ya! 
ba'an Pablo. C'alal ti sac'an c'alal ti ic'a 
Pablo ti' sube cha'an i yumintyel Dios. 
Xuc'ul ti' lu' subeyob cha'an i ch'ameñob 
isujm bajche' mi yal ti mandar Moisés 
yic'ot bajche! ti yala jini tsa! ba i xiq'ui 
yAle! Dios ti ñoj oniyix cha'an Jesús. 

24 Lamital ti! ch'ujbi bajche' ti 
subentiyob. Yaño' ba ma'an ti' 
ch'ujbiyob. 

25 Mach junlajal yom i yubiñob. Ti queji i 
sujtyelob. Pero colex i sujtyelob, Pablo ti' 
subeyob: Weñach ti' subeyob lac yumob 


ti ñoj oniyix jini Ch'ujul ba i Ch'ujlel Dios 
ti ti' jini tsa' ba i xiq'ui yale' Dios Isaías 
ba i c'aba'. 

26 Dios ti' sube Isaías: 

Cucu ba'an quixtyañujob. Cha'ach 
ma! subeñob bajche' jini: Dios mi 
yal: 

Melelach mi la' chac ubin pero 
ma'an mi quej la' ch'am'en 
isujm. 

Melelach mi la' chac q'uel pero 
ma'an mi quej la! ña'tyan cha bA 
mi la' q'uel. 

27 Jini quixtyañujob tsa'ix i 
tsatsisayob i pusic'al cha'an 
ma'an mi' ch'am'en isujm. 

Ma'an mi' ñach'tyañob como mach 
yom i yubiñob melel ba. 

Muts'ulob i wut yubil 

ame mi yilañob ti' wut, 

ame mi yubiñob ti' chiquin, 

ame mi' ch'ameñob isujm ti' 
pusic'al, 

ame mi' q'uexob i pusic'al cha'an 
mi caq'ueñob i cotyantyel. 

Che' ti yala Dios ti ti' Isaías. 

28 Wale c'ala jalaj mi quej i subentyelob i 
t'an Dios jini mach ba israelob. Mi quej i 
ñach'tyañob. Che! ti yala Pablo. 

29 Che! ñac ti yala Pablo che! bajche' jini, 
ti loq'uiyob majlel jini israelob. Ti 
quejiyob ti cabal tsats ba t'an. 

30 Pablo ti cayle cha'p'ej jab ya' ba' ti 
ochi. Tijicña ti! pejcayob majchical tsa! 
ba c'oti i jula'an. 

31 Ma'an majch ti' tiq'ui i jula'antyel. 
Wen ch'ejl ti' sube quixtyañujob cha'an i 
yumintyel Dios yic'ot ti' cantisayob 
cha'an lac Yum Jesucristo. 


PABLO TI' TS'IJBU JUN CHA'AN JINI AÑO! BA TI 
ROMA 


Pablo mi' ts'ijbubeñob jun ochemo' ba ti' 
t'an Dios ya' ti Roma 
1 1 Joñon Pablojon. Ajtroñelon i 
cha'an Jesucristo. Dios ti' payayon 
cha'an yajcAbil ba ajsubt'an ñumel i 
cha'an. Ti yaq'ueyon ili toñel cha'an mic 
sub majlel jini wen ba t'an cha'an laj 
cotyantyel. 
2 Jiñach jini wen ba t'an tsa! bA i wA 
subu Dios ti ñoj oniyix ti jini ts'ijbubil ba 
i t'an. Dios ti' c'aña jini tsa' ba i xiq'ui i 
yale' cha'an i ts'ijbun ili t'an. 
3 Jini wen ba t'an mi' subeñonla cha'an 
lac Yum Jesucristo i Yalobilach Dios. Mi' 
subeñonla cha'an ti ch'oca wA! ti mulawil 
cha'an i ch'ame! i bac'tyal che! bajche! 
quixtyañu jach. Ti loq'ui ti i jiñajlel ñuc 
bA yumal David ba i c'aba!. 
4 Cha'an ti cha! tyejchi loq'uel ba'an 
sajtyemo! ba, ti tsictiyi cha'an mach 
quixtyañu jach Jesucristo pero yoque 
Yalobil Dios am bA i p'atyalel. Ch'ujulach 
i Ch'ujlel Cristo. 
5 Cha'an jach ti yutslel i pusic'al, Dios ti 
yaq'ueyon lojon c toñel cha'an ti lac Yum 
Jesucristo cha'an mic sub majleli t'an ti 
ba'ical jach an quixtyañujob ti pejtyelel 
pañimil tyac cha'an mi quejel i ch'ujbiñob 
lac Yum Jesucristo yic'ot mi quejel i jac'ob. 
6 Jatyetla je'el paybiletla ti Dios cha'an 
mi la' wajñel ti i cha'an Jesucristo. 
7 Chancol c ts'ijbubeñetla jun ti pejtyelet 
ba la ya' ba añetla ti Roma, p'untyabilet 
ba la i cha'an Dios. Dios ti! payayetla 
cha'an la' wac' la' ba Dios cha'an i 
cha'añetla. La' ajniquetla ti i yutslel i 
pusic'al Dios yic'ot i ñAch'tyAlel tyalem 
ba ti Dios lac Tyat yic'ot ti lac Yum 
Jesucristo. 


Pablo yom majlel ti Roma 


8 Ñaxan mic suben Dios wocox i yala 
cha'an ti Jesucristo cha'an ti la' pejtyelel. 


Como ti pejtyelel mulawil chancol i lu' 
yubiñob bajche' ñoj xuc'ul chancol la! 
ch'ujbin cha'an melelach jini wen ba t'an. 
9 Mic cha'liben i toñel Dios ti jump'ej c 
pusic'al. Mic sub majlel jini wen ba t'an 
cha'an an laj cotyantyel che' mi lac 
ch'ujbin i Yalobil Dios. Dios yujil isujm 
che' mic cha'len oración, mic bej tyajetla 
ti oración. 

10 Mic bej c'ajtiben Dios, mi cha'ach yom 
i pusic'al, cha'an mi an bajche' mi 
yaq'ueñon c majlel cula'añetla che! 
bajche' tic pensali c cha'len c'ala wajali. 
11 Como wersa com cula'añetla cha'an 
mij cantisañetla ti yamba i sujmlel tyac 
tsa! ba i cantisayon Ch'ujul ba i Ch'ujlel 
Dios cha'an mi la! más xuc'chocon la! 
pusic'al ti Dios. 

12 Jini com ba cal, jiñach che! ya! añon la! 
wic'ot mi lac motin ñuc isan lac pusic'al 
cha'an bajche' chancol lac motin ch'ujbin 
cha'an ajcotyaya lac cha'an Cristo. 

13 Quermañujob, com mi la' ña'tyan 
cha'an cabal tic jop'o cula'añetla pero 
c'ala wale ma'an ti mejliyon. Com c 
majlel ti cubi, cha'an Dios mi! c'añon 
cha'an mij cantisañob ti wen ba t'an ya' 
ba'añetla, cha'an mi' tyajob i cotyantyel 
ti Cristo lajal bajche! quixtyañujob ti 
yamba pañimil tyac je!el che! tic subeyob 
i t'an Dios. 

14 An tic wenta mic sub majlel i t'an Dios 
ba'an ti pejtyelel quixtyañujob ba'ical 
jach añob, mi cantisabil o mi mach'an 
cantisabil, mi añob cabal i ña'tyabal o mi 
mach'an i ña'tyabal. 

15 Jin cha'an, ti jump'ej c pusic'al wersa 
com c subeñetla jini wen ba t'an cha'an 
laj cotyantyel jatyetla je'el ya' ba añetla 
ti Roma. 


Jini wen ba t'an, jiñach p'atyal ba 


16 Como joñon mach'an mij quisnin jini 
wen ba t'an cha'an laj cotyantyel. I 

cha'añach Dios jini wen ba t'an. Jin 
cha'an an i p'atyalel cha'an i cotyan 
majchical jach mu' ba i ch'ujbin ti' 
pusic'al. Ti ñaxan jini jach ti subentiyon 
lojon israelon ba lojon. Pero wale mi 
subentyel majchical jach, mi israelob o 
mi mach israelobic. 

17 Como jini wen ba t'an mi' 
tsictisabeñonla bajche' Dios mi' q'uel ti 
tyoj majchical jach ba quixtyañu. Mi 
q'uejlel ti tyoj cha'an jach mi' ch'ujbin ti' 
pusic'al. Ma'an yamba bajche' mi mejlel i 
q'uejlel ti tyoj. Ti Ts'ijbubil ba i T'an Dios 
mi yal: Majchical jach mi' ch'ujbin 
cha'an ajcotyaya i cha'an Jesucristo mi 
q'uejlel ti tyoj ti Dios. Mi quejel i 
yaq'uentyel tsiji' ba i cuxtyalel. Che! 
ts'ijbubil. 


Lu' an i mul quixtyañujob 


18 Mi tsictiyel cha'an Dios ya' ba an ti 
panchan mi quejel i yaq'uen i xot'ob i 
mul jini mach ba saj yom i ch'ujbin i t'an 
yic'ot jini mu' ba i cha'len i simaronlel. 
Cha'an ti caj jini mu' ba i cha'len mi' 
matyabeñob yaño' ba i cañob jini melel 
ba t'an. 

19 Cha'ach mi' cha'leñob aunque mi' wen 
ña'tyañob cha'an an Dios, como Dios i 
bajñel mi' lu! aq'uen quixtyañu i 
ña'tyañob. 

20 Mach'an mi laj q'uele' Dios pero mi lac 
ña'tyan cha'an añach Dios che' mi laj 
q'uel cha bA yes ti! mele. C'ala ti ñoj 
oniyix che' ti mejli mulawil c'ala wale 
iliyi, cha'an ti caj i cha'libal ti' wen 
tsictiyi cha'an Diosach am ba i p'atyalel 
mach'a yujil jilel. Jin cha'an mach'an 
majch ch'ujbi i yale' cha'an mach'an ti' 
ña'tya mi an Dios. 

21 Pero aunque ti' cañayob cha'an jiñach 
Dios, mach'an ti! q'ueleyob ti ñuc che! 
bajche' Dios, mach'an ti yaq'ueyob 
wocox i yala. Mach'an sajlic i c'ajnibal 
pejtyel cha ba yes ti' pensaliyob. Ti lu' 
asiyi i pusic'al ti bibajax ba i pensal. An 
ti ic'tyojñal i pusic'al yubil. 

22 Ti' lolon ña'tyayob añob i ña'tyabal. 
Pero ti i cha'libal ti' tsictiyi mach'an i 
ña'tyabal. Tontojob. 


23 An i ñuclel jini Dios mach'a saj yujil 
sajtyel. Pero quixtyañujob ti' lolon 
q'uexeyob Dios ti i loc'om tyac 
quixtyañujob yujil ba sajtyel. Jinic tyo ti' 
cuyuyob ti Dios i loc'om tyac 
xma'tye'mut, yic'ot i loc'om tyac lucum 
yic'ot i loc'om tyac cha ba animal tyac 
am ba chants'ijt i yoc. 

24 Cha'an ti caj che' ti' cha'liyob, Dios ti' 
caya jini quixtyañujob cha'an i cha'leñob 
cha ba jach ba i tsuculel bajche' mi' 
bajñel pensaliñob ti' pusic'al. Ñoj 
quisintic jini tsa' ba i cha'leyob yic'ot i 
pi'alob. 

25 Como jini quixtyañujob mach yom i 
ch'ujbiñob jini melel ba t'an cha'an mi' 
cañob Dios, pero mi' ch'ujbiñob lot ba 
t'an. Ti' ch'ujutisayob i melbal Dios. Ti' 
q'ueleyob ti ñuc. Pero mach'an ti' 
ch'ujutisayob Dios tsa! ba i lu' mele 
pejtyelel cha ba an tyac. Jiñach jini yom 
ba mi sujbel ti ñuc ti bele' ora. Amén. 

26 Pero cha'an mach'an ti' ch'ujutisayob 
Dios pero ti' ch'ujutisayob i melbal jach, 
Dios ti' caya cha'an i cha'leñob ñoj 
bibajax bA i tsuculel. X'ixicob mach'an ti 
ajniyob yic'ot i ñoxi'al. Pero ti ajniyob 
yic'ot lajal x'ixico' DA. 

27 Yic'ot winicob je'el mach'an ti ajniyob 
yic'ot i yijñam, pero ti laja ajniyob yic'ot 
lajal winicob ba. Ñoj quisintic bajche' ti' 
cha'leyob. Pero ti aq'uentiyob i xot'e! ti i 
bac'tyal jini bibajax ba tsa' ba i 
cha'leyob. 

28 Cha'an mach yom i pensalin mi an 
Dios, Dios ti' caya cha'an i pensaliñob 
cha ba jach ba i tsuculel yic'ot i 
cha'leñob jini mach ba yom i cha'leñob. 
29 But'ul i pusic'al ili quixtyañujob ti 
pejtyelel cha ba mach'a wen tyac. An 
t'an yic'ot yamba winic yamba xlixic. 
Simaroñob. Más on yom cha ba yes an i 
cha'an. Ba'ic jach ba i tsuculel mi' 
cha'len. Mi' mich'q'uel cha ba an i cha'an 
yamba quixtyañujob. Ajtsansayob. Bele! 
periyal ba t'an yom. Mi' lotin i pi'alob. 
Mi' ñajti tyajob ti leco ba t'an i pi'alob. 
Mi' cha'len jop't'an. 

30 Mi! sub ti mach ba wen ba t'an yaño! 
ba. Mi' tsa'q'uel Dios. Mi' q'uel ti pec' i 

pi'Alob. Mi! lolon chan isan i ba ti! tyojlel 
i pi'Alob. Mi! lolon bajñel sub i ñuclel. 
Mi! bej pensalin bajche' ch'ujbi i cha'len 
yamba simaronlel. Mach'an mi' jac'ben i 
t'an i tyat i ña'. 

31 Mach'an mi' ch'ambeñob isujm cha ba 
wen, cha ba mach wen. Mach'an mi' 
ts'actisan cha ba mi' lolon alob. Mach'an 
mi' cha'len p'untyaya. Mach'an mi' 
ñusaben i mul i pi'alob. Mach'an mi' 
p'untyan yaño' ba cha'an i cotyañob. 

32 Mi' ña'tyañob cha'an Dios ti yala 
cha'an majchical mi! cha'len che! bajche' 
jini yom sajtyel cha'an i xot'e' i mul. 
Aunque mi' ña'tyan cha'an cha'ach ti 
yala Dios, mi' bej cha'len jini mach ba 
wen yic'ot je'el mi! mulan i q'uel che! 
yaño ba mi' cha'leñob. 


Dios mi' cha'len tyoj ba melojel 


1 Jin cha'an jatyet mu' ba a sub i 

mul majchical jach ba a pi'alob 
cha'an jach a wom a bajñel otsan a ba 
che! bajche' ajmel mulilet, mi! tsictiyel an 
a bajñel a mul je'el. Como jini mu! ba i 
sub i mul i pi'alob lajalach mi! cha'len 
mulil bajche' mi! sube' an i cha'an i pi'al. 
2 Pero la cujil isujm cha'an yoque tyoj 
mi! cha'len melojel Dios che! mi! mele! 
quixtyañu mu! ba i cha'len ili tyac. 
3 Ixcu jatyet mu! ba a sub i mul a pi'alob 
pero lajalach ma! bajñel cha'len, ¿ch'ujbi 
ba a puts'tyan i melojel Dios ma! lon al? 
Mach ch'ujbi. 
4 ¿Chancol ba a p'aje' i yutslel i pusic'al 
Dios? Mach'an ma' saj ña'tyan yubil 
chucoch ma'an mi' wa' melet. Chancol a 
lolon q'uel che' bajche' lolom jach i 
yutslel i pusic'al Dios. Pero cha'an ti caj i 
yutslel chancol i jal pijtyañet cha'an a 
q'uextyan a pensal cha'an a caye' a mul. 
5 Pero tsats a pusic'al. Mach a wom a 
q'uextyan a pensal cha'an a caye' a mul. 
Jin cha'an chancol jach a woc' isan a 
xot'mulil mu! bA a wersa xot'e! ti jim bA 
q'uin che! Dios mi quejel i yac! tyoj bA 
melojel bajche! yom. 
6 Dios mi quejel i yaq'uen jujuntiquil 
jiñach bajche! ti! cha'le. 
7 Jini mu! bA i bele! cha'len wen bA 


cha'an wersa yom mi q'uejlel ti ñuc ti 
Dios yic'ot wersa yom jini wen tyac ba 
mach'a yujil jilel, mi quejel i yaq'uentyel 
i cuxtyalel mach'a yujil jilel. 

8 Pero jini mu' ba i cha'leñob bajche' 
yom i bajñel i pusic'al, mach'a ba'an mi' 
jaq'ue jini melel ba pero che' jach mi' 
cha'len mach ba wen ba, mi quejel i 
yubiñob i mich'lel Dios. Mi quejel i 
yaq'uentyelob i xot'ob i mul. 

9 Ñoj mach cujch i wocol yic'ot i pensal 
mi quejel i yubiñob jujuntiquil mu! ba i 
cha'len i simaronlel. Cha'ach mi quejel i 
ñaxan yubiñob jini israel ba quixtyañujob 
tsa' ba i cha'leyob simaronlel. Ti wi'il mi 
quejel i yubin jini mach ba israelobic. 

10 Pero jini israelob mu' ba i bele' cha'len 
wen ba mi quejel i sujbel ti ñuc, mi 
q'uejlel ti ñuc ti Dios. Mi quejel i 
yaq'uentyelob i ñach'tyalel i pusic'al ti 
Dios. Ñaxan mi quejel i yaq'uentyelob 
jini israel ba quixtyañujob, ti wi'il je'el 
jini mach ba israelobic. 

11 Como Dios junlajal mi' q'uel 
quixtyañujob. 

12 Ti pejtyelelob tsa' ba i cha'leyob mulil 
max tyo ba ubibil i cha'an i mandar 
Moisés mi quejel i lu' jilelob cha'an i 
mul. Dios mach'an mi quej i c'añe' jini 
mandar tyac cha'an mi' melob. Jini tsa' 
ba i yubiyob jini mandar tyac, pero ti' 
cha'leyob mulil, Dios mi quejel i c'añe' 
jini mandar cha'an mi' melob. 

13 Como mach'an mi q'uejlel ti tyoj ti 
Dios jini mu! jach ba i nach'tyan bajche' 
ts'ijbubil ti mandar. Pero mi q'uejlel ti 
tyoj jini mu' ba i ch'ujbin bajche' 
ts'ijbubil. 

14 Pero jini mach ba israelo! bA 
quixtyañu mach'a ba'an i cha'an jini 
mandar tyac, che' ti i bajñel i pusic'al 
jach mi' cha'leñob che' bajche' ts'ijbubil 
ti mandar, che' bajche' an jini mandar 
tyac ti i pusic'al yubil. 

15 Cha'an ti caj i cha'libal mi! pas'ob che! 
bajche' ya' ts'ijbubil mandar tyac ti i 
pusic'al. Ti i pusic'al mi! ña'tyañob cha 
ba yom i cha'leñob. Ti i pusic'al mi' 
pensaliñob mi añob i mul o mi tyojach i 
cha'libal. 

16 Cha'ach mi quejel i yujtyel ti jim ba 
q'uin che! Dios mi quejel i c'añe! 
Jesucristo cha'an mi! melob quixtyañujob 
cha'an jini tsa! ba i mucu cha'leyob. 
Cha'ach mi yale! ti jini wen ba t'an cha'an 
laj cotyantyel chancol ba c sub majlel. 


Jini israelob yic'ot i mandar Moisés 


17 Jini c pi'alob, jini israel bA 
quixtyañujob, mi! xuc!chocoñob i ba ti i 
mandar Moisés. Mi' lolon chan isañob i 
ba cha'an weñach añob mi yalob cha'an i 
cha'añob Dios. 

18 Yujilob isujm cha ba yom Dios. Cha'an 
cantisabilob ti mandar tyac yujilob i 
yajcañob cha ba wen. 

19 Mi' lolon ña'tyañob cha'an ch'ujbi i 
pase' i bijlel Dios jini mach'a ba'an mi' 
ña'tyañob. Mi! lolon ña'tyañob cha'an 
mi' pas'eñob i saclel pañimil jini año' ba 
ti ic't'ojñal yubil. Cha'ach mi' lolon 
q'uelob i ba. 

20 Mi' pensaliñob cha'an ajtyoj isayajob 
cha'an jini sojquemo! ba yic'ot mi yalob 
cha'an yujilob i cantisañob jini mach'a 
cantisabilobic ti' t'an Dios. Mi' ña'tyañob 
cha'an ya' ti mandar tyac mi' tyajob i 
ña'tyabal yic'ot i sujmlel tyac. 

21 Mi cha'ach yujilob i cantisan yaño' bA, 
¿chucoch ma'ix mi! bajñel cantisañob i 
ba che' jini? Mi yalob cha'an mach wen i 
cha'len xujch'. ¿Chucoch mi bajñel 
cha'leñob xujch! che! jini? 

22 Mi yAlob cha'an mach wen mi' 
cha'leñob i tsuculel quixtyañujob. 
¿Chucoch cha'ach mi' bajñel cha'leñob, 
che' jini? Mi' wen ts'a'q'uelob dios tyac 
melel ba ti c'abal. Pero mi yochelob i 
xujch'iben cha ba an ya! ti i yotyotlel 
tyac. 

23 Mi' wen chan isañob i ba cha'an 
cañalob i cha'an jini mandar tyac pero 
mi yac'ob ti wajlentyel Dios cha'an 
chancol i ñusañob jini mandar tyac. 

24 Jin cha'an an i sujmlel jini Ts'ijbubil 
ba i T'an Dios ba! mi yale': Jini mach bA 
israelobic ba quixtyañujob mi' tyaje' Dios 
ti leco ba t'an cha'an ti caj i cha'libal jini 
israelo' bA. Che! mi yale! ti Ts'ijbubil ba i 
T'an Dios. 


25 Como jini israel ba quixtyañujob 
melelach an i c'ajnibal tsep pachalel i 
cha'an mi ti! ts'actisa ti pejtyelel bajche' 
xiq'uil ti i mandar Moisés mu! bA i jac'ob. 
Pero mi ti' ñusayob jini mandar tyac, 
che' bajche' mach'an ti tsepbenti i 
pachalel che' jini como chancol i 
yajñelob lajal bajche' mach ba israel ba 
quixtyañujob. 

26 Yic'ot je'el, mi jini mach ba tsepbil i 
pachalel ba quixtyañu, jiñach jini mach 
ba israelob, mi tyojach mi' cha'len 
bajche! mi yale! ti mandar, lajal mi quejel 
i q'uejlel che' bajche' jini tsepbil ba i 
pachalel aunque mach tsepbil i cha'an. 
27 Como che' ts'acal mi' jac'ben jini 
mandar tyac jini mach ba israel ba 
quixtyañu jiñach jini mach ba tsepbil ba i 
pachalel, mi yac' ti tsictiyel la' mul 
jatyetla mu' ba la' ñusan mandar tyac, 
aunque an la' cha'an jini ts'ijbubil ba 
mandar yic'ot je'el tsepbil la' pachalel. 
28 Į tyalel i cha'año' ba Dios jini israelob. 
Pero ma'ix mi yochel ti i cha'an ba Dios 
cha'an jach israel ba quixtyañu i tyat i 
ña! mi cha'an jach mi! ch'am i marcajlel 
tsep pachalel ti i bac'tyal. 

29 Pero jini yoque israel ba quixtyañu 
jiñach jini tsa! ba yac'a ti tyoj isantyel i 
pusic'al ti Ch'ujul ba i Ch'ujlel Dios mach 
ti mandar tyac jach tsa' ba ts'ijbunti ti 
quixtyañu. Jini yoque israel bA, mach'an 
mi sujbel ti wen ti quixtyañu, pero ti 


Dios. 

3 1 ¿Am ba cha ba och más wen che! 
israelob che' bajche' che' mach ba 

israelo' ba quixtyañu? ¿Am ba i c'ajnibal 

che' tsepbilix i pachalel winicob? 

2 Añach. An cabal i c'ajnibal. Pero jini 

más c'ajnibal ba, jiñach cha'an ti 

aq'uentiyob jini israelob i cañatyan jini 

t'an tsa' ba subu Dios. 

3 ¿Pero cha ba mi yujtyel mi cha'tiquil 

uxtiquil ma'ix bej xuc'ul mi yajñelob? 

¿Mach'a ba'an bej xuc'ul Dios aunque 

ma'ix xuc'ul quixtyañu? ¿O mu! ba i 

lajmel i ts'actisan jini tsa! ba i wa ala? 

4 Mach'an. Mi sajlic. Aunque lu' xlotyob 

ti pejtyelel quixtyañujob, pero Dios bA, 

lu! melelach mi' cha'len ti pejtyelel cha 

ba tyac jach mi' cha'len. Ti! Ts'ijbubil ba 
i T'an Dios mi' tyaje' Dios ti t'an. Mi 
yale!: 

Jatyet Dios, che! ma! wac! a t'an mi 
quejel i lu! ña'tyañob cha'an ñoj 
melel bajche! ma! wale!. 

Che! mi! pensaliñob quixtyañujob 
mi tyojetyach o mi malix tyojet, 
mi quejel a loq'uel ti wen como 
ma'an majch ch'ujbi i saj ale! 
cha'an ma'ix tyojet. 

Che! mi yale! ti Ts'ijbubil ba i T'an Dios. 
5 Pero mi ti caj lac simaronlel mi más 
tsictiyel cha'an tyoj i pusic'al Dios, 
¿chuqui yom mi la cale' che' jini? ¿Yom 
ba mi la cale' cha'an ma!ix tyoj mi' 
cha'len Dios che' mi yaq'ueñonla lac 
xot'e' lac mul? (Chancol cale' bajche' mi 
lolon alob quixtyañujob.) 

6 Mach'an. Mach che'ic yom mi la cAle!. 
Mi machic tyoj Dios, ¿bajche' ch'ujbi i 
melob quixtyañujob am ba ti mulawil 
che' jini? 

7 Pero an jini mu' ba i lolon alob cha'an 
quixtyañujob mi' cotyan Dios che' mi' 
cha'leñob lot, como cha'an ti caj i lot mi 
wen tsictiyel cha'an ñoj melelach tsa' ba 
i yala Dios como Dios ma! ba! bA ora mi! 
cha'len lot. Che! jini mi quejel i lolon 
alob: ¿Chucoch mi yalon ti xmulil Dios 
mi ti caj c lot mi más tsictiyel i yutslel? 
lolon che'ob. 

8 Mi lolon yAlob: ¿Mach ba yom mi lac 
bej cha'len lac simaronlel cha'an mi 
tsictiyel i wenlel Dios? Cha'ach muc'on 
lojon ti cantisa mi lolon alob lamitalob. 
Pero cha'ach mi' lolon alob cha'an jach 
yom i yAc! ti yasintyel lojon j cantisa. 
Pero jini mu! ba i yal bajche' jini, yom 
ajlic cha'an mi quejel i xot' i mul. 


Lu' an i mul quixtyañujob 


9 ¿Bajche! yom mi lac pensalin che! jini? 
¿Más ba weñonla israelon ba la che! 
bajche' jini mach ba israelobic ma! wal? 
Mach'an. Mi sajlic. Como tsa'ix la quila 
cha'an an i mul israelob yic'ot mach bA 
israelob como ti pejtyelelonla che! 
bajche' chuculonla ti i p'atyalel mulil. 
10 Ti Ts'ijbubil ba i T'an Dios mi yale!: 


Ma'an majch tyoj, mi junticlec. 
11 Ma'an majch yom i ch'ame! isujm. 
Ma'an majch yom i ch'ujbin Dios. 

12 Ti pejtyelelob ti! t'uñuyob majlel 
yamba bij. Ti pejtyelelob ti 
sAtyAob i ba ti i simaronlel. 

Ma'an majch mi' cha'len cha ba 
wen, mi junticlec. 

13Tsucul i t'an che! bajche' i tyuwel 
muconibal che' tyocol i ti'. 

Lot jach muc'ob. 
Xactyubil i t'an che! bajche' ti i 
venenojlel lucum. 

14Ch'acojel jach ba t'an mi' 
cha'leñob. Mi' wen wajleñob i 
bA. 

15 Ti saj ora jach wa! yom i tsansan i 
pi'alob. 

16Cha'an ti caj bajche' mi yajñelob 
mi jisabeñob i tijicñayel 
quixtyañujob. Mi yaq'ueñob i 
ñusan wocol. 

17 Mach'an mi saj ña'tyañob bajche' 
mi ñach'tisañob jini yomob 
periyal. 

18 Mach'an mi pensaliñob bajche' an 
Dios cha'an mi! bac'ñan. 
Mach'an mi saj yac' ti ñuc. 

Che! mi yale! ti Ts'ijbubil ba i T'an Dios. 
19 La cujil isujm cha'an ti pejtyelel 
quixtyañujob añob ba ti! wenta jini 
oniyix bA mandar yom ilu! jac'beñob 
bajche' ts'ijbubil ti mandar. Ma'an majch 
ch'ujbi i yale' mach'an i mul como 
junlajal an lac mul ti lac pejtyelel. Mi 
quejel lac wersa mel lac ba ya' ba'an 
Dios. 

20 Ma'an majch mi q'uejlel ti tyoj ti Dios 
cha'an jach i bele' jac'ben jini oniyix ba 
mandar. Como an jach i c'ajnibal jini 
mandar tyac cha'an i yaq'ueñonla lac 
ña'tyan cha'an xmulilonla. 


An laj cotyantyel cha'an mi 
lac ch'ujbin Cristo 


21 Dios chancol i yaq'ueñonla lac ña'tyan 
bajche' ch'ujbi laj q'uejlel ti tyoj ti i wut. 
Como tsiquil mach ch'ujbi laj q'uejlel ti 
tyoj cha'an i jac'bentyel i mandar Moisés. 
Jini chancol ba i pas'eñonla jiñach jini 

tsa! bA i wa tyajle ti t'an ti jini oniyix bA 
mandar yic'ot jini tsa! ba i wa ts'ijbu jini 
tsa' ba i xiq'ui yale' Dios ti ñoj oniyix. 

22 Dios mi' q'uelonla ti tyoj che' mi lac 
ch'ujbin cha'an ajcotyaya lac cha'an 
Jesucristo. Majchical jach mi' ch'ujbin mi 
q'uejlel ti tyoj como Dios junlajal mi' 
q'uelonla. 

23 Como ti pejtyelel quixtyañu tsa'ix i lu' 
cha'leyob mulil. Ma'an majch mi q'uejlel 
ti ñuc ti Dios. 

24 Pero Dios cha'an ti i yutslel i pusic'al ti 
majtyan jach mi' q'uelob ti tyoj 
quixtyañujob. Ti cotyantiyob ti Cristo 
Jesús. 

25 Dios ti' wa'choco Cristo cha'an i bec i 
ch'ich'el ti cruz cha'an i xot'ben i mul 
majchical jach mi' ch'ujbin ti' pusic'al. 
Cha'an ti yac'a ti sajtyel Cristo cha'an i 
mul ti pejtyelel quixtyañujob, Dios ti' 
tsictisa cha'an tyojach bajche' mi' 
cha'len. 

26 Pero che' ñac ti sajti Cristo ti cruz ti 
tsictiyi cha'an ñoj tyojach Dios como ti 
q'uejli ti tyoj jini oniyix ba quixtyañujob 
pero mi' q'uel ti tyoj wale iliyi je'el 
majchical jach mi' ch'ujbin ajcotyayajach 
i cha'an Jesús. 

27 ¿Bajche' ch'ujbi i chan isañob i ba 
quixtyañujob che' jini? Mach ch'ujbi. 
¿Chucoch mach ch'ujbi? Como mi 
ch'ujbiyach laj q'uejlel ti tyoj cha'an 
ts'acal ti lac lu' jac'be i mandar Moisés, 
an jini mu' ba i chan isan i ba ti caj, che' 
jini. Pero mach saj ch'ujbi i chan isañob i 
ba como mach'an mi laj q'uejlel ti tyoj 
cha'an ti lac ch'ujbi mu' ba i xic'onla jini 
mandar pero cha'an ti lac ch'ujbi Cristo ti 
lac pusic'al. 

28 Tsiquilach, che' jini, mi q'uejlel ti tyoj 
ti Dios quixtyañu cha'an jach mi' ch'ujbin 
cha'an ajcotyayajach i cha'añob Cristo. 
Dios mach'an mi' ch'am ti' wenta mi ti' 
jac'ayob bajche' ti xijq'uiyob ti mandar o 
mi mach'an ti' jac'ayob. 

29 Ixcu Dios, ¿jim ba i Dios jach israelob? 
¿Mach ba jinic i Dios jini mach ba 
israelobic je'el? Jiñachi. Como Dios, i 
Diosach israelob yic'ot mach bA 
israelobic. 


30 Como an juntiquil jach Dios. Jiñach 
jini mu' ba i q'uel ti tyoj majchical jach 
mi' ch'ujbin Cristo ti' pusic'al, mi israel 
ba quixtyañu, jiñach jini tsepbil ba i 
pachalel o mi mach ba israelob jiñach 
jini mach ba tsepbil ba i pachalel. 
31 ¿Mu' ba la quisaben i c'ajnibal jini 
mandar che' jini cha'an ti lac ch'ujbi 
cha'an Cristo ajcotyayajach lac cha'an? 
Mach'an. Mi sajlic. Pero mi lac más 
ña'tyan an i c'ajnibal jini mandar tyac. 
4 1 Che! jini, mi quejel la cAle!: 
¿Chuquiyes ti! cha'le jini lac yum ti 
ñoj oniyix Abraham ba i c'aba' cha'an ti 
q'uejli ti tyoj ti Dios? 
2 Como mi melelach tsa'iqui q'uejli ti tyoj 
ti Dios cha'an cha bA wen ti! cha'le, che! 
jini ch'ujbiyach i chan isan i ba ti caj. 
Pero mach ch'ujbi i chan isan i ba ti' 
tyojlel Dios. 
3 Mi yale' ti Ts'ijbubil ba i T'an Dios 
bajche' ti q'uejli ti tyoj Abraham. Mi yal: 
Abraham ti' ch'ujbi cha'an melelach mi 
yujtyel ti pejtyelel jini tsa' ba i wa ala 
Dios. Jasal ti yubi Dios cha'an mi' q'uele' 
ti tyoj. Cha'ach mi yale! ti Ts'ijbubil ba i 
T'an Dios. 
4 Che! an majch mi' cha'len toñel mi 
yaq'uentyel i tyojol cha'an jini tsa! ba i 
cha'le. Mach'an mi yaq'uentyel che! 
bajche' mi i majtyan jach, pero mi 
yaq'uentyel che! bajche' yoque i tyojol 
tsa' ba i ganari. 
5 Pero ma'an cha ba ch'ujbi lac saj 
cha'len mu! bA i yaq'uen Dios i q'uelonla 
ti tyoj. Pero mi! q'uelonla ti tyoj che! mi 
lac ch'ujbin cha'an melelach tsa! ba i 
yala Dios. Como Dios ba yi mi! q'uel ti 
tyoj xmulilob mu! ba i ch'ujbin. 
6 Jini lac yum ti ñoj oniyix David bA i 
c'aba! ti yala bajche' an c'ajacña ba i yoj 
jini quixtyañu mu! ba i q'uejlel ti tyoj ti 
Dios che! mach'an cha ba ch'ujbi i bajñel 
cha'len mu! ba i yaq'uen Dios i q'uele' ti 
tyoj. 
7 David ti yala: 
C'ajacña i yoj jini quixtyañu 
ñusabilix ba i simaronlel, jini 


Bajche' ti' ch'ujbi Dios Abraham 

yapbilix ba i mul ti Dios. 

8 Cl'ajacña i yoj jini quixtyañu mach 
ba ba'an mi q'uejlel ti xmulil ti 
lac Yum. 

Che! ti yala David. 

9 Ixcu jini tijicñiyel, ¿jini jach ba mi 
yaq'uentyelob jini tsepbil ba i pachalel 
ma' wal, o jim ba i cha'an je'el jini mach 
ba tsepbil i pachalel? Ixcu jini Abraham, 
tsa'ix la cala cha'an ti q'uejli ti tyoj ti 
Dios cha'an ti' ch'ujbi melelach mi 
yujtyel tsa' ba subenti ti Dios. 

10 Pero che' ñac ti q'uejli ti tyoj ti Dios 
jini Abraham, ¿tsepbilix ba i pachalel o 
max tyo tsepbilic? Ti q'uejli ti tyoj ti Dios 
che' max tyo tsepbil i pachalel. 

11 Ti wi'il tyo ti tsepbenti i pachalel 
Abraham cha'an i sellojlel ti' bac'tyal 
cha'an tsa'ix q'uejli ti tyoj ti Dios che! 
ñac max tyo tsepbil i pachalel cha'an ti! 
ch'ujbi cha'an melelach tsa' ba subenti ti 
Dios. Jin cha'an ti ochi Abraham ti i tyat 
yubil, ti pejtyelelob mu' ba i ch'ujbiñob 
cha'an melelach mu! ba i yal Dios, 
aunque ma'an ti tsepbentiyob i pachalel. 
Lajal bajche' Abraham, mi q'uejlelob ti 
tyoj ti Dios je'el. 

12 Abraham i tyatyach jini israelob tsa'ix 
ba tsepbentiyob i pachalel. Pero mach 
cha'an jach ti tsepbentiyob i pachalel 
pero cha'an ti! ch'ujbiyob melelach tsa! 
ba i yala Dios che! bajche! ti! ch'ujbi Dios 
Abraham che! ñac max tyo ti tsepbenti i 
pachalel. 


Dios mi yaq'ueñonla jini tsa! ba i wA 
ala che' mi lac ch'ujbin 


13 Dios ti' wa sube Abraham yic'ot i 
jiñajlel cha'an mi yaq'uentyelob pañimil 
ti' wenta. Mach che'ic ti subentiyob 
cha'an ti caj Abraham ti' ch'ujbi jini 
mandar tyac, pero cha'an ti' ch'ujbi 
cha'an melelach mi yujtyel ti pejtyelel 
tsa' ba i subenti ti Dios. Che' jini ti q'uejli 
ti tyoj ti Dios. 

14 Mi jini jach mi yaq'uentyelob pañimil 
ti' wenta jini mu! ba i ch'ujbiñob jini 
mandar tyac, lolom jach i ch'ujbintyel 
Dios, che' jini. Mi che'iqui, ma'an sajlic i 
c'ajnibal jini tsa' ba i wa ala Dios. 


15 Como jini mandar muc! jach i sub an 
xot'mulil cha'an i ñusantyel mandar. 
Machic an mandar, mach'an i ñusantyel 
mandar. 

16-17 Jin cha'an ti' yutslel i pusic'al, Dios 
mi quejel i yaq'uen pañimil ti! wenta jini 
tsa' ba i ch'ujbiyob cha'an melelach jini 
tsa' ba i wa ala Dios. Tsiquilach che' jini, 
cha'an jini t'an tsa' ba wa subenti 
Abraham xuc'ulach cha'an i jiñajlel 
Abraham je'el. Mach cha'anic jach i 
jiñajlel mu! ba i ch'ujbiben i mandar 
Moisés, pero cha'an je'el jini mu' ba i 
ch'ujbin cha'an melelach i t'an Dios lajal 
bajche' ti' ch'ujbi Abraham. Como 
Abraham ti ochi ti lac tyat yubil, ya! ti' 
tyojlel Dios tsa' ba i ch'ujbi. Ti Ts'ijbubil 
ba i T'an Dios mi yale!: Tsa'ix cotsAyet ti 
i tyat ti' tyojlel yonlel quixtyañujob ti 
cabal pañimil tyac. Che' ts'ijbubil. Jiñach 
ba Dios mu! ba i cuxtisan sajtyemo' bA, 
mu' ba i mel ti' p'atyalel jach ba i t'an 
jini tsiquil tyac ba max tyo ba ba'an ti 
yamba ora. 

18 Aunque ma'an tsiquil ti' wut Abraham 
bajche' mi quej i ts'actiyel jini t'an tsa' ba 
wA subenti ti Dios, ti! bej ch'ujbi ti i 
xuc'tyalel i pusic'al cha'an mi quejel i 
yochel ti tyat i yonlel quixtyañujob ti 
cabal pañimil tyac bajche' ti wa subenti 
ti Dios. Como ti wa subenti: Cha'ach mi 
quejel i yajñel i yonlel a jiñajlelob. Che! 
yalol. 

19 pero Abraham ma'an ti! saj caya i 
ch'ujbin cha'an mi yujtyel jini tsa! DA WA 
subenti ti Dios, aunque ti! ña!tya ma'ix i 
p'atyalel cha'an mi tyalel i yalobilob 
yic'ot i yijñam como yomox i tyaj cien 
año i jabilelob. 

20 Pero wen xuc'ul ti' bej ch'ujbi jini t'an 
tsa! ba wa subenti ti Dios. Ma'an ti! saj 
caya i ch'ujbin pero ti! más xuc'choco i 
pusic'al ti Dios. Ti! subu i ñuclel Dios. 

21 Ti jump'ej i pusic'al ti' ch'ujbi cha'an 
an i p'atyalel Dios cha'an i cha'len ti 
pejtyelel jini tsa! ba i wa ala mi quejel i 
cha'len. 

22 Jin cha'an ti q'uejli ti tyoj ti Dios 
cha'an jach ti' ch'ujbi. 

23 Mach cha'anic jach Abraham ti 

ts'ijbunti ili t'an ba! mi yal cha'an ti 
q'uejli ti tyoj cha'an ti' ch'ujbi melel mi 
yujtyel bajche! ti wa ala Dios. 

24 Pero ti ts'ijbunti cha'añonla je'el. 
Como che' mi lac ch'ujbin Dios tsa' ba 
tyeche loq'uel lac Yum Jesús ba'an 
sajtyemo' bA, mux laj q'uejlel ti tyoj ti 
Dios je'el. 

25 Como Dios ti yac'a ti tsansantyel lac 
Yum Jesús cha'an i xot'beñonla lac mul. 
Ti cha' tyejchi loq'uel ba'an sajtyemo' ba 
cha'an ch'ujbi laj q'uejlel ti tyoj ti Dios. 


Jini mu' ba la caq'uentyel che' mi laj 
q'uejlel ti tyoj 


1 Cha'an ti lac ch'ujbi cha'an Cristo 

mi' cotyañonla tsa'ix q'uejliyonla ti 
tyoj ti Dios. Jin cha'an tsa'ix 
utsisAbentiyonla lac pusic'al yic'ot Dios 
cha'an ti lac Yum Jesucristo. 
2 Ochemonixla ti i yutslel i pusic'al Dios 
cha'an ti lac ch'ujbi cha'an Cristo mi' 
cotyañonla. Mi lac xuc'chocon lac ba ti i 
yutslel i pusic'al Dios. Tijicñayonla 
cha'an la cujil isujm mi quejel la 
caq'uentyel i ñuclel Dios mu' ba quej i 
tsictiyel ti lac tyojlel. 
3 Mach jinic jach tijicñayonla cha'an jini 
chancol ba lac pijtyan, pero tijicñayonla 
je'el cha'an lac wocol como la cujil isujm 
che! an lac wocol mi' p'atyalitisan lac 
pusic'al cha'an mi lac más cuche' ti wen. 
4 Che! mi laj cuche' ti wen lac wocol mi' 
xuc'chocobeñonla lac pusic'al. Che' 
xuc'ul lac pusic'al tijicñayonla mi lac 
pijtyan jini mu! ba i yaq'ueñonla Dios. 
5 Che! mi lac pijtyan jini mu! ba i 
yaq'ueñonla Dios, mach lolom mi lac 
pijtyan. Dios ti' c'aña Ch'ujul ba i 
Ch'ujlel tsa! ba i yaq'ueyonla cha'an i 
but'beñonla lac pusic'al ti i p'untyaya 
Dios cha'añonla. 
6 Pero che' ñac mach ch'ujbi lac bajñel 
cotyan lac ba che' ti yoque i yorojlel tsa' 
ba i wa yajca Dios, Cristo ti sajti ti cruz 
cha'an xmulilob. 
7 Casi ma'an majch mu' ba i yalol yac' i 
ba ti sajtyel cha'an yamba quixtyañu 
aunque tyoj ba quixtyañu. Pero c'o'ojl an 
jini mach'a saj yujil baq'uen mu! bA i 


yac! i ba ti sajtyel cha'an juntiquil ñoj uts 
ba quixtyañu. 

8 Pero Dios mi' pas'eñonla cha'an mi' 
p'untyañonla como ti sajti Cristo 
cha'añonla che' ñac xmulilon tyo la. 

9 Wale, cha'an mi laj q'uejlel ti tyoj ti 
Dios cha'an ti caj ti sajti Cristo 
cha'añonla, más tyo melel mi quej i 
cotyañonla Cristo cha'an mach'an mi 
quejel lac majlel ti xot'mulil. 

10 Che! ñac chancol tyo laj contrajin Dios, 
ti yutsisabeyonla lac pusic'al la quic'ot 
cha'an ti caj ti sajti i Yalobil cha'añonla. 
Wale, che! jini, che! utsonixla la quic'ot 
Dios más tyo melel an laj cotyantyel 
cha'an cha! cuxul Cristo. 

11 Mach jinic jach jini, pero tijicñayonla 
je'el cha'an lac Diosach cha'an ti sajti lac 
Yum Jesucristo cha'añonla. Como Cristo 
ti yutsisa lac pusic'al yic'ot Dios. 


Adán yic'ot Cristo 


12 Ti ñaxan an juntiquil jach ba winic 
Adán bA i c'aba' tsa! bA i cha'le mulil. 
Cha'an ti caj mulil ti queji i sajtyel 
quixtyañujob. Wale ti pejtyelelob mi 
sajtyelob como ti pejtyelelob mi' 
cha'leñob mulil. 

13 Che! ñac max tyo ba'an ts'ijubil ba 
mandar, anix mulil ti mulawil. Pero che! 
ñac max tyo ba'an ti aq'uenti mandar, 
max tyo ti ajli mi an i mul quixtyañujob. 
14 Pero c'ala che! ñac wa! an ti mulawil 
jini ñaxan bA winic Adán ba i c'aba', 
c'ala Jintyo waA! an ti mulawil Moisés, ti 
lu! sajtiyob xmulilob, aunque mach 
junlajal i mul bajche' Adán tsa! bA i 
ñusabe i tic'oñel Dios. Cha'an ti caj cha 
ba ti! cha'le Adán ti ochiyonla ti xmulil. 
Cha'an cha ba ti! cha'le Cristo, ti' 
loc'sayonla ti xmulil che' ti tyali wa' ti 
mulawil. 

15 Pero mach ch'ujbi lac saj laje' jini tsa! 
ba i cha'le Adán yic'ot jini lac majtyan 
mu! ba i yaq'ueñonla Dios. Como cha'an 
ti caj i mul jini juntiquil winic Adán bA i 
c'aba' cabalob ti sajtiyob. Pero jini laj 
cotyantyel mu' ba i yaq'ueñonla Dios ti 
lac majtyan jach cha'an ti yutslel i 
pusic'al, ti aq'uentiyob i yonlelob cha'an 

ti jini juntiquil winic Jesucristo. Jini tsa! 
ba i cha'le Cristo jiñach cha'an i wenlel ti 
yonlelob. 

16 Mach ch'ujbi lac saj laje! i mul jini 
juntiquil winic Adán ba i c'aba' yic'ot jini 
laj cotyantyel mu' ba i yaq'ueñonla Dios. 
Como cha'an ti caj jini tsa! ba i cha'le jini 
juntiquil ti wa ajli cha'an mi quejel i 
xot'e' i mul quixtyañu. Pero mach 
che'iqui cha'an laj cotyantyel. Como ti 
majtyan jach Dios mi' q'uelob ti tyoj 
winicob aunque ti' cha'leyob cabal mulil. 
17 Cha'an ti' mul juntiquil winic mi wersa 
sajtyel quixtyañujob. Pero cha'an ti cabal 
i yutslel i pusic'al Dios, ti juntiquil je'el, 
jiñach Jesucristo, mi quejel i yaq'uentyel 
tsiji' ba i cuxtyalel ti' majtyan jach 
majchical yom i ch'ame'. Mi q'uejlelob ti 
tyoj ti Dios. 

18 Cha'an ti' mul jini juntiquil, jiñach 
Adán, ti wa ajli cha'an mi quejel i xot'e! i 
mul ti pejtyelel quixtyañujob. Che' je'el 
cha'an ti! tyoj ba i cha'libal juntiquil, 
jiñach Jesucristo, mi cojlelob ti xot'mulil 
cha'an i yaq'uentyelob tsiji' ba i 
cuxtyaAlel. 

19 Che! bajche! ti q'uejliyob ti xmulil 
cabalob cha'an ti juntiquil jach winic tsa! 
ba i ñusabe bajche! ti subenti ti Dios, che! 
je'el cabal mi quejel i q'uejlel ti tyoj ti 
Dios cha'an jini yamba juntiquil winic 
tsa! ba i jac'a bajche' ti subenti ti Dios. 

20 Ti ts'ijbunti jini mandar cha'an mi lac 
más ña'tyan añach lac mul. Pero che' ñac 
ti lac más ña'tya an cabal lac mul ti queji 
lac ña'tyan más on tyo i yutslel Dios. 

21 Che! bajche' mulil ti! wersa yac'a ti 
sajtyel quixtyañujob, che! bajche' jini 
che! Dios mi' q'uelonla ti tyoj ti yutslel i 
pusic'al mi yaq'ueñonla laj cuxtyalel 
mach'a yujil jilel cha'an ti lac Yum 
Jesucristo. 


Mi laj cojlel loq'uel ti' p'atyalel mulil 
6 1 ¿Cha ba yom mi lac cha'len, che! 
jini? ¿Yom ba mi lac bej cha'len 
mulil cha'an Dios mi' más pas'eñonla i 
yutslel i pusic'al? 


2 Mach'an. Mi sajlic. Sajtyemonixla yubil 
cha'an ma'ix mi lac bej jaq'ue' mulil. 


¿Bajche! ch'ujbi lac bej cha'len mulil, 
che! jini? 

3 ¿Mach ba la! wujil isujm cha'an ti lac 
pejtyelel tsa! ba lac ch'ama ja! mi la 
cajñel la quic'ot Cristo? Cha'an ti sajti 
Cristo cha'añonla, che' bajche' chancol 
lac cac! lac ba ti sajtyel la quic'ot yubil 
che! mi lac ch'ame' ja'. 

4 Ti sajtiyonla yubil. Cha'an ti lac ch'ama 
ja' che' bajche' ti mujquiyonla la quic'ot 
Cristo yubil. Jin cha'an che' bajche' ti 
tyejchi loq'uel Cristo ba'an sajtyemo' ba 
cha'an ti' ñuclel Dios lac Tyat, che' 
joñonla je'el ti tyejchiyonla yubil cha'an 
ch'ujbi la cajñel ti tsiji' ba laj cuxtyalel. 

5 Como mi añonla ti Cristo cha'an ti 
sajtyiyonla yubil che! bajche' ti sajti 
Cristo, mi lac tyejchel ti tsiji' ba laj 
cuxtyalel je'el che! bajche! ti tyejchi 
Cristo. 

6 Como che! ñac ti! bajle ti cruz Cristo 
che! bajche! ya! ti bajle tsucul ba lac 
pusic'al yic'ot je'el cha'an i jisantyel i 
simaronlel lac pusic'al cha'an ma'ix bej 
chuculonla ti! p'atyalel mulil. 

7 Como che! an majch mi sajtyel, tsa'ix 
cojli ti! p'atyalel mulil. 

8 Mi ti sajtiyonla la quic'ot Cristo, la cujil 
isujm mi quejel lac cha! cuxtiyel la 
quic'ot je'el. 

9 Como la cujil isujm cha'an ti cha! 
tyejchi loq'uel Cristo ba'an sajtyemo! bA, 
ma'an ba! bA ora mi quejel i cha! sajtyel. 
Mach ch'ujbi i cha! sajtyel. 

10 Como che! ñac ti sajti Cristo jasal 
junyajlel ti sajti cha'an i lu' xot'beñob i 
mul quixtyañujob. Pero wale cha' cuxulix 
cha'an mi' tsictisan i ñuclel Dios. 

11 Jatyetla, je'el, ña'tyanla che' bajche' 
sajtyemetixla cha'an mach'an mi' 
nijcabeñetla la! pusic'al mulil. Pero 
ña'tyanla che! bajche' cha! cuxuletla 
cha'an mi la! tsictisan i ñuclel Dios, como 
tyem añonla la quic'ot lac Yum Cristo 
Jesús. 

12 Jin cha'an, che! wa tyo añonla ti 
mulawil mach yom mi lac saj cac! lac 
pusic'al i yotsañonla ti mulil. Como mulil 
mi! jop! i wersa nijcabeñonla lac jaq'ue' i 
tsuculel lac pusic'al. 

13 Mach yom mi la cac! lac bac'tyal i 
cha'len mulil. Pero jini yom ba, jiñach 
cha'an la cac! lac ba ti Dios. Como tsa'ix 
sajtiyonla la quic'ot Cristo yubil. Wale 
anix tsiji' ba laj cuxtyalel. Yom mi la cac! 
lac ba ti Dios cha'an i c'añonla lac 
cha'len wen ba lac cha'libal. 

14 Como mach ch'ujbi i bej yasañonla 
mulil como wale ma'ix añonla ti' wenta 
jini oniyix ba mandar pero añonla ti' 
wenta i yutslel i pusic'al Dios. 


Lajoñel cha'an cha ba mi lac yumin 


15 ¿Bajche' ma' pensalin che' jini? ¿Yom 
ba mi lac cha'len mulil che' ma'ix bej 
añonla ti' wenta oniyix ba mandar pero 
añonixla ti! wenta i yutslel i pusic'al 
Dios? Mach'an. Mi sajlic. 

16 Como wen la! wujil isujm che! mi la 
cac! lac ba ti' wenta juntiquil yumal, i 
winiconla jini yumal che' jini. Wersa mi 
lac jaq'ue' cha ba mi' xic'onla lac cha'len. 
Che! bajche' jini, che! mi la cac! lac ba 
cha'an mi lac yumin muulil, wersa mi lac 
xot'e' lac mul che! mi lac sajtyel. Che! mi 
la cac! lac ba cha'an mi lac yumin Dios, 
mi yaq'ueñonla la cajñel ti tyoj. 

17 Ti wajali ti la! wac'a la! ba la! yumin 
mulil. Pero wale, wocox i yala Dios tsa'ix 
la' ch'ujbibe ti jump'ej la' pusic'al i 
cantisa tsa! ba aq'uentiyetla ti Dios. 

18 Wale tsa'ix cojliyetla ti mulil tsa! ba la' 
yumi. Tsa'ix ochiyetla ti i winiquetla Dios 
cha'an mi la' cha'len cha ba tyoj ti' wut. 
19 (Chancol c subeñetla jini t'an ti lajoñel 
tyac como mero wocol mi la' ch'am'en 
isujm.) Che' lajal bajche' ti wajali ti la! 
WACI'A la! ba cha'an mi la! cha'len ba'ical 
ba la! tsuculel yic'ot la! simaronlel jintyo 
ma'ix i p'isol la! simaronlel. Wale, che! 
jini, yom mi la! wac! la! ba cha'an mi la! 
cha'len cha ba tyoj ti! wut Dios cha'an mi 
la' wajñel ti i cha'añetla Dios ti junyajlel. 
20 Como che! ñac chancol tyo la! wac! la! 
ba la! yumin mulil mach libre añetla 
cha'an mi la! cha'len cha ba tyoj. 

21 ¿Cha ba yes i c'ajnibal jini tsa! ba la! 
cha'le wajali mu! ba la! quisnin la! cha' 
pensalin? Matix sajlic i c'ajnibal. Che' jach 
mi yac'onla ti xot'mulil che' mi lac sajtyel. 


22 Pero wale tsa'ix colbentiyetla ti i 
p'atyalel mulil. Ti ochiyetla ti i winic 
Dios. Mi la' wochel ti i cha'añet ba la 
Dios. Mi quejel la! waq'uentyel la! 
cuxtyAlel mach'a yujil jilel. 

231 tyojol lac mul jiñach che! mi quejel 
lac majlel ti xot'mulil che! mi lac sajtyel, 
pero lac majtyan mu! ba i yaq'ueñonla 
Dios jiñach laj cuxtyalel mach'a yujil jilel 
che' mi la cajñel la quic'ot Cristo Jesús 


lac Yum. 

1 Quermañujob, cañal ba la' cha'an 
7 jini mandar tyac, la' wujil isujm 
cha'an añob ti' wenta mandar 
quixtyañujob che' jach che' cuxulob tyo. 
2 Che! bajche' che! an i ñoxi'al x'ixic, jini 
mandar cha'an ñujpuñel mi yale' cha'an 
wersa mi yajñel yic'ot i ñoxi'al che' cuxul 
tyo i ñoxi'al. Pero mi ti sajti, librejix jini 
x'ixic. Mach bej an ti' wenta jini mandar. 
3 Mi ti ajni yic'ot yamba winic che' cuxul 
tyo i ñoxi'al, i tsuculelach mi' cha'len. 
Pero mi ti sajti i ñoxi'al, mach bej an ti' 
wenta i mandar ñujpuñel. Mach i tsuculel 
mi ti' cha'le ñujpuñel yic'ot yamba winic. 
4 Quermañujob, jiñach bajche' añetla 
wajali je'el. La' noxi'alach jini mandar 
tyac yubil como ti la' wersa ch'ujbi jini 
mandar. Pero ti sajtiyonla yubil cha'an 
mach'an mi lac jac' jini mandar tyac 
como che! bajche! ti sajtiyonla yic'ot 
Cristo che' ñac ti tsansanti ti cruz. Mach 
bej añonla ti' wenta lac wersa ch'ujbin 
jini mandar tyac. Libre añonla la cajñel 
yic'ot Cristo tsa' ba tyejchi loq'uel ba'an 
sajtyemo' ba. Mi lac ch'ujbiben i t'an. Mi 
lac cha'len wen ba lac cha'libal bajche' 
yom Dios. 
5 Ti wajali ti lac cha'le lac simaronlel cha 
ba jach ba yom lac bajñel pusic'al. Pero 
cha'an ti lac ña'tya bajche' tiq'uil ti 
mandar, lac pusic'al ti' más nijcabeyonla 
lac cha'len jini mach ba wen. Jini lac 
simaronlel mi quejel i yac'onla ti sajtyel. 
6 Pero tsa'ix loq'uiyonla ti' wenta jini 
mandar tsa' ba lac yumi. Wale libre 
añonla. An tsiji' ba laj cuxtyalel cha'an 
Ch'ujul ba i Ch'ujlel Dios cha'an mi lac 


Lajoñel cha'an ñujpuñel 

cha'liben i troñel Dios. Ma'an mi lac 
wersa cha'len bajche' ts'ijbubil ti mandar. 


Jini mulil am ba ti lac pusic'al 


7 ¿Chuquiyes i sujmlel jini tsa! ba cala, 
che! jini? ¿Mulil ba jini mandar tyac? 
Mach'an. Mi sajlic. Machic an mandar 
mach'an ti laj caña mulil. Mach'an ti lac 
ña'tya mi mulil che! mi lac mulaben cha 
ba yes an i cha'an lac pi'alob machic ti' 
subu mandar ba' mi yale': Mach a mulaben 
cha ba yes an i cha'an a pi'alob, che'en. 

8 Che! mi lac can bajche! tiq'uilonla ti 
mandar, lac pusic'al mi utsi quejel i 
wersa mulan i cha'len jini tiq'uil ba. 
Como che' ñac max tyo ti laj caña bajche' 
mi' tic'onla mach'an tsiquil mulil yubil 
como mach'an ti lac ña'tya mi chancol 
lac cha'len tiq'uil ba. 

9 Che! max tyo ubibil lac cha'an mandar, 
weñach añonla ti la cubi. Pero che! ñac ti 
la cubi mandar, ti lac ña'tya cha'an anix 
lac mul. Ti queji lac ña'tyan cha'an wersa 
mi lac xot' lac mul. 

10 Ti ujti, che' jini, cha'an jini mandar 
tsa' ba aq'uentiyonla cha'an i 
yaq'ueñonla tsiji' ba laj cuxtyalel mi 
ts'acal mi lac ch'ujbiben, che' jach ti 
yaq'ueyonla lac xot' lac mul como 
mach'an ts'acal ti lac ch'ujbibe. 

11 Como ti yaq'ueyonla lac lotin lac ba. 
Ti lac lolon ña'tya cha'an ch'ujbi lac lu' 
jaq'ue' bajche' mi yal mandar. Ti jini jach 
ba mandar mi' tsictisabeñonla cha'an mi 
yac'onla ti xot'mulil ti caj lac mul. 

12 Jin cha'an, ch'ujul jini mandar como 
tyalem ba'an Dios. Lajal ch'ujul je'el 
jujump'ej i tic'oñel am ba ti mandar. 
Tyojach. Weñach. 

13 ¿Pero ch'ujbi ba i yac'onla ti xot'mulil 
jini wen ba mandar? Mach'an. Mi sajlic. 
Jiñach mulil mu! ba i yac'onla ti 
xot'mulil cha'an tsictiyic mulilach. Ti 
c'ajni jini wen ba mandar cha'an mi' 
tsictisan ñoj bibajax jini lac mul. 

14 Como la cujil tyalem jini mandar ti 
Ch'ujul ba i Ch'ujlel Dios. Pero joñon 
quixtyañujon jach. Chuculon ti' p'atyalel 
mulil. 

15 Mach'an mic ch'amben isujm cha bA 


och cha'ach mi yujtyel, pero mach'an 
mic cha'len jini wen bA com ba c cha'len. 
Pero jini mu! ba c ts'a'q'uel, jiñach mu! 
ba c yoque cha'len. 
16 Che! jini, che! mic cha'len jini mach'a 
wen ba mach ba c com cha'len, chancol 
cac! c t'an cha'an weñach jini mandar. 
17 Jin cha'an mach joñonic chancol bA c 
cha'len jini mu' ba c ts'a'q'uel, pero 
jiñach mulil am ba tic pusic'al mi 
yaq'ueñon c cha'len jini mach'a wen ba 
mach ba com cha'len. 
18 Como cujil isujm mach'an cha ba wen ti 
bajñel ba c pusic'al. Como com c cha'len 
cha ba wen, pero mach ch'ujbi c cha'len. 
19 Mach'an mic cha'len jini wem ba com 
ba c cha'len, pero jini mach'a wen mach 
ba com c cha'len, jiñach mu! ba c bej 
cha'len. 
20 Jin cha'an che' mic bej cha'len jini 
mach ba com c cha'len, mach joñonic 
chancol c cha'len, pero jiñach mulil am 
ba tic pusic'al mi yaq'ueñon c cha'len. 
21 Jiñach bajche' mi yujtyel tic pusic'al 
mi cubin: Jini mulil am ba tic pusic'al mi' 
nijcabeñon cha'an che! com c cha'len 
wen ba, jini jach mi! wersa aq'ueñon c 
cha'len mach'a wen. 
22 Tic pusic'al mic wen mulan i mandar 
Dios. Ñoj weñach jini mandar mi cubin. 
23 Pero mic ña'tyan an cha ba an ti 
bajñel c pusic'al mu! ba i yaq'ueñon j 
contrajin c ba. Jiñach jini mulil am ba tic 
pusic'al tsa' ba i wersa chucuyon ti' 
p'atyalel yubil. 
24 Pero ñoj p'ump'uñon, che! jini. 
¿Majchqui mejl i tic'beñon bajñel c pusic'al 
cha'an ma'an mi yac'on ti xot'mulil? 
25 Jin jach Dios ch'ujbi i tic'beñon bajñel 
yom ba c pusic'al cha'an ti lac Yum 
Jesucristo. Wocox i yala Dios. Che' jini 
cujil isujm yom mic ch'ujbin c xic'ol ti 
Dios. Pero bajñel yom ba c pusic'al mi' 
jop' i xic'on c cha'len mulil. 

Laj cuxtyalel tyalem ba ti Ch'ujul 

ba i Ch'ujlel Dios 

8 1 Jin cha'an, wale ma'ix xot'mulil 

cha'an jini año' ba ti Cristo Jesús. 
Mi' cha'leñob bajche' yom Ch'ujul ba i 

Ch'ujlel Dios mach jinic bajche! bajñel 
yom i pusic'al. 

2 An i p'atyalel Ch'ujul ba i Ch'ujlel Dios 
cha'an i yaq'ueñonla tsijib ba laj 
cuxtyalel. Cha'an añonla ti Cristo Jesús 
ti! coloyonla ti i p'atyalel mulil mu! ba i 
yac'onla ti sajtyel. 

3 Como mach ch'ujbi i cotyañonla i 
mandar Moisés como cha'an ti caj i 
tsuculel lac pusic'al mach saj ch'ujbi lac 
lu! jac'ben jini mu! ba i xic'onla lac 
cha'len. Pero Dios ch'ujbi i cotyañonla. 
Ti! choco tyalel i Yalobil tsa! ba i ch'ama 
i bac'tyal che! bajche! quixtyañu jach 
cha'an i yac' i ba i xot'beñonla lac mul. 
Aunque ti! ch'ama i bac'tyal che! bajche' 
quixtyañu jach pero mach'an ti' cha'le 
mulil. Dios ti yac'a ti sajtyel che! bajche' 
tsansabil ba i majtyan cha'an i 
xot'beñonla lac mul. Cha'ach ti xojt'i 
mulil che' bajche' jini che' ñac ti poj ajni 
che! bajche! quixtyañu jach jini Jesús. 

4 Cha'ach ti' cha'le Dios cha'an i 
yaq'ueñonla lac cha'len tyoj ba bajche ti' 
xiq'uiyonla ti mandar. Como wale ma'ix 
mi la cajñel bajche' bajñel yom lac 
pusic'al pero mi la cajñel bajche' yom 
Ch'ujul ba i Ch'ujlel Dios am ba ti lac 
pusic'al. 

5 Como jini mu! ba i bajñel pensalin 
bajche' bajñel yom i pusic'al, jin jach mi' 
pensalin jini mach ba wen i cha'an ba 
mulawil. Pero jini mu! ba i pensalin 
bajche' yom Ch'ujul ba i Ch'ujlel Dios mi' 
pensalin bajche' yom Dios. 

6 Jini mu! ba i bele' pensalin jini mach bA 
wen i cha'an jach ba mulawil mi quejel i 
yaq'uentyel i xot' i mul. Jini mu! ba i 
bele! pensalin cha ba yom Ch'ujul ba i 
Ch'ujlel Dios mi quejel i yaq'uentyel i 
cuxtyalel mach'a yujil jilel yic'ot i 
ñach'tyalel i pusic'al. 

7 Jini mu' ba i bele' pensalin mach ba 
wen i cha'an jach ba mulawil mi' 
contrajin Dios. Como mach yom i jac'ben 
bajche' xiq'uil ti i mandar Dios, mach 
ch'ujbi i jaq'ue' je'el. 

8 Jin cha'an, jini mu! ba i cha'len bajche' 
bajñel yom i pusic'al mach ch'ujbi i 
cha'len jini mu' ba i mulan Dios. 


9 Pero jatyetla mach'an mi la! wajñel 
bajche' yom la! pusic'al. Mi la! wajñel 
bajche' yom Ch'ujul ba i Ch'ujlel Dios ya! 
ba an la! wic'ot. Jini mach'a ba'an 
Ch'ujul ba Ch'ujlel Cristo yic'ot, mach i 
cha'anic Cristo. 

10 Pero mi an Cristo ti la' pusic'al aunque 
mi sajtyel la' bac'tyal bajche' i tyalel mi 
sajtyel cha'an ti caj mulil, pero anix i 
cuxtyalel la' ch'ujlel como tsa'ix i 
yaq'ueyetla tyoj ba la' pusic'al Dios. 

11 Mi an la' wic'ot Ch'ujul ba i Ch'ujlel 
Dios tsa! ba tyeche loq'uel Cristo Jesús 
ba'an sajtyemo! bA, mi quejel i tyejch 
isañetla loq'uel ba'an sajtyemo' ba je'el. 
Mi quejel i yaq'uen i cuxtyalel lac 
bac'tyal cha'an ti Ch'ujul ba i Ch'ujlel am 
ba la quic'ot. 

12 Quermañujob, an ti lac wenta cha bA 
mi lac cha'len. Mach lac wenta mi lac 
wersa ajñel bajche' mi' xic'onla lac 
pusic'al. 

13 Como mi chancol jach la' wajñel 
bajche' mi! wersa bajñel xiq'uetla la! 
pusic'al mi quejel la' waq'uentyel 
xot'mulil. Pero mi ti lac cha'le bajche' mi' 
xic'onla Ch'ujul ba i Ch'ujlel Dios, cha'an 
mi laj caye' mulil, che' jini mi quejel la 
cajñel ti laj cuxtyalel mach'a yujil jilel. 
14 Ti pejtyelelob mu! bA i tyoj isantyelob 
majlel ti Ch'ujul ba i Ch'ujlel Dios i 
yalobilobach Dios. 

15 Como jini Ch'ujul ba i Ch'ujlel Dios 
tsa' ba aq'uentiyonla ti Dios, mach'an mi 
yaq'ueñonla lac cha' bac'ñan xot'mulil 
bajche' juntiquil ajtroñel mi' bac'ñan 
simaron bA i yum. Pero mi yotsañonla ti 
yalobil Dios. Jini Ch'ujul ba i Ch'ujlel 
Dios mi yaq'ueñonla la cal: C Tyat, 
cho'onla. 

16 Ch'ujul ba i Ch'ujlel Dios mi 
yaq'ueñonla lac ña'tyan ti lac pusic'al 
je'el cha'an i yalobilonla Dios. 

17 Cha'an i yalobilonla Dios mi quejel la 
caq'uentyel ti Dios jini wen ba tsa! ba i 
wa ala. Lajal bajche' mi yaq'uen Cristo 
cha'ach mi quejel i yaq'ueñonla je'el. Mi 
ti lac ñusa wocol cha'an ti caj mi lac 
tsaclen majlel Cristo mi quejel lac motin 
ochel ti' ñuclel ti panchan la quic'ot. 

18 Cujil isujm cha'an mach ch'ujbi lac 
laje' jini wocol tyac mu! ba lac ñusan ti 
ili ba ora yic'ot i c'otyajlel i ñuclel Cristo 
mu! ba quejel lac pas'entyel ti tyal tyo bA 
ora. 

19 Ti pejtyelel cha ba ti mejli ti Dios 
chancol i wen pijtyan jintyo i yorojlel mi 
tsictisantyel majchqui i yalobilob Dios. 
20 Como ti pejtyel cha ba an tyac ma'an 
ti ts'actiyi i c'ajnibal bajche' yom, mach 
cha'an che! ti yalo yajcA, pero cha'an 
cha'ach yom Dios. Pero tyal i yorojlel mi 
quejel i ts'actiyel bajche! yom, cha'an 
cha'ach yom Dios. 

21 Pero tyal i yorojlel che' ma'ix mi 
quejel i sajtyel ti pejtyel cha ba an, mi 
jinic mu' ba i colel, ma'ix mi' pac'mal 
majlel. Cha'ach mi quejel i yujtyel ti jim 
ba ora che! Dios mi quejel i yaq'uen i 
ñuclel i yalobilob. 

22 La cujil isujm c'ala ti tyejchibal 
mulawil c'ala wale iliyi, ti pejtyelel i 
melbal Dios mu! ti ajacniyel. Mi yilan 
wocol che! bajche' juntiquil x'ixic mu! bA 
ti bajq'uel. 

23 Mach jinic jach pejtyel cha bA an ti 
mulawil mi yilan wocol pero ñoj wocol 
mi la cubin joñonla je'el aunque ti 
aq'uentiyonla jini ñaxan ba lac majtyan ti 
Dios, jiñach Ch'ujul ba i Ch'ujlel Dios. 
Chancolonla ti pijt jintyo mi tsictiyel 
cha'an i yalobilonla Dios che' mi quejel 
la caq'uentyel tsiji' ba lac bac'tyal. 

24 Che! ñac ti cotyantiyonla ti queji lac 
pijtyan jini mu! tyo ba quejel la 
caq'uentyel. Pero mi chancol laj q'uel jini 
tsa! ba lac pijtya, mach yoque pijtyayajic, 
como ma'ix cha ba och mi lac bej pijtyan 
como chancox laj q'uele'. 

25 Pero mi chancol lac pijtyan jini max 
tyo ba an mi laj q'uel, ti! xuc'tyalel lac 
pusic'al yom mi lac wersa bej pijtyan. 

26 Che! je'el, che! la com lac cha'len 
oración Ch'ujul ba i Ch'ujlel Dios mi' 
cotyañonla che' mach'an mi lac ña'tyan 
bajche' yom mi lac pejcan Dios. Che! 
chancol lac pensalin Dios ti oración pero 
ma'ix mi loq'uel t'an ti lac ti', jini Ch'ujul 
ba i Ch'ujlel Dios mi! pejcabeñonla Dios 
ti oración ti t'an mach ba mejl la cal 


bajche' com lac pejcan ti oración. 

27 Dios mu! ba i camben i pusic'al 
quixtyañujob yujil cha ba chancol i 
c'ajtin Ch'ujul ba i Ch'ujlel como Ch'ujul 
ba i Ch'ujlel Dios mi! c'ajtiben Dios 
cha'an i cotyan i cha'año' ba bajche! yom 
i pusic'al Dios. 


Mi lac wen ganarin 


28 La cujil ti pejtyelel cha ba jach mi 
yujtyel, Dios mi' c'añe' cha'an i wenlel 
jini mu' ba i p'untyañob Dios tsa' ba 
pajyi bajche! ti' wa ña'tya Dios i cha'len 
ti ñoj oniyix. 

29 Como che' ñac max tyo ti' mele 
mulawil Dios ti' wa ña'tya majchqui mi 
quejel i yochel ti i yalobilob. Ti! wa yajcA 
cha'an i yajñel bajche' i yalobil. I Yalobil 
Dios ti ochi ti ascuñal yubil. Che! jini ti' 
tyaja cabal i yijts'iñob yubil. 

30 Dios ti' paya cha'an mi yochel ti i 
cha'an jini tsa! ba i wa yajca. Ti! q'uele ti 
tyoj jini payabilo' ba i cha'an. Tyal i 
yorojlel jini tsa' ba q'uejli ti tyoj mi 
quejel i yaq'uentyelob i ñuclel bajche! i 
Yalobil Dios. 

31 ¿Chuqui yom mi la cal, che! jini? Che! 
Diosach am ba la quic'ot cha'an i 
cotyañonla, ¿majchqui ch'ujbi i yasiñonla 
che! jini? Ma'an majch. 

32 Dios mach'an ti! cotya cha'an mach'an 
mi sajtyel i Yalobil, pero ti yac'a ti 
tsansantyel cha'an ti lac pejtyelel. Mi ti 
yaq'ueyonla i Yalobil, ¿mach ba muq'uic 
i yaq'ueñonla ti pejtyel cha ba tyac yom? 
Muc'ach. 

33 ¿Majchqui ch'ujbi i jop'ben i mul jini 
yajcabilo' ba i cha'an ya! ti tyojlel Dios? 
Ma'an majch. Como jiñach Dios mu! bA i 
q'uelob ti tyoj. 

34 ¿Majchqui ch'ujbi i yal cha'an wersa 
mi la xot' lac mul? Ma'an majch. Cristo ti 
sajti cha'an i xot'beñonla lac mul. Ti 
tyejchi loq'uel ba'an sajtyemo' ba. Wale 
ya'an ti! ñoj Dios ba! mi! pejcAbeñonla 
Dios. 

35 ¿Am ba cha ba ch'ujbi i quipañonla 
loq'uel ba'an Cristo cha'an i cay i 
p'untyañonla? Mach'an. ¿Ixcu mi an ba 
lac wocol, mi pensal, mi tyac'lantyel, mi 

wi!ñal, mi ma'ix lac pislel, mi an 
babaq'uen bA, mi baq'uentic mi lac 
tsansantyel? Mach'an cha ba mi yaq'uen 
Dios i cay i p'untyañonla. 

36 Como ti Ts'ijbubil ba i T'an Dios mi 
yale!: 

Cha'an ti caj mi lojon c ch'ujbiñet 
an yom ba i tsansañon lojon 
c'ala mi ñumel q'uin. 

Cho'on jach lojon bajche' tiñame' 
cha'an mic tsansantyel lojon mi' 
lolon cha'leñob. 

Cha'ach ts'ijbubil. 

37 Pero aunque an cabal lac wocol mi lac 
wen ganarin ti Cristo mu! bA i 
p'untyañonla. 

38-39 Jin cha'an ch'ujbi lac junyajlel 
ña'tyan cha'an mach'an sajlic cha ba 
ch'ujbi i quipañonla loq'uel ba'an Dios 
cha'an i cay i p'untyañonla. Mi ti 
tsansantiyonla, mi cuxulon tyo la mi' 
p'untyañonla. Mi ajtroñelobic i cha'an 
Dios ch'oyolob ti panchan ch'ujbi i 
yaq'uen i cay Dios i p'untyañonla. Mi 
xibajic, mi yajtroñelobic i cha'an xiba, mi 
cha ba tyaquic an wale, mi jinic tyo mu' 
ba yujtyel ti tyal tyo ba ora, mi cha ba 
tyaquic jach an ti panchan mi an ti 
mulawil, mach'an sajlic i melbal ba Dios 
ch'ujbi ba i quipañonla loq'uel ba'an Dios 
tsa! ba i pas'eyonla ti lac Yum Jesucristo 
bajche' c'amel mi' p'untyañonla. 


Dios ti yajca israelob 


1 Cha'an i cha'añon Cristo ñoj 

melelach jini mu! ba c subeñetla. 
Mach'an mic cha'len lot. Cantisabilon ti 
Ch'ujul ba i ch'ujlel Dios am ba tic 
pusic'al. Cha'an lajal mi! cha'len t'an c 
pusic'al bajche' c ti! cujil cha'an melelach 
jini c t'an. 
2 Ñoj ch'ajyem c pusic'al. C'ux mi cubin 
tic pusic'al ti pejtyel ora como mach yom 
i ch'ujbin Cristo jini c pi'alob israelob. 
3 Muq'uic i cotyantyel c pi'alob israelob 
mi ti cac'a c ba ti xot'mulil, mi ch'ujbiyic 
c chojquel ti' tyojlel Cristo cha'ach mic 
cha'len como wersa com mi cotyantyelob 
como jiñach yoque c pi'alob yubil como 
junlajal lojon c yum ti ñoj oniyix. 


4I jiñajlelob Israel. Dios ti' payayob 
cha'an mi yotsañob ti yalobilob. Ti 
tsictiyi i c'otyajlel i ñuclel Dios ti i 
tyojlelob. Ti yaq'ueyob trato ba t'an 
yic'ot i mandar Moisés. Ti cantisantiyob 
bajche' yom i ch'ujutisañob Dios. Ti' wa 
subeyob cha'an mu! bA i yaq'ueñob ti 
tyal tyo ba ora jini wa albil ba i cha'an 
Dios. 

S Israelob i jiñajlel cojax tyo ba lojon c 
yum Abraham. Che' ñac ti' ch'ama i 
bac'tyal Cristo, loq'uem je'el ba'an 
israelob. Diosach Cristo. An ti' wenta ti 
pejtyelel cha ba tyac jach an. La' sujbic i 
ñuclel ti bele' ora. Amén. 

6 Mach ch'ujbi la cal cha'an ma'ix ti 
ts'actiyi jini wa albil ba t'an tsa! bA 
yaq'ueyob israelob Dios. Pero mach lu' i 
cha'añob Dios ti pejtyelelob i jiñajlelob 
Israel. 

7 Mach ti pejtyelel i jiñajlelob Abraham 
mi quejel i yajñel che! bajche! yoque i 
jiñajlelob. Pero Dios ti! wa sube: I 
yalobilob Isaac mi quejel i yochelob ti 
yoque a jiñajlelob. Che! ti subenti 
Abraham. 

8 Jini mi yaq'ueñonla lac ña'tyan cha'an 
ma'an mi yajñel ti i yalobil Dios cha'an 
jach yajcabil ti Dios Abraham i yumob ti 
ñoj oniyix. Pero jini jach mi yajñel ti 
yalobilob Dios jini mu' ba i ch'ujbiñob 
cha'an melelach jini wa albil ba t'an tsa! 
ba i sube Abraham Dios. 

9 Jiñach jini wa albil ba t'an tsa' ba i 
sube Abraham Dios. Ti yala: Ti wA 
ña'tyabil ba ora mi quejel c pas c 
p'atyalel. Mi quejel i ch'oc an alo' ba i 
yalobil Sara. Che! ti subenti Abraham. 
10 Mach jinic jach jini pero an yamba tsa! 
ba ujti je'el. Ti ñumi ora. I yalobil Sara, 
lac yum ba ti ñoj oniyix Isaac ba i c'aba' 
ti coli. Ti' paya yijñam Rebeca bA i 
c'aba'. Ti! ch'oca lut ba i yalobil. 

11-13 Pero che! ñac max tyo ch'ocayob, 
che' max tyo ti' cha'leyob mi cha ba wen 
mi cha ba mach'a wen, Dios ti' wa sube 
Rebeca: Jini ascuñal ba mi quejel i 
cha'liben i toñel jini ijts'iñal bA, che'en. 
Jini mi' loq'uel bajche' an ti Ts'ijbubil ba 
i T'an Dios ba' Dios ti wa ala: Mic 

p'untyan Jacob pero Esaú ma'ix mic ñoj 
p'untyan, che'en. Cha'ach ts'ijbubil. 
Cha'an cha'ach an ti' t'an Dios, 
tsiquilach, che' jini, cha'an Dios cha'an 
jach ti wa ña'tya cha'ach yom i cha'len, 
mi' yajcan ba' ba yom i paye' cha'an mi 
yochel ti i cha'an ba. Mach'an mi 
yajcantyel cha'an ti caj bajche' mi' 
cha'len pero cha'an cha'ach yom i 
pusic'al Dios. 

14 ¿Cha ba yom mi la cal che! jini? ¿Mu' 
ba la cale' cha'an mach'an tyoj Dios che! 
mi' p'untyan juntiquil, pero ma'an mi' 
ñoj p'untyan yamba? Mach che! yom mi 
la cale'. 

15 Como Dios ti! sube Moisés: Mi quej c 
p'untyan jini com bA c p'untyan. Mi quej 
c pas'en i yutslel c pusic'al jini com ba c 
pas'en, che'en. 

16 Tsiquil, che' jini, mi p'untyantyel 
quixtyañu mach cha'an che' yom i 
pusic'al quixtyañu, mi cha'anic chancol i 
wersa sajcan i p'untyantyel. Mi 
p'untyantyel cha'an jach Dios ti wa yajcA 
majchqui yom i p'untyan. 

17 Ti Ts'ijbubil ba i T'an Dios mi yal 
cha'an Dios ti! sube jini ñuc ba yumal ya! 
ti pañimil Egipto ba i c'aba'. Ti yala: Tic 
wa'chocoyet ti ñuc ba yumal cha'an jach 
mic pas c p'atyalel ti a tyojlel, cha'an mi 
pujquel majlel j c'aba' ti pejtyelel 
mulawil. Che' ti yala Dios. 

18 Tsiquil, che' jini, Dios mi' p'untyan 
majchqui jach yom i p'untyan, yic'ot mi 
yaq'uen i tsats an i pusic'al majchqui 
jach yom i tsats an. 

19 Pero mi cha'ach an bajche' jini, mi 
quejel a c'ajtibeyon: ¿Chucoch mi' bele! 
al Dios añach i mul quixtyañu, che! jini? 
¿Majchqui ch'ujbi i contrajin cha ba yom 
Dios? che'etla mi quejel la' c'ajtibeñon. 
20 Pero jatyetla, quixtyañujet jach la. 
¿Majchetqui che' jini cha'an ma! letsan a 
t'an ti' contra Dios? Ixcu jini p'ejt, ¿yom 
ba i suben xmel p'ejt: ¿Chucoch cha'ach 
ti a meleyon? che'en. 

21 Pero jini xmel p'ejt ch'ujbiyach i c'an 
jini oc'ol cha'ach bajche' yom. Ti junc'ojl 
oc'ol mi! mel cha'p'ej p'ejt, jump'ej mu' 
ba i c'ajñel ti ñuc ba i c'ajnibal, yamba 


mu! ba i c'ajñel cha'an mach'a ñoj an i 
c'ajnibal. 

22 ¿Chuqui, che' jini? Dios, aunque yom i 
pas i mich'lel yic'ot i p'atyalel, jal ti' 
cuchbeyob i mul quixtyañujob tsa! ba 
tyejchbeyob i mich'lel. C'ajnibal jach ili 
quixtyañujob cha'an mi jisantyel. 

23 Wen jal ti' cuchbon lac mul cha'an 
yom i yac' ti tsictiyel i c'otyajlel i ñuclel 
cha'añonla p'untyabilon ba la i cha'an, 
como ti wA yajcAyonla cha'an mi 
yaq'ueñonla i ñuclel. 

24 Joñonla paybilonla i cha'an Dios. An 
tsa' ba i paya loq'uel ba'an israelob. An 
yamba payabilo' ba loq'uel ba'an mach 
ba israelobic. 

25 Che! bajche' mi yale! ti! t'an Dios ya! ti 
jun Oseas bA i c'aba'. Mi yal: 

Jini mach ba c cha'añob ti yamba 
ora mi quej c pejcañob tic 
cha'añob. 

Jini mach ba p'untyabilob ti yamba 
ora mi quej c pejcañob ti 
p'untyabilob ba c cha'an. 

26Ya' ti jini jach ba jun ti subentiyob: 
Mach c cha'añetla. Che' ti yala 
Dios. 

Ya! ti jini jach ba lum mi quejel i 
pejcantyelob ti yalobilob jini 
cuxul ba Dios. 

Che! ti yala Dios ti jun Oseas bA i c'aba'. 
27 Isaías je'el ti' tyaja ti t'an jini israelo' 
ba quixtyañujob. Ti yala: Aunque ñoj i 
yonlelob jini israelob che' bajche' an i 
ji'il colem ja', pero ma'ix ñoj cabalob mi 
quejel i cotyantyelob. 

28 Como che! lac Yum mi quejel i yac' 
melojel ti mulawil ts'acal yic'ot ti ora 
jach mi quejel i melob quixtyañujob. 
Che' ti yala Isaías. 

29 Yic'ot an yamba t'an tsa! ba i ñaxan 
ala Isaías che' ti' tyaja ti t'an israelob. Ti 
yala: 

Lac Yum jiñach i yum mulawil 
yic'ot ti pejtyelel i bal. Machic ti' 
caybeyonla cha'tiquil uxtiquil la 
calobilob cha'an mi cha' oc'an 
quixtyañujob 

lajal ti jisantiyonla bajche' jini año' 
ba ti lum tyac Sodoma yic'ot 


265 


ROMANOS 





Gomorra ba i c'aba'. 
Che! ti yala Isaías. 


Israelob yic'ot i t'an Dios 


30 ¿Cha ba yom mi la cal, che! jini? Mi la 
cal cha'an jini mach'a israelo' bA 
quixtyañujob mach'a ba'an ti sajcayob i 
tyoj isantyel ti Dios, jiñobach ti q'uejli ti 
tyoj ti Dios cha'an ti' ch'ujbiyob cha'an 
ajcotyaya i cha'an Cristo. 

31 Pero jini israelob tsa' ba lolon jop'oyob 
i tyoj isañob i ba yic'ot Dios cha'an i 
jac'bentyel i mandar Moisés cha'an i 
yaq'uentyelob i q'uejlel ti tyoj ti Dios, 
mach'an ti' q'ueleyob ti tyoj ti Dios como 
ma'an ti mejli i lu' jac'ben ti ts'acal 
pejtyelel jini mandar tyac. 

32 ¿Chucoch mach'an ti q'uejliyob ti tyoj 
ti Dios? Como ti' jop'o i q'uejlel ti tyoj 
cha'an mi' cha'leñob ti pejtyelel bajche' 
ts'ijbubil ti jini mandar tyac, mach 
cha'anic ti' ch'ujbiyob Cristo ti' pusic'al. 
Ti' jats'ayob i yoc ti tyun yubil. Como 
Cristo che! bajche' tyun ya! ti bij ba! mi 
ñumel quixtyañu. 

33 Jiñach jini tyun mu! ba ityaje! ti t'an 
Ts'ijbubil ba i T'an Dios ba! Dios ti yala: 

Joñon ti cac'a ya! ti Sión juntiquil 
che! bajche! tyun yubil ba! mi' 
jats'ob i yoc quixtyañujob, che! 
bajche' colem tyun yubil mu! bA 
i yac'ob ti yajlel. 

Pero majchical jach mu' ba i 
ch'ujbin jini juntiquil che! 
bajche' tyun ba yubil, mach'an 
ba! ba ora mi quejel i yalob 
cha'an mach'an wen cha'an ti' 
ch'ujbiyob. 

Che! mi yale! ti Ts'ijbubil ba i T'an Dios. 
1 0 1 Quermañujob, ti pejtyelel c 
pusic'al wersa com mi 
cotyAntyelob c pi'alob israelo! bA. Mij 
c'ajtiben Dios ti oración cha'an mi 
cotyantyelob. 
2 Cujil isujm mi' ch'ujutisañob Dios ti 
jump'ej i pusic'al pero mach'an mi' 
ch'am'eñob isujm bajche' Dios yom i 
cotyan quixtyañujob. 
3 Mach'an mi' ña'tyañob bajche' Dios mi 
yaq'uen quixtyañujob tyoj ba i pusic'al. 


Mi! bajñel jop! i tyoj isan i ba cha'an 
q'uejlic ti tyoj ti Dios. Ma'an mi yac'ob i 
ba ti Dios cha'an mi q'uejlel ti tyoj. 

4 Como ti Cristo ti ts'actiyi i c'ajnibal i 
mandar Moisés. Jin cha'an mi' q'uel ti 
tyoj ti pejtyelelob mu! ba i ch'ujbiñob 
Cristo ti! pusic'al. 

5 Ti Ts'ijbubil ba i T'an Dios, Moisés ti! 
tyaja ti t'an jini quixtyañujob mu' ba i 
bajñel jop' i tyoj isan i ba cha'an mi 
q'uejlel ti tyoj ti Dios cha'an i 
ch'ujbintyel mandar tyac. Ti yala: Jini 
mu' ba i junyajlel jac'ben ti ts'acal jini 
mandar tyac c'ajacña i yoj mi yajñel wA! 
ti mulawil yic'ot mi quejel i yaq'uentyel 
tsiji' ba i cuxtyAlel mach'a yujil jilel. 

6 An t'an ti' t'an Dios je'el cha'an jini mu' 
ba i q'uejlel ti tyoj ti Dios cha'an mi' 
ch'ujbiñob Cristo ti' pusic'al. Mi yal: 
Mach yom a wale' ti a pusic'al, 
¿majchqui mi quejel i letsel majlel ti 
panchan? che'etla, cha'an mi paye' jubel 
Cristo i cotyañonla. 

7 Yic'ot mach yom a wale', ¿majchqui mi 
quejel i jubel majlel ba'an sajtyemo! bA? 
che'etla, cha'an mi' pay letsel Cristo. 

8 ¿Cha ba yom i yale' ili t'an? Mi yale!: 
Ya'an lac'al ba'añet i t'an Dios. An ti la! 
ti' cha'an mi la' sub. An ti la' pusic'al 
cha'an mi la! ch'amben isujm. Che! mi 
yale'. Jiñach jini t'an mu! ba lac sub 
majlel cha'an an laj cotyantyel che' mi 
lac ch'ujbin Cristo ti lac pusic'al. 

9 Mi ti a subu ti a ti' mi a yumach Jesús, 
mi ti a ch'ujbi ti a pusic'al cha'an tsa'ix i 
tyeche loq'uel Dios ba'an sajtyemo' bA, 
mi quejel a cotyantyel. 

10 Como che' mi lac ch'ujbin Jesucristo ti 
lac pusic'al mi laj q'uejlel ti tyoj ti Dios. 
Che' mi lac sub ti' tyojlel quixtyañujob 
cha'an tsa'ix lac ch'ujbi che' jini mi laj 
cotyantyel. 

11 Mi yale' ti Ts'ijbubil ba i T'an Dios: 
Mach'an majch mu! ba i ch'ujbin 
Jesucristo mu! bA quejel i yale' cha'an 
ma'ix wen cha'an ti! ch'ujbi. Che! 
ts'ijbubil. 

12 Como Dios junlajal mi! q'uel quixtyañu 
mi israelob mi mach ba israelobic. 
Juntiquil jach lac Yum, jiñach i Yum ti 

pejtyelelob. Mi wen yaq'ueñob i yutslel i 
pusic'al ti pejtyelelob mu! ba i c'ajtin i 
cotyantyel. 
13 Como mi yale! ti Ts'ijbubil ba i T'an 
Dios: Majchical jach mi' pejcan lac Yum 
cha'an i c'ajtin i cotyantyel mi quejel i 
cotyantyel. Cha'ach ts'ijbubil. 
14 ¿Pero bajche! ch'ujbi i pejcañob lac 
Yum cha'an i c'ajtin i cotyantyel mi 
mach'an ti' ch'ujbiyob cha'an 
ajcotyayajach i cha'an? ¿Bajche' ch'ujbi i 
ch'ujbiñob lac Yum mi mach'an ba' ba 
ora ti yubibeyob i t'an? ¿Bajche' ch'ujbi i 
yubiñob i t'an Dios mi mach'an majch 
mi' subeñob? 
15 ¿Bajche! ch'ujbi i sujbel majlel i t'an 
Dios mi mach'an majch mi' chocob 
majlel ti subt'an? Mi yale' ti Ts'ijbubil ba 
i T'an Dios: Ñoj cotyajax jini mu' i 
tyalelob i sub jini t'an cha'an bajche' mi 
lac tyaj i ñach'tyalel lac pusic'al. Jiñach 
jini wen t'an cha'an laj cotyantyel. Che! 
mi yale! ti Ts'ijbubil ba i T'an Dios. 
16 Pero mach ti pejtyelel mi' ch'ujbiñob 
cha'an ñoj melel jini wen t'an cha'an laj 
cotyantyel. Che'ach bajche! ti yala Isaías 
je'el. C Yum, mach'an cabalob mi' 
ch'ujbiñob cha'an ñoj melel jini t'an mu' 
ba lojon c subeñob. Che' ti yala Isaías. 
17 Pero jini tsa' ba ch'ujbiyob ti' 
ch'ujbiyob cha'an ti yubiyob jini t'an. 
Jini t'an tsa' ba yubiyob jiñach t'an 
cha'an Cristo. 
18 Che' jini mij c'ajtibeñetla, ixcu jini 
mach'a ba'an ti' ch'ujbiyob, ¿mach'a 
ba'an ti yubiyob jini t'an? Tsa'ix i 
yubiyob. Como ti Ts'ijbubil ba i T'an Dios 
mi yale!: 

Tsa'ix pujqui majlel jini t'an ti 

pejtyelel mulawil. 
Tsa'ix c'oti t'an c'ala ti junwejl 
mulawil. 

Che' ts'ijbubil. 
19 Che! jini an cha ba yamba mij 
c'ajtibeñetla. ¿Mach'a ba'an ti' 
ch'ambeyob isujm jini israelob cha'an jini 
t'an tsa' ba subentiyob? Tsa'ix i 
ch'ambeyob isujm, yubil. Como che' ñac 
max tyo ti' cha'le t'an Isaías, ñaxan Dios 
ti' cambe i ti! Moisés i yAle!: 


Mi quej j c'añe' mach'a israelobic 
ba quixtyañujob cha'an i 
yaq'ueñetla la' mich'q'uelob 
cha'an ti caj mi' tyajob i wenlel. 
Mi quej j c'añob jini mach'a ba'an i 
ña'tyabal cha'an i tyejchbeñetla 
la' mich'lel cha'an ti caj ti 
aq'uentiyob i wenlel ti Dios. 
Che' ti yala Moisés. 
20 Ti wi'il Isaías ti' cha'le ch'ejl ba t'an 
tsa! ba subenti ti Dios. Ti yala: 
Jini mach'a ba'an ti! sajcAayon ti! 
tyajayoñob. 
Tic tsictisabe c ba ti jini mach'a 
ba'an ti' c'ajtibeyon majchonqui. 
Che' ti yala Dios ti ti' Isaías. 
21 Che' ti' tyaja ti' t'an israelob, Dios ti' 
c'ambe iti! Isaías i yAle!: Ti pejtyelel 
q'uin chancol c paye' quixtyañujob mach 
ba yomob i ch'ujbiñoñob cha'an mi 
yaq'ueñoñob i ba. Mi' contrajiñob c t'an. 
Che' ti yala Dios, che'en Isaías. 
Israelob tsa' ba tyajayob i cotyantyel 
1 1 1 Wale mij c'ajtibeñetla, ¿tsa'ix 
ba junyajlel cajyiyob ti Dios jini 
israelob, jiñach i cha'añob. Mach'an. Mi 
sajlic. Como joñon israelon je'el. Jini c 
yum ti ñoj oniyix, jiñach Benjamín, i 
jiñajlel Abraham. 
2 C'ala ñoj oniyix Dios ti wa yajca jini 
israelob cha'an i cha'año' bA. Ma'an ti 
junyajlel cajyiyob. ¿C'ajal ba la' cha'an 
bajche' an ti Ts'ijbubil ba i T'an Dios? 
Che! mu! ti oración, Elías ti' subu Dios i 
mul israelob. Ti yala: 
3 C Yum, tsa'ix i tsansAyob tsa! bA a 
xiq'ue i yale' a t'an. Tsa'ix i jemeyob jini 
yajnib tyac ba' ma' waq'uentyel a 
majtyan. C bajñel ti cayleyon. Yom i 
tsansañoñob je'el. Che! ti yala Elías. 
4 Pero Dios ti' jac'a: Mach a bajñel ti 
cAyleyet. Tsa'ix j cañatyayob siete mil 
winicob mach'a ba'an ti! ñoc chocoyob i 
ba i ch'ujutisañob jini dios tye' Baal ba i 
c'aba'. Che! ti yala Dios. 
5 Che! bajche' wale iliyi je'el mach'an ti' 
lu' cajyiyob ti Dios ti pejtyelel israelob. 
Pero añob jini tsa! ba yajcantiyob ti Dios 
cha'an ti yutslel i pusic'al. 

6 Dios mi yajcan quixtyañujob cha'an ti 
yuts'lel i pusic'al Dios, mach cha'anic 
wen ba i cha'libal quixtyañujob. Mi tsa'ic 
i yajcayob cha'an wen ba i cha'libal, 
mach cha'anic i yutslel i pusic'al mi 
yajcantyelob, che' jini. 
7 ¿Cha ba yes i sujmlel jini tsa' ba ujti, 
che! jini? Jini israelob ti! sacleyob bajche! 
mi' bajñel tyoj isañob i pusic'al yic'ot 
Dios. An tsa' ba q'uejliyob ti tyoj ti Dios, 
pero jini jach jini tsa! ba yajcantiyob ti 
Dios. Ti tsats isanti i pusic'al jini yaño' 
bA. 
8 Che! bajche' mi yale! ti Ts'ijbubil ba i 
T'an Dios: Dios ma'an ti yaq'ueyob i 
ch'ambeyob isujm. An i wut pero 
mach'an mi' ch'ambeñob isujm jini mu! 
ba i q'uelob. An i chiquin pero mach'an 
mi' ña'tyañob i sujmlel jini mu' ba 
yubiñob. Cha'ach mi yujtyel c'ala wale. 
Che! mi yale! ti Ts'ijbubil ba i T'an Dios. 
9 David ti yala je'el: 
La' pantiyic ti yac yubil jini wen 
tyac ba mu! ba i mulañob, 
cha'an mi chujquelob, cha'an mi 
yajlelob, cha'an mi yaq'uentyel i 
xot'ob i mul. 
10La' yajpic i wut cha'an ma'an mi 
c'otyel i wut. 
La' i bej cha'len cotyocniyel majlel 
yubil cha'an ti bele' ora. 
Che' ti yala David. 


I cotyantyel jini mach ba israelobic 


11 Wale mij c'ajtibeñetla, ¿tsa' ba i 
junyajlel cajyiyob ti Dios israelob cha'an 
ti' poj jats'ayob i yoc cha'an mach'an ti' 
ch'ujbiyob Cristo ti' pusic'al? Mach'an. 
Pero cha'an mach'an ti jac'beyob Dios 
jini israelob, tsa'ix cotyantiyob jini mach 
ba israelobic. Jiñach cha ba mi quejel i 
c'añe' Dios cha'an i yaq'uen israelob i 
mulan i cotyantyel che' ñac mi yilan 
cotyabilobix jini mach ba israelobic. 

12 Cha'an mach'an ti' ch'ujbiyob Cristo 
israelob, ti aq'uentiyob i wenlel Dios 
yamba quixtyañujob año! ba ti pejtyelel 
mulawil. Che! jini, mi ti caj ti 
chilbentiyob i cha'an ba israelob ti 
aq'uenti jini mach ba israelobic, ñoj más 


wen mi quejel i yaq'uentyelob ti pejtyelel 
año! ba ti mulawil che! mi! ch'ujbiñob 
Cristo jini israelob je'el. 

13 Wale an chA bA mic subeñetla mach bA 
israeletla. Dios ti' chocoyon majlel ti sub 
t'an ya! ba'añetla. Mic ña'tyan wen ñuc 
jini c troñel. 

14 Jini com ba, jiñach cha'an c pi'alob 
jini israelob ba mi yilan bajche' añetla 
che! an la! cotyantyel ti Dios. Cha'an che! 
mi' q'ueletla mi quejel i wersa mulan i 
yajñel bajche' añetla. Che' jini cha'tiquil, 
uxtiquil mi cotyantyelob je'el. 

15 Cha'an ti caj ti' cajyiyob israelob ti 
Dios, ti lajmisabentiyob i contrajiya ti' 
tyojlel ti pejtyelelob yaño! bA 
quixtyañujob. ¿Mach ba ñoj c'otyajax mi 
quejel i yujtyel che! Dios mi! q'uel ti tyoj 
jini israelob? Che! bajche' mi ti 
tyejchiyob loq'uel ba'an sajtyemo' bA. 

16 Jini israelob che! bajche' junc'ojl sa'. 
Mi ti aq'uenti Dios jini ñaxan ba junq'uej 
waj jiñach i señajlel cha'an lu' i 
cha'añach Dios ti pejtyel jini sa' yubil. Mi 
i cha'añach Dios i wi! tye', lu! i cha'añach 
Dios i c'ab tyac je'el. Mi lac ña'tyan, che' 
jini, i cha'añach Dios Abraham, jini 
cha'an i cha'añach Dios yaño' ba israelob 
je'el como lu' i jiñajlel Abraham. 

17 Jini israelob tsa' ba i cayayob Dios 
cha'ach añob bajche' i c'ab tyac jini olivo 
tye' tsa' ba tsejpi loq'uel ti i tye'el. Pero 
jatyetla mach ba israeletla lajaletla 
bajche' i c'ab tyac olivo tye' tsa! ba 
bajñel coli ti ma'tye'el. Ti otsantiyetla ya! 
ba! ti tsejpi loq'uel jini ñaxan bA i c'ab 
tyac. Che! jini, mi la! tyaj tsiji! ba la! 
cuxtyalel ti! wi! yubil. 

18 Pero jatyetla tsa! ba otsantiyetla ti tye! 
yubil, mach yom mi la! lolon sub la! bA ti 
ñuc ti! contra i c'ab tye! tsa! ba tsejpi 
loq'uel. Mi ti a subu a ba ti ñuc, yom 
c'ajal la' cha'an cha'an mach'an chancol 
la! waq'uen i p'atyalel i wi! jini tye' pero 
jini i wi' tye' mi yaq'ueñetla la' p'atyalel. 
19 C'o'ojl mux la! wale!: Melel, pero ti 
tsejpi loq'uel lamital i c'ab tyac cha'an ti 
otsantiyonla che'etla. 

20 Melelach. Pero ti tsejpi loq'uel yubil 
cha'an mach'an ti ch'ujbiyob Dios ti' 

pusic'al. Jatyetla ti otsantiyetla cha'an 
jach ti la' ch'ujbi Dios. Ma' mi la' chan 
isan la! ba che! jini. Wen q'uele la! bA. 

21 Como mi Dios mach'an ti! ñusAbeyob i 
mul jini israelob jini yoque i c'Ab olivo 
yubil cha'an mach'an ti! ch'ujbiyob 
Cristo, mach'an mi quej i ñusabeñetla la! 
mul je'el. 

22 Ña'tyanla bajche' an i yutslel Dios. 
Pero an i p'atyalel je'el che! mi yaq'ue! 
xot!mulil. Ti p'atyalel i t'an ti yaq'ue 
xot'mulil israelob tsa' ba i ñusabeyob i 
t'an. Pero tsa'ix i pas'eyetla i yutslel Dios. 
Pero mi ma'ix mi la' bej ajñel ti i yutslel 
mi quej la' tsejpel loq'uel je'el. 

23 Pero jini israelob tsa' ba tsejpiyob 
loq'uel cha'an mach'an ti ch'ujbi Dios ti' 
pusic'al, mi ti cha' ch'ujbi mi quej i cha' 
otsantyelob yubil. Como an i p'atyalel 
Dios cha'an i yotsan. 

24 Como jatyetla mach ba israeletla, 
tsa'ix tsejpiyetla loq'uel ti juntyejc olivo 
tye' tsa' ba bajñel coli ti ma'tye'el. Ti 
otsantiyetla ti jini wen ba olivo tye! 
yubuil. Mi ch'ujbi la' wotsantyel che' 
mach yoque i c'abeticla, jinic tyo israelob 
más ch'ujbi i cha' otsantyelob como 
jiñach yoque i c'ab jini olivo tye' yubil. 


Mi quej i cotyantyelob israelob 


25 Hermañujob, com mi la' ña'tyan jini 
cantisa cha'an israelob max tyo ba ba'an 
tsictiyem ti yamba ora. Ame mi la' lolon 
chan isan la' ba ti la' pusic'al. Lamitalob 
israelob ti' tsats isabentiyob i pusic'al 
pero mach ti junyajlel jach. Jini jach tsats 
mi caytyal jintyo mi c'otyel i yorojlel 
che! ts'acal ti! ch'ujbi Dios jini mach bA 
israelob jiñach jaytiquil wa yajcAbilo! bA 
mi quejel i ch'ujbiñob. 
26 Che! mi cotyantyelob jaytiquilob jini 
mach ba israelob mu! bA quej i 
cotyantyelob, che! jini ti jim bA ora ti 
pejtyelel israelob mi quejel i cotyantyelob. 
Como ti Ts'ijbubil ba i T'an Dios mi yal: 
Jini Ajcotyayaj mi quejel i loq'uel 
tyalel ti Sión, 
Mi quejel i loc'sabeñob ti pejtyelel 
i simaronlel ti' pusic'al israelob, i 
jiñajlelob Jacob. 


27 Cha'ach mi quej c ts'actisan jini 
trato ba c t'an quic'otyob 
che' mic ñusabeñob i mul. 
Che' mi yal Dios ti Ts'ijbubil ba i T'an. 
28 Jini israelob mi contrajintyelob ti Dios 
cha'an ti' ñusabeyob i t'an cha'an laj 
cotyantyel. Pero cha'an ti' contrajiyob 
Dios israelob, ti queji ti sujbel jini wen bA 
t'an ya' ba'añetla mach ba israelet ba la. 
Pero aunque cha'ach ti' cha'le Dios, mu' 
tyo i bej p'untyañob israelob como 
yajcabil i cha'an Dios jini i yumob ti ñoj 
oniyix. 
29 Dios mach'an mi' q'uextyan i pensal 
cha'an cha ba tyac mi yaq'uen. Mach'an 
mi! q'uextyan i pensal cha'an mu! bA i 
paye! cha'an mi yochel ti i cha'an. 
30 Ti oniyix jatyetla mach ba israelet la ti 
la' ñusabe i t'an Dios. Pero wale Dios mi' 
p'untyañetla como jini israelob ti' 
ñusabeyob i t'an. 
31 Lajal bajche' jatyetla ti la' ñusabe i 
t'an Dios ti ñoj oniyix, cha'ach chancox i 
ñusaben i t'an Dios israelob je'el. Pero 
Dios mi quejel i pas'eñob israelob i 
p'untyantyel cha'ach bajche' mi' 
p'untyañetla mach ba israelet la. 
32 Como Dios mi yale! ti xmulilob ti 
pejtyelel quixtyañu cha'an ti! ñusabeyob i 
t'an. Pero cha'an lu! xmulilob, Dios 
ch'ujbi i lu' pas'eñob i p'untyaya. 
33 Ma'an i p'isol jini wen tyac ba i cha'an 
Dios yic'ot i ña'tyabal. Mach ch'ujbi laj 
camben i ña'tyabal. Mach ch'ujbi lac saj 
ch'amben isujm jini mu' ba i cha'len. 
34 Como ¿am ba majch mi' ch'amben 
isujm cha ba mi' ña'tyan lac Yum? ¿Am ba 
majch ti' cantisa lac Yum? Mach'an majch. 
35 ¿Am ba majch ti ñaxan aq'ue i majtyan 
Dios cha'an mi! cha! ch'amben i q'uexol? 
Ma'an majch. 
36 Como ch'oyol ti Dios ti pejtyelel cha 
bA an. Lu! i melbalach. Ti! lu! mejli 
cha'an mi tsictiyel i ñuclel. La! sujbic i 
ñuclel Dios ti pejtyelel ora. Amén. 


Jini tsijib ba laj cuxtyalel ti Cristo 
1 2 1 Jin cha'an quermañujob, 
cha'an ñoj cabal ti' p'untyayonla 
Dios yom mi laj cac! lac ba ti Dios che' 

bajche' cuxul ba i majtyan yubil mu! ba i 
mulan Dios. Como cha'ach yom mi lac 
ch'ujutisan Dios ti pejtyelel lac pusic'al. 
2 Mach yom mi la! cha'len mach'a wen 
bajche' i tyalel mi' cha'leñob jini año' ba 
ti mulawil. Pero jini yom ba jiñach 
cha'an q'uextiyic la' pensal cha'an mi' 
tsijibtisantyel la! pusic'al. Che! jini 
ch'ujbi la! can cha ba yom Dios. Mi la! 
can cha bA wen tyac, cha ba mi! mulan 
Dios yic'ot ts'acal mi la' mele' bajche' 
yom Dios. 

3 Dios ti yaq'ueyon j c'ajnibal ti subt'an 
cha'an ti yutslel i pusic'al. Jin cha'an mic 
subeñetla ti jujuntiquiletla mach yom mi 
la! ña'tyan ti la! pusic'al más an la! ñuclel 
bajche' an la! ñuclel. Pero ti tyoj ba la! 
pensal ti jujuntiquil yom i pensalin chA 
bA yes yoque i c'Ajnibal tsa! bA aq'uenti ti 
Dios cha'an ti! ch'ujbi cha'an mi! cha'len 
cha ba yom Dios. 

4 Ti' bac'tyal jujuntiquil an cabal cha bA 
tyac chucul. Pero mach junchajpic jach i 
c'ajnibal jini chucbil tyac ba. 

5 Che! je'el ochemon ba la ti' t'an Dios, 
aunque cabalonla, jump'ej jach lac 
bac'tyal yubil che' mi la cajñel yic'ot 
Cristo. Lac tyem cha'añach lac ba ti 
jump'ej jach bac'tyalal yubil. 

6 Dios, ti yutslel i pusic'al, ti yaq'ueyonla 
laj c'ajnibal ti jujuntiquilonla jiñach 
bajche' yom Dios. Mach junlajal ti 
yac'onla laj c'ajnibal. Yom mi laj c'an laj 
c'ajnibal. Mi an laj c'ajnibal ti subt'an, 
yom mi lac sub ti p'isol bajche' Dios mi 
yaq'ueñonla lac ch'ujbin. 

7 Mi ti yaq'ueyonla laj c'ajnibal cha'an laj 
cotyan yaño! ba, yom mi lac cha'len 
cotyaj ti jump'ej lac pusic'al. Mi an laj 
c'ajnibal lac cha'len cantisa yom mi lac 
cha'len ti wen. 

8 Jini yujil i ñuc isaben i pusic'al i pi'al, 
la! i bej cha'len. Jini mu! ba i yaq'uen i 
pi'alob cha ba an i cha'an, yom i yaq'uen 
ti pejtyel i pusic'al. Jini am ba i ye'tyel 
cha'an i tyoj'isan ochemo' ba ti! t'an 
Dios, yom i wen cha'len ti xuc'tyalel i 
pusic'al. Jini mu' ba i p'untyan año' ba i 
wocol cha'an i cotyan, yom i cha'len ti' 
tijicniyel i pusic'al. 


Jini yom ba i cha'len ochemo' ba 
ti' t'an Dios 


9 Yom mi la! p'untyan la! ba ti pejtyel la! 
pusic'al. Choco loq'uel ti la! pusic'al ti 
pejtyel i simaronlel. Bej cha'lenla cha bA 
tyac wen. 

10 P'untyan la' ba ti pejtyel la' pusic'al 
che! bajche! la! wijts'in la! ba. Yom mi la! 
más q'uel ti ñuc la! pi'alob bajche! mi la! 
bajñel q'uel la! bA. 

11 Bej cha'lenla wersa. Mach yom 
ts'ubetla. Cha'libenla i toñel lac Yum ti 
pejtyel la! pusic'al. 

12 Yom tijicñayetla cha'an jini chancol bA 
la' bej pijtyan ti lac Yum. Yom mi la' 
cuche' ti wen la' wocol. Mach yom la' saj 
cay la' cha'len oración. 

13 Che! an i wocol ochemo' ba ti! t'an 
Dios cotyañob ti cha ba tyac yom i 
cha'an. Payala ochel ti la! wotyot mu! ba 
i jula'añetla. 

14 Aq'uenla i yutslel la' t'an jini mu' ba i 
tyac'lañetla. Mach yom mi la! ch'aque'. 
Yom mi la' c'ajtiben Dios i yutslel i t'an 
ti' tyojlelob. 

15 Yom c'ajacña la! woj yic'ot 
c'ajacñayob ba i yoj. Cha'lenla uq'uel 
yic'ot jini muc'ob ba ti uq'uel. 

16 Ajñenla ti jump'ej la! pusic'al yic'ot la! 
pi'alob. Mach yom mi la! q'uel la! ba ti 
ñuc pero lajal ajñenla awic'ot jini mu! bA 
i q'uelob i bA ti pec!. Mach yom mi la! 
lolon ña'tyan jatyetla an cabal la! bajñel 
ña'tyabal. 

17 Mach yom mi la' q'uextyan i 
simaronlel yamba quixtyañu. Jop'oxla la! 
cha'len wen ba ti! tyojlelob ti pejtyelel 
quixtyañujob. 

18 Cha'lenla ti pejtyelel bajche' ch'ujbi la! 
cha'len, cha'an mi mux i mejlel mi la! 
wajñel ti ñach'al yic'ot ti pejtyel 
quixtyañujob. 

19 p'untyabilet ba la quermañujob, mach 
yom mi la! bajñel q'uextyaben i 
simaronlel yaño' bA. La! ajnic. Dios mi 
quejel i q'uextyaben. Como mi yale! ti 
Ts'ijbubil ba i T'an Dios: An tic wenta mij 
q'uextyaben i simaronlel. Joñon mi 
caq'uen i xot'e' cha ba ti' cha'le ti a 

contra, che! mi yal lac Yum ti Ts'ijbubil 
ba i T'an. 
20 Mi yale' je'el: Che! mi yubin wi'ñal a 
contra, we'isan. Mi tyaquin i ti', aq'uen 
cha ba mi' jap. Mi cha'ach mi la' cha'len 
mi quej i quisnin i ba cha'an jini tsa' ba i 
cha'le ti a contra. Che! mi yale' ti! t'an 
Dios. 
21 Che! an la! contrajintyel, ma! mi la! 
q'uextyaben i simaronlel, pero yom mi la! 
cha'len uts ba ti i tyojlel. 
1 3 1 Ti jujuntiquil wersa yom mi' 
ch'ujbiben i t'an jini año' ba 
ye'tyel ti mulawil. Como Dios ti yac'4 i 
t'an cha'an i wa!chocontyel e'tyelal tyac. 
Dios ti' wa'chocoyob jini año! ba ye'tyel. 
2 Jin cha'an, jini mu' ba i ñusabeñob i 
t'an jini año' ba ye'tyel chancol i 
ñusaben jini wa'chocobil ba i cha'an 
Dios. Jini mu! ba i ñusañob t'an añach i 
mul. Mi quej i xot' i mul ti tyojlel am ba 
ye'tyel. 
3 Como mach wa'chocobil am ba ye'tyel 
cha'an i bac'tisan quixtyañu mu! ba i 
cha'len cha ba wen pero jini jach mu! bA 
i cha'len simaronlel. Mi mach a wom a 
bac'ñan jini am ba ye'tyel, bej cha'lenla 
wen ba. Che' jini mi' q'uelet ti wen. 
4 Como jini am ba ye'tyel i winicach Dios 
cha'an ma' cañatyantyel. Mi chancol a 
cha'len simaronlel, yom mi la' bac'ñan 
che' jini, como mach lolomic jach an i 
ye'tyel cha'an i yaq'ueñet a xote! jini tsa! 
ba a cha'le. Dios mi' c'añe' jini am ba 
ye'tyel cha'an i yaq'uen i xote' i mul jini 
mu! ba i cha'len simaronlel. 
5 Jin cha'an yom mi la' ch'ujbiben i t'an 
jini año' ba ye'tyel, mach cha'an jach mi 
la' bac'ñan i yaq'ueñet a xot' a mul, pero 
cha'an mach'an mi quej ti t'an la! 
pusic'al. 
6 Jin cha'an yom mi la! wac! tyojoñel 
je'el cha'an i cotyantyelob jini año' ba 
ye'tyel. Como i winicobach Dios chancol 
ba i cha'libeñob i ye'tyel cha'an lac 
wenlel. 
7 Aq'ueñob ti pejtyelelob jini yom ba i 
yaq'uentyelob. Jini mu' ba i ch'ame! 
tyojoñel, aq'uenla. Jini mu! ba i ch'ame! 
tyojoñel cha'an cha ba an la' cha'an, 


aq'uenla je'el. Jini yom ba q'uejlic ti ñuc 
q'uelela ti ñuc. Jini yom ba sujbic ti ñuc, 
subula i ñuclel. 

8 Tyojo la' bet ti pejtyelel bajche' ti a 
wac'4 a t'an. Como cha'ach an ti a wenta. 
Como cha'an p'untyaya, an ti la' wenta 
la! bej p'untyan la! bA, como jini mu! ba i 
p'untyan i pi'alob ts'acal mi' ch'ujbiben 
bajche' mi xijq'uelob ti mandar. 

9 Mi yale' ti mandar tyac: Mach a pejcan 
yamba winic yamba x'ixic. Mach a 
cha'len tsansa. Mach a cha'len xujch'. 
Mach a cha'len lot ti' contra a pi'alob. 
Mach a mich'q'uel cha ba an i cha'an a 
pi'alob. Che' mi yal ti mandar. Pero 
ts'acal mi lac jac' ili mandar yic'ot ti 
pejtyelel yamba mandar tyac che! mi lac 
ch'ujbiben jini jump'ej mandar ba! mi! 
yAle!: P'untyan a pi'Alob che! bajche! ma! 
bajñel p'untyan a bA. Che! an ti mandar. 
10 Jini mu! ba i p'untyan i pi'alob 
mach'an cha ba mi' cha'len ti' contra. Jin 
cha'an, che' mi lac cha'len p'untyaya, 
ts'acal chancol lac jac' jini mandar. 

11 Yom mi la' cha'len pejtyel bajche' tic 
subetla, pero com je'el mi lac ña'tyan 
jiñach i yorojlel yom mi lac p'ixtisan lac 
ba ti wayel yubil. Como wale más lac'alix 
i yorojlel mi quej i tyalel Cristo che! 
bajche' che' ñac ti lac ñaxan ch'ujbi 
melelach i t'an. 

12 Yomox ñumel ac'balel. Yomox sac'an 
yubil como lac'alix i cha! tyalel lac Yum. 
Jin cha'an yom mi laj cay lac cha'len mu! 
ba i cha'leñob ti ic't'ojñal yubil. La' la 
cajñel ti wen che! bajche! quixtyañu mu! 
ba i cha'len xambal ti q'uinil yubil. 

13 La! lac cha'len bajche! yom che! añonla 
ti q'uinil. Mach yom mi lac cha'len 
q'uixnijel, mi lecojic ba q'uinijel tyac, mi 
t'anic yic'ot yamba winic yamba 'ixic, mi 
yanic ba bibajax ba mu' ba i cha'leñob, 
mi periyalic, mi i mich'q'uelolic cha ba i 
cha'an lac pi'alob. 

14 Pero jini yom ba, jiñach cha'an mi la 
cac! lac ba ti Cristo cha'an mi la cajñel 
che! bajche' yom lac yum Jesucristo. Yom 
mi laj cay lac pensalin lac cha'len cha ba 
mi' xic'onla lac cha'len jini lac bajñel 
pusic'al. 

Mach yom a lolon al mi mach wen mi' 
cha'len yamba che' mach'an ma' ña'tyan 
1 4 1 Mi an juntiquil ochem ba ti' 
t'an Dios pero mi max tyo mi' 
wen ch'amben i sujmlel jini t'an, payala 
ochel ya! ba! mi la! much'quin la! bA, 
pero mach cha'anic jach la! wom la! 
calax pejcan cha'an mu! ba i pensalin ti 
cha'chajplel i pusic'al. 
2 La! lac poj ale!: An ochemo' ba mu! ba i 
ña'tyan cha'an ch'ujbiyach i lu' c'uxe! 
cha ba c'uxbil. Pero jini max tyo ti' wen 
ch'ambeyob isujm, ma'ix mi lu! c'uxe!. 
Jini jach mi! c'uxob pac'bil tyac bA. 
3 Jini mu! ba i c'uxe! ti pejtyelel cha bA 
c'uxbil, mach yom i yale' cha'an mach 
wen mi' cha'len jini mach ba yom i lu' 
c'uxe!. Jini mach ba yom i lu' c'uxe' cha 
ba tyac, mach yom i lolon yale' ti' 
pusic'al cha'an an i mul jini mu' ba i lu' 
c'uxe' como i cha'añach Dios jini 
quixtyañu je'el. 
4 ¿A wenta ba cha'an ma! wale' mach 
wen mi' cha'len i winic juntiquil yumal? 
I wentajach i yum jini winic cha'an mi' 
q'uel mi wen o mi mach wen mi' cha'len. 
Pero weñach mi quejel i yujtyel yic'ot 
jini ochemo' ba ti' t'an Dios como an i 
p'atyalel Dios yic'ot cha'an i cotyan 
cha'an weñach mi yujtyel. 
S La! lac poj cha' ale: An je'el jini mu! bA 
i q'uel ti más ñuc jump'ej q'uin bajche!' 
yamba q'uin. An yaño' ba junlajal mi' 
q'uelob ti pejtyelel q'uin tyac. Pero ti 
jujuntiquil yom i wen ña'tyan ti jump'ej i 
pusic'al bajche' yom. 
6 Jini mu! ba i mel q'uin cha'an i 
ch'ujutisan lac Yum, mi' mele' cha'an i 
nuc isan lac Yum. Jini mach ba ba'an mi 
mel q'uin mi' ñusan i mele' cha'an i ñuc 
isantyel lac Yum je'el. Jini mu! ba i lu' 
c'uxe! cha ba c'uxbil cha'ach mi! cha'len 
cha'an mi' ñuc isan lac Yum como mi' 
suben Dios wocox i yala. Jini mach ba 
ba'an mi! c'uxe' ti pejtyelel cha ba tyac, 
cha'ach mi' cha'len je'el cha'an i ñuc 
isantyel lac Yum. Mi' suben Dios wocox i 
yala je'el. 
7 Joñonla, che! ochemonla ti! t'an Dios, 


añonla ti! c'ab lac Yum. Ma'an mi lac 
cha'len bajche! mi lac bajñel mulan ti lac 
pusic'al. Mi la cajñel bajche' yom lac 
Yum. I wentajonla Dios mi cuxulonla o 
mi ti sajtiyonla. 
8 Che' cuxulon tyo la, cuxulonla cha'an 
mi lac cha'len bajche' yom lac Yum. Che' 
mi lac sajtyel mi lac sajtyel cha'an che! 
yom lac Yum. Jin cha'an, mi cuxulonla o 
mi sajtyemonla, i cha'añonla lac Yum. 
9 Como ti sajti Cristo. Ti cha' tyejchi 
loq'uel ba'an sajtyemo' bA. Cha! cuxulix 
cha'an mi yochel ti! Yum sajtyemo! bA 
yic'ot cuxulo! bA. 
10 Jatyet, ¿chucoch ma! lolon al ti a 
pusic'al an i mul a wermañu che! 
mach'an ma! ña'tyan? ¿Chucoch ma! 
ts'a'q'uel a wermañu? Como ti lac 
pejtyelel mi quejel lac wa'tyal ya! ba! mi' 
melonla Cristo. 
11 Mi yale! ti Ts'ijbubil ba i T'an Dios: 
Lajal melel ili t'an che! bajche' 
melelach cuxulon, che' mi yal lac 
Yum. Ti pejtyelel quixtyañujob 
mi quejel i wersa ñoc chocoñob i 
ba tic tyojlel. 
Ti pejtyelelob mi quejel i subob i 
ba cha'an joñon Dioson. 
Che' ts'ijbubil. 
12 Che' jini ti jujuntiquilonla mi quejel 
lac sub lac ba ya' ti tyojlel Dios. 


Mach a wac' ti yajlel ti 
mulil a wermañu 


13 Che! jini mach yom mi lac bej al ti lac 
pusic'al mi an i mul lac pi'alob che' 
mach'an mi lac ña'tyan. An ti lac wenta 
lac wersa ña'tyan cha'an mach'an mi lac 
saj cha'len cha ba tyac mu! ba i yasan ti 
mulil la quermañu, mi cha ba yes mi yac! 
i yajlel ti mulil. 

14 Cha'an ti lac ch'ujbi ajcotyaya lac 
cha'an lac Yum Jesús, mi lac wen ña'tyan 
ti jump'ej lac pusic'al cha'an mach'an 
cha ba tic'bil cha'an laj c'uxe'. Lu! 
c'uxbilach. Pero mi an majch mu! ba i 
bajñel pensalin cha'an mach wen i c'uxe! 
cha ba jach, che' jini mach wen i c'uxe! 
como cha'ach mi' bajñel pensalin ti' 
pusic'al. 

15 Aunque mach'an cha ba mi yal a 
pusic'al che! ma! c'uxe! cha ba jach, pero 
mi cha'an ti a c'uxu ti a tyejchbe i 
ch'ajyemlel i pusic'al a wermañu cha'an 
ti caj mach yom c'uxol mi' lolon ña'tyan, 
che! jini mi ti a bej c'uxu mach'an ma' 
p'untyan a wermañu, yubil. Mach yom a 
wac' ti yajlel a wermañu cha'an jach a 
wom a c'uxe' cha ba jach, como Cristo ti 
sajti cha'an a wermañu je'el. 

16 Aunque ma! ña'tyan wen jini chancol 
ba a cha'len, pero mach yom a wac! ti 
tyechol mach'a wen ba t'an ti caj. 

17 Che! mi lac yumin Dios mach jinic mi 
yaq'ueñonla lac pensalin cha bA yom mi 
laj c'ux cha ba yom mi lac jap. Pero mi 
yaq'ueñonla lac pensalin cha'an yom mi 
la cajñel ti tyoj cha'an mi la cajñel ti 
ñach'tyalel lac pusic'al yic'ot ti c'ajacña 
ba la coj ch'oyol ba ti Ch'ujul ba i 
Ch'ujlel Dios. 

18 Jini mu! ba i ña'tyan aunque mach'an 
cha ba mi' cha'len mi ti' c'uxu cha ba 
jach, pero mach'an mi' c'uxe! cha'an mi! 
p'untyan i yermañu, mi! cha'liben i toñel 
Cristo. Mi q'uejlel ti wen ti Dios yic'ot ti 
quixtyañujob. 

19 Che! jini, la! lac wersa ña!tyan cha bA 
tyac yom cha'an mi la cajñel ti ñach'al 
yic'ot cha'an bajche' yom mi lac motin 
xuc'chocon lac ba ti lac Yum. 

20 Mach a mactyaben i nijeabentyel i 
pusic'al quixtyañu ti Dios cha'an ti caj 
cha ba jach ma! c'ux. Melel, weñach ti 
pejtyelel cha ba tyac an. Pero mi an 
juntiquil la quermañu mu' ba i pensalin 
cha'an mulilach i c'uxe' cha ba mi laj 
c'ux, pero mi ti wersa c'uxu che' mi yilan 
chancol laj c'uxe', tsa'ix la cac'a ti yajlel 
ti mulil yubil como ti' c'uxu jini mu' ba i 
bajñel pensalin tiq'uil i c'uxe!. 

21 Weñach mach'an mi la' bej c'uxe! 
we'el mi mach'an mi la! jape' vino mi 
mach'an mi la! cha'len cha ba tyac mu! 
ba i yaq'uen i yajlel ti mulil la quermañu, 
o mu! bA i yaq'uen cha'chajplel i pensal 
cha'an bajche! mi' ch'ujbin lac Yum. 

22 Jini mu' ba a ch'ujbin, ch'ujbin ti 
pejtyelel a pusic'al ti! tyojlel Dios. Tijicña 
jini winic mach'a ba'an cha bA mi yale! i 


pusic'al cha'an jini mu! ba i cha'len. 

23 An i mul jini mu! ba i c'uxe! cha ba 
tyac che' cha'chajp i pensal cha'an mi' 
pensalin mi wen o mi mach wen i c'uxe'!. 
Como mach'an ti' c'uxu ti jump'ej i 
pusic'al. Che' mi lac pensalin ti lac 
pusic'al cha'an mach che'ic yom mi lac 
cha'len pero mi ti lac cha'le, mulilach 
che! jini como mach'an ti lac cha'le ti 
jump'ej lac pusic'al. 


Yom lac cha'len mu' ba i q'uel 
ti wen la quermañu 
1 1 Joñonla, xuc'ulon ba la ti jini 
5 mu' ba lac ch'ujbin, yom mi laj 
cuchben i c'unlel jini c'un ba la 
quermañu. Mach yom mi lac cha'len cha 
ba bajñel yom lac pusic'al. 
2 Ti jujuntiquilonla, yom mi lac cha'len 
jini mu' ba i q'uel ti wen la quermañujob 
cha'an i wenlel yic'ot cha'an i 
xuc'choncontyel i pusic'al ti lac Yum. 
3 Como Cristo mach'an ti' cha'le cha ba 
bajñel yom i pusic'al pero ti ujti yic'ot 
bajche' mi yale' ti Ts'ijbubil ba i T'an 
Dios. Cristo ti' sube Dios: Che' ñac ti 
yal'eyetyob, ti yal'eyoñob, che'en. Che! 
ts'ijbubil. 
4 Como ti pejtyelel tsa' ba ts'ijbunti ti' 
t'an Dios ti ñoj oniyix, ti ts'ijbunti cha'an 
laj cantisantyel. Mi yaq'ueñonla i 
xuc'tyalel lac pusic'al yic'ot i ñuc isantyel 
cha'an mach'an mi lac lujb'an laj cuche' 
ti wen lac wocol. 
5 Jini Dios mu! ba i yaq'ueñonla i 
xuc'tyalel yic'ot i ñuc isantyel lac 
pusic'al, la! i yaq'ueñetla la! motin ajñel 
ti jump'ej la! pusic'al che! bajche! yom 
Cristo Jesús. 
6 Che! jini, ti jump'ej la! pusic'al ch'ujbi 
la! motin sub i ñuclel Dios, i Tyat lac 
Yum Jesucristo. 


Isubolit'an Dios ba'an 
mach ba israelob 


7 Jin cha'an, cha'an i ñuc isantyel Dios, 
q'uele la! ba ti wen che! bajche! ti' 
q'ueleyetla ti wen. 

8 Mic subeñetla cha'an ti tyali Cristo 
cha'an i cotyan israelob cha'an mi' 

ts'actisan jini t'an tsa! ba wA subentiyob 
lac yumob ti ñoj oniyix. Che! bajche! jini 
mi yac' ti tsictiyel cha'an melelach mi' 
ts'actisan Dios jini tsa' ba i wa ala mi 
quej i cha'len. 

9 Ti tyali je'el cha'an mi yaq'ueñob jini 
mach ba israelobic cha'an i subeñob i 
ñuclel Dios cha'an ti' p'untyantiyob je'el. 
Che! bajche' mi yale' ti Ts'ijbubil ba i 
T'an Dios. Cristo ti' pejca Dios. Ti yala: 

Jini cha'an mi quej c sub a wenlel 
ya' ba'añob mach ba israelobic. 

Ti c'ay mi quej c tsictisan a ñuclel. 

Che' ts'ijbubil. 
10 Ya! ti yamba t'an ti Ts'ijbubil ba i T'an 
Dios mi yaAle!: 

Jatyetla mach ba israelet la, motin 
tijicnisan la! pusic'al la! wic'ot 
jini yajcabilo' ba i cha'an Dios. 

Che' ts'ijbubil. 
11 Ya! ti yamba t'an mi yaAle!: 

Subula i ñuclel Dios ti pejtyeletla 
mach ba israeletic la. 

Subula i ñuclel Dios ti pejtyelel 
quixtyañujob ti pejtyelel pañimil 
tyac. 

Che'ach ts'ijbubil. 
12 Ti yala Isaías je'el: 

Mi quej i tyalel juntiquil i jiñajlel 
Isaí. 

Mi quej i cha'len yumal ti pejtyelel 
ba'an mach ba israelobic. 

Mi quej i ch'ujbiñob cha'an jiñach 
mu' ba i yochel ti ajcotyaya i 
cha'añob je'el. 

Che! ti yala. 

13 Dios mu! ba yaq'ueñetla la! pijtyan la! 
q'uel i ñuclel, la! i wen yaq'ueñetla i 
tijicniyel la! pusic'al yic'ot i ñach'tyalel 
cha'an chancol la' ch'ujbin Dios. La' i 
jambeñetla la' pusic'al Ch'ujul ba i 
Ch'ujlel Dios cha'an mi quej la! wen 
ña'tyan cha'an melelach mi quej i 
tsictiyel bajche' chancol la' pijtyan. 

14 Quermañujob, cujil isujm an cabal i 
yutslel la' pusic'al yic'ot yaño' ba. Cujil 
isujm je'el cha'an tsa'ix la' wen caña i t'an 
Dios yic'ot la! wujil la! cantisan la! bA. 

15 Wersa tic xiq'ui c ba cha'an mic 
ts'ijbubeñetla ili t'an. Pero che! jach mic 


cha'len cha'an mic cha' c'ajtisabeñetla 
jini cañalix ba la! cha'an. Dios, ti! yutslel 
i pusic'al ti yaq'ueyon que'tyel cha'an 
cha'ach mic cha'len. 

16 Ti yaq'ueyon i yutslel i pusic'al cha'an 
mic sub Jesucristo ya! ba'an jini mach bA 
israelobic. Che! mic sub jini wen bA t'an 
mic cha'len c toñel cha'an i cotyantyelob 
cha'an mi caq'uen Dios jini mach bA 
israelo' ba cha'an i majtyan yubil. Jiñach 
i majtyan yom ba i ch'am Dios 
ch'ujutisabil i cha'an Ch'ujul ba i Ch'ujlel 
Dios. 

17 Tijicñayon cha'an wen tic cha'libe i 
toñel Dios. Wen tic cha'le mach cha'anic 
c bajñel c toñel, pero cha'an Cristo ti' 
cotyAyon. 

18 Mach'an cha bA yamba com c 
subeñetla. Jini jach com tsictisabeñetla 
jini tsa! ba i cha'le Cristo che! ñac ti' 
c'añayon. Che! ñac tic subeyob i t'an Dios 
jini mach ba israelobic, Dios ti! c'AñA c 
t'an yic'ot bajche' tic cha'le cha'an i 
yaq'ueñob i ch'ujbiben Dios. 

19 Dios ti' pasa i p'atyalel ti seña tyac 
yic'ot ti ñuc tyac ba i p'atyalel. Ch'ujul 
ba i Ch'ujlel Dios ti! cha'le toñel ti i 
p'atyalel ti' pusic'alob cha'an ti' 
ch'ujbiyob. Che'ach ts'acal tic wen subu 
majlel jini t'an cha'an laj cotyantyel ti 
Cristo c'ala ti Jerusalén c'ala ti pañimil 
Ilírico ba i c'aba'. 

20 Che! jini mic wen cha'len wersa c sub 
jini t'an cha'an laj cotyantyel ba' max tyo 
ba ba'an ubibilob i cha'an i c'aba' Cristo, 
como mach com c cha'len toñel ba' ti' 
tyeche i toñel yamba. 

21 Pero jini com ba c subeñob jiñach 
bajche' mi yale' ti Ts'ijbubil ba i T'an 
Dios. Mi yale!: 

Jini mach ba ba'an ti saj 
subentiyob i t'an Cristo mi quej i 
jajmelob i wut yubil. 

Jini max tyo ba'an ti yubiyob i t'an 
mi quej i ch'ambeñob isujm. 

Che' ts'ijbubil ti' t'an Dios. 


Pablo mi' ña'tyan i majlel ti Roma 


22 Jin cha'an, wersa com c subeñob i t'an 
Dios jini max tyo ba ubibilob i cha'an. 

Aunque cabal tic jop'o tyalel cula'añetla 
pero max tyo ti mejliyon ti tyalel. 

23 Pero wale tsa'ix ujti c toñel wa' ti ili 
lum tyac. Anix cabal jab com c tyalel ya' 
ba'añetla. 

24 Ba! bA ora mic majlel ti pañimil 
España bA i c'aba, com c poj jula' añetla 
che! mic ñumel ya! ba! añetla. Tijicña mi 
quej cubin cha'an mij q'ueletla. Che! jini 
che! tsa'ix cula'ayetla com mi la! 
cotyañon c majlel ya'i. 

25 Pero wale mi quej c majlel ya! ti 
Jerusalén cha'an mic ch'ame' majlel 
tyaq'uin cha'an p'ump'uño' bA ochemo! 
ba ti' t'an Dios ya'i. 

26 Como jini año' ba ti Macedonia yic'ot 
ti Acaya tsa'ix i much'quiyob tyaq'uin 
tsa' ba i lajayob i t'an i much'quin cha'an 
i chocob majlel i majtyan ba'an jini 
p'ump'uño' ba ochemo' ba ti' t'an Dios 
ya! ti Jerusalén. 

27 Cha'ach ti' mulayob i cotyañob jini 
israelo' ba ochemo' ba ti! t'an Dios jini 
mach ba israelobic. Cha'ach yom yubil 
como jini israelo' ba ti' cotyayob jini 
mach ba israelobic cha'an ti! subeyob jini 
wen ba t'an cha'an laj cotyantyel ti 
Cristo. Jin cha'an jini mach ba israelo' bA 
hermañujob yomob i cotyañob jini 
israelo' ba hermañujob ti cha ba an i 
cha'añob. 

28 Ba' ba ora mi yujtyel ili c toñel cha'an 
mi caq'ueñob jini tyaq'uin mi quej c 
loq'uel majlel cha'an mic majlel ya' ti 
España. Com cula'añetla che' mic ñumel 
majlel. 

29 Cujil isujm che' mic tyalel ya' ba' 
añetla mi quej i motin yaq'ueñonla Cristo 
cabal i yutslel i pusic'al, joñon che! mic 
sube' i t'an, jatyetla che' mi la' wubin. 

30 Wale mic subeñetla, la' wocolic 
hermañujob, cha'an ti lac Yum Jesucristo 
yic'ot cha'an ti caj mi lac p'untyan lac bA 
cha'an ti Ch'ujul ba i Ch'ujlel Dios, 
cha'lenla wersa quic'ot ti oración. 

31 Pejcabeñonla Dios cha'an mach'an mi' 
tyac'lañoñob jini mach ba saj yom i 
ch'ujbin Cristo ya' ti pañimil Judea ba i 
c'aba'. C'ajtibenla Dios je'el cha'an 
hermañujob ya! ti Jerusalén mi quej i 


mulan i ch'amob jini tyaq'uin chancol ba 
c ch'ambeñob majlel. 

32 C'ajtibenla Dios je'el cha'an mi 
cha'ach yom i pusic'al, tijicña c pusic'al 
mij c'otyel ti jula' ya' ba' añetla, yic'ot 
cha'an mi ñuc isantyel c pusic'al che! ya! 
añon la! wic'ot. 

33 La! ajnic la! wic'ot ti la! pejtyelel jini 
Dios mu! bA i yaq'ueñonla i ñach'tyalel 


lac pusic'al. Amén. 
1 6 1 Com mi la! can la quermana 
Febe. Mi! cha'len cotyaj che! 
bajche' diácono ba'an ochemo' ba ti! t'an 
Dios ya' ti Cencrea. 
2 Payala ochel ti la! wotyot che! bajche' 
yom che' hermañujonla ti lac Yum. 
Cotyanla mi an cha ba yom i cha'an 
como tsa'ix i cotyayob cabalob. Tsa'ix i 
cotyAyon je'el. 
3 Aq'ueñob saludos Priscila yic'ot Aquila. 
Ti' cha'lebeyob i toñel Cristo Jesús 
quic'ot. 
4 Colel i tsansantyelob cha'an ti' 
cotyayoñob. Mic subeñob wocox i yala. 
Mach c bajñel jach mic subeñob wocox i 
yala pero ti pejtyelel mach ba israelobic 
ba hermañujob je'el ba'ical jach mi' 
much'quiñob i ba mi subeñob wocox i 
yala, jini cha'tiquilob. 
5 Aq'ueñob saludos je'el jini hermañujob 
mu! ba i much'quiñob i bA ya! ti yotyot 
Priscila yic'ot Aquila. Aq'uen saludos 
je'el jini p'untyabil ba Epeneto bA i 
c'aba', uts ba quic'ot. Jiñach jini ñaxan 
ba tsa' ba i ch'ujbi lac Yum ya' ti pañimil 
Acaya ba i c'aba!. 
6 Aq'uenla saludos jini María tsa' ba i 
cha'le cabal toñel ya' ba'añetla. 
7 Aq'ueñob saludos Andrónico yic'ot 
Junias, jini israelo' ba c pi'alob. Ti 
cajchiyob je'el. Ñuc mi q'uejlelob cha'an 
jini chocolo' ba majlel ti subt'an. Ñaxan 
ti' ch'ujbiyob Cristo ti' pusic'al. Wi'ilon 
je'el. 
8 Aq'uen saludos Amplias, jini uts ba 
quic'ot mu' ba c p'untyan ti lac Yum. 
9 Aq'uen saludos Urbano, mu! ba ti toñel 
la quic'ot ti i toñel Cristo Jesús. Aq'uen 


Saludo tyac 

saludos je'el Estaquis mu! ba c p'untyan. 
10 Aq'uen saludos Apeles tsa! ba i cuchu 
ti wen cabal wocol cha'an ti! ch'ujbi 
Cristo. Aq'uen saludos je'el jini año! ba ti 
yotyot Aristóbulo. 

11 Aq'uen saludos Herodión, juntiquil 
israel bA c pi'Al. Yic'ot aq'uen saludos 
je'el jini mu! ba i ch'ujbin lac Yum año! 
bA ti yotyot Narciso. 

12 Aq'uen saludos Trifena yic'ot Trifosa 
mu! ba i wen cha'libeñob i toñel lac Yum. 
Aq'uen saludos je'el jini p'untyabil ba la 
quermana Pérsida tsa' ba i cha'libe cabal 
i toñel lac Yum je'el. 

13 Aq'uen saludos Rufo, wen ñuc ba ti lac 
Yum. Aq'uen saludos i ña! je'el. Che! 
bajche' c ña'ach ti cubi. 

14 Aq'uen saludos je'el Asíncrito, yic'ot 
Flegonte, yic'ot Hermas, yic'ot Patrobas 
yic'ot Hermes yic'ot yamba hermañujob 
ya' ba añob yic'ot. 

15 Aq'uen saludos je'el Filólogo yic'ot 
Julia yic'ot Nereo yic'ot x'ixic ba i yijts'in 
yic'ot Olimpas yic'ot ti pejtyelelob 
hermañujob ti Cristo je'el ya' ba añob 
yic'ot. 

16 Aq'uen la! ba saludos. Chucben la! bA 
la! c'ab. Ti pejtyelel hermañujob ti Cristo 
ti ba'ical jach mi! much'quiñob i ba mi! 
chocbeñetla tyalel saludos. 

17 Hermañujob, ti wocol t'an mic 
subeñetla, ña'tyanla majchqui jini yom 
ba i t'oxetla. Mi' jop' i yasañetla ti mulil. 
Chancol i contrajiñob jini t'an tsa! bA 
cantisantiyetla. Mach yom mi la! 
much'quin la' ba yic'otyob. 

18 Como jini mu! ba i cha'len bajche' jini 
ma'an mi' cha'leñob bajche' yom lac 
Yum. Pero che' jach mi' cha'leñob 
bajche' bajñel yom i pusic'al. Ti uts bA 
t'an yic'ot c'otyajax ba t'an mi' lotiñob 
quixtyañujob mach ba ba'an mi' ña'tyan 
mi simaroñob. 

19 Ti pejtyelel quixtyañujob mi' lu! 
ña'tyañob bajche' ti la! ch'ujbibe i t'an 
Dios. Jin cha'an tijicñayon cha'añetla. 
Com mi la! can jini wen ba cha'an mi la! 


cha'len wen ba. Mach com mi la! can la! 
cha'len mach'a wen. 

20 Dios mu! ba i yaq'ueñonla i ñach'tyalel 
lac pusic'al mach jalix mi quejel i jisaben 
i p'atyalel Satanás cha'an ma'ix i bej 
tyac'lañonla. La' ajnic la' wic'ot i yutslel i 
pusic'al lac Yum Jesucristo. 

21 Mic chocbeñetla tyalel saludos 
Timoteo, jini c pi'al ti toñel. Che! je'el 
Lucio yic'ot Jasón yic'ot Sosípater jini 
israelo' ba c pi'alob. 

22 Joñon Terciojon chancol ba j cotyan ti 
ts'ijb Pablo cha'an ili jun, mic 
chocbeñetla tyalel saludos ti lac Yum. 

23 Mi yaq'ueñetla saludos Gayo, i yum ili 
otyot ba' poj jijlemon yic'ot ba' mi' 
much'quiñob i ba ochemo' ba ti' t'an 
Dios. Mi yaq'ueñet saludos Erasto jini am 
ba ye'tyel ti tesorero cha'an lum. Yic'ot 
je'el, mi yaq'ueñetla saludos lac hermano 
Cuarto. 

24 La' ajnic i yutslel i pusic'al lac Yum 
Jesucristo la' wic'ot ti la' pejtyelel. Amén. 


I subentyel i ñuclel Dios 


25 La' lac suben i ñuclel Dios. Dios ch'ujbi 
i más xuc'chocobeñetla la! pusic'al che! 
bajche' mi yale' jini wen ba t'an cha'an 
laj cotyantyel tsa! ba c subeyetla che! ñac 
tij cantisayetla cha'an Jesucristo. Mi! 
xuc'chocobeñetla la' pusic'al bajche' mi 
yale' Dios ti i t'an max tyo ba ti yac'4 ti 
tsictiyel ti yamba ora c'ala ñoj oniyix 
che' max tyo ti mejli mulawil, c'ala wale. 
26 Pero wale tsictiyemix jini t'an ti 
Ts'ijbubil ba i T'an Dios tsa! DA yac'4 i 
ts'ijbuñob winicob tsa! ba xiq'ui yale! 
Dios ti ñoj oniyix. Dios, jini cuxul ba ti 
bele' ora, ti' xiq'uiyob quixtyañujob 
cha'an i puque' majlel ili t'an cha'an jini 
am ba ti pejtyelel pañimil mi quejel i 
ch'ujbiñob Cristo yic'ot mi' jac'beñob i 
t'an. 

27 La! sujbic i ñuclel Dios jini cojach bA, 
jini am ba ti pejtyelel ña'tyabalal. La! 
sujbic i ñuclel ti Jesucristo c'ala ti bele' 
ora. Amén. 


ÑAXAN BA JUN TSA' BA I TS'IJBU PABLO CHA'AN 
JINI AÑO! BA TI CORINTO 


Jun cha'an ochemo' ba ti! t'an 
Dios ya! ti Corinto 


1 1 Joñon Pablojon. Dios ti' payayon 
cha'an yajcabilon ba ajsubt'an ñumel 
i cha'an Jesucristo cha'an cha'ach yom 
Dios. Che! quic'ot hermano Sóstenes 
2 chancol lojon c ts'ijbubeñetla ili 
carta hermañujob ochemet ba la ti' 
t'an Dios ya! ti Corinto. I cha'añetla 
Dios como mi la' tyem ajñel yic'ot 
Cristo Jesús. Dios ti! payayetla cha'an 
mi la! wajñel ti i cha'año' DA yic'ot ti 
pejtyel mu! bA i pejcan lac yum 
Jesucristo ba'ical ba añob. I 
Yumobach. Lac Yumach je'el. 
3 La' i yaq'ueñetla i yutslel yic'ot i 
ñach'tyalel tyalem ba ti Dios lac Tyat 
yic'ot ti lac Yum Jesucristo. 


Cha'an i yutslel Dios mu' ba la 
caq'uentyel cha'an ti Cristo 


4 Chancol c chac suben Dios wocox i yala 
cha'añetla cha'an ti aq'uentiyetla i yutslel 
Dios cha'an ti Cristo Jesús. 

5 Dios ti yaq'ueyetla pejtyel cha ba ñoj 
wen ba cha'an chancol la! wajñel la! 
wic'ot Cristo. Cha'ach je'el mi' cotyañetla 
ti jini mu! ba la! wale! yic'ot jini mu! bA 
la' ña'tyan. 

6 Tsa'ix i lu' yaq'ueyetla jini ñoj wen bA 
che' bajche' tic wa subeyetla cha'an 
ch'ujbi i cotyañetla Cristo. 

7 Cha'an la! lu! tyaje! pejtyel cha bA mi 
yaq'ueñetla Dios ma'ix cha ba yom la! 
cha'an che! chancol la! chac pijtyan i cha' 
tyalel lac Yum Jesucristo. 

8 Dios mi! cotyañetla la! bele! ajñel ti 
xuc'ul cha'an ma'ix la! mul c'ala ya! bA 
mi cha! tyAlel lac Yum Jesucristo. 

9 Dios mi! lu! ts'actisan jini tsa'ix DA 
yala. Jini ti! payayetla cha'an mi la! 
wajñel yic'ot i Yalobil Jesucristo lac 
Yum. 


Cha'an contrajiya cha'an ti' t'oxoyob i 
ba jini ochemo' ba ti' t'an Dios 


10 Hermañujob, ti! c'aba' lac Yum mic 
subeñetla ti wocol t'an cha'an junlajal mi 
la! pensalin cha'an mach'an mi la! 
contrajin la! ba ti t'an. Pero yom junlajal 
mi la! pensalin. Yom junlajal mi la! 
cha'len t'an cha'an mi la! wajñel ti 
ñach'al. 

11 Joñon Pablojon. Cha'ach chancox c 
subeñetla, quermañujob, como an jini 
año! ba ti yotyot jini x'ixic Cloé ba i 
c'aba! ti' subon chancox la! contrajin la! 
ba ti t'an. 

12 Chancox caAle! jini como ti chajp ti 
chajp chancol la! wale'. An jini chancol 
ba i yAle!: Joñon mic tsaclen Pablo. 
Yamba mi yaAle!: Joñon mic tsaclen 
Apolos. Yamba mi yale': Joñon mic 
tsaclen Pedro. Yamba mi yale': Joñon 
mic tsaclen Cristo, che'en. 

13 ¿Pero mach ba lac Yumach Cristo ti lac 
pejtyelel? ¿Tsa'ix ba sajtiyon ti cruz 
cha'añetla mi la' wal? Mach'an ti 
cac'ayetla ti ch'am ja! tij c'aba'. 

14 Wocox i yala Dios ma'an mi 
juntiquileticla ti cac'a ti ch'am ja!. Jini 
jach Crispo yic'ot Gayo ba i c'aba'ob ti 
cac'a ti ch'am ja!. 

15 Che! jini mach'an majch ch'ujbi i yale! 
ti cac'ayetla ti ch'am ja! tij c'aba'. 

16 Aja, tsa! tyo cac'a ti ch'am ja! je'el jini 
año! ba ti yotyot Estéfanas. Pero ma'an 
c'ajal c cha'an mi junticlec yamba ti 
CAC!A ti ch'amja!. 

17 Como Cristo mach'an ti! xiq'uiyon 
tyalel cha'an cac! ti ch'am ja! 
quixtyañujob. Pero ti! xiq'uiyon tyAlel 
cha'an c sube! majlel jini t'an cha'an laj 
cotyAntyel. Mach'an ti xijq'uiyon c sube! 
ti cabAl tsAts bA t'an che! bajche! wen 
cujil ame sojquic i sujmlel cha'an ti sajti 
Cristo ti cruz. 

Cristo i p'atyalelach yic'ot i 
ña'tyabal Dios 


18 Che! mi yubin ti sajti ti cruz Cristo 
cha'an laj cotyantyel tonto t'an jach mi 
lolon ubin jini mu! ba i majlel ti xot'mulil. 
Pero ñoj i c'ajnibal i t'an Dios mi la cubin 
joñon ba la chancox ba laj cotyantyel. 

19 Mi yale' ti Ts'ijbubil ba i T'an Dios: 

Mi quejel quisan i ña'tyabal jini 
wen cantisabilo' DA. 

Mi quejel c pas'en cha'an lolom 
jachix i ña'tyabal jini am ba 
cabal i ña'tyabal tyalem jach ba 
ti mulawil, 

che' mi yal Dios. 

20 Che! bajche' ma'ix i c'ajnibal wale i 
ña'tyabalob, mi i c'ajnibalic i 
yajcantisajob, mi jinic mu! ba i wen 
cha'len t'an cha'an i cha'an ba mulawil 
cha'an lac tyaje' laj cotyantyel. Dios ti' 
pas'e tonto jach jini i ña'tyabalob i 
cha'an jach ba mulawil. 

21 Como Dios yujil bajche' mi' cha'len. 
Ma'an ti yac'a i cambeñob Dios jini año' 
ba ti mulawil cha'an jach ti cabal i 
ña'tyabal i cha'an jach ba mulawil. Pero 
yom i cotyañob jini chancol ba i ch'ujbin 
cha'an ti i t'an Dios mu! ba lojon c sube! 
aunque tonto t'an jach mi lolon yubiñob 
jini yaño' ba. 

22 Jini lojon c pi'alob jini israelo' ba 
yomob i q'uelob i señajlel tyac i p'atyalel 
Dios. Jini la' pi'alob jini mach ba israelob 
yom jach i cañe' cabal ñuc ba i ña'tyabal 
i cha'an jach ba mulawil. 

23 Pero joñon lojon chancol lojon c sube' 
i t'an Cristo tsa! bA joc'le ti cruz. Jini 
lojon c pi'alob jini israelo' ba quisintic mi 
yubiñob jini t'an. Jini la' pi'alob jini 
mach ba israelob tonto t'an jach mi lolon 
ubiñob. 

24 Pero ti lac pejtyelel tsa' ba pajyiyonla 
ti Dios cha'an lac ch'ujbin mi israelon ba 
la yic'ot mach ba israelonla mi lac 
ch'am'en isujm cha'an Cristo i 
p'atyalelach Dios yic'ot i ña'tyabal Dios. 
251 ña'tyabal Dios mu! ba i lolon ajlel ti 
tonto yoque más ñuc bajche' i ña'tyabal 
quixtyañujob. I cha'libal Dios mach bA 


p'atyalic mi' lolon q'uelob quixtyañujob 
yoque más p'atyAl bajche! i p'atyalel 
quixtyañujob. 
26 Yom mi la' ch'am'en isujm 
hermañujob, Dios ti yajcayonla aunque 
ma'ix cabAlonla am ba cabal lac 
ña'tyabal i cha'an jach ba mulawil. Ma'ix 
cabAlonla am ba cabal lac p'atyalel 
cha'an lac cha'len xic'ojel. Ma'ix 
cabalonla mi laj q'uejlel ti ñuc ti 
quixtyañu ti mulawil. 
27 Como Dios ti yajca jini mach'a ba'an 
mi q'uejlel ti ñuc ti quixtyañujob cha'an i 
yac! ti quisnil jini am ba cabal i ña'tyabal 
i cha'an jach ba mulawil. Dios ti! yajca 
jini mach'a ba'an i c'ajnibal mi q'uejlel 
cha'an mi yajq'uel ti quisnil jini p'AtyAlo! 
bA. 
28 Dios ti yajca jini mach'a ba'an i ñuclel 
wa! ti mulawil yic'ot jini mu! ba i q'uejlel 
ti tonto. Ti yajca jini mach'a ba'an sajlic i 
ñuclel wA! ti mulawil cha'an mi' tsictisan 
ma'ix yoque i ñuclel jini mu' ba i lolon 
q'uejlel ti ñuc wa ti mulawil. 
29 Che! jini mach'an majch ch'ujbi i chan 
isan i ba ti' tyojlel Dios. 
30 Pero Dios ti yac'ayonla lac tyem ajñel 
la quic'ot Cristo Jesús. Dios ti 
yaq'ueyonla Cristo cha'an mi yajñel ti lac 
ña'tyabal. Mi! q'uelonla ti wen Dios 
cha'an ti Cristo. I cha'añonixla Cristo. 
Cristo ti' cotyayonla. 
31 Che! jini che! bajche' mi yale' jini 
Ts'ijbubil ba i T'an Dios: Mi an majch 
yom i sube' i ñuclel, la' i sube' i ñuclel 
Lac Yum, che' mi yale' ti' t'an Dios. 
2 1 Pero hermañujob che' ñac ti ñaxan 
c'otiyon ya' ba'añetla cha'an c 
subeñetla jini melel ba i t'an Dios 
mach'an tij cabal c'aña tsats tyac ba t'an. 
Mach'an tic pasa c DA che! bajche' wen 
cujil. 
2 Pero che! ñac ya! añon la! wic'ot tic 
bajñel pensali cha'an mach'an yamba mic 
subeñetla. Jini jach mic subeñetla cha'an 
Jesucristo tsa! bA joc'le ti cruz. 
3 Che! ñac ti tyAliyon ya! ba! añetla 
c'uñon. Tsitsiñayon ti baq'uen. 


T'an cha'an ti' bajle ti cruz Cristo 

4 Mach com c wersa xiq'uetla la! ch'ujbin 
jini i t'an Dios. Mach'an tic tsatsa subetla 
che' bajche' wen cujil che' ñac tic cha'le 
t'an, che' ñac tic subu i t'an Dios ya' ba' 
añetla. Pero tic subeyetla i t'an Dios 
cha'an ti p'atyal ba i troñel Ch'ujul ba i 
Ch'ujlel Dios ti la! pusic'al. 

5 Cha'an ti p'atyal ba i troñel Dios ti la! 
pusic'al mi la! ch'ujbin Dios. Mach 
cha'anic jach mi la! ch'ujbin i pensal jach 
quixtyañujob. 


Mi laj can Dios cha'an ti Ch'ujul 
ba i Ch'ujlel 


6 Pero muc'ach lojon cAle! más tsats bA 
t'an che! chancox lojon c pejcan jini 
xuc'ul ba mi yajñel ti Cristo. Pero ili 
ña'tyabalal mu! ba lojon cale' mach i 
cha'anic ili mulawil mi i cha'anic jini mu' 
ba i cha'len yumal wa! ti mulawil. Como 
jini mi quejel i jilelob. 
7 Pero mi lojon c sube' i ña'tyabal Dios 
mach'a ba'an tsictiyem ti yamba ora. 
Jiñach tsa'ix ba i wa ña'tya i cha'len Dios 
che' max tyo ti' mele ili mulawil cha'an 
laj cotyantyel mach'a yujil jilel. Mi quejel 
la caq'uentyel lac ñuclel. 
8 Mach'an mi junticlec jini yaumalob wa! 
ti ili mulawil ti' ch'ambeyob isujm 
bajche! ti! pensali Dios cha'an laj 
cotyantyel. Tsa'ic i ch'ambeyob isujm, 
mach'an ti' tsansayob lac Yum am ba i 
ñuclel. 
9 Pero cha'ach bajche' ts'ijbubilix ti' t'an 
Dios mi yal: 
Mach'an mi junticlec quixtyañu 
tsa! bA i yubi, tsa! DA i yila, 
mi tsa'ic i pensali 
jini ñoj wen ba tsa! ba i chajpA 
Dios cha'an jini mu' ba i 
p'untyan Dios. 
Che' ts'ijbubil. 
10 Dios ti yac'onla lac ch'amben isujm jini 
ñoj wen ba tsa' ba i chajpa Dios cha'an ti 
Ch'ujul ba i Ch'ujlel. Jini Ch'ujul ba i 
Ch'ujlel Dios lu' yujil isujm cha ba an ti' 
pusic'al Dios, jinic tyo jini más tsats tyac 
ba i sujmlel ti' pusic'al Dios. 
11 Mach'an majch ch'ujbi i ña'tyan cha 
ba yes mi' pensalin yamba quixtyañu. 


Sólo jini jach jini quixtyañu yujil isujm 
cha ba mi' pensalin. Cha'ach je'el sólo 
jini jach Ch'ujul ba i Ch'ujlel Dios ch'ujbi 
i ña'tyan cha ba mi' pensalin Dios. 

12 Mach cha'anic ti i ña'tyabal mulawil 
pero cha'an ti Ch'ujul ba i Ch'ujlel Dios 
tsa' ba aq'uentiyonla mi lac ña'tyan jini 
tsa' ba i yaq'ueyonla Dios cha'an ti 
yutslel. 

13 Mi lojon c sube! jini mu! ba lojon j can, 
mach cha'an ti lojon c bajñel ña'tyabal 
pero cha'an ti' ña'tyabal mu' ba i 
cantisañonla Ch'ujul ba i Ch'ujlel Dios. 
Mi lojon c subeñob i sujmlel cha'an ti 
Ch'ujul ba i Ch'ujlel am ba yic'ot mu! bA 
yajñel bajche! yom jini Ch'ujul ba i 
Ch'ujlel Dios. 

14 Jini mach'a ba'an Ch'ujul ba i Ch'ujlel 
Dios ti' pusic'al mach'an mi' ch'am'en 
isujm jini cantisa i cha'an ba Ch'ujul ba i 
Ch'ujlel Dios. Como che! bajche' tonto 
t'an jach mi yubin i t'an Dios. Mach 
ch'ujbi i ch'am'en isujm i cantisa i cha'an 
ba Ch'ujul ba i Ch'ujlel Dios como jini 
jach am ba Ch'ujul ba i Ch'ujlel Dios 
yic'ot mi' ch'am'en isujm. 

15 Pero joñonla am ba Ch'ujul ba i 
Ch'ujlel Dios ti lac pusic'al ch'ujbi lac lu' 
ch'am'en isujm i cha'an ba Dios. Jini 
mach'a ba'an Ch'ujul ba i Ch'ujlel Dios 
yic'ot mach ch'ujbi i ña'tyañob bajche' 
mi lac ch'am'en isujm. 

16 Ts'ijbubil ti' t'an Dios mi yal: Ma'an 
majch mi' ña'tyan cha ba an ti' pusic'al 
lac Yum. Mach'an yamba yajcantisa Dios. 
Pero joñonla am ba Ch'ujul ba i Ch'ujlel 
Dios la quic'ot mi lac pensalin che' 
bajche' mi' pensalin Cristo. 


Lac pi'al lac ba ti troñel mu' ba lac 
cha'liben i troñel Dios 


3 1 Pero mach ch'ujbi c pejcañetla 
che' bajche' jini mu' ba i pas'en 
majlel i bijlel Ch'ujul ba i Ch'ujlel Dios. 
Tic pejcayetla che' bajche' jini max tyo 
ba ba'an mi' ña'tyañob. Como che! 
bajche' alalet tyo la yi ti i ch'ujbintyel 
Cristo yubil. 

2 Tic subeyetla c'un jach ba cantisa che' 
bajche' la! chu'. Como che! bajche' ch'oc 

alalet tyo la yubil. Max tyo ba'an tic 
subeyetla jini tsats ba cantisa i wenta ba 
we'el. Como max tyo ch'ujbi la! ch'ame! 
yubil. Como c'ala wale iliyi max tyo 
ch'ujbi la' ch'am'en isujm. 

3 Como chancol tyo la! cha'len cha ba yom 
tsucul ba la' pusic'al. Che' mi la' 
mich'q'uel la! ba yic'ot periyal yic'ot che! 
mach junlajal la' pensal, ¿mach ba 
chancol tyo la' mele' cha ba yom tsucul ba 
la' pusic'al, che' jini? Chancol jach tyo la' 
wajñel bajche' pejtyel yaño' ba quixtyañu 
mach'a ba'an mi' ch'ujbiñob Dios. 

4 Como che! juntiquil mi yale': Joñon mic 
tsaclen Pablo, che'en, yamba mi yale!: 
Joñon mic tsaclen Apolos, che'en, ¿mach 
ba lajalet tyo la bajche' yaño' ba 
quixtyañujob mu! ba i cha'len cha bA 
yom tsucul ba i pusic'al? 

5 ¿Majchonqui? ¿Majchqui jini Apolos? 
Ajtroñelon lojon jach i cha'año' ba Dios. 
Ti la' ch'ujbi cha'an tic subeyetla i t'an 
Dios. Jujuntiquilon lojon ti lojon c cha'le 
jini troñel tsa! ba i yac'on lojon c cha'len 
lac Yum. 

6 Joñon che! bajche' tic cha'le pac! yubil. 
Apolos che' bajche' ti' mul ja'le yubil. 
Pero Dios ti yac'a ti colel. 

7 Che! jini, ma'ix ñuc mi jinic tsa! ba i 
cha'le pac' mi jinic tsa! ba mul ja'le yubil. 
Jini jach ñuc Dios mu! ba i yac' ti colel 
jini pac'. 

8 Junlajal ñuc jini tsa! ba i cha'le pac! 
yic'ot jini tsa! ba i mul ja'le yubil. Dios 
mi quejel i tyoje' ti jujuntiquil. Jiñach 
bajche' ti' cha'libe i troñel mi wen o mi 
mach wen ti' cha'le. 

9 Como motin ajtroñelon lojon i cha'an 
ba Dios. Jatyetla i choletla ba! mu! ti 
troñel Dios yubil. Che' je'el i yotyotyetla 
yubil chancol ba i mele' Dios. 

10 Che! bajche! mi wen ba xmel otyotyon 
yubil. Ti yutslel Dios ti yaq'ueyon j 
c'acchocon i ts'ajquil i yebal otyot yubil. 
Yaño' ba mi quejel ti troñel ti' pam yubil. 
Pero jujuntiquil yom i wen q'uele' 
bajche' mi' mele' i troñel ti' pam i yebal 
ba otyot. 

11 Che! tsa'ix c'acchoconti i ts'ajquil i 
yebal jump'ej otyot ma'ix majch ch'ujbi i 


c'acchocon yamba. Jesucristo che! 
bajche' i ts'ajquil i yebal otyot. Jiñach 
tsa' ba la' ch'ujbi. 

12 An cabal cha ba ch'ujbi i c'añe' 
quixtyañu cha'an i mele' i yotyot ti' pam 
i c'aclib. Jujuntiquil quixtyañu mi' c'añe!' 
mi oro, plata, yic'ot ñoj wen ba tyun, mi 
tye', jam yic'ot jalal yubil cha'an mi' 
mele' i yotyot. 

13 Como ti yorojlel melojel mi quejel i 
tsictiyel i troñel jujuntiquil quixtyañu mi 
wen mi mach wen ti' cha'le. Como ti 
yorojlel melojel mi quejel i ñumel ti c'ajc 
jini tsa! ba i c'AñA i mele' i yotyot yubil. 
Ya'i mi tsictiyel cha ba ti! c'aña i mel i 
yotyot yubil. 

14 Mi mach'an ti puli jini tsa' ba i mele ti' 
pam i c'ac'lib che! mi ñumel ti c'ajc mi 
quejel i yaq'uentyel i tyojol i troñel. 

15 Pero mi ti puli jini tsa! ba i c'aña ti 
troñel yubil mi! sat pejtyel i troñel. Pero 
mi quejel i cotyantyel jini quixtyañu pero 
che! bajche! cole' i pulel ti c'ajc. 

16 ¿Mach ba la! wujil isujm jump'ej i 
templojetla yubil ba! mi! cha'len 
chumtyal Ch'ujul ba i Ch'ujlel Dios? 

17 Che! bajche! mi an majch mi tyeche! 
contrajiya mu! ba i yaq'ueñet la! t'oxe! la! 
ba chancox i jeme' i templo Dios yubil. 
Dios mi quejel i jisan jini quixtyañu je'el 
como ch'ujul i templo Dios. I 
templojetixla Dios. 

18 Ma! mi la! lotin la! bA. Mi an majch mi 
lolon al wen yujil, la! i yajñel che! bajche' 
ma'ix cha ba yujil cha'an mi yoque tyaj i 
ña'tyabal tyalem ba ti Dios. 

19 Comoi tontojleljach mi! q'uele' Dios jini 
i bajñel ña'tyabal jach ba quixtyañujob. 
Jini Ts'ijbubil ba i T'an Dios mi yal: Dios mi 
yac' ti yajlel cha'an ti mismo i ña'tyabal jini 
mu' ba i lolon ña'tyan wen yujil. 

20 Mi yale' je'el ti Ts'ijbubil ba i T'an 
Dios: Yujil isujm lac Yum ma'ix i 
c'ajnibal jini mu! ba i lolon al wen yujil. 
21 Jin cha'an ma'an majch ch'ujbi i pat i 
ba ti ñuc cha'an chancox i lolon tsaclen 
majlel yamba quixtyañu como lu! la! 
cha'añach pejtyel cha bA yes an. 

22 Lu' la' cha'añach ti pejtyel mi 
joñoñaAch mi Apolos mi Pedro mi ili 

mulawil, mi laj cuxtyalel. La! cha'añach 
che! mi lac sajtyel. La! cha'añach ili ora 
wale iliyi yic'ot jini tyal tyo ba ora. 
Pejtyel lu' la' cha'añach. 

23 Che' je'el jatyetla i cha'añetla Cristo. 
Cristo i cha'añach Dios. 


I troñel jini yajcAbil ba ajsubt'añob ñumel 


1 Yom mi la! q'uelon lojon che! 
bajche' ajtroñelon lojon jach i 
cha'an Cristo tsa' ba aq'uentiyon ti lojon 

c wenta cha'an j cantisañetla jini i t'an 
Dios max tyo ba ba'an tsictiyem i sujmlel 
ti yamba ora. 

2 Wersa yom mi tsictiyel xuc'ulach mi' 
cha'len troñel jini ajtroñelob. 

3 Pero joñon c bajñel ma'ix muc'on ti 
pensal che' mi la' wale' mi wen o mi 
mach wen tic cha'le c troñel o mi yaño' 
ba mi yale' mi wen o mi mach wen tic 
cha'le. Mi jinic joñon ma'ix mic lolon al 
mi wen tic cha'le. 

4 Aunque ma'ix cha ba mi saj al c pusic'al 
como wen tic cha'le mi cubin pero mach 
jinic mi yal mi weñach tic cha'le che! 
ma'ix cha ba mi yal c pusic'al. Lac Yum 
jach yujil isujm mi wen tic cha'le. 

5 Jin cha'an max tyo la' wa ale' mi wen o 
mi mach wen ti' cha'libe i troñel Dios 
yamba quixtyañu che! max tyo i yorojlel. 
Pijtyan jintyo mi tyalel lac Yum. Lac Yum 
mi quejel i tsictisan cha ba an ti lojon c 
pusic'al. Che' jini mi quejel i lu' 
ña'tyañob cha ba och ti lojon c cha'libe i 
troñel Dios ti pejtyelel lojon c pusic'al. 
Che' jini mi quejel i subentyel i ñuclel ti 
jujuntiquilonla ti Dios cha'an bajche! ti 
lac cha'libe i troñel Dios. 

6 Hermañujob, cha'an la' wenlel cha'ach 
chancox c tyaj c ba ti t'an yic'ot Apolos ti 
lajoñel cha'an la' ña'tyan bajche' yom mi 
la' wajñel che' bajche' ts'ijbubil ti' t'an 
Dios. Cha'an mach'an majch mi' más 
q'uel ti ñuc juntiquil ajtroñel i cha'an ba 
Dios che' mi' p'aje' yamba. 

7 ¿Majchqui parte ti yaq'ueyet a 
c'ajnibal? ¿Am ba a c'ajnibal mach'a 
ba'an ti yaq'ueyetla Dios? Mi ti 
aq'uentiyetla, ¿chucoch, che' jini, mi la' 
chan isan la' ba che' bajche' ti la' bajñel 


ti la' tyaja la' c'ajnibal mi la' cha'len? 

8 Che' bajche' anix la' cha'an pejtyelel 
cha ba la! wom ti jini chancol ba la! 
ch'ujbin. Mach'an cha ba yamba la' wom 
yubil. Chancox la! wa! cha'len yumal 
yubil. Cayalon lojon yubil. Melelic 
yumaletla cha'an mi lojon c motin 
cha'len yumal quic'otyetla. 

9 YajcAbilon ba ajsubt'añon lojon ñumel. 
Che! bajche' Dios ti yaq'ueyon lojon c 
ñusan wocol che! bajche' ma'ix lojon j 
c'Ajnibal mi cubin. Ti yaq'ueyon lojon ba! 
ch'ujbi i lu' q'uelon lojon pejtyel 
quixtyañu yic'ot ajtroñel i cha'an Dios 
ch'oyol ba ti panchan. Ac'alonix lojon ti 
tsantsantyel yubil. 

10 Che! bajche' tonto añon lojon mi' 
q'ueloñob quixtyañu cha'an ti caj Cristo 
pero jatyetla wen an la! ña'tyabal mi la! 
wal cha'an ti Cristo. C'uñon lojon pero 
jatyetla p'atyaletla mi la! wal yubil. Mi 
la! q'uejlel ti ñuc pero joñon lojon mi 
lojon c p'ajtyal. 

11 C'ala wale iliyi tsa'ix lojon c ñusA 
wi'ñal yic'ot tyaquin ti'. Ma'ix jasal lojon 
c pislel. Mi lojon cajts'el. Ma'ix lojon 
cotyot. 

12 Mi lojon c lujb'an che! mi lojon c 
cha'len troñel tij c'ab. Che' mi lojon 
cal'entyel mi lojon caq'ue' ti wen ba t'an. 
Che' mi lojon quilan wocol mi lojon j 
cuche! ti wen. 

13 Che! mi! contrajiñon lojon ti! t'añob mi 
lojon c cha! pejcan ti uts ba t'an. Mi' 
q'ueloñob che' bajche' misejelalon lojon 
am ba ti lum. C'ala wale iliyi mi! q'uelon 
lojon che' bajche' jini más bibajax ba wa' 
ti mulawil. 

14 Mach'anix mic ts'ijbun ili t'an cha'an j 
quisñiñetla pero cha'an c tyumbiñetla 
che' bajche' p'untyabilet ba la calobil. 

15 Como aunque an diez mil ajcantisa tsa! 
ba i cAntisAyetla cha'an Cristo pero ma'ix 
cabal la! tyat. Como che! bajche' la! 
tyatyon yubil cha'an ti la! ch'ujbi Cristo 
Jesús che! ñac tic subeyetla jini t'an 
cha'an laj cotyantyel. 

16 Jin cha'an mic subeñetla: Cha'lenla 
bajche! tij cantisayetla. 

17 Jin cha'an tsa'ix c chocbeyetla tyalel 

Timoteo. Mic p'untyan Timoteo xuc'ul bA 
calobil yubil cha'an ti lac Yum. Timoteo 
mi quejel i c'ajtisabeñetla bajche! mi 
cajñel cha'an chancol c ch'ujbin Cristo. 
Mi quejel i c'ajtisabeñetla bajche' mij 
cantisañob je'el jini ochemo' ba ti' t'an 
Dios ba'ical jach mic ñumel ti cantisa. 
18 Cha'tiquil uxtiquiletla chancox la! 
chan isan la' ba. Mi la' lolon ña'tyan 
ma'ix mi quejel c tyalel ti jula' ya! ba! 
añetla. 
19 Pero mi che! yom lac Yum matix jal mi 
quejel j c'otyel j q'ueletla. Che' jini mi 
quejel j q'uele' mi yoque an i p'atyalel 
Dios yic'ot jini chancol ba i chan isan i 
ba o mi ti i ti' jach mi lolon al mi chancol 
i ch'ujbin. 
20 Mach ti' t'an jach quixtyañu mi 
tsictiyel mi chancol i yumin Dios ti' 
pusic'al. Pero cha'an bajche' mi' cha'len 
mi' tsictisan mi an i p'atyalel Dios yic'ot. 
21 ¿Baqui ba la! wom che! mic cha! tyalel 
cula' añetla? ¿La' wom ba mi caq'ueñetla 
la! xot' la! mul cha'an ma'an ti la! tyoj'isa 
la' ba? ¿O la' wom ba mic p'untyañetla 
yic'ot mic pejcañetla ti uts ba t'an cha'an 
tsa'ix la! wa tyoj'isa la! ba? ¿Baqui ba la! 
wom che' jini? 
Melojel cha'an jini tsa' ba i cha'le i tsuculel 
1 Tsa'ix lu' ubinti ba'ical cha'an an 
5 juntiquil winic ya' ba' añetla tsa'ix 
ba i cha'le i tsuculel mach'a ba'an mi' saj 
cha'leñob mi jinic jini mach ba ba'an mi' 
ña'tyañob. Jini winic mi yajñel yic'ot i 
q'uexol i ña'. 
2 Pero jatyetla chancol tyo la' lolon chan 
isan la' ba. Yom mi la' wuc'tyaben i mul. 
La' chojquic loq'uel ti la' tyojlel jini tsa' 
ba i cha'le i tsuculel. 
3 Aunque mach ya'ic añon pero tic 
pusic'al ya! añon yubil. Che! bajche! ya'ic 
añon tsa'ix c wa ña'tya bajche' yom mi 
la' tyoj'isan. 
4 Much'quin la' ba che' bajche' yom lac 
Yum Jesucristo. Ya' añon ya' ba' añetla 
tic pusic'al je'el. Ya'an i p'atyalel lac 
Yum la' wic'ot cha'an i cotyañetla. 
5 Yom mi la! wac' ti' wenta Satanás 
cha'an i yubin wocol ti' bac'tyal cha'an 


mi jisantyel cha ba yom i bajñel tsucul 
pusic'al cha'an mi cotyantyel i ch'ujlel 
che! mi cha! tyalel lac Yum Jesús. 

6 Mach yom mi la! chan isan la! ba cha'an 
jini chancol ba la! cha'len. ¿Mach ba la! 
wujil isujm jini wa albil ba t'an ba! mi 
yal: Cha'an ti ts'itya' jach levadura mu' 
ba yaq'uen i wos i ba caxlan waj mi lu' 
wose! i ba jini caxlan waj? che'en. 

7 Loc'sanla jini mulil ya! ba! añetla che! 
ba bajche' levadura mu! bA i yaq'uen i 
wos i ba caxlan waj cha'an mi la' wajñel 
ti sac. Como saquetla. Che! jini añetla 
che! bajche' tsiji' ba wajetla mach'a ba'an 
yic'ot jini mu! bA yaq'uen i wos i DA 
caxlan waj. Jiñach che! bajche' ti' 
c'uxuyob ti pascua ba q'uin ti ñoj oniyix. 
Chajpabilix pascua ba q'uin yubil. Como 
tsa'ix i yAC!'A i ba ti sajtyel Cristo cha'an 
laj cotyantyel che' bajche' tsansabil ba 
tiñame' tsa! bA i tsansayob ti pascua bA 
q'uin ti ñoj oniyix. 

8 Che! jini yom mi la cajñel che! bajche' 
tsijibonla ti jump'ej lac pusic'al ti wen bA 
lac pensal. Añonla che! bajche' jini waj 
mach ba ba'an yic'ot jini mu! ba i 
yaq'uen i wos i ba caxlan waj. Mach yom 
mi la cajñel che! an tyo lac tsuculel che! 
an tyo lac mul. Che! bajche' an tyo la 
quic'ot jini mu' ba yaq'uen i wos i ba 
caxlan waj che' an tyo lac mul. 

9 Tic ts'ijbubetla ti yamba jun cha'an 
mach yom mi la! wajñel yic'ot jini mu! bA 
i cha'len i tsuculel. 

10 Mach yom mi la! junyajlel loq'uel 
ba'an jini mach ba ba'an mi' ña'tyañob, 
jini mu' ba i cha'len i tsuculel, mi jinic 
mu' ba i mich'q'uel cha ba an i cha'an ba 
i pi'al, jini mu! ba i cha'len xujch', mi 
jinic mu! ba i ch'ujutisan jini melel jach 
ba dios tyac. Como mi ma' mi la' wajñel 
yic'otyob che! jini, wersa yom mi la! 
loq'uel ti ili mulawil yubil. 

11 Pero tic ts'ijbubeyetla cha'an mach 
yom mi la' wajñel yic'ot jini mu' ba i 
lolon al i ba ti ochem ba ti' t'an Dios mi 
chancol tyo i cha'len i tsuculel, mi 
chancox i mich'q'uel cha ba an i cha'an i 
pi'al mi chancox i ch'ujutisan melel jach 
ba dios, mi chancox i cha'len tsucul t'an 

o mi chancox ti q'uixnijel. Mach yom mi 
jinic mi la! cha'len uch'el yic'ot. 

12-13 Como mach c wenta c mel jini mach 
ba ba'an ochem ti' t'an Dios. Dios mi 
quejel i melob. Pero jatyetla añach ti la! 
wenta la! mele' ochemo' ba ti! t'an Dios. 
Jini cha'an chocoxla loq'uel ti la' tyojlel 
jini tsa! ba i cha'le mulil. 


Mach yom mi lac cha'len melojel cha'an 
periyal tyac ba'an am ba ye'tyel mach ba 
ochem ti' t'an Dios 
6 1 Mi an cha'tiquiletla mu' ba la' 
contrajin la! ba ochemet ba la ti' 

t'an Dios, ¿bajche'qui isujm, che' jini, mi 
la' wa' majlel la' mel la' ba ba'an am ba 
ye'tyel mach ba ba'an ochem ti' t'an 
Dios? Mejor mi la' mele' la' ba ti' tyojlel 
ochemo' ba ti! t'an Dios. 
2 ¿Mach ba la! wujil isujm ti jini tyal tyo 
ba ora jini ochemo' ba ti' t'an Dios mi 
quejel i mele' jini mach ba ba'an ochem 
ti' t'an Dios? Jixcu mi mu! tyo quejel lac 
mel jini mach ba ba'an ochem ti' t'an 
Dios, ¿mach ba ch'ujbi la' mele' jini saj 
tyac jach ba la' contrajiya? 
3 ¿Mach ba la! wujil isujm mu! tyo quejel 
lac mel ajtroñel i cha'an ba Dios ch'oyolo' 
ba ti panchan? ¿Mach ba más ch'ujbi lac 
mele' hermañujob cha'an cha ba tyac jach 
wa' bA an ti mulawil, che! jini? 
4 Mi an contrajiya ba'an hermañujob, 
¿chucoch mi la' majlel ti melojel ba'an jini 
mach ba ba'an ochem ti' t'an Dios che' jini? 
5 Chancol cale' jini cha'an quisintic mi la! 
wubin. ¿Mach'a ba'an mi junticlec jasal 
ba i ña'tyabal ba' añetla cha'an i tyoj'isan 
che' mi' contrajiñob i ba hermañujob? 
6 ¿Jixcu c'añal ba mi wa! pAye! majlel ti 
melojel yamba hermañu ba'an jini mach 
ba ba'an ochem ti! t'an Dios? Mach yom. 
7 Che' mi la' mele' la' ba tsiquilach mach 
xuc'uleticla, che' jini. ¿Chucoch ma'an mi 
la' cuch'en i mul la' pi'al? Mejor mi la' 
cuche' che! an cha ba mi! chilbeñetla. 
8 Pero jatyetla chancox la' cha'len mach'a 
wen. Jinic tyo mi la' cha'len xujch'. Mi 
la' xujch'ibeñob cha ba an i cha'an 
ochemo' ba ti! t'an Dios. 
9 ¿Mach ba la! wujil isujm mach ch'ujbi i 


yochel ba! mi' cha'len yumal Dios jini 
mach'a weñob? Ma! mi la! lotin la! bA. 
Mach ch'ujbi i yochel ba! mi! cha'len 
yumal Dios mi jinic jini mu! ba i cha'len i 
tsuculel, mi jinic jini mu! ba i ch'ujutisan 
melel jach ba dios tyac, mi jinic jini am 
ba t'an yic'ot yamba winic yamba x'ixic, 
mi jinic jini winicob mi x'ixicob mu' ba 
laja pejcañob i ba. 

10 Mach ch'ujbi i yochel jini ajxujch'ob 
mi jinic mu! ba i mich'q'uel cha ba an i 
cha'an bA i pi'al, mi jinic jini 
xq'uixnijelob mi jinic jini xjop't'añob, mi 
jinic jini mu' ba i wersa ch'amben jini 
mach ba i cha'anic. Mach ochob ba! mi' 
cha'len yumal Dios. 

11 Cha'ach an lamitaletla wajali pero 
tsa'ix sac isantiyetla. Tsa'ix la! waq'ue la! 
ba Dios cha'an i cha'añetla. Chancox la! 
q'uejlel ti tyoj ti Dios cha'an ti lac Yum 
Jesús yic'ot cha'an ti Ch'ujul ba i Ch'ujlel 
lac Dios. 


I cha'añach Dios lac bac'tyal 


12 Melelach bajche' mi yalob: Librejix 
añon cha'an c cha'len cha ba jach yes 
com c mele', che'ob. Pero ma'ix lu' an i 
c'ajnibal cha'an c mele!. Pero mach'anix 
mi quejel cac' c ba cha'an c cha'len ame 
mi quejel c bej mulan c cha'len. 

13 Melelach bajche' mi yalob: Ti aq'uenti 
we'el cha'an lac ñac' cha'an laj c'uxe'. Ti 
ajq'ui lac ñac' cha'an mi yochel lac we'el, 
che'ob. Pero Dios mi quejel i jisan we'el 
yic'ot lac ñac' che! mach ba ba'an chac 
an i c'ajnibal. Pero ma'ix melel lac 
bac'tyal cha'an lac cha'len lac tsuculel. Ti 
aq'uentiyonla lac bac'tyal cha'an tsictiyic 
i ñuclel lac Yum. Ti ajq'ui lac bac'tyal 
cha'an i c'an lac Yum. 

14 Cha'ach bajche' Dios ti tyeche loq'uel 
lac Yum ba'an sajtyemo' ba cha'ach je'el 
mi quejel i tyejch'isañonla loq'uel ba'an 
sajtyemo! ba cha'an ti i p'atyalel. 

15 ¿Mach ba la! wujil isujm añetla ti' 
bac'tyal Cristo ti jujuntiquiletla? ¿Mu' ba 
cac! c bac'tyal i cha'an ba lac Yum cha'an 
mi yajñel yic'ot i bac'tyal x'ixic i tsuculel 
ba mi! cha'len mu! ba i choñe! i bA, che! 
jini? Mach uts'atic. 

16 ¿Mach ba la! wujil isujm jini mu! ba i 
yac! i ba ti pejcantyel ti x'ixic mu! ba i 
chon i bA, juntiquil jach i bac'tyal mi 
yajñel yic'ot? Como ts'ijbubil ti' t'an Dios 
mi yal: Jini cha'tiquil mi yajñel ti jump'ej 
jach i bac'tyal yubil. 

17 Pero jini mu! ba i yac! i ba ti lac Yum 
mi yajñel ti juntiquil jach yic'ot lac Yum 
cha'an ti Ch'ujul ba i Ch'ujlel Dios. 

18 Mach la' saj jac' la' cha'len la' tsuculel, 
che! jini. Ma'ix mulil mu! ba más ac! ti 
asiyel lac bac'tyal che! bajche! jini mulil. 
19 ¿Mach ba la! wujil isujm la! bac'tyal i 
templojach Ch'ujul ba i Ch'ujlel Dios 
tsa'ix ba i yaq'ueyonla Dios? Mi yajñel 
Ch'ujul ba i Ch'ujlel Dios ti jatyetla. 
Mach la' bajñel cha'anic la' bac'tyal. 

20 Como Dios ti' mañayetla ti ñoj lets ba i 
tyojol. Jin cha'an yom mi la' tsictisan i 
ñuclel Dios cha'an ti la' bac'tyal yic'ot ti 
la' pusic'al. Como i cha'añach Dios lac 


bac'tyal yic'ot lac pusic'al. 

1 Wale mic ts'ijbubeñetla cha'an mic 
7 jac'beñetla jini tsa! ba la! 
c'ajtibeyon ti jun. Melelach, weñach che! 
mach'an mi! paye' yijñam winic. 
2 Pero cha'an ma'ix mi! cha'len i tsuculel 
yom jujuntiquil i paye' yoque yijñam ba. 
Jujuntiquil x'ixic yoque i ñoxi'al ba. 
31 ñoxi'al jini x'ixic, i yijñam jini winic 
yom i ch'ujbibeñob i ba cha'an mi yajñel 
bajche' yom cha'an i ñoxi'alach cha'an i 
yijñamach. 
4I yijñam mach i yumic i bajñel ba i 
bac'tyal como i cha'añach je'el i ñoxi'al. 
Cha'ach je'el i ñoxi'al mach i bajñel 
yumic i bac'tyal pero i cha'añach yijñam 
je'el. 
5 Mach yom i cay i ch'ujbibeñob i ba. 
Jini jach mi ti poj bajñel lajayob i t'an 
cha'an puro oración mi' cha'leñob. Ti 
wi'il mi' cha' ch'ujbibeñob i ba cha'an 
ma'ix mi yaq'uen i yotsañob i mul 
Satanás che' mach ch'ujbi i bajñel tic'ob i 
bajñel i bA. 
6 Mach'an mi cAle! mi wersa yom mi la! 
pAye! la! wijñam pero ch'ujbiyach mi la! 
wom. 


T'an cha'an ñujpuñel 


7 Joñon com añeticla mu' ba la wajñel 
che! bajche! añon. Pero ti chajb ti chajb 
bajche' ti yaq'ueyonla la cajñel Dios. 

8 Mic subeñob jini max tyo ba ba'an i 
yijñam i ñoxi'al yic'ot meba! 'ixicob: Más 
wen mi mach'an ti! paya yijñam, mi 
mach'an mi pajyel ti winic. Che! bajche! 
añon. 

9 Pero mi mach ch'ujbi i tic' i ba, la' i 
paye' yijñam, la! pajyic ti! ñoxi'al jini 
x'ixic, che' jini. Como más wen mi ti 
paya yijñam mi ti pAjyi ti! ñoxi'al jini 
x'ixic. Mach wen che! muc! jach i wersa 
mulan ti! pusic'al i cha'len i tsuculel. 

10 Pero mic xiq'ue! jini tsa'ix ba i 
tyajayob i ba cha'an mach i caye' i 
ñoxi'al jini x'ixic. Mach c cha'anic ili 
mandar. Lac Yumach ti yala che' ñac ba 
tsajni wa' ti mulawil. 

11 Pero mi ti! caya i ñoxi'al jini x'ixic 
yom i bajñel ajñel o yom i cha! majlel 
ba'an i ñoxi'al. Cha'ach je'el jini winic 
mach yom i cay i yijñam. 

12 Jini yaño' ba mic subeñob bajche' mic 
bajñel pensalin mi cha'ach yom lac Yum. 
Como mach'an ti yala lac Yum che! ñac 
wa! an ti mulawil. Mi anix yijñam 
juntiquil winic che! ti queji i ch'ujbin i 
t'an Dios, mi ma'ix mi! ch'ujbin i t'an 
Dios i yijñam, pero mi yom bej ajnic jini 
x'ixic yic'ot i ñoxi'al mach yom i caye! 
yijñam cha'an ti caj mach'an ochem ti' 
t'an Dios. 

13 Mi an i ñoxi'al juntiquil x'ixic che! ti 
queji i ch'ujbin i t'an Dios, mi ma!ix mi! 
ch'ujbin i t'an Dios i ñoxi'al, pero mi yom 
bej ajnic jini winic yic'ot i yijñam mach 
yom i caye! i ñoxi'al cha'an ti caj 
mach'an ochem ti' t'an Dios. 

14 C'o'ojl mu! tyo quejel i ch'ujbin Dios i 
ñoxi'al che! mi yajñel yic'ot yijñam 
ochem ba ti! t'an Dios. C'o'ojl mu! tyo 
quejel i ch'ujbin Dios i yijñam che! mi 
yajñel yic'ot i ñoxi'al ochem ba ti' t'an 
Dios. Mi ti! cayayob i ba ame ma'ix mi 
quejel i ch'ujbin i t'an Dios i yalobilob. 
15 Pero mi wersa yom i loq'uel jini mach 
ba ba'an ochem ti' t'an Dios ba'an jini 
ochem ba mi yijñam o mi i ñoxi'al, la! 
loq'uic. 

16 Hermana x'ixic, ¿bajche!qui ma! 
ña'tyan jixcu mi mu! tyo quejel i ch'ujbin 
i t'an Dios a ñoxi'al je'el che! mi yajñel 
awic'ot? Hermano, ¿bajche!qui ma! 
ña'tyan jixcu mi mu! tyo quejel i ch'ujbin 
i t'an Dios a wijñam je'el che! mi yajñel 
awic'ot? C'o'ojl mu! tyo quejel i ch'ujbin. 
17 La! bej ajnic ti jujuntiquil che! bajche' 
an che! ñac max tyo ti! paya Dios cha'an i 
ch'ujbin. Che! bajche' lac Yum ti yaq'ue i 
yajñel che! yom tyo bej ajnic. Cha'ach 
mic tyumbiñob pejtyel ochemo! ba ti' 
t'an Dios ba'ical jach añob. 

18 Mi Dios ti' paya juntiquil cha'an i 
ch'ujbin Dios che' wa tsepelix i pachalel 
cha'ach yom mi yajñel. Mi Dios ti' paya 
che' max tyo tsepelic i pachalel mach 
yom i yac! ti tsepol i pachalel. 

19 Matix cha ba mi' cha'len che! tsepel o 
mi mach tsepel lac pachalel. Pero jini 
yom ba mi lac cha'len jiñach cha ba yom 
Dios. 

20 Ti jujuntiquil hermano yom i bej ajñel 
bajche' an che' ñac max tyo ti' paya Dios 
cha'an i ch'ujbin. 

21 Mi añet ti a yum ti lolon troñel jach 
che! ñac ti! payayet cha'an a ch'ujbin 
Dios, mach a pensalin. Pero mi añach 
bajche! ma! loq'uel ti lolon troñel jach, 
loq'uen, che' jini. 

22 Jini lolon ajtroñel jach ba che' ñac ti' 
pajyi cha'an i ch'ujbin lac Yum, wale 
librejix an cha'an ti lac Yum aunque 
chucul tyo ti troñel i cha'an ba mulawil. 
Cha'ach je'el jini libre am bA quixtyañu 
che! ñac ti pajyi wale lolon ajtroñel jach i 
cha'an ba Cristo yubil. 

23 Dios ti' mañayetla ti ñoj lets ba i 
tyojol. Mach la! wac! la! ba la! yumin 
quixtyañu. Jini jach mi la! yumin Dios. 
24 Jini cha'an hermañujob bej ajñenla 
che! bajche! añetla che! max tyo ti' 
pAyAyetla Dios. 

25 Ma'ix aq'uebilon mandar ti lac Yum 
cha'an jini max tyo ba ti! paya yijñam. 
Pero mi cale' bajche' mic ña'tyan como 
tsa'ix i p'untyayon lac Yum. Ch'ujbi la! 
ch'ujbibeñon c t'an. 

26 Mic ña'tyan wen mi yajñel quixtyañu 
che! bajche' an che! ma!ix yijñam che! 


malix i ñoxi'al jini x'ixic. Como chancol 
lac ñusan wocol wale iliyi. 

27 Mi añach a wijñam mach a caye'. Mi 
ma'ix a wijñam mach a jop! a pay. 

28 pero mach mulilic mi ti a payA a 
wijñam. Mi ti! jac'a i payol xc'alal, ma'ix 
i mul. Pero mi quejel i más ñusañob 
wocol wa! ti mulawil jini am ba yijñam 
am bA i ñoxi'al. Com che! ma'ix mi la! 
más ñusan wocol. 

29 Hermañujob, jini com ba cal jiñach 
iliyi: Ma'ix jal mach aq'uebilonla 
tiempolel. Jini am ba yijñam mach yom 
jini jach mi! chac pensalin i yijñam pero 
yom je'el i chac pensalin i cha'an bA 
Dios. 

30 Jini am ba i ch'ajyemlel cha'an 
ajsajtyel yom mi yajñel che' bajche' mi 
ma'ix i ch'ajyemlel. Jini muc'ob ba ti 
q'uinijel yom mi yajñel che' bajche' mi 
ma'ix c'ajacña yoj mi yubin. Jini mu! ba i 
cha'len mañoñel yom i cha'len che! 
bajche' mi mach'anix cha ba ti' maña. 
Yomix tyo la! c'ajtisan Dios je'el. 

31 Jini am ba troñel ti mañoñel choñoñel 
cha'an ganar mach yom jini jach mi' chac 
pensalin. Yom mi yajñel che! bajche' 
ma'ix cha ba mi' tyaje'. Yom i pensalin i 
cha'an ba Dios. Como chancox i bej 
laq'ue' tyalel yujtibal mulawil. 

32 Com che! ma'ix cabal cha ba mi la! 
pensalin. Che! ma'ix i yijñam winic, mi! 
pensalin jini yom ba lac Yum cha'an i 
mele! cha bA mi! mulan lac Yum. 

33 Pero che! anix yijñam, mi' más 
pensalin i troñel wa' ti mulawil yic'ot mi! 
pensalin i mele! cha ba mi! mulan i 
yijñam cha'an tijicña mi yubin yijñam. 
34 Che! je'el mach lajal jini x'ixic am bA i 
ñoxi'al yic'ot jini mach ba ba'an i ñoxi'al. 
Jini mach ba ba'an i ñoxi'al mi! pensalin 
i cha'an ba lac Yum cha'an i yac! i ba ti 
Dios cha'an i cha'liben i troñel Dios ti 
pejtyelel i bac'tyal yic'ot ti pejtyel i 
pusic'al. Pero jini am ba i ñoxi'al mi' 
pensalin jini am ba ti mulawil yic'ot 
cha'an i mele' cha ba mi' mulan i ñoxi'al 
cha'an tijicña mi yubin i ñoxi'al. 

35 Mic subeñetla iliyi cha'an la' wenlel, 
mach cha'anic mic tiq'uetla. Mic 


285 


1 CORINTIOS 





subeñetla ili cha'an mi la! wajñel ti wen 
cha'an la! cha'liben i troñel lac Yum je'el 
ti pejtyel la! pusic'al. 
36 Pero mi an juntiquil mi! ña'tyan más 
wen mil! tyaje' i ñoxi'al i yalobil como 
chancox i ñejp'an, mi jiñach más wen mi 
yubin ch'ujbi i yaq'uen i tyaje' i ñoxi'al. 
Matix mi' cha'len mulil. 
37 Pero mi an yamba mi ma'ix mi wersa 
aq'uen i tyaje' i ñoxi'al i yalobil mi 
yubin, mi libre an mi yubin i mele' cha 
ba yom, mi chancox i pensalin mach i 
yac'a i yalobil, weñach je'el mi! cha'len. 
38 Che! jini, jini mu! ba i yac' i yalobil 
cha'an mi yajñel yic'ot i ñoxi'al wen mi' 
cha'len. Jini mach ba ba'an mi yac' i 
yalobil más wen mi' cha'len. 
39 Jini x'ixic am ba i ñoxi'al c'alal añach 
ti' wenta i yajñel yic'ot i ñoxi'al che! 
cuxul tyo i ñoxi'al. Cha'ach an ti mandar. 
Mi ti sajti i ñoxi'al libre an jini x'ixic 
cha'an i tyaje' yamba winic. Pero yom 
ochem ba ti' t'an Dios. 
40 Pero joñon mic pensalin más c'ajacña 
yoj mi yajñel mi mach'an mi cha! tyaje' 
yamba winic. Mic ña'tyan cha'an cha'ach 
yom i yale' Ch'ujul ba i Ch'ujlel Dios 
je'el. 

We'el aq'uebil melel jach ba dios tyac 
8 1 Wale com c subeñetla cha'an jini 

tsa! bA la! c'ajtibeyon cha'an we'el 

tsa! ba ajq'ui ba'an jini melel jach ba dios 
tyac. Melelach ti pejtyelelonla la cujil 
isujm cha'an jini we'el tsa' ba ajq'ui 
ba'an melel jach ba dios tyac. Pero lac 
ña'tyabal mi yaq'ueñonla lac más chan 
isan lac bA. Che! mi lac p'untyan lac bA 
mi yaq'ueñonla lac más xuc'tyal ti' t'an 
Dios. 
2 Jini mu! ba i lolon ña'tyan wen yujil, 
max tyo mi' ña'tyan bajche' yom i wen 
ña'tyan. 
3 Pero Dios mi' cañe' jini quixtyañu mu! 
ba i p'untyan Dios. 
4 Che! jini, cha'an i c'uxol jini we'el tsa! 
ba ajq'ui ba'an jini melel jach ba dios 
tyac, la cujilach ma'ix i c'ajnibal melel 
jach ba dios tyac. Como la cujil an 
juntiquil jach Dios. 


S An cabal mu! ba i pejcantyel ti dios tyac 
ti chan yic'ot wA! ti mulawil. Che! jini, an 
cabal dios tyac yubil yic'ot cabal 
yumalob. 

6 Aunque an cabal diosob yubil pero 
cha'añonla an juntiquil jach Dios. Jiñach 
Dios lac Tyat. Lac Tyat ti' mele pejtyel 
cha ba tyac an. Dios ti yac'onla cha'an mi 
la cajñel yic'ot. An juntiquil jach lac 
Yum. Jiñach Jesucristo. Cha'an ti 
Jesucristo an pejtyel cha ba an ti 
mulawil. Cha'an ti Jesucristo an laj 
cuxtyaAlel je'el. 

7 Pero mach ti pejtyelel hermañujob yujil 
isujm mach ba ba'an cuxul jini melel jach 
ba dios tyac. An jini ñamal ba i 
ch'ujutisan dios tyac ti yamba ora. C'alal 
wale mi' lolon pensalin yoque i 
cha'añach dios tyac mi' lolon c'uxob che! 
mi' c'uxob jini aq'uebil ba'an melel jach 
ba dios tyac. Mi quejel ti' bajñel t'an i 
pusic'al che' bajche' mi añach i mul mi 
lolon yubin mi ti' c'uxu we'el aq'uebil ba 
ba'an melel jach dios tyac. Como 
mach'an xuc'ul i pusic'al. 

8 Tsiquilach ma'ix mi' q'uelonla Dios ti 
wen cha'an ti caj cha ba mi laj c'uxe!. 
Ma'ix más wen mi' q'uelonla cha'an ti 
cha ba mi laj c'uxe'. Ma'ix mi' q'uelonla 
ti mach wen mi mach'an ti laj c'uxu. 

9 Yom jach a q'uel a ba cha'an mach a 
waq'uen i yotsan i mul juntiquil hermañu 
mach ba ba'an xuc'ul ti' t'an Dios cha'an 
ti caj libre añet a c'uxe! cha ba jach ma! 
c'uxe!. 

10 La' lac poj al: Jatyet mu! ba a ch'am'en 
isujm ma'ix cha ba mi! cha'len che! ma! 
c'uxe' we'el aq'uebil ba ba'an melel jach 
ba dios tyac. Ma' buchtyal ti uch'el ti 
mesa ba' mi' c'uxob jini tsa' ba ajq'ui 
ba'an i dios tyacob. Che' jini juntiquil 
hermañu mach ba ba'an xuc'ul ti' t'an 
Dios mi yilañet. C'o'ojl mi quejel i c'uxe! 
jini we'el je'el aunque chancol tyo i 
ña'tyan i cha'añach melel jach ba dios 
tyac. 

11 Che! jini jatyet mu! ba a ch'am'en 
isujm ma! waq'uen i cha'len mulil 
juntiquil hermañu mach ba ba'an xuc'ul 
ti' t'an Dios cha'an ti caj ti a c'uxu jini 

we'el. Cristo ti sajti cha'an jini hermañu 
je'el. 
12 Che' ma' waq'uen i cha'len t'an i 
pusic'al cha'an ti caj ti' pensali mach 
yom laj c'uxe! jini we'el mi yubin jini 
mach ba ba'an xuc'ul ba hermañujob 
chancox a cha'len mulil ti' contra Cristo 
che' jini. 
13 Jin cha'an mi chancox cac' i yotsan i 
mul juntiquil quermañu cha'an ti caj jini 
mu! ba j c'uxe' más wen ma'ix ba! bA ora 
mic cha! c'uxe' we'el cha'an ma'ix mi 
caq'uen i cha'len mulil. 
Jini ch'ujbi ba i cha'len jini yajcAbil ba 
ajsubt'añob ñumel 
9 1 Tsiquil libre añon. Tsiquilach 
ch'ujbi c cha'len mu! ba i cha'len 
yaño' ba yajcabilo' ba ajsubt'añob ñumel. 
Como tsa'ix quila Jesús lac Yum je'el. 
Che! je'el ti la! ch'ujbi lac Yum cha'an tic 
cha'libe i troñel ya' ba' añetla. 
2 Mi mach yajcabilon ba ajsubt'añon 
ñumel mi! q'uelon yaño' bA, pero jatyetla 
wersa mi la! q'uelon ti yajcabilon bA 
ajsubt'añon ñumel. Tsiquilach ti la! 
ch'ujbi lac Yum cha'an tic subeyetla i 
t'an Dios. 
3 Cha'ach mic subeñob che! mi' 
contrajiñoñob ti t'an yaño! ba: 
4 Ch'ujbi caq'uentyel cuch'el cha'an ti jini 
troñel mu' ba c cha'len. 
5 Che! bajche' anic quijñam mi ochem ti' 
t'an Dios, ch'ujbi c paye' majlel quic'ot 
tic troñel je'el che' bajche' mi' cha'leñob 
yaño! ba yajcabilo' ba ajsubt'añob ñumel, 
bajche' mi' cha'len i yijts'iñob lac Yum 
yic'ot je'el Pedro. 
6 ¿O mu! ba la! lolon ña'tyan c bajñel 
jach quic'ot Bernabé mach ch'ujbi lojon c 
sube' ñumel i t'an Dios che' mach'an mi 
lojon c cha'len troñel ti lojon j c'ab? 
7 La! wujil isujm jini soldado mach'an mi' 
bajñel tyoje' i troñel i c'ab. Jini mu! bA 
paque' ts'ujsub mi quejel i c'ux'en i wut 
je'el. Jini mu! ba i cosan tiñame' mi' 
jape' i ya'lel i chu! tiñame'. 
8 Mach la' lolon pensalin c bajñel pensal 
jini. Como cha'ach je'el mi yale' i 
mandar Moisés. 


9 Ts'ijbubil ti mandar Moisés: Ma! ma! 
macben i ti! tyat wacax che! chancol i 
pechic tyec' loq'uel i wut trigo. Tsiquil 
mach wacaxic jach mi! pensalin Dios che! 
cha'ach ti yala. 

10 Pero chancol i ña'tyañonla. Ti' 
ts'ijbunti jini mandar cha'an lac wenlel. 
Jini mu! ba i pique' lum yic'ot jini mu! bA 
i xañic' tyec' loq'uel i wut trigo junlajal 
mi! pijtyaben i wut mu! ba quejel i 


tyajtyal. 


11 ¿Bajche' ma! wale! che! jini? ¿Mach ba 
yomic mi lojon caq'uentyel lojon j 
cotyantyel ti cha ba yom ba lojon c 
cha'an che! tsa'ix lojon c cha'le pac' yubil 
che! ñac tic subeyetla i t'an Dios? 

12 ¿Mi yaño! ba mi ch'ujbi i yaq'uentyel i 
cotyantyel mach ba más tyo yom mi 
lojon caq'uentyel j cotyantyel mi la! 
wale'? Pero mach'an ti lojon c ch'ama 
lojon j cotyantyel ya' ba' añetla. Ti lojon 
c ñusA wocol ti troñel cha'an mach'an mi 
lojon c mactyabeñetla la' ch'ujbin jini 
wen ba t'an cha'an Cristo. 

13 La! wujil isujm jini muc'ob ba ti troñel 
ti templo ti aq'uentiyob i yuch'el cha'an 
ti i cha'leyob troñel ti templo ti ñoj 
oniyix. Jini tsa' ba i pulbeyob i majtyan 
Dios ya' ti i yajnib ya' ti templo ti 
aq'uentiyob i c'ux lamital jini we'el tsa! 
ba aq'uenti cha'an i majtyan Dios. 

14 Cha'ach je'el lac Yum ti' xiq'ui cha'an 
mi yaq'uentyel cha ba jach yom ba i 
cha'añob ajsubt'añob cha'an ti' subol jini 
wen ba t'an cha'an laj cotyantyel. 

15 Pero ma'an ba! ba ora tij c'ajti cha bA 
jach yom ba c cha'an ya' ba' añetla 
aunque ch'ujbi j c'ajtin che' ñac tic 
subeyetla i t'an Dios. Mach'an mic 
ts'ijbubeñetla ili t'an cha'an mic xiq'uetla 
cha'an caq'uentyel cha ba yom c cha'an. 
C'ajacña coj mi cubin che! ti majtyan 
jach mic subeñetla i t'an Dios. Mux c 
chilbentyel c'ajacña ba coj mu! ba cubin 
mi ti tyojleyon. Más wem mi ti sajtiyon 
mi cubin che! jini. 

16 Mach'an mic sube! jini wen ba t'an 
cha'an laj cotyantyel cha'an jach com c 
chan isan c bA. Como an tic wenta c sube! 

majlel. Como p'ump'uñon mi mach'an 
mic sube' majlel i t'an Dios. 

17 Jin cha'an che! mic sube' majlel i t'an 
Dios cha'an cha'ach com, añach c tyojol 
che! jini. Pero mi wersa mic xijq'uel c 
sube' majlel tsa'ix i yac'on tic wenta Dios 
c sube' majlel i t'an. 

18 Che! jini c'ajacña coj mi cubin che! 
ma'ix mij c'ajtin i tyojol che! mic sube! 
majlel i t'an Dios cha'an laj cotyantyel. 
Aunque ch'ujbi c ch'ame' i tyojol che! 
mic sube! i t'an Dios cha'an cha ba jach 
yom c cha'an, ma'ix mij c'ajtin. 

19 Aunque mach'añonix ti' wenta yamba 
quixtyañu pero tsa'ix cotsa c ba ti' wenta 
yubil cha'an más mi' tyajob i 
cotyantyelob ti Cristo. 

20 Che! ya! añon ba! añob lojon c pi'alob 
jini israelo' ba mi cajñel bajche' israelon 
cha'an mij cotyañob i tyajob i 
cotyantyelob. Aunque mach wersajic mic 
ch'ujbiben jini mandar i cha'an Moisés 
pero mic ch'ujbiben cha'an mi quejel i 
cotyantyelob je'el lojon c pi'Alob. 

21 Pero che' añon ya' ba'an jini mach ba 
ba'an mi' ch'ujbiben i mandar Moisés mi 
cajñel bajche' mi yajñelob cha'an mi 
quejel i cotyantyelob je'el, aunque an tic 
wenta c ch'ujbiben i mandar Dios como 
wale añon tic wenta i mandar Cristo. 

22 Che' ya' añon ya' ba'an jini mach ba 
ba'an xuc'ul ti t'an Dios mach'an mi 
cajñel che! bajche! mi wen xuc'ulon 
cha'an mij cotyan i tyajob i cotyantyel 
je'el. Ba'ic jach añon junlajal mi cajñel 
bajche' añob cha'an an jini mu! ba i 
tyajob i cotyantyel ba'ic jach añob. 

23 Mi cajñel bajche' añob cha'an mi 
ch'ujbintyel jini wen ba t'an cha'an laj 
cotyantyel yic'ot cha'an mic tyaj pejtyelel 
cha ba jach wen cha'an ti' subol i t'an 
Dios. 

24 La! wujil che! mi! cha'leñob ajñel, ti 
pejtyelelob mi' cha'leñob ajñel cha'an mi' 
tyajob i majtyan. Pero juntiquil jach mi' 
tyaje' i majtyan cha'an ti! ganari. 
Cha'lenla wersa cha'an la! tyaje' la! 
majtyan tyAlem ba ti lac Yum. 

25 Pejtyel jini x'alas yom ba i chajpan i 
ba i ganarin ti alas mi' cayob jini mu' ba 


i mactyabeñob i p'atyalel i ganarin. Jini 
x'alas mi' cha'len wersa cha'an mi' 
ch'ame' i majtyan yujil ba i jilel. Pero 
joñonla mi lac cha'len wersa cha'an lac 
tyaje' lac majtyan mach ba yujil jilel. 
26 Pero joñon mach lolomic jach mic 
cha'len ajñel yubil. Mic cha'len ajñel che! 
bajche' juntiquil yujil ba ba! mi quejel i 
majlel. Mach che'ic jach muc'on bajche! 
mic lolon saca jats' ic' pero muc'on ti 
wersa jats' yubil che' muc'on ti wersa ti i 
troñel lac Yum. 
27 Pero joñon mic tic' c ba cha'an ma'ix 
mic cha'len mulil ame ma'ix mic ganarin 
c majtyan aunque tsa'ix cantisayob yaño! 
bA. 

Tic'ol cha'an melel jach ba dios tyac 
1 0 1 Com mi la! ch'am'en isujm, 

hermañujob, cha'an lac yumob ti 

ñoj oniyix. Ti pejtyelelob ti 
cañatyantiyob ti jini tyocal tsa! ba i yAc'A 
Dios. Ti' pas'e' majlel i bijlel jini tyocal. 
Ti pejtyelelob ti' c'axiyob ti yoc ti colem 
joyol ba ja! Chachac Ja! ba i c'aba'. 
2 Ti pejtyelelob ti motin ajniyob ti 
junmujch' yic'ot Moisés tsa! ba i payayob 
majlel che' ñac ti' pas'eyob majlel i bijlel 
tyocal che' ñac ti motin c'axiyob ti xiñil 
jini ja'. 
3 Cha'ach je'el junlajal ti! c'uxuyob jini 
tsa! ba aq'uentiyob ti Dios cha'an i 
c'uxob. 
4 Ti pejtyelelob junlajal ti! japayob jini 
jach ba ja! aq'uebil ba ti Dios. Como ti' 
japayob jini ja! tsa! ba i loq'ui tyalel ti 
mal tyun. Jini tyun tsa' ba i pi'le majlel ti 
5 Aunque cabal ti' pas'enti i señajlel i 
p'atyalel Dios pero casi ti pejtyelelob ti' 
cha'leyob mach ba ba'an mi' mulan Dios. 
Jin cha'an ti sajtiyob ya' ti jochol ba lum. 
6 Pejtyel jini ti ts'ijbunti cha'an laj 
cantisantyel cha'an mach'an mi lac lolon 
cha'len simaronlel bajche' ti' cha'leyob 
lac yumob ti ñoj oniyix. 
7 Jin cha'an ma' mi la' ch'ujutisan melel 
jach ba dios tyac che! bajche' ti' 
cha'leyob cabalob. Che' bajche' mi yal 
Ts'ijbubil ba i T'an Dios: Jini 


1 CORINTIOS 


288 





quixtyañujob ti' buchleyob ti uch'el. Che! 
jini ti queji i melob q'uiñejel cha'an melel 
jach ba i dios. 

8 Mach yom mi lac cha'len tsuculel che! 
bajche' ti' cha'leyob cabalob. Ti caj i 
tsuculelob cha'an ti' pejcAyob yamba 
x'ixic ti sajtiyob veintitrés milob ti 
jump'ej jach q'uin. 

9 Ma! mi la! ch'am ti la! walas lac Yum 
che! bajche! ti' cha'leyob cabalob ti ñoj 
oniyix. Ti caj jini, yonlel ti sajtiyob che! 
ñac ti! c'uxleyob ti lucum. 

10 Ma! mi la! cha'len t'an ti! contra Dios 
che! bajche! ti' cha'leyob cabaAlob ti ñoj 
oniyix. Ti caj t'an ti! contra Dios, ti 
tsansantiyob ti ajtroñel i cha'an Dios 
ch'oyol ba ti panchan tsa! bA xijq'ui i 
tsansañob. 

11 Pejtyel tyac iliyi ti ujti ti' tyojlelob lac 
yumob ti ñoj oniyix cha'an i señajlel 
mach che'ic yom i bej cha'leñob i pi'alob. 
Ti' ts'ijbunti ti' Ts'ijbubil ba i T'an Dios 
cha'an laj cantisantyel añon ba la ti jini 
yujtibal ba q'uin tyac majlel cha'an 
mach'an mi lac cha'len che! bajche! ti' 
cha'leyob. 

12 Jin cha'an cañatyan a ba mu! ba a 
ña'tyan xuc'ulet ma! wajñel ame ma! 
wotsan a mul. 

13 Jini pajyel ti mulil mu' ba la' wilan 
lajal bajche' mi' ñusan yaño' ba je'el. 
Pero xuc'ulach i pusic'al Dios. Ch'ujbi lac 
ch'ujbin Dios cha'an mach'an mi 
yaq'ueñonla lac ñusan más p'atyal ba lac 
xic'ol ti mulil che' bajche' ch'ujbi laj 
cuche!. Pero che! mi lac pajyel ti mulil 
Dios mi quejel i yaq'ueñonla lac ña'tyan 
bajche' ch'ujbi lac loq'uel cha'an weñach 
mi la cajñel. 

14 Jin cha'an p'untyabil ba hermañujob, 
ma! mi la! ch'ujutisan melel jach ba dios 
tyac. 

15 Mic pejcañetla bajche! quixtyañujob 
mu! ba i ña'tyan. Bajñel pensalinla i 
sujmlel chancox ba c subeñetla. 

16 Che! much'quibilonla mi lac suben 
Dios wocox i yala cha'an jini mu! bA 
quejel la cape! ti yorojlel ch'ujul ba 
uch'el. I señajlel che! mi la cape! cha'an 
mi lac motin ajñel la quic'ot Cristo 


cha'an ti! ch'ich'el Cristo tsa! ba i beque 
che! ñac ti joc'le ti cruz. Jini waj mu! bA 
lac xet'e' cha'an laj c'uxe', i señajlel mi 
lac motin ajñel la quic'ot Cristo cha'an ti' 
bac'tyal Cristo tsa' ba i yac'a cha'an laj 
cotyantyel. 

17 Aunque cabalonla pero mi lac lu' 
c'uxe' ti mismo jini jach ba waj. Junq'uej 
jach jini waj. Jin cha'an, cha'an ti laj 
c'uxu junq'uej jach ba waj juntiquilon 
jach la yubil. 

18 La' lac poj ña'tyan jini lojon c pi'alob 
israelo! ba. Jini ti! c'uxuyob jini we'el 
aq'uebil ba Dios ti yajnib pulem bA i 
majtyan. Junlajalob i pensal cha'an lajal 
ti' ch'ujutisayob Dios. 

19 Mach com cal an i c'ajnibal melel jach 
ba dios tyac. Ma'ix más an i c'ajnibal 
we'el aq'uebil dios tyac che' bajche' 
ba'ical jach ba yamba we'el. 

20 Chancol cale' jini mach ba ba'an mi' 
cañe' Dios che! mi yaq'uen we'el cha'an i 
majtyan i dios mi yaq'uen i majtyan 
xibajob. Mach Diosic mi yaq'uen. Mach 
com mi la! motin c'uxe! yic'otyob i 
cha'an bA xibajob. 

21 Mach ch'ujbi lac jape' i cha'an ba lac 
Yum che' yic'ot i cha'an ba xiba. Mach 
ch'ujbi la' cha'len uch'el cha'an i 
ña'tyantyel lac Yum che! chancol la! 
cha'len uch'el cha'an i ña'tyantyel i 
cha'an ba xiba. 

22 Mach yom mi la cac! ti mich'an lac 
Yum. Como ma'ix más p'atyAlonla 
bajche' lac Yum. 


Cha'an i librejlel yic'ot i p'untyaya 
ochemo' ba 


23 Melelach che' bajche' mi yalob: 
Librejix añonla lac mele' cha ba jach la 
com, che'en. Pero malix lu! an i c'ajnibal. 
Librejix añonla lac mele! cha ba jach la 
com pero ma'ix mi' lu' cotyañob i yajñel 
ti más wen ti lac Yum. 

24 Mach yom mi lac pensalin i bajñel jach 
lac bajñel wenlel. Pero yom mi lac 
ña'tyan je'el i wenlel yaño' bA. 

25 Libre añetla a c'uxe! cha ba jach mi' 
cha! choñob ti mercado che! ma'an mi la! 
ñaxan c'ajtin mi tsa'ix aq'uenti melel jach 

ba dios tyac cha'an mach'an cha ba mi 
quejel i yAle! a pusic'al. 

26 Como ili mulawil yic'ot pejtyel i bal 
je'el lu! i cha'añach lac Yum. 

27 Mi juntiquil mach ba ba'an ochem ti' 
t'an Dios mi' payetla ti q'uin mi la' wom 
majlel c'uxula cha ba jach mi' pas'eñetla. 
Ma' ma' c'ajtin mi aq'uebil dios tyac 
cha'an ma'ix cha ba mi yale! a pusic'al. 
28 Anqui majch ti' subetla: Ili we'el tsa'ix 
ajq'ui ba'an melel jach ba dios tyac, 
che'en, mach a c'uxe', che! jini. Cha'an 
mach a waq'uen i ch'ajyemlel i pusic'al 
jini tsa! ba i subeyet cha'an ma'ix cha bA 
mi quejel i yale' i pusic'al. 

29 Chancol cale' cha'an mi quejel ti t'an i 
pusic'al jini tsa' ba i subeyet. Mach a 


pusic'alic como ma'an cha ba mi' cha'len. 


C'o'ojl an majchqui mi quejel i 
c'ajtibeñet: ¿Chucoch mi q'uejlel ti mulil 
jini mu' ba c mel ti pejtyel c pusic'al 
cha'an jach ti' t'an i pusic'al yamba? 
30 Mi tij c'uxu ti yutslel c pusic'al, ¿chucoch 
mi cajlel ti xmulil cha'an jini tsa' ba j c'uxu 
che! ñac tic sube Dios wocox yala? 
31 Jin cha'an mi an cha ba mi la' jape' mi 
an cha ba mi la' c'uxe' o cha ba jach mi 
la' cha'len, lu' cha'lenixla cha'an mi 
sujbel i ñuclel Dios. 
32 Ma! ma! waq'uen i yotsan i mul yamba 
cha'an ti caj cha ba jach ma' cha'len, mi 
jinic lojon c pi'alob jini israelo' bA, mi 
jinic la! pi'alob jini mach'a israel ba o mi 
jinic ochem ba ti' t'an Dios. 
33 Cha'ach mic cha'len. Mic jop! c mele' 
mu! ba i mulañob pejtyelelob ti cha bA 
jach mic mele'. Mach c bajñel c wenlel 
mic pensalin pero i cha'añach yaño' bA 
cha'an mi cotyantyelob. 
1 1 1 T'uñu majlel bajche' mic 
cha'len che' bajche' mic t'un 
majlel Cristo je'el. 


Jiñach bajche' yom mi yajñel 
x'ixicob ti culto 


2 Hermañujob, weñach chancox la! 
cha'len como chancox la' chac 
c'ajtisañon. Mi la' lu' ch'ujbiben jini 
mandar tsa' ba j cantisayetla. 

3 Pero com mi la' ch'am'en isujm Cristo i 


yumach jujuntiquil winic. I ñoxi'al i 
yumach x'ixic. Che! bajche! je'el Dios i 
Yumach Cristo. 

4 Ma'ix mi! q'uel ti ñuc i yum yubil mi ti' 
moso i jol winic che! mi! cha'len oración 
ti culto o che! mi! sube' t'an tsa! ba ajq'ui 
ti Dios. 

5 Pero mi ma!ix mi! mose! i jol x'ixic che! 
mi! cha'len oración o che! mi! sube' t'an 
tsa! bA ajq'ui ti Dios ma'ix mi! q'uel ti 
ñuc i yum yubil. Lajal quisintic bajche' 
mi lu! se't'elix i jol. 

6 Mi mach'an mi! mose! i jol x'ixic más 
wen mi lu! set'el i jol. Pero mi quisintic 
mi yubin x'ixic che! lu! set'elix i jol o mi 
josibilix che! jini yom i mose! i jol. 

7 Mach yom i mose' i jol winic como ti 
ajq'ui winic che' bajche' an Dios. Mi' 
tsictisan i ñuclel Dios. Pero jini x'ixic mi! 
tsictisan i ñuclel winic. 

8 Che! ñac Dios ti yac'a winic mach'an 
loq'uem winic ti x'ixic ti' mele. Pero 
loq'uem xlixic ti winic. 

9 Dios mach'an ti yac'a winic cha'an i 
wenlel x'ixic pero ti yac'a x'ixic cha'an i 
wenlel winic. 

10 Jin cha'an yom i mose! i jol x'ixic. I 
señajlel cha'an tsiquil añach ti! wenta 
winic. Cha'an je'el weñach mi' q'uele' 
ajtroñelob i cha'an Dios ch'oyolo' ba ti 
panchan. 

11 Pero che' ochemonla ti lac Yum mi lac 
ña'tyan junlajal i c'ajnibal winic x'ixic. 
Como mach bajñel ajn winic che' ma'an 
x'ixic. Mach bajñel ajn x'ixic che' ma'an 
winic. 

12 Como melelach loq'uem xlixic ti winic. 
Pero melelach je'el mi ch'oc an winic 
cha'an ti x'ixic. 

13 Jatyetla mi la' bajñel pensalin mi 
weñach che' mi' pejcan Dios ti oración 
che! ma'ix i mosil i jol x'ixic. 

14 Mi lac bajñel ña'tyan je'el quisintic 
che! tyam i jol winic. 

15 C'otyajax che! tyam i jol x'ixic. Como 
aq'uebil tyam ba i jol cha'an i mosil i jol. 
16 Pero mi an majch yom i cha'len t'an ti' 
contra ili t'an yom i ña'tyan mi joñonic 
lojon mi jini ochemo! ba ti! t'an Dios mi 
lojon j cañe' yamba costumbre. 

Mach'a wen tsa' ba i cha'leyob ti 
ch'ujul ba uch'el i cha'an lac Yum 


17 Pero cha'an jini mu! bA quejel c 
ts'ijbubeñetla: Mach ch'ujbi cAle! 
tijicñayon cha'an bajche' mi la! cha'len. 
Como mach wen chancol la! cha'len che! 
mi la' much'quin la' ba. Ma'ix mi la' más 
wen'an. Mach wen mi la' wajñel che' mi 
la' much'quin la! bA. 

18 Che! je'el mi! subeñoñob che' mi la! 
much'quin la! ba cha'an la! mele! culto 
mach junlajal la! pensal mi la! wajñel. 
Mic ña'tyan lamital melelach bajche' mic 
subentyel. 

19 Melelach yom che! mach junlajal la' 
pensal mi la! wajñel cha'an mi tsictiyel 
majchqui yoque ochem ti' t'an Dios ya! 
ba! añetla. 

20 Che! mach junlajal la! pensal mi la! 
wajñel mach yoque ch'ujul ba uch'el i 
cha'an ba lac Yum mi la! c'uxe' che! mi 
la' much'quin la! ba ti uch'el. 

21 Como ti yorojlel uch'el an jini mu! ba i 
wa! bajñel c'uxe! tsa! ba i bajñel ch'ama 
tyalel. An yamba mach'a jasal mi 
tyajtyal. Jinic tyo an jini wi'ñal ba ti 
cayle. Yamba mi' q'uixñan. 

22 ¿Mach'a ba'an la! wotyot ba! yom mi 
la' cha'len uch'el? Che' mi la' cha'len jini 
mach ba wen ma'an mi la' saj q'uel ti ñuc 
ochemo' ba ti' t'an Dios, che' jini. Mi la' 
wac' ti quisnil jini p'ump'uño' ba. ¿Cha 
ba yom mic subeñetla? ¿Yom ba mic 
subeñetla wen chancox la! mele'? 
Mach'an mi quejel cale' weñach bajche' 
mi la! cha'len. 


Ch'ujul ba i yuch'el lac Yum 
(Mt. 26.26-29; Mr. 14.22-25; Lc. 22.14-20) 


23 Como lac Yum ti yaq'ueyon c ña'tyan i 
sujmlel tsa' ba j cantisayetla. Ti jim ba 
ac'balel che' ñac mi quejel i yajq'uel lac 
Yum Jesús ti! c'ab i contrajob ti! ch'ama 
waj ti' c'ab. 

24 Che! ti ujti i suben Dios wocox i yAlA, 
Jesús ti! xet'e jini waj. Ti yala: C'uxula. 
Jiñach c bac'tyal chancox ba i t'oxtyal 
cha'añetla. Cha'lenla jini cha'an la! 
c'ajtisañon. Che! ti yala Jesús. 


25 Cha'ach je'el che' ujti i cha'leñob 
uch'el ti' ch'ama vaso ti' c'ab. Ti yala: Ili 
vaso i señajlel jini tsiji' ba trato tsa'ix bA 
xuc'le cha'an tic ch'ich'el. Jujunyajlel 
che! mi la! jape', japala cha'an mi la' 
c'ajtisañon. Che! ti yala Jesús. 

26 Jujunyajlel che! mi la! c'uxe! ili waj, 
che! mi la! jape' jini am ba ti ili vaso 
chancox la' sube' yubil cha'an ti sajti 
Jesús. Cha'ach yom mi la' cha'len c'ala 
jintyo mi cha' tyalel lac Yum. 


Jiñach bajche' yom mi lac cha'len jini 
ch'ujul ba uch'el i cha'an ba lac Yum 


27 Jin cha'an majchical jach mi! c'uxe! 
jini waj o mi' jape' jini am ba ti vaso i 
cha'an ba lac Yum che' mach'an mi' 
q'uele' ti ñuc Dios mi' cha'len mulil ti' 
contra i bac'tyal i ch'ich'el lac Yum. 

28 Jin cha'an jujuntiquil yom mi' bajñel 
ña'tyan cha ba mi yale! i pusic'al mi an i 
mul mi mach'an i mul che' max tyo ti' 
c'uxu jini waj che' max tyo ti' japa jini 
am ba ti vaso. 

29 Como mi mach'an mi! c'ajtisan í wocol 
lac Yum che! mi quejel i c'uxe' jini waj 
mi quejel i jape' jini am ba ti vaso, mi 
yotsan i mul. Mi quejel i xot' i mul. 

30 Jin cha'an cabal c'ametla ti caj 
mach'an mi la' c'ajtisan i wocol lac Yum 
che! ti la! ch'ama jini ch'ujul ba uch'el. 
C'uñetla. Che! je'el añach jini tsa! DA 
sajtiyob. 

31 Pero mi ti lac ñaxan c'ajtisa lac mul, 
che! an lac mul yom mi lac ñaxan tyoj 
isan lac bA che! mi quejel lac ch'ame' jini 
ch'ujul ba uch'el. Che' jini mach'an mi 
quejel i melonla lac Yum. 

32 Pero che' mi' melonla lac Yum, mi' 
tyoj isañonla cha'an mach'an mi quejel 
lac xot' lac mul yic'ot jini mach ba ba'an 
ti' ch'ujbiyob Dios. 

33 Jin cha'an quermañujob, che! mi la! 
much'quin la' ba ti ch'ujul ba uch'el, 
pijtyan la' ba ti uch'el. 

34 Mi an majch an i wi'ñal la' i 
cha'len uch'el ti bajñel otyot ame mi 
yaq'ueñetla la' ñusan wocol Dios 
cha'an ti caj bajche' mi la' cha'len 
che' mi la' much'quin la' ba. Mu' tyo 

cale' jini yan tyac bA che! mij c'otyel 
ya! ba! añetla. 


Laj c'ajnibal mu' ba i yaq'ueñonla 
Ch'ujul ba i Ch'ujlel Dios 
1 2 1 Hermañujob, an jini com ba la! 
ch'am'en isujm cha'an laj 
c'Ajnibal tsa! ba aq'uentiyonla cha'an ti 
Ch'ujul ba i Ch'ujlel Dios. 
2 Wen la! wujil isujm che! max tyo 
ochemetla ti! t'an Dios bajche! ti 
pAjyiyetla majlel ba'ic jach cha'an la! 
ch'ujutisan x'uma! bA dios tyac. 
3 Jin cha'an wale com la! ch'am'en isujm 
cha'an mach Ch'ujulic ba i Ch'ujlel Dios 
mi yaq'uen i niq'ui subentyel Jesús ti 
quixtyañu. Ma'an majch ch'ujbi i yale' ti 
pejtyel i pusic'al mi i Yumach Jesús, jini 
jach che' an Ch'ujul ba i Ch'ujlel Dios 
yic'ot. 
4 Ti yila ti yilal an laj c'ajnibal mu! ba la 
caq'uentyel. Pero mismo juntiquil jach ba 
Ch'ujul ba i Ch'ujlel Dios mu! ba i lu' 
aq'ueñonla. 
5 Ti yila ti yilal an lac troñel. An cabal 
jini troñel tyac pero mismo juntiquil jach 
ba lac Yum mu! ba lac cha'liben i troñel. 
6 An cabal bajche' ch'ujbi lac cha'len lac 
troñel pero mismo jiñach ba Dios chancol 
ba i nijeabeñonla lac cha'len jini troñel ti 
jujuntiquilonla. 
7 Añach bajche' mi' tsictisabeñonla Dios 
ti jujuntiquilonla cha'an an Ch'ujul ba i 
Ch'ujlel la quic'ot cha'an lac wenlel ti lac 
pejtyelel. 
8 An jini mu! ba yaq'uentyel i c'ajnibal i 
cha'len t'an ti cabal i ña'tyabal tyAlem ti 
Dios cha'an ti' Ch'ujul ba i Ch'ujlel Dios. 
Yamba mi yaq'uentyel cabal i ña'tyabal 
cha'an mi! cha'len cantisa cha'an ti 
mismo jini jach ba Ch'ujul ba i Ch'ujlel 
Dios. 
9 Yaño! bA mi yaq'uentyel i wen ch'ujbin 
cha'an i mel cha ba tsats tyac cha'an ti 
mismo jini jach ba Ch'ujul ba i Ch'ujlel. 
Yamba mi yaq'uentyel i c'ajnibal cha'an i 
lajmisan xc'am'añob. 
10 An jini mu! ba i yaq'uentyel i pas ñuc 
ba i melbal Dios. Yaño! ba mi 
yaq'uentyel i c'ajnibal i sube' t'an 


aq'uebil ti Dios. Dios mi yaq'uen yaño' bA 
i ña'tyan mi tyalem t'an ti xibajob o mi 
tyalem ti Ch'ujul ba i Ch'ujlel Dios 
chancox ba i yajlel. Yaño' ba mi 
yaq'uentyel i cha'len t'an ti t'an mach ba 
ba'an mi' cañe'. Yamba mi yaq'uentyel i 
ñusan i sujmlel jini t'an mach ba ba'an 
mi' cañob. 

11 Mismo jini jach ba Ch'ujul ba i Ch'ujlel 
Dios mi yaq'ueñonla i p'atyalel cha'an 
pejtyelel tyac ili mu! ba lac cha'len. Ti 
yila ti yilal mi yaq'ueñonla laj c'ajnibal 
bajche' jach mi yajcan i yaq'ueñonla. 


Ti lac pejtyelel añonla ti jump'ej jach 
bac'tyalal yubil 


12 Jump'ej jach lac bac'tyal aunque an 
cabal ba' chuculonla ti lac bac'tyal. 
Cha'ach je'el ti' bac'tyal Cristo yubil. 

13 Jin cha'an tsa'ix lu' otsantiyonla ti 
jump'ej jach bac'tyalal yubil cha'an ti jini 
jach ba Ch'ujul ba i Ch'ujlel Dios che! ti lac 
ch'ujbi Dios mi israelonla, mi mach 
israelonla, mi añonla ti! wenta lac yum 
wa' ti mulawil o mi mach añonla ti! wenta 
lac yum. Ti lu! aq'uentiyonla mismo jini 
jach ba Ch'ujul ba i Ch'ujlel Dios. 

14 Como mach junchajp jach cha ba 
chucul ti lac bac'tyal. Pero cabalach. An 
cabal ba! chucul cha ba ts'uyul ti jump'ej 
bac'tyalal. Mach jump'ej jach jini ba! 
chucul. 

15 Muq'uic i yal la coc: Matix c'ajnibal 
como mach c'abalonic, che'en. Jin cha'an 
mach añonic ti' bac'tyal, lolon che'en. 
Pero an tyo ti lac bac'tyal che' jini, 
aunque che'icach mi' lolon al. 

16 Muq'uic i yal lac chiquin: Matix j 
c'ajnibal como mach wutyalonic, che'en. 
Jin cha'an mach añonic ti' bac'tyal, lolon 
che'en. Aunque che'icach mi' lolon al 
pero tyac'alach ti lac bac'tyal. 

17 Wutyaliqui pejtyelel lac bac'tyal, 
¿bajche'qui mi la cubin t'an, che! jini? 
Lac chiquinic pejtyelel lac bac'tyal, 
¿bajche!qui mi lac cujts'in, che! jini? 

18 Pero Dios ti yotsAbeyonla ti yila ti yilal 
i c'ajnibal jini am ba ti lac bac'tyal ba' ti 
yajca Dios. Cha'ach an laj c'ajnibal 
cha'an Dios. 

19 Mi ti pejtyelel ba! chucul tyac 
junchajpic jach ti lac bac'tyal mach 
ts'acalic an lac bac'tyal, che! jini. 

20 Aunque añach cabal cha ba tyac 
chucul ti lac bac'tyal pero jump'ej jach 
lac bac'tyal. 

21 Mach wen muq'uic i suben laj c'ab jini 
lac wut: Ma'ix a c'ajnibal cha'añon, che! 
lac wut. Mi la col mach ch'ujbi i suben la 
coc: Matix a c'ajnibal cha'añon, che'en. 
22 Pero jini más c'un ba yubil ti lac 
bac'tyal más an i c'ajnibal. 

23 Jini ma'ix ba mi laj q'uel ti ñuc ti lac 
bac'tyal mi lac mose'. Jini mach ba yom 
mi la cac' ti q'uelol mi lac más mose' ti 
pisil. 

24 Mach'an mi lac mose' jini wen b4 ti 
q'uelol. Cha'ach ti! mele lac bac'tyal 
Dios. Dios ti yaq'ue más i c'Ajnibal jini 
mach ba ba'an mi laj q'uel ti wen 

25 cha'an ma'ix mi' contrajin i ba jini 
chucul tyac ba ti lac bac'tyal. Ti 
jujunchajp mi' motin cañatyan i ba. 

26 Mi ti yila wocol junchajp chucul ba ti 
lac bac'tyal mi yilan wocol pejtyel yan 
tyac ba am ba ti lac bac'tyal je'el. Mi 
tijicña mi yubin junchajp, lu! tijicña mi 
yubin jini chucul ba am ba ti lac bac'tyal. 
27 Jatyetla i bac'tyaletla Cristo yubil. Ti 
jujuntiquiletla junchajp jini chucul tyac 
ba ti! bac'tyal Cristo yubil. 

28 Che! jini Dios ti yaq'ue ochemo! ba ti! 
t'an Dios ti yila ti yilal i c'ajnibalob. 
Ñaxan an jini yajcabilo' ba ajsubt'añob 
ñumel. Ti wi'il an jini mu' ba i sube' t'an 
tsa' ba aq'uenti ti Dios. Ti wi'il an jini 
ajcantisajob. Ti wi'il an jini mu! ba i 
pas'e ñuc tyac ba i melbal Dios. Ti wi'il 
an jini mu! ba i lajmisan xc'am'añob, Jini 
mu! ba i cha'len cotya, jini am ba ye'tyel 
i cha'len yumal yic'ot jini mu' ba 
yaq'uentyel i p'atyalel i cha'len t'an 
mach ba ba'an mi! cañe'. 

29 Mach ti pejtyelelobic ti yajcantiyob ti 
ajsubt'añob ñumel, mi ti jini mu' ba i 
sube' t'an tsa! ba aq'uenti ti Dios, mi ti 
ajcantisajob. Mach ti pejtyelelobic ti 
yajcanti cha'an i pas'e' ñuc tyac ba i 
melbal Dios. 

30 Mach ti pejtyelelobic ch'ujbi i lajmisan 


x'c'am'añob. Mach ti pejtyelelobic ch'ujbi 
i cha'len t'an ti t'an mach ba ba'an mi' 
cañob. Mach ti pejtyelelobic ch'ujbi i 
ñusan i sujmlel jini t'an mach ba ba'an 
mi' cañob. 
31 Jop!'oxla che! jini la! waq'uentyel ti Dios 
jini más wen ba la! c'ajnibal. Pero mi 
quejel c subeñetla jini más wen tyo bA. 
1 3 1 Muq'uic c cha'len t'an ti cabal 
yan tyac ba t'an mach ba ba'an 
mic ña'tyan o muq'uic c ña'tyan i t'an 
ajtroñelob i cha'an Dios ch'oyolo' ba ti 
panchan pero mi mach'an mic cha'len 
p'untyaya lajalon jach bajche' lajtye' mu! 
ba ti lon tintiniyel o lajalon jach bajche' 
mu! ba i lon sub i ba ch'ejew. 
2 Mi tic subeyob t'an aq'uebilon ti Dios 
yic'ot mi tij caña jini max tyo DA 
tsictiyem tyac ba yic'ot mi an pejtyelel 
cha ba tyac jach ba c ña'tyabal yic'ot mi 
jasal mic ch'ujbin cha'an i ch'uye' loq'uel 
i ba wits, pero ma'ix sajlic an j c'ajnibal 
mi ma'ix mic cha'len p'untyaya. 
3 Mi tic t'oxbeyob p'ump'uño' ba 
pejtyelel cha ba yes an c cha'an, jinic tyo 
ti cac'a ti pulel c bac'tyal pero mi 
mach'an mic cha'len p'untyaya ma'ix cha 
ba j c'ajnibal. 
4 Jini mu! ba i yoque cha'len p'untyaya 
mi! cuche! ti wen i simaronlel yaño' bA. 
Uts yic'ot yaño' ba. Mach'an mi' 
mich'q'uel cha ba an i cha'an yaño' bA. 
Mach'an mi' bajñel sube' i ñuclel. 
Mach'an mi' chan isan i bA. 
5 Jini mu! ba i yoque cha'len p'untyaya 
mach lecojic mi' cha'len. Mach'an mi' 
bajñel pensalin i wenlel. Mach'an mi! wa! 
mich'an. Mach'an mi! pensalin i 
sutquiben i simaronlel yaño' bA. 
6 Jini mu! ba i cha'len p'untyaya mach'an 
c'ajacña i yoj mi yubin che! an i mul 
yaño' ba. Pero c'ajacña i yoj mi yubin 
cha'an jini yoque melel bA. 
7 Jini mu! bA i cha'len p'untyaya mi' lu! 
cuche! ti jal cha ba mi yujtyel che! 
chancol tyo i bej ch'ujbin, che' mi' chac 
pijtyan, che! mi! lu! cuche! ti wen jini 
wocol. 


Cha'an p'untyaya 

8 Mach'an mi quejel i jilel p'untyaya. 
Pero tyal i yorojlel mi quejel i jilel i 
c'Ajnibal i sujbel t'an tsa! bA aq'uenti ti 
Dios. Tyal i yorojlel mi lajmel i 
cha'lentyel t'an ti cabal t'an tyac. Tyal i 
yorojlel che! ma'ix chac an i c'ajnibal 
cabal ña'tyabal tyac. 
9 Wale iliyi max tyo ts'acal mi lac 
ña'tyan. Max tyo ts'acal mi lac sube! i 
t'an Dios. 
10 Pero che! mi quejel laj cañe' ti ts'acal, 
che! jini mi quejel i lu! jilel i c'ajnibal jini 
max tyo ba ts'acal. 
11 La' lac poj al. Che' bajche' che' ñac ba 
alalon tyo tic cha'le t'an che! bajche' 
alalob. Tic ch'ame' isujm che! bajche! 
alp'eñalob. Tic pensali che' bajche' 
alp'eñalob. Che' colem quixtyañujon tij 
caya jini mu' ba i cha'len alp'eñalob. 
12 Cha'ach je'el wale iliyi mi laj yaxña 
q'uele! che! bajche' ti espejo che! bajche!' 
i yaxñal jax tyo. Pero mu! tyo quejel laj 
q'uele' ti ts'acal. Wale iliyi max tyo 
ts'acal mic yoque cAñe! che! bajche' 
yoque an tyac pero mu! tyo quejel j cañe' 
che! bajche! Dios mi! cañon. 
13 Che! jini ti bele! ora mi jalejel jini 
xuc'tyalel mu! ba lac ch'ujbin ti lac 
pusic'al, pijtyaya yic'ot p'untyaya. Pero 
jini más wen ba ti jini uxchajb jiñach 
p'untyaya. 

Mu' bA i cha'len t'an ti yamba t'an tyac 
1 4 1 Jop'ola la' bej más cha'len 

p'untyaya. Cha'lenla wersa la' 

tyaje! la! c'ajnibal ti Ch'ujul ba i Ch'ujlel 
Dios. Jini más wen ba la' c'ajnibal yom 
ba mi' la' tyaje' jiñach la' sube' t'an mu' 
ba la' waq'uentyel ti Dios. 
2 Jini mu! ba i cha'len t'an ti yamba t'an 
mach ba ba'an mi' ña'tyan, mi! pejcan 
Dios. Mach i pi'alobic mi' pejcan, como 
mach'an mi' ch'am'eñob isujm. Como 
cha'an ti Ch'ujul ba i Ch'ujlel Dios mi 
yale' t'an mach ba ba'an tsictiyem. 
3 Pero jini mu! ba i sube' t'an tsa! DA 
aq'uenti ti Dios mi' pejcan quixtyañujob 
cha'an mi más xuc'tyal ti' t'an Dios, 
cha'an mi' ñuc isabeñob i pusic'al yic'ot 
cha'an mi ñach'tyal i pusic'al. 


4 Jini mu! ba i cha'len t'an mach ba ba'an 
mi' ña'tyan mi bajñel más xuc'tyal ti' t'an 
Dios. Pero jini mu! ba i sube' t'an tsa! bA 
aq'uenti ti Dios mi! cotyan ochemo! ba ti' 
t'an Dios i más xuc'tyal ti! t'an Dios. 

5 Com lu! anic la! c'ajnibal la! cha'len t'an 
mach ba ba'an mi la! ña'tyan. Pero más 
com ch'ujbiyic la! lu! sube' t'an tsa! ba 
aq'uentiyetla ti Dios. Como más an i 
c'Ajnibal la! sube' t'an tsa! ba 
aq'uentiyetla ti Dios bajche! mi la! 
cha'len t'an mach ba ba'an mi la! 
ña'tyan. Jini jach wen mi la! cha'len t'an 
mach ba ba'an mi la' ña'tyan che' an jini 
mu' ba i ñusan i sujmlel cha'an mi más 
xuc'tyal ti' t'an Dios jini ochemo' ba ti' 
t'an Dios. 

6 Jin cha'an hermañujob, mi tic 
jula'ayetla mi tic pejcayetla ti t'an tyac 
mach ba ba'an mi lac ña'tyan ma'an i 
c'ajnibal la' cha'an. Jini jach an i 
c'ajnibal la' cha'an mi tic subetla t'an ti 
lac t'an ba chancol ba i yaq'ueñonla lac 
ch'am'en isujm Dios o mi cha'an lac más 
ña'tyan i sujmlel o che! mi tic sube' t'an 
tsa' ba aq'uentiyon ti Dios o mi cha'an laj 
cantisantyel. 

7 La' lac poj al che' bajche' mi' cha'len 
uq'uel jini música tyac mach ba ba'an 
cuxul che' bajche' guitarra mi jalal. Mi 
mach wen mi wustyal jalal ma'ix mi lac 
ña'tyaben i sujmlel cha ba mi loc'san, 
che' jini. 

8 Mi mach tyoj mi wustyal trompeta mu' 
ba i c'añob i payob i ba ti guerra 
mach'an mi quejel i chajpañob i ba 
soldadojob cha'an mi majlel ti guerra. 


9 Cha'ach je'el che! mi la! cha'len t'an 
mach ba ba'an mi la' ña'tyan. Mi ma'ix 
tsiquil i sujmlel mu! ba la! wale' mach'an 
majch mi quejel i ch'am'en isujm cha ba 
chancol la! wale! che! jini. Lolon t'an 
jachix muq'uetla che' jini. 

10 Melelach an cabal t'an tyac ti mulawil. 
Ti jujunchajb an i sujmlel. 

11 Pero che' bajche' ñajt tyalemon mi 
yubin juntiquil mu! ba i pejcañon mi 
mach'an mic ch'am'en isujm i t'an. Che! 
je'el che' bajche' tyalem ti yamba lum 

yubil mi cubin juntiquil mach ba ba'an 
mic ch'am'en isujm i t'an. 

12 Wen che! la! wom la! c'ajnibal mu! ba i 
yaq'ueñonla Ch'ujul ba i Ch'ujlel Dios. 
Jin cha'an jop'oxla la! más ch'ame' la! 
c'ajnibal mu' ba i cotyan cha'an mi más 
xuc'tyal jini ochemo' ba ti' t'an Dios. 

13 Che' jini, jini mu' ba i cha'len t'an 
mach ba ba'an mi' ña'tyan, yom i 
c'ajtiben Dios cha'an mi yaq'uentyel i 
c'ajnibal i suben i sujmlel tsa' ba i yala 
cha'an i lu' yubiñob. 

14 Mi tic cha'le oración ti t'an mach bA 
ba'an mic ña'tyan, che! jini lolon jach 
yubil che' mic cha'len oración como 
mach'anix mi! cotyañon como ma!ix mic 
ch'ame! isujm tic pusic'al. 

15 ¿Cha ba yom mic cha'len che! jini? 
Yom mic pejcan Dios tic pusic'al pero 
yom mic ch'am'en isujm je'el. Yom mic 
cha'len c'ay tic pusic'al pero yom c 
ch'am'en isujm je'el. 

16 Como mi chancox a sube' i ñuclel Dios 
ti oración ti t'an mach ba ma' ña'tyan, 
jini quixtyañu mach ba ba'an mi' 
ch'am'en isujm mach ch'ujbi i motin 
suben Dios wocox i yala awic'ot che' 
chancox a pejcan Dios. Como mach'an 
mi' ch'am'en isujm a t'an. 

17 C'o'ojl weñach bajche! chancox a 
suben Dios wocox i yala. Pero jini yamba 
mach ch'ujbi i xuc'tyal che! mi yubin a 
woración. 

18 Mic suben Dios wocox i yala cha'an más 
ch'ujbi c cha'len yan tyac ba t'an mach ba 
ba'an mic ña'tyan bajche' pejtyeleletla. 

19 pero che! much'quibilob ochemo' ba ti! 
t'an Dios más c'ajnibal cale' jo'p'ej t'an ti 
yoque lac t'an ba mu! ba i lu' yubiñob 
cha'an mi cantisantyelob. Ma'ix i 
c'ajnibal mi ti cala diez mil t'an ti yamba 
t'an mach ba ba'an mi' ch'am'eñob 
isujm. 

20 Hermañujob, mach la! pensalin che' 
bajche' alalob. Pero yom mi la! wajñel 
che! bajche! ch'oc alal max tyo ba yujil 
simaronlel. Pero ti la! pensal ajñenla che' 
bajche' ñuqui quixtyañu. 

21 Ti! ts'ijbubil ba i mandar Dios mi yal: 
Mi quejel c pejcan ili quixtyañujob ti yan 


tyac ba t'an. Mi quejel c'amben i ti! 
tyAlemo! ba ti ñajt. Pero mach'an mi 
quejel i ch'ujbiñob c t'an, che'en. Che! mi 
yal lac Yum. 

22 Dios mi yaq'ueñonla i p'atyalel lac 
cha'len t'an mach ba ba'an mi lac ña'tyan 
cha'an mi tsictiyel i p'atyalel Dios ti' 
tyojlel jini mach ba ba'an ochem ti' t'an 
Dios. Pero mach'an mi yaq'ueñonla i 
p'atyalel lac cha'len t'an mach ba ba'an 
mi lac ña'tyan cha'an mi xuc'tyal 
ochemo' ba. Pero che' an majch mi! sube! 
t'an tsa' ba aq'uenti ti Dios cha'an bajche' 
yom mi yajñel, i c'ajnibal cha'an jini 
ochemo' ba ti! t'an Dios. Mach'an i 
c'ajnibal cha'an jini mach ba ba'an 
ochem ti' t'an Dios como max tyo ba'an 
mi' ña'tyañob. 

23 Che! jini, che' much'quibilob ochemo' 
ba ti' t'an Dios mi ti pejtyelel ti queji i 
cha'len t'an ti t'an mach ba ba'an mi' 
ña'tyañob, mi ti ochi juntiquil mach ba 
ba'an mi' cañetla o mach ochem ti' t'an 
Dios, mi quejel i yAle!: Tontojetla, che! mi 
quej i yale'. 

24 Pero mi ti pejtyelel chancox i sube! 
t'an tsa' ba aq'uenti ti Dios, mi ti ochi 
juntiquil mach ba ba'an ochem ti' t'an 
Dios o mi mach cañal la' cha'an mi 
quejel i pensalin i mul. Mi quejel ti t'an i 
pusic'al cha'an ti cha ba mi la wale! ti 
pejtyeleletla che! mi yubin la! t'an. 

25 Mi quejel i bajñel ña'tyan i simaronlel. 
Mi quejel i ñocchocon i ba cha'an mi! 
ch'ujutisan Dios. Mi quejel i yAle!: 
Melelach wa'an Dios la! wic'ot, che'en. 
26 Jin cha'an hermañujob, ¿chuqui yom 
mi la' cha'len, che' jini? Che' mi la' 
much'quin la' ba añach la' c'ajnibal tyac: 
Juntiquil mi' c'aye' i ñuclel Dios. Yamba 
mi! cha'len cantisa. Yamba mi' sube' cha 
ba tsa' pas'enti ti Dios. Yamba mi' 
cha'len t'an mach ba ba'an ba' ora mi 
yale' o mi' ñusan i sujmlel jini t'an mach 
ba ba'an mi! ña'tyan. Weñach che! mi la! 
cha'len bajche' jini pero pejtyel yom mi 
la! cha'len cha'an mi xuc'tyal ochemo! bA 
ti' t'an Dios. 

27 Che! mi! cha'leñob t'an mach ba ba'an 
mi! ña'tyañob, yom jach cha'tiquil o mi 

uxtiquil mi! cha'leñob jini t'an mach bA 
ba'an mi! ña'tyañob. Pero belecña yom i 
cha'leñob t'an. Yom je'el juntiquil mu! bA 
i ñusan i sujmlel jini t'an. 

28 pero che! much'quibil ochemo' ba ti' 
t'an Dios mi ma'an majch ch'ujbi i ñusan 
i sujmlel jini t'an más wen mi mach'an 
mi' cha'leñob t'an ti t'an mach ba ba'an 
mi! ña'tyañob. La! i bajñel pejcan Dios 
che! i bajñel ti t'an mach ba ba'an mi' 
ña'tyan. 

29 Che' je'el la' i cha'len subt'an 
cha'tiquil mi uxtiquil tsa' ba aq'uenti t'an 
ti Dios. La! i pensaliñob jini yaño! bA 
ajsubt'añob mi weñach cha ba ti ajli. 

30 Pero mi an juntiquil buchul ba mi 
yaq'uentyel ti Dios cha ba mi quejel i 
sube', la! i cay i t'an jini chancol ba i 
sube' t'an. 

31 Che! jini pejtyeletla belecña ch'ujbi la! 
cha'len t'an mu! ba la! waq'uentyel ti 
Dios la' sube' cha'an mi' lu' tyajob i 
cantisantyel, cha'an mi ñuc isabentyelob 
i pusic'al ti pejtyelelob. 

32 Jini mu! ba i sube' t'an tsa! ba aq'uenti 
ti Dios yom i bajñel tiq'ue' i pusic'al 
cha'an i yaq'uen i cha'len t'an yamba 
ajsubt'an je'el. 

33 Mach'an mi! mulan Dios che! 
ju'upolaw mi yujtyel. Como Dios yom 
che! ñAch'Al mi yujtyel culto. Cha'ach 
ñamalob i cha'len ti pejtyel ba'ic jach mi' 
much'quiñob i ba ochemo' ba ti' t'an 
Dios. 

34 Mach yom i cha'len t'an ti culto 
x'ixicob che' mi' much'quiñob i ba 
ochemo' ba ti! t'an Dios. Mach'an 
aq'uebilob i cha'leñob t'an. Yom i 
ch'ujbiñob t'an bajche' mi xijq'uel ti i 
mandar Dios. 

35 Che' an cha ba yom i c'ajtin cha'an i 
ch'am'en isujm yom i c'ajtiben i ñoxi'al ti 
yotyot. Como mach wen che' mi' 
cha'leñob t'an ti culto x'ixicob. 

36 Yom mi la' ch'am'en isujm mach ya'ic 
tyalem i t'an Dios ya! ba! añetla. Mach la! 
bajñel jach ti aq'uentiyetla la! wubin i 
t'an Dios. 

37 Mi an majch mi' ña'tyan añach i 
c'ajnibal cha'an i sube' i t'an Dios o mi! 


ña'tyan ti aq'uenti t'an ti jini Ch'ujul ba i 
Ch'ujlel Dios, yom i ña'tyan jini xic'ojel 
chancox ba c ts'ijbubeñetla tyalemach ti 
lac Yum je'el. 
38 Pero mi mach'an mi' ch'ujbin ili t'an, 
che' jini mach yom mi ch'ujbibentyel i 
t'an je'el. 
39 Che' jini quermañujob, cha'lenla wersa 
la' tyaje' la' c'ajnibal cha'an la' sube' i 
t'an Dios. Ma! mi la! tiq'ue' jini mu! ba i 
cha'len t'an ti t'an mach ba ba'an mi' 
ña'tyan. 
40 Pero cha'lenla pejtyel bajche' yom 
yic'ot bajche' mi la' xijq'uel. 
Cha'an i tyejchel loq'uel Cristo ba'an 
sajtyemo' ba 
1 1 Wale quermañujob, com mi la! 
5 cha! c'ajtisan jini wen bA t'an 
cha'an laj cotyantyel tsa! ba c subeyetla. 
Tsa'ix la! ch'ujbi. Chancol la! chac 
ch'ujbin jini t'an. 
2 CotyAbiletla cha'an ti jini wen ba t'an 
mi chancol la! bej ch'ujbin jini tsa! bA c 
subeyetla, mi mach ti la! ti! jach ti la' 
lolon ala ti la! ch'ujbi. 
3 Ñoj ñuc i c'ajnibal jini tsa! ba 
subentiyon cha'an ti sajti Cristo cha'an i 
xot'beñonla lac mul che! bajche' ts'ijbubil 
ti' t'an Dios. Jiñach tsa' ba c subeyetla 
je'el. 
4 Ti ch'ujñanti Cristo. Ti cha' tyejchi 
loq'uel ba'an sajtyemo' ba ti yuxp'ejlel 
q'uin che! bajche! ts'ijbubil ti! t'an Dios. 
5 Cristo ti! pas'e i ba Pedro. Ti wi'il ti! 
pas'e i bA jini yaño' bA tsa! ba i 
cAmbeyob i t'an Jesús. 
6 Ti wi'il Cristo ti! pas'e i ba ñumen ti 
quinientos hermañujob. Cabalob tsa! bA 
yilayob wa! tyo an la quic'ot aunque an 
tsa'ix bA sajtiyob. 
7 Ti wi'il tyo Cristo ti' pas'e i bA Jacobo. 
Ti wi'il tyo ti' pas'e i ba Cristo pejtyel jini 
yajcAbilo! ba ajsubt'añob ñumel. 
8 Ti más wi'ilix, che' wajalix ti yilayob 
Cristo jini yaño' ba joñon tyo je'el tic wut 
ti' pas'on i ba Cristo. 
9 Como ma'ix j c'ajnibal mi cubin bajche! 
yaño! ba yajcabilo' ba ajsubt'añob ñumel. 
Mach weñon cha'an pejcanticon ti 

yajcabilon ba ajsubt'añon ñumel yubil 
como tic tyac'layob jini ochemo! ba ti' 
t'an Dios. 

10 Pero añon bajche' añon cha'an ti' 
p'untyayon Dios. Mach lolomic jach ti' 
p'untyayon Dios. Como más tic cha'le 
troñel bajche' yaño' ba yajcAbilo! ba 
ajsubt'añob ñumel. Mach joñonic pero 
Diosach ti' cha'le troñel quic'ot cha'an ti 
yutslel yic'otyon. 

11 Pero ma'ix cha ba mi' cha'len mi joñon 
mi yamba ajsubt'añob ñumel pero mismo 
jiñach ba t'an tsa' ba lojon c subeyetla. 
Jiñach jini t'an tsa! ba la! ch'ujbibe. 


Cha'an i tyejchel loq'uelob ba'an 
sajtyemo' ba 


12 Pero chancol cale' lojon ti lojon c 
subt'an ti tyejchi loq'uel Cristo ba'an 
sajtyemo' bA. ¿Bajche'qui isujm che! ya! 
ba'añetla an jini chancol ba lolon ale! 
mach'an mi quejel i tyejchelob loq'uel 
sajtyemo' ba? 

13 Pero mi mach'an mi quejel i tyejchel 
loq'uel sajtyemo' ba mi jinic Cristo 
mach'an ti tyejchi loq'uel ba'an sajtyemo! 
ba che' jini. 

14 Machic ba'an ti tyejchi loq'uel Cristo 
ba'an sajtyemo' ba lolom jachix muc'on 
lojon ti subt'an che' jini. Lolom jachix mi 
la' ch'ujbin Cristo che' jini. 

15 Mi mach'an mi quejel i tyejchel loq'uel 
sajtyemo' ba xlotyon lojon yubil che' jini. 
Como chancox lojon cale' Dios ti tyeche 
loq'uel Cristo ba'an sajtyemo' ba. Mi 
mach melelix mi quejel i tyejchel loq'uel 
sajtyemo' ba mach melelix Dios ti tyeche 
loq'uel Cristo ba'an sajtyemo! ba je'el 
che' jini. 

16 Como mi mach'an mi quejel i 
tyejchelob loq'uel sajtyemo' ba mi jinic 
Cristo ti tyejchi loq'uel ba'an sajtyemo! 
bA che! jini. 

17 Mi mach'an ti tyejchi loq'uel Cristo 
ba'an sajtyemo! ba lolom jachix mi la! 
ch'ujbin Cristo che! jini. Añet tyo la ti la! 
mul che! jini. 

18 Machic ba'an mi quejel i tyejchel 
sajtyemo! bA, jini tsa' ba i sajtiyob tsa' ba i 
ch'ujbiyob Cristo añob ti xot' mulil che' jini. 


19 Mi poj wa' jach ti mulawil an laj 
cotyantyel más p'ump'uñonla bajche' 
pejtyel yaño! ba quixtyañujob che! jini. 
20 Pero melelach tsa'ix tyejchi loq'uel 
Cristo ba'an sajtyemo' bA. Tsiquilach che! 
jini mi quejel i tyejchisantyelob loq'uel 
yaño! bA sajtyemo! ba je'el. 

21 Cha'an ti caj juntiquil winic Adán bA i 
c'aba' ti queji i sajtyel quixtyañujob. 
Cha'ach ti caj je'el yamba juntiquil winic 
Cristo bA i c'aba! ti queji i tyejchelob 
sajtyemo! bA. 

22 Che! bajche' pejtyel quixtyañujob mi 
sajtyelob cha'an i jiñajlelonla Adán. 
Cha'ach je'el pejtyel i cha'an ba Cristo mi 
quejel i cuxtiyelob. 

23 Pero jujuntiquil ti' yorojlel mi quejel i 
cuxtiyel. Ñaxan ti cuxtiyi Cristo. Ti wi'il 
mi quejel i cuxtiyel i cha'an ba Cristo 
che! mi tyalel. 

24 Che' jini tyal i jilibal che' Cristo mi 
quejel i jisaben i c'Ajnibal ye'tyel pejtyel 
yumalob, pejtyel am ba ye'tyel yic'ot 
pejtyel am ba i p'atyalel. Che' jini Cristo 
mi quejel i yaq'uen ti! wenta i cha'len 
yumal Dios lac Tyat. 

25 Como Cristo wersa mi' cha'len yumal 
jintyo tsa'ix i ganari i p'atyalel pejtyel 
jini i contrajob. 

26 Jini cojachix bA laj contra mu! bA 
quejel i jisantyel jiñach che! mi lac 
sajtyel. Como Cristo mi quejel i jisan jini 
sajtyel. Che' jini ma'ix majch mi quejel i 
cha' sajtyel. 

27 Como Dios ti lu' yotsabe ti' wenta 
Cristo. Che' mi yale' jini Ts'ijbubil ba i 
T'an Dios: Pejtyel ti otsanti ti' wenta 
Cristo, che'en, tsiquil mach jinic Dios ti 
yotsa i ba ti' wenta Cristo como Diosach 
tsa' ba lu' otsabe ti' wenta Cristo pejtyel 
cha ba yes an. 

28 Che' tsa'ix i lu' ganarin Cristo, che' jini 
Cristo i Yalobil ba Dios mi quejel i yotsan 
i ba ti' wenta Dios. Che' jini Dios i 
Yumach pejtyel cha ba jach an mi quejel 
i yajñel. 

29 An yamba quixtyañujob mu! ba i yac' i 
ba ti' ch'am ja' ti' q'uexol jini tsa' ba 
sajtiyob. ¿Chucoch mi lolon cha'leñob 
ma! wal jini? Como mi mach'an mi 

tyejchelob loq'uel sajtyemo' ba ma'ix i 
c'ajnibal mi yac' i ba ti ch'am ja! cha'an 
jini tsa! ba sajtiyob che! jini. 

30 ¿Chucoch mi lojon c ñusan babaq'uen 
bA wocol ti bele! ora? 

31 BAq'uentic mic sajtyel ti bele! q'uin. 
Pero tijicñayon cha'an xuc'uletla chancol 
la' ch'ujbin lac Yum Jesucristo. 

32 ¿Cha ba tyo i c'ajnibal mic lolon ñusan 
wocol ti jujump'ej q'uin mi mach'an mi 
tyejchel loq'uel sajtyemo' ba? Ti' 
contrajiyoñob che! bajche' simaron bA 
animal ti! cha'leyoñob yubil ya! ti Efeso. 
Mi melelach mach'an mi tyejchelob 
sajtyemo! ba, la! lac cha'len bajche' mi 
lolon yalob: La'ix lac wa wen cha'len 
we'el uch'el como ijc'al cha'bi jachix mi 
quejel lac sajtyel, che'ob, mi lolon alob. 
33 Mach la! wac' la! ba ti lotintyel. Como 
che' bajche' mi yalob: Jini mach'a wen 
ba lac pi'alob ti t'an mi yaq'ueñonla lac 
satye' wen ba lac pensal, che'ob. 

34 Caya jini mach'a wen cha'an mi la! 
wajñel ti xuc'ul. Mach la! cha'len mulil. 
An cha'tiquil uxtiquiletla mach'an mi la! 
cañe' Dios. Cha'ach mi cAle! cha'an mi la! 
quisnin. 


Cha'an bajche' mi tyejchelob 
sajtyemo' ba 


35 C'o'ojl an majch mi quejel i c'ajtin: 
¿Bajche!qui mi quejel i tyejchelob loq'uel 
jini sajtyemo' ba? ¿Bajche'qui yilal i 
bac'tyal mi yaq'uentyel? che' mi quejel i 
yale'. 

36 Leco i c'ajtibal. Como che' mi' pac'ob i 
wut cha ba tyac jach i wut mi pac'mal 
cha'an mi pasel. 

37 Jini pimel mu' ba i pasel mach jinic ti 
q'uelol tsa' ba i pajq'ui. Jini tsa' ba 
pajq'ui i wut jach ixim mi cha ba tyac 
jachix. 

38 Ti wi'il Dios mi yaq'uen i pasel i yopol 
jini tsa' ba pajq'ui bajche' i cha'añach 
jujunchajb. Jiñach bajche' yilal jini tsa! 
ba pajq'ui. 

39 Mach junlajal pejtyel bac'tyalal. I 
bac'tyal quixtyañu junchajb. Yamba i 
bac'tyal animal. Yamba i bac'tyal 
xma'tye'mut. Yamba i bac'tyal chay. 


40 Cha'ach je'el an junchajb lac bac'tyal 
bajche' mi quejel i yajñel ti panchan. 
Yamba lac bac'tyal chancol ba laj c'an 
wa' ti mulawil. Pero jini tyalem ba ti 
panchan partejach i c'otyajlel bajche' jini 
am ba ti mulawil. 

41 Che' bajche' i c'ac'al jini q'uin mach 
lajal yic'ot i c'ac'al jini uw. I c'ac'al uw 
mach lajal yic'ot i c'ac'al ec'. Mach 
junlajal i c'ac'al jump'ej ec' yic'ot yamba. 
42 Cha'ach je'el mach junlajal lac bac'tyal 
wale iliyi yic'ot jini mu! ba quejel i 
tyejchel loq'uel ba'an sajtyemo' ba. Jini 
lac bac'tyal mu! ba ch'ujñantyel mi 
pac'mal. Jini mu' ba tyejchel loq'uel 
ba'an sajtyemo' ba mach cha! pac'mayix. 
43 Mi! ch'ujñantyel mach'a wen ba lac 
bac'tyal. Mi tyejchel loq'uel wen ba lac 
bac'tyal. Mi ch'ujñantyel c'un ba lac 
bac'tyal. Mi tyejchel loq'uel ba'an 
sajtyemo' ba p'atyal ba lac bac'tyal. 

44 Mi ch'ujñantyel lac bac'tyal tsa' ba 
ajni wa' ti mulawil. Mi tyejchel loq'uel 
ba'an sajtyemo' ba lac bac'tyal che! 
bajche' mi quejel yajñel ti panchan. 
Añach lac bac'tyal chancox ba yajñel ti 
mulawil. An je'el jini mu' ba quejel 
yajñel ti panchan. 

45 Mi yal Ts'ijbubil ba i T'an Dios: Adán, 
ñaxan ba quixtyañu ti aq'uenti i 
cuxtyaAlel. Ti wi'il an yamba quixtyañu 
che! bajche' Adán am bA i ch'ujlel mu! bA 
yaq'ueñonla laj cuxtyalel mach'a yujil 
jilel. Jiñach Jesucristo. 

46 Mach ñaxañic an lac bac'tyal mu! bA 
quejel yajñel ti panchan. Ñaxan an jini 
lac bac'tyal yujil ba ajñel ti mulawil. Ti 
wi'il tyo an jini mu' ba quejel yajñel ti 
panchan. 

47 Jini ñaxan ba winic melel ti lum. Yujil 
ajñel ti mulawil. Lac Yum jini cha'ticlel 
ba winic yubil mi yajñel ti panchan. 

48 I bac'tyal quixtyañujob wa! ti mulawil 
lajal i bac'tyal jini tsa! ba mejli ti lum. I 
bac'tyal quixtyañu mu! ba quejel yajñel ti 
panchan lajal i bac'tyal yic'ot jini am ba 
ti panchan. 

49 Cha'ach lajal lac bac'tyal yilal wale 
iliyi bajche' i cha'an Adán melel ba ti 
lum, cha'ach je'el lajal yilal lac bac'tyal 

mi quejel i yajñel che! bajche' i cha'an 
Cristo. 

50 Com subeñetla hermañujob, lac 
bac'tyal mu! ba laj c'añe' wA! ti mulawil 
mach c'ot ba! mi! cha'len yumal Dios. 
Jini lac bac'tyal yujil ba jilel mach ajn 
ba' mi jalijel lac bac'tyal ti bele' ora. 

51 Pero com la! ch'am'en isujm jini mach 
ba tsictiyem ti yamba ora. Mach ti 
pejtyelelonla mi quejel lac sajtyel. Pero ti 
pejtyelelonla mi quejel laj q'uextiyel. 

52 Mi quejel laj cuxtiyel ti saj ora jach, 
che! bajche! mi mujtsel lac wut che! mi 
yubintyel jini cojix ba i t'an trompeta. Mi 
quejel i wustyal trompeta. Che' jini mi 
quejel i tyejchelob loq'uel sajtyemo' ba. 
Matix mi cha! sajtyelob. Joñonla mi 
quejel laj q'uextiyel. 

53 Como mi quejel laj caye! lac bac'tyal 
mach ba ba'an mi jalijel. Mi quejel la 
caq'uentyel jini mach ba ba'an mi jilel. 
Mi quejel laj caye! lac bac'tyal mu! bA 
sajtyel. Mi quejel la caq'uentyel lac 
bac'tyal mach'a ba'an mi sajtyel. 

54 Che' tsa'ix q'uextiyi lac bac'tyal yujil 
ba pac'mal, che! tsa'ix lac xojo jini 
mach'a ba'an mi cha' jilel, che' tsa'ix 
q'uextiyi lac bac'tyal yujil bA sajtyel, che! 
tsa'ix lac xojo jini mach'a yujil sajtyel, 
che' jini mi ts'actiyel jini ts'ijbubil ba ti' 
t'an Dios. Mi yal: Jilemix i p'atyalel 
sajtyel. Ma'ix mi quejel i bej ganarin 
tsansa jini sajtyel. 

55 Ma'ix mi bej sajtyelob quixtyañu. 
Ma'ix mi lac cha'len baq'uen cha'an cha' 
sajticonla. 

56 Mi sajtyelob quixtyañu wale iliyi 
cha'an ti caj mulil. Jiñach jini oniyi bA 
mandar ti' tsictisa mi mulilach mu! ba i 
cha'len quixtyañujob. 

57 Pero wocox i yala Dios mi yaq'ueñonla 
lac p'atyalel lac ganarin cha'an ti lac 
Yum Jesucristo. 

58 Jin cha'an p'untyabilet bA 
quermañujob, bej xuc'uletla yom cha'an 
mach nijcantiquetla loq'uel ti jini mu! ba 
la' ch'ujbin. Chac cha'libenla i troñel lac 
Yum. Como la cujil isujm mach lolomic 
jach mi lac cha'liben i troñel lac Yum 
che' motin la quic'ot mi lac cha'len. 


Cha'an jini tyaq'uin tsa' ba i much'quiyob 
cha'an hermañujob 
1 6 1 Wale, cha'an jini ofrenda 
chancol ba la' much'quiben 
cha'an hermañujob, com mi la' cha'len 
che' bajche' tic subeyob ochemo' ba ti' 
t'an Dios ba'ic jach añob ya! ti pañimil 
Galacia bA i c'aba'. 
2 Ti jujump'ej ñaxan ba q'uin ti semana 
jujuntiquiletla yom mi la' parte lot 
tyaq'uin ti la! wotyot. Jiñach bajche' 
yonlel ti la' ganari tyaq'uin mi la' loc'san 
ts'itya' cha'an ofrenda. Jini on ba ti 
ganari más mero on yom i yac'. Jini 
mach'a on ti! ganari, más ts'itya' jach 
yom i yac'. Che' jini ma'ix mi la' wersa 
much'quin ba' ba ora mij c'otyel. 
3 Che! mij c'otyel mi quejel j choque! 
majlel ti Jerusalén jini hermañujob mu! 
bA la! yajcan. Mi quejel caq'ueñob jun 
cha'an i ch'amob majlel yic'ot jini 
tyaq'uin chancol ba la' much'quin cha'an 
mi yaq'ueñob jini hermañujob ya'i. 
4 Ch'ujbiyic c majlel quic'ot, mic majlel 
quic'ot jini mu! ba quejel la! choque! 
majlel. 


Ba' yom i majlel Pablo 


5 Che! mic majlel cula'añetla, ñaxan com 
ñumel ti pañimil Macedonia ba i c'aba!. 
Che! jini ti wi'il mij c'otyel ya! ba! añetla. 
6 C'o'ojl che! mij c'otyel ya! ba! añetla 
mic jalejel o mi ya! mic ñusan yorojlel 
tsAñal ya! ba! añetla. Cha'an che! jini 
ch'ujbi la! tsacleñon majlel baqui jach 
mic majlel. 

7 Como mach comic jach poj q'ueletla 
che! mic ñumel. Com caytyal ya! ba! 
añetla. Mi che! yom Dios mij caytyal ya'i. 
8 Pero mu! tyo j caytyal ti lum Efeso ba i 
c'aba' jintyo ñumenix q'uin Pentecostés 
bA i c'aba'. 

9 Como cabal yom i yubiñob i t'an Dios 
ya'i pero an je'el cabal j contrajob. 

10 Mi ti c'oti Timoteo aq'uen i tyaj i 
tijicñAayel ya' ba! añetla. Mi! cha'liben i 
troñel lac Yum je'el che! lajal bajche! mic 
cha'len. 

11 Mach yom mi la' p'aje' jini Timoteo. 

Pero cotyanla cha'an mi cha! loq'uel 
majlel ti ñach'tyalel i pusic'al cha'an mi 
cha! julel wA! ba'añon. Como chancox c 
pijtyan Timoteo je'el che! mi julel yamba 
hermañujob. 

12 Tic xiq'ui la quermañu Apolos cha'an 
mi majlel i jula! añetla je'el yic'ot jini 
yamba hermañujob. Pero max tyo yom i 
majlel wale iliyi. Che! ch'ujbiyiqui mu' 
tyo i c'otyel. 


Cojix ba saludo tyac 


13 Yom bej p'ixiletla. Yom bej xuc'uletla. 
Ajñenla bajche' wen ba quixtyañu. Yom 
p'atyaletla ti lac Yum. 

14 Pejtyelel cha ba jach mi la' cha'len, 
cha'lenla ti la' p'untyaya. 

15 Wale hermañujob, la' wujil isujm 
cha'an jini año' ba ti yotyot Estéfanas 
ñaxan ti! ch'ujbiyob i t'an Dios ya! ti 
pañimil Acaya ba i c'aba'. Tsa'ix i yac'A i 
ba i cha'len cotyaya cha'an hermañujob 
ti lac Yum. 

16 Mic subeñetla cha'an yom mi la! 
ch'ujbiben i t'añob yic'ot je'el majchical 
jach mu! ba ti troñel ti cotyaya yic'ot jini 
muc'ob ti yamba wen ba troñel. 

17 Tijicñayon cha'an tsa'ix juli Estéfanas, 


Fortunato yic'ot Acaico waA! ba'añon. Jini 
ti' cotyayoñob como mach'an ti mejli la! 
cotyañon cha'an ñajt añetla. 

18 Tsa'ix i ñuc isAbeyon c pusic'al yic'ot 
la' cha'an je'el. Yom mi la! q'uel ti ñuc 
quixtyañujob bajche! añob. 

19 Jini ochemo! ba ti' t'an Dios mu! ba i 
much'quiñob i ba ya! ti pañimil Asia ba i 
c'aba' mi! chocbeñetla tyalel saludos. 
Aquila yic'ot yijñam Priscila ba i c'aba! 
yic'ot jini ochemo' ba ti! t'an Dios mu! bA 
i much'quiñob i ba ti yotyot mi' wen 
chocbeñetla tyalel saludos cha'an ti lac 
Yum. 

20 Ch'amala jini saludos chancol ba i 
chocob tyalel pejtyel hermañujob. Aq'uen 
la' ba saludos che' bajche' mi la' bele' 
cha'len. 

21 Pablojon, mic chocbeñetla tyalel ili 
saludo ts'ijbubil ba tij c'ab. 

22 Mi an majch mach'an mi' p'untyan lac 
Yum Jesucristo la! chojquic ti Dios. La! 
tyAlic lac Yum ti ora. 

23 La' i yaq'ueñetla i yutslel i pusic'al lac 
Yum Jesucristo. 

24 Mic chocbeñetla tyalel t'an cha'an c 
subeñetla mic lu' p'untyañetla ti Cristo 
Jesús. Amén. 


CHA'Q'UEJLEL BA JUN TSA! BA I TS'IJBU PABLO 
CHA'AN JINI ANO' BA TI CORINTO 


Jun cha'an ochemo' ba ti! t'an 
Dios ya! ti Corinto 


1 1 Joñon Pablojon. YajcAbilon bA 

ajsubt'an ñumel i cha'an Jesucristo 
cha'an che! yom Dios. Quic'ot la 
quermano Timoteo chancol lojon c 
ts'ijbubeñetla ili jun ochemet ba la ti' 
t'an Dios ya' ba añet la ti lum Corinto ba 
i c'aba' yic'ot pejtyelel i cha'an ba Dios 
ya' ti pejtyelel pañimil Acaya ba i c'aba'. 
2 La! ajniquetla ti yutslel i pusic'al Dios 
yic'ot i ñach'tyalel la! pusic'al tyalem bA 
ti Dios lac Tyat yic'ot ti lac Yum 
Jesucristo. 


Ti' ñusA wocol Pablo 


3 La' lac sub i ñuclel Dios i Tyat lac Yum 
Jesucristo. Jiñach lac Tyat mu! ba i 
p'untyañonla. Jiñach Dios mu' ba i bej 
ñuc isabeñonla lac pusic'al. 

4 Dios mi' ñuc isabeñonla lac pusic'al ti 
pejtyelel lac wocol che' mi la quilan 
wocol cha'an joñonla je'el ch'ujbi lac ñuc 
isabeñob i pusic'al jini yaño' ba chancol 
ba i yilan wocol. Che' jini mi lac ñuc 
isabeñob i pusic'al jini año' ba i wocol 
che! bajche! ti' ñuc isabeyonla lac 
pusic'al Dios je'el. 

5 Como chancol lojon c wen ilan wocol 
je'el che! bajche' ti yila wocol Cristo. 
Cha'ach je'el cha'an ti Cristo mi lac wen 
ñuc isabentyel lac pusic'al. 

6 Jin cha'an mi chancol lojon quilan 
wocol, mi lojon quilan cha'an i ñuc 
isantyel la! pusic'al yic'ot cha'an la! 
cotyantyel. Che! mi! ñuc isabeñon lojon c 
pusic'al Dios mi lojon ñuc isabentyel 
lojon c pusic'al cha'an jatyetla je'el mi la! 
ñuc isabentyel la! pusic'al. Che! jini 
ch'ujbi la! cuche! ti wen jini wocol che! 
bajche' mi lojon cuche' je'el. 

7 Como cujil lojon isujm ti xuc'tyalel 
lojon c pusic'al che' bajche' mi quejel la' 


wilan wocol cha'ach mi lojon quilan 
wocol je'el. Pero cujil lojon isujm mi 
quejel la! tyaje' i ñuc isantyel la! pusic'al 
ti Dios je'el che! bajche! mi lojon c ñuc 
isabentyel lojon c pusic'al. 

8 Hermañujob, com lojon mi la' ña'tyan 
bajche! ti lojon c ñusa wocol ya! ti 
pañimil Asia ba i c'aba'. Ñoj wocol ti 
lojon c ñusa jintyo mach ch'ujbi lojon c 
bej cuch ti lojon cubi. Ma'ix mi quejel 
lojon j colel ti cubi. 

9 Ti lojon cubi che! bajche' jini mu! bA 
quejel i yajq'uel ti tsansantyel. Pero 
cha'ach ti aq'uentiyon lojon c ñusa wocol 
cha'an ma'ix mi lojon c pensalin mi an 
lojon c bajñel c p'atyalel pero cha'an mi 
lojon c xuc'chocon c pusic'al ti Dios mu' 
ba i tyejchisan loq'uel sajtyemo' ba. 
10-11 Dios ti yac'ayon lojon ti cojlel. 
Chancol tyo i bej colon lojon ba' 
babaq'uen mi lojon c sajtyel. Cujil lojon 
isujm tic pusic'al mu! tyo i quejel i bej 
ac'on lojon ti colel Dios che' mi la' bej 
tyajon lojon ti oración che' cabalob mi' 
tyajon lojon ti oración. Cha'an ti 
yoración cabalob, cabalob tyo mi quejel i 
suben Dios wocox i yala cha'an ti 
pejtyelel i yutslel mu' ba i yaq'ueñon 
lojon Dios. 


Ma'an ti wa' c'oti Pablo ya' ti Corinto 


12 C'ajacña lojon coj como mach'an cha 
ba mi yale' lojon c pusic'al. Como ti 
ajniyon lojon ti sac yic'ot ti wen bajche' 
mi! mulan Dios wa! ti mulawil. Más tyo 
cha'ach ti ajniyon ti wen ya' ba' añetla. 
Pero mach che'ic jach ti ajniyon ti wen 
cha'an ti lojon c bajñel c ña'tyabal jach. 
Cha'ach ti' cotyayon lojon cajñel Dios ti i 
yutslel. 

13 Jini mu! ba lojon c ts'ijbubeñetla tij 
carta junlajal i sujmlel yic'ot mu' ba 
lojon c pensalin. Cha'ach bajche' mi lojon 
c ts'ijbun cha'ach je'el mi lojon cAle!. 

Matix cha'chajp lojon c pensal. Com mi 
la' wen ch'am'en i sujmlel j carta. 

14 Chancol la' ts'itya' ch'am'en isujm 
yajcabilon ba ajsubt'an ñumel ya! ba' 
añetla. Tijicña mi quejel la! wubin 
cha'añon cha'an tic subeyetla i t'an Dios. 
Cha'ach bajche' tijicña mi quejel lojon 
cubin je'el cha'an ti jatyetla ti jim bA 
q'uin che! mi tyalel lac Yum Jesús. 

15 Cha'an mic ña'tyan c'ajacña la! woj 
cha'an yajcAbilon ba ajsubt'an ñumel la' 
cha'an, tic wa ña'tya cha'yajlel mi quejel 
c ñumel ti jula' ya' ba' añetla. Junyajlel 
mij c'otyel che' chancol c ñumel majlel ti 
jula'. Ti cha'yajlel che' chancol c cha' 
ñumel c jula' añetla tic sujtyel cha'an 
cha'yajlel c'ajacña la' woj mi quejel la' 
wubin. 

16 Tic pensali c jula' añetla che' chancol 
tyo c ñumel majlel ti jula' ti pañimil 
Macedonia ba i c'aba'. Tic pensali c cha! 
jula' añetla che! mic cha! ñumel tic 
sujtyel ti Macedonia. Che! jini ch'ujbi la! 
majlel la! wac'on che! mic majlel ti 
pañimil Judea ba i c'aba'. 

17 ¿Cha'chajp ba c pensal mi la! wal che! 
cha'ach ti cala? Mach che'iqui. Ma'ix mi 
cale' mi mux c tyalel che' ma'ix mic 
pensalin c majlel che' bajche' yaño' ba 
mu' ba i lolon alob ti cha'chajp. 

18 Pero Dios yujil mach'an mi lojon c 
lolon subeñetla: Muc'ach c cha'len, 
cho'on lojon, che! ma'ix mi lojon c 
pensalin c cha'len. 

19 Como mach'an cha'chajp i pensal 
Cristo Jesús i Yalobil ba Dios. Melelach i 
t'an Cristo tsa' ba lojon c subeyetla 
quic'ot Silvano quic'ot Timoteo. 

20 Ti Cristo chancol i lu' ts'actiyel jini tsa! 
ba i wa ala Dios. Jin cha'an ti Cristo mi 
lac suben i ñuclel Dios che! mi la cAle!: 
Amén, cho'onla, cha'an che'ach yom. 

21 Diosach tsa! ba i xuc'chocobeyon lojon 
c pusic'al ti Cristo tsa' ba i 
xuc'chocobeyetla la' pusic'al je'el. Ti' 
pAyAyonla cha'an mi lac cha'liben i 
troñel. 

22 Dios ti yac'onla i wentyalel lac sellojlel 
cha'an tsiquil i cha'añonla. Ti yotsa 
Ch'ujul ba i Ch'ujlel ti lac pusic'al. I 


señajlel cha'an tsiquilach an tyo yamba 
mu! tyo ba quejel la caq'uentyel. 

23 Max tyo ba'an tic ñaxan jula' añetla 
che! ñac tsajniyon ti Macedonia che! 
bajche' tic wa pensali como mach com 
cotsan la! ch'ajyemlel che! mic wersa tyoj 
isañetla cha'an ti caj jini tsa! ba la! 
cha'le. Yujil isujm Dios melelach c t'an. 
24 Mach cha'an com lojon c wersa 
xiq'uetla bajche' yom mi la' ch'ujbin. 
Como xuc'uletixla. Pero com lojon j 
cotyañetla la! más ubin c'ajacña ba la! 


woj. 
2 1 Jin cha'an mach'an tsajniyon c 
cha! jula! añetla como tic pensali 
mach com cotsabeñetla la! ch'ajyemlel 
che! mic cha! jula' añetla. 
2 Como mi chancol caq'ueñetla la! wubin 
la! ch'ajyemlel, ¿majch tyoqui mi quejel i 
ñuc isAbeñon c pusic'al che! jini? 
Jatyetyachla. Pero tsa'ix cotsAbeyetla la! 
ch'ajyemlel mi tic wa! tyoj isayetla. 
3 Jin cha'an tic ts'ijbubeyetla jun cha'an c 
tyoj isañetla. Como mach com tyaAlel ya! 
ba' añetla cha'an la! waq'ueñon c 
ch'ajyemlel che! max tyo ti la! tyoj isa la! 
bA. Pero jatyetyachla yom mi la! 
waq'ueñon c tijicñAyel. Como tic ña!tyA 
che! c'ajacña coj mi cubin ti pejtyeleletla 
c'ajacña la! woj mi quejlel la! wubin je'el. 
4 Pero che! ñac tic ts'ijbubeyetla jini jun 
tic cha'le pensal. Ch'ajyemon. Jinic tyo 
tic cha'le uq'uel. Pero mach'an tic 
ts'ijbubeyetla cha'an jach com lolon 
caq'ueñetla la' ch'ajyemlel pero cha'an 
mi la' ña'tyan mic wen p'untyañetla. 


Yom i ñusabentyel i mul jini 
tsa' ba i tyaja i mul 


5 Pero mi an majch ti yac'on c 
ch'ajyemlel, mach c bajñelic ti yac'on c 
ch'ajyemlel pero tsa'ix i yaq'uetla la! 
ch'ajyemlel ti la! pejtyelel je'el. Ma'ix mi 
cal cha'an yoque ti pejtyeleletla ti 
yaq'ueyetla la' ch'ajyemlel. 

6 Jasal wale tsa'ix la' motin aq'ue i ñusan 
wocol cha'an ti caj i mul jini quixtyañu. 
Wale tsa'ix i tyoj isa i bA. 

7 Pero wale iliyi yom mi la' ñusaben i 
mul. Yom mi la' ñuc isaben i pusic'al 

cha'an ma'ix ñoj ch'ajyem mi yubin ame 
machic cujch i ch'ajyemlel mi yubin. 

8 Jin cha'an mic subeñetla ti wocol t'an 
cha'an mi la! cha! pas'en chancol la' 
p'untyan. 

9 Jin cha'an tic ñaxan ts'ijbubeyetla 
bajche' yom mi la' waq'uen i ñusan 
wocol cha'an ti caj i mul jini quixtyañu 
cha'an mij q'uele' mi mux la! lu! 
ch'ujbibeñon cha ba mic subeñetla. 

10 Wale iliyi che' tsa'ix la' ñusabe i mul 
mic ñusaben i mul je'el. Como che! tic 
ñusabe i mul, mi anic cha bA yom ba mic 
ñusaben, tsa'ix c ñusabe che! bajche! yom 
ti' tyojlel Cristo cha'an la! wenlel. 

11 Yom mi lac ñusAben i mul cha'an 
mach ch'ujbi i más yasañonla ti mulil 
Satanás. Como wen la cujil isujm mi' bej 
saclan bajche! mi' lotiñonla cha'an i 
yasañonla ti mulil. 


Ma'ix tijicña Pablo ya' ti Troas 


12 Che! ñac ti c'otiyon ya! ti lum Troas bA 
i c'aba' cha'an c sube' i t'an Cristo, an 
cabal c troñel como cabal yom i yubiñob 
i t'an lac Yum. 

13 Pero ma'ix tijichayon como mach'an 
tic tyaja la quermano Tito. Jin cha'an tic 
subeyob mux c majlel. Ti bej majliyon ti 
pañimil Macedonia ba i c'aba!. 


Lac ganar cha'an ti Cristo 


14 Pero wocox i yala Dios mi' bej 
cotyañonla lac ganarin i p'atyalel laj 
contra cha'an ti Cristo Jesús. Dios mi 
yaq'ueñob i cañob i t'an Dios cha'an ti 
joñon lojon. Che' bajche' yowocña ba pom 
i cañol i t'an Dios mu' ba i pam pujquel. 
15 Como che' bajche' yowocniyonla ba 
pom mu! ba i yaq'uentyel Dios ti Cristo. 
Mi! pam puc i ba jini yujts'il yubil ba'an 
jini mu' ba i cotyantyel yic'ot ba'an jini 
mu' ba i majlel ba' mi' ñusan wocol 
cha'an ti caj i mul. 

16 Pero i t'an Dios mi yac! ti sajtyel jini 
mach ba ba'an mi' mulaben i yujts'il i 
t'an Dios. Pero mi yaq'ueñob i cuxtyalel 
jini mu! bA i cotyantyel mu! ba i mulaben 
i yujts'il yubil. Ma'an majch i bajñel jasal 
i c'ajnibal cha'an jini ñuc ba troñel. 


17 Ma!ix mi lojon c lolon c sube' ñumel i 
t'an Dios cha'an jach com lojon ganarin 
tyaq'uin. Ma'ix mi lojon xac'tyun ti 
yamba t'an che! bajche' mi! cha'len cabal 
quixtyañujob. Pero mi lojon c sube! i t'an 
Dios ti jump'ej lojon c pusic'al. Como 
chocolon lojon tyalel ti Dios. Mi lojon c 
cha'len t'an che! bajche' mi! mulan Dios. 
Como cujil lojon isujm mi! q'uelon lojon 
Dios como ajtroñelon lojon i cha'an 


Cristo. 

3 1 Che' chancol cale' bajche' ti ujti 
cal, ¿chancol ba lojon cale' mi 
weñon lojon yubil? ¿I c'ajnibal ba mi la! 
wubin cha'an c tyaje' majchqui mu! ba i 
melbeñetla jun mu! ba i yAle! mi weñon 
lojon? ¿I c'Ajnibal ba mi la! wubin cha'an 

j c'ajtibeñetla jun mu' ba i yale' mi 
weñon lojon che! bajche! mi' cha'leñob 
yaño' ba? Mach'an. 

2 Ma'ix i c'ajnibal yamba jun como che' 
bajche' cuñetla yubil ba' mi la' tsictisan ti 
la' melbal mi weñon lojon. Como tsiquil 
ti jatyetla mi añach lojon j c'ajnibal. 
Ch'ujbi i ña'tyañob i sujmlel bajche! añon 
lojon cha'an ti jatyetla che! mi' lu' 
q'uelob lojon cun yubil che! mi! q'ueletla. 
31juñetla Cristo yubil. Tsa'ix i majñAbon 
lojon j c'Ab Cristo cha'an c ts'ijbuben 
cha'an i lu' q'uelob yaño' ba. Mach'an 
ts'ijbubil jini jun ti tinta pero ts'ijbubil ti 
Ch'ujul ba i Ch'ujlel Dios. Cuxul Ch'ujul 
ba i Ch'ujlel Dios. Mach'an ti' ts'ijbubenti 
jini jun ti wechel ba tyun che' bajche' ti 
c'ajni ti ñoj oniyix pero ti ts'ijbunti ti i 
pusic'al quixtyañujob yubil cha'an i lu' 
q'uelob bajche' mi la! wajñel che! 
ochemetla ti' t'an Dios. 

4 Tsiquil yajcabilon ba i cha'an Dios 
cha'an ti la! ch'ujbi. Como chancol c 
ch'ujbin Dios ti pejtyelel lojon c pusic'al 
cha'an ti Cristo. Jini mi' cotyañon lojon. 
5 Ma'ix lojon c bajñel c'ajnibal cha'an c 
cha'liben i troñel Dios. Pero cha'an ti' 
p'atyalel Dios quic'ot ch'ujbi lojon c 
cha'liben i troñel. 

6I bajñel Dios ti yaq'ueyon lojon j 
c'ajnibal cha'an c cha'liben i troñel ti jini 


Cha'an tsiji' ba trato ba t'an 

tsiji' ba trato ba t'an i cha'an ba Dios. 
Mach jiniqui mi lojon c sube' lojon 
cha'an lac ch'ujbiben jini ts'ijbubil ba 
mandar tsa' ba aq'uenti Moisés. Pero mi 
lojon c sube' cha'an lac ch'ujbiben jini 
mu' ba i yaq'ueñonla tsiji' ba laj 
cuxtyalel mach ba ba'an mi jilel. Como 
jini oniyix ba ts'ijbubil ba mandar mi 
yac! ti sajtyel quixtyañu. Pero wale 
cha'an ti Ch'ujul ba i Ch'ujlel Dios mi la 
caq'uentyel laj cuxtyalel mach'a yujil 
jilel. 

7 Jini i mandar tsa' ba aq'uenti Moisés 
tsa! ts'ijbunti ti wechel ba tyun. Jini 
mandar ti aq'uenti ti sacleman bA i 
c'ac'al cha'an ti ñuclel jini mandar. Jin 
cha'an mach ch'ujbi i q'uelben i ni' i wut 
Moisés jini israelob como wen sacleman i 
ni' i wut. Pero xuc'ul ti queji ti lajmel i 
saclel i ni' i wut. Cabal i ñuclel jini 


oniyix ba mandar tsa' ba aq'uenti Moisés. 


Pero aunque an i ñuclel jini mandar mi 
yaq'uen i majlel quixtyañu ba' mi' ñusan 
wocol ti caj i mul. 

8 Pero ñoj cabal i ñuclel jini t'an mu' ba i 
yaq'ueñonla Ch'ujul ba i Ch'ujlel Dios 
wale iliyi. 

9 Aunque añach i ñuclel jini t'an mu! ba i 
yaq'ueñob i majlel quixtyañu ba' mi 
majlel i ñusan wocol cha'an ti caj i mul 
pero yoque más añach i ñuclel jini t'an 
mu! ba i yal cha'an Dios mi yaq'ueñonla 
laj q'uejlel ti tyoj ti Dios. 

10 Como jini oniyix ba mandar am bA i 
ñuclel ti ñoj oniyix ma'ix ñoj ñuc cha'an 
ti caj más anix i ñuclel jini tsiji' ba 
mandar. 

11 Aunque ñuc jini mandar tsa'ix ba jili i 
c'ajnibal wale iliyi, yoque más ñuc jini 
am ba i c'ajnibal c'ala ti bele' ora. 

12 Cha'an cujil lojon isujm mach'an i 
jilibal i ñuclel jini t'an mu' ba lojon c 
sube', jin cha'an mach'an mi lojon 
bac'ñan c cha'len t'an. 

13 Ma!ix mi lojon c mac i ni lojon c wut 
che! bajche! ti' cha'le Moisés che! ñac ti' 
moso i ni! i wut cha'an mach'an mi 
yilabeñob israelob che! chancol i yajpel 
majlel i saclel i ni! i wut mach'a ch'ujbi 
jalijel. 


14 Pero jini israelob mach'an ti' 
ch'ambeyob isujm. C'ala wale iliyi ma'ix 
mi' ch'am'eñob isujm che' mi' q'uelob 
jini oniyix ba trato ba t'an. Che! bajche' 
ti' moso i ñi' i wut Moisés ti ñoj oniyix, 
mosol tyo i ni' i wut israelob yubil c'ala 
wale iliyi. Como max tyo ba'an mi' 
ch'am'eñob isujm cha'an jilemix i ñuclel 
jini oniyix ba mandar. Cha'an jach ti 
Cristo ch'ujbi i ch'ambeñob isujm cha'an 
tsa'ix jili i c'ajnibal oniyix ba mandar. 
15 C'ala wale iliyi che! mi' q'uelob jini 
t'an ts'ijbubil ba cha'an Moisés, jini 
israelob ma'ix mi' ch'am'eñob isujm. 
Che' bajche' bej macal tyo i pusic'al 
yubil. 
16 Pero che' an majch mi' ch'ujbin Cristo 
mi quejel i ch'am'eñob isujm. Mi 
loc'santyel i majquil i pusic'al yubil. 
17 Lac Yum jiñach jini Ch'ujul ba i 
Ch'ujlel Dios. Ba'ical jach an Ch'ujul ba i 
Ch'ujlel lac Yum tsa'ix cojliyob. 
18 Jin cha'an joñonla cha'an ma'ix i mosil 
i ni' lac wut che' bajche' espejojonla 
yubil mu' ba i choque' majlel i yaxñal i 
ñuclel lac Yum. Che! jini más añonla che! 
bajche' Cristo como jujunyaj che! mi' 
nijcabeñonla lac pusic'al mi lac bej 
q'uextyayel majlel. Mi' bej más 
aq'ueñonla i ñuclel Cristo. Cha'ach mi' 
yaq'ueñonla la cajñel lac Yum. Jiñach 
jini Ch'ujul ba i Ch'ujlel Dios. 

1 Como cha'an añach i ñuclel i t'an 

Dios quic'ot ma'ix ch'ajyemon lojon. 
Como cha'an ti yutslel i pusic'al Dios ti 
yaq'ueyon lojon tic wenta jini troñel ti 
subol i t'an. 
2 Ma'ix mi lojon c saj cha'len jini 
quisintic ba ti melol mu' ba i cha'len ti 
mucul yaño' bA. Ma'ix mi lojon c jop! c 
lotin quixtyañu. Ma!ix mi lojon c 
xac'tyun i t'an Dios ti yamba mach'a wen 
ba t'an. Pero jini jach mi lojon c sube! 
jini melel ba t'an. Dios yujil isujm cha'an 
pejtyelel quixtyañu ch'ujbi i yale! ti! 
pusic'al weñach mi lojon c cha'len. 
3 Pero mi mach tsiquilic i sujmlel jini t'an 
cha'an laj cotyantyel chancol ba lojon c 
sube', mucul jach cha'an jini mu! ba quejel 
i majlel i ñusan wocol cha'an ti caj i mul. 

4 Como i dios jini i cha'año' ba mulawil, 
jini xiba, mi' muts'eñob i wut yubil jini 
mach ba ba'an mi' ch'ujbiñob Dios che! 
mi' mactyabeñob i ch'am'eñob isujm. 
Ma'ix mi! q'uelbeñob i ñuclel Cristo mu' 
ba i tsictiyel ti' t'an. Cristo jiñach Dios ti 
i bac'tyal. 

5 Mach joñonic mic tyaj c ba ti t'an che! 
muc'on lojon ti subt'an. Pero mi lojon c 
sube' lac Yumach Jesucristo. Muc' jach 
lojon c sub lojon c ba ti ajtroñelon lojon 
la! cha'an cha'an ti! p'untyayonla Jesús. 
6 Como jini jach ba Dios tsa! DA yAc'A ti 
ts'ajyel q'uin ti ic'jowan ba mulawil ti 
ñoj oniyix ti yac'a ti tsictiyel i saclel ti 
lac pusic'al cha'an lac ña'tyan i ñuclel 
Dios tsiquil ba ti Jesucristo. 


Mi la cajñel cha'an mi lac ch'ujbin Dios 


7 Dios ti yaq'ueyon lojon tic wenta jini 
ñuc ba troñel cha'an c sube' i t'an. Lac 
bac'tyal che' bajche' p'ejt melel jach ba ti 
lum. Che' lumon jachla tsiquil che' jini 
tyalem ti Dios jini ñoj ñuc ba i p'atyalel 
mu! ba i tsictiyel che! muc'on lojon ti 
troñel. Mach lojon c bajñel c p'atyalel 
como i p'atyalel Dios mij camben como 
lumon jachla yubil. 

8 Aunque joy corrajlibilon lojon yubil ti 
cabal wocol pero bej añach bajche' mi 
lojon c loq'uel. Aunque ma'ix mi lojon c 
ña'tyan bajche' mi quejel yujtyel pero 
xuc'ul lojon c pusic'al. 

9 Aunque mi' tyac'lañon lojon pero ma'ix 
mi' cayon lojon Dios. Aunque mi lojon 
cajts'el ti lojon j contra pero ma'ix mi 
lojon c sajtyel. 

10 Ba'ical jach mi lojon c majlel 
babaq'uen an majch i tsansañon lojon 
che! bajche! ti' ñusa wocol ti! bac'tyal lac 
Yum Jesús je'el. Cha'ach mi yujtyel 
cha'an mi tsictiyel an i p'atyalel Jesús 
lojon quic'ot cha'an mi' bej cañatyañon 
lojon. 

11 Ti bele! ora chancol lojon cac' c ba ti 
sajtyel yubil cha'an ti caj Jesús cha'an mi 
tsictiyel i p'atyalel Jesús che! mi' bej 
cotyañon lojon. 

12 Che! chancol lojon c sube' i t'an Dios 
chancol lojon c bej cajq'uel ti sajtyel 


yubil cha'an ti lojon c tyac'lantyel. Pero 
mi loq'uel ti la! wenlel como tsa'ix la! 
tyaja la! cuxtyalel mach'a yujil jilel ti' 
caj. 
13 Mi lojon c ch'ujbin che! bajche! mi yal 
jini Ts'ijbubil ba i T'an Dios ba! mi yaAle!: 
Tic ch'ujbi. Jin cha'an tic cha'le t'an, 
che'en. Cha'ach joñon lojon je'el. Mi 
lojon c ch'ujbin, mi lojon c cha'len t'an 
je'el. 
14 Como la cujil isujm Dios tsa! bA i 
tyeche loq'uel lac Yum Jesús ba'an 
sajtyemo' ba che' yic'ot Jesús mi quej i 
tyejch isañonla loq'uel ya' ba'an 
sajtyemo' ba je'el che! bajche! ti tyejchi 
loq'uel Jesús. Mi quejel i motin payonla 
majlel ti i tyojlel. 
15 Pejtyelel ili wocol tyac tsa! ba c ñusA 
tic ñusa cha'an la' wenlel. Cha'an 
cabalob mi yaq'uentyel i yutslel Dios, 
cabalob mi' tyajob i cuxtyalel. Cabalob 
je'el mi quejel i subeñob Dios wocox i 
yala cha'an mi tsictiyel i ñuclel Dios. 
16 Jin cha'an ma!ix ba! ba ora mi lojon c 
lujb'an ti i troñel Dios. Aunque chancox i 
jilel majlel i p'atyalel lojon c bac'tyal 
pero lojon c pusic'al mi' bej ch'ejl'an ti 
jujump'ej q'uin. 
17 Como ma'ix ñoj wocol lac wocol yubil 
chancol ba lac ñusan wale iliyi. Como 
ñumel jach muc! ili wocol wale iliyi. Mi! 
cotyañonla lac tyaje' ñoj cabal ba lac 
ñuclel mu! ba la caq'uentyel mach bA 
ba'an mi saj jilel. 
18 pero ma'ix mi lojon c bej pensalin jini 
wocol wa! ti mulawil. Mi lojon c ña'tyan 
jini c'otyajax ba mu! tyo bA quejel laj 
q'uele! ya! ba'an Dios. Como jini chancol 
ba laj q'uele' wa' ti mulawil mi quejel i 
jilel. Pero jini mu! tyo bA quejel laj 
q'uele' ya! ba'an Dios ma'ix mi quejel i 
jilel. Mi jalejel ti bele' ora. 

1 La cujil che' mi jilel lac bac'tyal an 
5 yamba mu! ba quejel la caq'uentyel 
ti Dios ya' ti panchan. Mach melelic ti 
c'abal. Mach yujilic jilel. Como ili lac 
bac'tyal yujil ba jilel lajal yic'ot otyot 
mu! ba i jilel. 
2-3 Che! je'el che! wa' tyo añonla ti ili lac 
bac'tyal ch'ajyem mi la cubin como 

wersa la com la caq'uentyel jini mu! ba 
quejel laj c'an ti ajñel ya! ti panchan 
cha'an añach i yajnib lac ch'ujlel ti bele! 
ora. 

4 Che! wa' tyo añonla ti ili lac bac'tyal 
ch'ajyemonla che' mi laj c'ajtisan jini mu' 
tyo ba quejel la caq'uentyel. Mach 
cha'anic jach la com laj caye! ili tsucul ba 
lac bac'tyal pero la com la cajñel ti jini 
tsiji' ba lac bac'tyal cha'an mi 
q'uextyayel ili laj cuxtyalel yujil jilel ti 
jini mach'a yujil jilel. 

5 Dios ti! chajpabeyonla lac pusic'al 
cha'an lac tyaje! jini tsiji' ba lac bac'tyal. 
Tsa'ix i wa aq'ueyonla Ch'ujul ba i 
Ch'ujlel Dios cha'an mi tsictiyel an tyo 
yamba mu! tyo ba quejel la caq'uentyel. 
6 Jin cha'an bej ñuc lojon c pusic'al. 
Lojon cujil isujm che' max tyo mi lojon 
cajñel ti jini tsiji' ba c bac'tyal mu! bA 
quejel la caq'uentyel max tyo 
c'otyemonla ba'an lac Yum. 

7 Xuc'ul mi lojon cajñel cha'an ti jini mu' 
ba lac ch'ujbin mach cha'anic ti jini mu! 
ba laj q'uele' wa' ti mulawil. 

8 Pero ñuc lojon c pusic'al. Más com 
lojon j caye! ili lojon c bac'tyal cha'an mi 
lojon cajñel ya' ba'an lac Yum. 

9 Jin cha'an che' añon tyo lojon ti ili c 
bac'tyal o mi mach añon lojon ti ili lojon 
c bac'tyal pero mi lojon c jop! c bej 
cha'len jini mu' ba i mulan lac Yum. 

10 Como ti pejtyelelonla wersa mi quejel 
laj c'otyel ya' ba' mi quejel lac mel lac ba 
ti' tyojlel Cristo cha'an mi la caq'uentyel 
lac tyojol ti jujuntiquilonla che! bajche' ti 
lac cha'le mi wen o mi mach wen ti lac 
cha'le che' wa' tyo añonla ti ili lac 
bac'tyal. 


T'an cha'an lac tyaje' i ñach'tyalel 
lac pusic'al 


11 Mi lojon c jop! c suben quixtyañujob 
cha'an i ch'ujbin Dios cha'an mi 
cotyantyel como mi lojon c bac'ñan lac 
Yum. Como cujil lojon tyal i yorojlel 
melojel. Yujil isujm Dios bajche' añon 
lojon. Mi cal mi la' ña'tyan ti la' pusic'al 
cha'an ti pejtyel lojon c pusic'al mi lojon 
c cha'liben i troñel Dios. 


12 Ma!ix mi lojon c cha! tyaj c ba ti wen 
ba t'an cha'an com jach lojon c chan isan 
c ba. Pero chancol caq'ueñetla la' wubin 
c'ajacña ba la' woj cha'an ti joñon lojon. 
Cha'an je'el ch'ujbi la' tyajon lojon ti wen 
ba t'an ti' tyojlel jini mu' ba i lolon pasob 
i ba ti más ñucob cha'an bajche' yilal mi' 
cha'leñob. Pero ma'ix xuc'ulob ti i 
pusic'al. 

13 Mi' lolon q'uelon lojon che' bajche' mi 
locojon jini yaño' ba cha'an chancol 
lojon c wen cha'liben i troñel Dios. Mach 
locojonic lojon como jiñach cha'an la! 
wenlel. 

14I p'untyaya Cristo mi! nijcabeñon lojon 
c pusic'al cha'an c cha'liben lojon i 
troñel. Como cujil lojon isujm ti sajti 
juntiquil cha'an pejtyelel quixtyañujob. 
Che' jini che' bajche' tsa'ix lu' sajtiyob ti 
pejtyelelob yubil. 

15 Cristo ti sajti cha'an pejtyelel 
quixtyañujob. Mach yom i yajñel cha'an i 
bajñel yom jach i wenlel jini tsa! ba i 
tyajayob i cuxtyalel. Yom i yajñel cha'an 
mi' tsictisaben i ñuclel Cristo tsa! ba sajti, 
tsa! ba cha! tyejchi loq'uel ba'an 
sajtyemo' ba cha'añob. 

16 Jin cha'an ma'ix mi lojon c bej 
pensalin bajche' an i ñuclel quixtyañu ti 
tyojlel Dios cha'an jach ti caj i ñuclel wa! 
ti mulawil. Aunque ma'an i ñuclel Cristo 
ti lojon c lolon pensali ti yamba ora pero 
wale iliyi mach che'ic mi lojon c bej 
pensalin cha'an Cristo. 

17 Jin cha'an majchical jach ochem ti i 
t'an Cristo tsijib melelix ba quixtyañu 
yubil. Tsa'ix i lu' caya i cha'len jini 
mach'a wen ba tsa' ba i cha'le wajali. Lu' 
tsijibix mi majlel ti pejtyelel i cha'libal 
yic'ot i pensal. 

18 Lu' i melbalach Dios che! mi' 
tsijibtisabeñonla lac pusic'al. Dios ti 
yaq'ueyonla la cajñel ti uts la quic'ot 
Dios cha'an ti Cristo. Ti yaq'ueyon lojon 
tic wenta cha'an mic sube' i t'an cha'an i 
lu' tyajob i ñach'tyalel i pusic'al yic'ot 
Dios. 

19 Dios an ti Cristo che! ti yuts isabe i 
pusic'al quixtyañujob che! ti! q'uele ti 
tyoj. Dios ti yaq'ueyon lojon tic wenta 

cha'an mi lojon c sube! jini t'an cha'an 
mi yuts an i pusic'al quixtyañu yic'ot 
Dios. 

20 Į] q'uexolonla Cristo. Che! bajche' Dios 
i bajñel chancol i subeñetla ti wocol t'an 
che' mi' c'ambeñon lojon c ti'. Jin cha'an 
mi lojon c subeñetla ti wocol t'an cha'an 
cha'ach yom Cristo: La' uts isabentiquetla 
la! pusic'al ti Dios, cho'on lojon, che! 
yom i subeñetla Dios. 

21 Cristo mach'an ti saj cha'le mulil. Pero 
cha'an ti caj lac mul che! bajche' xmulil 
ti' q'uele Dios Cristo. Cha'an mi lac tyem 
ajñel la quic'ot Cristo Dios mi! q'uelonla 
ti tyoj cha'an che! yom i pusic'al Dios. 

1 Bej chancol ti t'an Pablo. Ti yala: 
Cha'an motin ajtroñelon lojon i 
cha'an Dios mi lojon c subeñetla ti wocol 
t'an cha'an mach'an mi la' lolon ñusan i 

yutslel Dios. 
2 Como Dios mi yale! ti Ts'ijbubil ba i 
T'an: 

Ti yorojlel cutslel tic 

ñach'tyabeyetla la! t'an. 

Ti yorojlel cotyaya tij cotyayetla. 
Che' ti yala Dios. Jin cha'an wale iliyi i 
yorojlelach i yutslel Dios. I yorojlelach la' 
cotyantyel. 
3 Mach'an mi lojon c cha'len mach'a wen 
cha'an ma'an majch mi' tyaje' ti t'an 
lojon c troñel. 
4 Pero com lojon c pas'eñob wen ba 
ajtroñelon lojon i cha'an Dios cha'an ti 
pejtyelel mu' ba lojon c cha'len. Com 
lojon c pas'eñob mi ajtroñelon lojon i 
cha'an Dios cha'an ti bajche' mi lojon j 
cuche! ti wen che! mi lojon quilan wocol 
yic'ot che' wersa an tyo cha ba yes yom 
lojon c cha'an yic'ot che! mi lojon c 
ñusan ñoj tsats tyac ba c wocol. 
5 Tsa'ix i jatsa'yoñob. Tsa'ix cajchiyon 
lojon. Tsa'ix lojon quila lojon j 
contrajintyel. Tsa'ix lojon c cha'le wen 
tsats tyac ba troñel. An mach'an ti lojon c 
cha'le wayel. Tsa'ix lojon c ñusa wi'ñal. 
6 Mi lojon c pas'eñob cha'an tyoj mi lojon 
cajñel. Mi lojon c pas'eñob cha'an mi 
lojon c ch'am'en i sujmlel. Mi lojon c 
pas'eñob cha'an chancol lojon j cuche! ti 
wen. Utson lojon. Mi lojon c pas'eñob an 


lojon quic'ot Ch'ujul ba i Ch'ujlel Dios. 
Mi lojon c pas'eñob cha'an mi lojon c 
yoque p'untyañob. 

7 Mi lojon c pas'eñob wen ba ajtroñelon 
lojon i cha'an ba Dios cha'an ti jini melel 
ba t'an mu! ba lojon c sube'. Yic'ot 
cha'an i p'atyalel Dios lojon quic'ot. 
Yic'ot cha'an chajpabilon lojon cha'an c 
cha'len wersa ti contrajiya che' chucul 
lojon c cha'an tic ñoj jini tronijib yubil 
mu' ba la caq'uentyel che' tyoj añonla. 
Tic ts'ej mu! ba j c'an j cotyan c bA. 

8 An jini chancol ba i q'uelon lojon ti 
ñuc. An yamba ma'ix mi' q'uelon lojon ti 
ñuc. An jini chancol ba i tyajon lojon ti 
wen ba t'an. An yamba chancol ba i 
tyajon lojon ti mach'a wen ba t'an. An 
jini chancol ba i q'uelon lojon ti xlotyon 
lojon. An yamba chancol ba i q'uelon 
lojon bajche' quixtyañu mu! ba i sub 
melel ba t'an. 

9 An jini mach ba ba'an mi! cañon lojon 
mi' cha'len. Pero an yamba mi' wen 
cañon lojon mi' cha'len. An tyac mi lojon 
cajq'uel ti sajtyel yubil pero bej cuxul mi 
lojon cajñel. Mi lojon c ts'itya' ñusan 
wocol cha'an lojon c tyoj isantyel pero 
ma'ix mi lojon c tsansantyel. 

10 Aunque ch'ajyemon lojon pero bej 
tijicña mi lojon cubin ti lac Yum. Aunque 
p'ump'uñon lojon pero an cabal 
chumulo' ba yubil cha'an ti caj tic sube 
lojon i t'an Dios. Aunque ma'ix cha bA an 
lojon c cha'an pero lu! añach lojon c 
cha'an ti pejtyelel cha ba yes an yubil. 

11 Hermañujob, corintojob, mi lojon c 
pejcañetla ti wen tsiquil ba t'an cha'an 
cha ba mi lojon c pensalin tic pusic'al 
como mi lojon c wen p'untyañetla. 

12 Mi lojon c yoque p'untyañetla. Jatyetla 
mach'a ba'an mi la! wen p'untyañon lojon. 
13 Mic subeñetla ti wocol t'an che! 
bajche' juntiquil tyatyAl mi! pejcan 
yalobilob cha'an lajal yom mi la! 
p'untyañon je'el che! bajche! mic 
p'untyañetla. 


I templojonla jini cuxul ba Dios 


14 Mach yom mi la' motin ajñel ti 
junmujch' yic'ot jini mach'a ba'an ochem 

ti' t'an Dios. Como che! mach lajalic 
ochem ti! t'an Dios cha'tiquilob mach 
wen mi quejel i yajñelob. Che' bajche' 
mach wen mi' cha'len troñel cha'cojt 
animal motin cachalo' ba ti troñel che! 
mach ba mismo i pi'alic. Mach ch'ujbi i 
motin ajñel cha ba wen yic'ot jini mach'a 
wen. Mach ch'ujbi ajnic sacjaman ba ba! 
ic'jowan. 
15 Mach ch'ujbi i saj ajñel Cristo yic'ot 
Satanás. Mach ch'ujbi i lajal pensalin jini 
ochem ba ti' t'an Dios yic'ot jini mach'a 
ba'an mi' ch'ujbiben i t'an Dios. 
16 Mach ch'ujbi i ch'ujutisan melel jach 
ba dios jini chancol ba i yoque 
ch'ujutisan Dios. Jatyetla i templojetixla 
jini cuxul ba Dios. Como Dios i bajñel ti 
yala: 

Mi quejel cajñel yic'otyob. Mi 

quejel c cha'len xambal ba'añob. 
I Diosoñob mi quejel cajñel. 
C cha'añob mi quejel i yajñelob. 


17 Jin cha'an lac Yum ti yala je'el: 
Loq'uen ya! ba'añob jini mach'a 
ba'an ochemob ti' t'an Dios. Ñajt 
isan la' ba ya' ba'añob. 
Ma' mi la' cha'len jini mach'a wen. 
Che' jini mi' cotsañetla tic 
cha'añetla. 
18La' tyatyon mi quejel cajñel. 
Calobiletla mi quejel la! wajñel. 
Cha'ach mi yal lac Yum mach'a 
ba'an i p'isol i p'atyalel. 
1 Jin cha'an p'untyabilet ba la 
hermañujob tsa'ix i wa ala Dios mi 
quejel i cotyañonla. Jin cha'an la! lac 
cAñatyan lac bac'tyal yic'ot lac pusic'al 
cha'an mi la cajñel ti sac cha'an ma'ix 
mi' bibi'tisañonla jini mach'a wen ba. 
Cha'an chancox lac q'uel ti ñuc Dios yom 
mi lac yoque aq'uen lac ba Dios cha'an 
mi la cajñel ti sac. 


Ti' q'uexeyob i pensal jini 
hermañujob ti Corinto 


2 P'untyañon lojon. Matix ti lojon c cha'le 
mach'a wen ya' ba' añetla. Ma'ix majch ti 
lojon c yasa ti mulil. Matix ti lojon c 
lotiyetla. 


3 Como ma'ix chancol cAle! mi añach la! 
mul. Como tsa'ix c wa subeyetla mi 
cuxulon lojon o mi ti sajtiyon lojon la! 
wic'ot pero mic bej p'untyañetla. 

4 Ma'ix mij quisnin c tyajetla tic t'an 
como cujilach isujm chancox la! 
ch'ujbibeñon c t'an. Tijicña mi cubin mic 
tyajetla ti wen ba t'an. Che! chancox 
lojon quilan wocol chac ch'ejlon tyo. 
C'ajacña coj mi cubin cha'an ti jatyetla. 
S C'ala ti juliyon lojon wa' ti pañimil 
Macedonia ba i c'aba' c'ala wale iliyi 
malix ti lojon c'aja coj. Como tsa'ix lojon 
c ñusa ñoj tsats tyac bA c wocol ba'ical ti 
ñumiyon lojon. Joy corrajlibilon lojon ti 
lojon contra yubil. Ti lojon c cha'le 
pensal cha'añetla je'el. 

6 Pero Dios mu! ba i ñuc isabeñob i 
pusic'al jini ch'ajyemo! ba, ti ñuc 
isabeyon lojon c pusic'al cha'an ti pasi 
tyalel Tito wa! ti Macedonia. 

7 Mach cha'anic jach ti juli Tito tijicña c 
pusic'al pero cha'an tijicña i pusic'al Tito 
je'el cha'an ti jatyetla. Ti' subeyon lojon 
wen la' wom la' cha' q'uelon lojon. Ti' 
subeyon Tito cha'an ch'ajyemetla. 
Chancol la! wen cha'len pensal cha'añon. 
Cha'an ti jini t'an más c'ajacña coj ti 
cubi. 

8 Aunque ch'ajyem ti la! wubi cha'an ti 
c'oti jini jun tsa' ba c ts'ijbubeyetla pero 
wale iliyi ma'ix bej ch'ajyemon mi cubin 
cha'an ch'ajyemetla che! ñac ti la! q'uele 
cun. Aunque poj ch'ajyemon ti cubi che! 
ñac tic ña'tya ti yaq'uetla la! ch'ajyemlel 
jini jun tsa! ba c'oti. Pero ma'ix jal ti la! 
wubi la' ch'ajyemlel. 

9 Wale c'ajacña coj mach cha'anic 
ch'ajyem ti la' poj ubi pero cha'an ti la' 
q'uextya la! pensal cha'an la! caye' jini 
mulil. Ti la! ñusa ti wen la! ch'ajyemlel 
che! bajche! mi! mulan Dios. Mach'an ti 
lojon c yasayetla ti caj jini cun. 

10 Como lac ch'ajyemlel mu! ba lac ñusan 
ti wen che' bajche' mi' mulan Dios, mi 
yaq'ueñonla laj q'uextyan lac pensal laj 
caye' lac mul cha'an lac tyaje' laj 
cotyantyel. Mach yom cha' ch'ajyemonla 
ti caj. Pero lac ch'ajyemlel tyalem jach 
WA! ti mulawil che! mach ochemonla ti' 

t'an Dios mu! jach i yac'onla ti sajtyel. 

11 Ti la' ñusa la' ch'ajyemlel bajche' mi' 
mulan Dios. Q'uele awilan, wale weñach 
ti loq'ui. Ti la! yoque ch'ama ti la! wenta 
la' tyoj isan jini tsa' ba i cha'le mulil. Ti 
la' tsictisabeyon bajche' ti' cha'le cha'an 
mach'an la' mul ti la' pejtyelel. Ti la' 
mich'q'uelbe i mul. Ti la' cha'le baq'uen. 
Ti wi'il la' wom la' cha' q'uelon. La' wom 
la' waq'uen i ñusan wocol cha'an ti caj i 
mul jini tsa! ba i cha'le mach'a wen. 
Cha'an ti pejtyelel jini, tsa'ix la' 
tsictisabeyon aunque an i mul juntiquil 
pero ma'ix la' mul ti la' pejtyelel. 

12 Che! jini, che! ñac tic ts'ijbubeyetla jini 
jun mach i bajñel tic pensali jini am ba i 
mul mi jinic jini tsa' ba i yila wocol 
cha'an ti caj, pero tic ts'ijbubeyetla jun 
cha'an Dios mi' tsictisabeñetla chancox 
la! wen p'untyañon che! mi la! 
ch'ujbibeñon lojon c t'an. 

13 Jin cha'an tsa'ix ñuc isabentiyon lojon 
c pusic'al. Pero más c'ajacña tyo lojon coj 
che! ti quila tijicña i pusic'al Tito. Ti la! 
pejtyelel tsa'ix la! tijicñAsAbe i pusic'al. 
14 Matix quisintic ti cubi cha'an tsa'ix c 
wa sube Tito cha'an bajche' añetla. Como 
melelach pejtyelel jini tsa! ba lojon c 
subeyetla. Cha'ach je'el melelach 
pejtyelel wen ba tsa' ba lojon c sube Tito 
cha'añetla. 

15 Tito mi' más p'untyañetla che' mi' 
c'ajtisan bajche' ti la! ch'ujbibe i t'an che! 
ñac ti! subeyetla bajche' yom mi la' 
cha'len. Ti la! peq'uisa la! ba che! ti la' 
paya ochel. Ti la! bac'ña machic wen mi 
yujtyel. 

16 C'ajacña coj mi cubin cha'an cujil 
isujm mach lolomic jach chancox j 
q'ueletla ti wen. 


Cabal ti yaq'ueyob majtyan tyaq'uin ti 
pejtyelel i pusic'al 
8 1 Wale hermañujob, com c 
subeñetla bajche' ti tsictiyi i yutslel 
Dios ya! ba'añob ochemo! ba ti! t'an Dios 
ya! ti pañimil Macedonia ba i c'aba'. 
2 Aunque ti! ñusayob yoque tsats tyac bA 


i wocol pero wen c'ajacñayob i yoj. 
Aunque wen p'ump'uñob pero ti wen 


yaq'ueyob i majtyan tyaq'uin che! bajche' 
mi wen chumulob ti' cha'leyob. 

3 Tsa'ix quila bajche' ti ujti. Ti yaq'ueyob 
bajche' yonlel ch'ujbi i yaq'uen. Ti más 
ac'ayob bajche' ch'ujbi i yaq'uen yubil 
cha'an cha'ach ti bajñel mula i yac'ob. 

4 Ti' c'ajtibeyon lojon ti wocol t'an 
cha'an mi lojon caq'ueñob cha'an i 
cotyan hermañujob ti tyaq'uin je'el. 

5 Más on ti yaq'ueyob bajche! ti lojon c 
pensali mi quejel i yaq'uen tyaq'uin. 
Ñaxan ti yaq'ueyob i bA lac Yum. Ti wi'il 
ti yaq'ueyoñob i ba cha'an i cotyañon 
lojon ti troñel cha'an jiñach bajche! yom 
Dios. 

6 Cha'an ti caj cha'ach ti yaq'ueyob 
ofrenda ti lojon j c'ajtibe Tito cha'an i 
tyalel ya! ba! añetla cha'an la! ts'actisan 
la! loc'san jini majtyan tyaq'uin tsa! ba la! 
wa ña!tya la! loc'san che! ñac Tito ti 
tyejchbeyetla la! loc' jini ofrenda ti 
yamba jabil. 

7 Wen c'ajquemetla ti pejtyelel wen tyac 
bA troñel: Mi la! wen ch'ujbin Dios. Wen 
la! wujil cantisa. Wen mi la! ch'am'en i 
sujmlel. Ti pejtyelel la! pusic'al mi la' 
cha'len cotyaya. Mi la! wen p'untyañon 
lojon. Wale iliyi yom tyo mi la! wen loc! 
ofrenda je'el. 

8 Ma'ix mic wersa xiq'uetla cha'an la! loc! 
ofrenda. Com jach mi la! ña'tyan ti 
pejtyelel i pusic'al ti' cha'leyob cotyaya 
jini ya! ba año! ba ti Macedonia che! ti 
yac'ayob ofrenda. Tsiquilach ti! cha'leyob 
p'untyaya. Chancol jach c subeñetla 
cha'an tsictiyic mi melelach chancox la' 
cha'len p'untyaya je'el. 

9 Com mi la' ña'tyan i yutslel i pusic'al 
lac Yum Jesucristo. Aunque wen chumul 
Jesucristo ti yac'a i ba ti ajñel ti 
p'ump'un cha'an ti! wen p'untyayonla. 
Cha'an ti caj ti ajni ti p'ump'un 
Jesucristo mi la cajñel ti chumul yubil. 

10 Mic subeñetla bajche! mic pensalin 
cha'an la! wenlel. Weñach bajche! ti queji 
la! loc' jini ofrenda ti yamba jabil. Mach 
cha'anic jach ti la' loc'o ofrenda pero ti 
pejtyelel la! pusic'al ti la! much'qui 
tyaq'uin. 

11 Wale yom mi la! jolontisan la! loc' jini 

ofrenda ti pejtyelel la! pusic'al che! 
bajche! ti queji la! loc! ti pejtyelel la' 
pusic'al ti yamba jabil. Jiñach che! 
bajche' yonlel an yom mil la! ts'itya' loc! 
cha'an la! wac! ofrenda mi on o mi mach 
onic la! cha'an. 

12 Mi an majch ti pejtyelel i pusic'al yom 
i yaq'uen majtyan tyaq'uin aunque ma'ix 
cabal i cha'an, weñach mi! yilan Dios. 
Yom mi la caq'uen ts'itya' bajche! yonlel 
an lac cha'an. Ma'ix más i yonlel mi' 
c'ajtin Dios bajche' an lac cha'an. 

13 Mach yom mi la' ñusan wocol cha'an ti 
caj chancox la! cotyañob yaño' ba ti cha 
ba yom i cha'añob mi ma'ix jasal la' 
cha'an. 

14 Pero yom mi laj cotyan yaño' ba 
cha'an junlajal mi yajñel la quic'ot. Wale 
iliyi añach la' cha'an cha'an la' cotyan 
jini an tyo ba yom i cha'añob. Ti yamba 
ora che' an i cha'an ch'ujbi i cotyañetla 
che' an tyo yom la' cha'an. Che' jini 
junlajal mi la! wajñel ti wen. 

15 Che! bajche! an ti Ts'ijbubil ba i T'an 
Dios: Jini am ba cabal i cha'an ma'ix cha 
ba ti! cayle i cha'an. Jini am ba ts'itya! 
jach i cha'an ma'ix cha ba yom tyo i 
cha'an. 


Tito yic'ot i pi'al ti troñel 


16 Pero wocox i yala Dios, Dios ti yaq'ue 
i pensalibeyetla la' wenlel jini Tito che' 
bajche' mic pensalibeñetla la' wenlel 
je'el. 

17 Ti' ch'ama ti' wenta Tito cha'an i 
tyalel ya' ba' añetla che' bajche' tic wa 
pensali cha'an mi tyalel. Pero cha'an i 
bajñel mi' wen pensalin la' wenlel, wale 
yom i bajñel tyalel i q'ueletla cha'an 
cha'ach ti' bajñel pensali. 

18 Che! yic'ot Tito chancox lojon c 
choque' tyalel juntiquil hermañu chancol 
ba i yajlel ti wen ba t'an cha'an ti wen bA 
i troñel ti pucol jini t'an cha'an laj 
cotyantyel. Chancol i tyajtyal ti wen ba 
t'an ti hermañujob ti pejtyelel templo 
tyac. 

19 Mach jinic jach cha'an ti wen ba i 
troñel pero ochemo' ba ti! t'an Dios ti 
yajcayob jini hermañu cha'an mi majlel 


lojon quic'ot che! mi lojon c ch'ame! 
majlel jini lac ofrenda tsa' ba lac 
much'qui cha'an mi tsictiyel i ñuclel lac 
Yum. Cha'an mi tsictiyel je'el ti pejtyelel 
la' pusic'al mi la' cotyan yaño' ba. 

20 Com lojon c pi'al ti xambal cha'an 
ma'an majch ch'ujbi i tyejche' t'an cha'an 
ti jini cabal tyaq'uin chancol ba lojon c 
ch'ame' majlel. 

21 Como chancox lojon c jop' c cha'len ti 
wen jini much'quiya tyaq'uin. Mach i 
bajñelic cha'an mi tsictiyel ti! tyojlel lac 
Yum mi wen ti lojon c cha'le pero cha'an 
mi tsictiyel ti! tyojlel pejtyelel 
quixtyañujob je'el. 

22 Mi quejel lojon c choque! majlel je'el 
yic'otyob yamba juntiquil la quermañu. 
Tsa'ix lojon cabal quila ti! cha'libe i 
troñel Dios ti pejtyelel i pusic'al. Pero 
wale iliyi más tyo ti pejtyelel i pusic'al 
cha'an chancox i pensalin mi quejel la! 
más wen ac! jini ofrenda cha'an cotyaj. 
23 Mi an majch mi' c'ajtibeñetla cha'an 
jini Tito, subeñob cha'an c pi'al ti troñel 
Tito. Mi' cha'len troñel quic'ot 
cha'añetla. Mi an majch mi' c'ajtibeñetla 
cha'an jini yamba hermañujob, subeñob 
chocolob tyalel cha'an ti ochemo' ba ti' 
t'an Dios ti templo tyac. Mi yac'ob ti ñuc 
Cristo, che'etla. 

24 Jini cha'an pas'eñob Tito yic'ot i pi'al 
ti xambal cha'an chancox la! wen 
p'untyañob, cha'an mi tsictiyel ya' ba'an 
ochemo' ba ti! t'an Dios ti templo tyac. 
Tsiquilach che' jini añach cha ba och ti 
lojon c tyajayetla ti wen ba t'an como 
tijicñayon lojon cha'an ti jatyetla. 

9 1 Mach wersa mic ts'ijbubeñetla 
cha'an c xiq'uetla la' waq'uen 
ofrenda hermañujob ochemo' ba ti! t'an 

Dios. 

2 Como cujil isujm la! wom la! waq'ueñob 
i cotyAntyel ti pejtyelel la! pusic'al. 
Chancox c bele! subeñob jini año! ba ti 
pañimil Macedonia ba i c'aba' c'ajacña 
coj cha'an jatyetla añet ba la ti pañimil 
Acaya ba i c'aba'. Chajpabiletixla c'ala 
jump'ej jab wale cha'an la! waq'uen jini 


Ofrenda cha'an hermañujob 

cotyaj. Jin cha'an cabal jini año! ba ti 
Macedonia tsa'ix i ch'ejlisayob i bA 
cha'an i cha'len cotyaj je'el cha'an ti caj 
ti pejtyelel la! pusic'al chancox la! wac! 
ofrenda jatyetla je'el. 
3 Pero chancol tyo c choque! tyAlel ya! 
ba! añetla jini hermañujob cha'an i 
c'ajtisabeñetla cha'an jini ofrenda tsa! bA 
la! wa ala mi quejel la! loc'. Cha'an 
melelach tsa'ix la! loc'o ofrenda che! 
bajche' tic wa subeyob mi quejel la! 
loq'ue'. 
4 Ame majlic hermañujob loq'uem ba ti 
Macedonia mi c'otyel quic'ot che' mi 
lojon c ñumel majlel cha'an mic ch'ame' 
majlel jini ofrenda. Mi quejel i q'uele' 
max tyo ba'an ts'acal jini la' wofrenda. 
Quisintic mi quejel lojon cubin che' tsa'ix 
c lolon wa ala chajpabiletix la. Más 
quisintic tyo mi quejel la' wubin mi max 
tyo ti la' loc'o. 
5 Jin cha'an tic pensali c'ajnibal i ñaxan 
ñumel jini hermañujob i jula' añetla. 
Che' jini mi' c'ajtisabeñetla la' loc' jini 
ofrenda tsa'ix ba la! wa ala mi quejel la! 
loc'. Che! jini tsa'ix la! wa loc'o jini 
ofrenda che' mi lojon j c'otyel. Tsiquilach 
i yutslel la' pusic'al la' cha'len cotyaj che' 
jini. Tsiquil ma'ix mi lojon c xiq'uetla 
pero ti la! bajñel pusic'al ti la! wac'a jini 
ofrenda. 
6 C'ajtisanla jini wa albil ba t'an mu! bA 
yAlob: Jini ts'itya' bA mi pac', ts'itya jach 
mi quejel i c'aje' je'el. Jini on ba mi 
paq'ue' on mi quejel i c'aje' je'el, che'ob. 
7 Jujuntiquil yom i yac' majtyañal che! 
bajche' ti' pensali ti' bajñel pusic'al. 
Mach ti ch'ajyemlelic i pusic'al mi 
cha'anic ti xijq'ui mi wersa yac' ofrenda. 
Pero Dios mi! p'untyan jini mu! ba i yac! 
ti pejtyelel i pusic'al. 
8 Dios ch'ujbi i yaq'ueñetla i yonlel cha 
ba yes yom la' cha'an cha'an ti yutslel i 
pusic'al. Che' jini, bej an pejtyelel cha ba 
yom la' cha'an yic'ot añach cabal cha'an 
la' cotyan yaño' ba ti cha ba jach ba 
cotyaj je'el. 
9 Che' bajche' mi yal ti Ts'ijbubil ba i 
T'an Dios: 

An jini ti pejtyelel ba i pusic'al mi 


yaq'uen cabal i majtyan 
p'ump'uño! bA. 
Mach ñajayic i cha'an Dios jini wen 

ba i cha'libal. 
10 Dios mi yaq'ueñonla pac' cha'an lac 
paq'ue' yic'ot wen ba c'ajbal cha'an laj 
c'uxe! yic'ot cha'an lac cha! paq'ue! 
yamba je'el. Cha'ach je'el mi yaq'ueñonla 
pejtyelel cha ba yom ba cha'an la! 
paq'ue' yubil che! mi la! waq'uen yaño! 
ba cha ba yom i cha'an. Dios mi yaq'uen 
i colel je'el tsa! ba la! pac'a wen ba la! 
cha'libal yubil cha'an mi la' c'aje' je'el 
wen tyac ba la! cha'libal yubil che! mi la' 
cha'len cotyaj. 
11 Che! añach cabal cha ba an la! cha'an 
ch'ujbi la' bej aq'uen cabal i majtyan 
yaño! ba ti pejtyelel la! pusic'al. Cabal 
hermañujob mi quejel i suben Dios 
wocox i yala cha'an ti jini ofrenda mu' ba 
la' choque' majlel quic'ot lojon. 
12 Como che' mi la caq'ueñob i 
cotyantyel, mach i bajñel jach chancol la 
caq'uen cha ba yom i cha'añob jini 
hermañujob pero chancol la caq'uen 
cabalob i suben Dios wocox i yala. 
13 Jini hermañujob, mi quejel i subob 
ñucach Dios. Mi' tsictisabeñob je'el 
chancox la' wen ch'ujbiben i t'an Cristo 
cha'an jini cotyaj mu! ba la! choque! 
majlel. Che! je!el mi! q'uelob ti ñuc Dios 
cha'an ti cabal ba i majtyan mu! ba la! 
chocben majlel yic'ot i cha'an yaño' ba 
je'el. 
14 Che! jini mi quejel i tyajetla ti oración 
je'el. Mi quejel i wen p'untyañetla cha'an 
ti ñoj ñuc ba i yutslel Dios tsiquil ba 
cha'añetla. 
15 Wocoxi yala Dios tsa'ix i yaq'ueyonla 
yoque ñuc ba lac majtyan mach'a ch'ujbi la 
cal bajche' an i ñuclel como yoque ñoj ñuc. 


An i p'atyalel i t'an Pablo como yajcabil ba 
ajsubt'an ñumel 
1 1 Joñon Pablojon. Mi quejel c 
0 subeñetla cha'an ti peq'uisa i ba 
Cristo yic'ot cha'an ti yutslel. Mi yalob 
wen pec'onix che' ya' añon la' wic'ot 


pero wen ch'ejlon mic cha'len che' ñajt 
añon. Che! mi lolon yAloñoñob. 

2 Mic subeñetla ti wocol t'an cha'an 
ma'ix mi la! lolon waq'ueñon c wersa 
pas'en cha'tiquil uxtiquiletla mi ch'ejlon 
che! mi quejel c tiq'uetla che! mi quejel j 
c'otyel c jula' añetla. Como cha'tiquil 
uxtiquiletla mi la! lolon al chancolon jach 
lojon ti troñel cha'an jach com lojon. 
Com c pas'eñob i p'atyalel c t'an mi 
cubin cha'an mach'an mi lolon bej tyajon 
ti' t'an. 

3 Melel, quixtyañujon jach lojon je'el 
pero ma'ix mic jop' cajñel ti tyoj ti lojon 
c bajñel c p'atyalel che! bajche' mi lolon 
jop' i cha'len jini i cha'año' ba mulawil. 
4 Como i tronijib cha'an contrajiya mu! 
ba lojon j c'añe' mach i cha'anic ili 
mulawil. Pero mi lojon j c'añe' p'atyal bA 
tronijib i cha'an ba Dios cha'an mi 
jisantyel i p'atyalel jini mu' ba i 
mactyabeñob quixtyañujob i ch'ujbiñob 
Dios. 

5 Che! jini mi lojon quisan cabal t'an mu! 
bA i tyajob ti mach'a wen ba t'an Dios 
yic'ot cha ba yes mu' ba yaq'uen i chan 
isan i ba, mu' ba i mactyabeñob i 
ch'ujbiñob Dios. Mi lojon caq'uen ti' 
wenta Cristo tsucul tyo ba i pensal 
quixtyañu cha'an mi' ch'ujbiñob Cristo. 
6 Chajpabilon lojon caq'uen i xot'e i mul 
ti pejtyelelob mach ba ba'an mi' ch'ujbin 
t'an che' tsa'ix la' yoque ch'ujbi t'an ya' 
ba' añetla. 

7 Jatyetla mi la! lolon pensalin la! q'uele! 
bajche' an quixtyañu. Mi an majch mi' 
ña'tyan ti! bajñel pusic'al yoque i 
cha'añach Cristo yom i ña'tyan i 
cha'añon lojon Cristo je'el. 

8 Aunque chancox c pas c ba ti ñuc yubil 
mi la' wubin che' mi cal añach lojon i 
p'atyalel c t'an pero ma'ix quisintic mi 
cubin. Tsa'ix i yaq'ueyon lojon i p'atyalel 
c t'an lac Yum cha'an mi la' xuc'tyal, 
mach cha'an mi la' jisantyel. 

9 Mach com mi la' lolon ña'tyan chancol 
jach c jop! c bac'tisañetla ti cun. 

10 Como mi yalob ti i jun ch'ejl mi' 
cha'len t'an. P'atyalach mi' cha'len. Pero 
che! ya'an, c'un yilal, che'ob. Ma'ix i 
c'ajnibal i t'an, che'ob. Che' mi' lolon 
yaloñob. 


11 Pero jini mu! ba i yale' che! bajche' 
jini, yom i ña'tyan je'el che! bajche' 
ch'ejlon yubil che' mic ts'ijbun jun che' 
ñajt añon lojon cha'ach ch'ejlon je'el che! 
ya' añon la' wic'ot. Cha'ach mi quejel 
lojon c cha'len tyoj isaya che! bajche! tic 
ts'ijbubeyetla. 

12 Ma!ix mi cal mi ñoj weñon bajche' jini 
mu' ba i tyajob i ba ti wen ba t'an. Mi 
lolon lajob i ba bajche' mi' cha'len 
lajalob jach ba i pi'alob. Leco bajche' mi' 
cha'leñob che' mi' laje' i ba i ñuclel yic'ot 
yamba i pi'al. 

13 Ma!ix mic sub lojon c ñuclel cha'an ti 
jini mach'a c t'an ti yubibon lojon. 
Diosach tsa! bA pas'eyon lojon ba! jaxal 
jini troñel tsa' ba aq'uentiyon lojon tic 
wenta. Ti yaq'ueyon c cha'len lojon c 
troñel c'ala ya' ba' añetla ya' ti Corinto. 
14 Jin cha'an ma'ix chancol lojon c más 
ñumel majlel ba! ti' pas'eyon lojon c 
troñel Dios como tsa'ix lojon c cha'len 
troñel ya! ba' añetla. Joñon ñaxan ti 
c'otiyon lojon ti troñel ya! ba! añetla 
cha'an lojon c subeñetla i t'an Cristo. 

15 Matix mi lojon c sube' lojon c ñuclel ti 
i troñel ti subt'an yaño' ba che! bajche' 
mi lojon c troñelach. Pero mi lojon c 
pijtyan cha'an mi la! más ch'ujbin cha'an 
más ch'ujbi lojon c cha'len troñel la! 
wic'ot. Pero ya! jach mi lojon cha'len 
troñel ya! ba! ti yaq'ueyon lojon c cha'len 
troñel Dios. 

16 Ti wi'il com lojon c cha'len troñel ya! 
ti jumpatlel ya' ba' añetla. Che' jini mi 
lojon c puque' majlel jini t'an cha'an laj 
cotyantyel. Pero ma'ix mi lojon c tyaje! 
lojon c ñuclel cha'an ti troñel yaño' ba 
ajcantisajob. 

17 Mi an majch yom i sub i ñuclel la' i 
sube' i ñuclel lac Yum. 

18 Como ma'ix i ñuclel quixtyañu cha'an i 
bajñel tyaj i ba ti wen ba t'an. Pero 
añach i ñuclel jini mu' ba i tyajtyal ti 
wen ba t'an ti lac Yum. 


Pablo yic'ot jini xlot ba ajsubt'añob ñumel 

1 1 1 Chancol tyo ti bej t'an Pablo. 
Ti yala: Muq'uic la' poj 

cuchbeñon cha'an c ts'itya' sub c ñuclel. 

Com mi la! poj cuchbeñon ti wen jini 
t'an. 

2 Como mic wen pensalin la! wenlel. 
TyAlem jini c pensal ti Dios. Tsa'ix 
cac'ayetla Cristo yubil cha'an la! ch'ujbin 
Cristo. Com caq'uetla ti Cristo che! 
bajche' yoque tsiji' bA xc'alal tsa'ix bA 
tyaja juntiquil jach ba i ñoxi'al. 

3 Mic cha'len baq'uen ame añach bajche! 
mi la! wac! la! ba ti lotintyel che! bajche' 
jini lucum jiñach jini xiba ti loti Eva ti 
wen ba i t'an lolon yubil. Ame ti la! 
bajñel pensal jach mi la! ñajt isan la! ba ti 
Cristo cha'an ma'ix mi la! yoque p'untyan 
Cristo ti pejtyelel la' pusic'al. 

4 Como chancox la! lolon wen ñach'tyan 
jini chancol ba i subeñetla yamba 
cAntisa. Chancol i tyalel i lolon subeñetla 
yamba Jesús yubil mach'a ba'an mic 
sube' lojon. Mi la' tyaje' yamba i ch'ujlel 
yubil mach'a ba'an jini tsa' ba 
aq'uentiyetla ti yamba ora. Mi la' lolon 
mulan la! ñach'tyan yamba t'an mach'a 
ba'an jini wen ba t'an cha'an laj 
cotyantyel tsa' ba la' ñaxan ubi. 

5 Chancox la! lolon tsaclen jini mu! ba i 
lolon cuyob i ba ti ñoj ñuc ba ajsubt'añob 
ñumel. Cujil ma'ix más i sajon bajche! 
jini yaño' ba ajsubt'añob. 

6 Aunque ma'ix c'otyajax mic cha'len 
t'an, añach wen ba c ñatyabal. Tsa'ix c 
bej pas'eyetla añach wen ba lojon c 
ña'tyabal ti pejtyelel cha ba jach tic 
cha'le ba' añetla. 

7 ¿Tsa' ba c cha'le mulil che! ti la' 
majtyan jach tic subeyetla i t'an Dios 
cha'an laj cotyantyel? Tsa'ix c peq'uisA c 
ba yubil cha'an mi la' tyaj la' wenlel. 

8 Tic chilbeyob i tyaq'uin yubil jini 
ochemo' ba ti! t'an Dios ti yan tyac bA 
templo tsa! bA i tyojoyoñob yubil che! 
ñac ti yaq'ueyon c majtyan. Pero tic tyaja 
j cotyantyel tsa! ba i yaq'ueyoñob cha'an 
j c'añe' cha'an c cha'len troñel ya! ba! 
añetla. 

9 Che! ya! añon ya! ba! añetla ma'ix tij 
c'ajtibeyetla j cotyantyel mi junticlec che! 
an cha ba tyo yom c cha'an. Jini 
hermañujob tsa' ba juli ch'oyol ba ti 
pañimil Macedonia ti yaq'ueyon cha ba i 


c'ajnibal c cha'an. Cha'ach tic cha'le 
cha'an ma'ix mi la' ñusan wocol tij caj. 
Ma'ix mi quejel j c'ajtiben j cotyantyel ti 
cha ba yes yom c cha'an ya' ba' añetla. 
10 Mic ña'tyan mic ch'am'en i sujmlel 
cha'an Cristo. Cha'ach je'el mic ñatyan 
com ti majtyan jach mic cha'len troñel 
ya! ba' añetla cha'an bej c'ajacña coj mi 
cubin. Ma'ix mi quejel j c'ajtin j 
cotyantyel ti pejtyelel pañimil Acaya ba i 
c'aba' cha'an cha ba yom c cha'an. 

11 ¿Chucoch che' muc'on ti t'an? ¿Cha'an 
ba ma'ix mic p'untyañetla, mi la' wal? 
Mach jiniqui. Como Dios yujil isujm mic 
wen p'untyañetla. 

12 Pero cha'ach tyo mi quejel c bej 
cha'len che' ma'ix mij c'ajtin lojon j 
cotyantyel cha'an cha ba tyo yom c 
cha'an ya! ba! añetla che! mi lojon c 
cha'len subt'an. Che! ma'ix mi lojon c 
ch'ame! c tyojol ti subt'an che! jini mach 
ch'ujbi i lolon ale! jini yom jach ba i chan 
isan i ba cha'an lajal muc'on lojon ti 
troñel. 

13 Pero lot muc'ob che' mi lolon al 
yajcAbil ba ajsubt'añob ñumel. Xlotyob. 
Mu! jach i cuyob i ba ti yajcAbilo! ba 
ajsubt'añob ñumel i cha'an ba Cristo. 

14I tyalelach che! xlotyob. Como Satanás 
je'el mi! cuy i ba ti ajtroñel i cha'an Dios 
tyAlem ba ti panchan mu! ba i pase! i 
saclel. 

15 Jin cha'an i tyalelach cha'ach mi' 
cha'len quixtyañujob je'el mu' ba i 
cha'liben i troñel Satanás. Mi' lolon 
pas'e' i ba ti wen bA quixtyañu mi' 
cha'len. Mi quejel i yaq'uentyel i xot! i 
mul. 


I wocol Pablo cha'an yajcabil ba 
ajsubt'an ñumel 


16 Pablo ti yala: Mic cha' subeñetla: 
Mach yom an majch mi' lolon ña'tyan 
mach'an mic ña'tyan pañimil. Pero mi 
cha'ach mi' lolon pensalin ti! pusic'al, la' 
tyo c pejcañetla che' bajche' mach'an mic 
ña'tyan pañimil cha'an mic poj pas c bA 
ti ñuc yubil. 

17 Ma!ix mi cal che! bajche' jini cha'an 
cha'ach ti xiq'uiyon cale' lac Yum. Pero 

che! bajche! mach'an mic ña'tyan pañimil 
muc'on ti t'an che! mic ts'itya' pas c ba ti 
ñuc. 

18 Melel an cabal mu! bA i chan isan i ba 
cha'an ti caj cha ba mi yujtyel wa! ti 
mulawil. Cha'ach joñon je'el mi quejel c 
poj pas c ba ti ñuc. 

19 Como cha'an wen añach la! ña'tyabal 
mi la! wubin chancol la! mulan la! 
ñach'tyan locojob. 

20 Como chancox la! lolon cuche' ti 
jump'ej la! pusic'al jini chancol bA 
yotsañetla ti ajtroñel i cha'añob o jini 
chancol ba i xujch'ibeñetla la! cha'an o 
mi jini mu! ba yotsañetla ti! wenta che! 
wen ñuc mi! pas i ba o mu! ba i jats'etla 
ti la' choj yubil che' chancol i lolon 
wajleñetla. 

21 Mij quisnin como ma'ix lojon c ch'ejlel 
yubil cha'an lojon c cha'len che' bajche' 
mi' lolon cha'leñob. Pero ti cha ba jach 
yom i lolon chan isan i ba, joñon je'el mi 
quejel c poj pas c ba ti ñuc. Chancolon ti 
t'an che' bajche' loco ba quixtyañu. 

22 ¿Hebreojob ba jini yaño! bA 
ajcantisajob? Hebreojon je'el. ¿Loq'uemo! 
ba ti junmujch' quixtyañujob i jiñajlel 
Israel? Cha'ach joñon je'el, loq'uemon ti i 
jiñajlel Israel. ¿I jiñajlel ba jini Abraham? 
I jiñajlelon Abraham je'el. 

23 ¿Ajtroñelob ba i cha'an Cristo? Más 
ñumen ajtroñelon tyo i cha'an Cristo 
aunque che' bajche' mach'an mic ña'tyan 
pañimil yubil mic cha'len t'an. Como 
tsa'ix c más cha'le subt'an che! bajche' 
jini yaño' ba ajcantisajob. Tsa'ix i más 
jats'ayoñob. Tsa'ix más cajchiyon. Ti más 
ñumiyon ba! babaq'uen mic sajtyel. 

24 Jo'yajlel ti' jatsayoñob che! puro 
treinta y nueve ti! jats'ayoñob jini lojon c 
pi'Alob jini israelo! bA che! ti yaq'ueyon c 
xot! c mul yubil. 

25 Uxyajlel ti! jats'ayoñob ti tye'. 
Junyajlel ti! juluyoñob ti tyun. Uxyajlel ti 
ochi barco ti mal ja! che! ya! añon. 
Junyajlel ti lojon c ñusa jump'ej q'uin 
jump'ej ac'balel ti pam tyam ba ja! che! ti 
sujp'i ochel ti mal ja! barco. 

26 Cabal tic cha'le ñajt bA xambal. 
Babaq'uen jini colem ja! tyac ti quila che! 


ti ñumiyon ti i pam. Babaq'uen mi' 
xujch'ibeñon cha ba an c cha'an ti 
ajxujch'ob. Babaq'uen mic sajtyel ti' c'ab 
lojon c pi'alob tic lumal yic'ot ti' c'ab 
tyalem ba ti yamba lum tyac ti cubi. 
Babaq'uen mic sajtyel ti lum tyac, ti 
ma'tye'el tyac yic'ot ti colem ja! tyac ti 
cubi. Babaq'uen mic jilel cha'an ti 
quixtyañu mu! ba i cuy i ba ti 
hermañujob ti cubi. 

27 Cabal tic ñusa c lujbel cha'an tic wen 
cha'le tsats tyac ba troñel. Tic ñusa ñoj 
tsats tyac ba c wocol. Cabal ma'an tic 
cha'le wayel. Tic ñusa wi'ñal yic'ot 
tyaquin ti'. Cabal tic cha'le ch'ajb. Tic 
ñusa wocol cha'an tsañal yic'ot che! 
malix jasal c pislel. 

28 Mach jinic jach jini, pero an yan tyac 
ba je'el. An al ba j cuch yubil je'el ti 
jujump'ej q'uin cha'an an tic wenta 
pejtyelel ochemo' ba ti' t'an Dios ti 
templo tyac. 

29 Mi an hermañu mach'a ba'an xuc'ul 
mach xuc'ulonic je'el ti caj mi cubin. Mi 
an majch mi yotsaben i mul juntiquil 
hermañu quisintic mi cubin. Com j 
cotyan mi cubin. Mich'on yic'ot jini tsa! 
ba i xiq'ui i yotsan i mul yubil. 

30 Mi wersa yom mic pas c ba ti ñuc mi 
quejel c sub c ñuclel cha'an ti jini mu! bA 
i tsictisan añach i c'unlel c bac'tyal. 

31 Dios i Tyat lac Yum Jesucristo yom bA 
mi sujbel i ñuclel ti bele' ora yujil isujm 
melelach c t'an mu! ba c sube'. 

32 Che! ñac ya! añon ti lum Damasco bA i 
c'aba' an ñuc ba ye'tyel am ba ti' wenta 
jini rey Aretas ba i c'aba!. Ti! wa'choco 
ajcañatya ti jujump'ej i ti' lum cha'an i 
chucon cha'an mij cajchel. 

33 Pero ti colem chiquib ti' chocoyoñob 
jubel ti lum ti jump'ej chan ba ventana ti 
jumpatlel jini corral i cha'an jini lum. 
Che' jini ti puts'iyon loq'uel ti' c'ab. 


Jini tsa' ba tsictiyi ti' wentyalel ñajal 
1 Pi 1 Ma!ix cha bA yes mic tyaje! 
che! mic tyaje! c ba ti wen bA 
t'an. Más wen mic tyaj ti t'an jini tsa! ba 


quila che' bajche' tic ñajal yic'ot tsa' ba i 
yaq'ueyon c ch'am'en i sujmlel lac Yum. 

2 Mij cañe' juntiquil quixtyañu chancol 
ba i ch'ujbin Cristo. Añach catorce jabil 
wale iliyi ti pajyi letsel c'ala ti yuxlajmlel 
ba chan. Mach cujil mi an ti' bac'tyal o 
mi an jach ti' ch'ujlel che' ti pajyi letsel. 
Dios jach yujil. 

3 Mi an ti' bac'tyal o mi mach'an ti' 
bac'tyal, Dios jach yujil. 

4 Pero cujil ti pajyi letsel ti paraíso ba i 
c'aba' ba! ti yubi t'an wen mucul tyac bA 
mach'a ch'ujbi cha' ajlic wa! ti mulawil 
pero je'el mach yom ba mi cha! subentyel 
yamba quixtyañu yubil. 

s Ch'ujbi c sub c ñuclel cha'an ti jini tsa! 
bA quila pero mach ch'ujbi c bajñel c pas 
c ba ti ñuc. Pero mux poj c pas ti ñuc 
yubil i c'unlel c bac'tyal. Como joñoñach 
tsa! bA pajyiyon ti chan. 

6 Aunque com ctyaje! c ba ti wen ba t'an 
mach tonto t'anic jach jini como melelach 
bajche' mi cale'. Pero ma'ix mi quejel c 
lolon cale! c ñuclel ame an majch mi' 
q'uelon ti más ñucon che! bajche' añon o 
che' bajche' tsa'ix yubi ti cala ti yamba ora. 
7 Ame mic lolon chan isan c ba cha'an 
jini ñoj wen ba tsa! ba aq'uentiyon c 
ch'ame' i sujmlel ti aq'uentiyon c ñusan 
wocol che! bajche' ch'ix ochem tic 
bac'tyal yubil. Tyalem ti Satanás jini c 
wocol cha'an i tyac'lañon. 

8 Uxyajlel tij c'ajtibe lac Yum cha'an mi 
lajmel jini c'ux ba c cha'an. 

9 Pero lac Yum ti' subeyon: Jasal c 
p'untyaya cha'añet. Más mi tsictiyel c 
p'atylel che' ma'ix i bajñel i p'atyalel 
quixtyañu, che! ti' subon lac Yum. Jin 
cha'an c'ajacña coj che! c'uñon cha'an mi 
tsictiyel i p'atyalel Cristo quic'ot. 

10 Jin cha'an c'ajacña coj mi cubin che! 
c'uñon, che! mi! wajleñoñob, che! an c 
wocol, che! mic tyac'lantyel, che! an ñoj 
tsats tyac bA c wocol mu! ba quilan 
cha'an ti caj Cristo. Como che' más 
c'uñon más ch'ujbi i tsictisaben i 
p'AtyAlel Cristo. 


Mi' cha'len pensal Pablo cha'an jini 
ochemo' ba ti' t'an Dios ya! ti Corinto 
11 Tic cha'le bajche! mach'an mic ña'tyan 
pañimil che! ñac tic tyaja c ba ti wen bA 


t'an pero wersa ti la! xiq'uiyon ti t'an 
yubil. Aunque ma'ix ñucon ma'ix más 
ñucob bajche'on jini mu! ba i cuyob i DA 
ti ñoj ñuc ba yajcabilo' bA ajsubt'añob 
ñumel. Pero chancox la! lolon tsaclen 
majlel jini chancol ba i cuyob i ba ti ñoj 
ñuc ba ajsubt'añob ñumel. 

12 Ti tsictiyi mi yoque yajcabilon bA 
ajsubt'an ñumel che! tic pasa i señajlel i 
p'atyalel Dios ti ñuc tyac ba c melbal 
yic'ot babaq'uen bA señajlel che! ñac tic 
cha'le subt'an ya! ba! añetla. Jal tij cuchu 
la! ñajayel. 

13 Matix tij q'uele ti más ñuc jini ochemo! 
ba ti! t'an Dios ti yan tyac ba templo. 
Lajal tij q'ueleyetla ti ñuc. Che! bajche' 
mi ma'ix tij q'ueleyetla ti ñuc yubil che! 
ma'ix tij c'ajtibeyetla la! cotyañon ti cha 
ba yes yom c cha'an. Mi tic 
mich'q'ueleyetla mi la' wubin, 
ñusabeñonla c mul, che! jini. 

14 Wale iliyi chancox c pensalin c jula! 
añetla ti uxyajlel. Ma'ix mi quejel j 
c'ajtibeñetla j cotyantyel. Como ma'ix 
mic pensalin cha ba an la' cha'an pero 
mic pesaliñetla. Como tyatyalob mi' 
cotyañob ti tyaq'uin i yalobilob. Mach 
jinic yalobilob mi' cotyañob ti tyaq'uin i 
tyat. 

15 Ti pejtyelel c pusic'al mij c'añe' c 
tyaq'uin cha'añetla. Jinic tyo mi cac! c ba 
cha'an j cotyañetla cha'an la' wenlel. 
Pero che! más mic p'untyañetla ts'itya! 
jach mi la! p'untyañon yubil. 

16 Pero an tyo jini mu! ba i lolon alob 
cha'an mic mucul ña'tyan bajche' mic 
cha'len. Tic ch'ambeyetla cha ba an la' 
cha'an aunque ma'ix tij c'ajtibeyetla j 
cotyantyel ti cha ba jach yom c cha'an mi 
lolon yalob. 

17 Che! bajche' tsa'ix c lotiyetla yubil mi' 
cha'leñob cha'an ti jini quixtyañu tsa! bA 
c choco majlel ya' ba' añetla. 

18 Tij c'ajtibe Tito cha'an majlic i jula' 
añetla. Tic choco majlel yamba hermañu 
yic'ot. ¿Tsa'ix ba i lotiyetla Tito? ¿Mach 
ba lajal ti ajniyon lojon quic'ot jini Tito? 
Lajalach. 

19 C'o'ojl chancol la! lolon ña'tyan 
chancol lojon c jop! j cotyan c ba ti t'an ti 

la! tyojlel cha'an mi la! q'uelon lojon ti 
wen. Pero mach che'iqui. Pero chancox 
lojon c cha'len t'an ti! tyojlel Dios ti' 
c'aba' Cristo. Pero pejtyelel jini ti lojon c 
cha'le cha'an mi la! xuc!chocontyel ti lac 
Yum, p'untyabilet bA la quermañujob. 

20 Pero añach c baq'uen ame che! mi 
quejel j c'otyel cula! añetla ma'ix mi 
quejel c tyajetla che! bajche' com j 
q'ueletla. Ame mach che'ic añon bajche' 
la' wom la! q'uelon. Añach c baq'uen 
ame an periyal, ame mi la' mich'q'uel 
cha ba an i cha'an yamba, ame mi la! 
mich! q'uel la! ba, ame chancol la' lolon 
bajñel pensalin la! bajñel wenlel, ame mi 
la! jop'ben la! ba la! mul ti tyojlel la' 
pi'Al, ame mi la! lolon tyaj la! ba ti t'an, 
ame chancol la! lolon pas la! ba ti ñuc, 
ame mach wenic añetla che! mij c'otyel 
ya! ba! añetla. 

21 Añach c baq'uen ame che! mi quejel j 
c'otyel ti jula' ya! ba! añetla Dios mi quejel 
i yaq'ueñon cubin ch'ajyem bA. Ame mi 
quejel c wersa cha'len uq'uel che! mij 
q'uel tsa'ix la! wotsa la! mul c'ala wajali. 
C'ala max tyo ti la! caya la! cha'len la! 
tsuculel, la! pejcan yamba winic yamba 
x'ixic. Ame c'AlA tyo mi la! cha'len jini 
mach'a wen tsa! bA la! cha'le wajali. 


Cojix ba t'an tyac yic'ot saludos 

1 3 1 Ti yuxyajlelel mi quejel c tyAlel 

c jula! añetla. Mach yom mi lac 
ch'ujbiben mi an i mul quixtyañu ti! t'an 
jach juntiquil pero yom mi lac ch'ujbiben 
i t'an cha'tiquil o mi uxtiquil tsa! ba i 
yoque ilayob. 
2 Che! ñajt tyo añon mic cha! subeñetla ti 
la! pejtyelel che! bajche' tic wa subeyob 
jini tsa! ba i cha'le mulil che! ñac 
tsajniyon ti cha'yajlel ya! ba' añetla. Che! 
mic cha! tyAlel ma'ix mi quejel j cuchben 
jini tsa! ba i cha'le mulil. Mi quejel c tyoj 
isañob. 
3 Che! jini mi quejel la! q'uele! mi añach i 
p'AtyAlel c t'an. Como la! wom la! ña'tyan 
mi chancol i cha'len t'an Cristo ti joñon. 
Mach lolon t'anic jach mi' cha'len Cristo 
che' mi' tyoj isañetla. Mi' pas'eñetla i 
p'atyalel i t'an. 


4 Melelach c'un Cristo yubil che' ti joc'le 
ti cruz. Pero wale iliyi mi yajñel cha'an 
ti' p'atyalel Dios yic'ot. Cha'ach je'el 
c'uñon lojon quic'ot Cristo pero p'atyalon 
lojon cha'an ti' p'atyalel Dios quic'ot 
cha'an mi lojon c motin ajñel yic'ot 
cha'an mi lojon c tyoj isañetla. 

5 Ña'tyanla mi melelach mi la' ch'ujbin 
Dios. Pensalinla ti la' bajñel pusic'al 
bajche' añetla. ¿Mach'a ba'an mi la' 
ña'tyan Jesucristo mi yajñel la' wic'ot mi 
i cha'añetla? Mi mach'an mi yajñel la! 
wic'ot chancol jach la! lotin la! ba che! mi 
la' wal ochemetla ti' t'an Dios. 

6 Pero c'o'ojl mi la! ña'tyan mach ti ti'ic 
jach mi lojon c ch'ujbin Dios. 

7 Mi lojon c pejcAbeñetla Dios cha'an 
machic la! cha'len jini mach'a wen. Mach 
cha'an tsictiyic mi wen mi lojon c cha'len 
cantisa pero cha'an weñach añetla 
aunque ma'ix lojon c wenlel yubil. 

8 Como ma'ix mi lojon contrajin jini 
yoque melel ba i t'an Dios pero yom c 
tsictisan cha'an melelach i t'an Dios. 

9 Jin cha'an c'ajacña lojon coj mi cubin 
che! p'atyaletla, aunque c'uñon lojon 
yilal. Muc'on lojon ti oración cha'an más 
mi la' xuc'tyal ti' t'an Dios. 

10 Ñaxan tyo mic wa ts'ijbubeñetla ili jun 
che! max tyo cha! ajñon cha'an mi la! tyoj 
isan la! bA. Cha'an che! mij c'otyel mach 
wersa mic tsatsa xiq'uetla ti! p'atyalel c 
t'an. Ti yac'on c p'atyalel lac Yum cha'an 
mi la! xuc'tyal. Mach cha'anic mi la! 
jisantyel. 

11 Wale hermañujob, ajñenla che! 
c'ajacña la! woj mi la! wubin. Jop'ola la! 
wajñel ti xuc'ul. La! aq'uentiquetla i ñuc 
isantyel la! pusic'al. Ajñenla ti uts yic'ot 
ti' ñach'tyalel la! pusic'al. La! ajnic la! 
wic'ot i ñach'tyalel la! pusic'al yic'ot 
p'untyaya tyalem ba ti Dios. 

12 Aq'uen la! bA saludos che! bajche' mi 
la! bele! cha'len. 

13 Pejtyel hermañujob mu! ba i ch'ujbin 
Dios mi! chocbeñetla tyalel saludos. 

14 La! ajniquetla ti yutslel i pusic'al lac 
Yum Jesucristo, yic'ot ti' p'untyaya Dios 
yic'ot mi la! motin ajñel ti uts yic'ot ti 
Ch'ujul ba i Ch'ujlel Dios. Amén. 


PABLO TI' TS'IJBU JUN CHA'AN JINI AÑO! BA TI 
GALACIA 


Pablo mi' ts'ijbubeñob jun ochemo' ba ti' 
t'an Dios ya' ti Galacia 
1 1 Joñon Pablojon. YajcAbilon bA 
ajsubt'an ñumel. Mach'an ti 
yajcAyon winicob mi jinic ti' chocoyon 
tyalel je'el. Jesucristo ti' bajñel yajcayon 
yic'ot Dios i Tyat tsa! ba i tyeche loq'uel 
Jesucristo ba'an sajtyemo! bA. 
2 Joñon quic'ot ti pejtyelel hermañujob 
WA! ba añob quic'ot mi lojon c ts'ijbun 
jun cha'an ochemet ba la ti! t'an Dios mu! 
ba la! much'quin la! ba ya! ti pañimil 
Galacia bA i c'aba'. 
3 Com mi la! ch'am i yutslel Dios yic'ot i 
ñach'tyalel la! pusic'al tyalem ba ti Dios 
lac Tyat yic'ot ti lac Yum Jesucristo. 
4 Jini ti yac'a i ba ti sajtyel cha'an ti caj 
lac mul cha'an i cotyañonla loq'uel ti' 
p'atyalel i simaronlel am ba ti ili mulawil 
cha'an che' yom Dios lac Tyat am ba ti 
panchan. 


S La! sujbic i ñuclel Dios ti bele! ora. 
Amén. 


Ma'an yamba wen ba t'an 
cha'an laj cotyantyel 


6 Tyoj bac'ñajelon mi cubin che! ti saj ora 
jach la! wom la! cha! caye! Dios. Jiñach 
Dios tsa! ba i pAyayetla la! ch'ujbin 
cha'an ajcotyayajAch la! cha'an Cristo, 
cha'an ti! p'untyayonla. Chancolix la! 
lolon q'uel ti ñuc yamba t'an cha'an mi 
la! ña'tyan mi quejel la! tyaj la' 
cotyantyel mi la! lolon al. 

7 Ma'ix yamba wen ba t'an cha'an laj 
cotyantyel. Pero an jini chancol ba i 
satbeñetla la' pensal. Yom i q'uexob jini 
wen ba t'an cha'an laj cotyantyel. 

8 Pero mi an majch mi' subeñetla yamba 
t'an cha'an laj cotyantyel mach ba ba'an 
ti lojon c subeyetla, la' chojquic ti Dios. 
Mi joñoñic o mi ajtroñelic i cha'an Dios 
ch'oyol bA ti panchan mi ti! subu yambA 


t'an cha'an laj cotyantyel, la! chojquic ti 
Dios. 

9 Tsa'ix c subeyetla ti yamba ora pero 
mic cha! subeñetla: Mi an majch mi' 
lolon subeñetla yamba t'an cha'an laj 
cotyantyel mach'a ba'an tic subetla, la' 
choquic ti Dios jini quixtyañu. 

10 Tsiquil che' mi cal che' bajche' ujtel 
cale! cha'an mach'an mi caq'uen i 
q'uelon ti wen quixtyañu pero mi caq'uen 
i q'uelon ti wen Dios. Muq'uic c sajcan c 
wenlel ti quixtyañujob, mach ajtroñelon i 
cha'an Dios, che' jini. 


Cha'an bajche' ti otsanti Pablo ti 
ajsubt'an ñumel 


11 Pero la! wujil isujm hermañujob mach 
i bajñel pensal quixtyañu ili wen ba t'an 
cha'an laj cotyantyel mu! ba c sub. 

12 Mach'an ti subentiyon jini wen t'an 
cha'an ti quixtyañu. Mach'an majch ti' 
cantisayon ti jini t'an. Pero i bajñel 
Jesucristo ti yaq'ueyon j cañe' i sujmlel. 
13 Tsa'ix la' wubi bajche' ti ajniyon ti ñaxan 
che! ñac tic ch'ujbi jini mu' ba i ch'ujbin 
lojon c pi'alob jini israelob. La' wujil 
bajche' tic wersa tyac'layob jini ochemo' bA 
ti' t'an Dios. Tic jopo quisañob. 

14 Más cajq'uemon ti jini t'an tsa! bA 
lojon c ch'ujbi bajche' cabal c pi'alob ti 
colel israelon ba lojon, como más ts'acal 
tic jac'a i costumbre lojon c yumob ti ñoj 
oniyi. 

15-16 Pero Dios ti yajcayon che! max tyo 
ti ch'ocayon. Cha'an ti' wen p'untyayon 
ti' payayon cha'an c ch'ujbin 
ajcotyayajach c cha'an Cristo. Che! jini 
cha'an che' yom i pusic'al Dios ti 
yaq'ueyon j cañe' i Yalobil cha'an mic 
sube' majlel i t'an cha'an i Yalobil ba'an 
jini mach ba c pi'alob jini mach ba 
israelob. Che! ñac ti yaq'ueyon j cAñe! i 
Yalobil mach'an ba' saj tsajniyon j 
c'ajtiben i sujmlel jini t'an. 

17 Mach'an ti majliyon ti Jerusalén 
cha'an mic tyaj j cantisantyel ti jini 
ñaxan ba yajcabilo' ba ajsubt'añob 
ñumel. Pero ora jach ti majliyon ti 
pañimil Arabia ba i c'aba' cha'an mi 
cajñel tic bajñel. Ti wi'il tyo ti cha' 
c'otiyon ti Damasco. 

18 Ma'an poj cha' tsajniyon ti Jerusalén 
c'ala uxp'ej jab. Che' ñac cha' tsajniyon 
ya! tij caña Pedro. Ya'i tic ñusa quince 
días quic'ot. 

19 Pero ma'an tij caña yamba yajcabilo! 
ba ajsubt'añob ñumel ti jim ba ora. Jini 
jach tyo tij caña yamba juntiquil yajcabil 
ba ajsubt'an ñumel Jacobo i yijts'in ba 
lac Yum. 

20 Mic subeñetla che' Dios mi' q'uelonla 
cha'an melelach jini chancol bA c 
ts'ijbubeñetla. 

21 Ti wi'il tsajniyon ti pañimil tyac Siria 
yic'ot Cilicia ba i c'aba' tyac. 

22 La quermañujob mu! ba i much'quiñob 
i ba i cha'an Cristo ya' ba añob ti pañimil 
Judea ba i c'aba' mach'an ti! cañayoñob. 
23 Jini jach ti yubiyob ti alol: Jini tsa' ba 
i ñaxan tyac'layonla wale chancol i sub 
ñumel jini t'an yom ba mi lac ch'ujbin 
cha'an ajcotyayajach lac cha'an Cristo. Ti 
yamba ora yom i jisan jini t'an, che'ob. 
24 Ti' subeyob Dios wocolix i yala 
cha'añon cha'an wale chancol c ch'ujbin 


je'el. 
2 1 Che' ñac ñumenix catorce jabil 
cha! tsajniyon ti Jerusalén ti 
cha'yajlel. Tsajni quic'ot Bernabé. Tic 
paya majlel quic'ot Tito je'el. 
2 Cha! tsajniyon ya! ba'an lojon c pi'alob 
israelob. Como Dios ti' xiq'uiyon majlel 
cha'an wersa yom mic majlel. Ya' ti 
Jerusalén ti lojon c much'qui lojon c bA 
quic'ot jini año! bA ye!tyel cha'an 
hermañujob. Tic subeyob ti i bajñelob 
jini t'an cha'an laj cotyantyel mu! ba c 
subeñetla mach ba israelet ba la cha'an 
mi' ña'tyañob cha'an weñach tic 
subeyetla i t'an Dios cha'an mach lolomic 
jach tic cha'le toñel o cha'an mach 
lolomic jach mic bej cha'len troñel. 


Weñach ti yilabeyob i toñel Pablo 


3 Pero mi jinic Tito tsajni ba quic'ot 
mach'an ti xijq'ui cha'an mi tsejpel i 
pachalel aunque mach israel ba 
quixtyañu jini Tito. 

4 Melelach, an jini tsa! ba i lolon subu i ba 
ti ochemo' ba ti! t'an Dios tsa! ba mucul 
otsAyob i ba lojon quic'ot. Ti! xiq'uiyob 
Tito cha'an mi tsepbentyel i pachalel. Ti 
ochiyob cha'an yom jach i q'uelob bajche' 
añonla che' añonla ti Cristo Jesús. Yom i 
cha' chuconla yubil cha'an mi lac jac'ben 
jini oniyix ba mandar. 

5 Pero mach'an ti lojon c saj ch'ujbibe 
bajche' ti' xiq'uiyon lojon como com 
lojon mi cañatyantyel jini melelach ba 
t'an cha'an laj cotyantyel cha'añetla. 

6 Pero jini ñuc ba i ye'tyel cha'an jini 
ochemo' ba ti! t'an Dios ma'an ti' 
subeyon lojon yamba t'an yom ba mi 
lojon j cantisañetla. Aunque ñuc i ye'tyel 
mach'an mic pensalin mi ñuc como 
junlajal mi' q'uel quixtyañujob Dios. 

7 Ma'an ti! subeyoñob yamba t'an yom bA 
mij cantisañetla. Pero ti' ña'tyayob 
cha'an Dios ti yaq'ueyon tic wenta cha'an 
mic majlel ti subt'an ya' ba' añetla cha'an 
mic subeñetla jini wen ba t'an cha'an laj 
cotyantyel ba'an mach ba israelet la. 
Cha'ach bajche' ti aq'uenti ti' wenta 
Pedro i sub majlel jini jach ba t'an ba'an 
jini israelob. 

8 Como jini jach ba Dios tsa' ba i choco 
majlel Pedro cha'an yajcaAbil ba ajsubt'an 
ñumel ba'an lojon c pi'alob jini israelo' 
ba, ti' chocoyon majlel je'el ya' ba' añetla 
jini mach ba israeletla. 

9 Jin cha'an jini Jacobo, Pedro yic'ot 
Juan mu! bA i q'uejlel ti ñuc bA ye!tyel 
cha'an ochemo' ba ti! t'an Dios ti' 
ña'tyayob cha'an Dios ti yaq'ueyon c 
troñel. Ti' chucbeyoñob j c'ab quic'ot 
Bernabé cha'an tsiquil uts lojon quic'ot, 
cha'an junlajal ti' ña'tyayob cha'an mi 
lojon c majlel ti subt'an ba'an jini mach 
ba israelob. Jini mi majlelob ti subt'an 
ba'an jini israelo' ba. 

10 Jini jach ti' subeyon cha'an mi lojon j 
cotyañob jini p'ump'uño' bA. Jiñach tsa! 
ba c wa ña'tya c cha'len ti pejtyelel c 
pusic'al. 

Pablo ti! tiq'ui Pedro ya! ti Antioquía 


11 Pero che! ñac ti majli Pedro ti lum 
Antioquía ba i c'aba', ya! añon je'el. Tic 
tiq'ui ti' tyojlel hermañujob, como mach 
wen bajche' ti! cha'le. 

12 Como weñach ti' ñaxan cha'le. Ti' 
cha'le uch'el Pedro yic'ot jini mach ba 
israelobic jintyo ti c'oti cha'tiquil uxtiquil 
i pi'alob jini Jacobo. Che! jini ti xuc'ul 
caya i cha'len uch'el yic'otyob jini 
mach'a israelob. Como ti! lolon bac'ña 
jini yamba israelo' ba mu' ba i lolon 
wersa xic'ob i ch'amob tsep pachalel 
cha'an i cotyantyel jini mach ba israelob. 
13 Che! jini, jini yamba ochemo' ba ti! 
t'an Dios israelo' ba ya' ti Antioquía lajal 
ti' lolon cha'leyob ti cha'chajplel i pensal 
je'el. Jinic tyo Bernabé je'el ti lotinti. 
Lajal ti' caya uch'el yic'ot jini mach ba 
israelob. 

14 Pero che' ñac ti quila mach wen ti 
ajniyob che' bajche' mi' cantisañonla jini 
melel ba t'an cha'an laj cotyantyel, tic 
sube jini Pedro ti' tyojlel ti pejtyelel 
much'quibilo' ba: Jatyet israelet. Cha'an ti 
a ch'ujbi ajcotyayajach a cha'an Cristo ti 
ajniyet che' bajche' jini mach ba israelob, 
mach che'ic bajche' juntiquil israel bA. 
Pero wale chancol a xic' jini mach bA 
israelo! ba i yajñel che! bajche' israelob 
mu' tyo ba i bej ch'ujbiben jini oniyix bA 
mandar. Mach wen bajche' ma' cha'len, 
cho'on tic sube. Che' ti yala Pablo. 


Junlajal jach mi cotyantyel 
quixtyañujob 


15 Pablo ti' sube Pedro: Joñonla israelon 
ba la ti ch'ocayonla. Mach'an mi lac 
cha'len jini mulil tyac mu! ba i bej 
cha'len jini yaño' ba mach ba ba'an mi' 
ña'tyañob. 

16 Pero la cujil mach'an majch mi q'uejlel 
ti tyoj ti Dios cha'an ti caj ti' cha'le cha 
ba mi' xic' jini mandar i cha'an Moisés. 
Jini jach mi q'uejlel ti tyoj mu' ba i 
ch'ujbin ajcotyayajach i cha'an 
Jesucristo. Jin cha'an joñonla israelon ba 
la je'el ti lac ch'ujbi ajcotyayajach lac 
cha'an Jesucristo cha'an mi' q'uelonla ti 


tyoj Dios che' mi lac ch'ujbin. Mach'an 
mi laj q'uejlel ti tyoj cha'an ti lac cha'le 
jini mu! ba i xic'onla lac cha'len jini 
mandar. Como mach'an majch mi q'uejlel 
ti tyoj ti Dios cha'an ti caj ti' ch'ujbibe 
cha ba mi' xic' jini mandar. 
17 Che' la com laj q'uejlel ti tyoj ti Dios 
cha'an mi lac ch'ujbin ajcotyayajach lac 
cha'an Cristo, mi lac tsictisan cha'an lajal 
xmuliloñachla je'el che! bajche' jini mach 
ba israelob. ¿Chancol ba i xic'onla ti mulil 
Cristo cha'an ti caj mach'an mi lac bej 
xic'bentyel ti i mandar Moisés? Mach'an. 
18 Tsa'ix cala cha'an mach'an mi laj 
cotyantyel ti i jac'bentyel i mandar 
Moisés. Pero mi muq'uic c cha' jac' jini 
mandar che' bajche' mi chancol i 
cotyañonla yubil, tsiquil mach wen 
bajche' chancol c cha'len como che! 
bajche' mi cha'chajp c pensal, che' jini. 
19 Matix bej an i c'ajnibal i mandar 
Moisés cha'añonla como mach ts'acal 
ch'ujbi lac ch'ujbiben jini mandar tyac. 
Ts'ijbubil ti mandar mi yal: Wersa mi 
tsansantyel ti pejtyelel mach ba ba'an 
ts'acal mi' ch'ujbiben jini mandar tyac. 
Jin cha'an mi lac ch'ujbin ajcotyaya lac 
cha'an Cristo cha'an cuxul mi la cajñel 
che! bajche' yom Dios. 
20 Che! ñac Cristo ti joc!le ti cruz ti! xot'be 
i mul ti pejtyelel mach'a ts'acal mi' 
ch'ujbiben i mandar Moisés. Che' bajche' 
ti sajtiyon che' ñac ti sajti Cristo. Tsa'ix 
joc'leyon ti cruz quic'ot Cristo yubil. Jin 
cha'an mach joñon c bajñel cuxulon wale, 
pero cuxulon cha'an an quic'ot Cristo tic 
pusic'al. Cuxulon cha'an mic ch'ujbin 
cha'an ajcotyayajach c cha'an i Yalobil ba 
Dios tsa! ba i p'untyayon. Ti yac'a i ba ti 
sajtyel cha'añon. 
21 Mach'an mic p'aje' i yutslel Dios. 
Muq'uic laj q'uejlel ti tyoj ti Dios cha'an 
mi lac ch'ujbiben jini mandar Moisés che! 
jini lolom jachix ti sajti Cristo. 

I ch'ujbintyel Cristo o i jac'bentyel i 

mandar Moisés 
1 Mach'an mi la' ña'tyan yubil 
hermañujob añet ba la ya! ti 

pañimil Galacia ba i c'aba'. ¿Majchqui ti' 

yasabeyetla la! pensal cha'an mach'an mi 
la! ch'ujbin jini melel ba t'an? Ti lojon c 
subt'an tic wen tsictisabeyetla Jesucristo 
bajche' ti joc'le ti cruz. 

2 Subeñon: ¿Tsa' ba aq'uentiyetla jini 
Ch'ujul ba i Ch'ujlel Dios cha'an ti la! 
ch'ujbibe mu! ba i xiq'ue' jini mandar 
Moisés mi la! wal? ¿O cha'an ba ti la! 
ch'ujbi jini wen ba t'an cha'an laj 
cotyantyel tsa' ba la' wubi? 

3 Ti queji la! cotyantyel cha'an ti la! 
ch'ujbi melelach jini wen ba t'an cha'an 
laj cotyantyel. Cha'an ti jini Ch'ujul ba i 
Ch'ujlel Dios ti la! ch'ujbi. ¿Bajche' isujm 
che! mach'an mi la! ña'tyan? Wale mi la' 
lolon ña'tyan cha'an ch'ujbi la! ts'actisan 
la! cotyantyel cha'an ti caj mi la! 
ch'ujbiben i mandar Moisés. 

4 ¿Lolom jach ba ti la! ñusa pejtyelel la! 
wocol cha'an ti caj ti la! ch'ujbi melelach 
jini wen ba t'an? C'o'ojl añach i c'ajnibal 
ti la! ñusa wocol cha'an mu! tyo quejel la! 
bej ch'ujbin. 

5 Che! Dios mi yaq'ueñonla Ch'ujul bA i 
Ch'ujlel yic'ot che! mi! pas ñuc tyac bA i 
p'atyalel tila! tyojel, ¿chucoch mi! pas mi 
la! wA]? Mi! pas cha'an ti caj mi la! 
ch'ujbin jini wen ba t'an cha'an laj 
cotyantyel tsa! ba la! wubi. Ma'ix ti! pASA 
ñuc tyac ba i p'atyalel cha'an ti caj ti la' 
jac'a cha ba mi' xic'onla i mandar Moisés. 
6 Abraham ti' ch'ujbi cha'an mi quejel i 
yujtyel bajche' ti' wa sube Dios. Jasal ti' 
q'uele Dios cha'an mi q'uejlel ti tyoj jini 
Abraham. 

7 Jin cha'an yom mi la' ña'tyan cha'an 
jini yoque melel ba i jiñajlel Abraham 
yubil jiñach mu! ba i ch'ujbin bajche' ti' 
ch'ujbi Abraham. 

8 Ti wa ajli ti jini Ts'ijbubil ba i T'an Dios 
ti ñoj oniyix cha'an Dios mi quejel i q'uele! 
ti tyoj jini mach'a israelo' ba mu! tyo DA 
quejel i ch'ujbiñob je'el. Ili wen ba t'an ti 
wa subenti Abraham: Cha'an ti jatyet mi 
quejel i tyaj i wenlel año! ba ti pejtyelel 
pañimil tyac, che! ti subenti Abraham. 

9 Jin cha'an, jini mu! ba i ch'ujbin mi' 
lajal tyaje' i wenlel yic'ot Abraham tsa' 
ba i ch'ujbi cha'an mi quejel i yujtyel 
bajche' ti' wa sube Dios. 


10 Chocolix ti Dios jini mu! ba i lolon 
ña'tyan i tyaj i cotyantyel cha'an ti caj 
mi' jac'ben i mandar Moisés. Como ti 
Ts'ijbubil ba i T'an Dios mi yal: Chocolix 
ti Dios ti pejtyelel mach'a ba'an ts'acal 
mi' jac'ben ti pejtyelel ts'ijbubil ba ti i 
mandar Moisés, che' ts'ijbubil. 

11 Tsiquil che' jini mach'an majch mi 
q'uejlel ti tyoj ti Dios cha'an ti caj ti' 
ch'ujbibe jini mandar. Como jini 
Ts'ijbubil ba i T'an Dios mi yal: An i 
cuxtyalel mach'a ba'an mi jilel jini mu' 
ba i q'uejlel ti tyoj ti Dios cha'an ti caj ti' 
ch'ujbi melelach jini tsa' ba i yala Dios. 
12 Mach lajalic i ch'ujbintyel Dios yic'ot i 
jac'ol i mandar Moisés pero mi yal: Mi an 
ts'acal ba mi' jac' jini mandar tyac, cuxul 
mi quejel i yajñel ti bele! ora cha'an ti' 
jac'ol jini mandar tyac, che! mi yal. 

13 Cristo ti' mañayonla loq'uel ti' 
p'atyalel jini mandar mu! ba i yac'onla ti 
chojquel ti Dios. Pero Cristo ti poj 
chojqui ti Dios cha'an ti caj lac mul. 
Como Ts'ijbubil ba i T'an Dios mi yal: 
Chojquem ti Dios majchical jach mu! bA i 
joc'tyal ti tye', che'en. 

14 Cha'ach ti' mañayonla loq'uel ti' 
p'atyalel jini mandar cha'an mi la! 
waq'uentyel la! cotyantyel je'el mach bA 
israeletla tsa' ba wa subenti Abraham ti 
Dios mi quejel i yaq'uentyelob cha'an ti 
Jesucristo. Ti pejtyeleletla cha'an ti la! 
ch'ujbi cha'an ajcotyaya la! cha'an 
Jesucristo mi la! waq'uentyel jini Ch'ujul 
ba i Ch'ujlel Dios tsa! ba i wa ala Dios mi 
quejel la caq'uentyel. 


Jini mandar yic'ot t'an ba' ti wa ala 
Dios mu! bA quejel la caq'uentyel 


15 Hermañujob, la! lac laje' mu! ba i 
cha'len Dios yic'ot bajche! mi! cha'len 
quixtyañujob wa! ti mulawil. An 
quixtyañujob mu! bA i wa ts'ijbun ti jun 
bajche' mi quejel i t'oxtyal cha ba an i 
cha'an che! ba! bA ora mi sajtyel. 
Mach'an majch mi! ñusan. Mach'an 
majch mi! cha! q'uextyan jini t'an che! 
tsa'ix i ñaxan wA otsa i c'aba' jini 
quixtyañu tsa'ix ba sajti. 

16 Cha'ach bajche' jini, Dios ti! wa sube 

Abraham mu' ba quejel i yaq'uentyel 
yic'ot i jiñajlel. Mach'an ti! sube i 
jiñajlelob cha'an cabalon lojon pero ti' 
sube i jiñajlel cha'an juntiquil jach ba i 
jiñajlel ti! tyaja ti t'an. Jiñach Cristo. 

17 Jiñach chancol ba cal: Dios ti' cha'le 
jump'ej trato yic'ot Abraham ba' ti 
yaq'ue i t'an cha'an mu! tyo i ts'actisan. 
Aunque ti wi'il tyo ti aq'uenti lojon c 
pi'alob i mandar Moisés che' ñumenix 
cuatrocientos treinta jabil, pero mach 
ch'ujbi i ñusan jini t'an tsa' ba i wa ala 
Dios. Mach'an mi yaq'uen i jilel i 
c'ajnibal jini wa albil ba i cha'an Dios. 
18 Muq'uic la caq'uentyel laj cotyantyel 
cha'an i ch'ujbibentyel i mandar Moisés, 
ma'ix i c'ajnibal jini tsa' ba i wa ala Dios 
mi quejel la caq'uentyel. Pero Dios ti wA 
ala cha'an ti majtyan jach mi yaq'uen 
Abraham i cotyantyel. 

19 ¿Chuqui i c'ajnibal i mandar Moisés 
che! jini? Ti wi'il ti aq'uentiyob jini 
mandar cha'an mi' tsictiyel cha'an ti jini 
mandar mulilach i ñusantyel mandar. An 
jach i c'ajnibal jintyo ti tyAli Cristo i 
jiñajlel ba Abraham tsa! ba aq'uenti jini 
t'an. Jini mandar ti aq'uentiyob cha'an ti 
ajtroñelob i cha'an Dios ch'oyolo' ba ti 
panchan. Ti aq'uenti jini mandar 
juntiquil ajñusa t'an Moisés ba i c'aba'. 
20 Pero ma'an i c'ajnibal ajñusa t'an che! 
an juntiquil jach. An ajñusa t'an che' mi' 
lajob i t'an cha'tiquilob. Pero Dios che! 
ñac ti yac'a i t'an cha'an mi quejel i 
cotyan quixtyañujob ti! bajñel yac'a i 
t'an. 


I c'ajnibal jini mandar 


21 ¿Mu' ba i contrajin i ba i mandar 
Moisés yic'ot jini wa albil ba t'an i cha'an 
Dios? Mach'an. Como tsa'ic aq'uenti 
quixtyañujob i cuxtyAlel mach'a yujil jilel 
cha'an ti ch'ujbintyel i mandar Moisés, 
che! jini ch'ujbiyach i q'uejlel ti tyoj 
quixtyañujob cha'an ti' ch'ujbibentyel 
jini mandar. 

22 Pero ts'ijbubil ti mandar mi yal: 
Cachalob ti mulil ti pejtyelel 
quixtyañujob, che'en. Jin cha'an mi 
yaq'uentyel i cotyantyel che' bajche' ti 


WA ala Dios che! mi! ch'ujbin cha'an 
Jesucristo ajcotyayajach i cha'an. 
23 Che! max tyo ti tyAli Cristo cha'an mi 
lojon c ch'ujbin cha'an ajcotyaya lojon c 
cha'an israelon ba lojon añon tyo lojon ti' 
wenta jini mandar. Che! bajche' mi 
cachalon lojon ti' p'atyalel mandar jintyo 
ti tyali Cristo mu! ba i colonla. 
24 Jin cha'an jini mandar che! bajche' 
ajcañatya alal ti' cañatyayon lojon yubil 
cha'an mi' tsictisabeñon lojon cha'an 
wersa yom lojon j cotyantyel ti Cristo. 
Cha'an che' ti lojon c ch'ujbi cha'an 
Cristo ajcotyaya lojon c cha'an ti 
q'uejliyon lojon ti tyoj ti Dios. 
25 Wale mi lac ch'ujbin cha'an Cristo ti' 
coloyonla. Pero wale ma'ix mi' bej 
cañatyañon lojon jini mandar cha'an mi 
lojon ch'ujbiben i xic'oñel. 
26 Como cha'an jatyetla ti la' ch'ujbi 
cha'an Cristo ajcotyaya la! cha'an, i 
yalobiletla Dios je'el cha'an mi la' motin 
ajñel yic'ot Cristo Jesús che' bajche' mi 
lojon cajñel yic'ot je'el. 
27 Ti pejtyeleletla tsa! ba la! ch'ama ja! 
cha'an ti la! ch'ujbi Cristo, wale mi la! 
wajñel yic'ot Cristo je'el. 
28 Junlajal mi q'uejlel ti Dios mi israel o 
mi mach ba israel ba quixtyañu, mi 
chucul ti lolon ajtroñel jach ba o mi 
ma'ix ti i yum ba quixtyañu, mi winic o 
mi x'ixic como ti junmujch' jach mi 
yajñelob yic'ot Cristo Jesús. 
29 Mi i cha'añonla Cristo i jiñajlelonla 
Abraham yubil. Jin cha'an lajal mi quejel 
la caq'uentyel jini tsa' ba wa subenti 
Abraham ti Dios. 
4 1 Jini yom ba cal ti lajoñel jiñach 
iliyi: Jini alob mu! tyo bA quejel i 
ch'am cha ba yes an i cha'an i tyat 
cha'an ti sajti i tyat, lajalach mi yajñel 
jini alob che' bajche' ajtroñel jach ti 
yotyot i tyat che' alal tyo aunque i 
yumach yubil ti pejtyelel cha ba an i 
cha'an i tyat. 
2 Jini alob an tyo ti! wenta ajcantisa mu! 
ba i cañatyaben cha ba an i cha'an che! 
bajche' ti! wa chajpa i tyat jintyo ba! ba 
ora ñuquix jini alal. 
3 Cha'ach añonla. Che' max tyo ti laj 

caña Cristo ti lac wersa tsacle i 
costumbre quixtyañujob año' ba ti 
mulawil cha'an mi lac tyaj laj cotyantyel 
ti lac lolon ña'tya. 

4 Pero che! ti ts'actiyi i yorojlel tsa! ba i 
wa ña'tya Dios, ti' choco tyalel i Yalobil. 
Ti ch'oca ti juntiquil x'ixic. Ti tyAli che! 
bajche' juntiquil israel ba mu! ba i 
ch'ujbiben i mandar Moisés. 

5 Cha'ach ti tyali i Yalobil Dios cha'an i 
colonla loq'uel ti' p'atyalel i mandar 
Moisés cha'an mi' payonla Dios ti 
yalobilonla. 

6 Che! jini cha'an i wa pas'eñetla cha'an i 
yalobiletla Dios je'el, Dios ti' wa choco 
tyalel jini Ch'ujul ba i Ch'ujlel i Yalobil ti 
la' pusic'al. Jini Ch'ujul ba i Ch'ujlel mi 
yaq'ueñonla la cAle!: C Tyat, cho'onla. 

7 Che' jini i yalobilet Dios. Mach bej 
ajtroñelet jach. Cha'an i yalobilet Dios mi 
yaq'ueñet jini wa albil ba i cha'an, 
cha'an ti Cristo. 


Pablo mi' cha'len pensal cha'an 
jini ochemo' ba 


8 Ñaxan che' max tyo ti la' caña Dios ti 
la! yumin dios tyac jini mach bA yoque 
Diosic. 

9 Pero wale che! mi la! cañe' Dios o más 
wen mi la cal, wale che! Dios mi! cañetla, 
¿bajche' isujm che! la! wom la! cha! lolon 
tsAclen i costumbre i cha'an jach bA 
mulawil cha'an la! yumin jini mach bA 
ch'ujbi i cotyañonla? 

10 Chancol tyo la' lolon bej mel q'uin 
tyac cha'an mi la' cotyantyel. Mi la' mel 
q'uiñejel tyac, yuwilel tyac, yorojlel tyac 
yic'ot i jabilel tyac bajche' ti costumbre ti 
lojon c cha'le wajali. 

11 Mic bac'ñan ame lolom jach tic cha'le 
cantisa ya' ba' añetla. 

12 Hermañujob, mic subeñetla ti wocol 
t'an cha'an mi la' wajñel bajche' mi 
cajñel. Como tic sutqui c ba che' tij caya 
c ch'ujbiben i mandar Moisés cha'an mi 
cajñel bajche' ti ajniyetla. Como jatyetla 
ma'an ba' ba ora ti la' ch'ujbibe i mandar 
Moisés. Che' ya' añon la' wic'ot ti yamba 
ora mach'an ti la! cha'le mulil tij contra. 
13 La! wujil isujm cha'an ti caj c'amon ti 


cayleyon ya' ba' añetla cha'an mic 
subeñetla jini wen ba t'an cha'an laj 
cotyantyel. 

14 Jini j c'am'an, jiñach quilpusic'lentyel 
ti cubi. Pero mach'an ti la' bi'leyon ti caj 
c wocol. Ma'an ti la' mich'q'ueleyon ti 
caj. Pero ti la' payayon ochel cha'an ti la' 
p'untyayon che! bajche' juntiquil 
ajtroñelon i cha'an ba Dios ch'oyol ba ti 
panchan, che' bajche' Jesucristojon 
cha'an ti la' q'ueleyon ti ñuc. 

15 ¿Tsa'ix ba ñajayi la' cha'an che' wen 
c'ajacña la! woj ti ñaxan, cha'an tij 
cAntisAyetla ti! t'an Dios? Como cujil 
isujm ch'ujbiyic la! bajñel loc'an i bac! la! 
wut tsa'ix la! waq'ueyon cha'an ti caj la! 
wom la! cotyañon. 

16 Jixcu wale iliyi, ¿tsa! ba sujtiyetla tij 
contra cha'an jach tic subeyetla jini melel 
ba? 

17 Jini yaño! ba ti tyAliyob i subeñetla 
yamba t'an. Yom i lolon wen pasob i ba 
ti uts la' wic'ot cha'an mi la' tsacleñob. 
Pero yom jach i mactyabeñetla la! 
p'untyañon lojon cha'an mi quejel la! 
ch'ujbiben i t'an. 

18 Weñach che! uts la! wic'ot 
quixtyañujob ti pejtyelel i pusic'al ti bele! 
ora mi yoque cha'añach la! wenlel. Pero 
mach yom che! utsob jach che! poj 
ya'añon la! wic'ot. 

19 P'untyabiletla hermañujob, che! 
bajche' juntiquil x'ixic chancol ba ti 
bajq'uel chancol c cha' ñusan wocol 
cha'añetla jintyo tsiquilach mi jiñach 
Cristo i bajñel mi la! ch'ujbin cha'an la! 
cotyantyel. 

20 Com ya'ic añon la! wic'ot wale iliyi 
cha'an mic cha'len t'an la' wic'ot. Como 
mach cujil cha ba yom mic pensalin 
cha'añetla. 


Lajoñel cha'an Agar yic'ot Sara 


21 Jatyetla la' wom ba la' jac'ben i 
mandar Moisés subeñon, ¿mach ba ubibil 
la' cha'an cha ba ts'ijbubil ya' ti jini 
mandar tyac? 

22 Ti ts'ijbubil ba mandar mi yal cha'an 
an cha'tiquilob i yalobilob Abraham. I 
ña! jini juntiquil alal lolon ajtroñel jach 

bA x'ixic i cha'an Sara i yijñam bA 
Abraham. Jini yamba alal i cha'an yoque 
yijñam ba Abraham, Sara bA i c'aba! 
mach ba lolon ajtroñelic. 

23 Į yalobil jini lolon ajtroñel jach ba 
x'ixic ti ch'oca cha'an jach ti caj che' 
yom quixtyañu. I yalobil ba jini yijñam 
Abraham ti ch'oca cha'an mi! ts'actiyel 
jini t'an tsa! bA i wa ala Dios cha'an mi 
quejel i ch'ocan i yalobil Abraham. 

24 Jini cha'tiquil x'ixic ti lajoñel jiñach 
che! bajche! jump'ej trato cha'an mandar 
yic'ot jini wa albil ba t'an i cha'an Dios 
cha'an mu! bA la caq'uentyel. Jini jump'ej 
trato ba t'an jiñach i mandar Moisés tsa! 
ba ajq'ui ya! ti wits Sinaí ba i c'aba'. Jini 
trato ba t'an jiñach che' bajche' jini lolon 
ajtroñel jach ba x'ixic Agar ba i c'aba'. Jini 
mu! ba i ch'ujbiben i mandar Moisés che! 
bajche' chuculob tyo ti lolon ajtroñel jach 
che' bajche' ajtroñel jach jini Agar. 

25 Jin cha'an Agar che' ti lajoñel jiñach 
jini trato tsa' ba ajq'ui ya' ti wits Sinaí ba 
i c'aba' ya' ti pañimil Arabia. Jini trato 
ba t'an i cha'añach jini chuculob tyo ba ti 
lolon ajtroñel jach yubil como mi' bej 
ch'ujbiben i mandar Moisés. Jini mandar 
tyac mi bej cantisantyelob ya' ti lum 
Jerusalén ba i c'aba' wa ti mulawil. 

26 Pero joñonla i cha'añonla jini lum am 
ba ti panchan Jerusalén ba i c'aba' che! 
mi lac ch'ujbin jini yamba t'an tsa' ba wa 
ala Dios cha'an mi quejel la caq'uentyel 
tsa! ba i ch'ujbi Abraham je'el. Cha'ach 
cha'an ti wa albil ba i t'an Dios cha'an 
mu' ba la caq'uentyel cabalob mi 
yajñelob ti yalobilob. 

27 Ti jini Ts'ijbubil ba i T'an Dios mi yal: 

Wale tijicnisan a ba x'ixiquet ba 
mach'a ba'an a walobilob. 

Wale ch'ujbi a cha'len c'am ba t'an 
cha'an c'ajacña a woj aunque 
ma'ix ba! bA ora ti ch!'ocA a 
walobilob ti yamba ora. 

Como mi quejel i yajñel cabal a 
walobilob yubil. 

Más on mi quejel i yajñel a 
walobilob bajche' an i cha'an jini 
am bA i ñoxi'al. 

Che' ts'ijbubil. 


28 Wale hermañujob, joñonla cha'ach 
añonla che! bajche' Isaac tsa! ba ajli mi 
quejel i ch'oc an, como Dios ti wa ala i 
yalobilonla Dios mi quejel la cajñel che' 
mi lac ch'ujbin tsa! ba wa ajli. 
29 Ti ch'oca jini Isaac cha'an Ch'ujul ba i 
Ch'ujlel Dios ti! cotya Sara cha'an ch'ujbi 
i ch'oc an i yalobil che! wen ñejep'ix. 
Pero i yalobil jini lolon ajtroñel jach bA 
x'ixic ti ch'oca cha'an jach ti caj che! 
yomob quixtyañu. Jini alob ti! tyac'la jini 
Isaac. Cha'ach mi yujtyel wale je'el. Mi 
tyac'lantyelob jini mu' ba i ch'ujbiñob 
cha'an mi cotyantyel ti Cristo ti jini mu' 
ba i lolon ña'tyan mi cotyantyel cha'an i 
ch'ujbibentyel i mandar Moisés. 
30 Pero ¿chuqui mi yal ti Ts'ijbubil ba i 
T'an Dios? Dios ti' sube Abraham: Choco 
loq'uel jini lolon ajtroñel jach ba x'ixic 
yic'ot i yalobil. Como i yalobil jini 
ajtroñel jach ba x'ixic mach ch'ujbi i t'ox 
ch'am cha ba yes an i cha'an Abraham 
che! bajche! mu! ba i quejel i yaq'uentyel 
i yalobil jini yoque i yijñam ba Abraham. 
Che' ti yala Dios. 
31 Jin cha'an hermañujob, mach lajalonicla 
yic'oti yalobilob jini ajtroñel jach ba x'ixic. 
Pero che'ach añonla bajche' i yalobilob jini 
mach ba lolon ajtroñel jach ba x'ixic. 

1 Cristo ti' junyajlel coloyonla 
5 cha'an mi la cajñel ti libre. Bej 
ajñenla ti xuc'ul ti lac librejlel, che' jini. 
Mach yom mi la' lolon cha' otsan la' ba ti 
chujquel ti lolon ajtroñel jach yubil, che! 
la' wom la' ch'ujbiben i mandar tyac 
Moisés i cha'an ba lojon c pi'alob israelo' 
ba. 
2 Ubin. Joñon Pablojon, mic subeñetla mi 
ti la' waq'ue la' ba ti tsepol la' pachalel i 
tyalel ba mi' cha'len jini winico' ba lojon 
c pi'alob israelob, lolon jach ti la' ch'ujbi 
Cristo che' jini. 
3 Com c cha! suben majchical jach ba 
winic mu! ba i yac' i ba ti tsepol i 
pachalel wersa yom mi' ch'ujbiben ti 
pejtyelel mu! ba i yale' i mandar Moisés. 
4 Jatyetla mu! ba la! ña'tyan mi la! 
cotyantyel ti Dios che! ts'acal mi la! 


Yom mi lac bej ajñel ti lac librejlel 

ch'ujbiben jini i mandar Moisés, tsa'ix la' 
caya i yutslel Cristo. Tsa'ix la! p'aja i 
yutslel Dios. 

5 Pero joñon lojon mu! ba lojon c 
ch'ujbin cha'an Cristo mi' cotyañon 
lojon, jini Ch'ujul ba i Ch'ujlel Dios mi' 
cotyañon lojon c ña'tyan cha'an mi lojon 
j q'uejlel ti tyoj ti Dios. 

6 Che' mi lojon cajñel lojon quic'ot Cristo 
Jesús, ma'!ix i c'Ajnibal cha'an mi lojon j 
q'uejlel ti tyoj che' tsepel lac pachalel o 
mi mach'an tsepel lac pachalel. Jini ñuc 
ba i c'ajnibal cha'an mi laj q'uejlel ti tyoj, 
jiñach che' mi lac ch'ujbin. Cha'an 
chancol lac ch'ujbin mi lac cha'len 
p'untyaya. 

7 Weñach ti ajniyetla ti ñaxan cha'an ti 
la' ch'ujbi cha'an Cristo mi' cotyañetla. 
¿Majchqui, che! jini ti' mactyabeyetla la! 
bej ch'ujbiben jini melel ba t'an cha'an 
laj cotyantyel? 

8 Mach Diosic tsa' ba i mactyabeyetla. 
Como jiñach tsa! ba i payayetla la! 
ch'ujbin. 

9 Mach yom mi' ñajayel ti la! pusic'al i 
sujmlel jini albil ba t'an: Ts'itya' jach jini 
levadura mi yaq'uen i wos i ba ti 
pejtyelel jini caxlan waj, mi! lu! xaxan, 
che! ts'ijbubil. Como jasal jach juntiquil 
mi! tyech t'an cha'an mi' lu! tsacleñob 
yamba cantisa. 

10 Ñach'al c pusic'al como mic ña'tyan 
lac Yum mi quejel i cotyañetla cha'an 
mach'an mi la! ch'ujbin yamba t'an, pero 
cha'an mi quejel la! bej ch'ujbin bajche' 
mic ch'ujbin je'el. Dios mi quejel i 
yaq'uen i xot'e' i mul majchical jach mu' 
ba i soc la' ña'tyabal. 

11 Jixcu joñon muq'uic tyo c bej suben 
winicob i yac'ob i ba ti tsepbentyel i 
pachalel, mi lajmel c tyac'lantyel ti lojon 
c pi'alob jini israelob. Che' jini, mi lajmel 
i ts'a'lentyel jini t'an cha'an ti sajti Cristo 
ti cruz cha'an i cotyañonla. 

12 Pero muq'uic jax i junyajlel tsepob i ba 
jini chancol ba i tyac'lañetla che! mi 
lolon al wersa yom mi tsepbentyel la' 
pachalel cha'an mi la' cotyantyel. 

13 Como jatyetla hermañujob, ti 
pajyiyetla mach cha'an mi la' yumin i 


mandar Moisés pero cha'an mi la' wajñel 
ti libre. Pero mach yom mi la' lolon 
ña'tyan libre añonla cha'an jach mi lac 
tsaclen cha ba bajñel yom lac pusic'al. 
Pero jini más yom ba, jiñach cha'an mi 
la' cotyan la' ba ti p'untyaya. 

14 Como ts'acal mi ch'ujbibentyel 
pejtyelel mu' ba i yale' ti mandar Dios 
cha'an ti jump'ej jach xic'ojel mu! ba i 
yal: P'untyan a pi'alob ti chumtyal lajal 
bajche' ma' bajñel p'untyan a ba, che'en. 
15 Pero che' mi la' mich'q'uel la' ba 
cha'an ti periyal yic'ot al'iya chancox la' 
c'ux la' ba yubil. Xuc'uletla cha'an 
mach'an mi la' jisan la' ba yubil. 


Jini yom ba i bajñel cha'len lac pusic'al 


16 Jini mu! bA c subeñetla jiñach iliyi: 
Ajñenla che! bajche' yom jini Ch'ujul ba i 
Ch'ujlel Dios. Che' jini mach'an mi quejel 
la! cha'len cha ba yom i bajñel cha'len la! 
pusic'al. 

17 Como cha ba bajñel yom i cha'len la! 
pusic'al mi' contrajin cha ba yom jini 
Ch'ujul ba i Ch'ujlel Dios. Jini Ch'ujul ba 
i Ch'ujlel Dios i contra jini mu' ba i 
bajñel mulan la! pusic'al. I contra i bA. 
Jin cha'an mach ch'ujbi la! cha'len cha 
ba la' wom. 

18 Pero mi jiñach Ch'ujul ba i Ch'ujlel 
Dios mu! ba i bej tyoj isañetla majlel, 
che! jini mach la! wenta la! ch'ujbiben i 
mandar Moisés. 

19-21 Wen tsiquil cha ba mi' cha'leñob 
mu! ba i tsaclen cha ba bajñel yom i 
pusic'al quixtyañu: An t'an yic'ot yamba 
winic yamba x'ixic. Mi' cha'leñob i 
tsuculel. Ma'ix i quisin. Mi! ch'ujutisan 
melel jach ba dios tyac. Mi' cha'leñob 
wujt. Mi' mich'q'uelob i pi'alob. Mi' 
cha'leñob al'iya. Mi! mich'q'uel cha ba an 
i cha'an i pi'alob. Ora jach mi' mich'an. 
Mi' lolon bajñel pensalin i bajñel i 
wenlel. Mi' t'oxob i ba ti periyal ba t'an. 
Mi' mich'q'uel i wenlel yaño' ba. Mi' 
cha'leñob tsansa. Xq'uixñijelob. 
Xwo'lelob. Mi' cha'leñob yan tyac ba 
lajal ba mulil bajche' jini. Mic cha' 
subeñetla bajche' tic wa subeyetla ti 
yamba ora. Jini mu! ba i cha'len tyac jini, 

ma'an mi quejel i yochel ya! ba! mi' 
cha'len yumal Dios. 
22-23 Pero Ch'ujul ba i Ch'ujlel Dios mi' 
tsictisan wen ba mi' cha'len ti lac 
pusic'al. Mi yaq'ueñonla lac cha'len 
p'untyaya yic'ot c'ajacña ba la coj yic'ot i 
ñach'tyalel lac pusic'al yic'ot cha'an laj 
cuche' ti wen i simaronlel yaño! ba yic'ot 
cha'an mi lac pas lac ba ti uts yic'ot 
cha'an mi laj cotyan yaño! ba yic'ot i 
xuc'tyalel lac pusic'al yic'ot la cajñel ti 
pec' yic'ot cha'an mi lac tic' lac pusic'al. 
Mach'an mandar mu! bA i tic'onla lac 
cha'len ili tyac. 
24 Jini i cha'año' ba Cristo tsa'ix i yac'4 ti 
joc'tyal ti cruz yic'ot Cristo yubil i cha'an 
ba i bajñel i pusic'al cha'an mach'an mi' 
bej ch'ujbiben i xic'ol mu! ba i mulan i 
cha'an ba i bajñel i pusic'al quixtyañu 
yic'ot i bajñel i simaronlel. 
25 Cha'an cuxulonla cha'an ti Ch'ujul ba i 
Ch'ujlel Dios ti lac pusic'al yom je'el mi 
lac tsaclen Ch'ujul ba i Ch'ujlel Dios che! 
mi' pas'eñonla majlel bajche' yom mi la 
cajñel. 
26 Mach yom mi lac lolon pas lac ba ti 
ñuc cha'an mach'an mi lac tyejchben i 
mich'lel lac pi'alob. Mach yom mi lac 
mich'q'uel i ñuclel lac pi'alob. 
6 1 Hermañujob, mi ti yotsa i mul 
juntiquil ochem ba ti' t'an Dios, 
jatyetla mu! ba la! tsaclen cha ba yom 
Ch'ujul ba i Ch'ujlel Dios, yom mi la! 
cotyan cha'an mi' cha! tyoj isan i bA. 
Pero yom mi la' cotyan ti pec'lel la' 
pusic'al. Q'uele la! ba ame la! wotsan la' 
mul je'el. 
2 Cotyan la! ba ti cuchol la! wocol. Che! 
jini, ts'acal mi la! ch'ujbiben i mandar 
Cristo. 
3 Mi an majch mi' lolon q'uel i ba ti ñuc 
pero mach'an i ñuclel muc! jach i bajñel 
lotin i ba. 
4 Jujuntiquil yom i bajñel ña'tyan bajche! 
yilal mu! ba i cha'len cha'an mi' ña'tyan 
mi wen o mi mach wen mi' cha'len. Jini 
mu! ba i ña'tyan weñach ti! cha'le c'ajacña 
i yoj mi yubin. Mach yom mi' laje' tsa! ba i 


Yom mi lac tyem cotyan lac ba 


cha'le yic'ot tsa! ba i cha'le yamba i 
pi'alob cha'an mi' pas i ba ti ñuc. 

5 Jujuntiquil an ti' wenta i ña'tyan mi 
wen o mi mach wen ti' cha'le. 

6 Jini mu! ba i cantisantyelob ti jini wen 
t'an cha'an laj cotyantyel yom i 
yaq'ueñob jini mu' ba i cha'leñob cantisa 
cha ba tyac c'ajnibal i cha'an. 

7 Mach yom mi la' lotin la' ba. Mach'an 
majch ch'ujbi i lotin Dios. Mi quejel i 
tyojtyal yubil ti Dios ti tyal tyo ba ora, 
jiñach che' bajche' ti' cha'le quixtyañu 
wA! ti mulawil. Che' bajche' mi' 
cha'leñob pac' quixtyañujob cha'ach mi' 
c'aje' je'el. 

8 Jini quixtyañujob mu! ba i cha'len cha 
ba mi' bajñel mulan i pusic'al mi quejel i 
c'aje' xot'mulil yubil. Pero jini 
quixtyañujob mu! ba i cha'len cha ba mi' 
mulan jini Ch'ujul ba i Ch'ujlel Dios mi 
quejel i c'aje' yubil i cuxtyalel mach'a 
yujil jilel. 

9 Jin cha'an mach yom mi lac lujb'an lac 
cha'len wen bA. Mu! tyo quejel laj c'aje! 
wen ba yubil che' ti yorojlel mi mach'an 
ti lujb'ayonla. 

10 Jin cha'an ti jujunyajlel che! an bajche' 
ch'ujbi laj cotyan lac pi'alob yom mi laj 
cotyañob. Más tyo yom mi laj cotyañob 
la quermañujob jini chancol ba i 
ch'ujbiñob Dios je'el. 


Cojix ba t'an tyac yic'ot saludo tyac 


11 Wale q'uele. Chancol c ts'ijbubeñetla 
jun ti colem letra tyac tic bajñel j c'ab. 

12 Jini yom bA i wersa lolon xiq'uetla la! 
wac! la! ba ti tsepol la! pachalel yom jach 
i xiq'uetla cha'an mi q'uejlel ti ñuc ti jini 
lojon c pi'alob israelob. Muq'uic i 
cantisañob cha'an mi laj cotyantyel 
cha'an jach mi lac ch'ujbin ti sajti ti cruz 
Jesús mi tyac'lantyelob. Jin cha'an mi' 
xiq'uetla la' ch'am tsep pachalel je'el. 

13 Mi jinic mu! ba i yac' i ba ti tsepol i 
pachalel mach'an mi' lu' ch'ujbiben ti 
pejtyelel i mandar Moisés. Pero yom jach 
i xiq'uetla la! wac' la! ba ti tsepol la! 
pachalel cha'an jach mi! pasob i ba ti ñuc 
che! mi la! wersa ch'ujbibeñob i t'an. 

14 Pero joñon mach com c pas c ba ti 

ñuc. Jini jach com c sub i ñuclel lac Yum 
Jesucristo tsa! bA sajti ti cruz. Cha'an ti 
caj tic ch'ujbi ti sajti ti cruz cha'añon 
mach'an mic bej q'uel ti ñuc cha ba tyac 
jach an ti mulawil. Mach'an mic bej 


mulan c cha'len i cha'an jach ba mulawil. 


15 Como mi chancol lac tyem ajñel la 
quic'ot Cristo Jesús, maľix i c'Ajnibal mi 
tsepel lac pachalel o mi mach tsepel lac 
pachalel. Jini am bA i c'Ajnibal jiñach 
che' tsa'ix tsijibtisantiyonla ti Cristo. 

16 La! ajnic la! wic'ot i ñach'tyalel la! 
pusic'al yic'ot i p'untyaya Dios ti 


pejtyeletla mu! ba la! wajñel ti tsijib 
quixtyañu che' bajche' yom Dios yic'ot ti 
pejtyelel i cha'año' ba Dios mu! ba i 
q'uejlel ti yoque israelo' ba ti Dios. 

17 Wale iliyi c'ala ti bele' ora mach com 
an majch mi' bej tyajon ti t'an che' mi 
lolon yal mach yajcabilon ba ajsubt'añon 
ñumel. Añach i tsoyil tyac c bac'tyal mu' 
ba i tsictisan ajtroñelon i cha'an lac Yum 
Jesús. 

18 Hermañujob, la! ajnic la! wic'ot i 
yutslel i pusic'al lac Yum Jesucristo ti la! 
pejtyelel. Amén. 


PABLO TI' TS'IJBU JUN CHA'AN 
JINI AÑO! BA TI EEESO 


Pablo mi' ts'ijbubeñob jun ochemo' ba ti' 
t'an Dios ya' ti Efeso 
1 1 Joñon Pablojon. YajcAbilon bA 
ajsubt'an ñumel i cha'an Jesucristo 
cha'an che! yom Dios. Chancol c 
ts'ijbubeñetla ili jun i cha'añet ba la Dios 
chancol ba la! ch'ujbin Cristo Jesús ti 
jump'ej la! pusic'al ya! ti lum Efeso bA i 
c'aba'. 
2 La! ajniquetla ti yutslel i pusic'al yic'ot i 
ñach'tyalel Dios lac Tyat yic'ot lac Yum 
Jesucristo. 


Wen tyac ba cha'an lac pusic'al yom ba 
i yaq'ueñonla Dios cha'an ti 
Ch'ujul ba i Ch'ujlel 


3 La' sujbic i ñuclel Dios jiñach i Tyat lac 
Yum Jesucristo. Cha'an añonla ti Cristo, 
Dios ti yaq'ueyonla cha'an ti Ch'ujul ba i 
Ch'ujlel pejtyelel wen tyac ba yom ba i 
yaq'ueñonla cha'an lac pusic'al. Cha'ach 
ti yaq'ueyonla che! bajche' ya'ix añonla 
quic'ot ya' ti panchan yubil. 

4 Che! ñac max tyo ti! mele Dios ili 
mulawil ti! wa yajcAyonla cha'an mi la 
cajñel ti Cristo, cha'an mi la cac! lac ba ti 
Dios, cha'an ma'ix lac mul ti! wut. 

S Cha'an ti! wen p'untyayonla Dios ti wA 
yajcayonla c'ala ti ñoj oniyix cha'an mi 
la cajñel ti! yalobilob cha'an ti Jesucristo. 
Cha'ach ti! cha'le Dios cha'an cha'ach 
yom i pusic'al. 

6 Jin cha'an mi lac bej sub i ñuclel Dios 
cha'an ñoj ñuc ba i yutslel i pusic'al tsa!' 
ba i yaq'ueyonla ti yonlel Dios cha'an 
añonla ti jini p'untyabil ba i Yalobil. 

7 Cha'an ti' wen p'untyayonla Dios, ti' 
beque i ch'ich'el i Yalobil cha'an mi' 
cotyañonla cha'an mi' ñusabeñonla lac 
mul. 

8 Ñoj cabal ti' pas'eyonla i p'untyaya 
Dios. Ti yaq'ueyonla pejtyelel lac 
ña'tyabal yic'ot tyoj ba lac pensal, 


9 cha'an i tsictisabeñonla cha ba yom i 
pusic'al Dios mach'a ba'an tsictiyem ti 
yamba ora. Jiñach bajche! ti! wa ña!tyA 
mi quej i cha'len Dios. 

10 Che! mi c'otyel i yorojlel Dios mi quej i 
cha'len bajche' ti wa ala. Mi quej i lu' 
aq'uen ti! wenta Cristo pejtyel cha bA 
jach yes an ya' ti panchan yic'ot cha ba 
yes an wa' ti mulawil. 

11 Cha'an añonla ti Cristo, Dios ti wA 
yajcayonla cha'an mi la caq'uentyel jini 
mu! ba i yaq'ueñonla. Cha'ach mi quej i 
yujtyel como cha'ach ti! wa ña!tya Dios. 
Mux i bej cha'len Dios bajche! wen mi 
yubin. 

12 Cha'ach ti wa yajcantiyon lojon cha'an 
mi lojon cajñel che' bajche' yom cha'an 
mi sujbel i ñuclel Dios cha'an ti joñon 
lojon tsa! ba lojon c ñaxan pijtyA Cristo. 
13 Jatyetla je'el che! ñac ti la! wubi jini 
melel ba t'an, jiñach jini wen ba t'an 
cha'an laj cotyantyel, ti ochiyetla ti 
Cristo che! ti la! ch'ujbi Cristo ti la! 
pusic'al. Che! jini, Dios ti yaq'uetla 
Ch'ujul ba i Ch'ujlel ti la! pusic'al che! 
bajche! ti wa ala. Che! bajche! la! 
marcajlel jini Ch'ujul ba i Ch'ujlel cha'an 
tsiquil i cha'añetla Dios. 

14 Dios ti yaq'ueyonla jini Ch'ujul ba i 
Ch'ujlel cha'an mi lac ña'tyan yoque 
melelach mi quej i yaq'ueñonla pejtyelel 
tsa' ba i wa ala mi quej la caq'uentyel che' 
tsa'ix i ts'actisa laj cotyantyel. Cha'ach ti! 
cha'le Dios cha'an mi sujbel i ñuclel. 


Pablo ti' c'ajtibe Dios cha'an mi 
yaq'uentyel i ña'tyabal ochemo' 
ba ti' t'an Dios 


15 Joñon ti cubi ti la' ch'ujbi lac Yum 
Jesús yic'ot chancol la' p'untyan pejtyelel 
i cha'año' ba Dios. 

16 Jin cha'an ma'an mi cactyan c suben 
Dios wocox i yala cha'añetla che' mij 
c'ajtisañetla ti oración. 

17 Mij c'ajtiben i Dios lac Yum Jesucristo 
jiñach i Tyat am ba i ñuclel, cha'anmi 
yaq'ueñetla la' ña'tyabal tyalem ba ti 
Ch'ujul ba i Ch'ujlel yic'ot cha'an mila! más 
ch'am'en isujm jini mu' ba i tsictisabeñonla 
cha'an mila! más cañe' Dios. 

18 Mij c'ajtiben Dios cha'an mi 
yaq'ueñetla la' wen ña'tyan cha ba yes 
chancol ba i pijtyañob jini tsa' ba 
pajyiyob cha'an i ch'ujbiñob Dios. Yic'ot 
cha'an mi la' ña'tyan yoque ñuc, yoque 
c'otyajax jini mu! ba i yaq'uen Dios jini i 
cha'año' ba ya' ti panchan yic'ot. 

19-20 Mij c'ajtiben Dios je'el cha'an mi 
yaq'ueñetla la' ña'tyan ñoj ñuc i p'atyalel 
Dios. Mach i sajlic jach an i p'atyalel 
Dios mu! ba ti toñel ti lac pusic'al joñon 
ba la chancol ba lac ch'ujbin. Como 
jiñach ñoj ñuc ba i p'atyalel Dios tsa' ba i 
pasa che' ñac ti' tyeche loq'uel Cristo 
ba'an sajtyemo' ba. Ti yac'a ti buchtyal 
ya! ti! ñoj Dios ya! ti panchan cha'an 
tsiquil añach i ñuclel Jesús. 

21 Ti aq'uenti más ñuc ba i p'atyalel 
Jesús che' bajche' i cha'an ba pejtyelel 
yumalob wa! ba añob ti mulawil mi 
ajtroñelob i cha'an ba Dios ya! ti 
panchan, mi xibajob yic'ot ajtroñelob i 
cha'an ba xiba. Más ñuc Cristo che! 
bajche' majchical bA yumalob. Mach jinic 
jach ti ili ora pero an ñoj ñuc ba i 
p'atyalel Cristo ti tyal tyo ba ora je'el. 

22 Dios ti yotsabe ti' wenta Cristo ti 
pejtyelel cha ba an tyac. Ti yaq'ue 
pejtyelel ochemo' ba ti' t'an Dios cha'an i 
lu' yumiñob Cristo. 

23 Ochemo! ba ti! t'an Dios che! bajche' i 
bac'tyalach Cristo yubil. Cristo i jolach 
yubil. Ts'acalob che' añob ti Cristo. 
Cristo mi! ts'actisan ba! jaxal yom 
pejtyAlel cha bA an tyac como an ti 
pejtyelel ba'ical jach an. 


Cotyabilonla cha'an ti! p'untyayonla Dios 


1 Dios ti yaq'uetla la! cuxtyalel ti 
Cristo che! ñac sajtyemet tyo la 
yubil cha'an ti caj mach'a wen ti la! 
cha'le yic'ot ti caj la! mul. 
2 Ti yambaA ora ti la! cha'le simaronlel che' 
bajche' jini mach'a ba'an mi! ña'tyañob. Ti 


la! tsacle bajche! ti' pas'eyetla xiba mach'a 
tsiquil ti lac wut mu! ba ti xic'ojel wa! ti 
mulawil. Como jini mi' ch'ejlisan jini mu' 
ba i ñusabeñob i xic'ojel Dios. 

3 Cha'ach ti lu' ajniyonla ti lac pejtyelel ti 
yamba ora. Ti lac cha'le bajche' yom i 
tsuculel lac pusic'al yic'ot tsucul ba lac 
pensal. Jin cha'an che' bajche' yaño' ba 
je'el, lac bajach lac ba ti' 
mich'q'ueleyonla Dios. 

4 Pero ñoj cabal i yutslel i pusic'al Dios 
cha'añonla. Ti! wen p'untyayonla. 

5 Ti yaq'ueyonla laj cuxtyalel ti Cristo 
aunque sajtyemon tyo la ti lac mul yubil. 
Dios ti! cotyayetla cha'an ti yutslel i 
pusic'al. 

6 Ti! p'atyalel Dios an tsiji' ba laj 
cuxtyaAlel cha'an tsa'ix i tyejchisayonla 
loq'uel ba'an sajtyemo' ba la quic'ot 
Cristo Jesús yubil. Che' bajche' ti 
yaq'ueyonla lac motin buchtyal ya! ti 
panchan yic'ot. 

7 Cha'ach ti' cha'le Dios cha'an mi' 
tsictisabeñonla Cristo Jesús c'ala ti tyal 
tyo ba ora bajche' ti' wen p'untyayonla 
cha'an ti ñoj on ba i yutslel i pusic'al. 

8 Cotyabiletla cha'an ti! p'untyayetla 
cha'an ti la' ch'ujbi Cristo ti la' pusic'al. 
Mach cha'anic cha ba ti la' bajñel cha'le 
wen ba, pero cha'an Dios ti yaq'ueyetla 
la' cotyantyel ti la' majtyan jach. 

9 Mach'an mi la caq'uentyel laj 
cotyantyel cha'an ti caj wen ba mi lac 
cha'len cha'an mach'an majch ch'ujbi i 
lolon pas i ba ti ñuc. 

10 Como Dios ti' meleyonla. Ti 
yaq'ueyonla tsiji' ba laj cuxtyalel tyalem 
ti Cristo Jesús cha'an mi lac cha'len wen 
ba tsa' ba i wa chajpa Dios cha'an mi lac 
cha'len. 


Ñach'al lac pusic'al cha'an ti Cristo 


11 Jatyetla, mach ba israeleticla, c'ajal la' 
cha'an bajche' añetla ti yamba ora. 
Cha'an mach israeleticla, jini israelo' ba i 
tyalelach mi' tsepob i pachalel ti' 
pejcayetla ti mach'a ba'an tsepel i 
pachalel ba quixtyañujob. 

12 C'ajal la! cha'an, ti jim bA ora max tyo 
ochemetla ti Cristo. Mach ch'ujbi la! 

motin ajñel yic'ot jini israelo! ba. Ma'an 
tila! caña jini trato ba t'an tsa! ba i wA 
ala Dios yic'ot jini tsa' ba i wa ala Dios 
mi quej la caq'uentyel. Añetla ti ili 
mulawil pero ma'an cha ba ti la! pijtyA. 
Mach'an ti la! caña Dios. 

13 Ti wajali ñajt añetla yubil cha'an 
ma'an ti la! ch'ujbi Cristo. Pero wale 
añetla ti Cristo Jesús. Tsa'ix pajyiyetla ti 
lac'al yubil cha'an ti' beque i ch'ich'el 
Cristo cha'añetla. 

14 An i ñach'tyalel lac pusic'al ti Cristo. 
Ti yuts isabeyob i pusic'al israelob yic'ot 
mach'a israelob cha'an jini cha'mujch'ob 
mi yajñelob ti junmujch! jach. Ti! jisayob 
i mich'q'uelob i bA como t'oxolob che! 
bajche' corralibil ti ts'ajc ti xinil yubil. 
15 Cha'an ti sajti Cristo ti cruz ti! jisA i 
c'ajnibal jini oniyix ba mandar yic'ot i 
xic'ojel tyac i cha'an ba israelob. Cha'ach 
ti yotsa jini cha't'ox ti janmujch' jach 
tsiji' ba quixtyañujob yubil mu' ba i 
motin ajñel yic'ot Cristo. Cha'ach ti 
ñach'chocontiyob. 

16 Cha'an ti sajti ti cruz Cristo ti! lajmisA i 
periyal jini cha'mujch'ob. Ti aq'uentiyob 
i ñach'tyalel i pusic'al yic'ot Dios. Che! 
jini ti otsantiyob ti junmujch'ob jach ba 
quixtyañu yubil. Lajal añob ti Cristo che! 
ochemob ti! t'an Dios. 

17 Cristo ti tyAli i sube! wen ba t'an 
cha'an mi! tyaj i ñach'tyalel i pusic'al ti 
pejtyelelob. Cha'ach jatyetla ñajt ba 
añetla yubil cha'an mach'an ti la' ch'ujbi 
ti yamba ora yic'ot jini lac'al ba añob 
yubil como yom i ch'ujbiñob. 

18 Cha'an ti Cristo ti pejtyelelonla mi 
israelon ba la mi mach israelon ba la mi 
lac laq'ue' Dios lac Tyat cha'an ti jini 
jach ba Ch'ujul ba i Ch'ujlel. 

19 Jin cha'an, jatyetla, wale ma'ix mi' 
q'ueletla che' bajche' mi mach i 
cañayetla yubil, che' bajche' mi ñumel 
jach muq'uetla ba quixtyañu yubil. Pero 
wale junlajal mi' q'ueletla che' bajche' 
jini yoque i cha'año' ba Dios. La' pi'alob 
la' ba yic'ot yaño' ba i cha'año' ba Dios. 
20 Jatyetla che' bajche' tyuni ba 
otyotyetla yubil. Wa'chocobiletla ti' pam 
i ts'ajquil i yebal otyot yubil tsa' ba i 


wa'chocoyob jini ajsubt'añob ñumel 
yic'ot jini tsa' ba i xiq'ui yale' Dios. 
Jesucristo che! bajche! más ñuc ba i 
c'ajnibal ba i tyunil ti i ts'ajquil i yebal 
otyot cha'an i yoyel. 

21 Ti pam Cristo jiñach jini ts'ajquil i 
yebal otyot mi bej wa'chocontyel otyot 
yubil. Wen otsabiletla che' bajche' tyun 
am ba ti pam i ts'ajquil c'ala jintyo mi 
yujtyel i mele' jump'ej jach ba otyot. 
Ch'ujulach como i cha'añach Dios. 

22 Jatyetla je'el cha'an añetla ti Cristo 
lajal mi la' motin ajñel yic'ot pejtyelel 
yaño' ba ochemo' ba ti' t'an Dios cha'an 
mi la! wajñel ti yotyotyetla Dios yubil ba! 
mi! cha'len chumtyal cha'an ti! Ch'ujul 
ba i Ch'ujlel. 


Ti aq'uenti ti' wenta Pablo i sube' majlel i 
t'an Dios ba'an mach'a israelob 
1 Joñon Pablojon. CAchAlon cha'an 
3 ti' caj Cristo Jesús cha'an chancol c 
cha'liben i toñel Cristo cha'an la' wenlel 
jatyetla mach ba israeletla. 
2 Mi cal tsa'ix la' wubi cha'an Dios ti' 
pas'eyon i yutslel i pusic'al cha'an ti 
yaq'ueyon c subeñetla jini wen ba t'an 
cha'an laj cotyantyel. 
3 Tsa'ix c wa ts'itya' ts'ijbubeyetla cha'an 
che' bajche' tic ñajal Dios ti yaq'ueyon j 
cañe' jini mach'a ba'an tsictiyem ti 
yamba ora. 
4 Che! mi la! q'uele' ili jun mi quej la! 
ña'tyan cha'an ti aq'uentiyon c ch'amben 
i sujmlel jini mach'a ba'an tsictiyem 
cha'an Cristo ti yamba ora. 
5 Ti ñoj oniyix Dios ma'an ti yaq'ue 
quixtyañu i ch'am'en isujm jini max tyo 
ba ba'an tsictiyem ti yamba ora. Pero 
wale cha'an ti' Ch'ujul ba i Ch'ujlel Dios 
ti yaq'ueyob i ch'am'en isujm jini 
yajcAbilo! ba ajsubt'añob ñumel yic'ot 
jini tsa! bA i xiq'ui yale' Dios tsa! ba wen 
aq'ueyob i ba Dios. 
6 Jini mach'a ba'an tsictiyem ti yamba 
ora jiñach iliyi: Cha'an ti jini wen ba t'an 
cha'an laj cotyantyel che' mi' ch'ujbiñob 
junlajal mi quej i yaq'uentyelob israelob 
yic'ot mach ba israelob jini chancol ba i 
pijtyañob. Junlajal añob ti Cristo che! 


329 


EFESIOS 





ochemob ti! t'an Dios. Junlajal mi quej i 
motin aq'uentyelob ti Cristo Jesús jini 
tsa! DA i WA ala Dios. 

7 Aunque ma'ix c ñuclel cha'an ti yutslel i 
pusic'al Dios ti yaq'ueyon c toñel ti' 
subol jini wen ba t'an cha'an laj 
cotyantyel. Ti i p'atyalel Dios mic sube". 
8 Mi an majch i cha'an ba Dios mach 
sajlic an i ñuclel mi yubin, joñon más i 
sajon tyo mi cubin che! bajche' 
pejtyelelob yaño' ba yubil. Pero aunque 
ma'ix c ñuclel yubil, Dios ti yaq'ueyon i 
yutslel i pusic'al cha'an mic subeñob jini 
mach ba israelob bajche' an lac ricojlel ti 
Cristo. Ma'ix i p'isol lac ricojlel ti Cristo. 
9 Dios tsa! ba i mele pejtyel cha ba an 
tyac ti yaq'ueyon c tsictisaben pejtyelel 
quixtyañu jini yom ba i cha'len Dios 
cha'an mi! ch'am'eñob isujm jini mach'a 
ba'an ti yac'a ti tsictiyel Dios c'ala ti ñoj 
oniyix. 

10 Cha'an wale iliyi cha'an ti jini ochemo! 
ba ti' t'an Dios mi yac'ob ti cajñel 
pejtyelel ñoj ñuc ba i ña'tyabal Dios ti' 
tyojlel ajtroñelob i cha'an Dios año! ba i 
ye'tyel yic'ot i p'atyalel ya' ti panchan. 
11 C'ala ti ñoj oniyix che! max tyo ti' 
mele mulawil Dios ti! wa ña'tya bajche! 
mi quej i cha'len. Wale tsa'ix i ts'actisa ti 
lac Yum Jesucristo. 

12 Cha'an ti lac ch'ujbi Cristo mach'an mi 
lac saj bac'ñan lac pejcan Dios ti oración. 
Como la cujil isujm mux i yubibeñon la 
coración che' mi lac pejcan. 

13 Jin cha'an mic subeñetla cha'an mach 
yom ch'ajyemetla cha'an ti caj jini wocol 
chancol ba c ñusan cha'añetla. Como 
jiñach cha'an la! ñuclel. 


I p'untyaya Cristo 


14 Che! mic pensalin pejtyelel ñoj ñuc bA 
i ña'tyabal Dios yic'ot bajche! ti' cha'le 
cha'añonla, mic ñoctyal cha'an mic 
pejcan ti oración i Tyat lac Yum 
Jesucristo. 

15 Como jujunchajp tyatyalob mi wa! ti 
mulawil mi ya! ti panchan ti aq'uentiyob 
i c'aba! ti tyatyal ti Dios lac Tyat. 

16 Che! bajche! an ñoj cabal i ñuclel Dios 
lac Tyat mij c'ajtiben cha'an mi! wen 


p'atyalisabeñetla la! pusic'al ti ñoj ñuc bA 
i p'atyalel cha'an ti Ch'ujul ba i Ch'ujlel. 
17 Mij c'ajtiben Dios cha'an Cristo mi 
yajñel ti la' pusic'al cha'an ti la' ch'ujbi. 
Cha'an wen tsats chuculetla yubil ti' 
p'untyaya, 
18 mij c'ajtiben Dios cha'an ch'ujbi la' 
ch'am'en isujm yic'ot pejtyelel ochemo' 
ba ti' t'an Dios bajche' an i pochtyalel 
yic'ot i ñajtlel yic'ot i chanlel, yic'ot i 
tyamlel i p'untyaya Cristo cha'añonla. 
19 Más ñuc i p'untyaya Cristo che' bajche' 
ba'ic jach ba ña'tyabalal. Mij c'ajtiben 
Dios cha'an mi la' camben ili i p'untyaya 
Cristo cha'an mi lu' bujt'el la' pusic'al ti 
Dios. 
20 Wale la' sujbic i ñuclel Dios am ba i 
p'atyalel mu' ba ti toñel ti lac pusic'al. 
Cha'an ti jini i p'atyalel ch'ujbi i cha'len 
más yonlel bajche' mu! ba laj c'ajtiben mi 
jini mu' ba lac pensalin. 
21 La! sujbic i ñuclel Dios ti pejtyelel 
ochemo' ba ti! t'an Dios yic'ot ti Cristo 
Jesús c'ala ti bele! q'uin. 

Junlajal mi yajñelob cha'an ti Ch'ujul 

ba i Ch'ujlel Dios 
4 1 Jin cha'an, joñon cachalon cha'an 
ti caj i subol i t'an lac Yum. Mic 

subeñetla ti wocol t'an cha'an mi la! 
wajñel bajche! yom ajnicob jini tsa! bA 
yajcantiyob ti Dios che! bajche' ti 
yajcantiyetla. 
2 Yom mi la! wajñel ti pec'. Ti' p'untyaya 
yom mi la' cuchben ti uts'at i ñajayel 
tyac la' pi'alob. 
3 Cha'an ti Ch'ujul ba i Ch'ujlel Dios mu! 
ba i cotyañetla, cha'lenla wersa la! 
wajñel ti jump'ej la! pusic'al cha'an 
ñach'al añetla yic'ot la! pi'alob. 
4 Ti lac pejtyelel ochemon ba la ti! t'an 
Dios che' bajche' jump'ej jach lac 
bac'tyal. An juntiquil jach Ch'ujul ba i 
Ch'ujlel Dios. Cha'an Dios ti' payayonla 
an junchajp jach mu' ba lac pijtyan ti 
Dios. 
5 An juntiquil jach lac Yum. An junsujm 
jach mu! ba lac ch'ujbin. Tsa'ix lac 
ch'ama ja! cha'an mi tsictiyel tsa'ix lac 
ch'ujbi Cristo Jesús ti lac pusic'al. 

6 An juntiquil jach Dios lac Tyat ti lac 
pejtyelel. I yumach pejtyelel cha ba tyac 
an. Mi! cha'len i toñel cha'an ti lac 
pejtyelel. Mi yajñel ti lac pusic'al ti lac 
pejtyelel. 

7 Pero ti jujuntiquilonla ti aq'uentiyonla 
laj c'ajnibal cha'ach yonlel bajche! yom i 
yaq'ueñonla Cristo. 

8 Jin cha'an ti Ts'ijbubil ba i T'an Dios mi 
yale!: 

Cristo ti letsi majlel ti panchan. Ti' 
pAyAyob majlel yic'ot cachalo' 
ba tsa! ba i ganari. 

Ti yaq'ue i c'ajnibal tyac 
quixtyañu. 


9 Che! mi yale' cha'an ti cha! letsi majlel 
Cristo ti panchan. Che! jini tsiquilach i 
tyalelach ya' an ti panchan che' ñac ti 
jubi tyalel c'ala wa' ti mulawil. 

10 Jini tsa! ba jubi tyAlel c'ala wa' ti 
mulawil jiñach jini tsa! ba cha! letsi 
majlel ya! ti panchan cha'an mi yumiñob 
pejtyelelob ba'ical jach añob. 

11 Ti chajp ti chajp ti yaq'ueyob i 
c'ajnibal tyac jujuntiquil. An jini tsa! ba 
yaq'ueyob i c'ajnibal ti yajcAbilo! ba 
ajsubt'añob ñumel, yaño' ba cha'an i 
yale' tsa' ba i xiq'ui yale' Dios, yaño' ba 
ti yaq'ue i sube' t'an cha'an laj 
cotyantyel, yaño' ba cha'an i cha'len i 
toñel ti ajcañatyajob ochemo! ba ti! t'an 
Dios, yic'ot yaño' ba cha'an ajcantisajob 
cha'an ochemo' ba ti' t'an Dios. 

12 Cha'ach ti aq'uentiyob i c'ajnibal tyac 
cha'an mi! cantisañob ochemo! ba ti! t'an 
Dios cha'an jini ochemo' ba je'el mi' 
cha'libeñob i toñel Dios cha'an mi más 
xuc'tyalob i pusic'al. Como pejtyelelob 
ochemo' ba ti! t'an Dios i bac'tyalobach 
Cristo yubi. 

13 Cha'ach yom c'ala jintyo junlajal mi 
lac ch'ujbin cha'an laj cotyantyel yic'ot 
junlajal mi laj cañe' majlel i Yalobil Dios. 
Cha'ach mi lac bej colel majlel c'ala 
jintyo p'atyalonixla ba quixtyañu ti 
Cristo che' bajche' an Cristo i bajñel. 

14 Che! jini mach añonicla che' bajche' 
alp'eñalob mu! ba i wa! q'uexob i pensal, 
mu! ba i wa! ch'ujbiñob ti! pusic'al cha 


ba tyac jach ba t'an mu' ba i subentyelob 
ti jiñob mu! ba i lotiñob. Como wen yujil 
bajche' mi' pucob i bajñel i ñajayel tyac. 
15 Pero joñonla mi lac bej ale' jini melel 
ba t'an ti p'untyaya cha'an mi lac más 
xuc'tyal majlel ti Cristo ti pejtyelel cha 
ba tyac jach mi lac cha'len. Como Cristo i 
jolach lac bac'tyal yubil. Ochemo' ba ti' 
t'an Dios i bac'tyalach yubil. 

16 Ya! tyalem i p'atyalel pejtyelel i 
bac'tyal Cristo ti' jol. Jini i bac'tyal 
ts'uyulach ti pejtyelel i p'ac. Mi colel i 
bac'tyal yic'ot mi yoc'an i p'untyaya che! 
weñach mi' cha'len i toñel pejtyelel i p'ac 
tyac. 


Tsiji' ba laj cuxtyalel ti Cristo 


17 Jini mic subeñet cha'an cha'ach mi 
yac'on c subeñetla lac Yum: Mach yom 
mi la' wajñel che' bajche' yaño' ba 
mach'a ba'an mi! cañe' Dios como lolom 
jach bajche! mi! pensaliñob. 

18 Añob ti ic't'ojñal yubil como ma'an mi' 
ña'tyañob bajche' añob. Mach'añobix i 
cuxtyalel tyAlem ba ti Dios cha'an ti caj 
ñum jach i cha'an. Mach'anix mi! 
ch'ameñob isujm bajche! yom Dios. 

19 Mach'an mi saj quisnin i cha'len 
mach'a wen bA i challibal. Tsa'ix i 
yaq'ueyob i ba i cha'len cha ba jach ba i 
tsuculel. Che' jach mi' bej más mulañob i 
cha'len cha ba jach mach'a wen. 

20 Pero jatyetla mach che'ic ti 
cantisantiyetla. Pero ti cantisantiyetla 
cha'an Cristo. 

21 Como mi cal tsa'ix la! wubi cha'an 
Cristo. Tsa'ix i cantisayetla Cristo ti 
Ch'ujul ba i Ch'ujlel. Como an ti Jesús 
jini yoque melel ba i sujmlel. 

22 Como jini mi' cantisañonla cha'an yom 
mi lac junyajlel caye! jini mach'a wen 
tsa' ba lac cha'le wajali che' max tyo ti 
lac ch'ujbi Cristo. Como junyajlel bibajax 
lac cha'libal ti wajali como lac pusic'al ti' 
lotiyonla cha'an ti lac mula lac cha'len 
mach'a wen. 

23 Yom mi tsijibtisantyel la' pusic'al 
yic'ot la' pensal. 

24 Ajñenla che' bajche' tsijib 
quixtyañujetla tsa' ba tsijibtisanti ti Dios 

bajche' yom i pusic'al. Ajñenla ti tyoj 
yic'ot ti sAC. 

25 Jin cha'an cayala la! cha'len lot. 
Jujuntiquiletla yom mi la' cha'len melel 
ba t'an yic'ot la' pi'alob como ti lac 
pejtyelel añonla ti jump'ej jach bac'tyalal 
yubil cha'an añonla ti Cristo. 

26 Mi ti mich'ayetla, wen q'uele la! bA 
cha'an mach'an mi la! cha'len mulil. 
Mach yom mich'etla c'ala mi ñumel 
q'uin. 

27 Ma' mi la' waq'uen i cha'len toñel xiba 
tila! pusic'al cha'an ti caj a mich'lel. 

28 Yom i caye! i cha'len xujch' jini 
ajxujch'. Yom i cha'len wen ba toñel ti' 
c'ab cha'an an cha ba an i cha'an, cha'an 
ch'ujbi i yaq'uen jini mach'a ba'an i 
cha'an. 

29 Ma' mi la' cha'len tsucul t'an pero 
cha'lenla uts ba t'an mu! ba i cotyan a 
pi'alob bajche' yom. Cha'lenla t'an mu' 
ba i yaq'uen i yutslel i pusic'al jini mu' 
ba i yubiñob. 

30 Mach yom mi la' cha'len cha ba jach 
mu! ba i yaq'uen i yubin i ch'ajyemlel 
jini Ch'ujul ba i Ch'ujlel Dios am ba ti la' 
pusic'al. Como ti aq'uentiyetla jini 
Ch'ujul ba i Ch'ujlel Dios ti la! pusic'al i 
wenta la' marcajlel cha'an mi tsictiyel i 
cha'añet ba la Dios c'ala ti jim ba q'uin 
che' mi quej i ts'actiyel la' cotyantyel. 

31 Pero cAyAla a ts'a'q'uel la! pi'alob 
yic'ot mich'lel yic'ot al'iya yic'ot jop't'an 
yic'ot pejtyel mach'a wen. 

32 Pero yom utsetla yic'ot yaño' ba. 
P'untyañob. Ñusabeñob i mul che' 
bajche' Dios ti' ñusabeyetla la' mul ti 
Cristo je'el. 


Bajche' yom i yajñel i yalobilob Dios 


1 Che! bajche' alp'eñalob mi' p'ise' 

bajche' mi pas'entyel ti tyat, jatyetla 
che' jini cha'an p'untyabilet ba la i 
yalobil Dios, yom mi la! wajñel bajche! 
mi! pas'eñetla Dios. 
2 Ajñenla ti p'untyaya che! bajche! ti' 
p'untyayonla Cristo. Ti yAc!A i ba ti 
sajtyel che' bajche' tsansabil ba i majtyan 
Dios cha'an i tyojol lac mul. Dios ti' 
q'uele ti wen jini tsa! ba i cha'le Cristo. 


3 Wale, cha'an i cha'añetla Dios mach 
yom mi la' cha'len la' tsuculel mi ba'ic 
jach ba la! bibi'lel mi i mulantyelic la' 
tsuculel. Mi jinic tyo yom la! pensalin la! 
cha'len ba'ic jach ba la! bibi'lel mi i 
mulantyel la! tsuculel. 
4 Mach yom mi la! cha'len mach'a wen 
ba t'an mi tonto t'anic mi alas t'anic 
mach'a wen ti alol. Mach che'ic yom mi 
la' cha'len. Pero jini yom ba jiñach mi lac 
suben Dios wocox i yala. 
5 Como la! wujil isujm mach'an mi quej i 
yochel ti yumintyel Cristo yic'ot Dios jini 
mu! ba i pejcan yamba winic yamba 
x'ixic o mu' ba i cha'len cha ba jach 
mach ba wen o mu! ba i mulan i cha'len i 
tsuculel. Como i mulantyel i tsuculel 
jiñach lajal yic'ot i ch'ujbintyel melel ba 
dios tyac. 
6 Mach yom mi la' waq'uen i lolon lotiñet 
la' pi'alob ti mach'a ba'an i c'ajnibal ba 
t'an. Como ti caj jini tsucul ba i cha'libal 
quixtyañu Dios mi quej i yaq'uen i xot'e i 
mul majchical jach mi' ñusaben i t'an. 
7 Mach yom mi la' wotsan la' ba 
yic'otyob. 
8 Ti wajali che! bajche' añetla ti ic't'ojñal 
yubil che' añet tyo la ti la' mul, pero 
wale cha'an añetla ti lac Yum añetla ti i 
saclel mulawil yubil. Ajñenla che! bajche' 
yom i yajñel jini am ba ti i saclel 
mulawil. 
9 Jini mu' ba i yajñel ti i saclel mulawil 
mi! bej cha'len wen ba yic'ot melel bA. 
Mi yajñel ti tyoj. 
10 Jop'ox a ña'tyan jini mu' ba i mulan 
Dios. 
11 Mach yom mi la' wotsan la' ba ti jini 
lolom jach ba mu! ba i cha'len jini año! 
ba ti ic't'ojñal. Pero yom mi la! 
tsictisabeñob i mul. 
12 Como yoque quisintic jini mu! ba i 
mucul cha'leñob. Quisintic ti cha' alol 
jini tsa' ba i cha'leyob ti mucul. 
13 Pero che' mi la' subeñob i mul an jini 
mu! ba quej i pensaliñob i mul. Mi quej i 
cayob i mul. Mi quej i yochelob ti i saclel 
mulawil yubil. 
14 Jin cha'an mi yale!: 

Jatyetla añet tyo la ti la' mul 

pensalin bajche! añet la. 
Cayala la! mul. 
Cristo mi yaq'ueñetla la' wajñel ti 
saclel mulawil. 

Che' ts'ijbubil. 
15 Wen q'uele la! ba bajche! mi la! 
wajñel. Mach yom mi la! wajñel bajche' 
jini mach'a ba'an i ña'tyabal pero ajñenla 
che! bajche' jini año! ba i ña'tyabal. 
16 Bele! cha'lenla wen ba ti! tyojlel la' 
pi'alob como an cabal simaronlel ti ili ba 
ora. 
17 Mach yom mi la! wajñel che! bajche' 
jini mach'a ba'an mi' ña'tyan pañimil. 
Pero jop'ox la' ch'am'enla isujm cha ba 
yom i yaq'ueñet la' cha'len Dios. 
18 Mach yom mi la' cha'len q'uixñijel 
como jini mi yaq'ueñetla la' cha'len 
lolom jach ba mach'a saj wen. Pero la! 
bujt'ic la! pusic'al ti Ch'ujul ba i Ch'ujlel 
Dios. 
19 Q'uelben la! ba salmo tyac, c'ayinla 
himno tyac yic'ot i c'ay tyac Dios. 
C'aybenla i ñuclel lac Yum ti pejtyelel la' 
pusic'al. 
20 Bele' subenla wocox i yala Dios lac 
Tyat ti' c'aba' lac Yum Jesucristo cha'an 
pejtyel cha ba an tyac. 


Cha'an bajche' yom mi yajñelob ti 
jujump'ej otyot 


21 Ch'ujbibenla i t'an la' pi'alob cha'an 
chancol la' q'uel ti ñuc Dios. 

22 X'ixicob, ch'ujbibenla i t'an a ñoxi'al 
como cha'ach yom lac Yum. 

23 Como jini winic i yumach i yijñam 
che! bajche' Cristo i yumach jini ochemo' 
ba ti' t'an Dios. Como ochemo' ba ti' t'an 
Dios i bac'tyalach Cristo yubil. Cristo 
Ajcotyaya i cha'añob. 

24 Pero che' bajche' mi' ch'ujbibeñob i 
t'an Cristo jini ochemo' ba ti' t'an Dios 
cha'ach yom je'el mi' ch'ujbibeñob i t'an 
i ñoxi'al x'ixicob ti cha ba tyac yes mi' 
cha'len. 

25 Winicob, p'untyan a wijñam che! bajche!' 
ti' p'untya Cristo jini ochemo! ba ti! t'an 
Dios. Ti yac'a i ba ti sajtyel cha'añob. 

26 Cha'ach ti yac'a i ba ti sajtyel Cristo 
cha'an junyajlel i cha'añach mi yajñel 


jini ochemo' ba ti' t'an Dios. I señajlel ti' 
sac isayob che' ti' ch'amayob ja' cha'an 
ti' ch'ujbiyob i t'an Dios. 
27 Cha'ach ti! cha'le Cristo cha'an i bajñel 
i cha'añobach mi yajñelob ochemo' ba ti' 
t'an Dios cha'an junyajlel sac mi c'otyel 
ya! ti! tyojlel. Che! ma'ix i pajq'uemal 
tyac yubil, mi i xumic'ticlelic tyac yubil 
mi cha ba yes yan tyac bA. SAcob. Mach 
sajlic añob i mul. 
28 Jini winicob yom i p'untyañob i 
yijñam che! bajche! mi! p'untyan i bajñel 
i bac'tyal. Jini mu! ba i p'untyan i yijñam 
chancol i bajñel p'untyan i ba yubil. 
29 Ma'an winic mu! ba i mich'q'uel i 
bajñel i bac'tyal pero mi' we'isan, mi' 
cañatyan i bac'tyal. Cha'ach Cristo je'el 
mi! cañatyañob jini ochemo' ba ti! t'an 
Dios. 
30 Como ochemon ba la ti! t'an Dios i 
bac'tyalonla Cristo yubil. 
31 Jin cha'an mi! caye! i tyat i ña! jini 
winic cha'an mi yajñel yic'ot i yijñam. 
Jini cha'tiquilob mi yajñelob che! bajche! 
mi juntiquil jach bA quixtyañu yubil. 
32 Jiñach ñuc bA i sujmlel mach'a ba'an 
tsictiyem ti yamba ora. Chancol c laje! ili 
i sujmlel cha'an chancol c tyaje! ti t'an 
Cristo yic'ot jini ochemo! ba ti! t'an Dios. 
33 Pero mic subeñetla cha'an 
jujuntiquiletla yom mi la! p'untyan a 
wijñam che! bajche! ma! bajñel p'untyan 
a ba. Yic'ot jini x'ixic yom i q'uel ti ñuc i 
ñoxi'al. 
6 1 Alp'eñalob, ch'ujbiben i t'an la! 
tyat la! ña', como jiñach bajche!' 
yom che! ochemetla ti! t'an Dios. 
2 Jini ñaxan ba i mandar Dios ba! mi 
yale' cha'an an cha ba yes mi quej la 
caq'uentyel mi yale! che! bajche' iliyi: 
Q'uele ti ñuc a tyat a ña', 
3 cha'an weñach mi yujtyel cha ba tyac 
yes mi yujtyel ti la' tyojlel yic'ot cha'an 
mi quej la! tyaj cabal la! jabilel wa! ti 
mulawil. Cha'ach mi yale' ti mandar. 
4 Tyatyalet ba la, ña'alet ba la, ma! mi la! 
bej lolon tsats tic'ob la! walobilob c'AlA 
jintyo mi mich'añob. Pero tyoj isañob ti 
wen. Cantisañob bajche' yom i 
ch'ujbiñob lac Yum. 

5 Ajtoñelob, ch'ujbibeñob i t'an la! 
yumob wa! ti mulawil cha'an chancol la! 
q'uel ti ñuc Dios. Ti jump'ej jach la! 
pusic'al yom mi la! cha'len bajche' mi' 
xiq'uetyob la! yumob. Cha'lenla che! 
bajche' mi i toñel Cristo am ba ti 
panchan mi la! cha'len. 

6 Mach che'ic jach che! chancol i 
yilañetla la! yum mi la! cha'len wen bA 
toñel cha'an quixtyañujob mi yilañetla ti 
wen, pero ti pejtyelel la! pusic'al yom mi 
la! cha'len bajche! yom Dios che! bajche' 
mi ajtoñeletla i cha'an Cristo. 

7 Pero ti pejtyelel la! pusic'al yom mi la! 
cha'len i toñel la! yum wa! ti mulawil 
che! bajche' mi i toñel lac Yum am ba ti 
panchan, mach che'ic bajche' mi i toñel 
jach quixtyañu. 

8 Como la! wujil isujm lajal mi quej la 
caq'uentyel lac tyojol ti lac Yum am ba ti 
panchan ti jujuntiquilonla mi añonla ti' 
wenta lac yum wa' ti mulawil, mi mach 
añonla ti! wenta lac yum wa! ti mulawil 
jiñach bajche' ti lac cha'le. 

9 Jatyetla, yumalet ba la, cha'lenla wen 
ba ti' tyojlel ajtoñelob la' cha'an che' 
bajche' tic xiq'uiyob i cha'leñob ti la! 
tyojlel je'el. Cayala la! bac'tisañob. C'ajal 
la' cha'an añetla ti' wenta lac Yum am bA 
ti panchan lajal che' bajche'ob. Junlajal 
mi! q'uelob quixtyañu lac Yum am ba ti 
panchan. 


Lac mactijib mu' ba yaq'ueñonla Dios 


10 Wale hermañujob, mic subeñetla yom 
mi la! p'atyalisan la! pusic'al ti lac Yum ti 
ñuc ba i p'atyalel como añetla ti lac Yum. 
11 Lapala pejtyelel la! mactijib mu! ba i 
yaq'ueñetla Dios cha'an la' cañatyantyel 
cha'an ch'ujbi la' wajñel ti xuc'ul che' mi' 
jop' i lotiñetla xiba. 

12 Como mach'an chancol laj contrajin 
quixtyañujob am ba i bac'tyal am ba i 
ch'ich'el, pero chancol laj contrajin yubi 
jini laj contra mach'a ba'an tsiquil ti lac 
wut mu! ba ti xic'ojel wA! ti mulawil, jini 
mu! ba i yaq'uen quixtyañujob i bej 
yajñelob ti ic't'ojñal. 

13 Jin cha'an ch'amala pejtyelel jini la' 
mactijib mu' ba i yaq'ueñetla Dios cha'an 


ch'ujbi la' mactyan jini laj contra cha'an 
ma'an mi la! jaq'ue' mulil che! ti yorojlel 
cabal simaronlel. Che! mi yujtyel la! lu' 
chajpan la' ba ti pejtyelel la' mactijib 
ajñenla ti xuc'ul. 

14 Ajñenla ti xuc'ul. La! wujil isujm jini 
yoque melel ba t'an. La' caylec ti la' 
pusic'al jini melel ba t'an cha'an 
chajpabiletla che' bajche' juntiquil mi' 
chajpan i ba i loq'uel che' mi' cache' i 
cinturón. Bele' cha'lenla tyoj ba la! 
cha'libal como jini tyoj ba yi jiñach che! 
bajche' i mactijib i tyajn mu' ba i 
cañatyan soldado yubil. 

15 Yom chajpabiletla cha'an mi la! sube! 
majlel jini wen t'an cha'an i ñach'tyalel 
lac pusic'al che' bajche' mi' chajpan i ba 
soldado cha'an mi loq'uel majlel che' mi' 
lape' i zapatos. 

16 Pero jini más yom ba, jiñach cha'an mi 
lac ch'ujbin Cristo ti pejtyelel lac pusic'al 
ti cha ba jach yes mi yujtyel como jiñach 
che! bajche! i mactijib mu! ba i chuque' 
ti' c'ab soldado. Jini la' mactijib yubil mi' 
yapben jini i wan tye' xiba mu! ba ti 
lejmel i ñi'. 

17 Ch'amala jini la! cotyantyel mu! ba i 
yaq'ueñetla Dios. Jini mi! bele! 
cañatyañonla che! bajche' tsucul tyaq'uin 
ba pixol mu! bA i xoje' soldado cha'an i 
cAñatyan i jol. Ch'amala jini espada mu! 
ba i yaq'ueñonla Ch'ujul ba i Ch'ujlel 
Dios. Jini i t'an Dios che' bajche' espada. 
18 Bele' cha'lenla oración che! chancol la' 
cha'len cha ba tyac yes mi la' cha'len. 
Bele' c'ajtiben Ch'ujul ba i Ch'ujlel Dios i 
lu' pas'eñetla cha ba yes yom mi la' 
wale!, cha ba yes yom mi la! c'ajtiben. 
Mach yom mi la' q'uextyan la' pensal 
che' muq'uetla ti oración. Mach yom mi 
la' lujb'an la' cha'len oración. Bej tyajala 
ti oración pejtyelel i cha'año' ba Dios. 

19 Tyajayonla ti oración je'el cha'an Dios 
mi yac'on ti t'an cha'an wen ch'ejl mic 
tsictisabeñob quixtyañujob jini mach'a 
ba'an tsictiyem ba ti yamba ora cha'an 
bajche' mi lac tyaj laj cotyantyel. 

20 Dios ti' xiq'uiyon cha'an che' bajche' i 
q'uexolon Cristo mic sube' ili t'an. Wale 
añon ti cachol cha'an ti! subol ili t'an. 

Tyajayonla ti oración cha'an ch'ejlon mic 
sube' ili t'an che! bajche' yom. 


Cojix ba saludos 


21 Tíquico, jini p'untyabil ba lac 
hermano, xuc'ul ba ajtoñel ti i toñel lac 
Yum, mi quej i lu! subeñetla cha'an mi la! 
ña'tyan bajche' añon yic'ot cha bA yes 
chancol c cha'len. 

22 Jin cha'an tic xiq'ui tyAlel ya! ba! 
añetla cha'an mi la' wubin bajche' añon 


lojon yic'ot cha'an mi! ñuc isabeñetla la! 
pusic'al. 

23 La' ag'uenticob ochemo' ba ti' t'an 
Dios i ñach'tyalel i pusic'al yic'ot i 
p'untyaya che' yic'ot i ch'ujbintyel Cristo 
tyAlem ba ti Dios lac Tyat yic'ot ti lac 
Yum Jesucristo. 

24 La' aq'uenticob i yutslel i pusic'al Dios 
pejtyelelob mu' ba i p'untyañob lac Yum 
Jesucristo ti' p'untyaya mach ba yujil 
q'uextiyel. Amén. 


PABLO TI' TS'IJBU JUN CHA'AN JINI AÑO! BA TI 
FILIPOS 


An ti cachol Pablo mi' ts'ijbubeñob jun 
ochemo' ba ti' t'an Dios ya' ti Filipos 
1 1 Joñon Pablojon quic'ot Timoteo 
ajtroñelon lojon i cha'an Jesucristo. 
Mi lojon c ts'ijbubeñetla ili jun pejtyelel 
ochemet ba la ti! t'an Dios yic'ot 
ajcañatya ochemo' ba ti! t'an Dios yic'ot 
diáconojob ya! ti lum Filipos ba i c'aba'. I 
cha'añet ba la Dios. Mi la' tyem ajñel 
yic'ot Cristo Jesús. 
2 La! ajniquetla ti yutslel i pusic'al Dios 
yic'ot i ñach'tyalel tyAlem ti Dios lac 
Tyat yic'ot lac Yum Jesucristo. 


I yoración Pablo cha'an ochemo' 
ba ti' t'an Dios 


3 Ti jujunyajlel che' mij c'ajtisañetla, mic 
suben Dios wocox i yala cha'añetla. 

4 Che! mic cha'len oración ti c'ajacña ba 
coj mic bele! pejcabeñetla Dios ti la! 
pejtyelel. 

5 Como c'ala wajali che! ñac ti la! ñaxan 
ubi i t'an Dios c'AlA wale iliyi ti la! wen 
cotyAyon ti! pucol jini wen t'an. 

6 Cujil isujm cha'an Dios tsa! bA queji i 
cha'len wen ba toñel ti la! pusic'al mi 
quej i ts'actisan majlel jini toñel c'ala 
jintyo ya' ba mi cha' tyalel Jesucristo. 

7 Cha'ach yom mic bej c'ajtisabeñetla 
che' bajche' jini como mic wen 
p'untyañetla. Como chancol lac motin 
ubin i yutslel i pusic'al Dios mi wA! añon 
ti cachol o mi mach wa añon ti cachal 
cha'an mic wen tsictisabeñob i t'an Dios 
cha'an mic subeñob yoque melelach. 

8 Como Dios yujil isujm bajche' i yonlel 
mic p'untyañetla ti la' pejtyelel. Mic 
p'untyañetla che' bajche' mi' wen 
p'untyañonla Jesucristo. 

9 Mij c'ajtiben Dios cha'an mi más oc'an 
la' p'untyaya yic'ot cha'an mi oc'an cabal 


la' ña'tyabal yic'ot cha'an mi la' más 
ña'tyan bajche' yom ajniquetla. 

10 Mij c'ajtiben Dios cha'an mi la' ña'tyan 
bajche' yom mi la! bele! yajcan jini más 
wen ba la! pensal. Che! jini ch'ujbiyix 
ajniquetla ti tyoj. Ma'an majch ch'ujbi i 
tyajetla ti t'an che! mi cha! tyAlel Cristo. 
11 Che! jini Jesucristo mi yaq'ueñetla la! 
cha'len wen ba la! cha'libal. Che! jini, ti 
la' cha'libal chancol la! wac! ti q'uelol 
yic'ot ti' subol i ñuclel Dios. 


Che! cuxulon tyo mic chac 
cha'liben i toñel Cristo 


12 Hermañujob, com mi la! ch'am'en 
isujm cha'an pejtyelel jini wocol tsa! bA c 
ñusaA ti yac'a ti utsi pujquel jini wen bA 
t'an cha'an laj cotyantyel. 

13 Che! jini, pejtyelel soldadojob mu! ba i 
cAñatyan i yotyot ñuc ba i ye'tyel yic'ot 
pejtyelel yaño! bA, mi! lu! ña'tyañob 
cachalon cha'an ti caj mic ch'ujbin Cristo 
tic pusic'al. 

14 Cha'an ti yubiyob cachalon lac'al ti 
pejtyelel hermañujob ti xuc'leyob i 
pusic'al ti lac Yum. Más ch'ejlob wale 
iliyi chancol i subob majlel i t'an Dios. 
Mach'añobix i baq'uen. 

15 Melel an jini mu! ba i sube' i t'an 
Cristo cha'an bajñel mich'ob ti! pusic'al 
che! mi! q'uelob bajche! mi! c'añon Dios. 
Yom jach i tyechob periyal. Pero an 
yaño! bA mi! sube' majlel cha'an mi! 
mulan i yac' ti ubintyel i t'an Dios. 

16 An cha'tiquil uxtiquil mi' subob i t'an 
Cristo cha'an jach yom i chan isañob i 
ba. Cha'chajp i pensal. Yom jach i 
yaq'ueñon c más ñusan wocol wale che' 
cachalon. 

17 Pero yaño' bA mi' sube' i t'an Cristo 
cha'an mi' p'untyañon. Yujilob isujm wa' 
añon ti cachol cha'an ti caj mic sube! 

yoque melelach jini wen ba t'an cha'an 
laj cotyantyel. 

18 Pero ma'an cha ba mi' cha'len mi ti 
jump'ej i pusic'al mi' subob, mi ti 
cha'chajp i pusic'al mi' subob Cristo. 
C'ajacña coj che' chancol i sujbel Cristo. 
Más c'ajacña tyo coj mi quej cubin. 

19 Cujil isujm weñach mi quej i yujtyel 
quic'ot cha'an ti caj la' woración yic'ot 
cha'an ti Ch'ujul ba i Ch'ujlel Jesucristo 
chancol ba i cotyañon tic wocol. 

20 Pero jini com ba ti pejtyelel c pusic'al 
jiñach cha'an ma'an mi quej c quisnin 
pero cha'an wen ch'ejl mic sube' i t'an 
Dios wale iliyi yic'ot ti bele' q'uin. 
Mach'an cha ba mi' cha'len mi cuxulon 
mi sajtyemon. Jini jach com mi más 
ajq'uel ti ñuc Cristo cha'an ti caj joñon. 
21 Mi cuxulon mic chac cha'liben i toñel 
Cristo. Mi ti sajtiyon más c'otyajax che! 
jini como mic majlel ti' tyojlel Cristo. 

22 Pero mi más jal tyo cuxulon más jal 
tyo mic cha'liben i toñel lac Yum. Mach 
cujila baqui ba yom mic yajcan. 

23 Wocol mic ña'tyan mi yom mic yajcan 
sajtyel, o yom mic yajcan cha'an bej 
cuxul mi cajñel. Che! bajche' cha'chajp c 
pensal mi cubin. Com c sajtyel cha'an 
mic majlel ti' tyojlel Cristo como jiñach 
más wen bA mi cubin. 

24 Pero cha'an la! wenlel más yom che! 
cuxulon tyo cha'an mic bej cotyañetla. 
25 Cujil isujm cha'an más wen cha'añetla 
che! cuxulon tyo cha'an mi la! más 
xuc'chocon la! ba ti lac Yum, cha'an mi! 
más oc'an c!'ajacña ba la! woj cha'an ti la! 
ch'ujbi Jesús. Jin cha'an cujil isujm jal 
tyo bej cuxulon. 

26 Che' mic cha' c'otyel ya' ba' añetla 
más tijicña mi quej la! wubin ti Cristo 
Jesús. Mi quej la' suben wocox i yala 
Dios cha'an Dios ti' loc'sayon ti cachol. 
27 Pero ma'an cha ba mi' cha'len mi an 
cha ba mic tyumbentyel. Yom jach 
ajniquetla ti tyoj che! bajche! yom che! 
ochemonla ti! t'an Cristo. Che! jini mi ti 
tyAliyon j q'ueletla, mi ma'an ti tyAliyon, 
pero com cubin cha'an xuc'uletla ti lac 
Yum. Ti jump'ej la! pusic'al mi la! motin 
cha'len wersa cha'an mi la! yoque 


ch'ujbin jini t'an cha'an laj cotyantyel. 
28 Mach yom mi la' bac'ñan jini mu' ba i 
contrajiñetla. Che' jini yoque tsiquil mi 
quej i yubiñob cha'an mach'añobix i 
cotyantyel ti Cristo. Mi quej i majlelob ti 
xot'mulil. Pero che! ma'an mi la! 
bac'ñañob, tsiquilach je'el añach la! 
cotyantyel tyalem ti Dios. 

29 Pero cha'an ti' ñusa wocol Cristo 
cha'añetla tsa'ix aq'uentiyetla mach jinic 
jach cha'an mi la' ch'ujbin Cristo, pero 
cha'an mi la' ñusan wocol cha'an ti' caj 
je'el. 

30 Wale lajal añach lac wocol. Tsa'ix la' 
wila bajche' tic ñusa wocol ti yamba ora. 
Chancox la! wubin bajche' chancol tyo c 


ñusan c'ala wale iliyi. 
2 1 ¿Am ba la! ch'ejlisantyel ti Cristo? 
¿Am ba i ñuc isantyel la' pusic'al 
cha'an ti caj mi' p'untyañetla Cristo? 
¿Am ba Ch'ujul ba i Ch'ujlel ti la' 
pusic'al? ¿Mu' ba la! p'untyan, mu! ba la! 
cotyan la! pi'alob? 
2 Mi che'ach añetla, ts'actisabeñon i 
tijicñayel c pusic'al cha'an chancox la! 
wajñel ti ñach'al, cha'an chancox la! 
p'untyan la' ba ti jump'ej jach la' pusic'al 
yic'ot an junlajal ba la' pensal, junlajal 
la' t'an. 
3 Mach yom cha ba mi la' saj cha'len cha 
ba jach bajñel yom ba la' pusic'al, mi 
cha'an jach la' wom la' chan isan la' ba. 
Pero peq'uisan la' ba. Yom más ñuc mi 
la! q'uel la! pi'Alob che! bajche' mi la! 
bajñel q'uel la! bA. 
4 Mach jinic jach yom mi la! bajñel 
pensalin la' bajñel la' wenlel, pero yom 
mi la' pensalin i wenlel la' pi'alob je'el. 
5 Yom junlajal la' pensal che' bajche' mi' 
pensalin Cristo Jesús. 
6 Aunque junlajal Jesús yic'ot Dios pero 
ma'an ti' poj wersa ajni ti junlajal yic'ot 
Dios. 
7 Pero ti' poj caya lajal ba i ñuclel yic'ot 
Dios. Ti wen peq'uisa i ba. Ti ajni che' 
bajche' ajtoñel jach. Ti ch'oca wa! ti 
mulawil che' bajche' quixtyañu jach. 
8 Che' chancol i yajñel che' bajche' mi 


I peq'uisantyel yic'ot i ñuclel Cristo 

quixtyañu jach ti! wen peq'uisa i ba. Ti 
yac'a i ba ti sajtyel ti cruz, aunque jiñach 
jini más quisintic ba bajche' mi 
tsansantyelob. 

9 Jin cha'an Dios ti yaq'ue ñoj cabal i 
ñuclel yic'ot ñoj ñuc ba i c'aba'. Mach'an 
más ñuc ba c'abajlel bajche' i c'aba! 
Jesús. 

10 Jin cha'an, che! mi yubiñob i c'aba' 
Jesús mi quej i ñocchocoñob i ba 
pejtyelelob ya' ti panchan, yic'ot wa' ti 
mulawil yic'ot xiba yic'ot yajtoñelob xiba 
yic'ot pejtyelelob año' ba ti xot'mulil. 

11 Ti pejtyelelob mi quej i yalob cha'an i 
yumobach Jesucristo cha'an q'uejlic ti 
ñuc Dios lac Tyat. 


Mi tsictiyel i saclel ochemo' 
ba ti' t'an Dios 


12 Jin cha'an, p'untyabilet ba 
quermañujob, che! bajche' ti la! bele! 
ch'ujbibeyon c t'an che! ñac ya! tyo añon 
la! wic'ot, yom tyo mi la! más 
ch'ujbibeñon c t'an che! ñajt añon. Ti la! 
pec'lel che! chancol la! q'uel ti ñuc Dios, 
bej cha'lenla wersa cha'an mi tsictiyel la! 
cotyantyel cha'an ti la' cha'libal. Mach 
yom mi la' saj cha'len jini mach'a ba'an 
mi' mulan i q'uele' Dios. 

13 Como jiñach Dios mu! ba ti toñel ti la! 
pusic'al i yaq'ueñetla la! mulan la! 
cha'len cha ba wen. Jini mi yaq'ueñet la' 
cha'len che' bajche' yoque yom i pusic'al 
Dios. 

14 Ti cha ba tyac jach mi la' cha'len mach 
yom mi la' cha'len ti mich'icniyel, mi ti 
periyalic ba t'an, 

15 cha'an ma'an majch ch'ujbi i tyajetla ti 
t'an, cha'an ma'ix la' mul. Cha'ach yom 
la' pas la' ba che' bajche' jini como i 
yalobiletla Dios mach'a ba'an la' mul. 
Yom mi la! pas la! ba che! bajche! mi 
ts'ajyel ec! cha'an tsiquil i cha'añetla 
Cristo aunque mi la' wajñel ba'an 
simaroño' ba quixtyañujob mach'a wen 
mi' cha'leñob. 

16 Ti la' melbal mi la' pas'eñob cha'an ti 
tsijibtisayetla jini t'an mu! ba la! sub. 
Che! jini, che! mi cha! tyAlel Cristo 
c'ajacña coj mi quej cubin cha'añetla. 


Che' mic ña'tyan mach lolomic jach tic 
subetla i t'an Dios, mach lolomic jach tic 
cha'le wersa cha'an la' ch'ujbin. 

17 Cha'an ti la' wen ch'ujbi, cha'an ti la' 
wen ac'4 la! ba ti Dios, che! bajche' ti la! 
waq'ue i majtyan Dios. Aunque mi ti 
tsansantiyon cha'an tsansabil ba i 
majtyan Dios yubil, cha'an i ts'actisantyel 
i majtyan Dios mu' ba la' waq'uen, 
c'ajacña coj mi quej cubin. Yom c'ajacña 
la' woj quic'otyetla. 

18 Tijicnisan la' ba je'el. Yom tyem 
tijicñayetla quic'ot. 


Timoteo yic'ot Epafrodito 


19 Mi cha'ach yom lac Yum Jesús, mach 
jalic com choque! majlel Timoteo ya! ba! 
añetla cha'an i jula' añetla cha'an i ñuc 
isabeñon c pusic'al je'el che' mi cubin 
bajche' añetla. 

20 Como ma'an wa'an yamba quic'ot lajal 
ba i pensal che' bajche'on, mu' ba i 
pensalin la! wenlel ti jump'ej i pusic'al 
che! bajche' Timoteo. 

21 Pejtyelel yaño' bA mi! pensalin i bajñel 
i wenlel. Ma'an mi! pensaliñob i cha'an 
bA Cristo Jesús. 

22 Pero jatyetla la! wujil isujm bajche' 
xuc'ul mi yajñel Timoteo. Che! bajche! 
mi! pi'len ti toñel i tyat alob, cha'ach ti' 
cha'le toñel Timoteo quic'ot ti' pucol ili 
t'an cha'an laj cotyantyel. 

23 Seb jach com c choque' majlel Timoteo 
i jula' añetla che' mi cubin bajche' mi 
quej cujtyel. 

24 Mi cal mux i cotyañon lac Yum. Mi cal 
ma'ix jal mi quej c tyalel c jula' añetla 
je'el. 

25 Pero mic pensalin je'el c'ajnibal mic 
choque' majlel lac hermano Epafrodito 
ya' ba' añetla. Jini ti' wen cha'le toñel 
quic'ot ti' pucol i t'an Dios. Lajal ti lojon 
cubi lojon c ts'a'lentyel cha'an ti caj jini 
wen t'an. Jatyetla ti la! choco tyAlel 
Epafrodito cha'an mi' cotyañon ti cha ba 
i c'ajnibal c cha'an. 

26 Epafrodito wersa yom i cha' q'ueletla 
ti la! pejtyelel. Wen mu! ti pensal je'el 
cha'an ti la! wubi ti! c'am'A. 

27 Melel ti! wen c'am'a. Colel i sajtyel. 

Pero Dios ti! cotyA. Mach jinic jach ti' 
cotya Epafrodito pero Dios ti! cotyayon 
je'el cha'an mach'an mi más oc'an i 
ch'ajyemlel c pusic'al cha'an ti caj i 
c'am'an. 

28 Jin cha'an más com tyo c choque! 
tyAlel ya! ba! añetla cha'an i ñuc isantyel 
la! pusic'al che! mi la! cha! q'uele! i ñi! i 
wut. Yic'ot cha'an mi lajmel c 
ch'ajyemlel je'el. 

29 Ti tijicñayel la! pusic'al payala ochel 
Epafrodito ba' añetla como jini mi' 
cha'liben i toñel lac Yum je'el. Yom mi 
la' q'uel ti ñuc jini mu! ba i yajñel che! 
bajche' jini Epafrodito. 

30 Como colel i sajtyel cha'an ti' cha'libe 
i toñel Cristo. Ma'an ti' pensali i bajñel i 
cuxtyaAlel. Ti yac'a i ba ba! babaq'uen mi 
sajtyel cha'an mi' wen cotyañon ti 
pejtyelel jini ba' mach ch'ujbi la' 
cotyañon cha'an ñajt añetla. 


Bajche' mi la cajñel ti yoque tyoj 


1 Wale quermañujob, tijicnisan la! 

ba ti lac Yum. Ma'ix tyac'laya mi 
cubin cha'an mic cha' ts'ijbubeñetla jini 
jach ba t'an como c'ajnibalach mi la! cha' 
ubin. 
2 Cañatyan la' ba cha'an jini mu' ba i 
lolon jop' i jisaben i toñel Dios. Mu' ba i 
jop' i lotiñetla, mu! ba i lolon xiq'uetla la! 
ch'am tsep pachalel. 
3 Jini tsa'ix ba yoque ch'ama tsep 
pachalel yubil jiñach joñonla che' ti 
jump'ej jach lac pusic'al ochemonla ti' 
t'an Dios. Mi lac ch'ujutisan Dios ti 
Ch'ujul ba i Ch'ujlel. C'ajacña la coj 
cha'an i cha'añonla Cristo Jesús. Ma'an 
mi lac lolon q'uel lac ba ti wen cha'an ti 
tsepbentiyonla lac pachalel. 
4 Joñon je'el an cha ba och ch'ujbi j q'uel 
c ba ti wen yubil cha'an tic ch'ama tsep 
pachalel. Mi anic juntiquil ch'ujbi i q'uel 
i ba ti wen cha'an i bajñel i wenlel i 
bac'tyal joñon más an i wenlel c bac'tyal 
lolon yubil che' bajche' yaño' ba. 
5 Como che! an jach tyo ocho q'uin ti 
ch'ocayon ti aq'uentiyon tsep pachalel 
che' bajche' i tyalel mi' cha'len jini 
lojon c pi'Alob. Loq'uemon ti! jiñajlel 


Israel. Loq'uemon ti! jiñajlel Benjamín. 
Yoque hebreojon como hebreojob c tyat 
yic'ot c ña! je'el. Fariseojon cha'an 
bajche! tic ch'ujbi ts'ijbubil ba i mandar 
Moisés. 

6 Cha'an wen ch'ejlon cha'an bajche' tic 
ch'ujbi i ts'ijbuya Moisés tic wen 
tyac'layob jini ochemo' ba ti' t'an Dios. 
Pero cha'an ti jump'ej jach c pusic'al tic 
ch'ujbi i ts'ijbuya Moisés ma'an majch 
ch'ujbi i yale' mi an c mul. 

7 Pero pejtyelel c melbal tsa' ba c lolon 
cha'le cha'an mic tyaj j cotyantyel, wale 
tsa'ix c lu' caya che' ñac tic ch'ama isujm 
cha'an ti Cristo jach an laj cotyantyel. 

8 Mach jinic jach c melbal pero pejtyelel 
cha ba jach tic ña'tya, cha ba jach tic 
cha'le ti yamba ora tsa'ix c lu! caya. Ti 
jump'ej jach c pusic'al mic más can 
Cristo Jesús lac Yum. Cha'an ti caj Cristo, 
pejtyelel tsa! bAj q'uele ti ñuc ti wajali 
wale tsa'ix c lu! caya. Wale mij q'uele! 
che! bajche' basura jachix cha'an mi 
yajñel Cristo tic pusic'al. 

9 Wale iliyi mi cajñel quic'ot Cristo. Mach 
cha'anic tic ch'ujbibe i ts'ijbuya Moisés 
tic tyaja tyoj ba c pusic'al pero cha'an tic 
ch'ujbi Cristo tic pusic'al chancol i 
q'uelon ti wen Dios como Dios mi' q'uel 
ti wen jini mu' ba i ch'ujbin. 

10 Jiñach bajche' com cha'an mic más 
cañe' Cristo. Com an quic'ot i p'atyalel 
tsa! ba i c'aña che! ñac ti tyejchi loq'uel 
ba'an sajtyemo! bA. Com cubin wocol 
je'el jintyo mi cubin bajche! ti yubi wocol 
tyac Cristo, jintyo mic sat tic pusic'al 
pejtyel mu! ba c bajñel mulan. 

11 Mi ch'ujbiyach, com cajñel ti xuc'ul 
cha'an joñon je'el mic tyejchel loq'uel 
ba'an sajtyemo! bA. 


La lac cha'len wersa cha'an mi lac 
ganarin mu! ba quej la caq'uentyel 


12 Pero mach'an mic lolon ale! cha'an 
tsa'ix c lu! tyaja pejtyelel jini com ba c 
tyaj. Max tyo ba'an ts'acal c wenlel. Pero 
mic bej cha'len wersa cha'an c tyaje' c 
wenlel ti Cristo Jesús como tsa!ix i 
yotsAyon ti! yalobil. 

13 Hermañujob, mach'an mic lolon c 

bajnel ña'tyan cha'an ts'acal tic tyaja jini 
yom ba i yaq'ueñon Cristo, pero ti 
junsujm jach c pensal chancol c ñajatisan 
tic pusic'al jini tsa! ba ujti ti yamba ora. 
Che' jach mic cha'len wersa cha'an mic 
tyaje' jini mu' tyo ba quej i yujtyel. 

14 Jin cha'an mic chac cha'len wersa 
cha'an mic ganarin jini mu! ba la 
cAq'uentyel. Jini wersa com bA mu! ba la 
caq'uentyel jiñach cha'an Dios mi! payon 
letsel ti panchan cha'an an j cotyantyel ti 
Cristo Jesús. 

15 Cha'ach yom mi lac bej pensalin ti lac 
pejtyelel xuc'ulon ba la ti Cristo. Mi max 
ch'ujbi junsujm la' pensal, Dios mi quej i 
pas'eñetla je'el jini. 

16 Pero yom bej ajniconla ti xuc'ul ti 
pejtyel jini tsa! ba aq'uentiyonla cha'an 
lac ch'ujbin. Yom junsujm jach lac 
pensal. 

17 Hermañujob, cha'lenla che! bajche' ti 
la' q'uele tic cha'le. Q'uelela je'el bajche' 
mi yajñelob jini mu! ba i cha'len bajche! 
ti lojon c pas'etla. 

18 An cabalob i contra Cristo mu' ba i 
lolon ajñelob che' bajche' mach'an ti sajti 
Cristo ti cruz cha'an i cotyañonla. 
Cha'ach tic subetla ti yamba ora. Wale an 
i ya'lel c wut cha'an i ch'ajyemlel c 
pusic'al mic cha' subeñetla. 

19 Jiñob mi quej i majlelob ti xot'mulil 
como muc! jach i chac pensalin che! 
bajche' i diosach jini mu' ba i c'uxob, 
mu' ba i japob. Mi' lolon q'uelob i ba ti 
wen che' mi' cha'leñob yoque quisintic 
ba bajche' mi' cha'leñob. Ti junsujm jach 
i pusic'al mi' pensalin jini mach'a wen i 
cha'an jach ba mulawil. 

20 Pero mero lac lumalach ya' ti panchan. 
Chancol lac pijtyan cha'an jubic tyalel ti 
panchan Ajcotyayaj lac cha'an, jiñach lac 
Yum Jesucristo. 

21 Cristo mi quej i q'uextyabeñonla lac 
bac'tyal yujil ba sajtyel cha'an mi 
yaq'ueñonla tsiji' ba lac bac'tyal lajal 
bajche' i cha'an mu' ba i yajñel ti 
panchan. Cha'ach mi quej i cha'len 
cha'an ti' p'atyalel mu' ba i c'an cha'an 
mi yotsan ti' wenta pejtyelel cha ba jach 
an. 


Yom c'ajacña la' woj cha'an 
ti la' ch'ujbi lac Yum 


1 P'untyabilet ba la hermañujob, 

wersa com c cha! q'ueletla. C'ajacña 
coj cha'an ti jatyetla. Che! bajche' Dios ti 
yaq'ueyon ti pejtyeletla cha'an c majtyan 
yubil como ti la! ch'ujbi Dios che! ñac tic 
subetla i t'an. Chac xuc!chocon la! 
pusic'al ti lac Yum. Mic p'untyañetla. 
2 Ti wocol t'an mic subeñet Evodia yic'ot 
Síntique cha'an yom junlajal la' pensal 
como lajal hermana x'ixiquet ba la ti lac 
Yum. 
3 Che! je'el mij c'ajtibeñet xuc'ulet bA c 
pi'al ti toñel i cha'an ba lac Yum, cha'an 
ma! cotyañob jini x'ixicob tsa! ba i cha'le 
toñel quic'ot ti' pucol jini wen t'an cha'an 
laj cotyantyel. Ti' cotyayoñob yic'ot 
Clemente ba i c'aba' ba winic yic'ot yaño! 
ba tsa' ba i cotyayon ti toñel je'el. 
Ts'ijbubilix i c'aba'ob ti jun ya' ba' mi 
yochel i c'aba' ti pejtyelel jini año' ba i 
cuxtyAlel mach'a yuyjil jilel. 
4 Yom c'ajacña la! woj ti lac Yum ti bele! 
q'uin. Mic cha! subeñetla: Tijicnisan la! 
bA. 
5 Bele! pasa la! ba ti uts ti! tyojlel 
pejtyelel quixtyañu. Lac'alix i yorojlel mi 
cha' tyalel lac Yum. 
6 Ma! mi la! cha'len pensal cha'an cha bA 
jach yes. Lu! subenla Dios ti oración. 
C'ajtibenla cha ba jach yom la! cha'an. 
Subenla wocox i yala je'el. 
7 Che' jini Dios mi quej i 
ñach'tyasabeñetla la' pusic'al. Quixtyañu 
mach ch'ujbi i saj ch'am'en isujm bajche' 
an ili i ñach'tyasantyel la' pusic'al tyalem 
ba ti Dios. Pero Dios mi quej i 
cañatyabeñetla la! pusic'al yic'ot la! 
pensal ti Cristo Jesús. 


Pensalinla jini wen bA 


8 Wale, hermañujob, jiñach jini cojix ba 
t'an com ba c subeñetla. Pensalinla 
pejtyel cha ba jach yes isujm, yic'ot ti 
pejtyelel cha ba yes yom q'uejlel ti ñuc ti 
quixtyañu, yic'ot ti pejtyelel cha ba yes 
tyoj, yic'ot ti pejtyelel cha DA yes sac, 
yic'ot ti pejtyelel cha ba yes wen, yic'ot ti 

pejtyelel mu! ba i sujbel ti wen. 
Pensalinla ti pejtyelel cha ba yes jachix 
wen yic'ot ti pejtyelel yom ba i sujbel ti 
ñuc. 

9 Cha'lenla pejtyelel jini tsa! bA j 
cantisayetla, tsa! bA c xiq'ueyetla la! 
cha'len, pejtyelel jini tsa! ba la! wubi tic 
subetla, yic'ot tsa! ba la! q'uele tic cha"le. 
Cha'ach yom mi la' cha'len. Che' jini, 
Dios mu! ba i yaq'ueñonla i ñach'tyalel 
lac pusic'al mux i yajñel la' wic'ot. 


Ti yaq'ue Pablo i yofrenda jini am ba ti 
Filipos 

10 Wen c'ajacña j coj ti lac Yum cha'an 
wale ti la' cha' c'ajtisayon cha'an cha ba 
yom c cha'an. Mach'an mi cale' cha'an ti 
la! ñajatisayon. Jin jach mach'an bajche' 
ch'ujbi la' tyaj la' cotyañon che' ñajt 
añon. 
11 Mach'an chancol cale' mi an cha ba 
yom c cha'an. Como tsa'ix caña cajñel ti 
ñach'al yic'ot cha ba jach an c cha'an. 
12 Cujil ajñel che! ma'an cha ba an c 
cha'an. Cujil ajñel che! an cabal cha bA 
an c cha'an. Cujil ajñel ti ñach'al cha ba 
jachix mi yujtyel mi che' ñajon, mi che' 
anix c wi'ñal, mi an i sobrajlel cha ba an 
c cha'an, mi mach'an cha ba an c cha'an. 
13 Ti Cristo mu' ba i p'atyalisañon ch'ujbi 
c cha'len pejtyelel cha ba jach i c'ajnibal 
ba mic cha'len. 
14 Pero aunque cha'ach cujil ajñel, 
weñach ti la! cha'le che! ñac ti la! 
cotyAyon tic wocol. 
15 Pero jatyetla ya! ti Filiposla! wujilisujm 
je'el che' ñac ti ñaxan quejiyon c sube! jini 
wen t'an cha'an laj cotyantyel, che! ñac ti 
loq'uiyon majlel ti colem pañimil 
Macedonia bA i c'aba' mach'an yamba 
ochemo' ba ti' t'an Dios tsa! bA i 


yaq'ueyoñob cha ba c'ajnibal c cha'an. Pero 
jatyetla cha'an c'ajacña la! woj tila! wubi 
cha'an jini wen t'an tsa' ba j cantisayetla, ti 
la' waq'ueyon c majtyan tyac. 

16 Che! ñac ya! tyo añon ya! ti Tesalónica 
cha'yajlel ti la! chocbeyon majlel ofrenda 
cha'an cha ba c'ajnibal c cha'an. 

17 Mach cha'anic jach com c tyaje' c 
majtyan tyac, pero com mi yoc'an wen 
ba la' cha'libal ti' tyojlel Dios cha'an Dios 
mi más aq'ueñetla la' tyojol yubil. 

18 Tsa'ix aq'uentiyon pejtyelel cha ba i 
c'ajnibal c cha'an. An i colojbal. Yic'ot 
jini tsa' ba la' choco tyalel ti' c'ab 
Epafrodito, an más i yonlel che! bajche!' 
yom c cha'an. Jini tsa! ba la! chocbeyon 
tyAlel che! bajche! yowocña bA pom mi 
yubin Dios. Che! bajche' pulem ba i 
majtyan Dios mu! ba i mulan i q'uele' 
yubil. 

19 Lac Dios mi quej i yaq'ueñetla 
pejtyelel cha ba c'ajnibal la! cha'an che! 
jini. Che' bajche' an ñoj wen ba i ricojlel 
Dios ti Cristo Jesús, cha'ach mi quej i 
yaq'ueñetla. 

20 La! sujbic i ñuclel Dios lac Tyat ti bele! 
q'uin. Amén. 


Cojachix ba saludos 


21 Ti! c'aba' Jesucristo, aq'ueñob c 
saludos pejtyelel ochemo' ba ti' t'an Dios. 
Jini hermañujob wa! añob quic'ot mi! 
chocbeñetla tyalel saludos. 

22 pejtyelel ochemo' ba ti! t'an Dios 
wa'wa'i mi! chocbeñetla tyAlel saludos, 
yic'ot je'el jini ochemo! ba ti! t'an Dios 
WAI ti yotyot ñoj ñuc bA yumal i cha'an 
ba romanojob mi' chocbeñetla tyalel 
saludos. 

23 La' ajniquetla ti la' pejtyelel ti yutslel i 
pusic'al lac Yum Jesucristo. Amén. 


PABLO TI' TS'IJBU JUN CHA'AN JINI AÑO! BA TI 
COLOSAS 


Pablo mi' ts'ijbubeñob jun ochemo' bA 
ti' t'an Dios ya! ti Colosas 


1 1 Joñon Pablojon. YajcAbilon bA 
ajsubt'an ñumel i cha'an Jesucristo 
cha'an che! yom Dios. 
2 Joñon quic'ot hermano Timoteo mic 
ts'ijbubeñetla ili jun pejtyelelet ba la i 
cha'añet ba la Dios mu! ba la! ch'ujbin 
Cristo ya! ti Colosas bA i c'aba' ba lum. 
La! ajniquetla ti yutslel i pusic'al yic'ot i 
ñach'tyalel Dios lac Tyat. 


I yoración Pablo cha'an ochemo' 
ba ti' t'an Dios 


3 Ti bele' q'uin che' mi lojon c tyajetla ti 
oración mi lojon c suben wocox i yala 
Dios i Tyat lac Yum Jesucristo. 

4 Como tsa'ix c lojon cubi cha'an ti la! 
ch'ujbi Cristo Jesús. Ti lojon cubi je'el 
bajche' chancol la! p'untyan pejtyelel i 
cha'año' ba Dios. 

5 Como chancol la' pijtyan ya' ba 
lotbebiletla ti panchan. Como ti yamba 
ora che' ñac ti la' ñaxan ubi jini melel ba 
t'an cha'an laj cotyantyel ti la' wubi an 
cha ba yes mi' pijtyañetla ya' ti panchan. 
6 Como jini wen t'an tsa' ba subentiyetla 
chancol i c'otyel ti pejtyelel mulawil. 
Chancox i ch'ujbiñob yaño' ba je'el che! 
bajche' ti la' ch'ujbi c'alal ti jim ba q'uin 
che' ñac ti la' ñaxan ubi cha'an i 
p'untyaya Dios che' ñac ti la' ch'ambe 
isujm cha'an yoque melelach i p'untyaya 
Dios. 

7 Cha'ach ti' cantisayetla jini p'untyabil 
ba lojon c pi'al ti toñel Epafras ba i 
c'aba'. Xuc'ul ba ajtroñel i cha'an Cristo 
cha'añetla. 

8 Tsa'ix i ch'ambeyon lojon tyalel t'an 
cha'an bajche' añetla yic'ot bajche' mi la! 
p'untyañon lojon ti! p'untyaya tyalem bA 
ti Ch'ujul ba i Ch'ujlel Dios am ba ti la' 
pusic'al. 


9 Jin cha'an c'ala ti jim ba q'uin che' ñac 
ti lojon c ñaxan ubi bajche' añetla, ma'an 
ti lojon cactya tyajetla ti oración. Mi 
lojon j c'ajtiben Dios cha'an mi la' wen 
ña'tyan bajche' yom i yaq'ueñetla la! 
cha'len Dios yic'ot cha'an Dios mi 
yaq'ueñetla pejtyelel la' ña'tyabal tyalem 
ba ti' Ch'ujul ba i Ch'ujlel Dios. 

10 Mi lojon c suben Dios cha'an mi la! 
wajñel ti wen che' bajche' yom ajnicob 
jini i cha'año' ba lac Yum cha'an mi la! 
chac cha'len bajche' mi' mulan lac Yum 
Dios yic'ot cha'an mi yoc'an jini wen ba 
la' cha'libal yic'ot mi la! más bej cañe' 
Dios. 

11 Mi lojon c suben Dios cha'an jini mi' 
lu' xuc'chocobeñetla la' pusic'al ti ñoj 
ñuc ba i p'atyalel cha'an mi la! cuche! ti 
wen yic'ot ti tijicñiyel la! pusic'al cha bA 
jach mi la' ñusan. 

12 Mi lojon c suben wocox i yala Dios lac 
Tyat como jini ti' chajpabeyonla cha'an 
mi quej lac motin caq'uentyel cha ba mi 
yaq'uentyelob jini i cha'año' ba Dios ya! 
año! ba ti saclel yic'ot. 

13 Dios ti' loc'sayonla ti' p'atyalel xiba 
ya! ba! ic't'ojñal ba pañimil yubil. Tsa'ix i 
yaq'ueyonla lac yumin p'untyabil ba i 
Yalobil Dios. 

14 Ti! cotyayonla che! ti yac'a i ba ti 
sajtyel. Cha'ach ti' ñusabeyonla lac mul. 


I ñach'tyasantyel lac pusic'al yic'ot 
Dios cha'an ti sajti Cristo 


15 Mach ch'ujbi laj q'uele' Dios pero ti' 
Yalobil ti tsictiyi ti' bac'tyal Dios. I 
tyalelach c'alal an i Yalobil Dios che! 
max tyo ba'an cha ba ti' mele Dios. 

16 Cha'an ti Cristo, Dios ti' mele pejtyelel 
cha ba jach an, mi ya'an ti panchan mi 
wa! an ti mulawil, mi tsiquil ti lac wut, 
mi ma'an tsiquil ti lac wut. Ti' mele 
pejtyelel ajtroñelob i cha'an Dios am bA 
ti panchan yic'ot. Ti! mele je'el xiba 

yic'ot jini xibajob mu! ba i cha'liben i 
toñel xiba. Ti pejtyelel cha ba jach an 
melel ti! p'atyalel Cristo cha'an i ñuc 
isantyel. 

17 An Cristo c'AlA che! max tyo ba'an cha 
ba an tyac. Cha'an ti Cristo mi xuc'tyal 
bajche' yom xuc'lec pejtyelel cha ba an 
tyac como jini ti' chajpa bajche' mi 
yajñel. 

18 Che! je'el, i jolach Cristo yubil jini 
ochemo' ba ti' t'an Dios. I bac'tyal Cristo 
yubil ochemo' ba ti! t'an Dios. Jini tsa! bA 
ñaxan tyejchi loq'uel ba'an sajtyemo' bA 
jiñach jini Cristo mu! ba i yaq'ueñonla laj 
cuxtyaAlel. Jin cha'an, más an i ñuclel 
Cristo che' bajche' pejtyelel cha ba an 
tyac. 

19 Como Dios ti yajca i yotsan ti pejtyelel 
i bajñel i ñuclel yic'ot i p'atyalel ti Cristo 
Jesús. 

20 Dios ti yajca i c'añe' Cristo cha'an mi' 
q'uel ti uts pejtyelel cha ba an tyac mi 
jini am ba ti mulawil, mi jini am ba ti 
panchan. Cha'an ti beque i ch'ich'el che' 
ñac ti sajti Cristo ti cruz, Dios ti' 
ñach'choco pejtyelel cha ba jach an tyac. 
21-22 Jatyetla ti yamba ora mach i 
cha'añeticla Dios. Ti la' contraji Dios ti 
la! pusic'al cha'an ti mach ba wen ba la! 
cha'libal. Pero wale Dios ti' 
ñach'chocobeyetla la! pusic'al yic'ot 
cha'an ti sajti Cristo. Cha'ach ti! cha'le 
cha'an i yotsañetla ti! tyojlel che! 
junyajlel i cha'anix la! pusic'al, che! 
ma'ix la' tsuculel, ma'ix la' mul. 

23 Pero cha'an cha'ach mi yujtyel yom 
chac xuc'uletla ti jini tsa' ba la' ch'ujbi, 
ma'ix mi la! ñajatisan jini laj cotyantyel 
chancol ba la! pijtyan. Como tsa'ix la! 
wubi jini wen t'an. Tsa'ix sujbi ti 
pejtyelel mulawil ili t'an. Joñon Pablojon 
ti otsantiyon ti ajsubt'an je'el. 


I toñel tsa' ba aq'uenti Pablo cha'an 
ochemo' ba ti' t'an Dios 


24 Wale, c'ajacña coj mi cubin cha'an 
chancol c ñusan wocol cha'añetla. Como 
cha'an ti jini wocol chancol ba c ñusan 
che! bajche' mi Cristo i bajñel mu! tyo i 
ñusan wocol yubil como jini ochemo' ba 


ti' t'an Dios i bac'tyalach Cristo yubil. 
25 Dios ti yotsayon ti ajsubt'an cha'an la! 
wenlel ti la! pejtyalel cha'an lu! ts'acal 
mic subeñetla i t'an Dios. 
26 Mach'an ñoj tsiquil i sujmlel jini t'an 
c'alal ti yoque ñoj oniyix c'alal ti 
pejtyelel lac yumob ti ñoj oniyix. Pero 
wale Dios chancox i yaq'uen i 
ch'am'eñob i sujmlel i cha'año' bA. 
27 Dios ti yajcaA i tsictisabeñob i cha'año' 
ba ñoj ñuc ba i sujmlel mach'a ba'an 
tsictiyem ti yamba ora. Jiñach Cristo mi 
quej yajñel je'el ti la' pusic'al jatyetla 
mach ba israeletic la. Che! jini, cha'an an 
Cristo ti la! pusic'al mi quej la! 
waq'uentyel je'el i ñuclel Dios. 
28 Mi lojon c sube! i t'an Cristo. Mi lojon 
tyumbiñob pejtyelel quixtyañujob. Ti 
pejtyelel lojon c ña'tyabal mi lojon 
cantisañob ti' t'an Dios cha'an mi' wen 
ch'ujbiñob i t'an Dios, cha'an mi 
xuc'tyalob ti Cristo jujuntiquil. 
29 Cha'an cha'ach mi yujtyel mic wen 
cha'len toñel. Mic wersa c'añe' pejtyelel c 
p'atyalel mu! ba i yaq'ueñon Cristo. 
2 1 Com mi la! ña'tyan bajche' mic 
cha'len tsAts bA toñel cha'añetla 
che! mic tyajetla ti oración yic'ot jini año! 
ba ti Laodicea yic'ot ti pejtyelelob 
mach'a ba'an ti! q'uelboñob c ñi! c wut. 
2 Com mi ñuc isantyel la! pusic'al. Com 
junlajal mi la! wajñel ti p'untyaya yic'ot 
mi la! más can Cristo che! mi la' más 
ch'am'en isujm jini yom ba i pas'eñonla. 
Jini mu! bA i pas'eñonla Dios wale iliyi 
mach'a ba'an tsictiyem ti yamba ora, 
jiñach Cristo. 
3 Ti Cristo jach mi lac tyaje' pejtyelel ñuc 
ba lac ña'tyabal yic'ot pejtyelel cha ba 
tyac mi laj cañe' cha'an mi la cajñel ti 
wen. 
4 Cha'ach mic subeñetla cha'an ma'an 
majch ch'ujbi i lotiñetla ti c'otyajax bA 
t'an ti alol yubil. 
5 Aunque mach yoque ya' añon 
quic'otyetla pero ya' añon yubil tic 
pusic'al. C'ajacña coj mi cubin cha'an 
chancol la! wajñel ti jump'ej la! pusic'al 
yic'ot cha'an xuc'ul chancol la' ch'ujbin 
Cristo. 

6 Che! bajche' ti la! ch'ujbi lac Yum 
Jesucristo cha'an la! cotyantyel, cha'ach 
yom mi la! bej ajñel ti Cristo. Ch'ujbinla 
Cristo cha'an mi! cotyañetla cha'an cha 
bA yes mi yujtyel ti jujump'ej q'uin. 

7 Yom xuc'uletla che! bajche' an la! wi! ti 
Cristo yubil. Yom mi la! bej colel majlel ti 
Cristo. Yom xuc'uletla ti jini tsa! ba la! 
ch'ujbi che! bajche' ti cantisantiyetla. 
Chac subenla Dios wocox i yAlA. 


Tsiji' ba laj cuxtyalel ti Cristo 


8 Q'uele la! ba cha'an mach'an majch mi 
yac! ti sojquel la! pusic'al cha'an jach ti' 
t'an quixtyañu che' lot jach i t'an. Como 
mach tyalem ti Cristo jini lot. Pero 
tyalem jach ti quixtyañu bajche! i tyalel 
ti xijq'uiyob i yumob ti ñoj oniyix, che! 
bajche' mi! pensaliñob i cha'an bA 
mulawil. 

9 Como ti pejtyelel i p'atyalel i ñuclel 
yic'ot i cuxtyAlel Dios mi yajñel ti' 
bac'tyal Cristo. 

10 Che! jini che! mi la! wajñel ti Cristo an 
i p'atyalel, i ñuclel yic'ot i cuxtyAlel Dios 
ti jatyetla je'el. Más ñuc Cristo bajche! 
pejtyelel ajtroñelob i cha'an ba Dios am 
ba ti panchan yic'ot. Más ñuc Cristo 
bajche' xibajob. 

11 Cha'an mi la! wajñel ti Cristo tsa'ix la! 
ch'ama che! bajche' tsep pachalel aunque 
mach jinic tsep pachalel tyalem ti 
quixtyañujob bajche' mi! ch'amob ti' 
bac'tyal. Pero ti la' ch'ama che' bajche' 
tsep pachalel tyalem ti Cristo jiñach i 
loc'sabentyel i tsuculel la' pusic'al. 

12 Che! ñac ti la! ch'ama ja', che! bajche' 
ti motin ch'ujñantiyetla yic'ot Cristo. 
Yic'ot tsa'ix tyejchiyetla loq'uel ba'an 
sajtyemo' ba yic'ot Cristo yubil, como 
tsa'ix la! ch'ujbi an i p'atyalel Dios tsa! ba 
tyejche loq'uel Cristo ba'an sajtyemo' ba. 
13 Ti yamba ora che! bajche! 
sajtyemetixla cha'an ti la' mul yic'ot 
cha'an mach'an ti aq'uentiyetla tsep 
pachalel. Pero wale Dios ti! ñusabetla 
pejtyelel la! mul. Ti yaq'uetla la! motin 
ajñel yic'ot Cristo. 

14 Dios ti yapa lac mul tsa! ba lac cha'le 
ti' contra. Ti tsictiyi an lac mul cha'an ti 


ts'ijbubil ba i mandar. Ti' loc'sa lac mul 
ti lac tyojlel. Che' bajche' ti' bajle ti cruz 
lac mul. 

15 Che' ñac ti sajti ti cruz Cristo ti' jotbe i 
p'atyalel xiba yic'ot ajtroñelob i cha'an 
ba xiba. Ti quisnisantiyob ti' cantyalel i 
wut ti pejtyelelob. Ti ganari Cristo. 


Chac pensalin jini wen tyac ba 
tyalem ba ti panchan 


16 Jin cha'an mach yom mi an majch mi 
lolon al mi an la' mul cha'an ti caj cha ba 
mi la! c'uxe', cha ba mi la jape', mi 
cha'anic ti caj q'uiñejel tyac, mi i 
q'uiñejelic ti jujump'ej uw, mi cha'anic 
yorojlel c'aj oj. 

17 Como pejtyelel jini q'uiñejel tyac i 
señAjlel jach yubil jini mu! tyo bA quej i 
tyalel. Pero Cristo i tsictisantyelach 
pejtyelel jini. 

18 Mach yom mi la' lolon aq'uen i 
chilbeñetla jini ñoj c'otyajax ba mu' ba 
la' waq'uentyel ti Dios cha'an ti caj mi la' 
lolon ch'ujbin i bajñel i cantisa. Como an 
jini mu! ba i lolon xiq'uetla la! pas la! bA 
che! bajche! mi peq'uetla, mu! ba i lolon 
xiq'uetla la! ch'ujutisañob jini ajtroñelob 
i cha'an ba Dios ch'oyol ba ti panchan. 
Como jiñob mi! lolon cha'leñob che! 
bajche' más an i ña'tyabal cha'an jini tsa! 
ba i q'ueleyob che' bajche' ti ñajal mi' 
lolon yalob. Mi' lolon chan isañob i ba ti 
jini mu' ba i bajñel pensalin 
quixtyañujob. 

19 Pero jiñob mach'an mi yajñelob ti 
Cristo. Como Cristo i jolach ochemo' bA 
ti' t'an Dios yubil ba' mi' tyajob pejtyel i 
p'atyalel i cuxtyalel cha ba jach yom 
cha'an colic i bac'tyal. Pejtyel i bac'tyal 
ts'uyulach ti' p'ac tyac yic'ot ti i chijil 
tyac. Mi colel majlel che! bajche! yom 
Dios. 

20 Cha'an ti sajtiyetla yic'ot Cristo tsa'ix 
la' caya pejtyelel jini cantisa mach ba'an 
tyalem ti Cristo. ¿Chucoch chancol tyo la! 
chac ajñel che! bajche! mi i cha'añet tyo 
la mulawil? ¿Chucoch chancol la' chac 
ch'ujbin jini oniyix ba t'an tyalem jach 
ba ti mulawil? 

21 Como jini oniyix ba t'an mi yale!: 

Mach la! tyale' jini, mach la! c'uxe' jini, 
mach la! chuque' jini. Che! mi yale! 
oniyix bA t'an. 
22 Como jini mu! bA la! tyAl, mu! ba la! 
c'ux, mu! ba la! chuc mi jilel tyac che! mi 
c'ajñel. Che jini, tsiquil tyalem jach ti' 
ña'tyabal quixtyañu ili xic'ojel. I bajñel i 
pensal ili tic'ojel tyac. 
23 Melel, che! bajche' añach i c'ajnibal 
jini tic'ojel tyac lolon yubil. Como jini 
mu' ba i lolon ch'ujbiñob mi' cha'leñob 
che! bajche' mu! ti ch'ujutisa. Mi! lolon 
peq'uisan i ba. Mi' lolon aq'uen i yilan 
wocol i bac'tyal. Pero mach'an sajlic i 
c'ajnibal jini tic'ojel tyac cha'an mi' 
tsijibtisan tsucul ba i pusic'al 
quixtyañujob. 
3 1 Tsa'ix tyejchiyetla loq'uel ba'an 
sajtyemo' ba la' wic'ot Cristo yubil. 
Jin cha'an yom mi la' chac pensalin jini 
wen tyac ba tyalem ba ti panchan ya! ba! 
buchul Cristo ti' ñoj Dios cha'an mi 
tsictiyel an i ñuclel Cristo. 
2 Chac pensalin jini am ba ti panchan. 
Ma' mi la' chac pensalin jini jach cha ba 
yes an ti mulawil. 
3 Como sajtyemetixla yic'ot Cristo yubil 
che! mach'an mi la! ch'ujbin i tsuculel la! 
pusic'al. Cañatyabilix jini tsiji' ba la! 
cuxtyalel yic'ot Cristo am ba ti Dios. 
4 Cristo laj cuxtyalelach. Che! mi cha! 
tyAlel Cristo mi quej la! tsictiyel la! wic'ot 
Cristo ti! ñuclel. 


Tsucul ba yic'ot tsiji' ba laj cuxtyalel 


5 Q'uele che! bajche' tsansabilix ti 
pejtyelel jini tsucul tyac ba i cha'an bA 
mulawil am ba ti la! pusic'al: Jiñach che! 
an t'an yic'ot yamba winic yamba xlixic, 
o la' bibi'lel, o che' la' pusic'al mi' wersa 
c'ajtin la' cha'len la' tsuculel, mi yamba 
tiq'uil tyac ba, mi i mich'q'uelol i cha'an 
ba la' pi'alob. Como i mich'q'uelol i 
cha'an ba la' pi'alob lajalach che' bajche' 
i ch'ujutisantyel melel jach ba dios tyac 
yubil. 

6 Como cha'an ti caj jini mach ba wen bA 
i cha'libal, tyal i yorojlel mi quej i 
yubiñob i mich'lel Dios jini mu' ba i 
ñusaben i t'an Dios. 


7 Ti yamba ora cha'ach ti la' cha'le je'el 
che! ñac max tyo ba'an ti la! ña!tyA. 

8 Pero wale cayala pejtyelel jini mach ba 
wen. La' mich'lel, i ts'a'q'uelol la' pi'alob, 
yic'ot jop' t'an, yic'ot i wajlentyel la' 
pi'alob yic'ot bibajax ba t'an mu' ba i 
loq'uel ti la! ti'. 

9 Mach yom mi la! lotin la! pi'alob. Como 
tsa'ix la! caya pejtyelel jini mach'a wen 
ba la' cha'libal bajche' ti la' cha'le ti 
yamba ora. 

10 Como tsa'ix tsijibtisabentiyetla la! 
pusic'al. Dios tsa! ba tsijibtisabeyetla 
chancol i bej tsijibtisañetla majlel cha'an 
más lajalet tyo la bajche' Cristo cha'an 
mi la' más cañe' Dios. 

11 Mach'an cha ba mi' cha'len mi israelob 
mi mach ba israelobic, mi tsepel i 
pachalel, mi mach'an tsepel, mi ch'oyol 
ba ti ñajt, mi mach'an cantisabil, mi an 
ti' wenta i yum, mi mach'an ti' wenta i 
yum. Como Cristo i yumach ti pejtyelelob 
yic'ot ti pejtyelel cha ba an tyac. 

12 Dios mi' p'untyañetla. Tsa'ix i 
yajcayetla cha'an ochemetla ti i cha'an 
ba Dios. Jin cha'an, ajñenla bajche' yom 
Dios. P'untyan a pi'alob, cotyañob, pasa 
a ba ti pec', ajñenla ti uts, cuchbenla ti 
uts'at i ñajayel tyac yaño' ba. 

13 Cuchben la' ba ti uts'at la' ñajayel 
tyac. Mi an periyal ba t'an ti la' contra, 
ñusaben la! ba la! mul. Che! bajche' 
Cristo ti' ñusabeyetla la' mul, cha'ach 
yom mi la! ñusabeñob i mul yaño' ba 
je'el. 

14 Pero jini más yom ba la' cha'len, 
jiñach p'untyaya. Como jini mi 
yaq'ueñetla la! motin ajñel ti uts ti 
jump'ej jach la' pusic'al. 

15 La' i pas'eñetla Dios bajche' yom mi la' 
wajñel ti i ñach'tyalel la' pusic'al tyalem 
ba ti Dios. Como Dios ti' payayetla 
cha'an mi la! wajñel ti ñach'al ti jump'ej 
jach la' bac'tyal yubil. Como i 
bac'tyaletla Cristo. Subenla Dios wocox i 
yala. 

16 La' lu' bujt'ic la' pusic'al ti' t'an Cristo. 
Cantisan la! ba. Tyumbin la! ba ti 
pejtyelel la! ña'tyabal tyalem ba ti Dios. 
C'ayinla Dios ti salmo tyac yic'ot himno 

tyac yic'ot i c'ay tyac Dios. Yom an 
wocox i yala Dios ti la' pusic'al. 

17 Cha ba jach mi la' cha'len, cha ba jach 
mi la' wale', cha'lenla cha'an tsiquilic i 
cha'añetla lac Yum Jesús. Subenla wocox 
i yala Dios lac Tyat ti Jesús. 


Jiñach bajche' yom i cha'len ba'an 
yaño' ba ochemo' ba ti' t'an Dios 


18 X'ixicob, ch'ujbibenla i t'an a ñoxi'al. 
Como cha'ach yom mi la! cha'len che! 
ochemetla ti lac Yum. 
19 Winicob, p'untyan la! wijñam. Ma' mi 
la' mimich! pejcan. 
20 Alp'eñalob, ch'ujbibenla i t'an la! tyat, 
la' ña! ti cha ba jach mi! subeñetla, como 
cha'ach mi' mulan lac Yum. 
21 Tyatyalet ba la, ña'alet ba la, ma! mi 
la' bej lolon tsats tic'ob la' walobilob 
c'ala jintyo mi mich'an ame mi lujbañob 
i jop' i cha'len wen ba. 
22 Ajtroñelob, ch'ujbibenla i t'an la' yum 
wa' ti mulawil ti cha ba jach mi' 
xiq'uetla la! cha'len. Mach jinic jach che! 
ya'an i q'ueletla cha'an uts'at mi' 
q'ueletla. Pero ch'ujbibenla ti jump'ej la' 
pusic'al cha'an chancol la' q'uele' ti ñuc 
Dios. 
23 Pejtyelel cha ba jach mi la' cha'len, 
cha'lenla ti jump'ej la! pusic'al che! 
bajche' i toñel lac Yum, mach che'ic jach 
yom mi la! cha'len che! bajche' i toñel 
jach quixtyañujob. 
24 La! wujilach isujm lac Yum mi quej i 
yaq'ueñetla jini mu! ba la! waq'uentyel 
che' bajche' la' tyojol yubil. Como 
chancol la' cha'liben i toñel Cristo como 
jiñach yoque la! Yum ba. 
25 Pero jini mu! ba i cha'len mach'a wen, 
mi quej i yaq'uentyel i xot'e' jini mach'a 
wen tsa! ba i cha'le. Como junlajal mi' 
q'uelob quixtyañujob Dios, mi ajtroñelob, 
mi i yumob ajtroñelob. 
1 Yumalet ba la am ba ajtoñelob ti 
la' wenta, cha'libenla wen ba yic'ot 
tyoj ba jini am ba ti la' wenta. Como 
c'ajal la' cha'an an la' Yum je'el ya' ti 
panchan. 
2 Bele' cha'lenla oración ti xuc'tyalel la' 
pusic'al. Mach yom mi la' lujb'an pero 


cha'lenla ti pejtyelel la' pensal. Subenla 
Dios wocox i yala. 

3 Tyajayon lojon ti oración cha'an Dios 
mi' pas'eñon lojon ba' mi lojon c majlel ti 
subt'an cha'an mi lojon subeñob bajche ti 
sajti Cristo yic'ot bajche! ti cha! tyejchi 
loq'uel ba'an sajtyemo' ba cha'an mi' 
cotyañonla. Añon ti cachol cha'an ti caj 
tic subu ili t'an. 

4 Cha'lenla oración cha'an lu' ts'acal mic 
tsictisabeñob i t'an Dios bajche' yom mic 
sube!. 

5 Ajñenla ti xuc'ul ti cantyalel i wut jini 
mach'a ba'an ochemo' ba ti' t'an Dios. 
Mach yom mi la' satye' la' tiempo, pero ti 
jujump'ej q'uin c'añala ti wen. 

6 Yom mi la! bele! cha'len uts ba t'an 
yic'ot ts'itya' wen ba alas t'an mach'a 
ba'an bibajax ti alol. Yom mi la' ña'tyan 
bajche' yom mi la' jac'beñob i t'an 
majchical jach ba quixtyañu. 


Cojachix ba saludos 


7 Jini p'untyabil ba hermañu Tíquico mi 
quej i lu' subeñetla bajche' añon. Xuc'ul 
ba ajtoñel i cha'an lac Yum jini Tíquico. 
Ti' wen cotyayon ti' toñel lac Yum. 

8 Jin cha'an chancol c xiq'ue' tyalel 
Tíquico ya' ba' añetla cha'an mi la' 
wubin bajche' añon lojon cha'an mi' ñuc 
isabeñetla la! pusic'al. 

9 P'untyabil ba lac hermañu Onésimo. 
Xuc'ul je'el. Mi quej i tyalel yic'ot 
Tíquico. Ch'oyol ya' ba' añetla jini 
Onésimo. Jini cha'tiquilob mi quej i 
subeñetla pejtyelel chancol ba i yujtyel 
wa'wa'i. 

10 Ç pi'al ti cachol Aristarco ba i c'aba' 
mi' chocbeñetla tyalel saludos yic'ot 
Marcos i primo Bernabé. Tsa'ix c wa 
subeyetla bajche' yom mi la' cha'len mi 
ya! mi c'otyel ti jula' Marcos. Yom mi la! 
pay ochel ti jula'. 

11 Mi' choque' tyalel saludos je'el jini 
Jesús cha'chajp ba i c'aba! mu! ba i 
pejcAntyel ti Justo. Jini jach jini 
uxtiquilob israelo' ba ochemo' ba ti' t'an 
Dios chancol i wen cotyañon ti toñel 
cha'an i yumintyel Dios. Tsa'ix i wen ñuc 
isabon c pusic'al. 

12 Jini Epafras, ch'oyol ya' ba! añetla, mi' 
choque' tyalel saludos. Ajtoñel i cha'an 
ba Cristo jini Epafras. Jini mi' bej cha'len 
wersa ti oración cha'añetla cha'an xuc'ul 
mi la' wajñel yic'ot cha'an ts'acal mi la' 
lu' ña'tyan bajche' yom Dios. 

13 Como cujil isujm mi' chac pensaliñetla 
jini Epafras. Yic'ot mi' pensalin jini año' 
ba ti lum tyac Laodicea yic'ot Hierápolis 
ba i c'aba'. 

14 Lucas, jini p'untyabil ba ajts'acaya, mi' 
chocbeñetla tyalel saludos, yic'ot Demas 
je'el. 

15 Aq'uen saludos jini hermañujob ya! ti 
Laodicea. Aq'uen saludos je'el jini lac 
hermana Ninfas, yic'ot jini mu' ba i 


much'quiñob i ba ya! ti yotyot. 

16 Che! mi yujtyel la! q'uele' jini jun ya' 
ba! añetla yom mi la! choc majlel ya! ti 
Laodicea cha'an mi' q'uelob je'el jini 
ochemo' ba ti' t'an Dios ya'ya'i. Yic'ot 
yom mi la! q'uele' je'el jini tsa! ba c 
choco majlel ya' ti Laodicea. 

17 Pejcan jini Arquipo. Subenla: Yom a 
q'uel a ba cha'an ts'acal ma' cha'liben 
jini toñel tsa' ba aq'uentiyet ti lac Yum. 
Cha'ach yom mi la' suben. 

18 Joñon Pablojon mic ts'ijbubeñet ili 
saludo tic bajñel j c'ab. C'ajal la' cha'an 
cachalon. Bele' pejcAabeñonla Dios ti 
oración. La' ajnic la' wic'ot i yutslel i 
pusic'al Dios. Amén. 


ÑAXAN BA JUN TSA' BA I TS'IJBU PABLO CHA'AN 
JINI AÑO! BA TI TESALÓNICA 


Pablo yic'ot i pi'Alob mi' ts'ijbubeñob jini 
ochemo' ba ti' T'an Dios 
1 1 Joñon Pablojon. Quic'ot Silvano 
quic'ot Timoteo mic ts'ijbubeñet 
lojon ili jun ochemet ba la ti' t'an Dios 
mu! ba la! much'quin la! ba ya! ti lum 
Tesalónica ba i c'aba'. Chancol la' tyem 
ajñel la! wic'ot Dios lac Tyat yicot lac 
Yum Jesucristo. La' ajniquetla ti yutslel i 


pusic'al yic'ot i ñach'tyalel Dios lac Tyat 
yic'ot lac Yum Jesucristo. 


Ajpasoñelob jini ya' ba año! ba ti 
Tesalónica cha'an bajche' 
yom mi lac ch'ujbin 


2 Mic chac suben lojon wocox i yala Dios 
cha'an pejtyeleletla. Mic chac 
c'ajtisañetla ti lojon coración. 

3 Mij c'ajtisañet lojon ti' tyojlel Dios lac 
Tyat bajche' tila! cha'le toñel cha'an ti la' 
wen ch'ujbi Dios. Mij c'ajtisan bajche' ti la' 
wen cotyayob cha'an ti la' wen p'untyayob 
yic'ot mij c'ajtisan bajche' chancol la' wen 
pijtyan lac Yum Jesucristo. 

4 Hermañujob, Dios mi' p'untyañetla. La 
cujil isujm tsa'ix i yajcayetla. 

s Che! ñac ti lojon c subetla jini t'an 
cha'an laj cotyantyel mach tic t'anic jach 
pero cha'an ti' p'atyalel Ch'ujul ba i 
Ch'ujlel Dios tic subetla. Tic subetla je'el 
cha'an ti lojon c ña'tya ñoj melelach ili 
t'an. La! wujilach isujm bajche! ti ajniyon 
lojon ya! ba! añetla cha'an la! wenlel. 

6 Ti queji la! tsaclebeyon lojon bajche! mi 
lojon c cha'len. Ti la! tsacla bajche! ti' 
cha'le lac Yum je'el. Aunque ti la! wen 
ñusa wocol pero tijicñayetla ti la! ch'ujbi 
jini t'an. Jini Ch'ujul ba i Ch'ujlel Dios ti 
yaq'uet la! tijicñayel. 

7 Che! jini ti queji i tsacleñob bajche! mi 
la' cha'len je'el pejtyel chancol ba i 
ch'ujbiñob Dios ya' ti pañimil Macedonia 
yic'ot Acaya ba i c'aba' tyac. 


8 Che! jini, ti la! wAc'A ti cajñel i t'an lac 
Yum. Mach ya'ic jach ti Macedonia yic'ot 
ti Acaya pero ti la! wac'a ti cajñel ti yan 
tyac ba pañimil je'el. Tsa'ix yubiyob 
bajche' chancol la' wen ch'ujbin Dios. 
Wale che' jini mach c'añalix lojon c 
subeñob. 

9 Pero jiñob mi cha! alob bajche' ti la' 
wotsAyon lojon ti uts'at ya! ba! añetla 
che! ñac ti c'otiyon lojon ti jula'. Mi cha' 
alob bajche' ti la! caya la! ch'ujutisan jini 
melel jach ba dios tyac cha'an la! tsaclen 
Dios. Mi yalob bajche! ti queji la! yumin 
jini yoque cuxul ba Dios. 

10 Mi yalob je'el bajche' chancol la! 
pijtyan i cha' tyalel Jesús ti panchan. I 
yalobilach Dios jini Jesús. Dios ti cha! 
tyeche loq'uel Jesús ba'an sajtyemo' bA. 
Jesús mi' cotyañonla loq'uel ti! mich'lel 
Dios mu! ba quej i tyalel. 


I toñel Pablo ya' ti Tesalónica 


1 Hermañujob, la' wujilach mach 

lolomic jach ti tyAliyon c jula'añet 
lojon. 
2 Aunque tsa'ix wajlentiyon lojon, 
aunque ti tyac'lantiyon lojon ya! ti lum 
Filipos ba i c'aba' che! max tyo ajñon 
lojon ya' ba' añetla pero la' wujilach 
isujm Dios ti' cotyayon c subeñetla t'an 
cha'an laj cotyantyel. Aunque an cabal 
lojon contrajintyel pero ch'ejlon lojon tic 
subetla. 
3 Mach'an lojon c ñajayel ti jini mu! ba c 
sube' lojon. Mach'an ti lojon c 
chaquibeyet cha ba an la' cha'an che' ti 
lojon c cha'le cantisa. Mach'an ti lojon c 
pensali c lotiñetla pero com lojon j 
cantisañetla ti jini melel ba t'an. 
4 Pero Dios ti! q'uele mi wen ti lojon c 
cha'le. Ti yac'on lojon tic wenta ili t'an 
cha'an laj cotyantyel. Jin cha'an cha'ach 
muc'on lojon ti t'an. Mach'an mic jop' 
lojon cale' mu' ba i mulan quixtyañujob, 

pero mi lojon cale' jini mu! ba i mulan 
Dios. 

5 La' wujilach isujm mach'an ba! ba ora 
tsa' jach poj c ñuc isa lojon la' pusic'al 
cha'an ti c'otyajax ba t'an. Mach comic 
jach lolon utsbiñetla cha'an com ganarin 
lojon c tyaq'uin. Dios tsa'ix i lu! yila 
bajche' ti lojon c cha'le. 

6 Mach'an ba! ba ora ti lojon c sacla c 
ñuclel ti quixtyañu, mi jinic ba' añetla mi 
jinic ba'an yaño' bA. Aunque an lojon c 
p'atyalel yubil como chocolon lojon 
majlel i cha'an Dios pero mach'an tic 
xiq'uiyetla a q'uelon lojon ti ñuc. 

7 Pero ti ajniyon lojon ti uts che! bajche' 
juntiquil ña'al mu! ba i cosan mu! ba i 
wen cañatyan yalobilob. 

8 Tic wen p'untyayetla. Mach jinic jach 
chajpabilon lojon c subeñetla i t'an Dios 
pero chajpabilon lojon je'el cac! lojon c 
ba cha'an la! wenlel ti pejtyel lojon c 
pusic'al como mic wen p'untyañetla. 

9 Hermañujob, c'ajal la! cha'an bajche' ti 
lojon c cha'le toñel, bajche' tic cha'le 
wersa cha'an c mac'lan lojon c ba. 
Mach'an majch añon lojon ti' wenta mi 
junticlec cha'an cha ba yes yom lojon c 
cha'an pero ti lojon c cha'le toñel ti 
q'uinil ti ac'balel che! ñac tic subeyetla i 
t'an Dios. 

10 Jatyetla ti la' wila. Tsa'ix i yila Dios 
je'el bajche' ti ajniyon lojon ti sac, ti tyoj, 
ti la! tyojlel mu! ba la! ch'ujbin Dios ti la! 
pusic'al. Mach'an majch ch'ujbi i tyajon 
lojon ti t'an. 

11 La' wujil isujm je'el bajche' tic 
xiq'uiyet la' wen ch'ujbin yic'ot je'el 
bajche' ti lojon c ñuc isabeyet la' pusic'al 
bajche' mi' cha'len juntiquil tyatyal che' 
yic'ot yalobilob. 

12 Tic xiq'uiyetla ajñel bajche' yom ajñel 
i cha'año' ba Dios. Jini mi' payetla 
cha'an mi la' wajñel ti i yumintyel je'el. 
Mi quej i yaq'ueñonla lac ñuclel bajche' i 
cha'an. 

13 Jin cha'an mi lojon c chac suben 
wocox i yala Dios. Como che! ñac ti la! 
wubibe i t'an Dios tsa' ba c subet lojon ti 
la! ch'ujbi. Ma'an ti la! ch'ujbi che! 
bajche' mi i t'an jach quixtyañu pero ti 


la! ch'ujbi che! bajche! yoque i t'añach 
Dios. Melel i t'añach Dios mu! ba i chac 
q'uextyabeñetla la! pusic'al ochemet bA 
la ti! t'an Dios. 

14 Hermañujob, che! ñac ti la! ñusa la! 
tyac'lantyel ti la! pi'Alob, cha'ach ti la! 
ñusa je'el bajche' ti' ñusayob ti! pi'alob 
je'el jini israelob ochemo' ba ti! t'an Dios 
mu' ba i much'quiñob i ba i cha'año' ba 
Cristo Jesús ya! ti Judea. 

15 Jini israelob ti! tsansayob lac Yum 
Jesús che! bajche! ti' ñaxan tsansayob i 
pi'Alob je'el tsa! ba i xiq'ui i yale' Dios. 
Ti' chocoyon lojon loq'uel. Mach'an mi' 
mulañob cha ba yom Dios. Chancox i 
ts'a'q'uelob pejtyel quixtyañu. 

16 Che! com lojon c pejcan jini mach bA 
israelobic cha'an i tyaj i cotyantyel, 
mach'an mi yaq'ueñon lojon c pejcañob. 
Che' jini mi más oc'añob i mul. Jin 
cha'an wale iliyi mich! Dios. Tsa'ix 
aq'uentiyob i xot'ob i mul. 


Pablo yom i cha' jula'añob jini 
año' ba ti Tesalónica 


17 Hermañujob, aunque mach ya'añon 
quic'otyetla pero bele' c'ajalet lojon c 
cha'an como tic wersa poj cayayetla. 
Pero wersa com lojon c cha! tyalel j 
q'ueletla. 
18 Com lojon c cha! tyalel ba! añetla. 
Joñon Pablojon cha'yajlel uxyajlel tic 
jop'o c tyAlel pero Satanás ti' 
mactyabeyon lojon c tyalel. 
19 Che! jini, chancol lojon c pijtyan i 
tsictiyel la' wenlel ya' ba mi tyalel lac 
Yum Jesucristo. Ñuc lojon c pusic'al 
cha'an ti jatyetla. C'ajacña lojon coj mij 
c'otyel lojon ti' tyojlel lac Yum. Como 
cha'an ti jatyetla mi tsictiyel mi weñach 
ti lojon c cha'le toñel. 
20 Melelach añach lojon c ñuclel cha'an ti 
jatyetla. C'ajacña lojon coj cha'añetla. 
3 1 Che' jini mach'an ti mejli c chac 
cuch lojon yubil che' mach'an mi 
cubin bajche' añetla. Jin cha'an tic ña!tyA 
lojon c bajñel caytyal wa' ti lum Atenas 
ba i c'aba' 
2 cha'an chojquic majlel la quermañu 
Timoteo i jula' añetla. Como ajtroñelach i 

cha'an Dios je'el tsa! ba i cotyayon lojon 
c sube' jini t'an cha'an laj cotyantyel 
cha'an ti Cristo. Ch'ujbi i subeñetla 
cha'an xuc'lequetla cha'an ñuc 
isabentiquetla la' pusic'al cha'an mu' tyo 
la' más ch'ujbin. 

3 Cha'an mach'an majch mi 
juntiquileticla mi quejel la! nijcantyel 
cha'an ti caj la! wocol. Como la! wujilach 
isujm wersa mi quej la quilan wocol. 

4 Como che! ñac ya! tyo añon lojon a 
wic'otyon lojon tic wa subeyetla: Wersa 
mi quej la' ñusan wocol, cho'on. Como 
la! wujilach cha'ach ti ujti. 

5 Jin cha'an che' mach'an ti mejli c chac 
cuche! che! mach'an mi cubin bajche! 
añetla tic choco majlel i c'ajtibeñetla mi 
chancol la' yoque ch'ujbin. Como tic 
bac'ña ame i yotsAbeñetla la! mul xiba 
ame lolomic jach ba toñel ti lojon c 
cha'le. 

6 Pero wale iliyi tsajnix Timoteo ya' ti 
Tesalónica. Ti! ch'amon lojon tyalel wen 
ba t'an cha'an chancolach la! wen 
ch'ujbin. Chancol tyo la' wen cha'len 
p'untyaya. Mi yale' chancolach la' wen 
c'ajtisañon lojon ti p'untyaya. Wersa la' 
wom la' cha' q'uelon lojon, mi yal. 
Cha'ach bajche' joñon lojon je'el, com 
lojon c cha' q'ueletla. 

7 Jin cha'an hermañujob aunque 
cabalach lojon c wocol yic'ot c 
tyac'lantyel ti ñuc isabentiyon lojon c 
pusic'al cha'an ti cubi xuc'ulach chancol 
la' chac ch'ujbin. 

8 Yoque c'ajacñajax lojon coj cha'an ti 
lojon cubi xuc'ulach añetla ti lac Yum. 

9 ¿Bajche'qui mi jastiyel lojon c suben 
Dios wocox i yala? Mach jasal bajche' 
ch'ujbi c suben Dios wocox i yala cha'an 
ñoj c'ajacña lojon coj ti Dios cha'añetla. 
10 Ti q'uinil ti ac'balel mij c'ajtiben lojon 
Dios cha'an mi yaq'ueñon lojon c cha! 
q'ueletla cha'an mi lojon j cotyañetla la! 
más ch'ujbin. 

11 Com lojon mi' cotyañon lojon Dios lac 
Tyat yic'ot lac Yum Jesucristo cha'an 
ch'ujbi tyAlicon lojon j q'ueletla. 

12 Com mi' cotyañetla lac Yum cha'an mi 
la' xuc'tyal, cha'an más cabal mi la' 


p'untyan la! ba yic'ot pejtyelelob yaño' 
ba je'el che! bajche' mi lojon c 
p'untyañetla. 
13 La' xuc'chocobentiquet la' pusic'al 
cha'an mach'an mi la' tyajtyal ti t'an ti' 
tyojlel Dios cha'an mach'an la' mul ti' 
tyojlel Dios lac Tyat che! mi tyalel lac 
Yum Jesucristo yic'ot pejtyel i cha'año! 
ba. 
Bajche' mi' mulan Dios cha'an mi la cajñel 
4 1 Wale hermañujob, chancol c 
subeñetla ti wocol t'an cha'an ti lac 
Yum Jesucristo: Yom mi la' wajñel ti wen 
bajche' ti lojon j cantisayetla. Cha'ach 
mi! mulan Dios. Cha'ach chancol la! 
wajñel. Pero yom tyo mi la' más ajñel 
che! bajche' mi! mulan Dios. 
2 La! cañax jini mandar tsa! DA j 
cantisayetla cha'an ti! xiq'uiyon lojon 
cale' lac Yum Jesús. 
3 Dios yom mi la! wajñel ti! saclel la! 
pusic'al. Mach yom che! an t'an yic'ot 
yamba winic yamba x'ixic. 
4 Yom jujuntiquil mi! ña'tyan i paye' 
yijñam ti! saclel, ti wen. 
5 Mach la! paye' la! wijñam cha'an jach 
la' cha'len la' tsuculel che' bajche' mi' 
melob jini mach'a ba'an mi' cañob Dios. 
6 Mach yom mi la' lotin juntiquil la' 
pi'alob cha'an ti jini la' tsuculel. Como 
lac Yum ñoj tsats mi quej i yaq'ueñet la! 
xot' la! mul cha'ach bajche' ti lojon c wA 
subeyetla. 
7 Como Dios ti' payayonla la cajñel ti sac 
mach ti lac tsuculelic. 
8 Jini mu! ba i p'aje! ili cantisa, mach i 
t'anic quixtyañu mu! bA i p'ajben. Jiñach 
i t'an Dios mu! bA i p'ajben. Jiñach Dios 
tsa! ba yaq'ueyonla jini Ch'ujul ba i 
Ch'ujlel. 
9 Mach wersa mic ts'ijbubeñetla cha'an 
yom lac p'untyan lac ba. Como Diosach 
tsa' ba i cantisayonla cha'an lac p'untyan 
lac bA. 
10 Cha'ach mi la' p'untyañob pejtyel 
hermañujob ya' ba chumulob ti pejtyel 
pañimil Macedonia ba i c'aba'. Pero mic 
subeñet lojon ti wocol t'an cha'an mi la! 
más p'untyañob. 

11 Pensalinla la! bej ajñel ti ñach'al. 
Xiq'ui la! ba ti la! bajñel toñel. Yom mi 
la! cha'len toñel ti la! c'ab che! bajche' tic 
xiq'uiyetla 

12 cha'an mi la! q'uejlel ti ñuc cha'an ti 
jini mach'a ba'an ochemob ti! t'an Dios. 
Cha'an mach'an cha ba yes yom tyo la! 
cha'an. 


Ya' ba mi cha! tyalel lac Yum 


13 Hermañujob, com mi la' ch'am'en 
isujm cha'an bajche' mi yujtyel yic'ot jini 
sajtyemo' ba. Mach yom ch'ajyem la! 
pusic'al che! bajche' yaño' ba mach'a 
ba'an mi' pijtyan lac Yum. 
14 La cujilach isujm ti sajti Jesús. Ti cha! 
tyejchi loq'uel ba'an sajtyemo' ba. Che! 
je'el la cujilach isujm Dios mi quej i cha! 
tyeche' loq'uel ti! p'atyalel Jesús jini tsa! 
ba sajtiyob tsa' ba i ch'ujbiyob cha'an 
tyalic yic'ot Jesús. 
15 Jin cha'an mic subeñet lojon ili cantisa 
i cha'an lac Yum. Joñon ba la cuxulon 
tyo ba la mach ñaxañonicla mi quej lac 
letsel majlel che' mi cha! tyalel lac Yum. 
Mach wi'ilpatic mi quej i letsel majlel jini 
tsa' ba sajtiyob ochemo' ba ti' t'an Dios. 
16 Como lac Yumach mu! ba quej i jubel 
tyalel ti panchan. Mi quej ti c'am ba 
xic'ojel como añach ye'tyel. Mi quej ti 
t'an jini ñuc ba ajtoñel i cha'an Dios 
ch'oyol ba ti panchan. Mi quej i wustyal 
trompeta i cha'an ba Dios. Che' jini mi 
quej i ñaxan tyejchelob jini tsa! bA 
sajtiyob tsa' ba i ch'ujbiyob Cristo ti' 
pusic'al. 
17 Che' jini wi'il joñonla cuxulon tyo ba 
la junlajal mi quej lac pajyel letsel ti 
tyocal cha'an lac tyaje' lac ba la quic'ot 
lac Yum ti ic'. Che' jini mi quej la cajñel 
la quic'ot lac Yum c'ala ti bele! q'uin. 
18 Jin cha'an ñuc isan la' ba la' pusic'al ti 
ili t'an. 

1 Hermañujob, mach c'aña c 
5 ts'ijbubeñetla baqui ba ora baqui ba 
q'uin mi quej i tyalel lac Yum. 
2 Wen la! wujilach isujm mi quej i cha! 
tyalel lac Yum che' mach'an mi' 
ña'tyañob. Mi quej i tyAlel che! bajche' 
mi tyalel ajxujch' ti ac'balel. 


3 Ba' ba ora mi yalob quixtyañu: 
Ñach'alix pejtyel mulawil. Mach'an cha 
ba mi lac bac'ñan, che'ob, che' jini mi 
quej i tyalel i jisantyel. Ti saj ora jach mi 
quejel che! bajche' i bajq'uel x'ixic che! 
mi quej i ch'oc an yalobil. Mach mej ti 
puts'el. 

4 Pero jatyetla, hermañujob, mach 
añeticla ti ic't'ojñal. Mach tyoj 
bac'ñajeletla mi quej la! wubin che! mi 
tyalel lac Yum che! bajche' tyoj 
bac'ñajeletla mi c'otyel ajxujch'. 

5 Como pejtyeletla i cha'añetla saclel. I 
cha'añetla q'uinil. Mach i cha'añeticla 
ac'balel. Mach i cha'añeticla ic't'ojñal. 

6 Jin cha'an mach yom wayalonla che! 
bajche' yaño' bA. Pero yom p'ixilonla 
yubil. Yom mi lac wen ña'tyan. 

7 Jini muc'o' ti wayel wayalob ti ac'balel. 
Jini muc'o' ba ti q'uixnijel mi q'uixñañob 
ti ac'balel. 

8 Pero joñonla i cha'añon ba la q'uinil. 
Yom la cajñel ti wen ba lac ña'tyabal. 
Añach laj cañatyantyel che! mi lac wen 
ch'ujbin che' mi lac wen cha'len p'untyaya 
che' bajche' an i cañatyantyel soldado 
cha'an ti! mactyajib i tajn. Ma'ix mi lac 
cha'len baq'uen como mi lac pijtyan laj 
cotyantyel. Jiñach che! bajche! ma'ix i 
baq'uen soldado am ba i mactyajib i jol ti 
tsucu tyaq'uin ba i pixol. 

9 Como Dios ti yajcAyonla cha'an lac tyaj 
laj cotyantyel cha'an ti lac Yum 
Jesucristo mach cha'anic majliconla ti 
xot'mulil. 

10 Jesucristo ti sajti cha'añonla cha'an 
ajniconla la quic'ot. Mi cuxulon tyo la mi 
sajtyemonixla mi quej la cajñel la quic'ot. 
11 Jin cha'an ñuc isan la! ba la! pusic'al. 
Xuc'chocon la! ba che! bajche! chancol la! 
cha'len. 


Pablo mi' cantisan hermañujob 


12 Hermañujob, mic subeñet lojon ti 
wocol t'an cha'an la! q'uel ti ñuc jini mu! 
ba ti toñel ba' añetla. Lac Yum ti 
yajcayob cha'an i tyumbiñetla cha'an i 
cantisañetla. 

13 Yom mi la! q'uel ti ñuc. Yom mi la! 
wen p'untyañob cha'an jini toñel mu! bA 

i cha'leñob. Ajñenla ti ñach'al ti 
jujuntiquiletla. 

14 Mic xiq'uetla hermañujob cha'an yom 
la' tic'ob jini mach'a yomob toñel. Yom 
la! ñuc isabeñob i pusic'al jini ch'ajyemo! 
ba. Yom la' cotyañob jini c'uño' ba. Yom 
mi la' cuchben i t'an yaño' ba. 

15 CAñatyan la! ba cha'an mach'an mi la! 
q'uextyaben i simaronlel. Pero jop'ox la! 
chac melben la! ba cha ba wen yic'ot 
pejtyel yaño' ba je'el. 

16 Bele! yom tijicñayetla. 

17 Bele' cha'lenla oración. 

18 Subenla Dios wocox i yala cha'an 
pejtyel cha ba tyac jach mi yujtyel. Como 
cha'ach yometla Dios che' mi la' suben 
wocox i yala como añetla ti Cristo Jesús. 
19 Ma' mi la' mactyaben jini Ch'ujul ba i 
Ch'ujlel Dios am ba ti la' pusic'al. 

20 Mach yom mi la' p'aje' jini t'an mu' ba 
i yale' jini tsa' ba i xiq'ui i yale' Dios. 

21 Yom xuc'uletla cha'an mi la' wen ña'tyan 
cha ba wen. Ch'ujbinla jini wen bA. 


22 Mach la' wotsan la' ba la' wic'ot 
mach'a wen. 

23 La'ix i wen sac isañetla Dios. Jiñach 
Dios mu! bA i yaq'ueñonla i ñach'tyalel 
lac pusic'al. La! i lu! cañatyabeñetla la! 
ch'ujlel, la! pusic'al, la! bac'tyal cha'an 
ma'ix saj pajq'uemetla che! mi tyalel lac 
Yum Jesucristo. 

24 Xuc'ulach jini tsa! ba i payayetla. Mux 
i lu' ts'actiyel pejtyel tyac ili. 


Cojix ba saludos yic'ot cha'an 
i yutslel Dios 


25 Hermañujob, pejeabeñon lojon Dios ti 
oración. 

26 Lu' aq'ueñob saludos la quermañujob 
cha'an mi tsictiyel tyem añonla la 
quic'otyob. 

27 Mic xiq'uetla ti' p'atyalel lac Yum 
cha'an la' q'uelbeñob ili jun pejtyel la 
quermañujob. 

28 La! ajniquetla ti yutslel i pusic'al lac 
Yum Jesucristo. Amén. 


CHA'Q'UEJLEL BA JUN TSA! BA I TS'IJBU PABLO 
CHA'AN JINI ANO! BA TI TESALONICA 


Pablo yic'ot i pi'Alob ti toñel mi' 
ts'ijbubeñob jini ochemo' ba ti' t'an Dios 

1 1 Joñon Pablojon quic'ot Silvano 

quic'ot Timoteo. Mic ts'ijbubeñet 
lojon ili jun hermañujet ba la mu! ba la! 
much'quin la! ba ya! ti lum Tesalónica bA 
i c'aba' chancol ba la! tyem ajñel la! wic'ot 
Dios lac Tyat yic'ot lac Yum Jesucristo. 
2 La! ajniquetla ti yutslel i pusic'al yic'ot i 
ñach'tyalel Dios lac Tyat yic'ot lac Yum 
Jesucristo. 


Dios mi quej i yac' ti melojel xmulilob 
che! mi tyalel Cristo 


3 Hermañujob, añach cha'an mic chac 
suben lojon Dios wocox i yala cha'añetla 
como cha'ach yom. Chancol tyo la' más 
ch'ujbin. Chancol la! más p'untyan la! bA. 
4 Aunque cabalach ti la! ñusa la! 
tyac'lantyel yic'ot cabal ti la! ñusa wocol 
pero ti tsictiyi ti la! ñusa wocol ti uts'at. 
Ti la! wen ch'ujbi. Jin cha'an ñuc lojon c 
pusic'al mic tyajet lojon ti t'an ba! 
much'quibilob ochemo' ba ti' t'an Dios. 

5 Che! chancol tyo la! wen ch'ujbin, che! 
mi la' cuch wocol mi tsictiyel tyojach mi' 
cha'len melojel Dios. Como mi tsictiyel 
weñetla cha'an ochiquetla ya' ba' mi' 
cha'len yumal Dios. Como jin cha'an mi 
la' cuche' wocol. 

6 Jini mu! ba i yaq'ueñetla a ñusan wocol 
weñach mi yaq'uen i ñusan wocol Dios 
je'el. 

7 Mi quej i yujtyel la' ñusan wocol 
chancol ba la! ñusan wocol ti jim bA 
q'uin che' mi tsictiyel lac Yum Jesús. 
Cha'ach joñon lojon je'el che' mi tyalel 
Jesús ti panchan joyol ba ti lemlemña bA 
c'ajc. Mi tyalel yic'ot ajtroñelob i cha'an 
Dios ch'oyolo' ba ti panchan mu' ba i 
tsictisan i p'atyalel. 

8 Mi quej i tyalel cha'an i yaq'uen i xot! i 
mul jini mach'a yom i ch'ujbiñob Dios, 


mach'a ba'an ti! jac'a jini t'an cha'an laj 
cotyantyel i cha'an ba lac Yum 
Jesucristo. 

9 Jiñob mi quej i yajq'uel ti xot'mulil ti 
junyajlel. Mi quej i yajq'uel ti ñajt ti' 
tyojlel Dios lac Yum yic'ot ti' tyojlel i 
c'otyajlel yic'ot i p'atyalel. 

10 cha'año' ba lac Yum mi quej i q'uelob 
i ñuclel ti jim ba q'uin che' mi cha' 
tyalel. Mi quej i q'uelob ti ñuc lac Yum 
pejtyel jini tsa! ba i ch'ujbiyob. Jatyetla 
tsa'ix la! ch'ujbi jini t'an tsa! ba c 
subeyetla. 

11 Jin cha'an chancol c bele' tyajetla ti 
oración. Chancol j c'ajtiben lojon Dios 
cha'an mi la' wajñel ti uts'at. Como ti' 
payayetla Dios. Che' je'el mij c'ajtiben 
lojon Dios cha'an mi yaq'ueñetla i 
p'atyalel cha'an la' ts'actisan jini wen ba 
mu' ba la' pensalin la' cha'len yic'ot jini 
toñel mu! ba la! cha'len cha'an chancol 
la! wen ch'ujbin. 

12 Che! jini mi q'uejlel ti ñuc lac Yum 
Jesucristo cha'an ti jatyetla. Mi quej la! 
q'uejlel ti ñuc cha'an ti yutslel i pusic'al 
Dios yic'ot lac Yum Jesucristo. 


Jini winic mach'a ba'an mi' saj 
ch'ujbin t'an 


2 1 Wale hermañujob, com c 
subeñetla che! bajche! mi quej i cha! 
tyalel lac Yum Jesucristo che! mi tyalel i 
much'quiñonla. 
2 Mic subeñetla ti wocol t'an cha'an 
mach la' wa' q'uex la' pensal. Mach yom 
mi la' cha'len baq'uen cha'an jini mu' ba 
i lolon al ch'oyol i cantisa ti' Ch'ujul ba i 
Ch'ujlel Dios. Mach la! ch'ujbin che! mi 
la! wubin subt'an mi che! mi la! q'uele! 
jun mu! ba i lolon ale! c ts'ijbubalach 
lojon mu! bA i yAle! yorojlelix wale iliyi i 
tyalel lac Yum. 
3 Mach la' saj ac' la' ba ti lotintyel cha'an 
i q'uinilel lac Yum. Ñaxan tyo mi quej i 

contrajintyel Dios ti quixtyañu che! max 
tyo tyal lac Yum. Yic'ot mi tyalel jini 
winic mach'a ba'an mi' saj ch'ujbin t'an. 
Mi quej i yaq'uentyel i xot' i mul. 

4 Jini mi quej i contrajin Dios yic'ot 
pejtyel mu! ba i ch'ujutisantyel. Jinic tyo 
mi quej ti buchtyal ti ñuc ba templo i 
cha'an ba Dios che' bajche' mi Diosach. 
Mi quej i lolon cuy i ba ti Dios. 

5 ¿Mach'a ba'an c'ajal la' cha'an tic 
subeyetla che! ñac ya! tyo añon 
quic'otyetla cha'an cha'ach mi quej 
yujtyel jini winic mach'a ba'an mi' saj 
ch'ujbin t'an? 

6 Wale la! wujil isujm an cha bA yes 
chancox DA i mactyaben cha'an max tyo 
tyalic jini yoque simaron ba winic che! 
max tyo i yorojlel wa ña'tyabil i cha'an 
Dios. 

7 Pero wale chancox ti mucu toñel mu' 
ba i contrajin i mandar Dios. Pero 
mactyabil tyo i toñel jintyo mi 
loc'santyel jini chancol tyo ba i 
mactyaben i simaronlel. 

8 Che' jini mi quej i tsictiyel jini yoque 
simaron ba winic. Pero lac Yum Jesús ti 
yiq'uel jach i ti' mi quej i tsansan. Cha'an 
ti' p'atyalel Jesús che! lemlaw mi tyalel 
mi quej i jisantyel. 

9 Mi quej i tyalel jini yoque simaron bA 
winic ti' p'atyalel Satanás. Mi quej i 
tsictisan cabal i p'atyalel. Mi quej i 
lotiñob ti ñuc tyac ba i p'atyalel 
quixtyañujob. 

10 Mi quej i c'an cha ba jach yes mach'a 
wen tyac cha'an i lotiñob mu' ba quej i 
sat i ba. Como mach yom i ch'ujbiñob 
jini melel ba t'an cha'an mi cotyantyelob. 
11 Jin cha'an Dios mi quej i yaq'uen i 
lotintyel. Mi quej i yaq'uen i ch'ujbin jini 
mach'a melel ba t'an 

12 cha'an mi yaq'uentyel i xot' i mul 
pejtyel mach'a yom i ch'ujbin ti' pusic'al 
jini melelach ba t'an. Como mi' más 
mulan jini mach'a wen. 


Jini yajcabilo' ba mi quej i 
cotyantyelob 


13 Pero wersa yom mic chac suben Dios 
wocox i yala cha'an jatyetla p'untyabilet 


ba la hermañujob ti lac Yum. Como Dios 
ti yajcayetla c'ala ti tyejchibal cha'an mi 
la' cotyantyel. Mi la' cotyantyel cha'an ti 
jini melel ba t'an che' mi la' ch'ujbin 
yic'ot cha'an mi' cotyañetla Ch'ujul ba i 
Ch'ujlel cha'an la cac' lac ba ti Dios. 
14 Jin cha'an ti' payayetla Dios cha'an ti 
jini t'an cha'an laj cotyantyel mu' ba 
lojon c sub cha'an mi quej la' wajñel 
yic'ot lac Yum Jesucristo ti' ñuclel. 
15 Jin cha'an hermañujob, bej xuc'uletla 
yom. Mach yom mi' ñajayel la' cha'an 
jini tsa' ba j cantisayet lojon mi cha'an ti 
lojon c t'an mi cha'an ti lojon cun. 
16 Lac Yum Jesucristo yic'ot Dios lac Tyat 
tsa' ba i p'untyayonla mi' ñuc isabeñonla 
lac pusic'al ti bele' ora. Mi yaq'ueñonla 
lac pijtyan cha ba wen cha'an ti yutslel. 
17 La' i ñuc isabeñetla la! pusic'al. La! i 
xuc'chocobeñetla cha'an la' wale' cha'an 
la' mele' pejtyel cha ba wen tyac. 
3 1 Wale hermañujob, mic subeñetla 
pejcAbeñon lojon lac Yum cha'an 
machic ba'an jal mi c'otyel i t'an lac Yum 
ba'ical yic'ot cha'an mi' wen ch'ujbiñob 
che' bajche' ti la' ch'ujbi. 
2 PejcAbeñon lojon lac Yum cha'an i 
cotyañon lojon che! mi! tyac'lañon lojon 
wen simaron ba quixtyañujob. Como 
mach'an mi' lu' ch'ujbiñob. 
3 Pero xuc'ulach lac Yum. Mi' 
xuc'chocobeñetla la! pusic'al. Mi quej i 
cAñatyañetla ti simaronlel. 
4 Cujilach isujm cha'an ti lac Yum mi la! 
ch'ujbin. Mi quej tyo la! chac cha'len jini 
chancol ba c xiq'uetla la' cha'len. 
5 La' i yaq'ueñetla tila! pusic'al lac Yum 
cha'an la' ña'tyan chancol i p'untyañetla 
Dios cha'an la! cha'len p'untyaya je'el. La! i 
yaq'ueñetla la' ña'tyan la' cuch pejtyel 
wocol ti uts'at bajche! ti! ñusa Cristo je!el. 


Pejcabeñon lojon lac Yum 


Yom mi lac cha'len toñel 


6 Hermañujob, añach cha'an c xiq'uetla 
cha'an ti lac Yum Jesucristo cha'an ma! 
mi la' pi'len ti t'an ba'ical ba hermañu 
mach'a yom toñel, mach'a yom ajñel 
bajche! tij cantisayetla. 

7 Como jatyetla la! wujil bajche! yom 
ajniquetla cha'an mi la! mele' bajche! ti 
lojon c pas'eyetla. Ti lojon c cha'le toñel 
che! ya' añon lojon quic'otyetla. 

8 Mach'an ti lojon c cha'le uch'el che' 
mach'an ti lojon c tyojo. Pero ti lojon c 
cha'le toñel ti lojon j c'ab. Ti lojon c 
cha'le wersa ti q'uinil ti ac'balel cha'an 
mach'an añon lojon ti la' wenta mi 
juntiquileticla. 

9 Che! comiqui ch'ujbic j c'ajtibeñetla 
cha'an mila! cotyañon lojon che! ya! añon 
ba!añetla pero ti lojon c cha'le toñel cha'an 
c pas'eñetla bajche! yom mila! wajñel. 

10 Como che! ya! tyo añon lojon ba! 
añetla ti lojon c subetla ili t'an: Jini 
mach'a yom toñel mach yom mi 
yuch'ejel je'el. Cha'ach ti lojon c subetla. 
11 Como mi cubin lojon cha'tiquil 
uxtiquiletla mach'an mi la' saj cha'len 
toñel. Jula' jach muq'uetla ti otyotyel. 
Ya'i mi la! wubin cha ba mi yajlel. Mi la! 
cha! majlel la! wale! mach'a la! wentajic 
la! cha! ale'. 


12 Che'et ba la bajche' jini mic xiq'uetla. 
Mic suben ti wocol t'an cha'an ti lac Yum 
Jesucristo cha'an mi la' cha'len toñel. 
Ñach'aletla yom mi la! cha'len toñel 
cha'an la! mac'lan la! bA. 

13 Hermañujob mach yom lujb'aquetla la! 
mele! chA DA wen. 

14 Mi anqui majch mach'a yom i jac' jini 
t'an am ba ti ili jun, q'uelela majchqui. 
Che! jini ma! mi la! pi'len ti t'an cha'an 
mi' quisnin. 

15 Pero ma' mi la' mich'q'uele'. Yom jach 
la' tyumbin bajche' juntiquil hermañu ba. 


Cha'an i yutslel i pusic'al Jesucristo 


16 La! ajnic ti ñach'al la! pusic'al mu! ba i 
yaq'ueñonla lac Yum am ba i ñach'tyalel 
ti bele' ora ti pejtyel cha ba tyac mi 
yujtyel. La' ajnic la' wic'ot lac Yum ti 
pejtyeleletla. 

17 Pablojon mic ts'ijbubeñetla ili saludo 
tij c'ab. Cha'ach mic ts'ijbun. 

18 La' ajniquetla ti yutslel i pusic'al lac 
Yum Jesucristo ti la' pejtyelel. Amén. 


ÑAXAN BA JUN TSA' BA I TS'IJBU 
PABLO CHA'AN TIMOTEO 


Pablo mi! ts'ijbuben jun Timoteo 


1 1 Joñon Pablojon. YajcAbilon bA 
ajsubt'añon ñumel i cha'an bA 
Jesucristo. Ti! xiq'uiyon majlel Dios 
Ajcotyaya lac cha'an yic'ot lac Yum 
Jesucristo. Jiñach mu' ba i cotyañonla. 
2 Mic ts'ijbubeñet ili jun Timoteo, che! 
bajche! yoque calobilet cha'an ti jini mu! 
bA lac ch'ujbin. Com ajniquet ti yutslel i 
pusic'al Dios yic'ot ti! p'untyaya yic'ot ti' 
ñach'tyalel tyalem ba ti Dios lac Tyat 
yic'ot ti lac Yum Cristo Jesús. 


T'an cha'an jini mach'a wen ba cantisa 


3 Tij c'ajtibeyet ti wocol t'an cha'an 
cAylequet ya! ti lum Efeso ba i c'aba' che! 
ñac tsajniyon ti lum tyac ya! ti pañimil 
Macedonia ba i c'aba'. Tic xiq'uiyet a 
tic'ob cha'tiquil uxtiquil cha'an mach i 
pasob mach ba wen ba cantisa. 

4 Mach yom i chac ña'tyañob jini mach 
ba melel oño't'anix ba t'an. Mach yom i 
chac c'ajtisan i c'aba! tyac ti jujuntiquil i 
yumob ti ñoj oniyix. Mach'a ba'an i 
yujtibal jini t'an tyac yubil. Jini t'an muc! 
jach i tyeche' mach'a wen ba t'an. 
Mach'an mi' cotyañonla lac ch'ujbin tsa! 
ba i yaq'ueyonla ti lac wenta Dios. 

5 Mic xic'ob cha'an yom i c'uxbiñob i bA. 
Chancol lac yoque cha'len p'untyaya che! 
sac lac pusic'al che! ma'ix bajche' yala lac 
pusic'al che' mi lac yoque ch'ujbin Dios. 

6 An jini tsa' ba i ca ch'ujbi. Pero tsa'ix i 
cha! cayayob. Ti queji i tyechob yamba 
t'an mach'a ba'an i c'ajnibal. 

7 Yomob i lolon otsan i ba ti ajcantisajob 
ti i mandar Dios pero mach'an mi' 
isujmben mi jinic yujil bajche' chancol ti 
cantisa. Mi' lolon ña'tyan jini jach yujilob 
isujm. 

8 La cujil isujm c'ajnibalach i mandar 
Dios che! mi ch'ujbintyel che! bajche' 
yom Dios. 


9 Ña'tyabil lac cha'an mach'an mandar 
cha'an jini wen bA mi! cha'len. Pero an 
jach mandar cha'an jini mach'a wen mi' 
cha'leñob. I cha'an jini mach'a ba'an mi' 
ch'ujbiben i mandar Dios. I cha'an jini 
ñunt'año' ba. Jini mandar i cha'an jini 
mach'a ba'an mi' ch'ujutisan Dios. I 
cha'an xmulilo! ba yic'ot i cha'an jini 
mach'a ba'an mi' q'uelob ti ñuc Dios 
yic'ot mach'a yom i q'uel i ch'ujbintyel 
Dios. Jini mandar i cha'an jini mu! ba i 
tsAnsan i tyat i ña'. I cha'añach pejtyel 
ajtsansajob. 

10 Jini mandar i cha'an jini am ba t'an 
yic'ot yamba x'ixic yamba winic, che! 
alob an t'an yic'ot xc'alal che' mach i 
ñoxi'alic mi yijñamic. I cha'an jini 
winicob mu! ba i laja pejcañob i ba. I 
cha'an jini mu! ba i xujch'iñob majlel 
quixtyañu. I cha'an jini xlotyob. I cha'an 
jini mu' ba i lolon al melelach q'uelon 
Dios, che'ob. Jini mandar i cha'an je'el 
pejtyel am ba ti' contra jini wen ba 
cantisa. 

11 Tli wen ba cantisa junlajal yic'ot jini 
ñoj wen ba t'an cha'an laj cotyantyel 
tyalem ti ñoj ñuc ba Dios. Ili wen bA 
cantisa ti aq'uentiyon tic wenta. 


Wocox i yala cha'an laj 
cotyantyel ti Dios 


12 Mic suben lac Yum Jesucristo wocox i 
yala cha'an jini ti yaq'ueyon c p'atyalel ti 
subt'an ñumel. Ti' q'ueleyon ti xuc'ul. Jin 
cha'an ti yac'on c toñel. 

13 Tsa'ix i yajcAyon aunque ti ñaxan tij 
contraji tic t'an. Tic wajle. Tic tyac'la jini 
chancol ba i ch'ujbin Dios. Pero Dios ti' 
p'untyayon che! ñac max tyo ba'an tic 
ch'ujbi che' ñac max tyo ba'an tic ña'tya 
cha ba tic cha'le. 

14 Jin cha'an ñoj cabal ti ajni i yutslel lac 
Yum quic'ot. Ti queji c ch'ujbin Dios. Ti 
queji c p'untyañob che' bajche' mi la 

caq'uentyel lac cha'len che! mi laj cajñel 
ti Cristo Jesús. 

15 JiñAch yoque isujm ba ili t'an. Ti 
pejtyel yom i lu' ch'ujbin cha'an ti tyali 
Cristo Jesús wa! ti mulawil cha'an i 
cotyan xmulilob. Joñon jini más 
simaroñon ba mi cubin bajche! pejtyel 
yaño! ba. 

16 Jin cha'an ti! p'untyayon Dios cha'an 
mi ñaxan tisctiyel ñoj ñuc ba lac 
p'untyantyel ti joñon che! jal ti' cuchu c 
mul Jesucristo. Cha'an majchical jach 
aunque ñuc ba xmulil mi yaq'uentyel i 
cuxtyAlel mach'a yujil jilel che! mi' 
ch'ujbin. 

17 Jin cha'an la! laj q'uel ti ñuc. La! 
tsictiyic i ñuclel ti bele! ora jini Yumal 
mach'a ba!an mi' cay i cha'len yumal, 
mach'a ba'an mi sajtyel. Mach ch'ujbi la 
quilan jini cojach ba Dios am ba cabal i 
ña'tyabal. Amén. 

18 Calobil Timoteo, mic xiq'uet a cha'len 
wersa ti i toñel Dios che' chancol a wen 
ch'ujbin Dios che! ma'ix bajche' yala a 
pusic'al. Che! bajche' ti wa alayob che! 
ñac ti! tyajayetyob ti t'an jini la 
quermañujob cha'an che' yom Dios. 

19 An jini tsa'ix ba i cha! satyayob i DA 
cha'an ti caj ti' ñusayob wen ba i tic'ol i 
pusic'al. 

20 Che! ti ujtiyob jini Himeneo yic'ot 
Alejandro. Ti cac'ayob ti' wenta Satanás 
cha'an mi' cayob i contrajin Dios ti' 
t'añob. 


Cantisa cha'an oración 


1 Jini mu! ba quej c subeñet jiñach 

más ñuc ba i c'ajnibal ba mandar. 
Mic xiq'uetla cha'an la! c'ajtibenla Dios 
cha'an ti' tyojlel pejtyel quixtyañu cha'an 
la! cha'len oración. Pejcabenla Dios 
cha'an cha ba jach yom i cha'añob. 
Subenla Dios wocox i yala cha'an pejtyel 
quixtyañujob. 
2 Yom mi la' cha'len oración cha'an ti 
pejtyel ñuc ba yumalob yic'ot pejtyel 
año' ba ye'tyel cha'an xuc'ul mi la cajñel, 
cha'an ñach'al añonla cha'an mi la cac! 
lac ba ti Dios cha'an ajniconla ti wen 
cha'an uts'at mi' q'uelonla. 


3 Como jiñach wen. Jiñach bajche' yom 
Dios Ajcotyaya lac cha'an che' mi lac 
tyajob ti oración. 

4 Como Dios yom mi lu! tyajob i 
cotyantyel. Dios yom mi' lu' cambeñob i 
sujmlel. 

5 An juntiquil jach Dios. An je'el juntiquil 
jach ch'ujbi ba i pay tyalel quixtyañujob 
cha'an i yajñel yic'ot Dios. Jiñach 
juntiquil winic Jesucristo ba i c'aba!. 

6 Jesucristo ti yac'a i ba ti sajtyel cha'an i 
xot'ben i mul cha'an mi cotyantyelob 
pejtyel xmulilob. Jiñach ti ajq'ui ti cajñel 
ti yorojlel wa yajcabil i cha'an Dios. 

7 Ti otsantiyon ti ajpuct'an yic'ot ti 
yajcabil ba ajsubt'an ñumel cha'an mij 
cantisan i ch'ujbiñob Dios ti wen ili melel 
ba t'an pejtyel quixtyañu mach'a 
israelobic. Mux c ch'ujbin Dios. Jin 
cha'an melelach c t'an. Mach'an muc'on 
ti lot. 

8 Jin cha'an com mi' cha'leñob oración 
winicob ba'ical ti pejtyel pañimil. Pero 
yom che! sac i pusic'al. Mach yom i 
cha'len mich'lel mi periyalic. 

9 Che' je'el x'ixicob yom weñach mi' 
xojob i pislel. Mach yom ñoj wen ch'alal. 
I p'isol jach yom i ch'ajlib i pislel. Mach 
yom ñoj wen melel i jol. Mach yom i xoj 
ñoj cabal oro, mi tyunic lets ba i tyojol 
cha'an i ch'ajlib. Mach yom i lap che! ñoj 
lets ba i tyojol i pislel. 

10 Pero yom i ch'alob i ba yubil cha'an ti 
wen ba i melbal. Jiñach bajche' yom i 
cha'leñob x'ixicob tsa! ba i ch'ujbiyob 
Dios. 

11 X'ixicob yom i ñach'tyan i cantisantyel 
ti ñach'al. Yom ajnic ti pec'. 

12 Joñon mach'an mi caq'ueñob i 
cantisantyel winicob ti x'ixicob. Mach'an 
mi caq'ueñob i yumiñob x'ixicob. Ñach'al 
yom mi yajñelob. 

13 Como Dios ñaxan ti yac'a Adán. Che! 
jini wi'il ti yac'a Eva. 

14 Mach jinic ti lo'lonti Adán, pero jini ti 
lo'lonti 'ixic. Che' jini ti yotsa i mul. 

15I cha'añach i cosan i yalobil x'ixicob, 
cha'an i cantisañob ti cha ba wen. Mi 
cotyantyel mi chancol i chac ch'ujbin 
Dios, mi chancol i chac cha'len 

p'untyaya, mi chancol i chac ajñel ti wen 


yic'ot ti wen ba i ña'tyabal. 
3 1 Melelach ili t'an: Mi an majch yom 
i cañatyan jini ochemo' ba ti! t'an 
Dios yom i cha'len wen ba toñel. 
2 Jin cha'an jini am ba ye'tyel ti anciano 
mu! ba i cañatyan ochemo' ba ti! t'an 
Dios mach yom i yotsan i mul cha'an 
mach'an bajche' mi' tyajob ti t'an. Jiñach 
yom juntiquil jach ba yijñam. Yom i 
bajñel wen tic' i pusic'al. Yom i yajñel ti 
wen ba i ña'tyabal. Yom i mele' cha ba 
wen. Yom juntiquil mu' ba i mulan i 
yotsan i jula' ti yotyot. Yom juntiquil 
wen yujil ba cantisa mu' ba quej i yochel 
ti anciano. 
3 Yom juntiquil mu! ba yochel ti ye'tyel ti 
anciano mach'a yujil q'uixnijel, mach'a 
ba'an mi' tyeche' periyal. Yom juntiquil 
mach'a ba'an mi' mulan i ganar tyaq'uin 
ti cha ba jach mach'a wen. Pero yom uts 
ba i pusic'al. Ñach'alix. Mach'an mi' 
tyeche' periyal. Mach'an mi' wen mulan 
tyaq'uin. 
4 Yom ochic ti anciano juntiquil yujil ba 
wen ba xic'ojel cha'an jini año' ba ti 
yotyot. Yom ch'ujbibentic i t'an ti i 
yalobilob. Yom mi q'uejlel ti ñuc ti 
yalobilob. 
5 Mi mach mej i xiq'ue! jini año! ba ti 
yotyot mach mej i q'uel i cha'año' bA 
Dios mu! ba i much'quiñob i ba . 
6 Mach yom ochic cha'an ajcañatya 
ochemo' ba ti! t'an Dios tsijib ochem bA 
ti' t'an Dios ame i chan isan i ba ame mi 
yotsan i mul che' bajche' ti yotsa i mul 
xiba. 
7 Che' je'el yom juntiquil mu' ba i 
q'uelob ti ñuc jini mach'a ba'an ochem ti' 
t'an Dios cha'an mach yac' i ba ti quisnil, 
ame yajlic ti yac xiba. 


Bajche' yom ajñel ajcañatyajob 


Bajche' yom ajñel diáconojob 


8 Che' je'el yom ochic ti diácono winicob 
mu! ba i q'uejlel ti wen. Yom i ts'actisan i 
t'an. Mach yom jini mu' ba ti q'uixnijel, 
mi jinic mu! ba i mulan tyaq'uin mi cha 
ba yes mach ba wen ti ganar. 


9 Yom i wen cañe' bajche' mi! wen 
ch'ujbin Dios. Yom ma'ix bajche' yala i 
pusic'al cha'an sAc. 

10 Yom wen q'uelelix ba. Mi weñach i 
melbal yom ochic ti diácono. 

11 Cha'ach x'ixicob je'el, yom mi yajñel ti 
wen. Mach yom i cha'len jop't'an. Yom i 
bajñel wen tic'ob i pusic'al. Yom mi 
yajñel ti xuc'ul ti pejtyel mu' ba i mele'. 
12 Jini diácono yom juntiquil jach ba 
yijñam. Yom juntiquil yujil ba i xiq'ue! ti 
wen yalobilob yic'ot pejtyel año! ba ti 
yotyot. 

13 Como jini diáconojob wen bA mi' 
cha'len i toñel, mi q'uejlel ti ñuc. Mi quej 
i más tyaje' i ch'ejlel cha'an mi yale! 
bajche! mi! ch'ujbin Cristo Jesús. 


Jini mu! ba lac ch'ujbin max tyo bA 
tsictiyem ti yamba ora 


14 Com tyalel ti jula' ti seb ba'añet pero 
chancol tyo c ts'ijbubeñet ili jun 
15 ame anic cha ba mi' jalitisañon j 
c'otyel ba'añet. Mic ts'ijbun iliyi cha'an a 
ña'tyan bajche' ma' wajñel a wic'ot i 
cha'año' ba jini cuxul ba Dios. Jini 
ocheme! ba mu ba i much'quiñob i ba 
jiñach ba' chucul, ba! cañatyabil yubil 
jini melel ba t'an. 
16 Melelach ñoj ñuc i sujmlel bajche' mi 
lac ch'ujbin Dios: 
Dios ti' pasa i ba ti' bac'tyal. 
Ti' sube tyojach cha'an ti Ch'ujul 
ba i Ch'ujlel. 
Ajtroñelob i cha'an Dios ch'oyolo! 
ba ti panchan ti! q'ueleyob. 
Ti! sujbi ba'an quixtyañujob. 
Ti ch'ujbibenti ti pejtyel mulawil. 
Ti pajyi letsel ti panchan. 


Jini mu' ba quej i cay i ch'ujbin Dios 


4 1 Ñoj tsiquil mi yale' jini Ch'ujul ba 
i Ch'ujlel Dios, an jini mu' ba i 
yactyan i ch'ujbiñob che' tyalix jini 
yujtibalix ba q'uin tyac. Mi quej i 
ch'ujbiñob jini mu' ba i quej i lotiñob. Mi 
quej i ch'ujbin cantisa tyAlem ti xibajob. 
2 Mi quej i ch'ujbin i cantisa i cha'an 
cha'chajpjax ba i pensal mu' ba ti lot. 
Jini xlot ba ajcantisajob mach'an mi' cha! 

pensalin i mul como ma'an bajche' yala i 
pusic'al como ñamalach ti lot. Senix 
yubil che' bajche' i tsoyil cha'an ti puli ti 
tsucu tyaq'uin. 

3 Jini xlot ba ajcantisajob mi' tic'ob 
cha'an mach yom i paye' i yijñam winic. 
Mi' tic'ob je'el cha'an mach i c'uxob 
cha'chajp uxchajp cha ba tyac c'uxbil. 
Aunque Dios ti! lu! mele cha'an jini mu! 
ba i ch'ujbiñob cha'an jini mu! ba i 
ña'tyan i sujmlel. Mi' subeñob Dios 
wocox i yala. Mi' c'uxob. 

4 Pejtyel tsa' ba i mele Dios lu' weñach. 
Mach'an cha ba yom ba mi lac p'aje'. 
Yom jach mi lac suben Dios wocox i yala 
che! mi laj c'uxe!. 

5 Como lu' weñach cha'an cha'ach mi 
yAle! Dios ti! t'an. Weñach cha'an ti lac 
sube Dios wocox i yala. 


Jini wen ba ajtoñel i cha'an ba 
Jesucristo 


6 Mi cha'ach ma' cantisañob hermañujob 
wen ba ajtoñelet i cha'an Jesucristo che! 
jini. Mi quej a p'atyaliyel ti jini wen ba 
t'an tsa'ix ba a ch'ujbi yic'ot wen ba 
cantisa tsa'ix ba a tsacle. 

7 Pero mach a ch'ujbin jini oño't'anix bA 
t'an, jini lolon jach ba. Mach i cha'anic 
Dios. Yom a wac! ti a pusic'al jini yom bA 
Dios. 

8 An ts'itya' i c'ajnibal i cha'an lac 
bac'tyal che! mi lac tsats lac ba ti alas. 
Pero más an i c'ajnibal mi lac cha'len cha 
ba yom Dios. Como c'ajnibalach cha'an 
ili laj cuxtyalel wale iliyi yic'ot c'ajnibal 
cha'an jini tyal tyo ba ora mach'a yujil 
jilel. 

9 Melelach ili t'an. Ti pejtyelelob yomach 
i lu' ch'ujbiñob. 

10 Como tsa'ix lac ch'ujbi jini ñoj cuxul 
ba Dios. Jiñach Ajcotyaya i cha'an ti 
pejtyelelob. Yoque i cha'añach jini tsa' ba 
i ch'ujbiyob ti' pusic'al. Jin cha'an mi lac 
cha'len toñel. Mi lac ñusan lac 
wajlentyel. 

11 Yom ma' tyumbiñob. Yom ma' wen 
cantisañob ti ili t'an. 

12 Mach a wac! a ba ti mich'q'uelol 
cha'an alobet tyo. Pero yom a pas'eñob 


jini ochemo' ba ti! t'an Dios bajche' yom i 
yajñelob. Pas'eñob bajche' ma' cha'len 
t'an bajche' ma! wajñel ti xuc'ul. 
Pas'eñob bajche! ma! chac cha'len 
p'untyaya. Pas'eñob bajche' ma' mele! 
cha'ach bajche' yom Dios. Pas'eñob 
bajche' ma' wen ch'ujbin Dios yic'ot 
bajche' ma' wajñel ti sac. 

13 Q'uelbeñob jini Ts'ijbubil ba i T'an 
Dios che' mi' much'quiñob i ba. Cha'len 
subt'an. Cantisañob ti' t'an Dios 
hermañujob jintyo mij c'otyel. 

14 Mach yom ñajayel a cha'an a c'an a 
majtyan ti toñel Dios tsa' ba yaq'uet Dios 
che! ñac ti yac'ayob i c'ab ti a jol jini 
ancianojob i cha'an ochemo' ba ti' t'an 
Dios cha'an che' yom Dios. 

15 Chac mele jini a toñel ti jump'ej a 
pusic'al cha'an ti pejtyelelob ch'ujbiyach 
i q'uel bajche' chancol a más ajñel ti 
wen. 

16 Cañatyan a bA. Wen ña'tyan jini mu! 
ba a wale' ti cantisa. Chac ajñen ti 
xuc'ul. Mi cha'ach ma' mele', che' jini mi 
quej a cotyantyel. Mi quej i cotyantyel 
je'el jini mu! ba i ñach'tyabeñetyob a 
t'an. 


Bajche' yom ajñel yic'ot yaño' ba ochemo' 
ba ti' t'an Dios 


1 Mach a wal'en ñoxobix bA, pero 
ma! tyumbin ti uts ba t'an che! 
bajche' a tyat. Che' je'el tyumbin alobob 

tyo ba che' bajche' a wijts'iñob. 

2 Tyumbin ti uts ba t'an ñejep'ix bA 
'ixicob che! bajche! a ña! yic'ot xc'alalob 
che! bajche' a wijts'iñob ti pejtyelel i 
saclel a pusic'al. 

3 Cotyan meba' 'ixicob jini yoque i bajñel 
jach ba. 

4 Pero mi añach i yalobil mi i yij, yom i 
ña'tyañob ñaxan i wentajach i cotyan i 
ña!'. Che! jini mi! tyojob i bet yubil ti 
p'untyaya cha'an ti cosantiyob. Como 
cha'ach yom. Cha'ach wen mi! q'uel 
Dios. 

5 Jini yoque meba! bA 'ixicob tsa! DA 
cayle ti bajñel mi! pijtyan i cotyantyel ti 
Dios ti cha ba yom. Mi! chac cha'len 
oración ti q'uinil ti ac'balel. 

6 Pero jini meba! 'ixic mu! ba i niq'ui 
cha'len che! bajche' bajñel yom, che! 
bajche' sajtyemix. 

7 Xiq'uiyob ti ili mandar tyac cha'an mi 
yajñel ti wen cha'an mach'an bajche' mi 
tyajtyal ti t'an. 

8 Pero mi an juntiquil mach'a ba'an mi' 
yaq'uen cha ba yom i cha'an jini yoque i 
pi'alo' ba mi jinic jini año' ba ti yotyot, 
lolon jach mi yale' ochem ti' t'an Dios. 
Más bibajax jini quixtyañu che! bajche! 
jini max tyo ba ba'an mi' ch'ujbiñob Dios. 
9 Yom jach mi la! wotsan ti jun i c'aba'ob 
meba' 'ixicob tsa'ix ba tyaja más ti 
sesenta i jabilel, tsa' ba ajni yic'ot 
juntiquil jach ba i ñoxi'al. 

10 Yomach mi cajñel mi weñach ti' 
cha'le. Mi tsa'ach i cosa yalobilob. 
Machicach i caña pero tsa'ach i yotsa ti 
yotyot. Ti peq'uisa i ba ti' pusic'al i 
cotyan jini ochemo' ba ti' t'an Dios. Mi 
tsa'ach i cotya jini año' ba i wocol mi 
tsa'ach i yac'a i ba ti pejtyel wen ba i 
cha'libal. Jiñob jach mi yochel i c'aba! ti 
jun jini. 

11 Pero mach yom la' wotsan ti jun i 
c'aba' jini max tyo ba ti' tyaja sesenta i 
jabilel. Ame mi quej i cha' ñajatisan 
Cristo ti! pusic'al che! mi quej i cha! 
ña'tyan cha ba bajñel yom i pusic'al. 
Cha' yomob i tyaj i ñoxi'al. 

12 Che! jini mi! tyajob i mul como ti' 
ñusayob jini t'an bajche! ti' ñaxan 
subeyob Cristo cha'an i tsaclen Cristo ti 
pejtyel i pusic'al. 

13 Che! je'el cabal mi ñumelob ti jula'. Mi 
quej i ts'ub'an. Mach jinic jach mi' 
ts'ub'an pero mi quejelob ti jop't'an. Mi 
quejel ti lot. Mi yale' jini mach'a ba'an ti' 
wenta i cha! ale". 

14 Jin cha'an com mi' cha' tyaj i ñoxi'al 
jini meba' 'ixic xc'alal tyo bA, cha'an anic 
i yalobilob. Com mi' q'uelob i yotyot. 
Che' jini mach mej i wajlentyelob jini 
ochemo' ba ti' t'an Dios ti cajob. 

15 Como an jini meba! 'ixicob tsa! ba i 
ñajatisayob Dios. Chancol i cha! tsaclen 
Satanás. 

16 Mi an juntiquil meba' 'ixic ti! tyojlelob 
tsa'ix ba i ch'ujbi Dios, yom i cotyañob. 


Mach yom i cay ti' wenta yamba ochemo' 
ba ti' t'an Dios cha'an i cotyañob. Jini 
ochemo' ba ch'ujbiyach i cotyan jini 
meba'o' ba jini yoque yom ba i 
cotyantyelob. 
17 Jini ancianojob tsa! ba i yac'a i ba ti 
subt'an yic'ot ti cantisa je'el yom i 
q'uejlel ti ñuc. Cha'yajlel yom i tyojtyal 
yubil. Cha'ach je'el pejtyel ancianojob 
mu! ba i cha'len i toñel ti wen. 
18 Como jini Ts'ijbubil ba i T'an Dios mi 
yAle!: Mach a macben iti! tyat wacax che! 
chancol i pechic tyec' loq'uel i wut trigo. 
Mi yale' je'el: Jini ajtoñel yom tyojlec. 
Che' mi yal ti Ts'ijbubil ba i T'an Dios. 
19 Mach a ch'ujbin t'an ti! contra 
juntiquil anciano mi mach'an cha'tiquil 
uxtiquilob tsa! ba i yilayob. 
20 Pero yom a tic'ob ti' tyojlel pejtyel jini 
ya' ba much'quibilob jini mu' ba i chac 
cha'leñob mulil. Che' jini mi quejelob i 
bac'ñan i yotsañob i mul yaño' ba je'el. 
21 Mic xiq'uet cha'an a ch'ujbin ili 
mandar tyac como chancox i q'uelonla 
Dios yic'ot lac Yum Jesucristo yic'ot 
yajcabil ba ajtoñelob i cha'an ba Dios 
año' ba ti panchan. Mach yom parte ma' 
tic'ob. Junlajalach yom ma' q'uelob. 
22 Mach a wa' otsan ti saj ora jach 
juntiquil cha'an mi yochel ti ye'tyel 
cha'an ochemo' ba ti' t'an Dios. Como mi 
mach wen mi' cha'len che' bajche' a 
mulach yubil. Chac ajñen ti wen. 
23 Mach jinic jach ja' yom a jape' pero 
yom a jape! ts'itya' vino je'el. Como cabal 
i chamel a ñac'. 
24 An quixtyañujob ñoj tsiquilach che' an 
i mul che' max tyo ti pajyi ti melojel. 
Pero yaño' ba max tyo tsiquil mi an i mul 
jintyo ti wi'il tyo mi tsictiyel. 
25 Cha'ach je'el ñoj tsiquilach jini wen bA 
i cha'libalob aunque max tyo ti ora mi 
tsictiyel pero mach'an mucul mi quej i 
caytyal. 

1 Yom i q'uel ti ñuc i yum jini lolon 
6 yajtoñel jach ba cha'an mach 
wajlentic Dios mi i t'anic Dios mu' ba laj 
can ti cantisa. 
2 Mi ochen ti' t'an Dios i yum jini ajtoñel 
je'el más yom i q'uel ti ñuc i yum, como 

hermañujach ti jini mu! ba lac ch'ujbin. 
Pero más tyo yom i cotyan cha'an ochem 
ti' t'an Dios je'el. Como lajalach 
p'untyabil ba hermañu chancol ba i 
cotyan. Cantisañob ili t'an. Xic'beñob 
cha'an lu! ch'ujbibentic. 


C'ajacña i yoj jini mu! bA i 
ch'ujbin Dios 

3 Mi an majch mi' cantisan ti lot bA 
cantisa mach'a lajal yic'ot jini wen bA 
cantisa i cha'an ba lac Yum Jesucristo 
yic'ot jini mu' ba laj cantisañob 
4 chancol jach i lolon bajñel chan isan i 
ba. Mach'an cha ba yujil. Wersa yom 
jach i lolon cha'len t'an cha'an i sujmlel 
t'an tyac. Muc! jach i tyeche' cabal t'an. 
Como jini t'an tyac muc! jach ba i 
tyejchben i mich'q'uelol cha ba tyac i 
cha'año' ba yaño' ba yic'ot periyal. Mi' 
wajleñob i ba. Mach'an mi' ch'ujbibeñob 
i ba i t'an. 
5 Mi! tyech cabal periyal mach'a ba'an 
i yujtibal yubil. Como mach wen 
bajche! mi! ña'tyañob. Mach ch'ujbi i 
cañob i sujmlel. Mi! lolon ña'tyan i 
ch'ujbibentyel Dios junchajbach bajche' 
ch'ujbi i ganarin tyaq'uin. Loq'uenix 
ba'añob jini mu! ba i cha'leñob che' 
bajche! jini. 
6 Tsiquil ricojach jini mu' ba i ch'ujbin 
Dios pero che' jasalach am ba i cha'an mi 
yubin. 
7 Como mach'an cha ba ti lac ch'ama 
tyalel wa' ti ili mulawil. Che' je'el 
mach'an cha ba mi quej lac ch'ame' 
majlel. 
8 Pero mi añach la cuch'el, lac pislel 
uts'atyach añonla. 
9 Pero jini yom ba yajñel ti más chumul 
mi chac ilpusic'lentyel. Mi chujquel ti yac 
yubil cha'an ti lolon mulantyel cha ba 
jach mu! ba i yasan. Mi yaq'uen i ñusan 
wocol. Mi quej i más ajñel ti simaronlel. 
Mi quej i yaq'uen i xot'mulil. 
10 Como i mulantyel tyaq'uin mi tyech 
pejtyel simaronlel. An jini tsa'ix ba i 
cayayob i ch'ujbin Dios cha'an yomob i 
tyajob cabal i tyaq'uin. Tsa'ix i yac'ayob i 
bA i yilan cabal wocol ti' caj. 


Weñach mi yajñel jini mu' ba i 
ch'ujbin Dios 


11 Pero jatyet i winiquet Dios, ma! ma! 
wotsan a ba ti pejtyel jini mulil tyac. 
Tsaclen cha ba wen. Cha'len cha ba yom 
Dios. Wen ch'ujbin. Cha'len p'untyaya. 
Cuchu wocol ti uts'at. Ajñen ti pec'. 

12 Cha'len wersa a wen ch'ujbin. Chac 
chucu yubil jini a cuxtyalel mach'a yujil 
jilel. Ti yajcayet Dios cha'an a tyaj a 
cuxtyalel mach'a yujil jilel. Tsa'ix a 
tsictisa ti' tyojelob cabalob bajche' ma' 
wen ch'ujbin Dios. 

13 Wale mic xiq'uet como mi' q'uelonla 
Dios mu! ba i yaq'uen i cuxtyalel pejtyel 
cha ba yes an yic'ot Jesucristo tsa! bA i 
wen subu i ba ti Yalobil Dios ti' wut 
Poncio Pilato. 

14 Mic xiq'uet a wen ch'ujbiben c'ala 
jintyo mi cha! tyalel lac Yum Jesucristo 
jini mu! ba c subeñet. Mach a q'uextyan 
ili mandar cha'an mach'an bajche' 
ch'ujbi i tyajetyob ti t'an. 

15 Tsa'ix i wa yajca i yorojlel Dios che! 
mi quej i tyalel Jesús. Como jiñach jini 
cojach ba jini ñoj uts'at ba Dios. Jiñach 
jini ñoj p'atyal ba Dios. Jiñach i Rey ti 
pejtyel reyob. Jiñach i Yum ti pejtyel 
yumalob. 

16 Jin jach i bajñel Dios mach ch'ujbi 
sajtic. Mi yajñel ti! saclel. Mach'a ba'an 
majchqui ch'ujbi i lac'ben i saclel. 
Mach'an majch ch'ajbi i yilan. I 
cha'añach pejtyel i ñuclel yic'ot i 
p'atyalel cha'an ti pejtyelel ora. Amén. 
17 Xiq'uiyob jini año! ba cabal cha ba an 
i cha'an wa' ti mulawil cha'an mach i 
chan isan i ba. Mach yom i lolon ña'tyan 
uts'at an cha'an ti caj cabal i tyaq'uin. 
Como mach'an mi jalejel. Pero yomach i 
ña'tyañob i yajñel ti wen che! mi' 
ch'ujbin Dios. Jiñach jini cuxul ba mu! bA 
i yaq'ueñonla i yonlel pejtyel cha ba yom 
lac cha'an. 

18 Xiq'uiyob i melob pejtyel cha ba wen. 
La' i tyajob yoque i ricojlel cha'an ti 
cabal wen ba i cha'libal. Yom tyalem ti' 
pusic'al i yaq'ueñob i majtyan. Yom i 
cotyañob yaño! ba je'el. 

19 Che! jini añach cabal cha ba lotyol i 
cha'an yubil cha'an jini tyal tyo ba q'uin. 
Mi' chac chuque' yubil je'el i cuxtyalel 
mach'a yujil jilel. 


Cojix ba xic'oñel cha'an Timoteo 


20 Timoteo, cañatyan pejtyel jini t'an tsa! 
ba otsanti ti a wenta. Mach a ñach'tyan 


cabal t'an tyac i cha'an jach ba mulawil. 
Mach'an i c'ajnibal. Mach a ñach'tyan jini 
mu! ba lolon ale! wen yujil i ña'tyantyel 
mi yal, pero mach melelic an i ña'tyabal. 
21 An jini chancol ba i ch'ujbin jini mu' 
ba i lolon yale' wen yujilob. Jin cha'an 
tsa'ix i caya i ch'ujbin Dios. La' ajnic i 
yutslel Dios a wic'ot. Amén. 


CHA'Q'UEJLEL BA JUN TSA! BA I TS'IJBU 
PABLO CHA'AN TIMOTEO 


Pablo ti! ts'ijbube jun Timoteo 


1 1 Joñon Pablojon. YajcAbilon bA 
ajsubt'an ñumel i cha'an Jesucristo. 
Chocolon majlel cha'an che! yom Dios. 
Dios yom mic tsictisan laj cuxtyalel mu! 
ba la caq'uentyel che' añonla ti Cristo 
Jesús. 
2 Mic ts'ijbubeñet ili jun Timoteo che! 
bajche' p'untyabilet ba calobilet yubil. 
La' ajniquet ti yutslel i pusic'al Dios 
yic'ot ti' p'untyaya yic'ot ti' ñach'tyalel 
tyalem ba ti Dios lac Tyat yic'ot ti lac 
Yum Jesucristo. 


T'an cha'an Cristo 


3 Ti bele' ora ti q'uinil ti ac'balel che' mic 
ña'tyañet ti oración mic suben Dios 
wocox i yala cha'añet. Cha'ach bajche! 
je'el ti' cha'leyob jini c yumob ti ñoj 
oniyix, mic cha'liben i toñel Dios ti 
ñach'tyalel c pusic'al cha'an sac. 

4 Mic chac c'ajtisan i ya'lel a wut che' 
ñac ti majliyon. Com c cha! q'uelet 
cha'an más c'ajacña coj mi cubin. 

5 Che! je'el, mic cha! c'ajtisan bajche! ma! 
wen ch'ujbin ti a pusic'al. Ñaxan ti' 
ch'ujbiyob a co' Loida ba i c'aba' yic'ot a 
ña! Eunice ba i c'aba'. Mic ña'tyan jatyet 
je'el ma' ch'ujbin. 

6 Jin cha'an, mic subeñet a ch'ejlisan a ba ti 
amajtyan ti! toñel Dios tsa! ba i yaq'ueyet 
Dios che! ñac ti cac'aj c'ab ti a jol. 

7 Como Dios mach'an ti yaq'ueyonla lac 
baq'uen. Pero ti yaq'ueyonla i p'atyalel 
lac pusic'al. Ti yaq'ueyonla je'el lac 
p'untyan lac ba. Ti yaq'ueyonla wen ba 
lac ña'tyabal. 

8 Mach a quisnin a sub i t'an lac Yum. 
Mach a quisniñon che' cachalon cha'an ti 
caj mic sub i t'an. Pero mach a bac'ñan a 
ñusan wocol je'el cha'an ti caj jini t'an 
cha'an laj cotyantyel. Como mux i 


yaq'ueñonla je'el i p'atyalel lac ñusan 
wocol. 

9 Dios ti! cotyayonla. Ti! payayonla 
cha'an mi la caq'uen lac ba ti Dios. Mach 
cha'anic wen ba lac cha'libal ti' 
pAyAyonla pero cha'an cha'ach ti! ña!tyA 
yic'ot cha'an ti! p'untyayonla cha'an 
añonla ti Cristo Jesús. Tsa'ix 
aq'uentiyonla lac p'untyantyel ti Dios 
che! max tyo ba'an mulawil. 

10 Wale tsa'ix tsictiyi ili p'untyaya che! 
ñac ti tyAli Jesucristo Ajcotyaya lac 
cha'an. Jini ti! jisa i p'atyAlel sajtyel. Ti' 
tsictisa laj cuxtyAlel mach'a ch'ujbi i 
jisantyel cha'an ti jini t'an cha'an laj 
cotyantyel. 

11 Dios ti yajcayon cha'an mic sub ili t'an 
cha'an laj cotyantyel. Ti' chocoyon majlel 
cha'an yajcabilon ba ajsubt'an ñumel 
cha'an mij cantisañob jini mach bA 
israelob. 

12 Jin cha'an mi quilan pejtyel ili wocol. 
Pero mach'an mij quisnin. Como cañal c 
cha'an jini mu! ba c ch'ujbin. Cujil isujm 
añach i p'atyalel cha'an i cañatyabeñon 
jini tsa' ba cotsabe ti' wenta c'ala jintyo 
ti q'uinilel che' Dios mi' cha'len melojel. 
13 Chac tsaclen jini wen bA cantisa tsa! 
ba c subeyet. Ch'ujbin. P'untyañob che! 
bajche' mi la caq'uentyel che' mi la 
cajñel ti Cristo Jesús. 

14 CAñatyan jini t'an tsa! ba i yaq'ueyet 
Dios ti a wenta. Cañatyan cha'an ti 
Ch'ujul ba i Ch'ujlel Dios am ba la 
quic'ot. 

15 Como ña'tyabil a cha'an pejtyel año! 
ba ti pañimil Asia ba i c'aba' ti' 
cAyAyoñob. Che! je'el jini Figelo yic'ot 
Hermógenes i c'aba' ba winicob. 

16 La' i p'untyan Dios jini año' ba ti 
yotyot Onesíforo como cabal ti' 
cotyayon. Mach'an ti' quisniyon che' ñac 
cachalon. 

17 Pero che! tsajni ti lum Roma bA i 
c'aba' mach'an ti! caya i saclañon c'AlA 
jintyo ti' tyajayon. 

18 La' tyo i yaq'uen i tyaj i p'untyantyel ti 
lac Yum jini Onesíforo ti q'uinilel mi quej 
i cha'len melojel Dios. Wen a wujilach 
bajche' ti! cotyayonla ya! ti lum Efeso bA 


i c'aba'. 
2 1 Ixcu jatyet calobilet, chac tyaja i 
p'atyalel a pusic'al mu! ba lac tyaje' 
ti yutslel Cristo Jesús che' añonla ti' 
tyojlel. 
2 Jini tsa' ba a wubi tsa' ba j cantisa ti' 
tyojel cabalob cha' aq'uen ti' wenta 
xuc'ulo' ba ch'ujbi ba i cha' cantisañob 
yaño' ba je'el. 
3 Ñusan wocol che' bajche' wen ba 
soldadojet i cha'an ba Jesucristo. 
4 Mach'an winic am ba ye'tyel ti soldado 
mu! ba i cha'len i bajñel toñel como mi! 
mele' ti jump'ej i pusic'al cha ba yes jach 
yom i yum soldado tsa' ba i yotsa ti 
soldado. 
5 Che! je'el mi ma'ix mi' cha'len alas ti 
wen jini x'alas bajche' mi subentyel ma'ix 
mi ganarin. 
6 Jini xpac! tsa! ba i cha'le tsats ba toñel 
ñaxan mi' c'uxe! jini mu! ba i c!'aje'. 
7 Ña'tyan cha ba mi cale'. Dios mi quej i 
yaq'ueñet a lu' ña'tyan. 
8 Chac ña'tyan Jesucristo tsa! bA tyejchi 
loq'uel ba'an sajtyemo! ba. Jiñach i 
jiñajlel jini yumal David ba i c'aba'. 
Jiñach i t'an mu! ba c sub cha'an laj 
cotyantyel. 
9 Mi quilan wocol cha'an ti caj ili t'an. 
Jinic tyo ti cajchiyon che! bajche' 
ajtsansajon, pero i t'an Dios mach'an 
cachal. 
10 Jin cha'an mic ñusan wocol cha'an 
com mi cotyantyel pejtyel tsa! ba i yajcA 
Dios. Jiñach ñoj ñuc ba laj cotyantyel 
mach'a yujil jilel. Jiñach mi la 
cAq'uentyel che! añonla ti Cristo Jesús. 
11 Melelach ili t'an: 
Mi ti caj che' bajche' ti sajtiyonla 
yubil quic'ot Cristo Jesús mi quej 
la cajñel la quic'ot je'el. 


Wen ba soldado i cha'an Jesucristo 


12 Mi ti lac ñusa wocol ti caj, mi quej 
lac cha'len yumal yic'ot. 

Mi ti la cala mach laj caña Cristo 
Jesús, mi quej i yale' je'el mach i 
cañayonla. 

13 Aunque mach xuc'ulonicla, pero 
bej xuc'ulach Dios. Como mach 
ch'ujbi i q'uex i pensal. 


Ajtoñel mu' ba i q'uejlel ti wen 


14 Ña'tyabeñob iliyi: Chancox i q'uelonla 
lac Yum. Aq'uen ti' wenta hermañujob 
cha'an mach'an mi' lolon laje' i sujmlel 
cabal t'an tyac. Como ma'ix i c'ajnibal 
cabal t'an tyac. Muc! jach i lolon 
tyechben yamba pensal jini mu' ba i 
ñach'tyan. 

15 La! tsictiyic wen ba ajtroñelet i cha'an 
Dios cha'an ti pejtyel wen ba mu! bA 
mejlel a mel. Yom ajtroñelet mach'a 
ba'an cha ba mi! quisnin mu! bA i 
cantisan ti wen jini melel ba t'an. 

16 Mach a ñach'tyaben i t'an jini mach'a 
wen i cha'an jach ba mulawil. Mi yale' 
mach'a ba'an i c'ajnibal. Ti jujunyajlel 
che' mi yalob mi yoc'an i simaronlel. 

17 Tli lolom jach ba cantisa che! bajche' 
babaq'uen ba c'am'an cáncer ba i c'aba! 
mu! ba i lu' pasel majlel ti lac bac'tyal. 
Cha'ach ti ujti yic'ot jini Himeneo yic'ot 
Fileto bA i c'aba'ob. 

18 Jiñob ti ñajatisayob jini melel ba t'an. 
Ti yalayob cha'an ujtyemix che' mi 
tyechelob loq'uel ba'an sajtyemo' ba. 
Cha'ach chancol i yasañob bajche' mi' 
ch'ujbiñob cha'tiquil uxtiquilob. 

191 t'an Dios tsAts an. Ma!ix cha bA 
ch'ujbi i nijcan. Ti Ts'ijbubil ba i T'an 
Dios mi yale': Lac Yum mi! cañe' jini i 
cha'año' bA. Mi yal je'el: Pejtyel i 
cha'año' ba Cristo yom i cayob i 
simaronlel. Cha'ach mi yal ti' t'an Dios. 
20 Ti jump'ej colem otyot an ch'ejew 
melel tyac ba ti oro yic'ot ti plata. Añach 
je'el ch'ejew tyac melel ba ti tye' yic'ot ti 
lum. An jini ñuc tyac ba i c'ajnibal. An 
yamba mach'a ba'an ñoj ñuc i c'ajnibal. 
21 Cha'an lac tyaj ñuc ba laj c'ajnibal 
yom mi la caq'uen lac ba lac Yum cha'an 
c'ajnibalonla i cha'an. Yom mi la cajñel ti 

sac. Che! jini añach ñoj ñuc ba laj 
c'ajnibal cha'an pejtyel cha ba wen. 

22 Puts'tyan che' jini ti pejtyel i tsuculel 
mu' ba i cha'leñob alobob tyo ba. Tsaclen 
jini tyoj ba. Wen ch'ujbin Dios. Cha'len 
p'untyaya. Ajñen ti ñach'al. Cha'ach yom 
a wajñel bajche' jini mu' ba i pejcan lac 
Yum ti' saclel i pusic'al. 

23 Mach a ñach'tyan i t'an jini mu! jach bA 
i tyeche' mach'a ba'an i sujmlel ba t'an. 
Mach'an i c'ajnibal. Ña'tyabilix a cha'an 
muc! jach i tyech periyal jini t'an tyac. 

24 Į yajtroñel lac Yum mach yom i cha'len 
periyal. Pero yom i yajñel ti wen yic'otyob 
ti pejtyelelob. Jini ajtoñel yom wen mi' 
cha'len cantisa. Yom i ñusan wocol ti 
uts'at che' mi' contrajiñob ti' t'an. 

25 Yom i tyoj isan jini simaroño! ba ti 
yutslel i pusic'al. C'o'ojlach mu! tyo quej 
i nijcAben i pusic'al Dios cha'an i cay i 
mul cha'an mi cajñel i sujmlel 

26 cha'an mi quej i ña'tyan. Cha'an i 
puts'tyan i yac xiba ba! chucul yubil che' 
mi' melob cha ba yom xiba. 


Bajche' yilal jini quixtyañujob ti 
cojix ba q'uin tyac 


3 1 Che! je'el yom a ña'tyan cha'an mi 
quej i yujtyel cabal wocol ti jini tyal 
tyo ba q'uin tyac. 
2 Mi quej i bajñel ña'tyañob i ñuclel jini 
quixtyañujob. Mi quej i wen mulañob 
tyaq'uin. Mi quej i q'uel i ba ti ñoj wen. 
Mi quej i más ñuc isañob i ba ti' t'an. Mi 
quej i contrajiñob Dios ti' t'an. Mach'an 
mi quej i jac'ben i t'an i tyat i ña'. Ma'ix 
mi yaq'ueñob wocox yala. Mach'an mi' 
q'uel ti ñuc i ch'ujbintyel Dios. 
3 Mach'an mi quej i cha'leñob p'untyaya. 
Mach cha' uts'ayob che' mich'ob. Mi' 
cha'leñob jop't'an. Mach ch'ujbiyic i 
bajñel tic'ob i pusic'al. Simaroñob. Mi' 
contrajiñob pejtyel wen ba. 
4 Mi quej i yac'ob i pi'alob ti' c'ab i 
contra. Ñoj babaq'uen tyac i cha'libalob. 
Ñoj ñuc mi' pasob i ba. Muc! jach i niq'ui 
cha'leñob cha ba mi' mulan i bajñel i 
pusic'al, mach jinic yom ba Dios. 
5 Mi! lolon melob che! bajche' chancol i 
wen ch'ujbin Dios pero mach'an i 


p'atyalel Dios yic'otyob. Mach a pi'len ti 
t'an jini quixtyañujob mu! ba i cha'len 
che' bajche' jini. 

6 Como an mu! bA i yochel ti otyot tyac 
cha'an i lo'lon x'ixicob ti! cantisa. 
Cachalob ti mulil jini x'ixicob. Mi! wa! 
ch'ujbin i lotintyel. Chancol jach i niq'ui 
cha'len cha ba jach yom i bajñel pusic'al 
jini x'ixicob. 

7 Chancol jach i lolon cañe' majlel cha ba 
tyac jach yes pero jini i sujmlel ba mach 
ch'ujbi i cañob. 

8 Cha'ach bajche' jini wujtyob Janes 
yit'ot Jambres ba i c'aba'ob ti' 
contrajiyob Moisés ti ñoj oniyix. Cha'ach 
je'el ili quixtyañujob mi' chac 
contrajiñob jini melel ba t'an. 
Mactyabilix i cañob i sujmlel yubil jini 
quixtyañujob. Ma'ix mi yoque ac! ti! 
pusic'al i t'an Dios. 

9 Pero mach'anix mi quej i bej ganarin ti 
cantisa como ti pejtyelelob mi quejel i 
cañob mach wen bajche! mi! ña'tyañob. 
Cha'ach ti ujti jini cha'tiquil tsa! ba i 
contrajiyob Moisés. 


Jini wi'ilix ba t'an tsa' ba xijq'ui i 
cha'len Timoteo ti Pablo 


10 Pero jatyet chancolach a wen 
ch'ujbibeñon jini j cantisa. Tsa'ix a caña 
bajche' ti ajniyon. Tsa'ix a ña'tya bajche! 
tic pensali c mele' cha ba wen yic'ot 
bajche' tic ch'ujbi. Tsa'ix a wubi bajche! 
weñach tic ñusa i t'añob. Tsa'ix a q'uele 
bajche' tic p'untyayob yic'ot bajche! tic 
ñusa wocol. 

11 Tsa'ix a q'uele bajche' ti! tyac'layoñob, 
bajche' ti quila wocol. Lu' cañal a cha'an 
pejtyel bajche' ti ujtiyon ya' ti lum tyac 
Antioquía, Iconio yic'ot Listra ba i c'aba' 
tyac. Cañal a cha'an bajche' tic ñusA 
wocol tic tyac'lantyel. Pero lac Yum ti' 
cotyAyon ti pejtyel jini. 

12 Melelach pejtyel yom ba i wen ac! i bA 
ti Cristo Jesús mi quej i tyac'lantyel. 

13 Pero jini simaroño' ba yic'ot jini 
xlotyob mu' ba i lolon lotiñob cha'an 
jach yomob ganar mi quej i más 
cha'leñob jini mach'a wen. Mi' lotiñob. 
Mi lotintyelob je'el. 

14 Pero jatyet chac tsaclen jini tsa! ba a 
caña, jini tsa' ba a ch'ujbi cha'an yoque 
melelach. Chancox a wen ña'tyan jini tsa! 
ba i cAntisAyet. 
15 C'ala che! ñac alalet tyo ti a cañ4 i 
sujmlel jini Ts'ijbubil ba i T'an Dios ch'ujbi 
bai cantisañet. Ch'ujbi a cotyantyel che! 
ma! ch'ujbin Cristo Jesús ti a pusic'al. 
16 Pejtyel Ts'ijbubil ba i T'an Dios ti 
xijq'ui ti ts'ijbuntyel ti Dios. An i 
c'ajnibal cha'an cantisa, cha'an lac tic'ol 
cha'an lac tyoj isantyel cha'an laj 
cantisantyel cha'an weñach mi la cajñel. 
17 An i c'ajnibal jini Ts'ijbubil ba i T'an 
Dios cha'an jujuntiquil quixtyañu i 
cha'an ba Dios cha'an mi' tyaje' i 
ña'tyabal cha'an i chajpaben i pusic'al 
cha'an i mel pejtyel cha ba wen. 

1 Chancol i q'uelonla Dios yic'ot lac 

Yum Jesucristo mu! ba quej i mel jini 
cuxulo! bA yic'ot jini tsa'ix ba sajtiyob che! 
mi tyalel. Mi quej i cha'len yumal. Jin 
cha'an mic xiq'uet cha'an ma' sub i t'an 
Dios. 
2 Subeñob i t'an Dios. Yom chajpabilet a 
chac subeñob ba'ical ba ora che' yom i 
yubiñob che' mach yom i yubiñob. Yom a 
tsictisabeñob i mul. Yom a tic'ob. Yom a 
ñuc isabeñob i pusic'al ti cantisa. Yom 
ma' ñusan wocol ti uts'at. 
3 Como tyal i yorojlel mach yomob i 
yubiñob ili wen ba cantisa. Mi quej i 
saclan cabal ajcantisajob mu! ba i 
cantisañob cha ba yom i yubiñob cha'an 
che' yom i bajñel i pusic'alob. 
4 Mach yom i chac ubin jini melel ba 
t'an. Mi quej i ch'ujbiñob cha ba tyac 
jachix ba t'an. 
5 Pero jatyet, chac tsaclen wen ba a 
ña'tyabal. Ñusan wocol ti uts'at. Chac ac'a a 
ba ti subol jini t'an cha'an laj cotyantyel. 
Lu' ts'actisan ti wen a toñel i cha'an ba Dios. 
6 Joñon chancox cajq'uel che! bajche' i 
majtyan Dios yubil. Chancolix i lac' i 
yorojlel c sajtyel. 
7 Tic cha'le wersa ti jini mu! ba lac 
ch'ujbin. Wale c'otyemonix ba' jaxal mi 
quej c sajtyel. Tij c'ala wen ch'ujbi. 
8 Wale chancox c pijtyan c majtyan mu! 
ba i yaq'uentyel jini mu! ba i yajñel ti 


tyoj. Mi quej i yaq'ueñon lac Yum ti' 
q'uinilel melojel. Mach jinic jach joñon 
mi yaq'ueñon pero mi yaq'uentyel je'el ti 
pejtyelelob majchical jachix yoma jax ba 
cha'an cha! tyAlic lac Yum. Jiñach wen 
ba juez lac Yum. 


T'an cha'an cha ba yom i 
cha'len Timoteo 


9 Cha'len wersa cha'an mach jalic 
tyAliquet a jula'añon. 

10 Como jini Demas tsa'ix i cAyAyon. 
Como más ti' mula cha ba yes an ti 
mulawil. Tsa'ix majli ti lum Tesalónica 
ba i c'aba'. Pero Crescente ti majli ti 
pañimil Galacia ba i c'aba'. Tito ti majli 
ti pañimil Dalmacia ba i c'aba'. 

11 Jini jach Lucas wa'an quic'ot. Yom a 
saclan jini Marcos. Paya tyalel a wic'ot. 
Como i c'ajnibal c cha'an cha'an i 
cotyañon. 

12 Tic choco majlel Tíquico ba i c'aba' ti 
lum Efeso. 

13 Ya! bA ma! tyalel, ch'am'eñon tyalel 
jini c tsuts bujc tsa! ba j caya ya! ti yotyot 
Carpo ya! ti lum Troas ba i c'aba'. Ma! 
ch'am'eñon tyaAlel je'el cun tyac. Jini más 
com jini cun tyac mu! ba j c'an ti ts'ijb. 
14 Cabal ti' contrajiyon jini Alejandro mu' 
ba ti toñel ti tsucu tyaq'uin. Pero lac Yum 
tyo mi quej i tyojben jiñach bajche' ti' 
cha'le. 

15 Cañatyan a ba como cabal mi' contrajin 
Alejandro i t'an Dios mu! ba lac sub. 

16 Mach'an majch ti' cotyayon che' ñac 
tic ñaxan mele c ba ba'an am ba ye'tyel. 
Pejtyelelob ti' cayayoñob. La' 
ñusabenticob i mul. 

17 Pero lac Yum an quic'ot. Ti' cotyayon. 
Ti yaq'ueyon c p'atyalel. Ti mejlic 
jolontisan jini subt'an i cha'an ba laj 
cotyantyel. Tic subeyob cha'an ubintic 
pejtyel mach'a israelobic. Che! ti' 
loc'sayon lac Yum ti babaq'uen tyac ba 
che' bajche' ti ti' colem bajlam yubil. 

18 Mi quej i colon loq'uel ti pejtyelel 
mach'a wen. Mux i cañatyañon lac Yum 
cha'an c'oticon ba' mi' cha'len yumintyel 
ti panchan. La' tsictiyic i ñuclel lac Yum 
ti bele' ora. Amén. 

21 Jop'ox a tyAlel che! max tyo yorojlel 
tsAñal. Mi! chocbeñetyob tyAlel saludos 
jini Eubulo, Pudente, Lino, yic'ot Claudia 
19 Aq'uen saludos jini Prisca yic'ot Aquila ba i c'aba'ob yic'ot pejtyel la 

yic'ot año! ba ti yotyot Onesíforo. quermañujob. 

20 Ti cayle ti lum Corinto ba i c'aba' jini 22 La' ajnic a wic'ot lac Yum Jesucristo. 
Erasto. C'am tij caya Trófimo ya' tilum La' ajnic la! wic'ot ti la! pejtyel i yutslel i 
Mileto ba i c'aba!. pusic'al Dios. Amén. 


Cojachix ba saludos yic'ot t'an cha'an i 
yutslel Dios 


PABLO TI' TS'IJBU JUN CHA'AN TITO 


Pablo mi' ts'ijbuben jun Tito 


1 1 Joñon Pablojon. Ajtoñelon i 
cha'an Dios. YajcAbilon bA 
ajsubt'añon ñumel i cha'an Jesucristo. 
Chocolon majlel ti subt'an cha'an mi quej 
i ch'ujbin jini yajcabilo' ba i cha'an Dios, 
cha'an je'el mi' cañob i sujmlel i t'an 
Dios mu! ba i nijcabeñonla lac pusic'al 
cha'an la cajñel ti wen. 
2 Mic subeñob cha'an mi' ña'tyañob 
chancol lac pijtyan laj cuxtyalel mach'a 
yujil jilel. Dios mach ba yujil lot ti wa ala 
che' ñac max tyo ba'an ili mulawil mi 
quej la caq'uentyel laj cuxtyalel. 
3 Ti yorojlel tsa! ba i wa yajca Dios ti 
yaq'ueyob i cañob ili t'an. Dios Ajcotyaya 
lac cha'an ti! xiq'uiyon c sub ili t'an tsa! 
bA yaq'ueyon tic wenta. 
4 Mic ts'ijbubeñet ili jun, Tito, che! 
bajche' yoque calobilet yubil ti jini mu' 
ba lac motin ch'ujbin. La' ajniquet ti 
yutslel i pusic'al Dios, ti' p'untyaya yic'ot 
ti' ñach'tyalel tyalem ba ti Dios lac Tyat 
yic'ot ti lac Yum Jesucristo Ajcotyaya lac 
cha'an. 


I toñel Tito ya' ti Creta 


5 Che! ñac tij cayayet ya! ti jini lum joyol 
ba ti ja' Creta ba i c'aba' tij cayayet 
cha'an a wujtisan jini tsa' ba laj quep 
caya lac tyoj isan. Tij cayayet je'el cha'an 
a yajcan ancianojob cha'an ochemo! bA 
ti' t'an Dios ti jujump'ej lum che! bajche' 
ti caq'uet ti a wenta. 

6 Jini anciano yom mi yajñel ti wen 
cha'an mach'an bajche' mi tyajtyal ti 
t'an. Yom juntiquil jach yijñam. Jiñach 
yom ochem ba ti! t'an Dios i yalobilob 
je'el. Jini mach yom am ba i t'añalel i 
yalobilob cha'an ti caj i tsuculel mi' 
cha'len yic'ot cha'an ma! mi' jac! t'an. 

7 Jini am ba ye'tyel cha'an i cañatyan 
ochemo' ba ti! t'an Dios añach ti! wenta i 
toñel Dios. Jin cha'an yom ajnic ti wen. 


Mach yom i chan isan i ba. Mach yom 
ora mi mich'an. Mach yom mi' cha'len 
q'uixnijel. Mach yom i tyeche' periyal. 
Mach yom i mulan ganar tyaq'uin ti 
mach'a wen ba ganar. 

8 Pero yom jini mu' ba i mulan i yotsan i 
jula' ti yotyot. Yom winic mu ba i mele! 
cha ba wen. Yom wen bA i ña'tyabal. 
Yom mi yajñel ti tyoj. Yom jini tsa'ix DA 
yac'a i ba ti Dios. Yom mi' wen tic' i bA. 
9 Yom i yoque wen ch'ujbin jini melel ba 
t'an tsa' ba cantisanti. Che' jini ch'ujbi i 
ñuc isabeñob i pusic'al yaño! ba ti jini 
wen ba cantisa. Ch'ujbi i sutquibeñob i 
pensal ti wen jini chancol ba i 
contrajiñob jini wen ba t'an. 

10 Como an cabal simaroño' ba. Jini mi' 
cha'leñob lolom jach ba t'an. Mi' lotiñob 
quixtyañujob. Más ñumen mi' cha'leñob 
simaronlel jini loq'uemo! ba ba'an 
israelob. 

11 Jini mi' cantisañob jini mach ba yom i 
cantisañob cha'an jach mi' ganarin 
tyaq'uin ti jini mach'a wen. Mi' 
ch'ujbiñob i lotintyel pejtyel año! ba ti 
yan tyac ba otyot. Yom tijq'uic ti t'an. 

12 An juntiquil winic tsa' ba lolon yala ti 
xijq'ui ti i diosob i yAle! wa! ti ili mismo 
lum joyol ba ti ja! Creta ba i c'aba'. Jini ti 
yala cha'an jini mero i pi'alo' ba: Jini 
cretajob bele' xlotyob. Ti bele' ora 
simaroñob bajche' animal. Xwo'lelob. 
Ts'ubob, che'en. 

13 Melelach i t'an jini creta. Jin cha'an 
yom ma! wen tsats tic' cha'an weñach mi' 
ch'ujbiñob. 

14 Yom ma! tic'ob cha'an mach'an mi' 
ñach'tyan jini mach'a melel ba oño't'anix 
ba t'an i cha'an israelob mi jinic jini mu' 
ba ti xic'oñel mach'a yom i ch'ujbiñob i 
sujmlel. 

15 Jini saco' ba i pusic'al mi' lu' pensalin 
ti wen pejtyel cha ba tyac an. Pero jini 
mach'a ba'an mi! ch'ujbiñob, jini mach'a 
ba'an sac i pusic'al mach'an cha ba mi' 

pensalin ti wen. Jinic tyo bibajax bajche' 
mi' pensalin. Bibajax bajche' mi yal i 
pusic'al. 

16 Mi' lolon alob cañalix i cha'an Dios. 
Pero mach che'iqui como tsiquilach 
bajche' mi' cha'leñob. Mi ts'a'lentyel. 
Ñunt'añob. Mach ch'ujbi i mele' cha ba 
yes wen jini mach'a ba'an mi' ch'ujbiñob 


Dios. 
2 1 Pejtyel cha ba tyac jach ma! wale! 
yom lajal mi loq'uel i sujmlel yic'ot 
jini wen ba cantisa. 
2 Subeñob ñoxobix ba cha'an i bajñel 
wen tic'ob i pusic'al. Yom i mele' cha ba 
wen cha'an q'uejlic ti ñuc. Yom ajnic ti 
wen ba i ña'tyabal. Yom i ch'ujbin Dios ti 
wen. Yom i wen cha'len p'untyaya. Yom i 
cuch wocol ti uts'at. 
3 Che' je'el jini ñejep'obix ba yom ajnicob 
ti wen. Mach yom i cha'len jop't'an. 
Mach yom mi' q'uixñañob. Yom i 
pas'eñob bajche' yom ajnicob yaño' ba. 
4 Yom i cantisañob xc'alalob tyo bA 
x'ixicob cha'an i p'untyan i ñoxi'al yic'ot 
i yalobilob. 
5 Yom i cantisañob jini xc'alalob tyo bA 
x'ixicob cha'an mi yajñel ti wen ba i 
ña'tyabal. Yom ajnicob ti' saclel i 
pusic'al. Yom i wen q'uelob i yotyot. 
Yom uts i pusic'al. Yom i yac! i ba ti! 
wenta i ñoxi'al cha'an mach ch'ujbi i 
tyajtyal ti t'an i t'an Dios cha'an ti' cajob. 
6 Che' je'el subeñob jini alobob tyo ba 
cha'an ajnic ti wen ba i ña'tyabal. 
7 PAs'eñob pejtyel cha ba wen ba ma! 
cha'len cha'an bajche' yom ajnicob. Tyoj 
ma! cha'len cantisa ti jump'ej a pusic'al 
che! ma! cantisañob. 
8 Cha'len t'an ti wen cha'an machic 
ch'ujbi i tyajetyob ti' t'an. Che' jini 
quisintic mi quej i yubin jini mu! ba i 
lolon contrajiñetla ti t'an como mach 
ch'ujbi i tyajetla ti mach'a wen ba t'an. 
9 Yom ma! subeñob pejtyel lolon 
yajtoñelob jach ba cha'an i wen 
ch'ujbiñob i xic'ol ti i yumob. Yom i 
q'uejlel ti wen ti pejtyel i cha'libal. Mach 
yom i letsañob i ba ti' t'an. 


Jini wen ba cantisa 


10 Mach yom i cha'leñob xujch' jini lolon 
ajtoñel jach ba. Pero yom i pasob i ba ti 
xuc'ul ti pejtyel i cha'libal. Che' jini 
pejtyelelob ch'ujbiyach i yalob cha'an 
wen jini cantisa i cha'an ba Dios 
Ajcotyaya lac cha'an cha'an ti jini lolon 
ajtoñelob jach ba. 

11 Dios ti' pas'eyonla i yutslel cha'an mi 
cotyantyel ti pejtyelelob. 

12 Ti yutslel Dios mi' cantisañonla cha'an 
yom mi laj caye' lac mel pejtyel mach'a 
wen yic'ot i mulantyel cha ba yes mach'a 
wen am ba ti mulawil. Mi' cantisañonla 
la cajñel ti wen ba lac ña'tyabal. Yom mi 
la cajñel ti tyoj. Yom mi lac cha'len cha 
ba yom Dios. 

13 Mi' cantisañonla je'el cha'an mi lac 
pijtyan. C'ajacña la coj mi lac pijtyan i 
ts'actisantyel jini tsa' ba i wa ala cha'an 
cha! tyalic. Mi quej i cha! tyalel ti! ñuclel 
jini ñuc ba Dios Ajcotyaya lac cha'an. 
Jiñach Jesucristo. 

14 Ti yac'a i ba ti sajtyel cha'añonla 
cha'an i cotyañonla loq'uel ti pejtyel 
mach'a wen cha'an i wen sac isañonla. Ti 
yac'a i ba ti sajtyel cha'an mi la cochel ti 
i cha'añonla cha'an mi lac wen mele' cha 
ba wen ti jump'ej lac pusic'al. 

15 Yom a cantisañob ti ili t'an. Yom a ñuc 
isabeñob i pusic'al. Yom a tic'ob como a 
wentajach a tic'ob. Mach a wac' a ba 
cha'an i mich'q'ueletyob mi junticlec. 


Bajche' yom i cha'leñob jini ochemo' ba 


1 C'ajtisabeñob hermañujob cha'an 

weñach mi yajñel ti' wenta ñuc ba 
yumal yic'ot año' ba i ye'tyel ti mulawil. 
C'ajtisabeñob i ch'ujbibeñob i t'an jini 
am ba ye'tyel cha'an yomob i cha'len cha 
ba yes wen. 
2 Mach yom i niq'ui ale! mach'a wen ti' 
contra majchical jach. Yom ajnicob ti 
ñach'al ti uts. Yom i tsictiyel mi chancol i 
peq'uisan i ba ti' tyojlel pejtyel 
quixtyañujob. 
3 Como joñonla je'el mach'an ti lac 
ña'tya wajali. Ti lac ñusabe i t'an Dios. Ti 
sajtiyonla ti lac bijlel yubil. Chuculon tyo 
la lac lolon ch'ujbin pejtyel mu' ba i 
niq'ui mulan lac bajñel pusic'al. Ti lac 

cha'le cha ba mach wen. Ti lac ts'a'q'uele 
cha ba an i cha'an yaño' ba. Ti 
ts'a'lentiyonla. Ti lac ts'a'le lac ba je'el. 

4 Pero che' ñac ti tsictiyi i yutslel i 
pusic'al Dios Ajcotyaya lac cha'an yic'ot i 
p'untyaya cha'an quixtyañujob ti' 
cotyayonla. 

S Ti! cotyayonla mach cha'anic wen ti lac 
cha'le, pero cha'an ti! p'untyayonla. Ti' 
cotyayonla che! ti! pocoyonla. Jiñach 
che! ñac ti cha! ch'ocayonla. Ti yac'onla 
tsiji' ba laj cuxtyalel cha'an ti Ch'ujul ba 
i Ch'ujlel. 

6 Dios ti! wen ac'onla Ch'ujul bA i 
Ch'ujlel cha'an ti Jesucristo Ajcotyaya lac 
cha'an. 

7 Cha'an ti yutslel Dios mi! q'uelonla ti 
tyoj. Che! jini mi la caq'uentyel laj 
cuxtyAlel mach'a yujil jilel. Jiñach jini 
mu! ba lac pijtyan. 

8 Yoque melelach ili t'an. Com ma! bele! 
wen subeñob ili t'an cha'an jini chancol 
ba i ch'ujbin Dios mi' chac cha'len cha ba 
wen. Weñach ili t'an. I c'ajnibalach 
cha'an pejtyelelob. 

9 Pero mach a wotsan a ba che! mi' 
cha'leñob cabal t'an mach'a ba'an i 
c'ajnibal yic'ot che! mi! cha'len t'an 
cha'an i c'aba' tyac i yumob ti ñoj oniyix. 
Mach a wotsan a ba ti periyal yic'ot che! 
an cabal t'an tyac cha'an mandar tsa' ba i 
yac'a Moisés ti ñoj oniyix. Lolom jach jini 
t'an tyac. Mach'an i c'ajnibal. 

10 Mi anqui majch mi' lolon tyech t'an 
ba'an ochemo' ba ti' t'an Dios cha'an i 


t'oxob i ba hermañujob, tiq'ui. Suben 
junyajlel o mi cha'yajlel. Mi mach'an mi' 
ch'ujbibeñet a t'an, loc'san ti' tyojlel 
hermañujob che' jini. 

11 Che' jini, ma' ña'tyan mach'an tyoj jini 
quixtyañu. Yujilach isujm cha'an bajñel i 
mulach ti' choco i ba ti xot' i mulil. 


T'an cha'an cha ba yom 
i cha'len Timoteo 


12 Che! mic xiq'ue' majlel ya! ba'añet mi 
Artemas mi Tíquico ba i c'aba'ob yom 
majliquet a jula'añon ya' ti Nicópolis mi 
ti mejliyet. Como tsa'ix c ña'tya c ñusan 
yorojlel tsañal ya'i. 

13 Yom ma! cotyan jini Zenas am DA 
ye'tyel ti abogado cha'an i cotyan 
quixtyañujob yic'ot jini Apolos ba i 
c'aba'. Cotyan ti cha ba yes ch'ujbi a 
cotyañob. Aq'ueñob cha ba yom i 
cha'añob cha'an mi bej majlel ti xambal 
cha'an mach'an cha ba yom i cha'añob. 
14 Yom a cotyañob cha'an i cañob lac 
pi'alob i mel cha ba wen je'el. Cha'an i 
cotyañob jini an tyo ba yom i cha'añob. 
Che' jini, an i c'ajnibalob cha'an i cotyan 
yaño! ba je'el. 


Saludos yic'ot cha'an i yutslel Dios 


15 Pejtyel jini wa' ba añob quic'ot 
chancol i chocbeñet tyalel saludos. 
Aq'uen saludos p'untyabil ba lac pi'alob 
cha'an jini mu! ba lac ch'ujbin. La' i 
yaq'ueñetla i yutslel i pusic'al Dios ti la' 
pejtyelel. Amén. 


PABLO TI' TS'IJBU JUN CHA'AN FILEMÓN 


Pablo mi' ts'ijbuben jun Filemón 


1 1 Joñon Pablojon. Cachalon cha'an 
ti caj Cristo Jesús. Quic'ot Timoteo 
mic ts'ijbubeñet lojon jun Filemón 
p'untyabilet ba c pi'al ti toñel. 
2 Mic ts'ijbubeñob je'el jini ochemo' ba ti' 
t'an Dios mu! ba i much'quiñob i ba ti a 
wotyot yic'ot je'el la quermana Apia. Mic 
ts'ijbuben je'el jini Arquipo mu' ba ti 
wersa quic'ot lojon. 
3 La' ajniquetla ti yutslel i pusic'al yic'ot i 
ñach'tyalel Dios lac Tyat yic'ot lac Yum 
Jesucristo. 


Bajche' mi' ch'ujbin bajche' mi' 
cha'len p'untyaya Filemón 


4 Mic chac suben Dios wocox i yala che! 
mij c'ajtisañet ti oración. 

5 Como ti cubi bajche' ma' wen 
p'untyañob i cha'año' ba Dios. Ti cubi 
bajche' ma' wen ch'ujbin lac Yum Jesús. 
6 Mij c'ajtiben Dios cha'an jini yaño! ba tsa! 
bai ch'ujbiyob Dios mi quej i más ch'am'en 
isujm pejtyel wen ba mu! ba la caq'uentyel 
ti Cristo Jesús. Jiñach tsa! ba i ch'ujbiyob 
Dios cha'an ti caj ti a wen ch'ujbi. 

7 Ñoj c'ajacña coj. Tsa'ix a ñuc isabon c 
pusic'al cha'an chancol a wen p'untyañob. 
Como jatyet hermañu, ti a ñuc isabeyob i 
pusic'al ochemo' ba ti' t'an Dios. 


Pablo chancol ti wocol t'an cha'an 
jini lolon ajtoñel jach ba 
Onésimo ba i c'aba' 


8 Aunque ma'ix c baq'uen c tsatsa xiq'uet 
cha ba yom a mel como Cristo ti 
yajcayon ti ajsubt'añon ñumel, 

9 pero muc! jach j c'ajtibeñet cha'an ti caj 
chancox lac p'untyan lac ba. Pablojon. 
Ñoxonix. Cachalon wale iliyi cha'an ti caj 
Cristo Jesús. 

10 Mij c'ajtibeñet cha'an a cotyan jini 
Onésimo tsa'ix ba ochi ti calobil yubil 
cha'an ti! ch'ujbi Dios wA! ti cachonibal. 


11 Ti yamba ora lolon ajtoñel jach ba a 
cha'an jini Onésimo, mach'a c'ajnibal a 
cha'an pero wale iliyi i c'ajnibalach a 
cha'an. I c'ajnibalach c cha'an je'el. 

12 Mic cha! chocbeñettyalel che' bajche! 
chancol c choc tyalel c ba yubil. Cha! payax. 
13 Com muq'uic i caytyal quic'ot jini 
Onésimo cha'an a q'uexolach mi! cotyañon 
che' cachalon cha'an ti caj i t'an Dios. 

14 Pero mach com c xic! caytyal che! max 
tyo cubi bajche' a wala. Pero che! ma! 
cotyañon mach cha'anic c wersa xiq'uet 
pero jini jach bajche! yom ti a bajñel 
pusic'al. 

15 C'o'ojlach ti poj loq'ui Onésimo cha'an 
wale iliyi mi bele' ajñel a wic'ot. 

16 Mach chac che'iqui che' bajche' lolon 
ajtoñel jach ba pero wale iliyi más weñach 
como mi yajñel che! bajche' p'untyabil ba 
hermañu. Mic wen p'untyan, pero yom a 
más p'untyan, jatyet. Mach che'ic jach 
bajche' winic ma! p'untyan, pero che! 
bajche' hermañu ba ti lac Yum. 

17 Mi a pi'alon ma! wal, payax che! 
bajche' joñoñach. 

18 Mi an cha ba ti! cha'le a wic'ot, mi an i 
bet yic'otyet c'ajtibeñon. 

19 Joñon Pablojon. Mic ts'ijbuñet iliyi jun 
tij c'ab. Añach c cha'an c cha! c'ajtisabeñet 
cha'an ñoj on a bet a wic'otyon yubil. Jin 
cha'an mij c'ajtisabeñet c cha'añet yubil. 
Pero mu! tyo c tyoje! i bet. 

20 Hermañu, ch'ujbin bajche! mic subeñet 
cha'an ma! tijicnisabeñon c pusic'al 
cha'an ochemet ti! t'an lac Yum. Ñuc 
isabeñon c pusic'al cha'an hermañujet ti 
Cristo. 

21 Mic ts'ijbubeñet como cujil isujm mi 
quej a wen ch'ujbibeñon c t'an. Mic 
ña'tyan más ñumen mi quej a ch'ujbin 
bajche! tic subet. 

22 Che' je'el chajpabeñon saj mal. Como 
mic pijtyan i jac'beñetla la' woración 
Dios cha'an aq'uentiquetla la' cha' 
q'uelon. 

24 Yic'ot Marcos, Aristarco, Demas yic'ot 
Lucas ba i c'aba'ob mu! ba i cotyañoñob 
ti toñel mi! chocbeñetyob tyalel saludos 
23 Mi' chocbeñet tyalel saludos Epafras je'el. 

ba i c'aba'. Jiñach c pi'al ti cachol cha'an 25 La' ajniquetla ti yutslel i pusic'al lac 
ti caj Cristo Jesús. Yum Jesucristo. Amén. 


Saludos yic'ot cha'an ajnic 
ti yutslel Dios 


JUN CHA'AN JINI HEBREOJOB 


Dios ti' cha'le t'an cha'an ti' Yalobil 


1 1 Ti yoque ñoj oniyix Dios ti! c'aña i 
ti' jini tsa! bA i xiq'ui yAle! cha'an i 
pejcan lac yumob ti ñoj oniyix. Cabal 
bajche' ti! pejcayob. Ma'an jayyajlel ti' 
pejcayob. 
2 Dios cha'an ti' Yalobil Jesucristo ti' 
mele mulawil yic'ot ti pejtyelel tsa' ba i 
meleyob. Ti yotsa Jesús ti i yum ti 
pejtyelel i melbalob. Ti wi'il c'ala wale 
iliyi Dios mi' pejcañonla cha'an ti i 
Yalobil. 
3 Lajal ñoj wen, ñoj ñuc i Yalobil Dios 
che' bajche' Dios. I tsictisantyelach Dios 
jini i Yalobil. Jini i Yalobil Dios ti i 
p'atyalel jach i t'an mi yac' ti xuc'tyal ti 
pejtyelel cha bA yes an ti mulawil. Che! 
ñac ti ujti i xot'e' lac mul cha'an anic lac 
sac isantyel, ti' buchle ya' ti' ñoj Dios am 
ba ti panchan cha'an tsiquil an i ñuclel 
Cristo. 


Más an i ñuclel i Yalobil Dios che' 
bajche' ajtroñelob i cha'an Dios 
ch'oyol ba ti panchan 


4 Yoque i c'aba'ach Jesucristo tsa! bA 
otsabenti ti Dios jiñach i Yalobil Dios. 
Tsiquil más an i ñuclel Jesucristo che! 
bajche' ajtroñelob i cha'an Dios ch'oyol 
ba ti panchan como más an i ñuclel jini i 
c'aba' tsa! bA aq'uenti. 

5 Como ma'an ba! bA ora ti! pejcA Dios 
ajtroñelob i cha'an ch'oyol ba ti panchan 
che! bajche! ti! pejca i Yalobil. Como Dios 
ti! sube i Yalobil: 

Calobiletyach. Wale ti ili ba q'uin 
chancol c tsictisan cha'an 
calobiletyach. 

Pero ma'an ba' ba ora ti' sube mi 
junticlec ajtroñel i cha'an ch'oyol ba ti 
panchan: 

I tyatyon mi quejel cajñel. 

Cristo mi quejel i yajñel ti calobil. 

Che' ti tyajle ti t'an Cristo ti Dios. 


6 Che' ñac ti c'oti i yorojlel che' ñac Dios 
ti' choco tyalel cojach ba i Yalobil wa' ti 
mulawil, ti yala ya' ti yamba t'an: 

La' i ch'ujutisañob calobil ti 
pejtyelel ajtroñelob c cha'an 
ch'oyol ba ti panchan. 

Che' ti yala Dios. 

7 Pero che' Dios mi' tyaje' ti t'an 
ajtroñelob i cha'an ch'oyol ba ti panchan 
mi yale!: 

An mi caq'uen i yajñelob che! 
bajche' ic'. 

An je'el mi caq'uen i yajñelob che! 
bajche' c'ajc mu! ba ti lejmel. 

Che' ti yala Dios. 
8 Pero che' Dios mi' tyaje' ti t'an i Yalobil 
mi yale!: 

Dios, ma'an ba! bA ora mi quejel i 
jilel a we'tyel. 

Bele' tyoj, bele! wen mi quejel a 
cha'len yumal. 

9 Ti a mula cha ba wen. Ti a 
ts'a'q'uele mach'a wen. 

Jin cha'an joñon, a Dioson, mi 
caq'ueñet 

más i tijicñayel a pusic'al che! 
bajche' mi yubin ti pejtyelel 
yaño' ba i yalobilo' ba Dios. 

Cha'ach mi' tyaje' ti t'an Cristo Dios. 
10 Dios ti! pejca i Yalobil ti i Yum je'el. Ti 
yala: 

C yum, jatyet ti ñoj i tyejchibal ti a 
mele mulawil. 

Yic'ot chan i melbalach a c'ab. 

11 Mi quejel i jilel mulawil yic'ot 
chan. Pero jatyet, ma'an ba' ba 
ora mi quejel a jilel. 

Jini mulawil yic'ot chan mi quejel i 
tsuculiyel yubil che' bajche' mi' 
tsuculiyel bujcal. 

12 Mi quejel a bale' mulawil yic'ot 
chan che' bajche' mi' balob tsuts. 

Mi quejel ti q'uextyantyel bajche' 
mi q'uextiyel bujcal. 

Pero jatyet mach che'iqui. 

Ma'an ba! bA ora mi quejel a 
q'uextiyel. Bele' junlajalet. Ma'an 
ba! ba ora mi quejel i jilel a 
jabilel. 
Che' ti' tyaja ti t'an Cristo Dios. 
13 Pero ma'an ba! ba ora Dios ti! sube 
juntiquil ajtroñel i cha'an ch'oyol ba ti 
panchan: 
Buchi wa! tic ñoj cha'an mi 
tsictiyel añach a ñuclel, 
jintyo mi caq'ueñet ti a c'ab pejtyel 
a contrajob, 
che'en. Pero Cristo cha'ach ti subenti ti 
Dios. 
14 mach che'ic ti subentiyob ajtroñelob i 
cha'an Dios ch'oyol ba ti panchan, como 
ajtroñelob jach. Ti chojquiyob tyalel wA! 
ti mulawil cha'an i cotyañonla cha'an lac 
wenlel joñonla mu' ba lac tyaje' laj 
cotyantyel ti Dios. 


Jini ñuc ba laj coyantyel 


1 Jin cha'an yom mi lac wen ac! ti 

lac pusic'al jini melel ba t'an tsa' ba 
la cubi ame mi lac xuc'ul caye'!. 
2 Ti ñoj oniyix, Dios ti' xiq'ui ajtroñelob i 
cha'an ch'oyol ba ti panchan cha'an mi' 
sube! i t'an ba'an lac yumob ti ñoj oniyix. Ti 
subentiyob bajche' yom ajnic quixtyañujob 
yic'ot cha ba tiq'uil i cha'leñob. Xuc'ulach 
jini t'an tsa! ba i subeyob. Pero jini tsa' bA i 
cha'leyob mulil tsa' jach ba i ñusayob ili 
t'an ti aq'uentiyob i xot'e' i mul jiñach che! 
bajche' an i mul. 
3 ¿Bajche'qui mi la' pensalin, che' jini? 
¿Ch'ujbi ba lac puts'tyan tyoj mulil ma' 
wal mi muc' jach lac lolon ñusan jini ñoj 
wen ba laj cotyantyel? Mach saj ch'ujbi. 
Como jini t'an cha'an laj cotyantyel 
jiñach tsa' ba ñaxan ajli ti lac Yum 
Jesucristo. Ti wi'il ti pas'entiyonla cha'an 
ñoj melel jini t'an cha'an ti jini tsa' ba i 
yoque ubibe i t'an lac Yum. 
4 Dios ti yaq'ueyonla lac ña'tyan cha'an 
melelach i t'an jini tsa' ba yubibe i t'an 
cha'an ti yaq'ueyob i pas'en señajlel tyac 
ti' tyojlelob yic'ot ti aq'uenti i cha'len 
ñuc tyac ba i melbal yic'ot ti aq'uenti ñuc 
tyac ba i c'ajnibal cha'an ti Ch'ujul ba i 
Ch'ujlel bajche' yom i pusic'al Dios. 


Jesucristo ti poj ajni che! 
bajche' quixtyañu 


5 Pero Dios mach'an ti yotsa ti' wenta 
ajtroñelob i cha'an ch'oyol ba ti panchan 
cha'an i cha'len yumal wa' ti ili mulawil 
chancol ba lac tyaj ti t'an. Jiñach 
mulawil mu! ba quejel i tsijibtisan Dios. 
6 Ya! ti yamba t'an ti! t'an Dios an ba! mi 
yale!: 

Pero jatyet c Dios, ¿chutyoquiyes 
quixtyañu cha'an ma' c'ajtisañon 
lojon como quixtyañujon jach 
lojon? 

¿Chutyoquiyes quixtyañu cha'an 
ma! pensaliñon lojon como 
quixtyañujon jach lojon? 

7 Poj jumuc! jach yubil ti a waq'ue 
quixtyañujob cha'an mach'an mi' 
tyajob i p'isol i ñuclel ajtroñelob 
a cha'an ch'oyol ba ti panchan. 

Pero wale tsa'ix a wac" ti tsictiyel 
i ñuclel quixtyañujob. Tsa'ix a 
subeyob i ñuclel. 

Tsa'ix a waq'ue ti! wenta 
quixtyañujob ti pejtyelel cha bA 
tyac jach ti a mele. 

8 Tsa'ix a waq'ueyob ti! wenta 
quixtyañu ti pejtyelel cha ba an 
tyac. 

Cha'ach mi yale! ti yamba t'an ti! t'an 
Dios. Che' ñac ti yac'a ti' wenta 
quixtyañu ti pejtyelel cha ba an tyac, 
ma'an cha ba ti' cayle mach'a ba'an mi 
quejel i yochel ti' wenta. Pero max tyo 
ba'an lu! ts'acal ochem ti! wenta. 

9 Pero cujila isujm bajche' ti ujti yic'ot 
Jesús. Cha'an poj jumuc' jach Dios ti 
yaq'ue cha'an mach'an ti' tyajbe i ñuclel 
ajtroñel i cha'an Dios ch'oyol ba ti 
panchan. Ti aq'uenti i bac'tyal Jesús che! 
bajche' quixtyañu jach cha'an i ñusan 
wocol ti sajtyel. Cha'an jach i yutslel i 
pusic'al, Dios ti yac'a ti sajtyel Jesús 
cha'añonla ti lac pejtyelel. Pero wale iliyi 
ti aq'uenti ti Dios i ñuclel yic'ot mi 
subentyel i ñuclel cha'an ti caj ti' ñusA 
wocol Jesús. 

10 Į melbalach Dios ti pejtyelel cha ba an 
tyac. Tsa'ix lu' mejli cha'an mi tsictiyel i 

ñuclel Dios. C'ajnibalach, che! jini, cha'an 
Dios ti yaq'ue i ñusan wocol Jesús cha'an 
chancol i pay majlel i yonlel quixtyañu ya! 
ti panchan. Como cha'an ti caj ti wen ñusA 
wocol ma'an sajlic cha ba yamba yom 
cha'an ch'ujbi i wen cotyañonla. 

11 Joñonla tsa' ba sac isantiyonla ti 
ochiyonla ti junlajal yic'ot i Yalobil Dios 
tsa! bA tyAli i sac isañonla. An jach 
juntiquil Dios lac Tyat. Jin cha'an ma'an 
mi' quisñin Jesús i pejcañonla ti i pi'alob. 
12 Como ya! ti yamba t'an ti! t'an Dios ti' 
sube Dios: 

Mi quejel c suben c pi'alob ti 
chumtyal cha'añet. 

Mi quejel c c'aye' a ñuclel ya! ti' 
tyojel much'quibilo! ba ochemo! 
bA ti! t'an Dios. 

Che! ti subenti Dios ti Cristo. 
13 Yic'ot ti! t'an Dios, Cristo mi yale! je'el: 

Mi quejel c xuc!chocon c pusic'al ti 
Dios. 

Yic'ot mi yale! je'el: 

Walañon quic'ot ti pejtyelel c 
pi'alob ti chumtyal tsa! bA i yotsa 
tic wenta Dios cha'an mij 
cañatyañob. 

Che' ti yala Cristo. 

14I yalobilonla Dios. An lac bac'tyal 
yic'ot lac ch'ich'el. Quixtyañujonla. Jin 
cha'an Cristo ti' ch'ama i bac'tyal je'el 
che' bajche' mi quixtyañu jach je'el 
cha'an i yajñel che' bajche' lac pi'alob. 
Cha'ach ti' cha'le cha'an mi mejlel ti 
sajtyel i bac'tyal. Pero ti cha' tyejchi 
loq'uel ba'an sajtyemo' ba. Cha'an ti caj 
ti tyejchi loq'uel ba'an sajtyemo' ba ti' 
jisabe i p'atyalel jini am ba i p'atyalel 
cha'an mi yac' ti sajtyel quixtyañujob, 
jiñach jini xiba. 

15 Cha'an ti sajti yic'ot cha'an ti cha! 
tyejchi loq'uel ba'an sajtyemo' ba, Cristo 
ti' lajmisAbe i bac'ñan sajtyel ti pejtyelel 
mu! ba i ch'ujbin. Como che! ñac max tyo 
ba'an mi! ch'ujbin, che! bajche' bele! 
cachalob ti baq'uen yubil como ma'an mi 
lajmel i bac'ñan sajtyel. 

16 Como melelach ma'an ti tyali ti 
mulawil Cristo cha'an i cotyan ajtroñelob 
i cha'an Dios ch'oyol ba ti panchan. Ti 


tyAli cha'an i cotyañonla i jiñajlelon ba la 
Abraham. 
17 Jin cha'an c'ajnibalach ti! ch'ama i 
bac'tyal che' bajche'onla. Ti ochi ti ñoj ñuc 
ba laj cura yubil como ti ochi ti! tyojlel Dios 
cha'an i pejcabeñonla Dios. Mi! bele! 
cha'len bajche' mi yale'. Mi' wen p'untyan 
quixtyañujob. Ti yac'a i ba ti sajtyel cha'an i 
ñusaben i mul quixtyañujob. 
18 Cristo ti' ñusa wocol che' ñac xiba ti' 
lolon jop'o i yotsaben i mul. Jin cha'an 
ch'ujbi i cotyañob am ba i payol ti mulil 
cha'an ma'an mi' lolon jac'ob. 
3 1 Jin cha'an quermañujob i 
cha'añon ba la Dios cha'an Dios ti 
yajcayonla cha'an i yalobilonicla cha'an 
mi la cajñel ya! ti panchan la quic'ot, 
yom mi lac wen pensalin Cristo Jesús. 
Como Dios ti! choco tyAlel wA! ti mulawil 
Cristo Jesús cha'an i cotyañonla. Ti 
otsAnti ti ñoj ñuc ba laj cura cha'an jini 
t'an chancol ba lac ch'ujbin como mi' 
pejcAbeñonla Dios. 
2 Xuc'ul ti' lu' cha'le ti pejtyelel i ye'tyel 
Jesús tsa' ba aq'uenti. Dios ti yotsa ti ñoj 
ñuc ba cura. Moisés je'el lajal xuc'ul ti' 
cha'libe i ye'tyel Dios ba'an israelob. Dios 
ti' q'uele jini israelo' ba quixtyañujob 
che' bajche' i yalobil ya' ti i yotyot. 
Moisés ti' cha'le yumal. 
3 Mi laj q'uel ti wen jini otyot tsa' ba i 
mele quixtyañu pero mi laj q'uele' ti más 
ñuc jini quixtyañu tsa' ba i mele otyot. 
Che' bajche' jini, yom mi laj q'uel ti más 
ñuc Jesús che' bajche' Moisés. 
4 Ti mejli ti Dios ti pejtyelel cha ba tyac 
mi c'ajñel. Como Dios ti' mele ti pejtyelel 
cha ba tyac jach an. 
5 Jini Moisés xuc'ulach ti! cha'le i ye'tyel 
tsa' ba aq'uenti i cha'len ba'an i pi'alob 
jini israelob. Ti aq'uenti ti Dios i wa sube' 
jini mu! tyo ba quejel i subentyel ti tyal 
tyo ba ora. Jiñach tsa' ba la cubi wale iliyi. 
Moisés xuc'ulach ti! cha'libe i troñel. Che! 
bajche' ajtroñel jach ti! cha'le. 
6 Pero Cristo jiñAch yoque i yalobil Dios. 
Xuc'ul mi! cha'len cha ba mi' cha'len. Lu! 
an ti' wenta ti pejtyelel quixtyañujob tsa! 

ba yajcanti ti Dios. Che! ochemonla ti' 
t'an Dios i quixtyañujonla Dios mi 
xuc'ulonla yic'ot tijicñayonla mi lac bej 
pijtyan tsa' ba subentiyonla ti Dios mu' 
tyo ba quejel i yujtyel, mi ma'an mi la 
caq'uen i ñajatisan lac pusic'al c'ala ti 
jilibal jini chancol ba lac ch'ujbin. 


C'aj oj cha'an jini i cha'año' ba Dios 


7 Yoque más ñuc Cristo bajche' majchical 
yamba. Jin cha'an Ch'ujul ba i Ch'ujlel 
Dios mi yale' ti' t'an Dios: 
Mi wale iliyi ti ili ba q'uin mi ti i 
nijcabetla la! pusic'al Dios, 

8 mach yom mi la! wac' ti tsats an la! 
pusic'al che' bajche' ti' cha'leyob 
jini tsa! ba letsayob i ba ti! 
contra Dios ya! ti tyaquin ba joch 
lum. 

Como ti' wen pruebaliyon, che'en 
Dios, cha'an i q'uelob mi an cha 
ba mic cha'len ti' contrajob. 

9 Cha'ach ti' bej cha'leyob c'ala 
cuarenta jabil 

aunque tic pas'eyob c p'atyalel ti 
wen ba tsa! ba c challe ti' 
tyojlelob. 

10Pero cha'an c'ala cuarenta jabil 
cha'ach ti! pruebaliyon, che! jini 
ti queji c mich'q'uelob. 

Ti cala: ¿Bac an chancol i 
xuc'chocon i pusic'al? 

Mach saj yomob i cha'len bajche! 
mic pas'eñob. 

11 Jin cha'an ti mich'ayon quic'ot ili 
quixtyañujob. Tic t'an mach'a 
ba'an mi quejel i saj q'uextyayel 
tic subeyob 

cha'an ma'an ba' ba ora mi quejel 
caq'ueñob i yochel wa' ba' mi' 
c'ajob i yoj quic'ot. 
Che' ti yala Dios. Che' ti subenti lac 
yumob ti ñoj oniyix. 
12 Hermañujob, wen q'uele la' ba cha'an 
mach ochic ti la' pusic'al mi junticlec, i 
simaronlel mu! ba i yaq'ueñetla la! cay 
la' ch'ujbin Dios cha'an mi la' ñajatisan 
jini cuxul ba Dios. 
13 Pero jini yom ba mi lac cha'len jiñach 
cha'an mi la' xic' la' ba ti uts'at ti 


jujump'ej q'uin che' an tyo i yorojlel 
cha'an mi lac subentyel. I yorojlelix wale 
iliyi cha'an lac ch'ujbin cha'an ma'an 
majch mi' tsats an i pusic'al cha'an i cay i 
ch'ujbin Cristo, cha'an i cha' ch'ujbin jini 
tsa' ba i ñaxan ch'ujbi. 
14 Como mi c'ala jintyo mi' cha! tyalel 
Cristo mi lac bele' xuc'chocon lac ba ti 
jini tsa! ba lac ch'ujbi che! ñac ti lac 
ñaxan ubi i t'an Dios, añonla ti Cristo 
che' jini, cha'an mi laj cajñel quic'ot ti 
bele' ora. 
15C'ajal la! cha'an bajche' mi yale' ili 
t'an: 
Mi wale iliyi ti ili ba q'uin mi ti' 
nijcabeyetla la! pusic'al Dios 
mach yom mi la! wac' ti tsats an la! 
pusic'al che' bajche' ti' cha'leyob 
jini tsa' ba letsayob i ba ti' 
contra Dios. 
Che! mi yale! ili t'an. 
16 ¿Majchqui mi la! wal jini tsa! bA 
yubiyob i t'an Dios pero ti wi'il ti! 
letsAyob i ba ti! contra Dios? Jiñobach 
tsa! bA pAyA loq'uel Moisés ti Egipto. 
17 ¿Majchqui jini tsa! ba i mich'q'uele 
Dios c'ala cuarenta jabil? Mismo 
jiñobach tsa' ba i cha'leyob mulil. Ya' ti 
sajtiyob ti tyaquin ba joch lum che' ñac 
chancol i pajyelob loq'uel ti Moisés. 
18 ¿Majchqui mi la' wal jini tsa' ba 
subentiyob ti Dios ti i t'an mach'a saj 
yujil q'uextyayel cha'an ma'an mi quejel 
i yaq'uentyel i yochel i c'ajob i yoj ya' 
ba'an Dios? Jiñobach tsa' ba i ñusabe i 
t'an. 
19 Tsiquil che' jini, ma'an ti aq'uentiyob i 
yochelob ti c'aj oj ya' ba'an Dios ti caj 
ma'an ti' ch'ujbiyob Dios. 
4 1 Che! an tyo la quic'ot jini t'an ba! 
ti wa subonla Dios cha'an ch'ujbi la 
cochel ti c'aj oj la quic'ot, yom mi lac 
wen q'uel lac ba ame an mu! ba i lolon 
sat i ba cha'an mach ochic. 
2 Como tsa'ix subentiyonla jini t'an 
cha'an laj cotyantyel je'el che! bajche' ti 
subentiyob. Pero che! bajche' ma'an i 
c'ajnibal ti yubiyob. Ma'an ti' tyajayob i 
cotyantyel como ma'an ti' ch'ujbiyob jini 
tsa' ba i yubiyob. 

3 Pero joñonla tsa! ba lac ch'ujbi Dios mi 
quejel la cochel ti c'aj oj ya! ti panchan la 
quic'ot Dios. Jiñach jini c'aj oj tsa! ba i 
tyaja Dios ti' t'an ti ñoj oniyix ya' ti 
tyaquin ba joch lum che' ñac ti' sube 
Moisés: 
Mich'on quic'ot ili quixtyañujob. 
Jin cha'an, tic t'an mach'a ba'an 
mi quejel i saj q'uextyayel, tic 
subeyob 
cha'an ma'an ba' ba ora mi quejel 
caq'ueñob i yochelob wa' ba' mi' 
bej c'ajob i yoj quic'ot. 
Che' ti subenti lac yumob ti ñoj oniyix. 
Che' ti yala Dios aunque c'ala ti ñoj 
oniyix che' ñac ti ujti i mele' mulawil 
yic'ot ti pejtyelel i bal ti' wa chajpa ba' 
mi' c'ajob i yoj. 
4 Como an ti! t'an Dios ba! mi! tyaje! ti 
t'an i q'uinilel c'aj oj. Mi yale!: 
Dios ti' c'aja i yoj ti sietejlel ba 
q'uin como ti lu' ujti i cha'len i 
toñel ti mel mulawil yic'ot ti 
pejtyelel i bal ti seis q'uin. 


S Ti jini mismo ba t'an ti! t'an Dios an ba! 
ti yala Dios: 
Mach'an mi quejel caq'ueñob i 
yochelob ti c'aj oj quic'ot. 
Che! ti yala Dios. 
6 Jini tsa! bA i ñaxan ubiyob jini t'an 
cha'an laj cotyantyel ti ñoj oniyix ma'an 
ti ochiyob ti c'aj oj yic'ot Dios como ti' 
ñusabeyob i t'an Dios. Pero mu! tyo 
quejel i yochel yaño' bA. 
7 Jin cha'an Dios ti yac'a yamba ora 
cha'an ochic ti c'aj oj quixtyañu. Jiñach 
wale iliyi ti ili ba q'uin. Como che' tsa'ix 
ñumi cabal ora che' ujtyem i yubin ili 
t'an quixtyañujob tsa' ba ñusabeyob i 
t'an ti ñoj oniyix, Dios ti' poj c'ambe i ti' 
juntiquil David ba i c'aba' cha'an mi! cha! 
ale! bajche! ti ajli ti yamba ora. Ti yala: 
Mi wale iliyi ti ili ba q'uin mi ti 
nijcabeyet la! pusic'al Dios, 
mach yom la! wac! ti tsats an la! 
pusic'al. 
Che' ti yala David. 
8 Lamital lac yumob ti ñoj oniyix ti 
pajyiyob ochel ti ñajt ba lum. Pero mach 


jiniqui jini c'aj oj tsa' ba i yala Dios mi 
quejel i yaq'uentyelob. Como tsa'ic i 
payayob ochel Josué jini israelob ya! ba! 
mi' c'ajob i yoj, che' ñumenix yoque 
cabal ora ma'ix i c'ajnibal cha'an Dios i 
cha' tyaje' ti t'an jini c'aj oj cha'an mi 
yAle!: Wale iliyi i yorojlelix c'aj oj, 
che'en. 

9 Jin cha'an Dios yom tyo i yaq'uen i c'aj 
i yoj jini i cha'año' ba che! bajche! 
chancol i c'aj i yoj Dios cha'an ti ujti i 
mele' mulawil yic'ot i bal. 

10 Como majchical jach mi yajq'uel ochel 
ti c'aj oj ya! ba'an Dios mi quejel i c'aje' i 
yoj cha'an i troñel che! bajche! ti! c'aja i 
yoj Dios cha'an i troñel je'el. 

11 La' lac wen cha'len wersa, che' jini, 
cha'an ochiconla ti jini c'aj oj ame 
ujticonla che! bajche! ti ujti ti ñoj oniyix 
che! ñac jini israelob mach'an ti 
aq'uentiyob i yochelob ya! ti Canaán bA i 
c'aba' ba lum. Como jini tsa! ba i ñusabe 
ili t'an ti ñoj oniyix mach'an ti 
aq'uentiyob i yochelob ti jini lum. 

12 Wale iliyi lajalach che' bajche' ti ñoj 
oniyix yom mi la c'ac ti lac pusic'al ili i 
t'an Dios. Che' bajche' cuxulach i t'an 
Dios yubil como ñoj p'atyal. I t'an Dios 
ch'ujbi i yochel ti lac pusic'al che! bajche' 
jay ba machit ti' cha'wejlel i yej. Mi' 
jeq'ue' lac pusic'al. Jini i t'an Dios mi 
yaq'ueñonla lac wen ña'tyan bajche! 
añonla mi wen o mi mach wen lac pensal 
yic'ot mi yaq'ueñonla lac ña'tyan mi wen 
jini mu! ba i mulan i cha'len lac pusic'al. 
13 Lu' i melbalach Dios ti pejtyelel cha bA 
yes an. Mi' lu' ña'tyan Dios ti pejtyelel 
cha ba mi lac cha'len yic'ot cha ba mi lac 
pensalin. Mach saj ch'ujbi lac mucul 
cha'len mu! ba lac cha'len. Lu! tsiquil ti' 
wut Dios. Mux lac wersa mel lac ba ya! ti' 
tyojlel Dios. 


Jesús ñoj ñuc ba laj cura 


14 An ñoj ñuc ba laj cura yubil cha'an i 
pejcAbeñonla Dios. Jiñach Jesús i Yalobil 
Dios. Tsa'ix letsi majlel ti panchan Jesús 
c'ala ya! ba'an Dios. Jin cha'an la! lac bej 
xuc'chocon lac pusic'al ti pejtyelel i t'an 
Dios chancol ba lac ch'ujbin. 

15 Como Jesús jiñach ñoj ñuc ba laj cura 
yujil i wen p'untyañonla che! c'uñonla ti 
lac bajñel pusic'al. Como che! ñac waA! 
tyo an ti mulawil ti yubi wocol che! 
bajche' mi la cubin. An ti! lolon jop'o i 
yaq'uen i yotsan i mul xiba. Pero ma'an 
ti' ch'ujbi. Ma'an ti saj yajli ti mulil. 
16 Jin cha'an mach yom mi lac saj bac'ñan 
lac pejcan ti oración Dios como jini mi' 
wen p'untyañonla. Ya! buchul ti colem bA 
ibuchlib ya! ti panchan. Cha'an ti caj 
ya'an Cristo i pejcAbeñonla Dios , mi! wen 
cotyañonla Dios che! an lac wocol. 
1 Como jujuntiquil ñuc ba cura mi 
5 yajcantyel ba'an quixtyañujob. Mi 
yaq'uentyel i ye'tyel cha'an i pejeaben 
Dios quixtyañujob. An ti' wenta i yaq'uen 
i majtyan Dios yic'ot tsansabil ba i 
majtyan cha'an i ñusantyel mulil. 
2 Jini ñuc ba curajob ch'ujbi i wen 
p'untyañob jini tsa' ba i ñusabe i t'an 
Dios cha'an ti caj ma'an ti' ch'ambeyob 
isujm o mi ti! cha'le mach'a tyoj. Yujilob 
bajche' mi' ñusañob como an mi' jac'ob i 
payol ti mulil je'el. 
3 Jin cha'an wersa mi yaq'uen i majtyan 
Dios cha'an i ñusantyel i bajñel i mul 
che' bajche' mi yaq'uen Dios i majtyan 
cha'an i ñusantyel i mul yaño! ba je'el. 
4 Ma'an majch ch'ujbi i bajñel yajcan i ba 
cha'an i yochel ti ñuc ba cura. Pero wersa 
mi yajcantyel ti Dios cha'an mi yochel ti ili 
ñuc ba ye'tyel lajal che! bajche' ti yajcA 
Dios juntiquil Aarón ba i c'aba'. 
5 Cha'ach Cristo je'el, ma'an ti' bajñel 
yajca i ba cha'an mi yochel ti ñuc bA 
cura. Pero ti yajcanti ti Dios. Como Dios 
ti' sube: 
Calobiletyach. 
Wale ti ili ba q'uin chancol c 
tsictisan cha'an calobiletyach. 
Che' ti yala Dios. 
6Ti' t'an Dios an ba! Dios ti! tyaja ti t'an 
Cristo. Ti yala: 
Jatyet ñuquet ba cura cha'an ti 
bele' ora, 
che! bajche' juntiquil am ba i 
ye'tyel ti ñuc ba cura 
Melquisedec ba i c'aba'. 
Che! mi yale'. 


7 Che! ñac wa! tyo an ti mulawil Cristo ti! 
wen pejcaA Dios ti oración. Ti! cha'le 
uq'uel. Ti! pejcA ti wocol t'an como an i 
p'atyalel Dios cha'an mi yom, 
ch'ujbiyach i cotyan cha'an ma'an mi 
sajtyel. Cha'an yoque xuc'ul Cristo, Dios 
ti' yubibe i yoración. 

8 Cristo, aunque i Yalobilach Dios, ti' 
pas'a bajche! ti! wen ch'ujbibe i t'an i 
Tyat am ba ti panchan cha'an ti wocol 
tsa! ba i ñusA. 

9 Yoque ts'acal ti' ch'ujbi Dios Cristo 
aunque ti' wen ñusa wocol. Jin cha'an 
ma'an cha ba saj yom yamba cha'an 
ochic ti ajcotyaya i cha'an majchical jach 
yom i wen ch'ujbin cha'an mi 
yaq'uentyel i cuxtyalel mach'a yujil jilel. 
10 Che! jini Dios ti yajca Cristo cha'an mi 
yochel ti ñuc ba cura che! bajche! am ba i 
ye'tyel ti ñuc ba cura jini juntiquil 
Melquisedec ba i c'aba'. 


Baq'uentic mi ti laj caya Jesucristo 


11 An tyo cabal com ba lojon c subeñetla 
cha'an i sujmlel jini ñuc ba cura. Pero 
wocol i tsictisantyel como che! bajche' 
mach ch'ujbi la! ch'am'en i sujmlel yubil. 
12 Cha'an anix ora ti queji la' wubin i t'an 
Dios, yomox ochiquetla ti ajcantisa ti! 
t'an Dios i wentyalel. Pero mach che'ic 
añetla. Yom tyo juntiquil mu! ba i cha! 
cantisañetla jini mach'a ba'an wocol ba i 
sujmlel tyac mu' ba lac ñaxan ch'ujbin 
che! mi la cochel ti! t'an Dios. Cha'an ma! 
ti la' xuc'choco la' pusic'al ti' t'an Dios 
che! bajche! ti cha! sujtiyetla ti saj 
alp'eñalob yubil mu! tyo ba i ch'ame! i 
chu'. Max tyo ch'ujbi la! c'uxe! waj yubil. 
13 Como majchical jach chancol tyo bA i 
ch'ame' i chu! yubil max tyo ba'an mi! 
ña'tyan bajche' yom i yajñel ti tyoj ti' 
t'an Dios como ala tyo yubil. 
14 Mi' c'uxob waj yubil jini tsa'ix ba i 
tyajayob i colel. Jiñach jini mu! ba i bele! 
pensalin ti' pusic'al bajche' yom i cha'len, 
como mi' ña'tyan cha ba wen yic'ot cha 
ba mach'a wen. 
6 1 La! lac más cañe' majlel yamba i 
sujmlel tyac am ba ti i t'an Dios 
cha'an wen xuc'leconla. La! laj cay lac 

cale' jini jach cha'chajp uxchajp ba i 
sujmlel tsa' ba lac ñaxan ch'ujbi cha'an 
Cristo che' ñac ti lac ñaxan ubi i t'an 
Dios. Yom mi lac bej can majlel i t'an 
Dios. Mach yom jini jach mi lac bej ale! 
bajche' yom mi laj q'uextyan lac pensal 
cha'an laj cay lac tsaclen jini mu' ba i 
yaq'ueñonla cotsan lac mul. Mach yom 
jini jach mi lac bej cha' ale! bajche! yom 
mi lac ch'ujbin Dios. 

2 Mach yom jini jach mi lac bej cha' ubin 
laj cantisa cha'an ch'am ja' mi cha'an i 
yac'ol c'abal ti la col mi cha'an mi cha' 
tyejchel sajtyemo' ba mi cha'an xot'mulil 
mach'a ba'an mi jilel. 

3 Mi che! yom Dios, mi quejel laj can 
majlel yamba i sujmlel tyac. 

4 Como mi an majch mi' cha! cay Dios che! 
tsa'ix i ch'ambe i sujmlel i t'an Dios, che! 
tsa'ix i tyaja i cotyantyel ti Cristo, che! tsa'ix 
ochi Ch'ujul ba i Ch'ujlel Dios ti' pusic'al, 

5 che! tsa'ix i mula i yubin i c'otyajlel i 
t'an Dios, che' ti yila bajche' ti' pasa i 
p'AtyAlel Cristo wA! ti mulawil cha'an 
ch'ujbi i ña'tyan más tyo cabal mi quejel 
i pase' i p'atyalel ti panchan, 

6 che! jini, mi ti! caya i ch'ujbin Dios, 
che! bajche' mach ch'ujbi i cha' 
q'uextyan i pusic'al cha'an i cha! ch'ujbin 
Dios yubil. Como ti caj ti yac'a ti wen 
tsats an i pusic'al che' bajche' chancol i 
cha! yac! ti joc'chocontyel ti cruz i 
Yalobil Dios yubil yic'ot che! bajche' 
chancol i yac' ti wajlentyel Cristo yubil. 
7 Como jini mu' ba i ch'ujbin Cristo ti 
jump'ej i pusic'al mi quejel i 
cañatyantyel. Ti lajoñel añach che! 
bajche' lum mu! ba i wen ac! i wut. Como 
che' mi yubin ja'al mi cabal ac' i wut jini 
lum. Che' jini mi' wen cañatyantyel ti 
jini mu! tyo bA quejel i c'ajben i wut. 

8 Pero jini tsa' ba i caya i t'an Dios 
lajalob yubil che! bajche' lum ba! mi 
cabal colel ch'ix tyac aunque mi! wen 
ubin ja'al je'el. Ma'ix sajlic cha ba i 
c'ajnibal jini lum yubil. Quixtyañu mi 
quejel i yAlob: Chachix ajni ili lum. 
Lolom jach mi lac cha! paq'ue'. Che! mi 
quejel i yalob. Tyal i yorojlel mi quejel i 
pulel ti pejtyelel jini ch'ix tsa' ba coli. 


Jini mu' ba lac pijtyan mi yaq'ueñonla 
la cajñel ti xuc'ul 


9 Pero p'untyabilet ba la hermañujob, 
cha'icach chancol c lojon subeñet, cujil 
lojon isujm mach che'ic añetla. Mi cal 
chancol la! cha'len bajche' yom che! 
cotyabiletla. 

10 Bele' tyojach Dios. Mach saj ñajayic ti 
i pusic'al bajche' ti la' cha'libe i troñel, 
yic'ot bajche! ti a cotya i cha'año' ba Dios 
cha'an ti caj ma' wen p'untyan Dios. 
Chancol tyo a bej cotyañob. 

11 Jini com ba, jiñach cha'an ti 
jujuntiquiletla mi la! bej cotyan la! 
pi'alob ti i tijicñayel la' pusic'al. Cha'ach 
yom mi la' cha'len c'ala jintyo mi la' 
sajtyel. Che' jini, ti pejtyelel la' pusic'al 
mi quejel la! ña'tyan cha'an an la! 
cuxtyAlel mach'a yujil jilel. 

12 Mach com lojon mi la! ts'ub'an. Pero 
yom ajniquetla bajche! mi yajñel jini 
chancol ba i ch'ujbiñob Dios ti xuc'tyalel 
i pusic'al yic'ot chancox i cuchob ti wen 
cha ba jach mi' cuchob como chancox i 
yaq'uentyelob ti pejtyelel tsa' ba i wa ala 
Dios mi quejel i yaq'uen. 

13 Como che' ñac Dios ti yaq'ue Abraham 
i t'an mach'a yujil q'uextiyel cha'an 
bajche' mi quejel i cotyan, ti! xuc!choco i 
t'an Dios ti! bajñel ba i c'aba'. Como 
ma'an majch más ñuc bajche' Dios, ba! 
ch'ujbi i xuc'chocon i t'an. 

14 Dios ti' sube Abraham: Melelach 
muc'ach c bele' aq'ueñet cha ba wen. 
Mux cac! ti wen oc'an a jiñajlel. Che! ti 
yala Dios. 

15 Abraham jal ti' pijtya. Mach'an ti' 
lujb'a i pijtyan. Che! jini ti aq'uenti jini 
tsa! ba i wa ala Dios mi quejel i 
yaq'uentyel Abraham. 

16 Como che' mi' xuc'chocon i t'an 
quixtyañujob mi' tyajob ti t'an i c'aba 
juntiquil más ñuc ba. Che' jini mach 
ch'ujbi i saj q'uextyan i t'an tsa' ba ajli, 
como tsa'ix i xuc!choco i t'an. 

17 Dios yom i pas cha'an ñoj melelach i 
t'an bajche' ti! ña'tya i cha'len cha'an jini 
mu! tyo ba quejel i yaq'ueñob ti pejtyelel 
tsa! bA i wa ala Dios mi quejel i 

yaq'ueñob. Jin cha'an ti! xuc!choco i t'an. 
Tsiquil che! jini cha'an mach ch'ujbi i saj 
q'uextyan i t'an. Pero mi quejel i wersa 
ts'actisan Dios bajche' ti wa ala. 

18 Dios mach ch'ujbi i saj cha'len lot. An 
cha'chajp mach'a saj yujil q'uextyAyel. 
Jiñach i t'an tsa' ba i xuc'choco Dios 
yic'ot jini tsa' ba i wa ala Dios mi quejel 
la caq'uentyel. Joñonla tsa! ba la cac'a 
lac ba ti Dios cha'an i cañatyañonla, 
cha'an ti caj jini cha'chajp wen an i ñuc 
isantyel lac pusic'al cha'an mi lac 
ch'ujbin Dios ti jump'ej lac pusic'al. 

19 Xnijca barcojob mi! c'añob colem 
tsucul tyaq'uin mu! ba i choc ochel ti ja! 
cha'an ma'an mi' bej nijcayel barco. Ti 
lajoñel che' mi lac bej pensalin laj 
cotyantyel mi' xuc'chocontyel lac pusic'al 
cha'an ma'an mi la cotsan lac mul yic'ot 
cha'an ma'an mi nijcayel lac pusic'al ti 
ba'ical ba pensal. Ch'ujbi lac xuc'chocon 
lac pusic'al che' bajche' jini como la cujil 
isujm ya'an Jesús ti panchan ba' mi' 
pejcAbeñonla Dios. 

20 Ya! ti majli ti panchan Jesús ba! 
chancox i pijtyañonla. Ti' pas'eyonla 
majlel bij yubil. Ti otsanti Jesús ti ñuc bA 
cura yubil cha'an ti bele' ora mi' 
pejcAbeñonla Dios. An i ye'tyel ti ñuc bA 
cura che' bajche' Melquisedec ti ñoj 
oniyix. 


Lajal i ye'tyel ti ñuc ba cura Jesús 
yic'ot Melquisedec 


1 Jini Melquisedec an i ye'tyel ti ñuc 

ba yumal ya! ti lum Salem ba i 
c'aba'. Dios mach'a ba'an i p'isol i 
p'AtyAlel ti yotsa Melquisedec ti ñuc bA 
cura. Abraham ti' cha'le guerra ti! contra 
cabal ñuc bA yumalob. Ti! ganari. Che! 
ñac sujtyel muc! Abraham, Melquisedec 
ti loq'ui majlel i tyaje'. Melquisedec ti 
yaq'ue i yutslel i t'an Abraham. 
2 abraham ti' loc'sa jump'ej loq'uem ba ti 
diez tyac ti pejtyelel tsa! ba i ganari che! 
ñac ti! cha'le querra yic'ot ñuc bA 
yumalob. Ti yaq'ue Melquisedec. An i 
sujmlel i c'aba' Melquisedec ti lac t'an. 
Yom i yale' tyoj bA yumal. An i sujmlel 
Salem ti lac t'an je'el. Yom i yale' i 


ñach'tyalel. Che! jini, cha'an ti caj an ñuc 
ba yumal Melquisedec ya' ti Salem an i 
sujmlel i c'aba! ti ñuc bA yumal mu! ba ti 
ñach'chocoya. 

3 Ma'an ba' ts'ijbubil ti jun i c'aba' i tyat i 
ña! mi i yumobic ti ñoj oniyix jini 
Melquisedec. Ma'an ba' ts'ijbubil ti jun 
baqui ba q'uin ti' ch'oca yic'ot ma'an 
ts'ijbubil mi ti sajti. Tsiquil che' jini, 
mach lajal bajche' yamba ñuc ba curajob. 
Che! bajche' ma'ix i tyejchibal mi i 
yujtibalic i ye'tyel ti ñuc ba cura yubil. 
Jin cha'an lajalach bajche' Yalobil Dios 
yubil am ba ye'tyel ti cura cha'an ti bele! 
ora. 

4 Che! jini pensalin bajche' an i ñuclel jini 
Melquisedec. Tsiquil an i ñuclel como 
Abraham, jiñach lac yum ti ñoj oniyix, ti 
yaq'ue Melquisedec jump'ej loq'uem ba ti 
diez tyac ti pejtyelel tsa! ba i ganari che! 
ñac ti! cha'le guerra ti! contra ñuc bA 
yumalob. 

5 An ti i mandar Moisés cha'an curajob 
loq'uem ba ti! jiñajlel Leví mi' 
loc'sabeñob jump'ej loq'uem ba ti diez 
tyac cha ba an i cha'an i pi'alob aunque 
junlajal i jiñajlelob Abraham. 

6 Pero jini Melquisedec aunque mach i 
jiñajlelic Leví ti' ch'ama jump'ej loq'uem 
ba ti diez tyac cha ba an i cha'an 
Abraham. Jini Abraham jiñach jini tsa! 
ba aq'uenti wa albil ba t'an i cha'an Dios 
cha'an jini mu! tyo ba quej i yaq'uentyel. 
Melquisedec ti yaq'ue Abraham i yutslel i 
t'an. 

7 Lu! yujil isujm cha'an más an i ñuclel 
jini mu! ba i cha'len aq'ueya che! mi 
yaq'uen i yutslel i t'an che' bajche' mu' 
ba quejel i yaq'uentyel i yutslel i t'an. 

8I tyalel mi sajtyel quixtyañujob. 
Quixtyañujobach jini curajob mu! ba i 
ch'ame' jump'ej loq'uem ba ti diez tyac 
cha ba an i cha'an quixtyañujob. Pero 
jini Ts'ijbubil ba i T'an Dios mi' tyaj ti 
t'an Melquisedec che' bajche' juntiquil 
bele' cuxul tyo ba. 

9 Ch'ujbi la cale' cha'an ti jim ba ora che! 
ñac Abraham ti yaq'ue Melquisedec 
jump'ej loq'uem ba ti diez tyac cha ba an 
i cha'an jini Leví yic'ot i jiñajlel Leví ti 

yaq'ueyob Melquisedec jump'ej loq'uem 
ba ti diez tyac cha ba añob i cha'an je'el i 
wentyalel aunque max tyo ch'oquejem 
jini Leví. 
10 Como Abraham i yumach Leví ti ñoj 
oniyix. Jin cha'an che! bajche' an ti' 
bac'tyal Abraham jini Leví yubil como 
max tyo ch'oca Leví che! ñac 
Melquisedec ti! tyaja Abraham ti bij. 
11 Dios ti! c'aña i jiñajlel Aarón cha'an mi 
yajñel ti curajob cha'an mi! yaq'ueñob 
mandar tyac israelob. Jini curajob i 
jiñajlel Leví je'el. Pero jini curajob i 
jiñajlelo' ba Leví mach ch'ujbi i 
ñusabeñob i mul quixtyañujob tsa! ba i 
ch'ujbiyob mandar tyac cha'an mi 
yajñelob ti tyoj ti' tyojlel Dios. Jin cha'an 
wersa ti tyali yamba cura mach'a lajal 
yic'ot jini cura i jiñajlel Aarón, pero 
lajalach yic'ot Melquisedec jiñi Jesús. 
12 Como che' mi q'uextiyel bajche' mi 
yajcan i yotsan ti ye'tyel yamba cura, 
wersa mi' q'uextyan mandar tyac je'el. 
13 Jini chancol bA i tyaj ti t'an jini 
Ts'ijbubil ba i T'an Dios, jiñach lac Yum 
Jesús. Loq'uem lac Yum ti yamba 
junmujch' quixtyañu judajo' ba i c'aba'. 
Ma'an ba' ba ora ti aq'uenti i ye'tyel ti 
cura jini loq'uem ba ti Judá. 
14 Yoque tsiquilach che' loq'uem lac Yum ti 
jiñajlel Judá. Pero che! ñac ti! tyaja ti t'an 
Moisés jini mu' ba i yochelob ti cura ma'an 
ti' tyaja ti t'an ili junmujch' quixtyañujob. 
15 Pero más tyo tsiquil cha'an wersa ti 
q'uextyanti jini mandar tyac cha'an 
bajche' mi yajcantyel curajob como 
lajalach bajche' Melquisedec jini tsiji' ba 
cura tsa! bA otsanti ti ye'tyel. 
16 Como Cristo ti otsanti ti cura ti caj an i 
cuxtyAlel mach'a yujil jilel. Ma'an ti 
otsanti cha'an ti caj loq'uem ti jini 
junmujch quixtyañu ba! mi yale! ti 
mandar i cha'an jach ba mi yochelob. 
17 Como Dios ti! tyaja ti t'an Cristo che! 
ñac ti yala: 

Jatyet ñuquet bA cura cha'an ti 

bele! ora 
che! bajche' jini ñuc ba cura 
Melquisedec ba i c'aba'. 

Che! ti yala Dios. 


18 Ti jili i c'ajnibal jini mandar cha'an 
bajche' mi yochelob ti cura i jiñajlel Leví 
como maľtix bej an i p'atyalel mandar. 
Matix i c'ajnibal. 
19 Mach ch'ujbi i tyoj isaben i pusic'al 
quixtyañu jini mandar tsa' ba aq'uenti 
Moisés. Pero wale an más wen ba, jiñach 
Jesús. Cha'an ti Jesús ch'ujbi lac laq'ue! 
Dios. 
20 Dios ti! xuc!choco i t'an che! ñac ti 
yotsA Jesús ti cura. 
21 Como yaño! bA curajob che! jach ti 
otsAntiyob ti cura. Pero che! ñac ti 
otsanti Jesús, Dios ti! xuc!choco i t'an. Ti 
Ts'ijbubil ba i T'an Dios mi yal: 

Dios ti! xuc'choco i t'an mach'a saj 

yujil q'uextyayel. 
Jatyet curajet ti bele' ora che' 
bajche' Melquisedec. 

Che' ti subenti Jesús. 
22 Jin cha'an, más wen jini tsiji' ba trato 
ba t'an che' ti ochi Jesús ti cura. Como 
ya'an Jesús ti panchan cha'an i 
pejcAbeñonla Dios. Mi yal cha'an mi 
quejel i yujtyel che! bajche' an ti jini 
trato ba t'an. 
23 Cabal jini yaño' bA curajob ti 
otsantiyob ti ye'tyel como mi sajtyelob. 
Jin cha'an mach ch'ujbi jalecob. 
24 Pero Jesús ma'an mi sajtyel. Jin cha'an 
ma'an mi yochel yamba cura ti! q'uexol 
Jesús. 
25 Jin cha'an ch'ujbi i cotyan ti bele! ora 
majchical jach mi! laq'ue' Dios cha'an ti' 
ch'ujbi Jesús. Como bej cuxul Jesús 
cha'an i pejcAbeñob Dios. 
26 Bajche' an Jesús jiñach bajche' yoque 
yom cha'an ñuc ba laj cura. Como 
ch'ujulach. Ma'ix i simaronlel. Ma'ix i 
mul. Aunque ti ajni yic'ot xmulilob wa! ti 
mulawil ma'an ti' saj cha'le mach'a wen. 
An i ñuclel ti panchan yic'ot Dios. 
27 Como Jesús mach che'ic mi' cha'len 
bajche' yaño' ba curajob como ti 
jujump'ej q'uin mi' wersa tsansaben i 
majtyan Dios ñaxan cha'an i ñusantyel i 
bajñel i mul yic'ot ti wi'il cha'an i 
ñusantyel i mul yamba quixtyañujob. 
Pero che! ñac ti yac'a i ba ti sajtyel Jesús 
jiñach junyajlel jach ba i majtyan Dios 

cha'an i ñusantyel i mul majchical jach 
mi' ch'ujbin. 

28 Como yamba ñuc ba curajob tsa' ba 
yajcanti bajche' mi yale' ti i mandar 
Moisés yujil i cha'len mach'a wen como 
quixtyañujob jach. Jin cha'an mach 
ch'ujbi i junyajlel cotyañonla. Che! 
ñumenix cabal ora Dios ti' xuc'choco i 
t'an cha'an mi yochel ti ñuc ba cura i 
Yalobil mu! ba i cha'len yoque tyoj ba 
cha'an ti bele! ora. Ma!ix cha ba tyo 
yamba yom cha'an i cotyañonla ti bele! 
ora. 


Jesús la caj cotyayajach ti jini tsiji' 
ba trato ba t'an 


8 1 Jini más ñuc bA i sujmlel ti 
pejtyelel tsa! bA lojon c subeyetla 
jiñach cha'an mi la! ch'am'en i sujmlel 
cha'an añach ñoj ñuc ba laj cura bajche' 
ujtyel c subeñetla. Jiñach Cristo. Ya! 
buchul i cha'len yumal ba' buchul Dios 
ya! ti panchan. Buchul Cristo ti! ñoj 
cha'an tsiquil mi q'uejlel ti ñuc. 
2 Ti jini pisil bA otyot melel ba ti! c'ab 
quixtyañu ba! ti! cha'le i ye!tyel curajob 
ti ñoj oniyix wA! ti mulawil, an jump'ej i 
mal mu! ba i pejcantyel ti Ñoj Ch'ujul ba 
Ajnibal. Pero jini ñoj ñuc ba laj cura, 
jiñach Cristo. Mi' cha'len i ye'tyel ti cura 
ya! ti panchan ba! ñoj ch'ujul. Jiñach 
ajnibal melel ba ti lac Yum. Mach'an ti 
mejli ti' c'ab quixtyañujob. 
3 Como ti ñoj oniyix ti jujuntiquil ñuc bA 
cura ti aq'uentiyob i ye'tyel cha'an i 
yaq'uen i majtyan tyac Dios yic'ot 
tsansabil ba i majtyan tyac. Jin cha'an 
wersa yom an cha ba an i cha'an 
Jesucristo je'el cha'an mi yaq'uen Dios. 
4 Pero wa'ic an ti mulawil Jesucristo, 
ma'an ti otsanti ti cura. Como an tyo 
curajob wA! ti mulawil mu! ba yaq'ueñob 
i majtyan tyac Dios bajche' mi yale! ti i 
mandar Moisés. 
5 Pero jini curajob wa' ti mulawil mi' 
cha'liben i ye'tyel che' bajche' i yaxñal 
jach yubil jini yoque am bA i ye'tyel ti 
cura ya! ti panchan. Tsiquil i yaxñal jach 
como ti jim ba ora che' ñac Moisés ti 
queji i mele' pisil ba i yotyot Dios, Dios 


ti' sube: Wen q'uele bajche' yom cha'an 
ma' mele' junlajal bajche' ti pas'entiyet 
ya! ti wits. Che! ti yala Dios. 

6 Más wen bajche! ch'ujbi i cotyañonla 
jini ñoj ñuc ba laj cura che! bajche! ti 
mejli i cotyan quixtyañujob jini yaño' bA 
curajob ti ñoj oniyix. Más wen je'el jini 
tsiji' ba trato ba t'an che' bajche' jini 
trato ba t'an tsa' ba aq'uenti Moisés como 
an ti tsiji' ba trato ba t'an más wen bA 
albil ba i cha'an Dios mu' ba i 
yaq'ueñonla. Jesucristo la cajcotyayajach 
ti jini tsiji' ba trato ba t'an. 

7 Como junyajlel ts'acalic jini ñaxan bA 
trato ba t'an, ma'an cha ba och yom tsiji' 
ba t'an ti' q'uexol. 

8 Pero Dios ti' ña'tya cha'an ma'an tyoj 
añob jini quixtyañujob ti ñoj oniyix 
cha'an i tyajob jini tsa' ba wa ajli ti jini 
ñaxan ba trato ba t'an cha'an mi quej i 
yaq'uentyelob. Como Dios ti' tyaja ti t'an 
Ts'ijbubil ba i T'an Dios ba' ti yala: 

Lac Yum mi yal: Tyal i yorojlel 

che! mi quejel c mele! tsiji' ba trato 
ba t'an yic'ot israelo' bA 
quixtyañujob yic'ot jini judajo' 
ba. 

9 Mach junlajal jini tsiji' ba trato ba 
t'an che! bajche' jini tsa! ba c 
mele yic'ot la' yumob ti ñoj 
oniyix 

che! ñac tij cotyayob loq'uel ti 
Egipto ba pañimil. 

Pero ma'an ts'acal ti' ch'ujbiyob c 
t'an bajche' an ti trato ba c t'an. 

Jin cha'an tij cayayob. 

10 Jini tsiji' ba trato ba c t'an mu! bA 
c wa!chocon yic'ot israelob che! 
ñumenix cabal q'uin mi yale' 
bajche' jini: 

Mi quejel caq'ueñob cha'an wen 
c'ajalob i cha'an jini c mandar 
tyac. 

Mi quejel c ts'ijbubeñob ti i 
pusic'alob yubil. 

Che' jini mi quejel i Diosiñoñob. 

Mi quejel i yochelob tic cha'añob. 

11 Mach wersa an majch mi quejel i 
cantisañob mi junticlec i pi'alob, 

mi i pi'alobic ti chumtyal mi i 

yermañujobic cha'an i ch'ujbiñob 
lac Yum 
como ti pejtyelelob mi an i ñuclel 
mi ma'ix i ñuclel mi quejel i 
ch'ujbiñoñob. 
12Mi quejel c ñusabeñob jini mach'a 
wen ba i cha'libal. 
Ma'an ba! bA ora mi quejel c cha' 
c'ajtisan i mul. 
Che' ti yala lac Yum. 
13 Che! Dios chancol i tyaje' ti t'an jini 
tsiji' ba trato ba t'an, tsiquil che' jini 
cha'an chancol i q'uele' che! bajche! 
tsuculix jini ñaxan ba. Matix jal mi quejel 
i jilel cha ba tyac jach chancol ba i 
tsuculiyel, chancol ba i jilel i c'ajnibal. 
Ch'ujul ba ajnibal am ba ti mulawil yic'ot 
ch'ujul ba ajnibal am ba ti panchan 
9 1 An mandar tyac ti jini ñaxan bA 
pacto ba t'an je'el tsa! ba i yala 
bajche' yom i ch'ujutisañob Dios. An pisil 
ba i yotyot je'el ba' ti' meleyob culto. 
2 Jiñach bajche' mejlem jini pisil ba 
otyot. An cha'p'ej i mal. Jini ñaxan ba 
mal mi pejcantyel ti Ch'ujul ba Ajnibal. 
Ya'an i yajnib vela yic'ot mesa yic'ot waj 
tsa' ba aq'uenti Dios. 
3 An cha'p'ej colem joc'ol ba pisil cha'an 
t'oxlec ti saj mal tyac jini pisil ba otyot. 
Ti jumpatlel jini cha'p'ejlel ba pisil an 
jini cha'p'ejlel ba saj mal mu! ba i 
pejcantyel ti Ñoj Ch'ujul ba Ajnibal. 
4 Ya! ti malil jini Ñoj Ch'ujul ba Ajnibal 
an jump'ej yajnib melel ba ti oro ba' mi 
pujlel pom. Ya'an je'el i cajajlel jini trato 
ba t'an wox bac'al ti oro. Ti malil jini 
caja an uc'um i wentyalel melel ba ti oro 
am ba i bal i wentyalel waj tsa' ba yajli 
jubel ti panchan maná ba i c'aba'. An 
je'el ti malil jini caja i ña'tye' Aarón tsa! 
ba loq'ui i ñich, yic'ot ya'an je'el jini 
tyun ba' ts'ijbubilix trato ba t'an. 
S Ya! ti pam jini caja an querubines ba i 
c'aba'. C'otyajax ti q'uelol. Lajal ti q'uelol 
che' bajche' ajtroñel i cha'an Dios ch'oyol 
ba ti panchan. An i wich' jini querubines. 
Pero melel jach ti oro. Jini querubines i 
c'ajtisantyel cha'an ya'an Dios. Ti i wich! 
mi' mose' i wentyalel i yajnib ba' ti ajq'ui 


tsansanbil ba i majtyan Dios. Pero wale 
iliyi mach ch'ujbi lac más ale' bajche' an 
ya'ya'i. 

6 Cha'ach lu' chajpabil jini pisil ba otyot 
bajche' ti ujti cale'. Jini curajob ti 
ochiyob ti jini ñaxan ba saj mal ti 
jujump'ej q'uin cha'an i cha'liben i 
ye'tyel Dios bajche' i tyAlel ti! cha'leyob. 
7 Pero jump'ej jach q'uin ti jujump'ej jab 
jini ñoj ñuc ba cura i bajñel ti ochi ti jini 
cha'p'ejlel ba saj mal. Che' ñac ti ochi ti' 
wersa ch'ama ochel i ch'ich'el alaq'uil 
tyac cha'an i yaq'ue! cha'an i bajñel i mul 
yic'ot cha'an i mul yaño' ba quixtyañujob 
tsa' ba i cha'leyob cha'an ma'an ti' 
ña'tyayob isujm. 

8 Cha'ach bajche' jini, jini Ch'ujul ba i 
Ch'ujlel Dios mi! tsictisabeñonla cha'an 
c'ala che! ñac jini curajob ti bej ochiyob i 
cha'liben i troñel Dios ti jini Ch'ujul ba 
Ajnibal ti pisil ba otyot mach'an ti 
aq'uenti quixtyañujob i ña'tyan bajche' 
ch'ujbi i bajñel lac'ob Dios ti oración. 

9 Ti pejtyelel bajche' ti! cha!leyob ti pisil 
ba otyot ti ñoj oniyix jiñach jump'ej 
lajoñel i wentyalel cha'añonla wale iliyi. 
Jini majtyan tyac yic'ot tsansabil bA i 
majtyan Dios tsa' ba aq'uenti Dios 
mach'an ti' sac isabe i pusic'al jini 
quixtyañujob tsa' ba i ch'ujutisayob Dios 
che! bajche! jini. 

10 Jini mandar tyac ti ñoj oniyix tsa! jach 
yala cha bA yom i c'uxob, cha bA yom i 
japob yic'ot bajche! yom i cha'leñob 
pocoñel. Pero ti pejtyel jini mandar tyac 
che! jach ti! xiq'ui bajche! yom cha'an i 
bac'tyal quixtyañujob. Ma'an ti! xiq'ui 
bajche! yom cha'an i pusic'al. Che! jach 
an i c'ajnibal jini mandar tyac jintyo Dios 
ti yaq'ue tsiji' ba i q'uexol. 

11 Pero wale tsa'ix tyali Cristo. Ti! otsanti 
ti ñoj ñuc ba cura cha'an jini wen tyac ba 
tsa! ba ajli cha'an jiñach mu! tyo bA 
quejel i tyalel. Wale tsa'ix juli. Jini pisil 
ba otyot i wentyaAlel ya! ti panchan ba! 
mi' cha'len i ye'tyel Cristo ti cura, más 
wen, más ts'acal bajche' jini tsa! ba i 
c'aña curajob wa! ti mulawil ti ñoj 
oniyix. Como mach'an melel ti 
quixtyañujob. Mach i cha'anic mulawil. 

12 Cristo ti ochi ya! ti Ñoj Ch'ujul bA 
Ajnibal ya! ti panchan. Mach'an ti! 
ch'ama ochel i ch'ich'el chibu yic'ot saj 
wacax cha'an i yaq'uen i majtyan Dios. 
Pero che! bajche! ti' ch'ama ochel i bajñel 
i ch'ich'el yubil como ti sajti. Junyajlel 
jach ti ochi cha'an ti lac pejtyelel. Ti i 
ch'ich'el ti' mañayonla cha'an ti bele! 
ora. 

13 Como melelach jini quixtyañujob, 
bibi'ob jax yubil, che' mach'an ts'acal ti' 
ch'ujbiyob mandar tyac cha'an bajche' i 
tyalel yom ajnicob ti sac isantiyob i 
bac'tyal jach. Ti sac isanti ti i ch'ich'el 
tyat wacax yic'ot i ch'ich'el chibu yic'ot i 
tyanil saj wacax tsa' ba pulbenti ti yajnib 
i majtyan Dios mu! ba i tsijcantyel ti' 
bac'tyal cha'an i ñusantyel jini tsa' ba i 
cha'leyob. 

14 Yoque más an i c'ajnibal i ch'ich'el 
Cristo cha'an i cotyañonla che! bajche' i 
ch'ich'el ba'ical ba alaq'uil. Como Cristo 
mach sajlic an i mul. Cha'an ti Ch'ujul ba 
i Ch'ujlel mach'a yuJjil jilel ti yac'a i bA 
cha'an tsansabil ba i majtyan Dios. 
Cha'an ti sajti Cristo ch'ujbi lac cha'liben 
i ye'tyel jini cuxul ba Dios. Como Cristo 
ti sac isayonla cha'an mach'an mi lac 
cha'len mach'a wen ba mu! ba i 
bibi'tisañonla ti' wut Dios. 

15 Cristo mi yajñel ti la caj cotyaya 
cha'an jini tsiji' ba trato ba t'an. Che' jini 
ti pejtyelelob jini payabilo' ba ti Dios 
ch'ujbi i yaq'uentyel jini mach'a saj yujil 
jilel tsa' ba wa ala Dios mi quejel i 
yaq'uentyel. Ti sajti Cristo cha'an i 
ñusantyel i mul quixtyañujob tsa! ba i 
cha'leyob che' ñac chancol tyo i 
ch'ujbiñob i mandar tyac jini ñaxan ba 
trato ba t'an. 

16 Che! an majch mi' ts'ijbun ti jun 
bajche' yom i t'oxtyal cha ba an i cha'an 
che! mi sajtyel, mach'an mi' ch'ujbin 
bajche' ts'ijbubil ti jun jintyo mi sajtyel i 
yum jun. 

17 Mach'an i c'ajnibal jun cha'an t'oxlec 
cha ba an i cha'an che! cuxul tyo jini i 
yum. Jini jach che' mi sajtyel i yum jun, 
che! jini mu! tyo quejel i t'oxtyal cha DA 
an i cha'an bajche' mi yale' ti jun. 


18 Jin cha'an ti bejqui i ch'ich'el alaq'uil 
cha'an mi xuc'tyal jini ñaxan ba trato ba 
t'an tsa' ba aq'uentiyonla ti Moisés. 

19 Che! ñac ti ujti Moisés i yaq'ueñob ti 
pejtyelel quixtyañujob ti pejtyelel 
mandar tyac ti! ch'ama i ch'ich'el i yal 
wacax yic'ot i ch'ich'el chibu xactyubil 
yic'ot ja'. Che' jini ti c'aña chachac ba i 
tsutsel tiñame' yic'ot i yopol pimel 
hisopo ba i c'aba' cha'an i tsijcan i junilel 
mandar tyac yic'ot quixtyañujob. 

20 Che! jini Moisés ti! sube quixtyañujob: 
Cha'an ti jini i ch'ich'el alaq'uil tyac tsa! 
ba c tsijcA mi xuc'tyal jini trato ba t'an 
tsa' ba i xiq'uiyetla Dios. 

21 Che! je'el, Moisés ti! tsijca ti ch'ich' jini 
pisil bA otyot yic'ot ti pejtyelel cha bA yes 
tyac ti! c'AñAyob cha'an i ch'ujutisan 
Dios. 

22 An jach ts'itya! tyac mach'a ba'an mi 
SAC isantyel ti ch'ich' che! bajche! mi 
yAle! ti mandar saquix mi majlel. 
Mach'an i ñusantyel mulil mi mach'an mi 
bejquel i ch'ich'el i majtyan Dios. 


Cha'an ti yAc'A i bA ti tsansantyel Cristo 
mi' loc'sabeñon lac mul 


23 Jin cha'an ti! wersa tsijcayob i 
ch'ich'el alaq'uil ti jini pisil ba otyot 
yic'ot jini tsa' ba i c'añayob cha'an i 
ch'ujutisañob Dios wa' ti mulawil cha'an 
i sac isantyel che' bajche' mi yale! ti 
mandar tyac. Pero jini tsa' ba i c'añayob 
wA! ti mulawil i yaxñal jach yubil jini am 
ba ti panchan. Pero mach saj jasal i 
ch'ich'el alaq'uil tyac cha'an i sac 
isAbeñonla lac pusic'al cha'an mi lac 
laq'ue Dios. 

24 Como che' ñac ti sajti Cristo mach'an 
ti ochi ti ch'ujul ba ajnibal ti jini pisil ba 
otyot tsa' ba mejli ti quixtyañujob cha'an 
i yaq'uen i ch'ich'el alaq'uil tyac. Jini tsa! 
ba mejli wa' ti mulawil i yaxñal jach 
yubil jini yoque isujm ba Ch'ujul bA 
Ajnibal ya' ti panchan. Pero cha'an Cristo 
ti' beque i ch'ich'el ti ochi ti yoque 
panchan cha'an mi yajñel ya' ba'an Dios 
cha'an i pejcAbeñonla Dios. 

25 Cha'an che! bajche! ti! ch'ujbiyob ti ñoj 
oniyix jini ñoj ñuc ba cura ti ochi ti 

Ch'ujul ba Ajnibal junyajlel ti jujump'ej 
jab cha'an mi yaq'ue! i ch'ich'el alaq'uil 
cha'an i ñusantyel i mul quixtyañujob. 
Pero mach che'ic Cristo. Mach'an ti ochi 
ti Ch'ujul ba Ajnibal ya' ti panchan 
cha'an mi yac' i ba ti sajtyel cha'yaj 
uxyaj cha'an i xot'beñonla lac mul. 
26 Como che'iqui, wersa ti cabal cha! ac'a 
i ba ti sajtyel Cristo c'ala ti tyejchibal 
mulawil c'ala wale iliyi. Pero mach 
che'iqui. Como ti jim ba ora tsa! DA i WA 
yajca Dios cha'an mi sajtyel Cristo, ti 
tyAli wa' ti mulawil cha'an junyajlel jach 
mi yac' i ba ti sajtyel cha'an mi' 
xot'beñonla lac mul. 
27 I tyalel mi sajtyel quixtyañu. Pero 
junyajlel jach mi sajtyel. Ti wi'il tyo mi 
quejel i melob i ba ti' tyojlel Dios. 
28 Cha'ach Cristo je'el, junyajlel jach ti 
yac'a i ba ti sajtyel cha'an i xot'beñob i 
mul cabalob. Pero tyal i yorojlel mi 
quejel i cha! tyalel, mach cha'an i xot'e! 
mulil pero cha'an i cotyan jini chancol bA 
i pijtyan i tyAlel Cristo. 
1 0 1 Como i mandar Moisés i 
yAxñal jach yubil jini wen bA 

mu! ba i yaq'ueñonla Cristo. Pero ma'an 
ñoj ts'acal mi' pas'eñonla. Che' jini, mach 
ch'ujbi i sac isantyel i pusic'al jini tsa' ba 
i ch'ujbiyob jini mandar tyac, tsa' ba i 
lolon bequeyob i ch'ich'el alaq'uil tyac ti 
jujump'ej jab cha'an i ñusAbentyelob i 
mulob. 
2 Anic bajche' ch'ujbi i junyajlel sac 
isantyel i pusic'al quixtyañu che' mi 
yaq'ueñob tsansabil ba i majtyan Dios, 
che! jini mach'an cha ba och mi' bej 
aq'uen yamba como mach'anix i mul mi 
yubin. 
3 Pero cha'an ti caj mi yaq'uen tsansabil 
tyac ba i majtyan Dios ti jujump'ej jab, 
tsiquilach an i cha' c'ajtisantyelob cha'an 
añach i mul. 
4 Como mach saj ch'ujbi i loc'saben i mul 
quixtyañujob i ch'ich'el tyat wacax mi i 
ch'ich'el chibu. 
5 Jin cha'an che' ñac ti ts'actiyi i yorojlel 
che! ñac ti tyali Cristo wA! ti malawil ti' 
sube Dios: 

Mach a wom tsansabil ba a 


majtyan tyac yic'ot cha ba yan 
tyac ba a majtyan, 

pero tsa'ix a waq'ueyon c ch'Aame! c 
bac'tyal cha'an cAc! c ba ti 
sajtyel cha'an tsansabil ba a 
majtyan. 

6 Mach'an ti a mula pulem bA a 
ba a majtyan tyac tsa' ba i 
yaq'uetyob cha'an i loc'santyel i 
mul quixtyañujob. 

7 C Dios, wA! añon. Mi quejc majlel 
ya! ti mulawil cha'an c cha'len 
bajche' yom a pusic'al 

che! bajche! ts'ijbubil cha'añon ti a 

mandar. 

Che' ti yala Cristo. 
8 Che' ñac ti ujti i yale' bajche' ujtyel c 
subeñetla, Cristo ti' sube Dios: Mach a 
wom a waq'uentyel mi ma'an ti a yoque 
mula tsansabil ba a majtyan tyac yic'ot 
pulem ba a majtyan tyac yic'ot a majtyan 
tyac tsa' ba aq'uenti cha'an i ñusantyel i 
mul quixtyañu. Che! ti yala Cristo aunque 
ti aq'uenti Dios ti pejtyelel ili majtyan 
tyac che' bajche' xiq'uil ti' mandar 
Moisés. 
9 Che! ti ujti i yale' bajche' jini, Cristo ti 
yala: C Dios, wa'añon cha'an c mele! 
bajche' yom a pusic'al, che'en. Cha'ach ti 
ujti cha'an mi' pas'en isujm che' jilemix i 
c'ajnibal tyac bajche' i tyalel ti yaq'ueyob 
i majtyan Dios cha'an i ch'ich'el Cristo ti 
ochi ti' q'uexol yamba tsansabil ba i 
majtyan tyac. 
10 Cha'an ti' cha'le Cristo bajche' yom i 
pusic'al Dios cha'an junyajlel ti yac'a i bA 
cha'an tsansabil ba i majtyan Dios cha'an 
ti pejtyelelob, che' jini ñusabilix lac mul, 
sac isabilix lac pusic'al che! mi lac 
ch'ujbin. 
11 Jini curajob wa! ti mulawil ti jujump'ej 
q'uin mi' bej aq'uen tsansabil ba i 
majtyan Dios. An más ti junyajlel mi 
yaq'uen junsujm jach ba i majtyan. Pero 
mach'an i c'ajnibal jini i majtyan tyac 
cha'an i loc'saben i mul quixtyañujob. 
12 Pero Jesucristo ti yac'a i ba ti sajtyel 
cha'an junchajp jach tsansabil ba i 
majtyan Dios cha'an i xot'beñonla lac 

mul cha'an ti bele! ora. Che! jini, ti 
buchle ti i ñoj Dios ya! ti panchan cha'an 
tsiquil mi q'uejlel ti ñuc ti Dios. 
13 Ya! tyo chancox i bej pijtyan jintyo 
Dios mi' jotben i p'atyalel i contra cha'an 
i yumiñob Jesús. 
14 Como ti caj Cristo ti yac'a i ba cha'an 
ajnic ti junchajp jach tsansabil ba i 
majtyan Dios. Che! bajche' jini ti' cotyA 
quixtyañujob cha'an ma'an cha bA saj 
yom jini sac isAbilobix ba i pusic'al tsa! 
ba i yajcayob cha'an mi yajñel ti i 
cha'año' ba Dios. 
15 Jini Ch'ujul ba i Ch'ujlel Dios mi yale! 
je'el melelach como ti yala: 
16 Jiñach jini trato ba t'an mu! tyo ba 
cale' yic'ot quixtyañujob. 
Che' ñumenix cabal ora mi quejel 
cAq'ueñob i ch'am'eñob i sujmlel 
c mandar tyac. 
Mi quejel c ts'ijbubeñob ti! pusic'al 
yubil. 
Che! ti yala lac Yum. 
17 Mi yale! je'el: 
Ma'an ba! bA ora mi quejel c cha! 
c'ajtisabeñob i mul yic'ot cha bA 
yes mach'a wen tsa! ba i 
cha'leyob. 


18 Che! jini, che! tsa'ix ñusabentiyob i 
mul ma'an cha ba och i cha' aq'uen i 
majtyan Dios cha'an i ñusantyel i mul. 


Ch'ujbi lac laq'ue' Dios ti oración 


19 Jin cha'an, hermañujob, cha'an ti' 
beque i ch'ich'el Cristo ti laj caj, wale 
ch'ujbi lac laq'ue! Dios ba'ical ba ora la 
com cha'an ti oración. Mach sajlic an lac 
baq'uen lac laq'ue' Dios. 

20 Cha'an ti caj Cristo ti sajti cha'añonla 
che' bajche' ti' jambentiyonla i bijlel 
panchan yubil. Che' jini ch'ujbi la cochel 
ya! ti panchan ba'an Dios. Jiñach tsiji' bA 
lac bijlel yubil ba' mi la caq'uentyel laj 
cuxtyalel mach'a yujil jilel. 

21 Joñonla i yalobilonla Dios, an ñoj ñuc 
ba laj cura. Jiñach Jesús. 

22 Jin cha'an yom mi lac laq'ue' Dios 
cha'an mi lac ch'ujutisan ti jump'ej lac 
pusic'al. Yom bej xuc'ul lac pusic'al ti jini 


chancol ba lac ch'ujbin. Cha'an Cristo ti 
beque i ch'ich'el cha'an i loc'sabeñonla 
lac mul ma!ix bej an lac mul mi la cubin. 
Cha'an tsa'ix lac ch'ama ja! che! bajche' 
saquix lac bac'tyal cha'an ti sac ba ja! 
yubil. 

23 Yom junyajlel xuc'ulonla mi lac 
pijtyan jini tsa! ba i wa ala Dios mi quejel 
i yaq'ueñonla ya! ti panchan la quic'ot. 
Como xuc'ulach Dios. La cujil isujm mux 
i cha'len bajche' ti wa ala. 

24 Yom mi lac pensalin bajche' yom mi 
lac cha'len cha'an mi lac p'untyan lac ba 
yic'ot cha'an mi lac cha'len wen ba ti' 
tyojlel lac pi'alob. 

25 Mach yom mi laj cay lac much'quin 
lac ba ti culto tyac che' bajche' mi' cayob 
i ba cha'tiquil uxtiquil. Pero yom mi lac 
xic! lac bA cha'an mi laj c'otyel. Más tyo 
yom mi lac xic' lac ba che' mi lac ña'tyan 
chancox i lac'tyalel i yorojlel mi quejel i 
cha' tyalel lac Yum. 

26 Pero mi ti lac wen ch'ambe isujm 
cha'an ti sajti Cristo cha'an i xot'beñonla 
lac mul pero mi chancol tyo lac bej 
cha'len mulil cha'an la com jach, che! jini 
mach'an yamba bajche' ch'ujbi i 
ñusabeñon lac mul. Como ma'an yamba 
tsAnsAbil ba i majtyan Dios mu! ba i 
xot'beñon lac mul. 

27 Mi cha'ach mi lac lolon ñusan laj 
cotyantyel ma'an yamba wen bA mu! ba 
lac pijtyan. Che' jach mi lac wen bac'ñan 
lac mel lac ba ba'an Dios yic'ot i 
bac'ñantyel jini c'ajc mu! ba ti lejmel mu! 
ba i jisan jini tsa! ba i contrajiyob Dios. 
28 Che' an juntiquil tsa' ba i ñusabe i 
mandar Moisés, mi an cha'tiquil uxtiquil 
tsa' ba i yoque yila mi' sube' i mul, mi 
wersa tsansantyel jini xñusa mandar. 
Ma'ix mi saj p'untyantyel. 

29 Mi cha'ach ti tsansantiyob jini tsa! bA i 
ñusabe i mandar Moisés yom i yaq'uentyel 
i ñusan yoque más baq'uentic tyo bA 
xot'mulil jini mu! ba i p'aje' i Yalobil Dios, 
mu! ba i cha'len che! bajche' mach sajlic 
an i c'ajnibal i ch'ich'el Cristo yic'ot mu! 
ba i wajlen Ch'ujul ba i Ch'ujlel Dios 
chancol ba i p'untyañob. Como jini i 
ch'ich'el Cristo mach'a ba'an i c'ajnibal 

mi! lolon q'uelob, jiñach mismo ba i 
ch'ich'el tsa' ba i c'aña Dios che' ñac ti' 
xuc'choco tsiji' ba trato ba t'an cha'an i 
ñusantyel i mul cha'an i sac isantyelob. 
30 La cujil lac Yum ti yala: An tic wenta 
cha'an mic q'uextyabeñob i simaronlel. 
Mux caq'ueñob i xot'e' i mul. Ti yala 
je'el: Lac Yum mi quejel i mele' i 
cha'año' ba, che'en. 
31 Yoque baq'uentic mi quejel i ñusan jini 
mu! ba quejel i yaq'uentyel i xot'e' i mul 
ti jini cuxul ba Dios. 
32 Pero c'ajtisan bajche' añetla wajali 
che' ñaxan ti queji la' ch'ujbin Cristo. 
Ma'an cha ba ti la! wala che! ñac ti la! 
wen ñusa wocol cha'an ti caj ti la' ch'ujbi 
lac Yum. 
33 Lamitaletla ti' lolon wajlentiyetla 
yic'ot ti tyac'lantiyetla ti' cantyalel i wut 
quixtyañujob. Yañet ba la, ma'an ti la' 
bac!ña la! jop! la! cotyan jini tsa! ba i 
ñusayob wocol che! bajche' jini. 
34 Ti la! cotya jini tsa! ba otsantiyob ti 
cachol. Ma'an cha ba ti la! wala pero bej 
tijichAyetla aunque ti! chilbentiyetla cha 
ba an la! cha'an como ti la! ña'tya cha'an 
ya! ti panchan añAch más wen ba cha ba 
an la' cha'an yubil, mach'a ba'an mi 
quejel la! chilbentyel pero la! cha'añach 
ti bele! ora. 
35 Jin cha'an mach yom mi la! saj 
wac'tyan la! bej xuc!chocon la! pusic'al ti 
lac Yum como mi mach'an mi la! caye', 
tyal tyo i yorojlel an cha ba mi quejel la! 
waq'uentyel ñoj c'otyajax ba ti lac Yum. 
36 Mach yom mi la! lujb'an la! bele! 
cha'len ti pejtyelel bajche! yom Dios 
como mi cha'ach mi la! bele! cha'len che! 
jini mi quejel la! waq'uentyel jini tsa! ba i 
WA ala Dios mi quejel i yaq'ueñetla. 
37 Ti yamba t'an ti Ts'ijbubil ba i T'an 
Dios mi yaAle!: 
Mach'an jal 
mi quejel i tyAlel jini mu! tyo bA 
quejel i tyAlel. Ti saj ora jach mi 
quejel i tyAlel. 
38 Jiñob mu! ba j q'uel ti tyoj mi 
yaq'uentyel i cuxtyalel mach'a 
yujil jilel cha'an bajche' mi' 
ch'ujbiñon. 


Pero ma'an mic saj q'uel ti wen jini 
mu' ba i cayon. 
Che' mi yale' ti Ts'ijbubil ba i T'an Dios. 
39 Pero joñonla mach yom ajniconla 
bajche' jini mu! ba i caye! i ch'ujbin Dios, 
mu! ba quejel i yaq'uentyelob i xot'e' i 
mul. Pero joñonla mi lac bej ch'ujbin 
Dios cha'an mi lac tyaje! laj cotyantyel. 
1 1 1 Che! mi lac ch'ujbin Dios ti 
pejtyelel lac pusic'al mi lac 

ña'tyan cha'an mi quejel i yujtyel ti 
pejtyelel tsa! ba i yala Dios. Mi lac 
pijtyan cha'an mi yujtyel aunque ma'an 
tsiquil mi tyalel. 
2 Cha'an ti' ch'ujbiyob Dios, lac yumob ti 
ñoj oniyix ti q'uejliyob ti wen ti Dios. 
3 Cha'an ti lac ch'ujbi Dios, mi lac 
ña'tyan cha'an ma'an cha ba ti! c'aña 
Dios i mele' mulawil. Ti' t'an jach ti 
mejli. Ma'an ti saj c'aña cha ba jach 
tsiquil ba cha'an i mele' ti pejtyelel cha 
ba jach mejlem. 
4 Cha'an ti! ch'ujbi Dios, Abel ti yaq'ue 
Dios i majtyan tsa' ba i más mula Dios 
che! bajche! ti' mula i majtyan tsa! bA 
aq'uenti ti Caín. Jin cha'an Dios ti' q'uele 
ti tyoj jini Abel, Dios ti' ch'ambe i 
majtyan. Wale iliyi aunque sajtyemix jini 
Abel chancox i cantisañonla yubil cha'an 
ti caj bajche' ti' ch'ujbi Dios. 
s Cha'an ti! ch'ujbi Dios, ma'an ti sajti 
Enoc. Ti pajyi letsel ti panchan che' cuxul 
tyo. Ma'an cha' tsiquil wa' ti mulawil 
como ti pAjyi letsel ti panchan ti Dios. Mi 
yale' ti yamba jun ti Ts'ijbubil ba i T'an 
Dios cha'an che' ñac max tyo ti pajyi 
letsel Enoc ya' ti panchan i tyalel ti ajni ti 
cha ba ti' mula Dios. 
6 Pero mach ch'ujbi la cajñel bajche' mi' 
mulan Dios che' ma'ix mi lac ch'ujbin 
che! mi quejel i cha'len Dios bajche! ti 
yAlA. Como jini mu! bA ilaq'ue! Dios ti 
oración wersa yom i ch'ujbin mi an Dios. 
Mi' ch'ujbin je'el cha'an Dios mi yaq'uen 
i tyojol i wentyalel jini mu! ba i sajcan 
Dios. 
7 Noé ti' ch'ujbi Dios. Che' ñac Dios ti' 
WA sube cha ba yes mi quejel i yujtyel 

che! max tyo ba'an tsiquil mi quejel 
yujtyel, Noé ti! ch'ujbibe i t'an. Ti' mele 
colem ba barco cha'an mi yochel ti barco 
i yijñam i yalobilob aunque max tyo saj 
tsiquil mi quejel i tyAlel but! ja'. Ma'an 
cha ba ti tyumbentiyob. Cha'an cha'ach 
ti' ch'ujbi Dios, Noé ti' tsictisa cha'an 
mach'an ti' ch'ujbi Dios yaño' ba. Ti lu' 
sajtiyob ti but' ja'. Pero cha'an Noé ti' 
ch'ujbi Dios ti q'uejli ti wen ti Dios. 

8 Abraham ti' ch'ujbi Dios. Jin cha'an che' 
ñac Dios ti! xiq'ui i caye! i lumal cha'an mi 
majlel ti yamba lum mu! tyo ba quejel i 
yaq'uentyel ti Dios, ti' wa! ch'ujbibe i t'an 
Dios. Ti loq'ui majlel aunque ma'an ti' 
ña'tya ba! mi quejel i majlel. 

9 Cha'an ti! ch'ujbi Dios jini Abraham ti' 
chumle ya! ti jini lum tsa! bA i wA ala 
Dios mi quejel i yaq'uentyel. Che! bajche' 
mi i lumal yamba quixtyañu ti! cha'le 
Abraham. Ti chumle ti pisil jach bA otyot 
che! bajche! ñumel jach muc! bA 
quixtyañu. Cha'ach ti! cha'le Isaac yic'ot 
Jacob je!el aunque Dios ti wA aq'ueyob i 
t'an cha'an lajal che! bajche' Abraham i 
cha'añobach jini lum. 

10 Cha'ach ti' ñusa q'uin Abraham cha'an 
chancol i bej pijtyan cha'an Dios mi' 
pas'en jini tsiji' ba mali lum mach'a 
ba'an mi jilel tsa! ba i mele Dios bajche! 
ti! pensali ti! bajñel i pusic'al i mele'. 

11 Jini Sara, i yijñam Abraham, ti' ch'ujbi 
Dios je'el. Jin cha'an, aunque wen 
ñejep'ix jini Sara, Dios ti' cotya cha'an ti 
mejli i cañatyan i yalobil. Ti' ch'oca alo' 
ba i yalobil. Cha'ach ti ujti yic'ot jini 
Sara como ti' ch'ujbi cha'an Dios mi 
mejlel i ts'actisan bajche' ti' wa ala mi 
quejel i yujtyel yic'ot. 

12 Jin cha'an, che! más ñoxix che! bajche' 
i tyalel ch'ujbi i tyalel i yalobil 
quixtyañu, ti' ch'oca i yalobil Abraham. 
Che! jini, loq'uem ti i yalobil ti tyali i 
yonlel i jiñajlel Abraham. Lajal che! 
bajche' mach ch'ujbi lac tsique' jayp'ej 
ec! am ba ti chan cha'ach je'el mach 
ch'ujbi lac tsique' ji! ti ti' colem ja! che! 
bajche' jini mach ch'ujbi lac tsique' 
jaytiquil i jiñajlel loq'uem ba ti jini 
Abraham. 


13 Ti pejtyelel jiñob tsa' ba lac tyaja ti 
t'an xuc'ul chancol i ch'ujbin Dios che! 
ñac ti sajtiyob. Che! ñac ti sajtiyob max 
tyo ba'an ti aq'uenti jini tsa' ba i wa 
subentiyob mi quejel i yaq'uentyelob. 
Pero che! bajche! ti ñajtyA ilayob yubil 
como ti! ch'ujbi cha'an mu! tyo quejel i 
tyajob. Tijicñayob che! jini. Ti lu! alayob 
cha'an ñumel jach muc'ob wa! ti 
mulawil. Mach yoque i lumalic mulawil 
ti yalayob. 

14 Tsiquilach jini mu! ba i cha'len t'an 
che! bajche' jini, chancol i pijtyañob 
cha'an c'oticob ya' ti panchan. 

15 Tsa'ic i pensaliyob i lumal tsa' ba i 
cayayob, tsa'ix mejliyob i cha! sujtyel. 

16 Pero ma'an ti' mulayob i sujtyel. 
Chancol i sajcañob más wen ba i lumal, 
jiñach ya' ti panchan. Jin cha'an Dios 
mach'an mi quisnin che! mi pejcantyel ti 
i Diosob. Tsa'ix i chajpabeyob jump'ej 
mali lum ya! ti panchan. 

17 Dios ti! q'uelbe i pusic'al Abraham mi 
mux i yajñel ti xuc'ul aunque mi yaq'uen 
i ñusan wocol. Pero Abraham ti! wen 
ch'ujbi Dios. Ti subenti i tsansan i yalobil 
Isaac bA i c'aba' cha'an tsansabil ba i 
majtyan Dios bajche' i tyalel ti yaq'ueyob 
tsansabil ba alaq'uil tyac cha'an i 
majtyan Dios ti ñoj oniyix. Chajpabilix i 
tsansan Isaac, jiñach cojach ba i yalobil, 
aunque Dios ti' wa sube jini Abraham: 

18 Loq'uem ti Isaac mi quejel i tyalel i 
yonlel a jiñajlel. Che! ti subenti Abraham 
ti Dios. 

19 Jini Abraham ti' ch'ujbi ti pejtyelel i 
pusic'al cha'an Dios ch'ujbi i cha' 
tyejchisan loq'uel ba'an sajtyemo' ba jini 
Isaac mi ti tsansanti. Como cha'an yoque 
chajpabilix i tsansan i yalobil che' bajche' 
sajtyemix yubil. Jin cha'an che! bajche' 
loq'uem ba'an sajtyemo' ba ti yubi como 
cuxulach ti' cha' paya sujtyel ti yotyot. 
20 Cha'an ti' ch'ujbi Dios, Isaac ti yaq'ue i 
yutslel i t'an i yalobilob cha'an cha bA 
tyac yes mi quejel i yujtyel. Jini i 
yalobilob jiñach jini Jacob yic'ot Esaú. 

21 Cha'an ti! ch'ujbi Dios, Jacob che! ñac 
yomox sajtyel ti yaq'ueyob i yutslel i t'an 
ti' cha'ticlel i yalobilob José. Ti' 

ch'ujutisa Dios che! chancox i ña! tye'in i 
ña'tye'. 

22 Jini José ti' ch'ujbi Dios je'el. Ti' 
ch'ujbi cha'an mi c'otyel i yorojlel che! 
mi quejel i loq'uelob israelob ti Egipto 
che! bajche' ti wA ala Dios. Jin cha'an 
che! ñac lac'alix i yorojlel i sajtyel ti' wA 
subeyob bajche' yom i cuch majlel i 
baquel tyac cha'an mi loq'uel majlel José 
je'el i wentyalel. 

23 Che! ñac ti ch'oca Moisés i tyat i ña! 
wen c'otyajax ti! q'uelelob. Cha'an ti' 
ch'ujbiyob cha'an Dios ch'ujbi i cañatyan 
Moisés ma'an ti! bac'ñAyob i ñusaben i 
xic'ojel jini rey tsa! ba i xiq'ui ti 
tsansantyel ti pejtyelel saj alobob. Ti' poj 
mucuyob Moisés tres meses cha'an ma'an 
mi tyajtyal. 

241 yixicp'eñal jini rey Faraón ba i c'aba! 
ti' cosa Moisés che' bajche' i yalobilach. 
Cha'an ti' ch'ujbi Dios, che' ñac colem 
winiquix jini Moisés ma'an ti yAc!A i ba ti 
pejcantyel ti i yalobil jini yixicp'eñal 
Faraón. 

25 Pero ti yajca i ñusan i tyac'lentyel 
yic'ot i cha'año' ba Dios. Ma'an ti yajca i 
cha'len mach'a wen mu! bA i poj aq'uen i 
tijicñayel i pusic'al ti jumuc! jach. 

26 Jini Moisés ti! ña!tyA ti! pusic'al cha'an 
más i c'ajnibal i ñusan i tyac'lentyel 
cha'an ti caj Cristo mu! tyo ba i tyalel 
che! bajche' mi ti pejcanti ti i yalobil i 
yixicp'eñal jini yumal Faraón cha'an i 
tyaje! ti pejtyelel i ricojlel ba'an 
Egiptojob. Cha'ach ti yajca i cha'len 
Moisés como mi' bej pensalin bajche' mi 
yaq'uentyel i tyojol ti Dios. 

27 Cha'an ti' ch'ujbi Dios, Moisés ti loq'ui 
majlel ti Egipto. Ma'an ti! bac'ña i 
mich'"lel jini ñuc bA yumal. Ti ajni ti 
xuc'ul jini Moisés ti jini tsa' ba i cha'le 
che' bajche' chancox i q'uele' Dios 
mach'a ch'ujbi laj q'uel. 

28 Cha'an ti' ch'ujbi Dios, Moisés ti' xiq'ui 
jini israelob i tsansañob juncojt saj 
tiñame' ti jujump'ej otyot cha'an i tsijcan 
i ch'ich'el ti i ti' i yotyot. Che' jini Dios ti' 
xiq'ui tyalel juntiquil ajtroñel i cha'an 
ch'oyol ba ti panchan cha'an i yochel ti 
yotyotyel tyac i tsansan yax alal ba alob 


ti jujump'ej otyot. Pero ma'an ti ochi mi 
ti jump'ejlic otyot ba! ti' ch'ujbibe i t'an 
Moisés i tsijcan i ch'ich'el saj tiñame' ti i 
ti' otyot. 

29 Cha'an ti' ch'ujbiyob Dios, jini israelob 
ti c'axiyob ti colem ja! che! bajche! ti 
tyAquin ba lum cha'an Dios ti! t'oxbeyob 
jini ja'. Pero che! ñac jini soldadojob i 
cha'an ba Egipto ti! lolon jop'o i c'axelob 
ti lu! sajtiyob ti ja! Chachac Ja! bA i 
c'aba. 

30 Cha'an ti' ch'ujbiyob Dios israelob, ti 
yajli ts'ajc am ba ti joytyalel lum Jericó 
ba i c'aba' che! ñac ti joy ñumiyob siete 
días, che' bajche' ti xijq'ui ti Dios. 

31 Ya'an juntiquil x'ixic ya! ti Jericó 
Rahab ba i c'aba'. Jini Rahab ti wajali 
jiñach juntiquil x'ixic i tsuculel ba mi' 
cha'len mu! ba i chon i ba. Cha'an ti' 
ch'ujbi Dios, ma'an ti tsansanti yic'ot jini 
tsa! ba i ñusabe i t'an Dios ya! ti Jericó. 
Como Rahab ti' cotyA israelob che! ñac ti 
c'otiyob i mucul q'uelob jini lum. Ti' poj 
mucuyob ti yotyot. 

32 Ma'ix chaba'och mic bej subeñetla 
yamba. Mach jasal i yorojlel cha'an mic 
subeñet bajche! ti! ch'ujbiyob Dios jini 
Gedeón, Barac, Sansón, Jefté, David, 
Samuel mi jinic tsa! ba i xiq'ui i yale! 
Dios. 

33 Cha'an ti' ch'ujbiyob Dios, ti' 
ganariyob che' an guerra ti' contra 
yumalob. Weñach ti' cha'leyob i ye'tyel ti 
yumal. Ti aq'uentiyob jini tsa' ba i wa ala 
Dios mi quejel i yaq'uentyel. Dios ti' 
cotya cha'an ti' macbe i ti' xchac bajlam 
tyac cha'an mach i c'uxe' jini quixtyañu 
tsa! ba chojqui ochel ya! ba'an xchac 
bajlam. 

34 Cha'an ti' ch'ujbiyob Dios ma'an cha 
ba ti tyumbentiyob ti c'aje che! ñac ti 
chojqui ochel cha'an tsansantic. Yic'ot 
ma'an ti tsansantiyob ti espada. Aunque 
c'un i bac'tyal cha'an ti caj i wocol ti 
aq'uentiyob i p'atyalel i bac'tyal. Ch'ejlob 
ti guerra. Ti yajnisayob i contra tyalemo' 
ba ti yamba pañimil tyac. 

35 An x'ixicob cha'an ti! ch'ujbiyob Dios, 
Dios ti! cha! tyejchisa loq'uel i pi'alob ya! 
ba'an sajtyemo' ba. An yamba 

quixtyañujob aunque ti aq'uentiyob i 
calax ñusan wocol, ti tyac'lanti c'ala ti 
sajti, ma'an ti lolon alayob ma'an mi' 
ch'ujbiñob Dios cha'an mi cojlel ti wocol. 
Como ti' ch'ujbiyob cha'an mi ti sajtiyob, 
Dios mi quejel i cha! tyech loq'uel ya! 
ba'an sajtyemo! ba cha'an más wen mi 
quejel i yajñelob ya! ti panchan ba'an 
Dios. 
36 An tsa' ba i ñusayob wocol cha'an ti 
wajlentiyob, an tsa! ba i jats'ayob ti 
pachij am ba yic'ot tsucul tyaq'uin cha'an 
ñoj c'ux. Jinic tyo an tsa! ba i cajchayob 
tyac ti cadena yic'ot ti otsantiyob ti 
cachol. 
37 An tsa! ba i tsansayob ti tyun. An tsa! 
ba i tyuc' tsepeyob ti xinil. An tsa! bA 
tsansantiyob ti machit. Che! ti pet 
ñumiyob majlel i pachalel jach tiñame' o 
i pachalel chibu lapalob i cha'an. 
P'ump'uñob. Ti' wen ñusayob wocol. Ti 
wen tyac'lantiyob. 
38 Ti pet ñumiyob ti tyaquin ba joch lum 
yic'ot ti wits. Ti chumleyob ti lech' tyun 
tyac yic'ot ti jo'ñal lum. Mach saj wen 
jini yamba quixtyañujob cha'an i motin 
ajñelob yic'ot jini tsa! ba i ch'ujbiyob 
Dios. 
39 Pero ti jujuntiquil jini quixtyañujob, 
aunque ti q'uejli ti wen ti Dios cha'an 
bajche' ti! ch'ujbiyob Dios, ma'an ti wa! 
aq'uentiyob jini tsa! ba i wa ala Dios mu! 
tyo ba quejel i yaq'uentyelob. 
40 Dios ti' chajpabeyonla jini más wen 
ba. Mach yom i wa aq'ueñob i tyaje' lac 
yumob ti ñoj oniyix che' max tyo lac 
tyaja joñonla. Jin cha'an ti yaq'ueyob i 
pijtyan jintyo ti tyali Cristo cha'an lac 
motin tyaje' jini chancol ba lac pijtyan. 
1 2 1 Ujtyel c subeñetla cha'an an 
cabal lac yumob ti ñoj oniyix 
tsa' ba i wen ch'ujbiyob Dios. Ma'an ti' 
saj cayayob Dios cha'an ti caj i wocol. 
Che' bajche' año' ba ti lac joytyalel yubil 
tsa' ba i pas'onla bajche' ti' ch'ujbiyob 
Dios. Jin cha'an yom mi lac wa! caye! 
cha ba yes yom i mactyabeñonla lac 
cha'len wen ba, yic'ot yom mi lac caye! 


La' lac bej pensalin Jesús 


lac mul mu! ba i mactyabeñonla lac 
mele' bajche' yom Dios. La' lac wen 
cha'len wersa cha'an machic saj 
lujb'aconla lac ch'ujbin Dios ti jump'ej 
lac pusic'al. 

2 La! lac bej pensalin Jesús che! bajche'! 
chancox laj q'uele' yubil como jiñach jini 
tsa' ba tyejchi ti lac pusic'al jini mu' ba 
lac ch'ujbin. Mi bej aq'ueñonla lac 
ch'ujbin ti ts'acal. Ma'an cha ba ti saj ala 
che! ñac ti! ñusa wocol ya! ti cruz aunque 
yoque quisintic ti yubi. Como ti' bej 
pensali i tijichAyel mu! ba i yubiñob che! 
mi! ch'ujbin Dios cabal quixtyañujob. 
Wale ya! buchul ti! ñoj Dios am ba ti 
c'otyajax ba i buchlib. 

3 Ña'tyanla bajche! ti! ñusa i mich'q'uelol 
Jesús ti caj xmulilob. Che' mi la' pensalin 
bajche! ti! ñusa Jesús mi mejlel i ñuc 
isAbeñetla la! pusic'al cha'an ma'ix mi la! 
lujb'an la! cha'len wen ba, cha'an ma'ix 
mi la! cay la! bA. 

4 Como jatyetla max tyo ti la! beque la! 
ch'ich'el cha'an bajche! ti la! cuchu i 
mich'q'ueletla simaroño! bA 
quixtyañujob. 

5 ¿Tsa'ix ba ñajayi ti la! pusic'al bajche' 
mi! ñuc isabeñetla la! pusic'al Dios cha'an 
i yalobiletla? Cha'ach mi yale! bajche' 
jini ti Ts'ijbubil ba i T'an Dios: 

Calobil, ch'ama ti a wenta a tyoj 
isantyel ti lac Yum. 

Mach a ñoj pensalin che! mi' 
tiq'uet lac Yum. 

6 Como lac Yum mi! tyoj isan 
majchical jach mi! p'untyan. 

Mi yaq'uen i ñusan wocol ti 
pejtyelel mu! ba i paye' cha'an i 
yalobilob. 

Cha'ach ts'ijbubil. 

7 Ñusan ti wen che! mi yaq'ueñetla la' 
ñusan wocol Dios cha'an la' tyoj isantyel. 
Como Dios mi' tyoj isañonla che! bajche! 
juntiquil tyatyAl mi! tyoj isan i yalobil. 
Como ma'an alal mach'a ba'an mi' tyoj 
isantyel ti i tyat. 

8 Pero mi ma'ix mi! tyoj isañet bajche! i 
tyAlel mi! tyoj isañonla ti lac pejtyelel, 
tsiquil che! jini, mach yoque yalobiletla. 
Yañach ba la! tyat. 

9 Che! je'el, lac tyat wA! ti mulawil, che! 
ñac ti! tyoj isayonla ti laj q'uele ti ñuc. 
Más tyo yom mi la cac' lac ba cha'an i 
tyoj isañonla lac Tyat am ba ti panchan 
cha'an más wen mi la cajñel wa! ti 
mulawil. 

10 Como che' ñac añon tyo la ti' tyojel lac 
tyat wA! ti mulawil jini ti! tyoj isayonla 
bajche' wen ti yubi ti' pusic'al. Pero Dios 
mi' tyoj isañonla bajche' yom cha'an lac 
wenlel cha'an mi lac wen'an che! bajche! 
ch'ujul Dios. 

11 Melelach, mach poj tijicña mi yubin 
jini chancol ba i yubin i tyoj isantyel. Poj 
ch'ajyem mi yubin. Pero che' tyoj 
isAbilix, ñach'alix i pusic'al. Más tyoj mi 
yajñel. 


Baq'uentic mi lac ñusan lac 
payol ti Dios 


12 Jatyet ch'ajyemet ba la, muq'uet ba la 
ti cabal pensal, xuc'chocon la' pusic'al ti 
Dios cha'an la' cuche' ti wen jini wocol 
chancol ba a ñusan. 

13 Bele' cha'lenla wen ba. Mach a lolon 
pas'en jini max tyo ba yoque xuc'ul ba 
hermañujob i cha'len mach'a tyoj ba i 
cha'libal ame i caye' Dios. Pero 
xuc'chocon la' pusic'al ti Dios. 

14 Bej cha'lenla wersa cha'an mi la' 
wajñel ti ñach'al la' wic'ot ti pejtyelel 
yaño ba. Ajñenla ti i sac isantyel la! 
pusic'al como mach'an mi quejel i q'uel 
lac Yum jini mach'a ba'an sac i pusic'al. 
15 Wen q'uele la' ba cha'an ma'an majch 
mi' lolon ñusan jini wen ba yom ba i 
yaq'ueñonla Dios. Q'uele la' ba ame mi 
tyejchel la' mich'lel ti la' pusic'al mu' ba 
i yaq'ueñob i venenojlel yubil jini yaño' 
ba. 

16 Q'uele la' ba cha'an ma'an majch mi' 
cha'len i tsuculel o mi ma'an mi' q'uel ti 
ñuc Dios, che' bajche' ti' cha'le Esaú. I 
tyalel an cha ba yes mi yaq'uentyel ti i 
tyat cha'an ti caj ascuñal jini Esaú. Pero 
ti' chombe i yijts'in i wentyalel ti 
pejtyelel jini mu! ba quejel i yaq'uentyel 
cha'an ti junsujtyel jach ba i bal i ñac'. 
17 La! wujil isujm che! wi'il tyo yom i 
ch'ame' i yutslel i t'an i tyat i tyalel mi 


yaq'uentyel ascuñal ba ti i tyat. Pero 
aunque ti' cha'le uq'uel Esaú cha'an yom 
i wersa ch'ame! ma'an ti! jac'a i tyat. 
Matix ti mejli i ch'ame' como ma'an 
bajche' ch'ujbi i cha' q'uextyan i t'an i 
tyat. 

18 Como jini tsa' ba la' ch'ujbi mach jinic 
mu! ba lac tyAle! mu! ba laj q'uele'. Mach 
lajal che' bajche' yorojlel ti aq'uentiyob ti 
Dios jini mandar tyac lac yumob ti ñoj 
oniyix. Como ti c'otiyob ya! ti wits mu! ti 
wen lejmel ti c'ajc yic'ot babaq'uen 
ic'jowan bA pañimil yic'ot yoque toñel bA 
ic!. 

19 Como jatyetla ma'an ti la! wubi i t'an 
trompeta yic'ot ma'an ti la! wubi che! ñac 
Dios ti! pejcayob. Jini tsa! bA yubiyob, 
mach cujch jini t'an tyac ti yubiyob. Ti' 
c'ajtiyob ti wocol t'an cha'an ma'an mi 
bej pejcantyelob. 

20 Ti! wen cha'leyob baq'uen che! ñac ti 
yubi bajche' ti xijq'uiyob ti Dios. Mach 
cujch ti yubiyob como Dios ti! xiq'uiyob 
cha'an mi jinic animal ch'ujbi i c'otyel ti 
jini wits. Mi ti c'oti mi quejel i wersa 
tsansantyel ti tyun o mi ti machit. 

21 Cha'an ti caj yoque babaq'uen ti 
yilayob jini wits yic'ot ti pejtyelel tsa! ba 
i yila lac yumob ti ñoj oniyix, jinic tyo 
Moisés je'el ti yala: Wen muc'on ti 
baq'uen. Tsitsilñayon ti baq'uen. Che' ti 
yala Moisés. 

22 Jatyetla, ma'an ba' ba ora ti' 
xiq'uiyetla Dios la' laq'ue' jump'ej wits 
mu' ba ti wen lejmel bajche' ti' xiq'ui i 
cha'len lac yumob ti ñoj oniyix. Pero 
cha'an chancol la' wen ch'ujbiben 
Jesucristo, chancox la' lac' yubil jini wits 
Sión ba i c'aba' ba' mi yajñel jini cuxul 
ba Dios, ya' ti mali lum ya' ti panchan 
Jerusalén ba i c'aba'. Ya'an je'el ñoj 
yonlel cha'an mach ch'ujbi tsicol jini 
ajtroñelob i cha'an Dios ch'oyol ba ti 
panchan. 

23 Ya! chancox la cochel ya! ti panchan 
je'el la quic'ot ti pejtyelel i yalobilob Dios 
ts'ijbubilo' ba i c'aba' ya! ti panchan. Mi 
quejel lac motin laq'ue' Dios jiñach jini 
ñoj ñuc ba ba! mi quejel lac mele' lac ba 
yic'ot ti pejtyelel tsa' ba q'uejliyob ti wen 

ti Dios. Ya! lu! much'quibilob ti! tijicñayel 
i pusic'al cha'an mi! subob i ñuclel Dios. 

24 Yic'ot ya! mi lac laq'ue' Jesús jini la 
cajcotyaya tsa' ba i melbeyonla tsiji' ba 
trato ba t'an yic'ot Dios. Yic'ot ya' mi lac 
laq'ue' yubil jini i ch'ich'el Jesús tsa! ba i 
beque cha'añonla. Ti' beque i ch'ich'el 
Jesús cha'an i ñusAbeñonla lac mul. Ti' 
bejqui i ch'ich'el Abel ti ñoj oniyix pero 
jini tsa! ba i beque ti aq'uenti i xot'e' i 
mul. 

25 Q'uele la' ba cha'an mi la' wen 
ñach'tyan i t'an Dios che! mi! pejcañonla. 
Como mi ma'ix ti mejli i puts'tyan 
xot!mulil jini tsa! ba i ñusabe i t'an che! 
ñac ti subentiyob ti i pi'al ba quixtyañu 
wa' ti mulawil, ¿bajche' ch'ujbi lac 
puts'tyan xot'mulil joñonla ma! wal mi ti 
lac ñusabe i t'an che' ti subentiyonla ti 
jini am ba ti panchan? 

26 Che! ñac ti! pejcA Dios lac yumob ti ñoj 
oniyix cha'an i yaq'ueñob mandar tyac, ti 
nijcayi mulawil ti i t'an. Pero wale Dios ti 
yac'a i t'an. Ti yala: Yamba junyajlel mi 
quejel c nijcan mulawil. Pero mach jinic 
jach mulawil conto yic'ot ti chan je'el ya! 
ba'an uw yic'ot ec! yic'ot q'uin. 

27 Che' ñac ti yala: Yamba junyajlel, 
che'en, yom i yaq'ueñonla lac ña'tyan 
cha'an Dios mi quejel i cha! nijcan ti 
pejtyelel i melbal jini yujil ba nijeayel. 
Jini jach mi quejel i jalejel jini mach ba 
yujil nijeayel. 

28 Jini c'otyajax ba lac lumal chancol ba i 
yaq'ueñonla Dios ya' ti panchan yic'ot, 
mach saj yujil nijcayel. Jin cha'an la! lac 
suben Dios wocox i yala. La' laj q'uel ti 
ñuc. La! lac ch'ujutisan bajche' mi! mulan 
i pusic'al Dios. 

29 Como lac Dios che! bajche' colem c'ajc 
yubil como mi quejel i yaq'ueñob i xot'e! 
i mul majchical jach mach ba wen mi' 
cha'len. 


Bajche' yom mi yajñel hermañujob 
1 3 1 Ma! mi la! wac'tyan la! 
p'untyan la! ba che! bajche'! 
hermañujob ti Cristo. 


2 Mach yom ñajayic ti lac pusic'al cha'an 
yom mi lac pay ochel ti la cotyot ñumel 


jach ba muc'ob ochemo' ba ti' t'an Dios 
ch'oyolo' ba ti ñajt ame i yajtroñelic Dios 
ch'oyolo' ba ti panchan. Como an tsa! bA 
yotsAyob ti yotyot ti ñoj oniyix ajtroñelob 
i cha'an Dios ch'oyol ba ti panchan 
aunque ma'an ti! ña'tyayob. 
3 C'ajtisan jini año! ba ti cachol che! 
bajche' mi ya'ic cachalet yic'otyob yubil. 
C'ajtisan jini chancol ba i wen ñusan 
wocol ame tyal i yorojlel la' waq'uentyel 
la' ñusan lajal ba wocol je'el. 
4La' i lu' ña'tyañob ti pejtyelel 
quixtyañujob cha'an weñach che' an i 
yijñam winic. Yom i yajñelob ti xuc'ul 
jujuntiquil winic yic'ot i bajñel yijñam 
bA. Como Dios mi quejel i yaq'ueñob i 
xot'e' i mul majchical jach mi! cha'len i 
tsuculel yic'ot majchical jach mi' 
pejcAben i yijñam i pi'Al. 
5 Mach yom tyaq'uin jach mi la' bej 
pensalin. Yom ajniquetla ti tijicña che! 
yic'ot cha ba jach an la' cha'an. Como 
Dios ti yala: Ma'ix mi quejel c loq'uel ya' 
ba'añet. Ma'ix mi quejel j cayet. Che' ti 
yala Dios. 
6 Cha'an mi lac ch'ujbin cha'an mi quejel 
i cha'len Dios bajche' mi yale! 
ch'ujbiyach la cAle!: 

Lac Yum jiñach mu! ba i cotyañon. 

Ma'ix mi quejel c bac'ñan cha bA 

yes yom i tyumbeñon ba'ic jach 
bA quixtyañu. 

Cha'ach yom mi la cal ti lac pusic'al. 
7 C'ajtisan jini am ba i ye'tyel ti! t'an 
Dios, jiñob tsa! ba i subeyetla i t'an Dios. 
Yom mi la! pensalin bajche! ti ajniyob ti 
wen wa! ti mulawil. C'ala ti sajtiyob 
ma'an ti yactyayob i ch'ujbin lac Yum. 
Ch'ujbinla Dios je'el lajal bajche' ti' 
ch'ujbiyob. 
8 Ma'an ba' ba ora mi quejel i saj 
q'uextiyel Jesucristo. Junlajalach bajche' 
ac'bi, wale iliyi yic'ot ti bele' ora. 
9 Jin cha'an mach yom mi la! wac! la! ba ti 
sojquel ti caj cha ba jach yes yan tyac ba ti 
chajb ti chajb ba t'an. Pero jini más yom 
ba yi, jiñach cha'an mi xuc'chocontyel lac 
pusic'al ti i p'untyaya Dios. Mach ti 
ch'ujbintyel la! xic'ojel tyac cha'an cha bA 
jach yes mi la! c'uxe!. Como matix i 

cotyAntyel quixtyañu cha'an ti caj mi! 
ch'ujbiñob ili xic'ojel tyac. 

10 Jini curajob ti ñoj oniyix ti! tsansayob 
alaq'uil cha'an tsansabil ba i majtyan 
Dios. Ti aq'uentiyob i c'uxe' i bac'tyal 
alaq'uil jini curajob pero i seño jach 
cha'an cha'ach mi! laq'ue' Dios. Pero 
mach che'ic añonla wale iliyi. Dios ti 
yaq'ueyonla yamba bajche' ch'ujbi lac 
laq'ue' Dios. Jiñach cha'an ti lac Yum 
Jesucristo. Pero cha'an max tyo ti sajti 
Cristo jini curajob ti ñoj oniyix max tyo ti 
mejli i laq'ue' Dios cha'an ti Cristo. 

11 Como che! bajche' i tyAlel ti' cha'leyob 
ti ñoj oniyix jini ñoj ñuc ba cura i cha'an 
ba israelob ti' ch'ama ochel i ch'ich'el 
alaq'uil ya' ti mal Ñoj Ch'ujul ba Ajnibal 
cha'an i majtyan Dios cha'an i ñusantyel 
mulil. Pero ma'an ti aq'uentiyob i c'uxob 
i bac'tyal jini alaq'uil como ti' lu' 
puluyob i bac'tyal ya' ti junxejlel i ti' lum 
Jerusalén ba i c'aba'. Cha'ach ti' puluyob 
como che! bajche! ti! xot'be i mul 
quixtyañujob i wentyalel. 

12 Che! ti tsansanti Jesús je'el ya! ti 
junxejlel i ti' jini lum cha'an mi sac isan 
quixtyañujob ti' bajñel i ch'ich'el Jesús. 
13 Yom mi lac tsaclen majlel lac Yum. 
Yom mi laj cuche! ts'a'q'uelol che! 
bajche' ti' ñusa wocol Jesús cha'an 
chancox la cotsan lac ba yic'ot. 

14 Mach yoque lac lumalic mach'a yujil 
jilel ili mulawil. Pero chancol lac saclan 
lac lumal mu! tyo ba quejel la 
caq'uentyel ya' ti panchan. 

15 Jin cha'an yom mi lac bele' sube' i 
ñuclel Dios yic'ot yom mi lac suben 
wocox i yala cha'an ti Jesucristo. Che' mi 
lac sube' i ñuclel Dios jiñach che! bajche! 
tsansabil ba i majtyan Dios mu! ba i wen 
mulan. Suben tyo la i ñuclel, che' jini. 

16 Mach yom ñajayic ti lac pusic'al lac 
cha'len wen ba yic'ot lac t'ox aq'uen cha 
ba an lac cha'an jini p'ump'uño! bA. 
Como jiñach che! bajche' tsansabil bA i 
majtyan Dios mu! ba i q'uele' ti wen. 


17 Ch'ujbibenla i t'an jini am ba i ye'tyel 
ti' t'an Dios. Cha'lenla bajche' mi' 
xiq'uetla la' cha'len como añach ti' wenta 
i cañatyañetla. Wersa mi quejel i subob 
ti' tyojlel Dios bajche' ti' cha'leyob i 
ye'tyel. Jac'ala bajche' yom cha'an tijicña 
mi' subob i ba ba'an Dios jini am bA 
ye'tyel cha'an mach'an ch'ajyemob. Mach 
cha'anic la' wenlel che' ch'ajyemob como 
tsiquilach ma'an ti la' ch'ujbibeyob jini 
tsa! ba i cantisayetla. 

18 Yom mi la' tyajon lojon ti oración. 
Como cujil lojon isujm ma'an cha bA mi 
yale! lojon c pusic'al. Com lojon cajñel ti 
wen ti cha ba jach mi lojon c cha'len. 

19 Jini ñoj com ba yi, jiñach cha'an mi la! 
tyajon lojon ti oración cha'an mach ñoj 
jal mi lojon c cha! tyalel ya! ba! añetla. 


Saludo tyac 


20 Dios mu! bA i ñAch'chocobeñonla lac 
pusic'al ti tyeche loq'uel lac Yum 
Jesucristo ba'an sajtyemo! ba. Jini 
Jesucristo jiñach ñoj ñuc ba ajcañatya 
tiñame' cha'añonla cha'an ti' beque i 
ch'ich'el cha'an ti' xuc'choco jini trato ba 
t'an. 

21 La' i yaq'ueñetla ti pejtyelel cha bA yes 
jach yom cha'an ch'ujbi la! cha'len 
bajche' yom i pusic'al Dios. Cha'an ti 
Jesucristo la! i c'añonla bajche' yom i 
c'añonla. La' tsictiyic i ñuclel Cristo ti 
bele' ora. Amén. 

22 A wocolic hermañujob, wen 
ñach'tyanla ili t'an como ma'ix on ba t'an 
tic ts'ijbubetla. 

23 Mic subeñetla je'el cha'an tsa'ix loq'ui 
ti cachol la quermañu Timoteo. Mi ma'an 
jal mi julel wa'wa'i mu! tyo lojon c motin 
tyalel c jula' añetla. 

24 Aq'ueñob saludos ti pejtyelel año' ba i 
ye'tyel ya' ba' añetla yic'ot ti pejtyelelob 
ochemo' ba ti' t'an Dios. Mi yaq'ueñetla 
saludos jini ch'oyolo' ba ti Italia. 

25 La! ajnic i yutslel i pusic'al Dios la! 
wic'ot ti la' pejtyelel. Amén. 


JUN TSA! BA I TS'IJBU SANTIAGO 


Santiago mi' ts'ijbuben jini pujquemo' 
ba quixtyañujob 
1 1 Joñon Santiagojon. Ajtoñelon i 
cha'an Dios yic'ot lac Yum 
Jesucristo. Mic chocbeñetla tyAlel saludos 


jini doce mujch'ob i jiñajlelet ba la Israel 
pam pujquemet ba la ti pejtyel mulawil. 


Lac ña'tyabal tyalem ba ti Dios 


2 Quermañujob yom c'ajacña la! woj mi 
la! wubin che! mi la! niq'ui ñusan wocol 
tyac bA. 

3 La' wujilach isujm che! mi la! ñusan 
wocol ti uts'at mi tsictiyel chancox la! 
wen ch'ujbin. Che! jini, mu! tyo mejlel la! 
más cuche! wocol ti uts'at. 

4 Jop'ox la! cuche! wocol ti wen. Che! jini 
mi! p'atyaliyel la! pusic'al. Ch'ujbi la! lu' 
cuche! cha DA yes wocol tyac ba. Mi 
p'atyal la! pusic'al ma'ix cha ba tyo yom 
la' cha'an. 

5 Mi an juntiquil ba' añetla an tyo ba 
yom i ña'tyabal, la' i c'ajtiben Dios. Dios 
mi quej i yaq'uen. Ti yonlel mi quej i 
yaq'uen pejtyel quixtyañu mu! ba i 
c'ajtiben Dios. Ma'ix mi' mimich' aq'uen. 
6 Pero yom i c'ajtiben che' ti jump'ej i 
pusic'al mi' ch'ujbin. Mach yom 
cha'chajp i pensal. Jini cha'chajp ba i 
pensal che! bajche! wits'law ba ja! mu! bA 
i nijcan ic! ti mar como mach'an xuc'ul. 
7 Jini cha'chajp bA i pensal mach yom i 
lolon ña'tyan mi an cha ba yes mi quej i 
yaq'uentyel ti lac Yum. 

8 Mach ch'ujbi ajnic ti xuc'ul jini am bA 
cha'chajp i pensal. 

9 Jini p'ump'un ba hermañu yom 
c'ajacña yoj mi yubin cha'an mi q'uejlel 
ti ñuc ti Dios. 

10 Jini am ba cabal cha ba yes an i 
cha'an yom c'ajacña i yoj mi yubin che! 
mi ju'santyel. Como jini rico ba ñumel 
jach mi ñumel. Jini rico ba che! bajche' i 
nich pimel mu! bA i p'ajtyel. 


11 Che' mi pasel q'uin che' calax mi 
ticwan, mi tyaquin jini pimel. Mi p'ajtyel 
i nich. Mi lajmel i c'otyajlel. Cha'ach je'el 
jini rico ba. Mi sajtyel che' chancol tyo i 
bej oc'an cha ba an i cha'an. 


Ilpusic'lantyel yic'ot i nijcantyel 
ti simaronlel 


12 C'ajacña yoj jini mu! ba i cuche' wocol 
ti wen. Como che' tsa'ix i ñusa ti wen mi 
quej i yaq'uentyel i majtyan. Mi quej i 
q'uejlel ti wen ti Dios. Mi quej i 
yaq'uentyel i cuxtyalel mach'a yujil jilel 
tsa! ba i wa ala Dios. Mi quej i 
yaq'ueñonla laj cuxtyalel mu' ba lac 
p'untyan Dios. 

13 Che! an majch mi' pensalin i niq'ui 
cha'len mach'a wen, mach yom i lolon 
ña'tyan mi Dios mi' nijcaben i pusic'al 
cha'an i cha'len mach'a wen. Como Dios 
mach'an mi' pensalin i cha'len mach'a 
wen. Como Dios mach'an mi' nijcaben i 
pusic'al i niq'ui cha'len quixtyañu mach'a 
wen. 

14 Xiba mi yilpusic'leñonla che' mi' 
nijcabeñonla lac pusic'al lac niq'ui 
cha'len mach'a wen mu! ba lac bajñel 
pensalin yic'ot la com ba ti lac pusic'al. 
15 Ti caj jini mach'a wen mu! ba lac 
mulan lac bajñel pensalin mi yaq'ueñonla 
lac yajlel ti mulil. Che' jini mi lac satjyel 
che! tsa'ix lac yoque cha'le mulil. 

16 P'untyabilet ba la quermañujob, mach 
la! lotin la! bA. 

17 Pejtyel cha ba wen, pejtyel ts'acal bA 
mu! ba la caq'uentyel lu! tyAlem ti Dios 
ya! ti panchan. Jini ti yac'a c'ajc tyac am 
ba ti panchan. Mach'an mi ts'in 
q'uextyayel Dios. Mach sajlic an i yaxñal 
como mach'an mi q'uextyayel. 

18 Tsa'ix i yac'onla laj cuxtyalel mach'a 
yujil jilel cha'an ti jini yoque melel bA 
t'an cha'an cha'ach yom Dios. Tsa'ix i 
cotyayonla cha'an lajalonla che' bajche' 
ñaxan ba i wut cha ba tyac ti ñaxan ba ti 

c'an'a. Jini tsa! ba ñaxan ac'a i wut tyac 
ti aq'uenti cha'an i majtyan Dios ti ñoj 
oniyix loq'uem ti pejtyel jini tsa' ba i 
yac'a Dios. 


Yoque wen ba i ch'ujbintyel Dios 


19 Jin cha'an p'untyabilet ba la 
hermañujob, jujuntiquiletla yom ora mi 
la' ñach'tyan pero mach yom mi la' wa' 
jaq'ue'. Mach yom mi la' wa' mich'an. 

20 Como jini mich' ba quixtyañu ma! mi' 
cha'len mu! ba i mulan Dios. 

21 CAyAxla pejtyel mach'a wen ba la! 
pensal yic'ot mu' ba la' niq'ui cha'len 
como yonlel jini mach'a wen. Ch'ujbin ti' 
pec'lel la' pusic'al jini t'an tsa' ba pajq'ui 
yubil ti la! pusic'al. Añach i p'atyalel jini 
t'an cha'an i cotyañonla. 

22 Ch'ujbinla jini mu' ba i subeñetla Dios 
ti' t'an. Mach cha'anic jach mi la' lolon 
ñach'tyan. Muc! jach la! lo'lon la! ba 
yubil che! muc! jach la! ñach'tyan. 

23 Jini muc! jach bA i yubin pero mach'an 
mi! ch'ujbin lajalach bajche' quixtyañu 
mu' ba i q'uel i ba ti espejo. 

24 Mi' q'uel i ba bajche' yilal. Mi majlel. 
Ora mi ñajayel i cha'an bajche' yilal i 
yaxñal. 

25 Mi mach'an mi ñajayel i cha'an tsa' ba 
yubi pero mi ti' jac'a jini wen ba xic'ojel 
mu' ba i colonla, mi chancol i yoque 
ch'ujbin, tijicña mi quej i yajñel. 

26 Mi an majch mi lolon al chancox i wen 
ch'ujbin ti' pusic'al, pero mach yujil i 
tic'ol i yac' chancol jach i lotin i ba. 
Ma'ix i c'ajnibal bajche' mi' ch'ujbin. 

27 Che' mi laj cotyan meba' alp'eñalob 
yic'ot meba' x'ixicob che! an i wocol 
jiñach yoque wen ba i ch'ujutisantyel 
Dios ti' wut Dios lac Tyat. Yic'ot che' 
mach'anix mi la cotsan lac mul ti jini 
mach'a wen tyac i cha'an ba mulawil. 


Junlajal uts yom mi laj q'uel quixtyañu 
2 1 Quermañujob, jatyetla mu! ba la! 
ch'ujbin lac Yum Jesucristo am bA i 
ñuclel yom junlajal lu! uts mi la! q'uele'. 

2 C'o'ojlach ti ochi ba! much'quilbiletla 


juntiquil am ba sortija ti! c'ab melel ba ti 
oro. [Sortija yom i yale' mapc'a'.] Lapal i 


cha'an wen ba i pislel. C'o'ojlach ti ochi 
je'el juntiquil p'ump'un ba lapal ba i 
cha'an tsucul ba i pislel. 

3 C'o'ojlach ti la! sube! am ba wen bA i 
pislel: Buchi' wa'i ti wen ba buchlibal, 
che'etla. Pero jini p'ump'un ba mi la! 
suben: Wa'i wa'i o buchi' wa! ti lum, 
che'etla. 

4 Mach junlajal chancol la' q'uelob ti uts. 
Che' bajche' melojel muq'uetla yubil 
cha'an ti mach'a wen ba la! pensal che! 
ma'an junlajal mi la! q'uel ti uts la! 
pi'alob. 

S P'untyabilet ba la hermañujob, ubinla: 
Dios ti yajca jini p'ump'un DA wa! ti 
mulawil cha'an mi yochel ti rico yubil 
che! mi! wen ch'ujbin ti! pusic'al. Ti yajcA 
je'el cha'an mi yaq'uentyel i yochel ba! 
mi' cha'len yumal Dios. Tsa'ix i wa ala 
Dios mi quej i yaq'ueñonla mu! ba lac 
p'untyan Dios. 

6 Pero chancox la! wac' ti quisnil jini 
p'ump'uño! bA. ¿Mach'a jinic ricojo! bA 
mu! ba i tyac'lañetla mu! ba i payetla 
ba'an jini am ba i ye'tyel? ¿Chucoch ma' 
más q'uel ti wen che' jini? 

7 ¿Mach ba jinic jini ricojo' ba mu' ba i 
contrajin i t'an Cristo yom ba q'uejlel ti 
ñuc? Pero mi la' pejcantyel ti i cha'año' 
ba Cristo. 

8 Weñach mi la! cha'len che! mi la! yoque 
jac' jini más ñuc ba mandar am ba ti 
Ts'ijbubil ba i T'an Dios mu! ba yale!: 
P'untyan a pi'alob che' bajche' ma' bajñel 
p'untyan a ba, che'en. 

9 Pero mi mach junlajal mi la' q'uel 
chancol la' wotsan la' mul. Mi la' wajlel 
ti xmulil cha'an ti mandar Dios. 

10 Como mi an juntiquil mu! ba i lu' jac' 
pejtyel jini mandar, pero mi ti! ñusA 
jump'ej mi yajlel ti xmulil. Como lajalach 
che' bajche' ti' lu' ñusa ti pejtyel i 
mandar, Dios. 

11 Jini jach ba Dios tsa' ba yala: Mach a 
cha'len a tsuculel, ti yala je'el: Mach a 
cha'len tsansa, che'en. Che' jini mi mach'an 
mi' cha'len i tsuculel, pero mi' cha'len 
tsansa tsa'ix i ñusabe i mandar Dios. 

12 Yom mi la' cha'len wen ba t'an. Yom 
mi la' wajñel ti wen. Como mi quej lac 

mel lac ba cha'an ti mandar. Jiñach jini 
mandar mu! ba i colonla. 

13 Dios ma'ix mi quej i p'untyañob ti 
yorojlel melojel jini mach'a ba'an ti' 
p'untyayob yaño' ba. Pero jini tsa' ba i 
p'untyayob yaño' ba mi quej i ganarin ti 
yorojlel melojel. 


Weñach lac cha'libal che' mi lac 
ch'ujbin Dios 


14 Quermañujob, ma'ix i c'ajnibal mi an 
majch mi yale!: Mic ch'ujbin tic pusic'al, 
che'en, pero mach'an cha bA wen mi' 
cha'len. Ma'an mi cotyantyel che' mi 
lolon al mi' ch'ujbin Dios che' ma'ix mi' 
yoque ch'ujbin Dios ti' pusic'al. 

15 La' lac poj al an juntiquil hermano mi 
hermana mach ba jasal i pislel i we'el i 
yuch'el cha'an ti jujump'ej q'uin. 

16 La' lac poj al an juntiquiletla mi la' 
wale!: Cucu, q'uelex a bijlel. Wen moso a 
ba. Wen cha'len uch'el, che'et. Pero mi 
mach'an cha ba yes ti a waq'ue, lolon 
jachix ti a wala. 

17 Cha'ach je'el mi chancol la cale' mi lac 
ch'ujbin Dios ti lac pusic'al, pero mi 
mach'anix tsiquil ti lac melbal lolon 
jachix che' jini. 

18 Pero mi an juntiquil mu! ba yale': Ma! 
ch'ujbin Dios ti a pusic'al, che'et. Joñon 
mic cha'len wen bA, che!en. Pas'eñon 
bajche! ma! ch'ujbin Dios che! ma'ix ma! 
cha'len wen bA. Joñon mic pas'eñet mic 
ch'ujbin Dios tic pusic'al cha'an ti wen DA 
mic cha'len, che'en. 

19 Chancox a ña'tyan an jach juntiquil 
Dios. Weñach ma' ña'tyan. Jinic tyo 
xibajob je'el mi' ña'tyan an Dios. 
Tsitsiñayob ti baq'uen. 

20 Jatyet mach'anix ma! ña'tyan mi 
chancol lac lolon ale' mi lac ch'ujbin Dios 
ti lac pusic'al pero mi mach'an tsiquil wen 
ba lac melbal lolom jach mi la cal che' jini. 
21 Dios ti' q'uele ti tyoj lac yum ti ñoj 
oniyix Abraham b1 i c'aba' cha'an ti jini 
tsa' ba i cha'le. Abraham ti yaq'ue Dios i 
yalobil Isaac ba i c'aba' cha'an tsansabil 
ba i majtyan yubil. 

22 Q'uele awilan, ti tsictiyi Abraham ti' 
wen ch'ujbi ti! pusic'al cha'an ti jini tsa' 


ba i cha'le. Ts'acal bajche! ti yala 
melelach i t'an Dios como ti tsictiyi che! 
ñac ti' jac'be i t'an. 

23 Che' jini ti ts'actiyi jini ts'ijbubil ba ti' 
t'an Dios mu! ba yAle!: Abraham ti' 
ch'ujbi Dios ti' pusic'al. Jasal ti yubi Dios 
cha'an i q'uel ti tyoj Abraham. Abraham 
ti pejcAnti ti i pi'A] Dios. 

24 Wale q'uele awilan, Dios mi' q'uel ti 
tyoj quixtyañu cha'an ti jini mu! ba i 
cha'len, mach cha'anic jach mi yale! 
melelach i t'an Dios. 

25 Cha'ach ti ujti yic'ot juntiquil 'ixic 
Rahab ba i c'aba' tsa! ba cabal cha'le i 
tsuculel che' ñac ti' choño i ba, pero ti' 
cotyayob jini ajq'uel pañimilob che! ñac 
ti' paya ochel ti c'aj oj yic'ot ti! cha! 
pas'eyob yamba bij cha'an mi sujtyelob. 
Dios ti' q'uele ti tyoj cha'an ti' cotyayob i 
cha'año' ba Dios. 

26 Ma'ix i c'ajnibal lac bac'tyal mi 
loq'uemix lac ch'ujlel. Cha'ach je'el ma'ix 
i c'ajnibal mi lac lolon al melelach i t'an 
Dios che' ma'ix mi lac yoque ch'ujbin ti 
lac pusic'al che' ma'ix tsiquil wen ba lac 
cha'libal. 


La cac' 


1 Quermañujob, mach yom cabaletla 
mi la! wotsan la! ba ti ajcantisajob. 
Como la! wujilach más tsats mi quej i 
melonla Dios ti! yorojlel melojel 
ajcantisajon ba la mi an lac mul. 
2 Ti lac pejtyelel mi la cotsan cabal lac 
mul. Jini mach'a ba'an mi saj otsan i mul 
ba winic cha'an ti' t'an, ts'acalach i 
wenlel jini quixtyañu. Yujilach i tic'ol 
pejtyel i pusic'al che! jini. 
3 Che' mi la cotsan i tsucu tyaq'uinlel i 
yej jini caballo cha'an mi tyoj isantyel 
majlel ba' la com majlel chancol lac 
nijcan majlel pejtyel i bac'tyal che' jini. 
4 Q'uelela awilan jini barco. Aunque wen 
colem aunque mi nijcayel ti p'atyal ba ic! 
pero jini ajnijca barcojob mi! choc majlel 
ba'ical yom cha'an ti saj jach ba i 
nijcAjib. 
5 Cha'ach mi yujtyel yic'ot la cac! je'el. I 
saj jach am ba ti lac bac'tyal. Pero cabal 
cha ba mi' tyech la cac'. Colem ba 

matye'el mi jilel cha'an ti i saj jach bA 
c'ajc. 

6 C'ajcach yubil la cac'. Ts'abal yubil ti 
c'ajc che! bajche ti infierno mach'a ba'an 
mi saj yajpel cha'an tyalem ba'an xiba 
jini mach'a wen mu! ba i yAle!. Yoque 
simaron la cac' chucul ba ti lac bac'tyal. 
Jin cha'an mi' lu' xaxan lac bac'tyal yubil 
cha'an simaroniyiconla. Mi' tyechbeñoñla 
lac simaronlel c'ala che' alalon tyo la 
c'ala che' ñoxonixla. 

7 Quixtyañu ch'ujbi i yuts isan pejtyel 
cha ba tyac ti animal. Ch'ujbi i yuts isan 
simaron ba animal yic'ot xma'tye'mut 
yic'ot lucum tyac yic'ot animal am ba ti 
ja'. Tsa'ix i yuts isA. 

8 Pero mach'an quixtyañu ch'ujbi ba yuts 
isan la cac!. Jiñach simaron ba mach'a 
ba'an mi yac' i ba ti uts isantyel. But'ulix 
ti veneno yubil. 

9 Ti mismo jini jach ba la cac! mi lac sub 
i ñuclel Dios lac Tyat yic'ot mi la 
ch'aque! lac pi'Alob, Dios ba ti! mele je'el 
che! bajche' an Dios. 

10 Ti jin jach ba la cac! mi laj c'añe' lac 
sub i ñuclel Dios mi lac ch'aque' lac 
pi'alob. Quermañujob mach yom lac 
cha'len che' bajche' jini. 

11 ¿Mejl ba i loq'uel sumuc ba ja' yic'ot 
mach'a sumuc ti jump'ej jach i pasib ja'? 
Mach mejl. 

12 Quermañujob, ¿mejl ba i yac' aceituna 
ba i wut jini higuera ba tye'? ¿Mejl ba i 
yac' i wut higo ti yaq'uil ts'ujsub? Mach 
mejl. Cha'ach je'el mach loc' sumuc ba 
yic'ot mach'a sumuc ba ja! ti jump'ej jach 
ba i pasib ja'. 


Jini yoque wen ba lac ña'tyabal 


13 Mi an juntiquil ba' añetla wen am ba i 
ña'tyabal, wen niq'ui yujil ba, la! i 
tsictisan ti wen ba i cha'libal. Mach'an mi 
chan isan i ba jini am ba wen ba i 
ña'tyabal. 

14 Pero mi chancol jach la' ts'a'q'uel che' 
an cha bA an i cha'an yamba la! pi'al, mi 
muc! jach la! mel cha ba yom la! bajñel 
pusic'al, mach yom la' lolon q'uel la' ba 
ti ñuc che' bajche' mi an cabal la' 


ña'tyabal. Como muq'uet jach la ti lot. 
Mach melelic. 

15 Como jini lac pensal che' bajche' jini, 
mach tyalemic ti Dios. Tyalem jach ti ili 
mulawil. I cha'an jach quixtyañu yic'ot i 
cha'an xiba. 

16 Como ba'ical an ts'a'q'uelol cha'an cha 
ba an i cha'an i pi'alob yic'ot i melol cha 
ba yes bajñel yom i pusic'al mach 
ñach'alic ya'i. Ya'an pejtyel mach'a wen. 
17 Pero jini tyalem ba i ña'tyabal ti Dios 
sac mi yajñelob. Che! jini ñach'al mi 
yajñelob. Utsob. Ch'ujbi i pejcantyel ti 
wen. Mi' p'untyañob i pi'alob. Mi' melob 
cha ba wen. Mach'an cha'chajp i pensal. 
Mach'an mi' lolon pas i ba ti wen. 

18 Jini chancol ba i yajñel ti ñach'al 
chancox i cotyan i yajñel ti ñach'tyalel 
yaño' ba. Mi quej i yajñelob ti wen. 


I mulantyel am ba ti mulawil 


1 ¿Baqui tyalem contrajiya yic'ot la' 

wal'en la! bA am ba ti la! tyojlel? 
Tyalem ti i mulantyel mach'a wen mu! 
ba i contrajin i mulantyel wen ba ti la' 
pusic'al. 
2 An cha ba la! wom. Che! jini mi la! 
cha'len tsansa che! mach'an mi la! 
waq'uentyel. Mi la! contrajin la! ba. Mi 
la! cha'len periyal che! an cha bA mi la! 
ts'a'q'uel che! mach'an mi la! 
waq'uentyel. Mach'an mi la! waq'uentyel 
jini mu! ba la! mulan como mach'an mi 
la! c'ajtiben Dios. 
3 Che! mi la! c'ajtiben, mach'an mi la! 
waq'uentyel como mach wen i c'ajnibal 
mi la! c'ajtiben. Como la! wom jach la! 
c'añe' cha'an cha ba jach mi! bajñel 
mulan la' pusic'al. 
4 Quixtyañujob, mach xuc'uleticla. 
¿Mach'a ba'an mi la' ña'tyan jini mu' ba i 
tsaclen mu! ba i mulan i cha'an jach bA 
mulawil mach i cha'anic Dios jini 
quixtyañu che' jini? Majchical jach yom 
ba i tsaclen mu' ba i mulañob jini i 
cha'an jach ba mulawil, mi yochel ti' 
contra Dios. 
5 Mach lolomic jach mi yal Ts'ijbubil ba i 
T'an Dios: Jini Ch'ujul ba i Ch'ujlel tsa' 
ba i yaq'ueyonla Dios cha'an mi yajñel ti 

joñonla, i bajñel yom i yajñel ti lac 
pusic'al como mi' p'untyañonla, che'en. 
6 Pero más tyo mi' cotyañonla Dios ti 
yutslel. Mi yal Ts'ijbubil ba i T'an Dios: 
Dios mi' contrajin jini mu' ba i chan isan 
i bA pero mi' cotyan ti yutslel jini mu! bA 
i ju'san i pusic'al, che'en. 

7 Ac'a la' ba ti Dios. Pasa la! ba ti! contra 
xiba. Che' jini mi quej i puts'tyañetla. 

8 Yom la' lac' Dios. Dios mi' laq'uetla 
je'el. Xmulilet ba la, cayax la' mul cha'an 
sac aquetla. Jatyetla la! wom ba la! 
p'untyan Dios che' chancol tyo la' mulan 
jini mach'a wen ba i cha'an jach ba 
mulawil, sac isan la' pusic'al. 

9 Yom ch'ajyemetla. Cha'lenla uq'uel. 
Q'uextyan la! tse'ñal cha'an uq'uiquetla. 
Q'uextyan la! tijicñAyel cha'an 
ch'ajyemeticla. 

10 Peq'uisan la! ba ti! tyojlel lac Yum. Jini 
mi quej i yaq'ueñetla la' ñuclel. 


Che' mi lac mel lac pi'al 


11 Hermañujob, mach yom mi la! tyaje! 
la' ba ti mach'a wen ba t'an. Jini mu' ba i 
tyaje! ti t'an juntiquil hermañu o jini mu! 
ba i lolon jop'ben i mul i pi'al mi' tyaj ti 
mach'a wen ba t'an i mandar Dios yubil. 
Aunque jatyet ma' jac'ben i mandar Dios 
i wentyAlel chancol jach a waq'uen i mel 
i ba i mandar Dios. Che! bajche' ñuc a 
we'tyel ma! lolon cuy a bA. 

12 An juntiquil jach tsa! ba i yac'a jini 
mandar. Jiñach jini am ba ye'tyel. Jiñach 
ch'ujbi ba i cotyañet, ch'ujbi ba i jisañet. 
Jixcu jatyet, ¿chuquiyeset cha'an a mel a 
pi'a]? 


Mach la cujil cha ba mi yujtyel ijc'al 


13 Wale ubin iliyi, jatyetla mu' ba la' wa 
al: Wale iliyi mi ijc'Al mi quej lac majlel 
ya'i o ba'ical ba lum. Ya'ach mi lac ñusan 
jump'ej jab ti mañoñel, ti choñoñel, ti 
ganar tyaq'uin, che'etla. 

14 Mach'an majch yujil isujm cha ba mi 
quej yujtyel ijc'al. ¿Pero chuquiyes jini 
laj cuxtyalel? Lajalach bajche' tyocal mu' 
ba i poj tsictiyel. Mi cha' sac lajmel. 

15 Jiñach yom ba la! wale!: Mi cha'ach 
yom lac Yum mi la cajñel ya'i. Mi lac 


cha'len iliyi mi ix'ayi, che'etla. 

16 Pero jatyetla wersa mi la! chan isan la! 
ba ti la! t'an. Pejtyel jini i chan 
isantyelach la' ba jiñach mach'a wen. 

17 Jini yujil ba isujm bajche' yom i 
cha'len wen ba pero mach'an mi' cha'len, 


mi yotsan i mul. 

1 Ubinla ricojet ba la. Cha'lenla 
5 uq'uel. Cha'lenla oñel cha'an ti caj 
jini wocol mu! ba quej la! ubin. 
2 Cha ba an la' cha'an chancox ti 
pac'mal. Jini wen ba la! pislel chancox i 
jilel ti' joch'il. 
3 La' tyaq'uin chancox ti tya'iyel. I tya'il 
mi yAc! ti tsictiyel la! mul. Jin cha'an la! 
bac'tyal mi quej yilan wocol che! bajche' 
chancol i pulel ti c'ajc. Tsa'ix la! woq'uisA 
la' ricojlel ti ili cojix ba q'uin majlel. 
4 Jini la' wajtroñel mach'a ba'an ts'acal ti 
la! waq'ue i tyojol ti la! cholel mi yal'etla 
yubil. Lac Yum ba i Yum ba cabalob 
tsa'ix i yubi i t'an jini xc'ajbalob che! ñac 
ti yal'ayetla. 
S Tsa'ix ajniyetla ti cha bA yes jach mi la! 
mulan yic'ot cha ba yes jach la! wom la! 
cha'len wa! ti mulawil. Jatyetla, tsa'ix 
jujp'iyetla yubil bajche' animal. Wale 
chancox i laq'ue' i yorojlel la' 
tsansantyel. 
6 Tsa'ix la! lolon aq'ue i xot' i mul jini 
mach'a ba'an i mul. Tsa'ix la! tsansa. 
Mach'an ti' jop'o i cotyañob i ba. 


Cha'an ricojob 


Bajche' mi laj cuch wocol yic'ot oración 


7 Jin cha'an hermañujob, wen pijtyanla 
ti' ñach'tyalel la' pusic'al c'ala jintyo mi 
tyalel lac Yum. Che! bajche' jini mu! ba ti 
toñel ti i cholel mi' wen pijtyan i wut i 
pac'ab ti' ñach'tyalel i pusic'al. Mi' 
pijtyan ja'al cha'an i pac'. Mi cha' pijtyan 
yamba ja'al cha'an colic i pac'. Wi'il tyo 
mi quej i c'ajben i wut ñuc ba i c'ajnibal. 
8 Wen pijtyanla ti! ñach'tyalel la! pusic'al 
je'el. Xuc'chocon la' pusic'al como ma'ix 
jal mach tyal lac Yum. 

9 Hermañujob, mach yom la! tyaj la! ba ti 
mach'a wen ba t'an cha'an mach'an mi 
quej la' mel la' ba. Diosach jini Juez. 

Añach ti ti! otyot yubil como i yorojlelix 
melojel. 

10 Quermañujob, tsaclen bajche! ti' 
yilayob wocol, bajche' ti cuchuyob wocol 
ti uts'at jini tsa! ba i xiq'ui i yale' Dios ti 
ñoj oniyix. Ti! cha'leyob t'an cha'an lac 
Yum ti! majñabeyob i ti'. 

11 Mi la! ña'tyan c'ajacña i yoj jini mu! bA 
i cuche' i wocol ti wen. Tsa'ix la' wubi 
bajche' ti' cuchu wocol ti uts'at jini winic 
Job bA i c'aba'. La! wujilach bajche' ti' 
cha! wen cotyA lac Yum jini Job che! 
ujtyemix i wocol. Mi' wen p'untyañonla 
lac Yum. 

12 Quermañujob, mach yom mi la! saj 
ale!: Melelach mi! q'uelon Dios, che'et. 
Mach yom mi la! tyaj ti t'an Dios mi 
mulawilic cha'an la! wa'chocon la! t'an. 
Mach yom la! wale! melelach mi yilañon 
ti chabayic jach yes ba yamba t'an tyac. 
Che! mi la! wal: Cha'achi, cha'achi, 
che'etla. Che' mi la' wal: Mach che'iqui, 
mach che'iqui, che'etla. Yom cha'ach mi 
la' wal cha'an machic ba'an mi 
yaq'ueñetla la! xot' la! mul Dios. 

13 Mi an juntiquiletla am ba i wocol, yom 
i cha'len oración. Mi an majch c'ajacña i 
yoj yom i c'aye' i ñuclel Dios. 

14 Mi an majch c'am, yom i paye! 


ancianojob mu! ba i cañatyan ochemo! bA 
ti' t'an Dios cha'an i melben oración. Mi 
yulben aceite jini c'am bA che! mi! c'añob 
i p'atyalel lac Yum. 

15 Che' mi' ch'ujbin che' muc'ob ti 
oración mi quej i cotyantyel jini 
xc'am'an. Lac Yum mi quej i tyejch isan. 
Mi ti' cha'le mulil mi quej i ñusabentyel. 
16 Jin cha'an c'ajtiben la! ba cha'an mi la! 
ñusaben la' ba la' mul che' an la' mul. 
Tyaja la' ba ti oración cha'an 
lajmisantiquetla. P'atyal i yoración tyoj 
ba winic tsa! ba i cha'le ti jump'ej i 
pusic'al. 

17 Elías tsa' ba i xiq'ui i yale' Dios 
winicach je'el. Lajal bajche'onla. Che' 
ñac ti! c'ajtibe Dios ti oración cha'an 
mach ñumic ja'al, ti lajmi ja'al ti mulawil 
uxp'ej jab tyalel i xiñil jabil. Mach'an ti 
saj ñumi ja'al. 

18 Ti wi'il che' ñac ti' cha' c'ajtibe Dios ti 
cha' ñumi ja'al. Ti' cha' cha'leyob c'ajbal. 
19 Quermañujob, mi an juntiquiletla mi ti 
la' caya jini melel ba t'an, yamba yom i 
cha' payetla tyalel. 

20 Ña'tyanla jini mu' ba i cha! sutquin 
xmulil ti tyoj ba bij, mi! cotyan jini xmulil 
cha'an i tyaj i cuxtyalel mach'a yujil jilel. 
Mi quej i ñusabentyel cabal i mul. 


ÑAXAN BA JUN TSA' BA I TS'IJBU PEDRO 


Jun cha'an jini pam pujquemo' bA 
ochemo' ba ti' t'an Dios 


1 1 Joñon Pedrojon. Yajcabilon bA 
ajsubt'an ñumel i cha'an ba 
Jesucristo. Mic ts'ijbubeñetla 
pujquemetla ti chumtyal ti yamba 
pañimil tyac Ponto, Galacia, Capadocia, 
Asia yic'ot Bitinia mach'a yoque la! 
lumalic. 
2 Dios lac Tyat ti yajcayetla cha'an mila! 
ch'ujbin che! bajche' ti' wa ña'tya c'ala ti 
ñoj oniyix. Cha'an ti Ch'ujul ba i Ch'ujlel ti 
yajcayetla cha'an mila! wajñel ti i 
cha'añetla cha'an mi la' ch'ujbiben i t'an 
yic'ot cha'an mi la' sac isantyel tii ch'ich'el 
Jesucristo. La' bej oq'uisabentiquetla i 
yutslel yic'ot i ñach'tyalel la' pusic'al ti lac 
Yum Jesucristo. 


Jini mu' ba lac bej pijtyan 


3 La' lac sube' i ñuclel Dios i tyat lac Yum 
Jesucristo. Cha'an ti! cabal p'untyayonla ti 
yaq'ueyonla lac cha! ch'oc an yubil cha'an 
ti cha' tyejchi loq'uel Jesucristo ba'an 
sajtyemo' ba. Jiñach mi yaq'ueñonla lac 
pijtyan cha'an mi quej i tyejchonla 
loq'uel ba'an sajtyemo' ba je'el. 

4 Dios mi quej i yaq'ueñetla jini ñoj wen 
ba wa lotyol ba yic'ot ti panchan. Mach 
ch'ujbi i jisantyel. Mach ch'ujbi i 
bibi'santyel. Mach ch'ujbi i tsuculiyel 
che! bajche' i nich pimel. 

5 Cha'an chancol la! ch'ujbin Dios mi' 
cañatyañetla cha'an ti i p'atyalel c'ala 
jintyo mi ts'actiyel la' cotyantyel am ba 
la! cha'an wale. Jiñach ya! ba wA 
chajpabil mu! ba quej i yaq'ueñetla ti jini 
cojix ba q'uin. 

6 Jin cha'an wen c'ajacña la! woj mi la! 
wubin aunque wersa mi la' poj ñusan ti 
chajp ti chajp la' wocol wale iliyi. 

7 Ti la' wilpusic'lentyel ti wocol mu' ba 
la' cuche' ti wen mi tsictiyel mi xuc'ulach 
mi la' ch'ujbin che' bajche' mi tsictiyel 


mi yoq'ue orojach jini oro che' mi 
ticwisantyel ti c'ajc. Pero oro mi quejel i 
jilel. Más c'Ajnibal che' xuc'ul mi la! 
ch'ujbin bajche' i c'ajnibal oro. Che! 
tsa'ix tsictiyi mi xuc'ulach mi la! ch'ujbin 
mi quej i sujbel weñach ti la! ch'ujbi. Mi 
quej la waq'uentyel la! ñuclel yic'ot mi 
quej la! q'uejlel ti ñuc che! mi tsictiyel 
Jesucristo. 

8 Aunque max tyo ti la! wilA Jesucristo ti 
la! wut, pero mi la! p'untyan. Mi la! 
ch'ujbin aunque mach'an mi la! wilan. 
Pero mach ch'ujbi la cal bajche' c'amel i 
tijicñayel la! pusic'al cha'an ti la! ch'ujbi 
Jesucristo. 

9 Ñoj c'ajacña la! woj mi la! wubin che! 
chancox i ts'actisantyel majlel la! 
cotyantyel cha'an ti la' ch'ujbi. 

10 Ti ñoj oniyix jini tsa! ba i xiq'ui yale! 
Dios ti' bej jop'o i ña'tyan i sujmlel 
cha'an laj cotyantyel. Ti' wa subeyob i ba 
cha'an la' cotyantyel mu' ba i 
yaq'ueñetla Dios ti i yutslel. 

11 Jini Ch'ujul ba i Ch'ujlel Cristo ti 
yaq'ueyob i wa ña'tyan jini tsa! ba i 
xiq'ui i yale' Dios cha'an mi quej i ñusan 
wocol jini yajcabil ba i cha'an Dios. Ti! 
wA ña'tyayob cha'an i ñuclel jini yajcAbil 
ba mu' ba quej i tsicityel ti wi'il tyo. Ti' 
c'ambentiyob i ti', pero ti' jop'oyob i 
ña'tyan majchqui jini mu! ba quej i ñusan 
wocol yic'ot baqui ba ora mi quej i 
yujtyel jini tsa' ba wa pas'entiyob cha'an 
ti jini Ch'ujul ba i Ch'ujlel. 

12 Pero Dios ti yaq'ueyob i ña'tyan jini 
tsa' ba i xiq'ui i yale' Dios cha'an mach i 
bajñel i cha'añobic jini t'an tsa! ba wA 
alayob. Pero ti wi'il tyo joñonla mi quej 
lac ña'tyan. Wale jiñach jini t'an cha'an 
laj cotyantyel chancol ba la' subentyel ti 
jini tsa' ba i cha'leyob subt'an cha'an ti' 
p'AtyAlel Ch'ujul ba i Ch'ujlel Dios tsa! ba 
chojqui tyalel ti panchan. Jini ajtroñelob 
i cha'an Dios ch'oyolob ti panchan wersa 
yom i ch'am'eñob i sujmlel je'el. 


399 


1 PEDRO 


400 





Dios yom i payonla la cajñel ti ch'ujul 


13 Jin cha'an wen ña'tyanla cha ba mi 
quej la! cha'len. Ajñenla ti xuc'ul. Wen 
pijtyanla mu! bA i yaq'ueñetla Dios ti i 
yutslel ya! ba mi tsictiyel Jesucristo. 

14 Yom ajniquetla che! bajche' yalobilob 
mu! ba i wen jac' t'an. Mach yom mi la! 
bele' mele' cha ba ti bajñel mula i cha'len 
la' pusic'al che' max tyo ti la' caña Dios. 

15 Pero yom mi la' wajñel ti ch'ujul ti 
pejtyelel la! cha'libal como ch'ujul Dios 
tsa! bA i pAyayetla. 

16 Jini Ts'ijbubil ba i T'an Dios mi yal: 
Ajñenla ti ch'ujul como ch'ujulon, che'en. 
17 Mi chancol la' wal ti la' tyat Dios mu' 
ba quej i melonla ti junlajal yom mi la! 
bej bac'ñan Dios che! wA! tyo añetla wa' 
ti mulawil. 

18 Como Dios ti! mAñayetla loq'uel ti jini 
mach'a wen ya' ba' ti ajniyetla ti yamba 
ora che! bajche! ti la! caña la! wajñel ti 
la! yumob ti oniyix. Wen la! wujil isujm 
mach mambileticla cha'an ti jini mu! ba i 
jilel che! bajche! mi ti oro o mi ti sasac 
ba tyaq'uin. 

19 Pero mambiletla cha'an ti ñoj wen ba i 
ch'ich'el Cristo tsa! ba yac'a i ba ti sajtyel 
che! bajche' juncojt tiñame' ñoj ts'acal 
ba, mach'a ba'an i c'am'an, mach'a ba'an 
i lojwel. 

20 Ti wa ña'tyanti che' max tyo ti mejli ili 
mulawil cha'an Cristo mi quej i yac' i bA 
cha'an laj cotyantyel. Pero ti tyali ti ili 
wililix ba q'uin cha'an lac wenlel. 

21 Mi la' ch'ujbin Dios cha'an ti Cristo 
tsa! ba i tyejchisa loq'uel ba'an sajtyemo! 
ba. Tsa'ix i yaq'ue Cristo i ñuclel. Jin 
cha'an tsa'ix la' ch'ujbi Dios. Mi la' 
pijtyan mu' ba i yaq'ueñonla Dios. 

22 Wale iliyi cha'an ti la' ch'ujbibe jini 
melel ba t'an cha'an ti jini Ch'ujul ba i 
Ch'ujlel Dios tsa'ix sac isanti la! pusic'al 
cha'an mi la' yoque p'untyan hermañujob 
ti melel ba p'untyaya. Yom mi la' wen 
p'untyan la' ba ti pejtyelel la' pusic'al 
yic'ot ti pejtyelel la' p'atyalel. 

23 Tsa'ix cha' ch'oc'ayetla yubil. Mach'an 
ti cha' ch'oc'ayetla cha'an ti la' tyat la' 
ña' mu! ba i sajtyel. Pero ti cha' 


ch'oc'ayetla cha'an ti cuxul ba i t'an 
Dios. Jini t'an mi yajñel ti bele' ora. 
24 Como jini Ts'ijbubuil ba i T'an Dios mi 
yale!: 
Pejtyelel quixtyañujob lajal jach 
bajche' pimel. 
I ñuclel quixtyañujob lajal bajche' i 
ñuclel i nich pimel. 
Mi tyaquin jini pimel. Mi p'ajtyel i 
nich. 
25Pero i t'an lac Yum mi yajñel ti 
bele' ora. 
Che! mi yale! ti Ts'ijbubil ba i T'an Dios. 
Jiñach jini t'an cha'an laj cotyantyel 
tsa'ix ba subentiyetla. 
2 1 Jin cha'an cayala ti pejtyelel la' 
simaronlel, ti pejtyelel la' lot yic'ot i 
cha'chajplel ba la' pensal yic'ot che' an 
mich'lel cha'an i wenlel yamba quixtyañu 
yic'ot pejtyelel jop't'an. 
2-3 Yom mi la' wersa c'ajtin yalo i t'an 
jach ba Dios che' bajche' mi' c'ajtin i chu' 
ch'oc alal cha'an mi la' p'atyaliyel majlel 
cha'an la' cotyantyel che' tsa'ix la' yoque 
caña cha'an weñach lac Yum. 


Cristo che' bajche' cuxul ba tyun 


4 Lac'ala cha'an mi la! más cañe' lac Yum 
jini cuxul ba tyun yubil. Jiñach jini tyun 
tsa! ba i choco quixtyañujob. Pero jiñach 
jini tyun tsa! ba i yajca Dios. Mi! q'uel ti 
ñuc ba i c'ajnibal. 
5 Jatyetla je'el la! i c'añetla Dios che! 
bajche' mi cuxul ba tyuñetla cha'an mi 
la' wajñel ti jump'ej ba i templojetla Dios 
yic'ot cha'an mi la! wajñel ti junmujch'! 
curajetla i cha'an ba Dios. Cha'an ti 
Jesucristo mi la' waq'uen Dios i majtyan 
mu' ba i mulan. 
6 Jin cha'an ti Ts'ujbubil ba i T'an Dios 
mi yal: 
Ya! ti Sión mic wa'choco juntiquil 
che! bajche' ñuc ba tyun am bA i 
c'Ajnibal mu! ba i yajñel ti i xujc!' 
templo yubil. Yajcabil jini tyun. 
Ñuc i c'ajnibal je'el. 
Jini mu! bA i ch'ujbin mach'an mi 
quej i quisnin. 
7 Cha'añetla mu! ba la! ch'ujbin, ñuc i 
c'ajnibal jini tyun. Pero cha'an jini 

mach'a ba'an mi! ch'ujbin, mi ts'actiyel 
jini wa ts'ijbubil ba ba! mi yale!: 
Jini tyun tsa! ba i chocoyob xmel 
otyot 
tsa'ix ochi ti más ñuc ba i c'ajnibal. 
Che! mi yale". 
8 Mi ts'actiyel jini wa albil ba i t'an Dios: 
Jiñach jini tyun ba! mi! jats'ob i 
yoc. Ti caj jini tyun mi quej i 
yajlelob, 
che'en. Como ti! jats'ayob i yoc yubil che! 
bajche' ti wa ña'tyanti che! mach'an ti' 
ch'ujbiyob jini t'an cha'an laj cotyantyel. 


Jini i cha'año' ba Dios 


9 Pero mach che'iqui añetla. Pero jatyetla 
yajcAbil ba junmujch' quixtyañujetla tsa' 
bA yajcayetla Dios. I curajetla jini mu! bA 
la! cha'liben i toñel ñuc bA yumal. 
Junmujch' quixtyañujetla tsa! ba la! 
WAC'A la! ba ti Dios. I cha'añetla Dios. 
Cha'ach ti yajcantiyetla cha'an mi la' 
tsictisan ñuc ba i cha'libal Dios. Ti' 
pAyAyetla loq'uel ti ic't'ojñal cha'an mi 
la! wajñel ti ñoj ñuc ba i saclel Dios. 

10 Ti oniyi ma'ix ti ajniyetla ti i 
cha'añetla Dios pero wale iliyi i 
cha'añetla Dios. Ti yamba ora mach'an ti 
la' tyajbe i yutslel Dios, pero wale iliyi 
tsa'ix la' tyajbe i yutslel. 


Cha'libenla i troñel Dios 


11 P'untyabilet ba la hermañujob, mij 
c'ajtibeñetla ti wocol t'an cha'an mach'an 
mi la! mele! cha ba mi! mulan i bajñel la! 
pusic'al mu! ba i cha'len contrajiya ti la' 
pusic'al. Como mach watic an la! lumal 
WA! ti mulawil. 

12 Ajñenla ti tyoj ti! tyojlel jini mach'a 
ba'an mi! cañob Dios. Che! jini aunque 
mi! cha'len t'an ti la! contra che! bajche! 
mi lolon al simaroñetla, pero mi quej i 
yilan jini wen ba la! cha'libal. Mi quej i 
sub i ñuclel Dios cha'an ti caj jatyetla ti i 
yorojlel melojel. 

13 Cha'an ti caj lac Yum, ac'a la! ba ti' 
wenta ti pejtyelel año! ba ye'tyel tsa'ix bA 
wa'choconti ti quixtyañujob. Ac'a la! bA 
ti' wenta jini más ñuc ba yumal como 
ñuc i ye'tyel. 


14 Ac'4 la! ba ti! wenta jini año! ba ñuc 
ba i ye'tyel mu! ba i choc tyAlel am bA 
ye'tyel cha'an i yaq'uen i xot' i mul jini 
mu! ba i cha'len simaronlel. An ti! wenta 
año! ba ñuc ba ye'tyel je'el cha'an mi! 
sub i ñuclel jini mu! ba i cha'leñob cha 
ba wen. 

15 Como yom Dios cha'an ti wen ba la! 
cha'libal mi la' ñach'tyasabeñob jini 
mach'a ba'an mi' ña'tyañob yic'ot tonto 
ba quixtyañujob. 

16 Ajñenla ti la' librejlel che' ma'ix 
chuculetla ti mulil, pero mach yom mi la! 
lolon cha'len mach ba wen ba cha'an ti 
caj libre añetla. Ajñenla ti wen che! 
bajche' ajtroñelet jach la i cha'an Dios. 
17 Q'uelela ti ñuc ti pejtyelel 
quixtyañujob. P'untyañob la 
quermañujob. Bac'ñanla Dios. Q'uele ti 
ñuc jini am ba más ñuc ba ye'tyel. 


Cristo ti' pasa bajche' yom mi 
lac ñusan wocol 


18 Ajtroñelob, ch'ujbibenla i t'an la! yum 
wa! ti mulawil. Q'uelela ti ñuc. Mach i 
bajñelic yom mi la! q'uel ti ñuc jini weño! 
ba yic'ot uts ba la! wic'ot, pero q'uele ti 
ñuc je'el jini simaron ba la' yum. 

19 Cha'an ti caj la com lac mel cha bA 
yom Dios mi laj cuch ti wen lac wocol 
che' ma'ix lac mul. Weñach mi' q'uelonla 
Dios. 

20 Pero mi ti caj la! simaronlel mi la! xot' 
la! mul, ¿am ba la! ñuclel che! mi la! cuch 
ti wen jini woco]? Mach'an. Pero mi ti 
ñach'al tila! ñusa wocol cha'an ti caj wen 
ba tila! cha'le, weñaAch mi! q'ueletla Dios. 
21 Dios ti! payayetla la! ñusan wocol. 
Cha'ach ti! ñusa wocol Cristo cha'añetla. 
Ti! pasbeyetla bajche! yom mi la! ñusan 
cha'an cha'ach lajal mi la! ñusan je'el. 

22 Mach'an ti! saj cha'le mulil Cristo. 
Ma'ix ba! ba ora ti! loti quixtyañujob. 

23 Che! ñac ti wajlenti mach'an ti! 
q'uextyabe t'an. Che! ñac ti yaq'ueyob i 
ñusan wocol mach'an ti! bac'tisayob. 
Pero ti yAc'A i ba ti! c'ab Dios mu! ba i 
cha'len tyoj ba melojel. 

24 Cristo i bajñel ti' ch'ama ti' wenta i 
xot' lac mul ti cruz cha'añonla. Che! 


1 PEDRO 


402 





bajche' tsa'ix sajtiyonla cha'an ma'ix mi 
lac bej cha'len mulil. Cha'an cuxulonla 
mi la cajñel ti tyoj. Cha'an ti' ñusa wocol 
ti' lajmisayonla. 

25 Como jatyetla ti ajniyetla che! bajche' 
tiñame' tsa! ba i satyayob i bijlel. 

[Tiñame' yom i yale' oveja.] Pero wale 

iliyi tsa'ix la' sutqui la' ba ba'an Cristo. 
Jini mi! cañatyañetla che! bajche! 
ajcañatya tiñAme!. Mi! ch'am ti! wenta la! 
pusic'al. 

Bajche' yom i yajñel jini ñujp'uñejemix bA 
1 Cha'ach je'el x'ixiquet ba la am ba 
la! ñoxi'al, ac'a la! ba ti! bajñel 

wenta la! ñoxi'al cha'an mi an jini max 
tyo ba'an mi' ch'ujbin i t'an Dios cha'an 
ch'ujbi i ch'ujbin che! mi! q'uel bajche' 
mi la! wajñel. Mach c'aña mi la! suben i 
t'an Dios 

2 como mi quej i yilan tyoj ba la! 
cha'libal yic'ot chancol la! q'uele' ti ñuc 
la! ñoxi'al. 

3 Mach yom c'otyajetla cha'an jach mi la! 
wen ch'al la' jol, mi cha'anic mi la' xoj 
cabal ora mi cha'anic ñoj wen tyac ba la! 
pislel mu! ba i q'uel quixtyañu wa! ti 
mulawil. 

4 Pero yom c'otyajetla che' ch'alaletla 
cha'an jini am ba ti la' pusic'al. I 
c'otyajlel x'ixic mach'a ba'an mi jilel 
jiñach i yutslel yic'ot i ñach'tyalel i 
pusic'al. Jiñach mu! ba i q'uel Dios ti ñuc 
ba i c'ajnibal. 

5 Cha'ach je'el jini xuc'ul ba x'ixicob ti 
ñoj oniyix ti! ch'ujbiyob Dios yic'ot ti 
yac'ayob i ba ti wen ti! wenta i ñoxi'al. 
Jiñach i ch'ajlil jini x'ixicob ti ñoj oniyix. 
6 Cha'ach ti' cha'le Sara. Ti' ch'ujbibe i 
t'an i ñoxi'al Abraham bA i c'aba'. Ti! 
sube Abraham ti i yum. Jatyetla mi la! 
wajñel che' bajche' Sara che' mi la' 
wajñel ti tyoj, che! ma'ix cha ba ch'ujbi i 
bac'tisañetla cha'an ti caj tyoj ba la! 
melbal. 

7 Jatyetla je'el winicob am ba la' wijñam, 
ajñenla ti tyoj la! wic'ot la! wijñam. 
Q'uelela ti ñuc. Jiñach bajche! yom 
ajniquetla como mach lajal i p'atyalel 
x'ixic bajche' winic. Che! je'el junlajal an 


i cuxtyalel x'ixic bajche' ti aq'uentiyetla 
cha'an ti yutslel Dios. Cha'ach yom mi la! 
wajñel cha'an ma'ix mi mactyantyel la' 
woración. 


I ñusAntyel wocol cha'an ti 
caj tyoj ba i cha'libal 


8 Che! je!el yom junlajal la! pensal. Yom 
mi la! p'untyan la! ba cha'an la! cotyan 
la! bA. Yom mi la! p'untyan la! ba che! 
bajche! la! wijts'in la! ba. Yom utsetla. 
Yom mi la! wajñel ti pec'!. 

9 Mach yom mi la! q'uextyan simaronlel, 
mi al'eyajic. Mach yom mi la! cha! wal'en 
jini mu! ba i yal'eñetla. Pero yom mi la! 
waq'ueñob i yutslel la' t'an. Como Dios 
ti' payayetla cha'an mi la' waq'uentyel i 
yutslel i t'an. 

10 Como ts'ijbubil: 

Jini yom bA i yajñel ti c'ajacña i 
yoj yic'ot yom i ñusan q'uin ti i 
tijicñayel i pusic'al, 

yom i cañatyan i yac' cha'an ma'ix 
mi' cha'len mach'a wen ba t'an, 

cha'an mach'an mi' cha'len lot. 

11 Yom i caye' i simaronlel. Yom i 
cha'len wen bA. 

Yom i jop' i yajñel ti ñach'al yic'ot 
yaño' ba. Yom i bej cha'len 
wersa cha'an ñach'al mi yajñel. 

12 Como lac Yum mi' cañatyaben jini 
tyojo' ba. 

Mi' ñach'tyaben i yoración. 

Pero mi' contrajin jini mu' ba i 
cha'len mach'a wen, 

che! ts'ijbubil. 

13 Mi chancol la! wac! la! ba ti melol cha 
ba wen, ¿machqui ch'ujbi i tyac'lañetla 
mi la' wal? Mach'an majch. 

14 Pero aunque mi la' ñusan wocol cha'an 
ti caj tyoj mi la! wajñel, pero c'ajacña la! 
woj. Mach yom mi la! wac! la! bA ti 
bac'tisantyel mi ti juntiquilic quixtyañu. 
15 Pero q'uelela ti ñuc Cristo che! bajche! 
yoque la! yumach ti la! pusic'al. Yom bej 
chajpabiletla cha'an la! jaq'ue! che! an 
majch mi! c'ajtibeñetla i sujmlel mu! bA 
la! pijtyan. Pero jac'ala ti! pec'lel la! 
pusic'al. Q'uelela ti ñuc. 

16 Ajñenla bajche' yom cha'an ma!ix cha 


403 


1 PEDRO 





ba mi yal la' pusic'al cha'an mi quejelob 
ti quisin che' bajche' ti' lolon tyajayetla ti 
mach'a wen ba t'an cha'an ti caj wen ba 
la' cha'libal como chancol la' ch'ujbin 
Cristo. 

17 Más wen mi la! ñusan wocol mi che! 
yom Dios, cha'an ti caj wen ba la! 
cha'libal che! bajche! mi ti la! ñusa wocol 
ti caj la! simaronlel. 

18 Como Cristo i bajñel junyajlel jach ti' 
ñusA wocol cha'an ti caj lac mul ti lac 
pejtyelel. Jini tyoj ba ti yac'a i ba ti 
sajtyel cha'an joñonla ajsimaronlelon ba 
la cha'an i payonla majlel ba'an Dios. Ti 
tsansanti ti' bac'tyal pero ti cha' cuxtiyi 
cha'an ti Ch'ujul ba i Ch'ujlel. 

19 Ti i ch'ujlel je'el ti majli ti subt'an ya! 
ba'an jini añob jachix ba i ch'ujlel, jini 
ajcacholo' ba yubil. 

20 Jiñach i ch'ujlel jini tsa' ba i ñusayob 
t'an ti ñoj oniyix ti yorojlel che' ñac Dios 
ti' wen cha'le pijt cha'an mi' ch'ujbiñob 
che! ñac chancol tyo i mele' jini colem 
barco Noé. Ya' ti barco ochojob jach ti 
cotyantiyob ti ja!. 

21 Jini ja! jiñach i señajlel ch'am ja! mu! 
ba i cotyañonla wale iliyi. Mach cha'anic 
mi! poc loq'uel laj cujquil jini ch'am ja', 
pero mi! pase’ ti tyojlel Dios cha'an 
mach'an cha ba mi yal lac pusic'al. Mi' 
cotyañonla che! mi lac ch'ujbin cha'an 
tsa'ix tyejchi loq'uel Jesucristo ba'an 
sajtyemo! bA. 

22 Ti letsi majlel ti panchan. Ya'an ti! ñoj 
Dios cha'an tsiquil ñoj an i ñuclel. 
Ajtroñelob i cha'an Dios año! ba ti 
panchan yic'ot año! ba ye!tyel ti panchan 
yic'ot año! ba i p'atyalel mi' lu! yumiñob 
Jesucristo. 


Cha'lenla cotyaya 


1 Jin cha'an cha'ach bajche! ti! ñusa 
wocol Cristo ti! bac'tyal cha'ach 
yom chajpabil la! pusic'al la! ñusan wocol 

je'el. Jini tsa'ix ba i ñusA wocol ti i 
bac'tyal tsa'ix i caya mulil 

2 cha'an i bej yajñel che! bajche! yom 
Dios che! wa! tyo an ti mulawil. Mach 
yom i bej mel cha ba yom i bajñel 
pusic'al. 


3 JasAlix jini q'uin tyac tsa! ba la! c'aña ti 
melol mach'a wen mu! ba i mulan i 
melob jini mach'a ba'an mi' cañob Dios. 
Ti jim ba ora ti la' cha'le cha ba yom 
tsucul ba la! pusic'al. Wersa la! wom la! 
cha'len mach'a wen. Xq'uixnijeletla. Ti 
la' cha'le cabal q'uiñejel tyac, yic'ot cabal 
q'uixnijel tyac. Ti la! cha'le tic'bil ba 
quisintic ba i yumintyel dios tye' tyac. 

4 Tyoj bac'ñajelob mi' q'uelob che! ma'ix 
mi la! bej tsacleñob ti i simaronlelob. Jin 
cha'an mi! tyajetla ti mach'a wen ba t'an. 
5 Pero mu! tyo quej i mel i ba ti! tyojlel 
Dios jini chajpabil ba i mele! cuxulo! ba 
yic'ot tsa'ix ba sajtiyob. 

6 Ti subentiyob i t'an Dios jini tsa'ix bA 
sajtiyob. Aunque ti sajtiyob che! bajche' 
mi yujtyel yic'ot pejtyelel quixtyañujob 
wa! ti mulawil, pero cuxul mi quej i 
yajñel ti i ch'ujlel che! bajche! cuxul Dios. 
7 Chancol i lac'tiyel i jilibal ti pejtyelel 
cha ba an. Jin cha'an yom mi la' wen 
ña'tyan pañimil. Ac'a la! ba ti oración ti 
pejtyelel la! pusic'al. 

8 Jini más yom ba jiñach cha'an yom mi 
la' wen p'untyan la! ba como cha'an ti la' 
p'untyaya mi la! ñusabeñob cabal i mulob. 
9 Payala ochel ti la! wotyot jini ñumel 
jach ba muc'ob la! pi'alob. Aq'uenla cha 
ba yom ti ñach'tyalel la! pusic'al. 

10 Ti jujuntiquiletla yom mi la' c'an la' 
c'ajnibal jiñach bajche' ti yaq'ueyetla 
Dios cha'an mi la' cotyan la' ba cha'an mi 
la! c'an ti wen ti chajp ti chajp la! 
c'ajnibal tsa' ba i yaq'uetla Dios ti 
yutslel. 

11 Majchqui jach mi' cha'len t'an, la' i 
cha'len t'an bajche' yom cha'an i t'añach 
Dios. Majchqui jach mu! bA i cotyan i 
pi'alob yom i cotyan ti' p'atyalel mu' ba i 
yaq'uentyel ti Dios. Ti pejtyelel mu! ba i 
cha'len yom mi' cha'len cha'an mi 
subentyel i ñuclel Dios cha'an ti 
Jesucristo. La! sujbic i ñuclel yic'ot i 
p'atyalel cha'an ti bele' ora. Amén. 


I ñusantyel wocol cha'an chancol lac 
ch'ujbin Cristo 


12 P'untyabil ba hermañujob, mach yom 
tyoj bac'ñajeletla cha'an ti caj jini ñoj 

tsAts bA la! wilpusic'lentyel che! bajche' 
mi la! wilan mach bA yom ujtic ti q'uelol. 
13 Pero tijicnisan la! ba cha'an chancol la! 
ñusan wocol je'el che! bajche' ti! ñusA 
Cristo cha'an wen c'ajacña la! woj che! 
mi la! wilan i ñuclel che! mi cha! tyalel. 
14 Che! mi la! wajlentyel cha'an ti caj 
Cristo, c'ajacña la! woj mi la! wubin 
como jini Ch'ujul ba i Ch'ujlel Dios am 
ba i ñuclel an la! wic'ot. Jini mu! ba i 
wajleñetla mi' tyajob Dios ti mach'a wen 
ba t'an, pero jatyetla mi la' tsictisan i 
ñuclel. 

15 Mi ti la' ñusa wocol, mach yom an la' 
mul cha'an ti caj tsansa, mi ti caj xujch' 
mi ti caj ti la' ñusa mandar mi ti caj ti la' 
wotsa la! ba ba! mach la! wentajic. 

16 Pero mi an majch mi! ñusan wocol 
cha'an ti caj i cha'an Cristo, mach yom 
quisintic mi yubin, pero yom mi' sub i 
ñuclel Dios como i cha'añach. 

17 Como i yorojlelix mi quej i melob i ba 
i cha'año' ba Dios. Mi ñaxan mi' melonla, 
¿bajche' mi quej i yujtyel yic'ot jini 
mach'a ba'an mi' ch'ujbibeñob i t'an 
Dios? 

18 Mi wocol mi' tyajob i cotyantyel jini 
tyojo' ba, ¿bajche'qui mi yujtyel jini 
simaroño' ba yic'ot xmulilob, ma' wal? 
19 Jini mu! ba i ñusan wocol jiñach 
bajche' yom Dios. Yom mi' bej cha'len 
wen ba. Yom i yac' i ba ti! wenta Dios 
tsa! ba i mele como xuc'ulach Dios. 


Ajcañatya i cha'an ochemo' ba ti! t'an Dios 
1 Wale mic suben ancianojob ya! ba' 
5 añetla mu! ba la! much'quin la! bA 
como ancianojon je'el che! bajche'etla. Ti 
quila bajche! ti' ñusa wocol Cristo. Joñon 
je'el, mi quej caq'uentyel c ñuclel mu! bA 
quej i tsictiyel ti wi'il. 
2 Cañatyañob i cha'año' ba Dios che! 
bajche' tiñame'ob i cha'an am ba ti la' 
wenta. Cañatyanla, pero cha'an che! yom 
la' pusic'al, mach cha'anic xiq'uiletla. 
Mach yom mi la! cañatyan cha'an jach la! 
wom la' ganarin tyaq'uin. Pero cha'lenla 
la' troñel ti pejtyelel la' pusic'al. 
3 Mach yom mi la! xic'ob jini mu! ba la! 
cAñatyan che! bajche! mi i yumetla. 


Pasala ti la' cha'libal bajche' yom mi' 
melob ti wen ba pasoñel. 
4 Che' jini, che' mi tsictiyel jini ñuc ba 
Ajcañatya TiñAme! mi quej la! 
waq'uentyel wen ba la! majtyan mach'a 
yujil jilel. Mach che'ic bajche' jini corona 
melel jach ba ti yopol tye! mu! ba i jilel 
bajche' jini mu' ba i yaq'uentyelob 
x'alasob ti oniyix. 
5 Cha'ach je'el alobet ba la, ac'a la! ba ti! 
wenta jini ancianojob. Yom mi la! lu! ac! 
la! ba ti! wenta la! pi'alob ti i pec'lel la! 
pusic'al como: 

Dios mi! contrajin jini mu! ba i 

chan isan i ba ti' tyojlel i pi'alob, 
pero mi' cotyan ti i yutslel jini mu' 
ba i ju'san i pusic'al. 

6 Jin cha'an ju'san la! ba ti! tyojlel Dios 
am bA i p'atyalel cha'an Dios mi quej i 
yaq'ueñetla la' ñuclel che' ti yorojlel. 
7 Aq'uenla ti! wenta Dios ti pejtyelel la' 
pensal tyac como Dios mi' bej pensalin i 
cotyañetla. 
8 Yom bej xuc'uletla. Yom bej p'ixiletla 
yubil como jini la' contra, jini xiba, mu' 
ti pam xambal ñumel che' bajche' colem 
bajlam chancol ba ti caracñayel ñumel. 
Mi' saclan majchqui ch'ujbi i jisan. 
9 Pasa la! ba ti! contra xiba. Yom 
xuc'uletla ti jini mu! ba la! ch'ujbin. 
Ña'tyanla cha'an lajal mi' ñusan wocol ti 
pejtyelel la! wermañujob ti pejtyelel 
mulawil. 
10 Pero che! tsa'ix la! poj ñusa wocol, 
Dios mi quej i ts'actisan i xuc'tyalel la! 
pusic'al. Mi' p'atyalisañetla. Mi' 
xuc'chocoñetla cha'an mach'an mi la! 
nijcayel. Jiñach jini Dios mu! ba i 
yaq'ueñonla ti pejtyelel cha ba wen. Ti' 
pAyAyonla cha'an mi lac tyem ch'am i 
ñuclel mach'a ba'an mi jilel che! añonla 
yic'ot Jesucristo. 
11 An i ñuclel yic'ot i p'atyalel ti bele! 
ora. Amén. 


Cojix ba saludo tyac 


12 Silvano mu! bA j q'uel ti xuc'ul ba 
hermano ti! cotyayon c ts'ijbubeñetla ili 
saj jun ba! tic ts'ijbubeyetla cha'an mi la! 
más cAñe! Dios mu! ba i p'untyañetla. Mi 


405 1 PEDRO 





tsictiyel cha'an ti cabal wen tyac ba tsa! yubil, mi! chocbeñetla tyAlel saludos 

ba aq'uentiyetla. Bej ajñenla ti ili t'an je'el. 

chancol ba la! ch'ujbin. 14 Wen aq'uen la! ba saludos che! bajche' 
13 Jini ochemo! ba mu! i much'quiñob i i tyalel mi la! cha'len ti p'untyaya. La! 
ba ya! ti Babilonia mi! chocbeñetla tyalel ajnic la! wic'ot i ñach'tyalel la! pusic'al ti 
saludos. Yajcabilo' ba ti Dios lajal bajche' pejtyeleletla i cha'añet ba la Jesucristo. 
yajcabiletla je'el. Marcos, jini calobil ba Amén. 


CHA'Q'UEJLEL BA JUN TSA! BA I TS'IJBU PEDRO 


Pedro ti' ts'ijbu jun ochemo' ba ti' t'an Dios 
1 1 Joñon Simón Pedrojon. Ajtroñelon 
i cha'an Jesucristo. YajcAbilon bA 
ajsubt'añon ñumel i cha'an. Mic 
ts'ijbubeñetla ili jun jatyetla lajal xuc'ul 
chancol ba la! ch'ujbin bajche' mi lojon c 
ch'ujbin cha'an tyojach lac Dios yic'ot 
Jesucristo ajcotyaya ba lac cha'an. 
2 La! bej oq'uisabentiquetla i yutslel i t'an 
yic'ot i ñach'tyalel la' pusic'al cha'an ti 
caj mi la' cañe' majlel Dios yic'ot Jesús 
lac Yum. 


Bajche' yom mi yajñel ochemo' ba 


3 Cha'an ti i p'atyalel Dios ti yaq'ueyonla 
ti pejtyelel c'ajnibal ba lac cha'an, cha'an 
cuxul mi la cajñel yic'ot cha'an lac 
ch'ujbin che' mi laj can lac Yum Jesús. 
Ti' payayonla cha'an mi lac ch'ujbin 
cha'an ti' bajñel ñuclel yic'ot ti ñuc ba i 
cha'libal. 

4 Cha'an ti! ñuclel yic'ot i p'atyalel ti 
yaq'ueyonla ñoj ñuc ba i t'an am ba ñuc 
ba i c'ajnibal. Cha'an ti ili t'an tsa! DA WA 
yaq'ueyonla, ch'ujbi lac ch'am lac wenlel 
loq'uem ba ti i wenlel Dios. Cha'an ti ili 
t'an ch'ujbi lac puts'el loq'uel ti jini 
mach'a wen am ba ti ili mulawil cha'an ti 
caj i mulantyel i melol jini mach'a wen. 

5 Jin cha'an yom mi la' cha'len wersa 
cha'an mi yoc'an wen ba la! cha'libal che! 
mi la' ch'ujbin. Ti wen ba la' cha'libal 
yom mi yoc'an la' ña'tyabal. 

6 Che! an la! ña'tyabal yom mi yoc'an i 
tic'ol la! pusic'al. Che! an i tic'ol la! 
pusic'al yom mi yoc'an i cuchol lac wocol 
ti wen. Che' an i cuchol lac wocol ti wen 
yom mi la' más p'untyan Dios. 

7 Che' mi la' más p'untyan Dios yom mi 
más oc'an la' p'untyaya ti' tyojlel 
hermañujob. Che' más an la' p'untyaya ti' 
tyojlel hermañujob yom mi más oc'an la' 
p'untyaya ti' tyojlel yamba quixtyañujob. 
8 Mi an la' cha'an ili tyac, che' mi oc'an 


ili wen tyac ba an la' c'ajnibal. Mach 
lolomic jach ti la' caña lac Yum 
Jesucristo. 

9 Pero jini mach'a ba'an i cha'an ili tyac 
lajalach bajche' muts'ul i wut o bajche! 
mach'a ba'an mi c'otyel i wut ti ñajt. 
Lajalach che' bajche' tsa'ix ñajayi ti' 
pusic'al cha'an ti ñusanti i mul ti yamba 
ora. 

10 Jin cha'an hermañujob, ajñenla ti 
xuc'ul cha'an mi tsictiyel Dios ti' 
pAyAyetla cha'an la! ch'ujbin yic'ot cha'an 
ti yajcAyetla. Mi chancol la! wen ña'tyan, 
ma'ix ba' ba ora mi la' yajlel ti mulil. 

11 Che' jini ti tijicñayel i pusic'al mi quej 
i yotsañetla ba! mi! cha'len yumal ti bele! 
ora lac Yum Jesucristo, Ajcotyaya lac 
cha'an. 

12 Jin cha'an mic bej c'ajtisabeñetla ili 
tyac aunque la! wujil isujm. Xuc'uletla ti 
jini melel ba t'an chancol ba la! ch'ujbin. 
13 Pero mic ña'tyan weñach mic bej 
c'ajtisabeñetla jini t'an che' cuxulon tyo. 
14 Tsa'ix i tsictisabeyon lac Yum 
Jesucristo cha'an mach jalix mi quej c 
sajtyel. 

15 Pero com c bele' subeñetla cha'an che' 
sajtyemonix, ch'ujbi tyo la' bele' c'ajtisan 
ili t'an tyac. 


Jini tsa' ba i yilayob i ñuclel Cristo 


16 Ti lojon quila lac Yum ti i ñuclel. Jin 
cha'an mach t'anic jach tsa! ba lojon c 
bajñel pensali ti lojon c subeyetla cha'an 
i ñuclel yic'ot cha'an mi quej i cha! tyalel 
lac Yum Jesucristo. 

17 Ti lojon quila che' Dios i Tyat lac Yum 
Jesucristo ti' tsictisa i ñuclel. Dios ti' 
sube ti c'otyajax ba t'an: Jiñach calobil 
chancol ba c p'untyan. Weñach mij 
q'uele', che'en. 

18 Ti lojon cubi jini ajt'an loq'uem ba ti 
panchan. Ya'añon lojon yic'ot lac Yum ti 
jini wits mu! ba i pejcantyel ti ch'ujul ba 
wits. 

19 An tyo je'el más xuc'ul ba t'an tsa! ba i 
ts'ijbuyob jini tsa' ba i xiq'ui yale' Dios ti 
ñoj oniyix. Weñach mi ti la' ch'ujbi jini 
t'an che! bajche' c'ajc mu! ba ti lejmel ti 
ic't'ojñal jintyo mi sac'an pañimil yubil, 
jintyo mi tsictiyel Cristo che' bajche' ñoj 
ec! yubil cha'an i yac' i saclel ti la! 
pusic'al. 
20 Pero yom mi la' ñaxan ña'tyan iliyi. 
Ma'an majch ch'ujbi i bajñel na'tyan i 
sujmlel ti i bajñel ba i ña'tyabal jini 
Ts'ujbubil ba i T'an Dios tsa' ba i xiq'ui 
yale' Dios ti ñoj oniyix. 
21 Mach'an ti' cha'leyob t'an am ba ti' 
bajñel pusic'al jini tsa! ba xijq'uiyob i 
yale' ti Dios. Pero cha'an i cha'año! bA 
Dios ti yalayob cha ba yom Dios como 
jini Ch'ujul ba i Ch'ujlel Dios ti' subuyob 
jini t'an. 

Jini mu! ba i cha'len lot ba cantisa 

(Judas 4-13) 


1 Pero an je'el tsa' ba i lolon subu i 

ba xiq'uil ti Dios i yale' ya' ba'an 
israelob ti ñoj oniyix. Cha'ach je'el mi 
quej i yujtyel ya' ba' añetla. Mi quejel lot 
ba ajcantisajob. Mi' lolon contrajin lac 
Yum jini tsa'ix ba i xot'beyob i mul. Ti 
mucul jach mi quej i cantisañetla ti 
bajñel i ña'tyabal mu! bA i jisañetla. Jin 
cha'an mi quej i seb c'otyel i yorojlel i 
jisantyelob. 
2 Cabalob mi quej i tsaclañob i 
simaronlel. Cha'an ti caj i t'añob mi quej 
i yac'ob ti wajlentyel jini melel ba t'an. 
3 Cha'an wersa yomob i ganarin tyaq'uin 
mi' xujch'ibeñetla la' tyaq'uin ti lot ba 
cantisa. Pero mi quej i wersa jisantyelob 
como w4 chajpabilix bajche' mi quej i 
xot'ob i mul. 
4 Dios mach'an ti' ñusabe i mul jini 
ajtroñelob i cha'an ch'oyolo' ba ti 
panchan tsa' ba i cha'leyob mulil. Pero ti' 
chocoyob ochel ya' ti colem ba yajnib 
c'ajc cha'an cachalob mi caytyalob ya! ti 
ic't'ojñal jintyo ti yorojlel melojel. 
5 Dios mach'an ti' ñusabeyob i mul jini 
año' ba ti mulawil ti ñoj oniyix. Pero ti' 
choco tyalel but! ja! ti' tyojlel jini 
simaroño' ba quixtyañujob. Tsa' jach i 


cotya Noé tsa' ba i subu i t'an Dios 
cha'an yom i yajñelob ti tyoj. Ti! cotyA 
je'el yamba sietejob año' ba ti yotyot. 

6 Dios ti yac'4 i t'an cha'an mi jisantyel 
je'el jini año! ba ti jini lum tyac i c'aba' 
ba Sodoma yic'ot Gomorra. Ti' puluyob ti 
c'ajc jintyo ti cayle ti tyan. Ti cayle ti 
pasoñel cha'an majchical jach mu! ba i 
cha' ajñel ti simaronlel bajche' jini mi 
quej i ña'tyan bajche' mi quej yujtyel 
yic'otyob mu' ba i ñusañob i t'an Dios. 

7 Pero Dios ti' cotya loq'uel ti Sodoma 
juntiquil wen ba winic Lot ba i c'aba', 
Cabal i ch'ajyemlel i pusic'al cha'an ti caj 
bibajax ba i cha'libal jini simaroño' ba 
quixtyañujob ti Sodoma. 

8 Jini Lot cha'an tyoj ba winic ti! ñusA 
wocol ti jump'ej i pusic'al ti jujump'ej 
q'uin cha'an ti caj i mulob jini simaroño! 
ba ya! ba! chumul che! ñac ti yubi yic'ot 
che! ñac ti yila bajche! ti' cha'leyob. 

9 Cha'ach je'el lac Yum yujil i cotyan 
loq'uel ti i wocol jini i cha'año' ba che! 
an i yilpusic'lentyel. Yujil je'el i yaq'uen i 
xot'ob i mul jini simaroño' ba jintyo ba' 
ba ora mi quejel i melob i ba. 

10 Dios mi quej i yac! i xot'ob i mul ti 
pejtyelelob mu! ba i bej cha'len mach'a 
wen mu! ba i bajñel mulan ti i pusic'alob. 
Yic'ot je'el mi' ñusañob i p'atyalel i t'an 
lac Yum. Muc! jach i p'ajob. Matix i 
baq'uen mi' cha'len. Muc' jach i cha'len 
cha ba jach yomob. Mach'an mi' bac'ñan 
i wajleñob jini año' ba i ñuclel ya' ti 
panchan. 

11 Pero ajtroñelob i cha'an Dios ch'oyolo' 
ba ti panchan aunque más an i wersajlel, 
más an i p'atyalel i t'an, pero mach'an 
mi' cha'leñob t'an ti' contra jini año' ba i 
ñuclel ya! ti panchan ti! tyojlel lac Yum. 
12 Pero jini xlot ba ajcantisajob lajalob 
bajche' animal tyac mu! ba i bajñel niq'ui 
can. Jini animal mi jojchel cha'an jach 
mi chujquel, cha'an jach mi tsansantyel. 
Como jini xlot ba ajcantisajob mi' 
cha'leñob t'an ti! contra jini t'an mach'a 
ba'an mi' ch'ambeñob i sujmlel. Mi quej i 
jisantyelob lajal bajche' animal tyac. 

13 Mi quej i ñusañob wocol cha'an ti caj 
ti yaq'ueyob i ñusañob wocol yaño' bA. 

Tijicñayob mi! lolon ña'tyañob che! 
muc'ob ti cha ba tyac jach ba q'uiñejel. 
Ñoj bibajax mi' cha'leñob. Quisintic i 
cha'libal che' mi yotsañob i ba i 
cha'leñob q'uiñejel la' wic'ot. Wen 
tijicñayob cha'an jini mu! ba i cha'leñob 
cha'an i lotiñetla. 

14 Che! mi! q'uele' x'ixic yom i wa! 
pejcan. Ma'ix mi! cayob i cha'len mulil. 
Mi! payob ti mulil jini mach'a ba'an 
xuc'ulo! ba i pusic'al. Ñamalob i mulaben 
i mich'q'uelben cha ba an i cha'an yaño' 
ba. Chocolobix ti Dios. 

15 Tsa'ix i satyayob i ba como tsa'ix i 
cayayob jini tyoj ba bij. Mi' lolon 
tsacleñob bajche' ti! cha'le jini tsa! ba i 
xiq'ui i yale' Dios Balaam ba i c'aba' i 
yalobil ba Beor. Ti' mula i ganarin 
tyaq'uin ti melol mach'a wen. 

16 Ti tijq'ui jini Balaam ti caj i mul ti 
juncojt ña! burro mach ba i tyalelic yujil 
t'an. Ti queji ti t'an che! bajche' 
quixtyañu. Ti' tiq'ui cha'an mach i bej 
cha'len mach'a wen ba i cha'libal jini 
Balaam. 

17 Lajalob jini xlot ba ajcantisajob bajche'! 
pozo tyac mach'a ba'an i ya'lel. Lajalob 
bajche' tyocal tyac muc' jach ba i pajyel 
majlel ti ic'. Como wa albilix cha'an mi 
quej i majlelob ti más i'ic' ba ic!t'ojñal 
cha'an ti pejtyelel ora. 

18 Mi' chan isañob i ba ti lolon jach ba 
t'an ti mach'a ba'an i c'ajnibal. Ti' 
bibajax ba i cha'libalob mi! cha! yasañob 
ti mulil jini max tyo ba jaliji i cayayob i 
mul. 

19 Mi' lolon subeñob cha'an libre añob i 
mel cha ba yomob. Pero i bajñelob jini 
xlot bA ajcantisayob chuculob ti' 
p'atyalel mulil. Como jujuntiquil 
quixtyañu mu! ba i chac cha'len mulil i 
yumach mi majlel jini mulil. 

20 Jiñob tsa'ix ba i ñaxan caña lac Yum 
Jesucristo, Ajcotyaya lac cha'an, tsa'ix i 
cayayob jini mulil tyac. Pero mi ti wi'il ti 
cha! nijcanti i pusic'al ti mulil, mi ti cha' 
ac'a i ba i yumin jini mulil, más leco mi 
yujtyel ti wi'il bajche' ti ñaxan. 

21 Más wen mi mach'an ti ñaxan cAñA 
jini wen ba t'an como che' nac ti' 


cañayob ti! lolon cha! cayayob jini 
ch'ujul ba tic'ojel tsa' ba aq'uentiyob. 

22 Pero mi ts'actiyel i sujmlel jini wa albil 
ba t'an ba! mi yaAle!: Jini ts'i' mi cha! 
sujtyel i cha! mac' i xej. Jini ña! chityam 
ts'ansabil ba ti ja' mi cha' majlel ti 
ts'amel ti oc'ol. Che' mi yal jini albil ba 


t'an. 
3 1 P'untyabilet ba la hermañujob, 
jiñach i cha'q'uejlel ba jun chancol 
ba c ts'ijbubeñetla. Ti jini cha'q'uej jun 
tic jop'o c'ajtisabeñetla jini wen ba t'an 
chancol ba la! ch'ujbin cha'an mi la' más 
pensalin ti wen. 
2 C'ajtisanla jini t'an tsa' ba i wa ala jini 
yajcabilo' ba tsa! ba i xiq'ui Dios i yale' ti 
ñoj oniyix yic'ot jini xic'ojel i cha'an lac 
Yum, Ajcotyaya ba lac cha'an, tsa' ba i 
cantisayetla jini yajcAbilo! ba ajsubt'añob 
ñumel. 
3 Ñaxan ña'tyanla cha'an ti wi'il ba q'uin 
tyac tyal quixtyañujob mu' ba wajlen jini 
mu! ba lac ch'ujbin. Mi quej i yajñel 
bajche' jach yom ti i bajñel pusic'al. 
4 Mi quej i yalob: ¿Bacan tsiquil chancol i 
cha! tyAlel Cristo che! bajche! ti yala? 
Como c'ala ti sajti lac yumob ti ñoj 
oniyix c'ala wale iliyi lajal jach chancol i 
bej ajñel ti pejtyelel cha bA an c'AlA 
bajche' an ti tyejchibal che' ti mejli ili 
mulawil. Che! mi yalob xlot bA 
ajcantisajob. 
5 Mach yom i yubiñob ba! mi yal ti! t'an 
Dios cha'an jini chan tyac i tyalelach an 
c'ala ñoj oniyix yic'ot jini lum ti' 
p'atyalel jach i t'an Dios ti loq'ui ti mal 
ja'. Como jini lum joyol ti ja'. 
6 Che' je'el, mach yom i yubiñob cha'an 
ti jisanti jini mulawil cha'an ti caj but' 
ja'. 
7 Pero jini chan tyac yic'ot mulawil am 
ba wale iliyi cañatyabil jach je'el ti' 
p'atyalel i t'an Dios cha'an mi quejel i 
pulel ti c'ajc. Cañatyabil c'ala jintyo i 
yorojlel melojel che' mi jisantyelob jini 
simaroño! bA. 
8 Che! je'el p'untyAbil bA hermañujob, 
mach yom mi ñajayel la! cha'an cha'an 


Mi quejel i cha' tyAlel lac Yum 

junlajal mi! q'uel jump'ej q'uin lac Yum 
che! bajche' mil jabil. Che! je'el mil jabil 
lajal mi! q'uel che! bajche' jump'ej jach 
q'uin. 

9 Mach cha'anic mi! jalitisan i ts'actisan i 
t'an lac Yum che' bajche' mi' lolon 
ña'tyañob cha'tiquil uxtiquil. Pero jal mi' 
pijtyan. Como mach yom lac Yum cha'an 
mi junticlec mi jilel. Pero yom cha'an ti 
pejtyelel mi' q'uextyan i pensal cha'an i 
cayob i mul. 

10 Pero mi quej i c'otyel i yorojlel che! mi 
tyalel lac Yum, ma'ix yaxalob i yoj che' 
bajche' mi c'otyel ajxujch' ti ac'balel. Jini 
chan tyac mi quej i jilel ti ñoj babaq'uen 
ba t'an. Mi quej i lu! jilel ti c'ajc ti pejtyel 
an tyac ti chan. Jini mulawil yic'ot 
pejtyelel i bal mi quej i lu' pulel. 

11 Che' mi la' ña'tyan bajche' mi quej i 
lu! jilel pejtyelel cha ba an, yom mi la! 
wen ac! la! ba Dios. Yom wen xuc'ul mi 
la' wajñel. 

12 Yom mi la! pijtyan ti pejtyelel la! 
pusic'al c'ala jintyo mi tyalel Dios. 
Cha'lenla pejtyelel cha ba ch'ujbi la' 
cha'len cha'an ora mi tyalel. Ti jim ba 
q'uin jini chan tyac mi quej i jisantyel ti 
c'ajc. Pejtyelel yic'ot i bal chan mi quej i 
lu! ulmal ti c'ajc. 

13 Pero joñonla mi lac pijtyan tsiji' ba 
chan yic'ot tsiji' ba mulawil tsa'ix bA i wA 
ala Dios mi quej i yac!. Yati lu! tyoj, lu' 


wen mi quejel i yajñelob. 

14 Jin cha'an, p'untyabilet ba la 
hermañujob, cha'lenla wersa che! 
chancox la! pijtyan cha'an mi yujtyel ili 
tyac cha'an ñach'al mi! tyajetla. Ma'ix i 
cujquil la! pusic'al yubil. Ma'ix la! mul ti' 
tyojlel Dios. 

15 Yom mi la! ña'tyan cha'an jal mi' 
cuchbeñonla lac mul lac Yum como yom 
mi' lu' cotyañonla. Cha'ach je'el ti' 
ts'ijbubeyetla p'untyabil ba hermañu 
Pablo cha'an Dios ti yaq'ue i ña'tyabal. 
16 Ti pejtyelel i carta Pablo ti' tyaja ti 
t'an ili tyac. Aunque an wocol tyac ba mi 
lac ch'amben isujm ti i jun tsa' ba i 
ts'ujbu Pablo. Jini mach'a ba'an i 
ña'tyabal yic'ot jini mach'a ba'an 
xuc'ulob mi! yanben i sujmlel che! 
bajche' je'el mi yanben i sujmlel yamba 
Ts'ijbubil ba i T'an Dios. Cha'an cha'ach 
mi' cha'leñob mi quej i jilelob. 

17 Jin cha'an p'untyabilet ba la 
hermañujob che' wa la' wujil isujm cha 
ba mi quej i yujtyel, cañatyan la! bA 
cha'an mach'an mi la' lotintyel ti 
simaroño' bA quixtyañujob. Ame mi la! 
cay i xuc'tyalel la' pusic'al. 

18 Yom mi la' bej más cañe' lac Yum 
Jesucristo, Ajcotyaya lac cha'an, yic'ot 
yom mi yoc'an p'untyaya ti la' pusic'al. 
La' sujbic i ñuclel wale iliyi yic'ot ti 
pejtyelel ora. Amén. 


ÑAXAM BA JUN TSA' BA I TS'IJBU JUAN 


Cuxtyalelach jini T'an 


1 1 Chancol lojon c ts'ijbubeñetla 
cha'an jini am ba c'ala ti tyejchibal, 
jini ubibil ba lojon c cha'an, jini q'uelel 
ba lojon tic wut, tsa' ba lojon c wen 
q'uele bajche' ti ajni, jini tyalal ba lojon 
tij c'ab. Jiñach jini mu! ba i tsictisan 
bajche' an Dios. 
2 Ti tsictiyi i cuxtyalel. Ti lojon quila. 
Chancol lojon c sub cha ba ti lojon j 
q'uele. Chancol lojon c subeñet cha'an ili 
cuxtyAlel mach'a yujil jilel, jini am bA 
yic'ot Dios lac Tyat. Jiñach tsa! ba 
pasbentiyon lojon. 
3 Mi lojon c subeñetla jini tsa' ba lojon 
quila, tsa! ba lojon cubi cha'an mi lac 
tyem ajñel quic'otyetla. Como isujmach 
mi lac tyem ajñel la quic'ot Dios lac Tyat 
yic'ot i Yalobil. Jiñach Jesucristo. 
4 Jin cha'an mi lojon c ts'ijbubeñetla ili 
t'an cha'an ñoj tijicña mi la! wubin je'el. 


Dios jiñach i saclel mulawil 


5 Jiñach jini t'an tsa! ba lojon c yoque ubi 
ti' ti' Jesucristo chancol ba c subeñetla. 
Jini mi yal, Dios jiñach i saclel mulawil. 
Mach'an i sajlic yic"lel. 

6 Mi ti la cala chancox lac ch'ujbin pero 
mi chancol tyo la cajñel ti ic't'ojñal 
chancolonla ti lot che! jini yic'ot ti jini 
mu' ba lac lolon mel tyac. 

7 Pero mi chancol la cajñel ti' saclel Dios 
che' bajche' mi yajñel Dios, añonla la 
quic'ot mu' ba i ch'ujbiñob. Che' jini i 
ch'ich'el Jesuscristo i Yalobil ba Dios mi' 
lu' poc'beñonla loq'uel lac mul. 

8 Mi ti la cala ma'an lac mul chancol jach 
c bajñel lotin lac ba. Mach melel jini lac 
t'an che' jini. 

9 Pero mi ti lac subu an lac mul, mi' 
ñusabeñon lac mul Dios como ch'ujbi lac 
ch'ujbin cha'an junyajlel tyoj bajche' mi' 
cha'len Dios. Mi' lu' choc loq'uel pejtyel 
mach'a wen ti lac pusic'al. 


10 Mi ti lac lolon ala mi ma'an lac mul 
chancol jach lac cale' xlot Dios. Ili t'an 
Dios mach'an chancol lac ch'ujbin ti ñoj 


melel, che' jini. 

2 1 Calobiletla, mic ts'ijbubeñetla ili 
t'an cha'an mach a wotsan la' mul. 

Pero mi ti cotsa lac mul anix la 

cajcotyaya ya' ti' tyojlel Dios lac Tyat. 

Jiñach Jesucristo jini ñoj wen ba. 

2 Jesucristo ti yac'a i ba ti sajtyel cha'an i 

xot'beñonla lac mul. Mach cha'anic jach 

ti lac bajñel mul joñonla, pero cha'an ti' 

mulob pejtyel año' ba ti mulawil. 

3 Mi chancox lac ch'ujbiben pejtyel i 

xic'ojel Dios tsa'ix laj caña Jesús, che! 

jini. 

4 Mi an majch mi yal: Tsa'ix j caña, 

che'en, mi ma'an mi' jac'ben i xic'ojel 

Dios, lot jach muc! che! jini. Mach'an 

melel i t'an. 

5 Pero mi chancox lac ch'ujbiben i t'an 

chancox lac wen p'untyan Dios. Che' jini 

mux lac ña'tyan añonixla ti' tyojlel. 

6 Jini mu! bA i yal anix ti! tyojlel Jesús, 

yom mi yajñel ti tyoj bajche! ti ajni Jesús. 


Cristo la cajcotyaya 


Tsiji' ba lac xic'ol 


7 Hermañujob, mach tsijibic tyo ba la! 
xic'ol chancol ba c ts'ijbubeñetla, pero 
jiñach lac xic'ol tsa' ba la' wubi c'ala ti 
tyejchibal c'ala wale cha'an p'untyaya. 
8 Pero chancol c cha! ts'ijbubeñetla tsiji' 
ba la' xic'ol yubil cha'an p'untyaya. 
Cha'ach ti' cha'le p'untyaya Cristo. 
Cha'ach mi la' cha'len p'untyaya je'el. 
Tsa'ix tsictiyi i saclel Cristo ti joñonla. 
Chancolix i ñumel jini ic't'ojñal. 

9 Jini mu! ba i yale' chancox i yajñel ti' 
saclel, pero mi ts'a' mi yilan i pi'alob 
chancol tyo i yajñel ti ic't'ojñal. 

10 Jini chancol ba i p'untyan i pi'alob 
chancox i yajñel ti' saclel Cristo. Che' jini 
ma'an ba' mi quejel yotsan i mul. 

11 Pero jini mu' ba i ts'a'len i pi'alob an 
tyo ti ic't'ojñal. Ya! tyo chancol ti xambal 
che' jini. Mach'an mi' ch'amben isujm 
baqui mi quej i majlel. Como jini ic't'ojñal 
che! bajche! mi yaq'uen i muts! i wut. 

12 Jatyetla alp'eñelob, mic ts'ijbubeñetla 
ili t'an como Dios ti' ñusabeyetla la' mul 
cha'an ti' xot'beyonla lac mul Jesucristo. 
13 Jatyetla tyatyAlet ba la, mic 
ts'ijbubeñetla ili t'an como tsa'ix la' caña 
jini am ba c'ala ti' tyejchibal mulawil. 
Jatyetla, alobet ba la, mic ts'ijbubeñetla ili 
t'an como tsa'ix la' ganari i p'atyalel xiba. 
Jatyetla, alp'eñelob, mic ts'ijbubeñetla ili 
t'an como tsa'ix la' caña Dios lac Tyat. 

14 Jatyetla, tatyAlet ba la, mic 
ts'ijbubeñetla ili t'an como tsa'ix la' caña 
jini am ba c'ala ti! tyejchibal mulawil. Mic 
ts'ijbubeñetla ili t'an alobet ba la, como 
p'atyaletixla. Ya'an i t'an Dios ti la' pusic'al. 
Tsa'ix la' ganari i p'atyalel jini xiba. 

15 Mach yom mi la' chac mulan ili 
mulawil mi jinic an tyac ba ti mulawil. 
Como ili mu! ba i mulan ili mulawil ma! 
mi! p'untyan Dios lac Tyat. 

16 Como mach ya'ic tyAlem ti Dios lac 
Tyat ili i cha'an jach ba mulawil. Pero 
tyalem jach ti mulawil ili i tsuculel lac 
pusic'al. Jini lolom wen ba mi la quilan ti 
lac wut yic'ot che' mi lac ñuc isan lac ba 
ti' tyojlel lac pi'alob, i cha'an jach ili 
mulawil, pejtyelel jini mach ba wen. 

17 Chancox i bej laq'ue' tyalel i yujtibal 
mulawil yic'ot pejtyelel mach'a wen. 
Pero jini mu' ba i mele' bajche' yom Dios 
mi quej i yajñel ti pejtyel ora. 


Jini melel ba t'an yic'ot jini lot ba t'an 


18 p'untyabilet ba la calobilob, i yujtibal 
jachix ili q'uin tyac. Tsa'ix la' wubi tyal 
juntiquil ajcontra Cristo. Wale anix cabal 
ajcontra Cristo. Jin cha'an mi lac ña'tyan 
añonixla ti lac'al i jilibal ili q'uin tyac. 

19 Wa'ach ti loq'uiyob wa! ba! añonla jini 
ajcontrajob. Pero mach yoque lac pi'alobic. 
Tsa'ic yoque ch'ujbiyob bajche' mi lac 
ch'ujbin, che! jini tsa'ix cayleyob wa! ba! 
añonla. Pero che! ñac tiloq'uiyob majlelti 
tsictiyi che! jini mach'an yoque chancoxi 
ch'ujbiñob bajche' mi lac ch'ujbin. 


20 Pero mach che'ic añetla bajche' jini 
ajcontrajob. Tsa'ix i yaq'uetla Ch'ujul ba 
i Ch'ujlel Cristo. Jin cha'an tsa'ix la' caña 
jini mero isujm ba yi. 

21 Mic ts'ijbubeñetla ili t'an mach 
cha'anic mach la! wujil isujm, pero la! 
wujilach isujm. La! wujil isujm mach 
tyAlemic ti melel ba t'an jini lot. 

22 ¿Majchqui jini xlot? Jiñach xlot jini 
mu! ba i lolon ale! mach yajcabilic i 
cha'an Dios jini Jesús. Jini mach'a ba'an 
mi' ch'ujbin mach jinic jach mi' 
contrajiben i Yalobil Dios, pero mi' 
contrajin Dios lac Tyat je'el. 

23 Pejtyel jini mu' ba i lolon ale' mach i 
Yalobil Dios Cristo mach'an mi' ch'ujbin 
Dios lac Tyat je'el. Jini mu' ba i ch'ujbin 
ti' pusic'al i Yalobilach Dios jini Cristo, 
chancol i ch'ujbin Dios lac Tyat je'el. 

24 Jin cha'an yom mi la' chac ch'ujbin jini 
tsa! ba la! wubi c'ala ti ñaxan. Che! 
chancox la! wen ch'ujbin ti la! pusic'al jini 
tsa' ba la' wubi ti ñaxan, che' jini añetla ti' 
tyojlel Dios lac Tyat yic'ot i Yalobil. 

25 Jini Jesucristo ti yala cha'an mi quej i 
yaq'ueñonla laj cuxtyalel mach'a yujil jilel. 
26 Tic ts'ijbubeyetla ili t'an como an jini 
yomo' ba i lotiñetla. 

27 Pero tsa'ix ochi ti jatyetla jini Ch'ujul 
ba i Ch'ujlel tsa! ba i yaq'uetla Jesucristo. 
Jin cha'an mach yom yamba la! ajcantisa 
como jini Ch'ujul ba i Ch'ujel mi' 
cantisañetla ti pejtyel. Como jini mi' sub 
i sujmlel. Mach ts'in yujil lot. Che' yom 
mi la! wajñel ti Cristo che! bajche' mi' 
cantisañetla. 

28 Wale calobilob, chac ajñenla ti Cristo 
cha'an ma'ix lac baq'uen che' mi tsictiyel 
Cristo. Ma'an mi laj quisnin che! mi cha' 
tyalel. 

29 La cujila ñoj wen Jesucristo. Ñoj wen i 
melbal. Jin cha'an mi lac ña'tyan i 
yalobilobach Dios jini mu' ba i yajñel ti 


tyoj. 

3 1 Che' jini ña'tyanla ñoj cabal mi' 
p'untyañonla Dios lac Tyat. Mi lac 

pejcAntyel ti yalobilonla Dios. Como 

melelach i yalobilonla. Jini año! ba ti 


1 Yalobilob Dios 

mulawil mach'an mi' cañob Dios lac 
Tyat. Jin cha'an ma' mi' ña'tyañob i 
sujmlel mi i yalobilonla Dios. 

2 P'untyabilet ba la hermañujob, i 
yalobilonixla Dios. Pero max tyo ñoj 
tsiquil ti ili ora bajche' mi quej la cajñel. 
Pero la cujilach isujm che! mi cha! tyalel 
Cristo mux lac yoque q'uele'. Che' jini 
lajal bajche' Cristo mi quejel la cajñel. 

3 Pejtyelel chancol ba i pijtyan Jesucristo 
chancolix i chac sac isan i ba che! bajche' 
yalo sac Cristo. 

4 Pero jini i tyalelach ba am ba ti mulil 
chancol i ñusan i xic'ol ti Dios. Mulilach 
che' mi lac ñusaben i xic'ojel Dios. 

S La cujil isujm ti tyAli Jesucristo wa' ti 
mulawil cha'an mi! loc'sabeñon lac mul. 
La cujil isujm je'el mach sajlic an i mul 
Jesucristo. 

6 Pejtyelel mu' ba i yajñelob ti Cristo 
mach'anix lajal mi! yotsan i mul che! 
bajche' i tyalel ti! cha'le wajali. Mi 
chancol tyo i chac otsan i mul mach'an 
mi' ch'ujbin Cristo che jini. 

7 Calobilob, mach yom lotintiquetla. Mi 
weñach mi la! cha'len, tyojix añetla che! 
bajche! tyojach Jesucristo. 

8 Pero jini i tyalelach ba mi! cha'len mulil 
c'ala wajali i cha'añach xiba como jini 
xiba c'ala ti! tyejchibal mi! cha'len mulil. 
Jin cha'an ti tyali i Yalobil Dios cha'an 
mi! jisaben i cha'libal xiba. 

9 Mi junticlequic yalobilix ba Dios ma'ix 
bej lajal mi yotsan i mul bajche' ti! cha'le 
wajali como anix i cuxtyalel ti' pusic'al 
tsa' ba aq'uenti ti Dios. Mach ch'ujbi i 
chac yajñel ti mulil bajche' i tyalel ti' 
cha'le wajali como i yalobilach Dios. 

10 Tsiquilach majchqui i yalobil Dios 
majchqui i yalobil xiba. Mach i cha'anic 
Dios jini mach'a ba'an mi' cha'len cha ba 
tyoj, mach'a ba'an mi' p'untyan i pi'alob. 


La' lac p'untyan lac ba 


11 Jini t'an tsa! ba la! wubi c'ala che! ñac 
ti la' wubi i t'an Dios mi yale' yom mi lac 
p'untyan lac bA. 

12 Mach yom mi lac cha'len bajche' ti! 
cha'le Caín como i cha'añach xiba. Ti' 
tsansa i yijts'in jini Caín. ¿Chucoch ti' 


tsansa? Ti' tsansa i yijts'in cha'an ti caj 
wen ti' cha'le pero mach wen ti' cha'le 
Caín. 

13 Jin cha'an, hermañujob, che' mi' 
ts'a'leñetla jini año' ba ti mulawil mach 
la' pensalin como i tyalelach. 

14 Che! mi lac p'untyan la quermañujob 
tsiquil colemonixla ti! p'atyalel mulil mu! 
ba i yac'onla ti sajtyel. Anix laj cuxtyalel. 
Pero jini mach'a ba'an mi' p'untyan i 
pi'alob c'ala sajtyem tyo yubil. 

15 Majchical jach mi' ts'a'len i pi'alob 
ajtsansajach che' jini. La cujilach isujm 
jini ajtsansa mach'an i cuxtyAlel mach'a 
yujil jilel. 

16 Che! ñac ti yac'a i ba ti sajtyel 
Jesucristo cha'añonla, ti laj caña 
p'untyaya. Wale yom mi la cac' lac ba ti 
sajtyel cha'an i wenlel la quermañujob 
je'el. 

17 Mi an juntiquil wen an cha ba an i 
cha'an, mi ti yila juntiquil hermañu 
mach'a ba'an cha ba an i cha'an mi ma' 
mi' cotyan, ¿chancol ba i p'untyan Dios 
che! jini? Ma'an mi p'untyan Dios ti' 
pusic'al. 

18 Calobilob, mach p'untyaya 
chancolonla che! ti lac ti! jach mi la cale! 
pero melelach chancol lac cha'len 
p'untyaya che! mi laj cotyan yaño! bA. 


Mach'an lac baq'uen ti' tyojlel Dios 


19 Mi cha'ach mi lac cha'len p'untyaya 
mi quej laj cañe' mi añonla ti i sujmlel. 
Mach'anix mi lac bac'ñan Dios che' 
añonla ti' tyojlel. 

20 Pero mi chancol lac cha! lolon pensalin 
ti lac pusic'al an tyo lac mul mach wen 
lac pensal che' jini. Mi cha'ach mi lac 
ña'tyan, jinic tyo Dios mach muculic ti' 
wut. Más ñumen ñuc Dios. Dios lu! 
yujilach isujm. 

21 P'untyabilet ba la hermañujob, mi la 
cujilach isujm mi mach'an mi bajñel al 
lac pusic'al mi an lac mul mach'anic mi 
lac bac'ñan Dios che' añonla ti' tyojlel. 
22 Che' jini che' an cha ba mi laj c'ajtin ti 
oración mux i yaq'ueñonla che' jini. Como 
chancox lac ch'ujbiben che! bajche! mi' 
xic'onla. Chancox lac mele' mu! ba i mulan. 

23 Jiñach i xic'bal: Yom mi lac ch'ujbin 
Yalobil. Jiñach Jesucristo. Che! je'el yom 
mi lac p'untyan lac ba che' bajche' ti' 
subeyonla. 

24 Jini mu! ba i jac! i xic'bal Dios mi wen 
ajñel ti Dios. Che' je'el Dios mi yajñel ti' 
pusic'al. La cujil isujm mi yajñel ti 
joñonla Dios como mi lac ña'tyan cha'an 
ti caj Ch'ujul ba i Ch'ujlel tsa' ba 
aq'uentiyonla. 


Cantisa cha'an Ch'ujul ba i Ch'ujlel Dios 
yic'ot i contra Dios 


1 P'untyabilet ba la hermañujob, 

mach yom la! ch'ujbin majchical 
jach mu! bA i lolon yale! tyalem ti Ch'ujul 
ba i Ch'ujlel Dios i cantisa. Yom wen 
xuc'uletla cha'an mi la' ña'tyan mi yoque 
i cha'añach Ch'ujul ba i Ch'ujlel Dios mi 
mach i cha'anic Dios como wa! ti 
mulawil an cabal xlot bA ajcantisa mu! bA 
i lolon ale! tyAlem i cantisa ti Dios. 
2 Mic subeñetla bajche' mi la' ña'tyan mi 
melel i cha'añach Ch'ujul ba i Ch'ujlel 
Dios jini ajcantisa. Pejtyel majchical jach 
mi yale' ti tyAli ti yoque i bac'tyal 
Jesucristo mi che' mi yal, añach Ch'ujul 
ba i Ch'ujlel Dios yic'ot jini ajcantisa, 
che' jini. 
3 Pero mi mach che'ic mi yale', mi 
mach'an mi yale! ti tsictiyi Jesús ti' 
bac'tyal mach'an i cha'an jini Ch'ujul ba i 
Ch'ujlel Dios jini ajcantisa. Ajcontra 
Cristojach che' jini. Tsa'ix la' wubi mux 
quej i tyalel. Wale anix wa' ti mulawil 
jini ajcontra Cristo. 
4 Jatyetla, calobilob, i cha'añetla Dios. 
Tsa'ix la' ganari i p'atyalel jini ajcontra 
Cristo como más p'atyal Dios am ba ti 
jatyetla bajche' jini xiba am ba ti 
mulawil. 
5 Como jini ajcantisajob i cha'añach 
mulawil. Jin cha'an mi' tyajob ti t'an jini 
am ba ti mulawil. Jini año' ba ti mulawil 
mi' wen ñach'tyabeñob i t'an. 
6 Joñonla i cha'añonla Dios. Mi mux i 
ñach'tyabeñonla i t'an Dios jini ajcantisa 
che' mi lac suben, tsiquil i cha'an Dios 
che' jini. Pero mi mach'an mi' 
ñach'tyabeñonla, mach i cha'anic Dios. 


Che! jini mi quej laj can mi ya! tyAlem ti 
Dios o mi lot jach ba ajcantisa. 


Ya' tyalem p'untyaya ti Dios 


7 P'untyabilet ba la hermañujob, jin 
cha'an, yom mi lac p'untyan lac ba como 
ya! tyalem ti Dios pejtyelel lac p'untyaya. 
Pejtyelel jini mu! ba i p'untyan i pi'al i 
yalobilach Dios. Cañalix i cha'an Dios. 

8 Majchical jach mach'a ba'an mi' 
p'untyan i pi'al mach i caña Dios che' 
jini. Como ya' tyalem p'untyaya ti Dios. 
9 Dios ti! wen pas'eyonla bajche! mi' 
p'untyañonla che! ñac ti! choco tyalel 
cojach ba i Yalobil wa! ti mulawil cha'an 
mi lac tyaj laj cuxtyalel ti! Yalobil. 

10 Jini yoque p'untyaya jiñach che! ñac 
Dios ti! p'untyayonla. Max tyo yoque 
p'untyayajic che' ñac ti lac p'untya Dios 
joñonla. Dios ti' choco tyalel cojach ba i 
Yalobil cha'an i sajtyel cha'an i 
xot'beñonla lac mul. 

11 P'untyabilet ba la hermañujob, che! 
bajche! ti! p'untyayonla Dios cha'ach 
yom mi lac p'untyan lac ba je'el. 

12 Ma'an majch ti yila Dios pero che' mi 
lac p'untyan lac ba wa'ach an la quic'ot 
Dios che' jini. Mi lac cha'len p'untyaya 
che! bajche' yom. 

13 La cujilach isujm añonla ti Dios. Dios 
an ti joñonla como ti yaq'ueyonla Ch'ujul 
ba i Ch'ujlel. 

14 Ti lojon quilabe i Yalobil. Chancol c 
subeñet lojon Dios lac Tyat ti' choco 
tyalel cha'an mi' cotyañob pejtyelel año! 
ba ti mulawil. 

15 Majchical jach mu' ba i ch'ujbin, mu' ba i 
yale' i Yalobilach Dios jini Jesús, mi yajñel 
ti Dios. Dios mi yajñel ti jini quixtyañu. 

16 Tsa'ix lac ch'ujbi ya' tyalem p'untyaya 
ti Dios. Che' mic p'untyan lac ba 
añonixla ti Dios. Mi la cajñel ti Dios. Dios 
mi yajñel ti joñonla. 

17 Che! añonla ti Dios mi lac cha'len 
p'untyaya che' bajche' yom. Che' jini, 
ma'ix quisintic mi la cubin che! mi laj 
c'otyel ya! ti! tyojel Dios ti! q'uinil 
melojel como mi lac cha'len p'untyaya 
che! wA! añonla ti mulawil che! bajche' 
mi! cha'len p'untyaya Jesucristo. 

18 Che! an majch mi! p'untyañonla ma'ix 
mi lac bac'ñan che! jini. Mi lu! lajmel 
pejtyel lac baq'uen cha'an chancol i 
p'untyañonla. Mi an tyo lac baq'uen 
jiñach cha'an chancol tyo lac bac'ñan lac 
xot' lac mul. Mi chancolon tyo la ti 
baq'uen max tyo mi lac yoque cha'len 
p'untyaya. 

19 Mi lac p'untyan Dios cha'an ñaxan ti' 
p'untyayonla. 

20 Mi an majch mi yal: Chancol c 
p'untyan Dios, che'en, pero mi chancol 
tyo i ts'a'len i pi'al, lot jach muc'. Como 
mi ma'an mi' p'untyan i pi'al che' mero 
ya'an ti' t'ejl jinic tyo Dios mach ch'ujbi i 
p'untyan como mach'an mi yilan ti' wut. 
21 Dios ti yac'onla ili xic'ol cha'an jini 
mu' ba i p'untyan Dios yom i p'untyan i 
pi'alob je'el. 


Bajche' mi lac jotben i p'atyalel jini mach'a 
wen am ba ti mulawil 


1 Yalobilach Dios majchical jach 

mu! ba i ch'ujbin Jesús yajcabil ba i 
cha'an Dios. Jini mu' ba i p'untyaben i 
tyat mux i p'untyabeñob i yalobilob je'el. 
2 Como la cujil isujm chancol lac 
p'untyañob pejtyel i yalobilo' ba Dios mi 
chancol lac p'untyan Dios mi mux lac jac! 
lac xic'ol ti Dios. 
3 Mi chancol lac p'untyan Dios mux lac 
ch'ujbin lac xic'ol ti Dios che' jini. La 
cujil mach'an wocol ti ch'ujbintyel. 
4 Pejtyelel jini yalobilob Dios mi' ganarin 
i p'atyalel mach'a wen am ba ti mulawil. 
Che' tsa'ix lac ch'ujbi Dios mi la 
caq'uentyel lac p'atyalel cha'an mi lac 
ganarin i p'atyalel mach'a wen. 
5 Jini muq'uix ba i ch'ujbin i Yalobilach 
Dios jini Cristo, mi' ganarin i p'atyalel 
mach'a wen ti mulawil. 


T'an mu' ba tsictisan cha'an Yalobilach 
Dios jini Jesús 

6 Jesucristo tsajni wA! ti mulawil. Ti 
tsictiyi Jesucristojach cha'an ti ja! che! 
ñac ti! ch'ama ja', cha'an ti! ch'ich'el che! 
ñac ti beque i ch'ich'el. Mach ti ja'ic jach 
pero ti ja! yic'ot ti! ch'ich'el ti tsictiyi mi 
Jesucristojach. Cha'ach jini Ch'ujul bA i 


Ch'ujlel Dios mi yale! je'el. Como yalo i 
sujmlel mi' sube'. 

7 Uxchajb t'an ti panchan mu! bA pase! 
mi Jesucristo. Jiñach i t'an Dios lac Tyat, 
yic'ot je'el Jesucristo mu! ba i pejcantyel 
ti T'an yic'ot je'el Ch'ujul ba i Ch'ujlel. 
Uxchajp i p'atyalel pero juntiquil jach 
Dios. 

8 Uxchajp ti mulawil mu' ba i pas i 
sujmlel mi Jesucristojach. Jiñach i cha'an 
Ch'ujul ba i Ch'ujlel, jini ja'i, jini i 
ch'ich'el. Lajalach mi loq'uel i sujmlel ti 
uxchajplel. 

9 Chancol lac ch'ujbibeñob i t'an 
quixtyañu wa'wa'i pero más p'atyal i t'an 
Dios cha'an lac ch'ujbin. Dios mi' 
subeñonla ti' t'an cha'an i Yalobilach 
Dios jini Cristo. 

10 Jini mu! ba i ch'ujbin Yalobil Dios mi' 
ña'tyan i sujmlel ti! pusic'al. Jini mach'a 
ba'an mi! ch'ujbin chancol i cuye! ti xlot 
Dios como mach'an mi' ch'ujbin tsa' ba 
yala Dios cha'an Yalobilach Dios jini 
Jesús. 

11 Jiñach tsa' ba ajli jiñach iliyi: Tsa'ix i 
yaq'ueyonla Dios laj cuxtyalel mach'a 
yujil jilel. Ya! tyalem ti! Yalobil Dios ili 
laj cuxtyalel. 

12 Che' an Yalobil Dios ti lac pusic'al an 
laj cuxtyAlel mach'a yujil jilel. Jini 
mach'a ba'an i Yalobil Dios ti' pusic'al 
mach'an i cuxtyAlel mach'a yujil jilel. 


Cojix ba t'an tyac 


13 Mic ts'ijbubeñetla ili t'an, jatyetla, mu' 
ba la' ch'ujbin i Yalobil Dios, cha'an mi 
la! ña'tyan anix la! cuxtyAlel mach'a yujil 
jilel. 

14 Che! mi laj c'ajtiben cha'an Dios mi' 
mel bajche' yom, la cujilach isujm mi' 
ñach'tyabeñonla lac t'an che' an cha ba 
mi laj c'ajtiben. 

15 Che' ña'tyabilix lac cha'an chancol i 
ñach'tyabeñonla lac oración, la cujil isujm 
mux i yaq'ueñonla mu! ba laj c'ajtiben. 

16 Mi ti la quila juntiquil hermañu 
chancox ba i tyaj i mul mi mach jinic mu! 
ba i yac' ti sajtyel, yom mi laj c'ajtiben 
Dios ti oración cha'an mi' ñusaben i mul 
cha'an mi yaq'uen i cuxtyAlel. An mulil 

mu! ba i yac'onla ti sajtyel. Jin cha'an mi 
ti la quila juntiquil hermañu chancox i 
tyaj i mul mu! ba yac' ti sajtyel mach'an 
mic xiq'uetla la' tyaje' ti oración. 

17 Pejtyel mach'a wen mi' cha'len lu' 
mulilach. Pero an mulil mach'a ba'an mi 
yac! ti sajtyel. 

18 La cujilach isujm mi lac Tyatyach Dios 
mach'an mi lac chac otsan lac mul che! 
bajche' i tyalel ti lac cha'le wajali como 
yalobilonla Dios. Mux i cañatyañonla. 
Jini xiba mach ch'ujbi i tyac'lañonla. 

19 La cujilach isujm i yalobilonla Dios. 


Pero pejtyel mach ba i yalobilic Dios 
añob ti' p'atyalel xiba. 

20 Pero la cujil isujm tsajni Yalobil Dios 
cha'an mi yaq'ueñonla lac ña'tyabal 
cha'an mi laj cañe' jini yoque Isujm ba. 
Añonla ti yoque jini i sujmlel ba Dios. 
Jiñach Yalobil Dios jini jesucristo. Jiñach 
jini yalo i sujmlel ba Dios. Jiñach laj 
cuxtyAlel mach'a yujil jilel. 

21 P'untyabilet ba la calobilob, xuc'uletla 
yom cha'an mach'an mi la! ch'ujutisan 
jini mu! ba i lolon q'uelob ti! diosob. 
Amén. 


CHA'Q'UEJLEL BA JUN TSA! BA I TS'IJBU JUAN 


Jini melel ba t'an yic'ot p'untyaya 


1 1 Joñon ancianojon. Chancol c 
ts'ijbubeñet jun hermana yajcabilet bA 
i cha'an Dios yic'ot a walobilob. Melelach 
mic p'untyañetla. Mach joñonic jach pero 
pejtyel tsa! ba i cañayob jini isujm ba t'an. 
2 Más mic p'untyañetla cha'an ti caj 
isujm ba t'an am ba ti lac pusic'al. 
Wa'achixi mi quej i ñoj caytyal. 
3 La' i pas'eñetla i yutslel Dios lac Tyat 
yic'ot Jesucristo i Yalobil ba Dios lac Tyat. 
La' i p'untyañetla, la' i ñach'chocobeñetla 
la' pusic'al ti i sujmlel yic'ot ti' p'untyaya. 
4 C'ajacña coj mi cubin como tic tyaja 
ilayi an a walobilob mu' ba yajñelob ti 
wen ti jini melel ba t'an che' bajche' ti' 
xiq'uiyonla Dios lac Tyat. 
5 Wale hermana, mic subeñet ti wocol t'an 
cha'an lac p'untyan lac ba. Mach tsijibic jini 
xic'ol chancol ba c ts'ijbubeñet pero jiñach 
tsa! ba la cubi c'ala ti tyejchibal. 
6 Mi chancox lac p'untyan Dios mux lac 
wen ch'ujbiben i xic'ojel. Jiñach i xic'ojel 
Dios tsa! ba la! wubi c'ala ti tyejchibal c'ala 
wale cha'an yom mic p'untyan lac bA. 


Xlot ba ajcantisajob 


7 Añob cabal xlot bA ajcantisa ti 
mulawil. Mach'an mi' ch'ujbiñob mi 


mero ti i bac'tyal ti tyali Jesucristo. Jini 
xlot ba ajcantisa jinach ajcontra Cristo. 

8 Xuc'uletla ame mi la! sat i tyojol la' 
troñel, pero yom ts'acal mi la! tyaj la' 
tyojol ti lac Yum. 

9 Che'ic bajche' anic majch mi! xA! 
otsan yamba t'an ti jini cantisa cha'an 
Cristo mach i cha'anic Dios che! jini. 
Pero jini mu! bA i c'ala sub Cristo ti' 
cantisa, añach ti Dios lac Tyat yic'ot ti 
Yalobil. 

10 Mi an majch mi c'otyel ya' ba' añetla 
mi mach'an mi' sub ili ba cantisa 
cha'an Cristo mach la' wotsan ti la' 
wotyot. Ma' mi la' suben cha'an weñach 
ti tyali. 

11 Como jini mu! ba i yAle! che' bajche' 
jini chancox i yotsan i ba yic'ot jini 
ajcontra Cristo. 


Cojix ba t'an tyac 


12 An tyo cabal cha ba com c subeñetla 
pero mach comox c ts'ijbun ti jun. Mu' 
tyo c pijtyan ya' ba mij c'otyel ba' añetla 
cha'an mic pejcañetla cha'an ñoj 
tijicñayic mi lac cubin. 

13 Jiñach yajcabil ba i cha'an Dios 
je'el jini a chich. Yom bi i chocbeñet 
tyalel saludos i yalobilob a chich. 
Amén. 

UXQ'UEJLEL BA JUN TSA! BA I TS'IJBU JUAN 


Weñach mi' tyaj ti t'an Gayo 


1 1 Joñon ancianojon. Chancol 
ts'ijbubeñet jun p'untyabilet bA c 
pi'al Gayo ba a c'aba'. Melelach chancol 
c p'untyañet. 
2 P'untyabilet ba hermañu, mic tyajet ti 
oración cha'an wen ma' wajñel yic'ot 
cha'an c'oq'uet ma' wajñel je'el. Como 
cujilach isujm wen c'oc'ach a ch'ujlel. 
3 C'ajacñajax coj ti cubi che! ñac ti 
juliyob ili hermañujob como mi' 
subeñoñob chancox a wen ch'ujbin jini 
melel ba t'an. 
4 Ñoj c'ajacña coj mi cubin che' an majch 
mi' subeñon mi chancol i wen ch'ujbiñob 
ili melel ba t'an calobilob. Mach'an yan 
tyac ba cha ba am ba ti mulawil mu' ba i 
más yaq'ueñon c'ajacña ba coj che! mi 
cubin xuc'ul añetla. 
5 P'untyabilet ba hermañu, weñach ma! 
mel che' ma' pay ochel ti a wotyot 
hermañujob mu' ba i c'otyelob. 
Machicach a caña pero much a wotsan ti 
a wotyot. 
6 Como jini hermañujob tsa! ba juliyob 
wali ti! subeyob ili hermañujob mu! ba i 


much'quiñob i ba bajche! ti a p'untyayob. 


Awocolic cotyañob ti cha ba c'ajnibal i 
cha'añob cha'an bej majlicob. Jiñach 
bajche' yom Dios. 

7 Como ti caj Jesucristo ti majliyob ti 
subt'an ñumel. Ma'an cha ba yes mi' saj 
ch'amob ya' ba'añob jini max tyo ba i 
ch'ujbiñob i t'an Dios. 

8 Jin cha'an joñonla yom mi laj cotyañob 
ti cha ba tyo jach yom i cha'añob cha'an 
che' jini chancox laj cotyan ti sub ñumel 
jini melel ba t'an. 


Mach wen mi yajñel Diótrefes 


9 Tsa'ix c ts'itya! ts'ijbubeyob 
hermañujob ya' ba' añetla bajche' yom i 
melob. Pero jini winic Diótrefes ma' mi' 
jac'beñon lojon c t'an como mi' mulan i 
yotsan i ba ti yumal ti' tyojlelob. 

10 Jin cha'an che' mij c'otyel ya'i mux 
quej c lu' suben como cha'an mach wen 
jini chancol ba i mele! como mu! ti 
jop't'an tij contra. Mu' ti lot je'el. Mach 
jinic jach jini pero ma' mi yotsañob ti 
yotyot jini hermañujob. Che' je'el mi' 
tic'ob jini yom ba i yotsañob. Mi ti' wersa 
otsayob, mi' chocob loq'uel ti' tyojlel 
hermañujob jini tsa! ba i yotsa i jula'. 

11 P'untyabilet ba hermano, mach yom 
ma' mel jini mach'a wen. Chac mele jini 
wen ba. Jini wen bA i cha'libal mi! pas mi 
yoque i cha'añach Dios. Jini mu' ba i pas i 
simaronlel mach i caña cha ba yom Dios. 


Wen ba pasoñel i cha'an Demetrio 


12 Ti pejtyelelob weñach mi' tyajob ti 
t'an jini winic Demetrio. Mi' tsictiyel ti 
wen ba i cha'libal mi melelach. Joñon 
lojon cujil isujm bajche' mi yajñel ti 
uts'at. Jatyetla je'el la' wujil melelach 
lojon c t'an. 


Cojix ba t'an tyac 


13 Añach tyo cabal t'an com ba c 
subeñetla, pero mach comox c ts'ijbun. 
14 Mu! tyo c pijtyan jintyo mij q'uelet 
cha'an mic pejcañet. 

15 La! ajniquet ti ñach'al. Ili lac pi'alob 
wa'i yom bi i chocbeñetyob tyalel 
saludos. Awocolic aq'ueñob saludos 
pejtylel lac pi'alob yati. 

JUN TSA! BA I TS'IJBU JUDAS 


Judas ti' ts'ijbubeyob jun jini tsa! ba i paya 
Dios cha'an i ch'ujbiñob 
1 1 Joñon Judason. Ajtroñelon i 
cha'an Jesucristo ti pejtyelel c 
pusic'al. I yijts'iñon Jacobo. Mic 
ts'ijbubeñetla ili jun tsa' ba pajyiyetla ti 
Dios lac Tyat cha'an mi la' ch'ujbin 
cha'an ajcotyaya lac cha'an Cristo yic'ot 
cha'an mi la' wajñel ti i cha'añetla ti 
junyajlel. Cañatyabiletla ti Jesucristo 
como mi la' tyem ajñel la' wic'ot. 
2 La! bej más oq'uisabentiquetla cabal i 
yutslel i pusic'al Dios yic'ot i ñach'tyalel 
yic'ot i p'untyaya Dios. 


Jini mu! ba ti lot ba cantisa 
(2 Pedro 2.1-17) 


3 P'untyabilet ba la hermañujob, ti 
pejtyelel c pusic'al com c ts'ijbubeñetla ti 
cubi cha'an laj cotyantyel. Pero wale 
c'ajnibal mic wa! ts'ijbubeñetla cha'an 
mic subeñetla cha'an la' cha'len wersa 
cha'an jini ts'acal ba yom mi 
ch'ujbintyel. Jiñach jini t'an tsa' ba 
junyajlel aq'uentiyob i cha'año' ba Dios. 
4 Como cha'an ti' lotiyetla tsa'ix i lolon 
otsa i ba la' wic'ot cha'tiquil uxtiquilob 
che' bajche' jini tsa'ix ba wa tyajle ti t'an 
ti Ts'ijbubil ba i T'an Dios c'ala oniyix 
bajche' mi quejel i xot'e' i mul. 
Simaroñob. Cha'an yujil isujm uts Dios, 
mi' lolon ac' i ba ti melol cha ba bajñel 
yom i tsucul pusic'al. Mach'an mi' 
ch'ujbiñob cha'an Diosach jini cojach ba 
lac Yum yic'ot lac Yum Jesucristo. 

5 Com c cha! c'ajtisabeñetla aunque la! 
wujilix isujm lac Yum ti! ñaxan payayob 
loq'uel ya! ti pañimil Egipto bA i c'aba! 
pejtyelel jini israelob, pero ti wi'il ti' 
jisayob mach ba ba'an ti' ch'ujbiyob 
cha'an Dios mi quej i bej cotyan. 

6 An ajtroñelob i cha'an Dios ch'oyolo' ba 
ti panchan tsa! ba i cayayob i chumlib 
ba'an Dios che' ñac ti' cayayob i melob 


che! bajche' yom Dios. Dios ti yotsa ti 
cachol ti ic't'ojñal. Cachal ti cadena yubil 
c'ala jintyo ba' ba ora mi tyalel jini ñuc 
ba q'uin che! mi quejel i cha'len melojel 
Dios. 

7 Che' je'el lajal ti' cha'leyob i tsuculel 
jini año! ba ti Sodoma yic'ot Gomorra bA 
i c'aba'ob yic'ot jini yamba lum tyac ya! 
ba an lac'al ya' ba'añob. Lajal ti' 
cha'leyob bajche' jini ajtroñelob i cha'an 
Dios ch'oyolo' ba ti panchan tsa' ba i 
cha'le i tsuculel. Ti' cha'leyob i tsuculel 
jini mach ba ba'an ba' ba ora mi' 
cha'leñob. Jini año! ba ti Sodoma yic'ot 
Gomorra mi caytyal ti ajpasoñel che! 
bajche' ti jili ti c'ajc. Cha'ach mi quej i 
yujtyel ti pejtyelel mu! ba i ñusañob 
wocol ti c'ajc ti caj i mul. JiñAch c'ajc 
mach ba ba'an mi yajpel. 

8 Cha'ach je'el ili xlot ba ajcantisajob. Mi! 
ñaxan bajñel pensalin cha ba ti 
simaronlel yom i cha'leñob cha'an mi' 
bibi'sañob i ba ti i tsuculel. Mi' 
mich'q'uel i p'atyalel i t'an lac Yum. Mi' 
wajlen jini año' ba i ñuclel. 

9 Jini ñoj ñuc ba ajtroñel i cha'an Dios 
ch'oyol ba ti panchan Miguel ba i c'aba! 
che! ti! contra i bA yic'ot jini xiba ti! 
calax pejcAyob i ba cha'an i bac'tyal 
Moisés. Pero mach'an ti! chan isa i ba jini 
Miguel cha'an i yal'en jini xiba. Tsa' jach 
i yala: La! i tiq'uet lac Yum. Che! yalol 
jini xiba. 

10 Pero jini xlot ba ajcantisajob mi' lolon 
tyaje' ti mach ba wen ba t'an cha ba jach 
mach ba ba'an mi' ch'ambeñob isujm. 
Pero aunque an jini mu! ba i bajñel 
cAñob quixtyañu che! bajche' mi bajñel 
can animal, pero jiñach jini mu! ba i 
paye' majlel ba! mi majlel i ñusan wocol 
ti caj i mul. 

11 P'ump'uñob. Mi quejel i ñusan wocol 
como tsa'ix i tsacle majlel i cha'libal Caín 
tsa' ba i cha'le i simaronlel. Cha'an jach 
wersa yom i ganarin tyaq'uin, ti junyajlel 

JUDAS 





yac'ayob i ba i lotin quixtyañujob che! 
bajche' ti' cha'le ti ñoj oniyix jini Balaam 
ba i c'aba' je'el. Mi quej i jilelob cha'an 
cha'ach mi' contrajiñob Dios che' bajche' 
Coré tsa' ba tsansanti cha'an ti' cha'le 
contrajiya ti' tyojlel Moisés. 

12 Quisintic bajche' mi' cha'len jini xlot 
ba ajcantisajob. Mi! motin cha'len uch'el 
la' wic'ot che' mi la' motin cha'len uch'el 
ba! mi tsictiyel mi la! p'untyan la! bA. 
Wen tijicña mi! cha'len uch'el la! wic'ot. 
Como mach'an mi' saj cha'len baq'uen 
che! mi! cha'len jini uch'el. Lajalob xlot 
bA ajcantisajob bajche' ajceañatya tiñAme! 
mu' jach ba i lolon bajñel cañatyañob i 
ba. Lajalob bajche' tyocal mu! jach ba i 
pajyel majlel ti ic' mach ba ba'an mi yac! 
ja'el. Lajalob bajche' tye' tyac mach ba 
ba'an mi' yac' i wut ti yorojlel. Junyajlel 
tyaq'uinix yubil. Tsa'ix bojqui loq'uel 
yubil. 

13 Lajalob jini xlot ba ajcantisajob bajche! 
babaq'uen ba witslaw ba ja! ti mar che! 
mi yac' bibajax ba i lojc. Jini quisintic ba 
i cha'libal lajal bajche' jini bibajax ba i 
loje ja'. Lajalob jini xlot ba ajcantisajob 
bajche' ec' tyac tsa'ix ba i satya i bijlel 
yubil. Tsa'ix wa ajli mi quej i ñusan 
wocol jini xlot ba ajcantisajob ti ic't'ojñal 
cha'an ti bele' ora. 

14 Che! je'el Enoc bA i c'aba! jiñach i 
sietejlelix ba i jiñajlel Adán. Ti' tyajayob 
ti t'an jini quixtyañujob. Ti yala cha'an ti 
xijq'ui ti Dios i yale' jini Enoc: Ti quila 
lac Yum ti tyali yic'ot ti mil ti mil i 
cha'año' bA. 

15 Ti tyAli cha'an i melob ti pejtyelel 
quixtyañujob yic'ot cha'an i choc majlel 
ba' mi' ñusan wocol ti pejtyel jini 
simaroño' ba cha'an ti caj pejtyelel mach 
ba wen ba tsa' ba i cha'leyob yic'ot 
cha'an ti pejtyelel mach ba wen ba t'an 
tsa! DA i yAlAyob ti! contra Dios. Che! ti 
yala Enoc. 

16 Jini xlot bA ajcantisa mi! bej cha'len 
t'an cha'an mach'an mi! mulan cha bA mi 
yujtyel. Mi' bej ale! cha ba jach mi 
yujtyel. Muc' jach i bej saclan bajche' mi' 
mel cha ba yom i bajñel tsucul pusic'al. 
Mi' chan isan i ba ti i t'an. Mi' lolon 


suben ti wen ba t'an quixtyañu cha'an 
jach yom mi' bajñel tyaj i ñuclel ti caj. 


Lac xic'ol cha'an bajche' yom mi yajñel 
ochemo' ba ti' t'an Dios 


17 Pero jatyetla p'untyabilet ba la 
quermañujob, c'ajtisanla cha ba ti yala 
jini yajcabilo' ba ajsubt'añob ñumel i 
cha'an lac Yum Jesucristo. 

18 Ti' subeyetla: Ti jini cojix ba q'uin tyac 
mi quej i yajñel quixtyañujob muc' jach 
ba i wajlen i cha'an tyac ba Dios. Mi quej 
i bajñel ajñel bajche' mi' mulan i cha'len 
ti tsucul ba i pusic'al. 

19 Jin xlot ba ajcantisa mi yaq'uen i 
t'oxob i ba hermañujob. Mi' cha'leñob 
cha ba jach yom i bajñel i pusic'al. 
Ma'ix Ch'ujul ba i Ch'ujlel Dios 
yic'otyob. 

20 Pero jatyetla p'untyabilet ba la 
quermañujob, xuc'chocon la' ba ti jini 
ch'ujul ba t'an mu! ba la! ch'ujbin. 
Cha'lenla oración cha'an ti i p'atyalel 
Ch'ujul ba i Ch'ujlel Dios la! wic'ot. 

21 Bej ajñenla ti i p'untyaya Dios. Bej 
pijtyanla i yorojlel che! mi yaq'ueñonla 
laj cuxtyAlel mach'a yujil jilel ti lac Yum 
Jesucristo cha'an ti i p'untyaya. 

22 Cotyan ti la' t'an jini max tyo ba'an 
mi' wen ch'ujbin. 

23 Cotyan yaño!' bA che! bajche' mi 
chancol la! chuque' loq'uel ti c'ajc yubil. 
P'untyanla cha'an la! cotyan, pero 
xuc'uletla. Cha'lenla baq'uen ame mi' 
bibi'tisañetla i pislel yubil ti mach'a wen 
ba i cha'libal. 


Cojix ba t'an 


24 Dios jini cojach ba am ba i ña'tyabal, 
Ajcotyayajach lac cha'an. An i p'atyalel 
cha'an i cañatyañetla cha'an mach'an mi 
la' yajlel ti mulil. Añach i p'atyalel 
cha'an i yaq'ueñetla ti i tyojlel che' ma'ix 
sajlic la! mul. C'ajacña la! woj mi la! 
wubin ti! tyojlel c'otyajax ba i ñuclel. 

25 La! tsictiyic i c'otyajlel yic'ot i ñuclel 
yic'ot i p'atyalel yic'ot i wersajlel i t'an 
Dios cha'an ti lac Yum Jesucristo, am bA 
c'ala ti ñoj oniyix, am ba wale iliyi yic'ot 
ti pejtyelel ora. Amén. 


I TSICTISANTYEL JESUCRISTO TSA' 
BA PAS'ENTI JUAN 


I tsictisantyel Jesucristo 


1 Jiñach jini t'an tsa! ba i tsictisabe 

Jesucristo jini Dios cha'an Jesucristo 
mi yaq'ue' ti cajñel jini ajtroñelob i 
cha'an jini mach'a jal mu! ba quejel i 
yujtyel. Jesucristo ti' choco tyalel 
ajtroñel i cha'an Dios ch'oyol ba ti 
panchan cha'an jini mi' tsictisaben jini 
Juan. Ajtroñelach i cha'an jini Juan. 
2 Jini Juan ti' subu yoque melelach i t'an 
Dios, yic'ot jini tsa' ba i yala Jesucristo 
yic'ot je'el jini tsa' ba i yoque ila Juan. 
3 C'ajacña i yoj jini mu! ba i q'uele' ti 
c'am jini t'an aq'uebil ba ti Dios, yic'ot 
cl'ajacñayob i yoj je'el jini mu! ba i 
ñach'tyañob, mu! ba i ch'ujbiñob ili 
ts'ijbubilix ba t'an. Como lac'alix i 
yorojlel mi quejel i yujtyel bajche' 
ts'ijbubil wa' ti ili jun. 


Juan mi' ts'ijbubeñob jun siete mujch' 
ochemo' ba ti! t'an Dios 


4 Joñon Juañon. Mic ts'ijbubeñetla ili jun 
ti la! siete mujch'lel ochemet ba la ti! t'an 
Dios ya! ti colem pañimil Asia ba i c'aba'. 
La! ajniquetla ti i yutslel i pusic'al yic'ot i 
ñach'tyalel Dios, jini am ba wale iliyi, am 
ba c'ala ti ñoj oniyix, am ba c'ala ti tyal 
tyo ba ora. Jini i yutslel i pusic'al Dios 
yic'ot i ñAch'tyAlel tyalem ba ti Ch'ujul 
ba i Ch'ujlel, ya! an ti! tyojlel ba! mi' 
cha'len yumal Dios. Jini Ch'ujul ba i 
Ch'ujlel Dios mi' cha'len troñel ti la! 
pusic'al jatyetla ya! ba añetla ti siete 
mujch' ochemet ba la ti! t'an Dios. 

5 Jini i yutslel i pusic'al Dios yic'ot i 
ñach'tyalel tyalem ti Jesucristo je'el. 
Xuc'ul Jesucristo cha'an ch'ujbi lac 
ch'ujbin jini mu! ba i yaq'ue! ti cajñel. 
Jiñach jini ñaxan ba tsa! ba tyejchi 
loq'uel ba'an sajtyemo' ba mach'a ba'an 
mi quejel i cha! sajtyel. Cristo i yaumach 
pejtyelel yumaAlob wa! ti mulawil. Mi! 


p'untyañonla Cristo. Ti' pocbeyonla 
loq'uel pejtyelel lac mul ti! ch'ich'el. 

6 Tsa'ix i yajcayonla Jesucristo cha'an lac 
cha'len yumal yic'ot. Ti yotsayonla ti 
cura yubil cha'an mi lac bej cha'liben i 
troñel Dios i Tyat Jesucristo. La! tsictiyic 
i ñuclel Jesucristo yic'ot la! yumintic ti 
pejtyelel ora. Amén. 

7 Q'uele la! wilan. Mi quejel i tyAlel 
Cristo ti mal tyocal. Mi quejel i lu! ilañob 
ti pejtyelelob jinic tyo jini tsa! ba i 
lowoyob. Ti pejtyelel quixtyañu 
loq'uemo' ba ti jujunchajp t'an mach'a 
ba'an mi' ch'ujbiñob mi quejel i 
cha'leñob uq'uel che! mi quejel i yilañob 
como yujilob isujm mi quejel i yajq'uelob 
ti xot'mulil. Cha'ach mi quejel i yujtyel. 

8 Jini lac Yum Dios mi yale!': Joñon añon 
che! ñac ti mejli pejtyelel cha ba tyac an. 
Chac añon tyo c'ala che! mi quejel i lu' 
jilel majlel. Joñon añon c'ala ti tyejchibal 
mulawil. Joñon añon c'ala ti yujtibal. 
JoñoñaAch jini am ba wale iliyi, jini am bA 
ti ñoj oniyix, jini am ba c'ala ti tyal tyo 
ba ora. Joñoñach jini mach'a ba'an i 
p'isol c p'atyalel. Che' mi yale' lac Yum 
Dios. 


Juan ti yila i ñuclel Cristo 
che' bajche' ti' ñajal 


9 Joñon Juañon la' wermañujon ti Cristo. 
Chancol c motin ilan wocol quic'otyetla 
cha'an Jesucristo. Mi lac motin cha'len 
yumal la quic'ot Dios. Lajal mi 
yaq'ueñonla i p'atyalel Jesucristo ti lac 
pusic'al cha'an mi lac ñusan wocol ti 
wen. Cachalon ya! ti lum joyol ba ti ja! 
Patmos ba i c'aba! cha'an ti caj tic subu i 
t'an Dios yic'ot cha'an tic tsictisa i 
sujmlel cha'an Jesucristo. 

10 Ti jump'ej q'uin ti' q'uiñilel lac Yum 
jini Ch'ujul ba i Ch'ujlel Dios ti 
yaq'ueyon cubin c'am ba ajt'an tic pat. 
C'am che' bajche' i t'an trompeta ti cubi. 


420 


421 


APOCALIPSIS 





11 Jini ajt'an ti yala: Joñon jini ñaxan bA. 
Joñon jini cojix ba. Joñon añon c'ala ti 
tyejchibal mulawil. Joñon añon c'ala ti 
yujtibal. Ts'ijbun ti jun pejtyelel mu! bA 
quejel a q'uel. Choco majlel ili jun ya! 
ba'an jini ochemo! ba ti! t'an Dios ya! ti 
siete mujch'lelob ya! ti colem pañimil 
Asia bA i c'aba!. Choco majlel ti lum ya! 
ti Efeso, ti Esmirna, ti Pérgamo, ti Tiatira, 
ti Sardis, ti Filadelfia, yic'ot ti Laodicea. 
Che! ti! subeyon jini ajt'an. 

12 Tic sutqui c ba cha'an mij q'uel 
majchqui chancol i pejcañon. Che' ñac tic 
sutqui c ba ti quila siete i yajnib vela 
melel ba ti oro. 


quila ya! wa'al juntiquil che! bajche' 
quixtyañu yilal. Lapal i cha'an pal ba i 
pislel jaxal c'ala ti yoc. Cachal i tajn ti' 
cinturón melel ba ti oro. 

14 Ñoj sasac i tsutsel i jol che' bajche' 
sasac ba i tsutsel tiñame', sasac che! 
bajche' i ña'al tsañal yilal. Mi lejmel i 
wut che! bajche' c'ajc yilal. 

15 C'anleman i yoc che' bajche' bronce 
tsa! ba ulmisanti ti c'ajc cha'an mi loq'uel 
i tsuculel. Cha'ach yubil i t'an che! 
bajche' pujucña ba ja'. 

16 Ti! ñoj ba i c'ab an siete ec! tyac. Yic'ot 
ti ti' mi loq'uel espada wen jay ba ti 
cha'wejlel i yej. Cha'ach yilal i ñi' i wut 
che! bajche! q'uin che! mi ts'ajyel ti 
xinq'uinil. 

17 Che! ñac ti quila jini quixtyañu ba yilal 
ti yajliyon ti yebal yoc che' bajche' 
sajtyemonix ti cubi. Pero jini ti yAc'A i 
ñoj ba i c'ab tij quejlop. Ti! subeyon: 
Mach a bac'ñan. Joñon jini ñaxan ba. 
Joñon jini cojix bA. 

18 Joñon cuxulon. Ti sajtiyon pero q'uele 
a wilan cha! cuxulon cha'an ti pejtyelel 
ora. An tic wenta mic yajcan baqui bA 
ora mi quejel i sajtyel quixtyañu yic'ot an 
tic wenta mi cale' baqui mi majlel i 
ch'ujlel che! mi sajtyel. 

19 Ts'ijbun jini tsa! ba ujti a q'uele! yic'ot 
jini chancol ba i yujtyel wale iliyi yic'ot 
jini mu! tyo bA quejel i yujtyel. 

20 Jiñach jini mach'a ba'an tsictiyem i 
sujmlel ti yamba ora cha'an jini siete ec! 


tyac tsa' ba a wila ti' ñoj ba j c'ab yic'ot 
jini siete i yajnib vela melel ba ti oro. 
Jini siete ec' jiñobach año' ba i ye'tyel ti 
jini siete mujch' tsa! ba i ch'ujbiyoñob. 
Jini siete i yajnib vela melel ba ti oro 
jiñach jini ochemo' ba ti' t'an Dios ti jini 
siete mujch'lelob. Che! ti! subon 
Jesucristo jini che! ba bajche! quixtyañu 
yilal. Che! ti yala Juan. 


Xic'ol tsa' ba chocbentiyob majlel ti siete 
mujch'lelob ochemo' ba ti' t'an Dios: 
Ñaxan cha'an jini año' ba ti Efeso 


2 1 Joñon Juañon. Jesucristo ti' 
subeyon: Ts'ijbuben jun jini am ba i 
ye!tyel ti! tyojlel jin ochemo! ba tic t'an 
ya! ti Efeso. Ma! subeñob: Jini chucul ba i 
cha'an siete ec! ti! ñoj ba i c'ab, jini mu! 


melel ba ti oro jiñach jini mu' ba i yale' 
ili t'an: 

2 Cujil isujm bajche' mi la' wajñel yic'ot 
bajche' mi la' cha'len tsats ba troñel 
yic'ot bajche' mi la! cuche' ti wen i 
ñajayel tyac la! pi'alob. Cujil isujm mach 
ch'ujbi la! saj cuch jini simaroño' bA 
quixtyañu. Tsa'ix la! wen q'uele bajche! 
ti' cha'leyob jini tsa! ba i lolon subuyob i 
ba ti ajsubt'añob ñumel. Tsa'ix la! tsictisA 
cha'an xlotyobach. 

3 Matix mi la! lujb'an la! cha'len cha ba 
wen. Tsa'ix la' cuchu ti wen i ñajayel 
tyac la' pi'alob. Tsa'ix la' wen ñusa wocol 
yic'ot tsa'ix la' cha'le cabal troñel cha'an 
tij caj. 

4 Pero mic subeñetla an junchajp mach'a 
wen mi la' cha'len mi quilan. Mach'an mi 
la! chac p'untyañon che! bajche' ti la' 
p'untyayon che! ñac ti queji la! ch'ujbiñon. 
5 Jin cha'an c'ajtisanla bajche! ti la! 
ñaxan p'untyayon. Q'uextyan la! pensal. 
Caya la! mul. Cha! ajñenla che! bajche! ti 
ajniyetla ti wajali che! ñac ti queji la! 
ch'ujbiñon. Mi mach'an mi la! q'uextyan 
la! pensal, mi mach'an mi la! cay la! mul 
mi quejel c wa! tyalel ti ora. Mi quejel c 
loc'san jini i yajnib vela ya! ti la! tyojlel. 
6 Pero aunque chancox la! wactyan la! 
p'untyañon an tyo cha bA mila! cha'len wen 
ba mi quilan. Mi la' ts'a'q'uel bajche' mi' 

cha'leñob jini quixtyañujob nicolaítajob bA 
ic'aba'ob. Mic ts'a'q'uelob je'el. 

7 Jini yom bA i yoque ch'amben isujm la! 
i wen ñach'tyan i t'an Ch'ujul ba c 
Ch'ujlel mu! ba i suben ochemo' ba tic 
t'an. Jini mu' ba i ganarin cha'an ma'an 
mi! sat i ba mi quejel caq'uen i c'uxe! i 
wut jini tye' ya' ba'an ti paraíso mu' ba i 
yaq'uen i cuxtyAlel mach'a yujil jilel. 
Cha'ach ti xijqui Juan i ts'ijbubeñob jini 
año! ba ti Efeso. 


Xic'ol cha'an jini año' ba ti Esmirna 


8 Joñon Juañon. Jesucristo ti' subeyon: 
Ts'ijbubeñob jun je'el jini am ba ye'tyel 
ti' tyojlel ochemo' ba ti' t'an Dios ya' ti 
Esmirna. Ma! subeñob: Cha'ach mi yale' 
jini ñaxan ba, jini cojix ba. Jini tsa! bA 
sajti tsa' ba cha' cuxtiyi. Jiñach jini mu' 
ba i yale' ili t'an: 

9 Cujil isujm bajche' mi la' wajñel yic'ot 
bajche' mi la! ñusan wocol yic'ot bajche' 
mach sajlic cha ba an la! cha'an. Pero 
melelach ricojetla tic t'an. Cañal c cha'an 
je'el bajche' mi' wajleñetla jini mu' ba i 
lolon cuyob i ba ti israelob. I yalobilob 
Dios mi lolon alob i bA. Pero mach i 
cha'añobic Dios. I cha'añobach Satanás. 
10 Mach la! bac'ñan jini wocol mu! ba la! 
ñusan. Xiba mi quejel i yaq'ueñetla ti i 
yotsantyel ti cachol cha'tiquil uxtiquiletla 
cha'an mi' q'uel mi yoque xuc'uletla. 
Cha'p'ej uxp'ej q'uin mi quejel la! ñusan 
la! tyac'lantyel. Pero xucul yom mi la! 
wajñel aunque mi la! wajq'uel ti sajtyel. 
Che! jini mi quejel caq'ueñetla jini la! 
cuxtyAlel mach'a yujil jilel. 

11 Jini yom bA i yoque ch'amben isujm 
la! i wen ñach'tyan i t'an jini Ch'ujul ba c 
Ch'ujlel mu' ba i subeñob jini ochemo' ba 
tic t'an: Jini mu' ba i ganariñob cha'an 
ma'an mi' sat i ba, mu' ba i bej ajñel ti 
yoque xuc'ul, che' mi sajtyel ma'ix mi 
quejel i yochel ti xot'mulil, che'en. 
Cha'ach ti xijq'ui Juan i ts'ijbubeñob jini 
año! ba ti Esmirna. 


Xic'ol cha'an jini año' ba ti Pérgamo 


12 Joñon Juañon. Jini tsa! ba quila che! 
bajche' quixtyañu yilal ti' subon: 


Ts'ijbubeñob jun je'el jini am ba i ye'tyel 
ti' tyojlel ochemo' ba tic t'an ya' ti 
Pérgamo. Ma! subeñob: Cha'ach mi yale! 
jini am ba i cha'an espada wen jay ba ti 
cha'wejlel i yej: 

13 Cujil isujm bajche' mi la! wajñel. Cujil 
isujm je'el chancol la! wajñel ba'an puro 
simaroño! ba ya! ba! mi! cha'len yumal 
Satanás. Aunque cha'ach mi la! ñusan 
pero xuc'uletyachla ti joñon. Ma'an ti la! 
caya la! ch'ujbiñon mi jinic che! ñac ti 
tsansanti ti la! tyojlel jini Antipas, jini 
xuc'ul ba tsa! ba i yac'ayon ti cajñel ya! 
ba' mi' cha'len yumal Satanás. 

14 Pero aunque cha'ach ti la! ñusA, an 
cha'chajp uxchajp mach'a wen ti la' 
cha'le mi quilan. Ya'an la' wic'ot ya' ti 
Pérgamo jiñi mach'a ba'an mi' cayob i 
ch'ujbiñob i cantisa Balaam. Jini Balaam 
ti' cantisa jini ñuc ba yumal Balac ba i 
c'aba' cha'an i yilpusic'len jini israelob 
cha'an mi' c'uxob we'el tsa' ba aq'uenti 
melel jach ba i dios tyac yic'ot cha'an mi' 
cha'leñob i tsuculel. 

15 An la' wic'ot je'el jiñi mach'a yom i 
cayob i ch'ujbiñob i cantisa jini 
nicolaítajob. Ts'a' mij q'uel bajche' mi' 
cha'leñob. 

16 Jin cha'an q'uextyan la! pensal. CAyA 
la' mul. Mi mach'an mi la! caye', ti ora 
jach mi quejel c tyAlel ya! ba! añetla. Mi 
quejel c periyaliñob ti jini espada mu! bA 
iloq'uel tic ti'. 

17 Jini yom bA i yoque ch'amben isujm 
la' i wen ñach'tyan i t'an jini Ch'ujul ba c 
Ch'ujlel mu! ba i subeñob ochemo' ba tic 
t'an. Jini mu' ba i ganarin cha'an ma'an 
mi' sat i ba mi quejel caq'uen pejtyelel 
cha ba yes yom cha'an weñach mi yajñel 
ya' ti panchan. Mic pas'en bajche' c'amel 
mic p'untyan quixtyañujob. Cha'ach ti 
xijq'ui Juan i ts'ijbubeñob jini ano' ba ti 
Pérgamo. 


Xic'ol cha'an jini año' ba ti Tiatira 


18 Jini tsa! ba quila che! bajche' 
quixtyañu yilal ti' subon: Ts'ijbubeñob 
jun jini año' ba i ye'tyel ti' tyojlel 
ochemo' ba tic t'an ya! ti Tiatira. Ma! 
subeñob: Cha'ach mi yale! jini i Yalobil 

Dios am ba i wut che! bajche! c'ajc mu' 
ba ti lejmel yilal. Jini an c'anleman bA 
yoc che! bajche' bronce tsa! ba ulmisanti 
ti c'ajc cha'an loq'uic i tsuculel. 

19 Cujil isujm bajche' mi la! wajñel, 
bajche' mi la! cha'len p'untyaya, bajche' 
mi la! ch'ujbiñon, bajche' mi la! cuche! ti 
wen cha bA yes mi yujtyel tyac. Cujil 
isujm más wen mi la! cha'len wale iliyi 
che! bajche! ti la! cha'le ti wajali che! ñac 
ti queji la! ch'ujbiñon. 

20 Aunque cha'ach mi la! wajñel mic 
subeñetla an cha bA mach'a wen mi la! 
cha'len mi quilan. Mi la! lolon cuchben i 
simaronlel jiñi quixtyañu mu! ba i lolon 
cuy i ba xiq'uil ti Dios i yale'. Ti i cantisA 
mi' socbeñob i pusic'al cajtroñelob 
cha'an mi' cha'len i tsuculel yic'ot yamba 
winic yamba x'ixic yic'ot cha'an mi' 
c'uxob jini tsa' ba aq'uenti melel jach ba 
dios tye' tyac. Mi! lolon cha'len bajche! ti' 
cha'le juntiquil x'ixic Jezabel ba i c'aba'. 
21 Ti caq'ue cabal yorojlel cha'an mi 
q'uexe! i pensal i caye' i mul. Pero 
mach'an mi' caye! i tsuculel. 

22 Jin cha'an mi quejel caq'uen tsats bA 
c'am'an. Jini tsa' ba i cha'leyob i tsuculel 
bajche' mi' cantisan jini x'ixic mi quejel 
caq'uen i ñusan cabal i wocol mi ma'ix 
mi! q'uextyan i pensal i caye! i cha'len i 
tsuculel bajche! mi' cha'len jini x'ixic. 

23 Mi quejel c tsansan jini mu! ba i 
ch'ujbiben i cantisa cha'an i cha'leñob i 
tsuculel. Che! jini mi quejel i ña'tyañob 
ochemo' ba tic t'an ti jujunmujch'lelob 
tyac cha'an joñoñach jini mu! ba i lu! 
q'uel pejtyelel cha ba jach an ti' pusic'al 
an ti' pensal quixtyañu. Ti jujuntiquiletla 
mi quejel caq'ueñetla la! tyojol jiñach 
bajche' ti la' cha'le. 

24 Pero jatyetla xuc'ulet ba la ya' ti 
Tiatira, mach'a ba'an ti la' ch'ujbibe i 
cantisa jini simaron ba x'!ixic yic'ot 
mach'a ba'an ti la' caña jini mu' ba i 
lolon yalob ti tsats ba i cantisa Satanás 
mic subeñetla ma'ix mi quejel 
caq'ueñetla yamba la' tic'ol. 

25 Che! jach yom mi la' chac ña'tyan bajche' 
mila! p'untyañon yic'ot bajche' yom mi la' 
cha'libeñon c toñel jintyo mic cha! tyalel. 


26 Jini mu! bA quejel i ganariñob cha'an 
ma'an mi! sat i bA, jini mu! ba i 
cha'libeñon c troñel che! bajche! com 
c'ala ti yujtibal, mu! tyo quejel caq'uen i 
cha'len yumal ti pejtyelel pañimil. 

27 Mi quejel i cha'len yumal ti! wersajlel i 
t'an lajal che! bajche' c Tyat ti yaq'ueyon 
i wersajlel c t'an cha'an mic cha'len 
yumal. Mi quejel i jisantyelob jini mach'a 
ba'an mi! ch'ujbiñon che! bajche' mi' 
xixluyel p'ejt che' mi' jats'e' ti vara melel 
ba ti tsucul tyaq'uin. 

28 Mi quejel caq'uen i q'uelob ti ñuc che! 
bajche' mi! q'uelon ti ñuc. 

29 Jini yom ba i yoque ch'amben isujm 
la' i wen ñach'tyan i t'an Ch'ujul ba c 
Ch'ujlel mu! ba i subeñob ochemo' ba tic 
t'an ti jujunmujch'lelob. Cha'ach ti 
xijq'ui Juan i ts'ijbubeñob jini año' ba ti 


Tiatira. 
3 1 Jesucristo, jiñach jini tsa! ba quila 
che! ba bajche' quixtyañu yilal ti' 
subon: Ts'ijbubeñob jun jini año! ba i 
ye'tyel ti' tyojlel ochemo' ba tic t'an ya' ti 
Sardis. Ma! subeñob: Cha'ach mi yale! 
jini am bA i cha'an Ch'ujul ba i Ch'ujlel 
Dios yic'ot am ba i cha'an jini siete ec! ti' 
c'ab. Ti lajoñel jini siete ec! yom i yale! 
jini año' ba i ye'tyel ti' tyojlel siete 
mujch'lelob ochemo' ba tic t'an. Cujil 
isujm bajche' mi la' wajñel. Cujil isujm 
an jini mu' ba i lolon ña'tyañob cha'an 
wen xuc'uletla ti jini mu' ba la' ch'ujbin. 
Pero mach che'iqui. 
2 Q'uele la! bA. Cha'lenla wersa cha'an la! 
más xuc'chocon la! ba ti jini mu! ba la! 
ch'ujbin como colel la! cay la! ch'ujbiñon. 
Tsa'ix quila ma'ix tyoj la! melbal bajche' 
yom Dios. 
3 Cha' c'ajtisan jini tsa' ba la' ñaxan ubi 
tsa! ba la! ñaxan ch'ujbi. Mach la! saj 
cAye!. Q'uextyan la! pensal. CAyA la! mul. 
Mi ma! mi la! chac q'uel la! bA, mi quejel 
c tyalel ya! ba! añetla che! bajche' 
ajxujch'. Ma'an mi quejel la! ña'tyan 
baqui bA ora mi quejel c tyalel. 
4 Ya'an cha'tiquil uxtiquil ya! ti Sardis 
mach'a ba'an ti! bibi'tisa i pislel yubil como 


Xic'ol cha'an jini año' ba ti Sardis 

mach'an ti' cha'leyob mach'a wen ba i 
cha'libal. Jiñob mi quejel i yajñel quic'ot ti 
sac ba i pislel cha'an tsiquil tyoj añob. 
Cha'ach yom cha'an wen ti' cha'leyob. 

5 Jini mu' ba quejel i ganariñob cha'an 
ma'an mi sat i bA mi quej i xoje' sasac DA 
i pislel. Ma'ix mi quejel c yapbeñob i 
c'aba' ti jun ba' ts'ijbubil ti pejtyelel jini 
am ba i cuxtyalel mach'a yujil jilel. Mi 
quejel c sub i c'aba' ya! ti! tyojlel c Tyat 
yic'ot ti tyojlel ajtroñelob i cha'an Dios 
ch'oyol ba ti panchan. 

6 Jini yom ba i yoque ch'amben isujm la! 
i wen ñach'tyan i t'an jini Ch'ujul ba c 
Ch'ujlel mu' ba i subeñob jini ochemo' ba 
tic t'an ya' ti jujunmujch'lelob. Cha'ach ti 
xijq'ui Juan i ts'ijbubeñob jini año' ba ti 
Sardis. 


Xic'ol cha'an jini año' ba ti Filadelfia 


7 Joñon Juañon. Jesucristo ti! subon: 
Ts'ijbubeñob jun jini am ba i ye'tyel ti' 
tyojlel ochemo' ba tic t'an ya' ti 
Filadelfia. Ma' subeñob: Cha'ach mi yale' 
jini ch'ujul ba, jini yoque ñoj melel bA, 
jini más ñuc ba yumal am ba i p'atyalel i 
yotsan majchical jach yom i yotsan ya' ti 
panchan yic'ot an i p'atyalel je'el cha'an i 
tiq'ue' majchical jach cha'an mach ochic 
ya' ti panchan yic'ot. 

8 Cujil isujm bajche' mi la' wajñel. Cujil 
isujm ma'an cabaletla tsa! ba q'uejli ti 
ñuc pero tsa'ix la! ch'ujbi c t'an. Mach'an 
ti la! wala cha'an mach la! cañayon. Jini 
chalan chAncol caq'ueñet a wen sube! 
majlel c t'an ba'an cabal yom ba i 
yubiñob. Ma'an majch ch'ujbi i tiq'uetla. 
9 An jini mu! ba i lolon cuyob i ba ti 
yalobilob Dios. Mi' lolon alob 
ch'ujbibilobix i cha'an Dios. Pero 
xlotyob. I cha'año' ba Satanás. Mi quejel 
caq'ueñob i ch'ujbin jini t'an mu! ba a 
sube' cha'an mi quejel i yoque 
ch'ambeñob isujm cha'an jatyetla 
calobiletla. Mi quejel i yoque ch'amben 
isujm cha'an tic p'untyayetla. 

10 Tsa'ix la' lotyo ti la' pusic'al jini t'an 
aunque an cabal la' tyac'lantyel, pero ti 
la! cuchu la! wocol ti wen cha'an ti la! 
ch'ujbiyon. Jini cha'an mi quejel c 


cAñatyañetla che! mi tyalel jini ñoj wocol 
ba tyac'lantyel yic'ot yilpusic'lentyel mu' 
ba i tyalel ti pejtyelel mulawil cha'an mi' 
tsictisan majchqui an i mul yic'ot 
majchqui mi quejel i yochel ti xot'mulil. 
11 Mi quejel c tyalel ti ora jach. 
Xuc'chocon la! pusic'al ti jini tsa! ba la! 
ch'ujbi cha'an ma'an majch ch'ujbi i 
chilbeñetla la' majtyan mu' ba i 
yaq'uentyel jini mu! ba i yajñel ti tyoj. 

12 Jini mu' ba quejel i ganariñob cha'an 
ma'an mi' sat i ba mi quejel c xuc'chocon 
ya' ti panchan ya' ba'an lac Dios. Ma'an 
ba! ba ora mi quejel i cha! loq'uel. Mi 
quejel c tsictisan cha'an i yalobilobach 
lac Dios. Mi quejel caq'uen i cha'len 
chumtyal ya! ba'an lac Dios ti lum mu! bA 
i pejcantyel ti tsiji' ba Jerusalén, jini 
tyalem ba ti panchan ba'an lac Dios. Mic 
tsictisan cha'an calobilobach. 

13 Jini yom ba i yoque ch'amben isujm 
la' i wen ñach'tyan i t'an Ch'ujul ba c 
Ch'ujlel mu' ba i suben ochemo' ba tic 
t'an. Cha'ach ti xijq'ui Juan i 
ts'ijbubeñob jini ano' ba ti Filadelfia. 


Xic'ol cha'an jini año' ba ti Laodicea 


14 Joñon Juañon. Jesucristo ti' subon: 
Ts'ijbubeñob jun jini am ba i ye'tyel ti' 
tyojlel ochemo' ba tic t'an ya' ti 
Laodicea. Ma! subeñob: Cha'ach mi yale' 
jini yoque ñoj melel ba, jini xuc'ul ba tsa! 
ba yila cha ba ti ujti, mu! ba i yAle! 
yoque melelach, jini ya' ba an yic'ot Dios 
che! ti' mele pejtyelel cha ba ti mejli. 

15 Cujil isujm bajche' mi la! wajñel. Cujil 
ma'an mi la! wen p'untyañon che! bajche' 
jini yoque xuc'ulo' bA. Pero je'el ma'ix ti 
la! ñoj caya la! p'untyañon che! bajche' 
jini mach'a ba'an mi! saj p'untyañon 
como mach'a ba'an mi' ch'ujbiñoñob. Mi 
mux a p'untyañon, p'untyañon ti jump'ej 
a pusic'al. Pero mi ma'ix mi la' yoque 
p'untyañon cayax la' p'untyañon ti 
junyajlel. 

16 Mi mach ti jump'ejlic la! pusic'al la' 
wom la' p'untyañon, mach com j 
q'ueletla. Mux c choquetla loq'uel 
ba'añon. 

17 Pero aunque mi la' lolon ale': Wen 

xuc'ul mic ch'ujbin Dios, an c wenlel ti 
Dios, wen ts'acal mic cha'liben i troñel, 
lolon che'etla. Pero mic subeñetla: Ma'an 
mi la' ña'tyan bajche' añetla, cha'an yoque 
p'ump'uñetla como ma'ix xuc'ul chancol 
la! ch'ujbin Dios. Chacaletla yubil como 
ma'ix la! wenlel ti Dios. Xpots'etla yubil 
como ma!ix mi la! ch'amben isujm bajche! 
añetla ti! tyojlel Dios cha'an ma'an ts'acal 
chancox la! ch'ujbin Dios. 

18 Pero mic subeñetla: La! ba'añon cha'an 
mi caq'ueñetla oro yubil. Yoque la! ricojlel 
am ba i c'ajnibal, jiñach tsiji' ba la! 
pusic'al yic'ot mi caq'ueñet sasac ba la! 
pislel cha'an mi la' xoje' cha'an ma'an mi 
la' quisnin cha'an ma'an chacaletla yubil. 
Ti jini sasac ba la! pislel tsiquil chancox la! 
wajñel ti sac. Matix la! tsuculel. Mi 
caq'ueñetla ts'ac cha'an la' wut cha'an 
jajmic la' wut yubil, cha'an mi la' ña'tyan 
bajche' añetla ti' tyojlel Dios. 

19 Jini mu' ba c p'untyan mic tiq'ue', mic 
tyoj isan cha'an mij cotyan. Jin cha'an 
che! mic tiq'uetla ch'ujbin ti pejtyelel la' 
pusic'al ti ora jach. Q'uextyan la' pensal. 
Caya la' mul. 

20 Q'uele la' wilan, wa'alon ti ti' otyot 
yubil. Chancol c pejcañet. Mi an majch mi 
yubibeñon c t'an, mu! ba i jambeñon i ti' 
otyot, mux cochel ya! ba'an. Mux c cha'len 
uch'el yic'ot. Mux i cha'len uch'el quic'ot 
je'el. Weñach mi quejel lac motin ajñel. 

21 Jini mu! bA quejel i ganariñob cha'an 
ma'an mi' sat i ba mux caq'uen buchtyal 
quic'ot ya' ba' mic cha'len yumal ti 
panchan. Joñon tic ganari sajtyel che! 
ñac ti tyejchiyon loq'uel ba'an sajtyemo! 
bA. Ti buchleyon quic'ot c Tyat ya! ba! 
mu! ti yumal ya! ti panchan. 

22 Jini yom ba i yoque ch'amben isujm 
la' i wen nach'tyan i t'an jini Ch'ujul ba c 
Ch'ujlel mu! ba i suben jini ochemo' bA 
tic t'an ya' ti jujunmujch'lelob. Cha'ach ti 
xijq'ui Juan i ts'ijbubeñob jini ano' ba ti 
Laodicea. 


Mi' ch'ujutisan Dios ya' ti panchan 


1 Che! ñac ti ujti cubin jini t'an tsa! 
ba ts'ijbubeyob jini año' ba ye'tyel 
ti' tyojlel ochemo' ba ti' t'an Dios, ti 


quila che! bajche' jamalix jump'ej i ti' 
otyot ya! ti panchan. Jini ajt'an, che! 
bajche' trompeta yubil, tsa' ba i ñaxan 
pejcAyon ti! cha! pejcAyon. Ti yala: La! ti 
letsel ilayi. Mi quejel c pas'eñet jini mu! 
bA quejel i wersa ujtyel. 

2 Jini Ch'ujul ba i Ch'ujlel Dios ti' 
payayon letsel ti ora jach. Ya'i ti quila 
jump'ej buchlibal ba' mi' cha'len yumal 
Dios. Ya'an juntiquil buchul ba ti 
buchlibal. 

31 ñi! i wut jini am ba ti buchlibal lajal ti 
q'uelol che! bajche! yoque c'otyajax bA 
lemlaw ba tyuni jaspe o cornalina bA 
tyun. Ya! ti! tyojel jini buchlibal an 
junts'ijt xojob mu! bA i ts'ajyel che! 
bajche! c'otyajax bA yAyAx bA tyun 
esmeralda ba i c'aba'. 

4 Ya' ti joytyalel jini c'otyajax bA 
buchlibal ti quila yamba veinticuatro 
buchlibal tyac ba' buchulob veinticuatro 
ancianojob. Lapal i cha'añob sasac ba i 
pislel. An i coronajlel melel ba ti oro ti' 
jol jujuntiquil. 

5 Ti' buchlib Dios ti loq'ui che! bajche! mi 
lejmel chajc yic'ot c'am ba t'an tyac 
yic'ot i t'an chajc. Ti! tyojel i buchlib 
Dios ya! lemlemña siete c'ajc. Tic ña!tyA 
cha'an jini siete lemlaw ba c'ajc jiñach 
jini Ch'ujul ba i Ch'ujlel Dios i wentyalel 
mu! ba ti troñel ti! pusic'al jini año! ba ti 
siete mujch'lelob ochemo' ba ti! t'an 
Dios. 

6 Ya! ti! tyojel i buchlib Dios an che! bA 
bajche' colem ja! melel ba ti vidrio yilal. 
Lemlaw che! bajche' mi! jats'e' q'uin 
espejo. Ti joytyalel jini buchlibal ti' 
chanwejlel an chantiquil cuxul ba cha ba 
yes. Cabal i wut ti! tyojel i wut yic'ot ti! 
pat. 

7 Che' bajche' bajlam yilal jini ñaxan ba. 
Che' bajche' tyat wacax yilal jini 
cha'ticlel ba. Yuxticlel ba che' yilal 
bajche' i ni! i wut winic. I chanticlel bA 
che! bajche' águila mu! ba ti wejlel yilal. 
8 Ti jujuntiquil jini chantiquil cuxul ba 
cha ba yes an seis tyacob i wich'. Ti 
jujump'ej i wich' an cabal i wut tyac ti' 
pam yic'ot ti' yebal. C'ala mi ñumel 
q'uin, c'ala mi ñumel ac'balel ma'an ba!' 

ba ora mi! cAyob i yAle!: 

Ch'ujulet, ch'ujulet, ch'ujulet, 

lojon c Yum, Dios mach'a ba'an i 
p'isol a p'atyalel, 

añet ba ti ñoj oniyix, añet ba wale 
iliyi, añet ba ti tyal tyo bA ora. 

Che' mi' yalob. 
9 Che' ti jujunyajlel jini chantiquil cuxul 
ba cha ba yes mi' subeñob i ñuclel jini 
buchul ba ti' buchlib, jini cuxul ba c'ala 
ti bele' ora, yic'ot mi' q'uelob ti ñuc, 
yic'ot mi' suben wocox i yala, 
10 jini veinticuatro ancianojob mi' 
ñoctyalob ti! tyojel jini buchul ba ti' 
buchlib. Mi' ch'ujutisañob jini cuxul ba ti 
bele' ora. Mi' yac'ob i corona ya' ti' tyojel 
i buchlib Dios cha'an i señajlel chancol i 
yoque q'uelob ti ñuc. Mi yalob: 

11 Lojon c Yum, lojon c Dios. An a 

ñuclel 

cha'an sujbic a ñuclel, cha'an 
q'uejliquet ti ñuc, cha'an tsictiyic 
a p'atyalel 

como jatyet ti a mele pejtyelel chA 
bA yes an tyac. 

Cha'an cha'ach a wom añach 
pejtyelel cha ba yes an tyac. Ti 
mejli cha'an cha'ach a wom. 

Cha'ach mi yaAlob jini veinticuatro 


ancianojob. 

1 Joñon Juañon. Chancol c subeñet 
5 cha ba yes ti quila che' bajche' tic 
ñajal. Ti quila jump'ej balal ba jun ya! ti' 
ñoj ba i c'ab jini buchul ba ti! buchlib. 
Lu' ts'ijbubilix i mal yic'ot i pat jini jun. 
Wen ñup'ulix ti siete sello. 


Balal ba jun yic'ot í Tiñame' Dios 


2 Ti quila juntiquil wen p'atyal bA 
ajtroñel i cha'an Dios ch'oyol ba ti 
panchan. Ti' c'ajtibe ti c'am ba t'an: ¿Am 
ba majch an i ñuclel cha'an i jame' jini 
balal ba jun, cha'an i tsile' loq'uel i 
sellojlel? Che' ti yala jini ajtroñel i cha'an 
Dios. 

3 Pero ma'an majch an i ñuclel cha'an 
ch'ujbi i jame' jini balal ba jun, mi 
cha'anic i q'uele' mi ya'ic ti panchan, mi 
wa'ic ti mulawil, mi ya'ic ba! 


much'quibilob pejtyelel sajtyemo' ba. 

4 Cha'an ti caj c ch'ajyemlel tic wen 
cha'le uq'uel como ma'an tsiquil mi an 
majch an i ñuclel cha'an i jame' jini balal 
ba jun cha'an mi yilan cha ba yes ya' 
ts'ijbubil. 

5 Che! jini, juntiquil jini ancianojob ti' 
subeyon. Mach a bej cha'len uq'uel, 
che'en. An juntiquil tsa' ba i jotbe 
pejtyelel i p'atyalel i simaronlel mulawil. 
An i ñuclel cha'an mi! jame' jini balal bA 
jun cha'an mi' tsile' jini siete i sellojlel. 
Jiñach jini tyAlem ba ti jiñajlel Judá. 
Tyalem ti' jiñajlel David. An cabal i 
p'atyalel che' bajche' yoque an i p'atyalel 
bajlam. 

6 Che! jini, ya! ti! xinil jini chantiquil 
cuxul ba cha ba yes yic'ot jini ancianojob 
che' bajche' tic ñajal ti quila ya' wa'al 
juntiquil mu! ba i pejcantyel ti i Tiñame' 
Dios. Che' bajche' tsa'ix tsansanti yilal 
pero cha! cuxulix. Jini TiñAme! ba ti 
quila, jiñach lac Yum Jesucristo. An siete 
i xulub yic'ot siete i wut. I sujmlel jini 
siete i wut yom i yale' jini Ch'ujul ba i 
Ch'ujlel Dios tsa! bA xijq'ui majlel ti 
pejtyelel mulawil. 

7 Jini lac Yum Jesucristo jiñach mu! ba i 
pejcantyel ti i TiñAme! Dios, ti! lac'a jini 
am ba ti! buchlib. Ti! ch'ama jini balal DA 
jun chucul ba i cha'an ti! ñoj ba i c'ab. 

8 Che! ñac lac Yum Jesucristo, jini mu! bA 
i pejcantyel ti i Tiñame' Dios, ti' ch'ama 
jini balal ba jun jini cuatro cuxul ba cha 
ba yes yic'ot jini veinticuatro ancianojob 
ti ñocleyob ya! ti! tyojel jini Tiñame!' bA 
yubil. Ti jujuntiquil jini ancianojob an i 
cha'an jump'ej arpa ba música. An i 
cha'añob ti jujuntiquil jump'ej saj 
ch'ejew yilal melel ba ti oro. But'ul ti 
pom. I sujmlel jini pom jiñach i yoración 
jini i cha'año' ba Dios. 

9 Ti! c'aybeyob tsiji' ba c'ay mu! ba i 
yale!: 

An a ñuclel cha'an ma' ch'ame' jini 
balal ba jun, cha'an ma! tsilben 
loq'uel i sellojlel tyac 

como ti tsansantiyet. Ti a ch'ich'el 
ti a maña quixtyañujob 

loq'uemo' ba ti jujunchajp 

quixtyañujob, ti jujunchajp t'an 
tyac, ti jujunchajp pañimil. 

10Tsa'ix a wotsAyon lojon ti rey 
yic'ot ti cura yubil cha'an mic 
sub lojon i ñuclel Dios. 

Mux c cha'len lojon yumal ti 
mulawil a wic'ot. 

Che' ti' c'ayayob lac Yum. 

11 Che! bajche' tic ñajal ti cubi i t'añob 
yoque yonlel ajtroñelob i cha'an Dios am 
ba ti panchan. Ya' añob ya ti' suttyalel i 
buchlib Dios yic'ot jini cuatro cuxul bA 
cha ba yes yic'ot jini veinticuatro 
ancianojob. An cabal jini ajtroñelob i 
cha'an Dios am ba ti panchan ti millon ti 
millon. 

12 Ti c'am ba t'an ti yalayob: 

An i ñuclel cha'an aq'uentic i 
ye'tyel jini mu! ba i pejcantyel ti 
i TiñAme! Dios tsa! ba tsansanti. 

An i ñuclel cha'an aq'uentic cabal i 
ña'tyabal yic'ot i p'atyalel 

yic'ot cha'an wen q'uejlic ti ñuc 
yic'ot cha'an wen sujbic i ñuclel 
yic'ot cha'an wen sujbic i yutslel. 

Che' ti yalayob. 

13 Ti cubi mu! ti t'an pejtyelel cha bA 
tyac jach yes ti' mele Dios, jiñi ya' ba an 
ti panchan, yic'ot wA! ba an ti mulawil, 
yic'ot ya' ba an ba' much'quibilob 
pejtyelel tsa! ba sajtiyob, yic'ot an ti 
colem ja', yic'ot an ti mal ja', yic'ot an ti 
mal lum. Ti pejtyelelob chancox i lu' 
alob: 

Ti pejtyel ora la! sujbic i yutslel, la! 
q'uejlic ti ñuc, la! sujbic i ñuclel, 
la! aq'uentic i wersajlel i t'an 

jini buchul ba ti' buchlib yic'ot jini 
mu! ba i pejcAntyel ti i Tiñame' 
Dios. 

Che' ti yalayob. 

14 Jini cuatro cuxul ba cha ba yes ti 
yalayob: Cha'ach yom. Che! ti yalayob. 
Jini veinticuatro ancianojob ti ñocleyob 
ya! ti! tyojlel. Ti' ch'ujutisayob jini cuxul 
ba ti pejtyel q'uin. 


6 


Jini siete i sellojlel 


1 Joñon Juañon. Che' jini, ti quila 
che! bajche' tic ñajal che' ñac jini 


mu! ba i pejcantyel ti i Tiñame' Dios ti' 
tsili loq'uel jini ñaxan ba lap'al ba i 
sellojlel lap'al ba ti balal ba jun. Ti cubi i 
t'an juntiquil jini cuxul ba cha ba yes. Ti 
c'am ba t'an ti yala: La'. Q'uele, che' ti' 
subon. Lajal i t'an che' bajche' i t'an 
chaje ti cubi. 

2 Ti quila juncojt sasac ba caballo. Jini 
c'achal ba ti' pat caballo chucul i cha'an i 
wan tye!. Ti aq'uenti i corona. Wen ch'ejl 
ti loq'ui majlel cha'an mi' ganarin cabal 
pañimil tyac. 

3 Che! ñac jini mu! bA i pejcantyel ti i 
Tiñame' Dios ti' tsili loq'uel jini 
cha'p'ejlel ba i sellojlel lap'al ba ti jini 
balal ba jun ti cubi i t'an jini cha'ticlel 
cuxul ba cha ba yes. Ti yala: La'. Q'uele, 
che'en. 

4 Ti quila che' bajche' tic ñajal ti loq'ui 
majlel yamba caballo, wen chachac ba. 
Jini c'achal ba ti' pat jini caballo ti 
aq'uenti i p'atyalel cha'an mi' jisaben i 
ñach'tyalel mulawil, cha'an mi' 
tsansañob i bA quixtyañu. Jini c'achal bA 
ti caballo ti aq'uenti junts'ijt colem 
espada. 

s Che! ñac jini i wentyalel i Tiñame' Dios 
yubil ti' tsili jini yuxp'ejlel ba i sellojlel 
jini balal ba jun, ti cubi i t'an jini 
yuxticlel ba cuxul ba cha ba yes. Ti yala: 
La'. Q'uele, che'en. Ti quila juncojt i'ic' 
ba caballo. Jini c'achal ba ti' pat an i 
balanza ti' c'ab. 

6 Ti cubi ajt'an loq'uem ba ya! ti! xinil 
ba'an jini chantiquil cuxul ba cha bA yes 
tsa! ba yala: Jump'ej jach kilo trigo i 
tyojol che! bajche' jump'ej q'uin bA 
troñel, uxp'ej jach kilo i wut pimel 
cebada ba i c'aba' i tyojol che! bajche' 
jump'ej q'uin troñel. Pero mach a wac! ti 
asiyel jini oliva ba aceite mi jinic ya'lel 
uva. Cha'ach ti yala jini ajt'an. 

7 Che! ñac Jesucristo jiñach mu! bA i 
pejcantyel ti i TiñAme! Dios, ti! tsili 
loq'uel jini champ'ejlel ba i sellojlel 
lap'al ba ti balal ba jun, ti cubi i t'an jini 
chanticlel cuxul ba cha ba yes. Ti yala: 
La'. Q'uele, che'en. 

8 Ti quila che! bajche' tic ñajal juncojt 
c'anc'an caballo. Jini c'achal ba ti' pat i 

c'aba'ach Ajsajtyel. Jini tsa! bA i tsacle 
majlel ti' pat, i c'aba'ach I Yajnib 
Sajtyemo' Ba. Ti aq'uentiyob i p'atyalel 
cha'an i tsansan jujuntiquil loq'uem ba ti 
chanchantiquil pejtyelel quixtyañujob mi 
ti guerra, mi ti wi'ñal, mi ti c'am'an o mi 
ti ma'tye'lel animal. 

9 Che! ñac jini mu! ba i pejcantyel ti i 
Tiñame' Dios ti! tsili loq'uel jini jop'ejlel 
ba i sellojlel balal ba jun ti quila jump'ej 
i yajnib ba' mi' pulel i majtyan Dios. Ya' 
ti yebal jini i yajnib ti quila cuxulix 
pejtyelel quixtyañujob tsa' ba 
tsansantiyob cha'an ti caj i t'an Dios 
yic'ot cha'an ti yalayob cha'an yoque 
melelach i t'an Dios. 

10 Ti' cha'leyob c'am ba t'an. Ti yalayob: 
C Yum lojon, ch'ujuletyach. Ma! bele! 
ts'actisan tsa! bA a wala. ¿Jalatyoqui mi 
quej a waq'uen i melob i bA, jayp'ej tyo 
q'uin jintyo mi quej a waq'uen i xot'ob i 
mul simaroño! bA año! ba ti mulawil tsa! 
bA i tsansayon lojon? Che! ti yalayob. 

11 Ti jujuntiquilob tsa' ba tsansantiyob 
cha'an ti caj i t'an Dios ti aq'uentiyob 
jujump'och sasac ba i pislel. Ti 
subentiyob cha'an ñach'al mi' poj pijtyan 
ts'itya' jintyo mi' ts'actisan bajche' yonlel 
hermañujob ti' troñel lac Yum mi quej i 
tsansantyelob che! bajche! ti tsansantiyob 
je'el. Cha'ach ti subentiyob, ti cubi. 

12 Ti quila che! bajche' tic ñajal che! ñac 
jini mu! bA i pejcantyel ti i TiñAme! Dios 
ti' tsili loq'uel jini wac'p'ejlel ba i 
sellojlel lap'al ba ti balal ba jun. Ti ñumi 
p'AtyAl ba yujquel lum. Ti wen ic'a q'uin 
che' bajche' yoque i'ic' ba pisil. Che' ñac 
petsel jini uw ti sujti ti ch'ich' yilal 
cha'an yoque chachac ti majli. 

13 Jini ec! tyac ti yajli jubel ti lum che! 
bajche' mi p'ajtyel jubel i wut higuera 
tye! che! mi' ñijcan p'atyal ba ic'. 

14 Jini chan ti sac lajmi che' bajche' mi 
bajlel jun. Ti sajti tic wut jini chan. 
Pejtyel wits tyac yic'ot lum tyac joyol ba 
ti ja! ti nijcantiyob loquel ti yajnib ba'an 
tyac. 

15 Ti' motin mucuyob i ba ti ch'en yic'ot 
ti xajwalel tyac am ba ti colem wits jini 
ñuc ba yumalob ti mulawil yic'ot winicob 


mu' ba i q'uejlelob ti ñuc, yic'ot jini am 
ba cabal cha ba an i cha'an yic'ot i yaj 
capitán soldadojob yic'ot p'atyalo' ba 
winicob yic'ot pejtyelel lolon ajtroñelob 
año! ba ti! yum, yic'ot winicob mach'a 
ba'an ti' yum. 

16 Ti! lolon pejcayob jini wits yic'ot jini 
xajwalel tyac. Ti yalayob: Yajlen ti joñon 
lojon. MActyAbeñon lojon cha'an machic 
i yilañon lojon jini buchul ba ti' buchlib. 
Mactyabeñon lojon cha'an mach i tyajon 
lojon jini ñoj babaq'uen ba i mich'lel jini 
mu! ba i pejcAntyel ti i Tiñame' Dios. 

17 Como tsa'ix c'oti jini babaq'uen ba i 
q'uinilel cha'an mi quejel lojon cubin i 
mich'lel. Ma'an majch ch'ujbi i cuche' i 
mich'lel Dios yic'ot jini mu' ba i 
pejcAntyel ti i TiñAme! Dios. Che! ti 


yalayob. 

1 Joñon Juañon. Che' ñac ti ujti j 
7 q'uele' jini tsa! ba cala, che! bajche' 
tic ñajal ti quila chantiquil ajtroñelob i 
cha'an Dios ch'oyol ba ti panchan. 
Jujuntiquil ya' wa'al ti champ'ej i yajnib 
mulawil. Chancol i tic'ob jini chanchajp 
ic' am ba ti mulawil cha'an mach saj 
ñumic ti mulawil mi ti colem ja'ic mi ti 
juntyejquic tye'. 
2 Ti quila yamba ajtroñel i cha'an Dios 
ch'oyol ba ti panchan. Chancol i loq'uel 
tyalel ya' ba' mi' pasel q'uin. Chucul i 
cha'an ti' c'ab i sello i cha'an ba jini 
cuxul ba Dios. Ti c'am ba t'an ti' 
pejcAyob jini chantiquil ajtroñelob i 
cha'an Dios ch'oyol ba ti panchan tsa' ba 
aq'uentiyob i p'atyalel cha'an i tyac'lan 
jini mulawil yic'ot colem ja'. 
3 Ti' subeyob: Ma! mi la! tyac'lan jini 
mulawil, mi colem ja'ic mi tye'ic jintyo 
mi lac ñaxan cotsaben i sello Dios ti' pam 
jini ajtroñelob i cha'an lac Dios. Che! ti 
yala jini ajtroñel i cha'an Dios ch'oyol bA 
ti panchan. 
4 Ti cubi i númerojlel jini tsa! ba 
aq'uentiyob i sellojlel. An ciento cuarenta 
y cuatro milob. Loq'uemo' ti jujunchajp i 
jiñajlel Israel. 
5 Ti aq'uentiyob i sellojlel doce mil 


Jini yajcabilo' ba ti jiñajlel Israel 

loq'uemo! ba ti! jiñajlel Judá, doce mil 
loq'uemo! ba ti! jiñajlel Rubén, doce mil 
loq'uemo! ba ti! jiñajlel Gad, 
6 doce mil loq'uemo! ba ti jiñajlel Aser, 
doce mil loq'uemo! ba ti! jiñajlel Neftalí, 
doce mil loq'uemo! ba ti jiñajlel Manasés, 
7 doce mil loq'uemo! ba ti! jiñajlel 
Simeón, doce mil loq'uemo! ba ti jiñAjlel 
Leví, doce mil loq'uemo! ba ti! jiñajlel 
Isacar, 
8 doce mil loq'uemo! ba ti! jiñajlel 
Zabulón, doce mil loq'uemo! ba ti jiñajlel 
José, yic'ot doce mil loq'uemo! ba ti' 
jiñajlel Benjamín. 

Jini ya! ba'an cabal sasaco' ba i pislel 


9 Ti wi'il ti quila yoque yonlel quixtyañu 
loq'uemo' ba ti jujunchajp quixtyañujob, 
ti jujunchajp t'an tyac, ti jujump'ej 
pañimil tyac ya' wa'alob ti' t'ejl jini 
buchlibal yic'ot ya! ti! tyojel jini mu! ba i 
pejcantyel ti i Tiñame' Dios. Cha'an ti caj 
yoque yonlelob ma'an majch ch'ujbi i 
tsicob. Lapal i cha'añob sasac ba i pislel. 
Chucul i cha'añob i yopol xan ti' c'ab. 

10 Ti lu' alayob ti c'am ba t'an: 

Tyalem laj cotyantyel ti Dios 

ya! ba buchul ti! buchlib 

yic'ot ti Jesucristo jini mu! bA i 
pejcantyel ti i TiñAme! Dios. 

Che' ti yalayob. 

11 Ti quila ti pejtyelel jini ajtroñelob i 
cha'añob Dios am ba ti panchan ya' 
wa'alob ya! ti suttyalel jini buchlibal 
yic'ot ti suttyalel jini ancianojob, yic'ot 
jini chantiquil cuxul ba cha ba yes. Ti 
ñocleyob ya! ti! t'ejl i buchlib Dios. Ti' 
ch'ujutisayob Dios. 

12 Ti yalayob: 

Cha'ach yom. La' sujbic i yutslel 
yic'ot i ñuclel lac Dios ti bele! 
ora. La! tsictiyic i ña'tyabal, la' 
subentic wocox i yAlA, 

la! q'uejlic ti ñuc, la! tsictiyic i 
p'atyalel 

cha'an ti pejtyel q'uin. Amén. 

Che' ti yalayob. 

13 Che! jini juntiquil jini ancianojob ti' 
c'ajtibeyon: ¿A wujil ba majchqui jini 
año! DA sasac ba i pislel? ¿A wujil ba 


isujm baqui ch'oyolob? Che! ti' 
c'ajtibeyon, che'en Juan. 

14 Tic jac'be jini anciano: C yum, joñon 
mach cujil isujm. Pero jatyet a wujil 
isujm, cho'on tic sube. Jini anciano ti' 
subeyon: Jiñobach jini tsa' ba i cuchuyob 
ti wen jini ñoj ñuc ba wocol. Ñusabilobix 
i mul. Ti' wuts'uyob i pislel ti' ch'ich'el 
yubil jini mu! ba i pejcantyel ti i Tiñame' 
Dios. Che' ti' subeyon jini anciano. 

15 Jini anciano ti' más subeyon. Ti yala: 
Jin cha'an ya'añob ti' tyojel i buchlib 
Dios cha'an mi' bele' cha'liben i troñel ti 
q'uiñil yic'ot ti ac'balel. Jini buchul ba ti' 
buchlib mi' cañatyan como ya'an 
yic'otyob. 

16 Ma'an ba' ba ora mi quejel i cha' ubin 
wi'ñal, mi tyaquin ti'. Ma'an ba! bA ora 
mi quejel i pulob i ba ti q'uin. Ma'an ba' 
ba ora mi quejel i cha' ubiñob ticwal. 

17 Como jini mu! ba i pejcantyel ti i 
Tiñame' Dios ya' ti' tyojel buchlibal mi 
quejel i cañatyañob che! bajche' juntiquil 
ajcañatya oveja. Mi quejel i payob majlel 
ya! ba'an cuxul ba ja! cha'an ma'an ba! 
bA ora mi quejel i yubin tyaquin ti'. 
Cha'ach je'el quixtyañujob i cha'an bA lac 
Yum mi quejel i yaq'uentyel i tijicñiyel. 
Dios mi quejel i sujcubeñob i ya'lel i wut. 
Che' ti' subeyon jini anciano. 


I sietejlel ba i sellojlel jini balal ba jun 
yic'ot oro ba i pulo' pom 


1 Che' ñac Jesucristo, jiñach jini mu' 

ba i pejcantyel ti i Tiñame' Dios, ti' 
tsili loq'uel i sietejlel ba i sellojlel lap'al 
ba ti jini balal ba jun, ñach'al ti cayle ya! 
ti panchan che' bajche' xinil ora. 
2 Che! jini ti quila che! bajche' tic ñajal 
jini siete ajtroñelob i cha'año' ba Dios 
ch'oyol ba ti panchan. Ya' wa'alob ti' 
tyojel Dios. Ti aq'uentiyob jujuntiquil i 
trompeta. 
3 Che' jini ti tyali yamba ajtroñel i cha'an 
Dios ch'oyol ba ti panchan. Ya' ti wa'le 
ya! ti! t'ejl i yajnib ba! mi! pule' pom. 
Chucul i cha'an oro ba i pulo' pom. Ti 
aq'uenti cabal pom cha'an mi' xactyun 
yic'ot i yoración pejtyel i cha'año' ba 
Dios. Ti yac'a ti pulel ti pam i yajnib ba' 

mi! pule! pom ya! ti! tyojel i buchlib Dios. 
Jini pulo! pom melel ti oro. 

4 Ti letsi majlel ya! ba'an Dios i buts'il 
jini pom tsa! ba i yac'a ti pulel jini 
ajtroñel i cha'an Dios ch'oyol ba ti 
panchan. Lajal ti letsi i buts'il pom yic'ot 
i yoración ochemo! ba ti! t'an Dios. 

S Ti! quila che! bajche' tic ñajal jini 
ajtroñel i cha'an Dios ch'oyol ba ti 
panchan ti' cha' ch'ama i pulo' pom. Ti' 
but'u ti nich' c'ajc loq'uem ba ti i yajnib 
ba' mi' pule' i majtyan Dios. Che' jini, ti' 
choco jubel ti mulawil. Ti tyali i t'an 
chaje yic'ot c'am ba t'an tyac yic'ot ti 
lejmi chajc yic'ot ti ñumi yujquel lum. 


Jini trompeta tyac 


6 Che jini, ti quila che! bajche' tic ñajal 
jini siete ajtroñelob i cha'an Dios 
ch'oyolo' ba ti panchan año' ba i cha'an i 
trompeta. Ti' chajpayob i ba cha'an mi' 
wuse' i trompeta. 

7 Jini ñaxan ba ajtroñel i cha'an Dios 
ch'oyol ba ti panchan ti! ñaxan yu'tisa i 
trompeta. Ti tyali tyuni ja! yic'ot c'ajc 
xac'tyabil yic'ot ch'ich' tsa! ba chojqui 
jubel ti mulawil. Ti puli junchajp loq'uem 
ba ti uxchajp jiñi mulawil, yic'ot juntyejc 
loq'uem ba ti uxtyejc tye! tyac yic'ot ti 
puli junchajp loq'uem ba ti uxchajp jam 
mu! ba i colel. 

8 Jini cha'ticlel ba ajtroñel i cha'an Dios 
ch'oyol ba ti panchan ti! yu'tisa i 
trompeta. Che' jini ti chojqui ochel ti mal 
colem ja' che' bajche' colem wits chancol 
ti pulel ti c'ajc yilal. Junchajp loq'uem ti 
uxchajp jini colem ja! ti! sujti ti ch'ich'. 

9 Ti chami juncojt loq'uem ba ti uxcojt 
pejtyelel cha bA yes cuxul ba ya! ti mal 
colem ja!. Ti jisanti jump'ej loq'uem ba ti 
uxp'ej barco tyac. 

10 Ti quila che! bajche' tic ñajal jini 
yuxticlel ba ajtroñel i cha'an Dios ch'oyol 
ba ti panchan ti' yu'tisa i trompeta. Ti 
jubi tyalel colem ec' ti chan. Chancol ti 
pulel che! bajche' lemlemña ba c'ajc 
yilal. Ti yajli ya! ti junts'ijt loq'uem ba ti 
uxts'ijt jini río tyac yic'ot i pasi! río tyac. 
11 Jini ec! Ajenjo i c'aba'. Jiñach yom i 
yal yoque ch'aj ba pimel ti lac t'an. 


Jump'ej loq'uem ba ti uxp'ej jini ja! ch'aj 
ti majli. Cabal quixtyañujob ti sajtiyob 
cha'an ti ch'aj'a ja'. 
12 Joñon Juañon. Ti quila che' bajche' tic 
ñajal jini chanticlel ba ajtroñel i cha'an 
Dios ch'oyol ba ti panchan ti! yu'tisa i 
trompeta. Che' jini an cha ba ti 
tyumbenti junsejl loq'uem ba ti uxsejl jini 
q'uin yic'ot uw yic'ot ec! tyac. Che! jini 
ic'jowan ti majli junchajp loq'uem ba ti 
uxchajp q'uinil yic'ot ac'balel como 
junsejl loq'uem ba ti uxsejl ma'an ti yac'a 
i c'ac'al mi q'uin, mi uw, mi ec'ic. 
13 Che! jini ti queji j q'uele', ti queji cubin 
juntiquil ajtroñel i cha'an Dios am ba ti 
panchan mu! bA ti wejlel ya! ti chan. Ti 
c'am ba t'an chancol yale': Yoque ñoj 
p'ump'uñetla añet ba la ti mulawil. Como 
más tsats ba wocol mi quejel la! ñusan 
cha'an ti caj i t'an jini trompeta mu! tyo 
ba i wusob jini yamba uxtiquil ajtroñelob 
i cha'an Dios ch'oyol ba ti panchan. Che' 
ti yala. 
9 1 Ti quila che! bajche' tic ñajal jini 
jo'ticlel ba ajtroñel i cha'an Dios 
ch'oyol ba ti panchan ti! yu'tisa i 
trompeta. Ti quila jump'ej ec' yilal tsa' 
ba yajli ti chan c'ala ti mulawil. Jini ec! 
ba yilal jiñach juntiquil p'atyal ba 
quixtyañu. Ti aq'uenti i llavejlel jini ec! 
ba yilal cha'an jajmic i ti! jini ch'en 
mach'a lac tyajbe i yebal. 
2 Jini ec! ba yilal ti! jambe i ti! jini ch'en. 
Ti loq'ui tyAlel buts'. Calaxix ti letsi i 
buts'il che! bajche' i buts'il colem c'!ajc. 
Ti ic'a q'uin yic'ot chan cha'an i buts'il 
tsa! ba loq'ui tyalel ti ch'en. 
3 Ti loq'ui tyalel cabal sajc' ti! buts' 
cha'an mi yajñel ti mulawil. Ti aq'uenti i 
p'atyalel i cha'len c'ux che! bajche' xtya' 
chab mi' cha'len c'ux. 
4 Ti subenti cha'an ma'an mi' tyac'lan 
jam, mi cha bayic jach ba yayax ba i 
yopol pimel mi tye'ic. Jin jach mi' c'uxob 
jini quixtyañu mach'a ba'an i cha'añob i 
sellojlel Dios ti' pam. 
5 Ma'an ti aq'uenti i yoque tsansantyelob 
jini quixtyañujob ti sajc!. Che! jach ti 
aq'uentiyob i tyac'lantyelob c'ala jop'ej 
uw. Jini tyac'lantyel tsa' ba aq'uenti i 

ñusañob quixtyañu jiñach che! bajche! mi 
c'uxtyalob ti xtya! chab. 

6 Che! chancol i yubiñob ili tyac'lantyel 
mi quejel i saclañab bajche' ch'ujbi i 
sajtyelob. Pero mach i tyajax. Mi quejel i 
mulañob i sajtyel. Mach ch'ujbi sajticob. 
7 Ti quila che! bajche' tic ñajal jini sajc!' 
che! bajche' caballo chajpabilix ba cha'an 
loq'uic ti guerra. Ti quila che! bajche' an 
i corona melel ba ti oro ti! jol. I ñi' i 
wutyob che' bajche' i ñi' i wut quixtyañu 
ti q'uelol yilal. 

8 I tsutsel i jol che' bajche' i tsutsel i jol 
x'ixic yilal. I yej che' bajche' i yej 
chachac ba bajlam. 

9 Anisujl wechlajtic ti tajn lajal bajche' 
melel ti tsucul tyaq'uin yilal. Lajali t'an i 
wich' bajche' cabal carreta mu' ba i tyujc'an 
majlel caballo che' ajñel mi majlel ti guerra. 
10 An i ñej che' bajche' i ñej xtya' chab 
cha'an i c'uxe! quixtyañu. An i p'atyalel 
ti' ñej cha'an i yaq'uen i ñusan wocol 
quixtyañu c'ala jop'ej uw. 

11 Į jefe jini sajc' jiñach i yum jini ch'en 
mach'a lac tyajbe i yebal. I c'aba' ti' 
t'añob hebreojob jiñach Abadón. Ti' t'an 
griegojob jiñach Apolión. Ti lac t'an 
jiñach i c'aba' Ajisaya. 

12 Tsa'ix ñumi jini ñaxan ba wocol. 
Q'uele la! wilan tyal tyo yamba cha'p'ej. 
13 Ti quila che! bajche' tic ñajal ti! yu'tisa 
i trompeta jini seislel ba ajtroñel i cha'an 
Dios ch'oyol ba ti panchan. Ti cubi ajt'an 
loq'uem ba ti' tyojlel jini champ'ej ba i 
xulub tyac jini yajnib pulo' pom melel ba 
ti oro ya! ti! tyojel Dios. 

14 Jini ajt'an ti' pejcA jini seislel ba 
ajtroñel i cha'an Dios ch'oyol ba ti 
panchan am ba i trompeta. Ti! sube: 
Tiqui jini chantiquil ajtroñelob i cha'an 
Dios ch'oyol ba ti panchan cachalo' ba 
ya! ti ti' jini colem ja! Eufrates ba i c'aba!. 
Che' ti yala jini ajt'an. 

15 Ti' tiquiyob jini chantiquil ajtroñelob i 
cha'an Dios ch'oyol ba ti panchan cha'an 
mi' tsansañob juntiquil loq'uem ba ti 
u'uxtiquil quixtyañujob. Ti wA 
chajpantiyob jini chantiquilob cha'an 
cha'ach mi' cha'leñob che' ti mero i 
yorojlel. 


16 Ti cubi jaytiquil soldadojob c'achalo' 
ba ti caballo añob ti' wenta jini 
chantiquil ajtronelob i cha'an Dios 
ch'oyol ba ti panchan. Añob doscientos 
millones. 

17 Cha'ach yilal jini caballo tyac yic'ot 
jini c'achalo' ba ti' pat tsa' ba quila che' 
bajche' tic ñajal. An i majquil i tajn jini 
c'achalo' ba ti caballo. Chachac, yAyAx, 
yic'ot c'anc'an yilal. I jolob jini caballo 
tyac che! bajche' i jol chachac bajlam 
yilal. Ya! ti! ti! caballo ti loq'ui c'ajc 
yic'ot buts' yic'ot azufre. 

18 Ti tsansantiyob juntiquil loq'uem ba ti 
u'uxtiquil quixtyañu cha'an ti jini 
uxchajp ba wocol. Jiñach c'ajc yic'ot 
buts' yic'ot azufre tsa' ba loq'ui ti' ti' jini 
caballo tyac. 

19 Como ti' ti' yic'ot ti' ñej an i p'atyalel 
cha'an ch'ujbi i tyac'lan quixtyañu jini 
caballo. Jini i ñej che' yilal bajche' 
lucum. An i jol bajche' i jol lucum mu' ba 
i lowe' quixtyañujob. 

20 Pero jini quixtyañujob mach'a ba'an ti 
tsansantiyob ti jini wocol tyac ba tsa' ba 
ñumi, mach'an ti! q'uextyayob i pensal, 
mach'an ti' cayayob i mul. Ma'an ti' 
cayayob i cha'len mach'a wen ba i 
cha'libal. Ma'an ti' cayayob i 
ch'ujutisañob xibajob yic'ot i dios tyac 
melel ba ti oro mi ti plata mi ti bronce mi 
ti tyun mi ti tye'. Mach'an mi c'otyel i 
wut jini i diosob. Mach'an mi yubin t'an. 
Mach yujil xambal. 

21 Pero jini quixtyañujob mach'an ti' 
q'uextyayob i pensal mach'an ti' cayayob 
i mul. Ma'an ti' cayayob i cha'len tsansa, 
mi wujtic mi i tsuculelic mi xujch'ic. 


Juntiquil ajtroñel i cha'an Dios ch'oyol bA 
ti panchan chucul ba i cha'an saj jun 
1 0 1 Ti quila che! bajche' tic ñajal 
yamba ajtroñel i cha'an Dios 
ch'oyol ba ti panchan, juntiquil yoque 
p'atyal ba, ti jubi tyalel ti panchan. An 
tyocal ti' joytyalel. An xojob ti' chañelel i 
jol. Lemlaw i ñi' i wut che' bajche' q'uin 
yilal. I yoc che! bajche' wa'al ba c'ajce yilal. 
2 Chucul i cha'an ti' c'ab jump'ej saj balal 
ba jun. Jamalix. Ac'al i cha'an i ñoj ba 

yoc ti pam colem ja! yic'ot i ts'ej bA yoc ti 
pam lum. 

3 Ti' cha'le yoque c'am ba t'an che! 
bajche' yoque c'am ba i t'an chachac ba 
bajlam. Che! ñac ti! cha'le t'an jini 
ajtroñel i cha'an Dios ch'oyol ba ti 
panchan, che! bajche' siete i t'an chajc ti' 
jac'be i t'an yubil. 

4 Che! ti ujti ti t'an jini siete i t'an chaje 
colel c ts'ijbun jini tsa' ba i yalayob jini 
chajc tyac. Pero ti cubi ajt'an loq'uem bA 
ti panchan tsa' ba i tiq'uiyon. Ti' 
subeyon: Mach a tsictisan i sujmlel jini 
tsa! DA i yala jini siete t'an chaje. Ma! ma! 
ts'ijbun ti jun. Che! ti! subentiyon. 

5 Jini p'atyal ba ajtroñel i cha'an Dios 
ch'oyol ba ti panchan tsa' ba quila ya' xat 
wa'al yic'ot junts'ijt i yoc ti lum, junts'ijt 
i yoc ti ja! ti letsa i ñoj ba c'ab. 

6 Ti' xuc'le i t'an ti' c'aba' jini cuxul ba ti 
pejtyelel q'uin, tsa! ba i mele chan yic'ot 
i bal yic'ot ti' mele mulawil yic'ot i bal 
yic'ot ti' mele colem ja! yic'ot i bal. Ti! 
xuc'le i t'an cha'an ma'ix jal mi quej i 
yujtyel jini mu! ba i yujtyel. 

7 Ti bej queji ti t'an jini ajtroñel i cha'an 
Dios ch'oyol ba ti panchan. Ti yala: Che! 
mi c'otyel i yorojlel mi quejel i yu'tisan i 
trompeta jini sietejlel ba ajtroñel i cha'an 
Dios ch'oyol ba ti panchan. Mi quejel i 
ts'actiyel jini tsa' ba i wa ña'tya i cha'len 
Dios, jini tsa' ba i wa sube ajtroñelob i 
cha'an yic'ot jini tsa! ba i xiq'ui yale! 
Dios. Che' ti yala jini p'atyal ba ajtroñel i 
cha'an Dios ch'oyol ba ti panchan ya' ba 
xat wa'al ti colem ja! yic'ot ti lum. 

8 Che' jini, jini ajt'an tsa! ba cubi loq'uem bA 
ti panchan ti! cha! pejcayon. Ti! subeyon: 
Cucu. Ch'ama jini jamalix ba balal ba jun 
am ba ti' c'ab jini ajtroñel i cha'an Dios 
ch'oyol ba ti panchan ya' ba xat wa'al ti 
colem ja! yic'ot ti lum. Che' ti' subeyon. 

9 Che' jini, ya' ti majliyon ba'an jini 
ajtroñel i cha'an Dios ch'oyol ba ti 
panchan. Tij c'ajtibe cha'an i yaq'ueñon 
jini balal ba saj jun. Jini ti' subon: 
Ch'ama. C'uxu. Tsaj mi quejel a wubin ti 
a ti' che' bajche' i tsajel i ya'lel chab. 
Pero ch'aj mi quejel a wubin ti a ñac'. 
Che! ti subentiyon. 


10 Che! jini, tic ch'ama jini balal bA saj 
jun am ba ti! c'ab jini ajtroñel i cha'an 
Dios ch'oyol ba ti panchan. Tij c'uxu. 
Tsaj ti cubi tic ti'. Lajal i tsajel bajche' i 
ya'lel chab ti cubi. Pero che' ti ujti j 
c'uxe', ch'aj ti cubi tic ñAc!. 

11 Che' jini, jini ajtroñel i cha'an Dios 
ch'oyol ba ti panchan ti' subeyon: Wersa 
yom ma' cha' sube' pejtyelel i t'an Dios 
ya! ba'an cabal quixtyañujob am ba ti 
cabal pañimil tyac, yic'ot ba'an cabal 
yamba t'an tyac yic'ot ba'an cabal ñuc bA 
yumalob. Che' ti subenti Juan. 


Cha'tiquilob mu' ba i yac'ob ti 
cajñel Jesucristo 


1 1 1 Joñon Juañon. Jiñach bajche' 
ti quila che' bajche' tic ñajal. Ti 
aq'uentiyon junts'ijt jalal che! bajche! i 
wentyalel p'isonibal. Ti subentiyon: 
Tyejchen. Cucu. P'isi jini templo ba! mi' 
ch'ujutisañob Dios yic'ot p'isi je'el i 
yajñib ba' mi pulel i majtyan Dios. Yic'ot 
yom ma' tsique' jaytiquilob mu' ba i 
ch'ujutisañob Dios ya' ti templo. 
2 Pero mach yom ma! p'ise' jini i pam 
templo am ba ti mal corral como tsa'ix 
aq'uentiyob jini mach ba israelobic. C'ala 
cuarenta y dos meses jiñob mi quejel i 
tyac'lañob, mi quejel i ch'amob ti' wenta 
jini lum i cha'an ba Dios. 
3 Mi quejel c choque! majlel cha'tiquilob 
cha'an mi! subeñob quixtyañu jini com 
ba i ña'tyañob. Jini cha'tiquilob lapalob i 
cha'an i'ic' ba i pislel cha'an i señajlel i 
ch'ajyemlel. Cha'ach mi quejel i 
cha'leñob c'ala mil doscientos sesenta 
q'uin. Che' ti yala jini ajt'an. 
4 Jini cha'tiquilob mu' ba i subeñob 
quixtyañujob bajche' yom mi' ña'tyañob 
jiñobach che! bajche' cha!tyejc olivo tye! 
yubil yic'ot cha'ts'ijt i yajñib vela yubil 
ya! bA wa'al ti! tyojel lac Yum. Lac Yum i 
yumach mulawil je'el. 
5 Mi an majch yom ba i tyac'lañob ili 
cha'tiquilob mi quejel i chocob loq'uel 
c'ajc ti ti' mu! bA quejel i pule' ti 
junyajlel jini ajcontrajob. Jin cha'an mi 
an majch mu! bA i tyac'lañob cha'ach mi 
quejel i sajtyelob. 

6 Jini cha'tiquilob ti aq'uentiyob i 
wersajlel i t'an ti Dios cha'an mi! 
lajmisan ja'al cha'an ma'ix mi ñumel 
c'ala che! chancolob i sube' bajche' ti' 
xiq'ui yale' Dios. An i wersajlel i t'an je'el 
cha'an mi' pantisan ja! ti ch'ich' yic'ot 
cha'an mi' tyac'lañob año' ba ti mulawil 
ti cha ba tyac jach yes ba i tyac'lantyel. 
Cha'ach an i wersajlel i t'an i cha'leñob 
che' bajche' jayajlel yomob i cha'leñob. 

7 Pero che' mi yujtyel jini cha'tiquilob i 
lu! sube' bajche! yom sujbic, i yum jini 
ch'en mach ba lac tyajben i yebal mi 
quejel i loq'uel tyalel ti ch'en. Mi quejel i 
contrajiñob. Mi quejel i ganarin. Mi 
quejel i tsansañob. 

8 Ya! mi quejel i sAts! caytyalob jiñi 
sajtyemobix ba cha'tiquil ya! ti i callejlel 
Jerusalén, jini colem ba lum ba! ti joc'le 
ti cruz lac Yum. Ti lajoñel ba t'an mi 
yAjlel jini lum ti Sodoma yic'ot ti Egipto. 
9 Ma'ix mi yac'ob ti ch'ujñantyel. C'ala ti 
ñumi uxp'ej q'uin ti tyAli xinq'uinil, 
quixtyañujob loq'uemo! ba ti jujunchajp 
quixtyañu, ti jujunchajp t'an tyac, ti 
jujump'ej pañimil mi! ch'uj q'uelob jini 
cha'tiquil ch'ujlelal tsa! bA sAts! cayleyob. 
10 Wen c'ajacñayob i yoj jini año! ba ti 
mulawil cha'an ti tsansantiyob jini 
cha'tiquilob, como tyac'laya ti yubiyob 
cha'an ti caj i t'an mach ba yom i 
yubiñob. Mi! melob q'uin. Mi! 
q'uextyabeñob i ba i majtyan. Wen 
tijichayob como sajtyemix jini 
cha'tiquilob tsa' ba subeyob bajche' yom 
i yaq'uen i ña'tyañob Dios. 

11 Che! ñac ti ñumi uxp'ej q'uin ti tyali 
xinq'uinil Dios ti! cha! cuxtisayob. Ti! 
cha! aq'ue i ch'ujlel cha'an cha! cuxtiyic 
jini cha'tiquilob. Ti cha' tyejchiyob. Ti 
wen quejiyob ti baq'uen pejtyelel jini 
cuxulo! ba tsa! ba yilayob. 

12 Jini cha'tiquilob ti yubiyob c'am bA 
ajt'an loq'uem ba ti panchan tsa! ba yala: 
Letsenla tyAlel wa'wa'i. Che! ti 
subentiyob. Che! jini, ti letsiyob majlel ti 
mal tyocal c'ala ti panchan ya! ti' 
cantyaAlel i wut jini i contrajob. 

13 Ti jim ba ora ti ñumi p'atyal ba i 
yujquel lum. Ti jili jumpejt loq'uem ba ti 


lujumpejt jini colem lum. Ti sajtiyob siete 
mil quixtyañujob cha'an ti ñumi yujquel 
lum. Yaño' ba ti' wen cha'leyob baq'uen. 
Ti wen queji i subob i ñuclel Dios. 
Cha'ach ti quila che! bajche' tic ñajal. 
Che' ti yala Juan. 

14 Cha'ach ti ñumi jini cha'yajlelel ba 
wocol pero ora jach mi quej i tyalel 
yuxyajlelel ba wocol. 


Sietejlel ba trompeta 


15 Jini sietejlel ba ajtroñel i cha'an Dios 
ch'oyol ba ti panchan ti! yu'tisa i 
trompeta. Ti loq'ui c'am ba ajt'an tyac 
ya' ti panchan tsa' ba yalayob: 

Wale an ti' wenta lac Yum Dios 
yic'ot i Cristo cha'an mi' cha'len 
yumal. 

Mi quejel i cha'len yumal ti pejtyel 
ora. 

16 Jini veinticuatro ancianojob ya! bA 
buchulob ti colem tyac ba i buchlib ya' ti 
suttyAlel Dios ti ñocleyob ti lum. Ti' 
ch'ujutisayob Dios. 

17 Ti yalayob: 

C Yum Dios, jatyet mach'a ba'an i 
p'isol a p'atyalel, 

añet ba wale iliyi, añet ba c'ala ti 
tyejchibal mulawil, añet ba c'ala 
ti tyal tyo ba ora. 

Mi lojon c subeñet wocox a wala 

cha'an ti a tsictisa ñuc bA a 
p'atyalel. 

Tsa'ix a ch'ama a yumintyel. 

18 Quixtyañujob loq'uemo' ba ti 
pejtyelel mulawil ti 
mich'q'ueleyetyob. 

Pero wale tsa'ix c'oti yorojlel mi 
quejel a waq'uen i xot'ob i mul. 

Tsa'ix c'oti yorojlel mi quejel a 
melob jini sajtyemo' ba. 

Mi quejel a waq'ueñob i tyojol 
pejtyelel jini ajtroñelob a cha'an 
tsa! ba subeyob quixtyañu 
bajche' a wom mi! ña'tyañob, 

yic'ot ochemo' ba ti a t'an yic'ot 
pejtyelelob mu! ba i q'uelet ti 
ñuc 

jiñi año' ba i ñuclel, yic'ot mach'a 
ba'añob i ñuclel. 

Tsa'ix c'oti i yorojlel mi quejel i 
ñusañob wocol ti xot'mulil ti 
pejtyelel jini tsa! ba i tyac'layob 
quixtyañujob yic'ot tsa' ba i 
yaq'ueyob i yotsañob i mul. 

Che' ti yalayob jini veinticuatro 
ancianojob. 

19 Ti jajmi i templo Dios ya' ti panchan. 
Ya' ti q'uejli ti mal templo i cajajlel jini 
trato ba i t'an Dios. Ya'an ti lejmel chajc 
yic'ot t'an tyac yic'ot i t'an chaje yic'ot 
yujquel lum yic'ot p'atyal ba tyuñija!. 

X'ixic yic'ot dragón ba animal 

1 2 1 Che' jini ti tsictiyi ñuc ba i 
señajlel ya! ti chan. Jiñach 
juntiquil x'ixic lapal ba i cha'an q'uin 
che! bajche' i majts. An uw ti yebal i yoc. 
Xojol i cha'an jump'ej corona ti' jol melel 
ba ti doce ec'. 
2 Cañatyabil i cha'an i yalobil jini x'ixic. 
Ti' cha'le oñel che' mu' ti bajq'uel. 
Chancol i wen ubin wocol como i yorojlel 
mi quejel i ch'oc an i yalobil. 
3 Che! jini ti tsictiyi yamba i señajlel ya! 
ti chan. An juncojt babaq'uen ba animal 
dragón ba i c'aba'. Ts'itya' lajal yic'ot 
bajche' lucum pero an i yoc bajche! ajin. 
Yoque colem chachac ba animal. An siete 
i jol yic'ot jump'ej corona ti jujump'ej i 
jol. An diez i xulub. 
4 C'am ti! nijca i ñej cha'an mi! jats'e! 
junchajp loq'uem ba ti uxchajp ec! am bA 
ti chan. Ti yajli tyac jini ec' ti lum. Jini 
dragón ba animal ti wa'le ya' ti' tyojel 
jini x'ixic mu! ba quejel i ch'oc an i 
yalobil cha'an mi' wa' c'uxben i yalobil 
che! mi! ch'oc an. 
S Ti! ch'oca alo' ba i yalobil mu! ba i 
cha'len yumal ti pejtyelel mulawil ti' 
wersajlel i t'an. Ti wa! pajyi letsel jini i 
yalobil ya' ba'an Dios c'ala ya' ti' buchlib 
Dios. 
6 Jini x'ixic ti majli ti puts'el ya' ti 
tyaquin ba joch lum ba' ti' wa chajpabe 
Dios yajñib cha'an Dios mi' cañatyan 
c'ala mil doscientos sesenta q'uin. 
7 Che! jini ti queji yoque babaq'uen bA 
periyal ya' ti chan. An juntiquil ajtroñel i 
cha'an Dios ch'oyol ba ti panchan Miguel 


ba i c'aba!. Ñuc i ye'tyel. Jini yic'ot cabal 
ajtroñelob i cha'an Dios ch'oyol ba ti 
panchan am ba ti! wenta Miguel ti' 
cha'leyob periyal yic'ot jini dragón bA 
animal. Jini dragón ba animal yic'ot 
pejtyelelob año! ba ti! wenta ti! wen 
cha'leyob wersa. 

8 Pero mach'an ti! ganari jini dragón bA 
animal yic'ot jini am ba ti! wenta. Che! 
jini ma'ix chac an i yajnib ya! ti chan. 

9 Cha'ach ti chojqui loq'uel ti chan jini 
dragón bA animal. Jini dragón bA animal 
jiñach jini oniyix ba lucum mu! ba i 
pejcantyel ti cha'chajp ba i c'aba' jiñach 
xiba yic'ot Satanás. Jiñach jini mu! ba i 
lotin ti pejtyelel quixtyañu año' ba ti 
mulawil. Ti chojqui jubel c'ala ti lum jini 
dragón ba animal yic'ot ti pejtyelel jini 
año' ba ti' wenta. 

10 Che! jini ti cubi c'am bA ajt'an loq'uem 
ba ti panchan tsa! bA yala: Wale tsa'ix 
cotyantiyob quixtyañujob. Tsa'ix tsictiyi i 
p'atyalel Dios. Mi quejel i yoque cha'len 
yumal lac Dios. Mi' tsictiyel i wersajlel i 
t'an i Cristo. Como tsa'ix chojqui jubel 
jini mu' ba i bele' jop'ben i mul lac 
hermañujob ti q'uinil ti ac'balel ya' ti' 
tyojel lac Dios. 

11 Jini lac hermañujob ti' jotbe i p'atyalel 
xiba cha'an ti! ch'ich'el Cristo mu! ba i 
pejcantyel ti i TiñAme! Dios yic'ot cha'an 
bajche' ti' subeyob majlel i t'an. Como 
aunque mi quejel i tsansantyelob ma'an 
ti más mula i bajñel i cuxtyalel che! 
bajche' mi' mulan i cha'liben i troñel 
Cristo. 

12 Tijicnisan la' pusic'al ti la' pejtyelel 
añet ba la ti panchan. Pero yoque 
p'ump'uñetla añet ba la ti mulawil. Como 
ñoj cabal i mich'lel xiba tsa! ba chojqui 
jubel ya' ba' añetla. Como yujil isujm 
xiba ma'ix jal mi quejel i cha'len i troñel 
ya' ba' añetla. 

13 Jini dragón ba animal, che' ñac ti' 
ña'tya cha'an ti chojqui jubel ti mulawil, 
ti queji i yajnisan majlel jini x'ixic tsa! bA 
ch'oca alo' ba i yalobil. 

14 Pero tsa'ix aq'uenti cha'p'ej colem ba i 
wich' jini x'ixic che! bajche' i wich! colem 
ba águila cha'an ch'ujbi i cha'len wejlel 

majlel ti ñajt ba i yajnib ti tyaquin ba 
joch lum ba! mi quejel i cañatyantyel 
c'ala uxp'ej jab ti tyAli xinil jabil cha'an 
ma'ix mi! tyac'lantyel ti dragón bA 
animal. 

15 Ti quila che' bajche' tic ñajal jini 
dragón ba animal. Ti! xejtya loq'uel cabal 
ja! ti' ti'. Che! bajche' junts'ijt p'atyal bA 
ja' yilal ti quila. Ti' choco majlel ja' ya' 
ti! pat jini x'ixic cha'an ochic ti but! ja! i 
wentyalel, jini x'ixic. 

16 Pero jini lum ti! coty4 jini x'izxic. Ti' 
tsijli jiñi lum. Jini ja' tsa' ba choco 
loq'uel ti' ti' jini dragón ba animal ti ochi 
ya' ba' ti tsijli jini lum. 

17 Che! jini, jini dragón bA animal ti ñoj 
mich'a yic'ot jini x'ixic. Ti majli i cha'len 
periyal yic'ot yamba i jiñajlel jini x'ixic. 
Jiñobach jini mu! ba i ch'ujbiñob i 
xic'ojel Dios mu' ba i xuc'chocoñob i ba 
ti' t'an Jesucristo. 


Cha'cojt babaq'uen ba animal 

1 3 1 Joñon Juañon. Cha'ach ti quila 
che! bajche! tic ñajal. Ya' 

wa'alon ya! ti! ti' colem ja'. Ti quila ti 
loq'ui tyalel ti mal ja' juncojt babaq'uen 
ba animal. An siete i jol yic'ot diez i 
xulub. Ti jujump'ej i xulub an i 
coronajlel. Ts'ijbubilix ti' jujump'ej i jol 
tyac c'abajlel mu! ba i tyaje' ti leco bA 
t'an Dios. 
2 Jini animal tsa! ba quila che! bajche' 
bajlam yilal. An i yoc che! bajche' i yoc 
oso. An i ti! che! bajche' i ti' chachac bA 
bajlam. Jini dragón ba animal ti yaq'ue i 
p'atyalel jini babaq'uen ba animal yic'ot 
ti yaq'ue cha'an mi! cha'len yumal ti' 
q'uexol yic'ot ti yaq'ue i wersajlel i t'an. 
3 Ti quila yoque lojwemix yilal jump'ej i 
jol jini babaq'uen ba animal. Ma'ix mi 
quejel i cuche' i lojwel yilal. Pero tsa'ix 
lajmi i lojwel. Tyoj bac'ñajelob ti 
yubiyob ti pejtyelelob año' ba ti mulawil. 
Ti' lu' tsacleyob majlel jini babaq'uen ba 
animal. 
4 Quixtyañujob ti' ch'ujutisayob jini 
dragón ba animal como jini ti yaq'ue i 
cha'len yumal jini babaq'uen ba animal. 
Ti yalayob: Ma'an yamba lajal ba bajche' 


jini. Ma'an majch ch'ujbi i ganarin ti' 
contra. 

S Ti aq'uenti jini babaq'uen ba animal i 
cha'len t'an cha'an mi' wen chan isan i 
ba yic'ot cha'an mi' tyaje' ti leco ba t'an 
Dios. Ti aq'uenti i cha'len yumal c'AlA 
cuarenta y dos uw. 

6 Che! jini ti wen queji ti t'an jini 
babaq'uen ba animal. Ti' tyaja ti leco ba 
t'an Dios. Ti! mimich' pejcAbe i c'aba' 
Dios yic'ot i templo Dios ya' ba' buchul 
Dios ti panchan yic'ot ti pejtyelelob año' 
ba ti panchan. 

7 Ti aq'uenti i cha'len guerra ti' contra 
jini i cha'año' ba Dios am ba ti mulawil. 
Ti' ganari jini babaq'uen ba animal. Ti 
aq'uenti ti' wenta jini babaq'uen bA 
animal quixtyañujob tyalemo' ba ti 
jujunchajp quixtyañu, ti jujunchajp t'an, 
ti jujump'ej pañimil tyac. 

8 Jiñi babaq'uen ba animal mi quej i 
ch'ujutisantyel cha'an ti pejtyelelob año! 
ba ti mulawil mach'a ba'an ts'ijbubil i 
c'aba'ob, c'ala ti ñoj oniyix che' max tyo 
mejlem mulawil, ya' ti jun ba' ts'ijbubil i 
c'aba' ti pejtyelelob año' ba i cuxtyalel 
mach'a yujil jilel. I cha'an Cristo Jesús 
jini jun ba' ts'ijbubilix i c'aba' tyac 
quixtyañujob. Jini Cristo mi pejcantyel ti 
i TiñAme! Dios tsa! ba tsansanti. 

9 Jini yom ba i wen ch'amben isujm, la! i 
wen ñach'tyan i t'an jini Ch'ujul ba i 
Ch'ujlel Dios mu! ba i suben jini ochemo! 
ba ti' t'an Dios. 

10 Jini mu' ba i chucob majlel ti cachol 
yamba mi quejel i cajchel je'el. Jini mu' 
ba i cha'len tsansa ti machit, wersa mi 
quejel i tsansantyel ti machit je'el. Pero i 
cha'año' ba Dios yom i cuche! ti wen i 
wocol. Yom i wen ch'ujbin Dios. 

11 Che' jini, ti quila che' bajche' tic ñajal 
yamba babaq'uen ba animal. Jini ti 
loq'ui tyalel ti mal lum. An cha'ts'ijt i 
xulub lajal bajche' i xulub tiñame' yilal. 
Pero lajal mi' cha'len t'an che' bajche' i 
t'an dragón ba animal. 

12 Jini cha'cojtlel ba babaq'uen bA 
animal ya! wa'al ti tyojel jini ñaxan bA. 
Lajal an i wersajlel i t'an che! bajche! jini 
ñaxan ba. Ti' wersa aq'ue i t'an cha'an ti 

pejtyelel quixtyañujob año' ba ti mulawil 
cha'an mi' ch'ujutisañob jini tsa' ba lajmi 
am ba i lojwel i jol cha'an wersa chamic 
lolon yilal. 

13 Ti! wen pasa ñuc tyac ba i p'atyalel 
jinic tyo ti' cantyAlel i wut quixtyañu ti' 
paya jubel c'ajc ti chan cha'an c'ala mi 
jubel ti lum. 

14 Ti' wen lotiyob quixtyañujob am ba ti 
mulawil cha'an ti caj jini ñuc tyac ba tsa! 
ba aq'uenti i cha'len ya! ti! tyojel jini 
babaq'uen ba animal. Ti' xiq'uiyob 
quixtyañujob cha'an mi! melob colem bA 
i loc'om jini babaq'uen bA animal tsa! bA 
lojwi ti machit tsa! ba cha! coli. 

15 Ti aq'uenti i p'atyalel jini cha'cojtlel 
ba babaq'uen bA animal cha'an mi 
yaq'uen i cuxtyaAlel jini melel ba loc'om 
jinic tyo mi yaq'uen i cha'len t'an jini 
loc'om. Ti aq'uenti i p'atyalel je'el cha'an 
mi yAc! ti tsansantyel pejtyelelob mach'a 
ba'an mi' ch'ujutisan jini melel ba i 
loc'om. 

16 Jini cha'cojtlel ba animal mi yaq'uen 
je'el cha'an ti pejtyelelob jini mu' ba i 
q'uejlel ti ñuc, mi mach'an mi q'uejlel ti 
ñuc, jini am ba cabal cha ba an i cha'an, 
mi mach sajlic cha ba an i cha'an, mi an 
ti' wenta i yum, mi mach'an ti' wenta i 
yum, cha'an ti pejtyelelob mi 
ts'ijbuntyelob i marcajlel ti' ñoj ba i c'ab 
o ti' pam cha'an tsiquil ti' ch'ujutisayob. 
17 Mach'an majch ch'ujbi i cha'len 
mañoñel o choñoñel mi mach'an i 
númerojlel i c'aba' yic'otyob jini animal, 
o mi mach'an i marcajlel i c'aba' 
yic'otyob o mi mach'an yoque i c'aba 
yic'otyob. 

18 Cabal lac ña'tyabal yom cha'an mi lac 
ña'tyan jini. Jini am ba i ña'tyabal la' i 
ña'tyan i númerojlel jini babaq'uen bA 
animal. Como jiñach i númerojlel 
quixtyañu. Jiñach i número seiscientos 
sesenta y seis. 


I c'ay jini ciento cuarenta y cuatro milob 
1 4 1 Joñon Juañon. Che' jini an 
yamba cha ba ti queji quilan 


che' bajche' tic ñajal. Ya' ti quila jini mu' 
ba i pejcantyel ti i Tiñame' Dios wa'al ya! 


ti wits Sión ba i c'aba'. Jini mu' ba i 
pejcantyel ti i Tiñame' Dios jiñach lac 
Yum Jesucristo. Ya! ti quila wa'al yic'ot 
ciento cuarenta y cuatro mil. Ts'ijbubilix 
i c'aba jini mu! ba i pejcantyel ti i 
Tiñame' Dios ti' pam jujuntiquil yic'ot i 
c'aba' i Tyat jini TiñAme! ba yubil. 

2 Che! jini ti cubi ajt'an loq'uem ba ti 
panchan. Lajal bajche' i t'an cabal ja' 
tyac pujucña ba. Che' bajche' c'am ba i 
t'an chajc ti cubi. Jini tsa! ba cubi che! 
yubil ti cubi che! bajche! cabal música, 
arpa ba i c'aba'. 

3 Ti! c'ayayob tsiji' ba c'ay ya! ti! tyojel i 
buchlib Dios, yic'ot ya' ti' tyojel jini 
chantiquil cuxul ba cha ba yes yic'ot ti' 
tyojel ancianojob. Ma'an majch ch'ujbi i 
cAñe! i c'ay, jin jach jini ciento cuarenta 
y cuatro mil tsa' ba cotyantiyob loq'uel 
ba'an jini quixtyañujob año' ba ti 
mulawil. 

4 Jiñobach jini mach'a ba'an ti' cha'leyob 
i tsuculel yic'ot x'ixicob. Sacob i pusic'al. 
Ti pejtyelel i pusic'al mi' lu' ch'ujbiñob ti 
pejtyelel i t'an jini lac Yum mu! ba i 
pejcantyel ti i Tiñame' Dios. Ti 
cotyantiyob loq'uel ba'an quixtyañujob 
año' ba ti mulawil. Jini ciento cuarenta y 
cuatro mil jiñach che' bajche' ñaxaño' ba 
i majtyan Dios ti yac'ayob i ba ti Dios 
yic'ot ti' tyojlel mu! ba i pejcantyel ti i 
Tiñame' Dios. 

5 Mach'anix ti' cha'leyob lot. 
Mach'añobix i mul ti' tyojlel Dios. 


I t'an jini uxtiquil ajtroñel i cha'an Dios 
ch'oyol ba ti panchan 


6 Che' jini ti quila yamba ajtroñel i 
cha'an Dios ch'oyol ba ti panchan mu! ti 
wejlel ya' ti chan. Chajpabilix i sube' i 
t'an Dios cha'an laj cotyantyel cha'an mi 
yubiñob quixtyañujob año' ba ti mulawil 
loq'uemo' ba ti jujunchajp quixtyañu, ti 
jujunchajp t'an, ti jujump'ej pañimil tyac. 
Matix i tyejchibal mi jilibalic jini t'an 
cha'an laj cotyantyel. 

7 Ti c'am ba t'an ti yala jini ajtroñel i 
cha'an Dios ch'oyol ba ti panchan: 
Ch'ujbinla Dios. Subula i ñuclel. Tsa'ix 
c'oti i yorojlel mi quejel i cha'len melojel 

Dios. Ch'ujutisan jini tsa! ba i mele chan 
yic'ot mulawil yic'ot colem ja! yic'ot pasi' 
ja! tyac. Che! ti yala ti cubi che! bajche' 
tic ñajal. 

8 Che jini, ti! pat jini ñaxan ba ti tyali i 
cha'ticlel ba ajtroñel i cha'an Dios 
ch'oyol ba ti panchan. Ti yala: Jejmenix 
Babilonia jini colem ba lum como ti 
yaq'ueyob i cha'len mulil año' ba ti 
pejtyelel pañimil tyac cha'an ti i tsuculel 
bajche' ti' cha'le. 

9 Che! jini, ti! pat jini cha'ticlel ba ti tyali 
i yuxticlel ba ajtroñel i cha'an Dios 
ch'oyol ba ti panchan. Ti c'am ba t'an ti 
yala: Mi anqui majch mi' ch'ujutisan jini 
babaq'uen ba animal yic'ot i loc'om, mi 
anqui majch mi' yaq'uen i ts'ijbun i 
marcajlel jini babaq'uen ba animal ti' 
pam o ti' c'ab, 

10 mi quejel i yubin i mich'lel Dios. Mi 
quejel i yoque aq'uentyel i ñusan wocol 
ya! ti c'ajc mu! ba ti pulel yic'ot azufre. 
Cha'ach mi quejel i ñusan ya! ti! tyojlel 
jini ajtroñelob i cha'an Dios ch'oyol ba ti 
panchan yic'ot ya' ti' tyojlel jini mu' ba i 
pejcantyel ti i TiñAme! Dios. 

11 Mi bej letsel i buts'il ya' ba loq'uem 
ba! chancol i xot'e' i mul. Ma'an ba! bA 
ora mi quejel i saj lajmel i xot'e' i mul 
c'ala mi ñumel q'uin c'ala mi ñumel 
ac'balel jini mu' ba i ch'ujbin jini 
babaq'uen ba animal o i loc'om, mi jinic 
jini mu! ba i yac' i ba cha'an ts'ijbubentic 
i c'aba' jini babaq'uen ba animal ti' c'ab 
o mi ti' pam. 

12 Pero jini i cha'año' ba Dios mu! ba i 
ch'ujbibeñob i xic'ojel tyac, jini xuc'ulo' 
ba mach'a ba'an mi' saj cay i ch'ujbin 
Jesús, yom i bej cuche' ti wen i ñajayel 
tyac i pi'alob. Che' ti yala jini i yuxticlel 
ba ajtroñel i cha'an Dios ch'oyol ba ti 
panchan. 

13 Joñon Juañon. Che' jini ti cubi ajt'an 
loq'uem ba ti panchan tsa' ba i subon. 
Cha'ach ma! ts'ijbun bajche' jini: 
C'ajacñayob i yoj wale iliyi yic'ot ti 
pejtyel ora jini ochem ba ti lac Yum che! 
mi sajtyelob. Cha'ach ti! subon c cha'len 
ts'ijb. Jini Ch'ujul ba i Ch'ujlel Dios mi 
yAle!: Melelach mi quejel i c'ajob i yoj 


cha'an i troñel. Mux i yaq'uentyel i tyojol 
cha'an jini wen ba tsa! ba i cha'le. Che! ti 
yala jini Ch'ujul ba i Ch'ujlel Dios. 


I much'quintyel jini año' ba ti mulawil 


14 Che! jini ya! ti quila jump'ej sasac bA 
tyocal. Ya' buchul ti tyocal ti quila Jesús, 
jini i Pi'al ba Quixtyañu yilal. Xojol i 
coronajlel i jol melel ba ti oro. An i 
machit ti c'ab wen jay ba i yej. 

15 Ti quila che! bajche' tic ñajal ti loq'ui 
ti templo juntiquil ajtroñel i cha'an Dios 
ch'oyol ba ti panchan. Ti c'am ba t'an ti' 
pejcA jini buchul ba ti tyocal. Ti yala: 
Pants'un majlel a machit como tsa'ix c'oti 
i yorojlel ma! tsep yic'ot cha'an ma! 
much'quin jini jam yubil. Che' ti subenti 
jini buchul ba ti tyocal. Ti lajoñel ba t'an 
jini jam lajalach bajche' lamital 
quixtyañu ti mulawil. 

16 Che! jini, jini buchul ba ti tyocal ti' 
pants'u majlel i machit. Ti' much'qui 
quixtyañu ti mulawil che' bajche' mi 
much'quintyel jam che! mi lac tsepe'. 

17 Che' jini, ti quila che' bajche' tic ñajal 
yamba ajtroñel i cha'an Dios ch'oyol ba ti 
panchan ti loq'ui tyalel ti templo ya' ti 
panchan. An i machit je'el, jay ba i yej. 
18 Yamba ajtroñel i cha'an Dios ch'oyol 
ba ti panchan ti loq'ui ya' ba'an i 
pantye'lel ba' mi' pule' i majtyan Dios. I 
yumach jini c'ajc. Ti c'am ba t'an ti' 
pejcA jini am ba jay ba i machit yilal. Ti 
yala: Pants'un majlel jay ba a machit. 
Much'quin jini tsoc'ol ba uva am ba ti 
mulawil como c'anix wale. Che! ti 
subenti jini am ba i machit. Ti lajoñel ba 
t'an jini uva jiño'bach jini quixtyañu 
mach'a ba'an ochem ti' t'an Dios. 

19 Jini ajtroñel i cha'an Dios ch'oyol ba ti 
panchan ti' pants'u majlel i machit. Ti' 
much'qui jini uva am ba ti mulawil. Ya' 
ti' lu' ac'a ya! ba! mi quej i pets'e' loq'uel 
i ya'lel. I loc'santyel i ya'lel uva i señajlel 
jini ñoj babaq'uen bA xot'mulil tyalem bA 
ti Dios. 

20 Ti loc'santi i ya'lel uva ya' ti jumpajtlel 
lum. Ya' ba' mi' pets'e' uva ti loq'ui 
ch'ich'. Ti tyam'a letsel ch'ich' c'ala mi! 
tyaje' i jol caballo che' cotyol, yic'ot c'ala 

trescientos kilómetros i ñajtlel ti majli 
jiñi ch'ich'. 

Ajtroñel i cha'an Dios ch'oyol ba ti 
panchan yic'ot jini cojachix ba wocol tyac 
1 1 Joñon Juañon. Chancol c 

5 subeñetla jini tsa! bA quila che! 
bajche' tic ñajal. Ya' ti panchan ti quila 
yamba wen ñuc ba señajlel. Tyoj 
bac'ñajelon ti cubi. Ti quila siete 
ajtroñelob i cha'an Dios ch'oyol ba ti 
panchan an yic'ot jini siete cojachix bA 
wocol tyac. Jiñach i ts'actisantyel i 
mich'lel Dios yic'ot jini babaq'uen bA 
animal yic'ot i loc'om. 

2 Ti quila che' bajche' colem ja' melel ba 
ti vidrio xactyubil ba yic'ot chachac ba 
cha ba yes che! bajche' c'aje yilal. Ya! ti' 
t'ejl jini colem ja' melel ba ti vidrio yilal, 
ti quila ya! wa'alob jini quixtyañujob tsa' 
ba i ganariyob jiñi mach'a ba'an ti' 
yotsayob i mul che' bajche' ti xijq'ui ti 
jini babaq'uen ba animal yic'ot i loc'om. 
Ma'an ti yac'ayob i ba cha'an otsantic ti' 
bac'tyal i númerojlel jini animal. Añob ti' 
c'ab jujuntiquil jini música arpa bA i 
c'aba' tsa' ba aq'uentiyob ti Dios. 

3 Ili quixtyañujob ti! cha'leyob c'ay che! 
bajche' Moisés ti! cantisa quixtyañujob ti 
ñoj oniyix cha'an mi' c'ayben i ñuclel 
Dios cha'an ti loc'santiyob ti wocol. Jini 
año' ba i cha'an jini arpa ba música ti' 
c'aybeyob i ñuclel Cristo, jini mu! ba i 
pejcantyel ti i TiñAme! Dios. Ti yalayob ti 
c'ay: 

Ñoj ñuc, ñoj c'otyajax pejtyelel a 
melbal, 

c Yum Dios, jatyet mach'a ba'an i 
p'isol a p'atyalel. 

Yoque tyoj, yoque melel pejtyelel 
bajche' ma' cha'len ti' tyojlel 
quixtyañujob. 

Jatyet i yumalet ti pejtyelel ba'ical 
ba quixtyañujob. 

4 Ma'an majch mach'a ba'an mi' 

q'uelet ti ñuc, c Yum. 

Ma'an majch mach'a ba'an mi' 
sube' a ñuclel. 

Como jatyet a bajñel ch'ujulet. 

Mi quejel i tyalel pejtyelel ba'ical 


ba quixtyañujob cha'an mi' 
ch'ujutisañetyob. 
Como tsa'ix i yilayob cha'an yoque 

tyoj a melbal. 
Che' ti yalayob ti c'ay. 
5 Che! ti ujtiyob ti c'ay, ti quila che! 
bajche' tic ñajal ya' ti jajmi jini yoque 
ch'ujul ba saj mal ya' ti pisil ba templo 
ya! ti panchan. Ya! ti jini yoque ch'ujul 
ba saj mal jiñach ba' cañatyabil jini tyun 
ba! ts'ijbubil mandar tyac ti ñoj oniyix. 
6 Ti quila ti loq'ui ti templo jini siete 
ajtroñel i cha'an Dios ch'oyol ba ti 
panchan año' ba i cha'an jini cojachix ba 
siete wocol tyac. Lapal i cha'añob sac bA 
i pislelob ñoj c'otyajax ba. Cachal i tyajn 
ti oro ba pisil. 
7 Che' jini juntiquil jini chantiquil cuxul 
ba cha ba yes ti yaq'ue jini siete 
ajtroñelob i cha'an Dios ch'oyol ba ti 
panchan siete taza tyac melel ba ti oro. 
Pamal jini taza ti' mich'lel jini cuxul ba 
Dios mach'a ba'anix mi quejel i sajtyel. 
8 Yoque an buts! ti templo. Jiñach i 
señajlel i ñuclel yic'ot i p'atyalel Dios. 
Ma'an majch ch'ujbi i yochel ti templo 
jintyo mi ñaxan ts'actiyel jini siete ñoj 
wocol tyac ba am ba ti' wenta jini siete 
ajtroñelob i cha'an Dios ch'oyol ba ti 


panchan. 
1 1 Che' jini ti cubi c'am ba ajt'an 
6 loq'uem ba ti templo ya' ti 
panchan. Jini ajt'an ti! pejca jini siete 
ajtroñel i cha'an Dios am ba ti panchan. 
Ti yala: Cucula. Bequela jubel ti lum i 
mich'lel Dios am ba ti jini siete taza tyac. 
Che' ti yala. 
2 Jini ñaxan ba ajtroñel i cha'an Dios am 
ba ti panchan ti loq'ui majlel. Ti' beque 
jubel ti lum i bal jini taza yilal. Che' jini 
ti lu' pasi ti' pachalel quixtyañujob leco 
tyac bA, yoque c'ux tyac ba che! bajche' 
tumor ba yubil. Cha'ach ti lu! ubiyob ti 
pejtyelelob jini quixtyañujob año! ba i 
marcajlel yic'ot jini babaq'uen ba animal 
yic'ot jini tsa' ba i ch'ujutisayob i loc'om. 
3 Jini i cha'ticlel ba ajtroñel i cha'an Dios 
am ba ti panchan ti' beque jubel i bal i 


Jini siete wocol tyac 

taza ti colem ja'. Jini colem ja! ti sujti ti 
ch'ich' che! bajche' i ch'ich'el sajtyem bA 
winic yilal. Ti chami ti pejtyelel cha bA 
tyac jach yes cuxul ba ya! ti mal colem 
jar 

4 Jini i yuxticlel ba ajtroñel i cha'an Dios 
am ba ti panchan ti' beque i bal i taza ti 
colem ja' tyac yic'ot jini pasi' ja' tyac. Ti 
sujti ti ch'ich'. 

5 Che! jini ti cubi i t'an jini ajtroñel i 
cha'an Dios ch'oyol ba ti panchan am ba 
ti' wenta cabal ja' tyac. Ti yala: 
Tyojetyach c Yum Dios cha'an bajche' ti 
a cha'le melojel cha'an tyac ili tsa! ba 
ujti. Ch'ujulet añet bA wale iliyi, añet bA 
ti ñoj oniyix. 

6 Como jini quixtyañujob ti! tsansayob 
jini quixtyañu a cha'año' ba yic'ot jini 
tsa' ba a xiq'ui i yale'. Jatyet tsa'ix a 
waq'ueyob jini tsa! ba i cha'le jini mach'a 
wen cha'an i japob ch'ich' yilal. Cha'ach 
yom cha'an i mulob. Che' ti yala jini am 
ba ti' wenta ja' tyac. 

7 Joñon Juañon. Che' bajche' tic ñajal ti 
cubi ajt'an loq'uem ba ti i pantye'lel i 
majtyan Dios tsa' ba yala: Melelach, 
lojon c Yum Dios, mach'a ba'an i p'isol a 
p'atyalel. Tsa'ix a cha'le melojel ti yoque 
isujm, yic'ot ti tyoj je'el. Che! ti yala jini 
ajt'an. 

8 Ti quila che' bajche' tic ñajal jini 
chanticlel ba ajtroñel i cha'an Dios am ba 
ti panchan ti' beque i bal i taza ti pam 
q'uin. Che' jini más ticaw ti majli q'uin 
cha'an wen pulic quixtyañu ti! ticwajlel. 
9 Ti wen puliyob quixtyañujob ti i 
ticwajlel q'uin. Pero mach'a ba'an ti' 
q'uextyAyob i pensal cha'an i cayob i 
mul. Che' jach ti' tyajayob Dios ti leco ba 
t'an como an ti' wenta Dios jini wocol 
tyac bA. 

10 Jini i jo'ticlel ba ajtroñel i cha'an Dios 
am ba ti panchan ti' beque i bal i taza ya' 
ba! mu! ti yumal jini babaq'uen bA 
animal. Ti ic'a pañimil ya! ba! mi! cha'len 
yumal. Quixtyañujob ti! c'uxuyob i yac! 
cha'an ñoj c'ux ti yubi jini wocol. 

11 Pero ma'an ti! q'uextyAyob i pensal i 
cAyob i mul. Pero ti! tyajayob Dios ti leco 
ba t'an cha'an ti caj jini wocol tyac yic'ot 


ti caj jini tsa' ba pasiyob ti' pachalel. 

12 Jini i seislel ba ajtroñel i cha'an Dios 
am ba ti panchan ti' beque i bal i taza ti 
jini colem ja! Eufrates ba i c'aba'. Che! 
jini ti tyaqui ya'lel cha'an c'axicob 
yumalob ch'oyolo' ba ti paso' q'uin. 

13 Che' jini ti quila che' bajche' tic ñajal 
ti loq'ui uxtiquil xibajob che! bajche' 
xmuch yilal. Juntiquil ti loq'ui ti! ti! jini 
dragón bA animal, yamba ti' ti! jini 
babaq'uen ba animal yic'ot yamba ti' ti! 
jini xlot tsa' ba i lolon cuyu i ba ti jini 
tsa' ba i xiq'ui i yale' Dios. 

14 Jini tsa' ba loq'ui ti' ti'ob jiñach 
xibajob mu! ba i pasob ñuc tyac ba i 
p'atyalel. Mi loq'uelob cha'an mi' 
much'quiñob pejtyelelob ñuc ba yumalob 
ti mulawil cha'an jini guerra mu' ba 
quejel yujtyel ti jini ñuc ba q'uin, jiñach i 
q'uinilel Dios mach'a ba'an i p'isol i 
p'atyalel. 

15 Che! jini lac Yum Jesucristo ti yala: 
Q'uele awilan, tyalon che! bajche!' 
ajxujch' mach ba tsiquil ba! bA ora mi 
tyalel. C'ajacña i yoj jini p'ixil ba i wut, 
jini chancol ba i cañatyan i pislel yubil 
cha'an ma!ix mi! cha'len xambal che! 
chacal cha'an ma'ix quisintic mi yubin 
che' mi q'uejlel ti quixtyañujob. Che' ti 
yala. 

16 Jini xibajob ti' much'quiyob jini 
yumalob ya! ti pañimil Armagedón bA i 
c'aba! ti' t'an hebreojob. 

17 Jini i sietejlel ba ajtroñel i cha'an Dios 
am ba ti panchan ti' beque i bal i taza ti 
ic'. Che! jini ti loq'ui c'am ba ajt'an ti' 
buchlib Dios ti templo ya' ti panchan. Ti 
yala: Tsa'ix ujti, che'en. 

18 Che! jini ti lejmi chajc. Ti cubi c'am bA 
t'an yic'ot i t'an chaje. Ti ñumi yoque 
p'atyal ba yujquel lum. Junyajlel yoque 
p'atyal jini yujquel lum. C'ala ti ñoj 
oniyix che' ñac ti queji i yajñel 
quixtyañujob ti mulawil ma'an ba' ñum 
jini p'atyal ba yujquel lum lajal ba 
bajche' jini. 

19 Jini colem ba lum ti' t'oxle ti uxchajp. 
Ti jejmi lum tyac ti pejtyelel mulawil. 
C'ajal i cha'an Dios i simaronlel jini año! 
ba ti colem lum Babilonia ba i c'aba'. 

Ma'an ti! bej pijtya Dios cha'an i 
yaq'ueñob i xot'ob i mul. 
20 Ti sac jili pejtyelel lum tyac joyol ba ti 
ja' yic'ot wits tyac. 
21 Ti yajli yoque colem tyac ba tyunija! 
ya' ba'an quixtyañujob. Ti jujump'ej 
tyunija' an i yalel che' bajche' cuarenta 
kilos. Cha'an ti caj jini yoque wocol bA i 
tyac'lantyel tsa' ba i yubiyob 
quixtyañujob ti queji i tyaje' Dios ti leco 
ba t'an. 

Bajche' mi yajq'uel ti xot'mulil x'ixic i 

tsuculel ba ti' cha'le 
1 1 Che' jini ti quila che' bajche' 
7 tic ñajal ti tyali juntiquil ajtroñel 

i cha'an Dios ch'oyol ba ti panchan i pi'al 
ba jini yamba seisob chucul ba i 
cha'añob jini siete taza tyac yilal. Ti' 
subeyon: La'. Mi quej c pas'eñet bajche!' 
mi quejel i yaq'uentyel i xot'e' i mul jini 
mach ba ts'itya'ix i mul ba x'ixic tsa! ba i 
choño i ba. Jiñach jini x'ixic mu' ba 
xiq'ue' quixtyañujob chumulo' ba ya! 
ba'an cabal ja' tyac. 
2 Jini yumalob wa! ti mulawil che! 
bajche' ti! cha'leyob i tsuculel yic'ot jini 
x'ixic tsa' ba i choño i ba como ti' 
ch'ujbiyob bibajax ba i cantisantyel. Jini 
quixtyañujob wa! ti mulawil che! bajche' 
ti wen q'uixñisAyob i ba como ti! cayayob 
Dios cha'an mi! ch'ujutisañob melel jach 
ba dios tye' tyac yic'ot mi! cha'len cha bA 
mach ba wen. 
3 Joñon Juañon. Che! jini, ti jini che! 
bajche' tic ñajal tsa' ba i yaq'ueyon j 
q'uele' Ch'ujul ba i Ch'ujlel Dios, 
juntiquil ajtroñel i cha'an Dios ch'oyol ba 
ti panchan ti' payayon mejlel ya' ti 
tyaquin ba joch lum. Ya' ti quila jini 
x'ixic c'achal ti' pat juncojt babaq'uen ba 
yoque chachac ba animal. An siete i jol 
yic'ot diez i xulub jini animal. Ts'ijbubil 
ti jini animal cabal i c'aba' tyac mu' ba i 
tyaj Dios ti leco ba t'an. 
4 Lapal i cha'an jini x'ixic chaccojam bA 
yic'ot chachac ba i pislel. Ch'alal ti oro 
yic'ot ti c'otyajax ba lets ba i tyojol tyac 
ba tyun yic'ot perla. Chucul i cha'an 
jump'ej copa melel ba ti oro cha'an che' 


mi' q'uele' jini copa winicob mi' mulan i 
lac'ob jini x'ixic. Pero jini x'ixic che! jach 
chancol i bej pensalin bajche' ch'ujbi i 
yaq'uen i cha'len cha ba jach mach bA 
wen bajche' mi' bajñel mulan i cha'leñob. 
S Ts'ijbubilix ti' pam i c'aba! mach'a 
ba'an tsiquil i sujmlel. Mi yal: Ti lajoñel 
lajalon che' bajche' colem lum Babilonia 
ba i c'aba'. Lajalon che! bajche' i ña' 
x'ixicob mu! ba i choñob i ba yic'ot i ña! 
majchical jach mu' ba i cha'len cha ba 
jach mach'a wen ba mi' cha'len. Cha'ach 
ts'ijbubil ti' pam. 

6 Joñon Juañon ti quila jini x'ixic che! 
bajche' q'uixin yilal como ti yac'4 ti 
tsansantyel cabal quixtyañujob i cha'año' 
ba Dios yic'ot jiñi tsa' ba tsansantiyob 
cha'an ti caj xuc'ul ti' subu majlel i t'an 
Jesús. Che! ñac ti quila jini x'ixic yoque 
tyoj bac'ñajelon ti cubi. 

7 Jini ajtroñel i cha'an Dios ch'oyol ba ti 
panchan ti' subeyon: Mach yom tyoj 
bac'ñajelet. Mi quej c tsictisabeñet i 
sujmlel mach'a ba'an tsictiyem ti yamba 
ora cha'an jini x'ixic yic'ot jini babaq'uen 
ba animal am ba siete i jol tyac yic'ot diez 
i xulub chancol bA i cuche' majlel x'ixic. 

8 Jini babaq'uen DA animal tsa! ba a wila, 
jiñach jini am ba ti ñoj oniyix, pero wale 
iliyi ma'ix cuxul. Pero mi quejel i cha! 
cuxtiyel. Mi quejel i loq'uel ti ch'en 
mach'a lac tyajbe i yebal cha'an majlic 
ba! mi quejel i jisantyel. Tyoj bac'ñajelob 
mi quejel i yubiñob jini año! ba ti 
mulawil mach'a ba'an ochem i c'aba! ti 
jun c'ala ñoj oniyix che! ñac max tyo ti 
mejli mulawil. Jini jun jiñach ba! 
ts'ijbubilix i c'aba'ob jini año! ba i 
cuxtyAlel mach'a yujil jilel. Tyoj 
bac'ñajel mi quejel i yubiñob che! mi' 
q'uele! jini babaq'uen ba animal cuxul bA 
ti ñoj oniyix, mach'a ba'an wale iliyi pero 
mu! ba quejel i cha! tyalel. 

9 Cabal lac ña'tyAbal yom cha'an lac 
ch'am'en isujm. Jini siete i jol jini 
babaq'uen ba animal jiñach i señajlel 
che! bajche! siete wits ba! buchul jini 
x'ixic. Jini siete i jol babaq'uen ba animal 
jiñach che! bajche' i señajlel siete ñuc bA 
yumalob je'el. 

10 Cincojob jini ñuc ba yumalob mach bA 
chac anix i ye'tyel. An tyo i ye'tyel 
juntiquil. Yamba juntiquil max tyo ti 
otsanti ti ye'tyel. Che' mi yochel ti ye'tyel 
jini wi'ilix ba, ma'ix on q'uin mi quejel i 
cha'len i ye'tyel. 

11 Jini babaq'uen ba animal cuxul ba ti 
ñoj oniyix pero mach'a ba'anix cuxul 
wale iliyi, jiñach i yochojlel ba ñuc ba 
yumal yubil. I pi'alach jini yamba 
sietejob. Ti wi'il mi quejel i majlel ba' mi 
quejel i jisantyel je'el. Che! ti yala jini 
ajtroñel i cha'an Dios ch'oyol ba ti 
panchan. 

12 Jini ajtroñel i cha'an Dios ch'oyol ba ti 
panchan ti' bej pejcayon. Ti' subon: Jini 
diez xulub tsa! ba a wila jiñach diez ñuc 
bA yumalob max tyo ba ba'an ochemob 
ti' ye'tyel. Pero mi quejel i yaq'uentyel i 
wersajlel i t'an cha'an lajal mi' cha'leñob 
yumal yic'ot jini babaq'uen ba animal 
cha'p'ej uxp'ej q'uin. 

13 Ti! lajayob i t'an jini diez yumalob 
cha'an mi quejel i yaq'ueñob i ye'tyel 
yic'ot i wersajlel i t'an jini babaq'uen ba 
animal. 

14 Mi quejel i periyaliñob i ba yic'ot jini 
mu! ba i pejcAntyel ti i Tiñame' Dios. 
Jiñach Cristo Jesús. Pero jini TiñAme! bA 
yubil mi quejel i ganarin como jiñach i 
Yum yumalob. Jiñach i Rey reyob. Jini 
quixtyañujob ya' ba añob yic'ot, jiñach 
jini tsa! ba yajcantiyob ti Dios. Xuc'ulob. 
Che' ti yala jini ajtroñel i cha'an Dios 
ch'oyol ba ti panchan. 

15 Jini ajtroñel i cha'an Dios ch'oyol ba ti 
panchan ti' subeyon: Jini ja' tsa' ba a 
wila ya! ba! mi! cha'len yumal jini i 
tsuculel ba x'ixic jiñach i señajlel 
quixtyañujob loq'uemo! ba ti jujunchajp 
quixtyañujob, ti jujunchajp t'an tyac, ti 
jujump'ej pañimil. 

16 Jini diez i xulub, jiñach yom i yal diez 
yumalob, tsa' ba a wila ya' ba'an jini 
babaq'uen ba animal. Mi quejel i 
ts'a'q'uelob jini i tsuculel ba x'ixic tsa! bA 
i choño i ba. Mi quejel i chilben pejtyelel 
cha ba an i cha'an. Chacal mi quejel i 
cayob. Mi quejel yaq'uen i bac'tyal 
cha'an mi c'uxtyal. Jini mu! ba i caytyal 


mi quejel i yaq'uen i pulel ti c'ajc. 

17 Como Dios ti! nijcabeyob i pusic'al jini 
yumalob cha'an mi' cha'leñob cha ba 
yom Dios, cha'an mi' lajob i t'an cha'an 
mi' yaq'ueñob jini babaq'uen ba animal i 
wersajlel i t'an cha'an mi' cha'len yumal 
jintyo mi' ts'actiyel pejtyelel bajche' 
ts'ijbubil ti' t'an Dios. 

18 Ti lajoñel jini x'ixic tsa' ba a wila 
jiñach che! bajche' jini colem lum ba! mi' 
cha'len ye'tyel jini chancol ba i xiq'ue! 


yumalob wa! ti mulawil. 
1 1 Che' ñac ti ujti pejtyelel jini, ti 
8 quila yamba ajtroñel i cha'an 
Dios am ba ti panchan chancol i jubel 
tyalel ti chan. An cabal i wersajlel i t'an. 
Ti sac'a pejtyelel pañimil cha'an an i 
c'ac'al i ñuclel. 
2 Ti c'am ba t'an ti yala: Jejmenix jini 
colem lum Babilonia ba i c'aba'. Tsa'ix 
ochiyob ti chumtyal xibajob yic'ot 
jujunchajp ma'tye'mut mach'a ba yom i 
q'uele' quixtyañujob che' bajche' jini xcuj 
yic'ot xtij'ab. 
3 Jejmenix Babilonia como quixtyañujob 
ya! bA añob yati ti yaq'ueyob i cha'len 
mach'a wen bA i cha'libal cabal 
quixtyañu am ba ti mulawil. Ti 
yaq'ueyob yumalob wa' ti mulawil 
cha'an i cha'leñob bajche' yom i bajñel 
pusic'alob. Ti yaq'ue cha'an ochic ti 
ricojob jini mu' ba ti mañoñel ti 
choñoñel como jini ya' ba añob mi' lolon 
mulabeñob cabal cha ba an i cha'añob. 
Mi' lolon wen mulan i mañe' i choñe' 
cha'an jach yomob. Che! ti yala jini 
ajtroñel i cha'an Dios ch'oyol ba ti 
panchan. 
4 Che' jini, ti cubi yamba ajt'an loq'uem 
ba ti panchan. Che' bajche' i t'an Cristo ti 
cubi. Ti yala: Jatyetla, c cha'añet ba la, 
loq'uenla ya' ba'an jini babiloniajob. Ma' 
mi la! wotsan la! ba ti i mulob cha'an 
ma'an mi la' waq'uentyel la' wubin jini 
ñoj wocol ba mu' ba quejel i yubiñob. 
5 LatsAlix i mul yubi jini ya! ba añob ya'i 
c'ala mi c'otyel ti chan yubil. C'ajal i 
cha'an Dios i simaronlelob. 

6 Q'uextyAbeñob cha'yajlel i yonlel i 
simaronlel bajche' ti! cha'leyob ti' 
contrajob. 

7 Cha'ach yonlel bajche' ti! chan isa i DA 
yic'ot bajche' ti' chumle ti cabal cha bA 
an i cha'an, cha'ach lajal i yonlel wocol 
yic'ot ch'ajyemlel yom mi la' waq'uen i 
yubin. Como jini ya' ba añob ya'i mi 
yAlob ti! pusic'al: WA! buchulonla che! 
bajche' x'ixic ba yumalonla yubil. Ma'ix 
meba'onla. Ma'ix ba! bA ora mi quejel la 
cubin wocol. Cha'ach mi' lolon alob ti' 
pusic'al. 

8 Cha'an ti caj ti pejtyelel mach'a wen 
tsa! ba i cha'leyob, ti mismo jim bA ora 
mi quejel i yubin pejtyelel jini wocol: 
jiñach sajtyel yic'ot ch'ajyemlel yic'ot 
wi'ñal. Mi quejel i pulel ti c'ajc. Como 
p'atyal lac Yum Dios mu! ba i cha'len 
melojel. Che! ti yala jini ajt'an loq'uem 
ba ti panchan. 

9 Jini yumalob wa! ti mulawil tsa! ba i 
cha'leyob i tsuculel yic'ot jini loq'uemo! 
ba ti Babilonia mi quejel i cha'len uq'uel 
cha'an i ch'ajyemlel che' mi' q'uelob mi 
letsel i buts'il che! mu! ti pulel Babilonia. 
10 Mi quejel i ñajti q'uelob ili lum cha'an 
ti caj mi! bac'ñan i wocol. Mi quejel i 
yalob: P'ump'uñetla añet ba la ti 
Babilonia jini colem ba c'otyajax ba lum. 
Ti saj ora jach ti wa' aq'uentiyetla la! 
xot'e' la! mul, che'ob. 

11 Jini muc'ob ba ti mañoñel ti choñoñel 
mi quejel i yuc'tyan Babilonia je'el como 
ma'an majch mu! bA i bej mañe' jini mu! 
ba i cuche' majlel cha'an mi' choñob. 

12 Jini i choñoñel jiñach oro yic'ot plata 
yic'ot c'otyajax ba lets ba i tyojol ba 
tyum tyac yic'ot perlas yic'ot ñoj wen ba 
pisil yic'ot seda ba pisil yic'ot chaccojam 
ba pisil yic'ot chachac ba pisil yic'ot 
c'otyajax ba i yutsil ba tye' tyac yic'ot 
lets ba i tyojol ba tye' tyac yic'ot bronce 
yic'ot tsucul tyaq'uin yic'ot mármol ba i 
c'aba' ba tyun, 

13 yic'ot je'el i ts'acal uch'el canela ba i 
c'aba yic'ot yowocña ba i ts'acal we'el 
yic'ot pom yic'ot yamba yowocña bA 
pom yic'ot perfume yic'ot vino yic'ot 
aceite yic'ot wen juch'ul ba harina yic'ot 


i wut jam trigo ba i c'aba'. An je'el mi' 
paye' majlel cha'an mi' choñe' animal 
tyac yujil ba cuchejel yic'ot tiñAme! 
yic'ot caballo yic'ot carreta tyac. An je'el 
mi' paye' majlel cha'an mi' choñe' lolon 
ajtroñel jach ba quixtyañujob. 

14 Jini muc'o' ba ti mañoñel ti choñoñel, 
che' mi' c'ajtisañob Babilonia, mi quejel i 
yAlob: Wale ma'ix bej an ti ili lum 
pejtyelel jini wut tye' tyac. Wale tsa'ix 
junyajlel jili pejtyelel i ricojlel yic'ot 
pejtyelel i c'otyajlel ili lum. Che! mi 
quejel i yalob. 

15 Jini tsa' ba i tyajayob i ricojlel cha'an 
ti caj i mañoñel i choñoñel ya! ti 
Babilonia mi quejel i ñajti q'uelob cha'an 
ti caj mi! bac'ñan i wocol. Mi quejel i 
yuc'tyañob ili lum. 

16 Jini muc'o' ba ti mañoñel ti choñoñel, 
che! mi! c'ajtisañob Babilonia, mi quejel i 
yAlob: P'ump'uñetla añet ba la ti 
Babilonia ti wajali. Lajaletla yubil bajche! 
juntiquil x'ixic tsa! ba i lapa ñoj wen ba i 
pislel yic'ot chaccojam ba yic'ot chachac 
ba. Lajaletla yubil bajche' juntiquil x'ixic 
tsa' ba i wen ch'ala i ba ti oro yic'ot ñoj 
c'otyajax ba lets ba i tyojol ba tyun tyac 
yic'ot perla tyac. 

17 Ti saj ora jach ti wa' jili pejtyelel i 
ricojlel. Pejtyelel jini i yumob barco tyac 
yic'ot quixtyañujob muc'o' ba ti xambal 
ti barco yic'ot pejtyelel xnijca barcojob 
yic'ot jini mu! ba ti ganar mu! ba ti troñel 
ti colem ja! ti! lu! ñajti q'ueleyob 
Babilonia. 

18 Che! ñac ti yilayob i buts'il jini c'ajc 
tsa! ba puli jini lum, ti yuc'tyayob. Ti 
c'am ti yalayob: Ma'an yamba colem lum 
lajal ba i c'otyajlel che' bajche' iliyi. 
Cha'ach mi quejel i yalob. Cha'ach ti 
quila che! bajche' tic ñajal jini mu! tyo bA 
quej i yujtyel. 

19 Ti pejtyelel jini quixtyañujob ti' 
chocoyob ts'ubejn ti' jolob cha'an i 
señajlel i ch'ajyemlel. Ti c'am ba t'an ti 
yuc'tyayob ili lum. Ti yalayob: 
P'ump'uñetla añet ba la ti Babilonia. 
Cha'an ti caj la' ricojlel tsa'ix i tyajayob i 
ricojlel je'el pejtyelelob año' ba i barco ti 
colem ja'. Pero wale ti saj ora jach tsa'ix 

jisantiyetla. Che! ti quila mi quejel i 
yuc'tyañob ili lum. 
20 Che! jini ti cubi yamba ajt'an tsa! bA 
yala: Pero tijicnisan la! pusic'al cha'an 
cha ba ti tyumbenti ili lum, jatyetla añet 
ba la ti panchan, yic'ot i cha'añet ba la 
Dios, yic'ot ti pejtyeletla yajcabilet ba la 
ajsubt'an ñumel, yic'ot jatyetla mu' ba i 
xiq'uet la' wale' Dios. Como Dios ti 
yaq'ue i xot'e' i mul ili lum cha'an ti' 
tyac'layetla. Che! ti cubi ajt'an che! 
bajche' tic ñajal. 
21 Che' jini, juntiquil p'atyal ba ajtroñel i 
cha'an Dios ch'oyol ba ti panchan ti' 
ch'uyu letsel jump'ej colem tyun che! 
bajche' colem ña'tyun yilal. Ti' choco 
ochel ti colem ja'. Ti yala: Che! bajche' 
chancol c choque' jini colem tyun 
cha'ach je'el mi quejel i chojquel je'el jini 
colem lum Babilonia ba i c'aba'. Ma'ix 
ba! bA ora mi quejel i cha! q'uejlel. 
22 Ma'ix ba! bA ora mi quejel i cha! 
ubintyel i yuq'uel jini arpa ba música mi 
jinic jalal mi jinic trompeta. Ma'ix ba! bA 
ora mi quejel i cha! ochel ya'i jini yujil 
ba i niq'ui melol cha ba tyac jach ba mi 
mejlel. Ma'ix ba' ba ora mi quejel i cha' 
ubintyel ajjuch'bal ti ña'tyun yati. 
23 Ma'ix ba! bA ora mi quejel i cha! 
q'uejlel i c'ac'al lámpara ya! ti Babilonia. 
Matix ba! bA ora mi quejel i cha! ubintyel 
i q'uiñilel ajñujpuñelob ya'i. Jini tsa! ba i 
cha'le mañoñel, choñoñel ya'i, jiñach jini 
más ñuco! ba ti pejtyelel mulawil, pero ti 
lolon ch'ujbi i lotintyel ti jini am ba ti 
Babilonia. 
24 Che! bajche' tic ñajal ti quila bajche' 
mi quejel i yaq'uentyel i wen ñusan 
wocol jini año' ba ti Babilonia como ti 
yaq'ueyob ti tsansantyel jini tsa' ba i 
xiq'ui yale' Dios yic'ot i cha'año' ba Dios. 
Jini año' ba ti Babilonia ti aq'uenti ti' 
wenta pejtyelelob quixtyañujob tsa' ba 
tsansantiyob ti mulawil cha'an ti caj ti' 
ch'ujbiyob Dios. 
1 Q 1 Joñon Juañon. Chancol c 
subeñetla jini tsa! ba quila, tsa! 
ba cubi che! bajche' tic ñajal. Che! ñac ti 
ujti j q'uele' jini poj ujtyel ba c subeñet, 
ti cubi c'am ba i t'an cabal quixtyañujob 


año' ba ti panchan. Ti yalayob: 

La' sujbic i ñuclel Dios. Tyalem laj 
cotyantyel ti Dios. An i ñuclel 
yic'ot i p'atyalel lac Dios. 

2 Como weñach yic'ot tyojach mi' 
cha'len melojel Dios. 

Tsa'ix aq'uenti i xot'e' i mul jini 
leco ba x'ixic tsa! ba i choño i bA, 

tsa' ba i bibi'sa mulawil ti i 
tsuculel. 

Dios ti' q'uextyabe i simaronlel jini 
x'ixic como jini ti yac'a ti 
tsansantyel ajtroñelob i cha'año' 
ba Dios. 

Che' ti yalayob jini año' ba ti panchan. 
3 Jini ya! ba an ti panchan ti' cha! 
cha'leyob c'am ba t'an. Ti yalayob: La' 
sujbic i ñuclel Dios. Chancox i chac letsel 
i buts'il jini colem ba lum chancol ba ti 
pulel. Che' ti yalayob. 

4 Jini veinticuatro ancianojob yic'ot jini 
chantiquil cuxul ba cha ba yes ti 
ñocleyob ti lum. Ti' ch'ujutisayob Dios, 
jini buchul ba ti' buchlib. Ti yalayob: 
Cha'ach yom bajche' ti ujti. La' sujbic i 
ñuclel Dios. Che' ti yalayob. 

5 Che! jini ti loq'ui ajt'an tyalem ba ya! 
ba'an i buchlib Dios. Ti yala: 

Subula i ñuclel lac Dios, 

ti pejtyeletla mu! ba la! cha'liben i 
troñel Dios, 

mu' ba la' ch'ujbiben i t'an. 

Cha'ach yom ti pejtyeletla, mi anix 
la' jabilel, mi max tyo ba'an 
cabal la' jabilel, mi ricojetla mi 
ma'ix ricojetla, mi an la' ñuclel 
ti' tyojlel quixtyañujob mi ma'ix 
la! ñuclel. Lu! subula i ñuclel 
Dios. 

Che' ti yala jini ajt'an. 


Q'uiñejel che' Cristo mi quejel i yotsan 
ti' tyojlel jini tsa' ba i ch'ujbiyob 


6 Che! jini an cha ba ti cubi che! bajche' i 
t'an cabal quixtyañu, che' bajche' cabal 
río tyac, che! bajche' c'am ba mi tyojmel 
chaje. Jini c'am ba t'an tsa! ba cubi ti 
yala: 
La' sujbic i ñuclel Dios. Tsa'ix queji 
i cha'len yumal lac Yum Dios, 

jini mach'a ba'an i p'isol i 
p'atyalel. 

7 La' lac tijicnisan lac bA. La! lac 
sube' i ñuclel lac Yum 

como tsa!ix c'oti i yorojlel Cristo 
mi quejel i yotsan ti! tyojlel 
pejtyelelob tsa! ba i ch'ujbiyob. 

8 Ti aq'uentiyob cha'an mi' lapob ñoj 
wen ba, sasac ba i pislel yic'ot 
lemlaw ba. 

Che' ti yala jini ajt'an. Como jini ñoj wen 
ba i pislel jiñach i señajlel jini tyoj ba mi' 
cha'len jini i cha'año' ba Dios. 
9 Jini ajtroñel i cha'an Dios ch'oyol ba ti 
panchan ti! subeyon: Cha'ach ma! ts'ijbun 
ti jun bajche' jini: Tijicñayob jini tsa! ba 
pajyiyob cha'an ochic ti q'uiñejel cha'an 
ñujpuñel yic'ot jini mu! ba i pejcantyel ti 
i TiñAme! Dios. Che! ti! subeyon jini 
ajtroñel i cha'an Dios ch'oyol ba ti 
panchan. Jini ti bej ala: Dios ti yaq'ueyon 
c subeñet ili t'an. Yoque melelach ili t'an. 
Che' ti yala jini ajtroñel i cha'an Dios 
ch'oyol ba ti panchan. 
10 Joñon Juañon. Ti ñocleyon ya! ti' t'ejl 
cha'an mic ch'ujutisan jini ajtroñel i 
cha'an Dios ch'oyol ba ti panchan. Pero 
jini ti' subon: Mach a cha'len che! bajche' 
jini como ajtroñelon jach i cha'an Dios 
che! bajche'et yic'ot yamba hermañujob 
chancol ba i ch'ujbin i t'an Jesús ti' 
jump'ej i pusic'al. Ch'ujutisan Dios. Che! 
ti yala jini ajtroñel i cha'an Dios ch'oyol 
ba ti panchan. Como majchical jach ba 
quixtyañu che' mi' sube' majlel i t'an 
Dios che' bajche' yom i pusic'al Jesús, 
jiñach mi! yoque xiq'ue! yale' Dios jini 
quixtyañu, che! jini. 

Jini c'achal ba ti sasac bA caballo 
11 Che' jini che' bajche' tic ñajal ti quila 
jamalix ya! ti panchan. Yati ti tsictiyi 
sasac ba caballo. Jini c'achal ba ti' pat 
caballo jiñach Cristo. Ti! pejcanti ti 
Xuc'ul BA yic'ot ti Melelach BA como 
tyojAch bajche' mi! cha'len yumal bajche! 
mi! cha'len guerra cha'an i yaq'uen i 
xot'e' i mul quixtyañujob. 
12] wut jini c'achal ba ti caballo ti lejmi 
che! bajche! lemlemña ba c'ajc yilal. 


Xojol ti! jol cabal corona tyac. Ts'ijbubil i 
c'aba' mach'a ba'an majch ti! ña'tya i 
sujmlel. Jini jach jini c'achal ba ti! bajñel 
caña. 

13 Lapal i cha'an i pislel sulul ba ti ch'ich' 
yilal. Mi pejcantyel i c'aba' ti i T'an Dios 
jini c'achal ba. 

14 Jini soldadojob yubil tyalem ba ti 
panchan ti' tsacleyob majlel jini c'achal 
ba. Lapalob i cha'an ñoj wen ba i pislel. 
Sasac. Sac i pislel. Lu' c'achalob ti sasac 
ba caballo tyac je'el. 

15 Ti i ti' jini c'achal ba ti loq'ui machit 
yilal. Wen jay cha'an i tsep quixtyañujob 
mu! ba i contrajiñob. Añach tsucul 
tyaq'uin ba tye' yilal cha'an tsiquil añach 
ye'tyel como tsats mi quejel i cha'len 
yumal. Mi quejel i cha'len tsats ba 
melojel cha'an jilic jini quixtyañujob mu' 
ba i contrajin Dios. Che! bajche!' 
quixtyañu mu! ba i petse' loq'uel i ya'lel 
uva ti yoc cha'ach bajche' jini, Dios mi 
quejel i yaq'uen i ñusan ñoj tsats DA 
wocol cha'an ti! mich'lel Dios mach'a 
ba'an i p'isol i p'atyalel. 

16 Ts'ijbubil i c'aba' ti i bujc yic'ot ti i ya! 
jini c'achal ba ti' pat caballo. Yoque i 
c'aba'ach i Rey reyob, i Yum yumalob. 
Cha'ach ts'ijbubil ya! ti! bujc. 

17 Ti wi'il ti quila che! bajche' tic ñajal 
juntiquil ajtroñel i cha'an Dios ch'oyol ba 
ti panchan wa'al ti pam q'uin. Ti wen 
c'am ba t'an ti! pejcA pejtyelel xtya'jol 
mu! ba ti wejlel ti chan. Ti yala: La! cula. 
Much'quin la' ba cha'an la' c'uxe' ñuc ba 
uch'el i cha'an ba Dios. 

18 La' cula cha'an la' c'uxe' i bac'tyal 
yumalob yic'ot i cha'an ba capitañob 
yic'ot i cha'an ba p'atyal ba quixtyañujob 
yic'ot i bac'tyal caballo tyac yic'ot jini 
c'achalo' ba, yic'ot i bac'tyal ba'ical ba 
quixtyañujob mi libre ba, mi lolon 
ajtroñel jach bA, mi quixtyañu mu! ba i 
q'uejlel ti ñuc, mi ma'ix mi' q'uejlel ti 
ñuc. Che' ti subenti jini xtya'jol tyac 
como ya! mi quejel i yajlel cabal 
bac'tyalal cha'an i c'uxe' como mi quejel 
i tsansantyel cabal quixtyañujob cha'an 
ti' contrajiyob Dios. 

19 Che! jini ti quila che! bajche' tic ñajal 

jini babaq'uen bA animal yic'ot yumaAlob 
ti mulawil yic'ot i soldadojob tsa! ba i 
much'quiyob i ba cha'an mi! contrajin 
Cristo, jiñach jini c'achal ti' pat caballo 
yic'ot i soldadojob Cristo yilal. 

20 Cristo yic'ot jini am ba ti' wenta ti' 
motin chucuyob, ti' cachayob jini 
babaq'uen ba animal yic'ot jini xlot tsa! 
ba i lolon subu i ba ti jini tsa' ba i xiq'ui 
yAle! Dios. Jiñach jini tsa! bA i pasa ñuc 
ba i p'atyalel ti! tyojlel jini babaq'uen bA 
animal. Cha'an ti jini ñuc ba i p'atyalel 
ti' lotiyob jini tsa' ba i yac'ayob i ba i 
ch'ame! i marcajlel jini babaq'uen bA 
animal. Jini tsa' ba i ch'amayob i 
marcajlel ti' ch'ujutisayob i loc'om jini 
babaq'uen ba animal che' cuxulob tyo. 
Jini babaq'uen ba animal yic'ot je'el jini 
xlot tsa' ba i lolon subu i ba ti jini tsa' ba 
i xiq'ui yAle! Dios ti chojquiyob ochel ti 
colem yajnib c'aje mu! ba ti lejmel yic'ot 
azufre. 

21 Ti pejtyelel jini quixtyañujob tsa! ba i 
tsacle majlel jini babaq'uen ba animal 
yic'ot jini xlot tsa! ba i lolon subu i ba ti 
jini tsa' ba i xiq'ui yale' Dios ti 
tsansantiyob ti machit tsa! ba loq'ui ti ti' 
yilal jini c'achal ba ti caballo. Ti pejtyelel 
jini xtya'jol ti ñaj'ayob ti' bac'tyal jini 
tsa! ba tsansantiyob. Cha'ach ti quila che! 
bajche' tic ñajal jini mu! tyo ba quejel i 


yujtyel. Che' ti yala Juan. 
2 0 1 Che! jini ti quila che! bajche' 
tic ñajal juntiquil ajtroñel i 
cha'an Dios ch'oyol ba ti panchan. 
Chancox i ch'am tyalel i llavejlel yilal jini 
ch'en mach'a lac tyajben i yebal. Chucul 
ti' c'ab je'el colem cadena yilal. 
2 Jini ajtroñel i cha'an Dios ch'oyol ba ti 
panchan ti' chucu jini dragón ba animal. 
Jiñach jini tsa! bA pejcanti ti lucum ti ñoj 
oniyix. Jiñach jini xiba, jini Satanás ba i 
c'aba'. Jini ajtroñel i cha'an Dios ch'oyol 
ba ti panchan ti' cacha cha'an cachal mi 
yajñel mil jabil. 
3 Jini ajtroñel i cha'an Dios ch'oyol ba ti 
panchan ti' choco ochel jini xiba ti ch'en 
mach'a lac tyajben i yebal. Ti! ñup'u jini 


Jini mil jabil 


ch'en. Ti yotsabe i sellojlel cha'an mach 
saj loq'uic i lotin quixtyañujob c'AlA 
jintyo tsa'ix ñumi mil jabil. Che! tsa'ix 
ñumi mil jabil mi quejel i cha! poj tile! 
cha'an libre mi yajñel cha'p'ej uxp'ej jab. 
4 Che! jini ti quila che! bajche! tic ñajal, 
buchlibal tyac i cha'añob jini año! ba i 
ye!tyel. Ti quila ya! buchulob jini tsa! ba 
aq'uentiyob i ye!tyel cha'an mi! cha'len 
melojel. Ti quila je'el i ch'ujlel jini 
quixtyañujob tsa! ba tsejpi loq'uel i jol 
cha'an ti caj ti' subuyob Jesús yic'ot 
cha'an ti' subeyob majlel i t'an Dios. 
Jiñach jini mach'a ba'an ti' ch'ujutisayob 
jini babaq'uen ba animal yic'ot i loc'om. 
Jiñach mach'a ba'an ti yac'ayob cha'an 
otsantic i marcajlel jini animal ti i pamob 
mi ti! c'Abobic. Ti quila ti cha! 
cuxtiyiyob. Ti! motin cha'leyob yumal 
yic'ot Cristo mil jabil. 

5 Jiñach jini tsa' ba ñaxan tyejchi loq'uel 
ba'an sajtyemo! ba, pero jini yaño! ba tsa! 
ba sajtiyob mach'an ti cha' cuxtiyiyob 
jintyo tsa'ix ñumi jini mil jabil. 

6 C'ajacñayob i yoj jini mu' ba quejel i 
ñaxan tyejchelob loq'uel ba'an sajtyemo! 
ba como i cha'añob Dios. Mach ch'ujbi 
tyac'lanticob ti jini c'ajc mu! ba i 
pejcantyel ti cha'yajlel sajtyel. Jini 
quixtyañujob mi quejel i yajñel ti curajob 
yubil i cha'an ba Dios yic'ot i cha'an bA 
Cristo. Mi quejel i cha'len yumal yic'ot 
Cristo mil jabil. 

7 Che' tsa'ix ñumi jini mil jabil mi quejel 
i tijquel Satanás ba' cachal. 

8 Mi quejel i loq'uel majlel i lotin 
quixtyañujob ti pejtyelel mulawil. Mi 
quejel i loq'uel majlel cha'an i lotin jini 
quixtyañujob mu! ba i pejcantyel ti Gog 
yic'ot Magog. Mi quejel i much'quin jini 
soldadojob i cha'añob cha'an i cha'len 
guerra. Ñoj cabalob jini soldadojob che' 
bajche' jini ji' p'uchul ba ti! ti' colem ja'. 
9 Jini soldadojob ti lu' ñumiyob majlel ti 
pejtyelel mulawil yubil. Ti joy ñumiyob 
ya' ba'an jini i cha'año' ba Dios yic'ot jini 
lum mu! bA i p'untyan Dios. Pero Dios ti' 
choco jubel c'ajc ti panchan tsa! ba ilu! 
jisayob jini soldadojob chancol ba i joy 
ñumelob. 

10 Ti chojqui ochel ti yajnib ba! mu! ti 
lejmel c'ajc am ba yic'ot azufre jini xiba 
tsa! ba i lotiyob quixtyañujob. Ya! ti 
chojqui ochel xiba ya' ba' ti ñaxan chojqui 
ochel jini babaq'uen ba animal yic'ot jini 
xlot tsa' ba i lolon subu i ba ti jini tsa' ba i 
xiq'ui yale' Dios. Ya'i mi quejel i bele' 
tyac'lantyel c'ala mi ñumel q'uin yic'ot 
c'ala mi ñumel ac'balel ti pejtyel ora. 


Jini melojel ti' tyojel jini sasac ba 
buchlib i cha'an ba Dios 


11 Che! jini ti quila che! bajche' tic ñajal 
jump'ej colem buchlibal. Ñoj sasac. Ti 
quila je'el juntiquil ya' ba buchul. Ti' 
tyojel jini buchul ba ti lu' sac jili 
pejtyelel lum yic'ot chan. Ma'an ti saj 
tyajle ba' ti majli. 

12 Ti quila je'el che! bajche' tic ñajal 
pejtyelel jini quixtyañujob tsa' ba 
sajtiyob, ti pejtyelelob majchical jach bA 
quixtyañujob, mi an i ñuclel mi mach'a 
ba'an i ñuclel. Lu' cuxulob. Ya' wa'alob 
ti' tyojel Dios. Ti jajmi jun tyac yic'ot 
je'el yan tyo ba jun. Jini yamba jun 
jiñach ba! ts'ijbubil jini am ba i cuxtyalel 
mach'a saj yujil jilel. Ti pejtyelel jini tsa' 
ba sajtiyob ti' meleyob i ba jiñach bajche' 
ti' cha'le che! cuxulob tyo. Jiñach bajche' 
tsa' ba ts'ijbunti ti jun tyac. 

13 Jini quixtyañujob tsa! ba sajtiyob ti ja! 
tyac ti loc'santiyob tyalel ti ja'. Jini tsa! 
ba ch'ujñantiyob ti loc'santiyob ti yajnib. 
Dios ti' yaq'ue i mel i ba ti jujuntiquil 
che! bajche! ti' cha'le che! ñac cuxulob 
tyo. 

14 Tsa'ix chojqui ochel ti c'ajc i p'atyalel 
sajtyel cha'an mach cha' sajtic quixtyañu. 
Mach bej anic yajnib ba' mi ch'ujñantyel. 
I yajnib ba! mi lejmel c!'ajc mi pejcantyel 
ti cha'yajlel sajtyel. 

15 Ti chojqui ochel ti yajnib ba! muc! ti 
lejmel c'ajc pejtyelelob majchical jach 
mach'a ba'an ts'ijbubil i c'aba! ti jun ba! 
mi tyajtyalob i c'aba' jini año' ba i 
cuxtyAlel mach'a yujil jilel. 


Tsiji' ba panchan yic'ot tsiji' ba mulawil 


21 


1 Ti wi'il ti queji j q'uele' yamba 
che! bajche! tic ñajal. Ti quila 


tsiji' ba chan yic'ot tsiji' ba mulawil, 
como jini ñaxan ba chan yic'ot jini ñaxan 
ba mulawil ti sac jili yic'ot ma'ix tsiquil 
colem ja!. 

2 Joñon Juañon. Ti quila jini tsiji' ba lum 
Jerusalén ba i c'aba'. Mi pejcantyel ti 
ch'ujul ba lum. Ti jubi tyalel jini lum ti' 
tyojlel Dios ya' ti panchan. Ñoj ch'alal 
yubil che! bajche' mi! ch'al i ba xc'alAl 
mu! ba quejel i cha'len ñujpuñel. 

3 Ti cubi c'am ba ajt'an loq'uem ba ti 
panchan. Ti yala: Q'uele awilan, wale 
iliyi mu! ti chumtyal Dios yic'ot 
quixtyañujob. Mi quejel i yajñel 
yic'otyob. Mi quejel i yajñelob ti i 
cha'año' ba Dios. Dios i bajñel mi quejel i 
yajñel yic'otyob cha'an ajnic ti i Diosob. 
4 Dios mi quejel i lu! sujcubeñob i ya'lel i 
wut. Ma'ix mi quejel i cha' ujtyel sajtyel, 
ma'ix uq'uel, ma'ix ch'ajyemlel ya!ya'i. 
Matix cha ba c'ux mi quejel i yubiñob 
ya'ya'i como tsa'ix lu' ñumi jini mu' ba la 
cubin wale iliyi, che' ti yala ajt'an. 

5 Che! jini, jini buchul ba ti colem bA 
buchlibal ti yala: Q'uele awilan, mic mel 
ti tsijib pejtyelel cha ba tyac jach an, 
che'en. Ti yala je'el: Ts'ijbun jini tsa! ba 
ujti a wubin como melelach ili t'an. 
Ch'ujbiyach i lu' ch'ujbintyel. Che' ti yala 
jini buchul ba ti' buchlib. Cha'ach ti 
subenti Juan. 

6 Ti wi'il ti' subeyon: Tsa'ix lu! ts'actiyi. 
Joñon añon che' ñac ti mejli pejtyelel cha 
ba tyac an, chac añon tyo c'alal che' mi 
quejel i lu! jilel majlel. Joñon añon c'alal 
ti tyejchibal mulawil. Joñon añon c'alal 
ti yujtibal. Majchical jach an i tyaquin ti' 
yubil, mi quejel caq'uen i jape! ja! 
loq'uem ti pasi! ja'. Ti majtyan jach mi 
caq'uen jini ja! mu! bA i yaq'ueñob i 
cuxtyAlel mach'a saj yujil jilel. 

7 Pejtyelel quixtyañujob mu! ba i ganarin 
cha'an ma'an mi! sat i ba mi quejel i 
yaq'uentyel pejtyelel jini tsiji' ba mu' ba i 
t'oxtyal cha'an calobilobach. Joñon mi 
cajñel ti i Diosob. Jini mi yajñel ti 
calobilob. 

8 Pero jini lolon am ba i baq'uen, jini 
mach'a ba'an mi' ch'ujbiñon, jini bibajax 
ba mi' cha'len, jini mu' ba i cha'len 

tsansa, jini mu! ba i cha'len i tsuculel, jini 
mu! ba i cha'len wujt, jini mu! ba i 
ch'ujutisan melel jach ba dios tye' tyac 
yic'ot pejtyelel xlotyob mi quejel i wersa 
majlelob ti yajnib colem c'ajc mu! ba ti 
lejmel yic'ot azufre. Jiñach jini c'ajc mu! 
ba i pejcantyel ti cha'yajlel sajtyel. Che' 
ti yala Dios. 


Jini tsiji' ba Jerusalén 


9 Che! jini ti quila che! bajche' tic ñajal ti 
tyAli juntiquil jini siete ajtroñelob i 
cha'an Dios ch'oyol ba ti panchan. 
Chuculob i cha'an jini siete taza pamal ti 
jini siete cojix ba wocol tyac yubil. 
Juntiquil jini sietejlelob ti' subon: La'ix. 
Mi quejel c pas'eñet jini mu! ba i yotsan 
ti' tyojel jini mu' ba i pejcantyel ti i 
Tiñame' Dios. Che' ti subentiyon. 

10 Joñon Juañon. Che' bajche' tic ñajal 
tsa' ba aq'uentiyon j q'uele' cha'an ti 
Ch'ujul ba i Ch'ujlel Dios, jini ajtroñel i 
cha'an Dios ch'oyol ba ti panchan ti' 
payayon majlel ti colem wits. Wen chan 
jini wits. Ti' pas'eyon jini colem lum mu' 
ba i pejcantyel ti Ch'ujul ba Jerusalén 
tsa' ba jubi tyalel ti panchan ti' tyojlel 
Dios. 

11 Jini lum ñoj lemlaw cha'an ti' ñuclel 
Dios. Wen lemlaw che! bajche' ñoj lets ba 
i tyojol ba tyun jaspe ba i c'aba'. Wen 
sasac che' bajche' vidrio yilal. 

12 Ti xottyalel jini lum an colem ts'!ajc. 
Wen colem. Wen chan jini ts'ajc. An i 
cha'an doce i ti' jini ts'ajquil. An juntiquil 
ajtroñel i cha'an Dios ch'oyol ba ti 
panchan chancox i cañatyan jujump'ej i 
ti' ts'ajquil. Ts'ijbubil i c'aba' juntiquil 
jini doce i yalobilob Israel ti jujump'ej i 
ti' ts'ajquil. 

13 Ti jini colem ts'ajc añach uxp'ej i ti! ti 
paso' q'uin, yic'ot yamba uxp'ej ti norte 
yic'ot yamba uxp'ej ti sur yic'ot yamba 
uxp'ej ba' mi' majlel q'uin. 

14 An doce tyun cha'an i ts'ajquil i yebal 
jini colem ts'ajc. Ts'ijbubil ti jini tyun 
tyac i c'aba' jini doce yajcAbilo! bA 
ajsubt'añob ñumel i cha'an ba lac Yum. 
15 Jini ajtroñel i cha'an Dios ch'oyol ba ti 
panchan tsa! ba i pejcayon an i cha'an 


oro ba jalal i wentyalel cha'an i p'ise! 
tyac i colemlel jini lum yic'ot i ti! 
ts'ajquil tyac yic'ot i ts'ajquil. 

16 Junlajal i xujc tyac jini lum. Junlajal i 
tyamlel yic'oti ñajtlel. Jini ajtroñel i cha'an 
Dios ch'oyol ba ti panchan ti! p'isi ti jalal i 
wentyalel jini lum. Ti! p'isi dos mil 
doscientos kilómetros i tyamel jini lum. 
Lajal lajal ti loq'ui i ñajtlel yic'ot i chañelel. 
17 Ti wi'il ti' p'isi i ts'ajquil. Ti loq'ui i 
p'isol ti sesenta y cuatro metros i 
chañelel. Jini tsa' ba i c'aña ajtroñel i 
cha'an Dios ch'oyol ba ti panchan, lajal 
mi loq'uel bajche! mu! ba i c'añob i 
p'isob quixtyañujob wa' ti mulawil. 

18 Melel jini ts'ajc ti tyun jaspe ba i 
c'aba'. Melel jini otyotyel ti mali lum ti 
puro oro. Lajal i sasaclel yic'ot bajche! 
vidrio yilal jini oro. 

19 Jini tyun am ba ti ts'ajquil i yebal 
ch'alal ti pejtyelel ñoj wen ba tyun. Jini 
ñaxan ba tyun i ts'ajquil i yebal melel bA 
ti tyun jaspe ba i c'aba'. Jini cha'p'ejlel 
ba tyun zafiro ba i c'aba', yuxp'ejlel ba 
ágata ba i c'aba', champ'ejlel ba 
esmeralda ba i c'aba', 

20 į jo'p'ejlel ba tyun ónice ba i c'aba', i 
seislel ba cornalina ba i c'aba', i sietejlel 
ba crisólito bA i c'aba', i yochojlel ba 
berilo ba i c'aba', i nuevejlel ba topacio 
ba i c'aba', i diezlel ba crisoprasa ba i 
c'aba!, i yoncejlel ba jacinto ba i c'aba', 
yic'ot i docejlel ba amatista ba i c'aba!. 
21 Jini doce i ti' tyac i ts'ajquil melel ti 
doce ñoj wen ba tyun perla ba i c'aba'. 
Jujump'ej i majquil i ti' ts'ajquil melel 
jach ti jump'ej ba perla. Jini colem ba i 
callejlel jini lum melel ti puro oro che' 
bajche' wen sasac ba vidrio. 

22 Mach'an ti quila templo ba' mi' 
ch'ujutisan Dios ti jini lum como lac Yum 
Dios jini mach'a ba'an i p'isol i p'atyalel 
yic'ot jini mu ba i pejcantyel ti i Tiñame' 
Dios, i templojach yubil como ya'an 
yic'otyob. 

23 Ma'ix cha ba och mi' pase' i wut jini 
q'uin mi jinic jini uw como i saclel Dios 
mi yaq'uen i saclel lum yic'ot jini mu' ba 
i pejcantyel ti i Tiñame' Dios yubil i 
saclelach jini lum. 

24 Jini quixtyañujob tsa! bA cotyantiyob 
mi! cha'len xambal ti jini lum cha'an ti' 
saclel Dios yic'ot cha'an ti jini i Tiñame' 
ba Dios. Jini yumalob am ba ti mulawil 
mi' ch'ame' ochel pejtyelel i ñuclel. 
25 Ma'ix ba' ba ora mi ñujp'el i ti' tyac 
ts'ajquil jini lum. Bele' q'uinil ya'ya'i. 
Mach'anix ac'balel. 
26 Mi' ch'amob ochel i ñuclel 
quixtyañujob ya! ti jini tsiji' ba lum. 
27 Pero ma'ix mi saj ochel jini mach'a 
wen ba ti jini tsiji' ba lum. Ma'ix mi 
quejel i yochel jini bibajax ba mi' 
cha'len, mi jinic mu' ba i lotiñob yaño' 
ba. Jin jach mi yochelob jini ts'ijbubil ba 
i c'aba' ti jun ba' ts'ijbubil jini am ba i 
cha'an i cuxtyAlel mach'a yujil jilel. Jini 
jun i cha'añach Cristo Jesús, jini mu! ba i 
pejcantyel ti i Tiñame' Dios yubil. 
2 2 1 Che! jini ti quila che! bajche' tic 
ñajal juntiquil ajtroñel i cha'an 
Dios ch'oyol ba ti panchan tsa! ba i pas'eyon 
jump'ej sac ba río mu! bA yaq'uen i 
cuxtyalel mach'a yujil jilel. Wen sasac che! 
bajche! vidrio yilal jini ja'. Ti loq'ui majlel 
jini ja' ya' ti ñuc ba i buchlib Dios yic'ot 
jini mu! ba i pejcantyel ti i Tiñame' Dios. 
2 Ti xinil jini colem calle ya! ti jini ch'ujul 
ba lum yic'ot ti cha'wejlel jini río mi 
colel tye' am ba i wut. Mi yac' i wut ti 
jujump'ej uw. I wut jini tye' mi yaq'uen i 
cuxtyAlel mach'a yujil jilel. An i c'ajnibal 
i yopol jini tye' cha'an mi' lajmisan ti 
pejtyelel quixtyañujob ya' ba 
much'quibilob. 
3 Ma'ix cha ba mach'a wen mi quejel i 
yajñel ya'ya'i. Ya'an i buchlib Dios yic'ot 
jini mu! ba i pejcantyel ti i Tiñame' Dios. 
Ya' ti jini ch'ujul ba lum ti pejtyelelob i 
cha'año' ba Dios mi quejel i ch'ujutisan 
Dios. 
4 Mi' lajal q'uelob i ba yic'ot Dios jini i 
cha'año' ba. Añach i c'aba' Dios ti' pam 
jujuntiquil. 
5 Ma'ix ac'balel ya'ya'i. Mach i c'ajnibalix 
i cha'añob lámpara cha'an jini mu' ba 
quejel ti chumtyal ya'i. Mach i c'ajnibalix 
q'uin como Dios lac Yum i saclelach. Mi 
quejel i cha'leñob yumal ti pejtyel ora 
jini año' ba ti jini lum. 


Lac'al i tyalel Jesucristo 


6 Jini ajtroñel i cha'an Dios ch'oyol ba ti 
panchan ti' subeyon: Melelach ili t'an. 
Ch'ujbiyach i lu' ch'ujbintyel. Lac Yum, 
jini mismo Dios tsa! ba i nijcabe i pusic'al 
i cha'len t'an jini tsa' ba i xiq'uiyob i 
yale' Dios, ti' chocoyon tyalel ajtroñelon 
i cha'an Dios. Ch'oyolon ti panchan 
cha'an c pas'en pejtyelel i cha'año' ba 
Dios cha ba mach'a jal mi quejel yujtyel. 
Cha'ach ti subenti Juan cha'an i ts'ijbun 
ti jun jini t'an. 

7 Juan ti yala: Jini ajtroñel i cha'an Dios 
ch'oyol ba ti panchan ti' subeyon: Mi 
yale' Jesús: Tyalon ti ora jach. Ñoj 
c'ajacñayob i yoj jini chancol ba i 
ch'ujbiben i t'an Dios wa! ts'ijbubil ti ili 
jun, che! ti yala Jesús. Che! ti subenti 
Juan cha'an ti jini ajtroñel i cha'an Dios 
ch'oyol ba ti panchan. 

8 Joñon Juañon. Ti cubi jini t'an yic'ot ti 
quila jini tsa' ba pas'entiyon ti jini 
ajtroñel i cha'an Dios ch'oyol ba ti 
panchan. Che! ti ujti cubin tyac iliyi che! 
ñac ujti quilan tsa! ba pas'entiyon ti 
ñocleyon ti yebal yoc jini tsa' ba i 
pas'eyon tyac iliyi cha'an c ch'ujutisan. 

9 Pero ti! subeyon: Ma! ma! ch'ujutisañon. 
Lajal ajtroñelon i cha'an Dios bajche'et 
yic'ot a wermañujob tsa! DA i xiq'ui yAle! 
Dios yic'ot ti pejtyelel mu! ba i 
ch'ujbiben jini t'an wa! ts'ijbubil ti jun. 
Ch'ujutisan Dios. Che' ti yala jini ajtroñel 
i cha'an Dios ch'oyol ba ti panchan. 

10 Jini ajtroñel i cha'an Dios ch'oyol ba ti 
panchan ti! subeyon je'el: Mach ma' 
bajñel lotye! ti a pusic'al i t'an Dios 
ts'ijbubil ba ti ili jun. Yom ma' suben ti 
pejtyelel quixtyañujob, como lac'alix i 
yorojlel mi quejel i ts'actiyel ti pejtyelel 
tyac iliyi wA! ba ts'ijbubil. 

11 La' tyo i bej cha'len simaronlel jini 
simaron ba quixtyañujob yic'ot jini mu' 
ba i cha'leñob cha ba mi' bajñel mulan i 
bajñel i pusic'al. Pero la! tyo i bej cha'len 
wen ba jini wen ba quixtyañu. La' bej 
ajnic ti xuc'ul jini i cha'año' ba Dios. 

12 Jesús ti yala: Muc'ach j quejel c cha! 
tyalel ti seb. Mic ch'am tyalel i tyojol 

cha'an jujuntiquil jiñach bajche' ti' 
cha'leyob. 

13 Joñon jini ñaxan ba. Joñon jini cojix 
ba. Joñon añon che' ñac ti mejli pejtyelel 
cha ba tyac an. Chac añon tyo c'ala che! 
mi quejel i lu! jilel majlel. Joñon añon 
c'ala ti i tyejchibal mulawil. Joñon añon 
c'ala ti yujtibal. Che! ti yala Jesús. 

14 C'ajacñayob i yoj jini tsa! ba i 
wuts'uyob i pislel i wentyalel cha'an i 
señajlel ñusabilix i mul. Ch'ujbiyach i 
c'uxob i wut jini tye' mu' ba i yaq'uen i 
cuxtyalel. Che! jini mi quejel i 
yaq'uentyel i yochel ti jini lum. 

15 Pero mach och ti jini ch'ujul ba lum 
jini mach'a ba'an mi' ch'ujbiñoñob yic'ot 
jini mu! ba i cha'leñob wujt yic'ot jini 
mu' ba i cha'leñob i tsuculel yic'ot 
yamba winic yamba x'ixic yic'ot jini 
ajtsansajob yic'ot jini mu' ba i ch'ujutisan 
melel jach ba dios tyac yic'ot pejtyelel 
mu! ba i mulan i lotiñob yaño' bA. 

16 Joñon Jesúson. Tic choco majlel 
ajtroñel c cha'an ch'oyol ba ti panchan 
cha'an i lu' sube' ili t'an ti pejtyelelob 
ochemo' ba tic t'an. Joñon loq'uemon ti i 
jiñajlel jini yumAl David ba i c'aba'. Che! 
bajche' colem ñoj ec'on mu! bA i wen 
ts'ajiyel che' yomox sac'an, che'en, como 


mi! pas'e' i saclel wA! ti mulawil. 

17 Jini Ch'ujul ba i Ch'ujlel Dios yic'ot 
jini ochemo' ba ti! t'an Dios mi yalob: La! 
tyalic, che'ob. Che' mi' subentyel 
quixtyañujob. Yic'ot jini mu' ba i 
ñach'tyan mi yalob: La! tyAlic, che'ob. 
Jini am ba i tyaquin ti' mi yubin yom ba 
i tyalel, la! tyAlic. La! i jape' ti majtyan 
mach'a yujil jilel. 

18 Mic suben ti pejtyelelob mu' ba i 
ñach'tyan i t'an Dios wa' ba ts'ijbubil ti 
ili jun: Mi an majch mi xA! otsan yamba 
t'an ti ili i t'an Dios, Dios mi quejel i 
yoq'uisaben i wocol mu! ba quejel i 
ñusan che! bajche! ts'ijbubil wa! ti ili jun. 
19 Mi an majch mi! yapben tyac i t'an ti 
ili i t'an Dios, Dios mi quejel i yape! i 
c'aba! ti jun ba! ts'ijbubil i c'aba'ob jini 
am ba i cuxtyAlel mach'a yujil jilel. Mi 
quej i chilben i yajnib ti ch'ujul ba lum 
bajche' ts'ijbubil ti ili jun. 

20 Jini tsa' ba yala ti pejtyelel ili t'an mi 
yale' je'el: Mach'añix jal mi quejel c 
tyalel. Che' mi yale' Jesús. Cha'ach yom 
ujtic. La!, c Yum Jesús. 

21 La! ajnic la! wicot ti la! pejtyelel i 
yutslel i pusic'al lac Yum Jesucristo. 
Amén. 


